
PRAEFATIO. 


ixbhinc  octo  fere  annos  in  lucem  edi  coepta  est  haec  series 
institutionum  philosophiae  scholasticae,  cuititulus:  „Philosophia 
Lacensis".  Iure  mirabitur  lector  vel  benevolentissimus ,  singula 
huius  seriei  volumina  tanta  tarditate  tantisque  interpositis  emitti 
intervallis.  Verum  sciat,  nobis  quum  ex  incommoditate  exilii  et 
iniquitate  temporum,  tum  ex  aegrotationibus  aliquorum  scriptorum 
multo  plures  difficultates  exortas  esse,  quam  a  nobis  hoc  opus 
aggredientibus  praevideri  potuit.  Summae  tamen  nobis  curae  erit, 
ut  id  quam  fieri  potest  citissime  ad  finem  perducatur,  quod  initio 
lectoribus  promisimus. 

Quum  de  ratione  totius  huius  operis  aliis  locis  *  dictum  sit 
satis,  reliquum  est,  ut  paucis  indicemus,  quae  sit  ratio  „Institutio- 
num  logicalium",  quae  nunc  mittuntur  in  publicum. 

Inutile  fortasse  videbitur,  tantam  librorum,  qui  de  rebus  logi- 
cis  praeclare  scripti  sunt,  copiam  augeri  his,  quas  elucubravimus, 
praeceptionibus  et  disputationibus.  Et  sane  quidem  compendia, 
quae  in  schola  vel  praelectionibus  usui  esse  possunt,  tam  abunde 
in  promptu  sunt,  ut  illi,  qui  novum  compendium  logicae  ad  usum 
scholae  componere  velit,  merito  illud  ^Xaux'  Aibjva^s  obiici  posse 
videatur.  Neque  ex  altera  parte  desunt  libri,  in  quibus  maxima 
rerum  amplitudine  et  non  sine  progredientis  scientiae  augmento 
tractantur  quaestiones,  quae  ad  logicam  spectant;  et  in  aliis  qui- 
dem  ex  his  libris  res  aliae  altius  et  extensius  perquiri  solent. 

Nos  vero  neque  compendium  scribere  volumus  pro  incipienti- 
bus,  neque  librum,  qui  captui  illorum  accommodatus  sit,  qui  in 
studiis  logicis  sunt  perfecti  omnino  et  absoluti.    Sed  id  intendimus, 

1  In  Jibro:  Institutiones  philosophiae  naturalis  1880,  sub  initiis;  et  iterum 
in  libro :  Institutiones  iuris  naturalis  1885,  in  praefatione. 

quod  inter  haec  duo  interiectum  est  medium.  Igitur  scribentibus 
nobis  bas  institutiones  logicales  consilium  est  duplex.  Primo  con- 
stituantur  praecepta  incipientibus  accommodata,  quae  in  praelectio- 
nibus  et  magistris  et  auditoribus  servire  possint.  Deinde  vero  ea, 
quae  praecepta  sunt  —  ratione  habita  inquisitionum  nostri  tem- 
poris  atque  etiam  errorum  —  vocentur  in  quaestionem  et  quasi 
dubitationem ,  ad  utilitatem  eorum ,  qui  doctrinae  logicae  non 
omnino  ignari  ad  altiorem  earum  rerum,  quas  didicerint,  intellegen- 
tiam  per  disputationes  in  circulis  vel  conventibus  vel  per  studium 
privatum  pervenire  desiderant.  Quem  ad  finem  ex  illis,  quae  a 
philosophis  ad  nostrum  usque  diem  de  rebus  logicis  constituta 
sunt,  ea,  quae  maiore  ad  rem  opere  conferunt,  ex  ingenti  regu- 
larum  mole  excerpta,  eo  ordine  disponere  nobis  in  animo  est,  ut 
hic  noster  liber  et  incipientibus  et  provectioribus  utilis  esse  possit. 

Ut  autem  illud  commode  efficeremus,  quod  nobis  propositum 
esse  diximus,  visum  est  nobis  necessarium,  ut  retineatur  illa  apud 
veteres  servata  bipartitio,  qua  logicam  minorem  sive  praecipientem 
et  logicam  maiorem  sive  quaestionariam  distinguere  solebant.  Ita- 
que  dividimus  institutiones  nostras  in  partes  duas,  quarum  prior 
erit:  „Summa  praeceptorum  logicae"  in  usum  scholae ;  pars  altera: 
„Logica  maior"  in  usum  disputationum. 

Praecepta  autem  logica  iterum  per  duos  libros  proponimus, 
quorum  prior  continet  doctrinam  propaedeuticam  sive  praepara- 
toriam,  alter  doctrinam  ipsam  logicam.  Quae  praeceptorum  in 
duos  libros  separatio  non  sine  ratione  facta  est. 

Reperiuntur  enim,  qui  studium  philosophiae  non  ab  ipsis  prae- 
ceptis  logicis  exordiendum  esse  ducant,  sed  a  philosophiae  hi- 
storia.  Tantae  huic  historiae  aestimationi  etsi  omnino  obsisten- 
dum  esse  arbitramur,  quatenus  modum  excedit,  tamen  id  con- 
cedendum  esse  videtur,  ut,  qui  studium  philosophiae  incipiunt, 
aliquibus  notitiis  historicis  in  pleniorem  materiae  notitiam  intro- 
ducantur  4.    His  enim  notitiis  imbutus  animus,  quum  videat,  quanti 


1  Sed  non  usquequaque  indicanda  esse  dueimus,  quae  a  quibuscunque 
obscuris  hominibus  de  re  aliqua  prolata  sunt;  sed  accuratus  harum  rerum  de- 
lectus  est  habitus.  —  Neque  ea  omnia.  quae  per  institutiones  nostras  citavimus, 
prima  vice  ab  incipientibus  subigi  et  quasi  concoqui  volumus.  Sed  multa 
primo  praetermittenda  sunt,  ne  nimia  rerum  abundantia  intelligentiae  et  gravi- 
tati  studiorum  impedimento  sit. 

momenti  sint  praeceptiones  illae  logicae,  quae  incipientibus  in  se 
inanes,  minutae,  steriles  videri  possint,  a  languore  et  taedio  illo 
securus  erit,  quod  studiis  logicis  facile  iis  creatur,  qui  notionum 
abstractarum  nondum  consuetudinem  habent.  Ad  quem  locum  ad- 
hiberi  potest  id,  quod  de  logica  animadvertit  Leibnizius:  „Veram 
aberrationis  a  ianua  causam  arbitror,  quod  principia  sunt  plerum- 
que  arida  et  parum  grata  hominibus,  adeoque  leviter  gustata  di- 
mittuntur."  4  Post  praenotiones  generales  igitur  aliquid  de  rebus 
historicis  breviter  indicabimus.  Qua  in  re  non  solum  antiquorum, 
sed  etiam  recentiorum  Peripateticorum  vestigia  premimus. 

Porro  non  desunt  hac  nostra  aetate,  qui  psychologiam, 
quam  vocant  empiricam,  logicae  praemittendam  esse  velint.  Qui 
quidem  graviter  errant;  tenendum  est  enim,  ab  ipsa  logica  capes- 
senda  esse  exordia  philosophiae.  Neque  tamen  ex  altera  parte 
negari  potest,  aliquam  rerum  psychologicarum  notitiam  iis,  qui 
ad  studia  logica  accedunt,  non  mediocri  utilitati  esse.  Huic  mul- 
torum  desiderio  ut  fiat  satis,  post  praenotiones  historicas  ponemus 
aliquas  praenotiones  psychologicas. 

Sequuntur  deinde  praenotiones ,  quas  methodicas  sive 
methodologicas  dicimus.  Postquam  enim  Cartesius,  Locke, 
Leibniz  de  studio  philosophiae  praeceptiones  composuerunt,  quae 
ad  prudentiam  potius  quam  ad  artem  vel  scientiam  spectant  (quas 
quidem  etiam  prioris  aetatis  philosophi  occasione  data  tetigerant), 
labor  in  eiusmodi  dandis  praeceptis  etiam  a  philosophis  optimae 
notae  susceptus  est,  ut  a  Buffier,  Mangold,  Storchenau,  Ad. 
Contzen,  aliis.  A  quibus  de  ipsa  ratione  studiorum,  de  usu  voca- 
bulorum,  de  lectione  librorum,  de  vitandis  erroribus,  de  fontibus 
praeiudiciorum ,  de  recta  alienae  sententiae  interpretatione ,  prae- 
clare  praeceptum  est.  Quis  vero  tam  plumbeus  in  philosophis 
esse  possit,  ut  has  utilissimas  praeclarorum  virorum  doctrinas 
omnino  praetermissas  esse  velit?  Solent  quidam  hodierni  philo- 
sophi  praecepta  illa  ipsis  praeceptis  logicis  quasi  interserere.  Quae 
res  nobis  minus  placet;  nam  illis  interpositis  praeceptionibus  ipse 
ordo  doctrinae  logicae  distrahitur  et  obscuratur.  Ex  quo  in  eam 
cogitationem  adducti  sumus,  ut  illas  praeceptiones  methodologicas 


1  Historia  et  commendatio  linguae  characteristicae  universalis,   in  editione 
Erdmann  p.  163. 

toti  doctrinae  dialecticae  praemittamus.  Agitur  enim  de  rebus, 
quae  faciliores  sunt;  atque  in  apertis  est,  eas  res  a  discentibus 
iam  ante  maxima  cum  utilitate  cognosci,  quam  ad  ipsius  doctrinae 
dialecticae  studium  veniatur. 

Hisce  autem  aliquas  praenotiones  de  definitione,  divisione, 
argumentatione ,  ratione  disputandi  coniungendas  esse  duximus. 
Utile  enim  esse  videtur,  ut  logicae  studiosi  iam  aliquam  horum 
sciendi  et  disputandi  modorum  notitiam  habeant,  priusquam  per 
doctrinam  dialecticam  tres  mentis  operationes  doceantur.  Nam- 
que  in  his  ipsis  studiis  usus  syllogismi  et  disputationis  iam  ne- 
cessarius  est. 

Quibus  rebus  effectum  est,  ut  tanta  sit,  praenoscendarum  rerum 
copia,  quanta  ad  separatum  librum  propaedeuticum  satis  sit.  Atque 
ita  factum  est,  ut  „Summa  praeceptorum  logicae"  per  duos  libros 
exhibeatur:  per  doctrinam  propaedeuticam  atque  logicam  sive  dia- 
lecticam. 

De  altera  institutionum  logicalium  parte  breves  esse  possumus. 
Funestissimis  enim  nostri  temporis  erroribus,  qui  funditus  ever- 
tendi  sunt,  cogimur  quaestiones,  quae  in  hac  logica  maiore  tra- 
ctandae  sunt,  distribuere  in  libros  tres. 

Primo  enim  ipsa  fundamenta  veritatis  et  cognitionis  a  Scepti- 
cis,  Idealistis,  Positivistis  nostrae  aetatis  cum  maiore  scientiae 
apparatu  in  dubium  vocata  sunt.  De  his  igitur  separatim  dicen- 
dum  in  libro  primo,  qui  est  „Logica  critica".  Secundo  libro 
ea  continebuntur,  quae  veteres  in  logica  maiore  disputare  solebant. 
Sed  ab  his  iterum  separata  reservabimus  ea,  quae  categorias 
sive  praedicamenta  spectant,  quibus  in  rebus  disciplina  logica  di- 
sciplinae  metaphysicae  finitima  est,  quaeque  a  philosophis  schola- 
sticis  maxima  cum  accuratione  limata  sunt.  Recte  id  quidem. 
Maior  est  enim,  quam  dici  potest,  necessitas,  ut  ii,  qui  logicae 
navant  operam,  ad  eiusmodi  conceptus  et  res  his  conceptibus  ex- 
pressas  diligenter  attendant.  Quae  necessitas  erroribus  nostri  tem- 
poris  mirum  quantum  aucta  est,  ita  ut  hodie  his  de  rebus  multo 
enucleatius  dicere  sit  necessarium.  Terum  enimvero  vix  quidquam 
reperies,  quod  discentibus  initio  tantam  facessit  difficultatem,  quam 
hae,  quae  sunt  in  confiniis  inter  logicam  et  metaphysicam  quae- 
stiones.    Cui  nos  iucommodo  remedium  adhiberi  posse  arbitramur, 


Praefatio.  ix 

si,  postquam  initio  de  oategoriis  leviter  tantum  dictum  sit,  in  tertio 
tandem  libro  logicae  maioris  extensius  disputetur  de  ente,  quod 
est  categoriarum  principium,  de  ipsis  categoriis,  de  iis  denique, 
quae  categorias  proxime  consequuntur,  inter  quae  praecipua  est 
prioritas  naturae  sive  causalitas. 

Quodsi  in  hoc  ultimo  logicae  maioris  libro  dixerimus,  quae 
ad  rite  constituendos  et  diiudicandos  conceptus  rerum  satis  sint, 
iam  ii,  qui  post  absolutam  logicam  ad  studium  philosophiae  realis 
accedunt,  animum  omnibus  notitiis  ontologicis  satis  imbutum  ha- 
bebunt,  quae  ad  studium  hoc  fructuosius  et  facilius  instituendum 
desiderari  possunt.  Neque  ulla  relinquetur  ratio  retinendi  in  philo- 
sophia  reali  tamquam  primam  partem  illam,  quam  „ontologiam" 
dicunt,  quam  in  philosophiam  introduxerunt  Cartesiani  atque  Leib- 
niziani  propter  falsam  suam  de  cognitione  humana  theoriam  4. 

Atque  haec  de  ordine  institutionum  logicalium  hactenus.  Yix 
autem  opus  est,  monere,  non  fuisse  suscepti  laboris  consilium,  ut 
proponeremus,  quae  nova  essent,  et  ex  proprio  quasi  penu  hausta. 
Nolentes  enim  scribere  logicam  nostram,  sed  logicam,  magna 
cum  diligentia  ea  conquisivimus,  quae  ab  ingeniosis  philosophis  hu- 
cusque  accurate  quaesita  et  praeclare  inventa  sunt.  Omnia  igitur, 
quae  in  hoc  libro  leguntur,  si  paucissima  excipias,  aliena  sunt; 
ita  tamen  a  nobis  elaborata,  subacta,  disposita,  ut  etiam  aliquo 
modo  nostra  sint.  Quodsi  quis  in  hoc  volumine  incidet  hic  illic 
in  textus  quosdam,  quos  non  modo  quoad  vim  atque  tenorem 
sententiarum,  sed  quoad  ipsa  verba  legere  possis  in  institutionibus 
aliorum  auctorum,  is,  si  aequo  animo  res  comparaverit,  facile  in- 
telleget,  his  textibus  ea  tantum  contineri,  quae  ab  auctoribus  com- 
muniter  traduntur  tamquam  communis  scholae  haereditas,  neque 
melius  aliis  verbis  exprimi  possunt.  Quoties  vero  aliqua  res  nova 
est,  vel  aliqua  ratione  alicuius  auctoris  tpiXoorocpYjua  proprium  putari 
possit,  nomen  huius  auctoris  omni  loco  appositum  esse  reperies. 
Qua  in  re  fortasse  maior  etiam  cura  ac  diligentia,  quam  oportebat, 
a  nobis  adhibita  est;  ita  ut  verbo  Plinii  uti  nobis  liceat:  „Non  sum 
tam  infelicis  ingenii,  ut  deprehendi  in  furto,  quam  mutuum  agno- 
scere  malim". 


1  Metaphysicam  (cuius  pars  est  ontologia)  in    exitu    demura    philosophiae 
realis  tradenclam  esse,  uno  ore  docuerunt  Aristotelici  (cfr.  n.  15). 

Et  sicut  in  institutionibus  philosophiae  naturalis,  quas  nuper 
edidimus,  imprimis  S.  Thomam  Aquinatem  ducem  et  magistrum 
secuti  sumus,  ita  etiam  in  his  institutionibus  logicalibus  omnem 
laborem  impendimus,  ut  non  solum  secundum  Aquinatis  mentem, 
sed  quoad  eius  fieri  possit  ipsis  eius  verbis  praeceptiones  nostras 
exponamus.  Quod  cur  factum  sit,  non  melius  dicere  possumus, 
quam  verbis,  quae  sunt  in  Epistola  Sanctissimi  Domini  Leonis 
Papae  XIII.  ad  Archiepiscopos  et  Episcopos  Bavariae  (data  d.  22. 
m.  Decembris  1887).  „Disciplina  Doctoris  Angelici  mire  facta 
est  ad  conformandas  mentes,  mire  usum  parit  commentandi,  philo- 
sophandi,  disserendi  presse  invicteque :  nam  res  singulas  dilucide 
monstrat  aliam  ex  alia  continua  serie  pendentes,  omnes  inter  se 
connexas  et  cohaerentes,  omnes  ad  capita  pertinentes  suprema;  tum 
in  contemplationem  erigit  Dei,  qui  rerum  omnium  causa  effectrix 
est  et  vis  et  summum  exemplar,  ad  quem  demum  omnis  philo- 
sophia  et  homo  quantus  est,  debent  referri.  Sic  vere  per  Thomam 
scientia  rerum  divinarum  et  humanarum,  causarumque,  quibus  hae 
res  continentur,  quum  praeclarissime  illustrata,  tum  firmissime  mu- 
nita  est:  cuius  conflictione  disciplinae,  veteres  sectae  errorum  peni- 
tus  corruerunt,  itemque  novae,  nomine  potius  et  specie  quam  re 
illis  dispares,  simul  emisere  caput,  et  eiusdem  ictibus  deiectae  inter- 
ciderunt;  quod  iam  non  unus  ostendit  de  scriptoribus  nostris.  Ratio 
quidem  humana  ad  cognitionem « rerum  interiorem  reconditamque 
libera  vult  acie  penetrare,  nec  non  velle  potest:  verum  Aquinate 
auctore  et  magistro,  hoc  ipso  facit  expeditius  et  liberius,  quia 
tutissime  facit,  omni  procul  periculo  transiliendi  fines  veritatis." 

Et  haec  sunt,  quae  hoc  loco  praemittenda  esse  duximus. 

Scripsi  Blijenbeck  (in  Hollandia)  die  14.  m.  Sept.  a.  1888. 


Tilmaiiims  Pesch  S.  I. 

PARS  I. 


SUMMA  PRAECEPTORUM  LOGICAE. 


INSTITUTIONES  LOGICALES. 


1.  Jjirigitur  via.  Logicam  totam  dividimus  in  libros  quinque, 
quarum  primus  praeambulus  sive  propaedeuticus  ea  proponit, 
quibus  mentes  discentium  ad  altiora  studia  apte  disponuntur  et 
praeparantur. 

In  libro  altero  ad  usum  scholae  summatim  proponuntur  prae- 
cepta  logicae,  quae  ad  rectam  cogitandi  formam  spectant. 

In  libro  tertio  propter  errores  nostri  temporis  critica  ratione 
fertur  iudicium  de  iis,  quae  de  veritate  et  certitudine  cognitionis 
nostrae  a  dubitantibus  proferuntur. 

In  libro  quarto  res  quaedam  subtiliores  per  quaestiones  ex- 
planantur.  Habet  enim  logica,  ut  scite  Leibnizius1,  et  faciliora  et 
difficiliora ;  ab  illis  incipiendum;  haec  reservanda  maturioribus. 
Neque  mirum  esse  debet,  id  quod  monet  Liberatore2,  „si  aliqua, 
quae  iam  tacta  sunt,  hic  denuo  examinanda  et  quasi  polienda  re- 
sumantur;  non  tam  enim  diversitas  rerum,  quam  potius  tractationis 
spectanda  est".  Atque  haec  quidem  etiam  in  scholis  doceri  pos- 
sunt,  non  tamen  promiscue,  sed  delectum  quaestionum  habente 
magistro. 

Liber  demum  quintus  in  obiectivis  rerum  conceptibus  ver- 
titur.  Katione  enim  habita  funestissimorum  nostrae  aetatis  errorum 
necessarium  esse  videtur,  ut  ea,  quae  a  veteribus  passim  per  lo- 
gicam  occasione  data  constituebantur  de  conceptu  entis,  de  su- 
premis   rerum   generibus   (praedicamenta   sive    categorias    vocant), 


1  „Die  Logik  hat  viel  Schweres  und  viel  Leichtes  in  sich,  wie  die  Rechen- 
kunst.  .  .  .  Man  fangt  billig  vom  Leichtesten  an  und  sparet  das  Schwere,  bis 
andere  Wissenschaften  begriffen ;  das  erste  dient  der  Jugend  zum  Vorgeschmack ; 
was  aber  hoher  in  der  Logik  und  in  der  Arithmetik,  gehoret  vor  die,  so  bereits 
in  Sache  und  Sprache  weit  kommen,  und  nun  noch  hoher  steigen  wollen."  In 
epistola  ad  Gr.  Wagner  data,  in  editione  Erdmann.  Berolini  1840.  p.  424  b. 

2  Logicae  pars  altera  p.  91. 

Pesch,    Logica.    I.  1 


o  Prooemium. 

de  iis  etiam  conceptibus,  quae  ad  rerum  inter  se  nexum  et  habi- 
tudinem  spectant,  ut  haec  inquam  omnia,  via  et  ratione  sub  uno 
conspectu  posita,  maxima  cum  accuratione  exponantur. 

Quae  in  primo  et  altero  libro  proponuntur,  a  veteribus  comprehendebantur 
nomine  logicae  minoris,  quae  est  summa  praeceptorum  logicae  pro  inci- 
pientibus.  Inlogica  maiore  repetebantur  graviora  difficilioraque,  quae  vo- 
cata  in  quaestionem  magna  cum  diligentia  disputabantur ,  id  quod  nos  per  ter- 
tium,  quartum,  quintum  librum  conaturi  sumus. 

Nunc  de  libro  propaedeutico  sive  introductorio  4,  qui  quattuor 

capitibus  absolvitur. 

Explicatis  in  capite  primo  iis,  quae  ad  philosophiam  universe  acceptam 
praenotanda  videntur,  in  capite  altero  et  tertio  materiam  quasi  advehimus,  quae 
in  ipsa  logica  adhibenda  erit.  Atque  id  primo  efficiemus  per  narrationem  hi- 
storicam,  ita  ut  in  capite  secundo  historia  duce  paucis  indicetur,  qua  ratione 
ars  logica  apud  homines  exorta,  qua  via  exculta  sit.  In  capite  deinde  tertio 
ea  breviter  describuntur ,  quae  ad  ipsius  cognitionis  notitiam  spectant,  et  ex- 
pertis  nobis  ipso  usu  percepta  sunt,  quae  quidem  nunc,  quum  sint  logicae 
quasi  materia,  breviter  proponenda,  postea  autem  in  disciplina,  quam  psycho- 
logiam  vocant,  diligentius  enucleanda  sunt.  Tandem,  quod  postremum  est,  in 
capite  quarto,  propositis  breviter  artis  et  prudentiae  regulis,  ostenditur  via 
sfve  methodus,  quae  quum  semper  in  assequenda  accurate  veritate,  tum  in  ad- 
discenda  iam  penitius  logica  tenenda  sit.  Atque  haec  omnia  in  libro  primo 
sive  propaedeutico. 


1  Tota  haec  ad  discendum  praeparatio  —  praecipue  autem  id  quod  po- 
stremo  loco  de  rebus  methodicis  tradituri  sumus,  —  iam  in  gymnasiis  vel  in 
rhetorica  discentibus  nonnunquam  proponitur.  Si  igitur  philosophiae  studiosis 
hae  res  iam  omnino  sunt  cognitae,  eae  sub  his  philosophiae  initiis  praeter- 
mittendae  sunt,  vel  veloci  oculo  percurri  possunt  repetitionis  causa. 


LIBER  PRIMUS. 
DOCTRINA  PROPAEDEUTICA. 


CAPUT  PRIMUM. 

Praenotiones    generales. 

2.  Philosophiae  notio.  Philosoplius,  vocabulum  si  spectes,  a 
duabus  vocibus  Graecis  trahitur:  cp&os  et  aocpia;  et  amantem  sive 
studiosum  scientiae  vel  sapientiae  significat  *.  Sapientes  (aocsoi 
sive  aocpiaxat)  ante  Ptthagoram  dicebantur,  quicunque  in  arte  ali- 
qua  vel  cogitationibus  suis  bene  conceptis  et  apte  prolatis  prae 
ceteris  excellebant 2,  velut  legislatores ,  poetae,  rhetores;  maxime 
vero  ii,  qui  in  perscrutanda  rerum  natura  studia  ponebant,  sa- 
pientes  et  habebantur  et  nominabantur. 

Quodsi  etiam  sapientiae  vocem  interpretari  velimus,  ea  a  sapiendo 
ducta  primo  eam  indolem  significasse  videtur,  qua  quis  de  rebus  gustandis 
rectum  iudicium  ferre  possit.  Post  alia  ab  aliis  huic  nomini  subiecta  notio 
est.  Nonnunquam  sapientia  pro  prudentia  accipitur,  quomodo  sapere  idem  est 
atque  recto  de  rebus  agendis  existimare  iudicio.  Unde  etiam  quamlibet  rei 
agendae  peritiam  dicit,  quomodo  artifices  periti  in  sua  arte  sapientes  dicuntur. 
Magis  etiam  consensum  virtutum  moralium  indicat,.  quomodo  antiquitus  iam 
arta  iustitiae  et  sanctitatis  cum  prudentia  coniunctio  sapientia  appellata  est. 
Maxime  vero  sapientia  nobilissimum  illud  cognitionis  genus  indicat,  quod  circa 
res  praeclarissimas  et  altissima  rerum  principia  versatur;  ex  quibus  cognitis 
nascitur  omnium  rerum  recta  notitia  rectusque  usus.  „Cui  sapiunt  omnia, 
prout  sunt,  non  ut  dicuntur  aut  aestimantur,  hic  vere  sapiens  est."  3 


1  Cic.  1.  2  de  offic.  c.  2;  S.  Augustin.  1.  8  de  civit.  Dei  c.  1. 

2  Ita  apud  Homerum  de  fabrica  materiaria:  oz  pa  xe  7iacJ7)s  eu  £(6vj  aocpirjs; 
de  arte  poetica:  aocpiai  atasivat.  Pind.  01.  9,  107.  Videsis  Ritter  et  Preller 
Hist.  philos.  e  fontium  locis  contr.  Proleg.  1. 

3  De  hac  sapientia  Thomas  Kempensis:  „Da  mihi  Domine  coelestem  sa- 
pientiam,  ut  discam  Te  super  omnia  quaerere  et  invenire,  super  omnia  sapere 
et  diligere,  et  cetera  secundum  ordinem  sapientiae  Tuae,  prout  sunt,  intelligere." 
(De  imit.  Chr.  III.  c.  27  n.  5.) 


4  Liber  I.    Doctrina  propaedeutica. 

3.  Primus    auctore    Diogene    Laertio  l    Pythagoras   philosophi 

nomen  propter  modestiam  usurpavit.  Interrogatus  is  a  Leonte 
Philiasiorum  principe,  qua  maxime  arte  confideret,  respondisse 
fertur  „artem  quidem  se  scire  nullam,  sed  esse  (ptXoaocpov* 2 j  ne- 
minem  enim  hominum  aiebat  sine  temeritate  sapientem  dici 
posse,  quum  id  solius  Dei  esset.  Quod  philosophiae  nomen  „ita 
deinceps  posteris  placuit,  ut  quantalibet  de  rebus  ad  sapientiam 
pertinentibus  doctrina  quisque  vel  sibi  vel  aliis  videretur  excellere, 
nonnisi  philosophus  vocaretur"  3.  Et  a  sapientia  differt  philosophia, 
ut  scite  animadvertit  Foxseca4,  „sicut  sapientia  inchoata  a  perfecta 
et  absoluta;  propter  quam  nominum  cognationem  saepe  alterum 
vocabulum  pro  altero  usurpatur". 

Sicut  nonnunquam  accidit,  ut  post  malum  alicuius  rei  abusum  nomen  rei 
ad  significandam  culpam  trahatur  male  utentium,  ita  non  semel  contigit,  ut 
nomine  philosophiae  non  ipsa  philosophia,  sed  utentium  pravitas  indicaretur. 
Ita  monet  S.  Paulus,  ut  videamus,  „ne  quis  vos  decipiat  per  philosophianr'. 
Et  Tertulliaxus  „philosophos"  vocat  patriarchas  haereticorum.  Neque  ignorat 
quisquam,  cuius  gregis  fuerint  „philosophi"  praeteriti  saeculi. 

Quum  autem  sciendi  desiderium  et  studium  sapientiae,  quod 
omnibus  hominibus  natura  insitum  est,  inter  virtutes  animi  nostri 
praestantissimas,  quibus  nos  a  brutis  animantibus  longe  secernimur, 
iure  merito  recenseatur,  etiam  nomen  philosophiae  apud  probos 
quosque  homines  magno  in  honore  habitum  est.  Et  iam  optima 
habenda  est  res  illa,  quae  corrupta  tantam  perniciem  in  genere 
humano  procreare  potest,  quantam  ex  corrupta  philosophia  ortam 
videmus. 

Neque  tamen  ad  easdem  plane  res  significandas  nomen  philo- 
sophiae  et  sapientiae  omni  tempore  extendebatur.  Qua  in  re  tria 
apte  distinguuntur  tempora.  Antiquiore  enim  aetate  ea  voce  scien- 
tiam  omnem  significaverunt.  Ut  enim  est  apud  Tullium:  „Sapien- 
tiam  qui  expetunt,  philosophi  nominantur.  Sapientia  autem  est, 
ut  a  veteribus  philosophis  definitum  est,  rerum  divinarum  et  hu- 
manarum,  causarumque ,  quibus  hae  res  continentur,  scientia" 5. 
Altera  aetas  medii  aevi  est,  quo  philosophia  scientia  universalis 
esse  desiit,  et  a  scientia,  quae  theologia  vocatur,  distingui  coepta 


1  De  vitis  et  dogm.  philosoph.  I,  12  sqq. 

2  Cic.  Tuscul.  V.  3.     Cfr.  S.  Thom.  in  1.  1  metaphys.  lect.  3. 

3  S.  Au<;usTix.  1.   14  de  Trinit.  c.  1. 

4  In  metaph.  Arist.  tom.   1  1.  1  Prooem. 

5  L.  2  de  offic.  2;  L.  5  Tuscul.  2,  3.    Cfr.  Clem.  Aloxand.  1.  1  strom.  c.  5; 
Orio.  1.  3  c.  Cklsum.  c.  72. 

est.  Dum  igitur  theologia  revelatione  supernaturali  nititur,  philo- 
sophia  medio  aevo  certa  eorum,  quae  naturali  lumine  sciri 
possunt,  comprehensio  est  habita  sive  scientia  omnium  rerum  solo 
naturali  lumine  cognoscibilium.  Quae  philosophia  dividebatur  in 
partes  quattuor:  logicam,  physicam,  metaphysicam,  ethicam.  Tertio 
autem  tempore,  quo  nos  vivimus,  nomen  philosophiae  ad  signifi- 
candam  eam  scientiam  contractum  est,  quae  res  sensibiles  considerat 
sub  respectu  supersensibili  vel  etiam  ad  considerandas  res  super- 
sensibiles  ascendit. 

Atque  his  dictis,  philosophiae  quae  sit  notio  sive  „definitio 
nominis"  indicavimus.  Quoniam  enim  nomen  generatim  aut  sua 
origine,  aut  secundum  significationem  ab  hominibus  ipsi  affixam 
explicatur,  id  perfecimus,  quod  quis  a  nobis  exspectare  possit, 
quum  de  ipso  nomine  philosophiae  instituitur  quaestio. 

Sed  considerato  nomine  etiam  ipsa  res,  quam  ingressuri 
sumus,  paulo  accuratius  definienda  est.  Quamvis  enim  ipsa  philo- 
sophia,  quae  ingentis  maris  instar  nullis  fere  contenta  limitibus 
protenditur,  melius  a  nobis  traicientibus  eam  pro  sua  natura 
et  amplitudine  percipi  possit,  tamen  etiam  in  portu  adhuc  com- 
morantibus  quum  iucundum  tum  utile  est,  ut  futurae  navigationis 
non  omnino  ignari  navem  solvamus. 

4.  Philosophiae  secundum  rem  definitio.  Philosophia,  ut  nostro 
tempore  accipitur,  recte  definiri  potest:  scientia  rerum  per 
«ausas  supersensibiles  sive  metaphysicas  naturali 
lumine  comparata.  Ita  philosophiam  definiri  posse  dicimus; 
non  enim  negamus,  aliis  etiam  verbis  philosophiam  haud  inepte 
definiri,  prout  alia  in  philosophia  ratio  a  definiente  magis  atten- 
ditur.  Neque  nobis  est  in  animo,  ut  hoc  loco  demus  definitionem, 
quae  sit  quantum  fieri  possit  perfecta;  haec  enim  exhiberi  non 
potest,  nisi  post  philosophiam  fere  absolutam.  Unde  satis  esse 
debet,  ut  nunc  constituatur  definitio  initialis,  quae  per  studium 
philosophiae  est  perficienda  et  determinatis  veritatibus  quasi 
implenda. 

Itaque  philosophia  circa  res  versari  dicitur;  est  enim  „in 
recto"  de  solis  rebus,  quae  ex  causis  explicantur;  de  causis  autem, 
ex  quibus  res  explicantur,  non  est  nisi  indirecte  sive  „in  obliquo"  d. 

Et  nomine  rerum  hoc  loco  omnia  intelliguntur ,  quibus  ut- 
cunque  „Esse"  attribuitur,  vel  „Fieri",  vel  „Cognosci". 

1  Confer  S.  Thom.  in  1.  1  physic.  lect.  1 ;  in  1.  1  metaph.  proleg. ;  in  1.  1 
anal.  post.  lect.  41. 

Deinde  quid  sit  scientia  dicendum  est.  Quae  quum  in  genere 
cognitionis  eit  *,  non  eam  cognitionem  significat ,  quae  sola  ex- 
perientia  propria  nitatur,  vel  nuda  aliena  auctoritate,  sed  eam,  qua 
res  ita  firmiter  et  certo  cognoscenti  repraesentetur,  ut  reapse  est. 
Est  autem  res  ex  suis  causis.  Res  igitur  obiecta,  quae  ex  suis 
causis  cognoscitur,  sciri  dicitur2. 

Scientia  non  raro  etiam  cognitio  certa  per  demonstrationem  comparata 
definitur.  Quod  re  idem  est.  Nam  scire  quum  sit  cognoscere  rem  duce  nexu 
causali,  et  ostendere  nexum  causalem  quum  idem  sit  atque  demonstrare,  iam 
hanc  definitionem  rectam  esse  facile  intelligitur.  „Manifestum  est,  inquit  Aquinas, 
quod  causa  est  medium  in  demonstratione,  quae  facit  scire,  quia  scire  est  cau- 
sam  rei  cognoscere."  3  Ita  causa,  cur  pietas  laudanda  sit,  in  eo  est,  quod  virtus 
est ;  ex  quo  fit  demonstratio :  Virtus  est  laudanda,  pietas  vero  virtus  est,  pietas 
ergo  laudamda  est. 

C  a  u  s  a ,  cuius  in  definitione  fit  mentio ,  vi  vocis  latissima  accipi  debet, 
idque  omne  significat,  unde  res  est,  aut  fit,  aut  cognoscitur ;  vel  ea  omnia,  unde 
res  sive  ut  ens  in  rerum  ordine  extra  nos,  sive  ut  cognitum  quid  in  cognitionis 
ordine  intra  nos  dependet.  Et  quo  perfectius  hanc  dependentiam  secundum  rei 
veritatem  perspectam  habemus,  eo  perfectius  rem  scire  dicimur.  Quodsi  or- 
dinem  rerum  extra  nos  sive  ontologicum  attendimus ,  omne  id  causam  rei  dice- 
mus,  quod  ad  explicandum  valet,  cur  res  sit,  sive  causas  internas,  ex  quibus 
res  ut  ex  partibus  est,  sive  causas  externas,  a  quibus  res  profecta  suum  Esse 
habet.  Et  causas  internas  intelligimus  quum  eas,  quae  inter  se  re  distinctae 
sunt,  velut  quum  hominem  ex  anima  et  corpore  constitutum  cognoscimus,  tum 
eas,  quas  nos  ut  mente  distinguamus ,  a  rei  veritate  adducimur,  ut  quum  ho- 
minem  ex  animali  et  rationali  constitutum  dicimus.  Causae  externae  et  eae 
sunt,  quae  rem  efficiunt,  et  eae  quae  causas  efficientes  ad  agendum  certo  modo 
determinant  et  causae  finales  vocantur. 

Si  autem  ordinem  rerum  intra  nos  sive  1  o  g  i  c  u  m  attendimus,  id  causam 
dicemus,  ex  quo  res  in  nobis  „estu  ut  cognita.  Ex  quo  perspicuum  est,  id  in 
ordine  nostrae  cognitionis  causam  rei  dici,  quod  in  ordine  ontologico  est  effectus 
rei.  Duce  igitur  nexu  causali  ab  effectibus  ad  causas  ascendit  philosophus ,  et 
scit  res  effectas  per  earum  causas  ontologicas,  et  ex  his  causis  iterum  descendit 
ad  effectus,  et  scit  illas  res,  quae  causae  ontologicae  sunt,  per  earum  causas 
logicas ;  et  iterum  res  effectas  melius  scit  per  earum  causas  ontologicas.  Qui 
processus  observari  potest,  quum  philosophus  a  rebus  creatis  ascendit  ad  ens 
increatum  sive  „ens  a  se",  et  ab  „ente  a  seu  ad  diversas  divinas  perfectiones 
descendit  et  etiam  ad  res  creatas  melius  perspiciendas. 


1  T6  6'  oti  Stctcp^pet  xcct  to  SkSti  ^Tua-roca&cu  •  —  —  ^  oe  to\>  oio'ti  enaTTjiji-n 
xaxd  xh  TTpiLtov  cutiov  (1.  1  analyt.  post.  c.  13.  78  a.  22).  IvjpuoTccTOv  toj  eioevcct 
t6  oto^Tt  Oetopetv  (Aristoteles  1.  1  analyt.  post.  c.  14,  edit.  Bekkeri  pg.  79  a,  lin.  23). 

2  ,,Erblicken  der  Genesis  ist  das  Organ  der  Wissenschaft"  (Fichte,  Ueber 
das  Verhtiltniss  der  Logik  zur  Philosophie.  Nachgel.  Werke.  1834.  I.  p.  151). 
Erat  cffatum  apud  veteres :  Quidlibet  cognoscitur ,  dum  in  sua  principia  re- 
solvitur. 

3  In  1.  2  post.  anal.  lect.  1. 

Verum  non  omnis  rerum  per  causas  notitia  hodie  ad  philo- 
sophum,  ut  philosophus  est,  spectat,  sed  ea  tantum,  quae  ex  causis 
trahitur  supersensibilibus,  quae  per  se  solo  intellectu  percipi  pos- 
sunt,  et  etiam  metaphysicae  (transnaturales),  ab  aliis  ultimae 
vel  ulteriores  vocari  solent.  Et  hac  re  philosophia  ab  omni  alia 
scientia,  quae  philosophia  non  est,  discriminatur. 

Dum  enim  disciplinae  reliquae  in  causis  proximis  haerent,  in  causis  dico, 
vel  conditionibus ,  quae  utpote  materiales,  per  se  sensu  percipi  possunt,  atque 
eo  contentae  sunt,  ut  nobis  ostendant,  quibus  legibus  una  re  sensibili  posita 
altera  res  sensibilis  sequatur,  philosophia  ad  causas  eas  contemplandas  ascendit, 
quae  per  se  omnino  repugnat,  ne  sensu  percipi  possint,  ut  est  ratio  causali- 
tatis,  activitatis,  intentionis  finalis,  substantiae,  entis. 

Quod  si  quis  has  causas  metaphysicas  ultimas  vocare  velit,  is  memi- 
nisse  debet,  causas  esse  posse  ultimas  aut  absolute,  aut  in  certo  quodam  genere. 
Et  causa  absolute  ultima  omnium  rerum  externa  Deus  est ,  interna  ratio 
entis.  Unde  pars  philosophiae  illa,  quae  in  contemplando  Deo  et  generatim 
ente  occupatur,  merito  philosophia  prima  est  appellata,  vel  etiam  me- 
taphysica  pura  speciali  ratione.  At  minime  a  philosopho  alienum  est,  ne 
etiam  res  explicet  per  causas  relative  ultimas,  ubi  primum  hae  causae  or- 
dinem  materialem  sive  phaenomenalem  (sensibilem)  egrediuntur.  Ad  philoso- 
phum  igitur  spectat,  ulteriorem  rationem  investigare,  quae  subsit  et  legibus 
cogitandi  in  ordine  operationum  intellectus  humani,  et  legibus  moralibus 
in  ordine  operationum  voluntatis  humanae ,  et  legibus  physicis  in  ordine 
eorum,  quae  in  hoc  mundo  aspectabili  fieri  sensu  percipimus.  Atque  ita  phi- 
losophus  ip^as  res  physicas  perscrutatur,  ut  eae  subsunt  rationibus  metaphysicis. 
Immo  uniuscujusque  artis  vel  disciplinae  pars  illa,  quae  de  ultimis  huius  artis 
vel  disciplinae  causis  agit,  philosophia  illius  disciplinae  vel  artis  hodie 
nuncupari  solet,  atque  ita  haud  raro  de  philosophia  historiae  vel  mathesis  vel 
grammaticae  incidit  mentio. 

Ultimo  definitionis  loco  postulavimus,  ut  scientia,  quam  philo- 
sophiam  dicamus,  lumine  comparetur,  quod  naturale  sit.  Qui- 
bus  verbis  dicere  volumus,  ea  sola  eaque  omnia  obiectum  philo- 
sophiae  esse  posse,  quae  hac  rerum  natura  et  ex  principiis  intellectus 
nostri  nobis  sint  manifesta.  Praeter  hoc  lumen  naturale  aliud  in 
revelatione  Christiana  lumen  apparuit,  quod  supernaturale  est;  ex 
quo  alia  scientia  originem  duxit,  quam  theologiam  vocant.  Quae 
a  philosophia  recte  distincta  esse  dicitur.  Dum  enim  theologia  in 
principiis  fidei  innititur,  philosophia  sua  propria  principia  habet,  a 
quibus  proficiscens  suum  obiectum  attingit.  Quamquam  igitur, 
quae  ex  principiis  rationis  certa  sunt,  iis  quae  fide  divina  cogno- 
scuntur,  non  possunt  esse  contraria,  id  quod  etiam  philosopho,  ut 
philosophus  est,  constare  debet,  tamen  philosophia  intrinsecus  est 
ex  se  sui  iuris  et  independens,  neque  a  theologia  pendet  nisi  tam- 


8  Liber  I.    Doctrina  propaedeutica. 

quara  a  norma  et  regula  extrinsecus  dirigente  et  cum  reverentia 
respicienda.     Qua  de  re  mox  plura. 

5.  Scholion  1.  Post  explicatam  philosophiae  definitionem  cog- 
noscitur,  philosophiae  rationem  „sapientiae"  omnino  competere. 
Quum  enim  propter  sapientiam  homo  idoneus  sit  ad  sanum  de 
rebus  ferendum  iudicium,  iudicium  autem  de  inferioribus  acqui- 
ratur  ex  causis  altioribus,  is  certe  sapiens  erit  in  aliquo  genere, 
qui  causas  altissimas  illius  generis  perspectas  habet;  unde  rerum 
originem,  intimam  naturam,  finem,  proprietates ,  potentias  optime 
novit  et  res  omnes  optime  iudicare  atque  disponere  potest.  „Et 
quia  per  causam  iudicatur  de  effectu,  et  per  causam  superiorem 
de  causis  inferioribus,  inde  est,  quod  sapientia  habet  iudicium  de 
omnibus  virtutibus  intellectualibus,  et  eius  est  ordinare  omnes;  et 
ipsa  est  quasi  architectonica  respectu  omnium"  K 

Scholion  2.  Tres  fontes  generaliores  indicari  possunt,  unde 
philosophia  orta  est2.  Primus  est  ipsa  rerum  universa  na- 
tura,  quae  hominem  circumstat,  eique  per  experientiam  sensuum 
manifestatur.  Alter  est  ipsa  natura  humana,  praecipue  intel- 
lectus,  qui  quasi  semina  in  se  habet  scientiarum  et  artium.  Tertius 
est  causa  prima,  unde  res  primo  habent,  ut  cognosci  possint, 
et  intellectus,  ut  possit  cognoscere.  Quibus  tribus  accedit  quartus, 
qui  in  historia  est  situs  3. 

Scholion  3.  Multae  sunt  philosophiae  definitiones,  quae  voce  quamvis  a 
data  definitione  diversae  sint,    re   tamen  omnino  conveniunt.     Ita  philosophiam 


1  S.  Thom.  Summ.  theol.  I.  II.  q.  66  a.  5.  Et  enucleatius  alio  loco.  „Multi- 
tudinis,  inquit,  usus,  qui  in  rebus  nominandis  sequendus  est,  communiter  ob- 
tinuit,  ut  sapientes  dicantur,  qui  res  recte  ordinant  et  bene  gubernant.  Quo- 
niam  autem  res  unaquaeque  optime  disponitur,  quum  ad  suum  finem  conve- 
nienter  ordinatur,  gubernationis  et  ordinis  regulam  ex  fine  sumi  necesse  est. 
Haec  finis  consideratio,  si  ad  finem  universalem  rerum  omnium  non  pertingit, 
sapientia  est,  quae  dicitur  huius  vel  alius  rei.  Nomen  autem  simpliciter  sa- 
pientis  illi  soli  reservatur,  cuius  consideratio  circa  finem  universi  versatur,  qui 
etiam  est  universitatis  principium.  Sapientis  igitur  est,  causas  altissimas  con- 
siderare.  Finis  autem  ultimus  uniuscuiusque  rei  est,  qui  intenditur  a  primo 
auctore  vel  motore  ipsius.  Primus  autem  auctor  et  motor  universi  est  in- 
tellectus.  Oportet  ergo  ultimum  finem  universi  esse  bonum  intellectus;  hic 
autem  est  veritas.  Oportet  igitur  veritatem  esse  ultimum  finem  totius  uni- 
versi,  et  circa  eius  considerationem  principaliter  sapientiam  insistere."  (Summ. 
c.  gent.  1.  1  c.  1.) 

2  Ita  Satolli  Enchiridion  philosophiae.     Logica  (Brunae  1884)  p.  12. 

3  Arist.  1.  1  de  an.  c.  2.  403  1.  20;  1.1  metaph.  993  1.  11;  1.1  ethic. 
1098  a.  20.     Cfr.  S.  Thom.  in  1.  1  de  an.  lect.  2;  in  1.  1  ethic.  lect.  11. 

dicunt  esse  „scientiam,  quae  de  ultimis  rerum  omnium  rationibus  universim 
disceptet";  in  qua  definitione  „ratio"  id  omne  significat,  quo  aliquid  est  vel 
fit  vel  intelligitur  vel  intelligi  potest.  Vel  definiunt  philosophiam,  ut  sit 
scientia  humani  intelligibilis  ex  ratione  immediata"  i.  e.  ex  ratione,  quae  iam 
non  pendeat  aliunde  *.  In  aliis  definitionibus  incidit  mentio  „principiorum"  2, 
qua  voce  illud  significatur,  unde  aliquid  est,  vel  fit,  vel  cognoscitur.  Ab  aliis 
philosophia  definitur :  scientia,  quae  circa  prima  rerum  principia  versatur.  Vel : 
certa  eorum,  quae  naturali  lumine  sciri  possunt,  comprehensio.  Vel:  scientia 
supremorum  principiorum  sive  supremarum  causarum  tum  cognitionis ,  tum 
rerum,  quae  ratione  humana  cognosci  possunt.  Vel :  cognitio  rerum  per  causas 
altiores  ex  lumine  naturali.  Vel:  cognitio  scientifica  et  rationalis  Dei  et  mundi 
et  hominis,  quae  viribus  rationis  per  altiores  causas  seu  principia  habetur. 
Vel:  cognitio  certa  et  evidens  rerum  supremarum,  quae  naturali  lumine  ratio- 
cinando  acquiritur.  Vel:  scientia  naturali  lumine  acquisita,  quae  supremas 
rerum  rationes  considerat.  Vel :  scientia  rerum  per  rationes  intelligibiles.  Vel : 
scientia  naturalis  de  Deo,  homine,  mundo  et  ipsorum  relationibus.  Vel :  scientia 
docens  verum  cognoscere,  et  rationi  consona  agere,  et  ad  vitam  necessaria 
efficere. 

Scholion  4.  Nec  raro  definitiones  philosophiae  reperiuntur,  quas  a  recti- 
tudine  vel  saltem  pcrfectione  definitionis  aliquid  deficere  quivis  facile  intelliget. 
Ita  philosophiam  definiunt :  meditationem  mortis,  [izXiirp  Oavcruoo.  Vel :  modum, 
quo  assimilemur  Deo,  ttjv  6{j.ot'u>atv  tuj  %zv).  Vel:  notitiam  entium,  ut  entia 
sunt,  Yv<^atv  T(^v  °/vTt0V  Tl  ovtcc  iaziv.  Vel:  notitiam  universalem  et  per  causas 
yvwatv  xoc9oAna]v  %at  [j.eTa  ahias.  Vel:  activitatem,  qua  adhibitis  inquisitionibus 
et  deductionibus  comparetur  vita  beata 3.  Vel :  scientiam  humano  ingenio  partam. 
Vel:  scientiam  de  Deo,  homine,  societate  (Ita  de  Bonald).  Vel  eam  dicunt 
esse  scientiam  cognitionis  humanae 4.  Vel :  disciplinam  omnium  rerum  huma- 
narum  atque  divinarum  rationes  plene  investigantem.  Vel :  scientiam  ex  ratione 
discursiva.  Vel :  scientiam  ex  primis  principiis  evidenter  deductam.  Vel : 
scientiam  de  ideis.  (Ita  Trendelenburg.)  Vel :  scientiam,  quae  versetur  in  ideis 
veri,  boni,  pulchri.  (Ita  Fries.)  Vel  etiam  scientiam  hominis  interioris  rela- 
tionumque  eius  cum  Deo  et  natura.  Vel:  distinguunt  obiectivam  et  subiecti- 
vam ;  ita  ut  obiective  definiatur :  scientia  de  ultimis  omnium  rationibus ,  natu- 
rali  intellectus  operatione  comparata;  subiective  autem:  ipsa  naturalis  operatio 
intellectus  ad  ultimas  omnium  rationes  gradatim  ascendentis  5. 

A  Cartesio  philosophia  definita  est:  cognitio  vel  analysis  subiecti  cogi- 
tantis  sive  spiritus  humani  ex  principiis  evidentibus  deducta  6.  A  Mallebranche  : 
cognitio  veri  et  amor  boni.    A  Sensualistis  definitur  scientia  sensus,  a  Materia- 


1  Ita  Satolli,  Logica.  Brunae.  1884.  p.  6. 

2  Ueberweg  :  „Philosophie  ist  die  Wissenschaft  des  Universums ,  nicht 
nach  seinen  Einzelheiten ,  sondern  nach  den  alles  Einzelne  bedingenden  Prin- 
cipien;  oder:  die  Wissenschaft  der  Principien  des  durch  die  Specialwissen- 
schaften  Erkennbaren."     (System  der  Logik  §  6.) 

3  Ita  Epicurus.  Conf.  Sext.  Empir.  adv.  math.  XI,  169. 

4  Galluppi,  Lezz.  di  log.  e  metaf.  lez.  2. 

5  Brin,  De  Intellectualismo.    Paris.  1875.  tom.  1  p.  17. 

6  Cfr.  Sanseverino,  Philosophia  Christiana.  Neapoli  1862.  Log.  Vol.  I.  p.  145. 

listis  scientia  corporum.  A  Leibnizianis  dicitur  esse  scientia  rerum  possibilium, 
quatenus  eae  esse  possunt;  qui  per  scientiam  intelligunt  habitum  asserta  de- 
monstrandi l.     Thom.  Reid  eam  dixit  esse  scientiam  spiritus  humani. 

Kant  cognitionem  omnem  dividit  in  historicam  et  rationalem.  Rationalem, 
si  sit  ex  constructione  conceptuum ,  dicit  esse  mathematicam ;  si  sit  ex  con- 
ceptibus  ut  sic,  dicit  philosophicam  2.  Unde  philosophiam  dixit  esse  scientiam 
legum  et  causarum  activitatis  primitivae  sive  spontaneitatis  rationis;  vel  bre- 
vius:  scientiam  legum,  secundum  quas  cognitio  evolvatur. 

Philosophia  definitur  a  J.  G.  Fichte  :  ut  sit  doctrina  de  scientia;  sive 
doctrina ,  quae  ostendit ,  quid  sit  scientia  et  qua  ratione  scientia  e3se  possit 3. 
Vel  etiam  scientia  ipsius  „egou  puri  sese  ponentis  per  momenta  tria:  thesis, 
synthesis,  antithesis. 

Jacobi  philosophiam  censet  esse  doctrinam  de  actu  fidei,  quatenus  hoc  actu 
vera  immediate  admittuntur  ut  vera.  Schelllxg  scientiam  absoluti  sive  identi- 
tatis  absolutae;  vel  etiam  scientiam  de  identitate  absoluta  realitatis  et  ideali- 
tatis.  Hegel  scientiam  evolutionis  Ideae  per  tria  sua  momenta;  vel  etiam 
scientiam  rationis  humanae  comprehendentis  seipsam  et  adipiscentis  perfectam 
sui  ipsius  conscientiam ;  i.  e.  conscientiam  de  seipsa  et  de  omni  ente  in  „idea 
contento.  Herbart  elaborationem  conceptuum  horumque  ab  erroribus  purga- 
tionem ;  vel  etiam :  scientiam ,  qua  conceptus  quos  habemus  retractantur ,  ut  a 
vitiis,   contradictionibus,  obscuritatibus,  lacunis  liberentur  et  depurentur. 

Traditionalistae  philosophiam  dicunt  esse  demonstrationem  sive  enoda- 
tionem  scientificam  veritatum  naturalium,  quae  revelatione  divina  per  tradi- 
tionem  nobis  notae  sunt.  V.  Codsin  eam  censet  esse  evolutionem  et  foecun- 
dationem  elementorum  spontaneitatis  adminiculante  refiexione;  vel  etiam  scien- 
tiam  factorum,  quae  in  homine  sive  in  natura  humana  observantur4. 

Et  ab  aliis  aliter.  Solent  enim  philosophorum  haud  pauci,  non  sine  ali- 
qua  fraude,  ab  initio  iam  id  definitione  philosophiae  exprimere,  quod  unus 
quisque,  prout  in  suo  sensu  abundat,  se  tandem  invenire  vel  potius  construere 
posse  censet. 

6.  Philosophiae  excellentia,  difficultas,  utilitas 5.  Quae  sit  philo- 
sophiae  praestantia,  ex  eiusdem  definitione  praeclare  elucet.  Su- 
peratis  enim  difficultatibus ,  quae  inveniuntur  in  contemplandis 
specialibus    obiectis   scientiarum,   philosophiae   munus    est,   primo 

1  Wolff,  Disc.  prooem.     De  philos.  in  genere  c.  22. 

2  Reine  Vernunftwissenschaft  aus  Begriffen. 

3  Wissenschaftslehre.  Wissenschaft,  welche  lehrt,  was  eine  Wissenschaft, 
oder  das  Wissen  ist;  welche  alles  Wissen  aus  seinem  Begriffe  erklart  und 
ableitet. 

4  Fragments  philosophiques.  Paris  1826.  p.  287.  Et  alio  loco:  „La  philo- 
sophie  est  la  reftexion  entierement  emancipee,  definitivement  sortie  des  liens 
de  Pautorite  et  ne  s'appuyant  que  sur  elle-meme  dans  la  recherche  de  la 
verite  .  .  .  sa  definition  meme  renfermant  Fidee  d'une  suprematie  universelle  .  .  . 
il  ne  faut  pas  que  la  philosophie  recoive  des  lois,  mais  qu'il  en  donne"  (Cours 
d'histoire  de  la  philosophie.  L). 

5  Cfr.  S.  Tiiom.  in  1.  1  de  anima  lect.  1. 

contemplari  connexionem,  quae  est  inter  omnes  omnino  veritates, 
quamvis  hae  primo  aspectu  videantur  omnino  disparatae.  Deinde 
quaerere  primam  veritatem,  quae  sit  radix  et  caput  omnium  aliarum. 
Tertio  conatur  per  omnes  veritates  cognoscere  id  quod  est  optimum 
et  perfectissimum.  Praeterea  cognito  ipso  ente,  quod  est  optimum, 
tamquam  capite  et  prima  radice,  conatur  rationem  reddere  omnium 
aliarum  veritatum ;  atque  ita  veritates  praestantissimas  contemplatur 
per  ipsum  ens  optimum  tamquam  per  altissimam  causam.  Quinto 
ordinat  philosophia  veritates  in  intellectu,  ut  sunt  ordinatae  ex 
rerum  partibus.  Quum  perfectio  cognitionis  in  eo  cernatur,  ut  res 
ponantur  in  intellectu,  ut  secundum  se  sunt,  philosophia  quaerens 
cognitionem  perfectissimam,  conatur  ponere  eum  ordinem  in  co- 
gnitionibus,  qui  est  in  rebus,  ita  ut,  sicut  una  veritas  est  ratio 
alterius,  ita  cognitio  unius  veritatis  sit  ratio  cognoscendi  alteram 4. 
Tandem,  quod  restat,  philosophia  instar  ligaminis  est,  quo  res 
omnes  huius  mundi,  quum  plurimae  sint,  in  unitatem  connectuntur. 
„Unde  haec  est  ultima  perfectio,  ad  quam  anima  potest  pervenire 
secundum  philosophos,  ut  in  ea  describatur  totus  ordo  universi  et 
causarum  eius"  2. 

7.  Eum  vero,  qui,  quid  sit  philosophia,  diligentius  considerare 
velit,  praeterire  non  potest,  philosophiam  in  hominibus  imperfectam 
non  esse  non  posse 3.  Ad  philosophiam  enim  omnibus  numeris 
absolutam  requiritur,  ut  cognitio  nostra  a  propriis  plurimarum  rerum 
rationibus  ad  supremas  usque  omnibusque  rebus  communes  rationes 
ascendat,  inde  iterum  usque  ad  singula  quaeque ,  ut  subsunt  illis 
rationibus,  descensura.  At  innumerabiles  paene  istiusmodi  esse  res 
a  nobis  ignoratas,  nemo  prudens  dubitare  potest.  Et  res  quas 
novimus  sunt  multiplices  et  admodum  variae  et  nobis  maximam 
partem  imperviae.  A  quibus  per^crutandis  diligentius  homines  et 
vitae  brevitate  et  multis  vitae  curis  occupationibusque  impediuntur. 
Accedit,  ut  cognitionibus  nostris  vana  phantasmata  facilius  ad- 
misceantur,  memoria  sit  debilis,  et  intelligendi  vis  affectionibus 
appetitivae  virtutis  multum  obnoxia.  Unde  fit,  ut  cognitio,  ut  est 
apud  Tullium,  adeo  sit  obstructa  difficultatibus,  ut  non  sine  causa 
doctissimi  et  antiquissimi  invenire  se  posse,  quod  cuperent,  dif- 
fisi  sint4. 


1  Ita  fere  Sylvester  Maurus,  Quaestiones  philosophicae.    Log.  q.  18. 

2  S.  Thom.,  Quaestiones  disputatae;  q.  2  de  veritate  a.  2. 

3  Cfr.  Arist.  1.  11  met.  c.  8,  1074  b.  10;    S.  Thom.  in  1.  12  met.  lect.  10. 
*  Acad.  II.  7. 

8.  Quamquam  a  sapiente  quoque  affirmatum  esse  legimus,  philo- 
sophiam  non  obstante  hac  quam  agnovimus  imperfectione  et  diffi- 
cultate  generi  humano  summopere  esse  necessariam. 

Quum  enim  homo  natura  scire  desideret,  philosophia  nobili 
inclinationi  humanae  naturae  convenit.  Umtzc  av&pttnro  too  s&evan 
ops^ovrat  opoasi *.  Quod  monuit  Seneca,  quum  naturam  nobis  curiosum 
indidisse  ingenium  causas  cognoscendi  cupidum  diceret.  Et  sane 
quidem  omne,  quod  in  aliqua  specie  imperfectum  est,  perfectionem 
illius  speciei  consequi  desiderat;  unde  homini  inest  illud  naturale 
desiderium  cognoscendi  causam,  quum  intuetur  effectum.  Ex  quo 
fit,  ut  ingenium  humanum  quiescat  nunquam,  donec  ad  percipiendas 
causas  ultimas  et  supremas  rerum  rationes  sit  perventum  2. 

Et  philosophia,  dum  hominem  ad  hanc  quietem  naturalem 
adducit,  simul  rationem  ipsam  humanam  mirum  quantum  perficit. 
Quo  enim  universaliores,  altioresque  sunt  rerum  rationes,  eo  magis 
intellectuali  humanae  naturae  conveniunt.  Neque  deesse  potest, 
quin  ipsae  vires  intellectuales  hominis  usu  et  exercitatione  mag- 
nopere  augeantur.  Ad  hoc  scientiae  omni  et  disciplinis  omnibus 
ex  perspectis  in  philosophia  causis  rerum  ultimis  lumen  maius  et 
certitudo  nova  oriri  debet.  Quum  enim  artes  omnes  et  disciplinae 
suprema  sua  principia  per  philosophiam  firmata  et  illustrata  ac- 
cipere  debeant,  haec  a  Tullio  non  immerito  dicta  est  esse  „lau- 
dandarum  artium  omnium  procreatrix  et  quasi  parens"  3. 

Accedit,  quod  philosophia  non  intellectum  solum,  sed  etiam 
ipsam  voluntatem  hominis  multum  perficere  potest.  Quia  enim 
voluntas  intellectui  ut  suadenti  facile  obedit,  perfectionem  intellec- 
tus  perfectio  voluntatis  sequitur;  nec  sine  ratione  illud  vetus  est, 
omnem  peccantem  ignorantem  esse.  Teste  experientia  aberratio 
a  bono  ut  plurimum  adiunctam  habet  aberrationem  a  vero  sive  ante- 
cedentem  sive  consequentem.  Quinimmo  vix  quidpiam  hominem 
adeo  ad  malum  disponit,  in  malo  retinet,  quam  errores,  deceptiones, 
fallaciae,  illusiones.  Neque  quis  potest  male  agere  nisi  obtrudendo 
rationi  suae  fallacias. 

Et  ad  ipsum  etiam  statum  civilem  et  generatim  socialem  philosophia 
multum  pertinet.  Quum  enim  hominem  omnium  rerum  ortum  et  finem  doceat, 
et  scopum  ostendat,  ad  quem  vitae  humanae  cursus  dirigendus  sit  et  rectas 
notiones  tradat  obligationis,  iuris,  ordinis,  libertatis,  humanae  dignitatis,  omnes 


1  Aristot.  1.  1.  metaph.  c.   1. 

2  Svnskvkkino,  Introductio  ad  philos.  p.  11  sqq.    Alamannus  Summ.  phil.  I. 
q.  37  a.  2  et  a.  3. 

3  De  orat.  I,  9.    " 


1.    Praenotiones  generales.  13 

regulas  constituit,  quibus  mores  hominum  regantur.  Non  igitur  mirum  est, 
quaecunque  mala  in  humana  societate  late  vagata  sint,  quicunque  motus  civi- 
tates  vehementer  perturbarint,  ea  fere  omnia  ex  erroribus  philosophiae  originem 
duxisse.  Et  ex  altera  parte  res  aperta  est,  quantopere  philosophia  bene  con- 
stituta  ad  salutem  societatis  et  ordinem  conservandum  conducat.  Recte  igitur 
ille  princeps  ingehii  et  doctrinae  Plato,  ut  est  apud  Tdllium,  tum  denique  fore 
beatas  res  publicas  putavit,  si  aut  docti  et  sapientes  homines  eas  regere  coe- 
pissent,  aut  ii,  qui  regerent,  omne  suum  studium  in  doctrina  et  sapientia  col- 
locarent  4.  Et  ipse  Cicero  :  „0  vitae  philosophia  dux !  inquit,  o  virtutis  inda- 
gatrix  expultrixque  vitiorum!  quid  non  modo  nos,  sed  omnino  vita  hominum 
sine  te  esse  potuisset?  Tu  urbes  peperisti;  tu  dissipatos  homines  in  socie- 
tatem  vitae  convocasti;  tu  eos  inter  se  primo  domiciliis,  deinde  coniugiis,  tum 
litterarum  et  vocum  communione  coniunxisti;  tu  inventrix  legum,  tu  magistra 
morum  et  disciplinae  fuisti.  Ad  te  confugimus,  a  te  opem  petimus;  tibi  nos 
penitus  totosque  tradimus.  Est  autem  unus  dies  bene  et  ex  praeceptis  tuis 
actus  peccanti  immortalitati  anteponendus." 2  Atque  haec  praeclare  a  philo- 
sophia  efficiuntur  eo ,  quod  mentem  humanam  maxime  erigit ,  et  Deo ,  primo 
veritatis  lumini,  infinito  bonitatis  oceano,  ultimo  omnium  rerum  atque  even- 
tuum  fini,  intime  coniungit. 

9.  Neque  hanc  praeclaram  philosophiae  excellentiam  fractam  vel 
imminutam  esse  putandum  est,  quod  in  revelatione  Christiana 
hominibus  lumen  illustrius  et  robur  maius  datum  sit.  Sed  reve- 
latione  hac  data  etiam  philosophiae  novae  vires  sunt  additae,  novi 
labores  praeclari  praestandi  sunt.  Qua  de  re  praeclare  dictum  est 
a  Pio  IX.  Pontifice  maximo :  „Vera  et  sana  philosophia  nobilissimum 
suum  locum  habet,  quum  eiusdem  philosophiae  sit,  veritatem  dili- 
genter  inquirere,  humanamque  rationem,  licet  peccato  primi  hominis 
obtenebratam ,  nullo  tamen  modo  extinctam,  recte  ac  sedulo  ex- 
colere,  illustrare,  eiusque  cognitionis  obiectum  ac  permultas  veri- 
tates  percipere,  bene  intelligere,  promovere,  earumque  plurimas, 
uti  Dei  existentiam,  naturam,  attributa,  quae  etiam  fides  credenda 
proponit,  per  argumenta  e  suis  principiis  petita  dernonstrare,  vin- 
dicare,  defendere,  atque  hoc  modo  ad  haec  dogmata  fidei  rectius 
tenenda  et  ad  illa  etiam  reconditiora  dogmata,  quae  sola  fide  per- 
cipi  primum  possunt,  ut  illa  aliquo  modo  a  ratione  intelligantur. 
Haec  quidem  agere  atque  in  hi3  versari  debet  severa  et  pulcherrima 
verae  philosophiae  scientia"  3. 

Atque  haec  omnia,  quae  in  laudem  philosophiae  dicta  sunt,  Leo  Papa  XIII. 
eximiis  verbis  comprehendit :  „Si  quis  in  acerbitatem  nostrorum  temporum  ani- 
mum  intendat,    earumque  rerum  rationem,    quae  publice   et   privatim  geruntur, 


1  Epist.  ad  Qu.  fratrem  I,  1  n.  10. 

2  Tuscul.  II.  5. 

3  In  Brevi  (Graviss.  inter)  d.  11.  Dec.  1862  dat.  ad  Archiepiscop.  Monacen. 

cogitatione  complectatur ,  is  profecto  comperiet  fecundam  malorum  causam, 
quum  eorum,  quae  premunt,  tum  eorum ,  quae  pertimescimus,  in  eo  consistere, 
quod  prava  de  divinis  humanisque  rebus  scita,  e  scholis  philosophorum  iam 
pridem  profecta,  in  omnes  civitatis  ordines  irrepserint,  communi  plurimorum 
suffragio  recepta.  Quum  enim  insitum  homini  natura  sit,  ut  in  agendo  rationem 
ducem  sequatur ,  si  quid  intelligentia  peccat ,  in  id  et  voluntas  facile  labitur : 
atque  ita  contingit,  ut  pravitas  opinionum,  quarum  est  in  intelligentia  sedes,  in 
Immanas  actiones  influat,  easque  pervertat.  Ex  adverso,  si  sana  mens  hominum 
fuerit,  et  solidis  verisque  principiis  firmiter  insistat,  tum  vero  in  publicum 
privatumque  commodum  plurima  beneficia  progignet.  —  Equidem  non  tantam 
humanae  philosophiae  vim  et  auctoritatem  tribuimus,  ut  cunctis  omnino  erro- 
ribus  propulsandis,  vel  evellendis  parem  esse  iudicemus:  sicut  enim,  quum  pri- 
mum  est  religio  christiana  constituta,  per  admirabile  fidei  lumen  non  per- 
suabilibus  humanae  sapientiae  verbis  diffusum,  sed  in  ostensione 
spiritus  et  virtutis  (1  Cor.  II,  4),  orbi  terrarum  contigit,  ut  primaevae 
dignitati  restitueretur ;  ita  etiam  in  praesens  ab  omnipotenti  potissimum  virtute 
et  auxilio  Dei  exspectandum  est,  ut  mortalium  mentes,  sublatis  errorum  tenebris, 
resipiscant.  Sed  neque  spernenda  seu  posthabenda  sunt  naturalia  adiumenta, 
quae  divinae  sapientiae  beneficio,  fortiter  suaviterque  omnia  disponentis,  homi- 
num  generi  suppetuntj  quibus  in  adiumentis  rectum  philosophiae  usum  constat 
esse  praecipuum.  Non  enim  frustra  rationis  lumen  humanae  menti  Deus  in- 
seruit;  et  tantum  abest,  ut  superaddita  fidei  lux  intelligentiae  virtutera  extin- 
guat,  aut  imminuat,  ut  potius  perficiat,  auctisque  viribus  habilem  ad  maiora 
reddat.  —  Igitur  postulat  ipsius  divinae  Providentiae  ratio ,  ut  in  revocandis 
ad  fidem  et  ad  salutem  populis  etiam  ab  humana  scientia  praesidium  quae- 
ratur:  quam  industriam,  probabilem  ac  sapientem,  in  more  positam  fuisse  prae- 
clarissimorum  Ecclesiae  Patrum,  antiquitatis  monumenta  testantur.  Illi  scilicet 
neque  paucas ,  neque  tenues  rationi  partes  dare  consueverunt,  quas  omnes  per- 
breviter  complexus  est  magnus  Augustinus,  huic  scientiae  tribuens  .  .  .  illud 
quo  fides  saluberrima  .  .  .  gignitur,  nutritur,  defenditur,  roboratur."  (De  Trin. 
lib.  XIV.  c.  1.) 

Quibus  ex  rebus  omnibus  intelligitur,  quantopere  vituperandi 
sint  illi  altiorum  rerum  studiosi,  qui  ad  disciplinas  speciales  ac- 
cedunt,  philosophiae  plane  ignorantes;  qua  tamen  nihil  est  in  dis- 
ciplinis  a  natura  hominibus  perviis  utilius ,  nihil  docili  ingenio 
exoptatius. 

Quid  enim  homini  intelligenti  et  ad  superiora  in  vita  humana  munera 
aspiranti  magis  est  necessarium ,  quam  ut  gravissimis  illis  quaestionibus ,  quae 
de  cognitionis  humanae  veritate  et  vi  obiectiva,  de  sancta  conscientiae  obliga- 
tione,  de  animae  humanae  libertate,  spiritualitate,  immortalitate,  de  rebus  ethicis, 
de  principiis  iuris  naturalis  et  vitae  socialis,  de  Dei  existentia,  de  religionis 
veritate  in  philosophia  uberrime  tractari  solent,  haud  perfunctorie  imbutus  sit  3 
hac  praesertim  aetate,  ubi  nihil  quod  sanctum  est,  quod  non  ab  hominibus 
impiis  voce  et  scriptis  palam  lacessatur.  Cuinam  quaeso  in  tanto  errorum 
concursu  non  sit  necessarium,  ut  ante  per  studia  logica  ingenium  rite  excolatur, 
habilitas  quaedam  et  promptitudo  recte  ratiocinandi  acquiratur  et  distinguendi 
verum  a  falso. 

10.  Philosophiae  partitio.  Prima,  quae  indicanda  occurrit,  est 
universalis  philosophiae  in  theoreticam  sive  contemplativam  et 
practicam  sive  operativam  distinctio.  Prior  illa  est,  quae  in 
subiecti  sui  sola  contemplatione  conquiescit;  haec  vero  illa,  quae 
subiecti  sui  contemplationem  ad  praxim  sive  opus  refert.  Inter 
illa  igitur  rerum  genera,  quae  sapientis  studio  digna  videntur,  alia 
quaestionem  movent,  quid  verum  sit,  alia,  quid  agendum  sit. 
Unde  recte  Aristoteles  finem  theoreticae  ait  esse  veritatem, 
practicae  autem  opus1.  i 

Et  philosophia,  quae  res  contemplatur ,  unde  etiam  nomen 
philosophiae  realis  traxit,  in  naturalem  (physicam)  mathematicam, 
metaphvsicam  antiquitus  divisa  erat. 

„Tres  sunt  partes  philosophiae  theoreticae,  mathematica ,  physica,  theo- 
logia."2  „Haec  (theologia)  alio  nomine  dicitur  metaphysica,  i.  e.  trans- 
physica,  quia  post  physicam  discenda  occurrit  nohis,  quibus  ex  sensibilibus 
competit  in  insensibilia  devenire.  Dicitur  etiam  philosophia  prima,  in 
quantum  scientiae  aliae  ab  ea  principia  accipientes  eam  sequuntur." 3  Et 
theologia  vocabatur,  quia  potissimum  in  ea  agebatur  de  D  e  o.  Haec  ultima 
est,  quia  „fere  totius  philosophiae  consideratio  ad  Dei  cognitionem  ordinatur"  4. 
Itaque  metaphysica  circa  ens  et  proprietates  entis  atque  etiam  substantias  se- 
paratas  versatur  5,  generatim  res  altiores  et  ab  hominum  sensu  abstractas,  spiri- 
tuales  et  divinas  contemplatur.  „Metaphysica  sive  transnaturalis  elevatur  supra 
omnem  naturam  et  considerat  ens  transnaturale  sive  immateriale  et  insensibile 
praecisive,  quantum  considerat  rationes,  quae  possunt  convenire  tum  entibus 
materialibus,  tum  immaterialibus ,  quales  sunt  ratio  entis,  substantiae,  viventis, 
cognoscentis ,  boni,  veri,  unius,  quae  conveniunt  tum  rebus  materialibus  et 
sensibilibus ,  tum  spiritualibus  et  insensibilibus.  Considerat  ens  immateriale 
negative,  in  quantum  considerat  rationes,  quae  non  possunt  competere  en- 
tibus  materialibus,  quales  sunt  ratio  Dei,  Angeli." 6 

Quo  autem  melius  mens  humana  ad  perspiciendas  res  metaphysicas  dispo- 
neretur ,  metaphysicae  praemiserunt  mathematicam,  quae  elevata  supra 
sensum  et  sensibilem  mutabilitatem  sibi  ens  externum  contemplandum  pro- 
ponit,  ut  extensum  est  et  divisum  in  spatio.  Atque  ita  mens  in  res  mathema- 
ticas  incumbens,  omissa  notitia  rerum  singularium,  secundum  leges  fixas  et  uni- 
versaliter  veras  res  cognoscere  et  diiudicare  facillime  assuescit.  Quam  ob  rem 
Plato  in  foribus  Academiae  illud  Pythagorae  scripsisse  fertur:  |A7)8els  ayzoiixi- 
Tprj-ro?  zfal-u).  Nec  ulli  ignotum  est,  quantas  partes  Pythagoraei  res  naturales 
perscrutantes  mathesi  attribuerint :    IlAcruiov   daiEcp tjvccto    del  y£(oji.£Tp£iv  tov  0eo'v 7. 


1  L.  2  metaph.  c.  1,  486.    Cfr.  S.  Thom.  in  1.    Boeth.  de  Trinit.  q.  5  a.  1. 

2  Arist.  1.  5  met.  c.  1,  535.  3  S.  Thom.  in  Boeth.  1.  c. 

4  S.  Thom.  Summ.  c.  gent.  1.  1  c.  4;  cfr.  1.  3  c.  23. 

5  Ferrar.  in  1.  1  c.  gent.  c.  4. 

6  Sylv.  Maurus,  Quaest.  philosoph.  1.  1  q.  4. 

7  Plutarch,  Sympos.  c.  8  q.  2. 

Sed  pro  exordio  philosophiae  realis  ea  est  scientia  ab  antiquis  posita, 
quam  physicam  vocarunt,  quae  res  naturales  ut  naturales  sunt  considerat; 
in  qua  rerum  mobilium  sive  mutabilium  consideratione  mens  humana  sensum 
ducem  secuta,  per  multorum  eventuum  particularium  collectionem  ad  statuendas 
certas  leges  universales  ascendit,  ex  quibus  permultae  conclusiones  inferri 
possunt 1. 

Quum  succedente  tempore  disciplinis  naturalibus  is  finis  ut 
praecipuus  praestitutus  esset,  ut  non  amplius  hominem  ad  con- 
templandum  ordinem  metaphysicum  adducerent,  sed  potius  osten- 
derent,  quo  pacto  res  naturales  vitae  commoditatibus  servire  pos- 
sent,  iam  materia  investigationi  doctorum  hominum  exposita  in 
ingentem  molem  excrevit.  Quo  factum  est,  ut  disciplinis  naturali- 
bus  a  philosophia  omnino  seiunctis  cura  demandaretur  observandorum 
magna  cum  diligentia  eventuum  naturalium  modorumque  constan- 
tium,  secundum  quos  illi  eventus  contingerent.  Immo  etiam  ma- 
thesis  secundum  speciales  suos  computos,  quippe  qui  profundiores 
essent  et  non  tam  metaphysicis ,  quam  potius  physicis  considera- 
tionibus  subservirent ,  ex  philosophiae  locis  exulavit.  Non  quasi 
spernat  philosophus  has  res,  vel  penitus  omissas  velit,  sed  eas 
potius  ab  aliis  diligenter  tractari  gaudet,  et  libenter  in  usum  pro- 
prium  convertit,  ipse  solum  in  contemplandis  rebus  mentem  inten- 
turus,  ut  eae  subsunt  rationibus  metaphysicis. 

Quoniam  autem  in  toto  rerum  naturalium  ambitu  summopere 
eminent  res  viventes,  porro  factum  est,  ut  hae  speciali  tractatione 
dignae  sint  habitae ,  cui  tractationi  nomen  psychologiae  est 
inditum.  Et  quamvis  psychologiae  pars  prior,  quae  de  corpore 
animato  agit,  merito  philosophiae  naturali  attribuatur,  pars  tamen 
altera,  quae  a  contemplatione  vitae  rationalis  in  homine  exordiens 
ad  inquirendam  vitam  pure  spiritualem  ascendit,  ad  puram  spectat 
metaphysicam.  Haec  disciplina,  quam  psychologiam  vocant,  propter 
vim  et  dignitatem  sui  obiecti ,  inter  philosophiam  naturalem  et 
metaphysicam  ut  pars  seiuncta  et  specialis  media  interponi  potest. 

Quibus  rebus  primo  effectum  est,  ut  hodie  nomine  physicae 
ea  scientia  intelligatur,  quae  mundum  considerat  solum,  ut  legibus 
experientia  notis  subest;  illa  autem  scientia,  quae  rerum  legum- 

1  Res  naturales  „mobilesu  sive  mutabiles  vocantur,  quum  propter 
nostrae  cognitionis  imperfectionem ,  qua  fit,  ut  in  multis  rebus  non  id,  quod 
semper  fiat,  sed  quod  ut  plurimum  evenit,  scire  possimus,  tum  vero,  quia  a 
legibus  naturalibus  (velut  a  lege  attractionis  universalis)  illa  necessitas  abest, 
quae  ex  conceptuum  analysi  oriunda,  omnino  est  absoluta  et  in  legibus  meta- 
physicis  vel  mathematicis  reperitur. 

que  naturalium  causas  ulteriores  inquirat,  sub  nomine  philo- 
sophiae  naturalis  in  philosophia  reali  retineatur.  Secundo 
effectum  est,  ut  scientia,  quae  phaenomena  vitalia  speciali  dili- 
gentia  perscrutatur ,  sub  nomine  physiologiae  a  philosophia 
seiuncta  sit,  illa  autem  pars  antiquae  physicae,  quae  ad  horum 
phaenomenorum  causas  metaphysicas  progreditur,  sub  nomine 
psychologiae  tamquam  pars  specialis  philosophiae  realis  re- 
tineatur. 

Etsi  igitur  omnino  concedendum  est,  divisionem  antiquitus  datam  ita 
naturae  rerum  contemplabilium  et  intellectus  contemplantis  conformem  esse,  ut 
melior  afferri  non  possit,  tamen  si  usus  et  materiae  dignitas  spectetur,  cum 
recentis  aetatis  scriptoribus  philosophiam  speculativam  totam,  quae  realis  est, 
distribuere  possumus  in  philosophiam  naturalem,  psychologiam, 
metaphysicam,  itaut  psychologiae  pars  prior  philosophiam  naturalem  se- 
quatur,  et  pars  altera  metaphysicam  antecedat ;  metaphysicae  autem  relinquatur, 
ut  enucleate  agat  de  primis  essendi  principiis,  quae  simul  ultima  sunt,  de  Deo 
videlicet,  qui  est  principium  primum  efficiens,  exemplare,  finale;  et  de  ente, 
quod  est  principium  rerum  internum  et  formale. 

Atque  rebus  ita  constitutis  aptissimus  ille  dispositae  materiae  ordo  in 
philosophia  hac  reali  oritur,  qui  quaerenti  humano  ingenio  correspondet.  Prima 
enim  cogitanti  mihi  quaestio  oriri  debet :  Quid  sunt  et  quales  et  unde  res 
huius  mundi  aspectabilis  ?    Deinde :  Cur,  ad  quid  ego  vivo  ?    Unde  sunt  omnia  ? 

11.  Praeter  partes  philosophiae ,  quas  indicavimus ,  reperitur 
logica  sive  dialectica,  quae  intellectum  dirigit  ad  inveniendam 
veritatem;  et  ethica  sive  moralis,  quae  voluntatem  dirigit  ad 
opus  suum.  Ethica  ad  philosophiam  practicam  pertinet.  Logica, 
quamquam  disciplinis  speculativis  a  multis  annumeratur,  habet  tamen 
maximam  cum  philosophia  practica  affinitatem  et  cum  ethica  si- 
militudinem.  Logica  enim  humanae  mentis  actiones  ad  rectum 
cognoscendi  modum  determinat;  ethica  appetitionis  humanae  motus 
secundum  rectae  rationis  normam  ad  honeste  vivendum  temperare 
et  moderari  docet.  Illa  ad  dirigendam  rationem,  haec  ad  mores 
recte  formandos  pertinet.  Illa  ad  veritatem,  haec  ad  bonitatem 
spectat. 

12.  Ab  hac  quam  dedimus  philosophiae  partitione  vix  differt 
illa,  qua  scientiam  omnem  ad  realem  sive  naturalem,  rationalem 
sive  logicam,  moralem  sive  ethicam  reducunt;  vel,  ut  alii  dicunt, 
in  regulativam,  speculativam ,  operativam.  Quae  philosophandi 
ratio  triplex  iam  a  Platone  vel  potius  a  Platonis  discipulo  Xenocrate 
accepta   fuit   et  potissimum   a   Stoicis    exculta 4.     Et   maximos    et 


1  Cic.  1.  1  Acad.  post.  5,  19;  Sextus  Empiricus  adv.  math.  VII,  16. 
Pesch,    Logica.    I.  2 

plurimos  auctores  dixisse  has  tres  philosophiae  partes  esse:  mo- 
ralem,  naturalem,  rationalem,  testatur  Sexeca1.  Cuius  divisionis 
haec  ratio  reddi  potest:  Quum  sapientis  sit,  ordinare,  sapientia 
sive  philosophia  speciali  ratione  refertur  ad  ordinem.  „Ordo 
autem  quadrupliciter  ad  rationem  comparatur.  Est  enim  quidam 
ordo  quem  ratio  non  facit,  sed  solum  considerat,  sicut  est 
ordo  rerum  naturalium.  Alius  autem  est  ordo,  quem  ratio  con- 
siderando  facit  in  proprio  actu,  puta  quum  ordinat  conceptus  suos 
ad  invicem  et  sigua  conceptuum  quae  sunt  voces  significativae. 
Tertius  autem  est  ordo,  quem  ratio  considerando  facit  in  operatio- 
nibus  voluntatis.  Quartus  autem  est  ordo,  quem  ratio  considerando 
facit  in  exterioribus  rebus,  quarum  ipsa  est  causa  sicut  in  arca 
et  domo.  Et  quia  consideratio  rationis  per  habitum  perficitur 
secundum  hos  diversos  ordines,  quos  proprie  ratio  considerat,  sunt 
diversae  scientiae.  JSTam  ad  philosophiam  naturalem  pertinet  con- 
siderare  ordinem  rerum,  quem  ratio  humana  considerat,  sed  non 
facit;  ita  quod  sub  naturali  philosophia  comprehendamus  et  meta- 
physicam.  Ordo  autem,  quem  ratio  considerando  facit  in  proprio 
actu,  pertinet  ad  rationalem  philosophiam,  cuius  est  considerare 
ordinem  partium  orationis  ad  invicem  et  ad  conclusiones.  Ordo 
autem  actionum  voluntariarum  pertinet  ad  considerationem  moralis 
philosophiae.  Ordo  autem,  quem  ratio  considerando  facit  in  rebus 
exterioribus  constitutis  per  rationem  humanam,  pertinet  ad  artes 
mechanicas."  2 

Paulo  aliter  huius  divisionis  rationera  indicavit  S.  Augustixus.  „Philo- 
sophi,  inquit,  sapientiae  disciplinam  tripartitam  esse  voluerunt.  .  .  .  Quura  et 
de  natura  rerum  et  de  ratione  indagandae  veritatis  et  de  boni  fine,  ad  quem 
cuncta,  quae  agimus,  referre  debemus ,  diversi  diversa  sentiant;  in  his  tamen 
tribus  magnis  et  generalibus  quaestionibus  omnis  eorum  versatur  intentio.  Ita 
quum  in  unaquaque  earum  quid  quisque  sectetur  multiplex  sit  discrepantia 
opinionum,  esse  tamen  aliquam  naturae  causam,  scientiae  formam,  vitae  sum- 
mam  nemo  cunctatur.  Tria  enim  sunt,  quae  in  unoquoque  homine  artifice 
spectantur,  ut  aliquid  efficiat:  natura,  doctrina,  usus :  natura  ingenio,  doctrina 
scientia,  usus  fructu  diiudicandus  est.  Nec  ignoro,  quod  proprie  fructus  fru- 
entis  usus  utentis  sit;  atque  hoc  interesse  videatur,  quod  ea  re  frui  dicimur, 
quae  nos  non  ad  aliud  referenda,  per  se  ipsam  delectat;  uti  vero  ea  re,  quam 

propter   aliud    quaerimus verumtamen    eo  loquendi  modo,    quem  plus 

obtinuit  consuetudo,  et  fructibus  utimur  et  usibus  fruimur Hoc  itaque 

more  usum  dixerim  in  his  tribus,    quae  in  homine  spectanda  commonui,    quae 


1  Ep.  89   p.  348.     Cfr.  Epist.  88    p.  340;   Arist.  1.  1    topic.    c.  12,    180; 
Cio.  1.  4  de  fin.  c.  2 ;  1.  1  de  oratoribus  c.  15. 

2  S.  Tiiom.  in  1  ethic.  Nicom.  lect.  1. 

sunt  natura,  doctrina,  usus.  Ex  his  propter  beatam  vitam  obtinendam  tripartita 
ut  dixi  a  philosophis  inventa  est  disciplina;  naturalis  propter  naturam,  rationalis 
propter  doctrinam,  moralis  propter  usum."  x 

13.  Apud  Aristotelem  occurrit  divisio  in  scientiam  speculativam, 
activam,  factivam  2.  „DifFerunt  enim  agere  et  facere;  nam  agere 
est  secundum  operationem  manentem  in  ipso  agente ,  sicut  est 
eligere,  intelligere  et  huiusmodi;  unde  scientiae  activae  dicuntur 
scientiae  morales.  Facere  autem  est  secundum  operationem,  quae 
transit  exterius  ad  materiae  transmutationem." 3  Cui  divisioni 
hnitima  est  distinctio,  quae  est  inter  considerationem  veri,  boni, 
pulchri.  Sed  sine  negotio  intelligitur,  eam  divisionem  aptam  non 
esse,  ex  qua  trahatur  generalis  philosophiae  divisio  *1 

Scholion  1.  Quum  Christ.  Wolff  divisionem  philosophiae  secutus  esset, 
qua  ea  dividitur  in  theoreticam  et  practicam  5,  nonnulli,  inter  quos  A.  G.  Baum- 
garten6,  tertiam  partem  addiderunt  aestheticam,  quae  in  constituendis  pulchri- 
tudinis  regulis  versaretur,  quae  igitur  scientia  ageret  de  pulchri  cognitione  in 
ordine  ad  exprimendum  pulchrum  in  artibus. 

Scliolion  2.  Kant  dicit  metaphysicam  constitui  philosophia  tran- 
scendentali  et  physiologia  rationali;  illam  (ontologiam)  versari 
in  contemplando  systemate  omnium  conceptuum  et  principiorum ,  quae  refe- 
rantur  ad  obiecta;  hanc  in  contemplandis  ipsis  naturis  obiectorum.  Physio- 
logiam  rationalem  aut  physicam  esse  sive  immanentem,  aut  hyperphysicam  sive 
transcendentem.  Physiologia  physica  fertur  in  naturas,  ut  sunt  obiectum 
nostrae  experientiae;  hyperphysica  nexum  obiectorum  considerat,  qui  ex- 
perientiam  nostram  supergreditur;  qui  nexus  si  est  inter  ipsa  obiecta,  con- 
sideratur  a  priore  physiologiae  hyperphysicae  parte ,  quae  est  cosmologia 
transcendentalis ;  si  ipsa  obiecta  coniungit  cum  uno  ente,  a  quo  omnes  naturae 
pendent,  ab  altera  huius  physiologiae  parte,  quae  est  theologia  transcen- 
dentalis. 

Physiologia  physica  sive  immanens  aut  considerat  naturam  corporalem, 
et  est  scientia  physica  sive  physica  rationalis;  aut  considerat  na- 
turam  cogitantem,  et  est   psychologia   rationalis. 

Id  igitur  esse  totius  metaphysicae  systema,  ut.  in  prima  parte  ponatur 
ontologia;  in  altera  physica  rationalis  et  psychologia  rationalis;  in  tertia  parte 
cosmologia  rationalis ;  in  quarta  parte  theologia  rationalis  7. 


1  S.  Augustin.  1.  11  de  civit.  Dei  c.  25.  Cfr.  ibid.  1.  8  c.  4.  Extensior 
hac  de  re  S.  Bonaventura  in  opusc.  de  reductione  artium  ad  theologiam;  et  in 
op.  „Itinerarium  mentis  in  Deurn"  c.  3  fin. 

2  riocca  hidvoia  -q  Tcpaxriv/q  -q  TcoiTjTtxr)  vj  OewpYjxiy.T].  L.  5  (6)  metaph.  c.  1, 
1025  b,  25;  1026  a,  19;  1064  b,  1.     Cfr.  L.  6  ethic.  Nicom.  c.  2—5. 

3  S.  Thom.  in  1.  6  metaph.  lect.  1. 

4  Cfr.  Trendelenburg,  Log.  Untersuchungen,  edit.  3.  II.  p.  456. 

5  Philosophia  rationalis  sive  Logica  1728,  Discursus  praeliminaris  §  60  sqq. 

6  Aesthetica.  Francof.  ad  Viadr.  1750—52. 

7  Kritik  der  reinen  Vernunft.     Edit.  Rosenkranz,  tom.  II.  p.  651. 

Scholion  3.  J.  F.  Herbart,  quum  philosophiam  omnem  in  expolitione 
emendationeque  conceptum  posuisset ,  distinxit  1  o  g  i  c  a  m ,  quae  conceptus 
claros  et  distinctos  efficeret;  metaphysicam,  quae  conceptus  ab  omni  con- 
tradictione  purgaret,  id  quod  fieret  per  psychologiam ,  philosophiam  naturalem, 
theologiam;  aestheticam,  quae  curaret  speciali  ratione  conceptus  omnes,  qui  ad 
ciendam  in  nobis  complacentiam  vel  displicentiam  apti  essent. 

14.  Ordo  partium  philosophiae.  Si  quis  ordinem  quaerat,  quo 
partes  philosophiae  disponendae  sint,  is  principium  praesto  habeat 
necesse  est,  ex  quo  haec  partium  dispositio  sit  efficienda.  Sunt, 
qui  neglectis  omnibus  aliis  rationibus  ea  praeire  iubeant,  quae  fa- 
ciliora  videantur.  Quod  quidem  principium  verum  quidem  est  et 
maximopere  observandum.  Sed  non  est  princeps.  „In  addiscendo 
incipimus  ab  eo,  quod  est  magis  facile,  nisi  necessitas  aliud  requirat. 
Quandoque  enim  necesse  est  in  addiscendo  non  incipere  ab  eo, 
quod  est  facilius,  sed.ab  eo,  a  cuius  cognitione  cognitio  sequentium 
dependet."  *  Est  facilius,  in  aedificio  cubicula  exornare  et  tectum 
absolvere,  quam  aedificii  fundamenta  iacere ;  nemo  tamen  quisquam 
domum  superiorem  aedificabit  prius  quam  inferiorem.  Quod  si  ita 
est,  in  addiscenda  philosophia  a  logica  incipere  necesse  est.  Ab- 
surdum  est  enim,  ut  monet  Aristoteles,  simul  scientiam  et  modum 
scientiae  quaerere,  quum  neutrum  facile  accipere  sit 2. 

Ad  quem  locum  S.  Thomas  animadvertens :  „Prius,  inquit,  philosophus 
debet  addiscere  logicam,  quam  alias  scientias,  quia  logica  tradit  communem 
modum  procedendi  in  omnibus  aliis  scientiis."  3  Quod  ipsum  S.  Augustixus 
monuerat:  „Quomodo ,  inquit,  ratio  transiret  ad  alia  fabricanda,  nisi  ipsa  sua 
prius  quasi  quaedam  machinamenta  et  instrumenta  distingueret,  notaret,  dirigeret, 
proderetque  ipsam  disciplinam,  quam  dialecticam  vocant?  Haec  docet  docere, 
haec  docet  discere,  in  hac  seipsam  ratio  demonstrat,  atque  aperit,  quae  sit, 
quid  velit,  quid  valeat.  Scit  scire,  sola  scientes  facere  non  solum  vult,  sed 
etiam  potest."  * 

Et  probe  sciebat  Aquinas ,  cum  logica  multo  incipientibus  maiorem  diffi- 
cultatem  coniunctam  esse,  quam  cum  mathesi  et  scientia  naturali,  quum  hae  in 
rebus  cognitioni  nostrae  magis  obviis  versentur,  illa  in  re  a  cognitione  nostra 
remotiore.  Nihilo  tamen  secius,  „oportet,  ut  ipse  affirmat,  in  addiscendo  a 
logica  incipere,  non  quia  ipsa  sit  facilior  scientiis  ceteris,  habet  enim  maximam 
difficultatem,  sed  quia  aliae  scientiae  ab  ipsa  dependent,  in  quantum  ipsa  docet 
modum  procedendi  in  omnibus  scientiis"  5. 


1  S.  Thom.,  Opusc.  63  in  1.  Boethii  de  Trinit.  q.  6  a.   1  secundo  ad  3. 

2  L.  2  metaph.  c.  3,  995  a.  12.  3  Ad  loc.  cit.  lect.  5. 

4  L.  2  de  ordine  c.  13  n.  38. 

5  In  1.  Bobthu  de  Trinitate  loc.  cit.  Si  igitur  S.  Thomas  alio  loco  docet, 
„in  ordine  doctrinae  transeundum  esse  a  facilioribus  ad  difficiliora"  (Summ. 
theol.  II.  II.  q.   189  a.  1  a.  4) ,   nomine  faciliorum  ea  imprimis  intelligit,    quae 

Neque  ignoramus ,  logicam ,  quum  circa  operationes  et  varios  status 
mentis  humanae  versetur,  supponere  multas  res  notas  esse,  quae  in  psychologia 
demum  tractari  solent.  Verum  effici  facile  potest  et  ad  logicae  finem  satis  est 
ut  aliquae  ante  logicam  praemittantur  notitiae  psychologicae,  quae  et  per  ex- 
perientiam  constant,    et  etiam  secundum  loquendi  formulas  facile   intelliguntur. 

15.  Quod  si  quis  quaerat,  quo  ordine  partes  philosophiae  realis 
addiscendae  sint,  ultimus  locus  metaphysicae  reservandus  est. 
„Metaphysica,  inquit  Aquinas,  quae  circa  divina  versatur,  inter 
omnes  philosophiae  partes  ultima  remanet  addiscenda"  *,  et  alio 
loco  dicit  „in  doctrina  philosophiae  primam  esse  considerationem 
de  creaturis  et  ultimam  de  Deo"  2.  „Deus  enim  non  est  primum, 
quod  a  nobis  cognoscitur,  sed  magis  per  creaturas  in  Dei  cogniti- 
onem  pervenimus."  3  „Praeterea  apud  philosophos  prima  philo- 
sophia  utitur  omnium  scientiarum  documentis  adsuum  propositum."4 
Et  quia  homo  ex  naturae  ordine  prius  mundum  externum 
contemplatur,  quam  ad  sui  ipsius  considerationem  reflectitur,  ne- 
cessarium  est,  ut  psychologiae  philosophia  naturalis  antecedat. 

Iam  igitur  is  in  rebus  philosophicis  ordo  esse  debet,  ut  primo  tractentur 
res  logicae,  quarum  quidem  studium  meditationibus  mathematicis  mirum 
quantum  iuvari  potest.  In  altera  parte  de  philosophia  naturali  agendum  est, 
et  de  parte  prima  psychologiae ,  quibus  aptissime  ut  comes  adiungitur  illa 
scientia,  quam  hodie  naturalem  vocant,  cuius  partes  potissimae  sunt  chimia  et 
physica,  haec  secundum  pressiorem  vocis  significationem  accepta;  ad  quam 
physicam  illae  disciplinae  trahendae  sunt,  quae  physico-mathematicae  dicuntur 5. 

Tertio  demum  loco  de  rebus  metaphysicis  agendum  erit  ita,  ut  primo 
ponatur  altera  pars  psychologiae,  quippe  quae  ordinem  materiae  penitus  ex- 
cedat,  et  deinde  illa  pars  philosophiae  realis,  quae  proprie  est  metaphysica, 
quia  agit  de  ente  et  de  Deo  ut  de  ultimis  omnium  rerum  causis.  His  autem 
rebus  studium  ethicae  aptissime,  ut  disciplina  separata,  adiungi  potest.    Ethica 


nobis  facilem  viam  sternunt,  ut  a  notioribus  ad  minus  nota  procedamus,  tum 
„propter  remotionem  impedimenti,"  tum  „propter  appositionem  adiutorii".  Quaest. 
disput.  a.  24,  a.  4  ad  1. 

1  Summ.  c.  gent.  1.  1  c.  4.  2  L.  c.  1.  2  c.  4. 

3  Summ.  theol.  I.  q.  88  a.  3.  „Haec  duo ,  scilicet  temporalia  et  aeterna, 
comparantur  ad  cognitionem  nostram  hoc  modo,  quod  unum  eorum  est  medium 
ad  cognoscendum  alterum.  Nam  secundum  viam  inventionis  per  res  temporales 
in  cognitionem  devenimus  aeternorum.  .  .  .  In  via  vero  iudicii  per  aeterna  iam 
cognita  de  temporalibus  iudicamus,  et  secundum  rationes  aeternorum  temporalia 
disponimus."     Summ.  theol.  I.  q.  79  a.  9. 

4  Summ.  c.  gent.  1.  2  c.  4. 

5  Dicuntur  purae  mathematicae ,  quae  determinant  de  quantitatibus  abso- 
lute,  ut  geometria  de  magnitudine,  arithmetica  de  numero.  Physico-mathematicae 
sunt,  quae  principia  mathematica  ad  res  naturales  applicant.  Cfr.  S.  Thom.  in 
1.  6  ethic.  lect.  7  et  1.  de  caus.  lect.   1. 

enim,    quae  ad  dirigendam  voluntatem  pertineat,    multo  commodius  absolvitur, 
postquam  de  anima  humana  et  de  Deo  uberius  est  disputatum. 

Scholion  1.  Neque  tamen  is  ordo,  quem  in  disponendis  philosophiae  par- 
tibus  indicavimus,  ita  firmus  et  fixus  est,  quin  pro  diverso  philosophantis  fine 
diverso  modo  mutari  possit.  Ita  apud  multos,  qui  philosophiam  non  tam  in 
scholis,  sed  per  vitam  integram  colendam  sibi  proposuerunt,  commendatus  habe- 
batur  ordo,  quem  S.  Thomas  his  verbis  indicat  post  Aristotelem:  Philosophorum 
intentio  ad  hoc  principaliter  erat,  ut  per  omnia,  quae  in  rebus  considerabant, 
ad  cognitionem  primarum  causarum  pervenirent.  Unde  scientiam  de  primis 
causis  ultimo  ordinabant,  cuius  considerationi  ultimum  tempus  suae  vitae  de- 
putarent.  Primo  quidem  incipientes  a  logica,  quae  modum  scientiarum  tradit. 
Secundo  procedentes  ad  mathematicam,  cuius  etiam  pueri  possunt  esse 
capaces.  Tertio  ad  naturalem  philosophiam,  quae  propter  experientiam  tempore 
indiget.  Quarto  ad  moralem  philosophiam ,  cuius  iuvenis  esse  conveniens 
auditor  non  potest.  Ultimo  autem  scientiae  divinae  insistebant,  quae  consi- 
derabat  primas  entium  causas  K 

Scholion  2.  Ex  recentioribue  philosophis  sunt,  qui  ordinem  a  veteribus 
statutum  et  a  nobis  receptum  omnino  mutandum  esse  velint.  Ita  Cartesiaxi 
ordinem,  quem  psychologicum  vocant,  praeferunt,  et  ex  rebus  psychologicis 
initium  petere  volunt  eo,  quod  homini  nihil  possit  esse  antiquius  et  propin- 
quius,  quam  sui  ipsius  et  facultatum  suarum  notitia,  quae  facultates  sint  omnis 
cognitionis  instrumenta.  Ontologistae  in  ontologia  sive  in  doctrina  de  ente 
exordia  posita  esse  volunt  eo ,  quod  ens  sit  obiectum  primum  et  necessarium 
omnis  cognitionis  intellectualis ,  sine  quo  nulla  eius  generis  cognitio  perquiri 
possit.  Alii  (inter  quos  Alphonsus  Gratry)  simili  ratione  ducti  theologiam 
naturalem  in  capite  totius  philosophiae  poni  volunt,  quum  Deus  sit  ens  primum 
et  aupremum,  propter  quod  omnia  alia  habeant,  cur  sint  et  unde  a  nobis  per- 
cipi  possint. 

Atque  his  et  similibus  opinationibus  insit  aliqua  vis  et  potestas  j  et  osten- 
datur  quoque,  ne  ordinem  antiquitus  statutum  quidem  esse  absolute  et  omnibus 
numeris  perfectum !  Si  autem  nullus  plane  ordo  excogitari  potest ,  in  quo  de- 
sideretur  nihil,  ille  certe  retinendus  est,  qui  et  ex  se  naturae  quum  hominis  tum 
rerum  discendarum  summopere  convenit  et  longissimo  usu  ut  omnium  optimus 
est  comprobatus. 

16.  Relatio  quae  est  inter  philosophiam  et  theologiam.  Inter 
omnes  eventus,  qui  per  historiam  constant,  nullus  est,  qui  in  cla- 
riore  luce  versetur,  quam  factum  revelationis  divinae,  qua  pate- 
factae  sunt  hominibus  a  Deo  veritates  summi  momenti,  quum  tales, 
ad  quas  etiam  per  solum  lumen  rationis  homo  pertingere  possit, 
tum  eiusmodi,  quae  omnem  vim  humani  intellectus  superant.  Non 
licet  ergo  philosopho  huius  revelationis  divinae  esse  ignoranti. 
Neque  ignorari  a  philosopho  potest  scientia,  quae  in  rebus  per 
revelationem  manifestatis  versatur,  quam  theologiam  vocant. 

1  L.  de  caus.  lect.  1  in  1.  0  ethic.  lect.  7.  Alamanxi,  Summ.  philos.  I. 
q.  33  a.  4  ad  3. 

De  ordine  igitur,  qui  est  inter  philosophiam  et  theologiam, 
prae  oculis  habendum  est,  philosophiam  aliqua  ratione  esse  a  theo- 
logia  independentem,  alia  ratione  dependentem.  Independens  est 
ratione  obiecti  et  principii.  Dum  theologia  id  pro  obiecto  habet, 
quod  a  Deo  praeter  naturae  ordinem  dictum  sive  revelatum  est, 
philosophia  sibi  proprium  obiectum  habet,  quidquid  naturali  lumine 
rationis  humanae  cognosci  potest.  Et  dum  theologia  procedit  ex 
lumine  revelationis  divinae  tamquam  ex  principio,  principium  philo- 
sophiae  est  lumen  rationis  humanae  naturale. 

Est  autem  philosophia  a  theologia  pendens,  quatenus  orclo 
naturalis  ordini  supernaturali  subiectus  est  et  quatenus  lumen  ra- 
tionis  humanae  directionem  atque  etiam  correctionem  ex  parte 
luminis  intellectus  divini  admittere  debet. 

Neque  tamen  umquam  ulla  esse  potest  inter  revelationem  di- 
vinam  et  rationem  humanam  oppositio.  Quum  enim  et  lumen 
naturale  rationis  et  lumen  fidei  supernaturale  trahantur  ex  una 
origine,  ex  veritate  prima  sive  Deo,  ea,  quae  philosophice  sunt 
certa,  non  possunt  esse  contraria  iis,  quae  cum  certitudine  a  theo- 
logia  proponuntur  ut  a  Deo  revelata,  neque  iis,  quae  cum  revelatis 
necessaria  consecutione  cohaerent  *. 

Quum  ergo  revelationi  divinae  falsitas  subesse  non  possit,  si 
quid  in  placitis  philosophorum  invenitur  contrarium  fidei,  id  non 
philosophiae  tribuendum  est,  sed  potius  malo  philosophiae  abusui 
ex  defectu  rectae  rationis  provenienti 2. 

Quibus  dictis  manifestum  est,  scite  dicere  eos,  qui  philosophiam 
etiam  intrinsecus  doctrinae  fidei  subiectam  esse  ut  normae  n  e- 
gativae  affirmant.  Namque  ex  ipsa  interna  natura  philosophiae, 
quae  debet  agnoscere  Deum  ut  auctorem  et  creationis  et  reve- 
lationis,  obligatio  recipiendae  doctrinae  revelatae  oritur;  hinc  philo- 
sophia  ex  suis  ipsius  principiis  theologiae  subiecta  est.  Yerum 
haec  ex  theologia  oriunda  norma  non  positiva  est,  sed  negativa 
tantum.  Nihil  enim  a  philosopho  ut  philosopho  ut  falsum  in 
philosophia  reiici  potest,  nisi  quod  ex  principiis  rationis  falsum 
esse  intelligitur.  Si  igitur  per  auctoritatem  revelantis  Dei  ali- 
quid  ut  falsum  reiicitur,  philosopho  aut  rationes  indagandae  sunt, 
ex  quibus,  cur  istud  falsum  sit,  perspiciatur,  aut  ignorantia  fa- 
tenda  est3. 


1  S.  Thom.,  Summ.  c.  gent.  1.  1  c.  7. 

2  S.  Thom.,  Opusc.  in  1.  Boethii  de  Trinit.  q.  3  a.  3. 

3  Hac  de  re  plura  apud  Lepidi.     Elem.  phil.  Vol.  1  p.  26  sqq. 

Quo  loco  dubitaverit  fortasse  quispiam,  liceatne  ante  philosophiam  reve- 
lationem  ponere  esse  veram.  Verum  is  sibi  hoc  responsum  referet,  de  veritate 
revelationis  Christianae  prudenti  cuique  homini  omnino  constare  posse  etiam 
ante  institutionem  philosophicam.  Si  quis  vero  ratiocinatur  secundum  compu- 
tationem  geometricam  vel  trigonometricam ,  et  videt  id,  quod  ipse  invenerit, 
esse  contra  id,  quod  aliunde  verum  esse  constat  ex  mente  hominum  doctissi- 
morum,  is  profecto  de  hac  re  certa  non  dubitabit,  sed  computationem  suam 
repetet,  donec  mendum  inveniatur.  Consimiliter  agendum  erit  philosopho,  quum 
sciat,  revelationem  divinam  non  posse  esse  falsam. 

17.  Usus  rationis  humanae  in  rebus  fidei.  Postquam  a  Deo 
facta  est  supernaturalis  revelatio,  etiam  in  rebus  fidei  usus  rationis 
humanae  summam  utilitatem  habet.  Et  primo  quidem  recta  ratio 
fidei  fundamenta  demonstrat  et  ea  quae  sunt  praeambula  fidei, 
quae  ad  evidentem  fidei  Christianae  credibilitatem  tam  multa,  tam 
mira  divinitus  sunt  disposita;  velut  ea,  quae  naturalibus  rationibus 
de  Deo  probantur,  ut  Deum  esse,  Deum  esse  unum;  vel  relationem 
de  facto  revelationis  historicam  ab  omni  errore  et  mendacio  im- 
munem  esse ;  has  igitur  vel  illas  veritates  credibiles  esse  atque 
credendas  propter  testimonium  divinum.  Secundo  multa  ex  iis, 
quae  divina  revelatione  traduntur ,  naturalibus  argumentis  com- 
firmari  possunt,  ita  ut  faciliore  negotio  etiam  ad  illa  manuducamur, 
quae  omnino  supra  rationem  sunt  posita.  „Ratio  manuducta  per 
fidem  excrescit  in  hoc,  ut  ipsa  credibilia  plenius  comprehendat,  et 
tunc  ipsa  quodammodo  intelligit."  *  Quapropter  non  sine  magna 
utilitate  est,  ex  iis,  quae  per  rationis  naturalis  usum  nobis  nota 
sunt,  quaerere  analogias,  quibus  ad  illa,  quae  rationem  humanam 
excedunt,  utcumque  intelligenda  iuvemur.  Quam  externam  sa- 
pientiam  S.  Basilius  amictui  comparat,  qui  veritati  revelatae  in- 
duatur,  „tamquam  si  folia  quaedam  fructui  et  umbraculum  et 
aspectum  non  inamoenum  praebent"  2.  Tertius  rationis  usus  fre- 
quens  et  necessarius  est  ad  resistendum  his,  quae  contra  fidem 
dicuntur,  sive  ostendendo  esse  falsa,  sive  ostendendo  non  esse 
necessaria3.  „Est  quidem,  ut  monuit  Clemens  Alexandrinus,  per- 
fecta  et  nullius  indigens  doctrina  Servatoris  nostri,  quum  sit  Dei 
virtus  et  sapientia.  Accedens  autem  Graeca  philosophia  non  veri- 
tatem  facit  potentiorem,  sed  debilem  adversus  eam  efficit  sophisti- 
cam  argumentationem." 


*  S.  Tiiom.,  1  dist.  prolog.  a.  3  vol.  3. 

2  De  legendis  libris  gentilium. 

3  S.  Thom.,  Opusc.  in  1.  Boetiiii  de  Trinitate  q.  2  a.  3. 

Recte  igitur  a  S.  Bonaventura  dictum  est:  „Scientia  ista  valet 
ad  fidei  introductionein  et  introductae  provectionem,  et  provectae 
defensionem  et  defensae  confirmationem."  ' 

Itaque  graviter  errant,  qui  in  rebus  fidei  ab  eo  usu  rationis 
quem  descripsimus  abstinere  volunt.  Neque  tamen  ex  altera  parte 
minus  errant  illi,  qui  conantur  illa  rationibus  philosophicis  demon- 
strare,  quae  per  solam  fidem  divinam  nobis  certa  esse  possunt. 


CAPUT  SECUNDUM. 

Praenotiones    historicae. 

18.  Cur  hoc  loco  ex  logicae  historia  nonnulla  excerpantur,   breviter  indicatur. 

Apud  eos  doctores  Scholasticos,  qui  de  rebus  logicis  scripserunt  commentaria, 
fere  in  more  erat  positum,  ut  initio  breviter  dicerent  de  logicae  historia  atque 
scriptoribus.  Cuius  tractationis  finis  et  utilitas  non  in  eo  est,  ut,  qui  studium 
philosophiae  incipiunt,  ipsam  philosophiae  historiam  addiscant  et  de  variis 
philosophorum  placitis  iudicium  ferant;  id  enim  fieri  non  potest,  nisi  post  ab- 
solutam  philosophiae  doctrinam  omnem  et  institutionem.  Sed  pauca  tantum  ex 
historia  tradenda  sunt;  1°  ut,  qui  studium  philosophiae  incipiunt,  quum  videant, 
tot  exstitisse  maximi  momenti  problemata  et  tot  tantosque  viros  omni  tempore 
ad  solvenda  haec  problemata  omnem  operam  contulisse,  accipiendae  veritati 
aperiantur  et  magno  discendae  philosophiae  desiderio  accendantur;  prius  enim 
glebae  laxandae  sunt,  quam  semina  immitti  possunt. 

2°.  Ut  nunc  iam  videant ,  iis  rebus ,  quae  in  logica  tractantur  (quae  for- 
tasse  primo  inspicientibus  videantur  esse  minutiores  vel  supervacaneae)  omni 
tempore  a  prudentissimis  quibusque  multum  esse  tributum. 

3°.  TJt  inspecta  obiter  tanta  sententiarum  varietate  nobili  illa  curiositate 
cieatur  animus,  quam  scientiae  omnis  et  assidui  studii  parentem  esse  dicunt, 
ut  videlicet  animum  subeat  cupiditas  perspiciendi,  quid  tandem  veritatis  sit 
inter  tot  falsitatis  apparentias. 

4°.  Ut  videant,  omnem  ab  initio  vel  levissimam  a  recta  via  aberrationem 
in  fine  ducere  ad  vanitates  funestissimas ;  atque  idcirco  in  re  omni  maximi 
faciant  sententiam  eam,  quae,  viae  regiae  instar,  inter  sapientes  communior  est 
et  in  scholis  Christianis  a  longissimo  tempore  tradita. 

Atque  has  causas  adeo  graves  esse  censemus  hoc  nostro  tempore  et  in 
hac  tanta  omnium  rerum  perturbatione ,  ut  non  dubitemus  has  praenotiones 
historicas  accuratius  exponere  et  uberius,  quam  apud  doctores  Scholasticos 
consuetudinis  erat 2. 


1  In  1.  3  sent.  dist.  35  dub.  2. 

2  De  necessitate  harum  notionum  historicarum  cfr.  Fr.  Ueberweg,  System 
der  Logik  §  9  (sed  praenotiones  historicae  ab  ipso  [§§  10 — 36]  traditae  non 
sunt  sine  reprehensione).  Errant  vero,  qui  integram  logicae  historiam  in  parte 
propaedeutica    poni    volunt.      Inter    quos    Fridericus    Harms,    quum    scriberet: 

19.  Artes  a  quibus  et  quo  tempore  inventae  sint1.  Si  quaera- 
tur,  quae  sit  scientiae  et  artium,  in  quarum  numero  est  logica, 
prima  origo :  qui  primi  eas  invenerint,  id  fuit  a  multis  saepe  dubi- 
tatum.  G-raeci,  ut  sapientiam  sibi  propriam  vindicabant,  ita  om- 
nium  artium  se  inventores  fuisse  gloriabantur.  Ex  sua  parte 
Chaldaei  multis  saeculis  ante,  quam  Graecia  vel  discere  vel  docere 
coepisset,  apud  se  magnarum  rerum  scientiam  exstitisse  praedica- 
bant.  Et  vere  quidem  Grraecos  multa  ab  externis  didicisse  testan- 
tur  auctores  gravissimi 2. 

Yerum  si  aequi  rerum  aestimatores  esse  voluerimus,  neque  a 
Graecis,  neque  a  barbaris  ingenuas  artes  primo  inventas  esse,  sed 
multo  antiquiorem  nobilioremque  earum  originem  fuisse  dicemus. 
ISTon  enim  absurde  sentiunt,  qui  rerum  procreatorem  Deum  in  ipso 
mundi  nascentis  exordio  primis  humani  generis  parentibus  inter 
alia  naturae  gratiaeque  dona  etiam  praeclaram  non  divinarum 
tantum,  sed  humanarum  naturaliumque  rerum  cognitionem  tri- 
buisse   putant3.     Vix   enim   decebat,   tantae  familiae   principes   et 

„Die  Geschichte  der  Logik  muss  jeder  kennen,  der  sich  in  fruchtbarer  Weise 
mit  ihr  beschaftigen  will.  .  .  .  Sie  fiihrt  uns  die  verschiedenen  Experimente  vor, 
welche  angestellt  worden  sind,  um  die  Probleme  zu  losen  .  .  .  wir  miissen  diese 
Experimente  selbst  in  unserem  Geiste  nachmachen ;  nur  dadurch  lernen  wir  sie 
kennen  und  verstehen.  Es  gibt  keine  bessere  Anleitung  zum  systematischen 
Durchcfenken  der  Probleme  der  Logik,  als  das  Durchdenken  der  Losungs- 
versuche,  die  in  der  Geschichte  der  Logik  uns  entgegentreten."  Geschichte  der 
Logik.     Berlin  1881.     S.  240. 

1  Sequimur  hac  in  re  Commentarios  Collegii  Conimbricensis  in  univer- 
sam  dialecticam  Aristotelis  (in  prooemii  initio).  Plura  hac  de  re  ap.  Sylv. 
de  S.  Joann.  Bapt.,  Logic.  Mont.  Casin.  1875. 

2  Euseb.  1.  9  et  1.  10  de  praepar.  Evang. ,  Ctrill.  1.  1  contra  Julian. 
Clem.  Alex.  passim;  Just.  Mart.  Paraenes.  ad  gent.:  Eiusdem  sententiae  est 
Lepsius  (Die  Chronologie  der  Aegypter,  tom.  I.  p.  55),  quum  dicat :  „dass  die 
Griechen  in  dieser  wichtigen  Periode  (des  Thales,  Pythagoras  etc.)  die  Gelehr- 
samkeit  der  Barbaren  aller  Orten  wie  reifes  Korn  in  den  Scheunen  sammelten 
zur  neuen  Aussaat  auf  ihrem  eigenen  triebkraftigen  Boden".  Cfr.  Hegel,  Philos. 
der  Geschichte.  1837.  p.  246;  von  Thimus,  Harmonikale  Symbolik  des  Alter- 
thums.     Colon.  1868. 

3  Cfr.  Genes.  2,  19;  Ecclj.  17,6.  Sanseverino,  Introductio  ad  phil.  p.  14sqq. 
De  arte  syllogistica  Leibnizius  :  „Si  le  syllogisme  est  necessaire ,  personne  ne 
connaissait,  quoique  ce  soit  par  raison  avant  son  invention,  et  il  faudra  dire 
que  Dicn ,  ayant  fait  de  1'homme  une  cr6ature  a  deux  jambes ,  a  laisse"  a 
Aristote  le  soin  d'cn  faire  un  animal  raisonnable.  .  .  .  Mais  Dieu  a  eu  beau- 
coup  plus  de  bonte  pour  les  hommes ;  il  leur  a  donne  un  esprit  capable  de  rai- 
sonncr."  Nouv.  Ess.  liv.  4  ch.  17  §  4  ap.  Erdm.  p.  394  a.  De  indole  gentis 
Graecae  cfr.  Arist.  1.  7  Polit.  c.  7.     Plat.,  De  re  public.  IV.  p.  435  E. 

auctores,  uti  nos,  animum  quasi  tabulam  nudam,  sed  divini  artificis 
manu  adornatam  et  intelligibilium  rerum  imaginibus  scientiaeque 
luminibus  ad  omnem  pulchritudinis  excellentiam  et  varietatem 
perpolitam  accipere.  A  Deo  igitur  ut  a  primo  fonte  ingenuae 
artes  promanasse  videntur,  non  quidem  iis,  quibus  terra  excole- 
retur  ad  vitae  caducae  utilitates  varias,  sed  quibus  mens  ex  con- 
templatione  rerum  visibilium  profecta  ad  res  spirituales  et  divinas 
cognoscendas  eveheretur.  Et  paulatim,  ut  ex  veterum  scriptorum 
monumentis  liquet,  ad  Hebraeos,  Chaldaeos,  Aegyptios,  Graecos 
aliasque  orbis  terrae  nationes  videntur  esse  deductae.  Hinc  Assy- 
riorum  et  Persarum  Magi,  Aegyptiorum  sacerdotes,  Indorum  Brach- 
manes  et  Gymnosophistae,  Grallorum  Druides  aliique  praecipua 
scientiae  laude  floruerunt. 

Neque  haec  quasi  haereditaria  scientiae  a  primis  mundi  ori- 
ginibus  ad  sequentes  aetates  transmissio  obstat,  quominus  non- 
nullos  tamquam  primos  artium  inventores  summo  iure  celebratos 
esse  agnoscamus.  Quum  enim  hae  artes  per  iniuriam  temporum 
vel  hominum  socordiam  non  solum  splendorem  pristinum  amisis- 
sent,  sed  vel  omnino  vel  propemodum  exstinctae  essent,  aliqui  ex- 
stiterunt  praestantes  ingenio  viri,  qui  eas  ab  interitu  vindicarunt 
vel  novis  inventis  illustriores  fecerunt,  quibus  igitur  non  immerito 
earum  inventio  adscripta  est.  Atque  hi  „antiqui  philosophi  pau- 
latim   et   quasi   pedetentim   intraverunt  in  cognitionem  veritatis"  *. 

Yerum  veteres,  dum  ingenuarum  artium  studiis  assiduoque 
labore  abditam  et  latentem  inquirebant  veritatem,  non  una  omnes 
institerunt  via,  nec  eadem  placita  eosdemve  magistros  secuti  sunt, 
sed  partium  contentione  distracti  in  varias  sectas  et  quasi  familias 
abierunt. 

20.  Logicae  initia  si  investigare  volumus,  haec  ars  et  disciplina  post 
exercitationem  facultatis  a  natura  datae  inde  nata  est,  quod  mens  ad 
unam  alteramve  ex  suis  operationibus  animadvertere  coepit.  Antiqua 
Sinensium  philosophia  primo  a  Lao-Tse  (nat.  anno  604  a.  Chr.  n.), 
aliquam  scientiae  formam  accepisse  videtur;  qui  tamen  totus  erat 
in  doctrina  de  rerum  origine  et  de  praeceptis  moralibus.  Neque 
Con-fu-tse  (551 — 479)  de  rebus  logicis  praecepit  quidquam.  Sed 
tamen  apud  philosophos  Sinenses  aliqua  praeceptorum  logicorum 
initia  reperiri  possunt.  Ita  Meng-tse,  qui  erat  Confucii  discipulus, 
hominem  habere  facultatem  cognoscendi  in  se  ipso   monuit,   unde 


1  S.  Thom.,  Snmm.  theol.  I.  q.  44  a.  2. 

oportere  homineni,  modo  errores  cavere  vellet,  attendere  ad  seip- 
sum;  id  ut  recte  fieret,  virtutes  morales  requiri;  hominem,  qui  se 
ipsum  nosceret,  noscere  etiam  alios  homines,  et  in  via  esse  dixit, 
ut  nosceret  res  omnes  reliquas. 

21.  Neque  in  philosophialndica  praecepta  logica  desunt. 
In  Sankhja,  cuius  auctor  Kapila,  ut  fontes  cognitionis  humanae 
perhibentur  sensatio,  ratiocinium,  traditio.  Gtotama  librum  scripsit, 
cuius  titulus  „Njajatt  sive  ratiocinium,  in  quo  enumerantur  cogni- 
tionis  humanae  genera  varia  et  res  obiectae. 

Atque  is  quum  aliquam  ratiocinandi  artem  tradere  vellet,  omnem  argu- 
mentationem  ex  quinque  partibus  constare  docuit:  1°  thesi  sive  veritate  pro- 
banda;  2°  ratione,  in  qua  illa  veritas  niteretur;  3°  exemplo,  quo  illustraretur ; 
4°  applicatione  exempli  ad  thesim  probandam;  5°  ipsa  conclusione.  Cuius  rei 
exemplum  posuit  hoc:  1°.  Mons  ille  ardet;  2°  nam  fumat;  3°  quidquid  enim 
fumat,  ardet;  id  quod  ex  igne  culinario  manifestum  est;  4°  similiter  mons  ille 
fumat;    5°  ergo  mons  ille  ardet  *. 

22.  Philosophiae  Graecae  initia.  Apud  Graecos  qui  primi  lau- 
dantur  philosophi  vim  totam  et  ingenium  in  perscrutandis  iis  re- 
rum  causis  posuerunt,  quae  quum  proxime  ad  experientiam  sen- 
suum  referantur,  considerationi  humanae  se  offerunt  ad  perscru- 
tandum  primas,  et  materiales  vocari  solent,  ex  quibus  ut  ex  re 
indeterminata  res  determinatae  factae  sint,  sicut  ex  ligno  mensae, 
sedilia,  scrinia.  Ex  his  praecipui  sunt  Thales  (f  548),  Anaximan- 
der  (f  547),  Anaximenes  (f  547),  Diogenes  Apollonius.  Quos  Io- 
nicos  vocant. 

De  his  Aquinas:  „Secundum  ordinem  cognitionis  humanae  processerunt 
antiqui  in  consideratione  naturae  rerum.  Unde  quum  cognitio  humana  a  sensu 
incipicns  in  intellectum  perveniat,  priores  philosophi  circa  sensibilia  fuerunt 
occupati,  et  ex  his  paulatim  in  intelligibilia  pervenerunt."  2  Et  in  sensibilibus 
versantes,  in  consideratione  materiae  (aTisipou)  omnino  haeserunt,  suspicati  tan- 
tum  obscure,  omnem  ex  materia  rerum  effectionem  vita  regi  quadam  divina. 
Quae  vaga  Ionicorum  opinatio  postea  apud  aliquos  in  errorem,  quem  Hylozois- 
mum  vocant,  excrevit,  ex  quo  res  cunctae  in  mundo  vivere  dicuntur. 

JSfostra  interest  hoc  loco,  ut  advertamus,  Ionicos  in  rebus 
philosophicis  experientiae  sensibili  sine  ulla  dubitatione  vel  refle- 
xione  fisos  esse. 

23.  Hanc  cognitionis  humanae  vim  et  firmitatem  in  dubium  ad- 
duxit   primus  Heraclitus  (500)  Ephesius,   eo   quod,   mentis  aciem 


1  Cfr.  Colebrooke,  Misc.  Essays  I,  8  p.  292;   et  Aphorism.  of  the  Nyaya 
Philosophy  by  Gadtama,  Allahabad  1850. 

2  Quaest.  disput.  q.  3  de  potentia  a.  5. 

supra  obviam  sensuum  experientiam  elevans,  omnia  penitus  fluere 
(riavxa  psi)  et  ideo  res  omnes  fluxas  esse  et  caducas  diceret  *. 

Sensus,  quum  de  isto  fluxu  perpetuo  et  absoluto  nihil  nun- 
tiarent,  nos  in  errorem  adducere  conquestus  est.  Ab  experientia 
sensibili  distinxit  rationem  (Xoyov);  huic  fidendum  esse,  illam  in- 
certam  esse  ratus.  Hanc  „rationem  generalem  et  divinam",  cuius 
participatione  homo  rationalis  efficeretur,  criterium  veritatis  ha- 
bendum  esse,  quo  cognosceretur,  quid  verum  esset.  Cognitionem 
non  accipi  a  rebus,  sed  a  ratione  illa  sive  intelligentia  generali. 
Ex  quo  illud  quoque  conclusit,  verum  esse;  quod  esset  universale ; 
falsum,  quod  particulare;  neque  ulla  fide  dignum  id,  quod  in  paucis 
tantum  individuis  reperiretur. 

Quia  autem  Heraclitus  inter  res  omnes  ignem  vidit  esse  maxime  agilem 
et  ad  motus  pronum ,  „ignemu  illud  vocavit ,  quod  ratione  nostra  perciperemus 
ut  mutationis  perpetuae  principium.  In  isto  fluxu  transitum  vidit  continuum 
ex  ipso  „Non-esseu  ad  ipsum  „Esse",  ita  ut  „Esse"  et  „Non-essew  quodammodo 
essent  simul 2.  Quamobrem  multis  visus  est  negasse  illud ,  quod  principium 
contradictionis  vocant,  quo  fieri  nunquam  posse  edicitur,  ut  aliquid  simul  sit 
et  non  sit  3. 

24.  Et  sicut  Heraclitus,  ita  etiam  philosophi  naturales  reliqui 
illius  temporis  (Empedocles,  Anaxagoras,  Democritus)  experientiae 
sensili  usum  rationis,  quo  obtineretur  veritas,  adiungendum  vel 
opponendum  esse  sunt  arbitrati. 

Empedocles  Agrigentinus  (492 — 432)  res  omnes  elementis  quattuor  con- 
stitui  docuit,  quae  amore  agerentur  et  odio.  Ex  his  omnia  in  mundo  regente 
„casu"  orta  esse,  etiam  ordinatissima ;  ea  enim  sola,  existentibus  casu  ordinatis 
et  inordinatis,  in  existentia  perdurare  posse,  quae  ordinata  essent.  Quum  simile 
simili  cognosci  putaret 4,  et  homines  cognoscentes  et  res  omnes  cognitas  elemento 
duplici  constitui  docuit,  uno  materiali,  logico  altero.  Rerum  effluviis  in  homine 
effici  cognitionem.  Haec  tamen  effluvia  (dtTroppoa?)  non  solum  ex  rebus  pro- 
ficisci  ad  oculos,  sed  etiam  ex  oculis  aquea  et  ignea  exire  5.  Quorum  effluviorum 
coitu  effici  rerum  imagines.  Cognitionem  humanam  admodum  limitatam  esse 
duxit.  Sed  immerito  a  Cicerone  et  Diogene  Laertio  annumeratus  est  Scepticis 
i.  e.  iis,  qui  nihil  a  nobis  certo  cognosci  posse  putant 6. 

1  Plat.,  Kratyl.  p.  401  et  402,  Theaet.  p.  160.  Aristot.  1.  1  met.  c.  6, 
987  a,  32;  1.  8  phys.  c.  3,  253  b,  9;  1.  13  metaph.  c.  4,  1078  b,  12.  Plutarch. 
Placit.  philos.  I,  23. 

2  Plato,  Sophist.  p.  242  D,  p.  284.     Arist.,  De  mundo  c.  5,  396  b. 

3  Cfr.  F.  Lassalle,  Die  Philosophie  Herakleitos'  des  Dunkeln.  Berlin 
1858.   p.  71  sqq. 

4  'H  yvwac?  tou  ojjuhou  toj»  oijlou».  Arist.  1.  3  met.  c.  4,  1000  b,  6 ;  1.  1  de 
an.  c.  2.     Sext.  Empir.  adv.  mathem.  VII,  121. 

5  Arist.,  De  sensu  c.  2,  437  b,  26. 

6  Cic.  1.  1  Acad.  c.  12.  44.     Diog.  Laert.  IX,  72. 

Anaxagora.s  Clazomenius  (500 — 425)  omnem  rebus  naturalibus  ordinem 
advenire  docuit  forinsecus  ab  una  quadam  intelligentia ,  quae  cunctis  eventibus 
praeesset.  Omnino  se  abdicarjs  illo  principio,  oportere  ut  simile  simili  cogno- 
sceretur,  contrarium  posuit,  simile  cognosci  dissimili,  velut  rem  calidam  organo 
frigido.  Inter  facultates  distinxit  sensitivam  et  intellectivam ;  huic  naturam 
quasi  divinam  attribuit l,  illam  infirmiorem  esse ,  quam  quae  veritatem  cogno- 
scere  posset 2. 

Leucippus  et  Democritcs  Abderitanus  (460)  non  sensuum  testimonio ,  sed 
sola  ratione  ducti  res  omnes  vacuo  et  pleno  constare  asseveraverunt.  Plenum 
(jtkrips/i ,  aTspedv)  habere  rationem  entis ,  vacuum  (xsvdv ,  fxccvdv)  autem  rationem 
non-entis;  revera  igitur  esse  in  rebus  et  ens  et  non-ens  ((j.y)  [xaXXov  to  osv 
[i.  e.  aliquid  sive  ens]  rj  xo  jj.T|0sv  stvat)  3.  Entia  autem  esse  infinite  multa, 
quorum  unumquodque  esset  indivisibile  (otoulov)  atque  aeternum.  Experien- 
tiam  sensuum  eo  fieri  dixit  Democritus,  quod  atomi  ex  rebus  effiuerent  et  in 
organa  nostra  intrarent;  his  effici  imagines  (sioioXa).  Id  sensus  nostros  prae- 
tendere,  ut  a  se  intervenientibus  his  imaginibus  non  solum  apparentiae  nobis 
renuntiarentur,  sed  res  ipsae  extra  nos  sic  vel  aliter  existentes ;  at  iudicia,  quae 
nos  secundum  testimonium  sensuum  de  rebus  ferre  soleremus,  per  se  falsa  esse 
et  mendacia 4.  Qualitates  sensibiles ,  quas  homines  omnes  natura  duce  ipsis 
rebus  inesse  putarent,  existere  tantum  in  subiecto  percipiente  5.  Quodsi  multi 
Democritum  Scepticis,  i.  e.  iis  annumerant,  qui  dubitant  vel  negant  rem  ullam 
a  nobis  cum  certitudine  cognosci  posse,  id  verum  est,  quatenus  veracitatem 
sensuum,  qui  tamen  sint  facultates  cognoscitivae  nobis  a  natura  datae,  omnino 
negavit.  Et  ideo  etiam  ad  Scepticismum  accessisse  putandus  est,  quod  „pleno" 
et  „vacuo"  realitatem  attribuit,  et  „pleno"  quidem  ut  enti,  „vacuo"  autem  ut 
non-enti.  Qua  in  doctrina  quomodo  principium  contradictionis  integrum  esse 
possit,  non  satis  liquet;  et  eadem  hoc  loco  obscuritas  est  vituperanda,  quae 
etiam  in  Heraclito  notata  est 6.  Distinguit  tamen  Democritus  cognitionem  ra- 
tionis  ut  claram  et  certam  (yv^giyjv)  et  cognitionem  sensuum  caliginosam. 

25.         Pythagoraei,  quum  res  ad  certos  numeros  reducere  et  na- 
turam  rerum  certis  definitionibus  comprehendere  studerent7,  primi 


1  Arist.  1.  1  de  an.  c.  2,  404  a,  25. 

2  it:6  dcpaupdTTjTo;  auTiov  ou  Buvcctoi  Igjj.ev  xptVtv  TaXrjik'?.  Sext.  Empir. 
adv.  math.  VII,  90.     Sed  contra:  UavTa  gyvu)  v6oq.     Simpl.  phys.  f.  33. 

3  Interpretatur  Ueberweg  :  „Es  gebe  ebensowohl  ein  Nichts  wie  ein  Ichts." 

4  'Etetj  oe  ouSsv  tStxEv,  iv  (3ui)u)  y^P  ^  aXVj&Eta.     Diog.  Laert.  IX,  72. 

5  Ndij.to  yXuxu  xal  vdij.co  rrty.pdv,  v6<xw  Sep[j.dv,  vo'ij.co  d»uypdv,  vdtxti)  /potr/  iTe^ 
o'd'TO|j.a  xai  xevdv.     Sext.  Empir.  adv.  mathem.  VII,   138. 

6  Ob  eam  causam  Dp:mocritus,  sicut  etiam  Heraclitus  ab  Hegelii  discipulis 
(ens  =  non-ens)  tribulis  salutatur.  Inter  alios  Marbach  :  „Bei  Democrit  ist 
die  Einheit  von  Sein  und  Nichtsein  nicht  bloss  als  Werden  (wie  bei  Heraclit) 
begriffen,  sondern  als  Geworden,  das  als  Nichtsein  bestimmte  Sein,  und  das 
als  Sein  bestimmte  Nichtsein,  welches  an  ihm  selbst  den  Gegensatz  hat."  Ge- 
scbichte  der  griech.  Philosophie.    Leipzig  1838.    p.  95. 

7  Arist.  1.  1  metaph.  c.  5,  987  a,  20. 

quaestionem  posuerunt,  qui  fieri  posset,  ut  nostra  mens  naturam 
rerum  cognosceret.  In  qua  solvenda  illud  celebrarunt,  simile  si- 
mili  cognosci  (//)  yvSxsis  xou  6[jloiou  tio  ojiotoj).  Unde  concludebant, 
animam  humanam,  quae  numeros  cognosceret,  numeris  constitui. 
Neque  absurde  omnibus  eventibus  naturalibus  subesse  certas  ra- 
tiones  quantitativas  sunt  arbitrati.  At  incauti  halucinati  sunt,  omnia 
re  omni  et  toto  pondere  nihil  esse  nisi  numeros.  Et  cognitionem 
de  rebus  omnem  mathesi  exhauriri  dixerunt. 

26.  Eleatici,  inter  quos  eminent  Xenophanes  Colophonius  (569 
ad  462),  Parmemdes  Eleaticus  (natus  anno  515),  Ze^o  Eleaticus 
(natus  anno  490),  Melissus  Samius ;  hi  unitatem  entis,  quod  inesset 
in  rebus  omnibus,  oculis  contentis  aspectantes,  eo  pervenerunt,  ut 
dicerent,  omnia  esse  ens  unum.  Et  prima  apud  hos  initia  doctrinae 
logicae  vel  dialecticae  reperiuntur,  praecipue  apud  Parmenidem  et 
Zenonem. 

Consentiunt  autem  Eleatici  omnes,  certitudini  cognitionis  sen- 
sitivae  diffidendum  esse:  et  generatim  inter  cogDitionem  certam 
et  opinationem  incertam  distinxerunt. 

Iam  Xenophanes  homines  omnes  in  rebus  plurimis  vana  opinatione  teneri 
arbitratus  est  4.  Atque  id  etiam  primus  edixit ,  homines  a  natura  pronos  esse, 
ut  suam  ipsorum  naturam  rebus  externis  affingerent 2. 

Parmenides,  Xenophanis  discipulus,  obiecta  omnia  experientiae  sensibilis 
vana  simulacra  esse  ratus ,  obiectum  cogitationis  maximi  fecit ,  atque  id  revera 
„esse"  docuit.  Primus  explicatis  verbis  principium  posuit:  „Quod  est,  est",  quod 
„identitatis"  vocant,  atque  etiam  illud  „contradictionis" :  „Nihil  potest  simul  esse 
et  non  esse"  3.  Quinimmo  hoc  unum  „Esse"  non  solum  putavit  esse  cogitationis 
obiectum,  sed  „Cogitare"  plane  idem  posuit  atque  „Esse". 

Zeno  Eleaticus,  Parmenidis  discipulus,  magistrum  secutus  vanitatem  rerum 
sensu  perceptarum  et  secundum  continuitatem   et   secundum   motum  per  multas 

1  Kat  x6  [j.sv  ouv  aacpe;  ou-ts  dv7jp  yeveT'  ou§e  tis  eaTat  e£6tt)?,  dfxcpt  •&£u>v  te 
y.at  aaaa  Xeyu)  Tiept  TrdvTtov  zl  ydp  xat  Ta  \xd\ioxa  Tuyot  TETeXsapivov  efetbv,  auTO? 
ofxto?  o6x  oToe*  oo'xos  8'eut  udat  TETuxTat.  Sext.  Emp.  adv.  mathem.  VII.  49,  110. 
VIII.  326.  Quibus  verbis  Sextus  addit:  Si  nocturno  tempore  multi  quaererent 
aurum,  quod  in  domo  absconditum  esset,  fore  ut  unusquisque  id,  quod  quae- 
reret,  invenire  se  putaret;  eum  autem,  qui  reapse  invenisset,  id  scire  non  posse; 
hoc  modo  philosophos  veritatem  quaerere,  utrum  autem  invenerint  necne,  id 
eos  scire  non  posse.  Cfr.  Sext.  Empir.  Pyrrh.  hyp.  I.  c.  33,  224.  De  Xe- 
nophane  conferendus  Arist.  1.  1  met.  c.  5,  986  b,  18.  Zeller,  Philos.  d.  Griech. 
I.  p.  504.     Ueberweg,  Gesch.  d.  Phil.  I.  62. 

2  Cfr.  Clem.  Alex.  Strom.  V.  p.  601  c  et  d. 

3  "Eotiv,  vel:  eaTt  ydp  elvat.  Deinde:  oux  eaTt  jj.r]  elvat,  vel:  p.r(oev  8'  (eartv) 
oux  etvott, 


22  Liber  I.    Doctrina  propaedeutica. 

argumentationes    (Xdyouc)    et    dialogos    ostendere   conatus   est.     Quapropter  Ari- 
stoteles  Zknonem  inventorem  dialecticae  salutasse  dicitur  \ 

Etiam  Melissus  Samius  (444)  ,  alius  Parmenidis  discipulus ,  disserendo  et 
disputando  sententiam  magistri  tuitus  est,  in  qua  tamen  re  saepissime  fallaciis 
et  vanis  positionibus  usus,  ab  Aristotele  vehementer  est  vituperatus  2. 

Philosophorum  omnium,  qui  florebant  ante  eos,  quos  Sophi- 
stas  vocant,  quorum  doctrinam  nunc  videbimus,  id  proprium  erat, 
ut  vim  obiectivam  rerum,  quae  cognitioni  humanae  obiicerentur, 
aliqua  ratione  agnoscerent,  ita  ut  id  extra  cognitionem  esse  pu- 
tarent,  quod  cognitione  ut  obiectum  repraesentaretur.  Qui  nunc 
oriuntur  Sophistae3,  vim  praecipuam  in  subiecti  affectionibus 
posuerunt. 

Quo  tamen  loco  observandum  est,  sophistam  primo  tempore 
apud  Graecos  significasse  sapientem  sive  philosophum;  posteriore 
tempore  nomen  translatum  est  ad  notandos  eos,  qui  veritatem 
obiectivam  negligentes,  veritatem  omnem  artificiis  subiectivis  effici 
dixerunt. 

27.  Sophistis  viam  straverat  Heraclitus  eo,  quod  rerum  reali- 
tatem  minime  ea  constantia  praeditam  esse  docuerat,  quae  sensibus 
appareret,  sed  omnia  versari  in  fluxu  perpetuo;  straverat  Demo- 
critus  eo,  quod  imperfectione  perceptionis  sensibilis  seductus,  huius 
obiectivam  veritatem  penitus  negaverat;  straverant  viam  Eleatici, 
quod  non  solum  veritatem  experientiae  sensuum,  sed  etiam  reali- 
tatem  omnium  rerum  extensioni  et  motui  subiectarum  negaverant, 
neque  ullam  inter  „Cogitare"  et  „Esse"  distinctionem  posuerant. 
Inde  igitur,  quod  initio  sensus  tantum  propter  suam  imperfectionem 
et  inadaequatam  rerum  perceptionem  dicerentur  esse  falsi  et  men- 
daces,  eo  deventum  est,  ut  etiam  ipsa  hominis  ratio  perpetuae 
fallaciae  accusaretur,  quae  fingeret  res  obiectas  obiective  esse,  ex 
quibus  mensuram  cognitionis  et  modum  accipere  videretur,  quum 
tamen  reapse  res  illae  obiectae  obiective  non  essent.  Dixerunt 
igitur,   id  dumtaxat  momentum  habere,   quod   homo   sibi  ipse  re- 


1  <I>7jat  hi  ' ArjiSTOTiXrfi  Iv  xw  locptax^ ,  eopeTTjv  auxov  yevda&at  StaXexTtxf,;. 
Dioo.  Laert.  IX,  25—30;  cfr.  VIII,  57;  Sext.  Emp.  adv.  math.  VII,  7. 

2  Arist.  1.  1  metaph.  c.  5,  986  b,  25  et  1.  1  phys.  c.  3  init. 

3  Ad  rem  apposite  Harms:  „Die  Sophisten  bestreiten  und  venverfen  alle 
gegenstiindliche  Wahrheit  und  Allgemeingiltigkeit  des  Denkens,  und  losen  daher 
die  Philosophie  auf  in  eine  blosse  Kunst  des  Denkens,  in  eine  Fertigkeit  und 
Geschicklichkeit  der  Rede,  iiber  jeden  Gegenstand  sich  zu  verbreiten."  Gesch. 
der  Logik.    p.  11. 

praesentaret ,  sive  quod  appareret,  non  vero  id,  quod  obiective 
esset  *. 

Protagoras  Abderites ,  quem  aliqui  ferunt  Democriti  discipulum  fuisse, 
primus  sophistam  egit.  Cuius  doctrina  haec  fuisse  traditur:  IldvTcov  y/p7][j.dTcov 
jjtiTpov  7'v9pw7ro?,  tujv  jjiv  ovtcov  tb;  sgti,  twv  Bs  o6x  ovtiov  ib?  oux  ectcv.  Is  igitur 
illius  extitit  erroris  auctor,  quem  Subiectivismum  vocant.  Et  quia.  in 
subiecto  cognoscente  experientiam  sensuum  tantum  attendit,  eam  fundasse  do- 
ctrinam  recte  putatur  Protagoras,  quam  posteriore  tempore  Sensualismum 
vel  Empirismum  nominarunt. 

Hippias  Elius  id  fere,  quod  Protagoras  de  cognitione  docuerat,  ad  res 
ethicas  traxit:  6  vdfxo?  Topavvo?  tcov  dvOptoTitov. 

Gorgias  Leontinus  (483—375)  tria  docuit.  Primum,  nihil  esse,  quum 
ipsum  „Esse"  contradictionibus  affectum  esset;  neque  igitur  reperiri  quidquam, 
quod  „esset",  neque  quidquam  reperiri,  quod  „non  esset".  Secundum,  etiamsi 
quid  esset,  id  cognosci  non  posse;  si  enim  cognosceretur,  id  quod  cogitaretur, 
esset;  unde  nullus  unquam  error  esset;  et  id  quod  non  esset,  neque  cogitari 
posse.     Tertium,  etiamsi  quid  cognosci  posset,  id  edici  verbis  non  posse. 

Et  Sophistarum  quidem  multi  egregii  oratores  extiterunt.  „Ut  enim  in- 
tellectum  est,  inquit  Tullius,  quantam  vim  haberet  accurata  et  facta  quodam- 
modo  oratio,  tum  etiam  magistri  dicendi  multi  subito  extiterunt.  Hi  docere  se 
profitebantur,  arrogantibus  sane  verbis,  quemadmodum  causa  inferior  (ita  enim 
loquebantur)  dicendo  fieri  superior  posset.  Iis  opposuit  sese  Socrates,  qui 
subtilitate  quadam  disputandi  refellere  eorum  instituta  solebat.  Huius  ex  uber- 
rimis  sermonibus  extiterunt  doctissimi  viri;  primumque  tum  philosophia,  non 
illa  de  natura,  quae  fuerat  antiquior,  sed  haec,  in  qua  de  bonis  rebus  et  malis, 
deque  hominum  vita  et  moribus  disputatur,  inventa  dicitur."  2 

Neque  iDscite  observatum  est,  artem  sophisticam,  etsi  ex  se  ad 
evertendam  omnem  scientiam  apta  fuerit,  tamen  philosophiae  ex- 
colendae  magnam  attulisse  utilitatem.  Imprimis  enim  ad  evertenda 
Sophistarum  captiosa  argumenta  orta  est  necessitas,  ut  inquireretur, 
quae  essent  recte  ratiocinandi  regulae.  Unde  factum  est,  ut  in 
scholis  Socraticis  summo  studio  theoria  cognitionis  et  logica  ex- 
coleretur.  jNTecesse  quoque  fuit,  ut  maxima  cum  accuratione  deter- 
minaretur  eorum  terminorum  vis  et  potestas,  quorum  usus  est  in 
philosophia  frequentior. 

28.  Socrates  (469 — 400),  cui  inquisitio  ipsius  veritatis  cordi  erat, 
hominum  studia  ad  id  reducere  est  conatus,  ut  non  tam  quaere- 
rent  suam  quisque  opinionem  diserte  et  apte  dispositis  verbis  de- 
fendere,   sed  potius  inquirerent,  quid  esset  veritas  et  qua  ratione 


1  Cfr.  Arist.  1.  10  met.  c.  3,  1061  b,  7  et  e  8,  1064  b,  29,  et  1.  3  c.  2, 
1004  b,  15,  et  elench.  soph.  c.  1,  165  a,  21. 

2  Brutus  8. 

Pesch,    Logica.    I.  3 

scientia  veritatis  acquiri  posset.  Et  propter  opinionem  illam,  quae 
eo  tempore  orta  erat,  „quod  non  potest  esse  de  sensibilibus  scien- 
tia",  noluit  quidquam  de  rerum  naturis  perscrutari,  sed  solum  circa 
moralia  disputavit. 

Et  ipse  prius  incepit  in  moralibus  quaerere,  quid  esset  uni- 
versale,  atque  insistere  ad  definiendum.  Unde  et  Plato  eius 
auditor  suscepit  hoc  inquirendum  in  rebus  naturalibus,  quare  in 
eis  hoc  posset  evenire,  ut  universale  in  eis  acciperetur,  de  quo 
definitio  traderetur,  ita  quod  definitio  daretur  non  de  aliquo 
sensibilium,  quia,  quum  sensibilia  semper  transmutentur,  non  potest 
alicuius  eorum  communis  ratio  assignari.  Nam  omnis  ratio  oportet, 
quod  et  omni  et  semper  conveniat,  et  ita  aliquam  immutabilitatem 
requirit.  Et  ideo  huiusmodi  entia  universalia,  quae  sunt  a  rebus 
sensibilibus  separata,  de  quibus  definitiones  assignantur,  nomi- 
navit  ideas  et  species  existentium  sensibilium,  ideas  quidem 
i.  e.  formas,  in  quantum  ad  earum  similitudinem  sensibilia  consti- 
tuebantur,  species  vero,  in  quantum  per  earum  participationem  Esse 
substantiale  habebant.  Yel  ideas,  in  quantum  erant  principium 
essendi ,  species  vero ,  in  quantum  erant  principium  cognoscendi  *. 

Socrati  itaque  debetur  definitionis  accuratio  et  eius,  quae 
ad  definitionem  adducit,  inductionis.  In  inductione  autem  non 
ipse  in  observandis  factis  singularibus  studium  suum  posuit,  sed 
adhibita  interrogandi  et  colloquendi  methodo  ex  hominibus  singulis 
quaerere  conatus  est,  quid  quisque  de  veritate  sentiret,  id  arbitrans 
falsum  esse  non  posse,  in  quo  omnes  vel  saltem  sapientissimi  con- 
venirent 2. 

A  Socrate  igitur,  qui  non  solum  alienarum  sumptionum  confutationem 
spectasset  (qua  in  re  Zeno  et  Sophistae  haeserunt) ,  sed  magna  cum  diligentia 
animum  ad  conceptum  scientiae  et  tutam  cognoscendi  methodum  convertisset 
logica  prima  aetatis  tempora  habuit.  Postquam  philosophia  naturalis  et  ethica 
secundum  sui  partem  haud  exiguam  tractata  iam  erat,  etiam  dialectica  excoli 
coepta  est.  Adhibehatur  logica  prius  usu  in  rebus  naturalibus  et  ethicis,  quam 
doctrina  et  speciali  praeceptorum  institutione  3. 

Socratis  autem  discipuli  per  scholas  multas  divisi  sunt.  Ex  quibus  Cynici 
duce  Antisthene  putarunt  indicari  quidem  posse,   cui  res  similes  essent,  non 


1  S.  Thom.    in    1.  1  met.   lect.  8.     Cfr.  Arist.  1.  1  met.  c.  6,    987  b,    1  et 
1.  13  c.  4,  1078  b,  27;  Xenophon,  Memorab.  IV.  5,  12;  IV.  6,  1,  13. 

2  Arist.  1.  13  met.  c.  4,  1079  b,  39 ;  Plato,  Phaedo  p.  101  E. ;  Xexophon, 
Memorab.  IV.  G  (1). 

3  Cfr.  Harms,  Gesch.  der  Logik.  p.   17. 

vero,  quid  essent1.  Cyrenaici  Aristippo  duce,  quum  criterium  omne  veritatis  et 
bonitatis  in  affectibus,  voluptate,  passionibus  ponerent,  res  logicas  plane  neg- 
lexerunt 2.  Negant  hi  esse  quidquam,  quod  percipi  possit  extrinsecus;  se  ea 
tantum  percipere  dicunt,  quae  tactu  intimo  sentiantur,  ut  dolorem,  voluptatem ; 
neque  se  quo  quid  colore  vel  quo  sono  sit  cognoscere,  sed  se  tantum  sentire, 
se  „affici"  quodammodo  3.  Deinde  duce  Euclide  Megarici,  quos  propter  dispu- 
tandi  pruritum  etiam  Eristicos  vel  Dialecticos  vocant,  omnia  esse  ens  actu  unum 
posuerunt  *.  Ad  quam  rem  defendendam  quum  ab  ipso  Euclide,  tum  ab  Edbu- 
lide,  Diodoro  Krono,  Alexixo,  ingens  copia  sophismatum  inventa  et  ars  sophi- 
stica  maximopere  exculta  est. 

29.  PLATO  et  Academia  vetus.  Usque  ad  Platonis  tempora 
dialectica  erat  philosophiae  quasi  additamentum  vel  appendix  vel 
praefatio.  Et  primo  dialecticam  artem  recte  colloquendi  dixerunt. 
Quia  tamen  ea  arte  veritas  inveniri  putabatur,  deinde  artem  veri- 
tatis  inveniendae  ea  voce  significarunt ,  Plato  primus  universam 
philosophiam  per  tres  partes  tractavit :  dialecticam ,  naturalem, 
ethicam5.  Et  quum  dialecticae  nomine  quamlibet  partem  philo- 
sophiae  et  universam  etiam  philosophiam  promiscue  significaret, 
tamen  speciali  ratione  hoc  nomen  ad  significandam  doctrinam  de 
scientia  humana  adhibuit,  vel  potius  de  eius  obiecto,  quod  aeternum 
•et  immutabile  esset6.  Dialectica  comprehendi  dixit  et  rerum  se- 
paratarum  ad  unitatem  essentiae  sive  ideae  reductionem  et 
unius  essentiae  divisionem  secundum  rerum  multitudinem 7. 
Hanc  auva*)fa>YY)v  et  Siaipeaiv  esse  duas  methodi   dialecticae   partes8. 


1  „Stulta  fuit  opinio  Antisthenis;  volebat  enim,  quod,  quia  voces  sunt 
•signa  rerum:  sicut  res  non  habet  aliam  essentiam  nisi  propriam,  ita  in  propo- 
sitione  nihil  posset  praedicari  de  aliquo ,  nisi  propria  eius  definitio ,  ut  simpli- 
citer  vel  semper  de  uno  subiecto  dicatur  unum  praedicatum."  S.  Thom.  in  1.  5 
met.  lect.  34;  Arist.  1.  4  met.  c.  29,  1024  b,  32. 

2  Cfr.  Sext.  Empir.  adv.  math.  VII.  191—201;  Diog.  Laert.  II.  §§  65—105. 

3  Cic.  1.  2  acad.  prior.  c.  24.  Id  S.  Thomas  attendisse  videtur,  quum 
•diceret:  „Quidam  posuerunt,  quod  vires,  quae  sunt  in  nobis  cognoscitivae,  nihil 
cognoscunt  nisi  proprias  passiones;  puta,  quod  sensus  non  sentit,  nisi  passionem 
sui  organi."     Summ.  theol.  I.  q.  85  a.  2. 

4  Horum  sententiam  Aquinas  exponit,  putasse  eos  nihil  esse  possibile,  nisi 
quando  esset  actu ;  et  tum  solum  esse  aliquid  in  potentia,  quando  esset  in  actu, 
„ut  puta,  quod  ille,  qui  non  aedificat  actu,  non  potest  aedificare,  sed  tunc 
solum  potest,  quando  actu  aedificat".  In  1.  9  metaph.  lect.  2.  Cfr.  Aristot. 
1.  8  met.  c.  3  init.     Cic.  1.  2  acad.  prior  c.  42.     Diog.  Laert.  II.  106. 

5  Cic.  acad.  post.  I.  5,  19.     Sext.  Emp.  adv.  math.  VII.  6. 

6  Phil.  p.  58.  7  Phaedr.  265. 

8  Videsis  Steyer,  Platonische  Dialectik.  Innsbruck  1869.  I.  p.  33  sqq.; 
^eller,  Phil.  der  Griechen.  II.  1  p.  517. 

Plato  igitur  definitionis  usum,  quem  a  Socrate  didicerat ,  a  rebus  mo- 
ralibus  ad  quodlibet  rerum  genus  vocavit  amplificavitque ,  eique  usum  divi- 
sionis  addidit,  quae  ad  distinguendas  varias  rerum  classes  esset  necessaria1; 
atque  etiam  ad  rectum  ratiocinii  usum  viam  ostendit 2. 

Itaque  definitionibus  regi  mentem  humanam  veritatis  cupidam  Plato  fir- 
miter  tenuit;  has  tamen  definitiones  ab  essentiis  sive  ideis  trahi  docuit,  quae  a 
mente  humana  separatae  essent. 

EToo;  vel  lo£*  proprie  formam  sive  speciem  significat,  quae  oculis  cernitur ; 
apud  Platonem  translate  accipitur ,  idque  indicat ,  quod  mente  cernitur.  Etsi 
notionem  rei  sive  definitionem  Plato  ideam  vocat 3,  neque  tamen  ideas  in  mente 
humana  existentes  hac  voce  intelligit 4,  sed  aeterna  rerum  exemplaria ,  quae 
exstent  praeter  res  sensibus  perceptibiles ,  atque  etiam  in  mentibus  nostris  et 
cogitationibus  nostris  operentur;  quae  essentiam  (o&Siocv)  sive  substantiam  quan- 
dam  generalem  et  unam  exhibeant;  eaeque  cum  multis  rebus  extra  existentibus 
quodammodo  communicentur,  manentes  tamen  unae  (evxoe?  sive  fj.ovc<oe;)  5,  ex 
quo  efficiatur,  ut  una  quaeque  idea  sit  ev  eVi  ttoXXwv  6. 

Et  imaginibus,  ut  assolet,  rem  persequens,  ideas  tamquam  in  alio  mundo 
existere,  neque  tam  cogitari,  quam  potius  mente  pura  aspici  dicit,  iisque  omnium 
rerum  sensibilium  causas  atque  rationes  contineri ,  et  ipsas  etiam  vita  et  motu 
atque  intellectu  praeditas  esse  docet 7. 

Itaque  docet  humanae  cognitioni  aut  res  constantes  immutabiles,  universales 
obiici  intuendas,  aut  res  sensibus  subiectas,  mutabiles;  illas  scientiam,  has  opi- 
nionem  gignere ;  mediam  inter  utramque  esse  mathematicam.  Scientiam 
neque  sensuum  perceptionibus  constare  posse,  quum  id,  quod  sensibus  per- 
cipiatur ,  continenter  mutetur  (7iecpopT]fj.svov  ctet)  et  aliis  aliud  esse  videatur 8 ; 
neque  hominum  opinionibus  contineri,  etiamsi  hae  rectae  sint  et  verae  9.  Opi- 
nionem  ad  recte  agendum  satis  esse;  quamquam  virtus,  quae  recta  opinione 
duntaxat  et  consuetudine  ducatur,  ad  sapientiam  nihil  valeat.  Scientiam  igitur, 
quam  persequatur  philosophia,  Plato  arbitratur  constare  solum  cognitione  vel 
potius  intuitu  to\3  TtcmeX&e  6'vto?  10,  quod  idem  est,  atque  to  6'vtoj?  6'v,  tj  dAt}9eia, 
to  voo6fj.evov ,  quippe  quod  intellectu  (toj  vo~,  ttj  voVjaei)  comprehendatur ,  non 
sensibus,  neque  opinando.  Et  eam  solam  cognitionem  Plato  scientiam  esse 
agnoscit,  quae  versetur  circa  res  et  causas  immutabiles  u  et  quae  consummatam 
rerum  veritatem  omnisque  scientiae  rationes  absolute  certas  complectatur  12.  Ille 
primus  cognitionem,  quae  circa  veritatem  et  ipsum  Esse  versetur,  non  solum  a 
cognitione  sensitiva,  sed  etiam  a  cognitione  mathematica  distinxit.     Obiecta 


I  Phaedr.  I.  1.     Soph.  p.  253.  2  Phaedon.  101. 

3  De  rep.  X.  p.  596  A. ;  Theaet.  p.  204  A. ;  Phaedr.  p.  249  B. 
*  Parmen.  p.  132  B.  »  Phileb.  p.  15  A.  B.  n.  262. 

6  Arist.  1.  1  met.  c.  9.     S.  Thom.  in  1.  1  metaph.  lect.  9. 

7  Phaedr.  p.  247  C.  Tim.  p.  28  A.  51  D.  sqq.  Phaed.  p.  83  B.  Sophist. 
p.  248  E.     Dc  republ.  VI.  p.  509  D.,  VII.  p.  517  B. 

8  Ex  his  manifestum  est  Platonicum  quem  vocant  „Idealismumu  ex  ad- 
verso  opponi  Idealismo  illi,  qui  vana  duntaxat  phaenomena  vult  a  nobis  per- 
cipi  posse. 

9  Theaet.  p.  151  E  w  Euthydem.  p.  2SS  D. 

II  Phaedr.  p    247   D.  12  Paimen.  p.    134  A. 

enim  mathesis  media  esse  audivimus  inter  ideas  sive  species  et  sensibilia.  Philo- 
sopho  ante  ceteras  artes  musicam  et  mathematicam  colendas  esse  duxit,  quarum 
illa  animum  liberaret  temperaretque  et  pulchri  sensu  imbueret  *,  haec  peculiari 
modo  ad  eam  „cogitationemu  (ttjv  Siavotav)  pertineret,  quae  inter  opinionem  et 
scientiam  media  esset 2. 

Etiamsi  Plato  sensibus  hominis  vim  aliquam  et  dignitatem  attribuebat 3, 
animum  tamen  usu  sensuum  impediri  magis  quam  iuvari  statuit,  quum  sensus 
(^  afa&7]at;)  esset  ea  animi  affectio,  quae  corpori  subiecta  esset  atque  una  cum 
illo  moveretur  4. 

Primus  omnium  Plato  inter  praecipuas  orationis  partes  distin- 
xisse  videtur.  'Ovoua  est,  quidquid  nomine  suo  propriam  naturam 
indicat;  p^jia  id,  quo  de  actionibus  rei  aliquid  enuntiatur.  Qua 
cum  re  cohaeret  id,  quod  contra  Eleaticos  summo  studio  contendit, 
non  solum  unum  esse,  sed  multa,  quae  vario  modo  inter  se  co- 
pulentur  referanturque,  copulataque  enuntiationem  efficiant. 

Plato  igitur  in  Academia,  quod  nemorosum  suburbanum 
fuit  ab  Atheniensium  civitate  mille  fere  passus  distans ,  philo- 
sophiam  docuit,  a  quo  loco  auditores  Academici  dicti  sunt. 

30.  Platoni  in  diversas  partes  discipuli  exorti  sunt.  Successores 
habuit  in  Academia  vetere  vel  prima  Speusippum  (f  339),  Xenocratem 
(f  314),  qui  primus  apertis  verbis  philosophiam  in  logicam,  na- 
turalem,  ethicam  divisisse,  i.  e.  id  quod  Plato  re  egerat,  verbo 
enuntiasse  dicitur;  Polemonem,  Cratetem,  Crantorem;  quibus  dis- 
simulare  scientiam  placuit  nullique  rei  inter  disputandum  firmiter 
adhaerere. 

Secuta  est  deinde  Academia  secunda  vel  media.  Haec  Arcesilaum 
auctorem  habuit,  quem  Lactantius  5  ignorantiae  magistrum  appellavit. 

Et  Tollius  :  Arcesilaus  (318 — 245)  negabat  esse  quidquam  ,  quod  sciri 
posset,  ne  illud  quidem  ipsum,  quod  Socrates  sibi  reliquisset;  sic  omnia  latere 
in  occulto,  neque  esse  quidquam,  quod  cerni  aut  intelligi  posset.  Quibus  de 
causis  nihil  oportere  neque  profiteri  neque  affirmare  quemquam,  neque  assen- 
siones  approbare,  cohibereque  semper  et  ab  omni  lapsu  continere  temeritatem, 
quae  tum  esset  insignis,  quum  aut  falsa  aut  incognita  res  approbaretur ;  neque 
hoc  quidquam  esse  turpius,  quam  cognitioni  et  perceptioni  assensionem  appro- 
bationemque  praecurrere 6.  Dubitandi  studio  imbutus  esse  dicitur  imitatione 
Menedemi,  Diodori,  Pyrrhonis. 


1  De  republ.  III.  p.  401  C,  410  C.  sq. 

2  De  republ.  VII.  p.  523  sqq.  533  sqq.  3  Tim.  p.  44  D.,  p.  47  A. 

*  Phileb.  p.  34  A. ;  Rep.  VI.  p.  511,  VII.  p.  514.     Cfr.  Zeller,  Phil.  der 
Griechen,  edit.  3.  II.  1  p.  476. 

5  Div.  Inst.  L.  3  c.  5.         6  Academ.  post.  I.  12;  cfr.  de  Orat.  III.  18. 

Tertiam  vel  novam  Academiam  instituit  Carneades  (215 — 130). 
Is  negavit  ullam  certitudinem  esse  posse ;  et  tria  probabilitatis 
genera  distinxit,  quibus  probabilium  gradibus  utendum  in  vita  esset, 
prout  res  quaeque  vel  maioris   esset  vel  minoris  momenti. 

Praeterea  nominandi  sunt  Philo  Larissaeus  et  Antiochus  Ascalonita,  qui 
missis  istis  Academicorum  novorum  nugis  et  rixis  ad  veterem  Academiam  re- 
verterunt.  Quum  Antiochus  ea  ex  variis  scholis,  quae  sibi  vera  videbantur, 
colligens  Stoicorum  et  Peripateticorum  placita  (de  quibus  nos  mox  dicturi 
sumus)  cum  Academia  consociare  studeret,  Philo  Academiam  illam  veterem  illi- 
batam  instaurare  conatus  est.  Philoxem  audiebat  Cicero  (106—43),  qui  totum 
se  ei  tradidit,  admirabili  quodam  ad  philosophiam  studio  concitatus.  Qui  tamen, 
sicut  in  dialecticis  rebus  hanc  novam  Academiam  secutus  est ,  ita  in  disciplina 
ethica  ut  plurimum  placitis  Stoicorum  adhaesit.  Sectatus  est  igitur  Cicero  in 
rebus  logicis  quandam  probabilitatis  sive  Scepticismi  moderati  theoriam.  Omnes 
nostras  cognitiones  a  solis  sensitivis  perceptionibus  oriri  posuit ;  his  autem 
arbitratus  est  nunquam  posse  in  nobis  produci  cognitionem  omnino  certam. 
Admittit  tamen  Cicero  alias  aliis  opiniones  esse  posse  verisimiliores;  in  qua  re 
a  Carxeadis  doctrina  recessit. 

31.       Aristoteles  et  Peripatetici  veteres.    Quod  Plato  a  rebus, 

quas  per  experientiam  nostram  percipiamus,  tamquam  obiectum 
scientiae  universale  separavit,  id  Aristoteles  ipsis  rebus  aliqua 
ratione  inesse  docuit.  „Etenim,  inquit,  etsi  sine  universalibus  non 
est  accipere  sapientiam,  ea  tamen  a  singularibus  separare,  est 
causa  difficultatum,  quae  circa  ideas  accidunt."  ! 

Fuit  Aristoteles  natione  Thracius,  patria  Stagirites,  filius  Nicomachi  medici 
(384 — 322)  2.  Ab  aetatis  suae  anno  decimo  octavo  per  viginti  annos  Platoms 
discipulus  fuit.  Platone  mortuo  (347)  in  Mysiam  et  Mitylenen  profectus, 
inde  anno  343  ad  Philippum  regem  Macedoniae  adiit.  Alexandri  Magni  per 
aliquot  annos  praeceptor,  postmodum  duodecim  annos  docuit  Athenis  in  Lycaeo, 
ubi  Peripateticorum  sectam,  sive  a  loco,  qui  deambulatorium  nominabatur,  sive 
quod  ipse  deambulando  doceret,  nuncupatam  instituit.  Accusatus,  quod  de  diis 
malc  sentiret,  Chalcidem  profectus,  ibi  anno  aetatis  suae  63  mortuus  est.  Libros 
Moysis  quum  perlegisset ,  dixisse  fertur :  „Barbarus  ille  bene  loquitur,  sed 
nihil  probat." 

Quum  Socrates  et  Plato  inductionem  adhiberent  solum  ad 
formandas  definitiones  vel  conceptus  universales ,  ab  Aristotele 
inductio  (erccqfarjfq)  et  abstractio  (dcpaipeats)  est  distincta,  quarum 
illa  ad  propositiones  universales  vel  potius  ad  cognoscendas  leges 
universales  in  essentiis  rerum  fundatas  adduceret,  haec  autem  ad 
universales  conceptus  3. 


1  L.  12  met.  c.  9,  1086  b,  5.  2  Plura  Goudin,  Log.  mai.  p.  1  disp.  2. 

3  „Chacun  sait  assez  qu'AaiSTOTE    est    le   legislateur  du   syllogisme;    mais 

on  ignore  vulgairement,  combien  il  a  parle  de  Tinduction.     Aristotk  pose  net- 

Conceptibus  universalibus  causas  rerum  exhiberi  docuit  rebus 
ipsis  insitas.  Dum  igitur  Plato  scientiam  dixit  esse  idearum  intui- 
tionem ,  Aristoteles  definivit  scientiam :  cognitionem  rerum  per 
causas. 

De  argumentatione  scripsit  Aristoteles  in  libris,  quos  analyticos 
vocavit.  Quum  enim  vim  argumentationis  cognoscere  vellet,  eam 
in  elementa  solvit,  primo  enuntiationes  et  deinde  terminos  atque 
ex  his  causis  sive  principiis  ipsam  argumentationem  explicavit  *. 
Et  duas  analyses  sive  resolutiones  distinguit.  Quum  enim  principia, 
propter  quae  argumentatio  scientiam  rei  efficiat,  sint  forma  argu- 
mentationis,  et  materia,  in  qua  haec  vertitur,  distinguit  resolutionem 
priorem,  qua  resolvatur  argumentatio  in  principia  formalia,  ex 
quibus  pendeat  necessitas  et  evidentia  consequentiae ;  et  resolu- 
tionem  posteriorem,  qua  resolvatur  argumentatio  in  principia  ma- 
terialia,  ex  quibus  pendeat  evidentia  consequentis.  Analysis  igitur 
prior  nexum  inter  principia  et  conclusionem  considerat,  analysis 
autem  posterior  naturam  principiorum ,  ex  quibus  vis  conclusionis 
pendet.  Et  quia  sola  demonstratio ,  quae  ex  principiis  certis  et 
evidentibus  procedat,  perfectam  analysim  admittit  et  ex  se  scien- 
tiam  parere  potest,  analysis  posterior  de  demonstratione  est2. 

Scripsit  Aristoteles  ingentem  librorum  copiam,  si  modo  fides  est  habenda 
Laertio  longum  librorum  catalogum  texenti.  Tractatus  quinque  logicam  spec- 
tantes  nomine  „organiu  (post  Andronicum  Rhodium)  comprehendi  solent.  Ad 
organum  (dpyavtxd)  spectant  categoriarum  liber  (xaTTjyoptat),  libri  duo  (quos  alii 
in  librum  unum  composuerunt)  de  interpretatione  (rcepi  ep(j.Y]vet'a?),  libri  quattuor 
analyticorum  (dvaX'jxtxd  Ttpdxepa  et  dvaXuxtxd  uaxepa)  ;  praeterea  libri  octo  topi- 
corum  (xo7tt7.d)  et  libri  duo  de  elencho  sophistico  (Tiept  aocptaxtxdiv  eXeyv^ov). 

Sicut  igitur  Plato,  ita  etiam  Aristoteles  cognitionem  humanam 
duxit  esse  repraesentationem  sive  imaginem  vel  idealem  quandam 
reproductionem  eius,  quod  revera  „estu  extra  mentem  cognoscentis 
et  ab  hac  mente  non  pendens.  Quum  autem  universalia  in  rebus 
singularibus    sensu   perceptis   aliquo    modo    inesse   et   de   iis    cum 


tement  que  la  raison  a  deux  procedes ,  ni  plus ,  ni  moins ,  que  Pun  est  l'in- 
duction,  et  1'autre  le  syllogisme.  Toutes  les  demonstrations ,  dit-il ,  se  font  ou 
par  syllogisme  ou  par  induction.  L'induction  est  le  passage  du  particulier  a 
1'universel,  les  raisonnements  inductifs  sont  ceux  qui  montrent  l'universel  dans 
la  lumiere  du  particulier.  L'induction  donne  le  principe  et  1'universel;  le  syl- 
logisme  deduit  de  1'universel.  L'induction  est  la  voie  qui  conduit  aux  ma- 
jeures."  Gratry,  Log.  p.  16.  Cfr.  Barth,  St.-Hilaire,  Log.  d'ARiSTOTE,  pref. 
p.  117.     Lewes  Aristoteles. 

1  Cfr.  1.  1  anal.  prior.  c.  32. 

2  Cfr.  Kleutgex,  Philos.  der  Vorzeit  n.  87  et  n.  295. 

veritate  praedicari  posse  videret,  omnes  rerum  notitias  ex  per- 
ceptis  rebus  sensibilibus  hauriendas  esse  docuit. 

Mentem  itaque  humanam  non  habere  apud  se  omnia  iam  actu  cognita  in 
latebris  quasi  et  oblita;  sed  notitias  revera  parari  novas  dicit,  ad  quas  habendas 
mens  ex  se  prius  fuerit  in  potentia.  Idcirco  mentem  humanam  potentiis  multi- 
plicis  generis  instructam  esse.  Et  quamvis  inter  potentias  intellectivas  et  sensi- 
tivas  distinxerit,  tamen  etiam  experientiae  sensili,  quippe  quae  sit  fundamentum 
omnis  cognitionis  humanae ,  omnino  fidendum  esse  affirmat.  Quum  homo  in- 
tellectu  aliquid  apprehendit,  conceptu  mentis  tenetur  id,  quod  in  re  est  o6cffo 
sive  to  zl  yjv  elvcct.  Quum  intellectu  iudicat,  iudicando  affirmat  aut  negat,  ali- 
quid  ex  parte  rerum  „esse"  aut  „non  esse".  Quum  ratiocinatur,  percipit  nexum 
rerum  causalem  et  certas  causarum  leges,  quae  in  ipsis  rebus  fundamenta  habent; 
velut  quum  videt  pietatem  ideo  laudandam  esse ,  quia  virtus  sit ,  ratiocinatur 
hocce  modo:  Omnis  virtus  est  laudanda;  atqui  pietas  est  virtusj 
ergo  pietas  est  laudanda.  Et  hoc  modo  efficitur,  ut  cognitio  humana, 
quantum  pro  hominis  natura  fieri  possit,  sit  imago  perfecta  eius,  quod  „est"  a 
parte  rei.  Quapropter  Aristoteles  summam  operam  ad  id  contulit,  ut  methodum 
hanc  ratiocinandi,  quam  syllogismum  vocavit,  accurate  excoleret. 

Et  generatim  ex  mente  Aristotelis  veritas  logica  est  con- 
formitas  cognitionis  ad  rem  cognitam.  Unde  per  se  primo  non 
est  repetenda  ex  cognitionis  origine,  neque  ex  consideratione  cau- 
salitatis  efficientis,  sed  ex  consideratione  causalitatis  formalis, 
i.  e.  ex  relatione  immediata  convenientiae  vel  similitudinis 
inter  duo  momenta,  quae  cognitioni  essentialia  sunt,  inter  momentum 
subiectivum  formale  et  momentum  obiectivum  formale. 

32.  Logica  apud  Stoicos  et  Neoplatonicos.  Stoici,  qui  d-b-r^ 
orroac,  quae  erat  Athenis  porticus  varietate  conspicua,  suum  traxerunt 
nomen,  ad  excolendas  res  logicas  magnam  diligentiam  contulerunt. 
Quum  enim  virtutem  sine  scientia,  quae  naturae  quum  rerum  tum 
hominis  conveniret,  esse  non  posse  arbitrarentur  4,  non  fieri  non 
potuit,  quin  scientiam  maximi  facerent,  eam  potissimum,  quae  ad 
res  ethicas  referretur. 

Res  dialecticas  ab  aliquibus  Stoicis  contemptas  quidem  videmus,  eo  quod 
solum  ad  refutandos  errores  essent  utiles  ,  contra  errores  autem  sapientem  ex 
sese  quemlibet  satis  confirmatum  esse  propter  sanam  rationem  a  natura  inditam. 
Et  Aristo  .  qui  erat  Zenonis,  Stoicorum  principis,  discipulus ,  dialecticam  ex- 
crementis  comparavit  et  texturis  aranearum,  artificiosis  illis  quidem,  sed  plane 
inutilibus ;  et  dialecticos  hominibus ,  qui  cancris  vescerentur  multo  quidem  ad- 
hibito  labore  parum  nutrimenti  obtinentes  2.  Pars  autem  scholae  maxima  prae- 
clara    accuratione   res    dialecticas   tractarunt.     A   logica   petendam    esse   rectam 


1  „Nec  philosophia  sine  virtute  est,  nec  sine  philosophia  virtus  "    Seneca, 
Ep.  89,  8. 

2  Stob.  Floril.  82,   7,  11,   15 ;  Diog.  Laert.  VII.   161,  162. 

philosophandi  methodum  dixerunt  et  argumentandi  rationem,  qua  ab  erroribus 
muniremur;  logicam  propugnaculis  vel  moenibus  urbis  compararunt  et  hor- 
torum  saepimentis. 

In  logicae  studio  post  Zenonem  et  Cleanthem  excelluit  Chrysippus, 
qui  contra  Peripateticos  logicam  non  solum  sciendi  instrumentum 
esse  defendit,  sed  etiam  veram  ipsius  scientiae  partem.  Logicam 
Stoici  in  rhetoricam  et  dialecticam  dividunt,  prout  oratio  aut  con- 
tinua  est,  aut  inter  respondentem  et  interrogantem  discissa;  hanc 
oiaXsxxrzYjv,  illam  pYjxoptxYjv  placuit  vocare  !. 

Rhetoricam  Zeno  palmae  passae  comparavit,  dialecticam  pugno 
ad  caedendum  compresso ,  eo  quod  latius  loquerentur  rhetores, 
dialectici  autem  compressius.  His  duabus  partibus  tertia  accessit, 
quae  est  critica  sive  theoria  quaedam  cognitionis  humanae.  A  qua 
distingui  potest  tamquam  quarta  ea  pars,  quae  agit  de  conceptibus 
sive  definitionibus 2. 

Dialecticam  definiebant  esse  scientiam  et  artem  bene  loquendi  sive  dicendi 
secundum  veritatem  et  ad  rem  accommodate.  Voces  autem  a  conceptibus  mentis 
separari  non  posse  dixerunt.  Unde  in  parte  dialecticae  priore  de  vocibus  sive 
vocabulis  ut  signis  praeceperunt ,  in  altera  de  conceptibus  ut  significatis.  Et 
pars  prior  grammaticam,  poeticam,  musicam  complectebatur.  In  parte  altera 
conceptus  tum  a  rebus  externis  3,  tum  a  vocabulis,  tum  ab  activitate  cogitandi 
vel  concipiendi  probe  distinxerunt ;  conceptum  igitur  obiectivum  intellexerunt, 
sive  id,  quod  cogitando  menti  obiicitur4.  Conceptibus  quidem  „Esseu  quoddam 
ideale  affingunt  (tI),  quum  autem  hi  sint  incorporei,  solummodo  vero  res  cor- 
poreae  veram  realitatem  habeant,  ipsis  realitatem  (ov)  denegandam  esse  dicunt. 
Conceptus  omnes  in  completos  et  incompletos  distribuunt. 

In  tertia  parte,  quam  „criticam"  diximus,  omnes  nostras  repraesentationes 
(cpavtaata;,  quas  vocabant  xataArjTiTtxa?)  ex  impressione  rerum  mechanica  per 
sensus  ortas  esse  docuerunt.  Ex  perceptione  sensili  oriri  recordationes ,  ex 
additis  inter  se  similibus  recordationibus  experientiam  nasci,  ex  experientia  per 
conclusiones  oriri  conceptus.  Has  conclusiones  effici  ex  comparatis  inter  se  et 
compositis  sensationibus,  ex  earundem  analogia,  translocatione,  oppositione  sive 
per  artem  sive  per  naturam.  Quod  si  per  naturam  et  sine  arte  procedatur,  illa 
sanae  mentis  dictamina  acquiri,  quae  •jipoXVjd;£t?  vel  xotvat  evvotat  a  Stoicis  vo- 
cantur  5.     Si  autem  per  artem  et  industriam  procedatur,    oriri  scientiam,    quae 


1  Senec,  Ep.  89,  17;  Cic,  Fin.  II.  6,  17;  Orat.  32,  113;  Quintil.,  In- 
stitut.  II.  20,  7;  Sext.  Empir.  adv.  math.  II.  7. 

2  Cfr.  Zeller,  Phil.  der  Griechen,  edit.  3.  III.  1  p.  64. 

3  Distinxerunt  enim  ffnftatvo* ,  arjp.atvdjj.evov,  rJY/dvov  quod  obiectum  reale 
sive  rem  externam  indicat.     Sext.  Empir.  adv.  math.  VII.  11. 

4  Inhalt  des  Denkens;  cogitatum  sive  Xey.xoS. 

5  Perperam  aliqui  putant,  has  y.otvd;  ^vvota;  apud  Stoicos  esse  notitias  in- 
natas.  Illi  enim  apertis  verbis  dicunt  animum  ad  eas  ascendere  collatione  ra- 
tionis.     Cfr.  Zeller  1.  c.  p.  75. 

certo  et  inexpugnabili  conceptuum  systemate  constituatur.  Conceptus  sive  cogi- 
tata  (^vvoTjuctTa),  quum  universalitate  tum  vero  firmitate  et  certitudine  excellere, 
etiamsi  ut  universales  non  sint  reales ;  hanc  certitudinem  non  ex  intuitu  oriri, 
rem  ita  esse  et  aliter  esse  non  posse,  sed  ex  subiectiva  necessitate  nasci  vel 
potius  ex  indigentia  practica,  quia  videlicet  ad  sane  vivendum  certitudo  firma 
nobis  sit  necessaria.  Criterium  veritatis  et  falsitatis  in  firmitate  assensus  sub- 
iectiva  positum  esse,  qui  ut  plurimum  in  nostra  potestate  sit  positus.  „Zeno 
ad  haec ,  quae  visa  sunt ,  et  quasi  accepta  sensibus ,  assensionem  adiungit  ani- 
morum,  quam  esse  vult  a  nobis  positam  et  voluntariam."  *  Esse  tamen  reprae- 
sentationes  aliquas,  quibus  invincibili  necessitate  ad  assentiendum  cogamur. 

Itaque  criterium  veritatis  in  imaginibus  illis  apprehensivis  (cpoytacrfais 
Y.axoikrpzrvx.aXi')  positum  esse  duxerunt,  vel  ultimo  et  primo  in  necessitate  sub- 
iectiva  invincibili,  qua  adigeremur  ad  admittendum  ea  vera  esse,  quae  cognita 
essent.    Qua  tamen  re  Academicis  in  Scepticismo  haerentibus  satisfactum  non  est. 

De  cetero  multum  Stoici  laborabant  in  solvendis  sophismatis, 
quae  ipsis  ab  Academicis  et  Scepticis  solvenda  proponebantur;  ita 
praecipue  in  solvendo  eo,  quod  de  „mendaci  Cretensi"  est,  et  de 
„acervato",  quae  ex  Academicis  adhibebant  Arcesilaus  et  Car^ades, 
ut  Chrysippo  nihil  sciri  posse  ostenderent2.  Quum  syllogismum 
categoricum,  quem  magna  cum  accuratione  exposuerat  Aristoteles, 
„sine  methodo  concludere"  (a^sfroooj?  Ttspaivstv)  existimarent ,  in 
excolendo  syllogismo  conditionali  magnam  operam  posuerunt. 
Quum  Academici  opinarentur,  in  philosophia  summum  perveniri 
ad  aliquam  probabilitatem ,  nihil  autem  certum  nobis  esse  posse, 
Stoici  contra  philosophis  certitudinem  tantum  curandam  esse  do- 
cuerunt ;  quae  autem  essent  probabilia,  omnino  esse  negligenda. 

33.  Neoplatonicis  antecesserunt  ii,  qui  dogmata  sua  ex  philo- 
sophia  Pythagoraea,  Platonica,  Aristotelica  elegerunt  composuerunt- 
que;  quorum  praecipui  sunt  Philo  Judaeus  (20  a.  Chr.  n.— 50  p. 
Chr.  n.) ,  Apollonius  Tyanensis  (imperante  Nerone)  ,  Plutarchus 
Chaeronensis  (50 — 120),  Numenius  Syrus  (ab  anno  150). 

Ex  quibus  aliqui  religionem  Christianam  sunt  professi,  ut  S.  Justixus 
Martyr  (f  163),  S.  Irenaeus  (140 — 202),  Athenagoras  (f  180),  Clemens  Ale- 
xandrinus  (150—211).  Is  quum  philosophiam  summis  extulisset  laudibus, 
„Philosophiam,  inquit,  non  dico  Stoicam  nec  Platonicam  aut  Epicuraeam  et 
Aristotelicam ,  sed  quaecumque  ab  his  sectis  recte  dicta  sunt,  quae  docent 
iustitiam  cum  pia  scientia,  hoc  totum  selectum  dico  philosophiam".  Atque  hi 
philosophi  Christiani,  etsi  ex  diversis  sectis,  Eclectici  quum  essent,  quidquid 
castissimae   religioni   non    adversaretur,    seligerent,    nihilo    setius    in   moralibus 


1  Cic.  Acad.  I.  14,  40;  II.  12,  37;  alio  loco  Chrysippum  dixisse  fert: 
„Visum  obiectum  imprimet  illud  quidem  et  quasi  signabit  in  animo  suam  spe- 
ciem,  sed  assensio  nostra  erit  in  potestate."  De  fato  19,  43. 

2  Confr.   Cio.  Acad.  II.  29. 

praecipue  Stoicos ,  in  dialecticis  et  arte  ratiocinandi  Aristotelem  ,  in  doctrina 
de  Deo ,  geniis ,  animaque  humana  et  ceteris  rebus  immaterialibus  Platonem 
sequebantur  ducem,  ita  tamen,  ut  huic  primas  in  omnibus  partes  deferrent, 
huius  putantes  placita  facilius  cum  reliquis  verae  religionis  dogmatis  componi 
posse.  Unde  S.  Augustinus  veteres  Platonicos  non  dubitavit  dicere,  si  hanc 
vitam  rursus  agere  possent,  paucis  mutatis  verbis  et  sententiis  ad  Christianam 
religionem  acccssuros  esse.  Clementem  et  audivit  et  ut  scholae  caput  secutus 
est  celeberrimus  ille  inter  Christianos  doctor  Origenes  Adamantinus  (185 — 254), 
qui  ea  sapientiae  laude  claruit,  ut  non  Christianorum  modo  iuvenes,  sed  et  ipsi 
gentilium  philosophi  ad  excipiendas  eius  institutiones  frequentissimi  confiuerent. 
Inter  eos,  qui  post  Origenem  floruerunt,  imprimis  nominandi  sunt  S.  Anatolius 
(usque  ad  annum  280  Laodicaeae  episcopus)  ,  qui  in  rebus  mathematicis  bene 
versatus ,  a  Platone  deficiens  primus  Aristotelem  Alexandriae  praelegit ; 
Arnobius  (f  327),  Lactantius  (f  325),  Eusebius  (270 — 340),  S.  Augustinus  cum 
plerisque  S.  Ecclesiae  Patribus,  qui  fere  omnes  hanc  philosophandi  normam 
tenuerunt.  Logica  Aristotelis  breviter  exposita  est  a  Clemente  Alex. ,  et 
posteriore  tempore  a  S.  Joanne  Damasceno,  Isidoro  Hispalensi. 

Nec  deerant ,  qui  a  religione  Christiana  alieni  ad  veteres  philosophos, 
praecipue  ad  Platonem.  ut  omnis  sapientiae  fontes,  redeundum  esse  duxerint. 

34.  Ex  Xeoplatonicis  imprimis  nominandus  est  Plotinus  (204  ad 
269),  qui  experientiam  omnem  sensilem  omnino  negligendam  esse 
putavit;  hanc  nihil  exhibere  nisi  vana  phaenomena,  quibus  tamen 
nos  ad  cogitandum  excitaremur.  Mentis  intuitu  immediato  ideam 
boni,  a  Platone  laudatam,  vouv  divinum  esse  vidit,  ex  quo  ideae 
omnes  sive  substantiae  emanarent,  ita  tamen,  ut  quae  vocarentur 
genera,  species,  in  illo  manerent  subsistentes.  Ex  istis  qualitates 
emanare  pure  spirituales,  quarum  combinatione  orirentur  ea,  quae 
nos  putaremus  esse  corpora.  In  dialectica  Platonem  secutus  est. 
Admisit  tamen  logicam  Aristotelicam  ut  artem  adiutricem  et  partem 
philosophiae  praestantissimam,  quae  principia  sua  hauriret  ex  solo 
vou,  nec  ullo  modo  ex  sensibus  *. 

Facultatum  cognoscitivarum  distinguunt  Neoplatonici  genus 
duplex,  superius  et  inferius.  In  superiore  sunt  intellectus  (voos), 
ratio  (Xo^os),  sensus  interior  sive  cogitativa  (Siavoia);  in  inferiore 
sensus  externi. 

Inter  Plotini  discipulos  notissimus  est  Malchus  (vel  hoc  nomine  ex  lingua 
Syriaca  in  Graecam  verso)  Porphyrius,  Bataneae,  quae  est  in  Judaea  civitas, 
natus  anno  232  p.  Chr.  n.  (mortuus  circa  annum  304).  Qui  quum  magistrum 
suum  Plotinum  philosophiam  Aristotelis  et  magis  etiam  Platonis  omnino  asse- 
cutum  esse  putaret ,  aphorismos  scripsit  de  systemate  Plotiniano ;  praeterea 
libros  septem  Ttept  xou  piav  etvat  xrjv  IlAaTtovo?  xat  Aptaroxe^oo?  a^peciv:  et  com- 
mentarios    in    aliqua    Platonis    et    Aristotelis    scripta.      Maxime    autem    inter 


1  Cfr.  Zeller,  Phil.  der  Griechen  III.  b,  p.  607. 

Porphyeii  libros  celebratum  est  opusculum ,  cui  titulus :  Eiaaywyrj  tU  tds 
('AptGTOtSXoos)  xaT7jyop<a«  (*ept  y^vous  y.cd  e&oug  xal  oiacpopoc?  jcal  <JDjj$ej3rjxo'7o;). 
Discipulum  in  rebus  mathematicis  habuit  Chrysaoridm.  Qui  quum  Romae  agens 
in  Aristotelis  categorias  incidisset ,  neque  earum  intelligentiam  assequeretur,  a 
praeceptore  tum  temporis  in  Sicilia  commorante  per  literas  petiit,  ut  sibi  hunc 
daayioy iv.6v  in  Aristotelis  categorias  conscriberet.  Dicit  Porphyrius  de  quinque 
quae  vocantur  praedicabilibus  sive  universalibus,  ut  ea  ad  reliquas  logicae  partes 
conducunt.  Quae  autem  de  universalibus  dicit ,  praeclara  sunt 4.  Eam  contro- 
vcrsiam,  quae  inter  Platonicos  et  Aristotelicos  posteriore  tempore  vehementer 
exarsit  (utrum  videlicet  universalitas  conceptuum  universalium  sit  in  ipsis  rebus, 
an  exoriatur  in  mente  quidem  nostra,  sed  ex  rebus,  an  vero  exoriatur  ex  solis 
mentis  nostrae  visceribus  sive  in  vocibus  sive  in  conceptibus)  ,  plane  omisit. 
Dicit  enim  ipse :  „Genera  et  species  utrum  in  rerum  natura  sint ,  an  in  solis 
nudisque  conceptibus  collocentur,  et  utrum  corporea  sint,  an  corporis  expertia; 
et  utrum  separata  sint,  an  in  ipsis  sensilibus  et  circa  haec  consistentia ,  dicere 
nunc  omittam."2  Et  quamvis  Porphyrius  ipse  non  solum  magicarum  artium 
superstitionibus  deditus ,  sed  etiam  Christianae  religionis  impudentissimus  op- 
pugnator  fuerit,  tamen  illa  ad  categorias  introductio  a  Porphyrio  conscripta  in 
omnibus  fere  scholis  Christianis  initio  explicabatur.  Sicut  enim,  ut  observant 
Conimbricenses  3,  gens  Hebraea  Aegyptiorum  auro  (spretis  .deorum  imaginibus, 
quae  in  eo  expressae  erant) ,  ita  Christiana  philosophia  aliorum  quorumlibet, 
etiam  adversariorum  doctrinis  (si  tamen  nihil  a  vero  alienum  habent)  libenter 
ditescit.  Quo  etiam  pertinet  illud  S.  Augustini:  „Philosophi  qui  vocantur,  si 
quae  forte  vera  et  fidei  nostrae  accommodata  dixerunt,  maxime  Platonici,  non 
solum  formidanda  non  sunt,  sed  ab  eis  etiam  tamquam  ab  iniustis  possessoribus 
in  usum  nostrum  vindicanda."  4 

Aliqua  Neoplatonicorum  praecepta  cum  doctrina  Christiana 
conciliare  studuerunt  Origenes,  S.  Gregorius  Nyssenus.  Ad  sy- 
stema  Neoplatonicorum  pantheisticum  omnino  regressus  est  Scotus 
Erigena. 

35.  Joannes  Scotus  Erigena  (fuit  saec.  nono)  censuit  obiecta 
conceptuum  universalium,  velut  „homo  in  communi",  realiter  existere 
ut  universalia  eo  modo,  quo  id  placuerat  JNeoplatonicis. 

„Et  per  hoc  intelligitur ,  inquit,  quod  ars  illa,  quae  dividit  genera  in 
species,  et  species  in  genera  resolvit,  non  ab  humanis  machinationibus  sit  facta, 
sed  in  natura  rerum  ab  auctore  omnium  artium,  quae  vere  artes  sunt,  condita, 


1  Contra  iudicat  Prantl,  qui  Porpiiyrium  vocat,  „den  bei  weitem  einfluss- 
reichsten  Verderber  der  Logik  fiir  die  ganze  folgende  Entwicklung;  es  ware 
besser  gcwesen,  inquit,  wenn  vom  vierten  Jahrhundert  an  zunachst  durchaus 
keine  Logik  betrieben  worden  ware,  als  dass  man  in  den  Schlamm  der  ver- 
standlosen  Productc  des  Porphyrius  sich  versenkte".  Geschichte  der  Logik 
tom.  1  p.  626. 

2  Ita  in  praefatione. 

3  Commentarii  in  dialecticam  Aristotelis,  Prooem.  in  isagogen  Porphyrii. 

4  L.  2  de  doctr.  Clirist.  c.  40. 

et  a  sapientibus  inventa  et  ad  utilitatem  solerti  rerum  indagine  usitata."  * 
„Habitus  vero  ouata;,  generis  et  speciei  est  virtus  ipsa  immobilis,  per  quam 
genus ,  dum  per  species  dividitur ,  in  seipso  semper  unum  individuumque  per- 
manet,  et  totum  in  speciebus  singulis,  et  singulae  species  in  ipso  unum  sunt."2 
„Omnia  siquidem,  quae  locis  temporibusque  variantur,  corporeisque  sensibus 
succumbunt,  non  ipsae  res  substantiales  vereque  existentes,  sed  ipsarum  rerum 
existentium  quaedam  transitoriae  imagines  et  resultationes  intelligendae  sunt."  3 
Processum  cognitionis  eodem  fere  modo  sicut  Plotinus  distinguit  duplicem, 
unum,  quo  sensu  externo  excitati  per  sensum  interiorem  atque  ratiocinia  ascen- 
damus  ad  intellectus  intuitionem  „gnosticam",  qua  cognoscatur  Deus,  ex  quo 
cognito  per  alterum  processum  descendamus  iterum  ad  obiecta  sensuum4.  Sed  ho- 
mini  notitias  omnium  rerum  innatas  esse  voluit  Erigena.  Et  quoniam  notitias  idem 
plane  esse  dixit  atque  ipsas  res,  etiam  res  omnes  homini  innatas  esse  contendit 5. 

Tempore  medii  aevi  Erigenam  aliqua  ratione  secuti  sunt  illi,  qui 
vocantur  Ultra-realistae,  qui  docebant,  conceptum  „entis"  in 
communi  acceptum,  atque  etiam  conceptus  omnes  universales  extra 
intellectum  realiter  esse  ut  entia  actualia.  Ex  Erigena  etiam  Nicolaus 
Cusanus,  Giordano  Bruno  nonnulla  placita  didicisse  videntur. 

36.       Logica  apud  antiquos  philosophos  a  philosophia  peripatetica 

discrepantes.  Multi  sunt,  qui  a  philosophia  peripatetica  decurren- 
tibus  saeculis  dissenserunt  variatis  admodum  inter  se  sententiis. 
Quorum  placita  quum  suis  quaeque  locis  data  occasione  indicanda 
sint  et  refutanda,  hoc  loco  eos  nominare  satis  est. 

Epicurus  Samius  (341 — 270)  anno  306  Athenas  venit,  ibique 
in  horto  scholam  propriam  instituit.  Neglecto  omni  rerum  studio, 
quod  non  ad  commoditatem  utilitatemque  vitae  referri  posset6, 
criterium  veritatis  in  sensibus  a  natura  datis  et  in  sensuum  re- 
praesentationibus  et  affectibus  reposuit. 

De  Epicuro  Cicero  :  „Tollit  definitiones,  nihil  de  dividendo  et  partiendo 
docet,  non  quomodo  efficiatur  concludaturque  ratio,  tradit>;  non  qua  via  captiosa 
solvantur,  ambigua  distinguantur,  ostendit;  iudicia  rerum  in  sensibus  posuit."  7 
Quapropter  omnem  sensuum  perceptionem  evidentiam  (lva'pyetav)  vocabat, 
atque  etiam  ipsis  insanorum  imaginationibus   et  visis    in    somno  verum    subesse 


1  Cfr.  Stockl,  Geschichte  der  Philosophie  des  Mittelalters.  Mainz  1864. 
tom.  1  p.  58. 

2  De  divisione  naturae  (ed.  Migne)  1.  1  c.  25. 

3  Op.  cit.  1.  5  c.  25  p.  914. 

*  De  divisione  naturae  1.  2  c.  23  p.  573  sqq. ;  Stockl  1.  c.  p.  81. 

5  Op.  cit.  1.  4  c.  8  p.  773  sqq.;  c.  9  p.  780  sqq. 

6  'E7rt'-/.oypo?  eAsyE  ttjv  cptXosocptav  dvdpyetav  elvat  >.o'yot?  xat  otaAoytajj.ots  ttjv  eu- 
oat';j.ova  (3t'ov  TTcptTiotouaav.  Sext.  Empir.  adv.  math.  XI.  169.  Cfr.  Cic.  1.  1 
de  fin.  21,  71. 

7  De  fin.  1.   1  c.  7;  cfr.  1.  2  c.   6;  Diog.  Laert.  X.  31,  32. 

statuebat1.  Et  omnem  eam  opinionem  veram  esse  dicebat,  quae  nulla  sensuum 
perceptione  redargueretur.  Logicae  substituit  disciplinam  paucas  et  breves 
regulas  sive  xccvdvae  complectentem,  quam  canonicam  vocavit 2,  qua  sensus  sensi- 
lisque  perceptio  statueretur  ut  unicum  veritatis  criterium  docereturque ,  quo- 
modo  repraesentationibus  sensuum,  variis  opinationibus ,  positionibus  ad  vitam 
beatam  et  iucundam  perveniri  posset.  Si  sensus  non  admitteretur  ut  veritatis 
criterium,  nullum  admitti  posse  dixit,  quum  cognitio  rationalis  esset  multo 
obscurior  et  sensilem  supponeret.  Sensus  non  nuntiare  nobis,  quid  sint  res, 
sed  tantum  impressiones ,  quae  a  rebus  in  organis  nostris  efficerentur ,  et  has 
semper  veras  esse 3. 

Sensuum  testimonium  neque  ab  intellectu,  neque  ab  ipsis  sen- 
sibus  erroris  convinci  posse.  Repetitis  sensationibus  conceptum 
(;rpoX7)<|rtv)  effici,  qui  nihil  esset,  nisi  imago  sensilis  rei  sensu  per- 
ceptae  atque  in  memoria  retentae ;  ex  conceptibus  sola  natura  duce 
cogitationes  varias  oriri;  has  tamen  nihil  esse  nisi  incertas  opina- 
tiones ,  quarum  veritas  in  multis  rebus  per  experientiam  sensilem 
comprobari  posset,  velut  quum  turris  nobis  e  longinquo  rotunda 
appareret ,  et  nos  eam  postea  ex  propinquo  revera  rotundam 
experiremur. 

Eo  differunt  Epicuri  placita  a  sententia  Democriti,  quod  hic  sensus,  quum 
sibi  non  solum  testimonium  de  apparentiis ,  sed  etiam  de  rebus  (non  de  his 
solum,  quae  nobis  apparerent,  sed  de  his,  quae  extra  nos  revera  essent 
vel  fierent)  vindicarent,  per  se  fallaces  esse  dixit;  Epicurus,  quum  sensus 
solas  apparentias  nobis  referre  velle  diceret,  eos  ne  per  accidens  quidem  um- 
quam  fallere  asseveravit. 

Scientiam  omnem  artemque  sprevit  Epicurus  praeter  eam,  quae 
ad  vitae  usum  et  commoditatem  aliquid  efficere  posset.  In  rerum 
dumtaxat  physicarum  notitia  plurimum  posuit,  quia  videlicet  rerum 
naturalium  cognitione  a  religione,  a  metu  mortis  et  deorum  libera- 
remur4.     In  statuendo  Atomismo  Democritum  est  secutus 5. 

37.  Sceptici  qui  vocantur,  in  quaerendo  opinantur  manendum 
esse  et  ab  omni  cognitione  certa  abstinendum  atque  ita  ad  quietem 
animi  perveniendum. 

Scepticismi  auctor  fuit  Pyrrho  Elide  natus  (fuit  360—270  a.  Chr.).  Dixisse 
fertur  nihil  honestum  vel  inhonestum  neque  iustum  neque  iniustum,  neque  verum 

1  Sext.  Empir.  adv.  math.  VII.  203,  216,  VIII.  63. 

2  Canonicam  Epicdri  aliquid  emendavit  et  in  ordinem  redegit  Petr.  Gas- 
sexdi,  de  quo  dicendum  erit  postea. 

3  Zelleh,  Op.  cit.  p.  388. 

*  Cic.  1.  1  de  fin.  19,  63.  Diog.  Laert,  X.  82,  85,  87,  112.  Cfr.  Zeller, 
Op.  cit.  p.  383. 

5  De  diversitate  inter  doctrinam  Epicuream  et  Stoicam  cfr.  Sanseverixo, 
Log.  Vol.  4  p.  165. 

neque  falsum  *.  Difficultatibus  indissolubilibus  irretiri  eum,  qui  vel  aliquid  pro 
re  certa  asseverasset.  Derisus  a  praesentibus ,  quum  a  cane  territus  post  ar- 
borem  recessisset,  difficile  esse  dixit,  hominem  penitus  exuere.  Et  admiratione 
Democriti  ductus  Ptrrho  ad  Scepticismum  pervenisse  videtur. 

Discipulos  habuit  Philonem  Atheniensem ,  Nausiphanem,  praecipue  vero 
Timonem  Phliaeum  (325—235  a.  Chr.). 

Timon  ut  plurimum  versatus  Athenis  et  Chalcedone  artem  medicam  videtur 
esse  professus;  quum  at'XXoi;  maxime  clareret,  dictus  est  sillographus.  Secutus 
Pyrrhonem  docuit,  quum  res  omnes  tot  tantisque  mutationibus  subiicerentur, 
nihil  prorsus,  quod  vel  sensu  vel  intellectu  perciperetur ,  certum  esse;  etsi  de 
„apparentiis  dubitandum  non  esset" 2.  Illi  ergo ,  qui  ad  veram  animi  quietem 
pervenire  vellet,  ab  omni  mentis  assensu  certo  abstinendum  esse 3.  Necesse 
tamen  esse,  ut  ad  tria  animum  adverteret,  quomodo  res  essent,  quae  esset  rerum 
ad  se  relatio,  quae  inde  nascerentur  consequentia 4. 

Posteriore  tempore  Aenesidemus  Gnossius  Scepticismum  instauravit.  Is  ut 
ostenderet  TavavTta  Tcept  to  auTO  UTtapyetv,  primo  posuit  xdvavxta  Tcepi  to  auTO 
cpatveaftat.  Itaque  Scepticismo  abusus  est  ut  argumento,  quo  probaretur  sententia 
Heracliti.  Decem  sunt  modi  (xpoTcot  vel  Adyot),  quibus  scepticismum  defendere 
conatus  est;  quos  suo  loco  indicabimus. 

Aenesidemum  satis  multi  ex  Empiristis  (quo  nomine  tunc  temporis  voca- 
bantur  medici)  secuti  sunt,  qui  decem  illos  modos  ad  duos  revocarunt.  Inter 
hos  eminent  Agrippa,  Menodotus,  praecipue  vero  Sextus,  a  se  nominatus  „me- 
dicus  methodicus",  ab  aliis  empiricus  (200  p.  Chr.).  Scripsit  is  libros  tres 
Pyrrhonianarum  institutionum ,  in  quibus  quid  esset  Scepticismus ,  exposuit,  et 
undecim  libros  adversus  mathematicos,  in  quibus  Dogmaticos,  i.  e.  eos,  qui  res 
plurimas  omnino  certas  esse  volebant,  multis  argumentis  refellere  conatus  est. 
Imprimis  ipsum  argumentationis  genus  aggressus  est  atque  etiam  principium 
causalitatis.  Omnem  dixit  argumentationem  supponere  id  verum  esse,  cuius 
veritas  probanda  esset.  Causalitatem  vero  rebus  relativis  annumerandam  esse, 
quae  apparerent  quidem  nobis  propter  nostram  cogitationem ,  non  tamen  sic 
essent  in  se  ipsis. 

38.  Peripatetici  posterioris  temporis.  Galemjs  medicus  (131  ad 
200  p.  Chr.  n.)   quum   in   rebus   metaphysicis   ad   dubitandum  in- 

1  Refert  Diog.  Laert.  IX,  61:  Ouoev  ydp  ecpaaxev  (sc.  6  Iluppwv)  oute  xaAov 
ouxe  ataypov  oure  otxatov  ouxe  dotxov  •  xat  6(j.ot(o?  eTct  TcdvTtov  [A7]8ev  elvat  ttj  aXrj- 
fteta,  vdfxiu  6e  xat  e$et  Ttavca  tou?  dv&pioTCOu;  TtpdxTetv  •  ou  ydp  fxaXXov  Tooe  :q  Tooe 
etvat  exaffTOv.  Cfr.  Ritter  et  Preller,  Historia  philosophiae  Graecae  et  Ro- 
manae  ex  fontium  locis  contexta.     Gothae  1869. 

2  T6  fxev  6'xt  eaTi  yXuxu  ou  Tt{h)u.t ,  to  6e  6'ti  cpatveTai  6(xoAoydi.  Diog. 
Laert.  IX,  103. 

3  ...  otd  touto  ouv  ev  u.ev  tois  6o£aaToT;  d-apa£i'av  t^Xo;  elvat  cpau.ev  tou 
2xeTCTtxou.     SExt.  Empir.  Hyp.  Pyrrh.  I,  30.     L.  c.  p.  338. 

4  Aristocles  ap.  Euseb.  Pr.  Ev.  XIV,  18.  „6  6e  .  .  .  'Hu.gov  cpyjat  6eTv  tov 
fieMovTa  eu6atp.ovTjaetv  ete  Tpta  TauTa  (3X^Tcetv,  TcpdiTOv  fiiv  oTcoTa  Tcecpuxe  Ta  Tcpdy- 
fj.aTa ,  SeuTepov  6e  Ttva  ^prj  TpoTcov  ^fxac  Tcpo?  auTa  6taxeTa$at ,  TeXeuTaTov  6e  Tt 
TceptdaTat  toT?  outw?  eyouatv."     L.  c.  p.  334. 

clinaret,  maximopere  contendit,  res  logicas  mathematicorum  more 
tractandas  esse. 

Hoc  studio  adductus  videtur  esse,  ut  doctrinam  Aristotelicam  de  figuris 
syllogisticis  paulo  ampliaret.  Causam  instrumentalem  a  quattuor  ab  Aristotele 
positis  causis  omnino  distinctam  esse  voluit.  De  cetero  Stagiritam  fideliter  est 
secutus.  Quum  autem  de  relatione  Deum  inter  et  mundum  cogitaret,  suspi- 
cando  ad  Stoicorum  placita  accessit. 

Eodem  fere  tempore  Alexander  fuit  Aphrodisiensis,  qui  Ari- 
stotelis  interpres  fidelissimus ,  accuratam  posuit  inter  methodum 
analyticam  atque  syntheticam  distinctionem.  Criterium  deinde  veri- 
tatis  in  sensu  hominum  communi  reponendum  esse  censuit. 

Id  sibi  proprium  babet  Alexaxder,  quod  magnopere  effert  realitatem  rerum 
singularium;  quo  factum  est,  ut  nonnullis  res  singulares  in  omni  ordine  rebus 
universalibus  anteponere  visus  sit. 

39.  S.  Augustixus  (354 — 430)  quum  plurima  scripsisset  de  rebus 
theologicis,  etiam  res  philosophicas  maximo  in  pretio  habuit1. 
Adversus  Academicos  scribens,  cognitionem  veritatis  nobis  ad  vitam 
beatam  esse  necessariam  ostendit.  Quum  initio  aliquid  Scepticismo 
moderatiori  inhaesisset,  nunc  acriter  Academicos  confutavit,  ex  eo 
proficiscens,  quod  aliqua  certitudo  iam  ipsa  cogitatione  et  dubi- 
tatione  adstrueretur ,  inde  quod  me  vivere  persentiscerem ,  me 
esse  posse  certum,  me  etiam  revera  esse.  Quinimmo  „mihi  cer- 
tissimum  est,  quod  ego  sum"2.  Et  saepe  se  cognitione  sui  ipsius 
et  Dei  contentum  esse  dixit3.  Libere  permisit  omnes  inquisitiones 
philosophicas  ab  aliqua  dubitatione  exordium  capessere;  non  qui- 
dem  vera,  sed  ficta4.  De  philosophis  Grraecis  praeclarum  tulit 
iudicium5  et  praecipue  erga  Platonem  bene  affectus  erat,  cuius 
philosophiam  interdum  impensius  laudavit.  Cuius  quidem  laudis 
eum  postea  nonnihil  poenituit.  „Laus  quoque  ipsa,  inquit,  qua 
Platonem  vel  Platonicos  seu  Academicos  philosophos  tantum  extuli, 
quantum  impios  homines  non  oportuit,  non  immerito  mihi  displicuit. 


1  De  quaestionibus  pbilosophicis  egit  in  libris,  quos  scripsit  adversus 
Academicos ,  deindc  in  libris  de  quantitate  animae,  de  ordine,  de  immortalitate 
animae,  de  vita  beata;  deinde  in  Soliloquiis.  In  scholis  medii  aevi  diu  recepta 
erat  „Dialectica"  quaedam,  nomine  S.  Augustini  insignita,  quam  alii  auctori 
alii  attribuunt,  alii  genuinum  S.  Augustixi  opus  esse  censent. 

2  L.  3  c.  Academ.  c.  26;  De  vita  beat.  c.  7 ;  L.  2  Soliloqu.  c.  1 ;  L.  2 
de  lib.  arbitr.  c.  7;  De  vera  relig.  73;  L.  10  de  Trinit.  c.  14:  1.  14  c.  7 ;  L.  0 
Confess.  c.  7. 

3  Solil.  I,  7.  '♦  Ilac  de  ie  confr.  kleutuex,  Philos.  der  Vorzeit.  n.  24(3. 
5  Cfr.  Inter  alios  locos  1.  8  de  civit.  Dei  c.  2. 

praesertim  quorum  contra  errores  magnos  defendenda  est  Christiana 
doctrina."1 

40.  Boethius  (Anicius  Manlius  Torquatus  Severinus  Boethius) 
(470 — 525)  in  sua  philosophia  placita  Platonica,  Aristotelica  atque 
etiam  Stoica  complexus,  sibi  proposuit,  ut  scripta  omnia  Platonis 
et  Aristotelis  in  linguam  latinam  verteret  ostenderetque  horum  in 
rebus  omnibus  concordiam. 

Interpretatus  est  autem  tantum  scripta  logica,  etiam  „isagogen"  Porphyrii. 
Librum  de  interpretatione  reddidit  bis,  semel  pro  incipientibus ,  et  deinde  pro 
cultioribus.     Qui  libri  omnes  in  scholis  adhiberi  soliti  sunt. 

Praeterea  ex  commentatoribus  nominandi  sunt :  Simplicius 
(circa  annum  552),  homo  eruditissimus,  qui  commentarium  scripsit 
in  categorias  refertum  notitiis  historicis.  Doctrinam  quod  attinet, 
ut  plurimum  Iamblichum  secutus  est. 

Ioannes  Grrammaticus  Philoponus  (Simplicii  aequalis)  Christi- 
anam  religionem  professus,  qui  commentarios  composuit  in  omnes 
fere  libros  logicos. 

Accedunt:  S.  Ioannes  Damascenus,  qui  inter  alia  scripsit: 
Capita  philosophiae ,  quibus  exhibetur  dialectica  sumpta  ex  Ari- 
stotelis  organo.  Michael  Psellus  (nat.  1020),  Ioannes  Italus  (yaaxo? 
<ptXoao<pa>v),  Michael  Ephesius,  Eustratius  (1100 — 1150). 

41.  Quum  imperium  Romanum  in  occidente  a  barbaris  gentibus 
deletum  esset,  fere  ubique  artes  etiam  et  disciplinae  neglectae 
sunt.  In  nonnullis  tantum  monasteriis  studium  philosophiae  per- 
duravit.  In  his  scholis  adhibebatur  logica  Aristotelis  a  Boethio 
in  latinam  linguam  translata,  praemissa  introductione  Porphyru. 
Legebantur  quoque  libri,  quos  de  rebus  philosophicis  scripserunt 
Cicero  et  Seneca. 

Carolus  autem  Magnus,  quum  litterarum  studia  resuscitare  vellet,  eius 
generis  scholas  augendas  curavit;  et  publicas  in  monasteriis,  in  episcopalibus 
domibus,  in  proprio  palatio  scholas  instituit,  in  quibus  philosophia  simul  cum 
ceteris  disciplinis  et  clericis  et  saecularibus  traderetur.  In  his  autem  insti- 
tuendis  et  multiplicandis  scholis  imperatori  summo  auxilio  fuit  Alcuinus  (726 
ad  804),  Venerabilis  Bedae  discipulus.  Qui  scripsit  tractatus  de  septem  disci- 
plinis  et  de  dialectica.  Rabanus  Maurus,  Alcuini  discipulus,  hanc  sui  magistri 
dialecticam  per  scholas  Germaniae  propagandam  curavit. 

Heiricus  Auxoniensis  (Eric  d'Auxerre,  834 — 881)  contra  er- 
rores  Neoplatonicos  a  Scoto  Erigena  propositos   surrexit  negavit- 


1  L.  2  Retract.  c.  1  n.  4.     Cfr.  Sanseyerino,  Log.  Vol.  1.  p.  48. 
Pesch,    Logica.    I.  4 

que   rerum  genera   et   species   esse   res   in  se  extra  mentem   sub- 
sistentes  *. 

Sciendum  est,  inquit,  quia  propria  nomina  primum  sunt  innumerabilia, 
ad  quae  cognoscenda  intellectus  nullus  seu  memoria  sufficit.  Haec  ergo  omnia 
coarctata  species  comprehendit  et  facit  primum  gradum,  qui  latissimus  est, 
scilicet  hominem ,  equum,  leonem,  et  species  huiusmodi  omnes  continet.  Sed 
quia  haec  rursus  erant  innumerabilia  et  incomprehensibilia  (quis  enim  potest 
omnes  species  animalis  agnoscere?),  alter  est  factus  gradus  angustior,  iamque 
constat  in  genere,  quod  est  animal,  surculus  et  lapis.  Iterum  etiam  haec  genera, 
in  unum  coacta  nomen,  tertium  fecerunt  gradum  arctissimum  iam  et  angustis- 
simum,  utpote  qui  uno  nomine  solummodo  constet,  quod  est  usia."  2  „Tria 
sunt,  quibus  omnis  collocutio  disputatioque  perficitur:  res,  intellectus,  et  voces. 
Res  sunt,  quas  animi  ratione  percipimus,  intellectuque  discernimus:  intellectus 
vero,  quo  ipsas  res  addiscimus;  voces,  quibus  quod  intellectu  capimus,  signi- 
ficamus.  Praeter  haec  autem  tria  est  aliud  quiddam,  quod  signincat  voces :  hae 
sunt  litterae.  .  .  .  Rem  concipit  intellectus,  intellectum  voces  designant,  voces 
autem  litterae  significant.  Rursus  horum  quattuor  duo  sunt  naturalia,  id  est 
res  et  intellectus,  duo  secundum  positionem  hominum,  hoc  est  voces  et  lit- 
terae  .  .  ."  3  Heiricus  Remigium  et  Hubaldum  calvum  monachos  haeredes  philo- 
sophiae  suae  reliquisse  traditur. 

Ioannes  Roscellixus  de  Compendio  (Compiegne),  S.  Anselmi 
in  doctrina  de  SS.  Trinitate  adversarius,  ab  hoc  arguitur,  quod 
omnes  substantias  universales  esse  solos  „flatus  vocis"  dixerit4  et 
hominem  nihil  esse  nisi  individuum.  Quamobrem  Roscelldojs  auctor 
illius  erroris  habetur,  quem  JSTominalismum  dicunt5.  Nomina- 
listis,  quippe  qui  negent  conceptus  nostros  ulla  in  rebus  funda- 
menta  habere,  obiicit  S.  Anselmus  :  „Dialectici  moderni  nihil  esse 
credunt,  nisi  quod  imaginationibus  comprehendere  possint"  6. 

Guilelmus  Campellensis  (de  Champeaux,  1070 — 1120)  exaggera- 
#tum  Realismum  professus  esse  videtur.  „Erat  is,  ut  Abaelardus7 
refert,  in  ea  sententia  de  communitate  universalium,  ut  eamdem 
essentialiter  rem  totam  simul  singulis  suis  inesse  adstrueret  in- 
dividuis,  quorum  quidem  nulla  esset  in  essentia  diversitas,  sed  sola 
multitudine  accidentium  varietas." 

„Homo  quaedam  species  est,  res  una  essentialiter ,  cui  adveniunt  formae 
quaedam  et  efficiunt  Socratein;  illam  eamdem  essentialiter  eodem  modo  infor- 
mant  formae  facientes  Platonem  et  cetera  individua  hominis,  nec  aliquid  est  in 


1  Haureau,   Histoire    de   la  philosophie  scolastique.     Paris  1872.    tom.  1. 
176;    Stockl,  Gesch.  der  Philos.  des  Mittelalters.  tom.  1.  p.  129. 

2  Glossae  in  decem  categorias,  fol.  24,  ap.  Haureau,  op.  cit.  tom.  1.  p.  194. 

3  L.  c.  p.  195.  *  S.  Anselm.  de  fide  Trinitatis  c.  2. 

5  Cfr.  Stockl,  op.  cit.  tom.  1.  p.  136. 

6  De  fide  Trinitatis  c.  2.  3.  7  Historia  calamitatum  c.  2. 

Socrate  (praeter  illas  formas  informantes  illam  materiam  ad  faciendum  So- 
cratem),  quin  illud  idem  eodem  tempore  in  Platone  informatum  sit  formis  Pla- 
tonis.  Et  hoc  intelligunt  de  singulis  speciebus  ad  individua  et  de  generibus 
ad  species.  Ubi  enim  Socrates  est,  et  homo  universalis  ibi  est,  secundum 
totam  suam  quantitatem  informatus  Socrateitate;  quidquid  enim  res  universalis 
suscipit,  tota  sua  quantitate  retinet,  quidquid  suscipit,  tota  sua  quantitate  sus- 
cipit."  Ita  de  Guilelmo  Abaelardus  *.  Ex  his  manifestum  est,  Ultra-realistas 
quasdam  essentias  universales  fingere,  quas  singulis  individuis  totas  essentialiter 
inesse  credunt,  ita  ut  individua  solis  accidentibus  inter  se  distinguantur  2. 

Realismum  exaggeratum  professi  quoque  sunt  Adelardus  de 
Bath  ,  Anglus ,  Bernardus  Carnotensis  (Chartres) ,  Gtuilelmus  de 
Conchis  (Conches),  Gauterus  sive  Walterus  de  Mauretania  (Grau- 
thier  de  Mortaigne). 

Contra  Realismum  exaggeratum  insurrexit  Petrus  Abaelardus 
Palatinus  (1079 — 1142),  Koscellini  discipulus,  qui  quum  in  multos 
errores  lapsus  esset,  in  doctrina  de  universalibus  non  satis  clare 
locutus,  a  nonnullis  JSTominalistis  est  annumeratus.  Genera  esse 
docuit  nonnisi  in  speciebus,  et  species  in  individuis3. 

Qui  illo  tempore  Nominalismum  defenderunt,  minoris  notae  philosophi 
erant.  Ex  quibus  aliqui  apertis  verbis  conceptus  universales  et  collectivos  con- 
fundunt.  Ita  in  libello,  cui  titulus :  „De  generibus  et  speciebus",  cuius  auctor 
ignotus,  quem  tamen  ante  annum  1150  scriptum  esse  constat,  legitur:  „Speciem 
igitur  dico  esse  non  illam  essentiam  hominis  solam,  quae  est  in  Socrate  vel  ih 
aliquo  alio  individuorum ,  sed  totam  illam  collectionem  ex  singulis  aliis  huius 
naturae  coniunctam.  Quae  tota  collectio ,  quamvis  essentialiter  multa  sit,  ab 
auctoritatibus  tamen  una  species,  unum  universale,  una  natura  appellatur,  sicut 
2)Opulus,  quamvis  ex  multis  personis  collectus  sit,  unus  dicitur."  4 

42.         Non  deerant  illo  tempore,  qui  Nominalismo  moderationem 
adhibentes,  universalitatem  non  in  nominibus,  sed  potius  in  con- 


1  Oeuvres  ined.  p.  512  sqq.  Cfr.  Ioann.  Saresb.,  Metalogicus  1.  2.  c.  17. 
Haureau,  op;  cit.  p.  327.     Stockl,  op.  cit.  p.  141. 

2  Neque  deerant,  qui  hac  ratione  mysterium  SSmae  Trinitatis  explicare 
vellent.  „Robert  Palleyn,  se  demandant  quelle  peut  etre  1'opinion  des  philo- 
sophes  sur  les  personnes  divines ,  introduit  un  dialecticien  sur  la  scene  et  l'in- 
terroge:  celui-ci  repond  aussitot:  Species  est  tota  substantia  individuorum, 
totaque  species  eademque  in  singulis  reperitur  individuis:  itaque  species  una 
est  substantia,  eius  vero  individua  multae  personae  et  hae  multae  personae  sunt 
illa  una  substantia."     Haureau  1.  1  p.  327. 

3  Iudicat  Stockl:  „Man  hat  den  Abalard  unter  die  Kategorie  der  Nomi- 
nalisten  gestelltj  allein  es  fehlt  nicht  an  Andeutungen  in  seinen  Schriften,  welche 
ein  realistisches  Geprage  habenj  jedoch  so,  dass  er  sich  von  der  excessiv  rea- 
listischen  Anschauungsweise  fern  halt."  Geschichte  der  Philosophie  des  Mittel- 
alters.  tom.  1.  p.  222. 

4  Ap.  Cousin,  Oeuvres  ined.  d'ABELARD.  p.  527. 

ceptibus  inesse  dicerent,  ita  tamen,  ut  haec  conceptuum  uni- 
versalitas  ex  sola  mente  sive  ex  formis  subiectivis  menti  innatis 
oriretur,  neque  ulla  haberet  in  rebus  extra  existentibus  fundamenta. 
His  annumerandus  videtur  Ioscellinus  Suessionensis  (Soissons), 
Abaelardi  aequalis1. 

Gilbertus  Porretanus  (de  la  Porree,  f  1159)  conceptus  uni- 
versales  ut  universales  in  mente  tantum  nostra  inesse  dixit,  eos 
tamen  in  rebus  fundamenta  habere.  Quae  fundamenta  in  conformi- 
tate  formarum  essentialium  rebus  insitarum  cum  idea  divina,  quae 
rerum  creatarum  esset  exemplar,  quaerenda  esse  putavit. 

De  quo  refert  Ioannes  Saresberiensis :  „Porro  alius,  ut  Aristotelem  ex- 
primat,  cum  Gilberto  episcopo  Pictaviensi  universalitatem  formis  nativis  attri- 
buit,  et  in  earum  conformitate  laborat.  Est  autem  forma  nativa  originalis 
exemplum  et  quae  non  in  mente  Dei  existit,  sed  rebus  creatis  inbaeret.  Haec 
Graeco  eloquio  dicitur  el&os,  habens  se  ad  ideam  ut  exemplum  ad  exemplar; 
sensibilis  quidem  in  re  sensibili,  sed  mente  coneipitur  insensibilis ;  singularis 
quoque  in  singulis,  sed  in  omnibus  universalis."  2  „Dicuntur,  inquit  Gilbertds, 
multa  subsistentia  unum  et  idem,  non  naturae  unius  singularitate,  sed  multarum, 
quae  ratione  similitudinis  fit,  unione.  .  .  .  Diversae  subsistentiae,  ex  quarum 
aliis  bomines ,  et  ex  aliis  equi ,  sunt  animalia ,  non  imitationis  vel  imaginaria, 
sed  substantiali  similitudine  ipsos ,  qui  secundum  eas  subsistunt ,  faciunt  esse 
conformes.  .  .  .  Diversae  substantiae,  quae  una  sunt  species,  quarum  alia  Cato, 
alia  Cicero  homo  est,  eosdem  substantialiter  faciunt  similes."  Deinde  dicit, 
numeralem  rerum  diversitatem  non  effici  dissimilitudine  accidentium,  sed  pro- 
bari.  „Universalia  ab  ipsis  individuis  humana  ratio  quodammodo  abstrahit,  ut 
eorum  naturam  perspicere  et  proprietatem  comprehendere  possit.  .  .  .  Genus 
nihil  aliud  putandum  cst  nisi  subsistentiarum  secundum  totam  earum  proprie- 
tatem,  ex  rebus  secundum  species  suas  differentibus  similitudine  comparata  col- 
lectio.  Qua  similitudinis  comparatione  omnes  illae  subsistentiae  dicuntur  unum 
universale,  unum  dividuum,  unum  coromune,  unumgenus,  una  eademquenatura."3 

Sed  ne  Gtilbertus  quidem,  quum  in  quibusdam  dicendi  for- 
mulis  obscurius  quam  incautius  locutus  esset,  aliquorum  Nomina- 
lismi  saltem  moderatioris   sive   mentalis   accusationem  non  efFugit. 

Ioannes  Saresberiensis  (Salisbury ,  1120 — 1180)  vehementer 
invectus  est  in  „cornuncios"  (ita  per  ludibrium  nominabantur  dia- 
lectici  sophistici  illius  temporis)  multumque  in  scientia  commen- 
davit  acadcmicam  modestiam.     Contra  Nominalistas  statuit:  „Uni- 


1  HaurevU,  op.  cit.,  Stockl  p.  145.  Et  his  etiam  aliqui  annumerant  Abae- 
lardum.  Ita  Iac  Thomasius:  „Ruentem  praeceptoris  (Roscellini)  causam  sus- 
tinuit  Petrus  Abaelakdus,  proque  flatu  vocis  substituens  conceptus  significatos, 
tamquam  novo  tibicine  subiecto ,  non  infeliciter  fulcire  visus  est."  De  doct. 
schol.  dissert    hist.  Lipsiae  1676. 

2  Metal.  1.  2  c.  17.  »  In  libr.  Boeth.  de  dual.  nat.  p.   1263,  1374. 

versalia  et  res  dicuntur  esse ,  et  plerumque  simpliciter  esse ,  sed 
non  ob  hoc  aut  moles  corporum,  aut  subtilitas  spirituum,  aut  sin- 
gularium  discreta  essentia  in  iis  attendenda  est."  *  Contra  Ultra- 
realistas:  „Omne  quod  homo  est,  iste  vel  ille  est,  i.  e.  res  sin- 
gularis  est.  .  .  .  Res  sibi  conformes  sunt,  ipsamque  conformitatem, 
deducta  rerum  cogitatione,  perpendit  intellectus"  2. 

43.  Philosophi  Arabes  et  Iudaei.  Iniquitas  temporum  per  com- 
plura  saecula  id  efFecerat,  ut  inter  Christianos  artes  et  disciplinae 
non  ea  diligentia  et  amplitudine,  quae  exoptanda  erat,  colerentur. 
Exul  quasi  Romano  imperio  philosophia  apud  Arabes,  qui  sub  finem 
saeculi  octavi  et  initium  noni  subactis  quam  plurimis  in  Asia, 
Africa,  Hispania  provinciis  amplissimum  dominatum  sunt  adepti, 
asylum  invenit.  Almaimonis  tum  regni  gubernacula  tenentis  cura 
ac  sollicitudine  effectum  est,  ut  litterarum  studium  in  populo  cetero- 
quin  inculto  nonnihil  effloresceret.  Atque  ita  saeculo  octavo  ab 
aliquibus  medicis  philosophia  Aristotelica  ad  Arabes  translata  est3. 

Inter  Aristotelicos  Arabes  praecipui  erant  Alkendi  (circa  annum  825), 
Alfarabi  (f  950),  Avicenna  (Ibn  Sina,  980—1037).  Et  Avicenna  quidem  po- 
suit  „omnium  rerum  sensibilium  intelligibiles  species  non  quidem  per  se  sub- 
sistere  absque  marteria,  sed  praeexistere  immaterialiter  in  intellectibus  separatis, 
a  quorum  primo  deriventur  huiusmodi  in  sequentem  et  sic  de  aliis  usque  ad 
ultimum  intellectum  separatum,  quem  nominat  intellectum  agentem,  a  quo,  ut 
ipse  dicit,  effluunt  species  intelligibiles  in  animas  nostras  et  formae  sensibiles 
in  materiam  corporalem."  4 

In  Hispania  docuit  Avempace  (Ibn  Badia,  f  1138).  Qui  dixit:  „Quod  quum 
dicitur,  quod  puer  in  potentia  est  sciens,  ibi  triplex  est  potentia.  Una,  qua 
puer  est  in  potentia  ad  formas  imaginationis ;  secunda,  qua  formae  imaginationis 
sunt  in  potentia  ad  lumen  agentis;  tertia,  qua  intellectus  possibilis  est  in  po- 
tentia  ad  formas  separatas  a  lumine  agentis."  5 

Algazeli  (1058 — 1111),  quum  phantastico  cuidam  Mysticismo  indulgeret, 
doctrinas  logicas  proposuit,  ut  eas  vanas  esse  ostenderet  et  ad  Scepticismum 
ducentes.  Librum  scripsit,  cui  titulus  „Destructio  philosophorum",  adversus 
quem  Averrhoes  composuit  „Destructionem  destructionis". 

Averrhoes  (Ibn  Roschd,  1126 — 1189)  ,  „commentator",  omnium  rerum  ab 
homine  scibilium  scientiam  in  uno  Aristotele  contineri  arbitratus  est.  In 
„organum"  scripsit  commentarios  simplices,  medios,  magnos. 


1  Metalog.  1,  2  c.  20.  2  Ibid. 

3  De  doctrina  logica  scholae  Arabicae,  quae  dicitur  „fratrum  puritatis" 
(ihwan  as-safer),  videsis  Diterici,  Logik  und  Psychologie  der  Araber  im  10.  Jahr- 
hundert.     Lipsiae  1868. 

4  S.  Thom.,  Summ.  theol.  I.  q.  84  a.  4. 

5  Albertds  Magnus,  De  unitate  intellectus  c.  Averrh.  c.  5.  Cfr.  S.  Thom., 
Summ.  c.  gent.  1.  3  c.  41. 

44.  Neque  silentio  praetereundi  sunt,  qui  ex  Iudaeis  rebus  logicis  nava- 
runt  operam,  saltem  praecipui.  Saeculo  octavo  inter  Iudaeos  ortae  sunt  sectae 
duae,  quarum  prior  Rabbanitarum  sive  orthodoxorum  vel  Talmudistarum 
placitis  philosophicis  antiquitus  traditis  (Talmud)  caeco  modo  inhaeserunt; 
altera  Caraitarum  sive  Caraeorum  traditionem  omnem  reiecerunt.  Hi  ab 
A.van,  qui  sectae  caput  erat,  etiam  Ananii  sunt  vocati.  A  Rabbanitis  di- 
stinguendi  sunt  Cabbalistae,  qui  dogmatis  secretioribus  et  arcanis  inhaese- 
runt  quae  Cabbalam  vocant.  Doctrina  Cabbalistica,  quae  in  libris  Iezirah  et 
Sohar  est  tradita,  sicut  in  omnibus  rebus  philosophicis,  ita  etiam  in  logicis 
dogmata  Neoplatonica  est  imitata,  vel  theosophica,  i.  e.,  ea,  quae  non  satis  di- 
stinguunt  inter  activitatem  Dei  et  rerum  creatarum. 

Rabbanitae,  quos  etiam  Talmudistas  vocant,  ut  sese  contra  aggredientes 
Caraitas  defenderent ,  philosophiam  Aristotelicam  ab  Arabibus  excultam  in  au- 
xilium  vocarunt.  Inter  primos,  qui  hac  in  re  excelluerunt,  erat  Moses  Maimo- 
nides  (Moseh  ben  Maimon  vel  Maimdxi,  1135 — 1204). 

Sed  iam  ad  scholas  Christianas  est  redeundum. 

45.  B.  ALBERTUS  MAGNUS  (1193—1280),  ex  familia  Coraitum  de 
Bollstadt,  in  ordinem  S.  Dominici  ingressus  qualis  fuerit,  ex  confessis 
cuiusdam  heterodoxi,  rationis  humanae  osoris,  intelligi  potest:  „Ob 
amplitudinem  omnifariae  doctrinae  Magnus  dictus  fuit,  in  omni 
philosophia  peripatetica  peritissimus.  Hinc  et  a  plerisque  ,Simia 
Aristotelis'  appellatus  est.  Qui  nimirum  vino  saecularis  scientiae 
ebriatus  sapientiam  humanam ,  ne  dicam  philosophiam  profanam, 
divinis  litteris  copulare  ausus  est,  quique  dialecticam  contentiosam, 
spinosam  et  garrulam  sacratissimae  et  purissimae  non  timuit  per- 
miscere  theologiae,  novum  et  philosophicum  modum  sacras  docendi 
et  explanandi  litteras  suis  tradens  sequacibus,  theologistarum  sectae, 
quae  ab  eo  Albertistarum    dicitur,    dux  et   monarcha   excellens."  l 

Sicut  in  rebus  naturalibus,  ita  etiam  in  logicis  ex  mente  Aristotelis  philo- 
sophatus  est.  Et  sicut  experientiam  et  scientiam  empiricam,  ita  etiam  dialecti- 
cam  maximi  habuit2.  Illum  excoluit  Realismum  moderatum,  qui  medium  tenet 
inter  Nominalismum  et  Realismum  extremum.  „Essentia  uniuscuiusque  rei  du- 
pliciter  est  consideranda.  Uno  modo  videlicet  prout  est  natura  diversa  a  na- 
tura  materiae  sive  eius,  in  quo  est,  quodcunque  sit  illud.  Et  alio  modo  prout 
est  in  materia  sive  in  eo ,    in  quo   est  individuata   per  hoc,    quod    est   in    ipso. 


1  Ita  in  Chronica  Laxgii  ad  annum  1258;  quam  citat  Texxemanx,  Gesch. 
der  Philosophie. 

2  Commentarios  scripsit  de  praedicabilibus ,  de  decem  praedicamentis ,  de 
sex  principiis  Gilberti  Porretani,  in  libros  Aristotelis  de  interpretatione,  de 
syllogismo  simpliciter,  i.  e.  super  priorum  analyticorum  librum ,  de  demon- 
stratione,  i.  e.  in  posteriorum  analyticorum  librum,  super  topicorum  libros  octo, 
super  libros  duos  de  sophisticis  elementis.  Et  de  aliis  rebus  philosophicis  et 
theologicis  plurima.  Cfr.  Io.  Bach,  Des  Albertus  Magxus  Verhaltniss  zur  Er- 
kenntnisstheorie  der  Griechen,  Lateiner,  Araber,  Iuden.     Wien  1881. 

Et  primo  quidem  modo  adhuc  dupliciter  consideratur.  Uno  quidem  modo, 
prout  est  essentia  quaedam  absoluta  in  seipsa,  et  sic  vocatur  essentia,  et  est 
unum  quid  in  se  existens,  nec  habet  Esse  nisi  talis  essentiae,  et  sic  est  una 
sola.  Alio  modo,  ut  ei  convenit  communicabilitas  secundum  aptitudinem:  et 
hoc  accidit  ei  ex  hoc,  quod  est  essentia  apta  dare  multis,  etiamsi  nunquam  det 
illud,  et  sic  proprie  vocatur  universale.  .  .  .  Per  hanc  igitur  aptitudinem  uni- 
versale  est  in  re  extra,  sed  secundum  actum  existendi  in  multis  non  est  nisi 
in  intellectu.  .  .  ."  *  Et  admittit  quidem  universalia  ante  rem  (in  Deo) ,  in  re 
(formas  ipsis  rebus  insitas) ,  post  rem  (conceptus  nostros).  „Per  hoc  quod 
universale  est  in  nostro  intellectu,  dupliciter  consideratur,  scilicet  aut  secundum 
relationem  ad  intellectum  intelligentiae  primae  cognoscentis  et  causantis  ipsum, 
cuius  radius  quidam  est,  aut  secundum  relationem  ad  intellectum  per  abstra- 
ctionem  cognoscentem  ipsum  .  .  .,  quod  talis  intellectus,  secundum  quod  ab- 
strahit  ipsum,  agit  in  ipso  universalitatem."  2 

46.  S.  THOMAS  AQUINAS  (1225—1274),  magni  Alberti  discipulus, 
ea,  quae  a  magistro  suo  didicerat,  admirabili  iugenii  acumine  ad 
praeclarissimum  ordinem  redegit. 

Natus  in  castro  „Rocca-sicca"  regni  Siciliae  ineunte  anno  1225  (sec.  alios 
1227)  parentibus  nobilissimis ,  scientiarum  princeps  praedestinatus  videbatur. 
Sana  ac  sancta  disciplina  iam  a  prima  pueritia  institutus  est.  Puer  enim  quin- 
que  annorum  Monachis  O.  S.  B.  in  Monte  Casino  litteris  et  pietate  informandus 
traditus,  et  puer  decem  annorum  Neapolim  ad  universitatem  a  Friderico  II. 
nuper  conditam  missus  erat,  in  qua  magistris  usus  est  optimis  in  humanioribus 
Petro  Hiberno,  Martino  in  philosophicis.  His  studiis  absolutis  novum  S.  Do- 
minici  ordinem  ingreditur  Neapoli  anno  1243. 

At  PP.  Dominicani  nimiam  piae  matris  sollicitudinem  metuentes  Thomam 
Romam  prius,  indeque  in  Galliam  miserunt,  quo  in  itinere,  matre  iubente,  a 
fratribus  suis  prope  Aquapendente  interceptus  in  paterno  castello  retinetur. 
Frustra  omni  arte  tentatus,  a  sororibus  in  cista  per  fenestras  dimissus,  a  Do- 
minicanis  Neapolim  reductus,  deinde  Romam  venit  ad  Ioannem  Teutonicum  ma- 
gistrum  generalem,  qui  Thomam  Parisios  secum  duxit  et  postea  Coloniae  Al- 
berto  Magno  erudiendum  tradidit  (1245).  Albertus  ante  instaurationem  Scho- 
larum  ad  gradus  accipiendos  Parisios  venit;  quem  quum  sequeretur  Thomas 
discipulus,  ab  illo  eruditur  per  tres  annos  in  Sententiarum  Petri  Lombardi  ex- 
plicatione.  Albertus  et  Thomas  Coloniam  redeunt  1248  ad  novam  Ordinis 
scholam  regendam.  Hic  Thomas  iuxta  decreta  Ordinis  per  quinque  annos  phi- 
losophiam  et  S.  Scripturam  explicat.  Anno  1252  Lovanii  litem  inter  doctos 
viros  excitatam ,  arbiter  ab  ipsis  constitutus ,  composuit.  Ex  quo  apparet, 
quanti  iam  tum  temporis  Thomas  aestimatus  sit.  Nemo  tamen  eo  tempore  magis 
honorabatur,  quam  qui  in  dissertatione  aulica  lauream  sibi  comparaverit.  Tho- 
mas  igitur,  a  superioribus  ad  gradus  percurrendos  Parisios  missus  est  Bacca- 
laureus  in  theologia  Sententias  P.  Lombardi  explicat  (1253).  Omitto  tempe- 
statem,  quae  mox  contra  Mendicantes  Parisiis  studiis  operam  navantes  exorie- 
batur,    ad    quam   supprimendam    Thomae    auctoritas    multum   valebat.     Romam 


1  De  intellectu  et  intelligibili  1.  1  tr.  2  c.  2  p.   247  b   sqq. 

2  De  praedicabilibus  tract.  2   c.  3. 

enim  missus  Summo  Pontifici  apologiam  pro  ordine  Mendicantium  legit,  i.  e. 
opusculum  contra  impugnantes  religionem.  Dissensione  composita  sub  finem 
anni  1256  Parisios  revertit  et  „aulam  suam"  habuit  de  illis  verbis:  „Rigans 
montes  de  superioribus  suisj  de  fructu  operum  tuorum  satiabitur  terra"  (Ps.  103). 
Una  cum  S.  Bonaventura  „laurea  magistrali"  ornatus  est.  Per  duos  annos 
magister,  „de  veritate"  docens,  simul  officio  concionatoris  functus  est,  cuius 
verba  tamquam  ex  ore  Dei  excipiebantur.  Anno  1261  in  Italiam  vocatus  Ro- 
mae ,  deinde  Bononiae  docuit.  Hoc  tempore  „Summam  contra  gentiles",  quam 
anno  1253  inceperat,  ad  finem  perduxit.  Abhinc  in  litterarum  universitatibus 
modo  Italiae  modo  Galliae  „de  fructu  operum  suorum"  cum  multis  communi- 
cavit,  claritate  doctrinae  scholares  plus  caeteris  ad  amorem  sapientiae  provocare 
videbatur,  ubique  terrarum  ut  „Stella  matutina  praeeminens  in  mundo,  iubar 
in  luce  saeculi,  luminare  eius"  celebrabatur.  Inter  alia  multa,  quae  hoc  vitae 
spatio  scripsit,  „Summae  theologicae"  maximam  operam  dabat,  cuius  primas 
nonaginta  quaestiones  partis  tertiae,  anno  1272  Neapolim  vocatus,  ipse  ab- 
solvit.  Mox  a  Gregorio  X.  ad  concilium  Lugdunense  II.  missus  (1274) ,  in 
itinere  morbo  correptus,  in  Monasterio  Ordinis  Cisterciensium  Fossae-novae,  ubi 
propinqui  Thomae,  Domini  de  Ceccano,  conveniens  hospitium  impetrarunt,  ut 
vir  sanctissimus  sanitati  suae  consuleret,  vita  cessit  Nonis  Martii,  hora  matutina 
diei  sabbati,  aetatis  suae  anno  quinquagesimo  inchoato,  postquam  in  suscipiendo 
S.  Viatico  confessionem  fidei  publice  emisit  sic  conceptam :  „Sumo  Te,  pre- 
tium  redemptionis  meae,  sumo  Te,  viaticum  peregrinationis  animae  meae,  pro 
cuius  amore  vixi,  vigilavi  et  laboravi,  praedicavi  et  studui.  .-.  ." 

Ut  vero  inter  logicae  doctores  ad  S.  Thomam  prae  ceteris 
animum  verteremus,  non  ideo  factum  est,  quod  multa  variaque  de 
logicis  rebus  separatim  scripserit,  sed  potius  quod  ea,  quae  ab 
aliis  acceperat,  vel  ipse  dilucide  exposuit,  falsa  a  veris  segregavit, 
accuratius  definivit  vel  de  aliorum  scriptis  logicis  (praecipue  Ari- 
stotelis)  optime  disseruit  atque  disputavit. 

Opuscula  certe  genuina,  in  quibus  D.  Thomas  de  solis  logicis  rebus  agit, 
sunt  fere  haec:  „De  ente  et  essentia",  „De  principio  individuationis",  „De 
quattuor  oppositis",  „De  natura  verbi  intellectus",  „De  propositionibus  mo- 
dalibus",  „De  fallaciis".  Multa  quoque  quam  praeclarissime  exposita  in  „Summa 
theologica"  invenies,  in  eius  „Summa  contra  gentes",  in  „Quaestionibus  disputatis" 
et  „Quodlibetis"  atque  etiam  in  „Commentariis  ad  quattuor  sententiarum  libros". 

47.  Philosophi  reliqui  aetatis  mediae.  S.  Bonaventura  (Ioaxnes 
de  Fidanza,  1221 — 1274)  nihil  quidem  de  rebus  logicis  ex  industria 
scripsit,  praeclare  tamen  regulas  logicas  rebus  metaphysicis  appli- 
cavit.  Ideas  rerum  et  exemplar  et  rationes  sic  in  Deo  esse  docet, 
quod  idea  importat  causam  efficientem  conformem  effectui,  sed 
exemplar  causam  formalem,  ratio  vero  causam  finalem.  „Sicut  in 
mente  artificis  prius  est  forma  rei,  quam  opus  exeat,  sic  ideae 
rerum  ante  mundi  constitutionem  in  mente  Creatoris  erant."  ' 

1  Compend.  theol.  verit.  I.  25. 


2.    Praenotiones  historicae.  57 

Rogerius  Baco,  Anglus  (1214 — 1294),  Ord.  S.  Franc.  religiosus, 
Oxonii  et  Parisiis  studiis  vacaverat.  Maximam  apud  omnes  ad- 
mirationem  excitavit  propter  amplissimam  suam  in  rebus  physicis, 
chimicis,  mathematicis ,  linguisticis  eruditionem.  Et  gravius  ille 
momentum  posuit  in  acquirendis  notitiis  empiricis,  quae  tum  passim 
negligebantur,  quam  in  instituendis  per  syllogismos  speculationibus 
subtilioribus ,  quae  in  omnibus  scholis  illius  temporis  maximopere 
aestimabantur.  Qui  si  eo  fuisset  contentus,  ut  diceret,  syllogismum 
non  sufficere ,  quum  de  invenienda  phaenomenorum  naturalium 
explicatione  ageretur,  certe  vituperatione  dignus  non  esset.  At 
videtur  Rogerius  studio  novarum  rerum  abreptus  etiam  falsa  do- 
cuisse;  quo  factum  est,  ut  multos  illo  tempore  offenderet. 

IoannesDuns  Scotus  (1275 — 1308),  ex  Anglia  oriundus,  Oxoniae 
et  Parisiis  philosophiae  et  theologiae  se  dedit.  Doctrinae  S.  Thomae 
vehementius  adversabatur,  praecipue  in  doctrina  de  universalibus. 

In  hac  re  quoad  loquendi  modum  ad  placita  Realismi  exaggerati  aliquid 
concessit.  Dixit  enim ,  universalia  esse  entitates ,  realiter  existentes ,  quae  a 
mentis  conceptione  nullo  modo  penderent.  Universalia  haec  constituere  entium 
essentiam;  individua  eo  inter  se  discrepare  docuit,  quod  universalibus  quaedam 
positivae  entitates  supperadderentur,  quibus  universalia  ad  producendas  indivi- 
dualitates  distinctas  determinarentur.  Ita  Socratem  esse  individuum  eo,  quod 
humanitati  in  Socrate  addita  esset  Socrateitas.  Has  igitur  „haecceitates"  esse 
individuationis  principia. 

48.  Oontra  Realismum  Scotisticum  egerunt  Petrus  Aureolus 
(f  1321)  et  Durandus  (f  1332),  quorum  prior  ex  Scotistarum  schola 
profectus  est,  alter  ex  S.  Thomae  discipulis.  Sed  hi  incautius  lo- 
cuti  iterum  Nominalismo  viam  aperuerunt. 

Guilelmus  Occam  (1280 — 1343),  qui  Nominalismi  auctor  illo 
tempore  fuerit,  recte  nominatur. 

Intellectum  eodem  modo  a  rebus  singularibus  et  materialibus  species  per 
influxum  physicum  accipere  docuit ,  quo  sensum.  Eam  ob  rem  non  solum 
sensibus,  sed  etiam  intellectui  cognitionem  intuitivam  rerum  materialium  attri- 
buendam  esse.  Universalia  extra  nostram  mentem  nullam  plane  existentiam 
habere  inde  potissimum  deduxit,  quod  entia  non  essent  multiplicanda  praeter 
necessitatem.  Omnem  cognitionem  esse  omnino  immediatam  putavit,  ita  ut  nulla 
plane  species  interveniret.  Solas  qualitates  rerum  a  nobis  cognosci  posse,  sub- 
stantias  autem  ipsas  nos  latere.  Ita  nec  animae  humanae  spiritualitatem ,  nec 
Dei  existentiam  a  nobis  ratione  naturali  cognosci  posse,  sed  has  et  alias  in  hoc 
genere  veritates  ex  sola  fide"  Christiana  teneri. 

Nominalisticum  errorem  ab  Occamo  propositum  inter  alios  se- 
cuti  sunt:  Buridanus,  Petrus  Alliacensis,  Gtabriel  Biel. 

Ioannes  Buridanus  (f  1358),  Occami  discipulus,  regulas  posuit  in  logica  ad 
inveniendum  in  syllogismo  terminum  medium,   quae  in  scholis  multum  adhibe- 

bantur.  Notus  quoque  est  suis  de  libertate  humana  disputationibus,  in  quibus 
in  comparationem  adducit  asinum  inter  duos  avenae  modios  omnino  aequales 
collocatum  et  ex  utraque  parte  tractum  fame  pereuntem.  Petrcs  Alliacensis 
(Pierre  d'Ailly,  1350 — 1425) ,  Cameracensis  Episcopus  et  Cardinalis,  „destruc- 
tiones  modorum  significandi"  scripsit  et  „conceptus",  et  „insolubilia".  Gabriel 
Biel  (1430 — 1495)  nihil  aliud  sibi  proposuit,  nisi  ut  „dogmata  et  scripta  vene- 
rabilis  praeceptoris  G-uilelmi  Occam,  veritatis  indagatoris  acerrimi,  abbreviaret". 

49.  Contra  Nominalistas  Realismum  moderatum  pars  maxima 
philosophorum  sunt  tuiti. 

Inter  quos  eminent  Gualtherus  Bcrlaecs  (Burleigh,  1275 — 1337),  Ioannes 
de  Bacon  (Baconthorp,  Ord.  Carmel.,  f  1346),  Averrhoistarum  princeps,  specialis 
schoiae  caput,  qui  in  multis  rebus  Averrhoem  S.  Thomae  Aquinati  anteposuit. 
Putavit  ille  Joannes  ,  universale  non  sequi ,  sed  praecedere  actum  intellectus, 
omnibusque  hominibus  infundi  notitiam  Dei  ut  donum  supernaturale  l.  Praeterea 
Thomas  de  Argentina  (Thomas  de  Strassburg)  ,  Ord.  S.  Acgcstini  (f  1357) ; 
Marsilius  de  Inghen  (*j-  1396),  canonicus  Coloniensis.  Ex  Dominicanorum  familia 
praecipui  sunt:  Bernardus  a  Eannaco  (Auvergne),  Petrus  de  Palcde  (f  1342), 
Ioannes  Capreolus  ,  Thomistarum  princeps  (*r  1444)  ,  Dominiccs  a  Flandria 
(f  1500),  Sylvester  Ferrariensis  (f  1525),  Sylvester  Prierias,  Didacus  Dega 
(f  1523),  Caietanus  (Thomas  de  Vio). 

Qui  nominetur  praeterea  dignus  est  Raymundus  de  Sabunde, 
Hispanus,  medicus  (f  1437),  qui  opinatus  est,  etiam  mysteria  fidei 
Christianae  per  logicam  ex  principiis  naturalibus  cognosci  posse. 
In  quo  errore  Raymundum  Lullum  (1234 — 1315)  antecessorem  habuit. 

Tres  fontes  cognitionis  Lullus  agnoverat,  primum  „in  magna  arte"  posi- 
tum ,  ex  quo  veritas  per  solam  visionem  hauriretur ,  alterum  in  logica  Aristo- 
telica,  atque  tertium  in  re  quadam  media,  quam  „logicam  novam"  vocaverat. 
Unde  ars  Lullistica  a  multis  prohata,  a  pluribus  reiecta  ortum  traxit.  Quae 
est  logica  quaedam  mechanica,  et  in  eo  consistit,  ut  ideae  eodem  fere  modo 
atque  numeri  ad  formandas  propositiones  componantur. 

50.  Logica  apud  recentiores  temporis  philosophos.  Inter  primos, 
qui  in  philosophia  novas  quaesierunt  vias,  numerandus  est  Nicolaus 
Cusanus  (1401 — 1464),  qui  neglecta  logica  scholastica  vestigiis  Neo- 
platonicis  insistens  totum  se  dedit  investigandae  crisi  cognitionis 
humanae. 

Merito  Amrrosicm  litaniis  addidisse:  „A  dialecticis  libera  nos  Domine."  In 
omni  facultate  quaedam  praesupponi  ut  principia  prima  docet,  quae  sola  fide 
apprehendantur,  ex  quibus  intelligentia  tractandorum  eliciatur.  In  scientia  iden- 
titatem  requiri  inter  „Esse"  et  „Cogitareu;  cogitationem  omnem  mensuratione 
contineri,  hanc  ob  rem  disciplinas  mathematicas  praestantissimas  esse,  quibus 
omnia,  quac  sint,  quoad  id  fieri  possit,  patefiant,  non  quidem  directe,  sed  sym- 
bolice   tantum ;    directe   nos    cognoscere   nihil    nisi    coniecturaliter ;    quidditatem 


1  Hacreac,  Histoire  de  la  philosophie  scolastique.  tom.  3  p.  441. 

enim  rerum  inattingibilem  esse,  et  quanto  in  hac  ignorantia  doctiores  fuerimus, 
tanto  magis  nos  ad  ipsam  veritatem  accedere.  „Quid  est  mundus ,  inquit ,  nisi 
invisibilis  Dei  apparitio  ?  Quid  Deus  nisi  invisibilium  invisibilitas  ?"  Rationem 
in  homine  dicit  esse  facultatem  sensitivam ,  quae  sit  media  inter  sensum  et 
intellectum. 

Nicolaum  secuti  sunt  Iacobus  Faber  Stapulensis  (Iacques  le 
Fevre  d'Etaples),  Carolus  Bovillus  (Bouille,  1470 — 1553;  is  tamen 
omissis  illis  loquendi  formulis,  quae  Pantheismum  sapiunt,  ad  philo- 
sophiam  scholasticam  est  regressus).  Giordano  Bruno  (ob  turpis- 
simum  flagitium  Yenetiis  captus  f  1600)  vestigia  illa  Neoplatonica, 
quae  a  Nicolao  didicerat,  in  perfectum  Pantheismum  evolvit. 

Fidem  is  „sensui"  omnem  denegandam  esse  docet;  „cognitione  rationali" 
sive  discursiva  attingi  quaedam  veritatis  initia;  altius  ascendere  „intellectum", 
qui  cognoscat  principia  et  summam  rerum  omnium  unitatem,  in  qua  opposita 
omnia  unita  sint.  Sed  supra  intellectum  ascendere  „mentem",  quae  sit  quarta 
cognitionis  facultas  atque  veritatem  perfecte  intueatur  vel  potius  veritatis  umbram. 

Platonis  philosophiam  instaurare  conati  sunt  Georgtus  Gemisthus 
Plethus,  Graecus,  qui  (1438)  de  Platonicae  et  Aristotelicae  philo- 
sophiae  differentia  libellum  scripsit,  in  quo  Platonem  extulit,  Ari- 
stotelem  depressit.  Contra  quem  pro  Aristotele  scripsit  Georgius 
Scholarius  cognomento  Gennadius  libros,  quibus  Gemisthi  errores 
Neoplatonici  notati  sunt.  Neque  minus  Bessarion,  quum  philo- 
sophiam  Aristotelicam  et  Platonicam  componere  studeret,  Aristoteli 
anteposuit  Platonem. 

Marsilius  Ficinus  (1433 — 1499)  Platonem  summum  omnium 
philosophorum  laudavit,  sed  multa  placita  traxit  ex  philosophia 
Neoplatonica. 

Intellectum  formare  seipsum  dixit.  „Et  quoniam,  si  esset  prorsus  in- 
formis,  seipsum  formare  non  posset,  necesse  est,  ante  eas  formas  vel  notiones, 
quas  per  omnem  aetatem  paene  momentis  singulis  in  se  parit,  latere  in  animae 
penetralibus  formas  alias  animo  naturales  (species  innatas)  totidem  numero, 
quot  sunt  in  mundo  rerum  species  creatarum,  quibus  possit  formas  illarum 
intelligibiles  parere." l  „Platonici  omnes  probant,  in  rationibus  contemplandis 
divinam  rationem  tactu  quodam  mentis  substantiali  potius  quam  imaginario 
tangi,  unitatemque  mentis  propriam  Deo,  rerum  omnium  unitati,  modo  quodam 
inexistimabili  copulari."  2  „Neque  aliud  quidquam  est,  quod  intelligere  dicimus, 
quam  ab  intelligentia  divina  formari." 

Ioannes  Pico  Mirandulensis  (1463 — 1494),  Ficini  amicus  vel  discipulus, 
Platonismi  et  doctrinarum  cabbalisticarum  sectator  extitit.  Thesim  proposuit: 
„Anima  habet  apud  se  rerum  species,  et  excitatur  tantum  ab  extrinsecis  rebus." 


1  Theologia  Platonica  de  animorum  immortalitate  1.  11  c.  3. 

2  Ibid.  1.  12  c.  2. 

Franciscds  Patritius  (1529 — 1597),  Platonem  sectatus,  id  sibi  proposuerat, 
ut  totam  Aristotelis  philosophiam  ex  scholis  Christianis  eiiceret.  „Omnia, 
inquit,  sunt  in  uno,  sed  uniter,  et  unum  uniter  est  omnia,  et  unum  est  Un- 
omnia.  Omnia  ergo  in  se  praehabuit.  Et  quia  erat  bonum,  ea  de  se  proferre 
habuit  necesse.  Haec  necessitas  fecit  voluntatem  producendi,  et  voluntas  ne- 
cessitatem."  Sed  „unum  in  rerum  secundarum  productione  non  progreditur 
extra  se,  neque  movetur". 

51.  Hac  aetate  Aristotelici  multi  philosophiam  Aristotelicam,  ut 
in  scholis  tradebatur ,  reliquerunt  et  partim  Averrhoem  ,  partim 
Alexandrum  Aphrodisiensem  ut  fideles  Aristotelis  interpretes  se- 
cuti  sunt;  ita  ut  Ficinus  ausus  sit  dicere:  „Totus  fere  orbis  ter- 
rarum  a  Peripateticis  occupatus  in  duas  plurimum  sectas  divisus 
est:  Alexandrinam  et  Averrhoicam." 

Haec  inter  Averrhoistas  et  Alexandristas  diversitas  potissimum  psychologiam 
spectat.  Ut  unum  indicemus,  docuerat  Averrhoes,  intellectum  illum,  quo  anima 
humana  active  intelligeret  res,  esse  separatum  quiddam  a  corpore  secundum 
Esse  suum  et  unum  pro  omnibus  hominibus  *.  Contra  Alexander  docuerat, 
intellectum  illum  multiplicari  quidem  cum  singulis  hominibus  et  esse  aliquam 
in  nobis  virtutem.  Quia  vero  intelligere  non  poterat ,  aliquam  substantiam 
intellectualem  esse  corporis  formam,  posuit  substantias  quasdam  separatas,  quae 
continenter  actu  intelligerent,  ex  quarum  influentia  fieret,  ut  homines  actu  ali- 
quid  intelligerent.  Id  autem  in  homine ,  quo  is  esset  potentia  intelligens, 
consequi  ex  commixtione  elementorum  in  corpore  humano.  Ex  eius  igitur 
sententia  determinatus  mixtionis  humani  corporis  modus  facit  hominem  esse  in 
potentia  ad  recipiendam  influentiam  intellectus  agentis.  Id  autem  in  homine, 
quo  est  potentia  intelligens,  est  intellectus  possibilis;  et  sic  videbatur  sequi, 
quod  ex  commixtione  determinata  in  nobis  fit  intellectus  possibilis  2. 

Averrhoismus  in  Italia  superiore,  praecipue  in  schola  Patavina 
invaluit  auctoribus  Urbano  Bononiensi  (f  1403),  Ord.  Serv. ;  Paulo 
Venetiano  (f  1429),  Ord.  S.  Aug.;  Caietano  Theatino  (f  1462), 
Canonico;  Nicolleto  Yernias  (f  1494).  Averrhoistis  annumerari 
solent  etiam  Alexander  Achillinus  (f  1518),  optimae  notae  auctor; 
Marcus  Antonids  Zimara  (f  1532);  Augustinus  Niphus  (f  1546). 

Alexandristarum   caput   est  Petrus  Pomponatius  (1462 — 1524). 

Quem  secuti  sunt  Simon  Porta  (vel  Portius);  Paulus  Iovius  (f  1552); 

Casparus  Contarenus  (f  1542);  Ioannes  Genesius  Sepulveda  (f  1572); 

Iulius  Caesar  Scaliger  (1484 — 1558). 

Inter  utramque  scholam  haeserunt  dubii  Iacobus  Zabarella  (1532 — 1589)  ; 
Franciscus  Piccolomini  (f  1604)  ;  Caesar  Cremoninus  (f  1630). 

Praeter  has  duas  partes  (Averrhoismum  dico  et  Alexandrismum) 
ortus  est,  qui  dicitur  „Aristotelismus  purus",  qui  reiectis  omnibus 

1  Cfr.  S.  Tiiom.,  Summ.  c.  gent.  1.  2  c.  59. 

2  S.  Thom.,   Summ.  c.  gent.  1.  2  c.  62. 

interpretibus ,  Aristotelem  ex  se  ipso  intelligendum  esse  posuit. 
Cuius  rei  dux  erat  Andreas  Caesalpinus  (1519 — 1603),  qui  tamen 
in  Pantheismi  errorem  lapsus  est  saltem  quoad  dicendi  modum. 

Neque  inter  Aristotelicos  deerant,  qui  omni  ope  et  opera  in 
componenda  cum  Platonicis  pace  laboraverint.  Inter  quos  eminet 
Leonicus  Thomaeus  (f  1533). 

52.  Etiam  ex  humanistis  et  philologis  illius  temporis  primo 
contra  terminos  et  nomina  in  philosophiae  scholis  adhibita ,  et 
deinde  contra  ipsam  philosophiam  scholasticam  consurrexerunt ; 
sed  praecipue  contra  dialecticam.  Hanc  permultis  rebus  inutilibus 
onerari  dixerunt  Quum  autem  logicam  ab  his  additamentis  super- 
vacaneis  liberare  vellent,  plurima  etiam  reiecerunt,  quae  ad  hanc 
scientiam  omnino  sunt  necessaria. 

Inter  hos  eminent  Laurentius  Valla  (1415 — 1457),  qui  scripsit  dialecticas 
disputationes  contra  Aristotelicos ;  Eudolphus  Agricola  (1443 — 1485);  Ludo- 
vicus  Vives  Hispanus  (1492—1540);  Marius  Nizolius  (1498 — 1576),  qui  neque 
dialecticam,  neque  metaphysicam  a  rhetorica  diversam  esse  arhitratus  est.  Uni- 
versalitatem  omnem  reperiri  in  solis  nominihus.  Petrus  Ramus  (de  la  Ramee, 
1515 — 1572),  quaecunque  ab  Aristotele  dicta  essent,  commentitia  esse  iudicans 
novum  dialecticae  systema  proposuit.  Dialecticam  nihil  aliud  esse  dicit,  nisi 
virtutem  disserendi,  quae  homini  a  natura  propria  sit. 

53.  In  Germania  apud  Lutheranos  initio  philosophia,  sicut  omnis 
rationis  humanae  activitas,  ingenti  contemptui  haberi  coepta  est. 
Ex  quo  tempore  autem  Melanchthon  Luthero  persuasit,  theologiam 
in  scholis  tractari  non  posse  omissa  philosophia,  neque  ullam  philo- 
sophiam  fidei  Christianae  magis  convenire  quam  Aristotelicam,  a 
suscepto  contra  rationem  humanam  et  Aristotelem  bello  est  ces- 
satum.  Et  ipse  quidem  Melanchthon  breves  libellos  secundum 
Aristotelis  doctrinam  composuit,  qui  usque  ad  Leibnizii  tempora 
in  omnibus  Germaniae  academiis  Lutheranis  legebantur. 

Et  in  tanta  illa  rerum  varietate  alii  alios  ex  philosophis  Graecis 
restituere  conati  sunt.  Stoicos  secutus  est,  quantum  ab  homine 
Christiano  fieri  potuit,  Iustus  Lipsius  (1547 — 1606);  Epicurus  ami- 
cum  adeptus  est  Petrum  Gassendi  (1592 — 1655);  Claudius  Berigard 
(1592—1663)  ad  philosophos  Ionicos  regressus  est.  Neque  de- 
erant,  qui  duce  Michaele  de  Montaigne  (1533 — 1592)  (cuius  libellus: 
Essais  de  morale)  ad  Scepticorum  de  cognitione  omni  scientiaque 
desperationem  redirent.  Inter  quos  sunt  praecipui  Petrus  Charron 
(1541 — 1603)  (cuius  libellus:  De  la  sagesse),  et  Franciscus  Sanchez 
(1562 — 1632),  qui  librum  scripsit:  „Quod  nihil  scitur." 

Atque  haec  Scepticismi  de  cognitione  omni  desperatio  etiam  posteriore 
tempore  nonnullorum  animos  infecit:  Inter  hos  Blasius  Pascalius  (1623 — 1662) 
causam  debilitatis  humani  ingenii  ex  peccato  originali  deduxitj  hunc  esse  huius 
peccati  effectum  dixit,  u^  homo  sine  gratia  supernaturali  nihil  prorsus  cum  cer- 
titudine  cognoscere  posset.  Petrus  Daniel  Huetius  (1630 — 1721)  librum  scripsit 
(Traite  de  la  faiblesse  de  1'esprit  humain),  in  quo  omnia  veterum  Scepticorum, 
praecipue  Sexti  Empirici,  argumenta  adhibuit,  quibus  ostenderet  nullam  veri- 
tatem  pro  naturali  mentis  humanae  constitutione  sine  revelatione  et  fide  divina 
a  nobis  cognosci  posse.  Petrus  Baylius  (1647 — 1706)  in  libro  „Dictionnaire 
historique  et  critique"  de  veritate  qualibet,  praecipue  vero  de  rebus  religionis 
naturalis  et  revelatae,  argumenta  inter  se  opposita  collegit,  quae  permulta  inter 
se  destruerent;  quo  ostenderetur ,  nihil  certi  a  nobis  sciri  posse.  Simile  quid 
suo  tempore  tentaverat  Abaelardus  in  opusculo  theologico :  „Sic  et  non." 

Neque  non  Theosophia  quae  vocatur  Cabbalistica  eo  tem- 
pore  multos  amicos  adepta  est. 

Inter    hos    nominandi    sunt    Ioannes    Reuchlin    (1455 — 1522)  ,     Cornelius 
Agrippa  de  Nettesheim  (1487 — 1535),  Franciscus  Zorzi  Venetianus  (1460 — 1540).' 
Apud  quos  omnes  vanas  Neoplatonicorum  imaginationes  per  phantasiam  in  has 
vel  illas  imagines  tractas  reperies,   et  ingens  odium  logicae  Aristotelicae. 

Cum  hac  cabbalistica  halucinatione  studium  rerum  naturalium  coniunxerunt 
Theophrastus  Paracelsus  (Philippus  Bombastus,  1493 — 1541),  Hieronymcs  Car- 
danus  (1501—1576),  Ioannes  Bapt.  de  Helmont  (1577  — 1644),  Robert  Fludd 
(1574—1637),  alii. 

54.  Sed  etiam  ex  philosophia  reali  lumina  nova  exoriebantur, 
quorum  opinationes  vanae  pro  rebus  dialecticis  non  sine  momento 
fuerunt.  Ex  his  nominandus  primus  est  Bernardinus  Telesius  Consen- 
tinus(1508 — 1580),cuiCAMPANELLAfidelisextititinterpresetdiscipulus. 

Thomas  Campanella  (1568 — 1639)  quum  Scepticismum  impugnare  vellet, 
ab  illo  principio  profectus  est,  quo  iam  S.  Augustinus  contra  Academicos  usus 
erat:  „Mihi  certissimum  est,  quod  ego  sum."  Hanc  „sui  ipsius"  notitiam  homini 
innatam  esse ,  externarum  autem  rerum  notitiam  acquirendam ,  idque  ope  sen- 
suum.  „Cognoscereu  idem  dixit  esse  atque  „Esse".  Cognitionem  omnem  oriri 
ex  affectionibus  sensuum:  „Sentire,  inquit,  est  scire."  Sensus  non  instrumenta 
esse,  quibus  res  externae  cognoscerentur ,  sed  canales,  per  quos  effectus  rerum 
longinquarum  ad  nos  adducerentur.  Ex  additis  inter  se  impressionibus  nasci 
experientiam ;  atque  ex  sensili  experientia  per  abstractionem  omnia  principia 
rationis  exoriri  et  repraesentationes  universales.  „Sensum  solum  sapere."  Con- 
ceptum  substantinc  nihil  esse  nisi  impressiones  sensuum  inter  se  additas.  Inde 
ficri  docet ,  ut  scientia  omnis  nihil  sit  nisi  historia  eorum ,  quae  eveniant  sive 
intra  nos,  sive  extra  nos. 

Hanc  sapientiam  Campanella  magnam  partem  didicerat  non  solum  a  Telesio, 
sed  etiam  a  Nicolao  Cusano. 

55.  Logica  sub  modernae  aetatis  initiis.  Maiore  cum  scientiae 
apparatu  in  Aristotelem  invectus  est  Baco  de  Verulamio  (1561  ad 
1626),  qui  Btagiritae  crimini  dedit ,   quod  solum  syllogismum  de- 

ductivum  excoluisset,  inductiouis  utilitatem  plane  ignorasset.  Is 
quum  totam  scientiae  salutem  a  disciplinis  naturalibus  peteret,  res 
omnes  in  scientia  non  logice,  sed  physice  tractandas  esse  voluit. 
Finem  scientiae  ultimum  et  unicum,  qui  revera  obtineri  posset,  in 
utilitate  et  commoditate  vitae  vegetalis  et  animalis  ab  hominibus 
in  hac  terra  degendae  posuit.  Leviorem  rerum  notitiam  mentem 
a  Deo  avocare,  profundiorem  ad  Deum  reducere;  sed  hanc  nullo 
modo  haberi  posse.  Rerum  igitur  altiorum  curam  fidei  Christianae 
et  theologiae  relinquendam  esse,  quibus  cum  scientia  proprie  dicta 
nihil  prorsus  commune  esset.  Perniciem  scientiae  eo  paratam  esse, 
quod  Plato  et  Aristoteles  in  rebus  naturalibus  omnia  ex  ideis 
petiissent  et  causis  finalibus.  Naturam  interpretandam  esse  ex  se 
ipsa  et  non  ex  scriptis  Graecorum.  „Organo"  Aristotelis  suum 
„Novum  Organum"  opposuit.  Cui  praemisit  librum  „De  dignitate 
et  augmento  scientiarum".  Qui  duo  libri  communi  titulo  „Instau- 
ratio  magna"  comprehendi  solent. 

Et  „Novum  Organum"  in  duas  partes  dividitur ;  quarum  prior  negativa 
sive  destructiva  esse  dicitur,  et  de  causis  agit,  quae  se  renovationi  et  progressui 
scientiarum  obiiciant.  Has  causas  quaerendas  esse  in  vitiosis  methodis,  inter 
quas  praecipue  usus  syllogismi  ad  veritatem  detegendam,  et  in  errorum  fontibus, 
quos  Baco  novo  nomine  i  d  o  1  a  vocavit ,  qui  tamen  ab  hominum  memoria 
omnibus  sanae  mentis  philosophis  noti  erant.  Alter  liber  Novi  Organi  legitimae 
scientiae  methodum  proponere  conatur,  quae  a  Bacone  „Ars  interpretandi  na- 
turam"  est  vocata.  Quae  ars  in  observatione  dumtaxat  phaenomenorum  physi- 
calium  et  in  inductione  consistere  dicitur.  De  phaenomenis  intellectualibus  et 
moralibus  omnino  tacet  Baco.  Scripsit  multa  de  inductione,  cuius  vim  et  na- 
turam  omnino  ignorasse  videtur;  de  ea  tamen  (a  G-alilei  iam  et  aliis  praeclare 
adhibita)  praecepta  collegit  composuitque,  quibus  non  sine  utilitate  attentio 
multorum  ad  colendam  inductionem  aucta  est;  neque  usum  inductionis  quae 
spectant  utilitate  carent. 

Yestigiis  Baconis  institerunt  quam  plurimi,  inter  quos  eminet 
Thomas  Hobbes  (1588 — 1679),  qui  cognitiones  omnes  ad  affectiones 
motu  mechanico  effectas  revocavit  atque  scientiam  omnem  ex  solis 
nominibus  constitui  voluit. 

56.  In  Grallia  ab  Aristotele  discessit  Petrus  Gtassendi  (1592  ad 
1655),  cuius  supra  incidit  mentio,  ecclesiae  Diniensis  canonicus  et 
mathesis  professor  in  universitate  Parisiensi:  Qui  Epicuri  partes 
suscepit  huiusque  de  atomis  systema,  omissis  iis,  quae  cum  veri- 
tate  religionis  Christianae  male  cohaerebant,  emendatum  physicae 
recentiori  accommodavit.  Doctrinam  logicam  in  libro  proposuit, 
cuius  titulus :  Syntagma  philosophicum  *.     Et  omnem  quidem  cog- 

1  Opp.  tom.  2  et  3. 

nitionem  ex  sensibus  derivandam  esse  docuit.  Ex  repraesen- 
tationibus  singularibus  sensuum  intellectum  repraesentationes  uni- 
versales  formare  affirmavit  quidem ,  quo  autem  modo  id  fieret, 
tacuit.  Initio  Petro  Charron  favens,  postea  mediam  viam  Scepticos 
inter  et  Dogmaticos  tenendam  esse  censuit.  Generatim  res  logicas 
obiter  et  extremis  tantum  digitis  attigit,  intentus  magis  Atomismo 
in  philosophiam  naturalem  introducendo.  Inter  Gassendistas  emi- 
nuerunt  Franciscus  Bernerius  et  Gualterus  Charleton. 

Canonica  Epicuri,  ut  a  Gassendi  proponitur,  haec  est:  Diiudicandae  veri- 
tatis  statuuntur  instrumenta  tria:    sensus,  anticipatio,  passio. 

Sensui  tribuit  canones  hos :  1)  Sensus  nunquam  fallitur;  omnis  igitur 
sensio ,  omnisque  phantasiae  vel  apparentiae  perceptio  vera  est.  2)  Opinio  est 
consequens  sensum,  sensionique  superaddita,  in  quam  veritas  vel  falsitas  cadit. 

3)  Opinio  illa  vera  est,  cui  vel  suffragatur  vel  non  refragatur  sensus  evidentia. 

4)  Opinio  illa  falsa  est,  cui  vel  refragatur  vel  non  suffragatur  sensus  evidentia. 

Anticipationis  hi  sunt  canones:  1)  Omnis,  quae  in  mente  est  anticipatio 
sive  de  re  aliqua  notio,  vel  incursione  efficitur,  quum  res  per  se  in  sensum 
incurrit;  vel  proportione,  quum  ex  notione  rei  incursione  perceptae  fmgitur 
notio  rei  non  perceptae  secundum  proportionem  aliquam,  velut  quum  ex  notione 
hominis  fingitur  notio  gigantis;  vel  similitudine,  quum  rem  non  visam 
imaginamur  ut  visam ;  vel  tandem  comparatione,  quum  notiones  perceptas 
unimus  in  novam  non  perceptam ,  velut  quum  ex  notione  hominis  et  tauri 
formamus  notionem  hippocentauri.  2)  Anticipatio  est  ipsa  rei  notio  sive  de- 
finitio,  sine  qua  quidquam  dubitare,  opinari,  nominare  non  licet.  3)  Est  anti- 
cipatio  in  omni  ratiocinatione  principium,  sive  id,  ad  quod  attendentes  inferimus, 
unum  esse  idem  aut  diversum,  coniunctum  aut  disiunctum  ab  alio.  4)  Quod 
non  est  evidens,  ex  rei  evidentis  anticipatione  demonstrari  potest. 

P  a  s  s  i  o  sive  appetitus,  quo  distinguantur  moralia,  his  regitur  canonibus : 
1)  Ea  voluptas,  quae  nullam  molestiam  annexam  habet,  amplectenda  est.  2)  Ea 
molestia,  quae  nullam  habet  annexam  voluptatem,  fugienda  est.  3)  Ea  voluptas, 
quae  vel  maiorem  voluptatem  impedit,  vel  graviorem  molestiam  parit,  fugienda. 
4)  Ea  molestia,  quae  aut  maiorem  avertit  molestiam,  aut  uberiorem  voluptatem 
creat,  amplectenda. 

Etsi  aliqui  horum  canonum  recte  possunt  intelligi,  tamen  prudens  quisque 
mirabitur,  omnes  partes  in  cognitionis  negotio  sensui  deferri,  ita  ut  id  omne  et 
id  solum  verum  sit,  quod  sensus  ostendat. 

57.  Aliam  in  Gallia  sectam  exorsus  est  Renatus  Cartesius  (D  e  s 
Quartes  vel  De  quartis),  ortus  Hagae  Turonum,  qui  postquam 
complurcs  annos  partim  militando,  partim  per  Germaniam  Italiam- 
que  peregrinando  consumpserat,  tandem  in  Hollandiam  se  recipiens, 
totum  sese  meditationibus  philosophicis  tradidit  et  instituendis  ex- 
perimentis  et  naturae  eventibus  ad  leges  geometricas  revocandis. 
Novum  ibi  philosophiae  systema  ab  aliis  plurimum  discrepans  in 
lucem  edidit.     Is  quum  multis,  quas  se  expertum  esse  dicit,  sen- 

suum  fallaciis  perturbatus  esset,  primo  veritatem  experientiae  sen- 
silis,  et  deinde  cognitionis  omnis  in  dubium  vocavit  praeter  cog- 
nitionem  cogitationis  propriae.  In  hac  deinde  cogitatione  detexit 
propriam  sui  ipsius  existentiam 4  atque  etiam  aliquas  ideas ,  ut 
ideam  existentis  Dei  et  existentis  mundi,  praeterea  etiam  nisum 
invincibilem  certo  admittendi  omnia,  quae  in  idea  clara  et  distincta 
alicuius  rei  contenta  essent.  Quum  autem  Deus  qua  verax  per- 
mittere  non  posset,  ut  nos  per  nisum  invincibilem  duceremur  in 
errorem,  nos  tuto  huic  nisui  credere  posse  asseveravit.  Hoc  nisu 
nos  ad  id  adduci,  ut  essentiam  nostram  ipsorum  poneremus  in 
cogitatione  actuali,  et  essentiam  rerum  corporearum  in  actuali  ex- 
tensione  geometrica.  Praeter  ideas  principales  innatas  admisit 
Cartesius  ideas  adventicias,  velut  rerum  corporearum  determina- 
tarum,  et  facticias,  velut  equi  volantis. 

Negavit  igitur  Cartesius  nos  immediate  percipere  corpora,  sed  id,  quod 
immediate  perciperemus ,  esse  ideas  dixit  inhaerentes  menti  nostrae,  sive  signa, 
quae  tamen  cum  ipsis  rebus  (utpote  sola  extensione  geometrica  constitutis) 
nullam  haberent  similitudinem.  Nos  percipere  quidem  calorem,  frigus,  colorem, 
sonum  et  alias  quas  qualitates  sensibiles  vocant,  sed  haec  omnia  nihil  esse  nisi 
affectiones  sive  modificationes  solius  mentis,  non  autem  corporum  ipsorum, 
quae  dicerentur  illis  qualitatibus  affecta. 

Cognitionem  distinxit  Cartesius  immediatam,  qua  principia  intueremur, 
quam  intuitivam  vocavit;  et  mediatam,  quam  voce  deductionis  com- 
prehendit.  In  cognitione  mediata  methodum  analyticam  distinxit  et  syn- 
theticam;  illam,  qua  a  cognitionibus  particularibus  ad  principia  ascenderetur, 
potissimum  inveniendae  veritati  inservire  dixitj  hanc,  quae  ex  principiis  pro- 
ficiscens  ad  praecepta  particularia  perveniret,  ad  demonstrandam  veritatem  aptam 
esse.  Errorem  omnem  inde  oriri  putavit,  quod  per  malum  voluntatis  liberae 
abusum  inconsiderate  progrederemur  ad  iudicium  praeceps  atque  immaturum. 

Leges  logicas  parum  curavit  Cartesius;  ad  docendum  has  quidem  aptas 
esse  dixit,  sed  ipsis  scientiis  eas  parum  utilitatis  afferre.  „Logica,  inquit,  quae 
in  scholis  docetur,  nonnisi  dialectica  quaedam  est,  quae  modum  docet,  ea,  quae 
iam  scimus,  aliis  exponendi,  vel  etiam  de  iis,  quae  nescimus,  multum  et  sine 
iudicio  loquendi;  quo  pacto  bonam  mentem  magis  corrumpit,  quam  auget." 
Loco  omnium  legum  logicarum  regulas  methodicas  proposuit  quattuor,    quibus 


1  „Je  me  r^solus  de  feindre  que  toutes  les  choses,  qui  m'etaient  jamais 
entrees  dans  1'esprit,  n'etaient  non  plus  vraies,  que  les  illusions  de  mes  songes. 
Mais ,  aussitot  apres ,  je  pris  garde  que,  pendant  que  je  voulais  ainsi  penser 
que  tout  etait  faux,  il  fallait  necessairement  que  moi  qui  le  pensais,  fusse  quel- 
que  chosej  et  remarquant  que  cette  v£rite:  je  pense,  donc  je  suis,  etait  si  ferme 
et  si  assur^e  que  toutes  les  plus  extravagantes  suppositions  des  sceptiques 
n'etaient  pas  capables  de  1'ebranler,  je  jugeai  que  je  pouvais  la  recevoir  sans 
scrupule  pour  le  premier  principe  de  la  philosophie  que  je  cherchais."  Dis- 
cours  sur  la  meth.  4e  partie. 

praeciperetur ,  qua  nos  ratione  gerere  deberemus ,  ut  observantes  leges  logicas 
ab  errore  caveremus.  Et  primo  praecepit,  ne  quid  unquam  pro  re  certa  ad- 
mitteretur,  quod  non  esset  evidens  propter  claram  et  distinctam  perceptionem. 
Claram  vocat  illam  perceptionem,  quae  menti  attendenti  praesens  et  aperta  est; 
distinctam  autem  illam,  quae  quum  clara  sit,  ab  omnibus  aliis  ita  seiuncta  est 
et  praecisa,  ut  nihil  plane  aliud,  quam  quod  clarum  sit,  in  se  contineat  l.  Se- 
cundo  difficultates  non  una  simul  considerandas  esse  praecipit,  sed  seorsum 
examinandas,  quo  facilius  solvi  possint.  Tertio  ordinate  procedere  nos  iubet, 
ut  videlicet  incipientes  a  facilioribus  et  simplicioribus  procedamus  ad  ea,  quae 
difficiliora  sunt  et  complicatiora.  Quarto  tandem  monet,  ne  unquam  quid  omit- 
tatur  et  negligatur,  quod  ad  rem  pertineat 2. 

His  servatis  praeceptis  omnem  artem  logicam,  et  praecipue  syllogismum, 
in  usu  scientiae  supervacaneum  esse  3. 

At  maxima  diligentia  in  rebus  omnibus  leges  mathematicas  observari  voluit, 
in  quo  negotio  complures  Cartesium  secuti  sunt *. 


1  Principia  philosophiae  mathematica  I.  §  45. 

2  „Ainsi,  au  lieu  de  ce  grand  nombre  de  preceptes  dont  la  logique  est 
composee,  je  crus  que  j'aurais  assez  des  quatre  suivants,  pourvu  que  je  prisse 
une  ferme  et  constante  resolution  de  ne  manquer  pas  une  seule  fois  a  les  ob- 
server.  Le  premier  etait  de  ne  recevoir  jamais  aucune  chose  pour  vraie ,  que 
je  ne  la  connusse  evidemment  etre  telle:  c'est  a  dire  d'eviter  soigneusement  la 
pr6cipitation  et  la  prevention  et  de  ne  comprendre  rien  de  plus  dans  mes  ju- 
gements  que  ce  qui  se  presenterait  si  clairement  et  si  distinctement  a  mon 
esprit  que  je  n'eusse  aucune  occasion  de  le  mettre  en  doute.  Le  second,  de 
diviser  chacune  des  difficult^s  que  j'examinerais,  en  autant  de  parcelles  qu'il 
se  pourrait  et  qu'il  serait  requis  pour  les  mieux  resoudre.  Le  troisieme,  de 
conduire  par  ordre  mes  pensees,  en  commengant  par  les  objets  les  plus  simples 
et  les  plus  aises  a  connaitre,  pour  monter  peu  a  peu  comme  par  degres  jusques 
a  la  connaissance  des  plus  composes,  et  supposant  meme  de  l'ordre  entre  ceux 
qui  ne  se  precedent  point  naturellement  les  uns  les  autres.  Et  le  dernier,  de 
faire  partout  des  denombrements  si  entiers  et  des  revues  si  gen£rales,  que  je 
fusse  assure  de  ne  rien  omettre."  Discours  de  la  methode  pour  bien  conduire 
sa  raison  et  chercher  la  verite  dans  les  sciences,  1637. 

3  Recte  Ueberweg:  „Im  stolzen  Bewusstsein  der  eigenen,  jugendlich  fri- 
schcn  Geisteskraft  wirft  Des  Cartes  die  Syllogistik  zugleich  mit  der  ganzen 
Aristotelisch-scholastischen  Logik,  gleichsam  das  gesammte  logische  Erbgut  der 
Jahrtausende ,  iiber  Bord,  um  an  dessen  Stelle  jene  einfachen  vier  Regeln  uber 
das  subjective  Verhalten  bei  der  Erforschung  der  TVahrheit  zu  setzen.  Und 
doch  hat  derselbc  Des  Cartes,  ohne  es  sich  zu  gestehen,  in  seinen  mathematisch- 
physikalischen  Untersuchungen  von  eben  jenem  missachteten  Syllogismus  den 
ausgedehntesten  und  fiir  die  Forderung  der  Wissenschaft  fruchtreichsten  Ge- 
brauch  gemacht."     System  der  Logik  §  101. 

4  Hac  de  re  Leibnizius  :  „11  est  vrai  que  plusieurs  habiles  hommes  de 
notre  temps  ont  tache  de  raisonner  geometriquement  hors  de  la  geometrie.  .  .  . 
Pour  s'en  eclaircir  on  n'a  qu'a  examiner  les  pretendues  demonstrations  de 
Mr.  Descartes  dans  une  des  reponses  aux  objections  contre  ces  meditations  et 
cclles  de  Spinoza  dans  1'essai  sur   les  principes   de  Descartes  et  dans  1'ouvrage 

Dici  vix  potest,  inquit  Storchenau1,  quanta  quamque  diversa 
animorum  motione  novum  Cartesii  systema  fuerit  exceptum;  ob- 
strepentibus  enim  aliis  et  acerrime  novam  doctrinam  impugnantibus, 
alii  iique  longe  plures  ambabus  eam  ulnis  amplexi  sunt,  quo  etiam 
factum  est,  ut  ea  brevissimum  intra  tempus  per  totum  Belgium, 
Oalliam,  Angliam  et  complures  Germaniae  partes  sese  diffuderit. 
Sectatorum  ex  numero  alii  Cartesiana  dogmata  commentationibus 
suis  illustrarunt ,  ut  Ioannes  Claubergius,  Ioannes  de  Baey,  Thom. 
Cornelius,  Christ.  Hugenius,  Dan.  Lipstorpius  ;  alii  ea  in  compendio 
exbibuerunt ,  ut  Silvanus  Regius  ,  Franc.  Bayle  ,  Ant.  le  Grand, 
Iac  Rohault;  alii  denique,  nonnullis  immutatis,  suas  addiderunt 
opiniones,  inter  quos  eminent  Nic.  Malebranche,  Arnoldus  Gedlinx, 
Baruch  Spinoza. 

58.  Cartesii  vestigiis  insistens  Nic.  Malebranche  (1638 — 1715) 
res  creatas  omnes  activitate  carere  posuit;  si  igitur  inter  se  agere 
viderentur,  alias  respectu  aliarum  esse  occasiones  tantum,  quibus 
positis  Deus  solus  haec  vel  illa  phaenomena  produceret  sive  in 
corporibus,  sive  in  mentibus.  Mentem  nostram,  quippe  quae  semper 
ideam  „infinititt  sive  Dei  praesentem  haberet,  in  hac  idea  videre 
non  solum  rerum  essentias,  sed  etiam  existentiam;  atque  ita  a 
nobis  cognosci  etiam  existentiam  corporum. 

Ultra  progressus  Baruch  Spinoza  (Despinoza,  1632 — 1677),  qui 
non  solum  omne  Agere,  sed  etiam  omne  Esse  substantiale  rebus, 
quas  experiremur,  negavit.  In  experientia  nulla  esse  cognitionis 
initia  dixit,  nisi  fortasse  negativa.  Ex  principiis  pro  arbitrio  a  se 
positis  per  intuitionem  quandam,  ut  ipse  putat  mathematicam,  de- 
duxit  Pantheismum. 

Sicut  Cartesius,  ita  etiam  Spinoza  essentiam  rerum  corporearum  in  actuali 
extensione  geometrica  reposuit,  et  essentiam  rerum  spiritualium  in  actuali  co^ 
gitatione.  His  tamen  ens  unum  absolutum  ut  substantiam  unicam  subdidit  sive 
rem  unam,  quae  ita  existeret,  ut  nulla  alia  re  ad  existendum  indigeret.  Tri- 
plicem  gradum  cognitionis  distinguit,  primo  imaginationem  et  sensum,  unde 
procedere    soleat    experientia    vaga    sive    cognitio    imperfecta    et    inadaequata; 


posthume  „de  Deo".  On  a  vu  un  Euclide  metaphysique  de  Thomas  Albius; 
et  Abdias  Treu,  habile  mathematicien  d'Altorf,  a  reduit  la  physique  d'ARiSTOTE 
en  forme  de  demonstration  autant  que  cet  auteur  en  etait  susceptible,  et  le 
P.  Fabrt  a  pretendu  d'habiller  toute  la  philosophie  a  la  geometrie."  Pre- 
ceptes  pour  avancer  les  sciences  ap.  Erdm.  p.  168. 

1  Sigism.  Storchenau  S.  I.,  Institutiones  logicae.  Vindobonae  1769,  in  hi- 
storia  philosophiae,  quam  ut  „Prolegomena  in  philosophiam"  initio  logicae 
posuit,  p.  46. 

deinde  rationem ,  qua  res  cognoscantur  ex  suis  proprietatibus ,  sed  imperfecte 
tantum;  tertio  intellectum  intuitivum,  qui  evidentiam  pariat.  Hunc  intellectum 
intueri  primo  ens  omnino  absolutum.  Ut  enim  mens  nostra  omnino  referat 
naturae  exemplar,  debet  omnes  suas  ideas  producere  ab  ea,  quae  refert  originem 
et  fontem  totius  naturae,  ut  ipsa  etiam  sit  fons  ceterarum  idearum  *.  Et  „con- 
catenatio  intellectus  concatenationem  naturae  referre  debet".  Unde  causa  prima 
etiam  primum  cognitum  esse  debet.  Ex  hoc  ente  infinito  cum  necessitate  omni- 
moda  fluere  intuetur  extensionem  et  cogitationem  ut  duo  attributa,  et  res  omnes 
singulares  ut  modos.  Itaque  methodum  philosophicam  non  aliam  esse  docuit 
quam  mathematicam.  „Mentis  oculi,  quibus  res  videt  observatque,  sunt  ipsae 
demonstrationes."  „Sicut  lux  seipsam  et  tenebras  manifestat,  sic  veritas  est 
norma  sui  et  falsi."  „Qui  veram  habet  ideam,  simul  scit,  se  veram  habere 
ideam,  nec  de  rei  veritate  potest  dubitare."  „Quis  scire  potest  se  aliquam 
rem  intelligere,  nisi  prius  intelligat?"  Quum  secundum  Spinozae  principia 
cognitio  omnis  intuitiva  sit ,  nulla  per  se  necessaria  est  demonstratio ,  sed  haec 
tantum  requiritur  propter  distinctiones  factas  a  ratione  nostra  ratiocinante. 
Unde  a  Spinoza  omnis  forma  syllogistica  est  omissa. 

Spinozam  secutus  Gualterus  de  Tschirnhausen  (1651  — 1708) 
logicam  integram  ad  artem  inveniendi  retulit  in  libello,  cui  titu- 
lus:  Medicina  mentis  sive  artis  inveniendi  praecepta  generalia 
(Amstelod.  1687,  Lipsiae  1695). 

Antonius  Arnaldus  (1612 — 1694)  et  Petrus  jNicolius  (1625  ad 
1695)  auctores  sunt  libri,  qui  adhuc  hodie  in  scholis  Galliae  multum 
celebratur,  cuius  titulus:  La  Logique  ou  1'Art  de  penser,  in  quo 
praecepta  logicae  Aristotelicae  ad  normam  claritatis  et  perspicui- 
tatis  a  Cartesio  tantopere  commendatae  redacta  sunt  Nec  desunt 
in  isto  libello  aliqua  Cartesianorum  errorum  vestigia. 

59.  At  vero  non  longo  post  tempore  potentes  nacta  est  philo- 
sophia  Cartesiana  in  Anglia  et  Germania  adversarios.  Anglorum 
primum  nominare  liceat  Isaacum  Newtonum  (1642 — 1727).  Contra 
Cartesium,  qui  (ut  recte  vituperavit  Leibniz)  „ad  hypotheses  miras 
ex  abrupto  delapsus  est",  posuit  Newton,  hypotheses  non  fingendas 
esse.  Quum  Cartesius  diceret  ad  naturales  effectus  examinandos 
non  descendendum  esse,  nisi  post  causas  iam  cognitas,  Newton 
contra  ex  effectibus  singularibus  causas  inquirendas  esse  docuit, 
nullam  arbitrans  unquam  a  philosopho  causam  assignandam  esse, 
nisi  cuius  veritas  vel  diligenti  observatione  experimentisque,  vel 
solida  ratiocinatione  liquide  demonstrari  posset. 


1  Tractatus  de  intellectus  emendatione.  Amstelod.  1677.  Cfr.  Kuffeler, 
Specimen  artis  ratiocinandi  naturalis  et  artificialis,  ad  pantosophiae  principia 
manuducens.    Hamhurg  1684. 

Doctrina  haec,  qua  Newton  inscius  et  quasi  invitus  ad  placita  Aristotelis 
est  regressus,  partim  in  opere,  quod  inscripsit:  „Principia  philosophiae  mathe- 
matica",  partim  in  „Optica"  proposita,  „ita  eruditis  omnibus,  inquit  Storchenau, 
sese  prohavit,  ut  hac  qua  vivimus  aetate  eorum  fere  nullus  sit,  qui  eandem 
non  profiteatur.  Enumerare  longum  est  omnes  illos  viros  et  a  scientia  experi- 
mentali  et  a  geometriae  algebraeque  sublimioris  peritia  clarissimos,  qui  inde 
iam  ab  origine  hoc  systema  et  propugnandum  et  doctis  suis  laboribus  excolen- 
dum  sibi  sumpserunt,  quos  inter  praecipuum  sibi  locum  vindicant  S.  Grave- 
sandius  *,  Mcffenbroeckius,  Clarkius  .  .  .  Le  Seur  ,  Jacquier.  His  accensendus 
est  saeculi  nostri  decus  P.  Roy.  Ios.  Boscowich  e  S.  I. ,  qui  quum  in  complu- 
ribus  opusculis,  tum  maxime  in  ,Theoria  philosophiae  naturalis'  (Viennae  1758, 
Venetiis  1763)  Nevvtonianam  theoriam  ita  vel  deduxit  vel  emendavit,  ut  eam  sibi 
gloriam  omni  iure  vindicet,  quae  systematum  auctoribus  et  sectarum  principibus 
debetur.  Elaboratum  a  Boscowichio  systema  adoptarunt  et  eruditis  lucubra- 
tionibus  illustrarunt  Carolus  Benvenuti  Romae ,  Carolus  Scherffer  et  Paulus 
Mako  Viennae,  Leopoldus  Biwald  Graecii."  2 

In  Anglia  alii,  quum  suinmis  viribus  commenta  Cartesiana  im- 
pugnarent,  inter  quos  praecipuus  Iohn  Locke,  in  funestissimos  proh ! 
errores  lapsi  sunt.  Sed  antequam  hos  prosequamur,  breviter  ad- 
vertere  liceat  etiam  in  aliis  Europae  partibus  plurimos  contra 
Cartesianam  philosophiae  novitatem  extitisse  adversarios.  Tanta 
autem  erat  eo  tempore  in  omnibus  scholis  Aristotelis  auctoritas3, 
ut  etiam  illi,   qui  eclecticam  philosophandi   libertatem  secuti  sunt, 


1  Introductio  ad  philosophiam,  logicam,  metaphysicam  (1736). 

2  Ita  Storchenau,  Prolegomena  in  philosophiam  p.  48. 

3  De  philosophis  Germaniae  ad  Protestantes  quod  attinet,  testatur  Zeller: 
„Die  herrschende  Richtung  derselben  war  die  von  Melanchthon,  dem  ,Lehrer 
Deutschlands' ,  angegebene.  Das  aristotelische  System  soll  die  Grundlage  alles 
philosophischen  Unterrichtes  sein.  .  .  .  Sie  alle  wollen  Aristoteliker  sein.  .  .  . 
So  in  Wittenberg  (Iacob  Martini,  1570—1649),  in  Leipzig  (Simon  Simonius, 
1570;  Iacob  Thomasius,  1622—1684),  in  Altorf  (Philipp  Scherb  et  Michael 
Piccart,  1574 — 1620),  in  Rostock,  in  Helmstadt  (Cornelius  Martini,  1568 — 1621; 
Conrad  Horneius,  1590—1649;  Georq  Calixtus,  1586—1656;  Hermann  Conring, 
1606—1682),  in  Tiibingen  (Iacob  Schegk,  1511—1587),  in  Strassburg  (Ioh. 
Ludw.  Havenreuter,  1548 — 1618),  in  Jena  (Victorin  Strigel,  Daniei  Stahl, 
f  1656,  Paul  Slevogt,  1595—1655),  in  Konigsberg  (Christian  Dreier,  1610 
ad  1688;  Melchior  Zeidler,  1630 — 1686),  in  Giessen  (Christoph  Scheibel).  .  .  . 
Auf  vielen  von  diesen  Anstalten  bestanden  eigene  Lehrstiihle  fiir  die  Erklarung 
der  aristotelischen  Schriften.  .  .  .  Indessen  bedurfte  es  dessen  kaum,  um  das 
Uebergewicht  des  Aristoteles  iiber  alle  anderen  Philosophen  zu  begriinden,  da 
man  sich  auch  in  den  systematischen  Vortragen  durchaus  an  Aristoteles  und 
die  neueren  Aristoteliker ,  besonders  Melanchthon,  zu  halten  pfiegte,  und  ab- 
weichende  Lehrweisen,  wie  die  der  Ramisten,  und  spater  die  Cartesianische, 
nicht  selten  durch  die  Universitats-Statuten ,  oder  durch  landesherrliche  und 
academische  Verordnungen  geradezu  verboten  wurden."  Geschichte  der  deut- 
schen  Philosophie,  edit.  2.  Monac.  1875.  p.  32—35. 

in  quorum  numero  Leibnizius1,  summo  studio  conarentur  res  suas 
novas  sub  externa  doctrinae  Aristotelicae  specie  proponere. 

60.  Iohn  Locke  (1632 — 1704)  veritatem  cognitionis  nostrae  non 
ex  huius  relatione  immediata  ad  res  obiective  formaliter  repraesen- 
tatas  petendam  esse  duxit,  sed  demonstrandam  ex  cognitionis  sive 
idearum  origine.  Cartesium  aggressus  ideas,  quae  ante  omnem 
experientiam  in  mente  nostra  tamquam  innatae  inessent,  omnino 
reiecit;  et  cognitionem  omnem,  non  solum  sensualem,  sed  etiam 
intellectualem  ex  solo  sensu  deduxit.  Nihil  esse  in  intellectu 
docet,  quod  non  eodem  modo,  quo  sit  in  intellectu,  etiam  fuerit 
in  sensu.  Distinguit  sensationem  sive  perceptionem  sensualem, 
et  reflexionem  sive  perceptionem  operationum  internarum,  quas 
anima  a  rebus  externis  excitata  exerceat.  Ex  his  duabus  oriri 
cognitionem  omnem;  veritatem  non  reperiri  in  conformitate  cog- 
nitionum  nostrarum  cum  rebus,  sed  in  certa  et  ordinata  coniunc- 
tione  cognitionum  nostrarum  tamquam  signorum  cum  rebus  externis 
tamquam  significatis. 

Qualitates  dicit  alias  primarias  esse,  ut  extensionem,  figuram,  motum, 
quae  ipsis  rebus  eo  modo  ut  propriae  conveniant,  quo  a  nobis  repraesententur ; 
alias  autem  secundario  tantum  qualitates  rerum  vocari  posse,  ut  luciditatem, 
colorem,  quae  sint  solum  affectiones  a  rebus  in  nostris  organis  productae  eo 
modo,  quo  dolor  sit  affectio  subiectiva  producta  ab  acu  pungente,  et  hinc  acus 
pungentis  signum,  nullo  autem  modo  eiusdem  imago. 

Notatus  quoque  est  Locke,  quod  docuerit  Deum  posse  alicui  materiae 
portioni  facultatem  cogitandi  tribuere,  quodque  affirmaverit  identitatem  per- 
sonalem  hominis  in  sola  praeteritarum  cogitationum  recordatione  consistere  2. 

61.  Godefridus  Gtuilel.  Lelbnizius  (Lubeniecz,  1646 — 1716)  primus 
sibi  visus  est  principio  rationis  necessariae,  quod  ipse  rationis  suf- 
ficientis  vocavit  vel  etiam  „melioris",  vim  integram  vindicasse. 
Itaque  ut  omnis  demonstrationis  principia  non  solum  principium 
vitandae  contradictionis  posuit,  sed  illud  etiam,  quo  nihil  esse  sine 
ratione  „sufficiente"  enuntiatur.  Quum  recte  censeret  plus  pos- 
sideri  ab  intellectu,  quam  sensu  percipi  posset,  Lockio  adversatus 
ideas  in  intellectu  innatas  posuit  vel  potius  idearum  formatarum 
germina  sese  ab  intra  secundum  harmoniam  quandam  praestabilitam 
evolventia  3. 


1  „J'ai  trouve  que  la  plupart  des  sectes  ont  raison  dans  bonne  partie  de 
ce  qu'elles  avancent,  mais  non  pas  tant  en  ce  qu'elles  nient."  Op.  edit.  Erd- 
maj*n,  p.  702. 

2  An  essay  concerning  human  understanding,  1690. 

3  Cfr.  Ueberweg,  Geschichte  der  Philosophie.  tom.  3  §  12  Anm.  p.  136. 

Sicut  Cartesius  ita  etiam  Leibnizius  principium  statuit:  „Quidquid  clare 
et  distincte  de  re  aliqua  percipio,  id  est  verum  seu  de  ea  enuntiabile"  j  in  hoc 
etiam  Cartesium  secutus,  quod  huius  principii  certitudinem  ex  Deo  petiit  veraci, 
qui  illam  harmoniam  in  mente  humana  praestabilivisset.  Notionem  claram  eam 
dixit,  quae  satis  fortiter  sentiretur  et  satis  esset,  ut  res  repraesentata  cognos- 
ceretur  et  ab  aliis  rebus  secerneretur ;  notionem  distinctam  eam  dixit,  quae  esset 
adeo  clara,  ut  etiam  notae  singulae  notionis  compositae  clarae  essent1.  Ideas 
menti  humanae  innatas  quas  posuit,  confusas  quidem  et  obscuras  esse  dixit  et 
ex  germine  quasi  extrahendas ,  quae  in  philosophia  efficerentur  clarae  et 
distinctae  2. 

In  hoc  vehementer  a  Cartesjo  dissentit,  quod  artem  logicam  magni  facit. 
,,Non  contemnenda  veritatis  enuntiationum  criteria  sunt  regulae  communes 
logicae,  quibus  etiam  geometrae  utuntur,  ut  scilicet  nihil  admittatur  pro 
certo,  nisi  accurata  experientia  vel  firma  demonstratione  probatum ;  firma  autem 
demonstratio  est,  quae  praescriptam  a  logica  formam  servat.    3 

Neque  tamen  non  ab  Aristotele  discrepat  Leibnizius.  Studio 
enim  et  amore  rerum  mathematicarum,  quo  satis  multi  illius  aetatis 
viri  doctissimi  erant  incensi,  tractus  est  et  illectus,  ut  salutem 
scientiae  omnis  inde  exspectaret,  quod  logica  ad  calculum  mathe- 
maticum  eveheretur.  Inveniendam  esse  unam  linguam  est  ar- 
bitratus ,  quam  characteristicam  vocavit ,  in  qua  combinationibus 
mathematicis  veritas  omnis  exprimeretur. 

Quum  videlicet  puer  iam  in  praedicamentorum  considerationem  magna 
cum  diligentia  incumberet*,  posteriore  tempore  in  contemplationem  incidit  „quod 
excogitari  posset  quoddam  alphabetum  cogitationum  humanarum ,  et  quod 
litterarum  huius  alphabeti  combinatione  et  vocabulorum  ex  ipsis  factorum  ana- 
lysi  omnia  et  inveniri  et  diiudicari  possent"  5.  Rem  primo  proposuit  in  libello 
„de  arte  combinatoria",  in  quo  analysim  mathematicam  considerans ,  complica- 
tiones  numerorum  ad  res  logicas  transferre  est  conatus.  Postea  aliis  scriptis 
opusculis  hanc  suam  sententiam  planius  declaravit.  „Iam  inde  a  Pythagora, 
inquit ,  persuasi  fuerunt  homines ,  maxima  in  numeris  mysteria  latere.  Sed 
quum  vera  arcani  clavis  ignoraretur,  lapsi  sunt  curiosiores  in  futilia  et  super- 
stitiosa,  unde  nata  est  Cabbala  quaedam  vulgaris,  a  vera  longe  remota,  et  in- 
eptiae  multiplices  cuiusdam  falsi  nominis  magiae,  quibus  pleni  sunt  libri."  6 


1  Cfr.  Meditationes  de  cognitione.  Edit.  Erdm.  p.  79.  Ueberweg,  System 
der  Logik  §  27. 

2  „S'il  y  avait  des  veines  dans  la  pierre,  qui  marquassent  la  figure  d'HER- 
cule  pref6rablement  a  d'autres  figures,  cette  pierre  y  serait  plus  determinee,  et 
Hercule  y  serait  comme  inne"  en  quelque  fa$on,  quoi  qu'il  fallfit  du  travail  pour 
decouvrir  ces  veines  et  pour  les  nettoyer  par  la  politure,  en  retranchant  ce  qui 
les  empeche  de  paraitre."     Edit.  Erdmann  p.  196  a. 

3  Erdmann  p.  81  a. 

4  Cfr.  Ep.  ad  G.  Wagner  ap.  Erdmann  p.  420  a,  b. 

5  Historia  et  emendatio  linguae  univers.  ap.  Erdmann  p.  163  a. 

6  Historia  et  emendatio  ling.  univ.  p.  162.  Et  alio  loco :  „Atque  ea 
vera  foret  sive  Cabbala  vocabulorum  mysticorum,    sive  arithmetica  numerorum 

Cognitionem  nostram  simili  ratione  constitui  notionibus  primi- 
tivis  docuit,  sicut  mundus  constitueretur  elementis  simplicibus  sive 
monadibus. 

Et  sicut  Leibnizius,  omissa  omni  inquisitione  dialectica,  omnia 
ad  normam  matbesis  revocanda  esse  statuit,  ita  fere  omnes,  qui 
eum  ducem  secuti  sunt  philosophi,  quinimmo  haud  pauci  ex  re- 
centioris  aetatis  Peripateticis ,  praeter  modum  methodum  mathe- 
maticam  in  rebus  logicis  adhibuerunt. 

Logicam  Aristotelis  haud  spernendam  esse  duxit  Leibmzius1, 
sed  eam  dixit  logicae  verae  initia  recta  esse  quantumvis  imperfecta. 

Quum  primo  recta  ratione  ductus  contra  Cartesium  posuisset  in  rebus 
naturalibus  praeter  extensionem  etiam  activitatem  inesse,  ultimo  in  eum  errorem 
est  lapsus,  ut  nihil  plane  in  rebus  praeter  huius  activitatis  principia  inextensa, 
quae  monades  vocavit,  inesse  diceret.  His  monadibus  activitate  immanente 
praeditis  constitui  res  ipsas  dicit  et  effici  illa  phaenomena,  quae  sub  extensionis 
specie  nobis  appareant.  Nos  igitur  sensu  non  res  percipere,  sed  phaenomena 
a  rebus  effecta.  Ex  quo  consequens  erat,  ut  diceret,  nullo  argumento  absolute 
demonstrari  posse  „dari  corpora;  quum  tamen  id ,  ut  omnino  certum  sit,  de- 
monstrari  debeat".  „Nec  quidquam  prohibet,  somnia  quaedam  bene  ordinata 
menti  nostrae  obiecta  esse,  quae  a  nobis  vera  iudicentur  et  ob  consensum  inter 
se  quoad  usum  veris  aequivaleant.  Nec  magni  momenti  argumentum  est,  quod 
vulgo  afferunt,  ita  Deum  fore  deceptorem.  .  .  Nam  nos  non  a  Deo,  sed  a  iudicio 
nostro  decipiemur.  .  .    Et  quamquam  magna  adsit  probabilitas,  non  ideo  tamen 


Pythagoricorum ,  sive  characteristica  magorum ,  hoc  est  sapientum.  .  .  .  Interim 
certum  est,  si  haec  ars  analytica  generalis  vera  aliquando  absoluta  et  in  con- 
suetudinem  traducta  haberetur,  homines  eius  intelligentes  atque  exercitatos  tan- 
tum  aliis  praestituros,  ceteris  paribus,  quantum  sciens  ignaro,  doctus  rudi,  geo- 
metra  praestans  tironi,  algebraista  insignis  vulgari  calculatori."  De  scientia 
universali  p.  84.  Cfr.  p.  164 :  „Nec  multo  plus  laboris  hanc  ,scientiam  uni- 
versalem'  sive  ,calculum  philosophicum'  exigere  dixit,  quam  in  nonnullos  cursus 
aut  in  nonnullas  encyclopaedias  iam  inpensus  esset."  Ibid. :  ,,Neque  a  me  nisi 
eius  initia  traduntur,  hoc  est,  praecepta  elementaria,  ex  quibus  certum  sit,  ar- 
canas  regulas  non  usque  adeo  difficulter  inveniri  posse."  De  nat.  et  usu  scien- 
tiae  universalis.     Erdm.  p.  87,  88. 

1  „Z\var  ist  diese  Arbeit  des  Aristoteles  nur  ein  Anfang  und  gleichsam 
das  ABC.  .  .  .  Doch  ist  es  bisweilen  rathsam,  dass  man  sich  an  solche  Bauern- 
rechnung  und  Kinderlogik  halte.  .  .  .  Ich  stehe  in  den  Gedanken ,  dass  ein 
schlechter  Kopf  mit  den  Hilfsvortheilen  und  deren  Uebung  es  dem  Besten  be- 
vorthun  konnte,  gleichwie  ein  Kind  mit  dem  Lineal  bessere  Linien  ziehen  kann, 
als  der  grosste  Meistcr  aus  freier  Hand.  Die  herrlichen  Ingenia  aber  wiirden 
unglaublich  weit  gehen  konnen,  wenn  die  Vortheile  dazu  kamen.  .  .  .  Dass 
diese  Vernunftkunst  noch  unvergleichlich  hoher  zu  bringen ,  halte  ich  fiir  ge- 
wiss.  .  .  .  Ich  muss  bekennen,  dass  alle  unsere  bisherigen  Logiker  kaum  ein 
Schatten  dessen  seien,  so  ich  wunsche."  In  epist.  ad  G.  Wagner  ap.  Erdm. 
p.  420  sqq. 

Deus  est  deceptor,  qui  eam  nobis  obiicit.  Quid  enim,  si  natura  nostra  non 
erat  forte  capax  phaenomenorum  realium;  profecto  non  tam  accusandus  foret 
Deus,  quam  gratiae  ei  agendae.  Efficiendo  enim,  ut  phaenomena  illa,  quum 
realia  esse  non  possent,  saltem  consenticula  essent,  praestitit  nobis,  quod  in 
omni  vitae  usu  realibus  phaenomenis  aequipolleret.  Quid  vero,  si  tota  haec 
brevis  vita  non  nisi  longum  quoddam  somnium  esset,  nosque  moriendo  evigila- 
remus?  .  .  .  nemo  sanus  Deum  deceptorem  dicet,  si  forte  contingeret,  breve 
aliquod  somnium  admodum  distinctum  et  congruum  animo  obversari."  l 

Et  omnes  hi,  Cartesius,  Locke,  Leibnizius,  alii,  a  philosophia 
antiqua  eo  desciverunt ,  quod  quiddam  subiectivum  pro  ultimo 
motivo  certitudinis  et  veritatis  criterio  statuerunt. 

62.  Christianus  Wolff  (1679 — 1754)  quum  in  philosophia  na- 
turali  nonnulla  ex  Leibniziana  philosophia  omitteret,  in  rebus  lo- 
gicis  vestigia  Leibnizii  secutus  est.  In  disciplinis  omnibus  evi- 
dentiam  clarissimam  curandam  esse  voluit,  quam  effici  putavit  solis 
adhibitis  syllogismis  more  mathematicorum.  Ex  quo  illa  logica 
orta  est,  quam  mathematico-scholasticam  dicunt.  Itaque  omnia  ex 
principiis  primis  per  „demonstrationem"  deducenda  esse  docuit. 
Illa  sola  iudicia  vera  esse,  quae  per  subiecti  analysim  efficerentur, 
ea  autem  sola  per  analysim  statui  posse,  quae  in  ipso  subiecto  in- 
venirentur.  Disciplinarum  empiricarum  vim  et  utilitatem  totam  in 
eo  sitam  esse,  quod  his  disciplinis  praeclare  ea  confirmari  possent, 
quae  in  philosophia  rationali  ex  principiis  supremis  a  priori  de- 
ducta  essent.  Wolffius  primus  in  rebus  philosophicis  linguam 
Germanicam  adhibuit. 

Ex  Wolffianis  imprimis  commemoratione  digni  sunt  G.  B.  Bilfinger 
(1693 — 1750),  qui  in  suis  „Dilucidationibus"  doctrinam  Wolffii  praeclare  ex- 
posuit;  Lunw.  Phil.  Thumming  (1697 — 1728),  qui  institutiones  philosophiae  Wolf- 
fianae  scripsit;  Martinus  Knutzen  (f  1751),  quo  Kantids  magistro  est  usus; 
Alex.  Gottlieb  Baumgarten  (1714 — 1762),  inter  omnes  fortasse  celeberrimus ; 
Godefridus  Ploucquet  (1716 — 1790),  qui  vestigiis  Leibnizii  fideliter  insistens 
libellum  scripsit  de  arte  characteristica  et  methodo  calculandi  in  logica. 

In  Italia  secundum  methodum  Wolffianam  philosophatus  est  Antonius 
Genuensis  (nat.  1712),  qui  ex  Locke,  Leibniz,  aliis  recentis  aetatis  varia  elegit, 
quibus  philosophiam  Aristotelicam  impugnaret. 

63.  Ioann.  Henric.  Lambert  (1728  —  1777)  Wolffium  sequens  et 
ad  Kant  accedens  novum  organum  scripsit  de  investiganda  veritate, 
in  quo  distinxit  dianoiologiam  sive  disciplinam  de  legibus  cogno- 
scendi,  alethiologiam  sive  disciplinam  de  conceptibus  et  principiis, 
semioticam  sive  doctrinam  de  signis  rerum  et  conceptuum,  phaeno- 

1  De  modo  distinguendi  phaenomena  realia  ab  imaginariis.  Edit.  Erdmann 
p.  444  a. 

menologiam  sive  doctrinam  de  vanis  apparentiis.  Is  conatus  est 
placita  Empiristarum  Anglorum  cum  doctrina  Wolffiana  componere. 
Si  quis  explicare  vellet,  unde  esset  cognitio  humana,  eum  dixit  se- 
parare  debere  formam  cognitionum  nostrarum  earumque  materiam  *. 

64.  Atque  hoc  temporum  impetu  etiam  aliqui  ex  philosophis 
scholasticis  in  admirationem  et  imitationem  Leibnlzii  et  Wolffu 
abrepti  sunt. 

Quorum  sententia  ex  his  Storchenath  verbis  facile  perspicietur :  „Quo 
tempore  Anglia  suo  gloriabatur  Newtono,  Germaniam  nostram  Leibnizii  magnum 
inter  eruditos  nomen  illustravit.  Scholasticorum  ille  quidem  philosophiam  non 
ex  integro  repudiandam,  in  multis  tamen  emendandam  esse  censuit;  eam  ob 
rem  obscuras  confusasque  eorum  notiones  ad  claras  et  distinctas  reduxit;  ter- 
minos  inanes,  quibus  illorum  scripta  scatebant,  extirpavit;  methodum  denique 
mathematicam  in  auxilium  vocavit  .  .  .  atque  ita  excellentis  doctrinae  famam 
sibi  comparavit,  nactusque  est  sectatores  in  Germania  praecipue  non  paucos, 
ex  quibus  Leibnizianorum  secta,  hodie  in  metaphysicis  praecipue  florens,  est 
conflata.  Omnium  antesignanus  est  Christ.  Wolffius,  magno  editorum  volu- 
minum  numero  clarissimus.  .  .  Hunc  ingens  turma  comitatur  eorum,  qui  logicam 
et  metaphysicam  ad  mentem  Leibnizii  concinnarunt.  .  .  Ad  extremum  hoc  loco 
dissimulandum  non  est,  Leibnizium,  uti  eruditis  suis  laboribus  ad  logicae  prae- 
sertim  et  metaphysicae  splendorem  plurimum  contulit ,  ita  abstractis ,  quibus 
plus  aequo  indulsit,  ratiociniis  ad  opiniones  quasdam  non  parum  absurdas 
lapsum  esse."  2 

Neque    tamen    in    ipsa    Germania    deerant,    qui   Leibnizio    et 

Wolffio  admodum  essent  infensi. 

Ita  opera  Ioannis  Ioachimi  Lange  (1670 — 1744)  effectum  est,  ut  Wolffius 
tamquam  de  Atheismo  suspectus  ex  regno  Borussiaco  expelleretur.  Plura  contra 
Leibnizii  WoLFFiique  scripsit  Andr.  Rudiger  (1671 — 1731),  qui  ideas  omnes  oriri 
a  sensione  voluit.  Et  magis  etiam  Wolffianismum  impugnavit  Chr.  Aug.  Crusius 
(1712 — 1775).  A  quo  non  multum  discessit  Ioach.  Georg  Daries  (1714 — 1772), 
qui  in  „Elementis  metaphysicis"  methodum  quidem  Wolffianam  secutus  est, 
quoad  rem  autem  omnia  fere,  quae  Leibnizh  et  Wolffii  propria  erant,  reiecit. 
Sed  iam  ad  Anglos  redeundum  est. 

65.  Philosophi  illius  temporis  reliqui.  Georgius  Berkeley  (1685  ad 
1753)  quum  Materialismum  impugnare  vellet,  persuasionem  de  reali 


1  Cfr.  R.  Zimmermann:  Lambert  der  Vorganger  Kants.    Viennae  1879. 

2  Prolegomena  in  philosophiam  p.  48.  Quanta  autem  apud  multos  ipsius 
philosophiae  scholasticae  studiosos  per  nimiam  istam  novarum  rerum  admira- 
tionem  invecta  sit  philosophiae  Aristotelicae  ignoratio,  videre  est  in  Adamo 
Contzen  ,  praestantis  ingenii  viro  et  omni  laude  digno  ;  qui  haec  scribere  po- 
tuit:  „Cartesius  primus  ille  aut  inter  primos  fuit,  qui  in  rebus  philosophicis 
rationem  magis  quam  auctoritatem  sequi  docuit,  primus,  qui  vocabulis  non  con- 
tentus,  in  res  ipsas  studia  convertit."     Praelectiones  logicae  p.  188. 

corporum  extra  nos  existentia,  iam  ab  aliis  ante  labefactatam, 
omnino  vanam  esse  dixit.  Docuerant  iam  Cartesius  et  Locke  nos 
sensibus  nostris  non  immediate  percipere  ipsas  res  externas,  sed 
affectiones  subiectivas  sive  imagines,  ex  quibus  per  longa  ratio- 
cinia  ad  cognoscendam  rerum  externarum  existentiam  realem  per- 
venire  possemus.  Id  tenuit  Berkeley,  et  ratiocinia  ista,  praecipue 
a  Cartesio  et  Malebranche  prolata,  acri  ingenio  expendit.  Quum- 
que  probationes  has  omnes  vanas  esse  perspiceret,  conclusit  nos 
scire  non  posse,  utrum  extra  nos  revera  existerent  corpora  necne. 
jSTeque  solum  nos  omni  de  existentia  corporum  certitudine  desti- 
tutos  esse  docuit,  sed  ipsa  corpora  revera  non  existere,  eo  quod 
notio  corporis  ut  substantiae  extensae  contradictionem  involveret. 
Ipsum  igitur  „Esseu  rerum  sensibilium  nihil  esse  nisi  „Percipiu. 
Sibi  „corpus"  quoddam  imagine  repraesentare  nihil  aliud  esse, 
nisi  sibi  repraesentare  quoddam  „Percipi".  Deum  ut  suam  nobis 
sapientiam  manifestaret,  immediate  in  mente  nostra  producere  sen- 
sationes  et  ideas  corporum1. 

66.  David  Hume  (1711 — 1776),  Baconem,  Lockium,  Berkeley 
secutus,  naturam  humani  intellectus  perscrutari  conatus  est.  Di- 
stinguit  repraesentationes  fortiores  et  debiliores.  Fortiores  oriri 
in  nobis  subito  post  habitas  impressiones;  debiliores  fortiorum  re- 
liquias  esse  et  imagines;  has  ideas  vocari.  Harum  idearum  re- 
lationes  cognosci  per  scientiam.  Consuetudine  nixos  nos  scire 
post  similia  evenire  similia;  res  antecedentes  vocari  a  nobis 
„causasu,  sequentes  autem  „effectus".  Invincibili  nisu  nos  eo  ferri, 
ut  credamus  res  existere,  et  futurum  praeterito  simile  fore.  Con- 
ceptus  universales  revera  nullos  esse,  quum  nos  semper  cogitemus 
res  singulares  confusas,  et  ne  has  quidem  ut  substantias,  sed  ut 
aggregata  repraesentationum.  Nexus  causales  a  nobis  penitus  igno- 
rari  dicit.  Unde  enim,  inquit,  hos  cognoscamus?  Per  analysim? 
Sed  effectus,  quum  non  lateat  in  causa,  neque  analysi  in  causa 
reperiri  potest.  Per  experientiam?  Sed  haec  nihil  nos  docet,  nisi 
effectum  post  causam  esse,  non  autem  propter  causam. 

Neque  immerito  Hume  ut  fautor  et  patronus  Scepticismi  recentiore  aetate 
omnium  praestantissimus  celebratur.  Quae  de  omni  certitudine  desperatio  apud 
Hume  ex  duplici  fonte  orta  est,  ex  Sensualismo  et  Subiectivismo.  Ut  rem  paucis 
comprehendamus ,  haec  erat  prior  Humii  ratiocinatio :  Omnis  cognitio  ex  ex- 
perientia  sensili  nascitur;  sed  ex  hac  nihil  de  principio  causalitatis  statui  potest; 
hoc  ergo    principium   reiiciendum    est.     Sed   hoc   principio    semel   reiecto ,    iam 


1  A  Treatise  concerning  the  principles  of  human  knowledge  §  3. 

veritates  omnes  ordinis  rationalis  fundamento  carent.  Altera  vero  haec:  Nihil 
nos  percipimus  nisi  imagines  sive  affectiones  subiectivas;  ergo  his  exceptis  sub- 
iectivis  „ideisu  nihil  est,  de  quo  certi  esse  possimus.  Ut  enim  de  conformitate 
harum  imaginum  cum  rebus,  quarum  sint  imagines ,  iudicare  possimus ,  praeter 
has  ideas  etiam  ipsas  res  in  seipsis  cognoscere  oportet.  Solis  ergo  perceptis 
imaginibus,  nulla  de  rebus  ipsis  cognitio  certa  esse  potest. 

67.  Stephanus  Bonnet  de  Condillac  (1715 — 1780)  in  rebus 
plurimis  Lockium  secutus  est;  sed  omissa  „reflexione"  unicum 
tantum  humanae  cognitionis  fontem  admisit:  „sensationem",  ex 
qua  per  varias  transformationes  omnes  nostrae  cognitiones  oriren- 
tur,  ita  ut  praeter  sensationes  transformatas  haberemus  nihil. 

Et  sensatio  quidem,  ut  Condillac  philosophatur,  simul  repraesentat  aliquid 
ut  extra  mentem  positum,  simulque  mentem  grate  vel  ingrate  afficit.  Ex  sen- 
satione  ut  „repraesentante"  ex  ordine  nasci  attentionem,  memoriam,  compara- 
tionem,  iudicium ,  reflexionem,  imaginationem ,  ratiocinium;  harum  rerum  fa- 
sciculum  esse  id,  quod  vocetur  „intellectus".  Ex  sensatione  autem  ut  „afficiente" 
nasci  desiderium  et  aversionem,  necessitates  varias  psychicas,  amorem  et  odium, 
spem  et  timorem,  et  in  hoc  genere  alia,  quarum  collectio  sit  id,  quod  vocetur 
„voluntas".  Originem  cognitionum  explicat  famosa  illa  hypothesi.  statuae  sen- 
satione  praeditae,  quam  rem  exscripsit  ex  libello  scripto  a  Diderot  (Lettres 
sur  les  aveugles,  1749).  Et  causam  linguarum  deduxit  ex  hypothesi  duorum 
infantium  in  deserto  relictorum  *. 

Petrus  Laromigniere  (1756 — 1837)  etsi  se  Cartesianum  pro- 
fessus  est,  tamen  vix  non  omnino  secutus  est  Condillac  Distin- 
guens  in  homine  duo  attributa  primaria,  passivitatem  et  activitatem, 
ex  sola  activitate  facultates  omnes  tum  intellectus  tum  voluntatis 
oriri  censet. 

Activitatem  ad  directe  aliquid  cognoscendum  esse  „attentionem" ;  ex  atten- 
tione  iterata  produci  „comparationemu;  comparatione  duplici  constitui  „ratio- 
cinium" ;  atque  haec  tria :  attentionem,  comparationem,  ratiocinium,  si  accipiantur 
simul,  efficere  intellectum.  Simili  ratione  dicit  activitate,  quae  ad  aliquod 
bonum  obtinendum  dirigatur,  effici  „desiderium",  ex  quo  „electiou  nascatur,  et 


1  Essai  sur  1'origine  des  connaissances  humaines,  1746;  Trait6  des  sen- 
sations,  1754;  Logique  ou  les  premiers  developpements  de  l'art  de  penser,  1780. 

Hunc  secutus  est  Destutt  de  Tracy,  Elements  d'ideologie,  5  parties; 
3e  part.  Logique,  2  edit.  Paris  1818. 

Franqois  Pierre  Gonthier  Maine  de  Biran  (1766 — 1824)  ab  initiis  Con- 
dillacianis  profectus  (Sur  1'infiuence  de  l'habitude  a  la  faculte  de  penser,  1802) 
postea  mysticum  quemdam  Pantheismum  professus  est  (Nouveaux  essais  d'an- 
thropologie,  1823). 

Sunt  praeterea  plurimi,  qui  ex  mente  Coxdillac  de  rebus  logicis  scripse- 
runt,  quos  enumerare  longum  est.  Inter  quos  in  Italia  Domenico  Romagnosi 
(1761  —  1835);  in  Lusitania  Silvestre  Pinheiro  Ferreira  (1769  — 1846);  in  Po- 
lonia  Ios.  Sniadecki  (1819). 

deinde  „libertas",  quibus  tribus  simul  sumptis  efficiatur  „voluntas".  Et  ideas 
omnes  a  sensu  deducendas  esse  vult ;  eo  enim  ipso ,  quod  aliquis  sensus  con- 
fusus  fiat  distinctus,  fieri  ideam.  Quattuor  species  sensuum  tamquam  quattuor 
fontes  idearum  distinguuntur :  sensatio  in  sensu  sive  sensatio  proprie  dicta, 
sensus  actionis  facultatum  animae  sive  sensus  intimus,  sensus  relationis,  sensus 
moralis  1. 

68.  Claudius  Buffier  S.  I.  (1640 — 1737)  quum  doctrinam  Car- 
tesianam  et  Lockianam  componere  vellet,  eo  adductus  est,  ut  in- 
natum  quiddam  admitteret,  negaret  tamen  id  habere  naturam 
idearum.  Sicut  igitur  Leibnizius  ideas  suas  „virtuales",  quae  in- 
natae  essent,  invenit,  ita  Buffier  sensum  quendam  communem 
posuit  a  natura  datum,  qui  esset  cognitionis  humanae  principium. 
Atque  is  primus  fuisse  videtur,  qui  expressis  verbis  hunc  sensum 
sive  instinctum  principiis  cognitionis  humanae  annumeraverit.  Atque 
ita  Buffier  scholae,  quam  Scoticam  vocant,  cuius  caput  extitit 
Thomas  Reid,  viam  latius  aperuit 2. 

Thomas  Eeid  (1710—1796)  quum  Scepticismum  impugnare 
vellet,  Lockio  et  Humio  sese  opposuit  negans  omnes  cognitiones 
nostras  ex  sola  sensatione  originem  ducere.  Sensationes  vel  sim- 
plicissimas  (ut  perceptionem  odoris)  iam  iudicia  quaedam  necessaria 
et  universalia  adiuncta  habere  opinatus  est,  in  quo  genere  essent 
principia  substantiae  et  causalitatis.  Haec  igitur  iudicia  primitiva 
ex  experientia  hauriri  non  posse.  Ea  fassus  est  non  esse  nobis 
innata  ut  iudicia  sive  principia  explicita.  Neque  scivit  ea  per  ab- 
stractionem  ab  intelligentia  post  experientiam  formari  posse.  Re- 
liquum  igitur  erat,  ut  diceret,  ea  a  nobis  admitti  propter  instinctum 
caecum  naturae  nostrae  inditum.  Eius  generis  principia,  quae  ab 
omnibus  hominibus  propter  invincibilem  naturae  impetum  admit- 
terentur,  numeravit  octo.  Praeterea  repraesentationes  omnes  inter 
se  associari  propter  consuetudinem  docuit. 

Dugald  Stewart  (1773 — 1828)  Reid  secutus,  legem  psychicam 
naturae  nostrae  insitam  esse  dixit,  qua  adigeremur  ad  credendum 
psychicis  nostris  phaenomenis. 

69.  Kant  et  qui  eum  secuti  sunt.  Immanuel  Kant  (1724  ad 
1804),  Regiomontanus,  tum  solum  videbatur  sibi  Scepticismum  ab 
Hume  denuo  in  scientiam  introductum  efficaciter  impugnare  posse, 

1  Elements  de  metaphysique ,  1788.  Legons  de  philosophie  ou  essai  sur 
les  facultes  de  Pame,  1815 — 1818. 

2  Traite  des  verites  premieres ;  Elements  de  m^taphysique  mis  a  la 
portee  de  tout  le  monde;  Cours  des  sciences  sur  les  principes  nouveaux  et 
simples  (1732). 

si  a  defendenda  obiectiva  cognitionum  nostrarum  realitate ,  quae 
extra  mentem  cogitantem  locum  haberet,  omnino  recederet,  eo 
contentus,  ut  vim  cognitionum  humanarum  intra  ambitum  subiecti 
cogitantis  conclusam  defenderet.  Omnibus  igitur  cognitionibus 
nostris  vim  obiectivam  et  realitatem,  quae  ipsum  cognitionis  actum 
transcenderet,  ademit,  nostrisque  cognitionibus  solum  obiici  duxit 
phaenomena  sive  apparentias ,  quae  activitate  nostra  effectae  et 
actui  nostro  immanentes  essent.  Itaque  eam  tantum  cognitionis 
obiectivitatem  admisit,  quae  actui  immanens  et  ordini  subiectivo 
inesset,  deserens  illam,  quae  actum  nostrum  transcenderet  et  in 
ordine  reali  reperiretur.  Ordinem  realem,  qui  extra  actum  cog- 
nitionis  sit,  nominat  transcendentem  (vi  vocis  ab  usitata  sig- 
nificatione  ad  hanc  novam  avocata),  et  respectum  cognitionis  nostrae 
ad  ordinem  illum  transcendentem  vocat  transcendentalem; 
transcendentales  vocat  conditiones,  quae  ante  omnem  experientiam 
ex  parte  nostra  ad  efficiendas  cognitiones  requirantur.  Ordinem 
transcendentem ,  quum  priore  tempore  aliquid  neglexisset,  postea 
omni  diligentia  affirmavit  et  agnovit,  concedens  illi  „Esse"  quod- 
dam,  ad  quod  nos  propter  principium  causalitatis  ex  phaenomenis 
tamquam  ad  causam  haec  excitantem  concludere  possemus,  quod 
tamen  „Esse"  nobis  plane  ignotum  et  occultum  maneret. 

Secundum  haec  placita  a  logica,  cui  dirigendam  cogitationem 
pure  subiectivam  reliquit,  criticam  secrevit,  et  praecipue  „Criticam 
rationis  purae". 

Distinguit  enim  Kant  „rationem"  puram  et  „rationem"  logicam  sive  for- 
malem.  „Rationem"  logicam  facultatem  esse  dicit  concludendi  sive  subsumendi 
iudicium  quoddam  sub  iudicio  universaliore,  a  qua  diversus  sit  intellectus,  qui 
conceptus  (ideas  aestheticas)  et  iudicia  formet.  „Rationem"  puram  esse  quen- 
dam  quasi  intuitum,  ex  quo  oriantur  conceptus  (ideae  transcendentales)  iudicia- 
que,  quae  nullo  modo  ab  experientia  pendeant  („a  priori"  ea  vocat). 

Non  posuit  Kant  in  cognitionum  „claritate",  „distinctione",  „contradictionis 
absentia"  illud  momentum,  quod  maximi  fecerant  Cartesius  et  Leibnizius;  sed 
in  hoc  Lockii  vestigiis  ingressus  est,  quod  potissimum  ad  cognitionis  nostrae 
originem  attendendum  esse  duxit.  Cui  negotio  in  „Critica  rationis  purae" 
navans  operam,  cognitionis  humanae  originem,  ambitum,  limites  conatus  est 
statuere.  Distinguit  iudicia  analytica,  in  quibus  mens  contradictionem 
cavere  debeat,  et  synthetica,  quibus  aliquod  praedicatum  subiecto  sic  ad- 
iudicetur,  ut  nulla  huius  adiudicationis  ratio  in  conceptu  subiecti  vel  praedicati 
inveniatur.  Haec  iudicia  synthetica  in  experimentalia  distinguit,  quae  sint  ac- 
cidentalia  et  particularia,  et  in  talia,  quae  ab  experientia  nullo  modo  pendeant, 
sed  tota  ex  necessitate  subiectiva  oriantur  et  sint  necessaria  et  universalia: 
Horum  iudiciorum  ut  originem  explicet,  in  mente  innatas  formas  ponit  sub- 
iectivas ;  duas  aspectabilitatis  formas :  spatium  et  tempus;  et  duodecim  ad 
usum  intellectus  categorias. 

In  iudiciis  illis  principium  vitandae  contradictionis  negat  ullam  vim 
habere.  Ita  docuit,  in  nostra  de  mundo  cogitatione  quattuor  revera  antinomias 
sive  contradictiones  inesse,  quae  nulla  ratione  solvi  possent:  mundum  in  spatio 
et  tempore  existentem  simul  esse  finitum  et  non  finitum;  materiam  in  infinitum 
dividi  posse  et  non  posse;  omnia  evenire  secundum  legem  causalitatis  neces- 
sariam  et  simul  aliqua  fieri  ex  libera  voluntate ;  mundum  habere  sui  causam  et 
non  habere.     Atque  ita  esse  quattuor  theses  et  antitheses. 

Kaxt  quum  in  cognitione  distingueret  materiam  et  formam ,  non  tamen 
voluit  obiectum  cognitionis  esse  aliquid  ex  forma  et  materia  compositum ;  sed 
solis  elementis  formalibus  rationem  obiecti  tribuit;  id  quod  ab  Herbart  his 
breviter  expressum  est:    Obiectum    cognitionis  reperitur  in  formis  cognitionis  *. 

Logicam  generatim2  censuit  tradere  regulas  cogitandi3.  Hanc 
in  logicam  formalem  (universalem)  distinxit  et  transcenden- 
talem  (specialem),  prout  repraesentationes  obiectivae  in  ea  negli- 
gerentur  aut  attenderentur 4.  Logicam  formalem  iterum  in  logicam 
puram  distinxit,  quae  omnes  affectiones  in  subiecto  ex  quacunque 
experientia  exortas  negligeret,  ad  principia  dumtaxat  attendens, 
quae  inessent  in  subiecto  a  priori,  i.  e.  ante  omnem  experientiam 5, 
et  logicam  applicatam,  qua  leges  rationis  purae  applicarentur 
ad  subiectum  cogitans ,  quatenus  id  homo  esset  et  experientiae 
substaret 6. 

Et  universam  suam  inquisitionem  criticam  in  omnes  facultates 
cognoscitivas  tribus  potissimum  libris  absolvit :  Critica  rationis 
purae7,  Critica  rationis  practicae8,  Critica  rationis  iudicativae 9. 

1  „In  der  Form  des  Wissens  ist  zugleich  sein  Gehalt  anzutreffen."  Opp. 
tom.  IV.  p.  317. 

2  „Vernunftlehrewt,  „formale  Philosophie". 

3  „Wissenschaft  von  den  Regeln  des  Denkens,  d.  i.  der  Verkniipfung  un- 
serer  Vorstellungen  zu  Begriffen,  Urtheilen  und  Schliissen." 

4  „Formale  Logik  ist  Logik  ohne  Riicksicht  auf  dasjenige  (Vorstellungen, 
Gegenstande) ,  was  gedacht  wird.  Praktische  Logik  ist  Logik  mit  Riicksicht 
auf  bestimmte  Materialien  und  Gegenstande  des  Denkens  (worunter  man  auch 
zuweilen  gewisse  Uebungen  nach  den  Regeln  der  reinen  Logik  versteht);  Or- 
gana,  Methodenlehre  einer  Wissenschaft.  Transcendentale  Logik  ist  die  Wissen- 
schaft  des  reinen  Denkens  der  Gegenstande." 

5  „Reine  Logik  ist  Logik  ohne  Beziehung  auf  die  subjective  Beschaffen- 
heit  des  Denkenden,  aus  lauter  Principien  a  priori." 

6  „Angewandte  Logik  ist  Logik  mit  naherer  Bestimmung  und  Anwendung 
der  reinen  Vernunftgesetze  auf  das  denkende  Subject,  sofern  es  durch  Erfahrung 
erkannt,  und  in  der  empirischen  Anthropologie  erklart  wird ;  Logik  des  mensch- 
lichen  Denkens." 

7  „Kritik  der  reinen  theoretischen  Vernunft." 

8  „Kritik  der  praktischen  Vernunft." 

9  „Kritik  der  Urtheilskraft."  Logicam  edidit  Iasche  secundum  notas,  qui- 
bus  Kant  explicans  logicam  Meieri  in  praelectionibus  exornaverat. 

Ex  his  maximopere  „Critica  rationis  purae"  est  attendenda.  Cuius  tamen 
extat  editio  duplex  (1781  et  1787),  quarum  utraque  ingentem  sectam  sequacem 
habuit,  quarum  una  sibi  nomen  Idealismi  imposuit,  altera  Realismi.  Quum  enim 
I.  G.  Fichte  aliique  ex  editione  prima  intrepida  constantia  atque  audaci  con- 
secutionum  perpetuitate  traxissent  conclusiones  omnino  idealisticas  sive  sub- 
iectivisticas ,  ita  ut  extra  mentem  cogitantem  negarent  esse  quidquam :  Kantius 
ipse,  quippe  qui  id  sibi  proposuisset,  ut  impugnaret  etiam  Idealismum  illum 
purum  quem  Berkeley  induxerat ,  terrore  perculsus  opus  suum  fassus  est  in- 
digere  non  quidem  emendationis  et  retractationis,  sed  tamen  explicationis  multi- 
plicis.  Quocirca  scripsit  Criticae  purae  editionem  alteram ,  quae  eo  differt  a 
priore ,  quod  in  ea  realitas  rerum  extra  mentem  revera  existentem  multis  locis 
est  affirmata.  Inter  eos,  qui  praeferunt  editionem  priorem ,  eminent  Fichte, 
Rosenkranz  ,  A.  Schopenhauer ,  Kuno  Fischer.  Editionem  alteram  sequuntur 
Herbart,  Hartenstein,  alii. 

Et  plurimi  sunt,  a  quibus  logica  „formalis"  ex  mente  Kantii 
exculta  est 4. 

70.  Postquam  philosophiae  Kantianae  dogmata  longe  lateque 
per  Germaniam  divulgata  sunt,  haud  pauci  eo  sunt  progressi,  ut 
doctrinam  pantheisticam  Spinozae,  usque  ad  illa  tempora  oblivioni 
fere  traditam ,  revocarent.  Negant  Pantheistae  nos  vel  intellectu 
vel  sensu  ipsas  res  percipere  secundum  ipsarum  Esse  „reale" ; 
tantum  percipere  nos  docent  „phaenomena" ;  negant  igitur  apparere 
in  phaenomenis  ipsas  rerum  realitates.  Nihil,  inquiunt,  cogno- 
scimus  nisi  ea,  quorum  nosmetipsi  causa  sumus ;  cognoscimus  autem 
universum  mundum ,  nos  ergo  certum  est  constituere  id ,  quod 
omnium  rerum  causa  est.  Praeterea  id,  quod  est  cognoscibile,  est 
intra  nos;  sed  quidquid  est,  est  cognoscibile;  ergo  quidquid  est, 
est  intra  nos;  sed  quidquid  est  intra  nos,  est  unum  idemque  nobis- 
cum;  ergo  quidquid  est,  est  unum  idemque  ac  nos. 

His  logicae  magistris  si  credimus,  et  sensu  et  intellectu  percipimus  tan- 
tum  multitudinem  quandam  rerum  pure  phaenomenalem  et  relativam.  Sed  per 
„speculationemu  vel  „intuitum  rationis  purae"  cognoscimus  illam  multitudinem, 
diversitatem ,    oppositionem   oriri    quadam  evolutione   vel   emanatione   vel  deter- 

1  Inter  quos  praecipui  sunt:  Maimon  (Versuch  einer  neuen  Logik,  oder 
Theorie  des  Denkens,  1794),  Bouterwek  (Idee  einer  Apodiktik,  1799;  Lehrbuch 
der  philosophischen  Wissenschaften,  1813),  Krug  (Logik  oder  Denklehre,  1806), 
Twesten  (Logik,  insbesondere  Analytik,  1825;  Grundriss  der  analyt.  Logik, 
1834),  Fries  (System  der  Logik,  edit.  3.  1837),  Laurence  P.  Hickok  (The  Logic 
of  reason,  universal  and  eternal.  Boston  1875);  Ch.  Renouvier  (Esaais  de  cri- 
tique  generale.  Paris  1854,  edit.  2.  1875),  A.  Tandel  (Cours  de  logique,  Liege 
1844);  in  Polonia  Andreas  Sniadeoki  (1799),  Felix  Iaronski  (1812),  Ios.  Sza- 
niawski.  Et  nostro  tempore  in  plurimis  libris  ad  usum  scholae  conscriptis 
vestigia  Criticismi  reperies,  velut  apud  Theob.  Zieqler,  Lehrbuch  der  Logik. 
Bonn  1881. 

minatione  vel  nescio  quo  processu  dialectico  ex  ente  primitivo  et  absoluto, 
quod  sit  unum  et  omnia.  Atque  illam  notionem  entis  generalem,  quam  habe- 
mus  admodum  vagam  et  indeterminatam,  omni  determinatione  carentem,  dicunt 
Pantheistae  esse  ens  unum,  perfectissimum,  absolutum.  Quod  ab  aliis  alio  modo 
enuntiatur.  Fichte,  qui  ipsum  omnium  rerum  „Esse"  totum  et  integrum  traxit 
in  subiectum  cogitans  („Ego"),  hoc  „Ego"  acri  manu  prehensum  abstrahit  et  ab 
obiecto  cognito  et  a  subiecto  cognoscente,  et  rem  illam  quae  relinquatur  nudam 
et  abstractissimam  salutat  „Ego  purum".  Schelling  ope  abstractionis  reiicit 
ipsam  sui  conscientiam ,  et  adhibens  „intuitionem  intellectualem"  videt  ipsum 
„Absolutumu,  in  quo  iam  ea,  quae  extra  differre  inter  se  videntur,  non  diffe- 
runt;  quod  igitur  sit  absoluta  subiecti  et  obiecti  identitas  et  „indifferentia  om- 
nium  differentium11.  Hegel,  ad  Fichte  fere  regressus,  per  abstractionem  ex 
cogitatione  realitatem  omnem  removet;  deinde  vero  ex  cogitatione  sive  idea 
omnino  vacua  et  indeterminata  per  deductionem  dialecticam  omnem  realitatem 
extrahit,  concipiens  hanc  „ideam"  sive  „processum  logicum"  ut  ens  absolutum, 
cui  tamquam  uni  infinito  filo  sive  funi  inhaereant  et  mentes  cogitantes  et  entia 
cogitata  tamquam  totidem  vanae  apparentiae. 

Quibus  ex  dictis  intelligitur ,  Kantium  Pantheismo  latissimam 
viam  aperuisse,  ut  antea  neminem.  Quum  enim  id,  quod  nobis  in  co- 
gnitionibus  nostris  obiective  formaliter  repraesentatur,  quod  igitur  in 
cognitionibus  est  praecipuum,  in  formis  pure  subiectivis  posuisset, 
facile  erat  addere,  etiam  excitationem  illam,  quam  Kant  a  re  ex- 
terna  „ignota"  petierat,  a  subiecto  cognoscente  oriri,  secundum 
placita  Pantheismi  subiectivi;  vel  etiam  rem  illam  externam  „ignotam" 
esse  ipsum  ens  absolutum  secundum  placita  Pantheismi   obiectivi. 

71.  Logica  confecta  a  philosophis  modernis  nostri  saeculi.  Ioannes 
Theophilus  Fichte  (1762 — 1814)  Kantium  sequens  ens  illud  obiec- 
tivum,  quod  Kant  tamquam  ignotum  x  in  ordine  externo  existere 
permiserat,  negandum  esse  censuit,  illa  dumtaxat  ut  entia  agnos- 
cenda  esse,  sine  quibus  actus  cognoscitivus ,  quem  ego  ponerem, 
esse  non  posset;  ad  hunc  autem  actum  satis  esse,  ut  poneretur 
unum  „Ego"  indeterminatum,  quod  in  multis  „Ego"  appareret  eo 
modo ,  quo  somnians  somniando  personas  multas  induere  soleret, 
et  somniando  mundum  integrum  phaenomenalem  efficeret  (Bild- 
wesen).  Et  illud  „Ego"  apparere  sibi  continenter  per  quandam 
evolutionem  pure  idealem  secuudum  legem  tribus  elementis  scientiae 
fundamentalibus  expressam,  per  thesim,  qua  illud  se  ponat;  per 
antithesim,  qua  sibi  se  opponat ;  per  synthesim,  qua  se  positum 
et  sibi  oppositum  in  superiore  unitate  iterum  componat.  Ex  illo 
uno  principio  scientiam  omnem  deducendam  esse  voluit1. 


1  Cfr.  eius  opusculum:    Ueber  den  Begriff  der  Wissenschaftslehre ,    1794; 
et  opus  praecipuum :  Grundlage  der  gesammten  Wissenschaftslehre. 
Pesch,    Logica.    I.  6 

Logicam  distinguit  formalem  sive  communem  et  transcendentalem  *.  Lo- 
gicam  formalem,  quum  supponat,  quod  demonstrandum  sit,  funditus  evertendam 
esse  dicit 2.  „Egou  istud  summo  iure  horrere  cuncta  asseverat,  quibus  impediri 
possit,  ne  cum  libertate  et  ex  libidine  producat  cogitationes  quaslibet. 

Hoc  igitur  modo  Criticismus  Kaxtii  a  Fidhte  ad  Idealismum  absolutae 
subiectivitatis  (Reine  Ichbeitslebre)  provectus  est.  Philosophiam  universam 
duxit  esse  scientiam  scientiae  sive  doctrinam  scientiae  3. 

72.  Fried.  Guil.  Ios.  Schelling  (1775 — 1854)  Fichteo  contra- 
dicens  non  omnia  ad  ipsum  „Ego"  trahenda  esse  voluit,  sed  potius 
ad  „identitatem"  huius  „Ego"  et  „Non-Egott.  Nullam  enim  pu- 
tavit  cognitionem  esse  posse,  nisi  poneretur  obiecti  cogniti  realitas 
et  perfecta  eiusdem  cum  subiecto  cognoscente  identitas.  Quomodo 
enim,  inquit,  fieri  potest,  ut  cognoscam  aliquid,  quod  non  sit,  vel 
quod  a  me  diversum  sit?  Unde  ens  illud  Iv  xal  k9v  non  nomine 
„Ego"  vocari  voluit,  sed  potius  „identitatis  absolutae",  vel  „Ab- 
soluti";  vel ,  quia  hoc  „Absolutum"  esset  plane  indifferens  ad 
ordinem  idealem  et  realem,  nomine  „indifferentiae  omnium  dif- 
ferentium" ;  entis  igitur,  in  quo  differentia  omnis  et  oppositio  ipsius 
„Ego"  et  „Non-Ego",  ordinis  idealis  et  realis,  spiritus  et  naturae, 
infiniti  et  finiti,  unitatis  et  multitudinis,  possibilitatis  et  existentiae 
evanesceret.  Hanc  absolutam  identitatem  videt  mens  per  „intui- 
tionem  quandam  intellectualem",  eo  quod  ab  omni  subiecto  cogi- 
tante  et  ab  omni  re  cogitabili  abstrahit,  et  „absolutam  rationem" 
illam,  quae  est  media  et  indifferens  inter  subiectum  et  obiectum,  con- 
templatur.  Unde  fit,  ut  logica  formalis  ad  usum  scientiae  nihil  valeat*. 

1  „AUes  was  Denken  zum  Objecte  hat,  ist  Logik;  wir  haben  also  zwei 
verschiedene  Wissenschaften  des  Einen  Objectes,  die  gemeine  Logik  und  die 
transcendentale,  d.  i.  die  von  der  Philosophie  aus  angesehene  Logik."  Opp.  t.  9  ; 
posth.  t.  1  p.  111. 

2  „Die  Logik  lasst  das  Ich  denken  vor  allem  Denken.  .  .  .  Der  Logiker 
muss  das,  was  er  erkliiren  will,  schon  voraussetzen.  .  .  .  Der  Mensch  wird 
schlechthin  im  Wissen  geboren.  sein  Dasein  bringt  das  Wissen  mit  sich.  .  .  . 
Das  Wissen  selbst  denkt  urspriinglich.  .  .  .  Die  transcendentale  Logik  weiss, 
dass  das,  was  sie  treibt,  blosse  Reproduction  ist  des  urspriinglichen  Lebens 
des  Wissens;  die  gemeine  Logik  aber  meint,  es  sei  das  erste  urspriingliche 
Denken  selbst.  Jene  setzt  das  Wissen  voraus,  das  so  verfahren  ist,  wie  sie  es 
construirt,  und  bescheidet  sich,  ein  blosses  Nachbild  zu  sein,  und  eben  daher 
ist  sie  transcendental ,  weil  sie  sich  erkennt  als  dariiber  schwebend  iiber  dem 
wahren  Denken  .  .  .  d.  h.  auf  das  Urspriingliche  gerichtet."    L.  c.  p.  112 — 122. 

3  Fichteum  secuti  sunt  G.  E.  A.  Mehmel  (Analytische  Denklehre ,  1803) ; 
Ioh.  Bapt.  Schad  (Transcendentale  Logik,  1801;  Institutiones  philosophiae 
universae,  tom.  1,  logicam  complectens,  1812). 

4  System  des  transeendentalen  Idealismus,  1800,  p.  35—38;  Vorlesungen 
iiber  die  Methode  des  academischen  Studiums,  1S03 ,  p.  17  sqq.     Schellingium 

CaR.  ChRIST.  FrIEDR.  KRAUSE  (1781 1832)    SeCUtUS  ScHELLINGIUMy 

utPantheismum  cum  Theismo  (vel  potiusDeismo)  componeret,  systema 
posuit,  cui  nomen  Panentheismi  est  inditum.  Philosophiam  ab  in- 
tuitione  ipsius  „Ego"  exordia  trahere;  inde  procedendum  ad  con- 
ceptum  humanitatis  et  naturae ;  et  hinc  ascendendum  ad  conceptum 
essentiae  sive  Dei.  Nos  percipere  Deum  per  intuitum  immediatum 
sive  sensum1. 

73.  GEORG.  (jUIL.  PrIED.  HEGEL  (1770—1831)  obiectivam  illam 
realitatem,  quam  Kant  tenuerat  ut  ignotum  x,  hanc,  simili  fere 
qua  Fichte  ductus  ratione ,  penitus  negavit ,  et  ipsam  cogitatio- 
nem  logicam  duxit  esse  omnium  rerum  essentiam  et  realitatem 2. 
Hanc  cogitationem  sive  ideam  habuit  ut  iy  xal  ttSv,  quod  sese  pro- 
cessu  dialectico  in  momenta  diversa  et  inter  se  opposita  et  contra- 
dictoria  evolveret,  ita  ut  entia  cogitata  et  mentes  cogitantes  in- 
haererent  tamquam  accidentia  vel  potius  vana  phaenomena  illi 
processui  logico  tamquam  uni  substantiae.  Huius  processus  nos 
spectatores  esse.  „Si  cogitamus,  inquit,  non  nos  cogitamus,  sed 
realitas  in  nobis  cogitatur,  dum  nos  potius  passivos  nos  habemus." 

Quum  igitur  Schelling  omnia  ut  immota  et  quiescentia  conciperet,  Hegel 
omnia  in  motu  posuit.     Et  motum   quidem    posuit    esse   identitatem    inter  Esse 


secuti  sunt  Klein  (Verstandeslehre,  oder  Anschauungs-  und  Denklehre,  edit.  1. 
1810);  Thanner  (Wissenschaftliche  Logik,  1811);  Troxler  (Logik,  die  Wissen- 
schaft  des  Denkens  und  Kritik  aller  Erkenntniss,  1830);  Ioh.  Iac.  Wagner 
(Organ  der  menschlichen  Erkenntniss.    Erlangen  1830). 

Principia  philosophiae  Schellingianae  reperies  etiam  in  scriptis  Francisci 
Baader  (1765 — 1841)  et  Francisci  Hoffmann,  qui  distinguunt  logicam  theoso- 
phicam,  quae  agat  de  formis  cognitionis  Dei,  et  anthroposophicam ,  quae  agat 
de  formis  cognitionis  humanae;  atque  etiam  apud  Iosephum  Goluchowski  (1822). 

Neque  multum  distant  a  principiis  Schellingianis ,  qui  de  logica  scripse- 
runt  ex  schola  Gimtheriana:  W.  Kaulich  (Handbuch  der  Logik.  Prag  1869); 
I.  H.  Loewe  (Handhuch  der  Logik.     Wien  1881). 

1  Grundriss  der  historischen  Logik,  1803;  Abriss  des  Systems  der  Logik, 
1825;  mit  der  metaph.  Grundlage  der  Logik  verm.  Aufl.  1828;  die  Lehre  vom 
Erkennen  oder  Vorles.  iiber  die  anal.  Logik,  hrsg.  von  H.  K.  v.  Leonardi,  1836. 

Haec  philosophia  Krausiana  ab  Ahrens  (1808—1874)  in  linguam  Gallicam 
versa  multos  asseclas  adepta  est,  praecipue  inter  Franco-muratores. 

Kradsium  praeterea  secuti  sunt:  Lindemann  (Denkkunde  oder  Logik.  Solo- 
thurn  1846) ;  Tiberghien  (Essai  sur  la  generation  des  connaissances  humaines. 
Paris  1844;  Logique,  la  science  de  la  connaissance.  Paris  1865).  In  Hispania 
Del  Bjo,  qui  nonnulla  scripsit  adversus  Balmes. 

2  „Ausser  meinen  Gedanken  ist  an  der  Sache  nichts,  und  meine  Gedanken 
sind  ausser  der  Sache  nichts."  Ita  in  epist.  ad  Pfaff,  ap.  Rosenkranz  in  Heg. 
vita  p.  295. 

6* 

et  Non-esse.  Cuius  doctrinae  consequens  est,  ut  ubique  ipsum  Esse  et  Non- 
esse  idem  plane  esse  dicat.  Non  igitur,  sicut  Kant,  quattuor  tantum  antinomias 
sive  contradictiones  esse  voluit,  sed  omnia  contradictionibus  referta  esse,  immo 
contradictionibus  constitui  affirmavit  4.  Si  autem  omnia  simul  sunt  et  non  sunt, 
iam  sequitur  de  re  qualibet  quidlibet  affirmari  simul  et  negari  posse  illaesa 
veritate  2. 

Et  ex  Hegelii  mente  logica  a  metaphysica  separari  non 
potest;  in  ea  consideratur  ens-idea  in  primo  stadio  evolutionis. 
Distinguitur  logica  obiectiva,  quae  continet  doctrinam  de  ente  et 
doctrinam  de  essentia,  et  logica  subiectiva,  quae  continet  doctrinam 
de  conceptu  subiectivo3. 

74.  Fried.  Henr.  Iacobi  (1743 — 1819)  id,  quod  Kant  ex  iudiciis 
petierat  menti    nostrae  a  natura  insitis,    ex  actu  fidei  sive  caecae 

1  „Zu  bemerken  ist,  dass  nicht  nur  in  den  vier  besonderen  aus  der  Kos- 
mologie  genommenen  Gegenstanden  die  Antinomie  sich  befindet,  sondern  viel- 
mehr  in  allen  Gegenstanden  aller  Gattungen,  in  allen  Vorstellungen ,  Be- 
griffen  und  Ideen.  Dies  zu  wissen  und  die  Gegenstande  in  dieser  Eigenschaft 
zu  erkennen,  gehort  zum  Wesentlichen  der  philosophischen  Betrachtung;  diese 
Eigenschaft  macht  das  au3,  was  weiterhin  sich  als  das  dialektische  Moment 
des  Logischen  bestimmt."  Encyclopadie  der  philosophischen  Wissenschaften, 
1.  Thl.,  Berlin  1840,  §  48. 

2  Addit  Hegel  :  „Auf  dem  Standpunkt  der  alten  Metaphysik  wurde  an- 
genommen,  dass,  wenn  das  Erkennen  in  Widerspriiche  gerathe,  so  sei  dieses 
nur  eine  zufallige  Verirrung,  und  beruhe  auf  einem  subjectiven  Fehler  im 
Schliessen  und  Raisonniren.  Nach  Kant  hingegen  liegt  es  in  der  Natur  des 
Denkens  selbst,  in  Widerspriiche  (Antinomien)  zu  verfallen,  wenn  dasselbe  das 
Unendliche  erkennen  will.  .  .  .  Es  verdient  bemerkt  zu  werden,  dass  Kant  auch 
hier  bei  dem  bloss  negativen  Resultate  der  Nichterkennbarkeit  des  Ansich  der 
Dinge  stehen  geblieben,  und  nicht  zur  Erkenntniss  der  wahren  und  positiven 
Bedeutung  der  Antinomien  hindurch  gedrungen  ist.  Die  wahre  und  positive 
Bedeutung  der  Antinomien  besteht  darin,  dass  alles  Wirkliche  entgegengesetzte 
Bestimmungen  in  sich  enthalt,  und  dass  somit  das  Begreifen  eines  Gegenstandes 
nur  soviel  heisst,  sich  dessen  als  einer  concreten  Einheit  entgegengesetzter  Be- 
stimmungen  bewusst  zu  werden."     L.  c.  Zusatz. 

3  Wissenschaft  der  Logik,  edit.  2.  1834;  Encyclopiidie  der  philosophischen 
Wissenschaften  im  Grundrisse,  1.  Thl. :  Die  Wissenschaft  der  Logik,  §§  19 — 244. 

Ex  mente  Hegelii  de  rebus  logicis  scripserunt:  G.  A.  Gabler  (Lehrbuch 
der  philos.  Propadeutik.  Erlangen  1827);  Mussmann  (De  logicae  et  dialecticae 
notione  historica,  1828);  Hinrichs  (Grundlinien  der  Philosophie  der  Logik. 
Halle  1826);  I.  E.  Erdmann  (Grundriss  der  Logik  und  Metaphysik.  Halle  1841; 
edit.  4.  1864);  Franz  Riese  (Philos.  Propadeutik,  1845);  Rosenkranz  (Wissen- 
schaft  dcr  log.  Idee.  Konigsberg  1859) ;  Kuno  Fischer  (Logik  und  Metaphysik, 
edit.  2.  Heidelberg  1865) ;  C.  C.  Everett  (The  Science  of  Thought,  1869). 

Extra  Germaniam  Hegeuum  secuti  sunt:  A.  Vera  (1S59),  Bertrando  Spa- 
yenta  (1861),  Felice  Tocco,  Bronislaw,  Ios.  Kremer,  Trentowski  (1844),  Carol. 

LlBELT,    AUG.    DE    ClESKOWSKI. 

cuiusdam  credulitatis  repetendum  esse  voluit,  qui  ab  anima  vehe- 
menter  sentiretur  neque  ulla  probatione  egeret.  Fide  igitur  tenen- 
tur  principia,  quae  sunt  demonstrationis  cuiuslibet  exordia.  Res 
externas  existere  tenemus  fide  illa,  qua  veritatem  sensationis  credi- 
mus.  Existere  mundum  intelligibilem,  scimus  perceptione  immediata 
manifestationis  divinae  per  sensum  intimum,  quae  perceptio  actu 
fidei  constituitur.  Timuit  Iacobi,  ne  ratio  humana,  per  viam  de- 
monstrationis  incedens,  necessario  laberetur  in  Pantheismum,  eligens 
autem  viam  Criticismi,  ad  Scepticismum  tandem  perveniret.  Neque 
praeter  Iacobi  desunt  alii,  qui  tanta  turbatione  rerum  philosophi- 
carum  perculsi,  de  vi  cognitionis  humanae  desperantes  unum  re- 
fugium  quaesierunt  in  actu  fidei. 

Docuerat  Petr.  Dan.  Huetius  (1630 — 1721)  nullum  hominem 
ex  naturae  viribus  rem  ullam  certo  cognoscere  posse  *,  sed  ad 
habendam  certam  de  aliqua  re  cognitionem  requiri  revelationem 
divinam. 

Idem  fere  proposuit  Lud.  Gabr.  de  Bonald  (1754—1840).  Qui 
arbitratus  est  primitus  homini  neoessariam  fuisse  revelationem 
quandam  praeternaturalem,  unde  vocabula  didicisset  atque  ita  ad 
formandas  ideas  pervenisset.  Deum  igitur  ipsum  docuisse  primos 
homines  simul  cum  sermone  veritates  primarias,  et  hos  per  tradi- 
tionem  ad  omnes  eius  posteros  simul  cum  sermone  transiisse. 

Haec  Traditionalismi  vestigia  persequens  Hugo  Felicitas 
Robertus  de  Lamennais  (1782 — 1854)  docuit2  hominem  individuum 
ex  se  solum  nihil  unquam  quod  vere  certum  sit,  cognoscere  posse, 
sed  omnem  certitudinem  ex  ratione  generali,  i.  e.  ex  consensu 
generis  humani  hauriendam  esse. 

75.  Friedr.  Dan.  Ernestus  Schleiermacher  (1768 — 1834),  Schel- 
lingio  finitimus,  mollem  et  sensualem  Pantheismum  professus,  etiam 
de  rebus  dialecticis  librum  scripsit.  Ex  ente  absoluto  oriri  ordinem 
realem  et  ordinem  idealem,  qui  inter  se  congruentes  essent,  ita  ut 
esset  parallelismus  inter  operationes  mentis  nostrae  et  res  pro- 
cessusque  reales.  Harum  rerum  cogitationumque  identitatem  non 
percipi  ab  homine,  sed  esse  sumptionem  tacitam,  quam  unusquis- 
que  in  se  persentisceret.  Dialecticam  dixit  esse  artem  sermocina- 
tionis  internae,  qua  cogitationes  nostrae  componerentur  in  pace 
tum  inter  se ,   tum  cum   rerum   realitate.     Distinguit   in  dialectica 


1  Traite  philosophique  de  la  faiblesse  de  l'esprit  humain. 

2  Essai  sur  1'indifference  en  matiere  de  religion,  tom.  2. 

partem  duplicem,  transcendentalem  et  technicam  sive  formalem; 
in  illa  agendum  esse  de  essentia  scientiae  secundum  seipsam,  prae- 
cipue  de  conceptu  et  de  iudicio,  ut  respondeant  formis  existentiae ; 
in  parte  technica  de  scientiae  genesi  esse  dicendum,  praecipue  de 
syllogismo  inductivo  et  deductivo  et  reliquis  formis  combinatoriis, 
ut  sint  formae  motuum  mentalium.  Conceptibus  nostris  respondere 
formas  substantiales  in  rebus;  iudiciis  respondere  rerum  actiones1. 

76.  Friedr.  Ed.  Beneke  (1798 — 1854)  omnes  nostras  cognitiones 
ex  experientia  interna  trahendas  esse  censuit ,  nosmetipsos  nos 
cognoscere  perfecte  et  immediate  arbitrans,  mundum  autem  ex- 
ternum  mediate  tantum  et  admodum  imperfecte.  Logicam  esse 
eam  partem  psychologiae,  quae  nos  doceret,  qua  ratione  processus 
cognitionis  efficeretur. 

Substantiam  animae  negavit  atque  etiam  potentias,  essentiamque  animae 
in  babitibus  posuit  complexis,  qui  consuetudine,  exercitatione,  educatione  acqui- 
rerentur.  Scientiae  id  propositum  esse,  ut  ostenderetur ,  qua  ratione  complexa 
ex  simplicibus  elementis  orirentur. 

Scripsit  systema  logicae.  Artem  syllogisticam  ab  Aristotelicis  traditam 
parvi  pendit,  omneque  momentum  ponit  in  syllogismis  complexis  per  substi- 
tutionem  reducendis  ad  formam  incomplexam. 

Bexekium  secutus  est  I.  GL  Dressler2.  Neque  multo  aliter 
arbitratus  est  Reichlin-Meldegg  3  logicam  esse  partem  scientiae 
naturalis. 

Pasquale  Galuppi  (1770 — 1846)  ex  multis  scholis  placita  traxit 
eaque  in  unum  systema  composuit.  Philosophiam  dixit  esse  scien- 
tiam  de  actibus  humanis,  cuius  in  parte  theoretica  ageretur  de 
cogitatione,  in  parte  vero  practica  de  volitione.  Ultimum  veritatis 
criterium  esse  internum  conscientiae  testimonium.  Hominem  im- 
mediate  sentire  dumtaxat  seipsum,   et   hac   sui   ipsius  perceptione 


1  Etsi  Schleiermacher  nonnulla  praeclare  praecepit,  non  sine  ratione  de 
ipso  iudicatum  est :  „Schleiermachers  Wissenschaft  ist  die  Kunst  der  Schaukelei 
des  Denkens,  seine  Religion  eine  Schwebereligion,  seine  Ueberzeugung  die  Ueber- 
zeugungslosigkeit".     Hillebrand,  Geschichte  der  deutschen  Nationalliteratur. 

Discipulos  Schleiermacher  non  est  nactus;  eum  tamen  aliqua  ratione  se- 
cuti  sunt:  Henr.  Ritter  (Vorlesungen  zur  Einleitung  in  die  Logik,  1823; 
Abriss  der  philosophischen  Logik ,  1824;  System  der  Logik  und  Metaphysik, 
1856;  Encyclopadie  der  philosoph.  "Wissenschaften ,  1864);  Franc  Vorlander 
(Wissenschaft  der  Erkenntniss,  1847);  L.  George  (Die  Logik  als  Wissen- 
schaftslehre.    Berlin  1868). 

2  Die  Grundlehren  der  Psychologie  und  Logik,  1866,  1872. 

3  Systcm  der  Logik,  nebst  Einleitung  in  die  Philosophie,  1870. 

interveniente  etiam  alia.  Conceptus  uniyer3ales  nihil  esse  nisi  modos 
cognitionis  effectos  a  mente  abstrahente  et  comparante !. 

77.  Ioh.  Friedr.  Herbart  (1776 — 1841)  secutus  Kantium  obiectum 
logicae  posuit  in  solis  cogitandi  formis  subiectivis ,  omni  respectu 
ad  rerum  cognitionem  praetermisso.  Metaphysicae  id  muneris  esse, 
ut  nos  doceret,  qua  ratione  cognoscerentur  res;  quamobrem  meta- 
physicae  laborandum  esse,  ut  conceptus  nostri  ab  omni  contra- 
dictione  liberarentur. 

Quum  videret  Herbart,  de  omni  scientia  et  philosophia  actum  esse,  si 
aliquid  posset  simul  esse  et  non  esse,  principium  vitandae  contradictionis  ad- 
versus  Hegel  magna  accuratione  est  tuitus.  Concessit  tamen,  in  ipso  „Fieri" 
vel  motu  sive  mutatione  involvi  contradictionem ,  et  simili  contradictione  etiam 
continuitatem  sive  extensionem  affectam  esse;  inde  fieri,  ut  conceptus  omnes, 
quos  de  rebus  huius  mundi  visibilis  haberemus,  contradictionibus  referti  essent. 
Et  propter  has  apertas  contradictiones  realem  motus  et  extensionis  existentiam 
negavit,  arbitrans  totum  hunc  mundum  esse  vanum  et  apparentem  dumtaxat, 
cui  tamen  entium  moles  sive  ut  ipse  ait  „realium"  subesset 2.  Sicut  igitur 
Fichte  et  qui  hunc  secuti  sunt  Idealistae  systema  Kantianum  ad  Idealismum 
pure  subiectivum  excoluerunt,  ita  Herbart  Realismum  quendam  professus  est, 
retentis  tamen  Kantii  principiis. 

Logicam  formalem  admisit  hancque  dixit  esse  eam  philosophiae  partem, 
in  qua  normae  traderentur,  quibus  conceptus  claritate  exornarentur  et  distin- 
ctione,  et  haec  quidem  praecepta  ad  conceptus,  iudicia,  ratiocinia  trahenda  esse. 
Logicam  ad  exercitium  mentis  plurimum  valere  confessus  est,  nihil  tamen  ad 
cognoscendam  rerum  realitatem;  a  logica  aperiri,  augeri,  foveri  contradictiones, 
nedum  ab  ea  contradictiones,  quae  in  conceptibus  experimentalibus  reperirentur, 
tolli  possent 3. 


1  Saggio  filosofico  sulla  artica  della  conoscenza.  Napoli  1819 — 1832; 
Lettere  filosofiche  sulla  vincende  della  filosofia  relativamente  ai  principii  delle 
conoscenze  umane,  da  Cartesio  sino  a  Kant  inclusivamente.  Napoli  1838;  Ele- 
menti  di  filosofia.  Messina  1832;  Introduzione  allo  studio  della  filosofia.  Napoli 
1832 ;  Lezioni  di  Logica  e  di  metafisica.     Napoli  1842. 

2  „Die  gegebenen  Begriffe  zeigen  sich  bei  naherer  Untersuchung  von  Wider- 
spriichen  durchflochten ,  und  es  herrscht  demnach  auf  dem  Gebiete  der  Er- 
fahrung  der  Schein.  Aber  wenn  nichts  ware,  konnte  auch  nichts  scheinen,  und 
es  muss  wie  viel  Schein,  so  viel  Hindeutung  aufs  Sein  geben." 

3  „Herbart  greift  die  Logik,  die  Giltigkeit  ihrer  Lehren  viel  starker  an, 
als  es  jemals  geschehen  ist.  Das  logische  Denken  bildet  selber  die  Wider- 
spriiche  in  den  Erfahrungsbegriffen ,  welche  die  Logik  nicht  losen  kann.  Es 
gibt  darnach  keine  Logik  der  Thatsachen,  sondern  nur  eine  Logik  des  bloss 
formalen  wortlichen  Denkens.  Das  logische  Denken  hat  keine  Giltigkeit  in  der 
empirischen  Erkenntniss;  und  die  Logik  enthalt  kein  Organon,  kein  Kriterion 
fiir  diese  Erkenntniss.  Sie  handelt  nur  von  dem  Denken,  um  zu  denken,  welches 
zum  Erkennen  nichts  nutzt,  da  alle  Empirie  damit  im  Widerspruche  sein  soll 
und  die  Logik  diese  Widerspriiche   nicht   soll   losen   konnen.     Sie  handelt  nur 

Ad  usum  scientiae  et  cognitionis  realis  Herbart  praeter  logicam  aliam  po- 
stulavit  disciplinam  methodicam  et  metaphysicam,  quae  ex  se  tollendis  istis 
contradictionibus  par  esset '. 

78.  In  Gallia  Yictor  Cousin  (1791—1867)  ut  Materialismum  et 
philosophiam  sensualisticam  firmius  et  efficacius  impeteret,  novam 
Eclecticismi  theoriam  proposuit;  quem  Theod.  Jouffroy  (1796  ad 
1841),  M.  Ph.  Damiron  (1794—1862),  alii  secuti  sunt.  Et  hi  qui- 
dem  unam  ad  inveniendam  veritatem  viam  in  crisi  posuerunt 
omnium  systematum,  quae  unquam  ab  aliquo  philosopho  proposita 
essent.  Neque  id  agendum  dicunt,  ut  eligatur  componaturque,  quid- 
quid  veritatis  in  variis  systematis  quasi  membratim  detegatur,  sed  id 
potissimum,  ut  systemata  omnia  vel  maxime  inter  se  contradictoria, 
ita  ut  sunt,  concilientur.  Hoc  pacto  etiam  in  rebus  ad  religionem 
spectantibus  veritatem  cum  cuiuslibet  generis  erroribus  isti  studue- 
runt  componere.  Hanc  viam  dixerunt  esse  facillimam  atque  tu- 
tissimam,  qua  ad  unius  veritatis  claram  cognitionem  omnes  per- 
venirent.  Sed  eventus  spem  atque  promissionem  misere  fefellit. 
Nam  ne  ipsi  quidem  huius  sapientiae  patriarchae  in  rebus  princi- 
palioribus  inter  se  convenerunt  aliique  in  alios  errores  abierunt. 
Ita  Cousin  creationem  impossibilem  esse  docet;  Th.  Jouffroy  in 
Scepticismum  obiectivum  lapsus  est;  Damiron  Deum  negat  quid- 
quam  praescire  posse,  quod  a  libera  voluntate  futurum  sit. 

79.  Alphonsus  Gtratry  (1805 — 1872)  ex  illis  est,  qui  cognitionem 
omnem  ex  immediato  Dei  ut  entis  absoluti  intuitu,  quo  unusquis- 
que  homo  perpetuo  fruatur,  deducunt.  Quem  Ontologismi  errorem, 
a  Malebranche  iam  propositum  et  in  Italia  alio  modo  ab  Antonio 
Rosmini-Serbati   (1797 — 1855)    et   alio    modo  a  Yincentio  Gioberti 

von  dem  Denken,  welches  nicht  auf  das  Seiende  gerichtet  ist,  welches  nicht 
erkennen  und  wissen  will.  .  .  .  Diese  formale  Logik  .  .  .  enthalt  daher  nur  eine 
Gymnastik  des  Denkens,  welches  fur  Schulzwecke  empfehlenswerth  sein  mag, 
aher  es  nicht  ist  fiir  das  Studium  und  die  Bildung  der  Wissenschaften."  Harms, 
Die  Philosophie  seit  Kant,  Berlin  1876,  p.  514. 

1  Cfr.  Herbart,  Lehrbuch  zur  Einleitung  in  die  Philosophie,  1813  (edit.  5. 
1850),  §§  34—71. 

Herbartii  vestigiis  insecuti  sunt  Griepenkerl  (Lehrbuch  der  Logik,  1831); 
H.  W.  Waitz  (Hauptlehren  der  Logik,  1840);  Strumpell  (Entwurf  der  Logik, 
1846;  Grundriss  der  Logik,  1881);  Allihn  (Antibarbarus  logicus ,  1853);  Rob. 
Zimmermann  (Philos.  Propiideutik,  1852 ;  edit.  3.  1867)  ;  Ad.  Lindner  (Lehrbuch 
der  formalen  Logik,  1861;  edit.  4,  1877);  Matth.  Amos  Debal  (Lehrbuch  der 
propiideutischen  Logik,  1874);  K.  V.  Stoy  (Philos.  Propadeutik,  1869);  Ign. 
Pokorny  (Neuer  Grundriss  der  Logik,  1878) ;  Ios.  Mich  (Grundriss  der  Logik, 
edit.  3.  1877). 


2.    Praenotiones  historicae.  89 

(1801 — 1852)  *    propositum,    Gratry    speciali  modo  ad  res  logicas 
traduxit 2. 

Certitudinem  Gratry  inde  derivat,  quod  omnis  nostra  cognitio  sit  visio 
Dei  et  actus  fidei  erga  Deum  elicitus,  fidei  autem  falsum  subesse  non  possit 3. 
Syllogismum  ad  unam  formulam  revocat:  Tres  unum  suntj  atque  ita  funda- 
menta  universae  logicae  in  SS.  Trinitate  quaerenda  esse 4.  Sicut  in  Deo  sit 
principium,  imago,  vinculum,  ita  in  propositione  esse  subiectum,  praedicatum, 
copulam.  Ex  dogmate:  „Et  in  hac  Trinitate  nihil  maius  aut  minus,  sed  totae 
tres  Personae  coaeternae  sibi  sunt  et  coaequales"  fiuere  syllogismi  regulam: 
Latiorem  hunc  quam  praemissae  conclusio  non  vult.     Atque  ita  deinceps  5. 

Menti  humanae  duas  cognoscendi  vias  tribuit 6.  Aut  enim  mens  ex  prin- 
cipio  universali  aliquod  particulare  concludit,  aut  a  particularibus  ad  univer- 
sale  proficiscitur.  Si  priore  via  procedit,  ab  eodem  ad  idem  progreditur,  quia 
particularia  universali  continentur.  Sin  posteriorem  viam  tenet,  ab  una  re  ad 
rem  plane  diversam  transibit,  quia  universale  particularibus  non  continetur.  In 
priore  via  fit  processus  syllogisticus,  in  hac  autem  processus  inductivus  7.  Solus 
autem  processus  inductivus  inventioni  inservire  potest;  syllogismo  nihil  unquam, 
quod  novum  sit,  cognosci  potest 8. 

In  hoc  autem  cerni  humanae  superbiae  signum  arbitratur  Gratry,  quod 
non  velit  discere  nova,  sed  paucis  illis  contineri  in  hisque  circumvolvi,  quae 
iam  cognita  habeat.  Inde  consequens  esse,  ut  velit  semper  adhibere  viam  de- 
ductionis  (Log.  tom.  1  p.  399).  Recte  autem  constitutum  animum  praeferre  potius 
processum  inductivum,  quae  via  unica  sit  inveniendi  nova.  (L.  c.  p.  402.) 
Sicut  deductio  fundamenta  habeat  in  SS.  Trinitate,  ita  inductionem  referri  ad 
mysterium  Incarnationis-9. 

Huius  inductionis  essentia  in  eo  cernitur,  quod  ex  cognito  uno  facto  in- 
teriore  existentia  facti  exterioris,  vel  legis  naturalis,  vel  notionis  universalis  im- 
mediate  inducitur  (Log.  tom.  2  p.  2).  Nititur  autem  in  firmo  conscientiae 
testimonio.  Hoc  actu  intellectus  generatim  a  finito  ad  infinitum  progreditur 
per  destructionem  limitum,  quibus  finitum  coartatur.  Quia  intellectus  hoc  modo 
a  finito  ad  infinitum  prosilit,  infinita  illa,  quibus  unum  ab  altero  seiungi  in- 
telligimus,  destruit  et  delet;  unde  huic  inductioni  nomen  „processus  infini- 


1  Introduzione  allo   studio  della  filosofia,  1839. 

2  Logique  par  A.  Gratry,    Pretre  de   1'oratoire,   Paris  1855,  t.  2  p.  260. 

3  Log.  tom.  1  p.  29  et  32.  4  L.  c.  p.  VI.  et  p.  386,  387. 

5  L.  c.  p.  392,  397. 

6  L.  c.  p.  114.  „Ces  deux  procedes  reposent  sur  deux  principes ,  que 
l'on  peut  appeler  principe  d'identite  et  principe  de  transcen- 
dance"  (p.  115). 

7  „Le  procede  dialectique  ou  inductif  affirme  dans  la  vue  du  fini  Pinfini 
par  la  negation  des  limites."     L.  c.  p.  121. 

8  „Le  syllogisme  developpe,  mais  n'ajoute  pas.u     Log.  tom.  2  p.  195. 

9  „.  .  .  imitation  du  mystere  de  la  vie  de  Dieu  dans  son  rapport  aux 
creatures.  Comment  les  creatures  sont-elles  supportees  par  le  Verbe?  Com- 
ment  le  Verbe  s'incarne-t-il  ?  Cur  Deus  homo  ?  Comment  le  fini  con§oit-il 
1'infini?  .  .  .  L'humanite  entiere  doit-elle  dire  a  la  fin  comme  S.  Paul:  ,Non 
iam  vivo  ego,  vivit  vero  in  me  Christus'?"     L.  c.  p.  411. 

tesimalis"  apte  imponi  potest.  (Tom.  2  p.  76.)  Potest  etiam  vocari,  id  quod 
Platom  placuit,  „methodus  dialectic a",  quum  per  eam  mens  a  rebus  con- 
ditioni  subiectis  ad  illud ,  quod  omnis  conditionis  expers  sit ,  tollatur 4.  Hanc 
esse  dicit  illam  analysim  infinitorum ,  quam  saec.  XVI.  et  XVII.  Leibniz, 
Kepler,  Newton,  alii  ad  summum  scientiae  incrementum  adhibuerint.  Et  merito 
ab  Apelt  2  enuntiatum  esse,  „theoriam  verae  methodi  inductivae  existere  non 
potuisse,  antequam  calculus  infinitesimalis  inventus  esset,  eiusque  ope  a  Keplero 
systema  mundi  demonstratum".     (Tom.  2  p.  65.) 

Hanc  autem  de  qua  dicit  inductionem  ab  inductione,  quae  in  scientia  na- 
turali  adhiberi  soleat,  omnino  diversam  esse  vult.     (Tom.  2  p.  51,  62.) 

Quid  autem  in  causa  est,  cur  mens  humana  ab  una  re  cognita  ad  aliam 
plane  diversam  tuto  transilire  possit  ?  Haec  in  instinctu  vel  potius  sensu  quodam 
divino  cernitur,  quo  fit,  ut,  ubi  primum  mens  rem  finitam,  internam,  contingen- 
tem ,  multiplicem  perceperit ,  statim  sub  finito  infinitum  ,  sub  interno  externum, 
sub  contingenti  necessarium,  sub  diverso  unum  quiddam  omisso  omni  nexu 
cognoscitivo  quasi  sentiat.  (Tom.  2  p.  191,  193.)  In  hoc  transitu  a  finito  ad 
infinitum  reperiri  actum  fidei  liberum  dicit.     (Tom.  2  p.   194,  195.) 

Et  plurimae  quidem  cognitiones  huic  inductioni  adscribuntur :  1°  Homo 
posita  cognitione  sensili  affectionis  subiectivae  cognoscit  rem  externam.  Hanc 
enim  ipsam  non  cognoscit;  quo  igitur  pacto  eam  cognosceret  nisi  inductione?3 
2°  Per  inductionem  infert  ex  duratione  interna  cognita  durationem  rerum  ex- 
ternam,  quae  in  se  ab  homine  cognosci  non  potest4.  3°  Per  inductionem  fit 
abstractio  illa  intellectualis ,  qua  mens  humana  a  re  percepta  particulari  parat 
conceptum  universalem;  atque  id  praecipuum  inductionis  munus  esse  videtur. 
Quo  enim  alio  modo  id,  quod  universale  est,  percipi  potest,  quum  sensus  per- 


1  L.  c.  p.  4 — 12;   quo    loco    explicat  Plat.    de   republ.   1.    7  n.  532  sqq. ; 
Soph.  253  E.;  Phaed.  n.  101  E. 

2  Die  Theorie  der  Induction.    Leipzig  1854.         3  Log.  tom.  2  p.  45,  186. 
4  Approbat  ea,  quae  sunt  apud  Royer-Collard  :  „Le  proc^de- ,  par  lequel 

nous  passons  de  notre  propre  duree  a  la  duree  des  autres  existences,  et  de  la 
a  la  duree  universelle  et  necessaire,  est  le  meme  qui  nous  fait  passer  imm^diate- 
ment  de  notre  causalite  et  de  notre  substance  a  la  substance  et  a  la  causalite 
exterieures.  Ce  serait  une  grave  erreur  de  le  confondre,  soit  avec  la  deduction 
soit  avec  cette  autre  induction  sur  laquelle  reposent  les  sciences  naturelles,  et 
dont  Bacon  a  trace  les  lois.  Je  ne  d^duis  point  de  ma  dur£e  la  dur6e  ex- 
t^rieure:  elle  n'y  est  point  contenue;  encore  moins  la  duree  universelle,  car  le 
tout  ne  saurait  &tre  renferme  dans  la  partie.  Mais  a  1'occasion  de  ma  duree 
je  conQois  et  ne  puis  pas  ne  pas  concevoir  la  duree  de  toutes  choses,  la  duree 
infinie  et  absolue.  «Tinduis  donc,  je  ne  d^duis  pas.  D'un  autre  c6te  je  n'induis 
pas  a  la  maniere  du  physicien ;  1'induction  du  physicien  a  pour  base  la  stabilite 
des  lois  de  la  nature  d'ou  il  suit  que  ses  conclusions  sont  toujours  hypoth6ti- 
ques  (1) ;  les  lois  de  la  nature  ne  pourraient  etre  rigoureusement  constatees  que 
par  l'universalit6  des  faits;  d'ou  il  suit  que  le  physicien,  concluant  un  fait  in- 
connu  du  petit  nombre  des  faits  connus,  n'obtient  jamais  qu'une  probabilite 
plus  ou  moins  forte;  au  lieu  que  1'induction  dont  nous  parlons,  s'appuyant  sur 
un  seul  fait  atteste  par  la  conscience,  s'61eve  sans  incertitude  a  des  conclusions 
qui  ont  toute  1'autorite  de  1'evidence."    Log.  tom.  2  p.  42.     Cfr.  p.  51,  189. 

cipiat  tantum  id ,  quod  particulare  est?  (Tom.  2  p.  46  sqq.)  4°  Per  induc- 
tionem  calculus  infinitesimalis  efficitur.  (Tom.  2  p.  89 — 169.)  5°  Et  sicut 
inductio  applicata  ad  mathesim  calculum  infinitesimalem  efficit,  ita  applicata 
ad  mundum  visibilem  a  Keplero  astronomiam  effecit.  (Tom.  2  p.  59  sqq. 
173.)  6°  Quinimmo  inductionem  laudat  Gratry  ut  fundamentum  omnis  vitae, 
poesis,  pietatis.     (Tom.  2  p.  43,  120.) 

Atque  his  breviter  dictis  nemo  non  videt,  quantopere  tota 
haec  a  Gratry  proposita  philosophandi  ratio  a  philosophia  scholarum 
Christianarum  diversa  sit. 

80.  In  Anglia  William  Hamilton  (1788—1856)  placita  Thomae 
Reidh  et  Kanth  sectatus  praeter  sola  phaenomena  primitiva  con- 
scientiae  nulla  fundamenta  philosophiae  admisit.  Sicut  igitur  Kant 
et  Herbart,  ita  etiam  Hamilton  cogitationi  nostrae  indolem  cog- 
nitionis  denegavit1.  Praecepta  de  cogitandi  legibus  ab  Aristotele 
constituta  magni  duxit;  sed  ea  imcompleta  esse  iudicavit  eo,  quod 
Aristoteles  ad  quantitatem  praedicati,  quae  deberet  esse  par  quan- 
titati  subiecti,  non  satis  attendisset.  Praecepit  igitur  Hamilton,  ut 
ipse  sibi  videbatur,  omnino  nova  et  admodum  utilia  „de  quantifi- 
catione  praedicati". 

Ante  Hamilton  hac  de  re  dixerat  iam  Georg.  Bentham  2.  Sed  enucleatius 
primus  scripsisse  videtur  Hamilton.  Huic  si  credimus ,  in  omni  enuntiatione 
copula  est  signum  paritatis  et  aequivalentiae  eo  modo,  quo  in  mathesi  dicitur 
2X2  =  4.  Atque  ita  omnis  syllogismus  ad  unum  typum  revocatur  per  vim 
mathematicam :  A  =  B,  B  =  C;  ergo  A  ==  C. 

Dum  igitur  in  logica  Aristotelis  numerantur  quattuor  iudiciorum  genera, 
velut:  Omnis  homo  est  animal.  Aliquod  animal  est  homo.  Nullus  lapis  est 
animal.  Aliquod  animal  non  est  homo ;  in  hac  nova  logica  sunt  octo,  velut: 
Omnes  homines  sunt  omnia  animalia  rationalia.  Omnes  homines  sunt  aliqua 
animalia.  Aliqua  animalia  sunt  omnes  homines.  Aliqui  bipedes  sunt  aliqui 
implumes.  Nullus  lapis  est  animal.  Nullus  homo  est  aliquod  animal.  Aliquod 
animal  non  est  homo.    Aliqua  animalia  non  sunt  aliquae  substantiae. 

Et  haec  est  nobilis  illa  praedicati  quantificatio  ,  a  qua  tamquam  ab  arte 
omnino  nova  nonnulli  salutem  logicae  exspectant  per  aliquam  eiusdem  reductionem 
ad  processus  mathematicos. 

Quum  ex  Hamiltonii  sententia  de  solis  cogitandi  formis  agendum  sit,  omnis 
inductio,  quae  sit  modus  cognoscendi,  et  non  cogitandi,  exlogica  exulare  iubetur. 
Et  ea  tantum  inductio  admittitur,  quae  est  modus  formalis  cogitandi  hoc  modo : 

a,  b,  c  sunt  Mj 

M  est  O; 

ergo  a,  b,  c  est  O. 


1  Edidit  opera  Reidii,  quibus  adiunxit  Supplementary  dissertations.  Post 
eius  mortem  edita  sunt:  W.  Hamilton's  Lectures  on  Metaphysics  and  Logic, 
edited  by  the  rev.  H.  L.  Maxsel  and  John  Veitch,  1859 — 1863. 

2  Outlines  of  a  New  System  of  Logic,  1827. 

Aug.  de  Morgax  (1806 — 1871)  maximi  facit  logicam  formalem,  i.  e.  eam, 
quae  ad  solas  cogitandi  leges  subiectivas  attendat,  omni  cura  cognoscendarum 
rerum  praetermissa.  Ut  autem  omnia,  quae  cogitationis  humanae  propria  essent, 
detegi  et  exprimi  possent,  cogitationes  ab  omni  vinculo  vocabulorum  solvendas 
esse  dixit.  Imperfectionem  sermonis  humani  in  causa  esse,  cur  ars  logica  hac- 
tenus  ad  perfectionem  nondum  perducta  esset.  Unde  conatus  est  conceptus 
omnes  revocare  ad  quantitates  numericas  eo  fere  modo  tractandas,  ut  fieri  solet 
in  arithmetica  *. 

Georg.  Boole  (1815 — 1864)  Hamiltoxium  et  de  Morgan  secutus  ,  omnes 
mentis  operationes  logicas  ad  operationes  algebraicas  reducere  studuit,  ita  ut 
logica  sit  pars  algebrae  2.  In  rebus  logicis  symbola  adhiberi  voluit,  quae  sym- 
bolis  algebraicis  essent  similia. 

W.  Stanley  Ievoxs  id  perficere  conatus  est,  quod  Boole  sibi  proposuit, 
accuratius  attendens  ad  diversitatem ,  quae  esset  inter  operationes  logicas  et 
operationes  algebraicas.  Logicam  non  esse  partem  mathesis,  sed  potius  mathe- 
sim  esse  partem  logicae  applicatae. 

81.  Adolphus  Trendelenburg  (1802 — 1872)  systemata  Elanth, 
Hegelii,  Herbartii  crisi  subiiciens,  ad  principia  philosophiae  Ari- 
stotelicae  regrediendum  esse  censuit3.  In  logica  ostendendum  esse, 
qua  ratione  fieret,  ut  cogitationi  humanae  obiiceretur  aliqua  veritas 
ontologica  sive  veritas  rerum  per  se  a  mente  humana  non  pendens ; 
et  qua  ratione  haec  rerum  veritas  sive  ipsum  „Esse"  rerum  quasi 
intraret  in  cogitationem  nostram  ita,  ut  haec  nostra  cogitatio  revera 
esset  rerum  cognitio.  Haec  convenientia  inter  Esse  et  Cogitare  ut 
ostenderetur,  ad  aliquid  primitivum  et  utrique  commune  recurrendum 
esse.  Atque  id  se  reperisse  in  motu  sibi  videbatur,  qui  esset  res 
omnino  primitiva  et  simplex.  Quoeirca  Trendelexburg  omnia  ad 
motum  revocare  est  conatus. 

Motum  ex  fonte  suo  primitivo  oriuudum  dividi  in  duos,  unum  mechanicum, 
quo  producerentur  phaenomena  materialia  atque  ipsamateria;  alterum  psychicum, 
quo  in  nobis  producerentur  „cogitationes".  Sed  etiam  in  fundo  uniuscuiusque 
rei  latere  quandam  „cogitationemu,  ex  qua  in  rebus  oriretur  lex  et  ad  certum 
finem  directio.  Cogitationes  in  homine  exorientes  cum  cogitationibus  illis,  quae 
sint  in  rebus,  congruere  propter  quandam  inter  motum  mentalem  et  motum  ex- 
ternum  harmoniam  a  Deo  stabilitam. 

Sed  Trendelenburg  ,  quum  principium  vitandae  contradictionis  contra 
omnes  Hegelii  impugnationes  acriter  defendisset,  a  m  o  t  u  notam  contradictionis 


1  First  Notions  of  Logic,  1839.  Formal  Logic  or  the  Calculus  of  Inference 
necessary  and  probable,   1847. 

2  The  mathematical  analysis  of  Logic,  being  an  essay  towards  a  calculus 
of  deductive  reasoning,  1847.  An  investigation  of  the  Laws  of  Thougtli  on 
which  are  founded  the    mathematical    theories  of  Logic  and  Probabilities  1854. 

3  Logische  Untersuchungen,  edit.   1.   1S40;  edit.  3.   1870. 

arcere  non  magis  valebat,  quam  Herbartius  *.  Nihilo  tamen  setius  tenuit,  motum 
realiter  in  mundo  inesse;  contradictionem  inde  oriri,  quod  motum  analysi  sub- 
iicere  vellemus  ,  quum  tamen  motus ,  utpote  res  siraplex,  omnem  analysim  hor- 
reret 2.  (Aristoteles,  ut  hanc  difficultatem  solveret,  motum  localem  dixerat  esse 
speciem  motus  in  genere  accepti,  et  esse  quoddam  „Fieri"  continuum,  hinc  me- 
dium  quoddam  inter  Esse  et  Non-esse3.  Qua  de  re  accuratius  erit  dicendum, 
ubi  agetur  de  tempore  vel  de  ente  successivo.) 

82.  Praeter  hos,  quorum  mentio  incidit  hactenus,  plurimi  sunt, 
qui  inter  Kantii  logicam  pure  formalem  et  Hegelii  logicam  meta- 
physicam  medii  incedentes  quaesierunt  viam,  qua  per  cogitationem 
recte  institutam  ad  veritatis  cognitionem  perveniretur.  Neque 
alienum  est,  ex  his  aliquos  adducere. 

Maur.  Guil.  Drobisch4  primo  tempore  vestigiis  Herbartii  inhaerens  in 
logica  de  actibus  cogitandi  subiective  tantum  spectatis  agendum  esse  dixit,  non 
de  actibus ,  quibus  res  cognoscantur.  Unde  omnia  praecepta  ad  metaphysicam 
vel  psychologiam  pertinentia,  et  quidquid  ad  theoriam  cognitionis  spectaret,  ex 
logica  eiecit.  Essentiam  cogitationis  posuit  in  facultate  comprehendendi  multa 
sub  aliqua  unitate;  cogitatione  comprehendi  notas  multas  in  uno  conceptu,  con- 
ceptus  multos  in  uno  iudicio ,  iudicia  multa  in  uno  ratiocinio ;  atque  has  res 
omnes  multas  in  una  scientia. 

Hermannus  Lotze  logicam  vult  esse  non  pure  formalem,  sed  etiam  realem, 
quatenus  mens  humana  ex  natura  sua  disposita  sit,  ut  cognoscat  res  externas. 
Atque  id  recte  quidem.  Sed  causam  ultimam  et  principem  huius  convenientiae 
inter  mentem  nostram  et  res  externas  non  arbitratus  est  esse  Deum,  qui  nos 
aptos  effecerit ,  qui  cognoscamus  res ,  et  res  aptas  ,  quae  cognoscantur  a  nobis, 
verum  Pantheistarum  more  et  nos  et  res  externas  esse  unius  entis  apparentias  statuit. 

Praeterea  docet  non  hoc  esse  logicae,  ut  leges  cogitandi  constituat  expli- 
cetve,  sed  ut  ostendat,  quam  hae  leges  originem  habeant  et  qua  ratione  referan- 
tur  ad  reliquas  mentis  operationes.  Et  ipse  quidem  demonstrare  conatur,  eas 
leges  oriri  ex  necessitate  vivendi  secundum  normam  ethicam  5. 


1  „Die  Bewegung,  die  vermoge  ihres  Begriffes  an  demselben  Punkte  zu- 
gleich  ist  und  nicht  ist,  ist  das  lebendige  Widerspiel  der  todten  Identitat." 
Logische  Untersuch.  edit.  3.  I.  p.  189.  „Der  Punkt  ist  der  erste  Trager  des- 
jenigen  Widerspruches ,  der  in  der  Bewegung ,  sobald  die  darin  enthaltenen 
Elemente  zerlegt  wurden,  hervortrat."     L.  c.  p.  276. 

2  „Was  in  sich  urspriinglich  und  einfach  ist,  muss  sich  als  solches  gegen 
jede  Zerlegung ,  und  daher  auch  gegen  jede  durch  Zerlegung  begreifende  Er- 
kenntniss  strauben,  und  diesen  Widerstand  in  den  Widerspriichen  kundgeben, 
in  welche  jede  kiinstliche  Scheidung  es  verwickelt."  L.  c.  p.  217.  Trendelen- 
burgium  secuti  sunt  C.  Heyder,  A.  L.  Kym. 

3  L.  1   (2)  metaph.  c.   11   (c.  2)  994  a.  25. 

4  Neue  Darstellung  der  Logik,  1836;  edit.  4.  1875. 

5  „So  wie  der  Anfang  der  Metaphysik,  so  liegt  auch  der  der  Logik  in 
der  Ethik."  Cfr.  Mikrokosmus  tom.  2  1.  5  c.  3;  Logik  (edit.  1.  1843,  altera 
1874  et  1880) ;  drei  Bucher  vom  Denken,  vom  Untersuchen,  vom  Erkennen.    In 

Hermannus  Ulrici  *  gloriatur ,  se  reformationem  logicae  et  in  capite  et  in 
membris  non  solum  incepisse ,  sed  etiam  perfecisse.  Logicam  non  solum  a 
metaphysica,  sed  etiam  ab  omni  theoria  cognitionis  omnino  separandam  esse; 
a  se  primo  fundamenta  logicae  formalis,  cui  soli  nomen  logicae  competat,  esse 
posita,  a  se  primo  ostensum  esse,  principium  causalitatis  esse  legem  cogitandi 
universalem ;  a  se  primo  leges  cogitandi  omnes  recte  deductas  esse  2.  Et  revera 
in  huius  philosophi  libris  haud  pauca  reperies,  quae  praeclare  dicta  sunt,  quia 
cum  doctrina  Aristotelica  omnino  conveniunt.  Essentiam  cogitationis  posuit 
Ulrici  in  facultate  distinguendi. 

Christophorus  Sigwart  3  in  logica  partes  praecipuas  tribuit  „iudicio".  In 
parte  prima,  quae  est  analytica,  primo  resolvitur  iudicium  in  repraesentationes 
praedicamentales  et  subiectivales ,  quae  secundum  diversas  rationes  synthesis 
inter  se  coniunctae  sint.  Deinde  traditur  iudiciorum  divisio ,  ita  tamen ,  ut 
omnia  iudicia  revocentur  ad  formam  unam,  quae  sit  praedicatio  categorica  unius 
praedicati  de  uno  subiecto.  In  altera  parte,  quae  quasi  legislativa  est,  consti- 
tuitur  norma  iudicii  omnibus  numeris  perfecti.  Ob  quem  finem  primo  de  con- 
ceptibus  disseritur  et  deinde  de  legibus  iudicii,  i.  e.  de  veritate  iudicii  immediati 
et  de  probatione  iudicii  mediati  per  ratiocinia  recte  instituta.  In  parte  tertia, 
quae  est  methodica,  ostenditur  via,  qua  perveniatur  ad  conceptus  perfecte  de- 
terminatos  et  ad  iudicia  perfecte  fundata.  Conceptus  primo  resolvuntur  in 
elementa  prima,  et  deinde  iterum  componuntur.  Formanda  autem  iudicia  quod 
attinet,  primo  dicitur  de  deductione,  probatione,  reductione,  hypothesibus,  de 
quaestionibus  recte  instituendis,  de  calculo  probabilitatum;  secundo  de  iudiciis 
perceptivis  et  de  observatione  recte  instituenda;  tertio  de  constituendis  per 
inductionem  iudiciis  universalibus  et  de  quibusdam  inductionis  adiumentis. 

Fr.  Ueberweg  (1826 — 1871)  4  Aristotelem  secutus  logicam  sic  definit,  ut 
sit  scientia  legum ,  quae  dirigant  cognitionem  humanam ;  eam  versari  dicit  in 
explicanda  perceptione  sensili,  quae  sit  quasi  imago  ordinis  rerum  externi,  et 
in  explicanda  cogitatione,  quae  secundum  formas  intuitionis,  conceptus,  iudicii, 
ratiocinii,  systematis  imitetur  et  quasi  depingat  ordinem  rerum  internum.  De 
habitudine  inter  cognitionem  et  rem  cognitam  praeclare  dicit  multis  locis.  Sed 
quum  rationem  et  radicem  huius  habitudinis  altius  explicare  vellet,  misere  in 
Materialismum  lapsus  est. 

I.  I.  Hoppe  recte  docet  „Cogitare"  re  idem  esse  atque  „Cognoscere".  Ad 
id  homini  tandem  enitendum  esse  dicit,  ut  ea  cogitet,  quae  Deus  ante  cogita- 
verit.  Scientiam  naturalem  imitatus  ex  natura  operationum  intellectualium 
diligenter    observata    praecepta    logica    eruere    studuit.      Distribuit    logicam    in 


logica  pura  plurima  leviter  tetigit  de  repraesentatione  (Vorstellung),  iudicio, 
ratiocinio ;  in  logica  applicata  variarum  rerum  quasi  mercatum  instituit  inter 
se  non  cohaerentium ;  in  libro  tertio  de  theoria  cognitionis  nonnulla  proposuit. 
Lotzidm  secuti  sunt  Ed.  Rahnisch  (Studien  zur  Metaphysik ,  1872) ; 
Guil.  Hollenberg  (Logik,  Psychologie  und  Ethik  als  philosoph.  Propiideutik. 
Elberfeld  1869;  edit.  2.  1875). 

1  System  der  Logik,  1852;  Compendium  der  Logik,  1860  et  1872. 

2  Compend.  d.  Log.,  edit.  2.  praefatio. 

3  Beitrage  z.  Lehre  vom  hypothetischen  Urtheile,  1871 ;  Logik,  1873  u.  1878. 

4  System  der  Logik,  edit.  1.  anno  1857;  edit.  5.  anno  1882. 

partes  quattuor :  1°  de  conceptu ,  iudicio ,  ratiocinio  ;  2°  de  toto  et  partibus ; 
3°  de  causis  et  effectibus;  4°  de  methodo.  Graviter  monet,  ut  in  logica  ne 
omittatur  diligens  causarum  tractatio  *, 

Guil.  Schuppe  2  primo  ostendere  conatur  per  theoriam  cognitionis  id,  quod 
hactenus  a.  logicis  insipienter  omissum  et  suppositum  esse  dicit,  qua  videlicet 
ratione  oriatur  conceptus  de  re  singulari.  In  altera  libri  parte,  quae  „specialisu 
nuncupatur,  de  variis  iudicii  generibus  disputat.  Primum  omnium  principium 
esse  „identitatisu  (A  =  A) ;  ad  identitatem  accedere,  ut  certae  res  possint  vel 
debeant  componi  (Zusammengehorigkeit)  ;  cuius  rei  quattuor  genera  distinguit. 
Hac  via  perveniri  ad  perfectum  uniuscuiusque  rei  conceptum 3.  Atque  his 
fundamentis  magno  cum  labore   positis    disputat  de    conceptibus    universalibus. 

Leonardus  Rabus  4  magistrum  secutus  est  praecipue  Ioh.  Iac.  Wagner  ; 
nobili  studio  universam  philosophiam  ad  dogmata  fidei  Christianae  referens, 
arbitratur  in  acquirenda  cognitione  rerum  supersensibilium  intervenire  fidem 
(secundum  doctrinam  „reformationisu  saeculi  XVI.)  aliasque  animi  affectiones, 
eo  fere  modo ,  quo  sensus  interveniant  in  cognoscendis  rebus  sensibilibus.  Ex 
principiis  fidei  oriri  cogitationes.  In  cogitatione  distinguit  processus  multos. 
In  primis  distinguuntur  formae  sive  formalitates  cogitandi,  ut  subsunt  sermoni,  et 
ipsum  Cogitare.  Distinguendum  -quoque  esse  dicit  inter  „Cogitareu  et  „Repraesen- 
tareu.  Ipsum  „Cogitareu  sibi  obiici  per  imagines  sive  phantasmata  5.  In  imagine 
distinguit  partem  sensibilem  et  partem  idealem  sive  intelligibilem.  Atque  hanc 
esse  quaestionem  omnium  principem,  qua  quaeratur,  quomodo  ex  imagine  sensili 
oriatur  species  intelligibilis. 

83.  H.    Steinthal  6    de   relatione    inter   logicam    et   grammaticam    disserens, 

coniunctionem  intimam  ponit,  ita  tamen  ,  ut  cogitatio  potius  pendeat  a  lingua, 
quam  lingua  a  cogitatione;  linguam  apud  homines  ortam  esse  sine  essentiali  a 
cogitatione  dependentia.    Quae  sententia  etiam  a  Guil.  de  Humboldt  erat  proposita. 

Alii  (inter  quos  M.  Muller,  L.  Geiger,  L.  Noire)  eo  progressi  sunt,  ut  di- 
cerent,  cogitationes  logicas  atque  ipsum  intellectum  ex  loquela  originem  traxisse. 

C.  Prantl  '  logicam  esse  dicit  doctrinam  de  humana  scientia ;  hanc  rectam 
et  veram  esse  non  posse,  nisi  ponatur ,    intellectum  uniuscuiusque  hominis  esse 


1  Gesammte  Logik.  Lehr-  und  Handbuch  vom  Standpunkte  der  Natur- 
wissenschaften ,  1869.  Praeterea  plurima  edidit  opuscula ,  quae  tamen  rectius 
psychologiae ,  quam  logicae  annumeraveris.  In  multis  rebus  per  novas  et  in- 
cultas  vias  incedens,  mirabili  vi  mentis  se  praeditum  ostendit;  verum  quae  est 
rerum  implicatio,  non  sine  aliqua  difficultate  a  legentibus  intelligitur. 

2  Das  menschliche  Denken,  1870;  Erkenntnisstheoretische  Logik,  1878. 

3  Vollendung  des  Dingbegriffes. 

4  Logik  und  Metaphysik,  1868;  Die  neuesten  Bestrebungen  auf  dem  Ge- 
biete  der  Logik  bei  den  Deutschen,  1880. 

5  „Das  an  Empfindung  und  Gefiihl  sich  schliessende  Bild  ist  es,  welches 
Empfindung  und  Gefiihl  in  das  Denkbare  ubersetzt.  Ohne  das  Bild  wurde  nicht 
gedacht;  des  Bildes  einwohnende  Bestimmung  ist  es,  etwas  zum  Denken  zu 
geben.u     Die  neuesten  Bestrebungen  etc.  p.  177. 

6  Einl.  in  d.  Psychologie  u.  Sprachwissensch.,  1871;  Urspr.  d.  Sprache,  1877. 

7  Reformgedanken  zur  Logik,  1875;  Verstehen  und  Beurtheilen,  1877; 
Geschichte  der  Logik  im  Abendlande,  1855 — 1870. 

vim  immanentem  unius  entis  „humanitatis" ;  „Loqui"  essentialiter  idem  esse 
atque  „Cogitare";  unde  non  licere  in  cogitatione  humana  verhis  expressa  di- 
stinguere  inter  internum  conceptum  et  sonum  externum  physiologice  conformatum. 
Hominem  eo  differre  a  hestia,  quod  haheat  sensum  temporis  sive  continuitatis, 
quo  possit  successionem  puram  et  puram  intensitatem  fiendi  percipere,  atque 
conscientiam  hahere,  se  esse  idem  priore  atque  posteriore  tempore,  seque  posse 
pro  lihitu  adhibere  res  externas  et  varias  impressiones  in  appetendis  finibus 
idealibus.  Quum  cogitationes  non  existant  nisi  in  lingua,  lingua  autem  com- 
ponatur  ex  enuntiationibus,  manifestum  esse  dicit ,  in  logicae  initio  dicendum 
esse  de  iudicio.  Distinguendum  esse  inter  formalem  logicae  partem,  quae  vitare 
doceat  omnem  contradictionem ,  et  logicam  cognoscendae  veritatis  materialis. 
In  logica  formali  ex  ordine  dicendum  esse  de  iudicio ,  conceptu,  ratiocinio, 
scientia  definitoria ;  definitionem  esse  ratiocinii  fructum  et  quasi  culmen  iudicii ; 
logicam  veritatis  materialis  contineri  doctrina  de  methodo,  qua  doceatur  modus 
intelligendi,  modus  iudicandi  sive  existimandi  de  rebus,  modus  compenetrationis 
intelligentiae  et  aestimationis  4.  Fundamenta  autem  logicae  censet  Prantl  esse 
in  expressionibus  grammaticalibus.  Illum  dumtaxat,  qui  rectam  habeat  de  na- 
tura  hominis  sententiam,  i.  e.,  qui  adhaereat  Pantheismo,  idoneum  esse,  qui  etiam 
rectam  habeat  de  rebus  logicis  sententiam.  Logicam  enim  ex  illo  „sensu  temporis", 
qui  ex  natura  humana  recte  intellecta  oriatur,  esse  deducendam. 

Robert  Grassmann  2  dicit  systema  universum  scientiae  humanae  componi : 
1°  ex  philosophia  sive  doctrina  de  scientia;  2°  ex  physica  sive  doctrina  de  na- 
tura;  3°  ex  doctrina  de  civitate  et  rebus  publicis;  4°  ex  theologia  sive  doctrina 
de  Deo.  Doctrinam  de  scientia  sive  cognitione  exuendam  esse  omni  lingua, 
atque  ita  fieri,  ut  haec  doctrina  idem  sit  atque  mathesis  sive  doctrina  de  variis 
quantitatis  rationibus  3. 

Iulics  Bergmaxn  4  in  logica  pura  explicat  formas  iudicii ;  in  logica  appli- 
cata  ostendit,  qua  ratione  his  formis  normativis  cognoscamus  res. 

Fried.  Harms  5  reformationem  logicae  pertinere  dicit  ad  essentiam  philo- 
sophiae  recentioris.  Ostendit  logicam  et  scientiam  esse  et  organum  scientiae 
et  scientiae  criterium. 

84.  K.  Chr.  Planck  6  in  logica  obiectiva  dixit  de  supremis  rerum  generibus 

et  de  principiis    identitatis   et   causalitatis   inde    ortis;    in   logica   subiectiva  de 


1  „Die  fertig  gestellte  Wissenschaft  besteht  in  der  durchdringendsten  Ver- 
einigung  des  Beurtheilens  und  des  Verstehens." 

2  Formenlehre  oder  Mathematik,  1872;  Die  Wissenschaftslehre  oder  Philo- 
sophie,  1872—1876. 

3  Simili  modo  logicam  cum  mathesi  coniungunt  confunduntve :  Hermaxx 
Grassmann  (Ausdehnungslehre,  1844,  1878);  Hermann  Hankel  (Vorlesungen  iiher 
die  complexeh  Zahlen  und  ihre  Functionen,  1867);  E.  Schroder  (Der  Operations- 
kreis  des  Logikcalciils ,  1877);  Gottlob  Frege  (Begriffsschrift ,  eine  der  arith- 
metischen  nachgebildete  Formelsprache  des  reinen  Denkens,   1879). 

4  Grundlinien  einer  Theorie  des  Bewusstseins,  1870;  Grundziige  der  Lehre 
vom  Urtheil,  1875;  Allgemeine  Logik,  1879. 

5  Die  Reform  der  Logik,  1874. 

6  Grundriss  der  Logik ,  1873 ;  Logisches  Causalgesetz  und  natiirliche 
Zweckmassigkeit,   1877. 

formalibus  mentis  operationibus.  Et  conatus  est,  omnes  formas  mentales  sive 
leges  cogitandi  deducere  ex  essentia  ipsius  cogitationis,  quae  quidem  intrinsecus 
esset  unum  idemque  ac  res  omnes. 

Fr.  A.  Hartsen  *  veritatem  dicit  esse  eam  rerum  conceptionem ,  quae 
propter  utilitatem  practicam  prae  ceteris  emineat,  omnes  ergo  logicae  regulas 
ex  practicis  vitae  nostrae  indigentiis  trahendas  esse.  Secundum  hanc  novam 
methodum  primo  dicit  de  observatione ,   deinde  de  cogitatione,  tertio  de  lingua. 

Eug.  Duhring  2  omnes  fere  philosophos  turbulente  aggressus ,  universam 
logicam  ad  quasdam  mechanicas  mathesis  operationes  conatus  est  revocare. 
Processus  logicos  processibus  naturalibus  (physicis,  chimicis)  fere  aequiparavit. 
Atque  ita  logicam  partem  scientiae  naturalis  esse  autumavit. 

F.  A.  Lange  secutus  Kantium  statuit,  naturam  universam  esse  summam 
phaenomenorum  in  subiecto  cogitante  inhaerentium ,  quod  quidem  nobis  secun- 
dum  substantiam  maneret  x  ignotum.  Hanc  totam  naturam  re  tota  et  omni 
ratione  legibus  pure  mechanicis  subiectam  esse  3.  Omnes  operationes  logicales, 
quae  cum  necessitate  ad  assensum  cogerent,  ex  intuitu  rerum  geometricarum 
ortas  esse  putavit4. 

Guil.  Wundt  arbitratus  est,  logicam  habere  initia  sua  in  theoria  cogni- 
tionis,  et  finem  in  methodologia;  ipsam  autem  logicam  versari  in  considerandis 
illis  cogitandi  legibus,  quae  possent  esse  norma  in  cognoscenda  veritate.  Leges 
logicas  oriri  ex  legibus  psychologicis;  legibus  his  psychologicis  non  praescribi 
dicit',  qua  ratione  operationes  mentis  fieri  debeant,  sed  qua  ratione  certis  positis 
conditionibus  fiant;  legibus  autem  logicis  poni  normas  ,  secundum  quas  opera- 
tiones  illas  fieri  debeant,  ut  rectae  sint.  Conceptus  nostros  oriri  ex  multis  notis 
simplicibus  sive  elementis  inter  se  associatis,  combinatis,  coniunctis,  concate- 
natis,  inter  quae  unum  praedominetur.  Universalitatem  conceptuum  in  eo  con- 
sistere,  quod  conceptus  ex  elementis  constent,  quae  in  plures  paucioresve  con- 
ceptus  intrare  possint ,  quae  vario  modo  mixta  atque  composita  conceptus 
omnes  constituant.  Nobis  nisum  logicum  innatum  esse,  quo  fiat,  ut  omnia 
legibus  cogitandi  necessario  subesse  putemus,  omniaque  secundum  certum  sy- 
stema  esse  disposita  et  multiplici  nexu  causali  finalique  inter  se  iuncta,  ita 
ut  de  rebus  omnibus  experientiae  obviis  conceptus  certos  et  veros  habere  posse 
nobis  videamur.  Distinguit  scientiam  et  fidem;  scientiam  esse  de  rebus,  quae 
per  experientiam  nobis  suppeditentur ;  fidem  de  iis  omnibus  esse,  quae  ex- 
perientiam  transcendant ,  velut  de  universalitate  principii  causalitatis ,  de  liber- 
tate  voluntatis  humanae,  aliis  5. 


1  Methode  der  wissenschaftlichen  Darstellung,  1868;  Untersuchungen  iiber 
Logik,  1869;  Grundziige  der  Logik,  nach  einer  neuen  Methode  dargestellt,  1873. 

2  De  tempore,  spatio ,  causalitate  atque  de  analysis  infiuitesimalis  logica, 
1861.     Naturliche  Dialektik,  1865;  Logik  und  Wissenschaftstheorie,  1878. 

3  Geschichte  des  Materialismus  und  Kritik  seiner  Bedeutung  in  der 
Gegenwart,  1866. 

4  Logische  Studien,  1877.  „Der  Raum  ist  der  Ursprung  alles  Apriorischen ; 
in  der  Raumvorstellung  liegt  der  Ursprung  der  Kategorien;  der  Raum  ist  das 
Urbild  aller  Syuthesis." 

5  Logik,  eine  Untersuchung  der  Principien,  der  Erkenntniss  und  der  Me- 
thoden  wissenschaftlicher  Forschung.     Stuttgart  1880  und  1883. 

Pesch,  Logica.  I.  7 

Aloysius  Riehl  ex  fundamentis  Realismi  Kantiani  proficiscens  existentiam 
mundi  transcendentis  admittit,  non  quidem  ut  certo  cognitam,  sed  ut  hypothesim 
optimam  et  interim  tenendam.  Nos  etsi  non  cognoscamus  ipsas  res,  tamen  re- 
lationes  contingentiae  inter  rerum  realitates  et  phaenomena  suhiectiva  percipere  K 

Atque  haec  satis:  Plurimi  praeterea  sunt,  qui  de  rebus  logicis 
scripserunt ;  sed  fieri  non  potest ,  ut  omnium  opera  utcunque 
breviter  recenseamus  2. 


1  „Wir  hehaupten  die  Erkennbarkeit  der  Grenzverhaltnisse  der  Dinge  und 
Phaenomene  des  Bewusstseins,  und  finden  gerade  in  diesen,  im  Grenzfalle  voll- 
kommen  strengen  und  adaequaten  Begriffen  den  allgemeinen  Gehalt  des  Wissens." 
Der  philosophische  Kriticismus  II.  I.  p.  24. 

2  Qui  nominentur,  inter  alios  digni  sunt: 

Terenzio  Mamiani  (Del  rinnovamento  della  filosofia  antica  Italiana,  1836; 
Dell'  ontologia  e  del  metodo,  1843;  Dialoghi  di  scientia  prima,  1846;  Confessioni 
di  un  metafisico,  1865).  —  I.  L.  Balmes  (1810 — 1848)  sicut  de  omni  re  philo- 
sophica ,  ita  etiam  de  praeceptis  logicis  praeclare  scripsit.  (El  Criterio. 
Barcelona  1845;  Curso  de  filosofia  elemental,  Madrid  1837  et  Barcelona  1847; 
Filosofia  fundamental.  Barcelona  1846  et  1849.)  —  Jean  Philibert  Damiron 
(Cours  de  philosophie,  3e  partie :  Logique.  Paris  1842).  —  Ch.  Waddington 
(Essais  de  logique,  lecons  faites  a  la  Sorbonne  de  1848 — 1856).  —  Ch.  Jourdain 
(Notions  de  logique,  redig.  conformem.  aux  programmes  officiels  du  30  aout 
1854  et  du  3  aout  1857;  edit.  5.  Paris  1858).  —  A.  Cournot  (Essai  sur  les 
fondements  de  nos  connaissances  et  sur  les  caracteres  de  la  critique  philosoph. 
Paris  1851).  —  E.  Vacherol  (La  metaphysique  et  la  science.  Paris  1858; 
edit.  2.  1863).  —  J.  Tissot  (Essai  de  logique  obiective  ou  theorie  de  la  con- 
naissance  de  la  verite  et  de  la  certitude.  Dijon  1867).  —  A.  Rondelet  (Th^orie 
logique  des  propositions  modales.  Paris  1861).  —  J.  M.  C.  Duhamel  (Des 
methodes  dans  les  sciences  du  raisonnement.  Paris  1865).  —  Jos.  Delboeuf 
(Prolegomenes  philosophiques  de  la  geom^trie  et  solution  des  postulats. 
Liege  1860 ;  Essai  de  logique  scientifique ,  1865 ;  Logique  algorithmetique. 
Bruxelles  1877).  —  Garelli  (Della  logica  o  teoria  della  scienza;  2.  ediz. 
Torino  1859).  —  T.  G.  Ulber  (Logica  ossia  teoria  del  pensiero.    Napoli  1863). 

—  G.  Peyretti  (Saggio  di  logica  generale.  Torino  1859).  —  Purgotti  (Euclide 
e  la  logica  naturale.  Perugia  1868).  —  Franc  Biese  (Philosoph.  Propadeutik. 
Berlin  1845).  —  E.  Ad.  Ed.  Calinich  (Philosoph.  Propadeutik.  Dresden  1847). 

—  Chr.  Friedr.  Gockel  (Encyklop.  Einl.  in  die  Philosophie.   Karlsruhe  1855). 

—  J.  A.  Wentzke  (Compendium  der  Psychol.  und  Logik.  Leipzig  1868).  — 
Noah  Porter  (The  Human  Intellect.  New-York  1869;  The  Elements  of  intellec- 
tual  Science,  1872).  —  James  Mac  Cosh  (Hamiltonum  in  multis  secutus  scripsit: 
The  Laws  of  discursive  Thought,  being  a  textbook  of  formal  Logic.  New-York 
1879).  —  Fr:edr.  Christ.  Potter  (Lehre  von  den  Gesetzen  der  menschlichen 
Erkenntnissthatigkeit  oder  des  menschlichen  Dcnkens ,  1875).  —  Jos.  Beck 
(Grundriss  der  empirischen  Psychologie  und  Logik,  1840,  1882).  —  K.  A.  J. 
Hoffmann  (Abriss  der  Logik,  1859,  1878).  —  Theod.  Rdmpel  (Philosophische 
Propadeutik,  1866,  1877).  —  F.  Dittes  (Praktische  Logik,  besonders  fiir  Lehrer, 
1872,  1876).  —  Franc.  Kirchner  (Katechismus  der  Logik.    Leipzig  1881). 

85.  Logica  empiristica  sive  Relativisrnus  vel  Positivismus.  Qui 
hodie  Materialismum ,  Sensualismum  profitentur,  aut  de  omni  cer- 
titudine  desperantes  in  Scepticismo  pereunt,  aut  Empirismo  indul- 
gent,  i.  e.  illi  doctrinae ,  quae  quum  solam  experientiam  sensuum 
esse  fontem  cognitionis  humanae  et  motivum  certitudinis  teneat, 
realitatem  absolutam  ascribendam  esse  affirmat  solis  repraesen- 
tationibus  sive  phaenomenis  sensibilibus ;  res  praeterea  nihil  prorsus 
esse  nisi  „possibilitates  permanentes  phaenomenorum  associatione 
inter  se  connexas"  4.  Cognitionem  omnem,  quae  ad  experientiam 
sensibilem  revocari  non  possit,  vanam  esse ;  et  solam  cognitionem 
sensuum,  quae  experimentis  comprobari  possit,  fidam  esse  et  prae- 
bere  aliquid  positivi.  ISon  ergo  esse  scientiam  nisi  physicam;  et 
in  hac  primas  partes  tenere  „sociologiama,  cuius  obiectum  sit 
„homo  in  societate" ;  ad  id  scientiae  nitendum  esse,  ut  novae  us- 
que  leges  detegantur  naturales,  quibus  societas  humana  ad  maiorem 
perfectionem  provehatur. 

Hinc  nata  est  logica  empiristica,  quam  illi  „inductivam"  vocant, 
quae  quum  neget  inesse  menti  humanae  leges  cogitandi,  quibus  in 
cognitione  nostra  dirigamur,  logicae  formali  omnino  inimica  est  et 
gloriatur,  se  immediate  versari  in  cognoscendis  obiectis  positivis 
singularibus.  Quam  sententiam  excoluerunt  August.  Comte,  Stuart 
Mill,  Alex.  Bain,   alii. 

Auo.  Comte  (1798—1857)  tres  periodos  in  historia  distinguit:  theologicam 
(sub  forma  Fetichismi,  Polytheismi,  Monotheismi) ,.  in  qua  homines  phantasiis 
sensu  pio  inditis  ducti  fuerint;  metaphysicam ,  in  qua  homines  non  quidem 
fictitia ,  sed  vires  tamen  occultas  sectantes ,  vana  speculantis  rationis  simulacra 
maximi  fecerint;  positivam,  in  qua  homines  ea  tantum  magni  habeant,  quae  per 
experientiam  sensuum  ut  vera  et  positiva  praebeantur,  quae  trutina  et  mensura 
examinari  calculoque  mathematico  subiici  possint.  Religionem  construxit  Comte, 
in  qua  tria  adoranda  sint:  le  Grand  Milieu,  sive  spatium  infinitum,  le  Grand 
Fetiche  sive  orbis  terrestris,  et  magnum  illud  ens,  quod  intellexit  esse  „humani- 
tatem"  universe  acceptam  2. 

Consimiliter  E.  Littre  aliique  statuerunt,  phaenomena  quidem  et  phae- 
nomenorum  leges  et  rationes  mathematicas  a  nobis  cognosci  posse ,  illorum 
causas  non  posse.  Hinc  solum  „relativumu,  quod  vocant,  esse  reale  vel  saltem 
cognitioni  nostrae  pervium ;  quod  autem  „absolutum"  esset,  non  esse,  vel  saltem 
a  nobis  cognosci  non  posse;  vanam  esse  hypothesim  sive  abstractionem  intelli- 
gentiae.  Quidquid  sit  extra  materiam,  penitus  negligendum  esse  volunt,  quum 
universus  mundus  solis  regatur  viribus,  qui  in  materia  insint3. 


1  StuartMill,  An  examin.  of  Sir  W.  Hamilton's  phil.  London  1872,  p.  225. 

2  Cours  de  philosophie   positive.    Paris   1830—1842;   Synthese  subiective. 
Paris   1856. 

3  Dicit  Littre:    „La    pensee  est  inherente  a  la  substance  cerebrale  .  .  .  la 

86.  Ab  hac  doctrina  vix  differt,  quod  in  Anglia  proposuit  F.  Will.  Herschel. 
Causas  nihil  esse  dicit  praeter  factorum  externorum  circumstantiam,  quae  cum 
aliquo  eventu  coniuncta  esse  soleat.  Id  tantum  in  scientia  fieri  posse,  ut  mens 
humana  ab  observatis  factis  singularibus  ad  cognoscendas  relationes  univer- 
saliores  ascendat '. 

William  Whewell  distinguens  „facta  positiva"  et  „ideas"  (conceptus, 
axiomata),  scientiae  id  propositum  esse  dicit,  ut  adhibitis  ideis  facta  redigantur 
in  ordinem  systematicum.  „Ideas"  non  ortas  esse  ex  experientia,  sed  a  priori 
reperiri  in  nobis  ut  conditiones  ad  cognitionem  omnem  praerequisitas.  Hanc 
coniunctionem  inter  ideas  et  facta  vocat  inductionem.  Ad  inductionem  bene 
constitutam  requiri  imprimis  ideam  congruentem ;  hanc  acquiri  aut  per  in- 
geniosam  inspirationem  aut  per  accuratam  quantitatum  determinationem ;  ad 
determinandas  autem  quantitates  magnopere  conducere,  ut  rectae  adhibeantur 
methodi  (adhibitis  curvis,  quadratis  minimis,  residuis,  multis  in  hoc  genere  aliis)  2. 

John  Stuart  Mill  (1806  — 1873)  logicam  inductivam  sive  eam  logicae 
partem,  quae  docet,  qua  ratione  recte  instituatur  observatio  et  experimentatio, 
et  qua  via  ex  observatis  factis  particularibus  ad  principia  et  statuendas  leges 
universales  perveniatur ,  magna  cum  accuratione  exposuit.  Et  his  legibus, 
quarum  vim  agnovit  Mill,  annumeravit  quoque,  ut  par  est,  principium  causali- 
tatis.  Negavit  nos  ullo  modo  cognoscere  posse  rerum  essentias.  Quum  ex  eo 
quaereretur,  unde  esset  vis  et  ratio  principiorum  universalium ,  in  observatis 
phaenomenis  haerens  dixit,  ex  iterata  experientia  eventuum  particularium  oriri 
in  nobis  fidem  caecam,  qua  admitteretur  legum  universalitas ;  ex  hac  fide  nasci 
persuasionem  necessariam 3.  Syllogismum  deductivum ,  quo  quid  concluderetur 
particulare  ex  principio  universali,  admisit  Mill  ,  sed  hunc  semper  illo  vitio 
infectum  esse  voluit,  quod  „petitionem  principii"  vocant;  nihil  enim  universale 
statui  posse  antequam  cognita  essent  singularia  omnia  in  universali  contenta. 
Id  tamen  non  impedire,  quominus  syllogismus  habeatur  pro  operatione  ad  re- 
miniscendum  aptissima 4  atque  etiam  ad  dirigendas  nostras  cogitationes. 

Herbert  Spencer  distinxit  mundum  internum  sive  mentalem ,  et  mundum 
externum,  a  quo  prior  penderet;  unde  quemdam  esse  parallelismum  inter  corre- 
lationes  internas  et  externas;  scientiam  logicam  directe  referri  ad  mundum  ex- 
ternum  vel  ad  nexum  necessarium,  quo  res  inter  se  iungerentur.  Omnem  ergo 
ratiocinationem  esse  inductivam  et  versari  in  relationibus  singularibus ;  neque 
ullam  vim  syllogismo  deductivo  inesse  posse  5. 

perception  est  un  phenomene  qui  se  passe  a  Textremite  encephalique  des 
e46ments  nerveux."  Ita  in  Diction.  des  sciences  medicales.  Cfr.  eius  librum  : 
A.  Comte  et  la  philosophie  positive.  Paris  1863 :  praecipue  partis  tertiae  c.  5 : 
La  mathematique  est-elle  identique  a  la  logique?  Ante  mortem  tamen  Littrk 
errores  suos   detestatum  esse  legimus. 

1  A  preliminary  Discourse  on  the  Study  of  natural  Philos.    London  1831. 

2  Novum  organum  renovatum.  London  1858.  Ante  scripserat:  History  of 
the  Inductive  Sciences.  London  1837;  The  Philosophy  of  the  Inductive  Sciences. 
London  1840. 

3  System  of  Logic,  Rationative  and  Inductive,  1843;  edit.  8.  1872;  A.  Comte 
and  positivism.     London  1855. 

4  System  1.  2  c.  3. 

5  Principles  of  Psychology  p.  6.  c.  2—8.     London  1855;  edit.  3.  1880. 

Ab  aliis  quoque  haec  logica  empiristica  exculta  est l.  Inter  quos  eminent : 
II.  Taine  (qui  se  secutum  esse  profitetur  Condillac,  Mill,  Bain)  2,  C.  W. 
Opzoomer  3,  L.  Barbera  (Logica  inventiva),  Anoiulli  4,  Ausonio  Franchi  5 

87.  Logica  peripatetica  recenti  aetate  retenta.  Tanta  adver- 
sariorum  multitudine  circumdata  et  quasi  circumsessa  logica  an- 
tiquitus  tradita  non  solum  infirmata  non  est,  sed  laetiora  etiam 
cepit  incrementa.  Longum  est  autem,  vel  solum  catalogum  texere 
nominum  eorum ,  qui  de  logica  Aristotelica  ultimis  his  saeculis 
bene  meriti  sunt.  Sed  ne  nihil  dixisse  videamur,  ex  ingenti 
pelago  eos  saltem  afferamus,  qui  ad  manus  nobis  sunt. 

Ioan.  Eck,  Dialectica  Aristotelis  et  interpretationes  in  singulos  Aristotelis 
libros  logicos.  Augusta  Vind.  1516.  —  Ger.  Matthisii  Geldriensis  Commentt. 
in  Arist.  categ.  et  de  interpretat.  Colon.  1551.  —  Thomae  de  Vio  (Caietani 
Ord.  Praed.)  Commentarius  in  praedicabilia ,  praedicamenta ,  libr.  analyt. 
Venet,  1556.  —  Academiae  Venet.  Explanatio  novem  topicorum  Aristotelis. 
Venet.  1559.  —  Petri  Hispani,  Summulae  logicales  cum  Versorii  Parisiensis 
clarissima  expositione.  Venet.  1568.  —  Franciscus  Suarez  (1548 — 1617),  vir 
eximiae  doctrinae  et  in  philosophia  Aristotelica  lumen  egregium;  de  rebus  logicis 
multa  praeclare  dixit  in  variis  suis  operibus.  Scripsit  Commentaria  in  Logicam, 
quae  tamen  nondum  prelo  subiecta  sunt.  —  Dom.  Soto  (Ord.  Praed.) ,  Com- 
mentarius  in  libros  analyt.  post.  Venet.  1574.  —  Francisci  Toleti  (S.  I.  f  1596) 
Commentarius  in  Aristotelis  universam  logicam.  Colon.  1575.  Quo  melius  quid- 
piam  de  rebus  logicis  vix  unquam  scriptum  est.  —  I.  B.  Rubeo,  In  universam 
Aristot.  logicam  explanatio.  Venet.  1597.  —  Petri  Fonsecae  (S.  I.)  Institutiones 
dialecticae.  Colon.  1599.  —  Conimbricensis  Collegii  (S.  I.)  Commentarius  in 
Aristotelis  dialecticam.  Conimbricae  1606,  Colon.  1611.  —  Cosmi  Alamanni 
(S.  L,  1559—1634)  Summa  philosophiae  S.  Thomae  Aquin.  Ticini  1618—1623. 
Opus  recens  editum  auctore  F.  Ehrle.  Parisiis  1885.  —  Zanardi  (Ord.  Praed.) 
Commentarius    cum    quaestionibus    in    logicam    Aristotelis.     Colon.    1622.    — 


1  Cfr.  Des  doctrines  positivistes  en  France  par  Pabbe  A.  Guthlin,  chanoine 
d'Orleans. 

2  „Nos  idees  les  plus  abstraites,  dicit  Taine,  etant  des  signes,  se  reduisent 
a  des  images ;  nos  images  elles-memes  sont  des  sensations  renaissantes ;  par- 
tant,  notre  pensee  tout  entiere  se  reduit  a  des  sensations."  .  .  .  „Les  mots 
faculte,  capacite ,  pouvoir ,  qui  ont  joue  un  si  grand  role  en  psychologie,  ne 
sont,  comme  on  le  verra,  que  des  noms  commodes,  au  moyen  desquels  nous 
mettons  ensemble  dans  un  compartiment  tous  les  faits  d'une  espece  distincte; 
ces  noms  designent  un  caractere~commun  aux  faits  qu'on  a  loges  sous  la  meme 
etiquette;  ils  ne  designent  pas  une  essence  mysterieuse  et  profonde  qui  dure 
et  se  cache  sous  le  flot  des  faits  passagers."     De  1'Intelligence  tom.  1  p.  3. 

3  De  waarheid  en  hare  kenbronnen.  Leyden  1863 ;  Het  Wezen  der  kennis, 
een  Leesboek  der  Logica.    Amsterdam  1863. 

4  La  filosofia  e  la  ricerca  positiva,  1869. 

5  Razionalismo  per  il  popolo.  Milano  1864;  Sulla  teoria  del  giudizio. 
Milano  1871. 

Fernandez  Torreson,  Universa  Aristotelis  dialectica.  Compluti  1626.  —  M.  A. 
Galitii  (Ord.  Capuc.)  Summa  totius  philosophiae  Aristotelicae  ad  mentem 
S.  Bonaventurae.  Romae  1635.  —  Rod.  de  Arriaga  (S.  I.)  Cursus  philo- 
sophicus.  Parisiis  1637.  —  Ioannis  de  S.  Thoma  (Ord.  Praed.)  Ars  logica. 
Romae  1637.  —  Martini  Smiglecii  (S.  I.)  Logica  selectis  quaestionibus  illu- 
9trata.  Oxoniae  1638.  —  Francisci  Gonzalez  Logica  tripartita,  i.  e.  vocalis, 
realis,  rationalis.  Romae  1639.  —  Balthasari  Tellez  (S.  I.)  Summa  universae 
philosophiae,  vol.  I:  Log.  Ulissipone  1642.  —  Christophori  Hadnold  Theses 
logicae  de  praedicabilibus,  praedicamentis,  praedicationibus.  Dilingae  1643.  — 
Thomae  Comptonii  (Charleton)  Philosophia  universa.  Antwerpiae  1649.  — 
I.  B.  Giattini  Logica.  Romae  1651.  —  Alexandri  Rubei  de  Lugo  (Ord.  Min.) 
Totius  philosophiae  Cursus.  Bononiae  1653.  —  M.  Cornaei  (S.  I.)  Curriculum 
philosophiae  peripateticae.  Herbipoli  1657.  —  Philippi  a  SS.  Trinitate  (Ord. 
Carmel.)  Summa  philosophica.  Colon.  1665.  —  Silvestri  Mauri  (S.  L,  1619  ad 
1687)  Commentarius  in  Aristotelis  opera.  Romae  1668  et  Par.  1885.  —  Quaest. 
philosoph.  libri  quinque.  Romae  1658  et  Cenom.  1875.  —  Georgii  de  Rhodes  (S.  I.) 
Philosophia  peripatetica.  Lugduni  1671.  —  A.  Semery  (S.  I.)  Triennium  phiio- 
sophicum.  Romae  1674.  —  Ant.  Goudin  (Ord.  Praed.)  Philosophia  iuxta  Divi 
Thomae  dogmata.  Colon.  1681.  —  T.  Arnu  (Ord.  Praed.)  Dilucidum  philo- 
sophiae  Syntagma.  Patavii  1686.  —  Pet.  Barbat  Commentarius  in  Aristotelis 
logicam.  Lugduni  1690.  —  Raph.  Aversa  a  Sanseverino  (Cler.  Reg.  Min.) 
Logica.  Romae  1694.  —  Alex.  Pixy  (Ord.  Praed.)  Cursus  philosophicus, 
tom.  I:  Logica.  Colon.  1693.  —  Gabr.  Daniel  (1649 — 1718)  contra  Cartesium 
scripsit '.  —  Coel.  Seondrati  Cursus  philosophicus.  Monasterii  S.  Galli  1694.  — 
Gaspari  Castner  Rosetum  dialecticum  ex  spinis  enatum.  Ratisbonae  1695.  — 
Franc  Soaris  Lusitani  (S.  I.)  Cursus  philosophicus.  Eborac.  1701.  —  Fran- 
cisci  Freitag  Dialectica  nova  sivc  introductio  in  Philosophiam  (pro  scholis 
Soc.  Jes.).  Osnabrugi  1706.  —  Wolfgangi  Rossangi  Sacculus  distinctionum 
sive  philosophicum  A,  B,  C.  Tyrnaviae  1707.  —  Ioannis  de  Ulloa  (S.  I.) 
Logica  maior  et  minor.  Romae  1712.  —  Henrici  Gandavo  et  Bened.  Canali 
(Ord.  Serv.  B.  M.  Virg.)  Cursus  philosophicus  ad  mentem  Hexrici  de  Gandavo. 
Parm.  1715.  —  Mastrii  de  Meldula  et  Bonav.  Belluti  (Ord.  Min.)  Philo- 
sophia  ad  mentem  Scoti.  Venet.  1727.  —  A.  Schnell  (Ord.  Bened.)  Cursus 
philosophiae  Aristotelicae.  Augustae  Vind.  1731.  —  Complutensis  Collegii, 
(Carmelit.)  artium  cursus  tom.  1  dialecticam  complectens.  Colon.  1732.  — 
Iacobi  Dedelley  Summulae  logicae.  Ingolstadii  1733.  —  Sylv.  Araxha  Dis- 
putationes  logicae.  Conimbricae  1736.  —  Mich.  Castro  Logicae  et  physicae 
commentationes.  —  Corneli  Dialectica  seu  Introductio  in  severiores  disciplinas. 
Cassoviae  1744.  —  Ios.  Ant.  Ferrari  (Ord.  Min.)  Philosophia  peripatetica  ad 
mentem  Scoti.  Venet.  1746.  —  Ioannis  Bapt.  (Congreg.  Orat.)  Philosophia 
Aristotelis  restituta,  pars  I:  Logica.  Ulissipone  1748.  —  Salvatoris  Mariae 
Roselli  (Ord.  Praed.,  f  1784)  Summa  philosophica,  saepissime  typis  edita.  — 
Thomae  Grebner  Logica  practica.  Heidelbergae  1752.  —  Ioan.  Igx.  Guerrero 
Institutiones  dialccticae  (Summulae).  Matriti  1753.  —  Ioan.  Falk  Tractatus 
philosophiae,    Logica.    Pragae  1748.  —  Ios.  Agricoi.a  Disquisitio    philosophica 


1  Voyage  du  monde  de  Descartes,    1691;   Nouvelles  difficultes  propos^es 
par  un  Peripatetien,  1694;  TraitC  metaphysique  de  la  nature  du  mouvement.  1724. 

de  certitudine  ex  relatione  sensuum  contra  Idealistas  et  Egoistas.  Heidel- 
bergae  1768.  —  Coelest.  Delrose  Logica  et  speculativa  et  practica,  1768.  — 
Ioh.  Benislawski  Institutiones  logicae  seu  brevis  tractatus  de  cultura  ingenii. 
Viennae  1774.  —  Matthaei  Liberatore  Institutiones  phil.  Romae  1841  et  Prati 
1881.  —  Jos.  Kleutgen  *.  —  Di  Giorgi  (Ord.  Praed.)  Institutiones  philos.  ad 
mentem  S.  Thomae,  1861 — 1868.  —  Caietani  Sanseverino  Philos.  Christianae 
Logica.  Neapoli  1862.  ■ —  Salvatoris  Tongiorgi  Logica.  Romae  1862.  —  Georgius 
Hagemann  2.  —  Albertus  Stockl  3.  —  Battaglini  Institutiones  philosophicae.  1869. 
Dominic.  Palmieri  Instit.  philos.,  Logica  dialectica  et  logica  critica.  Romae  1874. 
—  P.  M.  Brin  De  Intellectualismo,  tom.  I:  Logica.  Parisiis  1875.  —  Alberti 
Lepidi  (Ord.  Praed.)  Elementa  philosophiae  Christianae.  Parisiis  1875.  — 
Sylv.  de  Ioanne  Bapt.  (Congregationis  Passionistarum)  Institut.  philos.,  tom.  I: 
Logica.  Ex  typis  Abbatiae  Montis  Casini.  1875.  —  Thomae  Mariae  Zigliara 
(Ord.  Praed.)  Summa  philosophica.  Romae  1876.  —  Zephyrini  Gonzalez  Philo- 
sophia  elementaris.  Matriti  1877.  —  Petri  Tarino  Institutiones  logicae,  meta- 
physicae  etc.  Bugellae  1877.  —  I.  M.  Cornoldi  (S.  I.)  Institutiones  philo- 
sophicae  speculativae.  Bononiae  1878.  —  Constantinus  Gutberlet  4.  —  Fr. 
Satolli  Enchiridion  philosophiae,  pars  I:  Logica  universa.  Brunae  1884.  — 
Ern.  Commer5.  —  I.  van  der  Aa  (S.  I.)  Philosophia  scholastica.  Lovanii  1885.  — 
S.  Schiffini  Principia  philosophica.     Augustae  Taurin.  1886. 


CAPUT  TERTIUM. 

Praenotiones    psychologicae. 

88.  Notio  veritatis.  Qui  opus  molitur,  prius  materiam  levi 
saltem  intuitu  contemplari  solet,  quae  in  opere  adhibenda  est. 
Quare  quum  praecepta  statuenda  sint,  quibus  mens  humana  in 
quaerenda  veritate  facile  et  ordinate  et  sine  errore  procedat,  ante 
videndum  est  breviter ,  quas  operationes  mens  in  hoc  negotio 
adhibeat6.  Negotium  autem,  de  quo  agitur,  in  eo  est  situm,  ut  mens 
veritatem  assequatur.  Iam  homo  tum,  ut  fert  opinio  communis, 
sermone  veritatem  aut  falsitatem  profert,  quum  res,  de  quibus  ipse 
sententiam  exprimit,  sunt  aut  non  sunt,  sicut  ipse  dicit.  Sicut 
veritas  sermonis  in  conformitate  orationis  cum  re  vel  interna  sen- 


1  Philos.  der  Vorzeit.     Miinster  1858.     Innsbruck  1878. 

2  Elemente  der  Philos.     Munster  1868. 

3  Lehrbuch  der  Philosophie.     Mainz  1868 ;  liber  saepius  editus. 

4  Logik  und  Erkenntnisstheorie.    Miinster  1882. 

5  System  der  Philosophie.    Miinster  1885. 

6  Sunt,  qui  ob  hunc  finem  integram  psychologiam  empiricam,  quae  facta 
experientiae  internae  describit ,  logicae  praemittendam  esse  censeant ;  quibus 
alii  graviter  obsistunt,  nihil  prorsus  ante  logicam  ponendum  esse  arbitrantes. 
Inter  quos  ex  adverso  sibi  obloquentes  ratio  disponendi  recta,  ut  nos  quidem 
arbitramur,  interiecta  est  in  medio. 

tentia  reperitur,  ita  veritas  mentalis,  de  qua  nobis  dicendum  erit, 
in  adaequatione  sive  conformitate  mentis  cognoscentis  cum  re  ipsa 
cognita  consistit,  quatenus  intellectus  dicit  esse,  quod  est,  vel  non 
esse,  quod  non  est1. 

Yeritati  opponitur  falsitas,  quae  non  solum  ignoratione  aliqua 
constituitur,  sed  est  positiva  intellectus  ab  obiecto  „difformitas, 
qua  inter  intellectum  et  proprium  eius  obiectum  vera  discrepantia 
oritur  et  quasi  dissensio".  Unde  vehementer  falluntur  Pantheistae, 
qui  sequentes  Spinozam  2  censent  falsitatem  consistere  „in  cog- 
nitionis  privatione ,  quam  ideae  inadaequatae  sive  mutilatae  et 
confusae  involvunt". 

§  1- 
De    cognitione. 

89.  Cognitionis  notio.  Notissima  nobis  ea  cognitio  est,  quae 
sensatio  vel  sensus  dicitur.  Sentire  dicimur,  quum  res  externas 
praesentes  intervenientibus  organis  quibusdam  corporis  percipimus, 
vel  etiam  quum  affectiones  corporis  nostri  nobis  innotescunt,  sive 
a  rebus  externis  in  nobis  effectae,  sive  dispositione  interna. 

Cognitionum  tota  fere  vita  hominis  plena  est;  et  cognitio  quid 
sit,  experiendo  satis  didicimus.  Solet  enim  mens  nostra,  dum  cog- 
noscit,  apud  se  manendo  etiam  pervenire  ad  aliquid,  quod  extra  est, 
idque  ut  obiectivum  quiddam  sibi  cum  quadam  sui  ipsius  conscientia 
intime  praesens  sistere,  atque  ita  in  se  quodammodo  reproducere 
id  quod  est  extra.  Quare  recte  dicunt,  cognitionem  esse  alicuius 
subiecti  actionem  ab  intra  procedentem  et  perfectionem  in  subiecto 
immanentem,  qua  subiectum  obiectivum  quiddam  sibi  repraesentat. 
Et  ubicunque  est  cognitio,  ibi  necessario  est  ens,  quod  cognoscitur. 
In  qua  oppositione,  quae  fissurae  instar  est  inter  cognitionis  sub- 
iectum  et  obiectum,  mira  illa  cognitionis  indoles  cernitur3. 

1  "Qcj-e  dAr^euet  ;j.ev  6  to  onrjprjuevov  oWfjievo;  otatpetsSat  xat  ro  cjyxetuevov 
auYxefa&at,  e^euaxat  8e  6  ^vavxtto?  ey/tov  r)  xd  TTpdyuaTa.  Arist.  1.  9  met.  c.  10. 
1051  b.  3.  Hac  de  re  Aquinas,  quum  quaerit  sitne  veritas  virtus:  „Dicendum, 
inquit,  quod  veritas  dupliciter  accipi  potest,  uno  modo,  secundum  quod  veritate 
aliquid  dicitur  verum,  et  sic  veritas  non  est  virtus,  sed  obiectum  vel  finis  vir- 
tutis.  Sic  enim  accepta  veritas  est  aequalitas  quaedam  intellectus  vel  signi  ad 
rem  intellectam  vel  signatam,  vel  etiam  rei  ad  auam  regulam.  Alio  modo  potest 
dici  veritas,  qua  aliquis  verum  dicit,  secundum  quod  per  eam  aliquis  dicitur 
verax ,  et  talis  veritas  sive  veracitas  necesse  est  quod  sit  virtus."  Summ. 
theol.  II.  II.  q.   109  a.   t;  cfr.  I.  q.   16  a.  2. 

2  Ethica  II.  Propos.  35. 

3  Trendelenburg,  Logische  Untersuchungen,  edit.  3.  I.  p.  132. 

De  cognitionis  natura  absoluta  tractatio  ad  psychologiam  spectat. 
Hic  breviter  ea  indicanda  sunt,  quae  ad  res  logicas  recte  intelli- 
gendas  omnino  necessaria  sunt. 

90.  Cognitionis  natura.  Ut  res  cognoscatur,  is  qui  cognoscit, 
ad  rem  exprimendam  sibique  repraesentandam  referri  et  terminari 
debet,  qua  terminatione  natura  cognitionis  constituitur.  Actus, 
quo  quis  ad  rem  cognoscendam  fertur,  si  perfectus  est  completus- 
que  („in  Facto  esse"),  rei  cognitae  conformis  esse  debet,  i.  e. 
specie  ipsam  rem  exprimere,  eam  in  se  quasi  concludere  et  quo- 
dammodo  reproducere.  In  qua  conformitate  veritatem  cognitionis 
sitam  esse  diximus.  Quo  fit,  ut  in  psychologia  magna  sit  et  pon- 
derosa  de  speciebus  expressis  disputatio. 

Ad  speciem  expressam  gignendam  causae  duae  inter  se  unitae 
simul  agant  necesse  est:  facultas  cognoscitiva,  quae  ex  se  potentia 
est  indeterminata,  ab  eaque  vitalitas  et  indoles  subiectiva  actus 
deducitur;  et  praeter  facultatem  res  obiecta,  quae  cognitione  con- 
tinetur  et  exprimitur,  et  actui  dat  indolem  obiectivam.  Quoniam 
autem  ipsae  rerum  realitates  in  facultate  cognoscitiva  esse  non 
possunt,  vicariam  sui  repraesentationem  in  cognoscente  supponunt. 

Itaque  ad  pariendam,  quae  specie  expressa  habetur,  cognitionem 
praeter  facultatem  requiritur  aliqua  de  re  obiecta  repraesentatio, 
quae  ad  vicem  rei  facultatem  compleat,  actuet,  ad  rem  cognoscen- 
dam  intendat,   et  eapropter  „species  intentionalis"  nominari  solet. 

Si  cognitio  rem  praesentem  et  nunc  existentem  effert,  prae- 
terea  cognoscens  a  re  per  mutuam  a  natura  institutam  relationem 
excitari  debet. 

Sunt,  qui  Platone  duce  putent,  posita  eius  generis  excitatione 
eam  rerum  repraesentationem  seu  notitiam,  quam  modo  tetigimus, 
non  ex  rebus,  sed  ex  formis  sive  speciebus  in  natura  cognoscentis 
insitis  hauriri.  Et  Plato  quidem  formas  in  subiecto  praeiacentes 
posuit,  quibus  potentia  cognoscitiva  compleatur  intrinsecus  ad  res 
obiectas  immediate  in  seipsis  cognoscendas. 

A  quo  magnopere  difTert  Immanuel  Kant,  qui  has  formas  in- 
natas  e  subiecto  prosilire  vel  ex  sola  indole  innata  quasi  germi- 
nare  putat,  ut  ipsae  cognoscenti  obiciantur  obiectaeque  se  gerant 
tamquam  id,  quod  a  cognoscente  directe  et  immediate  cognitum  sit. 

Yerum  tota  haec  de  speciebus  congenitis  doctrina  quum  na- 
turae  humanae  tum  experientiae  omnino  contraria  est.  Usu  enim 
et  hominum  experientia  constat,  has  species  intentionales  a  rebus 
ipsis  extra  actum  cognitionis  existentibus,  quas  natura  duce  a  nobis 

cognitas  putamus,  per  multas  physicas  physiologicasque  dispositiones 
facultatibus  nostris  immitti  atque  imprimi.  Sicut  igitur  cera  sigil- 
lata  inspicienti  nomen  specie  expressa  exhibet,  quod  sibi  a  sigil- 
lante  specie  impressa  inditum  est,  ita  qui  rem  cognoscit,  non  qui- 
dem  alteri,  sed  sibi  ipsi  specie  expressa  obiectum  exhibet,  quod 
sibi  ab  obiecto  specie  impressa  coepit  innotescere. 

Quodsi  sensationem  attendimus,  qua  res  externas  percipimus, 
certum  est,  ab  his  rebus  non  solum  motus  ad  nos  venire,  quibus 
excitemur,  sed  etiam  species,  quae  facultates  nostras  ad  res  ex- 
ternas  nobis  repraesentandas  compleant.  Itaque  species  qualitas 
est,  quae  ab  obiecto  immissa  et  in  organo  recepta  vim  habet  re- 
praesentandi  ipsum  obiectum  cognoscendum. 

His  igitur  expositis,  quale  sit  id,  quod  cognitionem  dicimus, 
intellectum  putamus,  quantum  hoc  loco  satis  est. 

91.  Cognitio  sensitiva.  Cognitionem  intellectivam,  quae  hominis 
in  hoc  rerum  ordine  propria  est,  antecedit  sensitiva,  qua  etiam 
bruta  animalia  praedita  sunt.  Cognitio  sensitiva  sensatione  ab- 
solvitur.  Sensationem  efficit  et  in  se  recipit  organum  ad  sen- 
tiendum  destinatum;  unde  sensatione  non  exprimuntur  similitudines 
(imagines)  nisi  materialium  rerum  et  singularium. 

Cognitio  sensitiva  in  externam  et  internam  dividitur.  Externa 
est,  quae  a  sentiente  elicita  in  obiectum  externum  dirigitur  ut  id 
actu  praesens  est,  et  sentientem  ad  percipiendum  excitat.  Interna 
aliquid,  quod  in  ipso  sentiente  est,  pro  obiecto  habet. 

Et  cognitio  sensitiva,  quam  externam  dicimus,  primo  quidem 
et  per  se  in  rem  externam  fertur,  quam  experientia  teste  per- 
cipit  esse,  et  esse  sic  vel  aliter.  Notio  enim,  quam  ex  sensationibus 
nostris  haurimus,  primo  et  per  se  de  rebus  est,  quae  sunt  extra 
nos,  et  non  de  speciebus  intentionalibus ,  quae  sunt  in  nobis.  Et 
notio  haec  vera  aut  falsa  esse  dicitur  non  comparata  ad  speciem, 
quae  nobis  appareat,  sed  ad  rem,  quae  extra  nos  sit  et  consistat. 
Sed  „veritas  non  sic  est  in  sensu,  quod  sensus  cognoscat  veritatem, 
sed  in  quantum  veram  apprehensionem  habet  de  sensibilibus ;  quod 
quidem  contingit  eo ,  quod  apprehendit  res  ut  sunt.  Unde  con- 
tingit  falsitatem  esse  in  sensu  ex  hoc,  quod  apprehendit  vel  iu- 
dicat  res  aliter  quam  sint"  4.  Qua  de  re  Suarez:  „Quoniam  species 
ipsa  principium  est  cognitionis,  ideo  cognitio  semper  conformis 
prodit  speciei,  semper  enim  talis  cognoscitur  res,  qualis  repraesen- 

tatur  per  speciem,  .  .  .  atque  ita  sensus  falli  non  potest.  .  .  Sed 
ultra  recolendum  est,  fieri  posse  per  accidens,  (sive  ob  organi 
indispositionem,  sive  ob  medium  indispositum,  sive  ob  situm  obiecti 
incongruum),  ut  species  non  semper  repraesentet  obiectum,  ut  re- 
praesentari  deberet;  ideoque  per  talem  speciem  non  cognosci  ob- 
iectum  prout  est,  eoque  modo  sensum  falli,  quum  in  eo  iudicio, 
quo  res  cognoscitur,  prout  a  parte  rei  habet,  vel  non  habet,  non 
autem  prout  relucet  in  specie,  veritas  et  falsitas  consistit."  * 

Yerum  haec  rerum  externarum  perceptio  minime  obstat,  quo- 
minus  in  cognitione  externa  etiam  passiones  subiectivae  a  nobis 
percipiantur  secundario  et  concomitanter;  non  quidem  ex  adverso, 
sed  oblique.  Qua  de  re  iterum  Suarez:  „Omnis  sensus  percipit 
aliquo  modo  actum  suum  imperfecto  modo  quasi  in  actu  exercito."  2 

Ex  iis,  quae  breviter  indicavimus,  iam  satis  apparet,  duas  in 
omni  cognitione  perceptiones  distingui  posse,  unam  principem  in 
obiectum  directam,  quod  cognoscatur,  ut  est  in  circumstantia  con- 
ditionum  naturalium;  alteram  secundariam  et  concomitantem ,  qua 
ipsum  subiectum,  cui  manifestatur  obiectum,  in  exercitio  suae  ac- 
tivitatis  percipitur.  In  recto  igitur,  ut  aiunt,  cognoscitur  res  ob- 
iecta,  in  obliquo  autem  subiectum,  ut  subest  impressionibus  ab 
obiecto  venientibus. 

92.  Rei  COgnitae  Esse  duplex.  Res  externa,  quam  cognitam 
habemus,  primo  suum  Esse  reale  habet  extra  illum  actum,  quo 
rem  cognoscimus  (quapropter  a  Kant  „transcendens"  vocatum  est). 
Quoniam  autem  cognitio  omnis  secundum  similitudinem  cogniti  in 
cognoscente  absolvitur,  mens  cognoscens  rei  cognitae  quodammodo 
assimilari  debet;  atque  ita  res,  quae  est  cognita,  praeter  illud  Esse 
reale,  quod  in  seipsa  possidet,  alterum  Esse  mentale  sive  ideale 
in  mente  cognoscente  consequitur  (quod  a  Kant  „immanens"  no- 
minatur).  Unde  fit,  ut  actus  cognoscentis  re  duplici  terminatus 
esse  videatur:  extrinsecus  obiecto  sive  re,  *quae  actui  cognoscentis 
obiicitur,  et  in  eam  rem  actus  dirigitur;  intrinsecus  specie,  quae 
est  similitudo  sive  imago  rei  in  mente  cognoscentis  existens,  et 
ea  interveniente  tamquam  medio  actus  in  rem  obiectam  ut  in  ens 
reale  dirigitur. 

93.  Cognitio  intellectiva.  Haec  omissis  notis  materialibus  et 
singularibus  rationes  etiam  immateriales  et  universales  percipere 
potest  atque  ita  efformare  rerum  conceptus,   iudicare  atque  ratio- 

cinari.  In  cognitione  intellectiva  imagines  sunt,  quae  universalia 
et  immaterialia  exhibent  vel  saltem  ad  haec  immediate  referuntur. 
Ita  viso  hoc  homine,  vel  visa  hac  triangulari  figura  in  re  materiali, 
intellectus  concipit  humanam  naturam  vel  figuram  triangularem  a 
singularitate  abstractam,  vimque  universalem  axiomatum  geometri- 
corum  perspicit.  Atque  ita  humana  natura  vel  triangulum  est 
intellectum  in  actu*  „Quum  dicitur  intellectum  in  actu,  duo  im- 
portantur,  scilicet  res,  quae  intelligitur,  et  hoc  quod  est  ipsum 
Intelligi.  Et  similiter,  quum  dicitur  universale  abstractum,  duo 
intelliguntur,  scilicet  ipsa  natura  rei  et  abstractio  seu  universalitas. 
Ipsa  igitur  natura,  cui  accidit  vel  intelligi  vel  abstrahi,  vel  intentio 
universalitatis ,  non  est  nisi  in  singularibus ;  sed  hoc  ipsum,  quod 
est  Intelligi  vel  Abstrahi,  vel  intentio  universalitatis ,  est  in  intel- 
lectu.  Et  hoc  possumus  videre  per  simile  in  sensu.  Visus  enim 
videt  colorem  pomi  sine  eius  odore.  Si  ergo  quaeratur,  ubi  sit 
color,  qui  videtur  sine  odore,  manifestum  est,  quod  color,  qui 
videtur,  non  est  nisi  in  pomo.  Sed  quod  sine  colore  sit  percep- 
tus,  hoc  accidit  ei  ex  parte  visus,  in  quantum  in  visu  est  similitudo 
coloris,  et  non  odoris.  Similiter  humanitas,  quae  intelligitur,  non 
est  nisi  in  hoc  vel  illo  homine;  sed  quod  humanitas  apprehenda- 
tur  sine  individualibus  conditionibus,  quod  est  ipsam  abstrahi,  ad 
quod  sequitur  intentio  universalitatis,  accidit  humanitati,  secundum 
quod  percipitur  ab  intellectu."  * 

Atque  his  dictis  manifestum  est,  cognitionem  intellectivam  ab 
omni  sensatione  probe  distinguendam  esse,  non  solum  externa,  sed 
etiam  interna.  Omnis  cognitio  sensitiva  imagine  absolvitur,  quae 
rem  repraesentat  externis  accidentibus  concretam  et  ex  se  indivi- 
dualem,  a  qua  individualitate  in  ordine  sensitivitatis  praescindi  non 
potest;  quamquam  ea  imago  ideo  potest  esse  aliqua  ratione  com- 
munis,  quia  res  aliae  similes  rei  in  imagine  depictae  existere 
possunt.  Sed  cognitio  jntellectualis  ab  hac  individualitate  omnino 
praescindere  potest,  et  omnia  accidentia  sensibilia,  immo  ipsam 
quantitatem  omittere. 

94.  Cognitionis  intellectivae  nomina  varia.  Imago  illa  rei  mente 
cognoscentis  expressa,  sive  Esse  illud  ideale  rei  in  mente  cogno- 
scentis  existens  pro  varia  ratione  variis  insignitur  nominibus. 

Species  vocatur,  quia  est  similitudo  sive  imago  obiectum  re- 
praesentans.  Addi  solet:  intellectualis,  ut  a  specie  sensibili  di- 
stinguatur. 

Conceptus  vocatur,  quatenus  res  hac  specie  capitur,  vel 
etiam  quatenus  illa  obiecti  repraesentatio  ab  obiecto  et  facultate 
ita  producitur,  ut  fiat  quasi  partus  quidam;  fecundatur  enim  quodam- 
modo  mens  ab  obiecto. 

Conceptus  obiectivus  dicitur,  si  illud  Esse  ideale  attenditur, 
quod  percipiente  actu  mentis  exhibetur;  actus  ipse  percipiens  vocari 
solet  conceptus  formalis. 

Conceptus  acquisitus  ex  re  materiali,  quamdiu  repraesentationem  sensibili- 
tatis  aliqua  ratione  retinet,  sensualis  vocatur;  si  haeret  tantum  in  extensionis 
repraesentatione,  relictis  reliquis  affectionibus  sensibilibus,  conceptus  geometri- 
cus  est;  si  omnia  omittit,  quae  sensu  repraesentaripossunt,  conceptus  purus  est. 

I  d  e  a  dicitur  mentalis  illa  mentis  expressio,  quatenus  est  forma 
rerum  praeter  ipsas  res  existens. 

Secundum  nostrum  dicendi  modum  idea  generatim  intelligitur  actualis 
similitudo  rei  intellectae.  Verum  apud  antiquos  vis  huius  vocis  erat  angustior 
et  ad  solam  pertinuit  scientiam  practicam,  et  definiebatur :  rei  factibilis  exemplar 
expressum  in  intellectu  artificis,  quod  intuens  operatur. 

Yerbum  mentis  vocant,  quatenus  illa  similitudine  res  ipsa 
mente  profertur,  ad  eum  fere  modum,  quo  etiam  ore  vel  phan- 
tasia  edicitur. 

Notio  dicitur,  quatenus  est  ratio,  qua  ipsa  res  menti  inno- 
tescit.  A  qua  differt  nota.  Notam  enim  id  omne  dicunt,  quo 
res  aliqua  cognoscitur  et  ab  aliis  discernitur;  estque  vel  constans 
(essentialis,  necessaria),  quae  nunquam  a  re  abesse  potest,  vel 
mutabilis  (coutingens),  quae  adesse  vel  abesse  potest. 

Terminus  est,  quatenus  est  ultimum  elementum,  in  quod 
complexae  mentis  operationes  resolvuntur. 

Intentio  dicitur,  quatenus  est  actus,  quo  mens  in  aliquid 
tendit,  vel  etiam,  quatenus  mens  id?  quod  apprehendit,  ad  aliquid 
aliud  cognoscendum  ordinat1. 

Non  solum  actus  ipse  tendens ,  sed  etiam  res  %  in  quam  tendit  sive  cui 
attendit  actus,  intentio  vocari  solet;  hinc  duplex  intentio :  formalis  et  obiectiva. 

Primo  intellectus  in  rem  se  intendit ,  sed  deinde  etiam  in 
ipsam  suam  intentionem  primam  intendere  potest;  quamobrem  in- 
tentionem  primam  et  secundam  distinguunt. 

95.  ActllS,  potentia,  habituS.  Sicut  in  vita  appetitiva  hominis, 
ita  etiam  in  intellectuali  actum  sive  operationem ,  potentiam  sive 
facultatem,  habitum  sive  specialem  in  agendo  facilitatem  distin- 
guere  solent. 

Potentia  est  principium  proximum  operationis ,  ad  quam 
natura  institutum  et  ordinatum  est. 

Actus  est  operatio ,  quae  est  perfectio  alicuius  potentiae. 
Potentia  in  actu  suo  sese  manifestat;  unde  actus  prius  a  nobis 
cognoscitur,  quam  potentia,  et  ex  actibus  specificam  potentiarum 
perfectionem  et  distinctionem  arguimus.  Quapropter  recte  dicunt 
potentiam  ab  actu  specificari. 

Habitus,  latiore  vocis  vi  accepta,  est  animi  aut  corporis 
constans  et  usu  absoluta  aliqua  in  re  perfectio.  Restringitur  autem 
haec  vox  apud  philosophos,  ut  qualitatem  significet,  quae  purae 
potentiae  circa  suum  obicctum  indifferenti  (cuius  generis  est  vo- 
luntas,  intellectus)  additur,  ut  eam  in  operatione  sua  adiuvet,  con- 
firmet,  perficiat.  Habitibus  annumeratur  scientia,  virtus.  Quodsi 
qualitas  illa  minus  fixa  est  et  firma,  dispositio  vocatur,  ut  sunt 
status  opinionis,  dubitationis,  suspicionis. 


§  2. 

De   quibusdam    mentis    cognoscentis    operationibus. 

96.  Apprehensio,  vi  vocis  latissime  accepta,  qualemcunque  mentis 
cognoscentis  operationem  indicat.  Pressius  sumpta  solum  actum 
significat,  quo  mens  obiectum  repraesentat  sine  ulla  affirmatione 
vel  negatione.  Idem  fere  est  atque  perceptio.  Perceptio  est 
actus,  quo  mens  immediate  obiectum  reale  apprehendit.  Sensibus 
percipimus  res  corporeas,  per  conscientiam  nostros  ipsorum  actus 
et  dispositiones  aliquas  actuales,  per  memoriam  affectiones  nostras 
praeteritas,  per  rationem  vel  intellectum  rerum  veritatem.  Appre- 
hensione  intellectuali  percipimus,  quid  sit  res,  nec  affirmantes  nec 
negantes  de  ea  quidquam.  J]am  Aquinas  vocat  „intelligentiam 
indivisibilium  et  incomplexorum". 

Itaque  apprehensionis  proprium  est,  ut  affirmatione  negatio- 
neque  careat.  Quae  carentia  aut  propter  perfectionis  excessum 
esse  potest,  aut  propter  perfectionis  defectum.  Propter  perfectionis 
excessum  imprimis  Deus  omnia  apprehendit;  cuius  generis  appre- 
hensio  intuitus  simplex  vocari  solet.  Propter  imperfectionem 
autem  affirmatione  negationeque  caret  illa  apprehensio,  quae  apud 
homines  habetur  tamquam  cognitionis  humanae  initium,  atque  etiam 
apud  animalia  bruta  locum  habet.  Hominis  proprium  est,  ut 
operatio  intellectualis  ab  apprehensione  imperfecta  incipiat  et  per 
iudicia  et  discursus  tendat  ad  apprehensionem  perfectam.  Unde 
inter  apprehensionem  initialem  et  finalem  distingui  potest.    Appre- 

hensione  initiali  obiecta  obscuro  et  confuso  modo  percipiuntur,  ea- 
que  illam  cognitionis  perfectionem  nondum  habet,  quam  homo 
distinguendo,  iudicando,  discurrendo  acquirere  potest.  Et  de  hac 
apprehensione  in  philosophia  agi  solet;  quae  igitur  manca  quodam- 
modo  et  inchoata  cognitio  est,  si  nullum  iudicium  consequatur. 

Scholion  1.  Scalam  perfectionis ,  quam  in  cognitione  animalis,  hominis, 
angeli,  Dei  reperis,  his  Aquinatis  verbis  indicatam  hahes :  „Quae  sunt  in  rebus 
infima ,  non  possunt  assequi  perfectam  bonitatem ,  sed  aliquam  imperfectam 
assequuntur  paucis  motibus.  Superiores  vero  his  adipiscuntur  perfectam  boni- 
tatem  motibus  multis.  His  autem  superiora  sunt,  quae  adipiscuntur  perfectam 
bonitatem  motibus  paucis.  Summa  vero  perfectio  invenitur  in  his,  quae  absque 
motu  perfectam  possident  bonitatem." * 

Scholion  2.  Apprehensio ,  quae  in  vitae  consuetudine  deprehenditur ,  ad- 
iunctum  habet  iudicium  quoddam,  quod  non  est  iudicium  proprie  dictum ,  sed 
iudicii  umbra  tantum  et  quasi  resonantia.  Apprehensione  enim  mens  non  solum 
res  percipit,  sed  etiam  res,  ut  sunt;  quae  est  quaedam  affirmationis  similitudo, 
et  affirmationis  perfectae  in  iudicio  proprio  postea  secuturae  germen  et  materia. 
Quo  fit,  ut  etiam  falsitas  in  apprehensione  reperiri  possit,  quum  videlicet  mens 
res  aliter  percipit,  atque  sunt.  Quae  iudicii  species  iudicium  apprehensivum  vel 
virtuale  vocari  potest.  Ab  hoc  autem  iudicandi  genere  mens  avocari  debet, 
quando  de  apprehensione  mera  philosophandum  est. 

Scholion  3.  Sunt  quidam  alii  actus,  qui  apprehensioni  finitimi  quidem 
sunt,  differunt  tamen  nonnihil,  quorum  praecipuos  breviter  notare  iuvat. 

Attendere  est  eius,  qui  se  ad  rem  unam  prae  ceteris,  quas  simul  per- 
cipit,  considerandam  convertit.  Generatim  attentio  applicationem  animi  ad  opus 
dicit;  itaque  distincta  mentis  operatio  non  est,  sed  ad  intentionem  quendam 
mentis  conatum  addit,  qui  ex  desiderio  proficiscitur  acquirendi  cognitionem 2. 

Cogitare  (coagitare,  auvievac),  si  latissime  patet,  pro  quacunque  opera- 
tione  intellectus  sumitur,  ut  operatio  est;  sin  proprie  accipitur  cogitatio  ,  est 
inquisitio  veritatis  per  discursum  ex  multis,  unde  non  solum  unum  actum  si- 
gnificat,  sed  discursum  potius,  vel  actuum  successionem  et  quandam  mentis 
volubilitatem 3. 

Intelligere  significatione  vocis  lata  omnem  operationem  intellectus  dicit. 
Si  accipitur  proprie  et  arctius,  solas  operationes  intellectus  apprehensivas  in- 
dicat.  Solet  autem  vox  etiam  magis  premi,  ut  is  tantum  res  intelligere  dicatur, 
qui  res  perfecte  sive  finaliter  apprehendit,  sive  qui  rebus  accurate  diiudicatis 
cum  aliqua  approbatione  inhaeret. 

97.  Distinctio  generatim  in  eo  versatur,  ut  unum  non  sit  aliud. 
Omnino  tamen  differt  distinctio  a  separatione  vel  diversitate.  Quae- 
dam   enim   distinguuntur ,    quae   separata  non   sunt,    ut  corpus   et 


1  Summ.  theol.  I.  q.  77  a.  2. 

2  Minus   accurate  attentionem    definit  Wolff  (Psychol.  empir.  §  337)  ,   ut 
sit  „facultas  reddendi  unam  ideam  aliis  clariorem". 

3  S.  Thom.,  Summ.  theol.  I.  q.  34  a.  1  ad  2. 

anima  eiusdem  viventis.  Distinctio  nihil  dicit  praeter  negationem 
identitatis ;  separatio  autem  negationem  unionis  significat.  Diversi- 
tas  dissimilitudinem  naturae  indicat  in  distinctis,  quam  non  infert 
ipsa  distinctio ;  unde  etiam  distingui  possunt ,  quae  diversa  non 
sunt,  ut  pars  dextra  et  sinistra  unius  lineae. 

Alia  distinctio  ex  rebus  exsurgit,  alia  intentione  fit  mentis. 
Prior  est  rerum,  quarum  una  reapse  non  est  alia;  quae  est  in  rebus 
neque  ulla  ratione  ab  operatione  mentis  dependet.  Altera,  quam 
distinctionem  intentionalem  vocant,  ab  intellectu  fit  res  di- 
stinctas  cognoscente. 

Potest  autem,  qui  distinguit  intentionaliter,  aut  ad  multa  at- 
tendere,  aut  ad  unum  ut  ad  multa.  Si  quis  ea  distinguit,  quae  in 
se  multa  sunt,  de  distinctione  reali  agitur;  sin  distinguit 
contemplando,  quae  in  se  distincta  non  sunt,  distinctio  ratio- 
nis  dicitur. 

Itaque  distinctione  reali  (ex  natura  rei)  distinguuntur,  quae 
ante  operationem  intellectus  non  sunt  idem.  Et  distinctio  realis 
breviter  dicitur:  absentia  identitatis  inter  multas  res. 

Quae  res  si  utraque  habent  in  se  entitatem,  quae  ex  se  satis  sit  ad  fun- 
dandam  (saltem  pro  nostro  concipiendi  modo)  separatam  ipsarum  existentiam, 
quamvis  forte  eius  generis  separatio  ipsi  naturae  absolute  repugnet:  distinctio 
appellatur  realis  maior.  Si  autem  de  re  agitur  et  eius  aliqua  modifica- 
tione,  distinctio  est  realis  minor,  sive  modalis;  quippe  modificatio  se- 
parata  a  re  modificata  ex  se  necessario  desinere  debet. 

Distinctio  rationis  est  absentia  identitatis  inter  multos 
conceptus  eiusdem  rei,  i.  e.  rei,  quae  ex  sua  parte  nullam  di- 
stinctionem  habet.  Est  igitur  ea,  quae  rebus  propter  operationem 
intellectus  convenit  concipientis  ut  distincta ,  quae  a  parte  rei 
sunt  idem. 

98.  Duplex  est  distinctio  rationis.  Una  est  distinctio  ra- 
tionis  cum  fundamento  in  re,  quum  res,  quae  in  se  una  est, 
ad  diversos  de  ipsa  habendos  conceptus  fundamentum  praebet.  Quae 
distinctio  etiam  rationis  ratiocinatae  vocatur:  rationis  qui- 
dem,  quia  actu  et  formaliter  in  rebus  non  est,  sed  ratione  fit, 
quum  e.  g.  distinguit  in  homine  „animal"  et  „rationale";  ratio- 
cinatae,  quia  non  ex  solo  opere  rationis  est,  sed  ex  indole  rei, 
de  qua  mens  ratiocinatur,  velut  quum  hominem  ut  cum  brutis 
animantibus  congruentem  considerat  eumque  animal  appellat ,  et 
etiam  ut  naturam  ipsorum  animantium  supergredientem  eumque 
dicit    esse    rationalem.     Haec    distinguendi    ratio    imperfectionem 

humani  intellectus  naturaliter  sequitur,  qui  unico  intuitu  totam  rei 
perfectionem  satis  bene  concipere  non  possit;  oculo  similis ,  qui 
similiter  perfectione  caret,  ut  globulum  totum  unico  intuitu  videre 
possit.  Unde  evenit,  ut  huius  distinctionis  usus  eo  sit  frequentior, 
quo  perfectior  res  est,  sive  quo  plures  perfectiones  aliqua  res 
realiter  identificatas  in  se  continet,  quae  in  rebus  inferioribus  di- 
spersae  sunt;  sicut  planta  utpote  corpus  elevatum  ad  gradum  viventis, 
perfectior  est  lapide;  et  animal,  quod  sit  ens  vegetativum  eleva- 
tum  ad  gradum  sentientis,  perfectius  est  planta;  et  homo  f  quippe 
qui  animal  sit  elevatum  ad  gradum  rationalitatis ,  perfectior  est 
animali  bruto. 

Fundamentum  reale  huius  distinctionis  triplex  esse  potest.  Aut 
illud  in  fecunditate  rei  operationibus  admodum  inter  se  diversis  sufficiente  (in 
aequivalentia  in  causando)  reperies;  aut  in  perfectione  rei,  quae  perfectionibus 
multis  alibi  dispersis  aequivalet  vel  has  eminenter  continet  (in  aequivalentia 
in  essendo)  ;  aut  in  reali  dissimilitudine  simulque  similitudine  rei  cum  aliis. 

Altera  est  distinctio  pure  mentalis,  quum  res,  quae  in 
se  una  est,  compluribus  conceptibus  exprimitur,  qui  inter  se  diversi 
non  sunt,  ut  quum  vestimentum  esse  indumentum  dico,  vel  Socratem 
(ut  subiectum)  esse  Socratem  (ut  praedicatum).  Quae  distinctio 
rationis  ratiocinantis  vocatur,  quia  mens  distincta  concipit, 
quae  a  parte  rei  distincta  non  sunt,  idque  sine  ullo  fundaraento 
in  re,  eius  generis  distinctionem  postulante;  quae  igitur  distinctio 
tota  a  ratione  ratiocinante  pendet. 

Atque  his  dictis  intelligitur,  distinctionem  rationis  ratiocinatae 
conceptibus  eiusdem  rei  inadaequatis  perfici;  distinctionem  vero 
rationis  ratiocinantis  fieri  solum  per  quandam  repetitionem  jn  ordine 
ad  eundem  conceptum  adaequatum  eiusdem  rei. 

Distinctionem  rationis  ratiocinatae  etiam  metaphysicam  vocant ,  quia 
identitatem  physicam  rei  quasi  supergreditur ;  res  enim,  in  qua  versatur,  phy- 
sice  eadem  est,  et  tamen  fundamenta  praebet,  ut  multis  formalitatibus  diversis 
exprimatur.  Ita  in  uno  homine  individuo  hominem,  animal,  vivens,  corpus, 
substantiam,  ens  distinguimus.  Qua  distinctione  per  gradus  quasi  ab  infima 
ratione  individui  velut  a  basi,  per  praedicata,  quorum  unumquodque  universalius 
et  superius  antecedente  est ,  ad  supremam  usque  rationem  ascendimus.  Unde 
fit,  ut  hi  gradus  metaphysici  vocentur. 

Distinctionem,  de  qua  agitur,  haud  raro  etiam  virtualem  vocant,  qua- 
tenus  videlicet  a  parte  rei  actualis  non  est.  Sicut  enim,  quod  est  calidum  vir- 
tualiter,  ut  vinum,  non  est  calidum  a  parte  rei,  sed  tantum  producendi  caloris 
virtutem  habet,  ita  quae  sunt  distincta  virtualiter,  a  parte  rei  distinctione  vacant, 
sed  tamen  virtutem  habent  fundandi  distinctionem  rationis  ratiocinatae  in  mente ; 
atque  ita  distinctio  virtualis  non  tam  distinctio  est,  quam  distinctionis  funda- 
menta  praebet. 

Pesch  ,    Logica.     I.  8 

Non  semel  hanc  distinctionem  formalem  vocant,  quia  ea,  quae  ita  distin- 
guuntur,  diversis  conceptibus  formalibus  sive  diversis  formalitatibus  exprimuntur. 

99.  Abstractio  generatim  est  unius  ab  alio  separatio  et  unius 
retentio  relicto  altero.  Alia  re  fit,  alia  sola  cognitione  vel  inten- 
tione.  Prior  est,  qua  unum  ab  alio  reapse  seiungitur,  ut  vinctus 
ex  catenis.  Altera,  quae  intentionalis  dicitur,  iterum  duplici  ratione 
perficitur:  aut  per  iudicium,  et  vocatur  negativa  sive  iudica- 
tiva;  aut  per  solam  appreliensionem,  et  vocatur  simplex;  et  est 
abstractio  proprie  dicta,  de  qua  hoc  loco  agendum  est. 

Haec  igitur  abstractio  simplex  nihil  aliud  est,  quam  co- 
gnitio  unius  non  cognitis  iis,  quae  huic  adiuncta  sunt.  Illum  enim 
abstrahere  dicimus,  qui  ad  unum  attendit,  ad  aliud  non  attendit; 
quod  quidem  haud  raro  finitis  potentiis  propter  earum  imperfec- 
tionem  accidit.  „Abstrahentium  non  esse  mendacium",  res  ex  se 
manifesta  est. 

Et  omni  quidem  facultati  cognoscitivae  congruit  abstractio. 
Unusquisque  sensus  abstrahit,  id  tantum  percipiendo,  ad  quod  per- 
cipiendum  est  a  natura  institutus.  Ulterius  progrediens  phantasia 
a  re  individuali,  quam  retinet,  conditiones  praesentiae,  temporis, 
loci  separat.  Phantasiam  superat  intellectus,  qui  separat  omittitque 
etiam  ipsam  quantitatem,  immo  rationem  individui,  retinens  id, 
quod  quum  conceptu  unum  sit,  multis  tamen  inesse  possit,  ut  quum 
quis  videt  Socratem,  Platonem,  homines  alios,  omissa  singularitate 
sive  istis  haecceitatibus,  ut  aiunt,  relictis,  concipit  hominem  in  com- 
muni.  Atque  haec  est  nobilis  illa  abstractio  intellectualis  sive 
speculativa,  qua  intellectus  abstrahit  universalia  a  rationibus  in- 
dividui.  In  qua  altior  etiam  gradus  existere  potest,  quum  videlicet 
intellectus  omittit  notionem  omnem  rei  concretae  vel  subiectae, 
essentiam  tantum  vel  naturam  vel  quidditatem  retinens ;  velut  quum 
intellectus  non  hominem  concipit  in  universali,    sed  humanitatem*. 

100.  Abstractio  esse  potest  aut  formalis,  aut  universalis  sive 
totalis 2.     Prior   est   formae    a   subiecto ,   velut   albedinis  a  subiecto 

1  Sunt,  qui  abstractionem  ita  coarctent,  ut  illam  tantum  notionem  abstrac- 
tam  vocent,  qua  natura  vel  forma  a  subiecto  vel  concreto  abstrahitur,  velut 
humanitas,  non  autem  eam,  qua  conceptus  universalis  a  singularitate  abstrahitur, 
velut  homo  consideratus  in  communi  sive  universali.  Ita  definit  Wolff  notionem 
abstractam  eam,  „quae  aliquid,  quod  rei  cuidam  inest  vel  adest  (scilicet  rerum 
attributa,  modos ,  relationes)  ,  repraesentat  absque  ea  re,  cui  inest  vel  adest; 
notionem  universalem  eam,  qua  ea  repraesentantur ,  quae  rebus  pluribus  com- 
munia  sunt".     Logica  §  54  ct  §  110. 

2  S.  Thom.  I.  q.  40  a.  3  et  opuscul.  63  in  1.  Boethii  de  Trinit.  q.  5  a.  3. 


3.    Praenotiones  psychologicae.  115 

albo,  animae  vel  humanitatis  ab  homine.  Altera  est,  qua  conceptus 
superior  tamquam  totum  abstrahitur  ab  inferioribus  tamquam  parti- 
bus,  velut  animalis  ab  homine.  In  hac  abstractione  totum,  quod 
abstrahitur,  consideratur  ut  implicite  continens  omne  id,  quod  in 
conceptu  inferiore  inest;  unde  recte  praedicare  possum:  Homo  est 
animal.  Sed  in  abstractione  formali  forma,  quae  abstrahitur,  con- 
sideratur,  ut  a  subiecto  vel  a  toto,  in  quo  inest,  praecisa,  unde 
dicere  non  possum:  Homo  est  humanitas.  Ad  abstractionem  for- 
malem  reducitur  ea,  quae  in  parte  sensitiva  reperitur,  velut  quum 
oculus  ovis  a  prato  abstrahit  viride.  Sed  abstractio  universalis  sive 
totalis  non  invenitur,  nisi  in  intellectu  *. 

His  duobus  abstractionis  modis  tertius  addi  potest,  quo  apprehenditur  in 
ente  proprietas  una  omissis  proprietatibus  aliis,  velut  quum  quis  Dei  potentiam 
considerat  praecidens  a  Dei  sapientia  2.  Quam  abstractionem  attributivam 
dicunt.     Yerum  haec  facile  ad  abstractionem  formalem  reducitur. 

101.  Abstractio,  quae  fit  ab  intellectu,  sive  intellectualis,  triplex 
esse  potest:  physica,  mathematica,  metaphysica. 

a)  Abstractio  est  physica,  qua  abstrahitur  quidem  a  singu- 
laribus,  non  tamen  a  materia  sensibili,  sed  potius  consideratur  ma- 
teria,  ut  accidentibus  sensibilibus  subiecta  est. 

b)  Abstractio  mathematica  ab  omnibus  qualitatibus  sensi- 
bilibus  abstrahit,  solam  quantitatem  retinet  et  materiam  considerat, 
ut  subest  quantitati.  Accidentia  enim,  quae  in  substantia  insunt, 
hunc  inter  se  ordinem  habent,  ut  primo  substantiae  adveniat  quan- 
titas,  deinde  qualitas,  velut  color,  durities,  deinde  passiones  et  motus. 
Ex  quo  fit,  ut  quantitas  possit  intelligi  in  substantia,  antequam  in- 
telligantur  in  ea  qualitates  sensibiles,  a  quibus  dicitur  materia  sensi- 
bilis.  Itaque  quautitas  ex  se  non  dependet  a  materia  sensibili, 
sed  ab  intelligibili  tantum.  Substantia  enim  remotis  accidentibus  non 
remanet  nisi  intellectu  comprehensibilis,  eo  quod  sensibiles  potentiae 
non  pertiugunt  usque  ad  substantiae  comprehensionem.  Et  de  his 
abstractio  est  mathematica,  quae  considerat  quantitates  et  ea,  quae 
quantitates  consequuntur  3. 

c)  Abstractio  metaphysica  omissa  etiam  quantitate  solum 
Esse  retinet  et  rationem  entis  considerat,  et  eius  causas  inquirit; 
atque  ita  ope  huius  abstractionis  ad  contemplanda  entia  immaterialia 
et  pure  metaphysica  ascendere  possumus.     Haec   abstractio  philo- 


1  Schiffini,   Principia  philosophica  n.  333. 

2  Fr.  Satolli,  Enchiridion  philosophiae.     Logica  p.  61. 

3  Ita  fere  S.  Thom.  opuscul.  63  in  1.  Boethii  de  Trinit.  q.  5  a.  3. 

sophorum  propria  est,  quippe  quaerentium,  quid  res  sit  (quiddita- 
tem) ;  in  quo  sit  radicale  et  intimum  principium  actionum  et  pro- 
prietatum  (essentiam) ;  qua  ratione  essentia  se  habeat  ad  suas 
operationes  (naturam);  qui  sit  causarum  nexus  tum  internarum 
tum  externarum;  et  in  hoc  genere  alia. 

Breviter  videndum  est,  qua  ratione  intellectus  etiam  ab  ipsa  materia  abs- 
trahere  possit.  EteDim  „materia  est  duplex:  aut  communis,  aut  signata  vel 
individualis.  Communis  quidem,  ut  caro  et  os,  individualis  autem,  ut 
hae  carnes  et  Jiaec  ossa.  Intellectus  igitur  abstrahit  speciem  rei  naturalis  a 
materia  sensibili  individuali,  non  autem  a  materia  sensibili  communi:  sicut 
speciem  hominis  abstrahit  ab  his  carnibus  et  his  ossibus ,  quae  non  sunt  de 
ratione  speciei,  sed  partes  individui,  et  ideo  sine  eis  considerari  potest.  Sed 
species  hominis  non  potest  abstrahi  per  intellectum  a  carnibus  et  ossibus. 

Species  autem  mathematicae  possunt  abstrahi  per  intellectum  a  materia 
sensibili,  non  solum  individuali,  sed  etiam  communi;  non  tamen  a  materia  in- 
telligibili  communi,  sed  solum  individuali.  Materia  enim  sensibilis  dicitur 
materia  corporalis,  secundum  quod  subiacet  qualitatibus  sensibilibus ,  scilicet 
calido  et  frigido,  duro  et  molli,  et  huiusmodi.  Materia  vero  intelligibilis  dicitur 
substantia,  secundum  quod  subiacet  quantitati.  Manifestum  est  autem,  quod 
quantitas  prius  inest  substantiae,  quam  qualitates  sensibiles.  Unde  quantitates, 
ut  numeri  et  dimensiones  et  figurae,  quae  sunt  terminationes  quantitatum,  pos- 
sunt  considerari  omissis  qualitatibus  sensibilibus,  quod  est  eas  abstrahi  a  materia 
sensibili;  non  tamen  possunt  considerari  sine  intellectu  substantiae  quantitati 
subiectae,  quod  esset  eas  abstrahi  a  materia  intelligibili  communi;  possunt 
tamen  considerari  sine  hac  vel  illa  substantia,  quod  est  eas  abstrahi  a  materia 
intelligibili  individuali. 

Quaedam  vero  sunt,  quae  possunt  abstrahi  etiam  a  materia  intelligibili 
communi,  sicut  ens,  unum,  potentia  et  actus,  et  alia  huiusmodi,  quae  etiam 
esse  possunt  absque  omni  materia,  ut  patet  in  substantiis  immaterialibus"  *. 

102.  Universalis  abstractio  duplex  distingui  potest.  Una  est, 
qua  per  operationem  intellectus  naturam  rei  a  conditionibus  in- 
dividualibus  vel  materialibus  abstrahimus.  Altera  estf  qua  intel- 
lectus  in  eadem  natura  iam  concepta  plura  secernit  distinguitque, 
quae  reapse  secreta  distinctaque  non  sunt,  eorumque  unum  con- 
siderat ,  reliquis  non  consideratis.  Haec  abstractio ,  quae  in  re 
physice  una  multiplicitatem  metaphysicam  considerat ,  in  scholis 
praecisio  vocari  solet.  Prior  illa  abstractiouis  nomen  retinet. 
Est  igitur  praecisio  nihil  aliud,  nisi  aliqua  intellectualis  repraesen- 
tatio  unius  relicto  altero,  quod  a  parte  rei  cum  priore  idem  est; 
et  ea  dicitur  esse  operatio   intellectus,    qua  is   ex  praedicatis  rea- 


1  S.  Thom.  ,    Summ.    theol.  I.  q.  85  a.  1  ad  2;    cfr.  Quaest.    disput.    q.    2 
de  verit.  a.  1. 

liter  indistinctis  unum  sibi  quodamrnodo  decerpit  et  repraesentat, 
omissis  aliis. 

Praecisionem  distinguunt  formalem,  quae  est  tantum  ex 
parte  actus,  sive  ex  parte  modi  concipiendi;  et  obiectivam, 
quae  etiam  in  obiecto  cognito  (ut  cognito)  invenitur.  Praecisio 
formalis  illa  est,  qua  cognitio  reapse  totam  et  integram  realitatem 
obiecti  attingit,  sed  unum  tantum  attributum  clare  et  distincte  ex- 
primit,  reliquis  tam  obscure  et  remisse  cognitis,  ut  fere  evanescant. 
Praecisio  obiectiva  illa  est,  qua  cognitio  non  totam  realitatem 
obiecti  attingit,  sed  unum  dumtaxat  attributum,  reliquis  simpliciter 
omissis  nec  ullo  modo  cognitis.  Haec  igitur  praecisio  non  per 
actum  intellectus  aliquid  ponentis  fit,  sed  aliquid  tollentis  non  qui- 
dem  negative,  sed  omissive.  Et  ratio,  cur  eius  generis  praecisionem 
fieri  necesse  sit,  ex  parte  intellectus  humani  oritur,  qui  tam  imper- 
fectus  est,  ut  unico  conceptu  totam  rei  cognoscibilitatem  non  ex- 
hauriat.  Qua  ex  re  conspicitur,  cur  cognitio  per  praecisionem 
obiectivam  facta,  quum  inadaequata  sit  et  imperfectionem  cogno- 
scentis  arguat,  in  Deo  locum  habere  non  possit.  Ratio  autem, 
cur  fieri  possit,  ut  nos  eos  conceptus  obiective  praecisos  formemus, 
in  conformitate  et  difformitate  rerum  est  posita. 

Neque  tamen  dicere  volumus,  hanc  praecisionem  obiectivam 
a  nobis  ubique  et  in  partem  omnem  fieri  posse,  ubi  aliqua  „di- 
stinctio  rationis  cum  fundamento  in  re"  adsit.  Possunt  enim  tantae 
esse  multorum  de  re  una  conceptuum  colligationes ,  ut  alius  ab 
alio  mente  omnino  separari  non  possit.  Unde  poni  solet  genus 
duplex  „distinctionis  rationis  cum  fundamento  in  re",  ita  ut  unum 
sit  cum  fundamento  perfecto,  quod  praecisionem  obiectivam  ad- 
mittat,  alterum  cum  fundamento  imperfecto,  quod  eiusmodi 
praecisionem  non  admittat,  id  quod  de  attributis  divinis  docent 
metaphysici. 

Et  in  hoc  praecisionis  negotio  distinguere  possumus  cognitionem 
ipsam  praecidentem,  et  obiectum  ex  praecisione  cognitum.  Prior 
vocatur  praecisio  externa  (extrinseca),  quia  est  id  extra  obiectum 
existens,  ex  quo  obiectum  praecisum  vocatur.  Altera,  quae  est 
praecisio  in  ipso  obiecto  effecta,  nominatur  interna  (intrinseca), 
quia  per  intellectus  operationem  obiectum  interne  afficitur. 

103.  Comparatio  est  operatio  mentis,  qua  ad  multas  sive  res, 
sive  ideas  attendens,  illas  simul  considerat,  earum  inter  se  habi- 
tudinem  sive  ordinem  inquirens.  Quoniam  enim  potentiae  attentio 
latitudinem   habet,    ea   aut   totaliter  ad  unum    obiectum   converti 

potest,  aut  etiam  ad  unum  ex  parte,  ita  ut  simul  applicetur  ex 
aliis  partibus  aliis  obiectis.  Qua  in  re  illud  yalet:  pluribus  in- 
tentus  minor  est  ad  singula  sensus  '. 

Comparatio  locum  habet,  quum  y.  g.  individua  multa  com- 
paramus  conferimusque  habitudinem  individuorum  similium,  et  hac 
occasione  naturam,  in  qua  res  similes  sunt,  abstrahimus,  quum 
deinde  iterum  hos  conceptus  abstractos  cum  singulis  subiectis  in- 
dividuis  comparamus,  et  ea  comparatione  conceptum  speciei,  generis, 
differentiae ,  proprietatis ,  accidentis  cognoscimus.  Et  generatim 
quidem  apprehensionem  comparativam  adhibemus ,  quum  identita- 
tem  diversitatemve  conceptuum  vel  rerum  percipimus. 

104.  Iudicium  est  actus  mentis  aliquid  affirmantis  vel  negantis. 
Iudicium  quoque  compositio  et  divisio  est  appellata ,  quia  praedi- 
catum  aut  cum  subiecto  componimus,  aut  ab  eo  dividimus. 

Iudicium  nominatur  verum,  quo  rem  eam  affirmo  esse  vel 
non  esse,  quae  revera  est,  vel  non  est;  ut  quum  circulum  rotundum 
esse  iudico.  Falsum  esse  dicitur,  quum  rem  affirmo  aliter  esse, 
atque  revera  est,  vel  nego  sic  esse,  ut  reapse  est,  velut  si  circulum 
quadratum  esse  dicerem. 

Iudicium  certum  est,  quo  mens  firmiter  et  sine  ulla  errandi 
formidine  veritati  cognitae  adhaeret.  Incertum  est,  quo  mens 
adhaeret  veritati  cum  aliquo  errandi  metu. 

105.  Ratiocinium  sive  discursus  est  actus,  quo  mens  nostra  ex 
duobus  iudiciis  tertium  infert;  vel  etiam  definitur:  actus,  quo  animus 
de  duarum  rerum  convenientia  aut  disconvenientia  iudicium  profert 
nixus  in  instituta  earum  cum  re  tertia  comparatione. 

Itaque  in  omni  discursu  tria  iudicia  inesse  patet.  Duobus 
prioribus  duae  res  diiudicandae  cum  re  tertia  (media)  comparantur 
componunturque,  et  in  iudicio  tertio  consequente  duae  illae  res 
omissa  re  media  inter  se  coniunguntur.  Si  quis  igitur  iudicium 
consequi  velit:  mendacium  vitandum  esse,  is  has  duas  res  (mendacium 
et  vitandum)  cum  tertia  re,  cuius  habitudinem  et  ad  mendacium  et 
ad  vitandum  immediate  perspectam  habet,  comparabit  dicetque: 
Omne  vitium  est  vitandum ,  mendacium  est  vitium ,  mendacium  vi- 
tandum  est 

Tres  etiam  terminos  in  omni  discursu  inesse  patet,  duos 
comparandos  et  terminum  medium,  qui  est  mensura  comparationis. 


1  Videsis    Suar.  1.  3    de   an.  c.  7 ;    cfr.    S.  Thom.  ,    Summ.    theol.  I.  q.  85 
a.  4  et  q.  58  a.  2 ;  Quodlib.  VII.  q.  1  a.  2. 

Eo  differt  iudicium  discursivum  a  iudicio  simplici ,  quod  in 
iudicio  simplici  compositio  terminorum  vel  divisio  in  immediata 
perceptione  horum  terminorum  fundatur;  in  iudicio  discursivo  in 
duobus  iudiciis  antecedentibus  fundamenta  habet.  Quocirca  inter 
hos  duos  actus  ea  fere  differentia  intercedit,  quae  inter  motum  et 
quietem  conspicitur;  siquidem  iudicium  simplex  sive  immediatum 
quaedam  quies  mentis  est,  iudicium  autem  discursivum  sive  me- 
diatum  motui  mentis  comparari  potest;  et  rationem  processus  sive 
processionis  habet *. 

Ratiocinium  species  habet  duas:  inductivam  et  deductivam. 
Deductio  est  discursus,  in  quo  ex  iudicio  generali  antecedente 
eruitur  iudicium  consequens  minus  generale.  Exemplum  habes: 
Omnia  corpora  inter  se  attrahunt;  atqui  aurum  et  ferrum  corpora 
sunt;  ergo  aurum  et  ferrum  inter  se  attrahunt. 

Inductio  est  discursus,  in  quo  ex  iudiciis  multis  particulari- 
bus  iudicium  generale  eruitur.  Exemplum  habes:  Aurum,  ferrum7 
argentum,  cuprum,  aqua,  lapides  inter  se  attrahunt;  aurum,  ferrum, 
argentum,  cuprum,  aqua,  lapides  sunt  corpora;  ergo  corpora  omnia 
inter  se  attrahunt.  Quo  tamen  loco  observandum  est,  in  inductione 
omni  supponi  et  audiri  quasi  propositionem  quandam  generalem; 
hanc  si  quis  apertis  verbis  expresserit,  inductionem  ad  deductionem 
reduci  posse.  Ita  in  nostro  exemplo  dicendum  erit:  Generi  rerwm 
competit,  quidquid  post  satis  amplam  et  diligentem  observationem  in- 
dividuis  et  speciebus  cognitis  semper  ad  nostra  usque  tempora  observa- 
tum,  est;  atqui  ita  in  corporibus  a  nobis  cognitis  proprietas  attractionis 
mutuae  observata  est;  ergo  haec  proprieias  corporibus  omnibus  competit. 

Geueratim  quum  de  ratiocinio  dicunt  philosophi,  non  induc- 
tionem,  sed  deductionem  intelligi  volunt. 

Scholion.  In  ratiocinio  id,  unde  veritas  conclusionis  deducitur, 
principium  cognitionis  appellatur;  ratiocinium  igitur  est  co- 
gnitio  ex  principiis.  Inde  manifestum  est,  non  omnia  ea,  quae  nos 
certa  habeamus,  ex  ratiociniis  hausta  esse.  Sed  quaedam  poni 
debent  principia,  quae  ex  se  immediate  ita  certa  sunt,  ut  eorum 
veritas  sine  ullo  ratiocinio  pateat.  Quamobrem  turpiter  illi  errant, 
qui  nihil  esse  certum  et  verum  putant,  nisi  quod  ratiocinio  ex  alia 
veritate  deduci  possit. 


1  „Nomen  processionis  primo  est  inventum  ad  significandum  motum 
localem,  secundum  quem  aliquid  ordinate  ab  uno  loco  per  media  ordinatim  in 
extremum  transit;  et  ex  hoc  transsumitur  ad  significandum  omne  illud,  in  quo 
est  aliquis  ordo  unius  ex  alio  vel  post  aliud."  S.  Thom.,  Quaest.  disput.  q.  10 
de  pot.  a.  1. 

106.  Reflexio  est  attentio  mentis  ad  proprios  actus.  Proprie  ea 
dicitur  reflexio,  quae  ad  ipsos  actus  nostros  refertur;  et  haec  etiam 
psychologica  vocatur.  Est  praeterea  reflexio  minus  propria, 
quae  non  ipsos  actus  respicit,  sed  eorum  obiecta,  quae  diligenter 
considerat;   et  haec  reflexio  ontologica  dicitur. 

Reflexio  psychologica,  quam  posteriore  tempore  nonnulli  etiam 
conscientiam1  vocarunt,  aut  perfecta  est  aut  imperfecta. 

Perfecta  est,  si  cogitantis  mentis  in  se  reversio  non  solum 
fit  in  actus  tamquam  in  obiectum  directum  et  immediatum,  sed 
praeterea  etiam  in  ipsam  substantiam,  quae  ut  causa  et  subiectum 
actuum  ab  his  distinguitur. 

Imperfecta  est,  si  cognoscentis  reversio  haeret  in  actibus 
et  affectionibus ,  nec  ulla  ratione  actus  affectionesque  a  substantia 
distinguit. 

Ab  hac  conscientia  reflexa,  quae  est  proprie  conscientia,  differt 
conscientia  aliqua  directa  vel  concomitans,  qua  subiectum  omne, 
aliquid  obiectum  actu  cognoscens,  ipso  exercitio  hunc  actum  atque 
etiam  seipsum  cum  actu  concretum  indirecte  et  confuse  experitur. 
Hanc  aliqui  „sensum  intimum"  vocant. 

Scholion  1.  Nomen  conscientiae  ex  tempore  Leibnizii  vi  triplici  ad- 
hibetur.  Primo  significat  reflexionem  perfectam ,  quae  solis  hominibus  propria 
est.  Deinde  etiam  reflexionem  illam  imperfectam  et  concomitantem  propriorum 
actuum  perceptionem  dicit,  quae  non  solum  in  vita  intellectiva ,  sed  etiam  in 
vita  sensitiva  reperitur.  Tertio  ab  aliquibus  nostrae  aetatis  scriptoribus  ad 
significandam  cognitionem  qualemcumque  adhibetur. 

Scholion  2.  Non  raro  cognitio  directa  cognitioni  reflexae  opponitur. 
Directe  cognoscitur  res,  quae  primo  in  se  cognoscitur;  reflexe  autem,  quae  co- 
gnoscitur  in  alia  cognitione  de  illa  re  habita. 

107.  Scientia  alibi  iam  dicta  est  esse  cognitio  rerum  per  causas. 
Si  consideretur,  ut  est  actus  mentis,  est  cognitio  deducta  ex  prin- 
cipiis  ad  conclusiones;  atque  ita  opponitur  „intellectui",  quem  vo- 
cant.  „Ipsa  cognitio,  secundum  quod  stat  in  principiis,  accipit 
nomen  intellectus;  secundum  quod  autem  derivatur  ad  conclu- 
siones,  quae  ex  principiis  cognoscuntur,  accipitnomen  scientiae."2 

Scholion.  Huius  significationis  causam  indicat  B.  Albertus: 
„Quoniam  plurimum  intellectus  lucis  et  formae  habent  principia, 
propter   quod   a  forma   intellectus   nominantur.     Sed   minimum    et 


1  „A  conscientia,  quae  est  reflexio,  distinguenda  omnino  est  conscientia 
moralis,  quae  dicitur  ligare  vel  instigare,  accusare,  remordere,  reprehendere.u 
S.  Tiiom.,  Summ.  theol.  I.  q.  79  a.  13. 

2  S.  Tiiom.,  3  dist.  28  q.  1  a.  6. 

quasi  per  aliud  medium  de  lumine  intellectus  habet  scientia, 
propter  quod  aliud  sortitur  vocabulum."  4 

§  3. 

De    facultatibus    cogno  scitivis. 

108.  Pacultas  COgnosceildi  ea  est,  qua  mens  nostra  sive  per 
solam  apprehensionem ,  sive  per  iudicia,  sive  per  ratiocinia  noti- 
tiam  rerum  sibi   comparat. 

Principio  natura  ipsa  cognitionis  nostrae  magnam  videtur 
habuisse  rationem.  Nam  abunde  hominem  iis  omnibus  instruxit, 
quae  ad  hauriendas  ex  mundo  aspectabili  notitias  naturae  humanae 
convenientes  essent  necessaria. 

Quum  cognitio  humana  duplex  sit,  sensitiva  altera,  altera  in- 
tellectiva,  etiam  duplici  facultate  cognoscendi  homo  praeditus  est: 
sensu  et  intellectu. 

Facultas  sensitiva  ea  est,  qua  res  individuales,  quae  vel  ipsae 
quantae  extensaeve  sunt,  vel  ad  has  res  proxime  referuntur,  nobis 
repraesentamus. 

Facultas  intellectiva  ea  est,  qua  res  insensibiles  vel  res  sen- 
sibiles  secundum  rationes  insensibiles  percipimus.  Insensibilia  sunt 
ea,  in  quibus  deest  quantitas  extensioque  geometrica. 

109.  Pacultas  sensitiva  ad  eas  res  eventusve  percipienda  co- 
aptata  est,  in  quibus  aliquo  modo  inest  ratio  extensionis  geometri- 
cae,  sive  aperta,  ut  in  visu  et  tactu,  sive  occultata  magis,  ut 
in  auditu. 

Sensus  omnis  in  organo  corporeo  residet,  ab  eo  egreditur  in 
eodemque  recipitur.  Nomine  organi  partem  corporis  speciali 
structura  dispositam  vocant,  quae  exercendae  functioni  vitali  de- 
stinata  est.  Quae  functio  si  sensatio  est,  organum  etiam  sen- 
sorium  vocari  solet. 

Sensus  distinguunt  externos  et  internos.  Externi  sunt 
quinque :  tactus,  visus,  auditus,  olfactus,  gustus.  Internos  quattuor 
numerare  solent:  sensum  communem,  qui  est  radix  sensuum 
externorum  et  centrum,  ad  quod  sensationes  externae  omnes 
feruntur,  qui  igitur  intervenientibus  sensibus  externis,  sibi  vitaliter 
et  intrinsecus  coniunctis,  obiecta  externa  sub  omni  communi  sen- 
sibilitatis  ratione  percipit;  —  deinde  phantasiam  sive  imagina- 
tionem,  quae  est  vis  conservandi  phantasmata  sive  imagines  rerum 


1  De  intellectu  et  intelligibili  1.  1  tract.  3  c.  2. 

sensibilium  in  individuo  exhibitarum,  easque  repraesentandi  et  vario 
inter  se  modo  coniungendi;  —  tertio  memoriam  sensitivam,  quae 
agnoscit  res  ut  iam  cognitas  tempore  praeterito  ;  —  tandem  aesti- 
mativam,  quae  facienda,  appetenda,  fugienda  exhibet  in  par- 
ticulari  et  concreto. 

110.  Extema  sensitivitas  naturaliter  fertur  in  res  externas,  ut 
externis  accidentibus  subsunt;  id  quod  per  omnium  hominum  ex- 
perientiam  omnino  constat.  Et  unusquisque  sensus  obiectum  habet 
suum,  quod  ab  aliis  sensibus  attingi  non  potest. 

Ita  obiecj;um  proprium  visus  est  lucidum  coloratumque,  auditus 
in  sonos  fertur,  qui  ex  corpore  vibrante  in  re  media  et  in  organo 
enascuntur;  tactus  corpora  resistentia  et  calore  temperata  experi- 
tur;  gustus  sapores  percipit  ortos  ex  certa  quadam  corporum  so- 
lutione,  quae  in  ore  peragitur;  et  simili  ratione  olfactus  odoribus 
afficitur,  qui  ex  resolutione  particularum  corporearum  naribus  im- 
missarum  nati  sunt. 

Proximum  est,  ut  haec  obiecta  motum  aliquem  materialem 
sive  immutationem  naturalem  in  organis  efficiant.  Sed  huic  im- 
mutationi  naturali  immutatio  intentionalis  adiungitur,  qua  fit,  ut 
facultas  sentiendi  determinetur  ad  repraesentandum  sibi  res  ex- 
ternas,  ut  sunt  in  seipsis.  Haec  determinatio  sive  forma  id  est,  quod 
„species  sensibilis"  vocari  solet.  „Sensibilia  exteriora  ingrediuntur 
ad  animam  per  portas  quinque  sensuum.  Intrant  autem  non  per  sub- 
stantias,  sed  per  similitudines  suas  primo  generatas  in  medio,  et 
de  medio  in  organo  exteriore,  et  de  organo  exteriore  in  interiore, 
et  de  hoc  in  potentia  apprehensiva ;  et  sic  generatur  species  in 
medio,  et  de  medio  in  organo;  et  conversio  potentiae  apprehen- 
sivae  super  illam  facit  apprehensionem  omnium  eorum,  quae  ex- 
terius  anima  apprehendit."  * 

De  processu  sensationis  externae  magna  erat  apud  veteres  opinionum  di- 
versitas.  Cuius  varietatis  exemplo  sit  visus.  Visionem  Pythagoraei  dixerunt 
existere  eo,  quod  ignis  ex  oculis  egrediens  ad  rem  visui  obiectam  progrediatur, 
atque  inde  repercussus  ad  oculos  revertatur  secum  ferens  imaginem  rei,  quam 
tetigerit.  Contra  Empedocles  visum  effici  dixit  concursu  quodam  emanationum 
ex  corporibus  procedentium  et  ignis,  qui  quasi  lux  ex  laterna  egrediatur,  ita  ut 
sine  corporis  emanationibus  ignis  ab  oculis  effiuens  nihil  cerneret,  atque  emana- 
tiones  sine  igne  ab  oculis  egresso  non  cernerentur.  Similiter  Plato  arbitratus 
est  ignem ,  non  urentem  quidem ,  per  totam  rerum  universitatem  effusum  esse, 
eiusquc  partem  oculis  immissam  „ignem  visualem"  esse ;  visionem  effici  eo,  quod 
hoc  lumen  internum  sive  effluxus  ignis  visualis  et  ignis  sive  lumen  exterius  in 


1  S.  Bonavent.,   Itiner.  ment.  c.  2. 

unam  lineam  rectam  concurrerent  atque  in  puncto,  in  quo  coniungerentur,  effor- 
marent  corpus,  quod  lumine  exteriore  quidem  ad  rem  referretur  oculis  obiectam, 
et  lumine  interiore  ad  animam.  Quae  Platonis  sententia  etiam  placuit  Stoicis. 
Democritus  aliique  atomorum  propugnatores  visionem  dixerant  fieri  simulacris 
sive  idolis  ex  rebus  externis  in  oculos  ingredientibus.  Aristoteles  autem  docuit, 
visionem  neque  emissione  luminis  ex  oculis  fieri ,  neque  simulacris  ex  rebus 
externis  emanantibus;  sed  rebus  externis  dixit  moveri  medium  pellucidum  et 
hoc  modo  oculum  ad  videndum  determinari. 

Quoniam  igitur  sensus  non  solum  ab  obiectis  suis  ad  cogno- 
scendum  excitantur ,  sed  etiam  interveniente  impressione ,  quam 
hodie  psycho-physicam  vocant,  id,  quo  ad  cognoscendum  hoc  vel 
illud  determinantur,  forinsecus  accipiunt,  sensum  recte  dicunt  esse 
„quandam  potentiam  passivam,  quae  nata  est  immutari  ab  exteriori 
sensibili:  exterius  ergo  immutativum  est,  quod  per  se  a  sensu  per- 
cipitur,  et  secundum  cuius  diversitatem  sensitivae  potentiae  di- 
stinguuntur"  4. 

111.  Sed  praeter  ea  sensibilia,  quae  singulorum  sensuum  ex- 
ternorum  sunt  propria,  alia  sunt,  quae  suppositis  sensibilibus 
propriis  a  sensibus  pluribus  percipi  possunt,  cuiusmodi  sunt  ex- 
tensio,  figura,  motus,  quies,  distantia,  numerus,  quae  sensibilia 
communia  sunt  nominata. 

Primo  igitur  sensibilia  propria,  et  secundo  sensibilia  communia 
a  sensibus  per  se  percipiuntur.  Solent  autem  homines  omnes 
natura  cogente  iis,  quae  quantitate,  coloribus,  aliis  qualitatibus  sen- 
sibilibus  affecta  apparent,  rationem  rei,  entis,  substantiae  attribuere. 
Et  quia  facultas  cognoscitiva,  experientia  comprobante,  ad  assequen- 
dam  realitatem  et  veritatem  apta  et  destinata  est,  haec  perceptio 
non  halucinatio  est,  sed  vera  entis  substantiaeque  cognitio;  et 
nostra  repraesentatio  realitati  rerum  conformis  est.  Observandum 
tamen  est,  quamvis  omne  id,  quod  in  repraesentationibus  nostris 
expressum  contineatur,  sit  extra  mentem  in  iis  rebus,  ad  quas 
huiusmodi  repraesentationes  natura  duce  ab  hominibus  referri 
soleant,  eas  rationes  entis  vel  substantiae  non  sentiri  per  se,  sed 
per  quantitatem  et  qualitates  sensibiles.  Et  iam  apparet,  cur  ordo 
triplex  in  obiecto  sensibili  distingui  soleat :  sensibile  proprium  (per 
se  primo),  sensibile  commune  (per  se  secundo),  sensibile  per  ac- 
cidens.  Namque  „similitudo  alicuius  rei  est  in  sensu  tripliciter; 
uno  modo  primo  et  per  se,  sicut  in  visu  est  similitudo  colorum 
et  aliorum  propriorum  sensibilium.  Alio  modo  per  se  et  non 
primo ,    sicut   in   visu    est    similitudo  figurae   vel   magnitudinis   et 

1  S.  Thom.,  Summ.  theol.  I.  q.  78  a.  3  et  in  1.  3  de  anima  lect.   13. 

aliorum  communium  sensibilium.  Tertio  modo  nec  primo  nec  per 
se,  sed  per  accidens,  sicut  in  visu  est  similitudo  horninis,  non  in 
quantum  est  homo ,  sed  in  quantum  huic  colorato  accidit  esse 
hominem"  *. 

Atque  his  dictis  manifestum  est,  sensum  externum  recte  de- 
finiri  posse,  ut  sit  facultas,  qua  animal  percipiat  externum  quiddam 
interveniente  impressione  in  corpore  recepta. 

112.  Sensus  COmmunis  illa  pars  sensitivitatis  internae  est,  ex 
qua  sensus  omnes  externi  tamquam  instrumenta  vitaliter  animata 
egrediuntur.  Is  in  cerebro  potissimum  residet,  quod  „sensorium 
commune"  vocant.  Sensus  communis,  quamvis  sit  una  potentia 
secundum  essentiam,  tamen  aliquo  modo  multiplicatur  secundum 
Esse,  in  quantum  coniungitur  diversis  sensibus  propriis,  sicut  unum 
centrum  coniungitur  pluribus  lineis.  Unde  immutationes  omnium 
sensibilium  simul  terminantur  ad  sensum  communem,  sicut  motus, 
qui  esset  per  omnes  lineas,  posset  simul  terminari  ad  centrum2. 
Itaque  in  sensatione  externa  partes  principes  tenet  sensus  internus, 
qui  sensuum  exteriorum  dicitur  esse  radix,  principium,  terminus 3. 
Incipit  sensatio  ex  immutatione  sensorii  externi,  continuatur  pro- 
cessus  per  excitatum  sensum  usque  ad  sensorium  commune,  et 
deinde  e  sensorio  communi,  quod  aliquo  modo  attentum  esse 
debet,  elicitur  sensatio;  sed  tamen  ita,  ut  nervi  sensitivi  ad  prin- 
cipium  hoc  elicitivum  interne  pertineant,  et  sensatio  non  a  cerebro, 
sed  ab  organo  externo  in  rem  perceptam  ut  actus  unus  vitalis 
dirigatur. 

Et  sensus  ille  communis,  ad  quem  pertinet  discretionis  iudi- 
cium  de  obiectis  sensuum  externorum,  destinatus  est,  ut  percipiat 
ipsas  etiam  actiones  sensuum  externorum4.  Atque  ita  sensus  se 
sentire  cognoscit,  et  simili  ratione  affectiones  subiectivas  alias 
corporis  percipit,  sive  ab  irritatione  externa  proveniunt,  ut  a  calore, 
pressione,  sive  ab  irritatione  interna,  ut  a  fame  sitique,  fatigatione, 
tensione  musculorum. 

Immo  sensus  internus  etiam  suos  ipsius  actus,  non  quidem 
proprie  et  directe ,  tamen  imperfecte  et  velut  in  actu  exercito 
sentire  potest  per  notitiam,  ut  aiunt,  experimentalem.  Unde  fit, 
ut  sensu  interno  qui  sentit,  non  solum  res  externas  percipiat,  sed 
etiam  secundario  sentiat,  quomodo  ipse  a  rebus  externe  perceptis 


1  S.  Thom.,  Summ.  theol.  I.  q.  17  a.  2.       2  S.  Tbom.,  Quodlib.  VII.  q.  1  a.  2. 

3  S.  Tiiom.,  Summ.  theol.  I.  q.  78  a.  4. 

4  S.  Thom.  1.  c.  ad  2  ct  q.  87  a.  3  ad  3. 

afficiatur.  Ita  accidere  potest,  ut  eidem  homini  pro  diversa  orga- 
norum  dispositione ,  eadem  res  modo  grata,  modo  ingrata  sit. 
Accidere  quoque  potest,  ut  homo  organo  male  disposito  in  falsam 
de  rebus  deducatur  notitiam. 

Et  affectiones  quidem  a  sensu  communi  sive  interno  senti- 
untur  per  se.  Quia  autem  hae  affectiones  sunt  in  substantia 
sentientis  propria,  etiam  haec  substantia  aliquo  modo  a  sentiente 
sentitur,  non  quidem  per  se,  sed  tamen  per  accidens.  Si 
dolorem  sentio,  sentio  dolorem  meum,  i.  e.,  me  ipsum  dolentem; 
dolorem  per  se  sentio,  me  ipsum  sentio  per  accidens. 

113.  Phantasia  sive  imaginatio  est  vis  apprehendendi  simili- 
tudines  corporales  etiam  rebus  absentibus  4.  Et  primum  quidem 
facultas  haec  species  per  sensum  communem  relatas  retinet  et  con- 
servat;  quapropter  a  philosophis  thesaurus  imaginum  est  appellata. 
Species  enim,  quae  ab  obiectis  usque  ad  sensum  communem  im- 
primuntur  et  impressae  nobis  de  rebus  notitiam  dant,  praeterea 
etiam  phantasiae  vestigia  quaedam  habitualia  imprimunt,  quae 
„species  habituales"  vocantur.  Deinde  potest  phantasia  virtute  il- 
lorum  quasi  seminum  in  organis  sensibilibus  latentium  species  olim 
habitas  reproducere  et  his  reproductis  sibi  nunc  res  etiam  absentes 
repraesentare.  Hae  species  reproductae  „phantasmata"  sive  „idola" 
sunt  nominata.  Qua  in  re  aliqua  diversitas  inter  sensum  et  phan- 
tasiam  conspicitur.  Dum  enim  sensus  species  a  rebus  accipit, 
phantasia  eas  reproducendo  ipsa  format.  „Cognitio  sensus  ex- 
terioris  perficitur  per  solam  immutationem  sensus  a  sensibili :  unde 
per  formam,  quae  sibi  a  sensibili  imprimitur,  sentit;  non  enim 
ipse  sensus  exterior  format  sibi  aliquam  formam  sensibilem:  hoc 
autem  facit  vis  imaginativa,  cuius  formae  quodammodo  simile  est 
verbum  intellectus."  2  Ad  hanc  phantasiae  activitatem  inchoandam 
aliqua  excitatio  requiritur,  quae  vel  ab'  appetitu  procedit  vel  ab 
irritatione  aliqua  organica  vel  etiam  cognoscitiva.  Observatum  est 
enim,  imagines  illas  certis  legibus  inter  se  associari,  quatenus  una 
imago  alteram  facile  excitare  solet  secundum  aequalitatem ,  ana- 
logiam,  oppositionem,  nexum  localem  vel  temporalem  aliosve 
respectus. 

114.  Ex  hac  formandi  virtute  efficitur ,  ut  phantasia  non  solum 
species  reproducere  possit,  ut  olim  habitae  sunt,  sed  etiam  earum 


1  S.  Thom.,  Summ.  theol.  I.  II.  q.  15  a.   1. 

2  S.  Thom.,  Quodlib.  V.  q.  5  a.  9  ad  2. 

partes  separare  et  inter  se  vario  modo  componere ;  atque  ita 
imaginari  possumus,  quae  nova  sunt,  non  tamen  totaliter  nova. 
Novum  aliquid,  ut  observat  Aqutnas,  potest  intelligi  dupliciter. 
Uno  modo  totaliter  novum  et  secundum  se  et  secundum  sua  prin- 
cipia,  et  secundum  hoc  sibi  nova  imaginari  nemo  potest;  non  enim 
potest  caecus  natus  imaginari  colores,  nec  surdus  natus  imaginari 
sonos.  Alio  modo  dicitur  aliquid  novum  secundum  speciem  totius, 
ut  quum  quis  imaginetur  montes  aureos,  quos  nunquam  vidit '. 

Ut  per  phantasiam  aliquid  nobis  repraesentemus ,  omnino  requiritur,  ut 
quantitas  geometrica  interveniat,  sive  aperte,  ut  in  re  visibili,  sive  latenter,  ut 
in  re  audibili;  quae  quantita3  si  a  re  omnino  abstrahatur,  iam  res  imagine 
phantastica  exhiberi  non  potest.  De  cetero  nulla  sunt  sensibilia,  quae  phantasia 
repraesentare  non  possit;  de  rebus  spiritualibus ,  ut  de  virtute,  sapientia ,  Deo, 
non  potest  nisi  indirecte  adhibitis  imaginibus  earum  rerum  sensibilium,  quae  cum 
illis  spiritualibus  aliquam  comparationem  proportionemve  habent.  Ita  angelum 
repraesentamus  ut  aetherium  iuvenem  alis  instructum  ;  ipsum  „Intelligereu  ut 
quoddam  „Videre"  designamus.  Sed  eas  res  in  propria  essentia  conceptas 
phantasia  coram  habere  non  potest. 

Ad  id  destinata  est  phantasia,  ut  homo  etiam  bona  absentia 
apprehendere  et  appetere  possit  et  inquirere,  id  quod  pro  vita 
congruo  modo  degenda  omnino  requiritur;  deinde  ut  intellectui 
imagines  praebeat ,  ex  quibus  abstrahendo  ad  cognoscendas  res 
immateriales  procedat;  tandem  requiritur  etiam,  ut  conceptiones, 
quae  ex  se  a  sensibus  remotiores  sunt,  certis  imaginibus  vestiat, 
quo  magis  claritate  intellectum   illustrent   et   voluntatem   moveant. 

Ea  est  inter  sensationem  et  imaginationem  differentia,  quod  1°  sensatio 
refertur  ad  rem  praesentem ,  realem ,  determinatam ,  quum  phantasia  neque  ob- 
iectum  praesens,  neque  reale,  neque  determinatum  requirat;  2°  quod  sensatio 
terminatur  ad  rem  externam  vel  affectionem  internam,  quum  phantasia  terminetur 
ad  vanas  imagines ;  3°  quod  sensationi  adiuncta  est  impressio  materialis ,  quae 
hic  et  nunc  in  organo  facta  et  sensationi  proportionata  est,  quum  ad  phantasiam 
eiusmodi  impressio  non  requiratur. 

115.  Dicendum  hoc  loco  breviter  de  activitate  phantasiae  in 
statu  somnii.  Somnus  a  natura  institutus  est,  ut  ea  organa, 
quae  vitam  sensitivam  agunt,  ab  operationibus  sensitivis  quiescant, 
quo  melius  per  vegetationem  nutriri  et  recreari  possint.  Id  po- 
tissimum  in  sensorio  communi,  quod  quasi  centrum  est  totius  vitae 
sensitivae,  fieri  necesse  est.  A  natura  igitur  provisum  est,  ut  sensus 
communis  eiusque  organum  certis  causis  ab  operatione  sua  im- 
pediatur  et  quasi   ligetur.     Et   recte   somnus  ab  Aristotele   dictus 

est  esse  „nexus  et  vinculum  sensorii  primi,  quod  fit  gratia  salutis". 
Sopito  autem  sensu  communi  etiam  reliquae  facultates  a  suis  opera- 
tionibus  impediuntur.  Sed  post  recreatas  aliquo  modo  vires  iam 
illae  partes  cerebrales,  quae  phantasiae  inserviunt,  quum  pro  munere 
suo  admodum  mobiles  sint  et  versatiles ,  quamvis  levi  pressione 
organica  vel  corporis  dispositione  ad  agendum  excitari  possunt  et 
facilius  ea  repraesentant ,  quae  cum  variis  animi  affectibus  vel 
habitis  per  sensus  perceptionibus  externis  aliquo  modo  cohaerent. 
Omnis  enim  facultas,  quae  saepius  ad  activitatem  deducta  erat,  si 
postea  quocumque  modo  ad  agendum  irritatur,  in  eos  agendi  modos 
relabitur,  qui  sibi  usu  et  consuetudine  faciliores  sunt.  Sequitur 
porro,  excitata  phantasia  excitari  sensum  communem.  Is,  quum 
in  statu  vigiliae,  a  sensibus  externis  excitatus,  res  externas  ut 
praesentes  et  actu  in  organa  nostra  agentes,  ex  naturali  sua  de- 
sthiatione  repraesentare  soleat,  iam  nunc  in  statu  somni,  excitatus 
a  phantasia,  eo  modo  agere  incipit,  qui  sibi  proprius  est,  et  res 
nobis  repraesentat,  ac  si  eae  actu  extra  nos  praesentes  essent.  Quae 
apparitiones  somnia  vocantur. 

Et  ipse  etiam  intellectus  et  voluntas  aliquo  modo  afficitur. 
Sed  alio  modo  se  habet  in  somno  intellectus,  et  alio  modo  voluntas 
libera.  „Ad  intellectum  duo  pertinent,  scilicet  Percipere  et  de  per- 
ceptis  Iudicare.  Intellectus  autem  in  dormiendo  non  impeditur, 
quin  aliquid  percipiat  ex  his,  quae  prius  consideravit,  unde  quando- 
que  homo  dormiendo  syllogizat.  Sed  perfectum  iudicium  non 
potest  esse  in  dormiendo,  eo  quod  tunc  ligatus  est  sensus,  qui  est 
primum  principium  nostrae  cognitionis.  Iudicium  enim  fit  per  re- 
solutionem  in  principia ;  unde  de  omnibus  oportet  nos  iudicare 
secundum  id,  quod  sensu  accipimus.  Usus  autem  liberi  arbitrii 
sequitur  iudicium  rationis,  et  ideo  usus  liberi  arbitrii  sufficiens 
esse  non  potest ;  quia  etsi  sit  aliquis  motus  voluntatis ,  magis  se- 
quitur  phantasiam  quam  iudicium  completum  rationis."  * 

Illud  tandem  in  hac  re  diligenter  attendere  oportebit,  ab  ipsis 
vigilantibus ,  si  paulo  reflectere  velint,  statum  somnii  a  statu  vi- 
giliae  per  propriam  experientiam  omnino  discerni  posse. 

116.  Memoria  est  facultas  cognoscendi  praeterita  ut  in  praeterito 
cognita.  „Non  enim  dicimus  nos  memorari,  nisi  quando  per  id, 
quod  habemus  apud  nos,  distincte  recognoscimus  id,  quod  prius 
vidimus,   audivimus   et   didicimus."2     „Memoriam   non   rerum  in- 


1  S.  Thom.,  Quaest.  disput.  q.  28  de  veritate,  a.  3  ad  6. 

2  Albertus  Magxcs,  De  mem.  et  reminiscentia  tract.  2  c.  2. 

telligibilium,  sed  harum  corporearum  et  bestiae  habere  sentiuntur; 
nam  et  per  loca  nota  sine  errore  iumenta  pergunt,  et  cubilia  sua 
bestiae  repetunt,  et  canes  dominorum  suorum  corpora  recognoscunt, 
et  dormientes  plerumque  immurmurant,  et  in  latratum  aliquando 
erumpunt,  quod  nullo  modo  possent,  nisi  in  earum  memoria  vi- 
sarum  rerum  versarentur  imagines."  * 

Et  recordari  rerum  praeteritarum  dicimur,  non  quia  res,  cuius  memores 
sumus ,  praeteriit ,  sed  quia  rem  in  praeterito  cognovimus ,  et  illam ,  quam  in 
praeterito  cognovimus ,  nunc  recognoscimus  2.  Virtute  enim  vestigii,  quod  res 
tum,  quum  cognoscebatur,  in  organo  phantasiae  reliquit,  nunc  rem  illam  nobis 
phantasmate  repraesentare  possumus.  Quum  autem  phantasma  non  solum  rem 
repraesentet,  sed  etiam  rem  ut  in  praeterito  cognitam,  iam  homo  propter  speciem, 
quam  praesentem  habet ,  rem  praeteritam  et  ut  in  praeterito  cognitam  re- 
cognoscere  potest.  Et  quum  in  phantasia  relinquantur  vestigia  multa  opera- 
tionum  praeteritarum,  eaque  eo  ordine  inter  se  succedant,  quo  per  tempus  prae- 
teritum  ipsae  cognitiones  habitae  inter  se  succedebant  priores  et  posteriores, 
facile  apparet,  adesse  medium ,  quo  homo  differentiam  temporum  praeteritorum 
aliquo  modo  aestimare  possit. 

Haec  igitur  rerum  olim  cognitarum  recognitio  a  phantasia  eo  differt,  quod 
haec  imagines,  ut  imagines  sunt,  attendit,  memoria  autem  addit  respectum  ad 
tempus  praeteritum ,  attenditque  ad  cognitiones  olim  habitas ,  et  deinde  rem  ut 
antea  cognitam  deprehendit. 

Praeter  memoriam  sensitivam  est  etiam  in  homine  memoria 
intellectiva,  in  qua  species  intelligibiles  conservantur.  Sed 
haec  vis  memorandi  ab  ipsa  facultate  intellectiva  non  differt. 

A  memoria  distihguunt  reminiscentiam.  Dum  enim  memoria  est  co- 
gnitio  rei  ut  ante  cognitae  effecta  ex  prompta  excitatione  speciei  illam  re- 
praesentantis  sine  medio :  reminiscentia  est  cognitio  rei  ut  ante  cognitae  acqui- 
sita  per  discursum ,  qui  ex  eo  proficiscens ,  cuius  prompte  recordamur ,  ad  id 
procedit,  cuius  non  omnino  recordamur.  ,,Sicut  ille,  qui  inquirit  per  demon- 
strationem,  procedit  ex  aliquo  priori,  quod  est  notum,  ex  quo  inveniatur  aliquid 
posterius,  quod  est  ignotum,  ita  etiam  reminiscens  ex  aliquo  priori,  quod  in  me- 
moria  (actuali)  habetur,  procedit  ad  reinveniendum  id,  quod  ex  memoria  excidit." 

Multis  autem  modis  memoria  ut  ex  potentia  in  actum  transeat,  excitatur: 
l°necessitate  quadam,  quum  cogitamus,  quod  cum  alia  re  necessario  con- 
nexum  est ;  2°  consuetudine;  ita  recogitantes  unam  actionem ,  ante  quam 
vel  post  quam  alteram  quotidiano  usu  ponere  solebamus ,  illius  alterius  simul 
recordari  solemus;  3°  ratione  similitudinis  vel  contrarietatis  vel 
propinquitatis  societatis  ,  loci ,  temporis;  associatione  phantasmatum  et 
idearum  huiusmodi  res  similes,  oppositae ,  quomodocunque  inter  se  connexae 
memoriae  simul  exhiberi  solent. 

117.         Aestimativa  sensu  latiore   accepta   est  virtus  formandi  iu- 
dicia  naturalia  de  rebus  naturalibus  et  singularibus.    Differt  aestima- 

1  S.  Augustin..  1.  1  epist.  fund.  c.  17. 

tiva  ab  intellectu  eo,  quod  tantum  singularia  et  concreta  attingit  inter- 
venientibus  quidem  imaginibus,  sed  sine  ulla  nota  universali,  sine 
reflexione  proprie  dicta,  sine  divisione  compositioneve  intellectuali. 
Aestimativa  sensu  presso  accepta  illa  virtus  iudicativa  est, 
quatenus  sese  extendit  ad  apprehendendum  de  rebus  intentione», 
quae  per  sensus  externos  acceptae  non  sunt,  sed  ex  perceptione 
impressionum  hauriuntur,  quas  ea,  quae  percipiuntur,  efficiunt  in 
organisatione  eius,  qui  percipit. 

Per  aestimativam  fit,  ut  etiam  bellua,  quid  amicum  sit,  quid  inimicum, 
quid  consanguineum,  quid  alienum,  utrum  aliquid  utile  sit  an  nocivum,  notum 
an  ignotum,  iucundum  an  molestum,  in  certis  et  determinatis  rebus  distinguere 
possit.  Quae  determinatio  ex  constitutione  uniuscuiusque  naturae  est  dedu- 
cenda,  quae  ad  finem  suum  a  suo  conditore  aptissime  est  disposita.  „Si  animal 
moveretur  solum  propter  delectabile  et  contristabile  secundum  sensum,  non 
esset  necessarium  ponere  in  animali  nisi  apprehensionem  formarum,  quas  per- 
cipit  sensus,  in  quibus  delectatur  aut  horret.  Sed  necessarium  est  animali,  ut 
quaerat  aliqua  vel  fugiat,  non  solum  quia  sunt  convenientia  vel  non  convenientia 
ad  sentiendum ,  sed  etiam  propter  aliquas  alias  commoditates  et  utilitates,  sive 
nocumenta  j  sicut  ovis  videns  lupum  venientem  fugit ,  non  propter  indecentiam 
coloris  vel  figurae,  sed  quasi  inimicum  naturae ;  et  similiter  avis  colligit  paleam, 
non  quia  delectat  sensum,  sed  quia  est  utilis  ad  nidificandum.  Necessarium 
est  ergo  animali,  quod  percipiat  huiusmodi  intentiones,  quas  non  percipit  sensus 
exterior."  *  Unde  aestimativa  recte  definita  est :  virtus  apprehendens  de  sensato, 
quod  non  est  sensatum. 

118.  Cum  aestimativa  instinctus  coniunctus  est.  Si  instinctum 
notione  latiore  accipias,  determinatio  quaelibet  in  vita  sensitiva 
proficiscens  a  natura  hoc  nomine  insigniri  potest.  Ita  animal  quod- 
libet  instinctu  ducitur,  quoad  est  in  omnem  sui  usum  mobile.  Haud 
raro  cum  hoc  instinctu  mira  quaedam  industria  artificialis  con- 
iuncta  est,  praecipue  in  certis  quibusdam  animalium  imperfectio- 
rum  classibus. 

Instinctus  vi  vocis  pressius  accepta  nihil  aliud  est  nisi  na- 
turalis  quaedam  dispositio  sentientem  determinans  ad  certum  iu- 
dicium  producendum  de  convenientia  vel  disconvenientia  alicuius 
obiecti  cum  ipso  sentiente ,  et  interveniente  hoc  iudicio  etiam 
appetitum  ad  prosecutionem  vel  fugam  determinans.  Sicut  igitur 
nisu  potentia  quaelibet  fertur  in  suum  actum,  ita  instinctu  animal 
per  iudicia  naturalia  in  eas  operationes  fertur,  quae  naturae  con- 
iunctiores  sunt. 

Quod  si  rem  penitius  inspicere  velimus ,  distingui  potest  1°  instinctus  in 
causa ,    qui    est    appetitus    naturalis   certis    dispositionibus   ad   finem   suum    co- 

aptatus ;  2°  cognitio  aliqua  rei  externae  vel  etiam  dispositionis  subiectivae  (ut 
famis) ;  3°  accedit  cognitio  impressionis,  qua  cognitio  ista  subiectum  affecit ;  et 
iam  4°  in  aestimativa  cognitio  rei  oritur  ut  quaerendae  vel  aversandae;  5°  hoc 
iudicium  naturale  inclinationem  in  certum  appetitum  actualem  gignit,  in  qua 
inclinatione  instinctus  formaliter  consistit ;  6°  instinctus  in  effectu  est  ipse 
appetitus  actualis  circa  rem  ,  de  qua  agitur ,  ut  ex  illo  iudicio  et  inclinatione 
illa  resultat. 

119.  In  homine  aestimativa  non  solum  destinata  est,  ut,  sicut  in 
animalibus  brutis  accidit,  vitae  organicae  usui  inserviat,  sed  insuper 
ut  „simul  cum  imaginativa  et  memorativa  per  hanc  virtutem  prae- 
parentur  phantasmata,  quae  recipiant  actionem  intellectus  agentis, 
a  quo  fiunt  intelligibilia  actu,  sicut  sunt  aliquae  artes  praeparantes 
materiam  artifici  principali"  *.  Quapropter,  quae  in  aliis  animalibus 
dicitur  aestimativa  naturalis,  in  homine  cogitativa  vocatur,  quia 
non  solo  instinctu  naturali  procedit,  sed  per  collationem  quandam, 
cuius  usus  est  in  nostra  potestate2.  Unde  etiam  dicitur  ratio 
particularis,  cui  medici  assignant  determinatum  organum,  sci- 
licet  mediam  partem  capitis;  est  enim  collativa  intentionum  in- 
dividualium ,  sicut  ratio  intellectiva  intentionum  universalium3. 
Facultas  enim,  quae  hoc  nomine  insignitur,  non  intellectiva  est, 
sed  sensitiva.  Quum  virtus  cogitativa  habeat  operationem  solum 
circa  particularia ,  quorum  intentiones  dividit  et  componit ,  et 
habeat  organum  corporale,  per  quod  agit,  non  transcendit  genus 
animae  sensitivae4. 

Quia  autem  in  bomine  cogitativa  agit  ut  instrumentum  intellectus,  fit,  ut 
perfectiorem  rationem  in  rebus  individuis  attingere  possit,  quam  aestimativa  in 
animalibus  brutis.  „Nam  cogitativa  apprehendit  individuum  ut  existens  sub 
natura  communi,  unde  cognoscit  hunc  hominem  ,  prout  est  hic  homo,  et  hoc 
lignum,  prout  est  hoc  lignum.  Aestimativa  autem  non  apprehendit  aliquod 
individuum,  secundum  quod  est  sub  natura  communi,  sed  solum  secundum 
quod  est  terminus  aut  principium  alicuius  actionis  vel  passionis ,  sicut  oris 
cognoscit  hunc  agnum,  non  in  quantum  est  hic  agnus ,  sed  in  quantum  est  ab 
ea  lactabilis,  et  hanc  herbam ,  in  quantum  est  eius  cibus ;  unde  alia  individua. 
ad  quae  se  non  extendit  eius  actio  vel  passio ,  nullo  modo  apprehendit  sua 
aestimativa  naturali ;  naturalis  enim  aestimativa  datur  animalibus ,  ut  per  eam 
ordinentur  in  actiones  proprias  vel  passiones  prosequendas  vel  fugiendas."  5 

Ac  de  facultate  sentiendi  quidem  satis  in  praesentia  dictum 
est.     Nunc    deinceps    facultates    superiores    consideremus ,    quibus 

1  S.  Thom.,  Summ.  c.  gent.  1.  2  c.  00.  2  L.  c.  c.  76. 

3  dist.  q.  26  a.  1,  2;  in  1.  2  de  anim.  lect.  13. 

declaratis  etiam  ea  clarius  intelligentur,  quae  modo  de  cogitativa 
breviter  indicavimus. 

120.  Facultas  intellectiva  ea  est,  qua  res  insensibiles  vel  res 
sensibiles  secundum  rationes  insensibiles  percipimus.  Quamvis  enim 
omnis  nostra  cognitio  naturalis  a  sensu  incipiat,  tamen  certum  est, 
nos  natura  duce  semper  ultra  limites  sensualitatis  procedere,  et 
res  et  rationes  percipere,  quae  solo  sensu  attingi  nullo  modo  pos- 
suut.  Cuius  generis  sunt  conceptus  honestatis,  veritatis ,  bonitatis; 
sunt  res  secundum  quidditatem  sive  essentiam ;  sunt  rationis  prin- 
cipia,  axiomata  mathematica  in  sua  universalitate  accepta,  et  gene- 
ratim  universalia;  sunt  relationes  caiisalitatis,  etiam  finalitatis;  sunt 
conceptus  Dei,  infiniti,  angeli,  aliarum  rerum  immaterialium. 

Quibus  ex  rebus  manifestum  est,  „essentiam  animae  humanae 
non  ita  corpori  uniri,  ut  totaliter  corporis  conditionem  sequatur, 
sicut  aliae  formae  materiales  (velut  animae  belluinae),  quae  sunt 
omnino  in  materia  quasi  submersae,  ita  ut  nulla  virtus  aut  actio 
ab  iis  prodire  possit  nisi  materialis.  Sed  essentia  animae  bumanae 
ex  parte  remanet  libera,  et  corpori  non  totaliter  subiugatur.  Ab 
essentia  animae  humanae  non  solum  vires  sive  potentiae  vegeta- 
tivae  et  sensitivae  procedunt,  quae  organicae  sunt,  sed  vires  etiam 
intellectivae ,  quae  penitus  immateriales  sunt,  nullius  corporis  aut 
partis  corporis  actus  existentes"  *. 

Res,  quae  ad  intellectum  referuntur  cognoscendae,  intelli- 
gibiles  vocantur.  Quas  tamen  homo  secundum  praesentis  vitae 
statum,  id  quod  per  experientiam  constat,  in  ipsis  immediate 
intueri  non  potest,  sed  ea  ex  obiectis  sensibilibus  haurire  et  de- 
ducere  debet.  „Quum  enim  ipse  intellectus  sit  vis  quaedam  non 
utens  corporali  organo,  nullo  modo  impediretur  in  suo  actu  per 
laesionem  alicuius  corporalis  organi,  si  non  requireretur  ad  eius 
actum  actus  alicuius  potentiae  utentis  organo  corporali.  Utuntur 
autem  organo  corporali  sensus  et  imaginatio  et  aliae  virtutes  per- 
tinentes  ad  partem  sensitivam.  Unde  manifestum  est,  quod  ad  hoc, 
quod  intellectus  actu  intelligat,  requiritur  actus  imaginationis  et 
ceterarum  virtutum.  Yidemus  enim,  quod  impedito  actu  virtutis 
imaginativae  per  laesionem  organi,  ut  in  phreneticis,  et  similiter 
impedito  actu  memorativae  virtutis,  ut  in  lethargicis,  irapeditur 
homo  ab  intelligendo.  .  .  .  Et  hoc  quilibet  in  seipso  experiri 
potest,  quod,  quando  aliquis  conatur  aliquid  intelligere,  format  sibi 
aliqua  phantasmata  per  modum   exemplorum,   in    quibus  quasi  in- 

spiciat,  quod  intelligere  studet.  Et  inde  est  etiam,  quod,  quando 
aliquem  volumus  facere  aliquid  intelligere,  proponimus  ei  exempla, 
ex  quibus  phantasmata  sibi  formare  possit  ad  intelligendum."  * 

121.  Dependentia  facultatis  intellectivae  ab  operationibus  orga- 
nicis.  Ex  his  rebus  satis  apparet,  intellectum  humanum,  quam- 
quam  in  se  sit  facultas  immaterialis  sive  spiritualis ,  tamen  ex 
natura  sua  ita  esse  coniunctum  cum  vita  sensitiva.  ut  intelligendo 
semper  se  debeat  convertere  ad  phantasmata.  Et  quia  vita  sensi- 
tiva  ab  organis,  a  quibus  elicitur,  intrinsecus  pendet,  iam  con- 
sequens  est,  ut  in  homine  facultates  cognoscitivae  paulatim  orga- 
nismo  corporali  per  vegetationem  sese  evolvente  ipsae  quoad 
usum  evolvantur. 

Haec  a  corpore  iutima  dependentia  non  per  accidens  con- 
venit  facultati  intellectivae  in  homine,  sed  per  se  naturae  auimae 
humanae   congruit. 

Quum  enim  intellectus  humanus  non  sit  tantae  efficaciae  in  intelligendo, 
iam  ex  se  solus  per  formas  sive  conceptiones  universales  cognitionem  accipit 
de  rebus  magis  in  communi  et  in  confuso.  Ut  igitur  animae  humanae  per- 
fectionem  et  magis  propriam  de  rebus  cognitionem  habere  possint,  „sic  natura- 
liter  sunt  institutae,  ut  corporibus  uniantur,  et  sic  ab  ipsis  rebus  sensibilibus 
propriam  de  eis  cognitionem  accipiant,  sicut  homines  rudes  ad  scientiam  induci 
non  possunt  nisi  per  sensibilia  exempla.  Sic  ergo  patet,  quod  propter  melius 
animae  est,  ut  corpori  uniatur,  et  intelligat  per  conversioncm  ad  phantasmata.*"  2 
Itaque  „intellectus  humani,  qui  sit  coniunctus  corpori,  proprium  obiectum  est 
quidditas  sive  natura  in  materia  corporali  existens;  et  per  huiusmodi  naturas 
visibilium  rerum  in  invisibilium  aliqualem  cognitionem  ascendit"  3.  „Operatio 
enim  proportionatur  virtuti  et  essentiae;  intellectivum  autem  hominis  est  in 
sensitivo,  et  ideo  propria  operatio  eius  est  Intelligere  intelligibilia  in  phantas- 
matibus."  * 

Quamvis  autem  per  se  in  bonum  intellectus  humani  sit,  quod  ab 
operationibus  organicis  dependeat,  tamen  per  accidens  fieri  potest, 
ut  hae  operationes  perf^ctionem  intellectionis  impediant. 

Imprimis  patet,  iudicium  intellectus  ligamento  sensus  omnino 
impediri;  „quamvis  enim  intellectus  sit  superior  sensu,  accipit 
tamen  aliquo  modo  a  sensu,  et  eius  obiecta  prima  et  principalia 
in  sensibilibus  fundantur"  3. 

Deinde  sensitivae  operationes  intellectivas  impedire  possunt 
eo,   quod   in   utrisque    intentio   esse    debet.     Id    enim   in  omnibus 

animae  potentiis  observamus,  ima  in  suo  actu  intenta,  alias  in- 
firmari  vel  omnino  abstrahi.  „Cuius  ratio  est,  quia  ad  actum  cuius- 
libet  cognoscitivae  potentiae  requiritur  intentio.  Intentio  autem 
unius  non  potest  ferri  ad  multa  simul,  nisi  forte  illa  multa  sint  ad 
invicem  ordinata,  ut  accipiantur  quasi  unum.  Unde  quum  sit  anima 
una,  in  qua  omnes  cognoscitivae  potentiae  fundantur,  unius  et  eius- 
dem  intentio  requiritur  ad  omnium  potentiarum  cognoscitivarum 
actus;  et  ideo,  quum  totaliter  anima  intendat  ad  actum  unius  po- 
tentiae,  abstrahitur  homo  ab  actu  alterius  potentiae."  * 

Praeterea  in  intellectu  humano  puritas  cognitionis  intellectualis 
etiam  eo  obscuratur,  quod  intellectus  quodammodo  sensibilibus 
operationibus  admiscetur,  quum  a  phantasmatis  alatur.  Ex  qua- 
dam  enim  colligatione  potentiarum  animae  ad  invicem  sequitur 
necessario,  ut  redundantia  fiat  vel  impedimentum  ex  una  potentia 
in  aliam2. 

Ad  operationes  vegetativas  quum  nulla  requiratur  intentio  in  potentiis 
cognoscitivis ,  nec  operatio  intellectiva  ullo  modo  huiusmodi  operationibus  ad- 
misceatur,  nec  intellectus  per  organum  corporale  operetur:  puritati  intellectus 
ex  se  nunquam  pcr  operationes  vegetahiles  praeiudicari  potest.  „Per  accidens 
tamen  potest  ex  altera  alteri  impedimentum  provenire,  in  quantum  scilicet  in- 
tellectus  accipit  a  phantasmatihus ,  quae  sunt  in  organis  corporalihus ,  quae 
oportet  per  actum  vegetahilis  animae  nutriri  et  conservari,  et  sic  per  actus 
nutritivae  potentiae  eorum  dispositio  variatur,  et  per  consequens  operatio  po- 
tentiae  sensitivae,  a  qua  intellectus  operatio  impeditur,  sicut  patet  in  somno  et 
post  cihum.  Et  e  converso  per  hunc  modum  operatio  intellectus  impedit  opera- 
tionem  animae  vegetabilis,  in  quantum  ad  operationem  intellectus  requiritur 
operatio  imaginativae  virtutis,  ad  cuius  vehementiam  oportet  caloris  ct  spiri- 
tuum  concursum  fieri;  et  sic  impeditur  actus  virtutis  nutritivae  per  vehemen- 
tiam  contemplationis." 3 

Ex  imperfectione  facultatis  intellectivae  in  homine  consequitur, 
ut  ex  rebus  materialibus  per  viam  remotionis  et  comparationis  in 
aliqualem  cognitionem  immaterialium  rerum  ascendamus,  non  tamen 
in  perfectam,  atque  ita  ipsas  earum  quidditates  apprehendamus. 
Nam  quidditates  rerum  materialium  omnino  alterius  rationis  sunt 
atque  substantiae  immateriales.  Et  similitudines,  quae  a  materiali- 
bus  accipiuntur  ad  immaterialia  intelligenda,  sunt  multum  dissimiles4. 

122.  IntellectllS  sive  intelligentia.  In  facultate  intellectiva  di- 
stinguunt  intellectum  et  rationem.  Intellectus  res  rationesve  ut- 
cunque  directe  percipit;   ratio  eo  percipit,  quod  de  uno  intellecto 

ad  aliud  procedat.  Intellectus  igitur  sive  intelligentia  res  intelligit 
secundum  earum  essentiam  sive  quidditatem,  atque  hanc  ab  omni 
individualitate  abstractam  attiugere  potest.  Intellectus  humanus, 
quum  non  sit  actus  alicuius  organi ,  sed  tamen  sit  virtus  animae,. 
quae  est  forma  corporis,  id  proprium  habet,  ut  cognoscat  speciem 
in  materia  quidem  corporali  individualiter  existentem,  non  tamen, 
ut  est  in  tali  materia  *.  Ita  patet,  intellectum  per  se  primo  eadem 
cognoscere,  quae  cognoscit  sensus,  altiore  tamen  modo  quam  sensus. 
„Circa  idem  virtus  superior  et  inferior  operantur,  non  similiter,  sed 
superior  sublimius.  Unde  et  per  formam  (notitiam),  quae  a  rebus 
accipitur,  sensus  non  ita  efficaciter  rem  cognoscit  sicut  intellectus; 
sed  sensus  per  eam  manuducitur  in  cognitionem  exteriorum  acci- 
dentium;  intellectus  vero  pervenit  ad  nudam  quidditatem  rei,  se- 
cernendo  eam  ab  omnibus  materialibus  conditionibus.  Unde  pro 
tanto  dicitur  cognitio  mentis  a  sensu  originem  habere,  non  quod 
omne  illud,  quod  mens  cognoscit,  sensus  apprehendat;  sed  quia 
ex  his,  quae  sensus  apprehendit,  mens  in  aliqua  ulteriora  manu- 
ducitur ;  sicut  etiam  sensibilia  intellecta  manuducunt  in  intelligibilia 
divinorum."2  Et  primum  obiectum  intellectus  nostri  secundum 
praesentem  statum  non  est  ens  quodlibet  et  verum,  sed  ens  et 
verum  consideratum  in  rebus  materialibus,  ex  quibus  in  cognitionem 
omnium  aliorum  devenit 3. 

Scholion  1.  Quum  intellectus  humanus  ad  obiecta  sua  eo  perveniat,  quocl 
a  materia  signata,  i.  e.  a  materia  secundum  quod  sub  determinatione  dimensio- 
num  harum  vel  illarum  consideratur 4,  abstrahat ,  manifestum  est,  ab  intellectu 
per  se  cognosci  id,  quod  ex  se  universale  esse  potest  (quamvis  id  aliunde  sin- 
gulare  fortasse  sit,  ut  quum  intellectus  cogitat  Deum  vel  se  ipsum  vel  spatium 
infinitum). 

Neque  tamen  opinandum  est,  ipsum  intellectum  non  cognoscere  has  res 
singulares,  quas  sensibus  percipimus.  Ccrtum  est  enim,  ipsam  cognitionem  in- 
tellectualem  hominis,  quae  feratur  in  res  a  singnlaritate  abstractas,  continuari 
etiam  quodammodo  ad  cognoscendam  rem,  cuius  est  phantasma.  De  modo 
autem,  quo  id  fiat,  diversa  est  apud  philosophos  sententia. 

Scholion  2.  Si  quis  dubitet,  sintne  magis  universalia  priora  in  nostra 
cognitione,  is  imprimis  recogitare  debet ,  non  sensum  aut  intellectum  proprie 
per  seipsum  cognoscere,  sed  hominem  per  utrumque.  Et  quia  sensus  est  singu- 
larium,  intellectus  autem  universalium,  necesse  quidem  est,  ut  cognitio  singu- 
larium  quoad  nos  prior  sit  quam  universalium  cognitio.  Scd  tamen  sive  se- 
cundum  sensum  sive   secundum    intcllcctum    cognitio    magis    communis ,    utpote 

imperfectior ,  cognitionem  minus  communem ,  utpote  determinatiorem,  natura- 
liter  praecedit  l. 

123.  Intellectus ,  quum  agere  incipit ,  immediate  et  sine  ullo 
negotio  in  rebus  sensibilibus  eas  rationes  percipit,  quae  maxime 
eius  naturae  respondent  et  hinc  maxime  ei  sunt  obviae ,  cuius 
generis  sunt  notiones  entis,  veri,  boni,  unius,  causae,  substantiae, 
extensionis,  qualitatis,  similium. 

In  ratione  entis  immediate  etiam  intuetur  ea  principia,  quae 
cum  eo  aperte  coniuncta  sunt  et  per  se  ipsa  evidentia  et  hinc 
indemonstrabilia. 

Ad  intellectum  quoque  spectat  illa  conscientia  sive  reflexio 
perfecta,  qua  anima  ad  obiecta  sensibilia  percipienda  porrecta  et 
super  hunc  suum  actum  percipiendum  reflexa,  in  hoc  actu  seipsam 
etiam  percipit  secundum  substantiam,  atque  ita  per  suum  actum 
ad  sui  ipsius  cognitiouem  pervenire  potest  (n«  106). 

Atque  haec  quidem  de  prima  intellectus  operatione,  quae  est 
apprehensio  intellectualis  vel  intelligentia  simplicium  (i.  e.  sine 
ulla  affirmatione  negationeve). 

Deinde  intellectus  ex  simplici  intellectionis  actu  proficiscens 
ad  iudicandum  procedit,  quae  est  altera  intellectus  operatio. 
Quo  perfectius  faciliusque  rei  realitatem  percipiat,  a  natura  ita  in- 
stitutus  est,  ut  suapte  vi  et  ingenio  varias  de  re  notiones  separet 
separatasque  per  proprias  species  cognoscat,  comparet,  eas  deinde 
iterum  pro  rei  veritate  per  iudicium  compositurus  vel  separaturus, 
affirmando  semper  convenientiam  cognitionis  cum  re  cognita  (n.  104). 

Omne  igitur  intellectus  humani  iudicium  comparatione  termi- 
norum  efficitur  et  intuitu  assensuque  mentis  absolvitur ,  rem  ita 
esse  et  aliter  esse  non  posse,  sicut  a  mente  est  cognita. 

Scholion.  Ex  his  intelligitur ,  quantopere  a  veritate  aberrent  ii,  qui  iu- 
dicia  caeco  naturae  instinctu  constitui  putant.  Admitti  quidem  potest, 
sicut  in  natura  omni,  ita  etiam  esse  in  natura  rationali  nisum  quemdam  vel  in- 
clinationem,  qua  incipiens  activitas  ad  finem  suum  modo  naturae  accommodato 
deducatur.  Verum  contra  rationalis  naturae  indolem  est,  ut  rem  iudicet  non 
cognita  perceptaque  veritate.  Quocirca  potest  quidem  aliquis  instinctus,  quem 
rationalem  vocare  liceat ,  intellectum  ad  cognitiones  quasdam ,  quae  naturae 
rationali  consentaneae  sint,  formandas  cum  aliqua  facilitate  inclinare  (n.  118). 
Minime  tamen  potest  eiusmodi  inclinatio  ulla  ratione  in  locum  ipsius  perspi- 
cientiae  sese  ingerere. 

„Duplex  igitur  est  operatio  intellectus.  Una  quidem,  quae 
dicitur  indivisibilium  intelligentia ,   per   quam   scilicet  apprehendit 

essentiam  uniuscuiusque  rei  in  seipsa.  Alia  est  operatio  intellectus 
componentis  et  dividentis.  Additur  autem  et  tertia  operatio ,  sci- 
licet  ratiocinandi  (quae  ad  facultatem  intellectivam  spectat,  ut  ea 
est  „ratio"),  secundum  quod  ratio  procedit  a  notis  ad  inquisitionem 
ignotorum.  Harum  autem  operationum  prima  ordinatur  ad  se- 
cundam,  quia  non  potest  esse  compositio  et  divisio  nisi  simpli- 
cium  apprehensorum.  Secunda  vero  ordinatur  ad  tertiam,  quia 
videlicet  oportet,  quod  ex  aliquo  vero  cognito,  cui  intellectus  as- 
sentiat,  procedit  ad  certitudinem  accipiendam  de  aliquibus  ignotis."1 

124.  Ratio  nihil  aliud  est  nisi  ipse  intellectus,  qui  facultate  est 
praeditus  ex  iudiciis  habitis  transeundi  ad  tertium  distinctum  et 
novum,  quod  cum  illis  coniunctum  et  ab  illis  causatum  est  (n.  105), 
atque  ita  perveniendi  ad  eam  cognitionis  perfectionem,  quae  ab  ho- 
mine  pro  praesentis  vitae  statu  attingi  potest.  Terminus,  a  quo  ratio 
ratiocinando  profieiscitur,  est  intelligentia  imperfectior,  et  terminus, 
ad  quem  movetur,  est  intelligentia  perfectior.  „Motus  omnis  ab 
immobili  procedit;  motus  etiam  finis  est  quies.  Et  sicut  motus 
comparatur  ad  quietem  et  ut  ad  principium  et  ut  ad  terminum, 
ita  et  ratio  comparatur  ad  intellectum  ut  motus  ad  quietem ,  et 
ut  generatio  ad  Esse.'*2 

Atque  is  per  abstractionem,  compositionem,  progressionem  in- 
telligendi  modus  hominis  ut  hominis  proprius  est  et  naturalis ,  et 
ex  coniunctione  animae  spiritualis  cum  corpore  resultat.  Sicut  in 
intellectu  componente  et  dividente  comparatur  praedicatum  ad 
subiectum,  ita  in  intellectu  ratiocinante  comparatur  conclusio  ad 
principium.  „Si  enim  intellectus  noster  statim  in  ipso  principio 
videret  conclusionis  veritatem ,  nunquam  intelligeret  discurrendo 
vel  ratiocinando.  Similiter  si  intellectus  statim  in  apprehensione 
quidditatis  subiecti  haberet  notitiam  de  omnibus ,  quae  possunt 
attribui  subiecto  vel  removeri  ab  eo ,  nunquam  intelligeret  com- 
ponendo  et  dividendo,  sed  solum  intelligendo,  ,quod  quid  est'.  Sic 
igitur  patet,  quod  ex  eodem  provenit,  quod  intellectus  noster  in- 
telligit  discurrendo  et  componendo  et  dividendo ,  ex  hoc  scilicet, 
quod  non  statim  in  prima  apprehensione  alicuius  primi  apprehensi 
potest  inspicere,  quidquid  in  eo  virtute  continetur."  3 

Itaque  ex  debilitate  luminis  intellectualis  et  ex  coniunctione 
vitae  intellectualis  et  sensitivae  ille  vitae  modus  oritur,  qui  ratio- 


1  S.  Thom.  in  1.   1   periherm.  lect.  1. 

2  S.  Thom.,   Quaest.  disput.  q.  15  de  verit.  a.  1. 

3  S.  Thom.,  Summ.  theol.  I.  q.  58  a.  4. 

nalis  dicitur.  Ratio,  liac  vi  voci  subiecta,  non  spiritui  puro, 
sed  soli  homini  competit.  Si  hominem  „animal  rationale"  dicunt, 
rationalitatis  voce  ille  intelligendi  modus  significatur ,  qui  in  solo 
animali  reperiri  potest. 

§  4. 

De   facultatum    cognoscitivarum    actuatione. 

125.  Indoles  actus  COgnOSCltivi.  Facultates  nostras  cognosci- 
tivas  secundum  certos  constantesque  et  uniformes  modos  in  opera- 
tionibus  suis  procedere,  homines  omnes  ex  usu  suo  experti  sunt. 
Quae  leges  etsi  proxime  ex  natura  et  indole  facultatum  nostrarum 
profluere  videntur,  tamen  ex  rebus,  quas  secundum  illos  modos 
necessitantes  cogitamus,  per  facultates  nostras  in  nostram  activi- 
tatem  cognoscitivam  transfunduntur.  Si  enim  facta  cognoscitiva, 
ut  in  vita  humana  quotidie  contingunt,  aliqua  cum  diligentia  ob- 
servemus,  facile  videmus,  non  eam  esse  naturam  facultatum  co- 
gnoscitivarum,  ut  nos  necessitate  mere  subiectiva  regant,  sed  potius, 
ut  ad  cognoscenda  ea,  „quae  sunt",  coaptatae  sint  et  determinatae. 
Nunquam  enim  cognoscendo  agere  possumus,  quin  iis,  quae  cognita 
dicimus,  vim  obiectivam  realitatis  ab  activitate  subiectiva  diversam 
et  non  pendentem  attribuamus ,  ita  ut  necessitatem  subiectivam 
ad  sic  vel  aliter  repraesentandum  experiamur  ideo ,  quia  in- 
tuemur,  rem  ita  esse. 

Ita  iam  in  usu  sensuum  fit ,  ut  genus  humanum  apparentias 
perpetuo  nobis  in  vitae  consuetudine  obversantes  non  effectus  iu- 
dicet  esse  a  rebus  in  nostris  organis  productos,  sed  ipsas  res  ex- 
tensas,  motas,  lucidas,  coloratas,  quae  extra  nos  vere  sint.  Id 
igitur,  quod  actu  cognoscitivo  a  nobis  coadiuvante  re  obiecta 
effectum  est,  minime  est  id,  quod  intuenti  homini  directe  obver- 
satur;  sed  est  repraesentatio,  qua  interveniente  directe  rem  externam 
cognoscimus.  Et  species  intentionalis,  qua  actus  cognoscitivus  in- 
formatur,  induit  quodammodo  formam  illius  rei  externae,  quam 
cognoscit.  Unde  fit,  ut  speeies  non  se  ipsam  obiective  cognoscenti 
repraesentet  ut  id,  quod  cognoscatur,  sed  ex  natura  sua  cogno- 
scentem  ducat  directe  in  cognitionem  obiectivae  realitatis. 

Consimiliter  in  intellectus  negotio  rem  procedere  videmus. 
Postquam  enim  res  aliqua  sensu  percepta  est,  intellectus  ab  imagine 
sensibili  per  abstractionem  sibi  speciem  intelligibilem  efficit,  quae, 
sicut  illa  species  sensibilis  ad  rem  hanc  in  concreto  praesentem 
refertur,  ita  cum  rei  quidditate  connectitur  tamquam  cum  realitate 

obiectiva  metaphysica.  Hac  specie  rem  intelligibilem  repraesentante 
informatus  intellectus  fit  intelligens;  et  intelligendo  fit  quodam- 
modo  id,  quod  intelligit.  „Considerandum  est,  quod  res  exterior 
intellecta  a  nobis  in  intellectu  nostro  non  existit  secundum  pro- 
priam  naturam,  sed  oportet,  quod  species  eius  sit  in  intellectu 
nostro,  per  quam  fit  intellectus  in  actu.  Existens  autem  in  actu, 
per  huiusmodi  speciem,  sicut  per  formam  propriam,  intelligit  rem 
ipsam  (non  autem  ita,  quod  ipsum  Intelligere  sit  actio  transiens  in 
rem  intellectam,  sicut  calefactio  transit  in  calefactum;  sed  manet 
in  ipso  intelligente,  et  habet  relationem  ad  rem,  quae  intelligitur 
ex  eo,  quod  species  praedicta,  quae  est  principium  intellectualis 
operationis,  ut  forma,  est  similitudo  illius).  Ulterius  autem  con- 
siderandum  est,  quod  intellectus  per  speciem  rei  formatus  intelli- 
gendo  format  in  seipso  quandam  intentionem  rei  intellectae,  quae 
est  ratio  ipsius,  quam  significat  definitio.  .  .  .  Haec  autem  intentio 
intellecta,  quum  sit  quasi  terminus  intelligibilis  operationis ,  est 
aliud  a  specie  intelligibili,  quae  facit  intellectum  in  actu,  quam 
oportet  considerari  ut  intelligibilis  operationis  principium,  licet 
utrumque  sit  rei  intellectae  similitudo.  Per  hoc  enim,  quod  species 
intelligibilis ,  quae  est  forma  intellectus  et  intelligendi  principium, 
est  similitudo  rei  exterioris,  sequitur,  quod  intellectus  intentionem 
formet  illius  rei  similem;  quia,  quale  est  unumquodque,  talia  opera- 
tur;  et  ex  hoc,  quod  intentio  est  similis  alicui  rei,  sequitur,  quod 
intellectus  formando  huiusmodi  intentionem  rem  illam  intelligat."  * 
„Dico  intentionem  intellectam  id,  quod  intellectus  in  se  ipso  con- 
cipit  de  re  intellecta.  Quae  quidem  in  nobis  neque  est  ipsa  res, 
quae  intelligitur,  neque  est  ipsa  substantia  intellectus,  sed  est 
quaedam  similitudo  concepta  intellectu  de  re  intellecta,  quam  voces 
exteriores  significant;  unde  et  ipsa  intentio  ,verbum  interius'  nomi- 
natur,  quod  est  exteriori  verbo  significatum.  Et  quidem  quod 
praedicta  intentio  non  sit  in  nobis  res  intellecta,  inde  apparet, 
quod  aliud  est  intelligere  rem,  et  aliud  est  intelligere  ipsam  in- 
tentionem  intellectam ,  quod  intellectus  facit ,  dum  supra  suum 
opus  reflectitur."  2 

126.  Habitus  principiorum  simplicium.  Quo  facilius  ac  certius 
homo  ad  perfectionem  sibi  debitam  pervenire  possit ,  a  natura 
provisum  est,  ut,  ubi  primum  usus  rationis  evigilat,  statim  intellec- 
tus  cum  aliqua  facilitate  formet  sibi  notiones  quasdam  fundamen- 
tales,   quas   rebus   singularibus   applicet,    et  in   profectu   ad   com- 

1  S.  Thom.,  Summ.  c.  gent.  1.   1   c.  53.  2  Ibid.  1.  4  c.   11. 

parandas  cognitiones  perfectiores  adhibere  possit.  Cuius  generis 
notiones  sunt  causae  materialis,  efficientis,  finalis,  deinde  essencli 
atque  fiendi ;  deinde  actus  et  potentiae  7  substantiae  et  accidentis, 
rerumque  similium,  quas  homo  primo  format  sponte  sua  sine  ullo 
reflexionis  negotio.  Quamquam  igitur  homo  has  notiones  minime 
iam  in  natura  praeiacentes  habet,  tamen  praeter  solam  facultatem, 
qua  eas  sibi  formare  potest ,  inclinatione  ad  eas  formandas  est 
praeditus,  quae  cum  natura  humana  incipit  et  ab  eius  principiis 
ortum  habet.  Quapropter  de  „habitu  innato"  agunt  philosophi, 
qui  igitur  habitus  innatus  est,  ut  diximus,  respectu  luminis  direc- 
tivi,  non  autem  respectu  notitiae  actualis.  Et  „habitus"  illae  no- 
titiae  vocantur  (n.  95),  quia  menti  in  omnibus  suis  operationibus 
habitualiter  quasi  praesto  sunt  et  admodum  obviae. 

Yerum  haec  notitia  naturalis  principiorum  simplicium  initio  est 
admodum  imperfecta;  perficitur  eo,  quod  mens  post  particulares 
notiones  de  rebus  singularibus  conceptas  ad  illas  redit,  et  de  iis 
reflexione  recogitat  efficitque ,  ut  ea ,  quae  antea  indistincte  sub 
quadam  confusione  cognoscebantur,  nunc  distincte  et  determinate 
percipiantur. 

127.  Habitus  principiorum  complexorum.  Complexae  cognitiones 
sunt,  quatenus  iudicio  aliquo  affirmativo  vel  negativo  ad  rei  reali- 
tatem  obiectivam  referuntur;  quae  si  conformiter  ad  hanc  rei  re- 
alitatem  referuntur,  cognitiones  verae  sunt ;  sin  difformiter,  falsae. 
Yeritas  cognitionis  aut  per  se  nobis  nota  esse  potest,  aut  per  aliam 
cognitionem;  et  haec  iterum  erit  aut  nobis  per  se  nota  aut  per  de- 
ductionem  ex  alia;  in  qua  tamen  deductione  tandem  ad  cognitiones 
deveniendum  est,  quae  per  se  nobis  notae  et  hinc  tamquam  prin- 
cipia  omnium  nostrarum  cognitionum  habenda  sunt.  Haec  autem 
principia  aut  factum  continent  experimentale,  aut  ex  ipsa  inspec- 
tione  notionum  innotescunt.  Sunt  igitur  praeter  experientiam  sive 
externam  sive  internam  intellectui  nostro  quaedam  principia  com- 
plexa  praesto,  quae  immediate  per  se  nobis  sunt  nota.  Et  haec 
principia  intellectus  format,  ubi  primum  illa  principia  incomplexa 
inspicit,  de  quibus  modo  diximus.  Etenim  affirmat,  negat,  causas 
rerum  inquirit  homo,  quia  cogitationis  initio  statim  videt,  nihil 
simul  esse  posse  et  non  esse  sub  eodem  respectu,  nec  quidquam 
esse  posse  sine  ratione  sive  causa,  quae  satis  sit. 

Principia  per  se  nota  aut  sunt  speculativa  aut  practica  sive 
moralia;  speculativa  nobis  manifestant,  quid  verum  sit,  practica, 
quid   agendum   secundum    ordinem   rectum.     Qua  de  re   est    apud 

S.  Thomam:  „Ratiocinatio  hominis,  quum  sit  quidam  motus,  pro- 
greditur  ab  intellectu  aliquorum,  scilicet  naturaliter  notorum  abs- 
que  investigatione  rationis,  sicut  a  quodam  principio  immobili;  et 
ad  intellectum  etiam  terminatur,  in  quantum  iudicamus  per  prin- 
cipia  per  se  naturaliter  nota  de  his,  quae  ratiocinando  inveniuntur. 
Constat  autem,  sicut  ratio  speculativa  ratiocinatur  de  speculativis, 
ita  ratio  practica  ratiocinatur  de  operabilibus.  Oportet  igitur  na- 
turaliter  nobis  esse  indita  sicut  principia  speculabilium,  ita  et  prin- 
cipia  operabilium.  Prima  autem  principia  speculabilium  nobis 
naturaliter  indita  non  pertinent  ad  aliquam  specialem  potentiam, 
sed  ad  quemdam  specialem  habitum ,  qui  dicitur  ,intellectus  prin- 
cipiorum'.  Unde  et  principia  operabilium  nobis  naturaliter  indita 
non  pertinent  ad  specialem  potentiam,  sed  ad  specialem  habitum 
naturalem,  quem  dicimus  ,synderesim'"  *,  vel  etiam  ,conscientiam', 
quae  tamen  vox  proprie  loquendo  conclusiones  significat  ex  illis 
principiis  habitas.  Sed  nobis  iam,  omissis  primis  operabilium  prin- 
cipiis,  de  principiis  rationis  speculativis  agendum  est. 

128.  Haec  sunt  principia  speculativa  primaria,  quae  etiam  „gene- 
rales  leges  cogitandi"  vocari  solent: 

lo  Principium  contradictionis:  Nihil  potest  (simul,  i.  e. 
una)  sub  eodem  respectu  esse  et  non  esse.  Unde  id,  quod  in  sub- 
iecto  vere  inest,  id  de  subiecto  affirmandum  est,  nec  licet 
idem  de  eo  sub  eodem  respectu  negare.  Et  id,  quod  in  subiecto 
non  inest,  id  de  subiecto  negandum  est,  nec  licet  idem  de  eo 
sub  eodem  respectu  affirmare.  Quod  etiam  hac  formula  enuntiari 
potest:  Affirmatio  et  negatio  eiusdem  de  eodem  sub  eodem  re- 
spectu  non  possunt  simul,  i.  e.  ambae  esse  verae.  Ex  hoc  prin- 
cipio  sequitur  necesse  esse,  ut  non  solum  reiiciatur  notio  contra- 
dictionem  involvens  et  ea,  quae  „contradictio  in  adiecto"  vocatur, 
sed  etiam  omne  illud,  quod  in  suis  antecedentibus  et  consectariis 
ad  contradictorium  quid  necessario  adducit. 

2o  Principium  exclusi  tertii:  Non  est  medium  inter 
Esse  et  Non-esse  (i.  e.  inter  duo  contradictoria).  Unde  aliquid 
alicui  subiecto  cogitatione  attribuendum  est  aut  non  est  attribuen- 
dum.     (A  aut  est  B,  aut  non  est  B.) 

3o  Principium  rationis  necessariae  (sive  sufficientis) : 
Nihil  est  sine  ratione  sufficiente;  vel  (ut  Aristoteles  dixit) : 
Semper  necessaria  est  ratio,    cur   aliquid  sit,   vel  fiat,  vel  cogno- 

scatur  J.  Ut  igitur  aliquid  cle  aliquo  subiecto  affirmetur  vel  ne- 
getur,  necessaria  est  ratio,  cur  id  subiecto  conveniat  vel  non  con- 
veniat.  Sed  si  ratio  est,  cur  aliquid  subiecto  conveniat  vel  non 
conveniat,  id  de  subiecto  affirmandum  vel  negandum  est. 

In  his,  quae  hic  sunt  posita,  principiis  primariis  alia  principia 
contenta  sunt,  quae  philosophanti  homini  statim  elucent,  et  legibus 
cogitandi  annumerari  solent. 

4o  Principium  identitatis  2:  Quae  sunt  eadem  uni  tertio, 
sunt  eadem  inter  se  (uni  i.  e.  individuali  et  incommunicabili). 

5o  Principium  discrepantiae:  Quorum  unum  distingui- 
tur  a  tertio,  a  quo  alterum  non  distinguitur ,  ea  inter  se  distingui 
oportet. 

60  Principium,  quod  dicitur  „Dictum  de  omni":  Quod 
dictum  est  de  omni,  dicendum  est  de  singulis. 

7o  Principium,  quod  dicitur  „Dictum  de  nullo":  Quod 
negatum  est  de  omni,  negandum  est  de  singulis. 

Horum  principiorum  habitus  esse  in  homine  dicitur,  quia 
homo  ad  ea  formanda  naturaliter  inclinatur,  eaque,  quum  cogitat, 
semper  habitualiter  in  promptu  habet.  Non  est  autem  opinandum, 
hominem  statim  ab  initio  ad  haec  iudicia  clare  et  distincte  in 
seipsis  formanda  ferri;  sed  primo  ea  habet  indistincte  sub  quadam 
confusionc,  quatenus  ea  in  omni  iudicio  rationali  implicite  con- 
tinentur.  Postea  autem,  super  iudicia  habita  reflectendo,  principia 
illa  quasi  euucleat  et  explicite  et  perfecte  cognoscit. 

Quibus  dictis  vix  opus  est  observare,  habitum  principiorum 
complexorum  ab  incomplexorum  habitu  re  non  differre.  Eadem 
enim  est  homini  innata  dispositio ,  qua  ad  principia  utriusque 
generis  formanda  inclinatur. 

Scholion.  Per  metaphoram  principia  simplicia  et  complexa,  de  quibus 
diximus,  a  philosophis  comparantur  lumini;  et  recte  id  quidem;  nam  in 
omnibus  nostris  cognitionibus  principia  illa  nobis  praelucent.  Neque  raro  sub- 
iectiva  etiam  dispositio ,  quae  homini  innata  est  (qua  fit,  ut  cum  aliqua  facili- 
tate  ad  formanda  illa  principia  inclinetur),  lumen  vocatur;  et  tum  inter  lumen 
intellectuale  subiective  et  obiective  acceptum  distinguendum  est. 

129.         Quinque  habitllS  numerari  solent,  quibus  mens  ad  acquiren- 
das  et  habendas  cognitiones  perficitur. 


1  Leibnizius  et  qui  eum  sequuntur  hoc  principium  vocant:  principium  ra- 
tionis  sufficientis.  Sed  ad  rem  accommodatius  voce  effertur  rationis  requi- 
sitae  necessitas,  quam  quae  per  se  intelligitur,  suf f icientia. 

2  Nonnulli  hoc  nomine  insigniunt  principium :  A  =  A. 

lo  Intelligentia  (vel  intellectus)  est  cognitio  primorum 
principiorum ;  2o  sapientia  est  cognitio  certa  et  evidens  per 
causas  altissimas  procedens;  3o  scientia  est  cognitio  certa  et 
evidens  acquisita  per  demonstrationem  ex  causis  inferioribus; 
4o  prudentia  est  recta  ratio  agibilium;  5o  ars  est  recta  ratio 
factibilium;  quae  definitur  etiam:  rationis  ordinatio,  qua  per  de- 
terminata  media  ad  debitum  finem  actus  humani  perveniunt. 

Itaque  „sapientia  et  scientia  et  intellectus  sunt  circa  partem  animae 
speculativam,  quam  (Aristoteles)  scientificum  animae  appellat.  Differunt  autem. 
quia  intellectus  est  habitus  principiorum  primorum  demonstrationis.  Scientia 
vero  est  conclusionis  ex  causis  inferioribus.  Sapientia  vero  considerat  causas 
primas,  unde  caput  scientiarum  dicitur.  Prudentia  vero  et  ars  est  circa  animae 
partem  practicam,  quae  est  ratiocinativa  de  contingentibus  operabilibus  a  nobis. 
Et  differunt.  Nam  prudentia  dirigit  in  actionibus ,  quae  non  transeunt  ad  ex- 
teriorem  materiam ,  sed  sunt  perfectiones  agentis ,  unde  dicitur  prudentia  recta 
ratio  agibilium.  Ars  vero  dirigit  in  factionibus ,  quae  in  materiam  exteriorem 
transeunt  sicut  aedificare  et  secare:  unde  dicitur,  quod  ars  est  recta  ratio 
factibilium"  l. 

130.  Varii  status,  qui  in  mente  actuatis  facultatibus  cogno- 
scitivis  efficiuntur.  Attendendum  est,  ut  ait  Aquinas,  actus  ra- 
tionis  aliquo  modo  actibus  naturae  similes  esse.  In  actibus  autem 
naturae  triplex  diversitas  invenitur.  In  quibusdam  enim  rebus 
natura  necessario  agit,  ut  deficere  non  possit.  In  aliis  ut  plurimum 
certum  agendi  modum  sequitur,  ita  tamen,  ut  nonnumquam  de- 
ficere  possit;  unde  in  his  duplicem  actum  distinguere  possumus, 
unum,  qui  ex  more  et  recto  ordine  proveniat ,  alterum  a  more  et 
ordine  conveniente  deficientem.  Et  haec  tria  etiam  in  actibus 
rationis  inveniuntur.  Est  enim  aliquis  rationis  processus  necessi- 
tatem  inducens,  in  quo  defectus  virtutis  esse  non  potest,  et  per 
huius  rationis  processum  scientiae  certitudo  acquiritur.  Est 
autem  alius  processus  rationis,  in  quo  ut  plurimum  quidem  verum 
includitur,  neque  is  tamen  necessitatem  habet.  Et  in  hoc  secundo 
processu  rationis,  qui  non  est  cum  perfecta  certitudine,  gradus  ali- 
quis  invenitur,  secundum  quod  magis  et  minus  ad  perfectam  cer- 
titudinem  acceditur.  Tertius  autem  rationis  processus  est,  in  quo 
ratio  a  vero  deficit  propter  defectum  alicuius  principii,  quod  in 
ratiocinando  observandum  erat2. 

Itaque  certitudo  est  status  mentis  firmiter  adhaerentis  ad 
veritatem  cognitam  propter  motiva,  quae  omnem  errandi  for- 
midinem  excludunt. 

Ab  hac  subiectiva  certitudine  certitudinem  obiectivam 
distinguunt ,  quae  nihil  aliud  est  quam  ipsa  veritas  cognita  ad  se 
trahens  firmum  mentis  assensum. 

Opinio  est  adhaesio  mentis  uni  parti  contradictionis  cum 
formidine  oppositae.  Probabilitas,  quae  est  causa  opinionis, 
est  accessus  iudicii  ad  veritatem  et  certitudinem.  Fides  vi  huius 
vocis.  latissime  accepta  est  assensus,  ut  est  imperatus  a  voluntate. 

Dubitatio  est  status  mentis  ad  neutram  contradictionis  partem 
declinantis  propter  errandi  formidinem. 

Ignorantia  est  carentia  cognitionis  in  subiecto  ipsius  co- 
gnitionis  capaci. 

Error  est  discrepantia  inter  id,  quod  mens  iudicat,  et  rem, 
de  qua  iudicatur. 

Atque  haec  hoc  loco  satis  de  facultatibus  cognoscitivis  ipsis. 
Sed  ne  illud  quidem  alienum  est,  de  earum  habitudine  dicere  ad 
facultates  appetitivas.  Tanta  est  enim  inter  appetitum  et  co- 
gnitionem  colligatio,  ut  de  cognitione  recte  instituenda  dici  vix 
possit,  nisi  illa  habitudo  attendatur. 

§  5. 

De    facultatum    cognoscitivarum    ad    appetitivas    habitudine. 

131.  Appetitus  naturalis  et  cognoscitivus.  Res  omnis,  quae 
tanquam  actionis  principium  in  se  subsistit,  appetitu  regitur,  quo 
quaerit,  quod  sibi  conveniens  est.  Appetitum  definiunt  „incli- 
nationem  rei  et  ordinem  ad  aliquam  rem  sibi  convenientem"  *.  Is 
appetitus,  quatenus  ab  ipsa  rei  constitutione  determinatus  est,  na- 
turalis  vocatur.  Immo  unaquaeque  potentia  sive  facultas  na- 
turam  rei  eo  imitatur,  quod  appetit  obiectum  sibi  conveniens,  atque 
ita  naturalem  inclinationem  in  aliquid  habet,  quatenus  congruens 
est  ad  actum  huius  vel  illius  potentiae,  ut  oculas  appetit  videre  et 
aures  audire  quasi  volunt2.  At  appetitus,  qui  simpliciter  naturalis 
vocatur,  ad  id  ducit,  quod  est  congruens  et  aptum  naturae  totius 
sive  toti  substantiae. 

In  iis  autem  substantiis,  quae  destinatae  sunt,  ut  ad  finem 
suum  cum  aliqua  finis  fruitione  perveniant,  sive  perfecta,  ut  homines, 
sive  imperfecta,  ut  animalia  irrationalia ,  appetitus  ille  a  natura 
proveniens  magnam  partem  indeterminatus  est.  Et  datae  sunt  his 
substantiis  potentiae  cognoscitivae ,  quibus  determinationes  ad  ap- 

petendum  necessarias  operatione  propria  sibi  acquirant  atque  per 
operationem  cognoscitivam  et  finem  et  seipsas  aliquo  modo  ex- 
periantur,  sicque  actiones  suas  non  solum  exequantur,  sed  etiam 
sibi  ipsae  imperent.  „In  habentibus  cognitionem  sic  determinatur 
unumquodque  ad  proprium  Esse  naturale  per  formam  naturalem, 
quod  tamen  est  receptivum  specierum  aliarum  rerum;  sicut  sensus 
recipit  species  omnium  sensibilium,  et  intellectus  omnium  intelli- 
gibilium.  Et  sic  anima  hominis  fit  omnia  quodam  modo  secundum 
sensum  et  intellectum,  in  quo  cognitionem  habentia  ad  Dei  simili- 
tudinem  quodam  modo  appropinquant,  in  quo  omnia  praeexistunt. 
Sicut  igitur  formae  altiori  modo  existunt  in  habentibus  cognitionem 
supra  modum  formarum  naturalium,  ita  oportet,  quod  in  eis  sit 
inclinatio  supra  modum  inclinationis  naturalis,  quae  dicitur  appe- 
titus  naturalis.  Et  haec  superior  inclinatio  pertinet  ad  vim  animae 
appetitivam,  per  quam  animal  appetere  potest  ea,  quae  apprehendit, 
et  non  solum  ea,  ad  quae  inclinatur  ex  forma  naturali."  * 

132.  Appetitus  cognoscitivus  in  homine  duplex  distinguitur : 
alter  ad  naturam  sensitivam  pertinens,  qui  sequitur  apprehensa 
per  sensum,  alter  naturae  rationalis  proprius,  qui  circa  apprehensa 
per  intellectum  versatur.  Appetitus  sensitivi  sive  sensualitatis  ob- 
iectum  est  id,  quod  naturae  sensuali  congruens  est  et  per  co- 
gnifcionem  a  natura  determinatam  cognoscitur.  Appetitus  autem 
rationalis  sive  voluntas  per  se  in  id  tendit,  quod  naturam  rationalem 
respicit.  (Est  quidem  voluntas  etiam  motrix  universalis  facultatum 
omnium;  atque  ita  respicit  obiectum  facultatum  omnium,  ita  ut 
etiam  bona  sensibilia  appetat,  ut  sunt  bona  hominis.)  Quum  autem 
intellectus  omnia  sub  ratione  entis  vel  veri  generatim  consideret, 
obiectum  voluntatis  est  bonum  in  genere,  cuius  pars  princeps  est 
bonum  honestum  sive  ordinis.  Ex  quo  consequens  est,  ut  voluntas 
ex  se  illud  libere  determinare  possit ,  quod  sub  ratione  boni 
appetere  velit. 

Et  in  hac  libera  se  determinandi  potestate  discrimen  maxime 
est  positum,  quo  volitio  differt  ab  appetitione  sensitiva,  quae  omni 
impetu  ad  voluptatem  fertur.  „Natura  sensitiva  in  se  ipsa  habet 
quidem  aliquod  inclinans ,  scilicet  appetibile  apprehensum ;  sed 
tamen  inclinatio  ipsa  non  est  in  potestate  ipsius  animalis ,  quod 
inclinatur,  sed  est  ei  aliunde  determinata.  Animal  enim  ad  aspec- 
tum  delectabilis   non  potest  non  concupiscere  illud ;    quia  illa  ani- 

1  S.  Thom.  ,  Sumra.  theol.  I.  q.  80  a.  4.  Cfr.  Quaest.  disput.  q.  15  de 

malia  non  habent  dominium  suae  inclinationis.  .  .  .  Sed  natura 
rationalis  non  habet  solum  inclinationem  in  aliquid,  sicut  habent 
inanimata;  nec  est  solum  movens  hanc  inclinationem,  quasi  aliunde 
sibi  determinatam ,  sicut  natura  sensibilis;  sed  ultra  hoc  habet  in 
potestate  ipsam  inclinationem,  ut  non  sit  ei  necessarium  inclinari 
ad  appetibile  apprehensum,  sed  possit  inclinari  vel  non  inclinari; 
et  sic  ipsa  inclinatio  non  determinatur  ei  ab  alio,  sed  a  seipsa  .  .  . 
quod  autem  aliquid  determinet  sibi  inclinationem  in  finem,  non 
potest  contingere,  nisi  cognoscat  finem  et  habitudinem  finis  in  ea, 
quae  sunt  ad  finem,  quod  est  tantum  rationis."  4 

133.  Dependentia  cognitionis  a  voluntate.  Quaestio  hoc  loco 
omitti  non  potest,  qua  quaeritur,  quomodo  motus  partis  appetitivae 
se  habeant  ad  operationes  cognoscitivas.  Imprimis  certum  est, 
actus  cognoscitivos  per  se  ad  potentias  appetitivas  referri  non 
posse.  Nam  cognitio  verum  spectat  eoque  efficitur,  quod  res  co- 
gnitae  in  cognoscente  sunt;  contra  actus  appetitivae  virtutis,  quum 
in  bonum  feratur,  dicit  ordinem  appetentis  ad  rem2. 

Nihilominus  cognitio  aliquo  modo  ab  appetitiva  parte  depen- 
det.  Et  primo  quidem  voluntatem  quod  attinet,  intellectus  aliquo 
modo  movet  voluntatem  et  aliquo  modo  voluntas  movet  intellec- 
tum  et  alias  vires,  quae  hominis  arbitrio  subsunt.  Potest  enim 
aliquod  movere  dupliciter :  Uno  modo ,  ut  finis  cognitus  movet 
efficientem,  et  hoc  modo  intellectus  voluntatem  movet,  quatenus 
praeconcipit  rationem  finis  et  eam  voluntati  proponit.  Alio  modo 
per  modum  agentis,  sicut  impellens  movet  impulsum;  et  movere 
per  hunc  modum  est  voluntatis  et  non  intellectus,  ut  is  potentia 
specialis  est.  ISTam  illa  facultas  movet,  quae  inclinat;  sed  actus 
voluntatis  est  quaedam  inclinatio  in  aliquid,  non  autem  actus  in- 
tellectus.  Deinde  in  omnibus  potentiis  activis  ordinatis  illa  poten- 
tia,  quae  respicit  finem  universalem,  movet  potentias,  quae  re- 
spiciunt  fines  particulares,  sicut  rex,  qui  intendit  bonum  commune, 
movet  per  mandata  singulos  praepositos.  Obiectum  autem  volun- 
tatis  est  bonum  et  finis  in  communi  pro  re  tota;  contra  unaquae- 
que  ex  potentiis  reliquis  comparatur  solum  ad  bonum  proprium 
sibi  conveniens,  sicut  visus  ad  perceptionem  coloris  et  inteUectus 
ad  cognitionem  veri. 

Etsi  igitur  quaelibet  potentia  aliquem  habet  finem,  qui  est 
bonum  ipsius,   non  tamen  quaelibet  potentia  respicit  ad  rationem 

boni  ut  bonum  est,  sed  sola  voluntas.  Et  inde  est,  quod  voluntas 
omnes  alias  vires  ad  suos  actus  applicat,  quia  ex  intentione  boni 
sive  finis  omnis  motus  inchoatur  *.  ,Verum'  eo,  quod  est  obiectum 
intellectus,  est  etiam  eius  bonum;  et  quatenus  est  bonum,  est  ob- 
iectum  voluntatis.  Unde  proposito  satis  intellectui  obiecto ,  ipsa 
ratio  speculativa  applicatur  ad  opus  intelligendi  vel  iudicandi  a 
voluntate2.  Itaque  voluntas  intellectum  movet,  quantum  ad  exer- 
citium  actus  :  quia  et  ipsum  verum,  quod  est  perfectio  intellectus, 
continetur  sub  universali  bono  ut  quoddam  bonum  particulare. 
Hoc  modo  „voluntas  omnem  potentiam  applicat  ad  suum  actum; 
intelligimus  enim,  quia  volumus;  imaginamur,  quia  volumus,  et  sic 
de  aliis;  et  hoc  habet,  quia  obiectum  est  eius  finis"  3.  Sed  quantum 
ad  determinationem  formalem  sive  specificationem  actus,  quae  est 
ex  parte  obiecti,  intellectus  movet  voluntatem,  quia  et  ipsum  bonum 
apprehenditur  secundum  quandam  specialem  rationem  comprehensam 
sub  universali  ratione  veri4. 

Igitur  alio  respectu  voluntas  altior  est,  alio  respectu  intellectus. 
Unde  apparet  ratio,  ob  quam  hae  duae  potentiae  suis  actibus  intime 
inter  se  includunt,  quia  intellectus  intelligit  voluntatem  velle,  et 
voluntas  vult  intellectum  intelligere.  Et  simili  ratione  bonum  con- 
tinetur  sub  vero,  quum  sit  quoddam  verum  intellectum,  et  verum 
continetur  sub  bono,  quum  sit  quoddam  bonum  desideratum 5.  Et 
in  hoc  quidem  negotio  intellectum  assentire ,  voluntatem  con- 
sentire  dicunt. 

134.  Vis  voluntatis  in  cognitionem  ex  se  obscuram.  Facile 
perspicitur,  intellectum  a  voluntate  moveri  posse,  ut  veritati,  cuius 
rationes  sive  immediate  sive  mediate  habeat  perspectas ,  firmius 
assentiatur.  Sed  praeterea  voluntas  intellectum ,  ut  assentiatur, 
movere  potest  etiam  ad  aliquid,  quod  neque  per  se  ipsum  videtur, 
neque  in  ea,  quae  per  se  videntur,  resolvi  potest,  ex  hoc  (ut  est 
apud  Aquinatem),  quod  dignum  reputat  illi  esse  adhaerendum 
propter  aliquam  rationem,  qua  bonum  videtur  ei,  illi  rei  adhaerere ; 
quamvis  illa  ratio  ad  intellectum  terminandum  non  sufficiat  propter 
imbecillitatem  intellectus,  qui  non  videt  per  se  hoc,  cui  assentien- 
dum  ratio  iudicat,  neque  ipsum  ad  principia  per  se  nota  resolvere 

valet;  et  hoc  Assentire  proprie  vocatur  Credere.  „Unde  et  fides 
captivare  dicitur  intellectum,  in  quantum  non  secundum  proprium 
motum  ad  aliquid  determinatur,  sed  secundum  imperium  voluntatis, 
et  sic  in  credente  ratio  per  se  intellectum  non  terminat,  sed 
mediante  voluntate." 

„Quando  vero  ratio,  quae  movet  in  alteram  partem,  neque 
sufficit  ad  intellectum  terminandum,  quia  non  resolvit  conclusiones 
in  principia  per  se  nota,  neque  sufficit  ad  voluntatem  terminandam, 
ut  bonum  videatur  illi  parti  adhaerere,  tunc  homo  opinatur  illud, 
cui  adhaeret,  et  non  terminatur  intellectus  ad  unum,  quia  semper 
remanet  motus  ad  contrarium:  accipit  enim  unam  partem  cum 
formidine  alterius;  et  ideo  opinans  non  assentit." 

„Quando  vero  homo  non  habet  rationem  ad  alteram  partem 
magis,  quam  ad  alteram;  vel  quia  ad  neutram  habet,  quod  ne- 
scientis  est,  vel  quia  ad  utramque  habet,  sed  aequalem,  quod 
dubitantis  est;  tunc  nullo  modo  assentit,  quum  nullo  modo  de- 
terminetur  eius  iudicium,  sed  aequaliter  se  habet  ad  diversas." 

„Patet  ergo  ex  praedictis,  quod  ,cum  assensioue  cogitare4 
separat  credentem  ab  omnibus  aliis.  Quum  enim  cogitatio  discur- 
sum  rationis  importet,  intelligens  assensum  sine  cogitatione 
(i.  e.  sine  discursu)  habet,  quia  intellectus  principiorum  est,  quae 
quisque  statim  probat  audita.  Sciens  autem  et  assensum  et  co- 
gitationem  habet,  sed  non  cogitationem  cum  assensu,  sed  cogi- 
tationem  ante  assensum:  quia  ratio  ad  intellectum  resolvendo  per- 
ducit.  Credens  autem  habet  assensum  simul  et  cogitationem ; 
quia  intellectus  (directe  quoad  rem  creditam)  ad  principia  per  se 
nota  non  perducitur;  unde,  quantum  est  in  se,  adhuc  habet  motum 
ad  diversa;  sed  ab  extrinseco  determinatur  ad  unum,  scilicet  ex 
voluntate.  Opinans  autem  habet  cogitationem  sine  assensu  per- 
fecto ;  sed  habet  aliquid  assensus,  in  quantum  adhaeret  uni  magis 
quam  alii.  Dubitans  autem  nihil  habet  de  assensu,  sed  habet 
cogitationem.  Nesciens  autem  neque  assensum ,  neque  cogi- 
tationem  habet."  * 

Scholion  1.  Fides  credentis,  quamvis  cogitationem  sive  discursum  ut 
fulcrum  internum  non  involvat,  tamen  ut  rationabilis  sit  et  certa,  cogitationes 
certas  ut  fulcrum  externum  omnino  praerequirit.  Quis  enim  non  videt,  volun- 
tatem  bonitate  motam  prius  non  posse  rationabiliter  intellectui  assensum  im- 
perare,  quam  cognitiones  verae  et  certae  sint  habitae?  Potest  voluntas  assen- 
sum  intellectui  imperare,   ut  assentiat   dictis   hominis   superioris   et  honesti  ex 

pietate  et  devotione  erga  illum  hominem,  quia  videlicet  honestate  actus  mo- 
vetur,  quo  tali  homini  obsequium  fidei  praestatur.  Sed  antea  cum  plena  cer- 
titudine  a  ratione  perceptum  esse  debet,  hominem  illum  hoc  illudve  revera 
dixisse,  eumque  omnino  veracem  esse. 

Scholion  2.  Ex  iis,  quae  diximus,  intelligitur ,  actus  rationis  quoad 
exercitium  semper  a  voluntate  imperari  posse,  sicut  quum  alicui  praeci- 
pitur,  ut  attendat  utaturque  ratione.  Quoad  specificationem  autem,  quae 
ex  obiecto  procedit,  illi  quidem  actus  imperari  non  possunt,  quibus  intellectus 
veritatem  clare  apprehendit.  Quodsi  apprehensa  intellectum  non  omnino  con- 
vincunt,  assensus  vel  dissensus  his  praestandus  in  nostra  potestate  est  positus 
et  sub  imperio  cadit  *. 

135.  Dependentia  cognitionis  ab  appetitu  sensitivo  sive  sen- 
SUalitate.  Observandum  est  imprimis,  in  appetitu  sensitivo  con- 
cupiscibilem  vim  et  irascibilem  distinguendas  esse.  Con- 
cupiscibili  animal  simpliciter  inclinatur  ad  ea  prosequenda,  quae 
secundum  sensum  congruentia  sunt,  et  ad  fugiendum  incommoda. 
Irascibili  intrinsecus  stimulatur  animal  ad  insurgendum  contra  ea, 
quae  congruentia  impugnant,  vel  incommoda  inferunt;  unde  ira- 
scibilis  obiectum  arduum  esse  dicitur2. 

Observandum  porro  est,  appetitum  sensitivum  eo  differre  ab 
appetitu  intellectivo ,  quod  sit  virtus  organi  corporalis.  Omnis 
enim  actus  virtutis  utentis  organo  corporali  dependet  non  solum 
ex  potentia  animae,  sed  etiam  ex  corporalis  organi  dispositione, 
sicut  visio  ex  potentia  visiva  et  qualitate  oculi ,  qua  iuvatur  aut 
impeditur.  Atque  ita  etiam  actus  appetitus  sensitivi  ex  dispositione 
corporis  dependet3. 

Hic  igitur  appetitus  sensitivus  per  se  quidem  destinatus  est, 
ut  rationi  obediat;  id  quod  quilibet  in  seipso  experiri  potest; 
applicando  enim  aliquas  universales  considerationes  mitigatur  ira 
vel  timor  vel  alius  appetitus ,  vel  etiam  instigatur4.  Is  autem 
rationis  supra  appetitum  sensitivum  principatus  politico  potius 
quam  despotico  imperio  comparari  potest.  Experimur  enim,  ira- 
scibilem  vel  concupiscibilem  rationi  repugnare  eo,  quod  sentimus 
vel  imaginamur  aliquid  delectabile ,  quod  ratio  vetat,  vel  triste, 
quod  ratio  praecipit.  Unde  apparet,  appetitum  sensitivum  ex 
natura  sua  non  solum  iudicio  regi,  sed  etiam  ab  imaginatione  et 
sensu;  qua  ex  re  aliquid  proprium  nanciscitur,  quo  imperio  rationis 

reniti  possit1.  Quum  igitur  voluntas  non  solum  a  bono  universali 
per  rationem  apprehenso  moveatur,  sed  etiam  a  bono  moveri 
possit,  in  quod  tamquam  a  sensu  vel  imaginativa  propositum  fertur 
appetitus  sensitivus,  facile  videmus  fieri  posse,  ut  irascibilis  et  con- 
cupiscibilis  voluntatem  secum  trahant  et  interveniente  voluntate 
etiam  aliquid  in  parte  cognoscitiva  efficiant2.  Quum  porro  omnes 
vires  sensitivae,  utpote  actus  organorum  corporalium,  per  accidens 
moveri  possint  variis  rebus  externis  materialibus ,  sequitur,  vim 
harum  rerum  indirecte  in  vires  cognoscitivas  redundare  posse  eo 
modo,  quo  supra  diximus3. 


CAPUT  QUARTUM. 

Praenotiones   methodicae. 

136.  Certus  inquirendae  veritatis  modus  praescribendus.  Mirum 
est,  ut  post  Aristotelem  monet  Aquinas,  quot  quamque  diversos 
modos  homines  acceptent;  incredibile  est,  quanta  sit  in  cognitionis 
negotio  consuetudinis  efficacia.  „Ea  enim,  quae  sunt  consueta,  liben- 
tius  audiuntur  et  facilius  recipiuntur.  Dignum  enim  videtur  nobis, 
ut  ita  dicatur  de  quocunque,  sicut  consuevimus  audire.  Et  si  qua 
dicantur  nobis  praeter  ea,  quae  consuevimus  audire,  non  videntur 
nobis  similia  in  veritate  his,  quae  consuevimus  audire.  Sed  viden- 
tur  nobis  minus  nota  et  magis  extranea  a  ratione  propter  hoc, 
quod  sunt  inconsueta.  Illud  enim,  quod  est  consuetum,  est  nobis 
magis  notum ;  cuius  ratio  est,  quia  consuetudo  vertitur  in  naturam ; 
unde  et  habitus  ex  consuetudine  generatur,  qui  inclinat  per  modum 
naturae.  Ex  hoc  autem,  quod  aliquis  habet  talem  naturam  vel 
talem  habitum,  habet  proportionem  determinatam  ad  hoc  vel  illud. 
Requiritur  autem  ad  quamlibet  cognitionem  determinata  proportio 
cognoscentis  ad  cognoscibile.  Et  ideo  secundum  diversitatem  na- 
turarum  et  habituum  accidit  diversitas  circa  cognitionem."  .  .  .  Ita 
inter  alia  „leges  ab  hominibus  positae  ostendunt  per  experientiam, 
quantam  vim  habeat  consuetudo,  in  quibus  propter  consuetudinem 
magis  valent  fabulariter  et  pueriliter  dicta  ad  hoc,  quod  eis  assen- 
tiatur,  quam  cognitio  veritatis". 


1  S.  Thom.,  Summ.  theol.  I.  q.  81  a.  5. 

2  S.   Thom.,   Summ.   theol.   I.  II.    q.  9  a.  2 ,    q.  10   a.  3;    Quaest.  disput. 
q.  6  de  malo  a.  un. 

3  S.  Thom.,  Summ.  theol.  I.  II.  q.  9  a.  5. 

Sed  non  solum  in  hominibus  consuetudo,  quae  reperitur,  di- 
versa  est;  verum  etiam  ipsa  facultas  cognoscitiva  hominibus  a 
natura  data,  quum  in  singulis  hominibus  diversa  admodum  ratione 
a  sua  perfectione  deficiat,  permagnam  diversitatem  habet. 

Ex  hac  igitur  diversitate  sive  consuetudinis  sive  naturalis 
dispositionis  efficitur  mirabilis  illa  in  acceptanda  veritate  diversi- 
tas.  „Quidam  non  recipiunt,  quod  eis  dicitur,  nisi  dicatur  eis  per 
modum  mathematicurn.  Et  hoc  quidem  contingit  propter  con- 
suetudinem  his,  qui  in  mathematicis  sunt  nutriti.  .  .  .  Et  potest  hoc 
quibusdam  contingere  propter  indispositionem;  illis  scilicet ,  qui 
sunt  fortis  imaginationis,  non  habentes  intellectum  multum  eleva- 
tum.  Alii  vero  sunt,  qui  nihil  volunt  recipere,  nisi  proponatur  eis 
aliquod  exemplum  sensibile;  vel  propter  consuetudinem,  vel  propter 
dominium  sensitivae  virtutis  in  eis  et  debilitatem  intellectus.  Qui- 
dam  vero  sunt,  qui  nihil  reputent  esse  dignum,  ut  aliquid  eis  in- 
ducatur  absque  testimonio  poetae  vel  alicuius  auctoris.  Et  hoc 
etiam  est  vel  propter  consuetudinem,  vel  propter  defectum  iudicii, 
quia  non  possunt  diiudicare,  utrum  ratio  per  certitudinem  con- 
cludat.  Et  ideo  quasi  non  credentes  suo  iudicio,  requirunt  iu- 
dicium  alicuius  noti.  Sunt  etiam  aliqui,  qui  omnia  volunt  sibi  dici 
per  certitudinem,  i.  e.  per  diligentem  inquisitionem  rationis.  Et 
hoc  contingit  propter  bonitatem  intellectus  iudicantis  et  rationes 
inquirentis;  dummodo  non  quaeratur  certitudo  in  his,  in  quibus 
certitudo  esse  non  potest.  Quidam  vero  sunt,  qui  tristantur,  si 
quid  per  certitudinem  cum  diligenti  discussione  inquiratur.  Quod 
quidem  potest  contingere  dupliciter.  Uno  modo  propter  impoten- 
tiam  complectendi ;  habent  enim  debilem  rationem,  unde  non  suf- 
ficiunt  ad  considerandum  ordinem  complexionis  priorum  et  po- 
steriorum.  Alio  modo  propter  micrologiam,  i.  e.  parvorum  ratio- 
cinationem.  Cuius  similitudo  quaedam  est  in  certitudinali  inquisi- 
tione,  quae  nihil  indiscussum  relinquit  usque  ad  minima.  Imaginatur 
autem  quidam,  quod  sicut  in  symbolis  conviviorum  non  pertinet  ad 
liberalitatem,  quod  debeant  etiam  minima  computari,  ita  etiam  sit 
quaedam  importunitas  et  illiberalitas ,  si  homo  velit  circa  cogni- 
tionem  veritatis  etiam  minima  discutere.  .  .  . 

Quia  ergo  diversi  secundum  diversos  modos  veritatem  in- 
quirunt,  ideo  oportet,  quod  homo  instruatur,  per  quem  modum 
in  singulis  scientiis  sint  recipienda  ea,  quae  dicuntur.  Et  quia  non 
est  facile,  quod  homo  simul  duo  capiat,  sed  dum  ad  duo  attendit, 
neutrum  capere  potest,  absurdum  est,  quod  homo  simul  quaerat 
scientiam  et  modum,  qui  convenit  scientiae.    Et  propter  hoc  debet 

prius  addiscere  logicam  quam  alias  scientias  5  quia  logica  tradit 
communem  modum  procedendi  in  aliis  scientiis.  Modus  autem 
proprius  singularium  scientiarum  in  scientiis  singulis  circa  prin- 
cipium  tradi  debet."  * 

Possunt  autem  ea,  quae  de  communi  modo  procedendi  prae- 
cipienda  sunt,  spectari  ratione  duplici.  Primo  ratione  habita  fa- 
cilioris  artis  tantum  et  prudentiae ,  secundo  per  scientiam  sive 
inquisitionem  profundiorem.  Quae  in  priore  genere  constituenda 
sunt,  quum  intellectu  faciliora  sint,  tum  sunt  incipientibus  sum- 
mopere  necessaria.  Haec  igitur  in  hoc  propaedeuticae  libro  pro- 
ponimus.  Alterum  praeceptorum  genus,  quod  magis  habet  rationem 
scientiae  et  pars  est  ipsius  philosophiae ,  scientiae,  quam  logicam 
vocant,  relinquendum  est. 

Has  igitur  praenotiones  methodicas  vocamus,  quia  praecepta  exhibent, 
quae  ad  methodum  spectant.  Methodus  generatim  est  via  sive  agendi  ratio  ad 
aliquem  finem  ohtinendum  necessaria.  Quum  autem  de  cognitione  veritatis 
agitur,  methodus  viam  indicat  et  rationem,  qua  ad  cognitionem  veritatis  per- 
veniamus.  Et  triplex  quidem  notio  huic  voci  suhiici  potest.  Primo  complexum 
omnium  praeceptorum  significat,  quae  utcumque  ad  viam  inquirendae  veritatis 
spectant,  sive  ratione  prudentiae  et  artis,  sive  per  inquisitionem  scientificam. 
Secundo  coarctatur  vocahulum  ad  indicandum  complexum  praeceptorum ,  quae 
dantur  ex  arte  tantum  et  prudentia,  quibus  animus  incipientis  ad  recte  philo- 
sophandum  disponatur,  ita  ut  scientiam  logicam  ingrediens  non  omni  tractan- 
darum  rerum  peritia  et  habilitate  careat.  Tertio  voce  methodi  eam  partem 
logicae  significant,  quae  post  traditam  doctrinam  de  ratiocinio  communiora 
docet,  et  accuratius  investigat,  qua  ratione  singulae  mentis  operationes  ad 
acquirendam  veritatem  disponendae  sint. 

Ut  autem  modus  doceatur,  quo  in  veritatis  inquisitione  pro- 
cedendum  sit,  sapienter  hoc  loco  a  multis  antiquis  doctoribus  de 
tribus  quos  vocant  „modis  sciendi"  quaedam  praecepta  data  sunt. 
JSTam  his  rebus  cognitis  facilius  et  expeditius  praecepta  logicae 
accuratiora  ab  incipientibus  intelligi  poterunt.  „Logica,  ut  est  apud 
Sylv.  Maurum  ,  est  instrumentum  scientiae ,  et  ideo  ad  omnem 
scientiam  perfecte  acquirendam  requiritur  eo  modo,  quo  malleus 
est  instrumentum  artis  fabrilis  et  ad  facienda  opera  eius  artis  re- 
quiritur.  Sicut  autem  ex  alia  parte  malleus  perfectus  est  etiam 
iam  opus  artis  fabrilis,  quod  effici  non  potest,  nisi  per  adhibitum 
alium  malleum  saltem  imperfectum,  ita  perfecta  logica  scientia  est, 
quae  comparari  non  potest,  nisi  adhibita  altera  ,logicac  imperfecta."  2 


1  S.  Thom.  in  1.  2  metaph.  lect.  5.     Arist.  1.  2  (1)  c.  3,  995  a. 

2  Quaest.  philosophicae.    Prooem.  c.  1. 

§  i. 

De    modis    sciendi    generatim    acceptis. 

137.  Quid  sit  modus  SCiendi.  Illum  rem  aliquam  scire  diximus, 
qui  lianc  aliter  se  habere  non  posse  perspicit  eo,  quod  rem  per 
sui  causam  sive  per  rationem  ab  ipsius  natura  petitam  cognoscit. 
Et  quidquid  ad  comparandam  huiusmodi  cognitionem  iuvat,  ut 
logica,  methodus,  diligens  eventuum  observatio,  modus  sciendi  dici 
potest.  Quae  est  notio  vocis  latissima.  Vi  vocis  arctissime  accepta 
sola  demonstratio  modus  sciendi  nominatur,  quia  homo  pro  sui 
ingenii  conditione  naturali  ad  eam  de  rebus  scientiam,  quam  tan- 
dem  queat  adipisci  et  debeat,  per  solam  demonstrationem  pro- 
greditur,  unde  etiam  scientiam  „cognitionem  demonstratione  acqui- 
sitam"  definire  solent.  Inter  has  media  est  vocis  acceptio,  qua 
modus  sciendi  dicitur  id,  quo  efficitur  clarior  rerum  notitia.  Quae 
quidem  significatio  maxime  in  usu  est  posita;  atque  ita  modus 
sciendi  definitur:  oratio  ex  se  ignotum  quidpiam  mani- 
festans.  In  qua  definitione  orationem  vocamus  sermonem  ex 
duabus  vel  compluribus  vocibus  compositum.  Definiri  quoque 
potest  oratio,  quae  vi  sua  veritatem  magis  aperit,  nos- 
que  in  ea  cognoscenda  certioresfacit;  vel  etiam  oratio, 
quae  vim  habet  ex  se  manifestandi  veritatem  et  con- 
vincendi  intellectum. 

Itaque  ut  modus  sciendi  sit,  manifestatio  debet  fieri  per  modum  ora- 
tionis,  nec  satis  est,  ut  fiat  per  modum  signi  cuiuslibet.  Et  de  manifestatione 
propria,  quam  doctrinalem  vocant,  agitur,  qua  rem  obscuram  explano,  ali- 
quid  adducens  ut  rei  causam ,  unde  ipsa  res  notior  fit.  Nec  igitur  satis  est 
manifestatio  historica,  qua  factum  dumtaxat  enuntiatur. 

Accidere  quidem  potest,  ut  ei,  qui  rem  iam  clare  noverit,  res  per  defini- 
tionem  iam  non  „manifestetur"  vel  manifestior  fiat.  Sed  observandum  est  id, 
quod  communiter  docent  dialectici,  non  oportere,  ut  verba  in  definitione  actum 
dicant,  sed  satis  esse,  ut  dicant  aptitudinem. 

138.  Modi  SCiendi  tres:  definitio,  divisio,  argumentatio.  Quum 
iam  Socrates  in  ea  re  operam  suam  collocasset,  ut  ex  multorum 
hominum  in  iudicando  uniformitate  certas  rerum  definitiones  ex- 
ploraret,  a  Platone  definitio  (opiCsa&at)  et  divisio  (oiatpssi?,  xat'  eHb] 
otaxstxvsiv)  ut  partes  dialecticae  principes  sunt  statutae  *.  Sicut  de- 
finitio  indicat  notas,  quas  essentia  in  re  comprehendit,  ita  divisio 
indicat  multiplicitatem  sive  res,  ad  quas  conceptus  sese  extendit. 
De    argumentatione    non    satis    definite    locutus    Plato,    id    omne 

1  Phaedr.  p.  265  sqq. 

GoXXoYtaixov  vel  auXkoyi&abai  vocavit,  quo  ex  multis  sumptis  rebus 
ad  cognoscendam  aliam  universaliorem  perveniri  posset1.  Primus 
maxima  cum  accuratione  de  argumentatione  praecepit  Aristoteles  ; 
Plato  enim,  quum  in  acquirenda  scientia  a  singularibus  ad  uni- 
versalia  ascendendum  esse  doceret,  et  ab  universalibus  iterum  de- 
scendendum  ad  singularia,  prius  per  abstractionem  vel  definitionem 
fieri  dixit,  alterum  per  divisionem.  Sed  Aristoteles  his  rebus  non 
contentus,  ostendere  est  conatus,  ascensum  illum  et  descensum  sine 
argumentatione  inductiva  et  deductiva  satis  commode  et  certo  fieri 
non  posse2.  Praeterea  sicut  extensio  et  comprebensio  ipsius  essen- 
tiae  cognosceretur  divisione  et  definitione,  ita  argumentatione  co- 
gnosci  posse  proprietates  essentiae  declaravit. 

Et  recte  quidem  haec  de  tribus  sciendi  modis  doctrina  in 
schola  retenta  est.  Nam  tot  sunt  modi  sciendi,  quot  sunt  ignota 
in  rebus,  quae  explanari  et  illustrari  possunt.  Atqui  eius  generis 
tria  sunt.  Ergo  tres  sunt  modi  sciendi.  Eius  enim  generis  ex- 
planatio  et  illustratio  desiderari  potest  primo  quoad  essentiam  rei, 
sive  quid  sit,  et  haec  definitione  obtinetur;  deinde  quoad  partes 
rei,  sive  quotuplex  sit,  et  partes  divisio  indicat;  tertio  quoad  rei 
proprietates ,  sive  quid  rei  competat,  et  argumentatio  ad  co- 
gnoscendas  rei  proprietates  deducit. 

Scholion.  Si  quaeratur,  ad  quam  mentis  operationem  singuli  hi  sciendi 
modi  pertineant,  imprimis  argumentationem  certum  est  esse  trahendam  ad  ra- 
tiocinationem ,  quae  est  tertia  mentis  operatio.  Definitio  autem  et  divisio  per 
se  ad  apprehensionem  spectant,  quae  prima  est.  Nam  definitio  est  ipsa  res  de- 
finita  clarius  manifestata;  et  divisio  est  distincta  apprehensio  partium  in  seipsis 
conceptarum.  Si  igitur  dicis :  Jffomo  est  animal  rationale,  non  est  definitio,  sed 
propositio,  in  qua  definitio  de  definito  praedicatur.  Et  si  dico:  Animal  est  aut 
homo  aut  bestia,  non  est  divisio,  sed  propositio,  in  qua  divisio  praedicatur  de 
diviso.  Interdum  tamen  tota  illa  propositio ,  in  qua  definitio  de  definito ,  vel 
divisio  de  diviso  praedicatur,  definitio  vel  divisio  vocatur.  Id  tamen  minus 
recte.  „Non  contigit  praedicari,  nisi  in  propositione,  inquit  Toletus;  at  defi- 
nitio  non  est  propositio."  3  Sed  „licet  definitio  in  se  non  sit  propositio  in  actu, 
est  tamen  in  virtute;  quia  cognita  definitione  apparet,  definitionem  de  subiecto 
vere  praedicari"  4. 

§2. 

D  e    definitione. 

139.  Quid  sit  definitio  (ooia\i6c).  Definitionem  in  scientia,  si  vim 
vocis  latius  accipias,  omnem  determinationem  vocant,  quae,  ut  ait 

1  Theaet.  186  D.  Phileb.  41  C.  2  L.  1  anal.  prim.  c.  31,  46  a,  31. 

3  In  log.  Arist.  1.  2  post.  anal.  f.  215. 

4  S.  Thom.  in  1.  1  anal.  post.  lect.  5. 


154  Liber  I.    Doctrina  propaedeutica. 

Tullius,  „quasi  involutum  evolvit  id,  de  quo  quaeritur"  *,  vel  etiam 
„orationem  eam,  quae  quid  sit  id,  de  quo  agitur,  ostendit  quam 
brevissime"  2.  Si  igitur  de  aliqua  re  instituitur  quaestio,  imprimis 
diligenter  definiendum  esse  id,  quid  quaeratur,  nemo  non  videt. 
Atque  ita  ille,  quem  statum  quaestionis  vocaDt,  qui  susceptae 
disputationis  vim  statuit  et  limites,  definitio  dici  potest,  eaque  in 
rebus  philosophicis  summopere  necessaria  est. 

Yi  tamen  vocis  propria  et  usitata  definitio  est  oratio,  quae 
alicuius  rei  notionem  vel  essentiam  completam  bre- 
viter  explicat.  Oratio  esse  debet,  quia  vox  una  exprimit  rem 
confuse  tantum;  unde  „unum  nomen  non  potest  esse  definitio,  ut 
dicit  Aquinas,  quia  definitio  oportet,  quod  distincte  notificet  prin- 
cipia  rerum  ad  essentiam  rei  constituendam ;  alias  autem  definitio 
non  sufficienter  manifestat  essentiam  rei"  3. 

Scholion  1.  Definitio  dicitur  esse  cognitionis  terminus;  incipit 
enim  cognitio  rei  ab  aliquibus  signis  exterioribus,  quibus  pervenitur  ad  cogno- 
scendam  rei  definitionem,  quo  quum  perventum  fuerit,  habetur  perfecta  cognitio 
de  re.  Vel  dicitur  terminus  cognitionis,  quia  intra  ipsum  continentur  ea,  per 
quae  scitur  res4. 

Scholion  2.  Id  quod  definitione  explicatur,  definitum  dicunt.  Quum 
definitio  semper  sit  oratio,  sive  compositum  quid  ex  pluribus  verbis,  definitum 
vel  simplici  termino  exbiberi  potest,  velut  „homou,  vel  oratione,  velut  „non 
moveri  fortuitis". 

Scholion  3.  Ante  semper  videndum  et  clare  indicandum  est,  quam  rem 
in  mente  habeamus,  cuius  definitionem  dare  vel  inquirere  velimus.  Unde  nomen 
aequivocum  velut  canis  ut  sidus,  et  canis  ut  animal  definiendum  non  es-t,  nisi 
prius  secundum  varias  suas  significationes  distinguatur ;  nam  plura  significat, 
quae  diverso  modo  definiri  debent. 

140.  Definitio  nominalis  (Xoyo?  wo\xa.T(i>orl$).  Etsi  definitio  omnis 
realis  est,  quia  est  aliqua  alicuius  rei  secundum  conceptum  expli- 
catio,  tamen  res  significatas  a  vocibus  significantibus  distinguentes, 
inter  definitionem  nominalem  et  realem  distinguere  possumus5. 

Itaque  definitio  nominalis,  de  qua  nunc  dicendum,  est  oratio 
explicans,  quidnam  aliquo  nomine  significetur;  vel 
est  oratio,  qua  res  nomine  significata  determinatur.  Quam  ob  rem 
potius  est  interpretatio  quam  definitio;  non  enim  declarat  ipsam 
rem,  sed  relationem,  quae  instituta  est  inter  rem  et  illius  rei  nomen. 


1  Topic.  c.  2.  2  Orat.  c.  33. 

3  Cfr.  Arist.  1.  7  (6)  metaph.  c.  10,  1034  b,  20. 
-     4  S.  Thom.  in  1.  5  met.  lect.  22. 

5  l0  6pt£<Suevo;  Betxvuaiv  :q  x(  datw  r)  x(  ar^aatvet  Touvofxa.     Arist.   1.  2   anal. 
post.  c.  7,  92  b,  26. 

Triplici  ratione  definitio  nominis  institui  potest;  primo  per 
etymologiam  eruendo  vim  vocis  ex  eius  origine ;  deinde  adhibita 
voce  alia,  quae  clarior  notiorque  est;  tertio  describendo  utcunque 
vocibus  notis  rem  ignoto  vocabulo  significatam. 

Duplex  distinguitur  definitio  nominis:  communis  et  privata. 
Communis  est,  quum  explicat,  quid  vox  ex  usu  intelligentiaque 
communi  significet.  Privata  sive  arbitraria  ea  est,  qua  quis  de- 
clarat,  quid  ipse  aliqua  voce  significari  velit. 

Quae  quidem  definitio  privata  auctoritate  suscepta  in  componendis  con- 
troversiis  magno  usui  esse  potest;  quandoquidem  haud  raro  lites  vocibus  vagis 
et  ambiguis  aguntur.  In  quo  tamen  usu  observandum  est  1°,  non  licere  pro- 
ponere  definitionem  arbitrariam  vocis,  cuius  significatio  clara  est  et  ab  omnibus 
recepta ;  2°  in  vocibus  significationis  dubiae  eam  esse  debere  definitionem  hanc, 
quae  ne  ab  adversario  quidem  iusto  iure  reiici  possit;  3°  illi,  qui  definitionem 
privatam  dederit,  in  definitione  semel  data  firmiter  perstandum  esse. 

141.  Definitio  realis  (opos  7rpcq[xaTa)oric)  non  nomen,  sed  rem 
nomine  significatam  explanat;  unde  est  oratio  explicans,  quid  ipsa 
res  sit.  Duplex  distinguitur :  descriptiva  altera,  altera  essentialis. 
Definitio  descriptiva  est,  quae  explicat  rem  indicando  ea, 
quae  rei  inesse,  neque  tamen  ad  essentiam  rei  pertinere  cernuntur. 

Adhibetur  ea  a  poetis  et  oratoribus,  velut  quum  describitur  a  Virgilio  : 
Fama:  malum,  quo  non  aliud  velocius  ullum 
Mobilitate  viget,  viresque  acquirit  eundo. 
Adhibetur  quoque,  quum  res  singularis  explicanda  est  hoc  modo:  Plato  est 
homo  quidam ,  Aristonis  filius ,  Academiae  veteris  -princeps;  vel:  Vienna  est 
primaria  urbs  Austriae.  Et  a  philosophis  usurpatur,  quamdiu  de  essentia  ali- 
cuius  rei  nondum  constat.  Ea  esse  potest  attributiva,  causalis,  physica.  Si 
est  attributiva,  aut  accidentalis  esse  potest,  aut  propria. 

Definitio  descriptiva  appellatur  accidentalis,  quae  rem  ex- 
plicat  indicando  accidentia,  quae  etsi  divisim  sumpta  etiam  aliis 
rebus  convenire  possunt ,  tamen  coniuncta  inter  se  et  collecta  in 
sola  re  definienda  reperiuntur;  cuiusmodi  est:  Homo*  est  animal 
bipes  implume.  —  Propria  esse  dicitur  descriptio,  si  rem  explicat 
indicando  proprietates,  quas  cum  re  ipsa  essentialiter  coniunctas 
esse  apparet,  velut  quum  quis  liominem  dicit  esse  animal  politicum 
vel  verae  eruditionis  capax  vel  loquela  praeditum.  —  Causalis  est 
descriptio,  quae  rem  explicat  indicando  eius  causas  externas,  effi- 
cientem  dico ,  vel  finaleni ,  vel  exemplarem ,  velut  quum  quis 
hominem  dicit  substantiam  factam  ad  vivendum  rationaliter,  vel  vocem 
definit  sonum  animalis  ore  prolatum  7  vel  horologium  dicit  esse 
machinam  ad  horas  indicandas  constructam,  vel  (Spixozam  sequens) 
dicit,    amorem.  esse  laetitiam   concomitante  idea   causae  externae.     Et 

finis  praecipua  in  describendis  rebus  ratio  est.  Par  enim  est,  ut 
dicit  Aristoteles,  universas  a  fine  res  appellare  *. —  Physica  est 
descriptio,  quae  partes  indicat,  ex  quibus  inter  se  realiter  diversis 
res  componitur,  ut  quum  homo  definitur  substantia  una  ex  corpore 
organico  et  anima  intellectiva  resultans.  Haec  quidem  definiendi  ratio 
ad  definitionem ,  quam  mox  essentialem  dicturi  sumus ,  proxime 
accedit.  Quia  autem  solum  elementa  ad  rem  necessaria  indicat, 
neque  ipsam  rem  totam  notionibus  inter  se  complentibus  effert, 
non  est  definitio  essentialis  simpliciter,  sed  secundum  quid  tantum. 

Ad  definitionem  physicam  illa  definitio,  quae  dicitur  gene- 
tica,  revocari  potest,  quae  rem  explicat  indicando  eius  propriam 
genesim  sive  productionem,  qua  res  in  sua  essentia  facta  est,  ut 
quum  quis  dicit,  eclipsim  lunae  defectum  lucis  esse,  quem  luna  ex  tel- 
luris  inter  lunam  et  solem  interpositione  patiatur;  vel  circulum  dicit 
esse  figuram  planam,  quae  ex  motu  lineae  rectae  sese  circum  fixam 
sui  extremitatem  vertentis  orta  sit. 

Atque  haec  de  definitione  descriptiva  satis;  nunc  de  essentiali 
dicendum  est,  quae  a  logicis  adhiberi  solet,  et  ideo  etiam  „logica" 
vocatur.  Definitio  essentialis  (ouaiwor^)  sive  logica  ea  est,  qua 
res  tota  sub  respectibus  diversis  exprimitur;  et  primo  quidem,  ut 
secundum  essentiam  convenit  cum  aliis  rebus,  et  deinde,  ut  secun- 
dum  essentiam  ab  aliis  diversa  est.  Id  qui  facit,  rem  secundum 
genus  et  differentiam  considerare  dicitur,  velut  quum  quis 
hominem  dicit  esse  animal  rationale.  Definitio  logica  maxime  lau- 
datur  eo,  quod  exhibens  una  voce  similitudines  omnes,  quibus  res 
definienda  cum  aliis  convenit,  et  altera  voce  exhibens  dissimili- 
tudinem  ab  onmibus  aliis  rebus,  quibuscum  confundi  poterat,  rem, 
de  qua  agitur,  per  conceptum  maxime  clarum  ab  omnibus  aliis  rebus 
secernit.     De  hac  definitione  plura  erunt  praecipienda  in  logica. 

Scholion.  Generatim  definitiones  hodie  dividere  solent  1°  in  existentiales 
et  geneticas  sive  causales;  2°  in  nominales  et  reales;  3°  in  essentiales  et  attri- 
butivas  sive  accidentales  sive  declarationes  distinguentes ;  4°  in  effectas  per 
analysim  et  per  synthesim.  Quibus  accedunt  descriptio ,  expositio ,  explicatio, 
quas  omnes  communi  nomine  „declarationis"  comprehendunt 2. 

142.  Praecepta  ad  bene  definiendum.  Omnis  bona  definitio  debet 
esse  clara,  brevis,  reciproca. 

Primo:  Definitio  definito  sit  clarior.  Obscura  enim 
obscuris  efferre  est  in  tenebras  extinctam  lucem  inferre.     Peccant 


1  L.  2  de  an.  c.  4,  416  b,  23;   1.  3  eth.  Nic.  c.  10,  1115  b,  22. 

2  Ueberweg,  System  der  Logik  §  61. 

contra  hanc  legem,  qui  voces  adhibent  obscuriores,  inusitatas,  non 
satis  declaratas,  vel  voces  vagas  et  indeterminatas,  vel  metaphoras 
ineptas,  vel  etiam,  qui  idem  per  idem  explicant  (oiaY/.7jXos  xpoiros), 
vel  qui  definiunt  a  per  b  et  deinde  iterum  b  per  a  (in  quo  vitiosus 
„circulus  in  definiendo"  cernitur) ,  vel  qui  definiunt  rem  per  eius 
negationem  privationemve. 

Secundo:  Sit  brevis,  i.  e.  voces  inutiles,  vel  supervacaneas 
ne  contineat.  Ea  enim,  quae  praeter  necessitatem  in  definitione 
ponuntur,  mentem  distrahunt  et  ab  attentione  eorum,  quae  sunt 
necessaria,  avocanf;  id  quod  contra  intentum  per  definitionem 
finem  esse  nemo  non  videt. 

Tertio:  Sit  reciproca  sive  adaequata,  i.  e.  toti  et  soli  de- 
finito  conveniat.  Nam  definitio  debet  esse  res  definita  omnis  et 
sola,  clarius  tantum  explicata.  Dignoscitur  reciprocitas  definitionis, 
si  in  propositione  loco  subiecti  definiti  praedicatum  definiens  et 
loco  praedicati  subiectum  ita  poni  potest,  ut  veritas  propositionis 
intacta  maneat. 

Scholion  1.  His  breviter  constitutis  satis  intelligitur  etiam,  definitionem, 
quae  per  negationem  fiat,  rectam  esse  posse.  Immo  res,  quae  propter  ex- 
tremam  perfectionem  suam  vel  etiam  imperfectionem  cognosci  in  seipsis  non 
possunt,  vix  aliter  quam  per  negationem  definiri  possunt.  Ita  Deum  definiunt 
negando  omnes  creaturarum  imperfectiones.  Et  „primam  materiam"  negando 
eam  esse  substantiam  vel  accidens  vel  ullam  rerum  determinationem. 

Scholion  2.  Si  definitio  aut  non  est  clarior  definito,  aut  cum  dcfinito  con- 
verti  non  potest,  est  nulla.  Si  quid  autem  in  vocibus  deest  aut  abundat, 
est  definitio ,  sed  m  a  1  a.  Vera  aut  falsa  est  definitio ,  quatenus  cum  definito 
coniungitur  secundum  rei  conformitatem  aut  difformitatem. 

Itaque  generatim  definitiones  vituperandae  sunt,  si  sint  definito  latiores 
angustioresve ;  si  sint  abundantes,  si  sint  tautologicae  (idem  per  idem) ;  si  pro- 
cedant  per  circulum  sive  orbem,  si  adhibeant  metaphoras. 

Scholion  3.  Ut  exemplis  id,  quod  diximus,  illustretur,  aliquas,  quae 
falsae  sunt  definitiones  vel  minus  rectae,  indicamus  :  Homo  est  animal  rationale 
album.  —  Logica  est  scientia  docens  leges  logicas.  —  Virtus  est  vitium  fugere. 
—  Orator  est  vir  bonus  dicendi  peritus.  —  Passio  est  aversa  a  recta  ratione 
contra  naturam  animi  commotio.  —  Gladius  est  res  gestata  manibus.  —  Homo 
est  substantia,  quae  non  est  purus  spiritus.  —  Dies  est  tempus  constans  horis 
viginti  quattuor,  et  hora  est  pars  diei  quarta  et  vigesima.  —  Homo  est  mundus 
abbreviatus.  —  Nix  est  res  candida.  —  Homo  est  arbor  inversa.  —  Theologus 
est,  qui  de  Deo  loquitur.  —  Geometria  est  ratio  metiendi  terram.  —  Vocabulum 
est  signum  internas  affectiones  manifestans.  —  Homo  est  animal  mortale.  — 
Parallelae  sunt  lineae  directionis  aequalis,  quae  ubique  inter  se  aequaliter 
distant.  —  Homo  est  animal  bipes.  —  Littera  est  elementorum  primum.  — 
Prima  sapientia  est  stultitia  caruisse.  —  Homo  est   animal   constans    anima  ra- 

tionali.  —  Aqua  est  H2  O.  —  Homo  est  illud,  quod  numerare  novit.  —  Solidum 
est  illud,  quod  tres  dimensiones  habet  K 

Scholion  4.  Ea  definitio  vera  erit  et  simul  brevissima  clarissimaque,  quae 
sit  per  genus  proximum  et  differentiam  ultimam.  Quod  primo  praeceptum  est 
ab  Aristotele  2.  Genere  proximo  significatur  id,  quod  res  cum  rebus  aliis 
specie  diversis  commune  habetj  differentia  autem  ultima  id,  quo  res  a  rebus 
speciei  diversas  differt.  Hanc  differentiam  primus  „specificam"  latine  vocavit 
Boethius  3. 

Scholion  5.  Ex  notione  definitionis  data  satis  intelligitur ,  non  omnia  de- 
finitione  explicanda  esse  vel  cxplicari  posse 4.  Quum  enim  definitio  ex  indole 
sua  sit  explanatio  rei  vel  vocis  minus  cognitae  per  voces  resve  magis  cognitas, 
manifestum  est,  ante  definitionem  omnem  esse  res  vocesque,  quae  per  se  mani- 
festae,  non  egeant,  ut  et  ipsae  clarioribus  rebus  vel  vocibus  adductis  definitione 
illustrentur.  Potest  quidem  per  accidens  esse  necessarium,  ut  eius  generis  no- 
tiones  primitivae  et  clarissimae  uni  alterive  magis  declarentur.  Sed  talis  de- 
claratio  ad  descriptionem  magis,  quam  ad  definitionem  proprie  dictam  revo- 
canda  est.  Cuius  modi  sunt  notiones  entis,  unitatis,  possibilitatis ,  necessitatis, 
causalitatis,  cognitionis,  appetitionis  atque  etiam  facta  experientiae. 

Certum  est  igitur  in  definitione  rerum  esse  necesse,  ut  sistatur  tandem 
in  notionibus ,  quae  per  se  sine  ulla  definitione  satis  clarae  sint  et  perspicuae. 
Sicut  in  demonstrationibus  oportet  fieri  reductionem  in  aliqua  principia  in- 
tellectui  nota ,  ita  etiam  in  investigando ,  quid  sit  unumquodque.  „ Alias  utro- 
bique  in  infinitum  iretur  et  sic  periret  omnino  scientia  et  cognitio  rerum."  5 

143.  USUS  definitionis.  Onmis,  quae  de  aliqua  re  instituitur 
disputatio,  a  certa  definitione  proficisci  debet,  ut  pateat,  qua  de  re 
disputetur.  Et  praecipue  in  philosophia  demonstrationes  ita  pro- 
cedere  videntur  omnes,  ut  quid  sit  res,  tamquam  sua  fundamenta 
ponant  et  sumant,  velut  mathematicae,  quid  sit  monas,  et  quid  sit 
impar,  atque  ceterae  similiter6.  Quid  autem  sit  res,  definitione 
edicitur  7. 


1  Alia  exempla  invenies  apud  Ueber-syeg,  System  der  Logik  §  62. 

2  l0  optafj.6;  £■/.  yevous  xccl  8tacpoptov  l&zfa.  (L.  1  top.  c.  8,  103  b,  15.)  AeT 
yap  xo  fj.ev  *(£vos  cnro  xtov  dXXtov  yxopt'£etv ,  xrjv  6e  8tacpopdv  d~6  xtvo;  xtov  £v  xiu 
auxtp  y^vet.  (L.  6  top.  c.  3,  140  a,  27.)  Aet  uiv  8td  xou  f£\ouz  xal  xtov  oiacpo- 
puiv  optCea&at  xov  xaXto?  optCopievov ,  xauxa  Se  xtov  ctTcXto;  YvujptfJ-wx^ptov  xat  ~P°~ 
xeptov  xou  etoou?  iaxtv.     (L.  6  top.  c.  4,  141  b,  25.) 

3  Ildaa  ycip  e(6o7iot6;  8tacpopd  u.exd  xou  yevouc  etoo;  rcoitt.  Aristot.  1.  6  top. 
c.  6,  143  b,  8. 

4  Haec  res  iam  a  Platone  observata  est:  A8uvaxov  elvat  oxtouv  xdiv  7ipojxtov 
jbrjdrjvai  Xoyoj,  ou  y^P  elvat  aoxtp,  dXX'  r)  6vojj.d£ea<}at  fj.6vov ,  6'vofj.a  ycltp  jjlovov  lyetv 
xd  8e  Ix  xouxtov  rjSrj  £oYxet{j.eva  toajrep  auxd  Ti^TiXexxat,  ouxtu  xat  6v6fj.axa  auxtov 
5ufjL7iXaxivxa  Xd^ov  yz*(ov£vcxi.     (Theaet.  p.  202.) 

5  S.  Thom.,  Quaest.  disp.  q.  1  de  verit.  a.  1. 

6  A't  oaTroSetSjet;  cpatvovxat  Trdaat  UTtoxtdeixevat  xal  XajjL^dvouaat  xo  xt  tflTL 
Arist.  1.  2  anal.  post.  c.  3,  90  b,  30. 

'  l0  optau.6;  oua(a;  xt;  Yvojptafj.6;.     Ibid.  90  b,  16. 

Neque  tamen  definitio  omnis  iam  ab  initio  inquisitionis  poni 
potest.  Saepe  enim  numero  accidit,  ut  definitio  realis,  quae  sit 
perfecta,  ex  longiore  demum  inquisitione  consequatur;  et  multis 
etiam  rationibus  probari  necesse  sit,  rem  revera  iis  notionibus 
constitui,  quae  in  eius  definitione  ponuntur.  Observandum  est 
igitur,  posse  definitionem  habere  dotes  omnes  definitionis  bonae, 
et  tamen  a  ratione  definitionis  perfectae  deficere.  Perfectam 
dicimus  definitionem,  quae  essentiam  rei  ea  claritate,  adaequatione, 
determinatione  explicat,  ad  quam  mens  humana  adhibitis  omnibus 
sciendi  instrumentis  pervenire  potest.  Quae  definitio  nisi  post 
accuratissimam  rei  in  omnes  partes  disquisitionem  non  potest  haberi. 
Unde  hanc  perfectam  vocant  finalem;  a  qua  differt  definitio 
initialis,  quae  initio  inquisitionis  ponitur,  et  inde  mens  per  in- 
quisitiones  varias  et  ratiocinationes  movetur  ad  acquirendam  tandem 
definitionem  perfectam  tamquam  finem  motus  et  quasi  quietem.  In 
qua  re  definitio  simili  ratione  se  habet  atque  conceptus  rei  sive 
essentia,  quam  Aristoteles  dicit  esse  cognitionis  et  principium  et 
terminum j.  Definitio,  quae  est  perfecta,  unius  rei  una  tantum 
esse  potest.  „Si  accipiatur  definitio  rei,  quae  complectitur  totum 
Esse  rei,  secundum  quod  ex  omnibus  causis  constituitur,  quae  est 
perfecta  definitio,  tunc  unius  rei  non  potest  esse  nisi  una  definitio."2 

144.  De    definitione   annotatio    Mstorica.     Prinms    certas   rerum   definitiones 

statuere  in  rebus  ad  mores  spectantibus  conatus  est  Socrates  3.  Quam  defi- 
niendi  industriam  ad  res  omnes  amplificavit  Plato.  Qui  quum  nulla  certa  de- 
finiendi  praecepta  darent,  iam  res  per  genus  proximum  et  differentiam  specificam 
definire  solebant4. 

A  Platone  distinguitur  7}  ouata,  tt)?  ouata?  6  Xdyos,  to  ovojxa  5.  Ab  Aristo- 
tele  dicitur :  6ptajj.d;  laxt  Xdyo;  xo  ii  rjv  elvat  arjfxatvtov 6,  £v  ip  apa  |j.yj  hiazat  Xdytp 
auxd,  XeyovTt  auTO,  outo?  6  Xdyo;  tou  xi  7jv  etvat  exdaTto  7. 


1  L.  5  met.  c.  17,  1022  a,  8.         2  S.  Thom.,  2  dist.  2,  7  q.  1  a  2  ad  9. 

3  Eam  ob  rem  laudatur  ab  Aristotele  1.  1  metapb.  c.  5  et  6. 

4  Hac  ratione  a  Platone  in  libro  de  republica  definiuntur  quattuor  virtutes 
cardinales ;  in  libro  „Gorgias"  (p.  462)  ars  rhetorica.  In  dialogo  „Euthyphron" 
datov  dicitur  esse  p.epos  Stxa(ou,  et  quaeritur  7coTov  fjipo; ;  respondetur  autem  to 
7iept  TTjv  twv  Oeuiv  OepaTretav.  A  Socrate  (Xenoph.,  Mem.  III.  9,  8)  cpOdvo?  di- 
citur  esse  Xutttj  Itci  TaT?  Tuiv  cptXtov  eu7cpa?t'at;.  In  libro  „Theaetetuskt  inter  xotvdv 
distinguitur  et  oiacpopdv  vel  6tacpopoTTjTa  vel  ar][j.eTov  tu  tcov  aTcdvTtov  otacpe^pei  to 
^pa)T7]div,  velut  quum  fj)ao;  dicitur  esse  to  Xau.7cpdTaT0v  twv  xax'  oupavov  fdvTtov 
Tcept  yrjv.    Quae  doctrina  etiam  in  „Philebo"  reperitur  (p.  12  et  13). 

6  De  leg.  p.  895.  6  L.  7  topic.  c.  5,   154  a,  31. 

7  L.  6  met.  c.  4,  1029  b,  21.  Quo  loco  a  definitione  excludit  accidentia 
et  propria  poscitque  definitionem,  quae  etiamsi  nomine  non  significat  definitum, 
tamen  secundum  rem  significat  definiti  essentialia.    Cfr.  S.  Thom.  in  1.  7  lect.  3. 

Leibxizius  definitiones  nominales  distinguit,  quae  notas  tantum  rei  ab 
aliis  discernendae  continent;  et  reales,  ex  quibus  constet,  rem  esse  possibilem  l. 

At  Wolffius  distinctionem  duplicem  ponens  primo  definitionem  in  no- 
minalem  et  realem  divisit;  deinde  in  distinctionem  essentialem  et  accidentalem. 
„Definitio,  inquit,  per  quam  patet,  rem  definitam  esse  possibilem,  realis  voca- 
tur.u  2  „Definitionem  essentialem  appello,  in  qua  enumerantur  essentialia,  per 
quae  definitum  determinatur ;  accidentalem  dico ,  in  qua  enumerantur  vel  attri- 
buta,  vel  quae  per  modum  attributorum  insunt  modorum  ac  relationum  possi- 
bilitates,  quibus  definitum  determinatur."  3  In  Leibnizii  confusionem  relapsus 
est  Kant,  quatenus  definitionem  nominalem  sive  accidentalem  et  realem  sive 
essentialem  tantum  distinguit4. 

Herbart  breviter  quidem,  sed  eodem  fere  modo  de  definitione  praecepit 
atque  Peripatetici 5. 

Schleiermacher  de  definitione  reali  obscure  locutus,  definitioni  nominali 
negat  ullam  realitatem  obiectivam  subesse  6. 

Drobisch  definitionem  dicit  esse  iudicium,  in  quo  notio  illustranda  sit 
subiectum,  et  genus  proximum  differentia  determinatum  sit  praedicatum.  Di- 
stinguit  definitionem  analyticam,  qua  alia  notio  in  suas  notas  resolvatur,  et 
syntheticam,  qua  ex  notis  pluribus  notio  una  componatur  7. 

§3- 

De    divisione. 

145.  Quid   sit   divisio.     Divisio   (Stoupsatc)   est  oratio  totum 

quidpiam  enumeratione  partium  explicans.  Ea  enim  est 
humanae  mentis  imbecillitas,  ut  rem  per  partes  extensam  com- 
plicatamque  secundum  omnia,  quae  in  se  vel  sub  se  habet,  distincte 
simul  percipere  non  possit.  Quamobrem  multum  iuvat  divisio,  quo 
res  facilius  definiatur  et  firmius  in  mente  retineatur,  et  facilius  cum 
aliis  communicetur,  praecipue  autem,  quo  ordinatius  res  multae  in 
certas  classes  distribuantur. 

Id  quod  dividendum  est,  t  o  t  u  m  appellatur ,  quatenus  in  eo  tamquam  in 
uno  multa  deprehendi  possunt.  Fundamentum  sive  principium  divisionis 
illud  est,  quod  in  efficienda  divisione  attenditur,  quod  si  ex  ipsa  re  petitur,  ea 


1  Acta  erudit.  1684  p.  540.  2  Logik  §  191. 

3  Logik  §  192.  ♦  Logik,  edit.  Iasche  §  106. 

5  „Die  Angabe  des  Inhalts  eines  Begriffes,  indem  sie  ihn  in  seine  Merk- 
male  zugleich  zerlegt  und  daraus  zusammensetzt,  ist  seine  Definition."  Lehrbuch 
zur  Einleitung  in  die  Philosophie,  §  41  sqq. 

6  „Die  Nominaldefinitionen  sind  nichts  anderes  als  ein  Aggregat  von  Merk- 
malen,  Merkmale  aber  sind  nichts  anderes  als  die  in  das  allgemeine  Bild  auf- 
genommenen  Resultate  wahrnehmender  Urtheile,  durch  welche  in  der  That  das 
innere  Wesen  des  Dinges  niemals  ausgedriickt  ist,  sondern  nur  im  Verhaltnisse 
zu  unseren  organischen  Functionen."     Dial.  §  266. 

7  Neue  Darstellung  der  Logik,  ed.  4  §  116  sqq. 

res  „divisione  per  seu  dividi  dicitur;  si  autem  ex  respectu  aliquo  accidentario 
vel  externo  trahitur,  „divisio  per  accidens"  vocatur.  Nos  de  ea  divisione  po- 
tissimum  dicimus,  qua  res  per  se  sumpta  dividitur. 

Partes,  in  quas  fit  divisio,  membra  divisionis  vel  „membra  dividentia" 
vocant;  quae  si  iterum  in  partes  ulteriores  resolvuntur,  subdivisio  erit. 
Contra  codivisio  est ,  si  alia  divisio  totius  ex  diverso  principio  instituitur. 
Divisio  vocatur  dichotomia  aut  trichotomia  aut  tetrachotomia  aut  polytomia, 
prout  numerus  membrorum  varius  est. 

Divisio  alia  est  nominis,  rei  alia;  illa  distinctio  vocari  solet, 
haec  divisionis  nomen  retinet.  Distinctio  igitur  est  enumeratio 
notionum,  quae  vocabulo  aequivoco  subesse  possunt.  Et  quia,  sicut 
voces,  ita  etiam  sententiae  ambiguae  sunt,  sententiae  simili  ratione 
distingui  possunt,  immo  saepe  debent.  Divisio  rei  est  oratio  ex- 
plicans  rem  enumeratione  partium. 

Divisio  rei  diversa  est,  prout  res  dividenda  ut  totum  quod- 
dam  considerari  potest.  Celebris  illa  sententia  est,  ex  qua  totum 
duplex  vel  etiam  triplex  distingui  solet:  totum  actuale,  universale, 
inter  quae  illud,  quod  potestativum  vocant,  quasi  medium  est; 
cuius  divisionis  fundamentum  est  modus,  secundum  quem  totum  in 
suis  partibus  inesse  conspicimus,  id  quod  mox  videbimus. 

146.  Totum  reale  sive  actuale  illud  est,  quod  actu  habet  es- 
sentiam  compositam,  sive  quod  partibus  actu  constat.  Cuius  di- 
visio  haud  raro  speciali  nomine  partitio  vocatur;  quae  igitur  est 
distributio  totius  in  partes  diversas,  quibus  actualiter  componitur. 
„In  partitione ,  inquit  Tullius  ,  quasi  membra  sunt ,  ut  corporis 
caput,  humeri ,  manus ,  latera,  crura,  pedes;  in  divisione  formae 
sunt,  quas  Graeci  ideas  vocant,  nostri,  si  qui  haec  forte  tractant, 
species  appellant."1 

Totum  actuale  aut  essentiale  est  aut  integrale.  Totum  es- 
sentiale  sive  metaphysicum  est,  cuius  partes  sola  mente  di- 
stinguuntur ,  quia  totum  exprimitur  semel  conceptu  confusiore 
generis,  et  deinde  conceptu  determinatiore  difFerentiae.  Quae  di- 
visio  ad  efficiendam  classificationem  rerum  est  magno  usui.  Totum 
integrale  sive  physicum  est,  cuius  partes  re  inter  se  distinctae 
sunt  et  totum  vere  componunt.  Si  hae  partes  essentialiter  ad  rem 
constituendam  requisitae  sunt,  vocatur  totum  integrale  secun- 
dum  essentiam,  ut  quum  quis  hominem  ex  anima  et  corpore 
constitui  dicit.  Si  autem  partes  integrales  eae  sunt,  quae  quan- 
titatem  totius  constituant,  vel  ad  integritatem  naturalem  totius  re- 


1  Topic.  6. 
Pesch,    Logica.    I.  11 

quirantur,  vocatur  totum  integrale  simpliciter;  ita  homo  ex 
pedibus,  manibus,  auribus,  reliquis  membris  constat. 

Hae  autem  partes  integrales  aut  homogeneae  sunt  aut  hetero- 
geneae.  Homogeneae  sunt,  si  eandem  naturam  et  hinc  appel- 
lationem  habent  atque  totum ,  ut  pars  dextra  vel  sinistra  alicuius 
minimi  elementaris  (Jiydrogenii).  Quae  autem  diyersam  appella- 
tionem  et  naturam  habent  atque  totum,  heterogeneae  vocantur, 
qualia  sunt  membra  omnis  corporis  animalis. 

Scholion  1.  Dici  non  potest,  totum  per  se  semper  ex  compositione  earum 
partium  ortum  esse,  in  quas  divisione  resolvi  potest.  Ita  linea  per  se  non 
oritur  additis  lineolis,  nec  corpus  additis  corpusculis;  neque  oritur  conceptus 
hominis  ex  additis  suis  elementis  metaphysicis :  substantiae,  viventis,  sensitivae, 
rationalis;  sed  in  his  rebus  totum  est  prius  partibus  et  ex  toto  partes  expli- 
candae  sunt. 

Scholion  2.  Ad  totum  actuale  id  etiam,  quod  totum  vocatur  morale, 
reducitur,  quae  est  multitudo  entium  rationalium  relatione  inter  se  annexorum, 
ut  sunt  familia f  exercitus,  civitas.  Immo  etiam  totum  artificiale,  et  illud 
omne,  quod  consideratione  nostra  totum  est,  ut  domus ,  silva,  Australia.  Et 
hic  etiam  saepe  totum  essentiale  et  totum  integrale  secundum  essentiam ,  et 
totum  simpliciter  integrale  distingui  possunt;  ut  in  domo  vel  exercitu  aliae  partes 
indicandae  sunt,  quum  agitur  de  harum  rerum  essentia,  aliae,  quum  de  inte- 
gritate  essentiali,  aliae,  quum  de  integritate  simpliciter  dicunt. 

147.  Totum  conceptuale  sive  universale  vel  logicum  illud  est, 
cuius  unitas  effecta  est  mente  cogitantis,  comparantis,  colligentis 
res  varias  secundum  conceptus  uniformes  in  classem  unam.  Et 
hoc  loco  habetur  divisio  proprie  dicta,  quae  etiam  classificatio  ab 
aliquibus  est  dicta;  quae  est  oratio  universale  in  sua  par- 
ticularia  distribuens.  Perspicuum  est  autem,  hoc  totum  non 
secundum  sui  partes  diffluere  quasi  et  distribui,  sed  totum  inesse 
in  suis  inferioribus  sive  subiectis  integrum.  Eiusmodi  totum  est 
„genus",  cuius  ratio  tota  in  specie  qualibet  inferiore  ut  io  parte 
subiecta  reperitur;  et  „species",  cuius  rationem  unumquodque  illius 
speciei,  speciei  individuum,  tamquam  pars  speciei  subiecta,  totam 
possidet. 

Dum  igitur  totum  actuale  omnes  suas  partes  comprehendit, 
atque  ita  de  omnibus  suis  partibus  simul  coniunctis  affirmari  potest, 
non  autem  de  singulis:  totum  universale  ad  unamquamque  sui 
partem  extenditur,  atque  ita  de  singulis  partibus  affirmari  potest, 
non  autem  de  omnibus  partibus  simul  sumptis.  Apud  philosophos 
illa  dicendi  formula  usitata  est,  qua  totum  universale  dicunt  prae- 
dicari  essentialiter  de  suis  partibus  tanquam  de  subiectis4. 

1  Fonseca,  Institut.  dial.  1.  4  c.  6. 

Scholion  1.  Totum  potestativum,  quam  tertiam  speciem  totius  di- 
ximus  j  haud  ita  saepe  a  philosophis  attenditur.  Hoc  totum  intelligitur  sub- 
stantia,  quae  operatur  potestate  multiplici  (ut  anima  humana  intellectu,  volun- 
tate,  aliis),  i.  e.  virtutibus  multis  inter  se  diversis.  Quae  virtutes  illius  totius 
partes  dicuntur.  Unde  manifestum  est,  totum  hoc  inesse  quidem  in  qualibet  parte, 
integrum  sive  totum,  non  tamen  totaliter,  i.  e.  secundum  omnes  virtutes.  Qua 
de  re  S.  Thomas:  „Totum  universale  adest  cuilibet  parti  secundum  totam  suam 
essentiam  et  virtutem,  ut  animal  homini  et  equo,  et  ideo  proprie  de  singulis 
partibus  praedicatur.  Totum  vero  integrale  non  est  in  qualibet  parte,  neque 
secundum  totam  essentiam,  neque  secundum  totam  virtutem ;  et  ideo  nullo  modo 
de  singulis  partibus  praedicatur.  .  .  .  Totum  vero  potentiale  adest  singulis  par- 
tibus  secundum  totam  suam  essentiam,  sed  non  secundum  totam  suam  virtutem ; 
et  ideo  quodammodo  potest  praedicari  de  qualibet  parte,  sed  non  ita  proprie, 
sicut  totum  universale.  Et  per  hunc  modum  Augustinus  dicit,  quod  memoria, 
intelligentia  et  voluntas  sunt  una  animae  essentia."  f 

Scholion  2.  De  modo  arguendi  ex  membris  dividentibus  ad  totum  divi- 
sum  observandum  est,  a  partibus  satis  indicatis  ad  totum  tuto  concludi  posse 
et  contra,  deinde  exclusis  omnibus  partibus  reliquis  praeter  unam,  a  toto  con- 
clusionem  fieri  bonam  ad  hanc  unam,  quae  supersit. 

Scholion  3.  Divisio  per  accidens,  cuius  supra  incidit  mentio,  habet 
membra  dividentia,  quae  non  per  se,  sed  per  accidens  sunt  partes  rei  divisae. 
Tot  esse  possunt  huius  divisionis  modi  varii,  quot  esse  possunt  variae  de  re 
tota  conceptiones  2.  Hoc  igitur  modo  totum  dividi  potest  ratione  eorum,  quae 
ad  illud  se  habent  ut  accidentia.  Ita  corpora  dividuntur  in  luminosa  et  opaca, 
vel  in  mota  et  quiescentia,  et  homines  in  stenocephalos  et  eurycephalos.  Et 
contra  accidentia  secundum  sua  subiecta  dividi  possunt,  velut  quum  candor 
dividitur  in  niveum  et  eburneum,  aut  quum  dicis  passiones  alias  esse  hominis, 
bestiarum  alias.  Immo  etiam  secundum  alia  accidentia  ipsa  accidentia  dividi 
possunt.  Ita  amarum  in  salubre  et  insalubre  dividi  potest,  et  nigrum  in  molle 
et  durum. 

Scholion  4.  Distinguere  quoque  solent  inter  divisionem  naturalem  et 
artificialem,  prout  divisio  naturales  proprietates  primarias  sequitur,  aut 
notam  aliquam  secundariam  a  dividentc  statutam. 

148.  Leges  divisionis.  Regula  prima:  Divisio  sit  integra 
sive  adaequata,  i.  e.  partes  omnes  sine  ullius  praetermissione 
enumeret  ita,  ut  totum  divisum  membris  dividentibus  simul  sumptis 
exhauriatur,  et  membra  dividentia  cum  toto  adaequentur.  Qua  in 
re  et  excessu  et  defectu  (hiatu)  peccari  potest. 

Secunda  regula:  Constet  membris  inter  se  oppositis,  i.  e. 
nullum  membrum  includatur  tecto  modo  in  aliis.  Secus  enim 
idem  poneretur  bis. 

Tertia  regula:  Divisum  sit  maius  qualibet  parte  dividente. 
Secus  enim  pars  non  esset  pars,  sed  toti  aequalis. 

1  Summ.  theol.  I.  q.  77  a.  1  ad  1. 

2  Trendelenburg,  Logische  Untersuchungen,  edit.  3.  II.  p.  256. 

Quarta  regula:  Sit  clara  et  brevis.  Secus  enim  finem  suum 
non  assequeretur.  Quam  ob  rem  ne  fiat  minutior1.  Nec  facile 
licet,  in  una  divisione  adhibere  plus  quam  unum  principium,  velut 
quum  quis  animalia  divideret  in  homines  et  loquela  carentia. 

Scholion.  Multum  etiam  ad  divisionis  perfectionem  conferre 
potest,  si  sit  immediata,  i.  e.  totum  dividatur  prius  in  partes 
proximas,  proximae  in  secundas  et  ita  deinceps.  Hac  enim  ratione 
totius  constitutio  praeclare  manifestari  solet.  Accidere  tamen  potest, 
ut  ipse  alicuius  divisionis  finis  ab  hac  regula  discedere  cogat;  ut 
si  quis  naturales  res  mineralia,  plantas,  animalia  dividere  velit. 
Quod  semper  fit,  quum  ipsum  pondus  et  praestantia  membrorum 
pro  fundamento  divisionis  assumitur. 

149.  De  divisione  annotatio  historica. 

Plato  divisionem  imprimis  adhibuit  ad  distinguendas  rerum  ideas,  sive 
species  (eior;) 2.  Et  primo  quidem  dichotomiam  usurpavit,  quam  ex  oppositione 
traxit3;  velut :  Omnis  res  vivens  est  aut  non-vivens.  Cui  dualitati  membrum 
tertium  adiunxit,  to  &■  dp.cpoTv  jj.ixtov,  quod  medium  quasi  esset4. 

Plura  de  divisione  praecepit  Aristoteles  5. 

Ka.nt,  quum  obiecta  omnia  secundum  schema  quoddam  categoriarum  ex 
indole  iudiciorum  tractum  divideret,  in  unoquoque  ordine  membra  tria  consti- 
tuit  ita,  ut  unumquodque  membrum  tertium  ex  primi  secundique  cuiusque  con- 
iunctione  ortum  duceret.  Itaque  A  partim  dicitur  esse  B,  partim  Non-B,  et  ex 
coniunctione  B  et  Non-B  oritur  C.  Quod  praeceptum  sequens  Fichte  et  magis 
etiam  Hegel,  multa  hi  de  thesi,  antithesi,  synthesi  statuerunt. 

Tetrachotomiam  posuit  Schleiermacher,  quum  ex  dialectica,  quae  sit  omnis 
scientiae  principium,  centrum,  finis,  disciplinas  omnes  divideret  secundum  oppo- 
sitionem  inter  naturam  et  rationem,  vim  internam  et  apparentiam  externam,  at- 
que  ita  statueret  cognitionem  speculativam  atque  empiricam  rationis,  i.  e.  ethi- 
cam  atque  historiam,  et  cognitionem  speculativam  et  empiricam  naturae,  i.  e. 
physicam  et  historiam  naturalem. 

Nunc  quoniam,  quae  in  definitione,  quae  in  divisione  oporteat 
observari,  vidimus,  reliquum  est,  ut  de  argumentatione  exponamus, 
quae  incipientibus  scitu  necessaria  sunt. 


1  „Quidquid  in  maius  crevit,  ait  Seneca,  facilius  agnoscitur,  si  discessit 
in  partes:  quas  vero  innumerabiles  esse  et  minimas  non  oportet;  idem  enim 
vitium  habet  nimia,  quod  nulla  divisio ;  simile  confuso  est,  quidquid  in  pul- 
verem  sectum  est.u  (Epist.  89.)  Et  Quintilianus  :  „Quum  fecere  mille  par- 
ticulas,  in  eandem  incidunt  obscuritatem,  contra  quam  partitio  inventa  est.u 

2  Phaedrus  p.  265.     Polit.  262  sqq.  3  Protag.  332. 

4  Tim.  35  A.     Phileb.  23. 

5  L.  2  anal.  post  c.  13,  96  b,  15  sqq.;  1.  6  topic.  c.  6,  143  a,  30  sqq. ; 
1.  1  de  part.  anim.  c.  2  et  3,  642  b,  5  sqq. 

§  4. 

De   argumentatione   faciliora    quaedam,    quae   ad   usum   magis 
sunt    necessaria,    proponuntur1. 

150.  Quid  sit  argumentatio.  Argumentatio  est  verbis  conceptum 
ratiocinium,  sive  oratio,  qua  unum  ex  alio  inferimus.  Nomen  inde 
traxit,  quod  in  ea  argumentum  reperitur  sive  terminus,  qui  inter 
duo  extrema,  unum  magis  universale,  alterum  magis  particulare 
est  quodammodo  medius,  atque  ita  mentem  quasi  arguit  eique 
ostendit,  praedicatum  conclusionis  aut  inesse  in  subiecto  aut  non 
inesse.  Ita  si  quis  quaerere  velit,  sitne  pietas  laudanda,  pro  argu- 
mento  se  offert  ratio  virtutis,  quam  rebus  laudandis  annumerandam 
esse  facile  apparet;  et  eam  in  pietate  esse  quivis  videt.  Yirtus 
igitur  ut  terminus  medius  inter  duo  extrema  interiacet;  et  iam 
argumentari  licet :  Virtus  est  laudanda.  Pietas  autem  virtus  est. 
Pietas  ergo  laudanda  est. 

Scholion  1.  „Argumentum"  nomine  uno  res  duas  significat,  ideo,  quod  et 
terminus  medius  sive  inventum  ad  rem  aliquam  probandam  argumentum  vo- 
catur  et  tota  eius  inventi  artificiosa  expositio  2. 


1  Inter  recentiores  sunt,  qui  in  logica  primo  de  argumentatione  dicendum 
esse  putent,  deinde  de  propositione,  ac  tandem  de  apprehensione  vel  termino. 
Sed  id  falsujp.  esse  neminem  praeterire  potest,  qui  recogitaverit,  in  re  omni 
construenda  a  consideratione  simpliciorum  elementorum  incipiendum  esse.  Sicut 
autem  ei,  qui  vult  horologii  fabricationem  discere,  initio  horologium  totum 
quoddam  perfectum  non  sine  utilitate  ostenditur,  ita  etiam  utile  esse  ducimus, 
ante  iam  hoc  loco  incipientibus  pauca  dicere  de  argumentatione  integra,  cuius 
propositiones  et  termini  sunt  partes  et  elementa;  nisi  forte  haec  obvia  argumen- 
tationis  cognitio  in  gymnasio  vel  rhetorica  satis  iam  tradita  sit.  Cfr.  Drecker, 
Praecepta  eloquentiae  n.  102  sqq. 

2  De  hac  voce  S.  Bojjaventura,:  „Proprie  quidem  argumentum  accipitur 
secundum  quadruplicem  acceptionem.  Nam  uno  modo  dicitur  argumentum  ra- 
tiocinatio.  Alio  modo  dicitur  argumentum  prolixae  sententiae  brevis  collectio. 
Tertio  modo  dicitur  argumentum  ipsum  medium,  in  quo  consistit  tota  vis  ar- 
gumentationis.  Quarto  modo  dicitur  argumentum  ipsa  maxima  propositio ,  in 
qua  consistit  firmitas  totius  illationis."  (In  1.  2  sent.  dist.  24  p.  1  a.  11  q.  1.) 
Et  S.  Thomas:  „Argumentum  proprie  dicitur  processus  rationis  de  notis  ad 
ignota  manifestanda.  Et  quia  tota  vis  argumenti  consistit  in  medio  termino, 
ex  quo  ad  ignoti  probationem  proceditur,  ideo  dicitur  ipsum  medium  argu- 
mentum,  sive  sit  signum  sive  causa  sive  effectus.  Et  quia  in  medio  termino 
vel  in  principio,  ex  quo  argumentando  proceditur,  continetur  virtute  totus  pro- 
cessus  argumentationis,  ideo  tractum  est  nomen  argumenti  ad  hoc,  quod  quae- 
libet  brevis  praelibatio  futurae  narrationis  dicatur  argumentum."  (3  dist.  23  q.  2 
a.  1  vol.  1  ad  4.  Cfr.  Quaest.  disput.  q.  14  de  verit.  a.  2  ad  9.)  Id  fortasse 
discriminis  est,  quod  voce  termini  medii  attendantur  duo  extrema  coniungenda, 
voce  argumenti  attendatur  conclusio  efficienda. 

Scholion  2.  Haec,  de  qua  diximus,  argumentandi  necessitas  ex  natura  in- 
tellectus  humani  oritur,  qui  quum  res  multas  penetrare  simul  non  possit  no- 
titiasque  ex  sensatione  acquirat,  ab  una  cognitione  ad  aliam  discurrendo  pro- 
cedere  debet.  Quapropter  argumentatio  etiam  discursus  vocatur.  Quum 
autem  dialectica  ex  parte  potissima  in  eo  versetur,  ut  rectum  et  facilem  argu- 
mentandi  modum  doceat,  hoc  loco  ea  tantum  indicanda  sunt,  quae  externum 
argumentandi  ordinem  spectant. 

Scholion  3.  Argumentatio ,  quam  consideravimus  hactenus ,  vocari  solet 
rationalis  vel  proprie  dicta  vel  logica,  ut  videlicet  distinguatur  ab  argu- 
mentationibus  vel  illationibus  conditionalibus,  quibus  unum  ex  altero  in- 
fertur  interveniente  particula  si,  et  causalibus,  quibus  illatio  fit  per  parti- 
culam    quia,    quae  argumentationes  sunt  truncatae  quasi  et  contractae. 

Argumentationis  rationalis  species  potissima  est  syllogismus. 

151.  Syllogismus  quid  sit.  Argumentatio  simplex  et  completa, 
quae  ratiociaationem  unam  totam  distincte  exprimit,  syllogismus 
ab  Aristotele  vocatus  est.  Syllogismus  est  oratio,  in  qua  duabus 
propositionibus  positis  necesse  est  tertiam  consequi  ex  eo ,  quod 
illae  positae  sint1.  Tres  igitur  propositiones  sunt,  quae  ex  tribus 
terminis  bis  repetitis  constituuntur.  Propositiones  materiam  syl- 
logismi  proximam  vocant,  terminos2  materiam  remotam.  Qua- 
propter  syllogismus  etiam  definiri  potest:  argumentatio,  in  qua  duo 
termini  duabus  in  propositionibus  cum  tertio  aliquo  termino  com- 
parantur,  ex  quo  fiat,  ut  in  propositione  tertia  unus  d^  altero  aut 
affirmetur  ut  conveniens,  aut  negetur  ut  discrepans. 

Binae  illae  propositiones,  quibus  antecedens  syllogismi  constat, 
praemissae  syllogismi  (TrpoTaastc,  xa  irpotetvojieva,  xa  xeOsv-a,  ia 
xstjxsva)  vocantur  sive  acceptiones  vel  sumptioues3.  Et  duo  illi 
termini  inter  se  comparati,  qui  in  conclusione  coniunguntur  aut 
separantur,  communi  nomine  elementa  vel  extrema  syllogismi 
(xa  axpa,  videlicet  too  auXXoYicrtxoul  aior/sia)  nominantur;  subiectum 
quidem  conclusionis  extremum  minus  (opoc  soyaTOc,  to  IXatrov, 
videlicet  axpov),  praedicatum  autem  extremum  maius  (opoc  -pojToc,. 
t6  jxstCov,  videlicet  axpov).  Tertius,  qui  nobis  argumentum  indicat, 
propter  quod  extremum  minus  in  maiore  extremo  potentia  con- 
tentum  esse  conspicimus,  vocatur,  ut  diximus,  terminus  medius 
(opoc  fiiaoc,  x6  [isaov)  vel  argumentum. 

1  Ab  Aristotele  definitur:  SuXXoytafjio;  8e  inxt  \6yoz,  £v  ip  xe^vTtov  Ttvuiv 
exepdv  xt  Tuiv  xetuivcov  e*|  dvdyxT]?  a,Jiu.(3at'vei  tu>  TauTa  elvat  •  Xe*yto  Be  tuj  TaoTa 
elvat  to  8td  TauTa  auu.(3ai'vetv ,  to  Se  8td  TauTa  auu.(3a(vetv  to  {J.7j8ev6;  IJjioOev  opou 
TrpoaSelv  rcpo;  to  yev^aOat  to  ^vayxatov.     (L.  1  analyt.  pr.  c.  1,  24  b,  18.) 

2  "Opov  oe  xaXtii  e(?  Sv  StaXoeTat  fj  TipoTaat;,  ofov  to  Te  xaT7jYopou(u.evov  xai  to 
xaft'  oo  xaTT|yopetTai.     (L.   1  analyt.  pr.  c.   1,  24  b,  16.) 

3  Cic,  De  divin.  2,  108. 

Illa  autem  praemissa  propositio,  in  qua  terminus  medius  cum 
extremo  maiore  comparatur,  maior  dicitur  (Xr^jia);  et  illa,  in  qua 
cum  medio  termino  comparatur  extremum  minus,  appellatur  m  i  n  o  r 
(7:po?Xr^ic)  *.  Ex  quo  perspicitur,  denominationem  „maioris"  per 
se  non  pendere  a  loco  primo  vel  altero,  quo  propositio  in  syl- 
logismo  ponitur,  sed  illi  praemissae  competere,  quae  extremum 
maius  contineat,  etiamsi  ea  secundo  loco  pronuntietur.  Yerum  in 
philosophicis  disputationibus  mos  invaluit,  ut  maior  ea  praemissa 
nominetur,  quae  primo  loco  profertur.  Praemissae  secundae,  quae 
minor  appellari  solej;,  in  schola  vocula  atqui  praefigitur  clari- 
tatis  gratia. 

Propositio  tertia,  quae  ex  duabus  praemissis  sequitur,  vocatur 
illatio  (£7u©opa)  vel  conclusio  sive  iudicium  conciusum  vel 
consequens  (xo  ao{i.7rspaa[j.a). 

Nexus  ille  consecutionis  conclusionem  inter  et  praemissas,  qui 
syllogismum  formaliter  constituit,  appellatur  consequentia,  et 
particula  ergo  significatur,  qua  propositio  consequens  sive  con- 
clusio  induci  solet. 

Notandum  igitur  discrimen  est  inter  consequens  et  consequentiam.  Nam 
consequens  est  id,  quod  ex  praemissis  concluditur  sive  infertur;  et  consequentia 
est  ipsa  consequentis  cum  praemissis  recta  connexio.  Unde  recta  potest  esse 
consequentia  et  tamen  falsitas  inesse  in  consequenti;  et  veritas  inesse  potest  in 
consequenti,  deficiente  omnino  consequentiae  rectitudine. 

Haec  forma  syllogistica,  si  accurate  servetur,  ad  recte  et  clare 
cogitandum  multum  confert2. 

1  Aristoteles  quum  potius  attenderet  ad  conceptuum  comprehensionem 
(v.  g.  substantia  comprehenditur  in  animali,  animal  in  equo),  voluit,  ut  primo 
loco  poneretur  praemissa  maior  (v.  g.  animal  est  substantia  7  atqui  equus  est 
animaT).  Alii,  qui  potius  ad  conceptuum  extensionem  attendunt  (v.  g.  ad  equum 
extenditur  animal,  ad  animal  extenditur  substantia),  praeferunt,  ut  primo  loco 
ponatur  praemissa  minor  (v.  g.  equus  est  animal,  atqui  animal  est  substantia). 
Cfr.  Locke,  Essay  concerning  Human  Understanding  1.  4  c.  17  §  8;  Leibniz, 
Nouveaux  essais  sur  1'entend.  hum.  1.  4  c.  17  ap.  Erdm.  p.  395  et  398. 

2  „11  est  impossible  que  la  forme  de  la  pens6e  n'influe  pas  sur  la  pens6e 
elle-meme,  et  que  la  decomposition  du  raisonnement  dans  les  trois  termes  qui 
le  constituent  ne  rende  pas  plus  distincte  et  plus  stire  la  perception  des  rap- 
ports  de  convenance  et  de  disconvenance ,  qui  les  unissent  ou  les  separent. 
Amenees  ainsi  face  a  face,  la  majeure,  la  mineure  et  la  consequence  manifestent 
d'elles-memes  leur  vrai  rapport,  et  la  seule  vertu  de  leur  enumeration  precise 
et  de  leur  disposition  reguliere,  s'oppose  a  1'introduction  de  rapports  chimeri- 
ques,  dissipe  les  a  peu  pres  et  les  fantomes,  dont  1'imagination  remplit  les  in- 
tervalles  du  raisonnement."  Cousin,  Hist.  gener.  de  la  philos.  2e  legon.  — 
„Gleichwie  man  geringer  Geld  mit  Wiirfen  annimmt,  grosse  Stiicke  aber,  zumal 

Syllogismus ,  in  quo  servatur  forma,  formatus  nuncupatur. 
Informis  sive  extra  formam  ille  est,  in  quo  retenta  quidem 
argumenti  vi,  non  tamen  de  dispositione  terminorum  et  proposi- 
tionum  sumus  solliciti;  quibus  syllogismis  vita  honiinis  rationalis 
abundat. 

Scholion  1.  Syllogismi  vox  vi  triplici  adhiberi  potest.  Primo  causa- 
liter,  ut  est  modus  sciendi  nos  deducens  in  cognitionem  actu  novam.  Secundo 
formaliter  ipsam  tertiam  mentis  operationem,  quae  discursu  continetur,  si- 
gnificat.  Tertio  integraliter;  atque  ita  quidquid  ad  syllogismi  integritatem 
requiritur,  comprehendit. 

Primo  modo  praemissas  significant,  quae  nos  in  notitiam  conclusionis  de- 
ducunt.  Altero  modo  in  solo  iudicio  consequentis ,  ut  consequens  est ,  conclu- 
ditur.     Et  tertio  modo  praemissas  simul  et  conclusionem  continet. 

Scholion  2.  Ex  dictis  facile  intelligitur ,  quae  sint  ratiocinii  completi 
elementa  constitutiva.  Haec  enim  sunt  1°  duo  illa  iudicia,  ex  quibus  tertium 
infertur;  2°  tertium  hoc  iudicium,  quod  infertur;  3»  iudicium,  quo  enun- 
tiatur  eam  revera  esse  inter  duo  illa  iudicia  connexionem,  ut  ex  illis  tertium 
inferatur.  Utrumque  illud  iudicium,  ex  quo  novum  infertur,  communi  nomine 
antecedens,  tertium  consequens  nominatur.  Connexionem  illam,  qua  fit, 
ut  consequens  vere  et  obiective  ex  antecedente  efficiatur,  diximus  esse  con- 
sequentiam;  iudicium  autem,  quo  affirmatur,  esse  hanc  connexionem  inter 
antecedens  et  consequens,  vocatur  iudiciumdebona  consequentia;  quod, 
quamvis  non  exprimatur  a  ratiocinante  in  consequente,  ex  natura  rei  inclusum 
esse  cernitur. 

Scholion  3.  Termini,  quibus  praemissae  constituuntur ,  non  semper  inter 
se  aperte  coniunguntur  sicut  subiectum  et  praedicatum,  velut  quum  quis  argu- 
mentatur:  Terra  attrahit  corpora.  Atqui  luna  est  corpus.  Ergo  terra  attrahit 
lunam.  Vel :  Homo  est  naturae  rationalis  particeps.  Atqui  in  natura  rationali 
inest  intellectus.  Ergo  homo  habet  intellectum.  Vel :  Cogitatio  caret  omni  figura. 
Atqui  triangulum  est  jigura.  Ergo  nulla  est  cogitatio  triangularis.  Qui  com- 
plexi  syllogismi,  si  recti  sunt,  per  substitutionem  in  syllogismos  incomplexos 
et  apertos  transformari  possunt. 


von  Gold,  lieber  zahlet,  und  wenn  man  Diamanten  zu  berechnen  hatte,  gern  die 
Miihe  nehmen  wiirde,  solche  an  den  Fingern  abzuzahlen,  weilen  diese  Rechnung 
zwar  am  schlechtesten ,  aber  doch  am  sichersten  ist,  dahingegen,  je  hoher, 
kiinstlicher  und  geschwinder  die  Rechnung,  je  leichter  auch  sich  zu  verrechnen. 
So  ist  es  auch  mit  der  Logik  bewandt,  dass  man  nemlich  in  wichtigen,  zumal 
theologischen  Streitsachen,  so  Gottes  Wesen  und  Willen,  auch  unsere  Seele  be- 
treffen,  wohl  thut,  wenn  man  alles  mit  grossem  Fleisse  aufloset,  und  auf  die 
allereinfaltigsten  und  handgreiflichsten  Schliisse  bringt,  da  auch  der  geringste 
Schiiler  ohnfehlbar  sehen  kann,  was  folge  oder  nicht;  und  wird  sich  finden, 
dass  man  oft  bei  wichtigen  Gesprachen  stecken  bleiben  und  still  stehen  miisse, 
weil  man  von  der  Form  abgewichen,  gleichwie  man  einen  Zwirnknaul  zum 
gordischen  Knoten  machen  kann,  wenn  man  ihn  unordentlich  aufthut."  Ita 
Leibnizius  in  epist.  data  ad  G.  Wagxer  ap.  Erdm.  p.  422  a. 

152.  Syllogismi  rectitudo  et  veritas.  Vim  totam  syllogismi  eo 
contineri  perspicuum  est,  quod  infertur  unio  duorum  extremorum 
inter  se,  quia  quasi  unita  fuerint  cum  uno  tertio.  Unde  rectus  est 
syllogismus,  si  consequentia  in  eo  inest ;  neque  ad  syllogismi  rec- 
titudinem  refert,  utrum  propositiones,  quibus  constat,  verae  sint, 
necne.  Inest  autem  consequentia  in  syllogismo,  si  altera  prae- 
missarum  conclusionem  potentia  continet,  altera  declarat  actu,  con- 
clusionem  in  ea  contineri.  Igitur  recte  ratiocinamur,  si  illud  con- 
sequens  inferimus ,  quod  ex  cognita  in  antecedente  connexione 
conceptuum  inferendum  est.  Secundum  veritatem  autem  ratio- 
cinamur,  si  ex  antecedente  vero  consequens  verum  concludimus. 
Haec  duo  maxime  inter  se  differre,  exemplis  brevius  quam  verbis 
explicari  potest.  Qui  concesserit  ut  verum  hoc  antecedens :  Virtus 
est  laudanda,  et  superbia  est  virtus;  recte  is  inferet  consequens: 
superbiam  esse  laudandam.  Nihilo  tamen  minus ,  quia  altera  ante- 
cedentis  propositio  falsa  fuit,  ipsum  consequens,  quantumvis  recte 
illatum,  non  est  verum. 

Sed  potest  etiam  accidere,  ut  ex  vitioso  syllogismo  concludatur  consequens 
verum;  quod  tamen  non  erit  verum  per  se,  sed  verum  per  accidens  dumtaxat. 
Id  quod  fieri  potest  vel  propter  falsitatem  antecedentis ,  vel  propter  defectum 
rectae  consequentiae.  Cuius  rei  exemplum  sit  syllogismus :  Omnis  lapis  est 
homo.  Socrates  est  lapis.  Ergo  Socrates  est  homo ;  in  quo  recta  est  con- 
sequentia,  sed  antecedens  falsum.  Vel  ponatur  huiusmodi:  Omnis  homo  est 
animal.  Socrates  est  animal.  Ergo  Socrates  est  homo ;  in  quo  verum  est 
antecedens ,  sed  vitiosa  consequentia.  Ad  ratiocinium  igitur ,  quod  omnibus 
numeris  legitimum  sit,  requiritur,  ut  et  rectum  sit  quantum  ad  formam,  et 
verum  quantum  ad  materiam  K 

Ex  his  dictis,  quod  spectat  ad  propositionum  in  ratiocinio 
veritatem  vel  falsitatem,  supposita  legitima  consequentia,  hi  sequun- 
tur  canones : 

1«  Ex  vero  antecedente  legitime  sequi  non  potest  consequens 
falsum.  Quare  si  consequens  est  falsum,  antecedentis  saltem  partem 
falsam  esse  oportet. 

2o  Ex  falso  antecedente  verum  consequens  per  se  sequi  non 
potest,  per  accidens  autem  potest.  Hinc  ex  sola  veritate  con- 
sequentis  veritas  antecedentis  inferri  non  potest. 

3°  Quidquid  componi  potest  cum  antecedente,  componitur 
etiam  cum  consequente,  et  quidquid  repugnat  consequenti,  re- 
pugnat  etiam  antecedenti:  neutrum  tamen  e  converso  dici  potest. 


1  Sylv.  Maur.,  Quaest.  philosoph.  tom.  1  tract.  3  c.  46. 

153.  Leges  syllogismi  OCto.  Utrum  aliquis  syllogismus  rectus 
sit,  an  vitio  laboret,  certis  regulis  discerni  potest,  quae  ex  natura 
rei  tractae  ad  octo  revocari  solent,  quarum  quattuor  priores  syl- 
logismi  terminos  spectant,  reliquae  propositiones : 

I.  Tum  re  tum  sensu  triplex  modo  terminus  esto. 

II.  Latius  hos,  quam  praemissae,  conclusio  non  vult. 

III.  Nunquam  contineat  medium  conclusio  oportet. 

IY.  Aut  semel  aut  iterum  medius  generaliter  esto. 

Y.  Ambae  affirmantes  nequeunt  generare  negantem. 

YI.  Utraque  si  praemissa  neget,  nil  inde  sequetur. 

VII.  Peiorem  sequitur  semper  conclusio  partem. 

VIII.  Nil  sequitur  geminis  ex  particularibus  unquam. 

Prima  regula1  prohibet,  quominus  plures  quam  tres  termini 
in  syllogismo  contineantur.  Ratio  manifesta  est;  si  enim  con- 
clusionis  subiectum  et  praedicatum  non  cum  uno  termino ,  qui 
secundum  rem  et  significationem  unus  est,  comparantur,  nihil  potest 
e  praemissis  inferri,  deficiente  consequentia.  Attendendum  igitur 
hic  maxime,  ne  terminus  medius  sit  aequivocus  neve  ab  una  sup- 
positione  ad  aliam  transitus  fiat. 

Contra  hanc  legem  peccat  syllogismus :  Omnes  Apostoli  sunt  duodecim. 
Atqui  Petrus  est  Apostolus.  Ergo  Petrus  est  duodecim.  Vel:  Quod  non  re- 
pugnat,  ne  fiat,  non  repugnat,  ne  sit.  Non  repugnat ,  ne  puer  fiat  senex.  Ergo 
neque  repugnat,  ne  puer  sit  senex. 

Secunda  regula  terminos  in  conclusione  accipi  vetat  extensione 
maiore,  quam  sumpti  sunt  in  praemissis.  Si  enim  terminus  par- 
ticulariter  acceptus  in  praemissis  intelligitur  universaliter  in  con- 
clusione,  plus  concluditur,  quam  probatum  est. 

Falsus  igitur  est  syllogismus :  Omnis  circulus  est  rotundus.  Omnis  circulus 
estfigura.  Ergo  omnis  figura  est  rotunda.  Vel:  Omnis  Jtomo  est  animal.  Brutum 
non  est  homo.  Ergo  brutum  non  est  animal. 

Tertia  regula  ex  conceptu  syllogismi  et  definitione  ratiocinii 
evidens  est.  Nam  in  conclusione  identitas  aut  discrepantia  ex- 
tremorum  inter  se  affirmari  debet;  non  autem  termini  medii  cum 
uno  alterove  extremo.  In  conclusione  igitur  nullus  termino  medio 
est  locus. 

Unde  falso  concluditur:  Paulus  est  magnus.  Sed  Paulus  est  philosophus. 
Ergo  Paulus  est  magnus  philosophus.  Vel :  Sola  virtus  est,  quae  ad  beate  viven- 
dum  satis  sit.  Atqui  voluptas  ad  beate  vivendum  non  est  satis.  Quod  ergo  ad 
beate  vivendum  satis  est,  voluptas  non  est. 


1  Arist.  1.  1  anal.  prior.  c.  25,  41  b,  36. 

Quarta  regula  exigit,  ut  terminus  medius  in  alterutra  saltem 
praemissa  vi  universali  vel  universali  aequivalente  accipiatur  sive 
distributione  completa  pro  omni  re,  pro  qua  sumi  potest.  Terminus 
enim  bis  acceptus  particulariter  aequivalet  duobus.  Quum  enim 
quis  ex  magna  multitudine  bis  aliquid  expromit,  certe  non  neces- 
sario  eveniet,  ut  idem  expromat.  Unde  propter  ipsam  argumen- 
tationis  formam  non  constat,  terminum  medium  reapse  unum  esse. 
Ex  quo  consequens  est,  ut  eiusmodi  syllogismus  non  propter  ipsam 
suam  formam  necessario  concludat,  quod  tamen  requiritur. 

Falsus  est  igitur  syllogismus :  Aliquis  atheus  fuit  philosophus.  Aliquis 
philosophus  non  fuit  impius.  Ergo  aliquis  atheus  non  fuit  impius.  Falsus  quo- 
que:  Aliquod  animal  est  bipes.  Equus  est  animal.  Ergo  equus  est  bipes.  Vel: 
Homo  est  substantia.    Lapis  est  substantia.    Ergo  homo  est  lapis. 

Scholion.  Potest  nihilominus  terminus  medius  bis  particulariter  sumi, 
dummodo  enuntietur,  eum  esse  accipiendum  pro  eodem  vel  pro  iisdem  in  utra- 
que  praemissa  vel  in  alterutra  pro  parte  eiusdem  vel  eorundem.  Id  si  fit,  sup- 
positio  aequivalenter  est  universalis. 

Potest  etiam  terminus  medius  bis  esse  singularis,  si  modo  in  utraque 
praemissa  est  omnino  singularis,  vel  in  alterutra  praemissa  supponit  pro  omnibus 
illis,  quibus  simul  vel  successive  identificatur.  Nam  hic  etiam  terminus  idem 
valet  atque  universalis. 

Quinta  regula  facile  intelligitur.  Quum  enim  praemissae  af- 
firmant,  terminum  maiorem  et  minorem  identificari  cum  termino 
medio,  attento  principio  identitatis  non  potest  sequi,  terminum 
minorem  atque  maiorem  non  identificari  inter  se.  Et  haec  quidem 
regula  non  statuit,  ex  duabus  praemissis  affirmativis  sequi  con- 
clusionem  affirmativam,  sed  dicit  solum,  ex  duabus  praemissis  af- 
firmativis  non  sequi  conclusionem  negativam. 

Ex  praemissis  „Vulpes  est  animaV1  et  „Leo  est  animaV  non  potest  sequi 
„Vulpes  non  est  leo".    Sed  ob  regulam  quartam  neque  sequitur  „Vulpes  est  leo". 

Sexta  regula  evidens  est  ex  natura  ratiocinii.  Si  enim  neque 
terminus  maior  neque  terminus  minor  cum  termino  medio  con- 
venit,  nihil  de  relatione  inter  utrumque  extremum  constat ;  quam- 
obrem  unum  de  altero  neque  affirmari  neque  negari  potest. 
Atque  hic  terminus  medius  revera  ne  medius  quidem  est,  quia  nihil 
eorum  declarat,  ad  quae  declaranda  assumitur1. 

Itaque  falso  quis  concluderet:  Nullum  animal  est  lapis.  Atqui  nullus 
adamas  est  animal.  Ergo  nullus  (vel  omnis)  adamas  est  lapis.  Vel:  Nullum 
animal  est  lapis.  Atqui  nulla  planta  est  lapis.  Ergo  nulla  planta  est  animaL 
Vel:  Nullum  animal  est  lapis.  Atqui  nullum  animal  est  lignum.  Ergo  nullum 
lignum  est  lapis. 

1  Aristoteles  iam  hanc  syllogismi  legem  statuit:  'Ev  aTravxt  (GuXXoytqjLtj)) 
8et  xaTTjyopty.ov  xtva  xd>v  optov  etvat.     (L.  1  anal.  prior.  c.  24,  41  b,  6.) 

Septima  regula  praecipit,  ut  conclusio  sequatur  partem  de- 
biliorem  sive  peiorem;  in  qua  praeceptione  pars  peior  intelligitur 
negativa  prae  affirmativa,  et  particularis  prae  universali.  Unde  vis 
regulae  duplex  est:  a)  ut  conclusio  sit  negativa,  si  alterutra  prae- 
missa  negativa  fuerit;  b)  ut  sit  particularis,  si  alterutra  praemissa 
fuerit  particularis.  Et  ratio  praecepti  prioris  est,  quod,  quum 
altera  praemissa  est  affirmans,  altera  negans,  alterum  extremum 
convenit  cum  termino  medio,  alterum  discrepat.  Non  potest  ergo 
in  conclusione  affirmari,  extrema  ista  duo  inter  se  convenire. 
JNeque  opus  est,  huius  rei  exemplum  ponere.  Alterius  autem 
praecepti  ratio  in  eo  est,  quod  nunquam  licet  ullum  terminum  in 
conclusione  latius  accipere,  quam  acceptus  fuerit  in  praemissis. 

Unde  falsus  est  syllogismus :  Omne  corpus  est  extensum.  Atqui  aliqua 
substantia  est  corpus.  Ergo  omnis  substantia  est  extensa.  Neque  minus:  Nulla 
virtus  est  fugienda.  Atqui  aliqua  ira  est  virtus.  Ergo  nulla  ira  est  fugienda. 
Atque  etiam :  Aliqui  homines  sunt  albi.  Atqui  nullus  albus  est  niger.  Ergo 
nullus  homo  est  niger.  (Recte  tamen  concluderet  quispiam:  Ergo  saltem  aliqui 
liomines  non  sunt  nigri  *.) 

Huius  autem  regulae  vis  potius  negativa  est  quam  positiva; 
vetat  enim  conclusionem  praemissa  peiore  meliorem  esse;  non 
tamen  praescribit,  ut  aeque  bona  sit  ac  praemissa  deterior2. 

Scholion.  Atque  haec  regula  septima  etiam  ad  gradum  certitudinis  trahenda 
esse  videtur.  Quum  enim  conclusio ,  ut  deducta,  totam  suam  certitudinem  ex 
praemissis  hauriat,  quasi  pondus  ex  catenae  annulis,  maiorem  certitudinem  habere 
non  potest,  quam  habet  debilior  praemissarum. 

Octava  regula  cavetur,  ne  utraque  praemissa  sit  vere  particu- 
laris  vel  particulari  aequivalens 3.  Et  recte  id  quidem:  Nam, 
1°  si  ambae  praemissae  particulares  sunt  affirmativae,  quattuor 
syllogismus  constat  terminis  particularibus ;  ex  quo  sequitur,  ter- 
minum  medium  contra  legem  quartam  bis  particulariter  sumptum  esse ; 
ergo  alterutra  saltem  praemissa  universalis  esse  debet.  2<>  Si  ambae 
sunt  negativae,  conclusio  nulla  est  ex  regula  sexta.  3o  Si  prae- 
missarum  particularium  altera  negativa  est,  affirmativa  altera,  per 
ipsam  formam  syllogisticam  non  constat,  sub  quo  respectu  et  qua 
extensione  unum  extremum  cum  termino  medio  conveniat,  et 
alterum  ab  eo  discrepet.  Quam  ob  rem  nihil  prorsus  concludi 
potest.     Vel   aliis   verbis:   Si  una  praemissa   est  negativa,    altera 


1  Hac  de  re  cfr.  Ueberweg,  System  der  Logik  §  108. 

2  Cfr.  Ueberweg  1.  c.  §  118  annot. 

3  'Lv   aTiavci    (auXAoytGfMo)    5et   ...   xo   xaiJdXou    uzapyetv.     Arist.    1.  1    anal. 
prior.  c.  24,  41  b,  6. 

affirmativa,  conclusio  debet  esse  negativa  (ex  regula  septima)  et 
eius  praedicatum  accipitur  universaliter;  debet  ergo  etiam  accipi 
universaliter  in  praemissa  (ex  regula  secunda).  Duo  ergo  termini 
in  praemissis  accipiendi  essent  universaliter :  terminus  medius  et 
terminus  maior.  At  vero  unus  tantum  locus  est  in  praemissis,  in 
quo  terminus  universaliter  accipi  possit,  hoc  est  praedicatum  prae- 
missae  negativae. 

Retinendum  est  autem,  hac  regula  octava  sicut  et  priore  parte 
regulae  septimae  non  tangi  praemissas,  quae  habeant  terminum 
singularem  vel  particularem  universali  aequivalentem. 

Contra  regulam  octavam  peccat  syllogismus :  Aliquis  philosophus  non  fuit 
itnpius.  Atqui  aliquis  philosophus  fuit  atheus.  Ergo  aliquis  atheus  non  fuit 
impius.  Vel :  Aliqui  divites  non  sunt  beati.  Atqui  aliqui  homines  pii  sunt 
beati.  Ergo  aliqui  divites  non  sunt  homines  pii.  Vel:  Aliquod  mobile  non  est 
sphaericum.  Atqui  aliquod  astrum  est  mobile.  Ergo  aliquod  astrum  non  est 
sphaericum. 

Recte  autem  concluditur :  Cicero  fuit  eloquentissimus.  Atqui  CiCERofuit 
Arpinas.     Ergo  Arpinatum  quidam  fuit  eloquentissimus. 

154.  Scholion.  Sunt,  qui  has  syllogismi  regulas  ad  pauciores 
reducant.  Cartesianorum  aliqui  commendarunt  regulam  unicam: 
Altera  praemissarum  conclusionem  contineat,  altera 
contentam  declaret1.  Alph.  Gratry:  Tres  unum  sint!2 
Ubaghs  :  Maior  sit  universalis,  minor  sit  affirmans,  conclusio  habeat 
qualitatem  maioris  (sive  affirmando  sive  negando)  et  quantitatem 
minoris 3.  Alii:  Nihil  dicatur  in  conclusione  explicite, 
quod  non  fuerit  dictum  in  praemissis  implicite.  Alii: 
Maior  enuntiet  argumentationis  principium ;  minor  applicet  hoc 
principium  rei  particulari  ostendatque  hanc  in  illo  includi  aut  ab 
eo  excludi;  conclusio  exprimat  rem  particularem,  ut  in  maiore 
contenta  erat. 

Et  hae  quidem  vel  simili  modo  expressae  regulae  in  se  rectae 
sunt  et  legitimae;  exhibent  enim  ipsum  principium  omnis  artis 
syllogisticae  antiquitus  notum.     Sed  applicari  non  possunt  nisi  ad 


1  Ita  auctor  „Artis  cogitandi"  parte  3  c.  9  et  11.  Regulam  hanc  primus 
posuit  Buffier  (in  libro:  Principes  du  raisonnement  1730);  non  tamen  ut  a  se 
inventam,  sed  ut  ab  alio  traditam.  Ea  multum  placuit  Eulero  (Lettres  a  une 
Princesse  d'Allemagne).  Ipse  Buffier  hanc  praetulit :  Terminus  maior  con- 
tineat  medium,  et  medius  minorem;  quam  quidem  syllogismis  negan- 
tibus  applicari  non  posse  concedit,  nisi  hi  in  affirmantes  mutati  fuerint.  Cfr. 
Leibniz,  Nouv.  ess.  1.  4  c.  7  §  8  ap.  Erdm.  399. 

2  A.  Gratry,  Logique  t.  1  p.  294. 

3  Log.  n.  244.     Cfr.  Vallet,  Praecept.  philos.  Paris  1880,  tom.  1  p.  179» 

figuram  syllogismi  perfectissimam,  in  qua  termini  aperte  et  directe 
inter  se  sunt  subordinati;  ad  ceteras  autem  figuras  trahi  non  pos- 
sunt,  nisi  sint  ante  ad  figuram  perfectam  reductae.  Praeterea 
breviores  sunt,  quam  quae  ad  detegenda  singula  vitia,  quibus 
syllogismus  laborare  potest,  satis  facile  adhiberi  possint. 

155.  Solvuntur  difficultates  quaedam1.    Contra  regulam  primam  peccare  vi- 

detur  syllogismus:  Ubi  est  thesaurus  tuus,  ibi  est  cor  tuutn.  Sed  thesaurus 
tuus  est  in  coelo.  Ergo  cor  tuum  est  in  coelo ;  in  quo  videntur  esse  plus  quam 
tres  termini.  Sed  salva  erit  regula,  si  syllogismus  exponatur:  Locus ,  in  quo 
est  thesaurus  tuus,  est  locus,  in  quo  est  cor  tuum.  Sed  locus,  in  quo  est  thesau- 
rus  tuus,  est  coelum.     Ergo  locus,  in  quo  est  cor  tuum,  est  coelum. 

Consimiliter  exponendus  erit  syllogismus:  Petrus  est  sedecim  annos  natas. 
Paulus  quadraginta  annos  habet.  Paulus  ergo  aetate  provectior  est  quam  Petrus. 
Et  syllogismus :  Aequitas  postidat ,  ut  eos  honoremus ,  quibus  vitam  debemus. 
Atqui  parentibus  vitam  debemus.    Ergo  aequitas  postulat,  ut  parentes  honoremus. 

Contra  regulam  secundam  peccare  videtur  ratiocinium  hoc,  in  quo  maius 
extremum  latius  patet  in  conclusione  quam  in  praemissis,  et  nihilominus  con- 
sequentia  negari  non  potest:  Solus  Deus  est  aetei*nus.  Mundus  non  est  Deus. 
Ergo  mundus  non  est  aeternus.  Quoniam  autem  propositio  maior  est  exclusiva, 
aequivalet  duabus,  quarum  altera  affirmans  est,  altera  negans.  Sed  argumenti 
allati  vis  in  negante  propositione  constituitur.  Sunt  ergo  exponendae  prae- 
missae  hoc  modo :  Omne,  quod  non  est  Deus,  non  est  aeternum.  Atqui  mundus 
est  aliquid,  quod  non  est  Deus.  Ergo  mundus  non  est  aeternus.  Maior  igitur 
etsi  affirmans  videtur,  re  tamen  est  negativa  sicut  conclusio;  itaque  extremum 
maius  non  latius  in  hac  quam  in  illa  accipitur.  Minor  vero ,  quae  videbatur 
negans,  revera  affirmans  est. 

Contra  regulam  t  e  r  t  i  a  m  esse  videtur  syllogismus  :  Omne  currens  essen- 
tialiter  movetur.  Atqui  Petrus  currit.  Ergo  Petrus,  quatenus  currit,  essentia- 
liter  movetur.  Et  tamen  rectus  est.  Inspicienti  enim  patet,  medium  non  inesse 
in  conclusione,  quatenus  erat  terminus  medius,  sed  quatenus  erat  pars  maioris 
extremi.  Maior  enim  sic  exponenda  est:  Omne  currens  essentialiter  movetur, 
quatenus  est  currens. 

Contra  quartam  legem  hic  syllogismus :  Omne  animal  rationale  est 
homo.  Atqui  aliquis  homo  agit  irrationabiliter.  Ergo  aliquod  animal  rationale 
agit  irrationabiliter ,  rite  videtur  concludere ,  et  tamen  medius  terminus  h  o  m  o 
sumitur  bis  particulariter.  Sed  hic  syllogismus  concludit  per  accidens ;  non  vi 
formae,  sed  materiae;  quia  nullum  aliud  animal  rationale  est  praeter  hominem. 
Quod  non  concludat  vi  formae,  patebit,  si  materiam  mutaveris  in  hunc  modum: 
Omne  animal  rationale  est  substantia.  Atqui  aliqua  substantia  caret  ratione. 
Ergo  aliquod  animal  rationale  caret  ratione.  Sit  syllogismus :  Tullius  patriam 
servavit.  Atqui  Tullius  mittitur  in  exilium.  Ergo,  qui  patriam  servavit,  mit- 
titur  in  exilium.  Estne  recta  conclusio  isthaec?  Est  sane,  quia  medius  ter- 
minus,  Tullius,  quum  sit  singularis,  sumitur  semper  secundum  totam  exten- 
sionem  et  aequivalet  universali.     Itaque  rectus  est  syllogismus :  Deus  est  iustus. 


1  Cfr.  Tongiorgi,  Instit.  log.  n.  240. 

Atqui  Deus  est  naturae  auctor.  Ergo  naturae  auctor  est  iustus.  Falsus  autem 
est  syllogismus ,  si  quis  theologus  sic  ratiocinari  velit  de  Trinitatis  mysterio : 
Deus  est  Pater.  Atqui  Deus  est  Filius.  Ergo  Pater  est  Filius.  Nam  hic  ac- 
cipitur  essentia  divina,  quae  quidem  est  una,  sed  tamen  tribus  Personis  com- 
municabilis. 

Contra  quintam  videntur  nonnunquam  ambae  affirmantes  generare  ne- 
gantem ;  velut  quum  dico :  Aeternitas  est  „nuncil  permanens.  Atqui  tempus  est 
„nuncu  fiuens.  Ergo  aeternitas  non  est  tempus.  Sed  quivis  videt,  syllogismum 
inde  consequentiam  habere,  quia  alterutra  praemissa  affirmativa  negativae  aequi- 
valet.  Loco  enim  huius:  Aeternitas  est  nunc  permanens,  dicere  licebit:  aeterni- 
tas  non  est  nunc  fiuens. 

Contra  sextam  regulam  in  hoc  syllogismo  vere  et  recte  concludente 
praemissa  utraque  negativa  est:  Qui  non  colit  Deum,  non  erit  salvus.  Atqui 
impius  non  colit  Deum.     Ergo  impius  non  erit  salvus.     Vel  generalius  : 

Quod  non  est  M,  non  est  P. 

Atqui  S  non  est  M. 

Ergo  S  non  est  P. 
Quae  res  ipsi  Scoto  tam  evidens  fuit,  ut  hanc  regulam  reiiceret.  Verum 
iam  longe  ante  haec  dubitandi  ratio  animadversa  erat  atque  soluta1.  Minor 
enim  propositio  intelligi  debet  affirmativa,  ita  ut  particula  „non"  non  afficiat 
copulam ,  sed  trahatur  ad  praedicatum.  Hoc  modo  syllogismus ,  ut  par  est, 
tribus  terminis  constituitur.  In  syllogismo  supra  posito  terminus  medius  est 
„non  colens  Deumu,  qui  in  utraque  praemissa  inveniri  debet.  In  minore  autem 
non  inesset  hic  terminus  medius,  si  non  exponeretur  minor  hoc  modo:  impius 
est  „non  colens  Deum". 

Contra  septimam  regulam  saepissime  conclusio  meliorem  partem  sequi 
videtur.  Ita  recte  concluditur:  Nulla  virtus  non  est  laudanda.  Atqui  pietas 
est  virtus.  Ergo  pietas  est  laudanda.  Sed  respondendum  est,  praemissam  maiorem 
re  esse  affirmativam. 

Deinde :  Fide  divina  constat,  homines  omnes  peccato  originali  infectos  esse. 
Atqui  per  historiam  constat,  Ciceeonem  hominem  fuisse.  Ergo  fide  divina 
constat,  Ciceeonem  peccato  originali  infectum  fuisse.  Respondeo :  Ciceeonem 
peccato  originali  infectum  fuisse ,  si  consideratur  ut  ex  praemissis  duabus  con- 
clusum  et  deductum,  non  potest  credi  fide  divina.  Si  autem  alia  ratione  ac- 
cipiatur,  fide  divina  credi  potest;  qua  de  re  suo  loco  dicendum  erit. 

Contra  octavam  regulam  quae  oriuntur  dubitationes,  facile  dissolvuntur. 
Exemplo  sit  syllogismus :  Aliquae  oestiae  sunt  aves.  Atqui  aliquae  aves  sunt 
natantes.  Ergo  aliquae  bestiae  sunt  natantes.  Qui  syllogismus ,  etsi  habet 
utramque  praemissam  particularem ,  conclusionem  habet,  quae  est  vera  ratione 
materiae;  qui  tamen  ratione  formae  non  magis  recte  concludit  quam  hic: 
Aliqua  animalia  sunt  pulcra.  Atqui  aliqua  pulcra  sunt  aedificia.  Ergo  aliqua 
animalia  sunt  aedificia.  Altero  exemplo  sit  hic:  Aliqui  numeri  inter  se  additi 
aequant  numerum  20.  Atqui  aliqui  numeri  inter  se  multiplicati  aequant 
numerum  20.  Ergo  aliqui  numeri  inter  se  additi  aequant  aliquos  numeros 
inter  se  multiplicatos.     Sed  in  his  et  similibus   aequationibus   terminus   medius 


1  Cfr.  Boeth.  ad  1.  de  interpretat.     Prantl,    Gesch.  der  Logik   I.   p.  555. 

vim  habet  singularem.  Unde  in  hoc  genere  syllogismus  rectus  est,  sicut  etiam 
recte  quis  concluderet:  Aliquis  apostolus  est  Iudas.  Atqui  aliquis  proditor  est 
Iudas.     Ergo  aliquis  apostolus  est  proditor. 

156.  Argumentationis  genera  varia.  Argumentatio  generatim 
vocatur  argumentum  unum  vel  argumentorum  series ,  in  quibus 
alicuius  propositionis  veritas  modo  legitimo  ex  aliis  propositionibus 
eruitur.  Haec  si  ex  evidentibus  praemissis  veritatem  aliquam  evi- 
dentem  efficit,  demonstratio  appellatur. 

Praeter  argumentationem  demonstrativam  est  etiam  p  r  o- 
babilis,  quae  ex  utra.que  vel  alterutra  praemissa  probabili  con- 
clusionem  ducit,  i.  e.  ex  praemissa,  quae  in  experientia  communiore 
nititur  atque  ita  ab  omnibus  vel  compluribus  sapientioribus  ut  vera 
habetur.  Is  ab  Aristotele  syllogismus  dialecticus  est  vo- 
catus,  eo,  quod  de  conclusione,  ad  quam  adducit,  in  utramque  par- 
tem  disputari  potest1. 

Demonstratio  igitur  ab  argumentatione  probabili  non  differt 
forma,  sed  materia,  quatenus  habet  praemissas  certas  et  evidentes. 

Propositiones  omnes,  quae  in  argumentatione  recurrunt,  ad 
quasdam  propositiones  reducuntur,  quae  primae  sunt  et  ideo  prin- 
cipia  vocantur.  Sicut  argumentationes  probabiles  principiis  pro- 
babilibus  innituntur,  ita  demonstrativae  ad  principia  certa  et  evi- 
dentia  reducantur,  necesse  est. 

Omnis  autem  argumentatio  a  quaestione  incipit.  Initio 
igitur  clare  enuntiandum  est,  quid  proponatur  aut  ut  inveniendum, 
aut  saltem  ut  inquirendum.  De  qua  quaestione  hae  sunt  regulae : 
ut  singula  quaestionis  vocabula,  quantum  necesse  est,  accurate  d  e- 
finiantur,  ut  ipsa  quaestio  in  varias  partes,  si  opus  est,  clare 
dividatur,  ut  secundum  singulas  partes  ordinetur  et  ex  ordine 
ita  disponatur,  ut  illa,  quae  ex  rei  natura  prius  probanda  sint, 
prius  ponantur. 

Scholion.  Hoc  loco  vocabula  quaedam  indicanda  sunt,  quae  nonnunquam 
adhibentur,  quum  de  argumentationibus  agitur. 

Quaestionem  iam  diximus  esse  illam  veritatem,  quae  ut  disquirenda 
aut  invenienda  proponitur.  Quae  definitur :  in  dubitationem  ambigui- 
tatemqueadducta  enuntiatio.  Omnis  igitur  positio  concludenda  quaestio 
est,  si  sub  forma  dubitationis  initio  praemittitur.  Quaestio  omnis  duabus  par- 
tibus  constituitur,  quarum  altera  subiectum  est,  quod  datum  appellatur 
sive  concessum;  altera  praedicatum,  quod  quaesitum  vocatur  vel  p  a  s  s  i  o. 
Et  quaestio  esse  potest  universalis  ,  ut  quum  quis  quaerat ,  sitne  virtus  ante- 
ponenda  opibus ,  aut  particularis :  sitne  aliquis  pauper  felix,  aut  singularis : 
hauseritne  Socrates  cicutam  innocens. 

1  L.  1  topic.  c.  1. 


4.    Praenotiones  methodicae.  177 

Axioma  sive  „dignitas",  si  accipiatur  latius,  est  omnis  propositio  inde- 
monstrabilis ,  cuius  veritas  ex  solis  terminis  inspectis  patet ,  cuiusmodi  sunt : 
Prius  est  Esse  quam  Operari ,  vel  Facta  infecta  fieri  non  possunt,  vel  Non  est 
effectus  sine  causa.  Axiomata  ut  plurimum  sunt  propositiones  analyticae;  si 
propositiones  syntheticae  sunt,  axiomata  experimentalia  vocari  solent. 
Facillime  et  clarissime  ex  suis  terminis  illucescunt  illa  axiomata,  quae  prin- 
cipi»  rationis  vocari  solent.  De  numero  axiomatum  non  constatj  et  saepe 
dubitatum  est,  utrum  aliqua  veritas  axiomatis  instar  habenda  sit  necne.  Ita 
antiquitus  iam  aliqui  nonnulla  „demonstrare"  conati  sunt ,  quae  Euclides 
„axiomata"  habuitj  alii  nonnulla  axiomatis  annumeranda  esse  dixerunt,  quae 
Euclides  demonstrationis  indigere  dixerat. 

Axioma,  si  accipiatur  pressius,  illud  tantum  princlpium  vocatur,  quod 
omni  scientiae  commune  est,  ut  totum  esse  maius  sua  parte. 

Maxima1,  quae  paulo  latius  patet  quam  axioma,  est  propositio,  quam 
homines  ut  veram  admittere  solent.  Unde  non  solum  axiomata  in  numero 
maximarum  habentur,  sed  propositiones  omnes,  quae  summa  probabilitate  sunt 
verae,  ut  est  illa:  Id  quod  plurimi  eorum,  qui  in  aliqua  arte  periti  sunt ,  pro 
re  vera  et  certa  haoent,  id  verum  et  certum  esse  debet.  Quae  sententiae  „ma- 
ximae"  vocantur,  quia  unaquaeque  earum  plurimarum  sententiarum  abundans 
fons  est,  quae  tamquam  principia  ad  arguendum  sumi  possint. 

Lemma  sive  sumptio  vel  porisma  est  propositio,  quam  in  alia  disciplina 
probatam  esse  supponunt  ut  discenti  notam  et  acceptam. 

Theorema  est  propositio  theoretica  demonstrabilis,  quae  quum  nondum 
explorata  sit,  consideratione  digna  apparet  et  solvenda  suscipitur. 

Problema  pressius  acceptum  est  propositio  practica  demonstrabilis ; 
saepe  tamen  problema  latius  accipitur,  et  est  quaestio,  quae  veritatem  quamlibet 
inveniendam  enuntiat  sub  forma  dubii,  et  propterea  per  quaestionem  duplicem 
proferri  solet:  Estne  ita  necne? 

Corollarium  est  propositio,  cuius  veritas  ex  data  definitione  vel  ex 
veritate  iam  probata  sponte  fiuit,  neque  ullius  demonstrationis  ulterioris  indiget. 
Vix  non  semper  in  corollario  declaratur,  aliquid  in  thesi  posita  implicite  esse 
affirmatum  atque  probatum. 

Scholion  id  omne  vocatur,  quod  rei  principaliori ,  quae  iam  explicata 
est,  ut  secundarium  quid  ulterioris  illustrationis  gratia  subiungitur.  In  scholiis 
igitur  vel  declarantur  obscura,  vel  respondetur  ad  dubia,  vel  utilitas  ususque 
doctrinae  exponitur,  vel  historia  et  fontes  inventorum  indicantur,  vel  denique 
lector  utiliter  de  quibusdam  admonetur. 

157.  Indicantur  nonnulla  axiomata,  theoremata,  maximae.  Rem 
haud  inutilem  effecisse  videntur  nobis  veteres  illi  magistri,  qui 
studiosae  iuventuti  proposuerunt  multa  philosophorum  dicta,  quorum 
in  studiis  et  disputationibus  iam  aliquis  usus  esse  possit.  Quorum 
exemplum  nobis  aliquo  modo  imitari  liceat2. 

1  Hoc  Latino  „maximarumu  nomine  primus  Boethius  (sequens  Themistiun) 
pronuntiata  illa  sive  propositiones  universales  vocavit. 

2  Quae  sequuntur,  maximam  partem  ex  libellis  tracta  sunt  Georgii  Reeb, 
S.  I. ,   Distinctiones  et  axiomata  philosophica.    Colon.  1682;    Henrici  Marcelli, 

Axiomatis  annumeranda  sunt:  Posita  causa  ponitur  effectus,  et  sublata 
causa  tollitur  effectus.  Causa  causae  est  et  causa  causati.  Conditio  conditionis 
est  conditio  conditionati.  Causa  materialiter  sumpta  prior  est  effectu.  Causa 
in  actu  et  effectus  in  actu  sunt  simul.  Causa  in  potentia  et  effectus  in  potentia 
sunt  simul.  Posita  materia  potest  fieri  effectus;  sublata  materia,  fieri  non 
potest.  Quanto  causa  est  altior,  tanto  est  universalior.  Causa  nt/bilior  est 
suo  effectu.  Propter  quod  unumquodque  tale,  et  illud  magis.  Causa  quo 
altior,  eo  communior.  Omne  unum  in  multis  ab  una  oportet  esse  causa. 
Nullus  effectus  est  nobilior  suis  causis.  Nulla  causa  vi  sua  edere  potest 
effectum  se  nobiliorem.  Effectus  sequitur  debiliorem  partem  suae  causae. 
Effectus  gerit  similitudinem  suae  causae.  Quorum  causae  bonae  sunt,  ipsa  sunt 
bona.  Si  radix  in  vitio  est,  et  rami.  Idem  non  potest  efficere  seipsum.  Ab 
insufficiente  fit  nibil.  Ex  nibilo  fit  nibil.  In  nihilum  nihil  potest  resolvi.  Qui 
dat  Esse,  dat  etiam  consequentia  ad  Esse.  Nemo  dat,  quod  non  habet.  Posito 
effectu  ponitur  causa.  Cuius  productio  bona  est,  ipsum  quoque  bonum  est. 
Cuius  corruptio  bona  est,  ipsum  malum  est.  Unum  quodque  agit,  secundum 
quod  est  actu.  Actionis  non  est  actio.  Nihil  reducitur  de  potentia  ad  actum, 
nisi  per  aliquod  ens  in  actu.  Actus  non  tollit  potentiam,  sed  perficit.  Esse 
est  propter  Operari.  Essentiae  sunt  in  indivisibili.  Eadem  est  ratio  totius  et 
partis.  Idem  est  principium  constituens  rem  in  Esse  proprio,  et  distinguens 
eam  a  quolibet  alio.  Omne  quod  est,  dum  est,  necesse  est  esse.  Omne  prius 
dicit  ordinem  ad  posterius.  Necesse  est,  ut  quidquid  est,  alicubi  sit.  Idem 
est  sibi  ipsi  aequale.  Quae  eidem  aequalia  sunt,  et  inter  se  sunt  aequalia.  Si 
ab  aequalibus  demimus  aequalia,  residua  sunt  aequalia.  Omnis  numerus  est  aut 
par  aut  impar.  Indivisibile  additum  indivisibili  non  facit  maius.  Omne  ens 
aut  substantia  est  aut  accidens.  Accidens  supponit  ens,  substantia  facit.  Nihil 
accidit  alicui,  priusquam  sit,  sed  postquam  est.  Substantia  non  fit  ex  non- 
substantiis. 

Verum  vero  non  est  contrarium.  Contrariorum  eadem  est  ratio.  Con- 
trariorum  contrariae  sunt  causae.  Contrariorum  eadem  est  scientia.  Posito 
uno  contrariorum  tollitur  alterum.  Contradictio  in  adiecto  seipsam  dirimit.  Qui 
nimium  probat,  nihil  probat.  Duplex  negatio  affirmat.  Facta  non  probantur. 
Quaerere  rationem  et  Dimittere  sensum  infirmitas  est  quaedam  intellectus.  Deus 
et  natura  nihil  faciunt  frustra.  Frustra  fit  pluribus,  quod  fieri  potest  pauciori- 
bus.  Entia  non  sunt  multiplicanda  sine  necessitate.  Frustra  est  potentia,  quae 
non  potest  redigi  in  actum.  Quod  abundat,  non  vitiat.  Bonum  est,  quod  omnia 
appetunt.  Omne  ens  est  bonum.  Bonum  est  communicativum  sui.  Bonum 
naturaliter  prius  est  quam  malum.  Si  finis  est  possibilis,  possibilia  sunt  media. 
Po3ita  intentione  finis  eligenda  sunt  mcdia.  Bonum  ex  integra  causa,  malum 
ex  quolibet  defectu.  Virtus  est  dispositio  perfecti  ad  optimum.  Nihil  volitum 
nisi  praecognituni.  Ignoti  nulla  cupido.  Quidquid  repugnat  consequenti,  re- 
pugnat  antecedenti.  Denominatio  fit  ab  actu.  Esse  est  melius  quam  Non-esse. 
Magis  et  minus  non  mutant  speciem.  Obiecta  priora  sunt  potentiis  et  opera- 
tionibus  (i.  e.  secundum  intentionem).  Quodlibet  est  aut  non  est.  Proprium 
sequitur  et  arguit  naturam. 

S.  I. ,  Principia  generalia  scientiarum.  Colon.  1658.  Inter  sententias,  quae  se- 
quuntur,  reperies,  quae  ambiguitate  laborant  et  distinguentis  ingenii  acumen 
postulant. 

158.  Theoremata  esse  possunt :  Abstrahentium  non  est  mendacium.    Uno 

absurdo  dato  sequuntur  plura.  Ab  impossibili  sequitur  quodlibet.  Accessorium 
non  vitiat  naturam  sui  principalis.  Accidentia  primo  insunt  substantiis  sin- 
gularibus.  Accidens  de  subiecto  in  subiectum  migrare  non  potest.  Accidens 
est  entis  ens.  Accidens  uni,  alteri  non  est  substantia.  Quod  advenit  enti  in 
actu,  esfc  accidens.  Actio  in  distans  repugnat.  Omnis  actio  est  a  propor- 
tione  maioris  inaequalitatis.  Actiones  sunt  suppositorum  (i.  e.  singularium 
per  se  existentium).  Actiones  omnes  versantur  circa  singularia.  Actus  et  po- 
tentia  debent  esse  in  eodem  genere.  Actus  prior  est  potentia.  Actus  et  po- 
tentia  non  constituunt  multa,  sed  unum.  Admiratio  signum  est  ignorantiae. 
Sapiens  non  miratur.  Agens  et  patiens  debent  esse  simul.  Agentia  naturalia 
agunt  uniformiter.  Omne  agens  naturale  operatur  secundum  dispositionem  sub- 
iecti.  Omne  agens  reagendo  repatitur.  Omne  agens  intendit  assimilare  sibi 
passum.  Omne  agens  agit,  quantum  est  actu.  Agere  nobilius  est  quam  pati. 
Nihil  agit  in  corruptionem  sui.  Nihil  agit  in  seipsum.  Nihil  agit  ultra  suam 
speciem.  Modus  operandi  sequitur  modum  essendi.  Appetitus  ad  res  est,  cog- 
nitio  a  rebus.   Id,  quod  propter  se  appetitur,  melius  est,  quam  quod  propter  aliud. 

Ars  supponit  naturam.  Ars  incipit,  ubi  natura  desinit.  Neque  natura 
neque  ars  deliberat.  Experientia  singularium  est,  ars  universalium.  Auctoritas 
negativa  nihil  probat.  Bonum  et  malum  sunt  in  rebus,  verum  et  falsum  in  in- 
tellectu.  Defectu  essentiae  nihil  est  malum.  Nemo  bonus  sibi  soli  est.  Unum- 
quemque  oportet  supponere  esse  bonum,  donec  probetur  esse  malus.  Bonum 
commune  bono  privato  praeferendum  est.  Bonum  totius  est  bonum  partium. 
Omne  bonum  particulare  tendit  ad  complementum  boni  totalis.  Eo  res  quae- 
piam  est  melior,  quo  peius  eius  contrarium.  Maiori  bono  maius  malum  oppo- 
nitur.  In  mathematicis  non  est  bonum  nec  melius.  Melius  est  facere  bonum 
quam  omittere  malum.  Bonum  hominis  est,  secundum  rationem  esse.  Nemo 
bonus  nisi  solus  Deus.    In  bonis  actus  praeferendus  est  potentiae,  non  in  malis. 

Causae  sunt  sibi  mutuo  causae.  Idem  potest  esse  causa  contrariorum  effec- 
tuum.  Eiusdem  effectus  esse  possunt  plures  causae.  Diversorum  effectuum  di- 
versae  sunt  causae.  Causae  secundae  non  agunt  nisi  motae  a  prima.  Quidquid 
est  in  effectu,  est  in  causa.  Qui  rem  facit,  est  opus  quodammodo  ipsum.  Qui 
trahit  truncum,  trahit  ramos.  Qui  dat  formam,  dat  consequentia  ad  formam. 
A  quo  res  habet  Esse,  ab  eodem  habet  magis  et  minus.  Non  simul  domus  et 
aedificatur  et  corrumpitur.  Quae  fiunt  semper  vel  ut  plurimum,  non  fiunt  casu. 
Generatio  unius  est  corruptio  alterius.  Cognitio  suum  obiectum  supponit.  Iles 
tantum  est  cognoscibilis ,  quantum  est  ens.  Eadem  sunt  principia  cognoscendi 
et  essendi.  Cognitio  concentum  postulat.  In  simplicibus  aut  totum  cognoscitur 
aut  totum  ignoratur.  Modus  cognoscendi  sequitur  modum  essendi.  Obiecta 
praenoscuntur  actibus,  et  actus  potentiis.  Ille  nihil  scit,  qui  nihil  didicit.  Nihil 
est  in  intellectu,    quod   non   prius    fuerit  in  sensu.     Intentio  est  oculus  mentis. 

Imaginari  possumus,  quod  volumus,  non  autem  opinari.  Intellectus  exten- 
sione  fit  practicus.  Voluntas  tantam  vim  habet  ad  volendum,  quantam  intellectus 
ad  intelligendum.  Intellectus  intelligendo  fit  omnia.  Contraria  non  possunt  esse 
simul  in  eodem  subiecto.  Contraria  contrariis  curantur.  Ex  contrariis  omnia 
fiunt.  Quidquid  convenit  definitioni,  convenit  definito.  Unius  rei  una  est  tan- 
tum  definitio.  Dialecticus  definit  per  formam,  physicus  praeterea  per  materiam. 
Determinans  et  determinatum  sunt  idem  numero.  Deus  non  facit  nisi  bona. 
Omne   scitum    a   Deo    est   necessarium.     Maximum    creaturae   ornamentum    est, 

creatorem  imjtari.  Ens  quanto  est  perfectius,  tanto  operatur  nobilius.  Omne 
ens  habet  aliquam  propriam  actionem.  Error  non  potest  esse  scientia.  Aversio 
initio  modica  a  veritate,  procedentibus  longe  fit  decies  millies  maior.  Finis  est 
causa  causarum.  Suo  quidque  fine  definitur  et  determinatur.  Primum  in  in- 
tentione  est  ultimum  in  executione.  Ius  ad  finem  dat  ius  ad  media.  Nemo  in- 
tendens  malum  operatur.  Deterius  semper  est  melioris  gratia.  Finis  in  prac- 
ticis  respondet  principiis  in  speculativis.  Infinito  non  est  maius.  Infmitum 
esse  non  potest  ex  finitis.  Infinitum  est,  cuius  semper  aliquid  accipere  est  extra. 
In  infinitum  nullus  est  in  rebus  processus.  Desideria  crescunt  in  infinitum.  Rei 
finitae  ad  infinitam  nulla  est  proportio.     Intus  existens  prohibet  extraneum. 

Magnum  et  parvum  dicuntur  respective.  Quidquid  movetur,  ab  alio  movetur. 
Movens  et  motum  sunt  simul.  Prius  est  movere  quam  moveri.  Motus  non  fit 
in  instanti.  Natura  refugit  imperfectum.  Natura  non  deficit  in  necessariis. 
Natura  determinatur  ad  unum.  Natura  incipit  ab  imperfectioribus.  Opus  na- 
turae  est  opus  intelligentiae.  Natura  uno  ad  plura  utitur.  Natura  delectatur 
paucissimis.  Ex  necessario  sequitur  necessarium.  Necessitas  legem  non  habet. 
Perfectum  prius  est  natura  imperfecto.  Infimum  supremi  perfectius  est  supremo 
infimi.  Medium  est  nobilius  extremis.  Potentia  cognoscitur  ex  operationibus. 
Quidquid  potest  virtus  inferior,  potest  etiam  superior.  Qui  potest  id,  quod  est 
maius,  potest  etiam  id,  quod  est  minus.  Primum  in  unoquoque  genere  est  causa 
reliquorum.  Primum  in  unoquoque  genere  est  mensura  ceterorum.  Idem  non 
potest  esse  principium  oppositorum.  Eiusdem  rei  non  debent  esse  plura  prin- 
cipia.  Contra  negantes  principia  non  est  disputandum.  Principium  meriti  non 
cadit  sub  meritum.  Quidquid  recipitur,  ad  modum  recipientis  recipitur.  Scientia 
omnis  supponit  sua  principia.  Omnis  scientia  virtute  continetur  in  suis  prin- 
cipiis.  Singularium  non  est  scientia.  Scientia  scientiam  confirmare  debet. 
Nihil  scitur  nisi  verum.  De  ente  per  accidens  non  est  scientia.  Quemadmodum 
se  habet  scientia  ad  scibile,  ita  se  habet  sensus  ad  sensibile.  Simile  non  agit 
in  sibi  simile.  Quidquid  fit,  fit  a  sibi  simili.  Quod  de  uno  similium  valet, 
valet  de  ceteris.  Simile  simili  gaudet.  Simpliciora  sunt  priora.  Quo  simpli- 
cius,  eo  melius.  Totum  est,  cui  nihil  deest.  Totum  non  cognoscitur  ignoratis 
partibus.  Totum  capit  naturam  suarum  partium.  Et  pars  est  in  toto,  et  totum 
in  suis  partibus.  Unumquodque  resolvitur  in  ea,  ex  quibus  constat.  Qui 
totum  dicit,  nihil  excludit.  Omnis  pars  naturaliter  plus  diligit  totum  quam 
seipsam.  Unum  est  indivisibile.  Idem  est  principium  unitatis  et  identitatis. 
Ex  ente  et  ente  fit  unum  per  accidens.  Verum  vero  non  est  contrarium.  Ve- 
ritas  consistit  in  indivisibili.  Multa  videntur  et  non  suut.  Si  id,  quod  minus 
verisimile  est,  verum  est,  erit  etiam  id,  quod  est  magis  verisimile.  Cum  veris 
vera  conspirant,  a  falsis  cito  discrepant !.     Violentum  nullum  perpetuum. 

159.  „Maximis"  annumerari  possunt:"  Affirmanti  incumbit  probandi  onus. 

Nihil  tam  est  absurdum.  quod  non  inveniat  patronum.  Prior  tempore  potior 
iure.  Consuetudo  est  altera  natura.  Anima  magis  est,  ubi  amat,  quam  ubi 
animat.  Impar  invenitur  ad  singula,  qui  confusa  mente  dividitur  ad  multa. 
Accusans  melior  vult  esse  eo,  qui   accusatur.     Denominatio    fit    a   potiore.    Ne- 


1  Id  ab  Aristotele  hoc  modo  dicitur:  Aet  -av  76  d/.r^e;  ctjto  eocuTtij  6jj.g- 
AoyoOuevov  elvat  rcaVqg.  (L.  1  analyt.  pr.  c.  32,  47  a,  8.)  Tqi  uev  yap  ctXrjOet  rcovra 
auvaSet  r«  brcapYOVTO,  tqi  Se  d/eu&et  tavfo  otctcpiovet'.  (L.  1  eth.  Nic.  c.  8,  1098  b,  11.) 

cessitas  non  habet  legem.  Unica  auri  uncia  praestat  omni  plumbo  possibili. 
Arbitrum  oportet  utriusque  partis  causam  cognoscere.  Ars  non  habet  osorem 
nisi  ignorantem.  Virtus  est  in  meclio.  Bene  vixit,  qui  bene  latuit.  Bonus  vir 
semper  tiro.  Dimidium  facti,  qui  bene  coepit,  habet.  Docendo  discimus.  Duo 
si  faciunt  idem ,  non  est  idem.  Errare  humanum  est.  Non  vocabulorum  opi- 
ficem,  sed  rerum  inquisitorem,  oportet  esse  sapientem.  Plus  valet  decem  bonorum 
virorum  sententia  quam  totius  multitudinis  imperitae.    Ex  ungue  disce  leonem. 

Homo  sum,  humani  nihil  a  me  alienum  puto.  Longum  est  iter  per 
praecepta.  Multum,  non  multa.  Non  scholae,  sed  vitae  discimus.  Qui  proficit 
in  litteris  et  deficit  in  moribus,  plus  deficit,  quam  proficit.  Qui  tacet,  consentire 
videtur.  Quot  capita,  tot  sensus.  Principiis  obsta,  sero  medicina  paratur.  Quid 
sit  futurum  cras,  fuge  quaerere.  Trahit  sua  quemque  voluptas.  Naturam  ex- 
pellas  furca,  tamen  usque  recurret.  Vis  consilii  expers  mole  ruit  sua.  Audiendo 
magis  quam  legendo  recreatur  homo.  Communia  non  curantur.  Melior  est 
testis  oculatus  unus  quam  auriti  decem.  In  repentinis  actio  fit  ex  praeexi- 
stente  habitu.  Superbiae  est,  nunquam  velle  mutare  consilium.  Nemo  bene 
iudicat  in  causa  propria.  Etiam  post  malam  segetem  serendum  est.  A  con- 
stantia  alienum  non  est  servire  tempori.  Qui  claudo  cohabitat,  claudicare  discit. 
Optima  discuntur  ab  optimis.  Bona  distinctio  est  difficultatis  solutio.  Solvere 
vinculum  nemo  potest,  qui  nodum  ignorat.  Dubitatio  primus  ad  scientiam 
gradus  est.  Qui  non  dubitat,  ille  aut  nihil  scit,  aut  omnia  intelligit.  Annosa 
vulpes  non  facile  capitur  laqueo.  Antiquissimum  quodque  verissimum  est. 
Vox  populi  vox  Dei.  Imprudentis  est,  niti  contra  torrentem.  Qui  cito  credit, 
cito  decipitur.  Homo  est  parvus  mundus.  Non  omnes,  qui  habent  citharam, 
sunt  citharoedi.  Omnis  peccans  est  ignorans.  Affectus  animi  sequuntur  appre- 
hensionem  phantasiae.  Melior  est  exercitus  cervorum  duce  leone  quam  leonum 
duce  cervo.  Nemo  damnari  debet,  antequam  audiatur.  Quilibet  iudicat,  prout 
affectus  est.  Loquendum  ut  multi,  sapiendum  ut  pauci.  Veritatis  est  simplex  oratio. 

Opinionibus  prudentum  assentiendum  ut  demonstrationibus.  Pueri  magis 
sequuntur,  quae  vident,  quam  quae  audiunt.  Dum  vitant  stulti  vitia,  in  con- 
traria  currunt.  Arcus  semper  intentus  rumpitur.  Omnia  praeclara  tam  difficilia 
quam  rara.  Amissum  quod  nescitur,  non  amittitur.  Sapientis  est,  non  discep- 
tare  de  nominibus.  Eventus  stultorum  magister  est.  Indisciplinati  est,  quaerere 
argumenta,  ubi  argumenta  non  requiruntur.  Sensus  fenestrae  sunt  animae. 
Sensus  non  delectatur  extremis.  Similitudo  est  causa  deceptionis.  Quales  amicos 
quisque  habet,  talem  esse  scias.     Nulla  re  magis  quam  desperatione  desipimus. 

Exemplorum  non  requiritur  veritas,  sed  claritas.  Laboriosa  sunt  figmenta 
mendacii.  Veritas  odium  parit.  Ubicunque  est  violentia,  ibi  est  etiam  renitentia. 
Omne  nimium  vertitur  in  vitium.  Virtus  pressa  prementem  opprimit.  Virtus 
unita  fortior  seipsa  dispersa.  Caecus  non  iudicat  de  coloribus.  Novis  rebus 
inventis  nova  licet  invenire  vocabula.  Metaphorae  non  sunt  adhibendae  in 
doctrina  demonstrativa.  In  usu  loquendi  vulgi  consuetudo  servanda  est.  Discere 
omnia  certissima  est  ad  nihil  sciendum  via.  Cito  ad  naturam  ficta  redeunt 
suam.  Cuivis  potest  accidere,  quod  cuiquam  potest.  Discipulus  est  prioris 
posterior  dies.  Nimium  altercando  veritas  amittitur.  Nisi  per  te  sapias,  fru- 
stra  sapientem  audias.  Quod  quisque  amat,  laudando  commendat  sibi.  Pares 
cum  paribus  facillime  congregantur.  Sequitur  patrem  sua  proles.  Quem  saepe 
transit  casus,  tandem  invenit.  Antiqua  est  veritas,  novitium  et  temporale  men- 
dacium.     Fallunt  homines  saepe,  falluntur  saepius,   saepissime  se  falli  nesciunt. 

Laborant  homines  in  discendo,  et  brevia  non  valent  intelligere,  et  prolixa  non 
amant  legere.  Illud,  quod  ignorat  medicina,  non  curat.  Proprium  humani  in- 
genii  est,  odisse,  quem  laeseris.  Decipit  exemplar  vitiis  imitabile.  Amans, 
quid  cupiat,  nescit;  quid  sapiat,  non  videt.  Etiam  capillus  unus  habet  um- 
bram  suam.  Iucundum  nihil  est,  nisi  quod  reficit  varietas.  Ne  quaeras  lanam 
ovis  a  capra.  Stultus  ut  luna  mutatur.  Sincerum  est  nisi  vas ,  quodcunque 
infundis,  acescit.  Est  captu  facilis  turbata  piscis  in  unda.  Multi  rixantur  de 
lana  saepe  caprina.  Ex  hoc  absurdo,  quod  Deum  non  cognoscas,  sequitur  hoc 
absurdius,  quod  nec  ames,  et  illud  absurdissimum ,  quod  in  aeternum  ab  illo 
separatus  esse  velis. 

160,  Inductio,  analogia,  hypothesis.  Hactenus  quidem  de  argu- 
mentationibus  deductivis  diximus,  quae  sunt  argumentationes  vi 
huius  vocis  pressius  accepta,  in  quibus  particulare  quidpiam  ex 
universalioribus  accurate  deducitur.  Sunt  praeterea  etiam  aliae 
argumentationes,  quibus  aliqua  res  probari  possit. 

Inductio  (i-ayarpr^)  est  argumentatio,  per  quam  de  subiecto 
universali  concludimus  id,  quod  de  inferioribus  eius  singulatim  ex- 
perientia  docente  affirmavimus  vel  negavimus  (n.  105);  velut:  Senes, 
viri,  iuvenes,  adolescentes ,  pueri,  infantes  moriuntur.  Ergo  omnis 
aetas  moritur. 

Analogia  (vel  potius  argumentatio  ex  analogia)  ea  est 
operatio,  qua  ex  observatis  et  cognitis  ad  non  observata  atque 
ignota  propter  similitudinem  concludendo  pervenimus.  Ad  ana- 
logiam  referuntur  quasi  duae  species :  similitudo  et  exemplum 
(lrocpaSsiYfia).  Similitu  dinem  adhibemus,  quum  proprietates  vel 
effectus  vel  causas  unius  analogi  ex  .iis,  quae  alterius  sunt,  co- 
gnoscere  volumus ,  velut  quum  quis  ex  conditionibus ,  quae  ad 
navem  recte  gubernandam  in  nauarcho  requiruntur,  conditiones 
colligit,  quae  ad  rempublicam  administrandam  sint  necessariae. 
Exemplo  ab  una  re  gesta  ad  aliam  similem  ob  paritatem  ra- 
tionis  congruo  modo  concludimus;  sicut  illud  Augustini:  Potuerunt 
illi  et  illae;  ergo  et  tu  poteris.  Quod  si  res  non  facta,  sed  ad  iu- 
vandum  intellectum  ficta  sit,  exemplum  parabola  dicitur. 

Ad  argumentationem  ex  analogia  reducitur  etiam  illa,  quae  a 
proportionalitate  trahitur,  qua  ab  una  proportione  nobis  nota 
aliam  proportionem  non  compertam  inferimus. 

Hypothesis  est  propositio,  cuius  veritas  nondum  demon- 
strata  est,  quae  tamen  interim  sumitur  tamquam  vera,  quia  aliqua 
facta  commode  explicat. 

Sed  harum  rerum  diligens  explicatio  aliud  in  tempus  dif- 
ferenda  est. 

In  omni  autem  argumentandi  genere  a  petitione  principii  cavendum 
est  et  a  circulo  vitioso.  Petitionem  principii  committit ,  qui  tan- 
quam  principium  argumentationis  ponit,  quod  probandum  est,  ita  ut  idem  prop- 
ter  idem  ostendatur.  In  circulo  vitioso  ille  versatur ,  qui  duarum ,  quae 
probandae  sunt,  propositionum  priorem  posteriore  probat,  probaturus  deinde 
hanc  posteriorem  illa  priore. 

Sed  de  argumentationis  vitiis  paulo  accuratius  dicendum  est. 

161.  .  Fallacia  vel  SOphisma.  Fallacia  apud  logicos  vocatur 
argumentationis  vitium.  Hoc  vitio  infecta  argumentatio  sophisma 
vocatur,  si  veri  speciem  prae  se  fert,  et  sub  veri  specie  adhibetur, 
ut  ad  falsum  et  absurdum  incauti  adducantur.  Et  fallaciae  partim 
in  verbis,  partim  in  rebus  habent  fundamenta. 

Praecipua  verborum  vel  dictionis  (-rrapa  ->jv  Xsctv)  sophis- 
mata  sunt  haec: 

lo  Aequivocatio  (ojxcovojxia)  est  unius  nominis  diversa  signifi- 
catio,  velut  quum  quis  hoc  modo  concludit:  Taurus  mugit.  Atqui 
Taurus  est  mons.     Ergo  mons  mugit. 

2o  Amphibologia  sive  ambiguitas  non  unius  vocabuli,  sed 
orationis  ambiguitate  nititur,  quod  in  antiquis  paganorum  oraculis 
saepe  contigisse  legimus;  velut  quum  Pyrrho  quaerenti,  possetne 
Romanos  superare,  responsum  est:  Aio  te,  Aeacida,  Romanos  vin- 
cere  posse;  id  quod  et  Pyrrhum  a  Romanis  victum  iri,  et  Romanos 
a  Pyrrho  superandos  esse  aeque  significare  potest. 

3o  et  4o  Fallacia  compositi  aut  divisi  (aovOsats  aut 
otatpsats)  est,  quum  ex  eo,  quod  secundum  sensum  divisum  aut 
compositum  verum  est ,  al*ud  deducitur  in  sensu  composito  aut 
diviso  falsum;  velut  quum  dicis:  Impossibile  est,  vigilantem  dormire. 
Sed  Petrus  vigilat.  Impossibile  igitur  est,  Petrum  dormire.  Vel  hoc 
modo:  Quicunque  est  bonus  et  est  dialecticus,  est  bonus  dialecticus. 
Sed  Petrus  est  bonus  et  est  dialecticus.  Ergo  est  bonus  dialecticus. 
Yel  ita:  Omnis  numerus  par  est  aut  impar.  Sed  quinarius  est 
numerus,     Ergo  quinarius  est  par  aut  impar. 

5o  Fallacia  accentus  (TrpoacpoYa)  ex  varietate  pronuntia- 
tionis  oritur ;  velut  quum  quis  diceret :  Qui  leporem  (in  silvis)  quaerit, 
plurima  loca  lustrat.  Sed  tu  domi  sedens  (in  verbis)  quaeris  leporem. 
Ergo  tu  domi  sedens  plurima  lustras  loca. 

6o  Fallacia  figurae  dictionis  (o/r4{xa  xr^  XsfeaK)  est  de- 
ceptio  inde  proveniens,  quod  aliqua  dictio,  alteri  dictioni  similis, 
eundem  modum  significandi  habere  videtur,  nec  tamen  habet;  velut 
quum  argumentaris :  Poeta  declinationem  primam  sequitur.  Sed 
Virgilius  est  poeta.     Ergo  Virgilius  declinationem  primam  sequitur. 

162.         Praecipua   autem    rerum   vel   ratiocinii    sophismata    (s?aj 
Trfi  Xssswc)  sunt  haec: 

lo  Fallacia  accidentis  (-apa  ~b  aofApsf^xoc)  est,  quum  id, 
quod  de  adventicio  ad  subiectum  attributo  dicitur,  etiam  ad  ipsum 
subiectum  trahitur;  velut  quum  quis  dicit:  Hominem,  qui  sub  velo 
latet,  non  cognoscis.  Sed  sub  velo  est  mater  tua.  Ergo  non  cognoscis 
matrem  tuam.  Yel:  Risibile  est  proprietas.  Sed  liomo  est  risibilis. 
Ergo  homo  est  proprietas.  Yel :  Hic  homo  ebrius  est.  Ergo  est  ebri- 
osus.  Yel:  Scientia  saepe  male  abutuntur  homines.  Ergo  scientiae 
anteponenda  est  ignorantia. 

2o  Transitus  a  dicto  simpliciter  ad  dictum  secun- 
dum  quid  (x6  a-Xwc  tj  jxtj  (ZkXojc),  et  contra;  quae  fallacia  eo 
committitur,  quod  de  re  absolute  et  omni  ratione  enuntiatur,  quod 
illi  una  tantum  ratione  convenit,  aut  contra;  velut  quum  quis  dicit: 
Homo  mortalis  est.  Ergo  etiam  anima  humana  mortalis  est.  Yel: 
Petrus  in  arte  saltandi  doctus  est.  Ergo  est  doctus.  Yel:  Carnes 
manducare  non  nocet.  Ergo  non  nocet  aegroto.  Yel :  Ecclesia  nos 
certis  diebus  vesci  carnibus  vetat.    Ergo  a  carnibus  abhorret. 

3o  Fallacia  ignorationis  elenchi  (r/  xo3  ili-f/ou  ayvoia), 
qua  quis  dicitur  ignorare  redargutionem  sive  reprehensionem 
(sXs^ov),  quae  adversario  recte  opponi  debeat.  Is  igitur  hoc  vitio 
notatur,  qui  non  4bene  statuit  propositionem,  quam  ipse  tueatur 
contra  adversarium,  quo  fit,  ut  loco  rei  redarguendae  vel  demon- 
strandae  res  alia  substituatur,  quae  redarguenda  vel  substituenda 
non  est.  Haec  igitur  fallacia  falsam  contradictionis  apparentiam 
adhibet,  et  inde  oritur,  quod  vera  contradictionis  elementa  negli- 
guntur.  Peccant  heterodoxi  ignoratione  elenchi,  quum  Ecclesiam 
Christi  sanctam  non  esse  arguunt  eo,  quod  sint  Christiani,  qui 
sancti  non  sint;  vel  quum  Catholicos  idololatriae  accusant  eo,  quod 
hi  putent,  Sanctos  veneratione  dignos  esse. 

4o  Fallaciam  petitionis  principii  (to  sv  doy^  Xajxftevsiv. 
afrstafrai)  esse  diximus,  quum  quis  ex  ea  re,  quae  ut  probanda  in 
quaestione  est,  in  probatione  ut  ex  probationis  principio  proficis- 
citur,  vel  quum  ad  probandam  rem  ignotam  alia  res  aeque  nota 
vel  potius  ignota  assumitur.  Huc  quoque  circulus  vitiosus 
spectat,  quem  ab  illo  committi  diximus,  qui  probat  posterius  quid- 
piam  per  prius,  et  deinde  hoc  prius  per  idipsum  posterius,  velut 
quum  quis  in  eadem  quaestione ,  et  contra  eosdem  adversarios 
disputans,  probaret,  esse  Deum,  inde,  quod  sint  corpora;  et  esse 
corpora,  inde,  quod  sit  Deus. 

5°  Fallacia  consequentis  (irapa  xo  sTrofisvov)  committitur, 
quum  quis  ex  consideratione  posita  infert,  quod  falsum  est;  velut 
quum  quis  dicit:  Si  Socrates  currit,  movetur.  Sed  movetur.  Ergo 
currit.  Yel:  Si  aliquid  est  generatum,  habet  principium.  At  spiri- 
us  non  est  generatus.  Non  igitur  habet  principium.  Quae  fallacia 
ideo  eontingit,  ut  dicit  Aristoteles,  „quia  nonnulli  putant,  reci- 
procari  consecutionem;  quando  hoc  est,  etiam  putant,  si  hoc  sit, 
etiam  alterum  necessario  esse.  Unde  etiam  in  opinione  ex  sensu 
deceptiones  fiunt;  saepe  enim  mel  pro  felle  accipimus,  quia  melli 
consequens  est  flavus  color;  et  quoniam  accidit,  ut  terra,  quum 
pluit,  madefiat,  etiam  pluisse  existimamus,  si  madida  sit  terra"  *. 

60  Fallacia  a  non  causa  ut  causa  (~6  |xy]  at/uiov  o^  aixiov 
xifrsvai)  fit,  quum  ut  alicuius  effectus  causa  aliquid  sumitur,  quod 
causa  non  est ;  velut  quum  quis  argumentatur :  Homines  post  simias 
in  hoc  mundi  theatro  orti  sunt.  Ergo  ex  simiis  originem  ducunt.  V el : 
Aliquae  civitates  Ecclesiae  Dei  rebelles  opibus  floruerunt.  Ergo  dis- 
cessio  ab  Ecclesia  est  fons  et  origo  felicitatis.  Et  haec  fallacia  etiam 
committitur,  quum  conclusionis  alicuius  falsitas,  quae  ex  aliqua  prae- 
missarum  falsa  provenit,  alii  verae  tribuitur.  Quod  accidere  potest, 
quum  quis  argumentatur  ita:  Si  nullum  tempus  esset,  nox  non  esset. 
Si  nox  non  esset}  dies  esset.  Si  dies  esset,  aliquod  tempus  esset.  Ergo 
si  nullum  tempus  esset,  aliquod  tempus  esset. 

7o  Fallacia  interrogationis  multiplicis  per  modum 
unius  (to  xa  tcXsuo  spojx/jfxaxa  Ev  7r01s.1v),  quod  sophisma  exstruitur 
quum  interrogationes  complures,  quibus  diversa  responsa  sunt 
danda,  proponuntur  simul  ad  modum  unius,  ita  ut  incautus,  qui 
simpliciter  negat,  aut  simpliciter  affirmat,  erroris  arguatur.  Quae 
stultitia  in  scriptis  vix  accidit,  facilius  tamen  in  disputationis  aestu 
accidere  potest2. 

Atque  haec  quidem  de  sophismatis  satis.  Sunt  praeterea  fal- 
laciae  variae,  quae  ex  falsa  argumentandi  ratione  originem  ducunt. 
Ita  inductio  vitiosa  est  per  „fallaciam  fictae  universali- 
tatis",  quum  quis  pluribus  vel  omnibus  tribuit,  quod  paucioribus 
individuis  accidentaliter  contingit,  quasi  ex  uno  discere  omnes 
semper  liceat.  Cuius  generis  sophisticationem  haud  raro  com- 
mittunt;  velut  quum  dicunt:  Sunt  homines,  qui  sub  pietatis  specie 
vitam  turpissimam   agant.     Ergo  pietas  omnis  hypocrisis  est.    Enu- 


1  llepi   cocpia-utov    SAsyyujv    sive    de    apparentibus   redargutionibus.     C.    5, 
167  b,  1. 

2  Singularum  fallaciarum  exempla  collegit  Fries,  System  der  Logik  §  109. 

meratio  fallax  fit,  quum  post  enumeratas  complures  partes  id 
toti  integro  tribuitur,  quod  solum  enumeratis  partibus  convenit; 
velut  quum  quis  dicit:  Anser,  anas,  cygnus  natandi  usum  habent. 
Ergo  omnes  aves  natantes  sunt  Transitus  falsus  de  genere 
ad  genus  committitur,  quum  quis  ab  uno  rerum  ordine  ad  alterum 
ordinem  plane  diversum  velut  a  pari  concludit,  velut  quum  dicit: 
Mammalia  pullos  vivos  pariunt.  Ergo  idem  de  avibus  est  putandum. 
Exponere  autem  omnes  fallendi  rationes,  et  qua  diligentia  utendum 
sit  ad  cavendum  ab  omni  sophismatis  genere,  declarare,  neque 
hoc  loco  propositum  nobis  esse  potest,  neque  est  necessarium. 
Yeniamus  ad  alia. 

163.  Argumentationis  quaedam  formae,  qnae  a  syllogismo  sim- 
plici  diversae  SUnt.  Praeter  syllogismum  simplicem  et  communem, 
de  quo  pro  huius  loci  opportunitate  satis  diximus ,  aliae  etiam 
argumentandi  formae  occurrere  solent. 

1.  Syllogismus  conditionalis  est,  cuius  maior  propositio 
partes  duas  habet  particula  „si"  inter  se  coniunctas,  quae  antecedens 
et  consequens  vocari  solent1,  minor  autem  propositio  alterutram 
harum  partium  aut  negat  aut  affirmat.  Ita  dices:  Si  ponitur  ante- 
cedens,  ponitur  consequens.  Atqui  ponitur  antecedens.  Ergo  poni- 
tur  consequens.  Yel  hocce  modo :  Si  ponitur  antecedens,  ponitur 
consequens.  Atqui  tollitur  (i.  e.  non  ponitur)  consequens.  Ergo 
tollitur  antecedens. 

De  conditionali  autem  syllogismo  regulae  duae  sunt  consti- 
tutae:  1°  Affirmata  conditione  conditionatum  affirmandum  est;  at 
non  contra  affirmato  conditionato  etiam  conditio  affirmanda  erit.  Nam 
conditionatum,  quod  ponitur,  etiamsi  sequatur  necessario  conditione 
posita,  sequi  etiam  potest  ex  alia  et  diversa  conditione.  Si  quis 
igitur  dicit:  Si  midtum  curris,  fatigaris;  inferre  licet:  Atqui  multum 
curris.  Ergo  fatigaris  ;  at  non  licet  concludere:  Atqiu '  fatigaris.  Ergo 
multum  curris.    Nam  etiam  alia  ex  causa  quis  fatigari  potest. 

2o  Negato  conditionato  conditio  neganda  est;  at  non  contra 
propter  ipsam  negatam  conditionem  iam  ipsum  conditionatum  ne- 
gandum  erit.  Id  enim  ob  aliam  etiam  rationem  praeter  eam,  quae  in 
conditione  exprimitur,  verum  esse  potest.  Si  igitur  dicis:  Si  iste 
homo  furatur 7   dignus  est,   qui  in  carcerem  mittatur ;  iam   sequitur: 


1  Propositio  maior  conditionalis  ab  antiquis  Aristotelicis  vocabatur  to  uuv- 
7]fA[jivov;  a  Stoicis  to  xpoTTtxov,  cuius  membra  essent  to  ^yo-Jtxevov  et  to  Xf^yov 
vel  to  e-dfj.evov.  Propositio  minor  absoluta  ab  illis  [xeTdXr^t;,  ab  his  rpo^Xr^t;; 
conclusio  ab  illis  aujATrepctSfxa,  a  Stoicis  ^TTtcpopa  nominabatur. 

Atqui  iste  homo  ea  poena  dignus  non  est  Ergo  non  est  fur.  Sed 
falsa  est  conclusio :  Atqui  dignus  est,  qui  ponatur  in  carcere.  Ergo 
est  fur. 

Scholion.  Quum  conditio ,  quae  enuutiatur,  est  unica,  sub 
qua  conditionatum  verum  esse  potest,  si  igitur  habet  eam  vim  ex- 
clusivam,  quae  addita  particula  solummodo  vel  simili  ratione 
exprimi  potest,  iam  id  fieri  potest,  quod  in  utraque  regula  pro- 
hibebatur.  Affirmato  enim  conditionato  etiam  conditio  affirmanda 
est;  et  negata  conditione  conditionatum  negandum  erit;  verum  id 
non  propter  propositionem  explicite  positam,  sed  propter  proposi- 
tionem  in  hac  implicite  inclusam.  Posita  enim  conditione,  quae 
est  unica,  propositio,  quae  ponitur,  his  duabus  aequivalet:  Si  est  A, 
est  B ;  et  si  non  est  A,  non  est  B.  Itaque  continet  implicite  pro- 
positionem,  ex  qua  id,  quod  diximus,  legitime  inferri  potest.  Atque 
haec  hoc  loco  satis  sint. 

164.  2.  Syllogismus  disiunctivus  est  ille,  cuius  propositio 
maior  complura  subiecta  vel  attributa  continet,  quae  particula  aut 
disiunguntur,  ut:  Aut  Christus  fallitur,  aut  mundus  errat.  Sed  fieri 
non  potest,  ut  divina  fallatur  sapientia.  Ergo  mundus  errat.  Yel: 
Tu  aut  moveris,  aut  non  moveris.  Atqui  moveris.  Ergo  non  non  mo- 
veris.  Ad  legitimam  eius  consequentiam  disiunctio  ita  completa  esse 
debet,  ut  non  sit  tertium  vel  aliud  praeter  membra  indicata. 
Atque  recta  erit  conclusio  secundum  figuram  duplicem :  primo, 
ut,  una  parte  affirmata  in  minore,  reliquae  in  conclusione  negentur 
copulatim;  deinde,  ut,  una  parte  negata  in  minore,  reliquae  in  con- 
clusione  affirmentur  disiunctive. 

3.  Syllogismus  coniunctivus  ille  est,  cuius  maior  est 
propositio ,  quae  negat  duas  enuntiationes  simul  posse  esse  veras. 
Itaque  affirmato  quocunque  membro  in  minore,  reliqua  in  con- 
clusione  negentur  necesse  est.  Unde  recte  concludis:  Nemo  potest 
simul  Deo  servire  et  mammonae.  Avarus  servit  mammonae.  Ergo 
avarus  non  servit  Deo.  Sed  falso  quis  concluderet :  Atqui  prodigus 
non  servit  mammonae.     Ergo  prodigus  servit  Deo. 

165.  4.  Enthymema  (h^6\i-q\ioi)  est  syllogismus  ex  probabi- 
libus  et  signis  confectus;  velut:  Liberi  parentes  amant.  Atqui 
Petrus  est  filius  Andreae.  Ergo  Petrus  Andream  amat.  In  eius 
generis  syllogismis  propositio  maior  solet  esse  veritas  inter  homines 
omnino  nota  et  ab  omnibus  admissa,  unde  saepenumero  verbo  non 
exprimitur,  sed  subauditur  tantum.  Inde  enthymematis  vox  trans- 
lata  est  ad  significandum  syllogismum  quemlibet  incompletum  sive 

decurtatum  4,  cuius  videlicet  praemissa  una  propter  facilitatem  meute 
retinetur  neque  ore  exprimitur;  velut  quum  quis  dicit :  Animahumana 
spiritualis  est.  Ergo  est  immortalis.  Yel :  Sol  quiescit.  Ergo  terra  mo- 
vetur.    Praemissa  verbis  expressa  antecedentis  nomen  sibi  servat. 

Scholion.  Et  multifariam  falsitas  occultata  sub  forma  „enthymematum" 
quotidianum  vitae  usum  regere  solet.  Cuiusmodi  sunt :  Hoc  placet  sensui : 
ergo  faciendum.  Hoc  molestum;  ergo  omittendum.  Hoc  infeliciter;  ergo  im- 
prudenter  et  male  factum.  Hoc  felicem  eventum  habuit;  ergo  bene  factum. 
Hoc  laudatum  ab  hominibus;  ergo  bonum.  Hic  vel  ille  dixit;  ergo  verum.  Ego 
hoc  dixi;  ergo  infallibile.  Odi  istum;  ergo  pessimus  est.  Erga  illum  iucunde 
afficior;  ergo  bonus  est.  Cupio  hoc  ita  esse;  ergo  est.  Ille  pulchre  dicit;  ergo 
verum  est,  quod  dicit.  Hoc  non  apparet;  ergo  non  est.  Ego  non  intelligo ; 
ergo  non  est  verum. 

5.  Epichir  ema  (i-v/zipr^v.,  aggressio)  apud  logicos  idem  plane 
est  atque  enthymema2  (syllogismus  probabilis).  Itaque  omnem 
argumentationem  probabilem  significat,  quae  non  certitudinem  parit, 
sed  opinionem  tantum.  Quae  argumentatio  quum  debilior  sit,  quam 
quae  rem  aliquam  ex  se  sola  evincere  et  certo  stabilire  possit,  a 
dialecticis  et  magis  etiam  a  rbetoribus  fulta  est  additis  rationibus, 
quo  efficacius  adversarius  impeti  possit  atque  superari.  Atque  ita 
effectum  est,  ut  epichirema  apud  rhetores  significet  argumentationem 


1  Hac  de  re  Trendelenburg  :  „Enthymematis  nomen  si  qui  inde  ducunt, 
quod  propositio  vel  assumptio  £v  ■Ouu.ol  (animo)  retineatur,  quum  ab  origine 
Graeca,  tum  ab  Aristotelis  usu  discedunt.  Verius  igitur  I.  Facciolati  putat, 
enthymema  dici,  quia  sit  sententia  quaedam  seu  commentatio  mentis  nostrae 
quaerentis  in  re  aliqua,  quid  vero  consentaneum  sit  et  ad  persuadendum  accom- 
modatum ;  esse  enim  IvOuueTa&at  versare  animo,  cogitare,  commentari."  Elementa 
logica  §  37. 

2  "Ea-t  6e  cptXoad^u-a  [xev  auXXoytau.6;  dzooetxTtxd;,  e-tyetprjua  oe  auXXoytsu.o; 
otaXexTtxd; ,  adcpiau-a  5e  auXXoytau.6;  ipta-txd;,  d-dprjy.a  ot  cuXXoytau.6;  otaXexTtxo; 
dvTtcpdaeio;.  Arist.  1.  8  top.  c.  11,  162  a,  15.  Passim  distinguere  solet  Aristoteles 
lo  cptXoad:prjU.a,  quod  est  auXXoyiajxo;  dr:ooetxTtxd;  sive  syllogismus  scientificus,  quia 
ex  propositionibus  veris  et  certis  et  causam  conclusionis  exhibentibus  con- 
clusionem  infert,  quae  scientiam  gignat.  —  2°  i-tyetpr^ua,  quod  est  a'jXXoytau.6; 
otaXexTtxd;  sive  syllogismus  inquisitorius,  quia  ex  propositionibus  probabilibus 
procedit  et  a  dialecticis  in  disputaudo  adhibetur  ad  inveniendam  veritatem.  — 
3°  ad'«piau.a,  quod  est  auXXoytau.6;  dptatixd;  sive  syllogismus  contentiosus,  quia 
constat  ex  praemissis,  ex  quibus  videtur  sequi  conclusio,  sed  non  sequitur,  et 
quia  solum  ad  inutiles  altercationes  inservit.  —  4°  e\86;j.7ju.a ,  quod  est  auXXo- 
ytauo;  iq  c(xotujv  rj  arjU.eaov  sive  syllogismus  ex  verisimilibus  et  signis,  quia  ex 
propositionibus  probabilibus  et  signis  certis  vel  probabilibus  conclusiones  ora- 
torias  infert,  quae  accusationes  vel  defensiones  auditoribus  credibiles  reddant. 
Ex  hoc  fine  enthymema  ab  Aristotele  etiam  vocatur  syllogismus  rhetoricus. 
Cfr.  1.  2  anal.  prior.  c.  27 ;  1.  1  rhet.  c.  2. 

probabilem  ex  pluribus  argumentis  constantem,  et  praecipue  eam, 
in  qua  alterutri  praemissae  vel  etiam  utrique  sua  ratio  subnectitur ; 
velut  quum  quis  dicit :  Scientia  omnis  utilis  estf  quia  intellectum  per- 
ficit.  Atqui  logica  est  scientia,  quia  certis  principiis  docet  cognoscere 
verum.    JErgo  logica  est  utilis  *. 

6.  Polysyllogismus  vel  syllogismus  concatenatus  est  syl- 
logismorum  catena  sive  argumentatio ,  in  qua  uni  syllogismo  alter 
ita  coniungitur,  ut  conclusio  praecedentis  sit  loco  praemissae  syl- 
logismi  sequentis.  Qui  praecedit,  prosyllogismus  vocatur;  qui 
sequitur,  episyllogismus.  Progressus  a  prosyllogismo  ad  episyl- 
logismum  (a  principiis  ad  principiata)  dicitur  syntheticus  vel  epi- 
syllogisticus,  regressus  ab  episyllogismo  ad  prosyllogismum  vocatur 
analyticus  vel  prosyllogisticus. 

7.  Sorites  (aa>p£ir/]c),  gradatio  sive,  ut  Tullius  interpretatur, 
acervalis2,  est  propositionum  series  ita  connexarum,  ut  identidem 
praedicatum  praecedentis  fiat  subiectum  sequentis,  donec  formetur 
conclusio,  in  qua  subiectum  primae  cum  praedicato  ultimae  con- 
iungatur;  ut  quum  quis  dicit:  Qui  bene  vivit,  bene  moritur.  Qui 
bene  moritur,  salvabitur  in  iudicio.  Qui  salvabitur  in  iudicio,  aeterna 
fruetur  beatitudine.  Ergo  qui  bene  vivit,  aeterna  beatitudine  fruetur. 
Quae  gradatio  ut  recta  sit,  requiritur,  ut  ne  una  quidem  prae- 
missa  falsa  sit  vel  dubia;  ut  praedicatum  propositionis  praece- 
dentis ,  dum  in  locum  subiecti  propositionis  insequentis  trans- 
fertur,  eandem  plane  vim  et  significationem  retineat.  Cavendum 
igitur  est,  ne  inter  propositiones  affirmantes  ulla  intermisceatur, 
quae  revera  sit  negativa  (nisi  forte  conclusionem  negantem  prae- 
cedat  immediate). 

166.  8.  Dilemma  est  argumentatio ,  in  qua  duobus  membris 
adversario  disiunctive  propositis ,  ex  utroque  aliquid  contra  ipsum 
concludi  ostenditur;  unde  hoc  ipsum  absolute  concludendum  esse 
infertur;  ut  est  illud  Tertulliani  adversus  Traiani  decretum:  Aut 
nocentes  sunt  Christiani,  aut  innocentes:  si  nocentes,  cur  inquiri  pro- 
hibes?  si  innocentes,  cur  delatis  poenam  irrogas? 


1  „Absolutissima  et  perfectissima  argumentatio  est  ea,  quae  in  quinque 
partes  est  distributa:  propositionem,  rationem,  rationis  confirmationem,  exor- 
nationem,  complexionem."  Auctor  rhet.  ad  Heren.  1.  2  c.  18.  Cfr.  Quintil., 
Instit.  orat.  1.  5  c.  10. 

2  „Soritas  hos  vocant,  quia  acervum  efficiunt  uno  addito  grano.  Vitiosum 
sane  et  captiosum  genus."  (L.  2  Academ.  prior.  c.  16.)  „Vitiosi  sunt  soritae. 
Frangite  igitur  eos,  si  potestis,  ne  molesti  sint."     (L.  c.  c.  29.) 

In  adhibendo  dilemmate  tres  sunt  servandae  regulae : 

lo  Disiunctio  sit  completa;  si  enim  tertium  sit  praeter 
illa,  quae  cum  disiunctione  sunt  proposita,  adversarius  hoc  tertio 
membro  addito  effugium  habebit. 

Quod  vitiura  invenitur  in  dilemmate  prolato  ab  Omar:  Libri  bibliothecae 
Alexandrinae  aut  continent  eadem,  quae  Alcoran,  aut  contraria  ;  si  eadem,  in- 
utiles  sunt  et  tradendi  fiammis ;  si  contraria,  mali  sunt  et  iterum  tradendi 
flammis. 

2o  Quod  infertur,  ex  suomembrocerto  et  legitime 
profluat. 

Si  ita  argumentaris :  Aut  animus  perit  cum  corpore,  aut  post  mortem  erit 
superstes.  Si  perit,  mors  non  est  timenda,  quum  nihil  sentiat  amplius.  Si  manet 
superstes ,  mors  iterum  timenda  non  est,  quum  vita  sit  futura  beata;  utraque 
illatio  ab  adversario  negabitur.  Nam  si  animus  cum  corpore  peribit,  dolores 
gravissimi  ipsam  mortem  comitari  poterunt;  si  animus  erit  superstes ,  miseria 
aeterna  mortem  subsequi  poterit.  Ex  neutra  ergo  hypothesi  sequitur,  mortem 
non  esse  timendam. 

3o  Ne  sit  reciproca  disiunctio.  Reciproca  erit,  quum 
adversarius  eadem  enuntiatione  disiunctiva  uti,  atque  ex  ipsius 
membris  aliquid  adversus  proferentem  concludere  potest. 

Unde  male  quis  dissuaderet  amico,  ne  munus  in  civitate  obiret,  argumen- 
tans  ita:  Aut  bene  officium  geres,  aut  male;  si  bene,  displicebis  hominibus;  si 
male,  Deo.  Retorqueri  enim  potest  argumentatio :  Aut  bene  geram,  aut  male; 
si  bene,  placebo  Deo;  si  male ,  hominibus.  Quo  captioso  dilemmatis  genere 
Protagoram  usum  esse  legimus,  qui  a  discipulo  suo  Euathlo  ex  convento  mer- 
cedem  disciplinae  accepturus  erat,  si  is  ex  causa  prima  coram  iudice  victor 
evasisset.  Quum  autem  lis  prima  de  hac  ipsa  solvenda  mercede  instituta  esset, 
Aut  pro  me,  inquit  Protagoras,  dicent  iudices,  aut  pro  te;  si  pro  me,  solves  ex 
sententia  iudicum;  si  pro  te,  solves  ex  inito  pacto.  Cui  Euathlus:  Aut  pro  me 
dicent  iudices,  aut  pro  te ;  si  pro  me ,  nihil  solvam  ex  eorum  sententia ;  si  pro 
te,  nihil  solvam  ex  condicto. 

Dilemma  si  totum  integrum  verbis  exprimitur,  quattuor  pro- 
positionibus  constat;  id  quod  ex  hoc  dilemmate  apparet,  quo  quis 
Scepticos,  qui  negant  ullam  veritatem  certo  a  nobis  cognosci  posse, 
bene  confutare  potest:  Aut  possibilis  est  certitudo,  aut  non  est  pos- 
sibilis.  Si  est  possibilis,  male  dicitis,  quia  falsum  dicitis.  Si  non  est 
possibilis ,  non  minus  male  dicitis ,  quia  aliquid  saliem  pro  certo 
affirmatis.  Tacendum  ergo  est  vobis.  Quidquid  enim  dixeritis,  male 
dicetis.  Sed  raro  dilemma  tanta  extensione  proponitur,  quum  quo 
brevius ,    eo   fortius   argumentum   esse    soleat.      A   S.   Hieronymo  a 


1  In  epist.  ad  Oceanum. 

dilemma   „syllogismus   cornutus"   vocatus    est.     Quodsi   propositio 
,  disiunctiva  tribus,  quattuor,  pluribus  membris  constat,  argumentatio 
nomen  trilemmatis,  quadrilemmatis,  polylemmatis  accipit. 

167.  Exempla  argumentationis  falsae.     Ex  iis,  quae  exposuimus,  facile  quis 

videt,  quo  vitio  hae  argumentationes  infectae  sint:  Aliquis  homo  est  albus; 
atqui  Aethiops  est  aliquis  homo;  Aethiops  ergo  albus  est.  —  Id,  quod  ex  lon- 
ginquo  video,  potest  esse  homo;  atqui  plaustrum  est,  quod  ex  longinquo  video; 
ergo  plaustrum  potest  esse  homo.  —  Si  cani  meo  amputatum  est  caput,  vivere 
desiit;  atqui  vivere  desiit;  ergo  amputatum  est  ei  caput.  —  Quae  variae  or- 
ganismorum  species  per  descendentiam  ex  communi  stirpe  originem  habent,  eae 
inter  se  similes  sunt;  atqui  homo,  simia,  cetus  inter  se  similes  sunt;  ergo  ex 
communi  stirpe  per  descendentiam  ortum  duxerunt.  —  Si  Socrates  mentitus 
est,  vixit;  atqui  Socrates  nunquam  mentitus  est;  ergo  nunquam  vixit. 

Qui  multum  bibit,  bene  dormit:  atqui  qui  bene  dormit,  non  peccat;  ergo 
qui  multum  bibit,  non  peccat.  —  Animal  est  genus;  atqui  homo  est  animal;  ergo 
homo  est  genus.  —  Quod  emisti,  comedisti;  atqui  emisti  carnes  crudes;  ergo  car- 
nes  crudes  comedisti.  —  Avis  est  animal;  atqui  felis  non  est  avis;  ergo  felis  non 
est  animal.  —  Canis  latrat;  sed  canis  stella  est;  ergo  stella  latrat.  —  Duo  et 
tria  sunt  minus  quam  quattuor;  sed  duo  et  tria  sunt  quinque;  ergo  numerus 
quinarius  est  minor  quaternario.  —  Musicus  non  est  ens  naturale;  sed  Petrus 
est  musicus;  Petrus  igitur  non  est  ens  naturale.  —  Duo  et  tria  sunt  par  et 
impar;  sed  duo  et  tria  sunt  quinque;  ergo  quinque  est  par  et  impar.  —  Asinus 
est  pater;  sed  asinus  est  tuus;  ergo  asinus  est  tuus  pater.  —  Cicero  aut  amisit 
cornua  aut  non  amisit;  si  amisit,  habuit;  si  non  amisit,  retinuit.  —  Aut  pluit, 
aut  non  pluit;  atqui  non  pluit;  ergo  pluit.  —  Quidquid  est  Aristotelis,  possi- 
detur  ab  Aristotele;  sed  iste  liber  est  Aristotelis;  ergo  ab  Aristotele  possi- 
detur.  —  Qui  sanabatur,  sanus  est;  atqui  aegrotus  sanabatur;  aegrotus  ergo 
sanus  est.  —  Mus  est  monosyllabum ;  atqui  mus  rodit  caseum;  ergo  monosyl- 
labum  rodit  caseum.  —  Qui  potest  moveri  citius,  potest  moveri  lentius;  atqui 
qui  ex  tecto  cadit,  cadendo  moveri  potest  citius;  ergo  cadendo  moveri  potest 
lentius.  —  Quod  ego  sum,  tu  non  es ;  atqui  ego  sum  homo ;  ergo  tu  non  es  homo. 

Spiritus  est  activitate  praeditus ;  materia  non  est  spiritus ;  ergo  materia 
non  est  activitate  praedita.  (Ita  Cartesius.)  —  Esse  nihil  dicis ,  quidquid 
petis,  improbe  Cinna:  si  nil,  Cinna,  petis,  nil  tibi,  Cinna,  nego.  (Apud  Mar- 
tialem.)  —  Omne  extensum  est  corpus;  sed  omne  spatium  est  extensum;  omne 
ergo  spatium  est  corpus.  —  Quidquid  cogitat,  exsistit;  atqui  nullum  corpus 
cogitat;  ergo  nullum  corpus  exsistit.  —  Qui  fur  est,  nocte  circumvagatur ;  atque 
iste  nocte  circumvagatur ;  ergo  est  fur.  —  Qui  fidem  iurisiurandi  servat,  is 
sancte  iurat;  atqui  ille,  qui  se  peieraturum  iurat  et  peierat,  is  fidem  iuris- 
iurandi  servat;  ergo  qui  peierat,  sancte  iurat.  —  Quod  quaeris  ad  cognoscen- 
fcdum,  aut  scis  aut  nescis;  si  scis,  frustra  quaeris;  si  nescis,  etiam  quum  in- 
veneris,  non  agnosces.  (Ita  Meno  apud  Platonem.)  —  Nullus  pagus  est  maior 
urbe;  atqui  omne  regnum  est  maius  urbe;  ergo  nullum  regnum  est  maius  pago. 

Nulla  felis  habet  nonaginta  novem  caudas ;  sed  una  felis  una  cauda  superat 
nullam  felem;  ergo  una  felis  habet  centum  caudas.  —  Omne  secundum  sequitur 
immediate  primum;  atqui  omne  tertium  sequitur  immediate  secundum;  ergo 
omne  tertium  sequitur  immediate  primum.  —  Id  quod  nunc  est  Romae,  nunc  non 

est  Coloniae;  sed  Romae  nunc  est  lux;  ergo  nunc  Coloniae  non  est  lux.  — 
Sedens  non  stat;  sed  sedens  surrexit;  ergo  qui  surrexit ,  non  stat.  —  Nullus 
puer  fuit  vir;  sed  omnis  senex  fuit  vir;  ergo  nullus  senex  fuit  puer. 

168.  Expositio  SCientifica  propositionem  probandam  continet  et 
propositiones  probantes ;  et  dubitationes  sive  aporias,  et  solutionem 
omnium,  quae  in  contrariam  partem  proferri  possunt.  Propositio 
probanda  ante  omnem  inquisitionem  sub  specie  quaestionis  co- 
gitanti  menti  sese  offert;  a  quaestione  igitur  faciendum  semper 
exordium  est.  Deinde  eae  dubitationes  veniunt,  quae  ad  statuen- 
dam  vim  quaestionis  eiusque  statum  clare  dilucidandum  sunt  op- 
portunae.  His  cognitis  propositio  probanda  proposita  vocula:  Re- 
spondeo,  vel:  Dico,  vel:  Conclusio  introducitur;  quam  se- 
quuntur  argumenta,  in  quibus  adhibentur  propositiones  probantes. 
Post  explicata  argumenta  solventur  dubia  initio  mota,  reliquisque, 
quae  fortasse  supersunt,  dubitationibus  lux  affertur  necessaria.  Pro- 
positio  probanda,  si  tanquam  in  disputationibus  publice  defendenda 
proponitur,  thesis  vocatur. 

Expositio  pro  fine  vario  varia  esse  potest;  sed  praecipue  sunt 
tres  species:  apodictica,  elenctica,  apologetica. 

Prima  est,  quae  apodictica  sive  probans  vocatur,  cuius  finis 
est,  ut  alicuius  propositionis  veritas  confirmetur  et  suadeatur.  In 
qua  imprimis  necessarium  est,  ut,  qui  aliquid  confirmare  intendit, 
ante  omnia  idipsum,  quod  probandum  est,  ipse  clare  et  distincte 
intelligat  *. 

In  omni  deinde  re,  quam  cum  aliis  sive  voce  sive  scripto 
communicandam  suscipis,  esto  solidus,  clarus,  brevis 2. 

Quas  dotes  habebit  oratio,  si  his  regulis  conformata  erit: 

1°  Ab  iis  exordiendum  est,  quae  audienti  clara  sunt  et  facilia.  Non 
scite  docet,  qui  primum  obscura. 

2°  Res,  in  qua  versari  volumus,  ita  dividenda  inprimis  est  easque  in 
partes  distribuenda,  quae  separatim  a  nobis  commode  tractari  et  a  legente  vel 
audiente  commode  excipi  possint. 

3°  Explicandum  initio  est,  de  qua  re  dicere  velimus;  et  status  quae- 
stionis,  quam  fieri  potest  accuratissime,  ante  oculos  ponendus. 

4°  Magna  etiam  diligentia  nomina  et  res  definienda  sunt,  quae  in  quae- 
stione  occurrunt,  quantum  id  prudenti  ratione  necessarium  est. 

5°  Utendum  vocibus  usitatis,  iisque  in  recepta  communiter  significatione 
adhibitis ;  quod  si  fieri  non  possit,  addenda  est  explicatio. 

6°  Definitis  terminis  addantur  axiomata  et  lemmata,  quae  ad  probandam 
rem  propositam  videantur  accommodata  esse.  Vel  indicentur  facta,  res  obser- 
vatae,  experimenta  atque  id  genus  alia,  quibus  res  nitatur. 

1  ,,Antequam  loquaris,  disce."     Eccli.  18,  19. 

2  Cfr.  Ad.  Contzen,  S.  I.,  Praelect.  logic.  n.  261. 

7°  Quo  autem  apertius  intelligatur  rei  ostendendae  vis  et  difficultas,  saepc 
opportunum  est,  eas  rationes  dubitandi,  quae  ex  ipsius  rei,  de  qua  quaeritur,  visce- 
ribus  sint  deductae,  ante  breviter  tangere,  quam  in  argumentationem  intremus. 

8°  Atque  his  positis  ad  rem  ipsam  veniendum  estj  quae  tractari  debet 
per  partes  sive  per  positiones  distinctas,  quarum  alia  ex  alia  sponte  deducatur, 
semper  adhibitis  iis  axiomatis,  quae  ad  rem  faciunt,  et  in  se  sunt  probata. 

9°  Generaliter  autem  commodius  est,  sicut  in  re  omni,  ita  in  omni  rei 
parte  ab  iis  exordiri,  quorum  cognitio  ad  sequentium  cognitionem  requiritur; 
et  quantum  fieri  potest,  a  facilioribus  progredi  ad  difficiliora  *. 

10°  Si  ingratam  et  invisam  veritatem  alicui  persuadere  et  demonstrare 
velis,  exponantur  primo  principia  remotiora,  quae  rem  demonstrandam  conti- 
nent;  sed  ita  ponantur,  ut  alter  finem,  quo  ea  tendant,  advertere  statim  non 
possit.  Quae  quum  sine  difficultate  admiserit,  progrediendum  est,  atque  ex  ad- 
missis  una  ex  alia  conclusione  elicienda,  dum  tandem  ad  rem,  quae  sit  persua- 
denda,  ventum  sit.  Hoc  enim  modo  facilius  ille  ad  veritatem  agnoscendam  ad- 
duci  poterit  2. 

11°    Positioni  denique  cuilibet  sive  thesi  subiiciantur  corollaria  et  scholia. 

12°  Quibus  omnibus  confirmatis  tum,  quod  postremum  est,  diluere  ea, 
quae  contra  dici  poterunt,  oportebit.  Diluendae  imprimis,  quantum  necesse 
est,  rationes  dubitandi  initio  positae.  Confutandum  deinde,  si  quid  praeterea 
sit,  quod  vel  contra  ipsas  positiones  vel  contra  argumenta  adhibita  moveri  possit. 

169.  Atque  haec  de  primo  expositionis  genere,  quod  apodic- 
ticum  est.  Nunc  de  altero  est  videndum,  quod  redargutionem 
spectat3.  Elenctica  haec  sive  refutatio  vocatur  (sXeYX0?? 
avaaxsoVj),  quae  adversam  propositionem  impugnat  eo,  quod  osten- 
ditur  eius  falsitas  vel  contradictoriae  veritas4.  In  quo  negotio 
pariter  curandum  est,  ut  sententia  refutanda  et  accurate  intelli- 
gatur,  et  fideliter  referatur,  et  unde  ortum  duxerit,  ostendatur5. 
Neque  id  minus  de  argumentis  ab  adversario  allatis  curandum  est, 
quae  singulatim  sunt  subruenda  vel  eo,  quod  ostendatur,  desiderari 
in  iis  consequentiam,  vel  refutando  sumptiones  argumentorum,  vel 
distinguendo  eorum  vim  et  pondus  ita,  ut  ostendatur,  quae  sit  vera 
eorum  potestas,  quae  falsa.  Ex  quo  apparet,  disputationem  elenc- 
ticam  sine  apodictica  esse  vix  posse. 

Instantia  (Ivaiaat?)  fieri  dicitur,  quum  quis  vim  alicuius  veri- 
tatis  propositae  negare  conatur  provocans  ad  aliquid,  quod  cum 
ea  veritate  componi  non  possit. 


1  Fonseca,  Instit.  dial.  1.  7  c.  39. 

2  Cfr.  Al.  Havichorst,  Institut.  log.  n.  439. 

3  Fonseca,  Institut.  dialect.  1.  7  c.  41. 

♦  l0  yap  IXey^o;  dvTicpdaeu>s  cuAXoyiG|j.6'<;.  (Aristot.  1.  2  anal.  prior.  c.  20, 
66  b,  11.)  "EXey/oc  8e  ouXXoytop.6;  jxex'  dvTtcpdoeu)?  tou  ou{j.7repaO(xaxo;.  (De  sophist. 
el.  c.  1,  165  a,  2.) 

5  Aristot.  1.  8  topic.  c.  10,  160  a,  37;  1.  7  ethic.  Nicom.  c.  15,  1154  a,  22. 

Contra  errores  autem  aperte  falsos  multis  disputare  super- 
vacaneum  est.  „Non  enim  requiritur  ad  aliquam  scientiam ,  ut 
inducat  rationem  contra  opiniones  manifeste  falsas  et  improbabiles. 
Kam  quolibet  proferente  contraria  opinionibus  sapientis  sollicitum 
esse  stultum  est.a  * 

170.  Tertia  expositionis  scientificae  species  est  apologetica 
sive  defendens,  quae  veritatem  impugnatam  contra  omnes  ad- 
versarias  rationes  tuetur;  quem  in  finem  omnia  ab  adversariis 
prolata  argumenta  accurate  disquiruntur ,  diluuntur,  falsa  esse 
monstrantur. 

Ac  diligenter  in  omni  expositione  scientifica  illud  attendere  oportebit, 
aliud  esse  dicere  de  veritate,  aliud  pro  veritate,  quamvis  utrumque  dicendi 
genus  veritati  inserviat.  Hac  de  re  praeclarum  est  apud  Athexagoram  :  „Iis, 
inquit,  qui  operam  in  res  huiusmodi  insumunt,  duplici  opus  arbitror  esse  ser- 
mone,  altero  pro  veritate,  altero  de  veritate;  pro  veritate  quidem  adversus  in- 
credulos  aut  dubitantes;  de  veritate  ad  eos,  qui  aequo  sunt  animo,  et  veritatem 
libenter  suscipiunt.  .  .  .  Quantum  ad  demonstrationem  et  naturalem  ordinem 
spectat,  priores  sunt  semper  sermones  de  veritate  iis,  qui  pro  veritate;  quan- 
tum  autem  ad  maiorem  utilitatem ,  conversa  ratione  illis  isti  praesunt."  2  Et 
recte.  Nam  (ita  locum  paucis  explanat  Sanseverino)  qui  de  veritate  sermo 
instituitur,  is  quum  omnibus  hominibus  ad  securitatem  et  salutem  necessarius 
sit,  natura  est  et  ordine  et  utilitate  princeps.  Natura  quidem,  ut  rerum  cogni- 
tionem  afferens ;  ordine,  ut  in  illis  et  simul  cum  illis  existens,  quorum  est  iudex 
et  demonstrator;  utilitate,  ut  securitatis  et  salutis  iis,  a  quibus  cognoscitur 
sequester.  Qui  autem  pro  veritate  suscipitur,  natura  et  potestate  inferior  est. 
Minus  est  enim,  mendacium  arguere,  quam  veritatem  confirmare.  Est  etiam 
ordine  posterior.  "Vim  enim  suam  depromit  adversus  eos,  qui  falsis  opinionibus 
detinentur.  Falsa  autem  opinio  ex  superiecto  semine  et  corruptione  orta  est. 
Sed  tamen,  quamvis  haec  ita  se  habeant,  saepe  praemittitur  fitque  interdum  uti- 
lior,  quippe  quum  eruat  et  ante  expungat  et  obstrepentem  nonnullis  increduli- 
tatem  et  insidentem  iis,  qui  recentes  accessere,  dubitationem  et  falsam  opinionem. 

In  omni  autem  expositione  suscipienda  tria  sunt  tenenda: 
primum,  ut  ipsi,  omni  iniqua  voluntatis  affectione  abiecta,  solo 
veritatis  amore  regamur;  deinde  ut  animadvertatur ,  quae  sit  se- 
cundum  omnes  suas  partes  illa  res ,  quam  efficere  velimus ,  ne 
maior  neve  minor  cura  in  unaquaque  parte  suscipiatur,  quam  res 
postulet;  tertium  ut  consideretur ,  qui  illi  sint,  quibus  res  sit  ex- 
ponenda;  non  enim  cum  omnis  generis  hominibus  eodem  modo 
causa  agenda  est. 

Duorum  collocutio,  elenctica  ex  una  parte,  apologetica  ex 
altera,  illam  concertationem  scientificam  constituit,  quae  dispu- 
tatio  nominari  solet.     Qua  de  re  mox  plura. 

1  S.  Thom.  in  1.  1  physic.  lect.  2.  2  De  resurrect.  mort.  n.  1. 

171.  Quaedam  expositiones  indirectae  haud  raro  adhibentur  non 
solum  in  refutandis  erroribus,  sed  etiam  in  defendenda  veritate; 
de  quo  loco  pauca  dicenda  sunt. 

Indirectum  illud  vocamus  argumentum,  quod  non  ex  se  ad 
thesim  aliquam  inferendam  dirigitur,  sed  in  quo  aliud  quidpiam 
indicatur,  ex  quo  vel  thesis  colligitur,  vel  ea,  quae  thesi  adversa 
sunt,  reiiciuntur. 

Inter  argumenta  indirecta  haec  sunt  praecipua: 

lo  Argumentum  ab  absurdo  sive  ex  absurda  hypothesi; 
quo  ostenditur,  sumptionem  thesi  contradictoriam  esse  falsam  et 
absurdam.  Commode  id  ad  refellendos  adversarios  adhibetur,  et 
saepe  ab  Aristotele  adhibitum  videmus.  Qua  de  re  Bonitz:  „In 
examinandis  refutandisque  superiorum  philosophorum  sententiis, 
qua  in  re  multum  operae  ponit  Aristoteles,  plerumque  eo  utitur 
disputandi  genere,  ut  non  tam  ipsa  principia,  unde  profecti  sunt, 
evertat,  sed  alia  quaedam,  quae  ipsi  placitorum  auctores  non  de- 
duxerunt,  inde  consequi  demonstret,  atque  ita  eos,  ut  aiunt  logici, 
ad  absurdum  ducat."  ! 

2o  Argumentum  negativum  adhibemus,  quum  nullum  ad 
nostram  demonstrandam  sententiam  usurpamus,  sed  negamus,  ullam 
rationem  esse,  quae  pro  sententia  contradictoria  afferri  possit.  Hoc 
modo  onus  probandi  adversario  imponimus  eumque  provocamus, 
ut  proferat,  si  quid  habeat,  quod  dici  possit;  velut  quum  quis 
argumentatur :  Consideratis  omnibus  nulla  apparet  in  re  contra- 
dictio;  res  ergo  possibilis  est.  Yel:  Nulla  est  causa,  qua  id  effi- 
ciatur;  ergo  id  non  existit.  Vel:  Id  gratis  affirmatur;  ergo  gratis 
negari  potest.  Yel:  Auctores  omnes,  qui  huius  facti  mentionem 
facere  et  potuerunt  et  debuerunt,  de  eo  silent;  factum  ergo  non 
est  credibile. 

3o  Argumentum  ex  datis  sive  ad  hominem  efficitur, 
quum  pro  confirmanda  nostra  sententia  principia  ponimus,  quae 
in  se  quidem  falsa  sunt  vel  dubia,  ab  adversario  tamen  pro  veris 
habentur.  Quod  argumentandi  genus  potius  adhibetur,  ut  adver- 
sarius,  implicatus  difficultatibus ,  adigatur  ad  nostram  accipiendam 
sententiam,  quam  utile  est  ad  nostrae  sententiae  veritatem  osten- 
dendam.  Sic  contra  Mahumetanum  pugnare  possumus  auctoritate 
Mahumetis. 

Ad  hunc  locum  illud  etiam  argumenti  genus  trahi  potest,  quo 
rem,  de  qua  quaeritur,  ut  certam  et  concessam  sumimus  atque  ad 


1  Considerationes  criticae  in  libros  metaphys.   Berolin.  1842.    §  11  p.  62. 

aliquid,   de  quo   nulla   est   dubitatio,   pervenimus,   et  ex  quo  res, 
quae  proposita  est,  colligitur. 

Hanc  rem  advertit  S.  Ioaxxes  Damascenus,  hoc  ponens  exemplum :  „Quae- 
ratur,  sitne  anima  humana  immortalis.  Quaesitum  ut  certum  et  indubitatum 
sumo  et  dico :  Quandoquidem  immortalis  est  anima,  est  profecto  tam  bonis 
quam  improbis  actionibus  merces  constituta.  Quod  si  merces  constituta  est 
sane  est,  qui  iudicium  subeat,  et  qui  iudicis  obeat  partes ;  esse  quoque,  qui 
rebus  humanis  provideat,  et  providentiam  esse  necesse  est.  Itaque  ad  provi- 
dentiam  pervenimus,  quae  quidem  apud  omnes  extra  dubitationem  est.  Unde 
per  disputationem  ita  dico:  Quoniam  providentia  est  et  iudex,  sunt  quoque 
praemia  et  poenae.  Quia  autem  sunt  praemia  et  poenae,  est  etiam,  de  quo 
iudicium  feratur.  Quum  ergo  sit,  de  quo  iudicium  feratur,  anima  sit  immor- 
talis,  necesse  est."  * 

4o  Retorsio  argumenti  fit,  quum  adversarium  cogimus,  ut 
ipse  suum  argumentum  solvat,  deducentes  ex  statutis  ab  ipso 
principiis  vel  extracta  ab  ipso  conclusione,  aut  falsum  esse,  quod 
ipse  verum  dixerit,  aut  verum,  quod  ipse  falsum. 

5o  Inversio  argumenti  fit,  quum  medium  sive  argumen- 
tum ,  quo  adversarius  utitur  pro  sua  parte ,  invertimus  ad  rem 
nostram  probandam. 

60  Argumentatio  per  distractionem  ab  illo  adhibetur, 
qui,  neglecta  responsione  ad  adversarii  argumenta,  eius  mentem  ad 
aliud  vocat,  quod  iste  solvere  vel  non  potest,  vel  non  vult;  in- 
quientes  quasi :  Si  tu  recusas ,  etiam  mihi  recusare  licet.  Qua 
argumentandi  ratione  pertinacibus  exploratae  veritatis  adversariis 
silentium  imponi  potest.  Atque  etiam  iis  occurri  potest,  qui  diffi- 
cilium  rerum  probationi  quantumvis  solidae  et  receptae  acquiescere 
nunquam  volunt,  sive  propter  parvitatem  ingenii  sive  propter  super- 
biae  magnitudinem. 

7o  Argumentum  ad  ignorantiam  adhibetur,  quum  ad- 
versarium  provocamus,  ut  nostra  solvat  argumenta,  vel  ut  proferat 
meliora.  Qua  ratione  etsi  pro  veritate  per  se  nihil  efficitur,  non 
tamen  sine  utilitate  homini  importuno  et  cavillatori  occurrere 
possumus. 

80  Argumentum  ad  verecundiam  ille  adhibet,  qui  ad- 
versarium  pondere  auctoritatis  opprimere  conatur,  tam  vehementer 
extollens  suae  sententiae  auctores  et  patronos ,  ut  quicunque  his 
contradicat,  superbiae  vel  stolidae  audaciae  accusandus  esse  videa- 
tur.  Neque  id  sine  utilitate  est,  quum  est  causa  cum  iis,  qui 
revera  ex  aliqua  arrogantiae  specie  veritati  refragari  videntur. 


1  Dialect.  c.  68.     Cfr.  Roselli,  Log.  q.  27  a.  5. 

9<>  Tandem  quod  reliquum  est  argumentum  ad  invidiam, 
quod  vocant,  vix  inter  philosophos  adhiberi  potest.  Hoc  enim 
argumento  ex  adversaria  sententia  trahuntur  consectaria,  quibus 
vulgo  recepta  ab  hominibus  persuasio  offenditur,  et  contra  ad- 
versarium  exstimulatur ,  ita  ut  adversarius  trahatur  in  odium 
hominum  per  invidiosam  quandam  querelam. 

Haec  de  tribus  sciendi  modis;  videamus  reliqua. 

§  5. 

De    quibusdam    in    philosophiae    studio    adiumentis. 

172.      Qua  generatim  ratione  hoc  studium  sit  instituendum.  „Omnes, 

inquit  Tullius,  trahimur  et  ducimur  ad  cognitionis  et  scientiae 
cupiditatem ,  in  qua  excellere  pulchrum  putamus :  labi  autem, 
errare,  nescire,  decipi  et  malum  et  turpe  ducimus.  In  hoc  genere 
et  naturali  et  honesto  duo  vitia  vitanda  sunt:  unum,  ne  incognita 
pro  cognitis  habeamus,  hisque  temere  assentiamur.  Quod  vitium 
effugere  qui  volet  (omnes  autem  velle  debent),  adhibebit  ad  con- 
siderandas  res  et  tempus  et  diligentiam.  Alterum  est  vitium,  quod 
quidam  nimis  magnum  studium  multamque  operam  in  res  obscuras 
atque  difficiles  conferunt  easdemque  non  necessarias.  Quibus  vitiis 
declinatis  quod  in  rebuc  honestis  et  cognitione  dignis  operae  curae- 
que  ponetur,  id  iure  laudabitur."  j 

Qui  igitur  ad  studium  philosophiae  accedit,  principio  reminisci 
debet,  nil  sine  magno  vitam  labore  dare  mortalibus. 

Est  enim  corpus  nostrum ,  ut  hac  de  re  monet  Storchenau2,  natura 
sua  iners,  laboris  impatiens,  levique  molestia  frangitur;  quo  fit,  ut  praeter- 
mittatur  labor,  minuatur  attentio,  eorumque  taedium  generetur,  quae  longio- 
rem  industriam  requirunt.  Hinc  morae  impatientes  examen  notionum  et  iudi- 
ciorum  diligentius  instituendum  horremus,  atque  ad  ea  tantum  animum  appli- 
camus,  quae  sine  ingenti  dedecore  vel  magno  detrimento  a  nobis  penitus 
ignorari  non  possunt,  eo  plane  contenti,  ut  in  disciplinis  superioribus  non  rudes 
plane  et  hospites  habeamur.  Nec  ulla  nos  de  doctrinae  soliditate  et  perfectione 
cura  tenetj  terremur  magnis  auctorum  voluminibus,  compendia  amamus  eosque 
praecipue  libellos  exquirimus,  qui  magnificis  titulis  integras  difficillimasque  res 
paucis  se  paginis  complexuros  promittunt.  Accedit  diversa  ipsius  corporis  con- 
stitutio ,  a  qua  ingenium ,  intellectus  acumen ,  imaginationis  memoriaeque  vis 
experientia  teste  pendent ;  inde  tarditas ,  confusio ,  inconstantia  aliaeque ,  quae 
sunt  in  hoc  genere  animi  miseriae,  quibus  passim  homines  obnoxios  videmus. 
Morbos  quoque,  nervorum  fatigationem ,  lassitudinem  capitis,  languorem  animi 
studio  sapientiae  plurimum  obesse  ignotum  esse  non  potest.    Sed  quid  iam  tot 


1  L.  1  de  offic.  c.  7.  2  Institut.  log.  parte  3  c.  7  a.  231 

inter  obstacula  ab  ipsa  natura  posita  philosopho  agendum?  Rectam  primum 
sibi  corporis  habitudinem  tum  moderato  cibi  potusque  usu,  tum  interposita 
nonnunquam  animi  remissione  procuret.  Unde  serio  quidem  et  constanter  ani- 
mus  ad  studia  adiiciendus  est;  nunquam  tamen  ultra  duas  horas  vel  legendo 
vel  scribendo  in  laborem  incumbendum,  quin^  studium  aliquantulo  temporis 
intervallo  intermittatur.  Sapienti  igitur  adhibito  moderamine,  qui  studiosus 
philosophiae  est,  paulatim  continuata  attentione  studendi  habitum  acquirere 
conetur;  sensim  enim  difficilis  illa  cum  corporis  pondere  colluctatio  mitior  effi- 
citur.  „Nihil  enim  est  tam  difficile  et  arduum,  quod  non  humana  mens  vincat, 
et  in  familiaritatem  perducat  assidua  meditatio."  * 

Deinde  vero  discenti  necessarium  est,  ut  rerum  discendarum 
rectus  habeatur  delectus. 

Fugiendae  igitur  sunt  otiosae  animi  circumvagationes  in  hac  „arte  longa, 
vita  brevi";  et  mens  utilibus  tantum  rebus  et  iis  quidem,  quae  humani  ingenii 
captum  non  superant,  contemplandis  applicari  debet,  ne  de  nobis  dici  possit 
illud  Senecae  :  „Necessaria  ignoramus,  quia  superfiua  discimus."  Unde  ab  om- 
nibus  philosophiae  studiosis  cogitanda  sunt  gravia  illa,  quae  de  quibusdam 
monet  Contzen2.  „Nonnulli,  inquit,  neglectis  necessariis,  quae  muneris  sui 
ratione  scire  tenerentur,  inutilibus  aut  certe  ad  se  non  pertinentibus  animum 
applicant;  iis  unice  delectantur,  quae  magis  curiositatem  alunt,  quam  intellec- 
tum  perficiunt  vel  verum  emolumentum  afferunt.  Quot  hac  aetate  iuvenes  re- 
perias,  qui,  in  gravissimis  aliquando  negotiis  versaturi,  nihil  fere  minus  agant, 
quam  ut  animum  earum  rerum  solida  notitia  imbuant,  quae  illis  ad  munia  rite 
obeunda  aliquando  erunt  necessariae.  Tragoediae  et  comoediae  leges  callent 
ad  stuporem,  neque  quidquam  novi  in  isto  genere  j)rodit ,  quod  non  sibi  con- 
festim  comparent.  At  postea  fortasse  recreari  animus  levioribus  illis  rebus 
poterit;  nunc  autem  non  est  his  locus ;  nunc  diligenter  discenda  ea  sunt,  quae 
ad  res  gravissimas  ad  salutem  hominum  postea  ad  usum  applicanda  erunt." 

Sed  neque  minus  in  rebus,  quae  utiles  esse  videntur,  prudens 
delectus  et  ordo  est  adhibendus. 

Nusquam  est,  inquit  Seneca,  qui  ubique  est.  In  peregrinatione  vitam 
agentibus  hoc  evenit,  ut  multa  hospitia  habeant,  nullas  amicitias.  Idem  accidat 
necesse  est  iis,  qui  nullius  se  ingenio  familiariter  applicant,  sed  omnia  cursim 
et  properantes  transmittunt.  Non  prodest  cibus  nec  corpori  accedit,  qui  statim 
sumptus  emittitur.  Nihil  aeque  sanitatem  impedit,  quam  remediorum  crebra 
mutatio.  Non  venit  vulnus  ad  cicatricem,  in  quo  medicamenta  tentantur.  Non 
convalescit  planta,  quae  saepe  transfertur.  Et  nihil  tam  utile  est,  quod  in 
transitu  prosit.  Fastidientis  stomachi  est  multa  degustare,  quae  ubi  varia  sunt 
et  diversa,  inquinant,  non  alunt3. 

Atque  etiam  in  illis  rebus,  quae  ut  discantur,  necessariae 
sunt,  ne  sine  ordine  et  consilio  procedatur,  praecipiendum  est. 

Vituperandi  sunt,  qui  omne  scientiae  genus  simul  avidissime  accipiunt, 
cuncta  uno  eodemque  tempore  discere  volunt.     Quidquid  in  manus  venit  libro- 

1  Seneca  1.  2  de  ira  c.   12. 

2  Adami  Contzen,  S.  I.,  Praelectiones  logicae.     Colon.   1785,  p.  179. 

3  Ita  fere  Seneca  ep.  2;  cfr.  ep.  45  c.  8. 

rum,  cupide  percurrunt;  vel  indices  solum  et  librorum  praefationes  inspiciunt; 
unde  id  denique  consequitur ,  quod  est  in  proverbio :  Ex  omnibus  aliquid ,  in 
toto  nihil.  Alia  sunt  ingenia  fervida,  quae  nulla  methodo,  nullo  certo  ordine 
studia  litterarum  pertractant;  quae  faciliora  sunt,  veloci  pede  percurrunt  vel 
transsiliunt ,  ad  difficiliora  pergentes,  quae  sola  labore  suo  digna  esse  existi- 
mant.  At  hi  iidem  paulo  post  velut  ad  scopulum  adhaerent  nec  progredi 
ultra  possunt.  Quare  ?  Quia  ea,  quae  praecesserunt  et  nunc  quasi  fundamenta 
sequentibus  subiici  debent,  in  tanta  properatione  animi  non  firmiter  sunt  posita, 
et  principia,  quae  faciliora  videbantur,  accurata  meditatione  in  mentem  ad- 
missa  non  sunt.  Ipse  Newtow,  ut  hoc  loco  memorat  Storchenau,  se  hac  in 
parte  deliquisse  fatetur,  atque  quod  operam  mathesi  daturus  Euclidem  ut 
nimis  facilem  et  obvium  spreverit,  poenitere  se  dicit.  Sunt  denique  alii  iique 
mediocris  ingenii  homines,  qui  qualibet  difficultate  territi,  nullam  in  ea  eno- 
danda  operam  collocare  audent,  sed  potius  ea  praetermissa  ad  res  alias  trans- 
volant,  non  sine  ingenti  damno;  quum  enim  neque  penetrent  sequentia,  auctis 
in  dies  difficultatibus  atque  rebus  indigestis,  animum  tandem  omnino  despondent. 

173.  Id  denique  praecipiamus,  quod  in  tota  hac  animi  disciplina 
omnibus  antecellit,  quae  dicta  sunt  hactenus;  quod  in  eo  cernitur, 
ut  cum  cultu  virtutum  intellectualium  coniungatur  ea,  quae  ad  ra- 
dicem  pertinet  sapientiae  et  humanitatis,  cura  virtutum  moralium. 
„Impedit  consilium  voluptas  rationi  inimica,  ac  mentis,  ut  ita  dicam, 
perstringit  oculos."  4  Quae  res  quum  ex  se  intelligatur  satis,  hoc 
loco  breviter  tantum  memoranda  erat. 

Postremo  autem,  qui  studiis  philosophiae  navat  operam,  vehe- 
menter  monendus  est,  ut  non  solum  strenue  ipse  laboret,  sed  prae- 
terea  precibus  a  Deo  felicem  studiorum  successum  petat,  qua  re 
nihil  est,  quod  magis  sit  necessarium. 

Et  omnium  certe  rerum,  quibus  in  acquirenda  scientia  et  in  vitandis  er- 
roribus  iuvamur,  nihil  est  hoc  cum  Deo  commercio  utilius,  nihil  melius,  nihil 
homine,  nihil  philosopho  dignius.  Certum  est  enim,  hominem,  sicut  in  omni 
vitae  ordine,  ita  etiam  in  ordine  intellectuali  a  Deo  pendere.  „Lumen  rationis 
est  nobis  a  Deo  inditum,  quasi  quaedam  similitudo  increatae  veritatis  in  nobis 
resultantis.  Unde,  quum  omnis  doctrina  humana  efficaciam  habere  non  possit 
nisi  ex  virtute  illius  luminis,  constat,  quod  solus  Deus  est,  qui  interius  et  prin- 
cipaliter  docet ,  sicut  natura  interius  etiam  principaliter  sanat."  2  Quum  autem 
Deus  plurima  det  hominibus  non  rogatus,  plura  etiam  reservat  humiliter  pre- 
cantibus,   ut  homines  ab  ipso  se  pendere  et  sentiant  et  agnoscant.     „Plurimum 


1  Cicero,  De  senectute  12,  41.  De  eadem  re  praeclare  Sailer:  „Die  Be- 
griffe  der  Menschen  kommen  mir  vor,  wie  die  Zeiger  an  verschiedenen  Uhren, 
und  die  Neigungen  der  Menschen,  wie  die  Triebwerke.  Wer  sich's  zum  Ge- 
schafte  macht,  die  Begriffe  allein  und  unmittelbar  zu  bilden,  gleicht  dem  Manne, 
der  mit  seinem  Finger  die  Uhrzeiger  zurechtstellt  und  die  Triebwerke  unver- 
bessert  lasst." 

2  S.  Thom.,  Quaest.  disput.  q.  11  de  verit.  a.  1. 

igitur  implorandus  est  Deus,  pater  luminum,  lux  vera,  quae  illuminat  omnem 
hominem  venientem  in  hunc  mundum,  ut  ipso  nos  intus  illuminante,  quae 
cognoscenda  sunt,  recte  cognoscamus,  ut  ipso  nos  intus  movente,  quae  agenda 
sunt,  rite  perficiamus  rectoque  rationis  usu  perveniamus  ad  lumen  indeficiens."  * 
S.  Thomam  legimus  quotidie  et  saepius  has  preces  dixisse:  „Concede  nobis, 
misericors  Deus,  quae  Tibi  sunt  placita,  ardenter  concupiscere ,  prudenter  in- 
vestigare,  veraciter  agnoscere,  et  perfecte  implere  ad  laudem  et  gloriam  no- 
minis  Tui." 

Atque  his  de  studendi  ratione  universe  constitutis  ad  particu- 
laria  descendenduni  est.  Ea  autem,  de  quibus  nunc  ulterius  prae- 
cipiendum  esse  videtur,  sunt:  vocabulorum  usus,  studii  privati  recta 
ratio,  sententiae  alienae  vel  systematis  aequa  interpretatio,  diligens 
in  vitandis  erroribus  cautio,  modestia  in  inquisitione  philosophica 
observanda  tum  quoad  res  tum  quoad  certitudinem,  obsequium 
magistro  praestandum,  disputatio  scholastica. 

174.  Vocabulomm  USUS2.  Ad  veritatem  et  investigandam  et 
cum  aliis  communicandam  plurimum  interest,  ut  conceptus  recte 
vocabulis  exprimantur.  Quaf  in  re  nonnulla  vitia  ex  naturali  vo- 
cabulorum  imperfectione  ortum  ducunt.  Haud  raro  enim  occurrunt 
vocabula,  quae  ex  se  incerta  sunt.  Alia  in  adhibendis  vocabulis 
vitia  ex  socordia  quadam  vel  defectu  attentionis  necessariae  nasci 
solent.  Curandum  primo,  ut  nos  notionem,  quam  voce  significare 
volumus,  apud  nos  accurate  concipiamus  et  mente  retineamus. 

Postquam  id  factum  est,  de  signo,  quo  notionem  mente  conceptam  voce 
exprimere  volumus ,  simus  solliciti.  Nam  a  conceptis  notionibus  vocabula 
dirigi  et  ordinari   debent,   non   contra   a   vocabulis    conceptus.     Oportet   igitur, 


1  Hac  de  re  Fenelon:  „11  est  vrai  que  les  hommes  n'ont  point  assez  de 
force  pour  suivre  toute  leur  raison ;  aussi  suis-je  tres-persuade  que  nul  homme, 
sans  la  grace,  n'aurait  par  ses  seules  forces  naturelles  toute  la  constance, 
toute  la  regle,  toute  la  moderation,  toute  la  defiance  de  lui-m£me,  qu'il  lui 
faudrait  pour  la  decouverte  des  veritSs  memes,  qui  n'ont  pas  besoin  de  la  lu- 
miere  sup^rieure  de  la  foi;  en  un  mot,  cette  philosophie  naturelle,  qui  irait, 
sans  prejugd,  sans  impatience,  sans  orgueil,  jusqu'au  bout  de  la  raison  pure- 
ment  humaine,  est  un  roman  de  philosophie.  Je  ne  compte  que  sur  la  grace 
pour  diriger  la  raison  meme  dans  les  bornes  etroites  de  la  raison,  pour  la  d6- 
couverte  de  la  religion;  mais  je  crois,  avec  saint  Augustin,  que  Dieu  donne  a 
chaque  homme  un  premier  germe  de  grace  intime  et  secrete,  qui  se  mele  im- 
perceptiblement  avec  la  raison,  et  qui  prepare  1'homme  a  passer  peu  a  peu  de 
la  raison  jusqu'a  la  foi.  Cest  ce  que  saint  Augustin  nomme:  inchoationes 
quaedam  fidei  conceptionibus  similes."  Lettres  sur  divers  sujets  de  metaphys. 
et  de  relig.     Lettre  4  n.  3. 

2  Non  sine  utilitate  leguntur,  quae  hac  de  re  praecepit  Locke,  An  essay 
conc.  human  understanding,  Book  3. 

quantum  fieri  potest,  notiones  ex  mentis  conceptione  formare  non  attentis  prius 
vocabulis,  ne  sonus,  notio  aliena  hoc  vel  illo  vocabulo  advecta  immutet,  addat, 
minuat  quidpiam  ex  eo,  quod  ante  clare  et  distincte  concepimus. 

In  dispositione  deinde  sermonis  videndum,  ut  ab  obscuris  abs- 
tineamus,  quum  clara  vocabula  praesto  sunt. 

Obscura  sunt,  quorum  notio  anceps  est.  Vitandae  igitur  voces  indeter- 
minatae  (ut  ens,  res),  quum  aliquid  determinate  exprimendum  est;  voces  gene- 
ricae,  quum  de  speciebus  dicendum;  voces,  quae  vagae  sunt  et  diversa  ratione 
intelligi  possunt  (in  quo  genere  sunt  libertas  conscientiae ,  tolerantia,  honor, 
humanitas).  Semper  vocabula,  quae  adhibemus,  accurata  definitione  declare- 
mus,  quantum  necesse  est.  Quodsi  notarum  enumeratio  facile  fieri  non  possit, 
obscuritas  tollatur  adiecto  notiore  vocabulo  synonymo;  vel  indicando  rem  au- 
ditori  cognitam,  qua  notio,  de  qua  dicendum,  reperiatur;  vel  ponendo  ante 
oculos  exemplum. 

Cavendum  praeterea,  ne  unam  eandemque  vocem  in  uno  eodem- 
que  sermonis  decursu  in  diversam  trabamus  significationem. 

Eiusmodi  homines  haud  inepte  Locke  cum  illo  comparat,  qui,  dum  com- 
ponit  aliquos  computos  mathematicos,  eodem  charactere  „octavo"  modo  septem, 
modo  novem  significari  vellet,  prout  sibi  commodius  videretur.  Quodsi  ne- 
cessitas  ad  mutandam  vocis  potestatem  cogat,  auditor  vel  lector  paucis  mo- 
nendus  est. 

Vitentur  vocabula  barbara,  peregrina,  inusitata;  neve  termini, 
quibus  certa  vis  iam  adiuncta  est,  adhibeantur  in  nova  significatione 
insolita  vel  ad  privatum  arbitrium  instituta. 

Neque  sine  ratione  introducantur  termini  novi.  Utamur  proinde  vocabulis 
usitatis,  receptaque  eorum  significatione ;  haec  enim,  etsi  quoad  originem  arbi- 
traria  sit,  non  tamen,  in  usum  semel  introducta,  a  quolibet  ad  arbitrium  mutari 
debet.  Quis  enim  te  intelligit,  quum  tu  animal,  quod  vulgo  equum  vocant, 
canis  nomine  significes,  et  contra?  quamquam  utrumque  vocabulum  ad  hoc 
vel  illud  significandum  ex  aequo  aptum  et  indifPerens  est.  Quae  autem  usitata 
sit  vocabulorum  sententia,  id  minus  a  consuetudine  vulgi  discendum  est,  sed  a 
iudicio  communi  illorum  potius,  qui  studio  et  labore  perfectiores  de  rebus  no- 
tiones  sibi  comparare  consueverint. 

175.  At  quamvis  nitor  sermonis  vocabula  longo  usu  comprobata 
requirat,  rerum  tamen  conceptuumque  novitas  nova  saepe  vocabula 
postulat. 

Hanc  propter  res  novas  nova  vocabula  formandi  copiam  dedit  ipse  Tullius, 
quum  scriberet:  „Quibus  etiam  verba  parienda  sunt  imponendaque  nova  novis 
rebus  nomina;  quod  quidem  nemo  mediocriter  doctus  mirabitur,  cogitans,  in 
omni  arte,  cuius  usus  vulgaris  communisque  non  sit,  multam  novitatem  nominum 
esse,  quum  constituantur  earum  rerum  vocabula,  quae  in  quaque  arte  versen- 
tur."1     Atque  hinc,   ut  scite  observat  Storchenau2,   minus  recte  agunt  ii,    qui 


1  De  fin.  1.  3  c.  1.  2  Instit.  logic.  n.  83. 

vocabula  artium  sive  terminos  technicos  —  eos  intelligo,  qui  in  quavis  arte  et 
disciplina  civitate  donati  sunt  —  universim  omnes  expunctos  volunt,  eo  quod  cum 
debita  sermonis  elegantia  non  cohaereant.  Id  genus  enim  voces  eo  potissimum 
fine  inventae  sunt,  ut  magno  compendio  id  apte  significent,  quod  secus  non  nisi 
per  multas  ambages  et  longos  orationis  circuitus  explanari  posset.  Quamobrem 
rectissime  monitum  est  apud  Tongiorgi  (Log.  n.  99),  non  esse  in  praesenti  cen- 
sendas  in  philosophico  sermone  obsoletas  eas  voces,  quas  veterum  Scholasticorum 
subtilitas  sapienter  excogitaverit ,  nisi  vel  clariores  fuerint  suffectae,  vel  earum 
inutilitas  demonstrata.  Quamvis  enim,  elapso  praesertim  saeculo,  a  leviore  illa 
philosophia  voces  istae  neglectae  et  derisui  habitae  fuerint,  si  tamen  eae  ne- 
cessariae  putentur,  contemptorum  iudicium  contemnendum  est.  Contra  veritatis 
et  scientiae  iura  nunquam  praescribitur.  Experientia  certe  non  raro  probat,  ex 
earum  neglectu  ingentes  oriri  obscuritates ,  confusiones,  ambiguitates.  Neque 
inde ,  quod  termini  hi  vulgo  vel  disciplinae  illius  imperitis  ignoti  sunt ,  ulla 
ratione  conficitur,  sermonem  nostrum  merito  obscurum  dici;  quum  enim  ipsae 
res,  de  quibus  est  dicendum,  ab  illis  hominibus  ignorentur,  quid  mirum,  si 
terminos  quoque,  quibus  eruditi  eas  res  exprimere  solent,  non  intelligant.  Neque 
tamen  putet  quispiam,  eapropter  etiam  eorum  morem  comprobari,  qui  eius 
generis  vocabula  adhibent,  neque  tamen  iis  notiones  claras  et  determinatas  sub- 
iiciunt  vel  ea  tantum  mente,  ut  ignorantiam  tegant. 

Quum  autem  dicendi  duo  genera  sint,  quorum  in  altero  orna- 
tus  et  species  est,  in  altero  solum  veritatis  et  disciplinae  studium, 
ornatum  illum  pompamque  rhetorum  ducere  debemus  et  poetarum, 
simplicitatem  veritatis  autem  propriam  philosophorum. 

Neque  solum  consentaneum  non  est,  ut  serrao  in  philosophia  tropis  sit 
figurisve  oratoriis  exornatus ,  sed  etiam  obest.  Eiusmodi  ornatu  imaginatio 
lectorum  vel  auditorum  delectatur,  attentio  animi  a  re  dicta  in  dicendi  modum 
distrahitur,  leviores  vehementioresve  affectiones  in  eorum  animis  excitantur; 
quibus  ex  omnibus  consequens  est,  ut  ipsa  veritas  minus  clare  perspiciatur, 
atque  perturbatis  animis  iudicia  formentur,  quae  affectibus  magis  quam  rationi 
congrua  sint.  Est  tamen  ratio  habenda  cuiusdam  in  dicendo  concinnitatis  atque 
etiam  elegantiae.  Vitentur  acyrologiae,  quas  vocant,  barbarismi,  soloecismi, 
reliqua,  quae  a  grammaticis  notantur,  vitia  sermonis ;  quae  qui  committit,  carere 
videtur  illa  reverentia,  quae  auditoribus  et  lectoribus  debetur.  In  hac  autem 
dicendi  accuratione,  sicut  in  plerisque  rebus,  mediocritas  quaedam  optima  est. 
Sit  igitur  stilus  planus,  nitidus  tamen,  fini  semper  accommodatus ;  caveatur 
nimia  brevitas  et  importuna  loquacitas;  haec  magno  verborum  strepitu  animos 
obruit  et  attentionem  distrahit;  illa  omittit  multa,  quae  ad  mentem  nostram 
recte  intelligendam  auditori  sunt  necessaria. 

Cavendum  denique,  ne  rerum  conceptuumve  loco  dentur  lec- 
toribus  vel  auditoribus  verba  inania,  neve  vano  vocabulorum  strepitu 
cieatur  in  eorum  animis  opinio,  intellectum  humanum  essentias 
rerum  re  tota  et  omni  ex  parte  perspectas  habere. 

176.  Studium  privatum  recte  instituendum.  Deinceps,  ut  erat 
propositum,   de   laboribus,   qui   acquirendae   scientiae   impendendi 

sunt  privati,  dicatur,  quibus  quidem  vix  quidquam  hac  in  re  est 
efficacius;  sed  habet  multas  cautiones  tum  quoad  intellectum,  tum 
quoad  memoriam,  tum  quoad  lectionem,  de  quibus  singulis  nunc 
ex  ordine  aliqua  praecipienda  erunt. 

1.  Primo  in  re  omni  videndum  est,  ut  recte  adhibeatur  intel- 
lectus.  Quo  loco  primum  illud,  quod  iam  monuimus,  mente  reti- 
nendum  est,  ne  quid  admittatur  ut  cognitum,  quod  cognitum  non 
est;  neque  ulla  res  subiiciatur  dubio,  de  qua  dubitandum  non  est. 

Ubi  igitur,  qui  discit,  rem  aliquam  seria  meditatione  secum  volvit,  sollicite 
circumspiciat,  sintne  principia,  unde  praesentes  conclusiones  fluant,  accurate 
expensa;  hoc  modo  cautum  erit,  ne  consequentia  admittantur,  quin  nitantur 
principiis  certo  cognitis.  Quum  deinde  ab  aliis  contradici  audit  impugnarique 
opiniones ,  quas  adhuc  in  certissimis  habuit ,  rursum  indaget ,  quamobrem  has 
opiniones  adhuc  tenuerit,  simulque  conetur  perspicere,  cur  iis  ab  adversariis 
contradicatur.  In  quo  negotio  sola  prae  oculis  sit  veritas.  Neque  displicet 
regula  statuta  a  Buffier:  „Quando  amicum,  inquit,  audis  vel  legis,  vide,  quid 
de  eius  argumentis  censeres,  si  de  inimico  ageretur;  et  contra." 

2.  Deinde  obiectum,  quod  contemplandum  suscipitur,  in  suas 
partes  resolvendum  esse  praecipitur;  atque  hae  partes,  si  necesse 
fuerit,  iterum  in  partes  sunt  subdividendae. 

Facilius  enim  multo  partem  unamquamque  singillatim,  quam  omnia  simul 
in  cumulo  dispicies.  Quam  rem  praecipue  de  solvendis,  quae  intricatiores  sunt, 
difficultatibus  praecepit  Cartesius  in  suis  regulis  methodicis ;  sed  eam  ipsam 
iam  diligentissime  ab  Aristotele  observatam  videmus. 

3.  Praeterea  ita  in  studio  etiam  privato  semper,  quum  res 
novas  discimus,  procedendum  est,  ut  eae  notitiae,  quae  ab  aliis 
supponuntur,  acquirantur  prius;  et  ea,  quae  sequuntur,  semper 
lucem  et  firmitatem  accipiant  aliquam  ab  antecedentibus. 

4.  Accedit,  quod  philosopho  in  rebus  omnibus  magna  circum- 
spectione  opus  est. 

Obiectum  igitur,  quod  expendendum  est,  in  omnes  partes  vertatur;  ex- 
quirantur  difficultates  et  dubitandi  rationes,  examinentur  principia,  definitiones, 
divisiones ,  argumentationes ;  perpendantur  antecedentia ,  praevideantur  con- 
sequentia,  exploretur  docentis  auctoritas,  nec  ulla  praetermittantur  adiuncta; 
comparetur  res  quoque  cum  aliis  rebus,  quae  iam  notae  sunt,  ut,  quid  iis  com- 
mune  sit,  quid  diversum,  quid  cuivis  proprium  sit,  accurate  perspiciatur.  Ita 
enim  fieri  non  potest,  quin  rem  noscamus  multo  clarius  et  distinctius  et  fa- 
cilius.  Et  saepenumero  contingit,  ut  veritas,  quam  diu  frustra  inquisivimus, 
ex  aliis  deinde,  quibuscum  nexu  aliquo  causali  coniuncta  est,  vel  ad  quam 
similitudine  dissimilitudineve  refertur,  nullo  negotio  intelligatur. 

5.  Meditationi  denique  coniungenda  est  scriptio;  si  videlicet 
res  maioris  momenti  est  vel  difficilior. 

Quum  enim,  quae  considerando  repereris,  scribis,  facile  tibi  constabit,  num 
quid  falsi  vel  dubii  incautus  pro  vero  admiseris.     Ita  ea,   quae   obscura  adhuc 

atque  involuta  sunt,  apparebunt;  ita  etiam  plura  saepe  praeclara  atque  prae- 
stantissima  non^sine  voluptate  in  mentem  veniunt.  „Ego  ipse,  inquit  S.  Augustinus  \ 
multa,  quae  nesciebam,  scribendo  didicisse  me  confiteor.u  Accedit,  quod  exer- 
citio  illo  mira  sensim  facilitas  cogitationes  nostras  perspicue  exprimendi  com- 
paretur:  haec  enim  non  tam  assiduo  meditandi  studio,  quam  longa  scribendi 
exercitatione  perficitur.  Et  certe  multo  maior  erit  diligentia,  qua  libros  legis, 
si  legens  in  manu  paratum  tenes  calamum  ad  ea  scripto  referenda,  quae  tibi 
conservata  esse  volueris.  Atque  haec  de  ipsius  intellectus  usu  et  institu- 
tione  satis. 

177.  Alterum  sit  propositum,  ut  recte  in  discendis  rebus  ad- 
hibeatur  memoria.  Est  autem  in  hoc  genere  molestum,  quod 
et  memoriae  praestantia  et  infidelitas  haud  raro  impedimento  est, 
quominus  discentium  animi  recte  veritatibus  philosophicis  imbuan- 
tur.  Et  memoria  propter  nimiam  praestantiam  ignorantiae  occa- 
sionem  praebet.  Huic  enim  dum  nimium  confidunt  nonnulli,  in- 
terea  excolere  intellectum,  seriae  meditationi  inhaerere  resque 
ipsas  perscrutari  negligunt.  Quo  fit,  ut  multarum  rerum  ignora- 
tione  teneantur,  quantumvis  verbamemoriae  infixa  ipsos  non  deficiant. 

Vitium  hoc  adolescentibus  commune,  qui  longiores  etiam  demonstrationes 
voce  repetere  norunt,  vix  tamen  quidquam  eorum,  quae  proloquuntur,  intelligunt. 
Eius  generis  qui  sunt,  non  solum  nulla  obtinendae  scientiae  sibi  adiumenta 
comparant,  sed  potius  maxima  ponunt  impedimenta ,  et  brevi  pro  tempore 
speciosa  ignorantiae  fomenta  sibi  congerunt;  atque  tandem  post  paucos  elapsos 
annos  rursum  tales  evadunt,  quales  ante  inceptum  studiorum  curriculum  fuerunt. 

Ex  memoriae  deinde  infidelitate  alterum  obstaculum  verae 
scientiae  oritur;  quum  praesertim  longior  est  ratiociniorum ,  unde 
veritas  deducenda  est,  series.  Si  enim  memoria  infelicior  principia 
vel  nulla,  vel  quae  minus  ad  rem  pertinent,  menti  suggerat,  in- 
numerabiles  nasci  errores  necesse  est.  Nec  sine  fideli  memoria 
ea  in  omnes  partes  circumspectio  haberi  potest,  quam  ad  solidam 
veritatis  acquisitionem  requiri  diximus.  Neque  tibi  satis  esse  debet, 
ut  veritatem  semel  bene  animo  ceperis,  sed  captam  in  memoriae 
thesauro  retinere  debes.  Tantum  enim  scimus,  quantum  memoria 
tenemus. 

Neque  tamen  desperandum  est  iis,  qui  a  natura  imbecilliorem  nacti  sunt 
memoriamj  quae,  ut  post  Tullium  monet  Aquinas  „non  solum  a  natura  per- 
ficitur,  sed  etiam  habet  plurimum  artis  et  industriae" 2.  Ut  ex  compluribus, 
quae  memoriae  excolendae  adiumenta  praescribi  solent,  aliqua  hoc  loco  in- 
dicemus 3,  imprimis  memoriam  crebra  exercitatione  coli  necesse  est ,  quia ,  ut 
recte  Quintilianus,  „nihil  aeque  augetur  cura  vel  negligentia  intercidit".  Dili- 
genter  igitur  ea  ad  verbum  ediscenda  sunt,    quae  ut  ad  verbum  sciantur,    sunt 


1  L.  2  de  Trinit.  in  prolog.  2  Summ.  theol.  II.  II.  q.  49  a.  1. 

3  P.  Vallet,  Praelect.  phil.    Paris  1880.    tom.  1.    Logica  p.  244. 

necessaria;  in  quo  genere  sunt  definitiones  longo  usu  receptae,  quae  etsi  for- 
tasse  duriores  vel  asperiores  videantur,  non  tamen  omittendae,  sed  quum  propter 
antiquitatis  reverentiam,  tum  ad  vitandam  confusionem  sunt  retinendae;  deinde 
etiam  verba  multa  scientiae  propria,  quae  commode  suppleri  non  possunt;  at- 
que  textus  quidam,  qui  a  celebrioribus  philosophis  sumi  solent;  et  generatim 
ea  omnia,  quae  ad  historiam  philosophiae  spectant.  Quibus  omnibus  memoriae 
vires  mirum  quantum  augentur.  Deinde  semper  curandum,  ut  inter  scientiae 
studia  attentus  retineatur  animus ;  nam  ipsa  animi  attentione  res  memoriae  im- 
primurttur.  Praeterea  etiam  animi  variis  affectibus  atque  etiam  notionum  con- 
iunctione  illa,  quam  associationem  idearum  vocant,  et  adhibitis  imaginibus 
memoria  magnopere  iuvari  potest.  „Necessarium  est,  inquit  Aquinas,  ut  eorum, 
quae  quis  vult  memorari,  quasdam  similitudines  assumat  convenientes,  nec  tamen 
omnino  consuetas ;  quia  ea,  quae  sunt  inconsueta,  magis  miramur,  et  sic  in  eis 
animus  magis  et  vehementius  detinetur:  ex  quo  fit,  quod  eorum,  quae  in  pueri- 
tia  vidimus,  magis  memoremur.  Ideo  autem  necessaria  est  huiusmodi  simili- 
tudinum  vel  imaginum  adinventio,  quia  intentiones  simplices  et  spirituales  fa- 
cilius  ex  memoria  elabuntur,  nisi  quibusdam  similitudinibus  corporalibus  quasi 
alligentur,  quia  humana  cognitio  potentior  est  circa  sensibilia ;  unde  et  memoria 
ponitur  in  parte  sensitiva."  4  Ultima  tandem  iuvandae  memoriae  ratio  in  dili- 
genti  earum  rerum,  quas  didicimus,  repetitione  est  collocata.  Nos  enim 
eorum  facilius  recordari,  quae  clarius,  distinctius,  frequentius  recoluerimus,  id 
sua  quisque  sponte  intelligit.  Accedit,  ut  etiam  ipsa  perspicientiae  claritas 
augeatur  eo,  quod  saepius  ad  ea  mente  redimus,  quae  semel  vidimus. 

Atque  haec  de  recte  adhibenda  memoria  praecepta. 

178.  Tertius  est  locus  cautionis,  ut  in  legendis  libris  rectus 
modus  servetur2;  quo  in  genere  ne  quid  peccetur,  summopere  ca- 
vendum  est;  quasi  enim  diluvio  quodam  librorum  inundatus  hoc 
tempore  orbis  est.     Qua  de  re  praecepta  sint  novem. 

1.  Yide  primo  etiam  atque  etiam,  quem  legas.  Vide  igitur,  quis 
et  qualis  ille  sit,  cuius  librum  legas;  vide,  quam  solidus,  eruditus, 
castus,  pius  ipse  liber  sit,  ne  virus  haurias  ex  splendida  phiala. 

Felix,  si  prudentem  et  bonum  Mentorem  inveneris,  qui  libros  sanos  a 
noxiis  tibi  secernat;  felicior,  si  recte  monenti  morem  gesseris! 

2.  Ne  lege,  ut  legas  fallasque  tempus,  sed  prudentem  lectioni 
tuae  causam  pone  et  finem. 

Imprimis  lege,  quae  te  iuvant  in  rebus  necessariis;  tum,  si  quid  temporis 
supererit,  lege,  quibus  melior  fias  et  doctior. 

3.  In  legendi3  libris  rectum  ordinem  serva. 

Primo  fax  accendenda,  et  deinde  inspicienda  sunt  obscuriora;  non  contra. 
Libri  deinde  erroribus  infecti  non  legendi  sunt  prius,  quam  veritate  mens  sit 
imbuta.     Quo  enim  est  imbuta  recens,  servabit  odorem  testa  diu. 

1  Summ.  theol.  II.  II.  q.  49  a.  1  ad  2. 

2  His  de  rebus  praeclare  praeceperunt  Sigism.  Storchenau,  Instit.  log., 
Ad.  Contzen,  Praelect.  log. ,  quos  in  his  dandis  praeceptis  secuti  sumus,  non 
tamen  semper. 

4.  Non  tam  multa  legenda,  sed  potius  multum. 

Neque  quaerendum  est,  ut  legantur  omnia,  quae  de  re  aliqua  sunt  scripta; 
sed  ii  auctores  eligendi,  qui  ex  sapientium  iudicio  putantur  esse  optimij  atque 
hi  etiam  servato  sano  moderamine.  Esto  sint  libri  optimi,  sint  probatissimi 
omnes,  ipsa  enimvero  multitudine  sua,  ipsa  copia  rerum  optimarum  legenti  no- 
cebunt.  Non  satis  est,  ad  vitandam  corporis  infirmitatem  sumere  saluberrima, 
nisi  iis  opportune  et  temperanter  utare. 

5.  Danda  vero  opera,  ut  legatur  attente.  Semper  quidem, 
sed  praecipue  in  legendis  libris  lente  festinandum  est. 

Accurate  percipiantur  termini;  et  perceptis  terminis  curandum  est,  ut 
status,  in  quo  quaestio  ab  auctore  est  posita,  clare  et  distincte  intelligatur.  Et 
cognito  statu  quaestionis,  ea  rationum  momenta,  quibus  auctor  suam  sententiam 
ostendit ,  accurate  expendenda  sunt ;  potissimum  autem  principia ,  quibus  de- 
monstratio  nititur.  Neque  minus  ad  formam  argumentationis  legitimae  diligenter 
attendendum  est.  Neve  pervolemus  ad  subsequentia,  nisi,  quae  antecedunt,  recte 
fuerimus  assecuti.  Lectio  ne  sit  praeceps  j  non  enim  satis  est  legere ,  sed  lecta 
meditari  oportet,  atque  in  proprium  succum,  ut  aiunt,  et  sanguinem  convertere. 
Ei ,  qui  praecipitanter  legit ,  ut  plurimum  accidit ,  ut  pervoluto  libro ,  quid 
legerit,  ignoret,  argumenti  ipsius  nonnunquam  vix  memor. 

6.  Lectio,  quantum  fieri  potest,  sit  continua,  neque  longiore 
tempore  interrupta. 

Timendum  enim  est,  ne  post  interruptionem  nexus  ille  veritatum  perspici 
iam  non  possit,  in  quo  videndo  praecipuus  lectionis  fructus  cernitur.  Quod  si 
mens  aliis  interea  rebus  occupetur,  fieri  potest,  ut  magna  generetur  in  mente 
confusio,  quae  progressui  in  addiscendis  rebus  non  parum  obsit.  Si  tamen  per 
longius  tempus  animum  ad  res  pure  speculativas  applicas,  vehementer  oppor- 
tunum  «st,  ut  interdum  ad  manum  habeas  librum,  qui  de  rebus  naturalibus  vel 
historicis  agit,  vel  aliquando  poetam  oratoremve.  Idque  propter  duas  rationes. 
Quarum  prior  est  in  vitanda  animi  lassitudine;  nam  quum  homo  non  sit  purus 
spiritus,  facile  evenit,  ut  mens  in  abstractissimis  illis  regionibus  multum  fatige- 
tur  et  propter  languorem  a  nobili  illo  ad  regiones  altissimas  volatu  omnino 
desistere  cogatur.  Ut  igitur  violentia  illa,  quae  cum  philosophica  abstractione 
pro  „animali  rationali"  coniuncta  est,  diutius  et  utilius  sustineri  possit,  huic 
parcendum  est  et  quiescendum  interdum  in  regionibus ,  quae  naturae  humanae 
magis  conveniunt.  Altera  ratio  ex  utilitate  est  tracta ,  quae  ipsi  speculationi 
ex  moderato  rerum  naturalium  et  historicarum  studio  nascitur.  Vana  enim  et 
sicut  nubes  sine  aqua,  quae  a  ventis  circumfertur ,  est  illa  humana  speculatio, 
quae  ab  huius  mundi  realis  cognitione  soluta  est.  Neque  ut  angelus  semper 
volare  potes ,  neque  ut  animal  semper  sensibus  tangere  sensibilia  debes.  Inter 
quae  duo  mediam  sequere  viam.  Itaque  non  minus  insipienter  quam  crudeliter 
illi  agunt,  qui  e  studio  philosophiae  res  omnes  concretas  et  positivas  extermi- 
nari  iubent.  Suadendum  tamen  est  iis ,  qui  sunt  philosophiae  studiosi ,  ut  ad 
eas  res  naturales  et  historicas  divertant  animum,  quae  speculationi  philosophicae 
fundamenta  praebent  vel  adiumenta  vel  vigorem  et  usum. 

7.  Nec  vero  alienum  est,  ut  rem  unam,  quae  alicuius  momenti 
sit,  semel  atque  iterum  legas. 

Secunda  enim  et  tertia  libri  lectio  multa  plerumque  aperit,  quae  in  prima 
oculos  et  attentionem  fugerant.  Multi  praeterea  libri  ita  sunt  scripti,  ut  priora 
non  satis  intelligere  possis,  nisi  lectis  iam  posterioribus. 

8.  Postquam  alicuius  rei  caput  intellexeris,  nonnunquam  iu- 
verit,  de  eadem  re  auctores  legere  alios. 

Quum  enim  non  omnes  omnia  videant,  quumque  in  eadem  re  explicanda 
alii  aliam  viam  sequantur,  ex  complurium  auctorum  comparatione  illud  efficitur, 
ut  rem-  iam  cognitam  cognoscas  perfectius  et  amplius.  In  qua  tamen  re  magna 
moderatione  opus  est;  et  si  peccandum,   defectu  potius  quam  excessu. 

9.  Neque  in  hoc  genere  est  incommodum,  ad  ea  iudicanda, 
quae  dubitationem  afferunt,  adhibere  amicos  et  doctos  homines,  et 
cum  his  de  iis,  quae  lectione  hausta  sunt,  conferre  colloquiis. 

Compertum  est  enim,  non  solum  perfectius  mente  comprehendi,  de  quibus 
cum  aliis  contulimus,  verum  etiam  multa  hac  ratione  intelligi,  quae  prius  per 
studium  privatum  a  nobis  intellecta  non  fuerint.  Quin  et  falsa  saepe  depre- 
hendemus  non  pauca,  vel  certe  lacunosa,  quae  antea  nostris  solorum  fisi  viribus 
pro  integris  atque  certissimis  habebamus. 

Atque  haec  de  recta  legendi  ratione  dicta  sint.  Nunc  ge- 
neratim  de  vitandis  in  omni  studiorum  genere  erroribus  nonnulla. 
Sed  prius  de  dictis  aliorum  recte  intelligendis  dicemus. 

179.  Praecepta  ad  aliorum  sententias  recte  interpretandas  utilia. 
Qui  alterius  verba  interpretari  vult,  is  primo  mentem  auctoris, 
quam  fieri  potest  accuratissime ,  conetur  assequi;  easdem  igitur, 
quas  auctor,  notiones  cum  vocabulis  coniungere  debet. 

Neque  ullus  unquam  sensus  verbis  tribuendus  est,  nisi  qui  clare  probari 
possit;  neque  inde,  quod  fortasse  verba  alia  ratione  accipi  possint  minus  recta, 
inferri  debet,  ea  hac  ratione  ab  auctore  accepta  esse;  sed  id  argumentis  ostendi 
debet.  Qua  in  re  ad  tria  potissimum  advertemus  animum;  primo  ad  usum 
loquendi  communiter  receptum,  cui  auctor  omnis,  qui  quidem  ab  aliis  intelligi 
velit,  sese  conformat.  Quum  autem  vocabula  multa  ex  sese  et  loquendi  for- 
mulae  multae  ex  humani  sermonis  imperfectione  diversas  significationes  habeant, 
secundo  ad  intentionem  loquentis  est  attendendum  atque  videndum  accurate, 
quam  ex  variis  sententiis  auctor  suis  dictis  subiicere  voluerit.  Quod  quidem 
in  rebus  plurimis  non  intelligitur  melius ,  quam  si  t  e  r  t  i  o  ad  subiectam  ma- 
teriam  attendatur.  Gerte  enim  auctor  eam  vocabulorum  vim  intendit,  quae  argu- 
mento,  in  quo  versatur,  quam  maxime  est  congruens. 

Et  usus  quidem  dicendi  eius  aetatis  respiciendus  est  eiusque  regionis ,  in 
qua  auctor  scripsit.  In  comperto  est  enim,  multa  vocabula  decurrente  tempore 
atque  in  diversis  regionibus  varias  significationes  accepisse  et  loquendi  con- 
suetudines  fuisse  admodum  diversas.  Generatim  sensus  proprius  potius  quam 
metaphoricus  verbis  tribuatur,  nisi  gravis  ratio  a  sensu  proprio  recedere  com- 
pellat.  Mens  loquentis  ex  definitionibus  elucet  ab  ipso  statutis;  hae  igitur 
primum  exquirendae  sunt.  Quodsi  definitiones  desint,  ad  singularia,  si  qua  re- 
periantur,  veniendum   exempla.     Quum   deinde   diversae  in   philosophia  sectae, 

uti  et  artes  fere  omnes ,  quaedam  vocabula  sibi  propria  habeant ,  aut  recepta 
quidem  vocabula,  sed  nova  significatione  saepius  usurpent,  attendendum  dili- 
genter,  quibus  placitis  auctor  imbutus  sit.  Aliud  enim  transcendentia  significavit 
apud  Peripateticos ,  aliud  apud  Kantianos.  Alia  res  voluntas  est  apud  sanos 
homines,  aliud  apud  modernos  Pessimistas.  Aliud  sonat  vox  vis  in  theoria 
Dynamismi,  aliud  apud  Mechanistas;  atque  in  hoc  genere  alia  sexcenta. 

Subiectae  materiae  consideratio  totiusque  orationis  contextus  certissima 
ut  plurimum  via  est,  veram  auctoris  mentem,  quamque  vocibus  tribuerit  si- 
gnificationem ,  detegendi.  Quem  in  finem  conferantur  antecedentia  cum  con- 
sequentibus,  inquirantur  loci  paralleli,  ubi  auctor  in  eadem  versatur  quaestione. 
Hic  autem  diligenter  ii  loci  secernendi  sunt,  in  quibus  auctor  dedita  opera  et 
ex  industria  rem  tractat,  ab  iis,  in  quibus  obiter  tantum  et  quasi  fortuito  in 
rei  mentionem  incidit:  atque  ex,illis,  non  ex  his  vis  verborum  et  auctoris  sen- 
tentia  definiatur.  Qua  in  re  praecipue  illi  peccant,  qui  unam  aliquam  ex  scriptis 
auctoris  enuntiationem  arripiunt,  eique  sensum  nescio  quem  attribuunt,  quem 
seorsim  spectata  continere  forsitan  possit,  quum  tamen  ex  rebus  omnibus  inter 
se  comparatis  pateat,  alia  plane  vi  et  potestate  illam  ab  auctore  usurpatam  esse. 

Fieri  autem  potest ,  ut  neque  ex  dicendi  consuetudine ,  neque  ex  subiecta 
materia,  neque  ex  orationis  contextu  intentio  loquentis  satis  determinari  possit. 
Tum  ad  eruditorum  interpretationem  fugiendum  erit.  Qua  in  re,  ceteris  paribus, 
ea  interpretatio  aliis  praeferatur,  quae  a  coaevo,  vel  familiari,  vel  discipulo 
ipsius  auctoris  proficiscatur ;  vel  saltem  ab  aliquo,  qui  linguae  et  argumenti, 
de  quo  dicitur,  maiore  prae  aliis  notitia  polleat. 

Secunda  interpretationis  regula  praecipit  id,  quod  aequitas 
naturalis  postulat,  ut  auctoris  famae  et  honori,  quoad  eius  fieri  pos- 
sit,  interpretando  consulamus  eiusque  sententiam  sive  propositionem 
obscuram  in  bonam  trahere  partem  malimus  quam  damnare. 

Cavendum  igitur,  1°  ut  ne  sensum  viro  prudenti  indignum  ex  illius  verbis 
exsculpamus  (qualis  esset,  ad  quem  auctor  inconsiderate  nec  ulla  prius  data 
occasione  delaberetur,  vel  in  quo  nullum  prudentem  finem  intendere  posset,  vel 
in  quo  ad  finem  propositum  inepte  prorsus  loqueretur,  vel  in  quo  circa  rem 
nihilo  faciendam  magno  verborum  apparatu  versaretur). 

2°  Deinde  mitiorem  usque  in  partem  verba  auctoris  interpretemur  eumque, 
si  fieri  possit,  verbis  sensum  tribuamus,  qui  veritati  magis  conveniat,  etsi  subinde 
a  communi  loquendi  usu  nonnihil  recedendum  sit.  Id  autem  tum  praecipue 
faciendum  erit,  quum  nonnulla  occurrunt,  quae  pugnare  inter  se  videntur;  tum 
enim  componenda ,  quantum  fieri  potest ,  et  interpretatione  commoda  verba 
auctoris  inter  se  concilianda  sunt.  Cuius  rei  exemplum  praeclarum  in  „Con- 
cordantiis"  illis  habemus,  quae  in  appendice  ad  opera  S.  Thomae  reperiuntur, 
in  quibus  sexcenti  loci  ex  Aquinatis  operibus  eo ,  quo  diximus ,  modo  inter  se 
compositi  sunt. 

3°  Si  consectaria  quaedam  absurda  ab  alicuius  auctoris  sententia  sponte 
fluant,  cave,  ne  idcirco  statim  ipsi  auctori  tribuas  ipsumque  propterea  impium 
proclames,  quod  a  nonnullis,  dum  invidia  et  aemulatione  aguntur,  fieri  solet. 
Fortasse  enim  auctor  falsas  illas  res  consequi  ex  dictis  non  animadvertit ; 
fortasse  optima  fide  sententiam  suam  plane  securam  et  innocentem  putavit. 

4°  Praeterea  vir  bonus ,  et  cui  tum  veritas,  tum  caritas  cordi  est,  dum 
aliorum  sententias  examinat,  diligenter  cavebit,  ne  adversarii  sententiam  nomini- 
bus  invidiosis  infamet;  ne  eam  cum  invisorum  hominum  placitis  conferat;  ne 
studiose  occultet,  ne  ex  parte  quidem.  rationes,  quibus  sententia  adversaria  niti 
videatur;  ne  sententiae  propriae  difficultates  dissimulet;  ne  invidiosa  et  minus 
accurate  percepta  consectaria  ex  adversarii  sententia  deducat ;  ne  malignis  eam 
suspicionibus  premat;  ne  alia,  atque  is  reipsa  docuit ,  adversario  affingat;  ne, 
quae  indifferentia  sunt,  in  deteriorem  partem  accipiat;  neve  tandem  admisceat 
ea,  quae  ad  rem,  de  qua  agitur,  nihil  faciunt,  nec  nisi  creandae  invidiae 
apta  sunt !. 

180.  Methodus  servanda  in  iudicando  alicuius  philosophi  syste- 
mate.  Si  quis  notitiam  et  iudicium  de  aliquo  systemate  sibi  com- 
parare  velit,  caveat  imprimis,  ne  cuilibet  fidat,  qui  historiam  de 
rebus  philosophicis  composuit.  Quum  enim  hac  nostra  aetate  tanta 
sit  apud  doctos  viros  studiorum  vehementia  et  diversitas  tamque 
exiguus  apud  multos  ipsius  veritatis  amor,  fere  nunquam  non  ac- 
cidit,  ut,  qui  auctorem  laudare  velit,  vituperanda  taceat,  qui  eun- 
dem  vituperaturus  est,  silentio  premat,  quae  laudanda  sunt;  vel  ut 
unusquisque  res  dictas  ex  libidine  interpretetur,  excerpat,  compouat 
eo  modo,  quo  propriis  placitis  congruat.  Quare,  si  fieri  potest, 
ipsius  auctoris  opera  adeantur;  id  si  facere  non  possis,  ne  sequaris 
ducem,  nisi  quem  veracem  et  rei  gnarum  esse  scis.  Neque  dis- 
suadere  volumus,  ut  quis  prius  sibi  acquirat  ex  diversis  diversae 
sententiae  scriptoribus  brevem  et  generalem  totius  systematis  no- 
titiam,  antequam  ipsius  auctoris  volumina  adeat,  in  quibus  systema 
fusius  atque  verbosius  expositum  est. 

Et  primo  quidem  ipsius  systematis  partes  inter  se  comparan- 
dae  sunt;  distinguendum  inter  principia  et  conclusiones,  inter  ante- 
cedentia  et  consequentia.  Yidendum,  quae  auctor  dixerit  sibi  con- 
stans  et  quasi  cohaerens,  et  quae  dixerit  praeteriens.  Inquirendum 
quoque,  quibus  principiis  nitatur,  quarum  rerum  consecutionem 
aiferat.  Introspiciendus  nexus,  quo  cohaereant  conclusiones  cum 
praemissis.     Animadvertendum,  quid  auctor  tacitus  supposuerit. 

Secundo  videndum  est,  qua  ratione  auctor,  cuius  causa  agitur, 
se  habeat  ad  philosophos  alios,  quos  vel  sequatur  ut  duces,  vel 
impugnet  ut  adversarios. 

Tertio  iudicandum  est,  quaenam  ex  systemate  cum  veritate 
sint  aliqua  ratione  congruentia,  et  quaenam  ut  veritatis  ini- 
mica  sint  confutanda;  et  quae  insint  in  ipsius  erroribus  vestigia 
veritatis. 


1  Extensius  hac  de  re  Storchenau,  Instit.  log.  n.  276. 
Pesch,    Logica.    I.  14 


210  Liber  I.    Doctrina  propaedeutica. 

Et  praecipue  videndum  est,  quaenam  inde  per  necessariam 
consecutionem  conficiantur  demum  conclusiones.  Ex  cauda  enim 
haud  raro  cognoscitur  serpens,  qui  latet  ipse.  Quodsi  naturam 
seminis  cognoscere  velis,  videndum  est,  quos  fructus  ferat  solo 
ingestum. 

Scholion  1.  Sunt  qui  omnino  prohibeant,  ne  in  iudicando  alicuius  auctoris 
systemate  ulla  ratio  habeatur  eorum,  quae  ipsius  auctoris  ut  hominis  propria 
sint,  sive  mores  religionemve  spectent,  sive  ad  externas  vitae  conditiones  per- 
tineant ;  arbitrantes ,  haec  nullo  unquam  modo  cum  ipsa  doctrina  cohaerere 
posse.  Verum  his  vix  ullus,  qui  prudens  sit,  assentiatur.  Quamquam  enim 
non  fas  est  arbitrari  id,  quod  voluit  I.  Gr.  Fichte  (n.  71),  integram  et  totam  unius- 
cuiusque  hominis  persuasionem  hauriri  ex  solis  moralibus  animi  afYectionibus  ', 
ignorari  tamen  non  potest,  magnas  inter  vitae  mores  et  mentis  placita  con- 
iunctiones  esse,  ita  ut  haec  ab  illis  maximopere  pendeant ;  et  e  contrario  mores 
continenter  in  vita  servatos  esse  fructum  systematis  philosophici. 

Scholion  2.  Neque  abs  re  est  dispicere,  haereatne  fortasse  auctor  syste- 
matis  in  certa  quadam  opinatione,  qua  vehementer  delectetur,  caeco  quasi  amore 
raptus.  Quod  si  est,  hanc  rem  ille  omnibus  locis  inseret,  omnia  in  huius  rei 
favorem  miro  mentis  acumine  interpretabitur;  quae  huic  rei  adversantur,  instar 
caeci  praeteribit;  atque  omni,  qua  potest,  opera  delicias  suas  tuebitur  atque 
fovebit.  Neque  non  fieri  potest,  ut  auctor  praeiudicata  opinione  tractus  hanc 
vel  illam  sententiam  odio  habeat ,  et  secundum  iniquam  voluntatis  affectionem 
omnia  spernat,  reiiciat,  damnet,  quae  cum  illa  sententia  cohaereant.  Atque 
haec  omnia  et  similia  attendisse  certe  necessarium  est  ei,  qui  de  alicuius  auctoris 
systemate  recte  et  secundum  veritatis  normam  iudicare  velit. 

Scholion  3.  Non  est  mirandum,  si  quis  in  perverso  errantis  systemate 
reperiat,  quae  apte  dicta  sunt,  vel  si  quis  in  recto  sapientis  systemate  reperiat, 
quae  minus  apte  dicta  sunt.  Cavendum  igitur  est,  ne  quis  caeco  modo  vituperet, 
quaecunque  dixerit  errans,  neve  laudet,  quidquid  dixerit  sapiens. 

Scholion  4.  Quum  audimus,  hominem  doctrina  excultum  systema  proferre, 
quod,  etsi  fatuitatem  sapiat  (quae  res  inter  recentis  aetatis  philosophos  haud 
raro  contingere  videtur),  tamen  inter  homines  magnam  sibi  vim  et  auctoritatem 
conciliet,  non  satis  est,  rem  spernere  negligereque  vel  risui  exponere;  sed 
philosopho  accurate  est  investigandum,  quo  tramite,  quibus  passibus  vel  saltibus 
homo  ad  praeruptum  istum  locum  pervenerit. 

Scholion  5.  Neque  facile  arbitrandum  est ,  systema  aliquod  etsi  absur- 
dissimum ,  quod  per  longum  tempus  a  permultis  hominibus  in  diversis  vitae 
conditionibus  positis  habitum  sit  ut  rectum  praeclarumque,  non  habere  nisi 
absurda,  quae  aperta  et  quasi  in  superficie  collocata  sint.  Ad  hamum  enim, 
qui  nudus  sit,  vix  ullus  decurrit  piscis.  Itaque  diligenter  examinandum,  quibus 
quis  rebus  praeclare  dictis  tamquam  illecebris  abusus  sit. 

Haec  diximus  brevius,  quam  res  petebat;  sed  satis  sunt,  ut 
sit  monitum,   quam   caute   his   in  rebus   agendum.     Nunc   de   er- 


1  „Alle  meine  Ueberzeugung   kommt  aus    der  Gesinnung,   nicht   aus   dem 
Verstande,  und  die  Verbesserung  des  Herzens  fiihrt  zur  wahren  Weisheit." 

roribus,  in  quos  ne  incidat,  nihil  niagis  studioso  philosophiae  ca- 
vendum  est. 

181.  Ut  caveatur  ab  erroribus,  recte  disponendus  est  animus. 
Qua  de  re  duo  intelligamus  oportet :  primo,  qui  sint  errorum  fontes, 
deinde,  qua  ratione  vitentur. 

In  fontibus  errorum  primus  locus  praeiudiciorum  est.  Sunt 
praeiiidicia  anticipatae  quaedam  hominum  opiniones,  quarum  motiva 
nunquam  satis  exploravimus ;  quae  quidem  caeca  quadam  et  vehe- 
menti  naturae  vi  vel  consuetudinis  sustentae,  si  semel  mentem  im- 
buerint,  non  sine  magna  difficultate  exui  possunt. 

Quae  vanae  opiniones  ex  multis  rebus  nasci  possunt.  Inter  quas  prae- 
iudicia  aetatis  sive  infantiae  sunt  praecipua;  quae,  dum  ratiocinandi  facultas 
nondum  exculta  est,  animum  ingrediuntur,  postea  temere  affirmantur,  et  deinde, 
quia  semel  affirmata  sunt,  caeco  impetu  defenduntur.  Alia  sunt  praeiudicia 
nationis,  patriae,  familiae  *.  Nostros  fere  mores  probamus,  alienos  reprehendimus. 
Fuit  tempus,  quando  Galli  fere  omnes  Cartesiani,  Angli  Newtoniani,  Germani 
Leibniziani  Wolffianique  erant.  Non  est  quidem,  quod  miremur,  tam  uberem 
errorum  segetem  in  eorum  mentibus  vigere,  quos  una  illa  cura  sollicitos  tenet, 
ut  sibi  suaeque  proli  comparent,  quo  vescantur.  At  quis  non  miretur  ingentem 
vim  illam,  quam  opiniones  vulgi  in  plurimorum  hominum  animos  exercent! 
Quotus  enim  quisque  est,  qui  ista  iudicia  publica  contemnere  audeat?  Quam 
multi,  qui  cum  turba  errare  malunt  quam  cum  paucis  sapere  !  Cuius  rei  nun- 
quam  maius  est  periculum,  quam  quum  de  patriae  amore,  nationis  studio,  lucri 
cupiditate  vel  mali  maioris  metu  agitur.  His  enim  rebus  saepissime  maxima  et 
splendidissima  ingenia  ultra  modum  affici  videmus.  Quo  magis  philosopho  ca- 
vendum  est,  ne  quid  in  eo  genere  peccetur. 

Alter  errorum  fons  in  indole  humani  ingenii  est.  Multae 
enim  inclinationes  naturae  rationali  ad  id  insitae  sunt ,  ut  intra 
limites  a  natura  intentos  coarctatae  hominem  in  adipiscenda  veritate 
iuvent,  quae  tamen,  si  ultra  hos  limites  vagentur,  occasiones  mul- 
torum  errorum  esse  possunt. 

Quae  inclinationes  quum  plurimae  sint,  hae  sunt  praecipuae : 

a)  Propensio  quaedam  in  rebus  omnibu3  supponendi  nexum  causalem. 
Eam  haud  raro  sequitur,  quam  logici  vocant  fallacia  causaenon  causae  (n.  162,  6), 
velut  quum  quis  concludit:  Calamitas  evenit  post  hoc,  ergo  propter  hoc ;  vel:  hoc 
eam  praenuntiavit.  Vel  impium  illud:  Inter  Christianos  varia  fuerunt  in  re- 
ligione   dissidia   et   eapropter   multa    exorta    bella.     Ergo    religio    calamitatum 

fecunda  mater  est. 

b)  Propensio  a  natura  facultatibus  cognoscitivis  insita  omnia  putandi  esse 
eo  modo  obiective  realia ,  quo  facultatem  afficiant.  Ex  quo  illi  per  accidens 
errores  oriuntur,  quibus  fit,  ut  nonnunquam  in  rebus  praeter  consuetudinem  ac- 
cidentibus,  de  rerum  distantia,  directione ,  figura ,   coloribus ,  falso  aestimemus  j 


1  De  quibus  cxtensius  Storchenau,  Instit.  log.  n.  231. 

vel  etiam  in  consuetis  rebus  obiectivam  realitatem  perceptionum  ultra  debitum 
extendamus;  ad  hunc  modum  homines  iucunditatem  vel  molestiam  perceptionis 
externis  rebus  adiudicant  atque  etiam  errare  solent  in  aestimandis  multis  ra- 
tionibus  geometricis,  quas  „fallacias  sensuum  geometricas"  vocant. 

c)  Propensio  reducendi  omnia  ad  unitatem  et  formam  simplicissimam. 
Qui  pruritus  funesto  Pantheismi  errori  magnum  apud  incautos  fulcrum  praebuit. 

d)  Propensio  distinguendi  separandique.  Quod  pluralitatis  studium  ali- 
quid  contulit  ad  procreandum  Atomismum,  Nominalismum  atque  ipsum  Poly- 
theismum. 

e)  Pruritus  generalisationis  et  abstractionis.  Ex  quo  factum  est,  ut  inter- 
dum  a  viris  doctissimis  species  rerum  et  genera  fingerentur,  a  quibus  natura 
abhorruit. 

f)  Propensio  omnia  sibi  repraesentandi  per  imagines  extensas  et  aspec- 
tabiles  et  colore  quasi  depictas.  Unde  apud  multos  ingens  conceptuum  et 
phantasiarum  confusio  orta  est.  Quinimmo  eo  devenerunt,  ut  ea  tantum  vera 
esse  et  realia  dicerent,  quae  hoc  modo  aspectabili  per  phantasiam  repraesentari 
possent. 

g)  Propensio  anthropomorphismi  et  personificationis.  Ex  quo  evenit,  ut 
interdum  illa  rerum  cum  homine  similitudo,  quae  revera  adest  et  saepe  nobis 
intimam  rerum  naturam  aperire  potest,  supra  modum  elata  sit. 

h)  Propensio  novitatis,  qua  homo  ad  progrediendum,  inquirendum,  labo- 
randum,  ad  detegenda  vel  invenienda  nova  impellitur.  Sunt  igitur,  quibus  nihil 
sapiat,  nisi  quod  novum  sit,  qui  omnes  sine  discrimine  veteres  eorumque  opera 
et  labores  contemnant.  Quasi  vero  nihil  usque  viderit  antiquitas ,  omnisque 
veritas  nobis ,  qui  vivimus ,  reservata  fuerit !  Sunt  quidem  etiam ,  qui  quum 
nimia  veteres  aestimatione  prosequantur,  non  probent  nisi  antiqua,  et  recentiora 
quaeque  solo  novitatis  titulo  reiiciant.  Qui  sane  a  gravissimo  praeiudicio  non 
sunt  liberi.  Verum  malim  antiquitati  inhaerere  nimium  quam  parum.  Cer- 
tissimum  enim  est ,  in  rebus  gravioribus ,  quae  sint  vera ,  non  esse  nova ,  et 
quum  reperiantur  nova ,  non  esse  vera.  Ab  utroque  igitur  praeiudicio ,  quoad 
eius  fieri  possit ,  liber  tenendus  est  animus.  Medius  inter  nimium  novitatis 
amorem  et  caecam  antiquitatis  servitutem  ibis  tutissimus.  Qui  sapit,  in  rebus 
gravioribus  antiquitatem  amat  nec  facile  arbitratur,  sapientissimos  et  probissimos 
quosque  homines ,  qui  hactenus  vixerunt ,  omnes  in  his  rebus  alucinatos  esse. 
Paratus  tamen  erit,  vetera  novis  augere  et  perficere,  atque  novitatem  etiam 
antiquitati  praeferre  in  rebus  omnibus,  quarum  indagatio  propter  observationem 
et  experimentationem  exigit  multum  tempus  multorumque  hominum  industriam; 
in  quo  genere  sunt  res  naturales  et  historicae,  generatim,  quae  vocantur  positivae  *. 

i)  Ultimo  tandem  loco  propensionem  inhaerendi  multorum  opinioni 
fontem  esse  posse  errorum  dicimus.  Quae  quidem,  sicut  etiam  inclinationes 
ceterae,  de  quibus  modo  diximus ,  in  se  bona  est,  et  homini,  qui,  a  natura 
socialis,  in  omni  genere  auxilio  aliorum  hominum  indigeat.  admodum  utilis  est; 
quae  tamen  vitio  verti  potest,  si  plus,  quam  patitur  veritas,  extendatur.  Nolim 
equidem  auctor  esse,  inquit  Storchenau  2,  ut  viro  doctrinae  fama  percelebri  temere 
contradicatur ;  magis  enim  convenit,  ut  nostris  potius  facultatibus  aliquid  diffi- 
damus.     Neque  tamen  eapropter    auctoritati    aliorum    hominum    illico  conquies- 


1  Cfr.  S.  Tiiom.,  in  1.  de  causis  lect.  1.  2  Institut.  log.  n.  231. 

cendum  est;  sed  veritas  sollicite  investiganda;  tum  re  omnimode  penetrata  aut 
cum  aliis  consentiamus,  aut  ab  illorum  sententia  modeste  recedamus;  nisi  nobis 
consultius  videatur ,  ut  assensum  dissensumve  in  aliud  tempus  differamus. 
Stultissimum  certe  est,  ea  statim  reiicere,  quae  non  intelligimus. 

Huic  errandi  periculo  non  solum  aetas  adolescentior,  sed  adulta  etiam 
subiecta  est.  Videmus  id  in  vitae  usu  et  consuetudine ,  in  qua  viri  graves 
saepenumero  ut  grex  demens  unius  hominis  vel  folii  publici  auctoritatem  in- 
considerate  sequuntur.  Videmus  in  multis  scholis  philosophorum ,  in  quibus 
saepissime  eruditae  alicuius  ducis  fabulae  in  certissimae  veritatis  locum  adop- 
tatae  sunt.  Est  etiam  nostra  aetas  eorum  fertilis,  qui  adeo  servili  sint  ingenio, 
ut,  quod  facilius  sit  et  cupiditatibus  iucundum ,  credere  malint  quam  scire, 
quod  operosius  et  nobilius;  quique  patentes  etiam  errores  eius,  cuius  placita 
sequi  decreverint ,  complectantur  et  retineant.  Neque  inscite  Tullius  :  „Qui 
requirunt,  inquit,  quid  quaque  in  re  ipsi  sentiamua,  curiosius  id  faciunt,  quam 
necesse  est;  non  enim  tam  auctores  in  disputando  quam  rationis  momenta 
quaerenda  sunt.  Quin  etiam  obest  plerumque  iis,  qui  discere  volunt,  auctoritas 
eorum ,  qui  se  docere  profitentur :  desinunt  enim  suum  iudicium  adhibere ;  id 
habent  ratum,  quod  ab  eo,  quem  probant,  iudicatum  vident."1 

Tertius  foDs  errorum  est  pigritia  et  negligentia. 

Quo  vitio  qui  laborant,  a  solida  rationum  investigatione  abstinent,  re  quavis 
prima  occurrente  contenti;  statim  sibi  satisfaciunt ;  quae  autem  aliena  sunt, 
damnant  e  vestigio.  Inde  praeceps  oritur  iudicium,  mille  errorum  parens.  Dum 
tamen  sciendi  cupiditate  tenentur,  de  rerum  copia  et  varietate,  de  quibus  dicere 
possint,  sunt  solliciti;  omnia  vident,  rimantur  omnia,  ne  iis  quidem  relictis, 
quae  ultra  humanam  intelligentiam  posita  sunt.  Ex  quo  nihil  praeter  vanas 
dicendi  formulas,  stoliditates,  errores  consequi  necesse  est. 

Quartus  errorum  fons  affectibus  voluntatis  aperitur  isque 
latissimus. 

Quisque  enim,  ut  monuit  Aristoteles,  iudicat,  prout  afficitur.  Et  veritas 
quidem  theoretica  vix  ullum  invenit  adversarium  praeter  ignorantiam  et  pigri- 
tiam.  At  veritas  practica  in  tot  incurrit  hostes ,  quot  sunt  malae  animi  affec- 
tiones  quotque  perversam  vivendi  rationem  amant.  Qui  vitiis  et  voluptatibus 
sunt  dediti,  omnia  malunt  quam  in  rebus  ethicis  et  religiosis  veritatem  agnoscere. 
Animus  odio ,  invidia,  aemulatione  succensus  nihil  boni  in  adversario  cernit, 
dicta  omnia  et  cogitata  in  malam  partem  interpretatur.  Spes  et  desiderium 
efficiunt ,  ut  facile  ea  fieri  vel  facta  esse  credamus ,  quae  cupimus.  Timor 
magnus  phantasiam  turbat  et  mille  oculis  spectra  exhibet.  Superbia  et  nimia 
sui  existimatio  in  causa  est,  quod  nihil  sapiat,  nisi  quod  proprium  sit;  unde,  qui 
sunt  in  hoc  genere,  alios  prae  se  despiciunt  atque  absurdissima  quaeque  pro- 
pugnare  malunt  quam  aut  errorem  suum  confiteri,  aut  aliorum  sententiis  ac- 
quiescere.  Et  generatim  is,  qui  vehementiore  agitatur  affectu,  nihil  videre  et 
sentire  solet,  nisi  quod  cum  affectu  connexum  est;  nihil  eum  ferit,  nisi  quod 
cum  hoc  viciniorem  relationem  habet;  neque  res  ei  repraesentantur ,  ut  in  se 
sunt,  sed  ut  ab  affectione  subiectiva  depinguntur.  Quare  quum  ita  a  natura 
constituti  simus,   ut  impressio  vivacior  omnem  ad  se  animi  attentionem  trahat, 


1  L.  1  de  nat.  deor.  c.  3. 

fieri  non  potest,  ut  durante  graviore  affectione  animus  serio  applicetur  indaga- 
tioni  veritatis ;  sed  id  eveniet,  ut  quae  primo  iste  affectus,  non  quae  ratio  sua- 
serit,  in  veris  habeantur.  Neque  unquam  concitatus  iratusque  qui  accedit  ad 
iudicandum,  mediocritatem  illam  tenebit,  quae  inter  nimium  et  parum  est 
interiecta. 

Sed  inter  has  pravas  animi  affectiones  nihil  philosopho  superbia  funestius 
est.  „Nunquam  uspiam  sic  apparuit,  quantum  valeat  praeiudicium  praesump- 
tionis  humanae  vel  ad  non  intuendam  manifestissimam  veritatem,  vel  ad  affir- 
mandam  impudentissimam  falsitatem."  l  Atque  ea  est  non  paucorum,  qui  se 
hodie  „philosophos"  iactant,  propria  species  insaniae,  quod  seipsum  quisque 
putet  esse  centrum  et  solem  universi  mundi  atque  omnium  rerum  umbilicum. 

Quintus  fons  errorum  in  defectu  logicae  saepissime  patet. 

„Logicae  enim,  ut  sapienter  notat  Liberatore  2,  severitate  posthabita, 
stilo  academico,  saepe  sub  eloquentiae  lenociniis,  turpissima  sophismata  propi- 
nantur.  Logicae  igitur  sedulo  vacandum;  atque  ea,  quae  forte  oratorio  ritu 
disputata  reperies ,  ad  dialecticam  normam  erunt  exigenda.  Ita  fortassis  non 
pauca  videbis,  quae,  si  verborum  fuco  spolientur,  nullam  argumenti  vim,  et  ne 
constantem  quidem  sibi  sententiam  retinebunt.  Quod  praeceptum  maximi  mo- 
menti  est  hac  praesertim  aetate  in  libris  recentiorum  auctorum  volutandis." 

Sextus  denique  fons  per  malum  vocabulorum  usum  apertus  est. 

Ita  error  oriri  potest,  quum  consuetudine  tracti  voces  usurpamus,  quibus- 
cum  obscuros  vel  falsos  conceptus  coniungimus ;  quum  ad  diversam,  quam  voces 
habent,  significationem  non  satis  attendimus :  quum  non  perpendimus,  voces 
multas  in  ore  hominum  diversorum  diversam  vim  habere,  atque  id  etiam  propter 
debilitatem  humanam  in  ore  eiusdem  hominis  diverso  tempore;  quum  voces  inter 
se  per  analogiam  finitimas  non  satis  distlnguimus;  quum  imperfectionis,  quae  inest 
in  significatione  multorum  vocabulorum,  nullam  rationem  habemus.  Sunt  denique 
errores,  qui  ex  axiomatis  vel  maximis,  quippe  quae  non  satis  accurate  verbis 
expressa  sint,  aut  male  intellectis  aut  male  applicatis  oriantur.  His  autem  er- 
roribus,  qui  ex  malo  verborum  usu  eveniunt,  mederi  possumus,  quum  voca- 
bula  ambigua  vel  obscura  conceptusque  et  sententias  illis  substituta  in  examen 
vocemus,  et  deinde  post  adhibitam,  quae  accommodata  sit,  distinctionem  defini- 
tiones  efficiamus  rectas,  determinatas,  claras. 

182.  Scholion  1.  Ex  Scholasticis  Rogerius  Baco  (n.  47)  omnes  praeiudicatarum 
opinionum  fontes  revocavit  ad  quattuor.  „Quattuor  sunt,  inquit,  maxima  com- 
prehendendae  veritatis  offendicula,  quae  omnem  quemcunque  sapientem  impe- 
diunt,  ut  vix  aliquem  permittant  ad  verum  titulum  sapientiae  pervenire .  vide- 
licet  fragilis  et  indignae  auctoritatis  exemplum,  consuetudinis  diuturnitas,  vulgi 
sensus  imperiti,  et  propriae  ignorantiae  occultatio  cum  ostentatione  sapientiae 
apparentis.  His  omnis  homo  involvitur,  omnis  status  occupatur.  Nam  quilibet 
in  singulis  artibus  vitae  et  studii  et  omnis  negotii  tribus  pessimis  ad  eandem 
conclusionem  utitur  argumentis,  scilicet:  hoc  exemplificatum  est  per  maiores, 
hoc  consuetum  est,    hoc  vulgatum  est,    ergo   tenendum  est.     Si  vero    haec   tria 


1  S.  Augustinus,  1.  4  contra  Cresc,  Donat.  c.  28  n.  35. 

2  Logica.    Prati  1881,  parte  altera  n.  30. 

refellantur  aliquando ,  magnifica  rationis  potentia,  quartum  semper  in  promptu 
est  et  in  ore  cuiuslibet,  ut  quilibet  suam  ignorantiam  excuset."  l 

Scholion  2.  Fr.  Baco  de  Verulamio  (n.  55),  id  quod  hoc  loco  Liberatore  in 
memoriam  vocat ,  notiones  falsas  i  d  o  1  a  nominat ;  earumque  quattuor  genera 
recenset:  idola  tribus,  idola  specus,  idola  fori,  idola  theatri. 

Idola  tribus  fundata  esse  ait  in  ipsa  hominum  natura,  sive  potius 
ex  ea  occasionem  sumere;  atque  horum  septem  fontes  assignat.  Primus  est  in- 
clinatio  mentis  ad  maiorem  ordinem  et  aequalitatem  credendam  in  rebus,  quam 
reapse  sit.  II.  Animi  aversatio  ab  iis,  quae  semel  admissis  contradicurft. 
III.  Quod  iis,  quae  subito  et  facile  mentem  feriunt,  homo  maxime  moveatur 
ceteraque  illis  esse  similia  opinetur.  IV.  Quod  mens  semper  ulterius  gliscat, 
nec  facile  conquiescat.  V.  Affectuum  vis,  quae  ad  id,  quod  volumus,  vehe- 
menter  inclinat.  VI.  Sensuum  illecebrae;  unde  fit,  ut  ea,  quae  in  sensus  in- 
currunt,  anteponamus  iis,  quae  sensum  effugiunt,  licet  validiora  sint;  et  rerum 
invisibilium  considerationem  negligamus.     VII.  Inclinatio  mentis  ad  abstracta. 

Idola  specus  ea  dicit ,  quae  ex  individui  singulari  natura  et  con- 
ditione  proveniunt,  sive  in  eius  temperamento,  sive  in  educatione  et  assuetudine 
fundamentum  habeant.  Potissimum  inde  exsurgunt:  I.  Quod  peculiari  scien- 
tiae,  quam  quisque  adamat,  reliquas  facile  mancipet  et  accommodet.  II.  Quod 
ingenia,  quum  alia  quidem  sint  acuta  et  apta  ad  rerum  notandas  differentias, 
alia  sublimia  et  idonea  ad  notandas  similitudines,  haud  aegre  in  alterutrum  la- 
bantur  excessum.  III.  Quod  sint,  qui  nimium  in  admirationem  antiquitatis  ra- 
piantur,  et  qui  penitus  sint  ad  novitates  effusi. 

Idola  fori,  quae  ex  societate  mutua  hominum  ingenerantur ,  potis- 
simum  ortum  habere  ait  ex  verborum  fallacia,  saepe  ex  captu  vulgi  pendentium. 
Atque  id  dupliciter  contingere.  Primum,  quum  nomina  rerum ,  quae  non  sunt, 
adhibentur ,  ex.  gr.  fortuna ,  casus ,  hisque  similia ;  deinde ,  quum  nomina  con- 
fusae  significationis  et  male  definita  commiscentur. 

Tandem  idola  theatri  ea  dicuntur ,  quae  ex  falsis  dogmatis  philoso- 
phiarum  et  praeposteris  demonstrationum  regulis  emergant.  Cui  incommodo  ut 
resistamus ,  duo  proponit  adiumenta :  primum  ut  fundamento  philosophiae  in 
principiis  naturae  constituto,  Rationalium  simul  et  Empiristarum  excessus  cave- 
antur;  deinde  ut  inter  pronuntiandi  praefidentiam  et  acatalepsiam  sive  incom- 
prehensibilitatem  medium  veluti  teneatur  iter  2. 

183.  Et  de  fontibus  quidem  hactenus.  Nunc  de  errorum  re- 
mediis  quibusdam  generalibus  aliquid  breviter  recolendum  est3. 
Quorum  primum  in  animi  circumspectione  et  prudenti  quadam 
dubitatione  situm  esse  diximus.  Alterum  in  praeclara  illa  modestia 
reperietur,  qua  memores  semper  manemus,  quam  angustis  limitibus 
vis  humani  ingenii,  et  praecipue  vis  propria  unius  hominis  circum- 


1  Opus  maius  parte  1  c.  1  p.  2.  Addit  autem:  „Munimen  vero  ad  de- 
fensionem  contra  haec  habere  non  possumus,  nisi  mandata  et  consilia  Dei  et 
Scripturae  Sacrae  et  iuris  canonici  et  sanctorum  philosophorum  et  omnium  sa- 
pientium  antiquorum  sequamur."     L.  c.  c.  8  p.  11. 

2  Novum  organum  1.  1  §  39  sqq.  3  Hac  de  re  cfr.  Balmes,  El  Criterio. 

scripta  sit.  Tertium  est,  ut  veritatis  siinus  amantissimi  et  tum 
etiam  veritatem  plurimum  aestimemus,  si  nostris  commodis  vel 
cupiditatibus  adversari  videatur.  Quartum  denique  sapientissime 
legimus  in  ferventi  et  humili  precatione  ad  Deum  esse  positum, 
qua  de  re  supra  (n.  173) 4. 

Haec  praescripta  servantem  licet  sine  gravioris  erroris  periculo 
procedere,  atque  etiam  ad  altiora  tendentem  praeclarum  illum 
finem  consequi,  qui  philosophanti  animo  est  constitutus. 

184.  Modestia  in  inquisitione  philosophica  adhibenda.  Sunt  qui, 
quum  sentiant  humani  ingenii  imbecillitatem  videantque ,  se  non 
posse  scire  omnia,  spem  omnem  consequendae  scientiae  abiiciant, 
se  nihil  scire  posse  gloriantes.  Neque  desunt  qui,  quum  sentiant 
humani  ingenii  vim  et  praestantiam  videantque,  se  posse  scire  ali- 
quid,  Titanorum  more  altissima  petant  atque  asseverent,  se  scire 
posse  omnia.  Sicut  a  desperatione  illorum,  ita  ab  horum  insolentia 
diligenter  cavendum  est.  Sicut  enim  homo  ex  natura  sua  est 
superior  pecude,  quae  nihil  scit,  ita  est  inferior  I)eo,  qui  scit 
omnia.  Et  magis  quidem  est  huic  inferior  quam  illi  superior. 
Unde  nemini,  qui  videre  velit,  ignotum  est,  in  rebus  historicis  et 
naturalibus  paucissima  esse ,  quae  ab  hominibus  per  scientiam 
historicam  vel  naturalem  sciantur,  quae  ignorentur,  esse  plurima. 
Neque  mirum  esse  potest,  etiam  in  rebus  philosophicis  sive  meta- 
physicis  evenire,  ut  ea,  quae  homini  propter  finem  sibi  a  Deo 
Greatore  praestitutum  scitu  sint  necessaria ,  cum  certitudine  co- 
gnosci  possint,  ut  autem  plurima  eorum,  quae  curiositati  potius 
quam  necessitati  inserviunt,  investigationi  incertae  vel  saltem  minus 
certae  relicta  sint.  At  non  ideo  parvi  habenda  est  philosophia, 
quia  exigua  sunt ,  quae  homo  sibi  per  industriam  suam  acquirere 
potest.  Sicut  enim  is,  qui  minus  habet,  id  quod  habet,  diligentiore 
cura  administrare  solet,  quam  is,  qui  divitiis  abundat,  ita  etiam 
nobis  diligentia  eo  maior  ad  res  addiscendas  adhibenda  est,  quo 
pauciores  sunt  res  illae  carissimae ,  quas  ingenio  et  labore  nobis 
acquirere  possumus. 

JSTeque  ab  hoc  loco  alienum  est  monere,  non  decere  prudentem 
veritatis  inquisitorem,  ut  veritatem  certo  cognitam  relinquat  propter 
dubitationem  quamlibet,  quam  illico  solvere  argumento  positivo 
non  possit2. 


1  Hanc  rem  multis  prosequitur  Storchex.ut,  Instit.  log.  n.  39,  229,  239. 

2  Qua  de  re  Bossuet:  „Quand  nous  nous  mettons  a  raisonner,  nous  devons 
d'abord  poser    comme   principe  indubitable    que   nous    pouvons   connaitre   tres- 


4.    Praenotiones  methodicae.  217 

185.  Non  est  exspectanda  in  rebus  omnibus  certitudo  eadem. 
Certitudo,  quum  sit  „firmitas  virtutis  cognoscitivae  ad  suum  co- 
gnoscibile"  \  tum  ab  entitate  et  intelligibilitate  rerum  pendet,  tum  a 
diverso  modo,  quo  res  ab  intellectu  nostro  attinguntur.  „Modus 
manifestandi  veritatem  in  qualibet  scientia  debet  esse  conveniens 
ei,  quod  subiicitur  sicut  materia  in  illa  scientia."2  Quum  autem 
triplex  scientiae  genus  distingui  soleat:  physicae,  mathematicae, 
metaphysicae,  disciplinae  physicae  id  sibi  proprium  habent,  ut  ver- 
sentur  in  rebus  materialibus ,  quae  subsint  legibus  physicis.  Hae 
autem  leges  non  sunt  absolute  et  ex  conceptu  immutabiles.  Unde 
scientia  physica  quoad  se  minus  certa  est,  quam  reliquae,  quas 
diximus,  scientiae. 

Scientia  metaphysica  et  mathematica  conveniunt  in  eo ,  quod 
in  essentiis  rerum  versantur,  ut  hae  subsunt  legibus  metaphysicis 
sive  absolute  immutabilibus.  Quocirca  quoad  se  scientia  mathe- 
matica  non  maiorem  certitudinem  habet  quam  metaphysica.  Si 
vero  spectentur  quoad  nos ,  grandis  est  in  certitudine  differentia. 
Namque  obiectum  mathesis,  quum  sit  quantitas,  in  eo  genere  est, 
ut  imaginatione,  quae  est  facultas  sensitiva  interna,  apprehendi  et 
intellectui  intuenti  exhiberi  possit.  Unde  veritas  mathematica  est 
intelligibilis  in  materia  sensibili  sive  potius  imaginabili.  Ex  quo 
fit,  ut  haec  veritas  a  nobis  eo  modo  attingatur,  qui  est  naturae 
nostrae  omnino  proportionatus.  E-es  autem  metaphysicae,  etiamsi 
in  se  sunt  omnium  certissimae ,  quia  tamen  propter  abstractionem 
omnia  omittunt,  quae  a  nobis  imagine  exhiberi  et  aspici  quasi 
possunt,  quoad  nos  ab  ea  certitudinis  perfectione  deficiunt,  quae 
inest  in  rebus  mathematicis. 

Weque  illud  omittere  volumus,  inter  varias  scientiae  physicae 
disciplinas  haud  exiguum  certitudinis  discrimen  esse.  Quo  enim 
plures  sunt  res  et  quo  magis  diversae,  quae  in  aliqua  scientia  con- 
siderandae  sunt,  et  quo  plures  causae  ad  unum  effectum  producen- 
dum  convenire  debent,  et  quo  plures  ex  his  causis  obscurae,  eo 
difficilior  est  cognitio  et  certitudo  infirmior.    Ut  autem  haec  prae- 


certainement  beaucoup  de  choses,  dont  toutefois  nous  n'entendons  pas  toutes 
les  dependances  et  toutes  les  suites.  Cest  pourquoi  la  premiere  regle  de  notre 
logique,  c'est  qu'il  ne  faut  jamais  abandonner  les  verites  une  fois  connues, 
quelque  difficulte  qui  survienne  quand  on  veut  les  concilier;  mais  qu'il  faut, 
au  contraire,  pour  ainsi  parler,  tenir  fortement  les  deux  bouts  de  la  chaine, 
quoiqu'on  ne  voie  pas  toujours  le  milieu,  par  ou  l'enchainement  se  continue." 
Traite  du  libre  arbitre  ch.  4. 

1  S.  Thom.,  3  dist.  26  q.  2  a  4.  2  S.  Thom.,  in  1.  1  ethic.  lect.  3. 

tereamus,  maximum  hoc  loco  discrimen  ex  diversitate  principiorum, 
i.  e.  legum  physicarum  et  legum  moralium,  nascitur.  Inter  has 
enim  ordinis  physici  (vi  vocis  latiore)  disciplinas  aliae  sunt,  quae 
explicant  res  ex  legibus  physicis  vi  huius  vocis  pressius  accepta, 
i.  e.  ex  legibus,  quae  naturis  rerum  a  Creatore  insitae  sunt,  quae 
igitur  mutari  non  possunt  nisi  per  exceptionem  rarissimam  propter 
specialem  interveDtum  Creatoris.  Quarum  legum  alias  perfecte  et 
cum  certitudine,  alias  cum  probabilitate  tantum  et  imperfecte  co- 
gnoscere  possumus.  Sed  aliae  inter  eas  disciplinas  sunt,  quae  in- 
nituntur  in  hominum  consuetudine  et  vitae  humanae  moribus,  et 
accuratissimam  particularium  rerum  notitiam  requirunt.  In  his  ergo 
certitudo  non  erit,  nisi  inferior  illa,  quam  moralem  vocant.  Et 
quia  haec  materia  moralis  est  varia  et  difformis,  non  habens  omni- 
modam  certitudinem ,  saepenumero  oportet  ostendere  veritatem 
verisimiliter  K 

Quae  quum  ita  sint,  turpiter  falluntur,  qui  in  rebus  omnibus 
eandem  certitudinem  exspectant.  „In  conditis,  ut  est  apud  S.  Thomam, 
i.  e.  in  his,  quae  fiunt  per  artem,  non  est  similis  modus  operandi 
in  omnibus,  sed  unusquisque  artifex  operatur  in  materia  secundum 
modum  ei  convenientem,  aliter  quidem  ex  terra,  aliter  ex  luto, 
aliter  ex  ferro."  Similiter  in  scientiis  diversis  diversitas  materiae 
attendenda  est.  Et  „ad  hominem  disciplinatum ,  i.  e.  bene  in- 
structum,  pertinet,  ut  tantum  certitudinis  quaerat  in  unaquaque 
materia,  quantum  natura  rei  patitur.  ISfon  enim  potest  esse  tanta 
certitudo  in  materia  variabili  et  contingenti,  sicut  in  materia  ne- 
cessaria  semper  eodem  modo  se  habente.  Et  ideo  auditor  bene 
disciplinatus  non  debet  maiorem  certitudinem  requirere  nec  minore 
esse  contentus,  quam  sit  conveniens  rei,  de  qua  agitur.  Propin- 
quum  enim  peccatum  esse  videtur,  si  aliquis  acceptet  aliquem 
mathematicum  persuasionibus  rhetoricis  utentem,  et  si  expetat  a 
rhetorico  demonstrationes  certas ,  quales  debet  proferre  mathe- 
maticus"  2. 

186.  Ad  magistri  alicuius  auctoritatem  sese  contulerunt  ab 
initio  omnes,  quibus,  ut  in  rebus  philosophicis  multum  proficerent, 
serio  erat  in  animo.  „Sine  dubio  aliquis  potest,  ut  monet  Aquinas, 
per  lumen  rationis  sibi  inditum  absque  exterioris  doctrinae  ad- 
miniculo  vel  magisterio  devenire  in  cognitionem  multorum  igno- 
torum."  Et  „quamvis  modus  in  acquisitione  scientiae  per  inventionem 

1  S.  Thom.,  in  1.  1  ethic.  lect.  3.     Cfr.  Summ.  theol.  I.  II.  q.  96  a.  1  ad  3. 

2  S.  Thom.,  in  1.  1  ethic.  lect.  3. 

propriam  sit  perfectior  ex  parte  recipientis  scientiam,  in  quantum 
designatur  habilior  ad  sciendum :  tamen  ex  parte  scientiam  cau- 
santis  est  modus  perfectior  per  doctrinam:  quia  docens,  qui  ex- 
plicite  totam  scientiam  novit,  expeditius  potest  ad  scientiam  in- 
ducere,  quam  aliquis  induci  possit  ex  seipso,  per  hoc,  quod  cognovit 
scientiae  principia  in  quadam  communitate"  K 

Potest  autem  duplici  modo  contingere,  ut  quis  sese  subdat 
docentis  auctoritati.  Uno  modo  sicut  Pythagoraei  (n.  25),  apud  quos 
ita  sine  ulla  ratione  vim  habuisse  dicitur  magistri  auctoritas,  ut  inter- 
rogatis  satis  fuerit  dicere:  aoxo?  scpa.  Atque  hoc  servitutis  genus, 
quo  quis  propter  solam  hominis  caecam  reverentiam  ad  defendenda 
pertinaciter  illius  hominis  placita  adstringitur,  sive  vera  sunt,  sive 
falsa,  est  viro  philosopho  prorsus  indignum2.  Alio  modo  potest 
quis  alteri  sese  subdere  in  iis,  in  quibus  veritatem  nondum  ex- 
ploratam  habet,  rationibus  attendens,  quibus,  qui  docet,  sententiam 
probat,  hancque  admittere,  aut  his  rationibus,  quas  intellexerit, 
permotus,  aut  saltem  auctoritate  ductus  docentis,  quamdiu  rationes 
probatas  non  satis  perspexerit;  non  quod  ipse  magistrum  iudi- 
caverit  esse  sapientem:  id  enim  qui  incipiunt,  iudicare  non  possunt; 
statuere  enim,  quod  sit  sapiens,  vel  maxime  videtur  esse  sapientis; 
sed  quod  fidat  illis,  quorum  interest,  ut  sapientes  instituantur 
magistri. 

Et  sapiens  magister  „non  statim  in  principio  suae  doctrinae 
ei,  qui  instruitur,  tradit  rationes  subtilium,  de  quibus  instruere  in- 
tendit,  ....  sed  tradit  ei  quaedam,  quorum  rationes  tunc,  quum 
primo  instruitur  discipulus,  nescit;  sciet  autem  postea  perfectus  in 
scientia.  Et  ideo  dicitur,  quod  oportetaddiscentem  credere; 
et  aliter  ad  perfectam  scientiam  pervenire  non  posset,  nisi  scilicet 
supponeret  ea,  quae  sibi  in  principio  traduntur,  quorum  rationes 
tunc  capere  non  potest"  3. 

Dici  autem  vix  potest,  quanta  generatim  sit  in  auctoritate  amplitudo  et 
gravitas.     Si    quis    vim   et   usum   auctoritatis    de    medio    tollere   vellet,    is   non 


1  S.  Thori.,  Quaest.  disput.  q.  11  de  verit.  a.  2.    Cfr.  Goudin,  Log.  initio. 

2  Qua  de  re  S.  Thomas  :  „Quamvis,  inquit,  universaliter,  ratione  pertinente 
ad  omnes  homines,  veritas  sit  praeferenda  amicis,  specialiter  tamen  hoc  oportet 
facere  philosophos,  qui  sunt  professores  sapientiae,  quae  est  cognitio  veritatis. 
Iuxta  hoc  etiam  est  sententia  Platonis,  qui  reprobans  opinionem  Socratis  ma- 
gistri  sui  dicit:  Amicus  quidem  Socrates,  sed  magis  amica  veritas."  (In  1.  1 
ethic.  lect.  6.)  Cfr.  Roselli,  Summ.  philos.  ad  mentem  S.  Thomae,  ed.  nov. 
Bonon.  1857.  Log.  n.  79  sqq. 

3  S.  Thom.,   Quaest.  disput.  q.  14  de  verit.  a.  10. 

solum  philosophiam,  sed  disciplinas  omnes  liberales  atque  ipsam  scientiam  na- 
turalem  efficacia  et  progrediendi  facultate  privaret.  Quid  enim  de  societate 
humana  eveniret,  si  unicuique  hodie  a  totius  generis  initiis  proficiscendum  esset? 
Disciplinae  naturales  maximam  partem  experimentis  nituntur.  Experimenta 
autem  omnia  unus  et  idem  homo  instituere  quis  potest?  Itaque  per  plurima 
saecula  homines  innumerabiles .  requiruntur ,  qui  vacent  observationibus  et  ex- 
perimentis,  ut  ex  his  principia  scientiae  naturalis  inducantur.  Simili  ratione 
aliorum  fide  in  omni  indigemus  scientia. 

Quibus  breviter  indicatis  intelligitur ,  quanta  hodie  circum- 
spectione  opus  sit  in  admittenda  alicuius  magistri  auctoritate. 
Quum  enim  perversis  magistris  abundet  saeculum,  discentibus  cu- 
randum  est,  ut  cum  magna  auctoritatis  reverentia  integram  iudicandi 
potestatem  coniungant.  Et  felices  illi  discipuli,  qui  magistrum  nacti 
sunt,  cuius  auctoritati  se  tuto  credere  possint. 

187.  Quod  autem  de  sequenda  auctoritate  magistri  diximus,  id 
etiam  vim  habet,  si  de  colendis  magnis  philosophis  temporis  prae- 
teriti  agitur. 

Ex  una  quidem  parte  omittenda  sunt  illa  ingenii  vincula,  quibus,  ut  recte 
vituperat  Stor<5henau,  non  quod  ratio  suadet,  sed  quod  aliis  placuit,  sentire 
iubemur;  quo  fit,  ut  non  veritas  studiose  inquiratur ,  sed  aliorum  sensa  anxie 
explorentur,  non  indagentur  firmiores  rationes,  non  instituantur  experimenta; 
sed  in  eorum  iocum  auctoritas  substituatur ,  argumentaque  precaria  undique 
conquirantur,  quibus  periclitanti  sententiae,  in  quam  iuratum  sit,  quoque  modo 
succurratur;  verbo  denique,  nihil  novi  moliminis  suscipiatur,  sed  auctorum 
dicta  pro  Delphicis  oraculis  suscipiantur  novitasque  ipsa  peccatum  sit  *. 

Ex  altera  autem  parte  gravior  multo  pernicies  ab  illa  proprii  ingenii 
fiducia  timenda  est ,  quae  soli  sibi  fidit ,  cui  nulla  auctoritas  sancta  est ,  quae 
omnia  delere  vult,  quae  alii  ante  cogitatione  effecerunt,  ut  nunc  tandem  oriatur 
^sol",  ex  quo  universum  genus  humanum  lumen  emendicet.  Cuius  generis  „so- 
libusu  inter  se  infensissimis  nostrum  saeculum  scatet  ut  antea  nullum. 

Quae  igitur  homines  veneratione  digni  per  anteacta  saecula 
in  philosophia  statuerunt,  ea,  modo  sapienter  agere  velimus,  in 
summo  pretio  habebimus;  non  tamen  ita,  ut  vetera  novis  augere 
et  perficere  dubitemus. 

Hoc  pacto  Scholasticos,  quos  vocant,  Aristotelem  secutos  esse  videmus  non 
solum  ut  interpretes,  sed  ex  illius  fontibus  iudicio  proprio  atque  arbitrio,  sane 
non  sine  aliqua  cautione  adhibita,  hauserunt.  Qua  de  re  ipse  fatetur  Hacreau, 
Scholasticos  Aristotelem  ita  esse  interpretatos ,  ut  eius  philosophiam  magnis 
gravissimisque  augmentis  ditaverint  erroresque  in  ea  latentes  detexerint  repu- 
lerintque  2.  Etsi  vero  recentiore  aetate  nonnulli  ex  philosophis  catholicis  atque 
ex  ipsorum  religiosorum  ordinum  magistris,  nimio  novarum  rerum  studio  abrepti, 
viam  regiam  philosophiae  Aristotelicae  reliquerunt,   tamen  pars  plurima  eorum, 

1  Institut.  log.  n.  229. 

2  Histoire  de  la  philosophie  scolastique.     Paris  1872.    Init. 

qui  lumine  religionis  Christianae  illustrati,  rebus  philosophicis  navarunt  operam, 
philosophiae  antiquitus  traditae  et  ab  ingeniis  plurimis  per  multa  saecula  ex- 
cultae  firmiter  et  constanter  adhaeserunt. 

188.  Sed  iam  longius  provecti  sumus ,  quam  proposita  ratio 
postulabat.  Quantopere  a  prudenti  quoque  directio  magistri  de- 
sideraretur,  dicendum  erat.  Ut  autem  haec  a  magistro  petita  mo- 
deratio  illam  ferat,  quae  exspectatur,  utilitatem ,  qui  discunt,  in 
audiendis  lectionibus  debent  esse  assidui.  Quum  intelligentia  se- 
quentium  ab  antecedentibus  pendeat,  nulla,  si  fieri  potest,  praelectio 
magistri  negligenda  est.  Incredibile  est,  quantum  una  neglecta 
lectio  in  disciplinis  praesertim  philosophicis,  in  quibus  quippe  omnia 
cohaereant,  saepe  afferat  detrimenti.  In  praevidendis  deinde  lectio- 
nibus  debent  esse  diligentes.  Ne  yidelicet  ea,  quae  in  praelec- 
tionibus  proponentur,  nova  tibi  et  improvisa  accidant,  praelegisse 
iuvabit,  quae  explicatum  iri  arbitraris;  et  si  qua  legenti  tibi  oc- 
currerint,  quae  nodum  difficiliorem  habere  videantur,  ea  speciatim 
nota,  ut  mentem  deinde  inter  ipsam  lectionem  ad  istorum  ex- 
plicationem  sollertius  advertas.  Et  generatim  in  lectionibus  se- 
posita  quavis  alia  cogitatione  omnis  ingenii  vis  et  attentio  in 
magistrum  defigenda  est.  Postquam  autem  lectiones  audierint, 
etiam  in  his  repetendis  diligentes  esse  debent ;  in  quibus  re- 
petitionibus  si  quid  erit,  de  quo  ipsi  dubitent,  magistrum  adeant 
vel  amicum.  Ex  lectionibus  ea,  quae  adnotatu  digna  sunt,  in 
scripta  referant;  et  postea  maiore  cum  ordine  digesta  in  com- 
pendium  redigant,  quae  in  posterum  conservata  velint.  Atque 
horum  compendiorum,  quae  discentium  unusquisque  secundum  pro- 
priam  indolem  ipse  sibi  elucubraverit,  semper  utilitas  est  maxima, 
dum  de  aliis,  quae  typis  impressa  discentibus  in  manus  traduntur, 
utrum  utilia  sint  an  nociva,  saepe  non  sine  ratione  dubitatum  est. 
Neque  in  tota  hac  studendi  ratione,  id  quod  supra  monitum  iam 
habemus,  nimium  fidant  memoriae;  sed  omnia  penitus  intelligere 
curent,  et  intellecta  sic  examinent,  ut  ipsi  sibi  obiiciant,  et  quae 
obiecerint,  solvant.  Quod  si  qua  solvere  non  possint,  ea  annotent 
ad  interrogandum,  recogitandum  opportuniore  tempore ,  vel  etiam 
ad  disputandum. 

Et  ordinata  quidem  de  rebus  philosophicis  disputatio  semper 
a  scholae  magistris  summo  in  pretio  est  habita,  de  qua  est  nobis 
hoc  loco  praecipiendum  accuratius. 

189.  Disputatio  SCholastica  est  ordinata  inter  duos  concertatio, 
quorum  alter  statutae  thesis  veritatem  tuetur,  alter  impugnat.    Ex 

parte  igitur  defendentis  expositio  apologetica  est,  elenctica  autem 
ex  arguentis  parte. 

Quantae  utilitatis  eius  generis  actio  sit,  si  recto  anirao  ineatur, 
rectaque  peragatur  ratione,  nemo  est,  quin  videat.  In  opinionum 
enim  varietate  haud  raro  accidit,  ut  res  partim  ignorentur,  partim 
cognoscantur  obscurius,  neque  satis  attendatur,  res  alias  definiendas 
esse  certis  limitibus,  alias  accuratius  proponendas.  In  recte  autem 
instituta  concertatione  id  certo  efficietur,  ut  notiones,  quantum 
necesse  sit,  expendantur  et  illustrentur ;  ut  rationes,  quibus  in- 
nitimur,  aut  vim  suam  ostendant  manifestius,  aut  si  quid  habeant, 
quod  satis  firmum  non  sit,  id  aperiant.  Multae  etiam  procedente 
disputatione  quaestiones  nasci  solent,  quibus  ingenia  cognitionis 
et  scientiae  cupida  ad  res  penitius  perscrutandas  vehementer  ex- 
citantur.  Accedit,  ut  et  ordinate  cogitare  discamus  disputando 
et  iudicare  maturius ,  et  sermonem  instituere  ad  persuadendum 
appositum.  Quum  deinde  in  disputationis  fervore  in  omnem  sese 
partem  mens  vertere  cogatur,  ut,  quid  commode  ad  singula  ob- 
iecta  sit  respondendum,  inveniat,  fieri  non  potest,  quin  ea  etiam 
occurrant,  quae  secus  vel  nunquam  vel  nonnisi  post  longissimam 
meditationem  mentem  subiissent.  „Mmiam  tamen,  ut  sapienter 
monitum  est  apud  Storchenau  4,  disputandi  libidinem  non  probo ;  ea 
enim  non  leve  est  promovendae  scientiae  impedimentum ;  homines 
non  tam  doctos  quam  scepticos  efficit;  generatque  pertinax  quod- 
dam  contradicendi  studium,  quo  invalescente  nulla  doctrina  tam 
absurda,  tam  impia  est,  quae  non  ab  aliquibus  cum  aliqua  vana 
victoriae  specie  propugnata  sit." 

Quae  autem  modesti  et  verecundi  sermonis  praecepta  sunt,  eadem  ad 
disputationem  pertinebunt.  Sit  ergo  hic  sermo,  ut  dicit  Tullius,  in  quo  Socratici 
maxime  excellunt ,  lenis  minimeque  pervicax ;  insit  in  eo  lepos.  Nec  vero, 
tamquam  in  possessionem  suam  venerit,  excludat  alios  2.  Quodsi  utendum  for- 
tasse  et  vocis  contentione  maiore  et  verborum  gravitate  acriore,  id  agendum, 
ut  ira  procul  absit,  cum  qua  nihil  recte  dici,  nihil  considerate  potest.  „Rectum 
est  autem,  inquit  Tullius,  etiam  in  illis  contentionibus,  quae  cum  inimicissimis 
fiunt ,  etiamsi  nobis  indigna  audiamus ,  tamen  gravitatem  retinere ,  iracundiam 
pellere.  Quae  enim  cum  aliqua  perturbatione  fiunt,  ea  nec  constanter  fieri  pos- 
sunt,  neque  iis,  qui  adsunt,  probari.  Deforme  etiam  est,  de  se  ipsum  praedi- 
care,  falsa  praesertim,  et  cum  irrisione  audientium  imitari  militem  gloriosum."  3 

Disputationis  forma  generatim  potest  esse  multiplex.  Quum 
enim  homines  quotidie  colloquentes  et  inter  se  disputantes  solutum 
omnino  et  liberum  investigandi  quaerendique  modum  sequantur,  iam, 


1  Log.  in  fine.  2  Cic.  1.  1  de  off.  c.  37.  3  L.  c.  c.  38. 

si  de  re  aliqua  statuenda  agitur  diligentius,  natura  duce  in  ea 
fere  methodo  conveniunt,  ut  adversarium  interrogationibus  apte 
inter  se  excipientibus  consulant,  atque  ita  paulatim  ad  agnoscen- 
dam  veritatem  adducant.  Quam  disserendi  rationem  Socraticam 
vocant. 

Sed  nobis  de  ea  disputandi  metliodo  agendum  est,  quae  ar- 
gumentationem  omnem  per  integram  syllogismi  vel  enthymematis 
formam  continenter  deducit,  et  ideo  definiri  potest:  actus  syllo- 
gisticus  unius  ad  alterum  ad  aliquod  propositum  ostendendum  *. 

Disputatio  igitur  scholastica  est  quaedam  de  aliqua  quaestione 
ad  illustrandam  veritatem  instituta  concertatio  inter  duos,  quorum 
alter  veritatem  exponat  atque  defendat,  alter  eam  impugnet,  servata 
diligenter  syllogismi  forma.  Haec  disputandi  ratio  scholastica 
dicitur,  quia  per  multa  saecula  in  philosophorum  scholis  adhibeba- 
tur  atque  etiam  the ologorum. 

„Et  nihil  hac  methodo  accommodatius  ad  disputationis  finem, 
nihil  opportunius  ad  colligendos  disputationis  fructus,  et  ad  vitia 
praecavenda,  quae  in  disputationem  obrepere  possunt;  nihil  ne- 
cessarium  magis.  Crede  mihi:  multi,  qui  et  voce  et  scripto  et 
editis  voluminibus  putant  se  aliquam  veritatem  defendisse,  vel 
aliquem  adversarium  confutasse,  si  adduci  possint,  ut  quaecunque 
disputarunt,  ad  formam  syllogisticam  exigant,  statim  animadvertent, 
se  eloquenter  fortasse  declamasse,  erudite  scripsisse,  descripsisse 
eleganter,  at  vero  simul  se  a  scopo  aberrasse,  demonstrasse  nihil, 
nihil  refutasse,  quinimmo  ne  clare  percepisse  quidem,  quid  sibi 
demonstrandum  vel  refutandum  sit.  Iterum  crede  mihi:  si  haec 
disceptandi  ratio  in  rebus  praesertim  subtilioribus  et  implexis,  vel 
in  iis,  quae  ignem  cupiditatum  humanarum  excitant,  universim 
adhiberetur,  quaestiones  multae,  quae  hinc  inde  acri  studio  agitan- 
tur,  servata  pace  quiescerent;  multae  nullo  negotio  solverentur; 
multae,  quae  solutae  putantur,  insolutae  atque  adeo  insolubiles  agno- 
scerentur;  multi  errores,  simul  atque  orti  sunt,  extabescerent;  irae, 
animi  atque  spiritus  pertinaciter  concertantium  vix  locum  haberent."  2 

1  S.  Thom.,  Opusc.  35,  de  fallaciis. 

2  Ita  fere  Tongiorgi,  Instit.  philos.  Logic.  n.  350.  Idem  professus  Leib- 
nizius:  „On  trouvera,  plus  souvent,  qu'on  ne  pense  (en  examinant  les  paralo- 
gismes  des  auteurs) ,  qu'ils  ont  peche"  contre  les  regles  de  la  logique,  et  j'ai 
moi-m&me  experimente  quelquefois,  en  disputant  meme  par  ecrit  avec  des  per- 
sonnes  de  bonne  foi,  qu'on  n'a  commence  a  s'entendre  que  lorsqu'on  a  argu- 
mente  en  forme  pour  debrouiller  un  chaos  de  raisonnements."  Nouveaux  essais 
sur  1'entendement  humain  1.  4  c.  17. 

Non  opus  esse  videtur,  descriptionem  concertationis  scholasticae 
copiosius  explicare1;  existimamus  satius,  regulas  et  normas  bonae 
disputationis  breviter  indicare. 

190.  Aliquae  distinguendi  formulae.  Quum  disputantibus  saepe- 
numero  accidat ,  ut  veritatem  falsitatemve  alicuius  propositionis 
debeant  determinare  distinguendo  vim  sive  sensum  terminorum, 
qui  in  propositione  sunt  adhibiti,  commode  tenentur  certae  illae 
dicendi  formulae ,  quae  in  rebus  philosophicis  a  distinguentibus 
adhiberi  solent. 

Vix  ulla  est  distinguendi  ratio  frequentior  quam  ea,  qua  una  pars  for- 
maliter  esse  dicitur.  Quae  vox  latissime  accepta  idem  significat  atque  pro- 
prie,  vel  rem  consideratam  in  seipsa,  in  propria  sua  natura,  secundum  suum 
conceptum,  omni  impropria  significatione  omissa;  non  igitur  improprie,  non 
apparenter. 

Quae  autem  huius  vocis  sit  specialis  potestas,  variis  ex  correlativis ,  qui- 
bus  opponitur,  intelligi  debet.     Cuius  rei  haec  exempla  ponimus : 

„F  o  r  m  a  1  i  t  e  r"  —  „accidentalite r".  Homo  formaliter  sive  essen- 
tialiter  est  animal,  rationalis ;  accidentaliter  est  sanus,  doctus. 

„Formaliter"  —  „mater ialiter".  Ebrius  si  quem  occidit,  materia- 
liter,  non  formaliter  homicidium  committit;  deest  enim  libertas  in  ipso  actu, 
qui  igitur  imputari  nequit.  Bonus  materialiter  aliquis  dicitur  a  pulchra  forma, 
formaliter  a  virtute. 

„Formaliter"  —  „realiter  (identice)".  Vis  solis  illuminandi  et 
calefaciendi  eadem  est  realiter,  non  formaliter.  Iustitia  Dei  et  sapientia  realiter 
sunt  unum  idemque,  non  formaliter.  Homo,  qua  liber,  realiter  est  animal,  non 
formaliter. 

„F  o  r  m  a  1  i  t  e  r"  —  „v  i  r  t  u  a  1  i  t  e  r"  —  „e  m  i  n  e  n  t  e  r".  Dicitur  de  causis, 
prout  continent  perfectionem  sui  effectus.  Calor  formaliter  est  in  igne,  virtua- 
liter  in  vino ;  perfectiones  creaturarum  eminenter  sunt  in  Deo.  „Deus  totus 
oculus  est,  quia  omnia  videt,  totus  manus  est,  quia  omnia  operatur." 

„Formaliter"  —  „aequivalenter".  Duodecim  menses  non  forma- 
liter,  sed  aequivalenter  sunt  unus  annus.  Definitio  et  definitum  non  formaliter, 
sed  aequivalenter  sunt  idem. 

„Formaliter"  —  „efficienter  (causaliter)".  Medicina  dicitur 
sana  non  formaliter,  sed  efficienter. 

„Formaliter"  —  „disp  o  sit  ive".  Otium  non  formaliter,  sed  dispo- 
sitive  est  principium  omnium  vitiorum.  Vulnus  non  formaliter.  sed  dispositive 
occidere  dicitur  aliquem. 

„Formaliter"  —  „radicaliter  (fundamentalitcr)".  Risibilitas 
formaliter  a  rationalitate  distinguitur,  non  vero  radicaliter;  rationalitas  enim 
radix  et  ratio  est  risibilitatis.  Superbia  non  formaliter,  sed  radicaliter  omnia 
vitia  continet. 

„Formaliter"  —  „arguitive  (illative,  connexive)".  Ex  fumo 
cognosco  ignem  non  formaliter,  sed  arguitive  seu  per  illationem. 


1  Cfr.  H.  Marcellii  S.  L,  Ars  disputandi.     Colon.  1658. 

„Formaliteru  —  „imp  u  tati  ve".  Qui  furtum  imperat,  ipse  cst  fur, 
non  formaliter,  sed  imputative. 

„Formaliter"  —  „finaliter".  Beatitudo  movet  hominem  non  for- 
maliter,  sed  finaliter,  i.  e.  tamquam  finis. 

„Formaliter"  —  „obiective".  Deus  est  spes  nostra  non  formaliter, 
sed  obiective. 

„Formaliter"  —  „metaphorice  (impr  oprie)".  Homo  fortis  di- 
citur  leo  metaphorice,  non  formaliter. 

„Formaliter"  —  „exemp  lar  iter".  Idea  in  mente  pictoris  non  for- 
maliter,  sed  exemplariter,  i.  e.  tamquam  exemplar  solum  imaginem  producit. 

„Formaliter"  —  „denominative".  Totus  homo  denominative  est 
sapiens  ab  anima  formaliter  sapiente.  Res  dicitur  cognita  denominative  ab 
aliquo  cognoscente,  non  formaliter  ab  aliqua  proprietate  rei  insita. 

„Formaliter"  —  „sp  ecif  icative".  Medicus  non  formaliter,  i.  e. 
quia  medicus  est,  sed  specificative ,  quia  ad  speciem  humanam  pertinet,  aegro- 
tare,  dormire  dicitur.  —  Vix  notandum  est,  aliquas  ex  his  distinctionibus  non 
multum  inter  se  differre  et  propterea  saepius  inter  se  commutari. 

Ex  ceteris  distinctionibus  frequentius  occurrunt,  quae  sequuntur : 

„Absolute"  sive  „stricte"  —  „accommodative".  Omnes  omnino 
homines  mortales  sunt,  i.  e.  absolute  omnes ;  at  neque  omnes  et  singuli,  neque 
omnes  eadem  ratione  sunt  peccatores;  i.  e.  accommodative  omnes. 

„Absolute"  —  „comparative  (respective,  relative)".  Homo 
mediocris  fortunae  absolute  neque  dives  neque  pauper  est,  sed  comparatus 
cum  ditissimis  pauper  dici  potest  et  comparatus  cum  pauperrimis  dives;  i.  e. 
dives  comparative. 

„Absolute"  —  „connotative".  Deus  dicitur  Deus  absolute,  sed. 
creator  connotative ;  similiter  infans  et  filius. 

„Absolute"  —  „hyp  othetice".  Absolute  valet,  quod  semper,  ubi- 
que,  omni  et  nulla  suppositione  facta  valet;  hypothetice ,  quod  nonnisi  posita 
certa  conditione  verum  est. 

„Ant ecedenter"  —  „consequenter".  Iudex  antecedenter  vult  ora- 
nes  vivere,  consequenter  ad  crimen  vult  rei  mortem. 

„Distrib  utive"  —  „collective".  Non  singuli  milites  distributive 
sunt  exercitus,  sed  omnes  collective. 

„Entitative"  —  „connexive".  Corpus  entitative  seu  secundum  suam 
naturam  solam  est  incapax  sentiendi,  sed.  connexive,  i.  e.  coniunctum  cum 
anima,  sentire  potest. 

„Entitative"  —  „terminati ve".  Cognitio  est  entitative  immanens, 
terminative  transiens  actio. 

„Essentialiter"  —  „participative".  Deus  essentialiter  est  sapiens, 
creatura  participative ;   Deus  enim  est  summe  sapiens  et  sapiens  per  essentiam. 

„In  actu  signato"  —  „in  actu  exercito".  In  actu  signato  verbis, 
in  actu  exercito  actionibus  interdum  loquimur.  Qui  tacet,  non  in  actu  signato, 
sed  in  actu  exercito  consentit. 

„In  sensu  composito"  —  „in  sensu  diviso".  In  sensu  diviso 
dormiens  potest  vigilare,  caecus  legere;  at  non  in  sensu  composito. 

„In  signo  priori"  —  „in  signo  posterior i".  In  signo  priori  est 
illud,  quod,  etsi  tempore  et  natura  simul  est  cum  altero,  tamen  ante  illud  se- 
Pesch,    Logica.    L  15 

cundum  rectum  ordinem  cogitari  debet;  in  signo  posteriori,  quod  post  alterum 
ponendum  est.  Etiam  in  Deo  voluntas  intellectum  quasi  supponit.  sed  quum 
intellectus  divinus  neque  tempore,  neque  natura  voluntatem  praecedat,  et  tamen 
ante  voluntatem  cogitari  debet,  dicitur  intellectus  divinus  poni  in  signo  priori 
ad  voluntatem  et  voluntas  in  signo  posteriori  ad  intellectum. 

„Moraliter"  —  „physice".  Moraliter  homo  liber,  physice  brutum 
agit.  Moraliter,  non  physice  occidit,  qui  consilio,  exhortatione  alterum  ad 
physicam  necem  impellit. 

„Per  se"  —  «per  accidens".  Per  se,  i.  e.  ex  natura  sua,  necessario 
homo  est  mortalis;  per  accidens  vero  pius,  doctus  est1. 

„Healiter"  —  „virtualiter".  Anima  humana  re  vel  realiter  est  una, 
virtute  seu  virtualiter  est  multiplex. 

„Simpliciter"  —  „secundum  quid".  Simpliciter  dicitur,  quod  sine 
addita  restrictione  neque  ulla  alia  re  subintellecta ,  sub  omni  vel  sub  prin- 
cipali  respectu  tale  est,  quale  dicitur;  secundum  quid,  quod  addita  restrictione, 
vel  facta  aliqua  solum  suppositione,  sub  aliquo  solum  respectu  valet.  Deus 
simpliciter  est;  creatura  secundum  quid.  Adolescens  prudens  et  serius  dicitur 
non  simpliciter  vir,  sed  secundum  quid.  Homo  paululum  aegrotans  est  sanus 
simpliciter,  aeger  secundum  quid. 

„Subiective"  —  „conno t ative".  Poenitentia  est  subiective  bonum 
aliquid,  connotative  vero  aliquid  malum. 

„Subiective"  —  „terminative".  Creatio  subiective,  i.  e.  ex  parte 
Dei,  est  infinita,  terminative,  i.  e.  ex  parte  rei  creatae,  est  finita. 

„Subiective"  —  „obiective".  Felicitas  beatorum  non  subiective, 
sed  obiective  est  infinita.  Similiter  peccatum  obiective,  non  subiective  est 
malum  infinitum. 

Aliae  distinctiones  ex  se  satis  clarae  sunt  v.  g. : 

„In  sensu  obvio"  —  „in  sensu  translato".  „Secundum  in- 
choationem"  —  „secundum  p  erf  ectionem".  „Intrinsecus"  —  „ex" 
trinsecus".  „Implicite"  —  „explicite".  „Tntensive"  —  „exten- 
sive".    „Adaequate"  —  „inadaequate".    „In  potentia"  —  „in  actu". 


1  „Tribus  modis  (ut  recte  est  apud  S.  Boxayentcram  in  1.  1  sent.  dist.  30 
a.  1  q.  2)  unum  de  altero  ,secundum  accidens'  dici  potest;  primo,  ut  oppo- 
nitur  ei,  quod  secundum  substantiam  dicitur,  et  significat  id,  quod  alteri  inest : 
deinde,  ut  opponitur  ei,  quod  dicitur  ,per  sec,  et  illud  significat,  quod  per 
aliud  est ;  tertio,  ut  opponitur  ei,  quod  necessario  inest  subiecto,  et  id  indicat, 
quod  subiecto  contingcnter  sive  non  necessario  inest."  „Omne  illud ,  inquit 
S.  Thomas,  dicimus  per  accidens  se  habere  ad  aliquid,  sine  quo  illud  esse  po- 
test."  (Quaest.  disput.  q.  7  de  pot.  a.  8  ad  6.)  Et  alio  loco :  „Quidquid  inest 
unicuique  per  seipsum,  per  se  dicitur  de  eo;  quod  vero  non  per  seipsum  inest 
alicui,  per  accidcns  dicitur;  sicut  quum  dico:  Hoc  ambulante  coruscat ;  non 
enim  propter  id,  quod  ambulat,  coruscat,  sed  hoc  dicitur  secundum  accidens. 
Si  vero ,  quod  praedicatur,  insit  subiecto  per  seipsum,  per  se  inest,  ut  quum 
dicamus,  quod  interfectum  interiit ;  manifestum  est  enim,  quod  propter  id,  quod 
illud  interfectum  est,  interiit ,  et  non  est  accidens,  quod  interfectus  interierit." 
(In  1.  1  anal.  post.  lect.  10.) 

„In  actu  primo"  —  „in  actu  secundo".  „In  Fieri"  —  „in  Facto 
esse".  „Immediate" —  „mediate".  „Directe"  — „indirecte".  „Pro- 
xime"  —  „remoteUl. 

191.  Disputationis  scholasticae  forma.  Quum  res  agatur  inter 
duos ,  quorum  unus  conclusionem ,  quae  in  disputatione  nomen 
thesis  accipit,  tueatur,  alter  impugnet ,  qui  tuetur,  nominatur 
defendens;  qui  impugnat,  vocari  solet  arguens  sive  obiiciens. 
Et  praeceptorum  alia  defendenti  et  obiicienti  communia  sunt,  alia 
hunc  vel  illum  solum  respiciunt. 

1.  Praecepta  communia  quod  attinet,  utrumque  quae- 
stionem  propositam  penitus  intellexisse  oportet.  Quare  de  huius 
quaestionis  vi  et  ambitu  ipsis  disputantibus  constet ;  argumenta 
eorumque  pondus  et  efficaciam  bene  perspiciant;  difficultates  prae- 
cipuas,  quae  opponi  possunt,  et  solutiones ,  quae  afferri  debent, 
omni  ex  parte  noverint. 

Ad  aliena  a  re  proposita  ne  deducantur;  digressi  autem  pro  rei  necessitate 
quam  primum  ad  rem,  de  qua  agitur,  redeant.  Suam  uterque  sententiam  bre- 
viter  et  clare  proponat,  ut  quivis  auditor  facile  disputantes  intelligat.  Hinc  etiam 
alter  alterius  verba  omnino  fideliter,  quantum  fieri  poterit,  repetat  iisque  insistat. 

Modus  disputandi  ne  langueat;  ne  difficultati  solutae  ad  taedium  usque 
inhaereant  easdem  obiectiones  iterum  ac  tertio  et  saepius  tractantes.  Neque 
ex  altera  parte  rem  in  discrimen  adductam  eamque  non  solutam  subito  relin- 
quant.  Tota  concertatio  animi  alacritatem,  ingeniorum  acumen  atque  prompti- 
tudinem  cum  omni  modestia  prae  se  ferat;  alias  timendum  est,  ne  cum  fervore 
omnem  utilitatem  amittat.  Uterque  disputantium  auditorem  animo  suspensum 
tenebit  et  quasi  ad  propria  castra  alliciet,  si  alter  fortiter  et  acute  difficultates 
quasi  sagittas  quasdam  in  defendentem  dirigat,  quas  alter  secura  dexteritate 
retundat  atque  in  obiicientem  ipsum  retorqueat.  Inerit  iste  vigor  toti  disputa- 
tioni,  quum,  omissis  sententiis  longioribus  atque  complexis,  brevi  et  simplici  ut 
plurimum  utantur  syllogismo.  Enthymema  et  dilemma  et  syllogismus  condi- 
tionalis  rarius  sunt  adhibenda.  Rationes  et  explicationes  frequentius  addere 
vel  postulare,  et  disputantes  et  auditores  multum  fatigare  atque  turbare  solet; 
idcirco,  quantum  fieri  poterit,  ab  ea  interruptione  abstinendum  est. 

192.  2.  Defendentis  est,  thesim  explicare  atque  certis  argu- 
mentis  defendere.  Ea  claritate  et  distinctione  omnia  proferat,  ut 
ab  audientibus  facile  intelligantur.  Non  enim  rerum  tantum,  sed 
etiam  auditorum  ratio  habenda  est  et  reverentia. 

Primo  stans  thesim  probandam  clara  voce  recitabit,  deinde  sedens  „statum 
quaestionis",  qui  dicitur,  distincte  et  distribute  exponet,  i.  e.  vim  et  ambitum 
rei  demonstrandae  circumscribet  suisque  quasi  limitibus  definiet;  adversariorum 


1    Cfr.   Ios.  Z.  Mellinii   Lexicon    veterum    theologorum.     Colon.  1855.    — 
N.  Signoriello,  Lexicon  peripateticum  philosophico-theologicum.    Neapol.  1881. 

opiniones  proferet,  et,  si  qua  alia  sunt  necessario  monenda,  breviter  explicabit. 
Tum  argumenta  singula  concinne  atque  perspicue  ex  ordine  evolvet ,  quibus 
finitis  addi  solet:  „Et  sic  videtur  thesis  probata". 

Assurgens  iam  primam  adversarii  argumentationem  excipit  dicens:  „Ita 
placuit  argumentari" ;  deinde  fideliter  repetit ,  et  in  fine  repetitae  argumenta- 
tionis  dicit:  ..Resumo  atque  respondeo".  Iterum  sedens  et  argumento  iterum 
repetito  responsionem  ad  quodvis  membrum  adiungit.  Atque  per  totam  dispu- 
tationem  id  defendenti  observandum  est,  ut,  postquam  ab  obiiciente  argumentum 
probatum  est,  ipse  illud  ex  toto  prius  repetat,  quo  interim  illius  consequentiam 
examinare,  vim  penetrare,  responsionem  praeparare  possit.  Et  tum  demum  ad 
singula  respondeat. 

Potest  autem  vitium  argumentationis  reperiri  vel  in  termino  medio  vel  in 
alterutro  extremorum.  Si  vitium  latet  in  medio,  distinguenda  est  maior  secun- 
dum  termini  medii  ambiguitatem.  Deinde  contradistinguenda  minor,  ita,  ut  ne- 
getur  in  minore  ea  pars,  quae  respondeat  parti  in  maiore  concessae.  Tandem 
neganda  consequentia. 

Si  autem  vitium  latet  in  extremo  maiore  vel  minore,  distinguenda  erit 
praemissa,  in  qua  inest  extremum  ambiguum,  et  concessa  altera  et  concessa 
consequentia  distinguetur  consequens. 

Si  remanet  alicuius  termini  ambiguitas,  addetur  huius  termini  subdistinctio. 

Si  quid  negandum  est,  dici  potest  „nego",  vel  modestius  „non  apparet", 
vel  „peto  probationem". 

Generatim  defendenti,  quum  aliquam  sumptionem  distinguit,  leges  ser- 
vandae  sunt,  quae  hoc  versiculo  continentur : 

Divide.  defini,  concede,  negato,  probato. 

Divide  videlicet  vel  distingue  propositionis  vim  duplicem ;  defini  vel  ex- 
plica  utramque;  concede  propositionis  partem  veram;  negato  falsam ;  et  probes 
breviter  adiungens  rationem,  cur  negaveris. 

Quodsi  argumentatio,  ad  quam  respondendum  est,  duplici  vitio  infecta  sit, 
responsio  duplex  dari  potest  hoc  fere  modo :  Respondeo  primo  :  negatur  maior ; 
respondeo  secundo :  Omissa  maiore  negatur  (vel  distinguitur)  minor.  Vel  omnino 
ea  pars  omittatur  sive  transeat .  quae  cum  thesi  minus  connectitur ;  et  ea  tan- 
tum  negetur,  quae  ad  argumentum  praesens  plus  momenti  habet. 

Quum  post  datam  solutionem  urgetur  argumentum  per  instantiam  (n.  169), 
propositio,  quae  primo  enuntiatur,    subsumptum  dicitur. 

Si  extra  formam  aliquid  ab  arguente  interrogatur  (quod  raro  et  per  ex- 
ceptionem  fieri  potest),  interrogationem,  antequam  respondeat,  fideliter  repetat, 
incipiendo :  Quaeritur. 

Si  denique  opponens  in  argumentatione  sua  aliquid  supponat  ut  verum, 
certum,  admissum,  quod  hoc  modo  supponi  non  potest,  defendentis  est,  indicare 
hoc  suppositum  et  negare.  Quidquid  autem  ad  rem  non  facit,  sive  falsum  est 
sive  verum,  „transmitti"  potest,  tamquam  ad  alium  locum  spectans. 

193.         Obiicientis  sive  arguentis  est,  eas  rationes  exquirere,  quibus 
thesis  proposita  efficacius  impugnari  possit l, 

1  Rationes  dubitandi  nonnunquam  facilius  menti  oppugnantis  occurrent,  si 
viderit  axiomata,  theoremata,  maximas,  quorum  nonnulla  supra  (n.  157  sqq.) 
posuimus. 

Perquisitis  in  omnem  partem  difficultatibus,  argumentum  breve  et  clarum 
ita  proponat,  ut  eius  conclusio  sit  thesis  propositae  contradictoria  vel  contraria. 
Poterit  etiam,  ipsa  thesi  praetermissa,  vim'alicuius  argumenti  impugnare.  Semper 
tamen  initio  clare  indicare  debet,  quam  partem  thesis  vel  quodnam  argumentum 
in  pugnam  vocari  velit.  Suadendum  quoque  est,  ne  semper  versetur  obiectio 
in  syllogismis  conditionalibus  (Stoicis),  qui,  quum  haud  raro  in  rerum  super- 
ficie  haereant,  pulvinar  sunt  pigritiae.  Adhibeantur  autem  syllogismi  simplices 
(Aristotelici) ,  qui,  quum  ex  rerum  visceribus  causam  sive  terminum  medium 
trahant,  ad  rem  penitius  perspiciendam  mentem  adigunt,  et  ipsam  rei  causam 
enucleatius  patefaciunt  *. 

Ad  defendentis  deinde  responsa  diligenter  attendat  arguens;  argumenta, 
quibus  occurri  possit  responsis ,  praevideat  atque  ita  disponere  conetur,  ut  de- 
fendentem,  omnibus  effugiis  interclusis,  ad  solutionem  claram  et  directam  adigat. 
Quamobrem  omnia  per  syllogismos  proponat  et  maximo  caveat  opere,  ne  for- 
mam  legitimam  negligat,-  ne  falsa,  dubia,  nondum  probata  pro  certis  et  pro- 
batis  proferat,-  videat  etiam ,  ne  argumentum  a  defendente  retorqueri  possit. 
Neque  ad  finem  disputationis  utile  est,  ut  schedulam  adhibeat;  sed  omnia,  quan- 
tum  fieri  potest,  sine  scripto  dicat  ex  tempore.  Curet  semper,  ut  accurate 
probet  id,  quod  a  defendente  negatum  est;  et  argumentum  distinctione  disiectum 
instauret.  Itaque  propositiones  ex  parte  concessas,  ex  parte  negatas,  aut  probet 
ex  parte  negata,  aut  etiam  qua  concessas  contra  thesim  valere  ostendat.  Pro- 
positionem  transmissam  et  non  negatam  tamquam  veram  usurpare  poterit,  et 
defendentem  ad  ulterius  respondendum  cogere.  Si  defendens  negat  disiunctionem, 
obiicienti  licet  petere,  ut  membrum  in  disiunctione  omissum  significet.  Negata 
propositione  universali  exigere  potest  instantiam,  ut  videlicet  defendens  locum 
indicet,  in  quo  propositio  universalis  vim  non  habeat.  Neque  frustra  adhibetur 
interdum  argumentum  ad  hominem,  quo  ex  principiis  sive  veris  sive  falsis  a 
defendente  admissis  conclusio  thesi  propositae  contraria  infertur.  Si  defendens 
negaverit  consequentiam ,  obiicienti  ostendendum  est ,  syllogismum  recte  secun- 
dum  omnia  praecepta  dispositum  esse.  Suppositum  quoque,  quod  negatum  sit, 
simili  modo  quam  brevissime  probandum  est  atque  curandum,  ut  quantocius  ad 
difficultatem  propriam  ab  initio  motam  disputatio  redeat.  Atque  haec  huic  loco 
satis  sint.  Illud  tantum  monitum  volumus,  ad  eius  generis  disputationes,  ut  cum 
utilitate  peragantur,  praeparationem  diligentem  et  operosam  adhibendam  esse. 

194.  Atque  his  rebus  de  tribus  sciendi  modis  et  de  ipsa  argu- 
mentatione  et  modo  philosophandi  expositis  ad  ipsam  logicam 
veniendum  est.  In  qua  ea,  quae  in  parte  propaedeutica  hactenus 
constituimus  ducti  ratione  prudentiae  et  artis,  proponenda  erunt 
enucleatius  ratione  scientiae.  Quae  autem  sit  ratio  terminorum 
atque  propositionum,  commodius  multo  nunc  exponere  posse  nobis 
videmur,   postquam  in  iis,  quae  hactenus  sunt  confirmata,  aliquid 


1  „Das  hypothetische  Urtheil  ist  eine  bequeme  allgemeine  Formel  fiir  die 
mannigfaltige  Bewegung  unseres  Denkens,  das  zvvischen  seinem  Ausgange  und 
seinem  Ziele  die  mannigfaltigsten  Wege  einschlagt."  Christ.  Sigwart,  Beitrage 
zur  Lehre  vom  hypothetischen  Urtheil.     1879. 

iam  de  argumentatione  dictum  est,  ad  quam  tum  propositiones  tum 
termini  ut  partes  sive  elementa  referuntur.  ]Nunc  enim,  quae  sit 
ratio  harum  partium,  quatenus  sunt  partes,  multo  clarius  et  ac- 
commodatius  dici  poterit,  quum  ipsum  totum  iam  aliquo  modo 
cognitum  sit,  cuius  illae  sunt  partes  *.  Neque  haec  ratio  est  unica, 
ob  quam  hoc  loco  tractationem  de  argumentatione  non  omnino 
omittendam  esse  ducebamus.  His  enim,  quae  de  argumentatione 
diximus,  statutis  et  intellectis ,  qui  pergunt  ad  ulteriora,  iam  nunc 
ex  usu  et  exercitatione  disputationis  philosophicae  illum  uberem 
fructum  trahere  possunt,  qui  inde  exspectandus  est. 


1  Hac  de  re  Aquinas:  „Pars  aliqua  dupliciter  potest  cognosci:  uno  modo 
absolute,  secundum  quod  in  se  estj  et  sic  nihil  prohibet  prius  cognoscere 
partes  quam  totum,  ut  lapides  quam  domum.  Alio  modo,  secundum  quod 
sunt  partes  huius  totius;  et  sic  necesse  est,  quod  prius  cognoscamus  totum 
quam  partem.  Prius  enim  cognoscimus  domum  quadam  confusa  cognitione, 
quam  distinguamus  singulas  partes  eius."    S.  Thom.,  Summ.  theol.  I.  q.  85  a.  3. 


LIBER  SECUNDUS. 
DOCTRINA   DIALECTICA 

SIVE 

LOGICA   SCHOLASTICA.     • 


195.  Logica  homini  naturalis  est.  Quum  homini  a  natura  datum 
non  sit,  ut  res  omnes  directe,  nec  ulla  alia  re  interveniente  intueatur 
atque  perspiciat,  vis  quaedam  ei  collata  est,  qua  a  rebus  sensu 
perceptis  proficiscens  ex  uno  cognito  atque  intellecto  ad  aliud  in- 
telligendum  procedere  possit,  et  ita  ad  earum  rerum  cognitionem 
progredi,  quarum  notitia  humanae  naturae  convenit.  Itaque  homo 
\6"(i»  sive  ratione  instructus  est,  qua  oiakiyzaftau  i.  e.  colloqui  secum 
vel  cum  aliis  possit  sive  de  veritate  discurrere.  Quae  facultas 
"koyixri  sive  8iaXsxxix7J  homini  plane  naturalis  est. 

Iam  vero  ea  est  humanae  naturae  imbecillitas,  ut  in  nullo  fere 
vivendi  genere  ad  perfectionem  plenam  et  sibi  congruentem  per- 
venire  possit,  nisi  arte  et  industria  iuvetur. 

„Et  inde  est,  quod  ad  actus  humanos  faciliter  et  ordinate  perficiendos  di- 
versae  artes  deserviunt.  Nihil  enim  aliud  ars  esse  videtur,  quam  certa  ordinatio 
rationis,  qua  per  determinata  media  ad  debitum  finem  actus  humani  perveniunt. 
Ratio  autem  non  solum  dirigere  potest  inferiorum  partium  actus,  sed  etiam 
actus  sui  directiva  est.  Hoc  enim  est  proprium  intellectivae  partis,  ut  in  se  ipsa 
reflectatur.  Nam  intellectus  intelligit  seipsum  et  similiter  ratio  de  suo  actu 
ratiocinari  potest.  Sicut  igitur  ex  hoc,  quod  ratio  de  actu  manus  ratiocinatur, 
adinventa  est  ars  aedificatoria  vel  fabrilis,  per  quas  homo  faciliter  et  ordinate 
huius  actus  exercere  potestj  eadem  ratione  ars  quaedam  necessaria  est,  quae 
sit  directiva  ipsius  actus  rationis;  per  quam  scilicet  homo  in  ipso  actu  rationis 
ordinate  et  faciliter  et  sine  errore  procedat"  *. 

Non  mirum  igitur,  antiquitus  iam  eiusmodi  artem  inventam 
esse,    qua  ratio  sciendi  cupida   ad   recte   discurrendum   instituatur 


1  S.  Thom.  in  1.  1  anal.  post.  lect.  1. 

perficiaturque.  Quae  logicae  vel  dialecticae  nomine  insignitur  et 
in  vestibulo  quasi  philosophiae  tradi  solet.  „]Secessitas ,  inquit 
S.  Thomas,  requirit,  ut  in  addiscendo  incipiamus  a  logica,  licet  non 
sit  facilior  aliis  scientiis,   quia  aliae  scientiae  ab  ipsa  dependent." 

196.  Logicae  descriptio.  Logicam  recte  dicunt  esse  institutionem 
rationis  ad  veritatem  assequendam.  A  S.  Thoma  definita  est,  ut 
sit:  ars  et  scientia,  quae  est  directiva  ipsius  actus 
rationis,  per  quam  scilicet  homo  in  ipso  actu  rationis 
ordinate  et  facile  et  sine  errore  procedat. 

B.  Albertus  Magxus  dixit,  logicam  esse  sapientiam  contemplativam,  quae 
doceat,  qualiter  et  per  quae  deveniatur  per  notum  ad  ignoti  notitiam.  Ab  aliis 
dicta  ost :  ars  et  scientia ,  qua  actus  rationis  ad  verum  ex  ordine ,  sine  errore, 
facile  assequendum  diriguntur.  Ab  aliis:  scientia  legum,  quibus  cogitata  et 
sermones  nostri  moderandi  sunt  in  veritate  nobis  aliisque  demonstranda  (Ubaghs). 
Ab  aliis :  institutio  rationis  ad  recte  iudicandum  (Toxgiorgi)  ;  vel :  ars  dirigendi 
cogitationes  nostras  ad  verum. 

Logicae  igitur  officium  est,  ut  ratio  ad  recte  iudicandum  et 
ad  inveniendam  veritatem  dirigatur.  Ex  quo  manifesto  apparet, 
logicae  finem  in  eo  situm  esse,  ut  ratio  in  perscrutandis  veri- 
tatibus  ordinate  procedat  et  expedite  et  sine  errandi  periculo  K 

Obiectum  logicae  id  dicimus,  quod  ipsi  tanquam  materia,  in 
qua  versetur  et  quam  tractet,  subiicitur,  vel  quod  logicae  con- 
siderandum  obiicitur;  id  autem  operationes  mentis  sunt,  quatenus 
secundum  ordinem  rationis  certis  regulis  ad  manifestandam  veri- 
tatem  dirigi  possunt. 

Quapropter  a  Seneca  et  Quintiliano  logica  vocata  est  „ratio- 
nalis  philosophia".  „Ratio  enim,  ut  est  apud  Aquinatem,  de  suo 
actu  ratiocinari  potest,  et  haec  est  ars  logica,  i.  e.  rationalis  scientia, 
quae  non  solum  rationalis  est  ex  hoc,  quod  est  secundum  rationem, 
quod  est  omnibus  artibus  commune,  sed  etiam  in  hoc,  quod  est 
circa  ipsam  artem  rationis  sicut  circa  propriam  materiam." 

Sicut  igitur  psychologia,  ita  etiam  logica  in  contemplandis 
operationibus  facultatibusque  animae  occupatur,  praesertim  atten- 
dens  ad  intellectum,  qui  assequendae  veritatis  instrumentum  est 
praecipuum.  Materiale  obiectum  sive  materia,  in  qua  versantur 
logica  et  psychologia,  eadem  est,  sed  obiecta  formalia  penitus 
diversa  sunt.  Logica  enim  rectum  usum  considerat  facultatum, 
psychologia  naturam. 


1  Inter  officium  et  finem  id  interest,  ut  in  officio,  quid  fieri,  in  fine,  propter 
quam  rem  debeat  fieri,  consideretur. 

Neque  sine  ratione  logicae  rationem  artis  attribuerunt ,  tra- 
denti  quippe  regulas,  quibus  ordo  in  actibus  mentis  et  in  investi- 
gatione  veritatis  constituatur.  Neque  errant,  qui  logicam  scien- 
tiam  esse  dicunt.  Quum  enim  necesse  est,  regulas  omnes,  quas 
ponit ,  certis  et  propriis  argumentis  demonstrat.  Utrum  autem 
logica  annumeretur  scientiae  speculativae  an  practicae,  a  notione 
pendet,  quae  voci  speculationis  et  praxis  subiicitur. 

197.  Logicam  ad  scientiam  quamlibet  perfecte  comparandam 
esse  necessariam,  facile  ostenditur.  Nam  is  tantum  perfecte  scien- 
tiam  habet,  qui  se  bene  in  sua  scientia  processisse  scit.  Id  autem 
nemo  scire  potest,  nisi  qui  noverit,  quomodo  procedendum  sit,  i.  e., 
quo  modo  sit  definiendum,  dividendum,  argumentandum. 

„Nec  vero  sine  hac  philosophorum  disciplina,  ut  est  apud  Tullium,  genus 
et  speciem  cuiusque  rei  cernere,  neque  eam  definiendo  explicare  nec  tribuere 
in  partes  possumus;  nec  iudicare,  quae  vera,  quae  falsa  sint,  neque  cernere 
consequentia,  repugnantia  videre,  ambigua  distinguere."  '  Quam  ob  rem  Aristo- 
telici  logicam  organum  dicunt  esse  eo,  quod  omnium  disciplinarum  com- 
mune  instrumentum  sit;  vel  potius  ceteris  disciplinis  omnibus  instrumenta  sciendi 
suppeditet 2.  Et  S.  Augustinus  logicam  artem  artium  appellat ,  qua  aperta 
cetera  aperiantur,  et  qua  clausa  cetera  claudantur.  Neque  minus  ad  rem  accom- 
modate  S.  Thomas:  „Videtur  esse  ars  artium,  quia  in  actu  rationis  nos  dirigit, 
a  quo  omnes  artes  procedunt".  Logica  nos  rationem  cogitandi  docet,  et  in  cogi- 
tando  adhibendam  discretionem.  Quae  ingenii  in  cogitando  cultio ,  quum  etiam 
rerum  mathematicarum  tractatione  haud  parum  effici  possit,  melius  tamen  ob- 
tinetur  per  logicam,  quae  universalior  est  et  ad  ipsas  cogitandi  formas  mentem 
discentis  dirigit  3. 

Quamobrem  merito  in  logicae  laudem  trahuntur  haec  Hugonis  a  S.  Vic- 
tore:  „Maxime  me  movet  et  dignum  quaestione  videtur,  unde  hoc  accidit, 
quod  duo  pari  ingenio  et  aequali  studio  uni  lectioni  intendunt ,  nec  tamen 
simili  effectu  eius  intelligentiam  consequuntur.  Alter  cito,  quod  quaerit,  appre- 
hendit,  alter  diu  laborat  et  parum  proficit.  Sed  sciendum  est,  quod  in  quo- 
libet  negotio  duo  sunt  necessaria :  opus  videlicet  et  ratio  operis ,  quae  ita  sibi 
connexa  sunt,  ut  alterum  sine  altero  aut  inutile  sit  aut  minus  efficax.     Verum- 


1  Orat.  4,  16. 

2  Cfr.  Arist.  1.  1  top.  c.  13,  105  a,  21;  c.  18,  108  b,  32;  1.  8  c.  14, 
163  b,  11.  Probl.  1.  30  c.  5,  955  b,  36.  Quibus  ex  locis  deducta  esse  videtur 
inscriptio  „organi",  qua  primus  Andronicus  Ehodius  collectos  de  rebus  logicis 
libros  Aristotelis  insignivit. 

3  Hac  de  re  haud  inepte  Hegel  :  „Die  philosophische  Propadeutik  habe 
insbesondere  die  formelle  Bildung  und  Uebung  des  Denkens  zu  leisten;  sie 
vermoge  dies  nur  durch  ganzliche  Entfernung  vom  Phantastischen ,  durch  Be- 
stimmtheit  der  Begriffe  und  einen  consequenten  methodischen  Gang;  sie  ver- 
moge  es  aber  in  einem  hoheren  Masse  als  die  Mathematik,  weil  sie  nicht  wie 
diese  einen  sinnlichen  Inhalt  habe."     Opp.  tom.  XVII.  p.  355. 

tamen  melior,  ut  dicitur,  prudentia  est  fortitudine,  quia  et  pondera  aliquando, 
quae  viribus  movere  non  possumus,  arte  levamus.  Sic  nimirum  est  in  omni 
studio;  qui  sine  discretione  operatur,  laborat  quidem,  sed  non  proficit,  ert  quasi 
aera  verberans,  vires  in  ventum  fundit."  4 

198.  Logicae  Aristoteles  (n.  31)  inventor  esse  existimatur2.  Qui 
enim  ante  Aristotelem  fuerunt,  regulas  deflniendi,  dividendi,  argu- 
mentandi  tradebant  occasione  data;  praecipue  in  rebus  mathema- 
ticis.  Sed  Aristoteles  primus  praecepta  logicae  a  rebus  separavit 
separatasque  maiore  cum  diligentia  in  ordinem  composuit.  A  quo 
multa  praeclare  scripta  nobis  sunt  tradita. 

Aristoteles  in  libro  rcpi  v.axrflopi&v  res  ipsas  generibus  illustrat,  quum 
eae  sint  obiectum  remotum,  circa  quod  logica  versari  debeat.  Cui  libro  in 
schola  ille  praemitti  solet,  qui  non  habet  x\.ristotelem  auctorem,  sed  Porphyrium, 
et  „Isagoge"  appellatur,  quia  de  quinque  praedicabilibus  tractans,  revera  aptis- 
sima  disciplinae  logicae  exordia  praebet  (n.  34).  Haec  igitur  ad  apprehensionem 
pertinent.  Deinde  Aristoteles  in  libro,  quem  ~zrA  kpixrpzlxc  scripsit,  de  propo- 
sitione  et  iudicio  praecipit.  In  iis ,  quae  vocantur  (JvaXuTixd  irpdxepa ,  de  syllo- 
gismo  secundum  formam  agitur;  sed  dtvaXuxtxd  -jaxepa  syllogismum  (demonstra- 
tivum)  spectant  secundum  materiam.  In  libris  octo,  quae  sunt  xtmtxa,  de  proba- 
bilitate  dicitur  et  rebus  dialecticis.    De  fallaciis  est  liber  ~cpl  tttxpicrctxuiv  SXfyywv. 

Quae  autem  ab  Aristotele  de  rebus  logicis  praecepta  sunt, 
usque  ad  hunc  diem  ab  omnibus  sapientibus  summam  laudem  sunt 
consecuta.  Ut  enim  est  apud  Trendelenburg,  „Aristoteles,  inquit, 
adeo  in  logica  auctor  est,  ut,  quae  invenit,  in  stabilem  philosophiae 
possessionem  verterit.  Quae  exposuit,  ea,  quoniam  non  dies  com- 
mentitus  est,  nec  dies  delebit;  valuerunt  per  duo  millia  annorum; 
agnoscuntur,  suspiciuntur  vel  ab  iis  hodie  philosophis ,  qui  ab 
Aristotelis  logica  quam  longissime  recessisse  videantur.  Haec 
igitur  sunt,  quae  tamquam  rata  et  certa  gymnasiis  commendentur. 
Ut  in  geometria  Euclides,  sic  in  logicis  Aristoteles  saeculorum 
vicissitudines  ita  superavit,  ut  uterque  exemplar  sit,  in  quod  in- 
tueantur  et  aequales  et   posteri.     Qui   geometriae    elementa  petit, 


1  Erudit.  didascal.  1.  5  c.  5. 

2  Et  ipse  quidem  Aristoteles  ante  se  artem  syllogisticam  excultam  non 
fuisse  testatur:  „Nam  eorum,  inquit,  qui  in  litigiosis  disputationibus  quaestum 
faciebant,  institutio  quaedam  erat  similis  Gorgiae  tractationi.  Alii  enim  rationes 
rhetoricas,  alii  vero  ad  interrogandum  comparatas  tradebant  ediscendas,  in  quas 
utrique  putabant  mutuos  sermones  plerumque  intercidere.  Idcirco  celeriter 
quidem,  sed  citra  artem  discipulos  suos  docebant;  non  enim  artem ,  sed  quae 
ab  arte  efficiuntur,  tradendo  putabant  se  recte  instituere.  .  .  .  At  de  rhetoricis 
quidem  multa  et  antiqua  dicta  exstabant:  De  syllogismis  vero  conficiendis  nihil 
aliud.  habebamus  omnino  antea,  quod  diceremus,  sed  per  exercitationem  quae- 
rendo  multum  temporis  laboravimus."     De  sophist.  elench.  c.  34,  183  b,  3S. 

ad  Euclidis  et  evidentiam  et  elegantiam,  qui  logices,  ad  Aristotelis 
et  subtilitatem  et  simplicitatem  redire  iubeatur."1 

Ut  vero  intellectum  est,  quantam  vim  haberet  accurata  et  facta 
quodammodo  oratio  logica,  tum  etiam  magistri  artis  logicae2  ex- 
stiterunt  plurimi.     Qua  de  re  alibi  diximus  (n.  32  sqq.). 

Sed  logica,  quae  ab  Aristotele  tradebatur,  magis  statutis  regulis 
ad  veritatis  demonstrationem  continebatur.  Ex  quo  tempore  autem 
ipsa  veracitas  rationis  nostrae  in  dubium  est  vocata  et  vis  omnis 
realis  cognitionum  nostrarum  obiectiva  fluctuare  coepit,  ex  logica 
antiquitus  tradita  inquisitiones  illae,  quae  ad  stabiliendam  veritatem 
etiam  materialem  cognitionum  nostrarum  pertinent,  extractae 
in  unam  partem  separatam  arte  et  industria  componi  solent,  cui 
parti  nomen  „logicae  criticae"  est  inditum.  Quam  criticam  aliqui 
logicam  materialem  vocant,  logicam  illam  veterem  et  usitatam 
appellantes  formalem.  Haec  critica,  quae,  ut  vim  obiectivam  co- 
gnitionis  nostrae  statuat,  naturam  cognitionis  diligenter  et  ordina- 
tim  perquirit,  etiam  noetica  ab  aliquibus  nominatur.  Yerum 
haec  vox  latius  patet;  noetica  enim ,  quae  est  de  cognitione  do- 
ctrinae,  ad  logicam  partim  spectat,  partim  ad  psychologiam. 

199.  Logicae  divisio.  Sicut  artem  omnem  in  docentem  et  uten- 
tem  distinguunt,  ita  inter  logicam  docentem  et  utentem  di- 
stinguere  moris  est,  quarum  prior  praecepta  et  regulas  tradit,  quae 
recte  cogitandi  modum  definiunt;  altera,  quam  utentem  vocant, 
in  certo  habitu  rationis  sive  in  acquisita  facilitate  mentis  est  sita, 
qua  operationes  mentis  secundum  normam  rectam  diriguntur. 

Dividunt  logicam,  qui  eius  originem  attendunt,  in  naturalem 
et  artificialem.  Naturalis  est,  ad  quam  homines  sola  natura 
duce  et  consuetudine  vitae  pervenire  solent  et  quae  hominibus  in 
ordinariis  vitae  conditionibus  constitutis  satis  esse  potest.  Arti- 
ficialis  naturalem  perficit;  ab  hac  igitur  distinguitur  ut  perfectum 
ab  imperfecto,  eaque  ab  accurata  mentis  reflexione  suos  ipsius 
actus  contemplantis  proficiscitur. 

Neque  desunt,  qui  logicara  inventricem  et  iudicatricem  di- 
stinguant.     Quum  enim  logica  in  inveniendo  vero  versetur,  atque 

1  Elem.  log.  Arist.  p.  VI. 

2  Illa  vox  „logica"  non  ab  Aristotele,  sed  ab  eius  commentatoribus  et  a 
Stoicis  ad  notionem  generaliorem  evecta  est.  Ipse  Aristoteles  id  logicum 
vocat,  quod  deductiones  spectat  trahendas  ex  conceptibus  universalibus.  Dia- 
lecticum  vocat  id,  quod  ad  artem  inquirendi  et  inveniendi  pertinet  et  faciendi 
conclusionea  ex  statutis  axiomatis,  quae  saltem  sint  probabilia  (ev5o£oc).  Ana- 
lyticum  vocat,  quod  ad  resolvendos  discursus  in  elementa  prima  ordinatum  est. 

etiam  in  iudicio  de  vero ,  quod  inventum  iam  est ,  recte  dixit 
Boethius  logicam  in  se  continere  et  inveniendi  et  iudicandi  peri- 
tiarn1.  Et  Tullius:  „Quurn  omnis  ratio  disserendi  duas  habeat 
partes,  unam  inveniendi,  alteram  iudicandi,  utriusque  princeps,  ut 
mihi  quidem  videtur,  Aristoteles  fuit."2 

A  Scholasticis  logicam  divisam  habemus  in  minorem  et  ma- 
iorem.  Quarum  prior  doctrinam  logicam  ad  usum  incipientium 
accommodatam  proponit.  Logica  maior  ex  his  iisdem  rebus  ea, 
quae  graviora  sunt  vel  difficiliora,  arte  subtiliore  perquirit,  et  per 
quaestiones  multas  accuratius  disporjit  ad  studendum  vel  dispu- 
tandum.  Quam  logicam  maiorem  sive  quaestionariam  nos  retinemus; 
sed  eam  propter  errores  nostri  temporis  dividimus  in  partes  tres, 
ita  ut  liber  primus  contineat  criticam  sive  theoriam  cognitionis; 
alter  contineat  quaestiones  de  ipsis  praeceptis  logicis,  praetermissis 
tamen  iis,  quae  sunt  de  relatione  conceptuum  nostrorum  ad  ipsas 
res ;  has  enim  quaestiones  proponemus  in  libro  tertio ,  qui  est  de 
ipsis  conceptibus  obiectivis  rite  constituendis  et  ordinandis  per  ca- 
tegorias;  quam  logicam  realem  sive  conceptualem  nuncupare  liceat. 

200.  Dialectica.  Ex  nomine  suo  dialectica  est  disserendi  et 
disputandi  ars  et  scientia. 

Principio  apud  philosophos  mos  erat,  de  rebus  agere  per  colloquia,  sive 
per  interrogationes  responsionesve.  Atque  ita  ipso  usu  orta  est  dialectica  sive 
ars  disputandi ,  qua  aliquid  aut  probemus  aut  reprobemus  per  interrogata  et 
responsa.  Et  Socrates  quidem  artem  hanc  ad  statuendas  rerum  definitiones 
adhibuit;  Plato  per  dialecticam  res  secundum  ideas  sive  species  recte  dividen- 
das  curavit.  Aristoteles  autem,  quum  definitioni  et  divisioni  adderet  demon- 
strationem  ut  praecipuum  sciendi  instrumentum ,  dialecticam  adhiberi  voluit  ad 
quaerendas  de  re  proposita  in  utramque  partem  rationes  probabiles,  quibus  ani- 
mus  ad  inveniendam  per  demonstrationes  veritatem  disponeretur  et  in  inventa 
veritate  confirmaretur.    Unde  apud  Aristotelem  ea  pars  logicae  est,  quae  proba- 


1  In  Cic.  topic.  c.  1. 

2  Haec  logicae  divisio  apud  antiquos  Peripateticos  circumferebatur,  ut 
refert  Boethids  :  „Omnis  ratio  disserendi,  inquit,  quam  logicen  Peripatetici  ve- 
teres  appellavere,  in  duas  distribuitur  partes,  unam  inveniendi,  alteram  iudi- 
candi.  Et  ea  quidem  pars,  quae  iudicium  purgat  atque  instruit,  ab  illis  ana- 
lytice  vocata,  a  nobis  potest  resolutoria  nuncupari.  Ea  vero,  quae  inveniendi 
facultatem  subministrat ,  a  Graecis  topice ,  a  nobis  localis  dicitur."  (De  diffe- 
rentiis  topicis  1.  1.)  Cuius  rei  mentionem  facit  Aquinas:  „In  speculativis  alia 
rationalis  scientia  est  dialectica,  quae  ordinatur  ad  inquisitionem  inventivam, 
et  alia  scientia  demonstrativa,  quae  est  veritatis  determinativa."  (Summ.  theol. 
II.  II.  q.  51  a.  2  ad  3.)  „In  speculativis  demonstrativa  scientia  dicitur  iudica- 
tiva,  in  quantum  per  resolutionem  in  prima  principia  intelligibilia  de  veritate 
inquisitorum  iudicatur."     (Ibid.  q.  53  a.  4.) 

bilia  sectatur  et  apparentes  contradictiones  colligit  et  locos  indicat,  undc  argu- 
menta  trahi  possint.  A  Stoicis  autem  res  hoc  nomine  indicata  omissa  est, 
sed  nomen  retentum.  Quum  enim  philosopho  curam  omnem  rerum  probabilium 
interdicerent ,  nomen  dialecticae  ad  significandam  artem  demonstrationis  trans- 
latum  est.  Ex  quo  paulatim  mos  invaluit,  ut  logica  integra  hoc  nomine  in- 
signiretur.  A  nostrae  aetatis  philosophis  voce  dialecticae  vim  admodum  diver- 
sam  tributam  videmus.  Quorum  plures  hoc  nomen  ad  eas  mentis  operationes 
trahunt,  quae  a  processu  syllogistico  diversae  sunt. 

Nobis  hoc  loco  „dialectica"  idem  est  atque  logica  Aristotelis 
integra  ad  usum  scholae  disposita  pro  incipientibus. 

Logica  haec  formalis  dicitur,  non  quod  cogitationes  nostrae 
formae  sint  vanae,  sed  quia  in  hac  parte  logicae  magis  ad  rectam 
cogitandi  formam  attendimus.  Is  autem,  qui  recte  secundum  normas 
logicas  cogitaverit,  cum  hac  formali  rectitudine  simul  materialem 
cognitionis  veritatem  consequetur. 

Rem  si  spectes,  dialecticam  dicere  debes  corpus  regularum  ad 
scientiae  normam  compositarum,  quibus  intellectus  humanus  ad- 
ducatur,  ut  in  suis  operationibus  rectum  ordinem  ponat.  Contem- 
platur  igitur  operationes  intellectivas ;  unde  hae  obiectum  ma- 
teriale  dialecticae  esse  recte  dicuntur.  In  his  autem  operationibus 
solum  ordinem  considerat,  quem  ratio  in  operationibus  suis  se- 
cundum  rectitudinis  normam  ponere  debet;  undehic  ordo  obiectum 
formale  dialecticae  constituit. 

201.  Si  tres  mentis  operationes  attendimus,  in  dialectica  tres 
partes  insunt:  apprehensiva ,  enuntiativa,  discursiva.  Nam  triplici 
cognitionis  gradu  mens  humana  ad  eam  rerum  notitiam  pervenit, 
quae  facultati  humanae  naturae  respondet.  Primo  enim  mens  per 
simplicem  quasi  visum  res  apprehendit  sine  ullo  assensu  dissensuve. 
Deinde  aliquid  esse  vel  fieri  experiens,  id  esse  vel  fieri  affirmat 
vel  negat  eo,  quod  iudicis  instar  decernit,  rem  ita  esse,  sicut  est 
cognita,  id  quod  in  iudiciis  nostris  facere  solemus.  Per  complura 
tandem  discurrendo  ex  multis  rebus  inter  se  collatis  ratiocinando 
diversum  quid  ab  his  rebus  inferre  potest.  Et  intendimus  quidem 
bene  apprehendere,  quia  intendimus  bene  iudicare ;  et  intendimus 
bene  iudicare,  quia  intendimus  bene  ratiocinari.  Et  iterum  bene 
ratiocinari  intendimus,  quia  intendimus  bene  iudicare;  et  bene  iu- 
dicare  intendimus,  quia  intendimus  bene  apprehendere.  Incipientes 
igitur  ab  imperfecta  apprehensione  per  iudicia  ad  ratiocinandum 
usque  progredimur,  inde  per  iudicia  iterum  ad  apprehensionem 
perfectam  regressuri.  Unde  ratiocinium  est  cardo  operationum 
mentalium  atque  obiectum  primarium  dialecticae. 

Hanc  divisionem  antiquitus  traditam  habemus.  „Oportet  logicae  partes, 
inquit  Aquinas,  accipere  secundum  diversitatem  actuum  rationis.  Sunt  autem 
rationis  tres  actus,  quorum  primi  duo  sunt  rationis,  secundum  quod  est  intel- 
lectus  quidam.  Una  enim  actio  intellectus  est  intelligentia  indivisibilium  sive 
incomplexorum ,  secundum  quam  concipit,  quid  sit  res.  Et  haec  operatio  a 
quibusdam  dicitur  informatio  intellectus  (sive  imaginatio  per  intellectum).  Et 
ad  hanc  operationem  ordinatur  doctrina,  quam  tradit  Aristotlles  in  libro  prae- 
dicamentorum.  Secunda  vero  operatio  intellectus  est  compositio  vel  divisio 
intellectus,  in  qua  est  iam  verum  vel  falsum.  Et  huic  rationis  actui  deservit 
doctrina,  quam  tradit  Aristoteles  in  libro  perihermenias.  Tertius  vero 
actus  rationis  est  secundum  id ,  quod  est  proprium  rationis ,  scilicet  discurrere 
ab  uno  in  aliud,  ut  per  id,  quod  est  notum,  deveniat  in  cognitionem  ignoti.  Et 
huic  actui  deserviunt  reliqui  libri  logicae."  l 

Et  rectam  esse  hanc,  quam  indicavimus,  divisionem,  ex  consideratione  ob- 
iecti  primarii,  in  quo  explicando  logice  potissimum  versatur,  praeclare  com- 
probari  potest.  Quod  obiectum  in  ratiocinio,  i.  e.  in  illa  mentis  operatione 
situm  est,  qua  mens  ex  una  veritate  cognita  aliam  deducens  tandem  ad  eam, 
quam  pro  humanae  naturae  indole  assequi  potest,  cognitionem  reapse  per- 
venit.  Ratiocinium  consequentia  constituitur,  consequentia  ex  iudiciis  nascitur, 
iudicium  ex  compositis  apprehensionibus  oritur.  Et  consimiliter  argumentatio. 
quae  ratiocinium  verbis  exprimit,  propositionibus  constat,  quibus  iudicia  enun- 
tianturj  propositiones  tandem  in  terminos  resolvuntur,  qui  apprehensionum 
signa  sunt. 

Quoniam  autem  scientia  ut  plurimum  ex  argumentationum 
serie  et  dispositione  efficitur,  videtur  esse  necessarium,  ut  in 
logica  formali  etiam  doceatur,  quae  sit  in  disponendis  his  ratio- 
cinationibus  recta  via  et  ratio.  Unde  factum  est,  ut  multi  tribus, 
quas  diximus,  disputationibus  addant  quartam ,  quae  dicitur  de 
methodo. 

De  qua  etiam  Aristoteles  videtur  dixisse  in  libro,  quem  fj.e5}oo'.xd  in- 
scripsit2,  qui  tamen  liber  amissus  est.  Verum  permulta  ab  Aristotele  ad  hanc 
rem  quae  spectant,  occasione  data  praecepta  sunt,  quae  a  Scholasticis  medii 
aevi  ea  diligentia  tractabantur ,  ut  fere  nihil,  quod  ad  absolutam  de  methodo 
doctrinam  requiratur,  in  operibus  logicis  Scholasticorum  desideretur;  quamquam 
hi.  quum  sese  in  interpretandis  libris  Aristotelis  continerent,  de  methodo  ut 
speciali  parte  logicae  non  disputarunt.  Etiamsi  Scholastici,  ut  recte  Saxseverino  3, 
pronuntiata  methodologica  Stagiritae  in  unum  corpus  non  congesserunt ,  nihil 
tamen  iis  magis  cordi  fuit,  quam  ut  ea  in  medium  proferrent  diligenterque 
explicarent. 

Atque  his  omnibus  finis  imponendus  est  per  disputationem 
quintam,  in  qua  ea  colligentur,  quae  a  Peripateticis  passim  de 
dialecticae  effectu  dicta  sunt. 


1  In  1.  1  anal.  post.  lect.  1. 

2  Cuiu8  mentionem  fecit  1.  1  rhetor.  c.  2. 

3  Logicae  prolegomena  p.  210. 

Itaque  dialectica  absolvetur  disputationibus  quinque,  quarum 
prima,  altera,  tertia  de  tribus  mentis  operationibus  ex  ordine  trac- 
tant,  quarta  de  methodica  operationum  mentalium  dispositione  agit, 
quinta  de  dialecticae  praecipit  fine  seu  termino,  quae  est  assecutio 
veritatis  per  certitudinem  et  evidentiam. 


CAPUT  PRIMUM. 

De  iis,  quae  ad  primam  mentis  operationem  spectant. 

202.  Terminus  quid  sit.  Absolutis  pro  indole  incipientium  in- 
strumentis  sciendi  tribus  et  perspecta  utcumque  argumentationis 
totius  structura,  iam  ad  simplicia  argumentationis  elementa  dili- 
gentius  perscrutanda  redeundum  est.  Quae  elementa  termini 
nuncupari  solent  eo,  quod  discursus  et  iudicia  in  ea  ultimo  resol- 
vuntur.  Terminus  igitur  id  est,  in  quod  quaelibet  resolutio  mentalis 
ultimo  desinit,  et  a  quo  omnis  constructio  mentalis  incipit.  Ita 
uniuscuiusque  sententiae  subiectum  et  praedicatum  termini  sunt. 
Subiectum  id  est,  quod  praedicationi  subiicitur;  est  enim  praedicato 
inferius.  Praedicatum  est,  quod  de  rebus  sibi  inferioribus  sive 
subiectis  edicitur. 

Terminus  semper  aut  simplex  quiddam  est  aut  consideratur 
ut  elementum,  quod  ratione  totius  sententiae  simplex  est,  velut 
quum  dico :  Deo  servire  regnare  est 

Terminus  aut  internus  sive  mentalis  est,  aut  externus  sive 
vocalis  sive  scriptus.  Et  primo  de  terminis  mentalibus  agendum 
est,  ex  quibus  termini  externi  vim  suam  et  significationem  accipiunt. 

Sunt,  qui  terminum  internum  distinguant  duplicem:  terminum  mentis  et 
terminum  phantasiae.  Quibus  si  terminum  externum  sive  vocis  addis,  gene- 
ratim  tres  habes,  sicut  etiam  triplex  „verbum"  in  loquente  distinguitur,  „scilicet 
rd,  quod  per  intellectum  concipitur,  ad  quod  significandum  verbum  exterius  pro- 
fertur,  et  hoc  est  verbum  cordis  sine  voce  prolatum;  item  exemplar  interioris 
verbi,  et  hoc  dicitur  verbum  interius,  quod  habet  imaginem  vocis;  et  verbum 
exterius  expressum,  quod  dicitur  verbum  vocis"  *.  Est  autem  in  phantasia 
imago  duplex,  una,  quae  est  imago  rei  voce  significatae.  Et  praeter  hanc  est 
imago  vocis  ipsius.  Antequam  enim  vocem  ore  formemus,  phantasiae  imago 
proferendae  vocis  obversari  debet.  Quae  imago  vocis  proprie  „verbum  phan- 
tasiae"  vocari  solet. 

Secundum  hanc  distinctionem  nonnulli  generatim  distinguunt  inter  ter- 
minum  „ultimatum"  et  „non  ultimatum".  Terminus  non  ultimatus  ad  vocem 
sive  vocabulum  refertur,  terminus  ultimatus  ad  rem  voce  conceptam. 

1  S.  Thom.,  Quaest.  disput.  q.  4  de  verit.  a.  1. 

SECTIO  PRIMA. 
De  termino  mente  concepto. 

§  1. 

De    indole    termini    mentalis. 

203.  Terminus  meiltalis  est  conceptus  simplici  apprehensione 
effectus,  vel  si  mavis,  effectus  eo,  quod  mens  obiectum  percipit 
omissa  omni  affirmatione  et  negatione.  (Quid  nomine  conceptus 
veniat  et  apprehensionis,  supra  (n.  94)  satis  indicatum  est.) 

Id  quod  terminus  mentalis  (conceptus)  menti  repraesentat,  per- 
ceptionis  sive  conceptus  obiectum  dicitur.  Obiecti  determinatio, 
qua  id  menti  innotescit,  nota  (-sx^piov)  vocatur.  Eo  igitur  res 
omnis  cognoscitur,  quod  aliquae  ex  obiecti  notis  menti  manifestan- 
tur.  Res  quatenus  secundum  eas  solas  notas  consideratur,  quibus 
hic  et  nunc  a  mente  percipitur,  vocatur  obiectum  formale  con- 
ceptus;  quatenus  vero  non  solum  secundum  aliquas  notas  a  mente 
perceptas  consideratur ,  sed,  ut  est  in  se  cum  omnibus  suis  affec- 
tionibus,  obiectum  materiale  conceptus  constituit. 

Termino  vel  conceptu  apprehensivo  non  enuntiatur  quidquam 
cum  assensione.  „Sicut  in  voce  incomplexa  non  invenitur  veritas 
et  falsitas,  ita  nec  in  hac  operatione  intellectus :  et  ideo  sicut  vox 
incomplexa  propter  hoc,  quod  non  est  in  ea  veritas  et  falsitas, 
non  conceditur  nec  negatur,  ita  secundum  hanc  operationem  in- 
tellectus  non  assentit  vel  dissentit."  * 

Conceptu  effertur  rei  essentia  (rt  xaxa  Xcfyov  oocfia)  sive  notarum 
essentialium  complexio.  Essentia  inest  in  rebus  singularibus 2  et 
ea  complectitur,  quae  sunt  radix  communis  omnium  eorum,  quae 
in  rerum  natura  typum  certum,  definitum,  immutabilem,  permanen- 
tem  rerum  tum  quoad  Esse  tum  quoad  Agere  constituunt,  et  per 
se  in  natura  finaliter  intenta  sunt. 

Essentia  ab  Aristotele  etiam  vocata  est  stooc  vel  jJ-op?^  xo  ti 
sotiv  vel  x6  ti  yjv  stva»3. 


1  S.  Thom.,  3  dist.  23  q.  2  a.  2. 

2  EtSrj  fxev  ouv  elvat  rj  ev  ti  rtapa  xa  TioXXa  oux  dvdyATi  .  .  .  elvai  jx^vxot  bi 
y.axa  TtoXXuiv  aXrj^ec:  zlr.tiv  avayxrj.  (L.  1  anal.  post.  c.  11,  77  a,  5.)  Ev  xot;  etoest 
xoXq  aiaOrjxot;  xa  vorjxa  ^axtv.     (L.  3  de  anal.  post.  c.  8,  432  a,  5.) 

3  Id  igitur,  quod  ad  quaestionem  xl  tJv  elvat  respondetur,  praeposito  arti- 
culo  t«5,  to  xt  r]v  etvat  substantivi  naturam  induit  pariter  atque  in  formula  to 
t{  Igtiv.    Et  quoniam  etvat  cum  dativo  praedicati  notionem  substantialem  signi- 

Yocatur  quoque  ivsp^eta  vel  svisXs^Eta  vel  to  ou  svs/a  vel  optatxoc. 

„Conceptusa  igitur  per  se  primo  ad  significandum  „Esse",  et 
quidem  „Esse  completum  et  substantiale"  refertur.  Quia  autem 
„Fieri"  et  quodlibet  „Esse  incompletum"  (ut  est  Esse  partis)  et 
„accidentale"  est  aliqua  illius  Esse  perfecti  imitatio,  consequens 
est,  ut  etiam  hoc  ad  modum  illius  concipi,  i.  e.  conceptu  si- 
gnificari  possit.  Et  distingui  potest  conceptus  vi  vocis  pressiore 
et  latiore. 

Simili  modo  „essentiau  per  se  substantiam  rei  spectat.  Sed 
de  cuiuslibet  allus  rei  essentia  quaestio  institui  potest  vi  illius 
vocis  translata,  velut  de  essentia  trianguli,  motus  localis,  nigredinis, 
activitatis;  vel  de  essentia  Aethiopis,  Caucasici,  musici,  philosophi1. 

Scholion  1.  Varia  est  et  ambigua  apud  scriptores  vocis  „essentiae"  vel 
„substantiae"  significatio.  Intelligunt  vel  substratum  sive  subiectum  (tt]v  uXtjV, 
to  O7roxei(jt.evov) ,  vel  causam  formalem  rei ,  vel  id ,  quod  conceptu  exprimitur  et 
definitione  (|j.opcp^v,  elo"os),  vel  id,  quod  ex  materia  et  forma  compositum  est  (to 
covoXov,  x6  ££  dtfxcpotv),  vel  rem  individuam  (to6s  Tt),  vel  ideam  universalem  (to 
ye\o?,  to  elSo;).  Quamobrem,  qui  vocem  recte  intelligere  velit,  ad  contextum  ora- 
tionis  attendere  debet. 

Scholion  2.  Conceptu  „complexionem"  notarum  singularum  efferri  dixi- 
mus.  Nam  conceptus  quam  plurimi  in  notas  simplices  resolvi  possunt.  Neque 
tamen  inde  sequitur,  conceptus  omnes  ex  additis  inter  se  notis  sive  elementis 
ortos  esse.  Qua  in  re  quum  multi  ex  recentioribus  philosophis  vehementer  er- 
raverunt,  tum  praecipue  Condillac  (n.  67),  qui  mentem  humanam  putavit,  quum 
ipsi  se  offerat  obiectum  compositum,  primo  elementa  simplicia  considerare,  atque 
ita  notiones  simplices  elementorum  successive  inter  se  additas  efficere  compositum2, 
ita  ut  conceptus  simili  fere  modo  oriantur  ex  notionibus  simplicibus,  sicut  a 
multis  corpora  naturalia  putantur  oriri  ex  compositis  inter  se  atomis.  Cum 
hoc  consentiunt  nonnulli  nostrae  aetatis  Materialistae  3,  qui  haec  statuunt,  ut 
regulas  Atomismi  mechanici  in  ipsam  logicam  invehere  possint.     Sed  id   contra 


ficat,  ea  res,  de  cuius  natura  substantiali  agitur,  ut  plurimum  casu  dativo  for- 
mulae  ti  rjv  elvcct  adiungitur ,  veluti  to  ti  tjv  etvcxt  exotoTo.)  (1.  6  metaph.  c.  4, 
1029  b,  13).  Quae  sit  toO  Tt  tjv  elvat  notio,  Aristoteles  multis  locis  explicat. 
Cfr.  Bonitzii  Indic.  Aristot.  764  b,  10  sqq. 

1  Cfr.  Arist.  1.  7  met.  c.  4,  1029  b. 

2  La  logique  part.  1  c.  2 — 4  p.  16  sqq. 

3  „Que  1'operation  s'appelle  perception  exterieure,  acte  de  conscience, 
souvenir,  induction,  conception  pure,  toujours  notre  operation  est  un  bloc  dont 
les  molecules  sont  des  sensations  et  des  images  jointes  a  des  images,  agglu- 
tinees  en  groupes  partiels  qui  s'evoquent  mutuellement."  Ita  Taine  (de  Pintel- 
ligence  t.  2  p.  217).  Et  addit:  „Un  couple  s'est  form^  par  1'aggregation  de 
deux  molecules;  a  celui-la  s'est  attach6  un  autre  couple,  a  leur  tout  un  autre 
tout  et  ainsi  de  suite."  In  eadem  sententia  haeret  praeter  multos  alios  W.  Wundt, 
Logik.     Stuttgart  1880. 

Pesch,    Logica.    I.  16 

experientiam  est.  Qui  enim  concipit  „hominem" ,  non  prius  concipit  ens,  per 
se,  compositum,  vita  et  sensu  praeditum,  rationalitate  distinctum,  ut  his  inter 
se  additis  conceptum  hominis  efficiat;  sed  primo  concipit  „hominemu,  quem 
conceptum  si  libet  in  elementa  illa  resolvere  potest.  „Prius,  ut  est  apud  Aqui- 
natem,  cognoscimus  hominem  confusa  quadam  cognitione,  quam  sciamus  distin- 
guere  omnia,  quae  sunt  de  hominis  ratione."  * 

204.  In  conceptu  distinguere  solent  ea,  quae  ad  entis  consti- 
tutionem  pertinent  et  essentialia  simpliciter  vocari  solent,  et 
attributa,  sive  quae  vocantur  propria,  quae  essentiam  neces- 
sario  consequuntur2.  Praeterea  rebus  aliqua  inesse  possunt ,  sine 
quibus  res  esse  potest,  quae  accidentia  contingentia  (vel  com- 
munia)  vocari  solent3. 

Scholion.  Non  est  ergo  satis  dicere,  id,  quod  nonnullis4  placet,  ea  esse 
essentialia,  quibus  omissis  iam  conceptus  rei  alius  sit  atque  antea,  vel  quae 
alicui  rei  secundum  conceptum  nostrum  conveniant.  Non  enim  essentialia  per 
se  a  nostro  concipiendi  modo  pendent,  sed  conceptus  noster  ab  essentialibus. 

Neque  minus  ambigua  est  illa  definitio,  qua  essentialia  dicunt  esse  ea, 
quae  in  re  permaneant 5.  Quae  quidem  definitio  recte  intelligi  potest;  omnis 
enim  natura,  quum  sit  sui  conservatrix ,  cum  speciali  quadam  tenacitate  essen- 
tialia  sua  sibi  servat;  non  est  tamen  definito  clarior  (n.  142). 

Neque  ad  rem  accommodatior  est  illa,  quam  Stdaht  Mill  (n.  85)  posuit, 
qui  essentialia  ea  esse  dicit,  in  quibus  similitudo  maxima  vel  affinitas  naturalis 
fundata  sit. 

Nec  melius  Schelling  (n.  72)  essentialia  dicit  esse  ideas  obiectivas,  quae 
ex  parte  rerum  nostris  conceptibus  respondeant,  et  inter  unum  „Esse  absolutum" 
et  res,  quae  nobis  appareant  individuales,  quodammodo  interiaceant. 

Hegel  conceptibus  nostris  motionem  quandam  dialecticam  affingit,  quibus 
ipsum  „Esseu  rerum  producatur;  et  contentus  est  dicere,  complexum  essentialium 
id  ipsum  esse  atque  conceptus  nostros  6. 

Ulrici  (n.  82)  conceptu  contineri  dicit  essentialia  sive  illud  unum ,  quod 
multis  commune  sit  7. 


1  S.  Thom.,  Summ.  theol.  I.  q.  85  a.  3  ad  3. 

2  Haec  Aristoteles  vocat  a\>\x^rf/.6xa  xcnTauTcJ  (1.  5  met.  c.  30,  1025  a,  30). 

3  Cfr.  Aristot.  1.  1  de  coel.  c.  9,  278  a,  3  et  1.  4  metaph.  c.  29,  1024  b,  29. 

4  Inter  quos  Drobisch,  N.  D.  d.  Log.  §  31. 

5  Ita  H.  Ritter,  Log.  edit.  2.  p.  67. 

6  „Der  Begriff  ist  die  hohere  Einheit  und  die  Wahrheit  des  Seins  und 
des  Wesens  als  die  fiir  sich  seiende  substantielle  Macht,  daher  als  das  Freie 
und  die  Wahrheit  der  Substanz."     Logik.  1834.  II.  p.  5;  Encyclop.  §  158  sqq. 

7  „Der  Begriff  bezeichnet  seinem  Inhalte  nach  ganz  allgemein  dasjenige, 
welches  (sei  es  als  Pradicat ,  Merkmal ,  oder  als  Kraft ,  Thatigkeit ,  Substanz) 
einer  Vielheit  unterschiedlicher  Objecte  gemeinsam  ist;  also  das  Eine,  Gleiche, 
allen  Gemeine,  das  diese  Vielheit  unterschiedlicher  Objecte  (seien  sie  blosse 
Bestimmtheiten  oder  selbstandige  Dinge,  reelle  oder  bloss  vorgestellte  Objecte) 
als  ihncn  gemeinsam,  unbeschadet  ihrer  Unterschiedenheit,  Sonderung  und  Selb- 

Beneke  (n.  76)  dicit,  conceptum  esse  repraesentationem  rei  fortiorem,  quae 
non  analysi  sive  abstractione,  sed  synthesi  orta  sit  sive  compositione  elementorum 
similium  4.  Is  contra  Hegel  recte  quidem  et  graviter  docet,  conceptum  non 
motioni  aequiparandum  esse,  sed  potius  motionis  effectui;  nec  per  se  fieri  posse, 
ut  conceptu  ipsum  Esse  obiectivum  producatur.  Sed  ultra  progressus  turpiter 
erravit  Beneke,  quum  ordinem  omnem  et  convenientiam ,  quae  per  se  et  neces- 
sario  sit  inter  nostros  conceptus  et  rerum  realitates,  negaret 2. 

Neque  satis  accurate  Schleiermacher  in  ipso  conceptu  partem  sensitivam 
-et  intellectivam  distinguit.  Illam  dicit  esse  imaginem  communem  sive  phan- 
tasma  mutabile  et  rei  elasticae  haud  absimile ;  hanc  agnoscit  effectum  mentis, 
qui  cum  formis  rerum  conveniat.  Est  enim  phantasma  in  homine  comes  quidem 
naturalis  conceptus,  a  conceptu  tamen  diversum  est. 

Et  recte  intelligi  potest,  si  quis  Ritterum  (n.  75)  secutus,  conceptum  dicere 
velit  esse  formam  cogitandi,  qua  repraesentetur  id ,  quod  sit  causa  interna  sive 
fundamentum  omnium,  quae  in  rebus  appareant 3,  vel,  ut  Trendelenburo  rem 
exponit4,  conceptum  esse  illam  cogitandi  formam,  qua  per  imaginem  quandam 
spiritualem  essentia  rerum  obiective  exhibeatur. 

205.  Comprehensio  et  extensio  conceptus.  Collectio  illamm 
notarum,  quas  conceptus  rei  in  se  comprehendit,  complexus  vel 
comprehensio  conceptus  appellatur5.  A  qua  comprehensione 
distinguitur  ambitus  vel  extensio  conceptus 6,  quae  est  maior 
minorve  numerus  sublectorum,  quibus  aliquis  conceptus  applicari 
potest.  Ita  conceptus  hominis  comprehendit  notas  has:  ens,  sub- 
sistens,  corporeum,  vivens,  animal,  rationale;  extenditur  autem  ad 
inferiora  sive  subiecta  tot,  quot  humana  individua  existunt.  Quoniam 
autem,  quo  maior  notarum  numerus  in  aliquo  conceptu  latet,  eo 
minor  est  numerus  inferiorum  seu  subiectorum,  ad  quae  terminus 


standigkeit  verbindet,  um-  und  zusammenfasst,  sie  aber  nicht  in  sich  enthalt, 
sondern  nur  unter  sich  begreift."  (Compendium  der  Logik,  ed.  2.  p.  249.)  „Be- 
greifen  heisst,  etwas  in  seiner  Allgemeinheit  und  Nothwendigkeit  erkennen." 
(Ibid.  p.  260.) 

1  „Die  gleichen  Bestandtheile  fiiessen  ineinander  und  verbinden  sich  zu 
Einem  Akte."     System  der  Logik.  Berlin  1842.  I.  p.  38  sqq. 

2  L.  c.  II.  p.  233  sqq. 

3  „Die  Form  des  Denkens,  welche  den  bleibenden  Grund  der  Erscheinung 
darstellt."  (Logik,  edit.  2.  p.  50,  56.)  „Wenn  nun  der  Verstand  das  einzelne 
Ding  als  den  bleibenden  Grund  vieler  Erscheinungen  zu  denken  strebt,  so  wird 
sein  Gedanke  eine  Form  annehmen  miissen,  in  welcher  die  Bedeutung  vieler 
Erscheinungen  zusammengefasst  oder  begriffen  wird.  Einen  jeden  Gedanken, 
welcher  dazu  bestimmt  ist,  die  Bedeutung  vieler  Erscheinungen  zu  begreifen, 
nennen  wir  einen  Begriff."     (System  der  Logik  und  Metaphysik.  II.  p.  13.) 

4  Logische  Untersuchungen.  II.  Sect.  14  et  15. 

5  Inhalt;  l\\)izdpye.iv  h  tiu  Aoyoj  xtjj  ti  la~i  Xeyovxt.  Arist.  1.  1  anal.  post. 
c.  4,  73  a,  36. 

6  Umfang,  sphaera. 

16* 

extendi  potest,  iam  comprehensionem  esse  in  ratione  inversa  ex- 
tensionis  patet.  Ita  in  conceptu  substantiae  comprehensio  minor 
est  quam  in  conceptu  hominis.  Et  conceptus,  cuius  extensio  maior 
est  respectu  eorum,  quae  complectitur  (rspis/si),  vocatur  superior 
(-KpoTspov  cpuasi),  et  inferior  particeps  esse  (ixsts/eiv)  dicitur  superioris. 

Scholion.  Non  desunt  inter  recentis  aetatis  logicos  1,  qui  ostendere  co- 
nentur,  secundum  quam  proportionem  mathematicam  crescente  conceptus  com- 
prehensione  decrescat  extensio  et  contra.  Quae  tamen  res  ab  aliis  2  vituperata 
est  et  reiecta.  Namque  totus  ille  calculus,  quamvis  ad  delectanda  ingenia  mathe- 
matica  et  etiam  acuenda  utilis  sit,  a  fine  tamen  logicae  omnino  alienus  est.  Quid 
enim  iuvat  logicum ,  quod  comprehensionem  conceptus  fingat  esse  numerum 
notarum ,  comprehensionem  specierum  dicat  esse  numerum  unitate  maiorem 
quam  generis  ?  quod  extensionem  ducat  esse  numerum  specierum  infimarum,  et 
horum  numerorum  inquirat  proportionem  arithmeticam  ?  Accedit,  quod  calculus 
iste  subdivisionem  specierum  coordinatarum  eandem  esse  ponit  usque  ad  species 
quasdam ,  quae  dicuntur  esse  infimae.  Quae  res  in  rerum  natura  vix  unquam 
reperitur.  Restat  igitur,  ut  systemata  artificialia  fingantur,  quibus  calculus  iste 
commode  applicari  possit. 

§  2.  - 

Dc    terminorum    mentalium    distributione. 

206.  Partitiones  ex  ratione  obiecti.  Terminorum  mentalium 
distributio  aut  ex  consideratis  obiectis  trahitur,  aut  ex  modo  ori- 
ginis  procedit,  aut  ex  perfectione  ipsius  repraesentationis ,  aut  cx 
instituta  inter  complures  conceptus  comparatione. 

I.  Ex  obiecti  consideratione  multae  oriuntur  conceptuum 
partitiones.  Ita  sunt  conceptus  aut  simplices  sive  incomplexi,  aut 
compositi  sive  complexi.  Praeterea  sunt  conceptus,  qui  ex  se  ali- 
quid  significant ,  aut  ex  adiunctione  tantum  alterius ;  sunt  concreti 
aut  abstracti;  sunt  reales  aut  logici;  sunt  connexi  aut  disparati; 
explicativi  aut  restrictivi;  absoluti  aut  connotativi;  collectivi  aut 
distributivi ;  singulares  aut  particulares  aut  universales;  praedica- 
mentales  aut  transcendentales.  Quas  tamen  distributiones ,  quum 
terminis  mentalibus  et  externis  communes  sint,  hoc  loco  omittimus, 
de  iis  postea  dicturi  commodius.  Nunc  in  enumerandis  iis  di- 
visionibus  pergendum  est,  quae  magis  terminos  internos  sive  men- 
tales  respiciunt. 

207.  II.  Partitiones  ratione  originis.  Conceptus  explici- 
tus  et   implicitus.     Explicitus  rem  ipsam  directe  exhibet  pro- 


1  Cfr.  Drobisch,  N.  D.  d.  L.  p.  220. 

2  Ueberweg,  System  der  Logik  §  54. 

priis  notis  apprehensam.  Implicitus  rem  indirecte  indicat  inter- 
veniente  aliqua  relatione  necessaria,  qua  cum  alterius  conceptus 
obiecto  coniuncta  est;  ita  conceptus  filii  patris  conceptum  implicat, 
legis  implicat  lec/islatoris,  creaturae  creatoris. 

Conceptus  intuitivus  et  abstractivus.  Intuitivus  est, 
quo  rem  cognoscimus  secundum  imaginem  vel  speciem  propriam, 
i.  e.  eam,  quam  res  ipsa  immediate  cognoscenti  imprimere  solet; 
vel  est  conceptus ,  quo  res  existens  immediate  obiicitur  menti ,  ut 
est  in  se.  Conceptus  abstractivus  est,  quo  rem  cognoscimus  inter- 
veniente  specie  allus  rei;  quum  scilicet  res  ipsa  per  se  aspectui 
intellectus  obiective  praesens  non  est1.  Ita  negationes  cognoscimus 
secundum  formas,  quae  negantur;  et  Deum  cognoscimus  per  ana- 
logiam  rerum  ab  ipso  creatarum. 

Scholion  1.  Nonnulli  conceptum  intuitivum  proprium  vocant,  et  ab- 
stractivum  improprium  vel  alienum,  extraneum,  analogum  (i.  e.  haustum  ex 
rebus  similibus).  Quia  vero  vox  illa  „propriusu  ambigua  est  —  proprius  enim 
etiam  „communiu  opponitur,  vel  „vago",  vel  ^universali"  (unde  etiam  con- 
ceptus  abstractivus  „proprius"  esse  potest,  quatenus  rem  ita  exhibet,  ut  eam 
ab  omni  alia  re  distinguere  possimus)  —  ideo  ex  his  multi  conceptum  intui- 
tivum  vocant  proprium  ex  propriis,  vel  stricte  proprium;  con- 
ceptum  autem  abstractivum,  si  non  est  vagus  sive  communis,  vocant  conceptum 
proprium   ex    communibus   vel   ex   analogis. 

Scholion  2.  Alii  conceptum  intuitivum  pressius  definiunt  conceptum,  quo 
obiectum  percipitur,  ut  est  actu  praesens.  Hic  igitur  conceptus  intuitivus  vi 
vocis  arctius  accepta  actum  cuiusdam  visionis  includit.  „IUa,  inquit  Aquinas, 
videri  dicuntur,  quae  per  se  ipsa  movent  intellectum  vel  sensum  ad  sui  cogni- 
tionem." 2  Et  quia  sola  singularia  visioni  obiici  possunt,  conceptus  intuitivi 
non  sunt  nisi  singularium.  Si  igitur  ad  hanc  vim  vox  restringitur ,  non  habe- 
mus  conceptum  intuitivum  eorum,  quae  aliquando  vidimus  et  nunc  recordamur. 
Neque  sunt  conceptus  intuitivi  illi,  quos  in  disciplinis  naturalibus,  ut  in  zoo- 
logia,  discendo  formamus  de  animalibus,  quae  nunquam  vidimus. 

Scholion  3.  Cartesiani  distinguunt  conceptus  innatos,  intuitivos,  factitios. 
Sed  conceptus  innati  nulli  sunt,  quia  omnes  conceptus  nostros  interveniente 
experientia  externa  vel  interna  acquirimus.  Conceptus  intuitivos  eos  esse  dicunt, 
quos  ex  aliis  praecognitis  non  formamus,  sed  per  experientiam  immediate  ac- 
quirimus.  Conceptus  factitios  eos  omnes  dicunt,  quos  ex  conceptibus  habitis 
per  compositionem  vel  abstractionem  vel  analogiam  formamus;  in  quo  genere 
sunt  conceptus  arbitrarii  (velut  montis  aurei)  atque  etiam  discursivi,  ad  quos 
formandos  mens  per  discursum  sive  ratiocinium  pervenit,  ut  est  conceptus  angeli. 

Scholion  4.  Alii  recentioris  aetatis  philosophi  distinguunt  conceptus  in- 
tuitivos    et    factitios.     His    conceptus   factitius   ille   est,    quem    mens    ipsa   sibi 

1  Cfr.  Kledtgex,  Philosophie  der  Vorzeit.    Edit.  2.  n.  39  sqq. 

2  Summ.  theol.  II.  II.  q.  1  a.  4.  Et  alio  loco:  „Scientia  visionis  addit 
supra  simplicem  notitiam  aliquid,  quod  est  extra  genus  notitiae,  scilicet  existen- 
tiam  rei.u     Quaest.  disput.  de  ideis  a.  5  ad  8. 

format  aut  multos  conceptus  intuitivos  coniungendo  aut  per  abstractionem.  Ut 
cognitio  sit  intuitiva,  requiritur,  ut  feratur  in  rem  realiter  praesentem  et  ut  fiat 
specic  propria,  i.  e.  propria  ipsius  obiecti  imagine  menti  impressa.  Deinde  con- 
ceptus  factitius  iterum  distinguitur  duplex  :  arbitrarius  et  abstractivus.  Arbi- 
trarius  est,  quum  ad  arbitrium  elementa  componuntur,  velut  quum  quis  equum 
volantem  vel  montem  aureum  sibi  repraesentat.  Arbitrarius  quidem  est:  sed 
tamen  consociabilitatem  illarum,  ex  quibus  fit,  notarum  supponit.  Quodsi  quando 
de  circulo  quadrato,  vel  de  Deo  corporeo,  vel  de  aliis  eius  generis  absurditatibus 
incidit  mentio,  illa  elementa  aut  non  recte  cogitantur,  aut  ficte  et  simulate  tan- 
tum  coniunguntur.  Abstractivus  vel  discursivus  ille  est  conceptus,  qui  ope 
discursus  formatur  vel  similitudinis,  vel  negationis,  vel  abstractionis. 

Scholion  5.  Etiam  conceptus  quidditativi  haud  raro  incidit  mentio. 
Quidditativus,  si  vocem  proprie  accipias,  ille  conceptus  est,  qui  a  propria  ob- 
iecti  imagine  nascitur  ut  intuitivus,  et  insupcr  praedicata  rei  essentialia  ad  ulti- 
mam  usque  differentiam  imagine  clara ,  distincta,  positiva  ita  penetrat,  ut  res 
ab  omni  alia  etiam  simillima  distingui  possit.  Sin  vocem  late  accipias,  omnem 
conceptum,  qui  quidditatem  rei  significat,  quidditativum  dices,  vel  definitionem 
omnem,  quae,  quid  res  sit,  aliqua  ratione  explicat.  Sed  haec  potius  notitia 
quidditatis  dicenda  est. 

208.  Partitiones  petitae  ex  perfectione  repraesentationis.  Con- 
ceptus  directus  aut  reflexus.  Prior  est,  qui  sine  ulla  re- 
flexione  apprehenditur ;  reflexus,  cuius  vividam  quasi  conscientiam 
mens  sibi  per  attentionem  sive  reflexionem  ontologicam  (n.  106)  acqui- 
sivit.  Interdum  conceptum  reflexum  illum  vocant,  in  quo  intervenit 
reflexio  psychologica,  i.  e.  reflexio  ad  propriam  mentis  activitatem. 

Conceptus  clarus  aut  obscurus.  Clarus  est,  quum  rem 
repraesentatam  illico  manifestat ,  sive  quum  res  ita  menti  re- 
praesentatur ,  ut  ea  facile  ab  omni  alia  re  discerni  possit;  secus 
conceptus  obscurus  erit.     (Cfr.  n.  57.) 

Scholion.  Sunt,  qui  putent,  notiones  nostras  non  in  se  esse  posse  posi- 
tivas,  determinatas ,  claras,  nisi  propter  relationem  factam  ad  notiones  alias. 
quae  ab  illa  notione  diversae  sint1.  Quibus  concedendum  est,  nos  in  habendis 
notionibus  claris  et  determinatis  multum  quidem  iuvari  propter  istain  relationem 
vel  oppositionem.  Certum  tamen  est,  notiones  nostras  etiam  ante  omnem  rela- 
tionem,  comparationem,  oppositionem  positivas,  claras,  determinatas  esse  posse 2. 


1  Ita  inter  alios  Ulrici  :  „Nur  weil  Roth  eben  als  Roth  zugleich  nicht 
Blau,  nicht  Gelb  etc.  ist,  nur  darum  ist  es  diese  bestimmte  Farbe,  die  wir  Roth 
nennen ;  —  ohne  den  Unterschied  von  Blau  etc.  ware  es  ohne  alle  Bestimmt- 
heit,  nur  Farbe  —  uberhaupt,  ein  schlechthin  Unbestimmtes ,  von  dem  wir 
nichts  wissen  wiirden,  weil,  wie  gezeigt,  dic  Farbe  als  Farbe  nur  durch  die 
Unterschiedenheit  der  Farben  uns  zum  Bewusstsein  kommt.  Ist  die  Bestimmt- 
heit  als  solche  nur  der  gesetztc  Unterschied,  und  hat  oder  erhalt  also  etwas 
eine  Bestimmtheit  nur  durch  seine  Unterschiedenheit  von  anderem,  so  ist  es 
auch  nur  dadurch  positiv  etwas."     Compendium  der  Logik,  ed.  2.  p.  60. 

2  Cfr.  hac  de  re  Sigwart,  Log.  tom.  I.  p.  279. 


1.    De  termino  mente  concepta.  247 

Conceptus  clarus  est  aut  distinctus  aut  indistinc- 
tus  aut  confusus.  Distincte  concipimus  rem,  quum  eam  non 
solum  ab  omni  alia  re  distinguere  possumus,  sed  etiam  notas  ali- 
quas  indicare,  quibus  ab  aliis  rebus  differt.  Distinctus  igitur  est 
conceptus,  quum  omnia  repraesentat ,  quae  formaliter  in  obiecto 
continentur.  Ob  defectum  distinctionis  conceptus  indistinctus  di- 
citur,  si  de  re  simplici  agitur,  quae  notl  habet  multas  notas;  con- 
fusus,  si  sunt  quidem  notae  multae,  quae  tamen  a  mente  non 
distinguuntur  ut  multae. 

Conceptus  distinctus  conceptibus  claris  earum  notarum  constat, 
quibus  obiectum  discernitur.  Unde  conceptus  quidem  clarus  esse 
potest,  qui  distinctus  non  est;  neque  tamen  ullus  conceptus  di- 
stinctus  esse  potest,  quin  clarus  sit  *. 

Scholion.  Obscuritas  et  confusio  multis  ex  causis  oritur:  ab  imbecilli- 
tate  luminis  intellectualis ,  ab  imperfectione  sensuum  horumque  minus  accurata 
ad  res  ipsas  applicatione ,  ex  manca  et  inchoata  tantum  rerum  contemplatione ; 
deinde  ex  animi  inconstantia  mobilitateque,  a  memoriae  debilitate  atque  a  phan- 
tasiae  levitate  immo  fecunditate  vel  etiam  importunitate,  qua  imaginibus  res 
vestire  vult,  quae  ab  omni  imagine  phantastica  abhorrent.  Quibus  accedunt 
vocabulorum  significationes  apud  diversos  homines  diversae,  rei  propositae  am- 
plitudo ,  subtilitas ,  similitudo ,  quae  cum  aliis  rebus  facile  confundi  possit ; 
multa  alia. 

Fugiendum  est  igitur  in  rebus  contemplandis  levis  illa  praecipitantia,  qua 
homo  omnia  uno  obtutu  exhauriri  posse  opinatur.  Adhibenda  contra  est  attentio 
et  accurata  singularum  notarum  investigatio.  Comparanda  res  est  cum  aliis 
rebus  similibus,  quas  iam  distincte  percepimus.  Neque  frustra  media  externa, 
ut  sunt  certa  methodus,  scriptio,  figurarum  sensibilium  usurpatio,  ad  comparan- 
dos  conceptus  claros  et  distinctos  adhibentur. 

209.  Conceptus  distinctus  aut  completus  est  aut  in- 
completus.  Completus  est,  quo  notas  omnes,  quibus  una  res 
ab  aliis  discernitur,  distinguimus ;  incompletus,  si  non  omnes  vel 
saltem  si  non  omnes  distincte.  Conceptus  igitur  completus  est 
couceptus  totius.  Incompletus  est  alicuius  partis  componentis  totum. 
Ita  conceptus  repraesentans  animam  est  conceptus  incorapletus 
hominis.  Vel  est  conceptus  totius  ita,  ut  eius  alia  pars  exhibeatur 
distincte,  alia  confuse. 

Conceptus  completus  est  aut  adaequatus  aut  in- 
adaequatus. 

Sed  haec  divisio  ab  aliis  aliter  intelligitur.  Aliqui  adaequationem  con- 
ceptuum   ad   intellectum    repraesentantem   referunt;    apud    quos    conceptus    ad- 

1  Ex  recentioribus  nonnulli  claritatem  et  distinctionem  conceptuum  una 
voce  „aspectabilitatis"  solent  comprehendere ;  id  tamen  minus  recte;  nam  aspec- 
tabilitas  per  se  non  ad  intellectum,  sed  ad  sensum  refertur. 

aequatus  ille  est,  cuius  obiectum  capacitatem  intellectus  explet,  ut  est  con- 
ceptus  entis  vel  veritatis  in  communi.  Verum  vix  non  semper  adaequatio  con- 
ceptuum  ad  obiecta  repraesentata  refertur;  quod  si  fit,  aliqui  conceptus  omnes 
completos  adaequatos  vocant,  incompletos  inadaequatos.  Alii  illos  tantum  con- 
ceptus  completos  dicunt  esse  adaequatos,  qui  rem  totam  non  solum  quoad 
notas  essentiales,  sed  etiam  quoad  notas  integrales,  i.  e.  eas  exhibent,  quae 
naturaliter  ad  integritatem  alicuius  rei  pertinent.  Quae  quidem  opiniones  non 
falsae,  tamen  minus  utiles  esse  videntur,  undc  aliam  huius  divisionis  descriptio- 
nem  praeferendam  esse  ducimus. 

Conceptus  adaequatus  ille  est,  qui  alicuius  rei  notas  omnes  et 
singulas  distincte  exhibet  ita,  ut  hae  notae  ab  intellectu  humano 
ulterius  resolvi  non  possint;  quod  si  non  fit,  conceptus  erit  in- 
adaequatus. 

Conceptus  adaequatus  aut  est  apprehensivus  tan- 
tum  aut  etiam  comprehensivus.  Comprehensivus  totam 
obiecti  intelligibilitatem  ita  exhaurit,  ut  non  solum  extensive  rei 
toti  adaequetur  (id  quod  conceptu  adaequato  fit,  qui  pure  appre- 
hensivus  est),  verum  etiam  intensive  omnes  perfectionis  gradus, 
relationes  omnes,  quidquid  aliqua  ratione  cum  re  cohaereat,  clara 
repraesentatione  manifestat.  Itaque  conceptus  comprehensivus  rem 
totam  repraesentat  totaliter.  Cuius  generis  repraesentationes  solum 
in  intellectu,  qui  absolutus  plane  et  infinitus  sit,  inesse  posse,  res 
manifesta  est. 

210.  IV.  Partitiones  ex  comparatione  inter  complures  conceptus 
profectae.  Conceptus  connexi  et  disparati.  Connexi  vel 
associati  (pertinentes)  sunt,  quorum  alius  alium  necessario  aut  in- 
cludit  aut  excludit,  ut  sunt  pater  et  filius,  lux  et  tenebrae.  Disparati 
(impertinentes)  sunt,  qui  neque  deductione  neque  repugnantia  inter 
se  referuntur,  ut  sapiens  et  niger,  iustitia  et  doctrina. 

Scholion  1.  Nexus,  cuius  facta  est  mentio ,  aut  obiectivus  est,  aut 
subiectivus,  prout  coniungit  aut  conceptuum  obiecta  aut  obiectorum  per- 
ceptiones.  Nexus  obiectivus  constituitur  similitudine ,  oppositione,  causalitate, 
rebus  eius  generis  aliis.  Nexus  solum  subiectivus  est,  si  perceptiones  fuerunt 
simultaneae,  vel  inter  se  exceperunt,  vel  fuerunt  habitae  in  conditionibus  simi- 
libus,  vel  similem  dissimilemve  effectum  in  percipiente  produxerunt,  vel  si  alia 
eiusmodi  habuerunt  locum. 

Scholion  2.  Conceptus  connexi  possunt  inter  se  pendentes  esse,  ut 
culpa  etpoena,  causa  et  effectus ,  conceptus  et  vocabulum ;  inter  se  subordi- 
n a t i ,  ut  homo  et  animal ;   inter  secoordinati,   ut  homo  et  animal  brutum. 

Si  sunt  coordinati,  esse  possunt  disiuncti,  ut  rubrum  et  caeruleum, 
sonus  et  strepitus ;  correlati,  ut  mons  et  vallis,  terra  marique. 

Conceptus  identici  aut  diversi  sunt,  prout  aut  iisdem, 
aut  diversis  notis  constant. 

Identitas  diversitasque ,  si  ipsos  conceptus  afficit,  interna 
dicitur;  si  autem  in  rebus  reperitur,  ad  quos  conceptus  referuntur, 
externa  est  vel  obiectiva.  Ita  conceptus  hominis  et  animalis 
rationalis  sunt  conceptus  intrinsecus  identici;  animalis  et  albedinis 
intrinsecus  diversi  sunt.  Conceptus  lapidis  et  conceptus  viventis 
obiective  diversi  sunt.  Conceptus  albi  et  frigidi  intrinsecus  quidem 
diversi  sunt ;  si  tamen  ad  unam  rem,  quae  alba  simul  est  et  frigida, 
ut  est  nix,  referuntur,  obiective  identici  sunt;  sub  diversis  enim 
formis  exhibent  rem  eandem. 

Scholion  1.  Conceptuum  identitas  diversitasve  interna,  si  omnes  notas 
respicit,  totalis  dicitur;  si  ad  aliquas  tantum  notas  refertur,  partialis  est. 
Ex  quo  3equitur,  esse  posse  conceptus,  qui  ex  parte  intrinsecus  identici  sint, 
ex  parte  intrinsecus  diversi,  velut  homo  et  animal.  Quodsi  uterque  conceptus 
partem  habet,  quae  eadem  est  in  utroque,  et  praeterea  partem,  quae  est  extra 
alterum ,  conceptus  vocantur  contigui  (contingentes)  sive  interferentes, 
velut  domus  antiqua  et  domus  pulchra,  vel  aurum  et  pecunia  ;  est  enim  res, 
quae  et  pecunia  est  et  aurum;  et  res,  quae  est  pecunia,  non  tamen  aurum;  et 
res,  quae  est  aurum,  non  tamen  pecunia. 

Scholion  2.  Itaque  conceptus  sunt  obiective  identici  ex  toto,  quum 
uterque  rem  unam  eandemque  exprimit,  et  ad  hanc  rem  exprimendam  ita  re- 
strictus  est,  ut  ad  aliam  sese  non  extendat,  ut  Socrates  et  Sophronisci  filius. 
Sunt  obiective  identici  ex  parte,  quum  alteruter  non  solum  alterius  obiectum 
exhibet,  sed  ad  alia  praeterea  obiecta  extenditur,  ut  animal  et  vivens.  Unde 
iterum  efficitur,  ut  conceptus  esse  possint,  qui  secundum  alteram  suae  exten- 
sionis  partem  sint  obiective  identici,  secundum  alteram  partem  diversi. 

Scholion  3.  Conceptus,  quibus  idem  diversa  ratione  exprimitur,  nonnun- 
quam  aequipollentes  vocantur;  verba,  quibus  idem  conceptus  exhibetur, 
synonyma  dicuntur. 

Conceptus  sunt  aut  sociabiles  aut  repugnantes. 
Sociabiles  sive  consentientes  sunt,  qui  secundum  id,  quod  expri- 
munt,  uni  eidemque  naturae  convenire  atque  in  unum  conceptum 
coniungi  possunt;  repugnantes  autem  sive  insociabiles ,  qui  ex- 
primunt  obiecta,  quorum  unum  vel  directe  vel  indirecte  continet 
negationem  alterius  sive  ex  parte  sive  ex  toto ;  quae  igitur  ita 
inter  se  sunt  opposita,  ut  in  conceptum  unum  coniungi  non  possint. 

Conceptuum  sociabilitas  et  insociabilitas  in  oppositione  rerum  con- 
ceptibus  exhibitarum  fundamenta  habet.  Ea  autem  opposita  sunt,  quae  in  una 
eademque  re  singulari  sub  eodem  respectu  simul  esse  non  possunt,  ut  scientia 
et  non-scientia ;  scientia  et  ignorantia;  scientia  et  error;  scientia  et  scibile. 

Scholion  1.  Oppositio  generatim  accepta  duplex  est:  incomplexa,  quae 
est  rerum  vel  conceptuum;  et  complexa,  quae  est  iudiciorum.  Oppositio 
incomplexa  seu  simplex  est  peculiaris  pugna  inter  duo.  Quae  pugna  nihil 
aliud  significat  quam  illas  res  simul  esse  non  posse.  Res  enim  omnes  contem- 
plantes  et  inter   se   comparantes,    facile  videmus,    aut  res  inter  se  pugnare,   ut 

calidum  et  frigidam,  aut  amicas  esse,  ut  animal  et  rationale,  aut  inter  se  indiffe- 
rentes  esse,  ut  durum  et  viride.  Et  iterum  oppositio  simplex  duplex  esse  potest. 
Positiva  est,  quae  est  inter  duo  entia;  negativa  est,  quae  est  inter  ens 
et  non-ens.  Si  oppositio  positiva  intercedit  inter  duas  res  absolutas,  appellatur 
contraria;  si  inter  duas  res  relativas,  dicitur  relativa.  Si  oppositio  negativa 
est  inter  ens  et  non-ens  simpliciter,  vocatur  contradictoria;  si  inter  ens  et  non- 
ens  secundum  quid,  est  privativa  *.    Sed  hac  de  re  mox  diligentius  dicendum  erit. 

211.  Conceptus  repugnantes  aut  sunt  contradictorii, 
aut  privativi,  aut  contrarii,  aut  relativi.  Quae  distributio 
ex  diversitate  oppositionis  nata  est;  opposita  enim  in  genera  quat- 
tuor  divisa  esse  vidimus:  contradictoria,  privativa,  contraria,  relativa. 

Contradictoria  sunt ,  quorum  unum  negationem  alterius 
significat,  ut  ens  et  non-ens;  vel  nota  quaevis  realis  positiva  (forma) 
et  eius  negatio,  ut  vldens  et  non-videns,  homo  et  non-homo.  Ut  sit 
contradictio,  idem  concipi  et  negari  debet  eodem  plane  modo,  quo 
concipitur.  Unde  patet,  alterutrum  ex  contradictoriis  necessario 
verum  esse  de  subiecto  quolibet,  alterum  falsum;  inter  contra- 
dictoria  igitur  medium  esse  non  posse  2. 

Privativa  sunt,  quorum  unum  significat  defectum  sive  pri- 
vationem  alterius,  ut  ens  subiecto  debitum,  et  entis  in  eo  subiecto 
negatio;  vel  nota  quaevis  realis  positiva  (forma)  et  eius  negatio, 
quatenus  haec  in  subiecto  reperitur,  quod  ad  notam  illam  haben- 
dam  aptum  et  destinatum  est ,  ut  videns  et  caecum.  Dum  in  ne- 
gatione  pura  (specifica)  a  determinati  subiecti  connotatione  praescin- 
ditur,  in  privatione  connotatio  subiecti  apti  et  destinati  includitur. 
Ita  mortuum,  vel  caecum,  vel  surdum  esse  —  qui  sunt  conceptus 
privativi  —  lapidibus  attribui  non  potest;  potest  tamen  attribui 
animalibus,  quia  haec  ad  vitam  habendam  et  ad  visum  et  auditum 
apta  et  a  natura  destinata  sunt.  Inter  privativa  medium  esse  posse 
intelligitur.  Etsi  enim  alterutmm  ex  privativis  proprio  subiecto 
et  determinato  necessario  inest,  alia  tamen  subiecta  multa  esse 
possunt,  quibus  nec  forma  nec  privatio  attribui  possit. 

Scholion.  Vox  illa  „negatio"  generice  accipi  potest  et  etiam  specifice. 
Negatio    in    communi   vel   pro    genere   accepta  est   quaelibet  formae   a  subiecto 


1  AvTixeTsOat  |xev  ouv  xaxrfcpoatv  dTrocpdaet  Xeyto  dvTfsaTtxioc  ttjv  to  xaOdXou 
ar^uatvooaav  t(jS  auxw  ott  ou  xaOdXou,  otov  it&s  dvOpioTroc  X.euxifc  —  oo  rrdc  av^pwzoc 
Xcjxoc:,  ouoVtc  dvftpumoc  Xeoxdc  —  eaTi  Ttc  dvOpu>~oc  Xeuxd;  ■  dvavTttoc  oe  T7jv  too  xa&dXo j 
xaTa'cpaatv  xat  ttjv  toO  xaSdXou  d-dcpaatv,  otov  udc  dvOpto-oc  Xeuxd;  —  ojoetc  dvOpto-oc 
Xeuxd?,  zdc  dvOpto-oc  Stxatoc —  oooetc  dv0pu>7:oc  otxaioc*  oto  TaoTac  uev  ouy  otov  -t 
d'(u.a  dXrjOet?  elvat.     Arist.,  De  interpr.  c.  7,  17  b,  16. 

2  AvTtcpdaeuj;  uiv  ouosv  ea-rt  aeTacu,  nov  6e  fvavTttov  £v8eyeTai.  Arist.  1.  10 
met.  c.  4,  1055  b,  1. 

absentia,  et  haec  in  privationem  dividitur  et  negationem  specifice  acceptam, 
prout  absentia  formae  significatur  aut  in  subiecto  apto ,  aut  aptitudine  subiecti 
omissa.  Oppositio,  quam  diximus  contradictoriam,  est  inter  affirmationem  et 
negationem  genericam,  non  vero  specificam. 

Contraria  sunt  illa  positiva,  quae  sub  eodem  genere  posita 
maxime  distant :  vel  clarius,  quae  sub  eodem  genere  posita  maxime 
distant  et  ab  eodem  subiecto  inter  se  expellunt.  Dicuntur  posi- 
tiva,  in  quo  contraria  a  privativis  et  contradictoriis  distinguuntur, 
quorum  alterutrum  negativum  est.  Dicuntur  posita  sub  eodem 
genere  sive  proximo,  ut  nigredo,  albedo  sub  genere  coloris-  sive 
remoto,  ut  sapientia  et  pietas  sub  genere  habitus.  Dicuntur  ma- 
xime  distare  differentia  entitatis  et  societatis,  quatenus  secun- 
dum  gradum  suum  intensum  in  eodem  subiecto  naturaliter  sociari 
non  possunt.  Dicuntur  denique  inter  se  expellere,  quia  alter- 
utrum  excluditur  a  subiecto,  quod  altero  imbutum  est1. 

Relativa  sunt,  quae  ex  respectu  ad  aliud  denominationem 
trahunt,  ut  similia;  inaequalia,  causa  et  effectus,  pater  et  filius.  Mani- 
festum  est,  relativa  inter  se  includi,  poni,  tolli;  nec  potest  unum 
relativum  esse  vel  concipi  sine  altero. 

Quibus  ex  dictis  perspicitur ,  omnium  maximam  oppositionem  (si  forma- 
liter  spectetur  ipsa  oppositio)  esse  contradictoriam.  Contradictoria  enim  nec 
medium  habent,  neque  in  ullo  genere  vel  subiecto  convenire  possunt,  nec  ulla 
ratione  inter  se  includunt.  Opposita  autem,  quae  indicavimus  alia,  aut  medium 
habent,  aut  in  eodem  genere  vel  subiecto  conveniunt,  aut  aliqua  ratione  inter 
se  includuntur  2. 


1  Ta  nXefcxov  dXXYJXujv  Stsaxrjxdta  xdiv  dv  toj  aoToj  ye\et  Ivavrfa  optCovxai. 
(Arist.,  Categ.  c.  6,  6  a,  17.)  Notat  Trendelenburg ,  multos  in  contrariis  defi- 
niendis  minus  subtiles  esse;  „eas  enim,  inquit,  notiones  esse  contrarias  statuunt, 
quarum  altera  alteram  non  modo  tollat,  sed  in  alterius  locum  novi  aliquid  sub- 
stituat.  Quale  hoc  novum  sit,  multi  neglegunt,  nec  tamen  nihil  interest.  Albo 
nigrum  contrarium  esse  dixeris ;  si  albo  colore  sublato,  quemvis  alium  posueris, 
velut  canum,  vix  contrarium  esse  concedes.  Cautius  hac  de  re  Aristoteles." 
(Cfr.  1.  5  metaph.  c.  10,  1018  a,  25;  de  interpret.  c.  14,  23  a,  27.)  „Exempla 
Aristoteles  et  vitiorum  et  virtutum  definitione  aptissima  praebet.  Vitia,  quippe 
quae  in  affectuum  vel  defectu  vel  excessu  posita  sint,  inter  se  contraria  sunt, 
si  ex  aberrandi  modo  genus  acceperis.  Vitia  rursus  virtuti  contraria,  si  id, 
quod  debeat  fieri,  spectaveris."     Elem.  log.  Aristotelicae  ad  §  10—13. 

2  Hac  de  re  praeclare  disputat  S.  Thomas  in  opusculo  XXXVII.  de  quat- 
tuor  oppositis,  cuius  haec  sunt  capita:  1°  quod  contradictio  est  maxima  oppo- 
sitio  et  quod  eam  immediate  sequitur  oppositio  privativa;  2°  quod  oppositio 
contraria  a  contradictoria  magis  distet  quam  privativa;  3°  quod  oppositio  re- 
lativa  minimum  habet  de  contradictione ;  4°  quomodo  diversi  modi  transmu- 
tationum  oppositiones  praedictas  sequantur;  5°  quomodo  ex  contrario  fiat 
contrarium. 


252 


Liber  II.    Dialectica.     Cap.  I.    De  terminis. 


212.  Harum   partitionum    symbolum    geometricum.      Quas    modo    indicavimus 

partitiones,  quum  ab  aliis  alia  specie  proponantur,  re  tamen  omnibus  fere  com- 
munes  sunt.  Solent  quoque  claritatis  gratia  proponi  figuris  geometricis  iisque 
aliis  pro  diverso  proponendi  modo. 

Aliqui  (inter  quos  J.  L.  Vives  n.  52)  has  partitiones  ad  extensionem 
referunt,  et  ratione  extensionis  conceptus  dicunt  aut  inter  se  subordinari  aut 
etiam  coordinari  posse  aut  plane  disparatos  esse.  Conceptus  aequipollentes 
sive  reciproci  eandem  extensionis  sphaeram  habent;  quodsi  iisdem  plane  notis 
constant,  identici  sunt.  Conceptus,  qui  sub  sphaera  eiusdem  conceptus  supe- 
rioris  maxime  inter  se  distant,  illi  sunt,  quos  contrarie  oppositos  vocant.  Pos- 
sunt  quoque  conceptus  secundum  extensionem  interferentes  esse,  i.  e.  partim 
coincidere ,  partim  diversi  esse ,  velut  quum  dico  :  rubra  et  pulchra.  Reliqua 
ex  supradictis  satis  colligi  possunt.  Neque  inepte  rem  his  figuris  geometricis 
illustrant. 

Figura  conceptuum  interse  subordinatorum  &(animal)  et  h  (liomo)  haec  est: 


Figura  conceptuum  inter  se  coordinatorum  a  (animal)  et  p  (planta)  sub  v 
(vivente)  : 


Figura  conceptuum  aequipollentium  a  et  a : 


Figura  oppositionis  contrariae  A  Z 


Figura  oppositionis  contradictoriae  A  et  Non-A : 


Non-A 

Figura  conceptmim  interferentium  (partim  identicorum,  partim  diversorum) 
a  b  et  b  c  : 


Figura  conceptuum    disiunctorum  velut   inter  Graecos  (g) ,   Lacedaemoni- 
orum  (1)  et  Atheniensium  (a)  : 


Alii  (Wuxdt)  ad  repraesentandum  conceptum  lineam  (a  g)  adhibent: 

m 


a  b 


a  b 


In    qua    linea    identitas    significatur    proportione    a  g  :  a  g;    subordinatio 

a  g;   superordinatio  a  g  :  a  b. 

Coordinationem  quod  spectat,  pro  eius  varietate  varia  adhibetur  significatio. 

Disiunctio    exhiberi    potest    a  b  :  e  f;    correlatio    b  c  :  e  f;    contrarietas 

f  g;  contiguitas  b  c  :  c  d;  interferentia  b  d  :  c  e. 

Dependentia ,  quae  inter  conceptus  esse  potest ,  adiunctis  aliis  lineis 
(a  m  et  a  n)  exprimi  potest,  quas  inter  se  quoad  situm  certo  modo  pendere 
ponitur '. 

SECTIO  ALTERA. 
De  terminorum  internorum  signis  sive  de  terminis  exteruis. 

213.  Terminus  externus  est  signum  illud,  quo  terminum  mente 
conceptum  aliis  manifestamus.  Quia  enim  homo  ex  naturae  in- 
stituto  cum  aliis  hominibus  simul  vitam  degere  debet,  conceptiones 


1  Log.  I.  p.  124.  —  Errant  illi  logicae  Aristotelicae  osores  (quorum  princeps 
ille  Vives),  quod,  spernentes  Aristotelis  praecepta,  in  eiusmodi  descriptionibus 
geometricis  vim  omnem  et  salutem  scientiae  collocant.  Habent  tamen  ista  sym- 
bola  aliquid  utilitatis;  quapropter  ea  non  negleximus. 

suas  cum  his  non  communicare  non  potest.  Quod  praecipue  fit  voce 
ore  prolata,  atque  etiam  verbis  scriptis.  Itaque  significatio  quasi 
vita  vocis  et  anima  est.  De  terminis  externis  disputantes  ex- 
ponamus  oportet,  quae  sit  eorum  natura,  quae  divisio ,  qui  usus. 
Prius  autem,  quid  sit  signum,  videndum  est,  quam  de  natura  termi- 
norum  dicere  possimus. 

D  e    s  i  g  n  o. 

214.  Signum  quid  sit.  Signum  vi  vocis  latissime  accepta  omne 
illud  dicitur,  quod  ipsum  alterius  rei  cognitionem  infert,  sive  quod 
ipsum  potentiae  cognoscitivae  aliquid  a  seipso  diversum  reprae- 
sentat.  Itaque  etiam  illud  dici  potest  esse  signum,  quo  aliqua 
alia  res  cognoscitur,  neque  tamen  ipsum  a  cognoscente  prius  co- 
gnitum  est;  quod  vocare  solent  „signum  quo";  in  quo  genere  est 
species  sive  imago  illa,  qua  potentia  cognoscitiva  ad  cognoscendum 
determinatur;  quae  inest  in  hac  potentia,  neque  tamen  cognoscitur. 
Sed  usitatior  potestas  vocis  est,  qua  signum  dicitur  id,  quod  prius 
cognitum  ducit  in  cognitionem  alterius,  quod  „signum  quod"  vo- 
care  solent.  Hoc  modo  signum  est  id,  quod,  quum  seipsum  po- 
tentiae  cognoscitivae  manifestat,  efficit,  ut  praeter  seipsum  alia 
etiam  res  cognoscatur.  Ita  ranarum  vocibus  pluviam  significari 
dicunt ;  vestigium  est  signum  animalis ;  in  floribus  signum  veris 
cernitur;  fitmus  signum  ignis  esse  solet.  Signum  igitur  semper 
notius  signato  esse  debet.  In  multis  autem  huius  generis  rebus 
plurimum  pendet  ab  aestimatione  hominum. 

Restrictius  nonnulli  dicunt,  id  signum  esse,  quod  proxime  (i.  e.  ex  re, 
quam  in  se  repraesentat)  infert  cognitionem  altcrius  rei  gravioris  et  dissimilis, 
ita  ut  speciali  raticne  attendatur  huius  rei  existentia  vel  praesens,  vel  prae- 
terita,  vel  futura.  Hoc  modo  ad  rationem  signi  non  satis  est,  ut  adducamur 
quocumque  modo  in  alterius  rei  notitiam,  sed  requiritur,  ut  id  fiat  repraesen- 
tando,  ut  signum  habeat  in  se  minus  momentum  quam  signatum,  ut  sit  signato 
sub  aliquo  respectu  dissimile. 

Ex  dictis  intelligitur,  cur  ratio  signi  non  reperiatur  in  magistro  inducente 
discipulum  in  cognitionem  doctrinae,  neque  in  luce  manifestante  corpora,  neque 
in  praemissis  conclusionem  manifestantibus ,  in  ovo  uno  repraesentante  ovum 
alterum. 

Et  omnis  significatio  in  aliquo  nexu  fundatur,  qui  rem  signi- 
ficantem  cum  re  significata  coniungit.  Unde  id,  quod  significatur, 
semper  aliqua  ratione  aliud  esse  debet  atque  id,  quod  significat. 
Tria  in  signi  ordine  distinguuntur :  terminus  significans,  terminus 
significatus,  nexus,  unde  vis  significandi  trahitur.    Et  ipsum  signum 

necessario  habet  respectum  duplicem :  ad  rem,  et  ad  intellectum. 
Ad  rem  refertur  signum  tamquam  ad  terminum,  quem  manifestat; 
ad  intellectum  tamquam  ad  terminum,  cui  manifestat. 

Quodsi  nomen  signi  ad  viin  propriam  restringatur ,  illud  tan- 
tum  signum  dicitur,  quod  ad  significandam  rem  aliquam  est  ordi- 
natum.  Quae  ordinatio  aut  ex  aliqua  hominum  conventione  de- 
ducitur,  aut  ex  nexu  naturali  sive  ex  instituto  naturae.  Ex  aliqua 
conventione  pharus  rationem  signi  habet  pro  nautis ;  atque  etiam 
ramus  domui  appositus  signum  vini  venalis  esse  potest.  Ex  na- 
turae  quasi  instituto  dolor  est  signum  morbi  aut  vulneris,  singultus 
gallinae  est  pullis  signum  praesentis  pabuli. 

215.  Signomm  partitio.  Signi  notione  indicata  de  diversitate 
signorum  dicendum  est. 

Signum  formale  et  instrum  entale.  Si  nexus,  quo 
signum  rem  significat,  in  similitudine  consistit  vel  imagine,  signum 
formale  dicitur.  Signum  autem,  quod  in  alterius  cognitionem 
ducit  interveniente  alia  qualibet  praeter  similitudinem  connexione, 
dicunt  instrumentale. 

Ita  pictura  est  signum  formale  sui  prototypi;  et  fumus  signum  instrumen- 
tale  est  ignis. 

Manifestum  autem  est,  signum  formale  non  -opus  esse,  ut  semper  prius 
noscatur  quam  obiectum  significatum;  sed  esse  posse,  ut  res  significata  cogno- 
scatur  ipso  signo  interveniente,  ut  ,,medio"  vel  etiam  in  ipso  signo.  Ita  species 
sensibilis  in  oculo  existens  est  signum  formale  rei  externae;  neque  tamen  prius 
cognita  in  cognitionem  rei  externae  adducit.  Signa  autem  instrumentalia  sem- 
per  prius  cognita  esse  debent,  ut  in  cognitionem  alterius  inducere  possint. 

Signum  pure  formale  et  formale  obiectivum;  alii 
brevius  distinguunt  signum  formale  (signum  quo)  et  obiectivum 
(signum  ex  quo).  Prius  est  rei  similitudo  vel  imago,  quae  in  co- 
gnitionem  rei  ducit,  neque  tamen  ipsa  directe  cognoscitur.  Poste- 
rius  est  illa  rei  similitudo  sive  imago,  quae  prius  cognita  ducit  in 
rei  cognitionem. 

Signum  naturale  et  arbitrarium.  Naturalia  signa  vo- 
camus,  quae  naturali  nexu  et  quasi  ex  naturae  instituto  rem  aliam 
patefaciunt;  sicut  fumus  ignem  significat,  et  vultus  irati  affectionem 
mentis.  Arbitraria  autem  signa  sunt,  quae  ex  sola  hominum  con- 
ventione  vel  consuetudine  vim  significandi  sunt  nacta. 

Signum  suppositivum  personale  et  manifestativum 
impersonale.  Manifestativum  est  signum,  quod  rei  alicuius  exi- 
stentiam   manifestat;   suppositivum  est,   quod   non   solum  ducit  in 

cognitionem  alicuius  rei  (id  enim  est  signum  manifestativum),  sed 
quod  loco  ipsius  rei  substituitur,  ut  eius  quasi  vices  gerat. 

Ita  statua  regis  manifestat  victoriam,  et  pro  rege  supponitur;  honoratur 
enim  statua,  quia  rex  ipse  praesens  esse  non  potest.  Similiter  claves  urbte 
victori  delatae  cladem  manifestant,  et  supponunt  pro  urbis  deditione;  quum 
enim  tota  urbs  in  manu  victoris  poni  non  possit,  ponuntur  claves.  Vocabula 
denique  sunt  signa  manifestativa  conceptuum ,  suppositiva  rerum.  Quum  enim 
rem  ipsam,  de  qua  dicere  volumus,  ante  oculos  ponere  non  valeamus,  vocabula 
substituimus.  Sunt  autem  vocabula  signa  cogitationum  manifestativa ,  quia 
loquentem  ex  probatis  vocabulis  cognoscimus  habere  has  cogitationes  vel  hos 
conceptus ;  quamquam  ut  plurimum  non  de  conceptu  subiectivo  loquentis  agitur, 
sed  de  conceptis  rebus. 

Sunt  praeterea  aliae  signorum  divisiones  (ut  practicum  et 
theoreticum ,  certum  et  probabile ,  commemorativum ,  demon- 
strativum ,  prognosticum) ,  quae  facile  ex  ipsis  dicendi  formulis 
intelliguntur. 

Scliolion.  His  dictis  facile  perspicitur,  conceptus  ipsos,  quum 
efficiant,  ut  res  cognoscantur,  idque  eo  efficiant,  quod  res  reprae- 
sentent,  rerum  signa  habenda  esse.  Et  quoniam  vim  significandi 
a  natura  habent  determinatam ,  signa  sunt  naturalia.  Unde  fit, 
ut  apud  omnes  homines  conceptus  plane  iidem  reperiantur,  sicut 
essentiae  rerum  sunt  eaedem.  Sunt  autem  signa  formalia:  ea 
enim  obiecta  menti  manifestant,  quibus  ipsi  conceptus  sunt  similes. 
Non  autem  sunt  formalia  obiectiva,  sed  pure  formalia.  Quoties 
enim  homo  natura  duce  obiecta  cognoscit ,  obtutus  mentis  non 
figitur  in  ipsos  conceptus  cognoscendos  prius,  sed  intervenientibus 
conceptibus  tamquam  mediis,  res  ipsae  immediate  menti  obiiciuntur. 
Itaque  in  rerum  notitiam  inducunt  mentem  non  sistendo  seipsos 
tamquam  obiecta,  sed  dirigendo  mentem  in  rem  obiectam. 

Et  „terminusa  universe  definiri  potest:  signum  rei  mente  con- 
ceptae.  „Terminus  internus"  sive  conceptus:  signum  formale  rei 
mente  perceptae.  „Terminus  vocalis" :  vox  ex  hominum  arbitrio 
significans  terminum  mentalem  et  rem  termino  mentali  expressam. 

§2. 

De    vocabulis. 

216.  Vocabulnm  quid  sit.  Quum  plurima  sint  signa,  quibus 
affectiones  animi  forinsecus  manifestari  possint:  gestus,  nutus, 
tremitus,  pallor,  rubor,  aspectus  oculorum,  risus,  fletus,  suspiria, 
huius  generis  alia,  principatum  tamen  in  conceptionibus  nostris 
significandis  omnes  homines  tribuerunt  loquelae,  i.  e.  vocibus  sive 

vocabulis.  „Nihil  est  aliud  loqui  ad  alterum  quam  conceptum 
mentis  alteri  manifestare."  * 

Vox  ab  Aristotele  definita  est:  sonus  ab  ore  animalis  pro- 
latus  cum  imaginatione  quadam2. 

Yocabulum  est  sonus  ab  ore  hominis  prolatus,  quo  is  notiones 
mentis  manifestare  intendit.  Id  igitur,  quod  voci  ore  prolatae  ra- 
tionem  formalem  vocabuli  tribuit,  est  mentis  cogitatio.  „Yerbum, 
quod  foris  sonat,  signum  est  verbi,  quod  intus  latet,  cui  magis 
competit  verbi  nomen;  nam  illud ,  quod  profertur  carnis  ore,  vox 
verbi  est,  verbumque  et  ipsum  dicitur  propter  illud,  a  quo,  ut 
foris  appareat,  assumptum  est."3  Id  quod  ore  profertur,  est  quasi 
vocis  materia.  Et  a  natura  quidem  homini  data  est  vocis  modu- 
latio,  qua  commodius  cogitationes  suas  manifestare  possit.  Quae 
modulatio  multiplici  linguae,  labiorum,  palati,  dentium  positione 
conformationeve  efficitur.  His  oris  formationibus  vocem  modifican- 
tibus  ii  soni  constituuntur,  quos  consonantes  dicimus;  et  iisdem 
formationibus  sonus  simplex  ita  mutatur,  ut  vocalium,  quas  dici- 
mus,  varietas  oriatur.  Organi  motione  unica  syllabam  proferimus; 
quae  est  unius  vocalis  sive  simplicis  sive  compositae  cum  consonis 
complexio ,  vel  etiam  solus  sonus  vocalis  (cum  spiritu  leni,  quem 
dicunt)  distincte  prolatus. 

Itaque  hominis  proprium  est,  ut  vocabulis  utatur,  seu  loquatur.  Nam 
etsi  quaedam  animalia  locutionem  humanam  imitentur,  tamen  non  intelligunt, 
quod  dicunt,  sed  afte  condocefacta  sunt,  ut  eas  voces  proferant.  Eae  voces, 
quae  sunt  signa  cuiusdam  tristitiae  vel  delectationis  vel  similium  affectionum 
sensualium,  etiam  a  bestiis  eduntur,  quippe  quae  affectiones  suas  sensuales  sen- 
tire  possint,  et  inter  se  significare  certis  vocibus  naturalibus,  sicut  leo  rugitu, 
canis  latratu,  quorum  loco  nos  „interiectiones"  habemus.  Verum  locutio  hu- 
mana  ad  abstractas  illas  rerum  relationes  significandas  ordinata  est,  quae  nullo 
sensu  attingi  possunt,  ut  est  ratio  honestatis,  iustitiae,  veritatis  et  aliorum  huius- 
modi,  quae  sermone  significari  possunt  4. 

217.  Yocabula  sunt  signa  arbitraria  sive  conventio- 
nalia.  Etsi  enim  facultas  loquendi  homini  a  natura  data  est,  et 
per  indolem  naturalem  homo  hac  facultate  utitur,  nulla  est  tamen 
vocabulorum  cum  certis  notionibus  naturalis  connexio.  Quod  tanta 
apud  varias  gentes  declaratur  linguarum  diversitate,  quae  non  esset, 
si  vocabula  certis  conceptibus  naturaliter  necterentur.  Relatio  haec 
certa  inter  singula  vocabula  notionesque  singulas,  quo  pacto  primi- 
tus  inducta  sit,  viri  doctissimi  inquirunt.     Certum  tamen  est,  eam 


1  S.  Thom.,  Summ.  theol.  I.  q.  107  a.  1.  2  L.  2  de  an.  c.  8,  420  b,  5. 

3  S.  August.  1.  15  de  Trinit.  c.  11.         4  S.  Thom.  in  1.  1  polit.  lect.  1. 

Pesch,   Logica.    I.  17 


25S  Liber  II.    Dialectica.     Cap.  I.    De  terminis. 

ab  hoininum  voluntate  pendere  institutoque.  Quoniam  autem  ge- 
neratim ,  quae  sunt  ab  hominum  arbitrio ,  non  sine  aliqua  lege  et 
consilio  fiunt,  connexio  ista  ita  ab  hominum  arbitrio  pendebat,  ut 
homines  in  evolvendis  et  mutandis  linguis  certis  quibusdam  legibus 
ducerentur. 

Necessitas  vocabulorum  apud  homines  res  est  aper- 
tissima.  „Si  homo  esset  naturaliter  animal  solitarium,  sufficerent 
sibi  animae  passiones,  quibus  ipsis  rebus  conformaretur,  ut  earum 
notitiam  in  se  haberet;  sed  quia  homo  est  animal  naturaliter  po- 
liticum  et  sociale,  necesse  fuit,  quod  conceptiones  unius  hominis 
innotescerent  aliis,  quod  fit  per  vocem:  et  ideo  necesse  fuit,  esse 
voces  significativas  ad  hoc,  quod  homines  invicem  conviverent."  * 
Atque  ex  hoc  vocabulorum  fine  primario  perspicuum  est,  in  ad- 
hibendis  vocabulis  usum  communem  spectandum  esse  et  vim  vo- 
cabulis  usu  affixam  servandarn;  eos  autem,  qui  ab  hoc  usu  recedant, 
male  abuti  vocabulis  atque  magnam  confusionem  efficere  posse. 

Yocabulorum  igitur  praecipuae  partes  in  eo  sunt,  ut  in  com- 
mercio  inter  homines  adhibeantur.  Yerum  non  solum  ad  alios,  sed 
etiam  ad  nos  ipsos  referuntur.  Quum  enim  a  pueritia  suam  cui- 
libet  vocabulo  notionem  adiungere  assueverimus ,  nexus  hic  no- 
tionem  inter  atque  vocabulum,  quamvis  arbitrarius  sit,  procedente 
tamen  tempore  per  consuetudinem  ita  invalescit,  ut  propemodum 
naturali  par  sit.  Ex  quo  fit,  ut  fere  nunquam  et  ne  taciti  quidem 
cogitationes  in  mente  volvamus  nisi  adhibitis  vocabulis  et  ut  saepe 
memoriae  prius  vocabula  occurrant  quam  conceptus  ipsi.  Atque 
ita  in  vocabulis  praeclarum  cogitationum  nostrarum  vehiculum 
habemus. 

218.  Yocabula  per  se  significant  conceptus  non  au- 
dientium,  sed  loquentium.  Quum  experientia  teste  diversi 
sint  in  diversis  hominibus  pro  diversa  cognitione  de  una  eademque 
re  conceptus  vel  etiam  sub  eodem  vocabulo  diversae  a  diversis  con- 
cipiantur  res,  necesse  est,  ut  eadem  vox  ab  aliis  pronuntiata  aliam 
etiam  vim  habeat  et  significationem 2.  Ita  puer  in  metallo ,  quod 
aurum  appellari  audit,  nihil  observat  praeter  fulgentem  quemdam 
flavum  colorem ;  alius  praeterea  maiorem  gravitatem  specificam, 
tertius  malleabilitatem  et  ductilitatem  et  in  aqua  regia  solubilitatem 
et  eius  generis  plura.  Qui  omnes  data  occasione  hanc  vocem  aurum 
pronuntiant.    Ex  quo  evidens  est,  in  cuiuslibet  ore  eodem  vocabulo 

1  S.  Thom.  iu  1.  1  periherm.  lect.  2. 

2  Cfr.  Storchexau,  Institut.  logic.  n.  81. 

alium  tegi  conceptum  et  exprimi  multum  discrepantem.  A  pueris 
res  quaelibet,  quae  simili  colore  imbuta  ipsis  occurrit,  aurum  vo- 
citari  solet.  Si  igitur  veram  vocabulorum  vim  et  significationem 
ad  aliorum  sensa  recte  assequenda  velis  constituere,  noli  ea  ex 
tuis  ipsius  conceptibus  interpretari;  sed  ea  ex  scribentis  vel  loquentis 
mente  intelligenda  sunt.  Aliud  plane  voce  Dei  vel  religionis  in- 
telligit  Christianus;  aliud,  qui  Pantheismi  errore  est  irretitus;  aliud, 
qui  3Iaterialismo  deditus  solas  corporis  voluptates  sectatur. 

Verum  haec  res,  ut  recte  prosequitur  Storchenau,  multis  nonnunquam 
difficultatibus  obsepta  est;  atque  id  ideo  potissimum,  quia  ideae  nostrae,  dum 
■aliorum  vel  scripta  legimus,  vel  sermones  audimus,  nobis  id  non  advertentibus, 
subrepunt  efficiuntque,  ut  aliorum  sensa  in  nostram  sententiam  non  sine  magna 
iniquitate  convertamus.  Inde  evenit  id,  quod  saepenumero  legimus,  ut  multi  in 
antiquis  philosophorum  scriptis  ea  ad  praeconceptam  suam  opinionem  stabi- 
liendam  inveniant,  de  quibus  ne  levissima  quidem  suspicio  in  mentem  illis  venit. 
Ita  Hegeliani  errores  suos  apud  omnes  fere  philosophos  Graecos  iam  vident. 
Curandum  igitur,  ut  animo  ab  omnibus  praeiudiciis  vacuo  ad  sermones  audien- 
dos  vel  legendos  libros  accedamus,  neque  alios  vocabulis  conceptus  subiiciamus 
atque  eos,  quos  auctorem  ipsum  in  mente  habuisse  rebus  omnibus  perpensis 
verisimillimum  est  (n.  179). 

219.  Ad  vocabulorum  vim  et  ortum  quod  spectat,  iam  erant 
antiquitus,  qui  non  hominum  beneplacitum,  sed  similitudinem  vel 
nexum  naturalem  soni  cum  re  significata  rationem  esse  ducerent, 
qua  voces  ad  significandas  res  certas  adhibitae  essent.  Epicuraei 
dixerunt,  initio  homines  ex  tellure  progenitos  et  penitus  elingues 
fuisse,  postea  sonos,  quos  aliunde  percepissent,  imitatos  esse ;  tandem 
casu  in  ordinatos  prorupisse  eosque  paulatim  commodi  delecta- 
tionisque  causa  perpolivisse  et  multiplicasse  *.  Alii ,  ut  refert 
Herodotus,  primos  homines  naturali  quadam  lingua  et  vocabulis 
ipsam  rerum  naturam  exprimentibus  usos  esse  arbitrati  sunt,  quam 
linguam  etiam  nunc  infantes  adhibituros  dixerunt,  si  ab  omni  ce- 
terorum  hominum  commercio  remoti  educarentur. 

Ex  revelatione  divina  constat,  homines  primos  „de  facto"  a 
Deo  adiutos  esse,  ut  rebus  nomina  imponerent.  Qua  autem  ratione 
homines  ad  formanda  vocabula  venissent,  si  soli  suae  naturae  re- 
licti,  omni  praeternaturali  magisterio  caruissent  („de  iure"),  dis- 
putationi  virorum  doctorum  relinqui  posse  videtur2. 


1  Cfr.  Lucretii  libros  de  nat.  rerum  1.  5. 

2  Hac  de  re  memoratu  dignum  est,  quod  profert  Aug.  Schleicher:  „Der 
Bau  aller  Sprachen,  inquit,  weist  darauf  hin,  dass  seine  alteste  Form  im  Wesent- 
lichen  dieselbe  war,  die  sich  bei  einigen  Sprachen  einfachsten  Baues  (z.  B.  beim 
Chinesischen)  erhalten  hat.     Das,    wovon    alle  Sprachen  ihren  Ausgang  genom- 

Scholion.  Triplex  distinguitur  genus  linguarum  secundum  diversitatem 
rationis  grammaticae :  monosyllabarum,  agglutinantium,  inflectentium,  quae  omnes 
in  eo  conveniunt,  quod  ideas  quasdam  primarias  primitivis  vocabulis  (radicibus) 
expressas  habent ;  differunt  vero  eo ,  quod  harum  idearum  multiplices  modifica- 
tiones  et  inter  se  relationes  aliae  aliter  significant j  et  monosyllabae  quidem 
(Sinensis.  Coreana,  et  fere  omnes  Indiae  trans  Gangem)  verborum  collocatione, 
adiectione  vocabulorum  explicantium ,  particulis,  sono  id  efficiunt;  aggluti- 
nantes  (ad  quod  genus  pertinent  linguae  Finico-Tataricae)  praeter  illos  modos 
aliqua  aliarum  radicum  ad  principalem  agglutinatione  utuntur,  unde  „termina- 
tiones"  (Endungen)  quae  dicuntur,  ortae  sunt;  inflectentes  (ad  quas  per- 
tinent  stirpes  Indo-Germanica  et  Semitica)  litterarum  radicalium,  imprimis  vo- 
calium,  immutationem  adhibent. 

Initio  linguae  omnes  videntur  fuisse  monosyllabae.  Huius  autem,  quae 
nunc  inter  cognatas  eiusdem  originis  linguas  reperitur,  diversitatis  causae  prae- 
cipuae  fuerunt  hae:  1°  naturalis  quaedam  et  quasi  organica  evolutio,  qua  fiebat, 
ut  diversa  elementa  sive  radices  paulatim  concrescerent ;  2°  sonorum  litterarum- 
que  immutatio ,  qua  fiebat ,  ut  tum  propter  loquendi  usum  et  commoditatem, 
tum  propter  oblivionem,  quaenam  fuerit  affixorum  primitiva  significatio,  litterae 
vel  abiicerentur,  vel  mutarentur;  3°  multiplex  in  dialectos  divisio,  in  qua  alii 
aiiam  eiusdem  vocis  significationem ,  vel  etiam  eiusdem  significationis  aliud 
vocabulum  (synonymum)  assumebant.  Accedebat  diversarum  dialectorum  evo- 
lutio  diversissima  et  corruptio. 

men  haben,  waren  Bedeutungslaute,  einfache  Lautbilder  fur  Anschauungen, 
Vorstellungen ,  Begriffe,  die  in  jeder  Beziehung,  d.  h.  als  jede  grammatische 
Form,  fungiren  konnten,  ohne  dass  fur  diese  Functionen  ein  lautlicher  Ausdruck, 
sozusagen  ein  Organ  vorhanden  war.  Auf  dieser  uraltesten  Stufe  sprachlichen 
Lebens  gibt  es  also,  lautlich  unterschieden,  weder  Verba  noch  Nomina,  weder 
Conjugation  noch  Declination.  Die  alteste  Form  fiir  die  Worte,  die  jetzt  im 
Deutschen  That,  gethan,  thue,  Thater,  thatig  lauten,  war  zur  Ent- 
stehungszeit  der  indogermanischen  Ursprache  d  h  a ,  denn  dieses  d  h  a  (setzen, 
thun  bedeutend;  altindisch  dha,  altbaktrisch  dha,  griechisch  #e,  litauisch 
und  slavisch  d  e ,  gotisch  d  a ,  hochdeutsch  t  a)  ergibt  sich  als  die  gemeinsame 
Wurzel  aller  jener  Worte.  In  etwas  spaterer  Entwicklungsstufe  des  Indoger- 
manischen  setzte  man,  um  bestimmte  Beziehungen  auszudrucken,  die  Wurzeln, 
die  damals  noch  als  Worte  fungirten,  auch  zweimal.  fiigte  ihnen  ein  anderes 
Wort,  eine  andere  Wurzel  bei;  doch  war  jedes  dieser  Elemente  noch  selb- 
standig.  Um  z.  B.  die  erste  Person  des  Praesens  zu  bezeichnen ,  sagte  man 
dha  dha  mi,  aus  welchem  im  spatern  Lebensverlauf  der  Sprache  durch  Ver- 
schmelzung  der  Elemente  zu  einem  Ganzen  und  durch  die  hinzutretende  Ver- 
anderungsfahigkeit  der  Wurzeln  dhadhami  (altindisch  dadhami,  altbaktrisch 
dadhami,  griechisch  Tirhjjju,  althochdeutsch  tom,  tuom,  tetami,  neuhochdeutsch 
thue)  hervorging.  In  jenem  altesten  dha  ruhten  die  verschiedenen  grammati- 
schen  Beziehungen,  die  Verbale  und  Nominale,  sammt  ihren  Modificationen, 
noch  ungeschieden  und  unentwickelt,  wie  solches  sich  bis  jetzt  bei  den  Sprachen 
beobachten  lasst,  die  auf  der  Stufe  einfachster  Entwicklung  stehen  geblieben 
sind.  Ebenso ,  wie  mit  dem  zufallig  gewiihlten  Beispiele,  verhalt  es  sich  aber 
mit  allen  Worten  des  Indogermanischen."  Auo.  Schleicher,  Die  Darwin'sche 
Theorie  und  die  Sprachwissenschaft.    Weimar  1863.    S.  21 — 23. 

220.  Quid  primo  significetur  vocabulis  dictis  et  scriptis.  Unum- 
quodque  vocabulum  tres  menti  audientis  legentisve  repraesentationes 
ingerit :  primam  sui  ipsius,  ut  quum  quis  dicit :  Cicero  est  vox  trium 
syllabarum;  alteram  rei,  quam  significat;  tertiam  conceptus,  qui 
loquentis  menti  inhaeret.  Primam  significandi  vim  materialem 
dicunt,  alteram  tertiamque  formalem.  Et  omissa  materiali  ad 
solam  formalem  hoc  loco  animum  advertimus. 

Yocabula  primo  conceptus  mentis  significant,  deinde  res  his 
conceptibus  exhibitas1.  Ex  natura  enim  sua  destinata  sunt  ad 
exprimendas  notiones  internas,  ut  hae  cum  aliis  hominibus  com- 
municari  possint.  Quoniam  autem  vocabulum  a  dicente  ad  ex- 
primendum  conceptum  adhibetur,  quatenus  hic  signum  rei  est  et  ad 
rem  significatam  fertur,  iam  ultimus  limes  significationis  vocabuli  in 
re  ipsa  cernitur,  et  attentio  audientis  ex  vocabulo  ad  rem  ipsam 
immediate  convertitur.  Quantum  igitur  ad  executionem,  prius  si- 
gnificatur  intellectio ;  quantum  ad  intentionem  dicentis,  ipsa  res  est, 
quae  primo  significatur.  Rem  significare  non  possumus,  nisi  qua- 
tenus  similitudo  rei  vicaria  in  mente  nostra  invenitur;  unde  rem 
ipsam  significaturi,  similitudinem  illam  proxime  exprimimus.  Inter- 
dum  accidit,  ut  ipsam  mentem  subiectivam  (vel  etiam  rem  cum 
ipsa  mente)  aperire  dicendo  intendamus.  Quod  si  fit,  ipsae  in- 
tellectiones  sunt  res  quaedam  significandae. 

Quibus  dictis  apparet,  quam  verum  illud  sit:  „Modus  intelli- 
gendi  est  modus  loquendi." 

221,  Scriptura  sive  scriptio  significat  vocabulum  orale,  ad  quod 
supplendum  inventa  est,  atque  etiam  res  ipsas  cum  mente  loquentis 
indicat.  „Quia  homo  utitur  etiam  intellectuali  Cognitione,  quae 
abstrahit  ab  hic  et  nunc,  consequitur  ipsum  sollicitudo  non  solum 
de  praesentibus  secundum  locum  et  tempus,  sed  etiam  de  his, 
quae  distant  loco  et  futura  sunt  tempore.  Unde  ut  homo  con- 
ceptiones  suas  etiam  his,  qui  distant  secundum  locum,  et  his, 
qui  venturi  sunt  in  futuro  tempore,  manifestaret ,  necessarius  fuit 
usus  scripturae."  2  De  scriptura  haec  sunt  constituenda :  1°  Omnis 
scriptura  est  signum  instrumentale ,  non  formale,  quia  scriptura 
ipsa  prius  cognosci  debet,  quam  aliud  significet.  2«  Omnis  scrip- 
tura  significat  ad  placitum,   non   naturaliter.     3°  Scriptura,    quam 


1  „Vox  significat  immediate  conceptum  intellectus,  quo  mediante  significat 
rem."  (S.  Thom.,  Quaest.  disput.  de  personis  div.  a.  5.)  „Intentio  intellecta  est 
similitudo  concepta,  quam  voces  exteriores  significant."  (Summ.  c.  gent.  1.  4  c.  2.) 

2  S.  Thom.  in  1.  1  periherm.  lect.  2. 

adhibere  solemus,  quae  fit  per  litteras  vocum,  immediate  significat 
voces ,  et  his  intervenientibus  res  et  intelleetiones.  4<>  Signa  nume- 
rorum,  quae  vocantur  cifrae  Indicae  sive  Arabicae,  pro  consuetu- 
dine  vel  placito  legentis  significant  vel  immediate  res,  i.  e.  ipsos 
numeros  obiectivos,    vel  significant  prius  voces  et  ex  vocibus  res. 

Scholion  1.  Primitus  scriptura  omnis  ideographica  fuisse  videtur, 
i.  e.  per  se  non  exhibens  voces ,  sed  immediate  ipsas  ideas;  quae  exhibebantur 
vel  rerum  similitudinibus  (in  scriptura  figurata)  vel  signis  analogis  (in  scriptura 
symbolica).  Deinde  phonetica  sive  phonographica  est  orta,  quae  ad  ex- 
primenda  certa  vocabula  erat  conformata ;  et  primo  quidem  vocabulis  integris- 
certa  signa  attributa  sunt ;  postea  syllabis;  demum  singulis  litteris,  quae  scriptura 
vocatur  alphabetica.  Et  tria  potissimum  genera  scripturarum  olim  numera- 
bantur:  Sinense,  Asiaticum  (in  Asiae  partibus  occidentalibus),  hieroglyphicum ; 
ex  quorum  ultimo  proxime  hieraticus  (liturgicus)  et  demoticus  (epistolographi- 
cus)  scribendi  modus  profectus  est;  et  ex  his  iterum  varia  scribendi  genera 
apud  gentes  Semiticas  et  Europaeas  originem  traxerunt. 

Scholion  2.  Ex  dictis  intelligitur,  „loqui"  nihil  aliud  esse  atque  ordinare 
conceptus  suos  ad  alicuius  intelligentiam.  Neque  requiritur,  ut  in  eo,  ad  quem 
fit  locutio,  nova  efficiatur  scientia,  vel  ut  conceptus  mediante  signo  ad  audien- 
tem  dirigatur.  Haec  solent  fieri  in  locutione  nostra;  neque  tamen  necesse  est 
dicere,  ea  esse  de  conceptu  omnis  locutionis.  Unde  possumus  etiam  ad  Deum 
loqui  dirigendo  mentem  nostram  ad  ipsum  laudantes  vel  invocantes.  Neque  est 
opus,  ut  adhibeamus  signa  externa;  neque  Deus  nova  ex  locutione  nostra 
audit.  —  Pariter  possumus  loqui  cum  nobis  ipsis,  quum  consiliando,  inquirendo, 
accusando  conceptus  nostros  ad  nostram  ipsorum  intelligentiam  dirigimus. 

222.  Vocum  varietas  et  vocabulorum  diversitas.  Generatim 
voces  distribuere  solent:  a)  in  voces  vanas,  quae  neque  ex  natura 
sua  neque  ex  hominum  more  quidquam  significant;  b)  in  voces,  quae 
ex  natura  sua  aliquid  signiflcant,  ut  sunt  gemitus,  risus;  c)  in  voces 
conventionales  sive  vocabula;  quorum  alia  per  se  sola  significant, 
et  categorematica  dicuntur,  ut  sunt  substantiva,  verba,  adiec- 
tiva,  participia;  alia  ex  se  solis  significationem  satis  perfectam  non 
habent,  sed  aliorum  vocabulorum  significationem  modificant,  et  syn- 
categorematica  appellantur,  ut  sunt  voces  omnis,  nullus,  aliquis, 
casus  obliqui,  adverbia,  atque  etiam  praepositiones  et  coniunctiones, 
quae  sunt  magis  „colligationes  partium  orationis  significantes  habitu- 
dinem  unius  ad  aliam,  quam  orationis  partes;  sicut  clavi  et  alia 
huiusmodi  non  sunt  partes  navis,  sed  partium  navis  coniunctiones"  *. 
Yocabulorum  diversitas  potissimum  ex  munere  attenditur, 
quod  in  oratione  obeunt.  Et  praecipuae  quidem  orationis  partes 
nomen  et  verbum  sunt. 


1  S.  Thom.  in  1.  1  periherm.  lect.  1. 

Nomen  ab  Aristotele  definitur:  vox  ex  instituto  significativa 
sine  tempore,  cuius  nulla  pars  significat  separata. 

Nomen  enim  unam  rem  cogitatam  (vel  saltem  in  una  quadam  collectione 
cogitatam)  significat  quasi  per  se  existentem,  non  autem  per  modum  actionis 
vel  passionis,  in  quibus  inest  ratio  temporis  (saltem  secundum  consuetum 
concipiendi  modum).  Potest  quidem  tempus  significari  nomine,  ut  anno ,  die, 
hora;  potest  etiam  connotari  nomine  illud  tempus,  quo  quid  fit,  ut  prandio, 
coena.  Non  autem  potest  nomen  consignificare  tempus,  i.  e.  ita  rem  significare, 
ut  ipse  significandi  modus  inducat  rationem  temporis  sive  praeteriti,  sive  prae- 
sentis,  sive  futuri.  Ex  quo  fit,  ut  nomen  per  tempora  coniugatione  variari 
neque  possit  neque  postulet. 

Quodsi  nulla  pars  nominis  separata  significare  quidquam  dicitur,  id  re- 
spectu  ipsius  nominis  totius  intelligendum  est. 

De  cetero,  ut  vocabulum  proprie  et  stricte  rationem  nominis  habeat,  re- 
quiritur,  ut  non  sit  indefinitum,  sive  ut  sit  determinatum  vel  finitum;  „non- 
homou  enim  a  perfecta  nominis  ratione  deficit,  quum  indefinite  tantum  seu  in- 
finitanter,  ut  aiunt,  significet.  Requiritur  quoque,  ut  sit  rectum,  et  cum 
verbo  simul  orationem  veram  vel  falsam  faciat;  obliquum  enim 
potius  „casus  nominis"  quam  ipsum  nomen  dicendum  est. 

Scholion  1.  A  dialecticis  dividitur  nomen  solius  naturae ,  nomen  solius 
suppositi  (velut:  ego,  tu),  nomen  naturae  et  suppositi  f. 

Scholion  2.  Apud  grammaticos  definitur  substanti  vum ,  ut  sit  vox, 
quae  significat  in  modum  per  se  stantis.  Substantivum  dividi  solet  in  con- 
cretum  et  abstractum  2.  Dividitur  quoque  in  proprium  et  commune.  Nomen 
commune  aut  est  appellativum,  velut  homo,  aut  materiale,  velut  aurum.  Nomine 
appellativo  res  naturae  significatae  multiplicatur  et  consideratur  secundum  in- 
dividua.  Nomine  materiali  res  naturae  significatae  consideratur  secundum 
multitudinem  partium  eandem  naturam  habentium,  vel  in  collectione  partium, 
quae  singulae  rei  collectiones  sunt.  Unde  omnes  homines  dicimus ,  sed  non 
omnia  aura. 

223.  Yerbum  a  Stagirita  definitur:  vox  significativa  ex  in- 
stituto,  quae  insuper  cum  tempore  significat,  et  est  semper  signum 
eorura,  quae  de  alio  dicuntur;  id  quod  aliis  verbis  dixeris:  vox 
ex  consensu  aliquid  significans  cum  varietate  tem- 
poris  et  cum  praedicati  nota.  Intelligitur  igitur  vox,  quae 
non  naturaliter,  sed  ex  hominum  institutione  significationem  suam 
habet  et  tempus  consignificat.  Yerbum  enim  actionem  sive  actu- 
alitatem  indicat  non  solum  ut  rem  (id  quod  nomine  fit,  velut  quum 
quis  nomine  cursus  actionem  currendi  significat),  sed  quatenus  se- 
cundum  nostrum  concipiendi  modum  actualitas  illa  in  aliqua  diffe- 
rentia  temporis  grammaticalis  exercetur,  quatenus  videlicet  aut  nunc 


1  S.  Thom.,  Opusc.  44  tract.  6  c.  1. 

2  Hac  de  re  praeclare  S.  Thom.  loc.  cit.  tract.  1  c.  4. 

fit,  aut  ante  facta  est,  aut  post  futura  erit;  id,  quod  nulli  nomini  con- 
venit1.  Attribuitur  praeterea  verbo,  ut  sit  signum  praedicati  dum- 
taxat,  i.  e.  ut  significet  cum  praedicati  nota  sive  ut  sit  signum  eorum, 
quae  alicui  attribuuntur.  Yerbum  enim  adhibemus  ad  conceptus 
consociandos  intervenientibus  iudiciis,  quibus  praedicatum  in  sub- 
iecto  inesse  edicimus.  Dum  igitur  nomen  signum  suppositivum 
rerum,  manifestativum  conceptuum  est,  verbum  suppositive  signifi- 
cat  duorum  conceptuum  identitatem  obiectivam,  ut  ea  est  obiectum 
alicuius  actus  animi  relatione  ad  tempus  adiecta.  Ubi  primum 
verbum  non  habet  locum  praedicati,  quod  de  aliquo  edicitur,  ra- 
tionem  verbi  amittit,  et  fit  quodammodo  nomen,  sive  aliquid,  quod 
etiam  loco  nominis  poni  potest,  id  quod  v.  g.  in  participio  videmus, 
quod  et  praedicatum  et  subiectum  esse  potest2. 

Scholion  1.  Addere  solent,  ut  vox  sit  finita,  et  talis,  cuius  nulla  pars 
separata  significet;  ut  excludantur  praedicata  infinita,  velut  non-agit ,  et  ora- 
tiones;  quae  res  per  se  satis  facile  intelligitur. 

Quodsi  rationem  „verbi"  accipere  velis  pressius,  addere  debes,  ut  vox  sit 
recta,  ut  excludantur  omnia  tempora  et  modi  praeter  praesens  indicativi;  nam 
hoc  solum  directe  et  simpliciter  identitatem  enuntiat  inter  subiectum  et  prae- 
dicatum. 

Si  vero  rem  arctissime  constringere  velis,  soli  verbo  substantivo  ratio 
verbi  logici  convenit.  Nam  verbum  substantivum  (swn,  est}  sunt)  actum 
essendi  significat,  verba  autem  adiectiva  actum  movendi  sive  operandi;  quae 
igitur  aequivalent  verbo  substantivo  et  nomini.  Sed  solo  actu  essendi  iden- 
tificatur  praedicatum  cum  subiecto. 

Scholion  2.  Recte  docent  logici,  omni  verbo  significari  actionem  sive 
motum.  Etsi  enim  sunt  verba,  quae,  rem  significatam  quod  attinet,  quietem 
significant,  nullum  tamen  verbum  est,  quin  secundum  modum  significandi  (ad 
quem  solum  animadvertere  debet  logicus)  indicet  aliquid  ut  transiens  respectu 
habito  ad  tempus  praesens,  praeteritum,  futurum;  velut  quum  dico :  Animal 
quiescit. 

Scholion  3.  Errant,  qui  verbum  definiri  vOlunt  vocem,  qua  significetur 
affirmatio  (ita  Arnauld,  Condillac,  Oalluppi,  alii).  Nam  affirmatio  iudicium 
quoddam  est,  quod  ex  verbo  et  subiecto  coalescit. 

Ambigue  dicunt,  qui  verbum  definiunt  vocem,  qua  actio  vel  passio  signi- 
ficetur.  Actio  enim  duplici  ratione  significari  potest,  primo  ut  res  in  abstracto; 
atque  id  nomine  fit,  non  verbo  ut  verbo ;  deinde  formaliter  ut  actio  in  tempore 
exercita  eo  modo,  quo  supra  diximus,  atque  id  tantum  verbo  fit,  ut  verbum  est. 

Scholion  4.  Primus  Plato  distinctionem  inter  6'vofj.a  et  pf^fxa  posuit  eo 
more,  quem  postea  secuti  sunt  grammatici  3.  Apud  quem  ovo(ua  ens  perdurans 
significat,  £<Tjua  autem  actionem  vel  statum  mutabilem.    His  addidit  Aristoteles 


1  Sylv.  Maurus,  Log.  brev.  c.  31. 

2  S.  Thom.  in  1.  1  periberm.  lect.  5. 

8  Theaet.  p.  206  D;  cfr.  Cratyl.  p.  399  B  et  Soph.  p.  261  E  sqq. 

ajvosafxov,  quo  quamlibet  particulam  significat,  quae  sit  tptovr]  dfCfrjfji.os,  velut  piv, 
r]-:oi,  Srj  *.  A  Stoicis  ut  vocabulorum  genus  speciale  additum  est  ap&pov,  quo 
articulus  vel  pronomen  significatur,  et  irocvSeVnr);  sive  adverbium  (ir.(p(jrnj.oi)  •  ovofia 
autem  in  xopiov  et  Ttposrjyopiav  sive  nomen  proprium  et  appellativum  distin- 
guunt.  Vox  a-jv§ca;j.os  ad  significandam  coniunctionem  et  praepositionem  initio 
adhibebatur  2. 

Illa  autem  distribuendi  ratio,  secundum  quam  octo  partes  orationis  distin- 
guere  solent,  tempore  philosophiae  Alexandrinae  orta  esse  videtur  8. 

Nomina  et  verba,  ut  sunt  propositionis  partes,  a  logicis  ter- 
minos  vocari  iam  diximus;  sunt  enim  id,  in  quod  resolvitur  pro- 
positio  tamquam  in  subiectum  et  praedicatum.  Yerum  de  his  com- 
modius  dicetur  post,  ubi  de  propositionis  indole  agendum  erit. 

§  3. 
De    terminorum    externorum    partitionibus. 

224.  Partitiones  secundum  vim  significandi.  Partitiones  termi- 
norum  aut  ad  modum  referri  possunt ,  quo  terminus  externus 
significandum  terminum  internum  spectat,  aut  etiam  ad  ipsum  ob- 
iectum  significandum.  Partitiones  autem,  quae  priore  modo,  i.  e. 
secundum  vim  significandi  attenduntur,  ,ex  se  potius  terminos  ex- 
ternos  spectant.     Sunt  fere  hae: 

Terminus  aut  significans  aut  inanis  dicitur,  prout  aut 
aliquid  revera  indicat,  aut  nihil  significat  nisi  rem  aperte  repu- 
gnantem;  velut  circulus  quadratus  vel  culter  lamina  manubrioque 
carens ;  quem  conceptum  formare  sibi  quis  videri  possit,  dum 
revera  eius  obiecti  conceptus  nullus  sit;  hunc  conceptum  post 
AVolffium  „fallacemu  vel  „ideam  deceptricem"  appellant. 

Terminus  aut  fixus  aut  vagus  distinguitur,  ut  fixus  con- 
stantem  habeat  significationem,  vagus  modo  hanc  rem  indicet,  modo 
aliam  ad  dicentis  arbitrium.     Ita  vox  naturae   modo  essentiam  rei 


1  De  interpret.  c.  1,  2,  3. 

2  Cfr.  Diog.  1.  VII.  57.  Prisctllianus  rem  ita  refert :  „Partes  igitur  ora- 
tionis  secundum  dialecticos  duae:  nomen  et  verbum,  quia  hae  solae  etiam  per 
se  coniunctae  plenam  faciunt  orationem;  alias  autem  partes  syncategorematica, 
hoc  est,  consignificantia  appellabant;  secundum  Stoicos  vero  quinque  sunt  eius 
partes:  nomen,  appellatio,  verbum,  pronomen  sive  articulus,  coniunctio." 

3  Priscilliands  octo  partes  orationis  ab  Apollonio  Dyscolo  didicisse  se 
fatetur:  n26v8eafxos  sive  coniunctio  a  praepositione  distinguebatur,  quam  7:pd9eaiv 
vocabant;  ovo(ua  distinguebant  et  dvxa>vu{j.fav  sive  pronomenj  inter  verbum  et 
nomen  interponebatur  \i.txoyr\  sive  participium;  nominibus  annumerabantur  ad- 
iectiva  et  numeralia." 


266  Liber  II.    Dialectica.     Cap.  I.    De  terminis. 

significat,  modo  totum  hunc  mundum  aspectabilem,  modo  omnium 
rerum  auctorem. 

Terminus  aut  univocus  aut  aequivocus  aut  ana- 
logus  esse  potest;  sed  de  his  separatim  dicendum  erit. 

225.  Speciatim  agitur  de  termino  univoco  et  aequivoco.  Quum 
complura  singillatim  sumpta  inter  se  et  cum  terminis,  quibus  ex- 
primuntur,  comparantur,  ea  aut  idem  nomen  habent  et  eandem 
naturam,  velut  homo;  qui  praedicatur  de  Petro,  et  homo,  qui  prae- 
dicatur  de  Paulo ,  et  dicuntur  univoca  (synonyma);  aut  habent 
diversum  nomen  et  diversam  naturam,  velut  planta  et  philosophia, 
et  vocantur  heteronyma;  aut  habent  idem  nomen  et  diversam 
naturam,  velut  canis,  qui  intelligitur  animal,  et  canis,  qui  intelligitur 
sidus,  et  dicuntur  aequivoca  (homonyma) ;  aut  habent  eandem 
naturam  et  diversum  nomen,  velut  vestis  et  indumentum?  et  vocan- 
tur  polyonyma;  aut  habent  idem  nomen  et  naturam  partim 
eandem  partim  diversam ,  velut  pes  animalis,  et  pes  mensae,  et 
dicuntur  analoga;  aut  habent  eandem  naturam,  nomen  autem 
partim  idem,  partim  diversum,  velut  sapiens  et  eius  sapientia,  et 
dicuntur  paronyma. 

Ex  his,  praetermissis  reliquis,  praecipue  ad  univoca,  aequivoca, 
analoga  attendendum  est;  quae  primarie  de  ipsis  rebus  significatis 
dicuntur,  et  secundarie  tantum  de  vocabulis  significantibus. 

Sunt  res  univocae,  quarum  et  nomen  commune  est,  et  ratio 
nomine  significata  plane  est  eadem.  Ipsa  res  significata  dicitur 
„univoca  univocata",  nomen  autem  „univocum  univocans". 

Sunt  res  aequivocae,  quarum  solum  nomen  commune  est, 
sed  ratio  nomine  significata  deprehenditur  diversa;  velut  quum 
quis  dicitur  devorare  panem,  et  devorare  libros  Aristotelis  ;  vel  quum 
quis  iudicium  vocat  sanum,  libellum  dicit  aureolum ,  hominem  no- 
minat  architectum  sceleris. 

Aequivocatio  omnis  aut  casu  inducta  est,  ita  ut  res  diversae 
idem  nomen  habeant  sine  ulla  ratione;  aut  a  consilio,  ita  ut  res 
diversae  eodem  nomine  vocentur  propter  aliquam  rationem.  Prioris 
generis  exempla  habes  tauriim  animal  et  montem  Taurum ;  Tar- 
tarum  infernum ,  et  Tartarum  hominem  ex  Tartaria  oriundum. 
Alterius  generis  aequivocum  est,  quum  quis  filium  memoriae  causa 
nomine  avi  appellat,  vel  spe  ductus  futurae  fortitudinis  Caesarem  ; 
vel  quum  idem  nomen  imponitur  rebus  multis  propter  aliquam 
habitudinem  vel  proportionem,  quae  in  rebus  ipsis  invenitur,  ut 
risus  hominis   et  risus  prati ,  sanus  homo    et   sanus   cibus.     Quae 

ultima  ab  analogis  non  distinguuntur.  Analoga  eninij  id  quod  mox 
videbimus,  plane  idem  sunt  atque  „aequivoca  a  consilio  cum  fun- 
damento  in  re". 

Scholion  1.  Saepissime  etiam  in  philosophia  accidit,  ut  vocabula  propter 
rerum  analogiam  a  significatione  propria  ad  significationem  minus  propriam 
transferantur.  Ita  vox  substantia ,  quae  proprie  significat  rem  per  se  subsi- 
stentem,  transfertur  ad  significandum  omne  illud,  quod  in  re  aliqua  essentialiter 
inest,  sicut  dicimus,  definitionem  significare  rei  substantiam.  Et  vox  natura, 
quae  proprie  indicat  „principium  motus  vel  quietis  in  iis,  in  quibus  per  se 
inest,  et  non  secundum  accidens",  transfertur  ad  significandum  omne  id,  quod 
intellectu  quocunque  modo  capi  potest  *. 

Scholion  2.  Neque  hoc  loco  omittendum  est,  terminum  etiam  ex  errore 
et  varia  hominum  opinandi  libertate  aequivocum  fieri  posse,  quum  ad  unam 
quidem  rem  indicandam  sumitur,  revera  tamen  apud  alios  alias  res  significat, 
idque  ob  falsam  de  natura  rei  significandae  opinionem,  qua  illi,  qui  vocabulum 
adhibent,  imbuti  sunt;  cuius  generis  sunt  voces:  Deus ,  veritas,  virtus,  religio. 
Dei  enim  nomen  ab  idololatris  ligno  et  ferro  tribuitur,  a  Pantheistis  toti  mundo 
aspectabili,  ab  iis,  qui  hodie  „liberales"  dicuntur,  ipsi  homini  vel  hominibus  in 
rem  publicam  congregatis. 

226.  De  termino  univoco  et  analogo.  Univocus,  ut  ex  dictis 
manifestum  est,  ille  terminus  vocatur,  qui  applicari  potest  com- 
pluribus  rebus  secundum  eundem  conceptum  et  modo  essentialiter 
eodem.  Aequivocus  est,  qui  applicari  quidem  potest  rebus  com- 
pluribus,  sed  secundum  conceptum  plane  diversum.  Analogus 
est,  qui  compluribus  secundum  eundem  conceptum  applicari  potest, 
sed  modo  essentialiter  diverso2.  Ita  frons  terminus  univocus  est, 
si  dicitur  de  fronte  Petri  et  de  fronte  Pauli ;  analogus,  si  de  fronte 
hominis  agitur  et  de  fronte  exercitus;  terminus  aequivocus,  si  de 
fronde  arboris  et  de  fronte  animalis. 

Analogia  apud  philosophos  proportio  quaedam  est  et  com- 
paratio  inter  ea,  quae  sub  eodem  nomine  rationes  diversas  quidem 
habent,  sed  proportione  vel  comparatione  conveniunt.  Unde  ana- 
loga  media  quasi  esse  apparet  inter  univoca  et  aequivoca. 

Sicut  univocatio,  ita  etiam  analogia  proxime  res  spectat  ac 
deinde  terminos.  Res  igitur  analogae  sunt,  quarum  nomen  idem 
est,  id  autem,  quod  nomine  significatur,  partim  idem  est,  partim 
diversum.  Et  terminus  analogus  est,  qui  aliquid  significat,  quod 
compluribus  quidem  commune  est,  sed  diversa  ratione;  vel  qui 
complura  significat  propter  aliquem  ordinem  vel  similitudinem 
ipsorum.     Aequivocatio  in  solis  terminis  est. 


1  S.  Thom.,  2  dist.  37  q.  1  a.  1.  2  S.  Thom.  in  1.  4  metaph.  lect.  1. 

Scholion  1.  Duo  sunt  de  analogis  axiomata :  Analoga  per  se  sumpta  stant 
pro  famosiore  significato.  —  In  analogis  et  aequivocis  talia  sunt  subiecta,  qualia 
permittuntur  a  praedicatis. 

Scholion  2.  Univoca  et  analoga  dicuntur  esse  physice,  si  speciem  rerum 
respiciunt ;  metaphysice,  si  ad  attributa  generica  referuntur ;  1  o g i c e ,  si 
ad  actum  mentis  cogitantis  attenditur.  Ita  animal,  si  de  Petro  et  cane  dicitur, 
est  terminus  metaphysice  univocus;  si  dicitur  de  Petro  et  Paulo,  est  physice 
univocus;    quae  autem  a  me  sciuntur,    dicuntur  „scita"  termino  logice  univoco. 

227.  Terminus  est  analogus  aut  secundum  attributionem,  aut 
secundum  proportionem,  aut  secundum  proportionalitatem.  Ana- 
logia  quaelibet  potest  quidem  dici  proportionis  esse,  quum  in  qua- 
dam  variarum  rerum  inter  se  habitudine  fundetur.  Sed  haec  habi- 
tudo  et  proportionem  sive  similitudinem  excedere  potest,  et  a 
proportione  propria  deficere. 

Analogus  secundum  proportionem  est  terminus,  qui  si- 
gnificat  complura  secundum  similitudinem  sive  convenientiam  in 
aliqua  nota.  Ita  Nero  et  Taicosama  crudelitate  similes  sunt,  et 
crudelitas  praedicatur  de  utroque  univoce ;  hinc  si  Taicosamam  dicis 
esse  Neronem  ,  „Nero"  terminus  analogus  est  secundum  propor- 
tionem.  Ridere  et  Virere  illa  satisfactione,  quam  in  contemplante 
procreant,  inter  se  similia  sunt;  si  igitur  Yirere  vocas  Ridere, 
habes  iterum  terminum  secundum  proportionem  analogum.  Ita 
„cito  transire"  dicitur  „volare",  intellectus  „oculus  mentis". 

Analogus  secundum  attributionem  est  terminus ,  qui 
complura  significat  secundum  identitatem  notae,  qui  iis  vero  attri- 
buitur  propter  aliquem  nexum  realem  sive  causalem ,  etsi  modo 
essentialiter  diverso.  Ita  Nero  et  pugio  ad  eandem  plane  crudeli- 
tatis  notam  referuntur,  sed  modo  essentialiter  diverso ;  nam  Nero 
est  subiectum  crudelitatis,  pugio  est  instrumentum,  quo  homo  cru- 
delis  utitur.  Hinc  „crudelis"  praedicatur  de  utroque  secundum 
analogiam  attributionis.  Similiter  vinum  vocatur  fervidum  sive 
calidum,  quia  in  bibente  fervorem  vel  calorem  efficit.  Et  homo 
et  cibus  et  medicina  et  color  vultus  sana  dicuntur,  non  quia  ad 
aliquam  inter  has  res  similitudinem  attenditur  (id  quod  in  analogia 
proportionis  contingit),  sed  quia  ad  uuam  eandemque  sanitatem 
referuntur,  quae  ipsis  vere  attribuitur,  etsi  modo  essentialiter 
diverso.  Animal  enim  sanum  est  ut  sanitatis  subiectum,  cibus  est 
sanus,  quia  sanitatem  conservat,  medicina,  quia  restituit,  color,  quia 
manifestat 1. 


1  Arist.  1.  7  (al.  6)  metaph.  c.  4;  et  1.  11  (al.  10)  c.  3;  et  1.  1  ethic.  c.  G. 

Scholion  1.  Haud  raro  in  terminis  analogis  analogia  utraque  simul  locum 
habet.  Ita  tempestas  dicitur  tristis,  tum  quia  animos  hominum  ad  tristitiam 
inclinat  (quae  est  analogia  attributionis),  tum  quia  cum  homine  tristi  aliquam 
similitudinem  habet.  Et  pomum  sanum  dicitur,  tum  quia  comestum  sanitati 
prodest,  tum  quiapropter  suam  integritatem  cum  animali  sano  similitudinem  habet. 

Et  saepenumero  in  usu  eiusdem  vocis  univocatio  esse  potest,  et  duplex, 
de  qua  diximus,  analogia.  Cuius  res  exemplum  sit  sanitas.  Sana  dicuntur  ani- 
malia  diversae  etiam  speciei  et  plantae  per  univocationem ;  dicuntur  nutrimenta, 
medicinae ,  color  vultus  propter  nexum  realem ,  quem  habent  cum  sanitate  ani- 
malis,  per  analogiam  attributionis  5  dicuntur  armamenta  navis ,  respublica,  vox, 
iudicium,  genus  dicendi  propter  similitudinem,  quam  habent  cum  animali  sano, 
per  analogiam  proportionis. 

Scholion  2.  Omne  analogum  secundum  attributionem  unam  formam  signi- 
ficat,  quae  primo  in  una  ex  rebus  significatis  inest  (in  analogato  principali), 
unde  reliqua  deinde  nomen  accipiunt  (analogata  secundaria),  quem  ordinem  indi- 
care  solent  vocibus:  „dici  per  prius",  „dici  per  posterius". 

Scholion  3.  Alii  analogiam  attributionis  et  proportionis  distinguunt,  prout 
rebus  attribuuntur  relationes  diversae  ad  unum  terminum ,  aut  relatio  una  ad 
diversos  terminos.  Priore  modo  omnia  sana  respiciunt  eundem  terminum,  sani- 
tatem,  sed  diversas  habent  relationes;  animal  relationem  subiecti,  color  vultus 
relationem  effectus  et  signi,  cibus  relationem  causae.  Altero  modo  pes  montis, 
scamni,  animalis  eandem  habent  relationem  fulcri ,  sed  ad  diversos  terminos ; 
nam  pes  montis  fulcit  montem,  pes  animalis  animal.  Prioris  generis  analoga 
habent  eandem  rationem  secundum  terminum,  diversas  secundum  relationes. 
Alterius  generis  analoga  habent  eandem  rationem  secundum  relationem,  diversam 
secundum  terminos. 

Ad  prioris  generis  analogiam  accedit,  quae  est  apud  mathematicos  pro- 
portio  arithmetica  (4—3  =  8 — 7),  in  qua  excessus  sive  differentia  habet  locum 
termini,  in  quo  est  identitas. 

Ad  alterius  generis  analogiam  accedit,  quae  est  apud  mathematicos  pro- 
portio  geometrica  (4  :  2  =  8  :  4) ,  in  qua  est  paritas  sive  identitas  relationum. 

Prioris  generis  analoga  definiuntur,  ut  sint  analoga,  quorum  conceptus 
communis,  ratio  autem  conceptui  respondens  eadem  sit  secundum  terminum, 
diversa  autem  secundum  relationes  ad  terminum. 

Alterius  generis  definiuntur  analoga,  quorum  conceptus  communis,  ratio 
autem  conceptui  respondens  eadem  sit  secundum  relationes,  diversa  autem  se- 
cundum  terminos. 

Scholion  4.  Analogia  secundum  attributionem  esse  potest  attributionis 
internae  et  externae  *.  Interna  est,  quum  una  eademque  nota  diverso  modo  ad 
inferiora  descendit,  ita  ut  inferioribus  proprie  et  intrinsecus  insit.  Ita  conceptus 
entis  analogus  est  Deo  et  creaturis,  substantiae  et  accidentibus.  Externa  est, 
quum  una  nota  unius  rei  propria  est  intrinsecus,  unde  variis  respectibus  induta 
ad  res  alias  transfertur.  Ita  animal  interne  et  proprie  sanum  est,  unde  sanitas 
ad  complura  analogata  secundaria  descendit,  quatenus  haec  ad  animalis  sani- 
tatem  varia  ratione  referuntur. 


1  Cfr.  Suarez,  Disp.  metaphys.  d.  28  s.  3  n.  14. 

Et  magna  est  inter  hos  duos  attributionis  modos  differentia.  Quum  enim 
analogia  interna  est,  nomen  ad  analogata  secunda  ita  descendit,  ut  his  proprium 
fiat,  immo  ad  essentiam  pertineat;  unde  fit,  ut  analogatum  secundum  definiri  possit 
omisso  analogato  primario.    Quae  fieri  non  possunt,  quum  analogia  externa  est. 

Analogus  secundum  proportionalitatem  est  terminus, 
qui  complura  significat,  quae  quidem  similitudinem  sive  convenien- 
tiam  in  aliqua  nota  non  habent  in  seipsis,  referuntur  tamen  ad  ea, 
quae  similia  sunt.  Ita  homo  et  pratum  referuntur  ad  risum  et 
viriditatem,  quae  sunt  inter  se  similia.  Dum  igitur  viriditas  risus 
dicitur  per  analogiam  proportionis ,  pratum  ridere  dicunt  per  ana- 
logiam  proportionalitatis.  Similiter  agrum  aridum  et  animam  ali- 
quid  vehementer  appetentem  dicunt  sitire. 

228.  Haec  triplex  analogiae  diversitas  variis  argumentis  con- 
firmari  potest.  Analogum  enim  est  id,  quod  complura  propter  ali- 
quam  ipsorum  habitudinem  significat.  Quae  habitudo  aut  a  causa 
proficiscitur,  aut  a  similitudine,  aut  ab  aliqua  proportionum  aequali- 
tate.  Analogum  a  causa  sive  analogum  attributionis  est  id ,  quod 
complura  propter  ordinem  ad  unum  significat,  quod  eorum  causa 
est  sive  efficiens,  sive  finalis,  sive  materialis.  Analogum  a  simili- 
tudine  sive  analogum  proportionis  est,  quod  complura  propter 
similitudinem  unius  ad  alterum  significat.  Analogum  proportio- 
nalitatis  est,  quod  complura  propter  quandam  significatorum  pro- 
portionalitatem  significat. 

Aliis  etiam  verbis  ut  idem  dicamus:  Analoga  sunt  ea,  quae 
sub  eodem  nomine  essentiam  habent  aliquo  modo  eandem,  sim- 
pliciter  tamen  diversam.  Sed  triplici  modo  species  quaedam  iden- 
titatis  esse  potest.  Identitas  enim  essentiae  aut  propria  est,  et 
diversitas  in  sola  attribuendi  ratione  invenitur;  aut  impropria  est, 
quae  in  similitudine  est  sita;  atque  haec  iterum  aut  similitudo 
propria  est  et  interna,  aut  in  sola  proportionalitate  cernitur. 

Yel  etiam  hoc  modo:  Analogia  generatim  aut  est  complurium 
ad  unum  tertium,  aut  est  alterutrius  ad  alterum  (sive  complurium 
inter  se),  aut  complurium  ad  diversa.  Si  est  complurium  ad  unum, 
inde  oritur,  quod  complura  illa  huic  uni  attribuuntur  quasi  et  ad- 
dicuntur,  et  ab  hoc  uno,  quod  „analogum  principale"  dicitur,  aliis 
denominatio  quaedam  attribuitur  sive  interna  sive  externa.  Si  est 
alterius  ad  alterum,  nisi  ex  similitudine  nasci  non  potest,  et  nomen 
proportionis  retinet.  Si  est  complurium  ad  diversa,  quaedam  in 
proportionibus  aequalitas  cernitur,  sive  attenditur  similis  habitudo, 
qua  res  duae  ad  alias  res  duas  referuntur,  et  ea  est  analogia,  quam 
proportionalitatis  vocant. 


3.    De  partitionibus  terminorum  communibus. 

Scholion  1.  Verum  hac  in  re  multum  pendet  ab  eo,  quod  quis  in  rebus 
attendere  velit.  Sunt,  qui  rem  paulo  aliter  considerent.  Qui  primo  distinguunt 
analogiam  plurium  ad  unum  tertium,  et  analogiam  unius  ad  alterum. 
Prior  inest  in  animali,  medicina ,  quatenus  referuntur  ad  sanitatem.  Altera  est 
in  substantia  et  accidente,  quatenus  accidens  ad  substantiam  respectum  habet  *. 
Vel  etiam  est  in  animali  sano  et  in  cibo  sano,  quatenus  cibus  sanus  refertur  ad 
animal  sanum. 

Haec  deinde  analogia  unius  ad  alterum  iterum  duplex  esse  dicitur,  pro- 
portionis  (vel,  ut  alii  dicunt,  attributionis)  et  proportionalitatis;  pro- 
portionis,  si,  quae  inter  se  sunt  analoga,  habent  proportionem  certam  et  com- 
mensurabilem;  proportionalitatis,  si  nihil  habent  nisi  aequalitatem  duarum  inter 
se  proportionum. 

Scholion2.  Analogiae  distributio  quum  pro  diverso  considerationis  principio 
diversa  esse  possit,  revera  hac  de  re  ingens  apud  philosophos  occurrit  opinionum 
varietas,  quarum  quae  sit  optima,  vel  aliis  deterior,  difficile  dictu  est.  Nos  eam 
distributionem  praetulimus,  ad  quam  reliquae  omnes  facilius  reduci  possunt. 

Nonnulli  eam,  quam  nos  attributionis  vocamus,  analogiam  proportionis 
nominant,  et  eam,  quam  nos  proportionis  diximus,  ad  proportionalitatis  analo- 
giam  trahunt. 

Alii  analogiam  proportionis  et  proportionalitatis  confundentes,  duplicem  ana- 
logiam  ita  agnoscunt,  ut  attributionis  dicant,  quum  compluribus  nomen  com- 
mune  convenit  eadem  quidem  vi  et  significatione  acceptum,  sed  diversa  ratione; 
proportionis,  quum  compluribus  nomen  convenit  acceptum  vi  simili  tantum. 

Alii  analogiam  proportionis  et  attributionis  sub  uno  nomine  attributionis 
comprehendunt,  et  proportionalitatem  vocant  proportionem. 

Alii  analogiam  attributionis  et  proportionis  uno  nomine  analogiae  propor- 
tionis  comprehendentes,  analogiam  proportionis  et  proportionalitatis  distinguunt. 
Qui  analogiam  generatim  in  iis  rebus  esse  dicunt,  quarum  haec  se  habet  ad 
illam,  sicut  alia  ad  aliam;  hoc  autem  duobus  modis  accipi  posse:  aut  inde, 
quod  aliqua  duo  habent  diversas  habitudines  ad  unam,  sicut  „sanusu  de 
vultu  habitudinem  signi  sanitatis  habet,  de  medicina  habitudinem  causae; 
aut  inde,  quod  est  eadem  proportio  duorum  ad  diversa,  sicut  tranquillitatis 
ad  mare,  et  serenitatis  ad  aera.  Tranquillitas  enim  est  quies  maris,  et  serenitas 
est  quies  aeris  2.     Et  alii  alio  modo. 

Quodsi  quis  hanc  dicendi  diversitatem  reprehendere  velit,  quod  ingentem 
parere  possit  confusionem,  is  non  reprehendat  nos,  qui  eam  in  commoditatem 
legentium,  quos  hac  de  re  monitos  esse  oportet,  breviter  indicavimus,  sed  eos 
vituperet,  qui  eam  introduxerunt. 


SECTIO  TERTIA. 

De  partitionibus,  quae  terminis  externis  et  mentalibus 

communes  sunt. 

229.  Partitiones  ex  ratione  obiecti  petitae.  Alias  partitiones  esse 
diximus,  quae  ex  consideratione  obiectorum  proficiscantur ;  quae  ex 
aequo  fere  terminos  externos  et  internos  attingunt.  Sunt  autem  hae: 

1  S.  Thom.,  Summ.  c.  gent.  1.  2  c.  34.  2  S.  Thom.  in  1.  5  met.  lect.  6. 

Terminus  positivus  et  negativus.  Prior  est,  qui  reni 
obiectam  aliquam  in  se  significat,  velut  homo,  aliquid,  scientia,  visio, 
fertilitas,  lux.  Alter  est,  qui  non  rem,  sed  rei  absentiam  significat, 
velut  non-homo,  niliil,  ignorantia,  caecitas,  sterilitas,  tenebrag;  qui 
termini  etiamsi  non  exprimunt  rem,  referuntur  tamen  ad  res, 
quarum  absentiam  significant. 

Scholion.  Potest  esse,  ut  terminus  voce  sive  secundum  modum  signifi- 
candi  sit  negativus ,  et  tamen  v  i  sive  secundum  rem  significatam  sit  positivus, 
cuiusmodi  sunt  infinitum,  increatum,  innocens,  immortale,  immediatum  (Spsoov), 
impassibile  (cnraSi;),  securum1.  Fieri  etiam  potest,  ut  terminus  voce  sit  posi- 
tivus,  et  vi  negativus,  velut  corruptibile,  peccatum. 

Neque  omittendum  est,  particulam  negativam  in  terminis  negativis  inter- 
dum  non  modo  negationem  significare  (v.  g.  impar),  sed  privationem  (immemor), 
vel  etiam  oppositionem  (impium). 

Praeterea  terminus  negativus  etiam  infinitus  dicitur  vel  potius  indefi- 
nitus.  Generatim  enim  negationem  fieri  posse  dicunt  aut  infinitanter  aut  ne- 
ganter,  prout  afficit  aut  subiectum  (non-homo  currit)  aut  verbum  „esse"  latens 
in  verbo  (homo  non  currit).  Termino  negativo  aufertur  determinatio ;  unde  hic 
terminus  non  est  putandus  aequivalere  termino  opposito  (non-amor  non  est 
odium).  „Non-homo"  dicitur  a  negatione  hominis,  quae  aequaliter  dicitur  de 
ente  et  non-ente ;  chimaera  est  non-homo ;  equus  est  non-homo  2. 

Terminus  categorematicus  (enuntiabilis)  et  syncate- 
gorematicus  (coenuntiabilis).  Priorem  supra  (n.  222)  diximus 
per  se  significare,  i.  e.  ex  se  solum  aliquid  ita  efferre,  ut  sine 
consortio  alterius  esse  possit  propositionis  subiectum  vel  praedi- 
catum;  alterum  autem  eum  esse,  qui  non  significet,  nisi  alteri  ad- 
iungatur  ac  propterea  per  se  solus  subiectum  vel  praedicatum 
esse  non  possit. 

Adiectiva,  si  formaliter  concipiuntur  ut  adiectiva,  sunt  termini  syncate- 
gorematici;  sed  ut  plurimum  in  iis  subintelligitur  aliquod  nomen  substantivum ; 
si  enim  dico :  Homo  est  albus,  dicere  volo :  subiectum  habens  albedinem. 

230.  Terminus  concretus  et  abstractus.  Abstractus  est, 
qui  determinationem  aliquam  (formam  vulgo  dicunt)  vel  eius  ca- 
rentiam  remoto  subiecto  exprimit,  ut  albedo ,  sapientia,  caecitas; 
concretus  est,  qui  ipsum  subiectum  ut  determinatione  aliqua  vel 
eius  carentia  aifectum  significat,  ut  albus,  sapiens,  caecus. 

Quod  quo  melius  intelligatur ,  recordandum  est,  intellectum  abstrahere 
posse  naturam  a  conditionibus  individuantibus  et  materialibus ;  deinde  etiain, 
in  eadem  re  concepta  complura,  quae  reipsa  secreta  non  sunt,  secernere  posse, 
ita  ut  attributum  ab  attributo  secernat;  tertio  tandem,  abstrahere  posse  formam 


1  Cfr.  Trendelenburg,  Logische  Untersuchungen,  edit.  3.  t.  II.  p.  282. 

2  S.  Thom.  in  1.  1  periherm.  lect.  4. 

a  subiecto.  Cuius  triplicis  abstractionis  exemplum  habes:  Petrus  et  homo  iu 
comtnuni ;  rationale  et  risibile;  homo  in  communi  et  humanitas.  Et  haec  tertia 
abstractionis  species  hoc  loco  attenditur.  Rem,  quae  aliqua  determinatione  af- 
ficitur,  determinationis  subiectum  dicimus,  determinationem  ipsam  subiecti 
formam  nominamus.  Quae  dicendi  ratio  metaphorica  est.  In  rebus  enim 
artefactis  forma  id  est,  quo  aliqua  materia,  sive  lignum ,  sive  lapis ,  sive  aliud 
quidpiam,  ad  certum  quoddam  artificium  determinatur  (n.   100). 

Scholion  1.  Ex  dictis  intelligitur ,  cur  omnis  denominatio  rei  concretae 
ab  aliqua  trahatur  forma.  Denominatio  enim ,  quum  subiectum  denominatum 
aliqua  ratione  determinet,  necessario  ab  aliqua  determinatione  tracta  est. 

Scholion  2.  Concretum  varium  esse  potest,  prout  determinatio ,  de  qua 
agitur,  vario  modo  a  subiecto  distinguitur.  Ita  homo  maculatus  est  concretum 
physicum  ratione  macularum;  homo  a  me  visus  vel  cognitus  est  concretum 
logicum  ratione  meae  cognitionis ; . homo  individuus  est  concretum  metaphy- 
sicum  attenta  humanitate.    Hoc  igitur  modo  concretum  triplex  distingui  potest. 

Scholion  3.  Terminus  concretus  duplici  ratione  potest  intelligi.  Redupli- 
cative  (vel  formaliter)  sumitur,  quum  praedicatum,  quod  de  subiecto  concreto 
edicitur ,  in  subiecto  concreto  -expressum  est ,  velut  quum  quis  philosophum 
philosophari  dicit.  Specificative  (vel  denominative)  intelligitur ,  quum  id, 
quod  in  praedicato  de  subiecto  edicitur,  subiecto  quidem  competit,  sed  non 
ratione  eius,  quod  in  subiecto  expressum  est,  velut  quum  quis  philosophum 
dormire  vel  cantare  dicit. 

231.  Terminus  intentionis  primae  (terminus  realis)  et  in- 
tentionis  secundae  (terminus  logicus).  Prior  rem  significat, 
ut  subest  operationi  primae  intellectus  nostri,  qui  rem  contem- 
platur  secundum  ea,  quae  illi  competunt  in  seipsa.  Posterior  rem 
significat,  ut  subest  operationi  secundae  intellectus  nostri  conside- 
rantis  relationes,  quas  res,  ut  sunt  in  mente,  habent  ad  res,  ut 
sunt  in  se.  Terminus  realis  rem  notat  secundum  praedicata,  quae 
ei  independenter  ab  intellectu  sunt  propria;  terminus  logicus  rem 
designat  secundum  essendi  modum,  quem  habet  a  mente  et  in 
mente,  ut  sunt  genus,  differentia,  subiectum,  praedicatum,  consequens, 
antecedens.  Terminus  realis  dicitur  primae  intentionis,  quia 
id  significat,  in  quod  intellectus  directa  et  primaria  intentione  ferri 
potest;  terminus  autem  logicus  secundae  intentionis,  quia 
id  significat,  in  quod  intellectus  ferri  non  potest,  nisi  addita  altera 
operatione,  qua  super  terminum  realem,  ut  est  in  mente,  reflecti- 
tur.  Itaque  „prima  intellecta  sunt  res  extra  animam,  in  quae  primo 
intellectus  intelligendo  fertur.  Secunda  autem  intellecta  dicuntur 
intentiones  consequentes  modum  intelligendi ;  hoc  enim  secundo 
intellectus  intelligit,  in  quantum  reflectitur  supra  seipsum,  intelligens 
se  intelligere  et  modum,  quo  intelligit."  * 

1  S.  Thom.,  Quaest.  disput.  q.  7  de  pot.  a.  9;  cfr.  ibid.  a.  6  et  a.  7. 
Pesch,  Logica.  I.  18 

Terminus  connexus  et  disparatus.  Alteri  connexus 
est  terminus,  si  alterum  infert  vel  excludit,  ut  homo  respectu  ani- 
malis,  tenebrae  respectu  luminis,  pater  respectu  filii. 

232.  Terminus  complexus  et  incomplexus.  Generatim 
logice  incomplexa  sunt,  quae  simplici  actu  apprehenduntur  et  una 
definitione  exprimuntur :  complexa  autem ,  quae  ex  aliqua  com- 
positione  mentis  fiunt  neque  una  unius  entis  definitione  compre- 
henduntur.  Quocirca  terminus  complexus  est,  cuius  partes  se- 
paratim  significationem  completam  habent,  et  tamen  significatio 
termini  totalis  ex  significatione  partium  resultare  debet;  cuiusmodi 
est:  homo  doctus;  non  vero  do-mus  vel  fur-fur.  Deinde  requiritur, 
ut  partes  non  sint  disparatae,  sed  una  determinet  alteram;  unde 
non  esset  terminus  complexus,  si  quis  vel  uno  tractu  pronuntiaret : 
liomo  pileus  calcei.  Incomplexus  est  terminus  ille,  quo  unica  essentia 
repraesentatur ,  quamvis  ea  fortasse  in  multas  notas  resolvi  possit, 
qui  igitur  ex  multis  significationibus  completis  non  coalescit;  in 
quo  genere  est  conceptus  hominis,  philosophiae ,  reipublicae,  viventis 
sensitivi  mortalis.  Quae  terminorum  divisio  eo  fundatur,  quod  es- 
sentiae  omnes  indivisibiles  sunt.  Termini  complexi  pars  illa,  quae 
rem  significat,  „principalis"  dicitur;  quae  rei  affectionem,  „incidens". 

Dices  fortassis,  non  satis  apparere,  qua  ratione  unica  essentia,  quae  ex 
genere  et  differentia  composita  sit,  ut  homo,  terminus  simplex  dici  possit.  Huic 
dubio  satisfit,  si  observas,  differentiam  addi  generi  non  ut  diversum  quid,  sed 
ut  implicite  in  genere  contentum,  „sicut  determinatum  continetur  in  indetermi- 
nato ,  ut  albus  in  colorato;  et  non  hoc  modo  advenit  differentia  generi,  ut  di- 
versa  essentia  ab  eo  existens,  sicut  advenit  album  homini"  4. 

Scholion  1.  Alia  a  recentioribus  terminorum  sive  conceptuum  in  sim- 
plices  et  compositos  distributio  proponi  solet;  quae  ex  exhibitione  notarum 
tracta  est.  Conceptum  simplicem  dicunt,  qui  compluribus  notis  non  consti- 
tuitur,  unde  neque  in  complures  notas  resolvi  potest;  ut  est  conceptus  entts, 
vel  possibilitatis.  Compositum  dicunt,  qui  complures  notas  exhibet,  sive  haec 
notarum  pluralitas  aperta  est  (velut  in  philosopho  homine),  sive  occulta  (velut 
in  homine).  Qui  ita  dividunt,  Lockium  (n.  60)  secuti  esse  videntur,  distinguentem 
ideas  in  simplices  et  complcxas,  ita  ut  simplicem  diceret,  in  qua  ne  mente  qui- 
dem  multa  discernere  liceret,  cuiusmodi  essent  ideae  colorum,  odorum,  sonorum, 
gaudii,  tristitiae;  complexam  autem,  in  qua  notas  multas  distinguere  liceret, 
velut  aedificii,  hominis,  solis. 

Scholion  2.  Neque  desunt,  qui  utrumque  distinguendi  genus  hoc  modo 
componere  velint.  Terminus  alius  est  complexus  voce  et  non  re,  quum  com- 
plures  voces  unam  rem  significant,  ut  Marcus,  Tullius,  Cicero.  Alius  re  et  non 
voce,  quum  una  vox  complures  res  significat,    ut  philosophus ,    qui  est   homo 


1  S.  Thom.  in  1.  7  metaph.  lect.  12. 

habitu  philosophiae  praeditus.  Alius  re  et  voce,  ut  homo  probus.  Alius 
<lenique  neque  voce,  neque  re,  sed  ipso  conceptu,  quum  una  vox 
unum  aliquid  significat,  quod  in  complures  conceptus  resolvi  potest,  ut  homo, 
qui  conceptus  resolvi  potest  in  conceptum  rationalitatis ,  animalitatis ,  viventis, 
substantiae,  entis.  Itaque  etiam  terminus  incomplexus  triplex  erit:  voce  et 
non  re,  ut  poeta;  incomplexus  re  et  non  voce,  ut  animal  rationale;  in- 
complexus  voce  et  re,  sed  non  conceptu,  ut  homo  *. 

Scholion  3.  Terminorum  compositio  vario  modo  oriri  potest.  Primo,  quum 
unus  conceptus  alteri,  ut  hunc  interne  compleat  determinetve,  attribuitur,  velut 
homo  bonus ,  male  agere ,  voluntas  patris ,  accusare  furti  (vel  tantum  obiectum 
adiungitur,  ut  instruere  pueros,  instructio  puerorum).  Secundo,  quum  unus  alteri 
additur,  ut  determinatio  externa,  sive  quoad  spatium,  sive  quoad  tempus,  sive 
quoad  conditiones  alias:  causales,  modales,  finales,  instrumentales 2 ;  quod  variis 
vocabulorum  casibus  grammaticalibus  atque  etiam  praepositionibus  exterius 
significatur.  Et  praepositiones  plurimae  (sicut  etiam  casus  varii)  primitus  con- 
ditiones  ad  spatium  spectantes  significasse  videntur3. 

233.  Terminus  explicativus  et  restrictivus.  Prior  est 
ille  terminus  incidens ,  qui  principali  secundum  totam  eius  ex- 
tensionem  proprius  est;  explicat  enim  aliquid ,  quod  in  conceptu 
principali  implicitum  est.  Si  autem  incidens  principali  non  com- 
petit,  nisi  secundum  aliquam  extensionis  partem,  restrictivus  vel 
determinativus  dicitur,  quia  significationem  termini  principalis  ad 
partem  tantum  illius  extensionis  coarctat,  quam  ille  ex  se  habet. 
Quum  ergo  de  Deo  bono  dico ,  vel  de  spiritu  immortali,  terminum 
explicativum  adhibeo;  si  de  homine  docto,  terminus  restrictivus  est, 
quia  conceptum  hominis  ad  homines  illos  restringo,  qui  docti  sunt. 
Terminus  absolutus  et  connotativus.  Prior  est,  qui 
rem  significat  ex  se  stantem,  vel  saltem  per  modum  ex  se  stantis. 
Connotativus  est,  qui  simul  connotat  sive  indicat  aliud  quid,  cui 
id,  quod  significatur,  inhaeret  vel  adiacet.  Termini  connotativi  sunt: 
album,  sapiens,  vivens,  corporenm,  ligneum,  artifex,  pictor;  termini 
absoluti:  homo,  humanitas,  albedo,  caecitas,  amabilitas.  Proprium  est 
igitur  termini  connotativi,  ut  rem  per  modum  adiacentis  vel  in- 
haerentis  efferat.  Et  repraesentat  duo :  formam  et  subiectum,  illam 
clare  et  in  obliquo,  hoc  obscure  et  in  recto;  quamobrem  aliud 
significat  et  de  alio  dicitur;  formam  significat  et  de  subiecto  dicitur. 

Scholion  1.  Multa  nomina,  quae  a  grammaticis  pro  substantivis  habentur, 
sunt  logicis  connotativa  sive  adiectiva,  velut  philosophus,  pater,  dominus. 

1  A.  Lepidi,  O.  P.,  Elementa  philos.  christ.    Paris  1875.    Vol.  1  p.  110. 

2  Cfr.  Wundt,  Log.  I.  p.  132. 

3  Cfr.  Pott,  Etymologische  Forschungen,  edit.  1.  I.  p.  19  sqq. ;  G.  Ccrtius, 
Ueber  die  localistische  Casustheorie.  Meissen  1863.  Hac  de  re  celebris  est  illa 
inter  Localistas  et  Causalistas  controversia. 

18* 

Scholion  2.  In  nominibus  connotativis  distingui  potest  significatum  ma- 
teriale  et  formale.  Materiale  est  subiectum,  in  quo  inest  forma  nomine  in- 
dicata.  Formale  est  idem  subiectum,  ut  ea  forma  determinatum  est.  In  his 
vocibus :  dux ,  grammaticus ,  significatum  materiale  est  aliquis  homo;  significa- 
tum  formale  est  homo  ut  dux ,  ut  grammaticus.  In  qua  re  praeter  essentiam 
hominis  vel  subiecti  indicatur  forma  accidentalis. 

Scholion  3.  Nomen  absolutum ,  quod  ab  individualitate  abstractum  est, 
formam  ipsam  significat  ut  in  concreto  habitam.  Ita  terminus :  homo,  vel  Deus 
resolvitur  in  hunc :  „habens  humanitatem" ',  vel  „habens  divinitatemu.  Et  hoc 
modo  nomen  absolutum  significat  subiectum  secundum  propriam  formam  sive 
essentiam. 

Scholion  4.  Ea  est  distinctio  inter  subiectiva  et  connotativa,  ut  sub- 
iectiva  sint  subiecta,  connotativa  penes  connotata.  Ita  poenitentia  subiective 
bona  esse  dicitur,  connotative  autem  mala ;  connotat  enim  peccatum  commissum, 
quod.  est  malum,  etsi  bonum  est,  peccati  habere  poenitentiam. 

Terminus  collectivus  et  distributivus.  Collectivus 
est,  qui  complura  simul  accepta  exhibet,  ut  agmen  vel  exercitus. 
Distributivus  autem  complura  ut  disiuncta  repraesentat ,  ita  ut 
singulis  seorsum  acceptis  attribui  possit,  ut  miles..  Fieri  autem 
potest,  ut  idem  terminus  sub  diverso  respectu  sit  collectivus  et 
distributivus.  Ita  nomen  populi,  quo  collectio  hominum  ordinata 
significatur,  adhibetur  distributive ,  quum  diversas  gentes  populos 
vocamus. 

234.  Terminus  singularis,  particularis,  universalis. 
Singularis  obiectum  ita  determinatum  exprimit,  ut  omnes  eius  de- 
terminationes  simul  acceptae  multis  convenire  non  possint;  cuius 
generis  obiectum  individuum  dici  solet,  quatenus  dividi  non 
potest  in  piura  talia,  quale  ipsum  est. 

Quidquid  in  rerum  natura  sensibus  percipimus ,  individuum 
vel  singulare  est.  Individuum,  i.  e.  rationem  singularitatis  de- 
finiunt:  id  quod  de  uno  tantum  dicitur;  vel:  id ,  quod  non  est 
aptum  praedicari  de  pluribus.  „Singulare  ex  hoc  ipso,  quod  est 
singulare,  est  divisum  ab  omnibus  aliis;  unde  omne  nomen  im- 
positum  ad  significandum  aliquod  singulare  est  incommunicabile 
et  re  et  ratione;  non  enim  potest  in  apprehensionem  cadere  plura- 
litas  huius  individui."  * 

Scholion  1.  Hoc  loco  individuum  determinatum  attendimus,  quod 
unam  quandam  rem  distincte  significat.  Potest  individuum  etiam  v  a  g  u  m 
accipi,  quum  quis  confuse  dumtaxat  aliquid  singulare  significaturus  de  aliquo 
individuo  dicit. 


1  S.  Thom.,  Summ.  theol.  I.  q.   13  a.  9. 

Scholion  2.  Generatim  terminus  singularis  esse  potest  tripliciter:  aut  ex 
significatione ,  ut  Petrus,  Plato ;  aut  ex  demonstratione ,  ut  iste  homo ,  haec 
arbor ;  aut  ex  suppositione,  quum  pro  conditionum  circumstantia  unum  tantum 
individuum  admittitur,  velut  quum  de  matre  generis  humani  agitur,  vel  de 
proditore  Christi. 

Scholion  3.  Individuum  generatim  acceptum  aliud  est  atque  suppositum; 
nam  individuum  etiam  in  accidentibus  reperitur,  suppositum  autem  in  solis 
substantiis.   Saepe  tamen  individui  nomen  ad  substantiam  individuam  restringitur. 

Et  ratio  substantiae  primo  reperitur  in  individuis  substantialibus,  a  quibus 
intellectus  abstrahens  sibi  notionem  substantiae  universalis  comparat  *,  unde  sub- 
stantia  individua  ab  Aristotele  dicta  est  substantia  prima.  Si  substantiae 
primae,  inquit,  non  essent,  nec  quidquam  aliud  esse  posset,  quoniam  cetera 
omnia  aut  de  iis  dicuntur,  aut  in  iis  insunt. 

Scholion  4.  Si  de  individuis  substantiae  materialis  agitur  et  speciatim 
de  individuis  humanis,  numerari  solent  notae  quaedam  sensibiles,  quibus  indi- 
vidua  cognoscere  cognitione  propria  atque  inter  se  discernere  solemus,  quas 
idcirco  notas  individuantes  vocant  et  hoc  versiculo  complectuntur : 

Forma,  figura,  locus,  tempus,  stirps,  patria,  nomen. 
Haec  ea  sunt  septem,  quae  non  habet  unus  et  alter. 

Et  huiusmodi*notas  attendens  dixit  Porphyrius  (n.  34),  individuum  id  esse, 
quod  ex  proprietatibus  consistat,  quarum  collectio  in  nullo  alio  reperiatur. 

In  isto  autem  versiculo  voce  figurae  dispositionem  partium  et  membrorum 
significant,  voce  formae  qualitatem  quamlibet  figurae  inhaerentem.  —  Potest  qui- 
dem  nomen  per  se  ad  rem  singularem  pertinens,  velut  Petri,  de  multis  pro- 
ferri  secundum  communionem  vocis,  non  tamen  secundum  ullam  communem 
rationem  significatam;  nam  isto  nomine  homines  significantur,  qui  omnino  alias 
individualitates  habent;  unde  vox  aequivoca  est. 

235.  Terminus  universalis  id  exprimit,  quod  in  individuis 
a  mente  abstrahente  inventum  est  identicum,  et  apprehenditur  ut 
unum.  Quare  exhibet  unum  aliquid,  quod  totum  in  compluribus 
individuis  multiplicatum  inesse  et  de  compluribus  singulatim  prae- 
dicari  potest. 

Eo  igitur  notio  universalis  et  collectiva  conveniunt,  quod  ambae  quandam 
unitatem  habent.  Eo  differunt,  quod  in  notione  universali  unitas  est  principium 
multitudinis ;  namque  secundum  unam  formam  internam,  quae  tota  in  unoquo- 
que  subiecto  distributive  accepto  inest,  constituuntur  complura.  Contra  in 
notione  collectiva  multitudo  est  principium  unitatis;  namque  complura  simul 
accepta  unum  constituunt  sive  unam  formam  externam,  quae  in  unoquoque 
subiecto  non  inest  nisi  secundum  aliquam   sui  partem. 


1  llp<fcepa  h'iax\  xat  YvtopiuioTepa  oiyGa  •  ob  yap  TauTov  TipoTepov  xft  cpoaei  xal 
rcpo;  fjua;  7ipoTepov ,  ouoe  yvtoptutoTepov  xat  fjfjuv  yvioPt'J-t"T£Pov'  Aeyto  Se  Trpo;  ^ua; 
fjiv  itpOTepa  xai  Yvwpi|xwTepa  tcc  slyyoTepov  tt^;  ataOrjaeu);,  aTiXtu;  oe  7tpo'Tepa  xal 
YviopttxwTepa  Ta  Tropporcepov.  "Egti  oe  TCopptoTaTto  fxev  Ta  xaSdXou  aaXtCTa,  lyyuxdTU) 
Se  Ta  xa9'  exaaTa.     Arist.  1.  1  analyt.  post.  c.  2,  71  b,  33. 

Terminus  particularis  individuum  indeterminate  significat, 
vel  est  terminus  universalis  ad  unam  partem  suae  extensionis 
eamque  indeterminatam  coarctatus,  velut  quum  de  aliquo  liomine 
agitur  f. 

Scholion  1.  Solent  quoque  terminos  distinguere  in  singulares  et  com- 
m  u  n  e  s.  Terminus  communis  est,  qui  de  compluribus  singillatim  et  secundum 
eandem  significationem  dicitur.  Qui  immediate  comprehensionem  termini  uni- 
versalis  significat,  mediate  autem  ad  ea  etiam  individua  refertur,  quae  exten- 
sionem  termini  universalis  constituunt.  Si  ad  unum  refertur,  singularis  fit,  si 
ad  omnia  singillatim ,  universalis ,  si  ad  partem  tantum ,  particularis.  Quodsi 
nulla  ratione  quoad  extensionem  determinatur,  indefinitus  dicitur. 

Scholion  2.  Universalitas  vi  vocis  latissime  patente  triplex  distingui  potest : 
1°  Universalitas  perfecta  et  proprie  dicta  sive  univocatio,  quam 
solam  intelligere  solent ,  quum  de  universalibus  agitur :  2°  universalitas 
minus  perfecta,  quae  analogia  constituitur;  3°  uni  vers  alit  a  s  appa- 
rens  tantum  in  vocibus,  quae  est  aequivocatio. 

Scholion  3.  Ex  dictis  satis  apparet,  discrimen,  quod  est  inter  notionem 
universalem  et  collectivam,  firmiter  retinendum  esse;  quod  discrimen  a  nonnullis 
(eorum,  qui  Nominalismo  adhaerent)  ignoratum  est.  Qua  de  re  Leibnizius  vehe- 
menter  in  Njzolium  (n.  52)  est  invectus2,  qui  dixerat:  Omnis  homo  est  animal, 
idem  plane  esse  atque :  Omnes  homines  sunt  animalia,  hominibus  collective  ac- 
ceptis.  Contra  quem  Leibnizius  recte  exposuit,  si  iam  notio  universalis  non  esset 
„totum  distributivum",  sed  collectivum ,  de  omni  scientia  demonstrativa  actum 
esse  neque  quidquam  praeter  solam  inductionem  esse  reliquum.  „Sed  ea  ratione,, 
inquit,  prorsus  evertuntur  scientiae,  et  Sceptici  vicere." 

Scholion  4.  Notio  universalis  non  solum  a  notione  collectiva,  sed  etiam 
a  notione,  quam  vocant  typicam,  est  distinguenda ,  quae  est  notio  rei  singu- 
laris  ab  actuali  existentia  ipsius  rei  seiuncta,  sive  rei,  ut  possibilis  est.  Res 
enim  quaelibet,  ut  est  possibilis ,  putari  potest  esse  typus,  secundum  quem  res 
innumerabiles  eiusdem  naturae  existere  possint.  Sed  eiusmodi  typus,  quum 
possibilitate  constituatur,  per  se  existentiae  actuali  opponitur.  At  notio  uni- 
versalis  non  per  se  existentiae  actuali  opponitur,  sed  singularitati.  In  quo 
magna  differentia  perspicitur.  Existentia  enim  est  id,  quo  essentia  actu  est, 
singularitas  autem  id,  quo  essentia  una  est  et  incommunicabilis.  Universale, 
ut  recte  observat  S.  Bonayentura,  quantum  est  de  se,  indiffcrenter  se  habet  ad 


1  Recentioris  aetatis  philosophi  non  aliquis  homo  dicunt,  sed  aliqui  homims. 
Hac  de  re  F.  A.  Lange  :  „Es  ware  von  grossem  Interesse,  genau  zu  wissen, 
wann  und  wie  das  inductive  und  durchaus  dem  modernen  Geiste  entsprechende 
,Einigec  und  ,Mindestens  einige1  statt  des  scholastischen  Jrgend  ein'  in  neueren 
Darstellungen  der  Logik  eingedrungen  ist.  .  .  .  Bei  Wolff  finden  wir  als  Aus- 
druck  des  Particularen  ,Etlichel.  Des  namlichen  Ausdrucks  bedient  sich  Lam- 
bert  ;  Kant  ersetzte  ihn  durch  das  gleichbedeutende  ,Einige'.  Lambert  erkannte 
auch  schon  klar,  dass  der  Ausdruck  ,Etliche'  nicht  vollstandig  geniige,  und 
zeigt  (Organon  I.  §  124),  dass  man  ,Etliche'  im  Sinne  von  ,Wcnigstens  etliche' 
nehmen  miisse."     Logische  Studien.    Iserlohn  1876.  p.   70. 

2  Leibnizii  opera  ed.  Erdmann  p.  10. 

actum  sive  existentiam  et  ad  potentiam  sive  possibilitatem  *.  Errant  igitur,  qui 
singularitatem  possibilitati,  et  universalitatem  existentiae  actuali  relative  opponi 
existimant.  Nam  actuali  existentiae  possibilitas,  et  singularitati  opponitur  uni- 
versalitas. 

236.  Speciatim  de  partitionibus  termini  universalis  agitur.  Ter- 
minus  universalis  aut  directus  aut  reflexus  est.  Directus  est, 
quum  aliquid  exhibet,  quod  in  multis  inesse  potest  cum  conditionibus 
variis  individuantibus  in  individuis  variis  concretum.  Quod  uni- 
versale  directum  etiam  metaphysicum  dicitur.  Reflexus  est,  quum 
siraul  aptitudo  cognoscitur,  qua  fit,  ut  ad  multa  referri  et  de  multis 
praedicari  possit.  Universale  igitur  reflexum  est,  quum  intellectus 
naturam  ut  universalem  concipit ;  directum,  quum  concipit  naturam, 
quae  in  multis  inferioribus  vel  individuis  reperiri  potest2. 

Logicis  primo  attendendi  sunt  termini  universales  re- 
flexi,  qui  naturam  ut  universalem  et  cum  hac  simul  respectum 
eiusdem  ad  inferiora,  sive  praedicati  ad  subiecta  exprimunt.  Hic 
autem  respectus  esse  potest  quintuplex:  species,  genus,  diffe- 
rentia,  proprium,  accidens  (logicum).  Quae  quia  quinque  modos 
indicant,  quibus  aliquid  de  subiecto  praedicari  potest,  praedica- 
bilia  quinque  (xaTYj-ppoujxsva)  appellari  solent. 

Quibus  ex  dictis  manifestum  est ,  universale  reflexum  esse 
terminum  intentionis  secundae  (n.  231).  Nam  est  natura  con- 
siderata,  ut  est  in  mente  universalitate  imbuta  et  ad  inferiora  re- 
ferenda.  Quae  consideratio  fieri  non  potest,  nisi  mens  in  suum 
actum  reflectatur.  Et  multo  etiam  magis  ipsae  hae  rationes: 
generis,  speciei,  ceterorum  praedicabilium ,  praecisae  sunt  termini 
intentionis  secundae,  quia  iam  non  ipsam  naturam  cum  respectu 
universalitatis  significant,  sed  solum  hunc  respectum  logicum  omissa 
natura  reali.  Quare  hae  rationes  generis,  speciei,  reliquorum  prae- 
dicabilium  maxime  et  propriissime  vocantur  intentiones  secundae. 

Termini  autem  universales  directi  potius  ad  considerationem 
metaphysicam  spectant,  neque  tamen  in  logica  negligi  debent.  Hi 
in  certas  quasdam  classes  distribui  solent  secundum  illa  suprema 
genera,  quae  sub  ente  immediate  continentur;  quae  classes  cate- 
goriae  sive  praedicamenta  vocantur,  et  ab  Aristotelicis  nu- 
merantur  decem:  Substantia,  quantitas,  qualitas,  relatio,  actio, 
passio,  locus,  tempus,  situs,  habitus. 

1  In  1.   1  sent.  dist.  5  a.  11  q.  2. 

2  Advertendum  est,  voces  „directi"  et  „reflexi"  aliter  usurpari,  quando 
dicitur  terminus  directus  et  reflexus  (n.  208),  et  quando  hic  dicitur  terminus 
universalis  directus  vel  universale  directum. 

237.  Terminus  praedicamentalis  et  transcendentalis. 
Terminus  ille  dicitur  praedicamentalis ,  cuius  obiectum  est  extra 
obiectum  alio  termino  exhibitum,  unde  certi  alicuius  praedicamenti 
sive  classis  proprius  est,  exclusis  praedicamentis  reliquis.  Contra 
terminus  transcendens  sive  transcendentalis  notionem  significat, 
quae  omnibus  omnino  rebus  competit,  quae  sunt  vel  esse  possunt, 
cuius  generis  sunt  sex:  res,  ens,  verum,  bonum,  aliquid,  unum 
(Reubau).  Res  essentiam  rei  significat;  ens  aptitudinem  ad  exi- 
stendum  indicat;  unum  dicit  indivisionem  rei  in  seipsa  atque 
etiam  eiusdem  ab  omni  alia  re  divisionem;  aliquid  effert,  rem 
non  esse  nihil;  vel,  ut  aliis  placet,  rem  esse  ab  aliis  rebus  di- 
stinctum;  bonum  dicit  rei  perfectionem,  sive  rem  esse  id,  quod 
ex  fine  suo  interno  esse  debeat,  et  hinc  esse  appetibilem;  verum 
cognoscibilitatem  rei  significat. 

Quoniam  autem  terminus  transcendentalis  in  inferioribus,  qui- 
bus  inest  et  de  quibus  effertur,  omnia  plane  afficit,  neque  ea  solum 
significat,  quibus  res  inter  se  conveniunt,  verum  etiam  ea,  quibus 
inter  se  discriminantur,  manifestum  est,  hunc  terminum  non  ratione 
prorsus  eadem  omnibus  rebus,  in  quibus  inest,  inesse,  sed  ratione 
partim  eadem,  partim  diversa,  id  quod  terminis  analogis  convenire 
diximus.  Itaque  termini  transcendentes  non  sunt  univoci,  sed 
tantum  analogi ;  terminis  ergo,  qui  proprie  universales  sunt,  annu- 
merari  non  possunt. 

SECTIO  QUARTA. 
De  terminis  universalibus. 

§  !• 
De    terminis    universalibus    in    communi. 

238.  Terminorum  universalium  origo.  Inter  varios  terminorum 
ordines,  quorum  supra  facta  est  mentio,  specialem  considerationem 
ille  sibi  postulat,  qui  terminos  universales  complectitur.  Scientia 
enim  est  de  rebus  universalibus ,  neque  unquam  de  singularibus 
agit,  nisi  quatenus  cum  universalibus  connectuntur. 

Quidquid  in  rerum  natura  existit,  individuum  est.  Contem- 
planti  autem  res  individuas  multas  et  varias  illico  apparet,  multi- 
plici  eas  varietate  et  differentia  inter  se  differre  atque  etiam  inter 
se  multiplici  ratione  convenire  et  congruere.  Ita  videns  liomines 
singulos,  hos  inter  se  conformatione  vultus,  magnitudine,  loquendi 
modo ,   stirpe ,   patria ,   nomine   differre    cognoscit ,   in  aliis   autem 

rebus  convenire,  sive  accidentaliter ,  ut  Aethiopes  inter  se  con- 
veniunt  in  colore  cutis,  sive  essentialiter,  ut  homines  omnes  con- 
veniunt  in  rationalitate.  Et  iam  distinctio  inter  individualia  et 
universalia  orta  est,  quum  quilibet,  si  vel  tenuissime  cogitare  velit, 
dicere  possit:  Ille  Paulus  est,  hic  Petrus,  Andreas  iste;  et  tamen 
Petrus  est  habens  nasum  simum,  atque  etiam  Paulo  accidit,  habere 
eandem  nasi  formam,  neque  minus  Andreae;  et  praeterea  Petrus 
est  habens  naturam  humanam ,  et  Paulus  est  habens  eandem  na- 
turam  humanam,  et  Andreas  est  habens  eandem  naturam  humanam. 
Quod  qui  cogitat,  unum  concipit,  quod  multa  respicit,  quod  multis 
inest  vel  saltem  inesse  potest,  et  de  iis,  in  quibus  inest,  prae- 
dicari  potest  K 

In  multis  autem  rebus  rhens  percipit  hanc  naturam  sive  indolem,  in  qua 
multa  individua  conveniunt,  ut  naturam  proprie  dictam  sive  ut  essentiam  et 
rationem  rebus  internam,  qua  res  ex  sese  in  certis  speciebus  inter  se  essentia- 
liter  diversis  constituuntur. 

Et  sicut  mens  homines  individuos  inter  se  comparando  naturam  univer- 
salem  hominis  intelligit,  ita  homines  cum  animalibus  brutis  conferendo  videt, 
naturam  humanam  cum  natura  belluina  convenire  sensitivitate,  discrepare  ratio- 
nalitate.  Ita  canis  est  „animalitatem  habens",  sicut  etiam  homo  est  „habens 
animalitatem" ;  sed  homo  est  insuper  „habens  rationalitatem",  dum  canis  non 
est  „habens  rationalitatem".  Ex  quo  fit,  ut  in  naturis  sive  speciebus  rerum 
distinguat  ea,  quae  multis  speciebus  diversis  communia  sunt,  et  ea,  quibus 
hae  species  inter  se  differunt.  Unde  notiones  generis  et  differentiae  et  speciei 
nascuntur,  quas  notiones  facile  quis  ad  universaliores  species,  superioraque 
genera  extendere  poterit,  si  homines  non  modo  cum  animalibus  brutis,  sed 
etiam  cum  plantis,  cum  corporibus  conferre  velit. 

Quibus  dictis  apparet ,  naturas  rerum  universales  non  esse 
extra  singularia ,  sed  esse  ipsas  naturas  singularium ,  quae  uni- 
versalitatem  nanciscuntur  eo,  quod  a  nobis  omissis  notis  singulari- 
bus  mente  attinguntur.  Ex  partibus  igitur  rerum  existentium  na- 
turae  non  sunt  universales  formaliter,  sed  aptitudine  tantum ;  fiunt 
autem  formaliter  universales  ab  intellectu. 

Sed  hoc  loco  iterum  monendum  est  de  cavendo  errore  illorum, 
qui  imaginem  phantasiae  imperfectam  confusam  et  hinc  communem 
cum  conceptu  universali  confundunt2. 

239.  •Distinguere  solent  universale  duplex:  intentionis  primae 
et  secundae.    Intentione  mentis  prima  quidditas  rei  vel  una  notio 


1  KaddXou  hk  X^yio  o  av  xaxa  navtds  ts  U7ia'pyjr]  y.a$'aux6  v.n\  ^  autd.  Oavepov 
apa  oti  oaa  xaOdXou,  l£  avdrvrfi  UTiapyei  toi;  Ttpayp-aaiv.  Arist.  1.  1  analyt.  post. 
c.  4,  73  b,  26. 

2  In  hac  confusione  inter  alios  haeret  Ueberweg,  System  der  Logik  §  54. 

consideratur,  quae  in  singulis  individuis  inest,  praecisa  ab  indi- 
viduis,  velut  quum  in  Socrate  et  Platone  et  aliis  unam  eandemque 
rationem  humanitatis  vel  animalitatis  vel  sapientiae  intelligo.  Atque 
ita  illud  universale  conspicitur,  quod  iam  supra  directum  vel  meta- 
physicum  vocavimus.  Intentione  mentis  secuuda  quidditas  rei  vel 
una  illa  notio  concipitur  ut  una  et  apta  inesse  multis  inferioribus ; 
et  in  hac  sua  relatione  ad  inferiora  consideratur,  ut  quum  dico : 
Paulus  est  specie  homo  (homo  est  species),  Paulus  est  genere  animal 
(animal  est  genus).  Et  sic  universale  illud  habemus,  quod  reflexum 
vel  logicum  vocavimus. 

Itaque  universale  metapbysicum  sive  directum  est  una  natura  vel  notio 
sine  individuis  considerata,  in  quibus  inest  et  a  quibus  abstracta  est.  Univer- 
sale  autem  logicum  est  unum  complura  respiciens  et  ad  complura  comparatum. 
„Relationem  universalitatis  intellectus  adinvenit,  considerando  ordinem  eius,  quod 
est  in  intellectu  ad  res,  quae  sunt  extra  intellectum."  * 

His  dictis  intelligitur ,  universale  reflexum  neque  esse  solum  fictum  quen- 
dam  respectum  ad  multa  sive  relationem  rationis  neque  esse  rem  intellectam 
absolute,  sed  esse  aliquid  mente  conceptum  et  secunda  intentione  relatum  ad 
plura.  Universale  logicum  sive  reflexum  in  universali  metaphysico  fundatur, 
et  universale  metaphysicum  est  quasi  medium  inter  individua  et  universale 
logicum.  Et  ordo  actuum  nostrorum  is  est,  ut  primo  percipiantur  singularia; 
deinde  natura  communis  abstracta  a  notis  individuantibus  menti  obiiciatur  ut 
universale  metaphysicum;  tertio  natura  communis  comparetur  ad  individua  per- 
cipiaturque  eo  ipso  ut  superior  et  participata  ab  illis;  quarto  tandem  ponatur 
ut  praedicatum  in  aliqua  sententia. 

§  2. 

De    terminis    universalibus    ex    intentione    secunda. 

240.  Praedicabilia.  Universalia  logica  quinque  modis,  ut  diximus 
(n.  236),  ad  sua  inferiora  sive  partes  vel  subiecta  referuntur:  aut  ut 
species,  aut  ut  genus,  aut  ut  differentia,  aut  ut  proprium,  aut  ut 
accidens.     Quae  quinque  praedicabilia  hoc  modo  definiuntur: 

Species  est  unum  quidpiam,  quatenus  de  compluribus  numero 
distinctis  univoce  praedicatur  essentialiter  et  complete.  Itaque 
species  totam  et  completam  significat  essentiam  sive  quidditatem 
rei,  de  qua  agitur. 

Grenus  est  unum  quidpiam,  quatenus  de  compluribus  specie 
differentibus  univoce  praedicatur  tamquam  sola  pars  determinabilis 
eorum  essentiae.  Itaque  genus  partem  tantum  essentiae  sive  quid- 
ditatis  rei,  de  qua  agitur,  significat  eamque  determinabilem  et  quae 


1  S.  Thom.,  Quaest.  disput.  q.  7  de  pot.  a.  11. 

per   se   latius   patet   quam  ipsa   species.     Prius  concipitur  species, 
et  deinde  genus. 

Differentia  est  unum  quidpiam,  quatenus  de  compluribus 
numero  distinctis  univoce  praedicatur  tamquam  altera  pars  eorum 
essentiae ,  quae  genericam  partem  eiusdem  essentiae  determinat. 
Itaque  differentia  eandem  extensionem  habet  atque  species,  sed 
minorem  comprehensionem.  Genus  maiorem  extensionem  habet 
quam  species  et  minorem  comprehensionem.  Differentia  genus 
contrahit  speciesque  sub  genere  constituit  constitutasque  inter  se 
distinguit.  Quocirca  species  duas  quasi  partes  in  se  continet: 
determinabilem  sive  materialem  et  determinantem  sive  formalem. 
Differentia  etsi  actu  in  genere  non  continetur,  continetur  tamen 
in  ipso  secundum  potentiam ;  simili  fere  modo ,  sicut  forma  con- 
tinetur  secundum  potentiam  in  materia. 

.  Proprium  est  unum  quidpiam,  quatenus  de  compluribus 
univoce  praedicatur  tamquam  necessario  connexum  cum  eorum 
essentia.  Et  hoc  loco  proprium  id  dicitur,  quod  convenit  „omni, 
soli,  semper",  i.  e.  id,  quod  soli  speciei  omnibusque  eius  individuis 
convenit  ita,  ut  cum  essentia  necessario  coniunctum  sit,  quomodo 
homini  competit  „ridere  posse".  Quod  quidem  plus  minusve  stricte 
accipi  potest,  prout  ex  essentia  necessario  sequitur  aut  ad  integri- 
tatem  naturalem  alicuius  entis  requiritur. 

Scholion.  Si  vis  vocis  paulo  extendatur,  illud  etiam  proprium  vocant, 
quod  „convenit  omni  et  semper,  sed  non  soliu,  ut  homini  esse  bipedi.  Et  illud 
etiam,  quod  convenit  omni  et  soli,  sed  non  semper,  ut  hominis  propria  est 
obligatio  parentibus  obediendi.  Atque  illud  tandem,  quod  soli  convenit,  sed 
non  omni,  ut  homini  magistrum  esse. 

Accidens  est  unum  quidpiam,  quatenus  de  compluribus  uni- 
voce  pfaedicatur  tamquam  contingenter  connexum  cum  eorum  es- 
sentia.  Itaque  accidens  significat  omne  id,  quod  ad  essentiam  sive 
quidditatem  advenire  videmus  ita,  ut  inesse  possit  et  non  inesse 
sine  subiecti  corruptione  !.  JSTon  igitur  ad  substantiam  refertur  (id 
quod  de  accidente  metaphysico  dicetur  post),  sed  ad  rei  essen- 
tiam.  Accidens,  de  quo  hoc  loco  agitur,  accidens  logicum 
vocari  solet. 

Scholion.  Accidens  generatim  tribus  modis  dici  potest.  Accidens  phy- 
sicum  est,  quod  substantiae  accidit,  et  veram  entitatem  habet.  Accidens  meta- 
physicum  sive  praedicamentale  (categoricum)  est,  quod  substantiae  opponitur 
secundum  nostrum  concipiendi  modum.  Accidens  logicum  sive  praedicabile 
est,  quod  essentiae  rei  accidit,   ut  ea  salva  adesse  et  abesse  possit. 

1  S.  Thom.,  Opusc.  44.     De  tot.  log.  summ.  tract.  c.  4  c.  8. 

Aliis  etiam  verbis  quinque  praedicabilia  in  schola  definiri  solent: 

Genus  est  unum  aptum  inesse  compluribus  specie  differentibus 
et  praedicari  de  illis  in  quid  incomplete. 

Species  est  unum  aptum  inesse  compluribus  numero  differenti- 
bus  et  praedicari  de  illis  in  quid  complete. 

Differentia  est  unum  aptum  inesse  compluribus  et  praedicari 
de  illis  in  quale  quid. 

Proprium  est  unum  aptum  inesse  compluribus  et  praedicari 
de  illis  in  quale  necessario. 

Accidens  est  unum  aptum  inesse  compluribus  et  praedicari  de 
illis  in  quale  contingenter. 

Si  quis  autem  rationes  praedicabilium  in  abstracto  conceptorum  de- 
finire  velit,  is  dicet : 

Genus  vel  potius  rationem  generis  esse  universalitatem  essentiae  poten- 
tialis  compluribus  specie  differentibus  communis;  speciem  universalitatem 
essentiae  completae;  differentiam  universalitatem  essentiae  species  distin- 
guentis;  proprium  universalitatem  notionis  accidentalis,  necessario  tamen  es- 
sentiam  consequentis  j  accidens  universalitatem  notionis  accidentalis  contin- 
genter  advenientis. 

241.  Et  recte  haec  in  quinque  praedicabilia  facta  est  divisio. 
Namque  notio  omnis  universalis  aut  aliquid  significat,  quod  ad  rei, 
de  qua  agitur,  essentiam  pertinet,  aut  aliquid,  quod  ad  essentiam 
accedit.  Id  autem,  quod  ad  ipsam  rei  essentiam  pertinet,  aut 
totam  essentiam  constituit ,  aut  partem  tantum.  Si  totam ,  est 
species  sive  ratio  communis,  quae  multis  competere  solet  tam- 
quam  constituens  totam  essentiam.  Sin  partem  tantum,  aut  partem 
determinabilem  exprimit,  aut  partem  determinantem.  Si  partem 
determinabilem,  est  genus  sive  ratio  communis,  quae  competere 
solet  multis  tamquam  determinabilis  pars  essentiae.  Sin  partem 
determinantem,  est  differentia  sive  ratio  communis,  quae  multis 
competere  solet  tamquam  determinans  pars  essentiae. 

Quodsi  notio  universalis  aliquid  significat,  quod  ad  ipsam  rei 
essentiam  accedit,  id  aut  ita  cum  essentia  connexum  est,  ut  abesse 
non  possit;  aut  ita,  ut  possit  abesse.  Si  prius,  est  proprium 
sive  ratio  communis,  quae  multis  competere  solet  tamquam  aliquid 
consequens  eorum  essentiam.  Si  autem  non  necessario  cum  essentia 
connectitur,  est  accidens  sive  ratio  communis,  quae  multis  com- 
petere  solet  tamquam  contingenter  eorum  essentiae  adveniens;  con- 
tingenter  inquam,  i.  e.  ita,  ut  salva  ipsa  rei  essentia  abesse  possit. 

Et  brevius  etiam  hacc  praedicabilium  divisio  probari  potest  hocce  modo  : 
Quidquid  de  aliqua  re  praedicatur,    ad    quaestiones  sequitur  quinque,    quas  de 

iis,  quae  in  re  insunt,  instituere  possumus.  Quaeri  autem  potest,  quid  sit  res 
complete,  et  respondetur  specie;  quid  sit  res  incomplete,  et  respondetur 
genere;  qualis  sit  res  essentialiter  (quale  quid),  et  respondetur  differentia; 
qualis  sit  res  necessario,  et  respondetur  proprio;  qualis  sit  res  contingenter, 
et  respondetur  accidente. 

Scholion  1.  Praedicatio  formalis  pro  ratione  quinque  praedicabilium 
distinguitur : 

{  essentialem  quiddi- / in  quid  incomplete:      Petrus  est  animal; 
essen—  \ 

}  tativam :  l  in  quid  complete :         Petrus  est  homo ; 

In\  I  essent.  qualitativam  :   in  quale  quid  :  Petrus  est  rationalis ; 

acciden-   fpropriam:  in  quale  necessario:      Petrus  est  risibilis ; 

talem:     \  contingentem:  in  quale  contingenter :  Petrus  est  senex. 

Scholion  2.  Ex  dictis  sequitur,  quinque  genera  notarum  distingui  posse: 
genericas ,  specificas,  differentiales ,  proprias  sive  necessarias,  contingentes  sive 
accidentales.  Quae  haud  raro  ad  classes  tres  revocantur:  essentiales,  neces- 
sarias,  accidentales ;  vel ,  ut  ex  recentioribus  aliqui  dicunt,  notas  essentiales 
constitutivas ,  notas  essentiales  consecutivas ,  notas  accidentales  sive  modos. 
Nota  essentialis  illa  est,  sine  qua  res  nec  esse  nec  concipi  potest,  qua- 
propter  etiam  constitutiva  vel  primaria  appellatur.  Necessaria  illa  est,  sine 
qua  res  esse  quidem  non  potest,  cuius  tamen  conceptus  non  requiritur,  ut  res 
ipsa  concipiatur;  quae  quum  ex  essentia  fluat,  etiam  attributum  dicitur.  Ac- 
cidentalis  illa  est,  quae  a  re,  illaesa  rei  natura,  abesse  potest. 

242.  Species,  genus,  differentia.  Genus  pars  speciei  esse 
dicitur.  Sicut  enim  in  toto  physico  vel  artificiali,  ita  etiam  in 
aliqua  specie  duae  partes  distingui  possunt,  quarum  una  ex  se  ad 
multas  species  indifferens  est,  altera  partem  illam  determinabilem 
ad  certam  speciem  determinat.  Neque  tamen  hae  duae  speciei 
partes  inter  se  realiter  differunt.  Grenus  enim  entitatem  totam  rei 
significat,  ut  ea  est  principium  proprietatum  et  operationum  com- 
muniorum;  et  differentia  eandem  totam  entitatem  rei  significat,  ut 
est  principium  proprietatum  et  operationum  specialium.  Ita  animal, 
in  quo  genere  homo  est,  totum  hominem  exprimit,  ut  est  prin- 
cipium  et  proprietatum  operationumque  sensitivarum,  quippe  quae 
etiam  in  animalibus  brutis  reperiantur.  Rationale  autem ,  quae 
differentia  est  hominis  specifica,  eundem  totum  hominem  significat, 
ut  est  principium  proprietatum  operationumque  rationalium.  Quam- 
obrem  Aquinas  dixit,  hominem  esse  ex  animali  et  rationali,  non 
tamquam  ex  duabus  rebus  tertiam  rem,  sed  tamquam  ex  duobus 
conceptibus  tertium  conceptum. 

Genus  igitur  respectu  speciei  simul  est  pars  atque  etiam  totum.  Qua- 
tenus  totam  rem  significat,  totum  dicitur ;  quatenus  rem  totam  partialiter 
tantum  exprimit,  dicitur  pars.  Genus  est  totum  ut  determinabile ;  differentia 
est  totum  ut  determinans ;  species  est  totum  ut  determinatum.  Recte  igitur  a 
S.  Thoma  dictum  est,    essentiam  speciei  et  essentiam  generis   differre  secundum 

signatum  (determinatum)  et  non-signatum  (non-determinatum  sive  determinabile). 
,,Haec,  inquit,  determinatio ,  quae  est  in  specie  respectu  generis,  non  est  per 
aliquid  in  essentia  speciei  existens,  quod  nullo  modo  in  essentia  generis  sit: 
immo  quidquid  est  in  specie,  est  etiam  in  genere  ut  non  determinatum.  Si 
enim  animal  non  esset  totum,  quod  est  bomo,  sed  pars  eius,  non  praedicaretur 
de  eo,  quum  nulla  pars  integralis  praedicetur  de  suo  toto."  !  Etsi  igitur  genus 
de  specie  praedicatur  incomplete  tantum  secundum  perfectionem,  quam  explicat 
exprimitque,  tamen  praedicatur  simpliciter  et  complete  secundum  id,  quod  signi- 
ficat.  Et  hanc  rem  indicare  volunt  philosopbi,  quum  dicunt,  in  specie  tamquam 
in  toto  metaphysico  contineri  genus  tamquam  partem  metaphysicam. 

Scliolion  1.  His  dictis  apertum  est,  quam  ob  rationem  genus 
nonnunquam  vocetur  materia  logica  et  differentia  forma  logica, 
forma  autem  vocetur  differentia  physica. 

Scholion  2.  Si  quis  quaerat,  genus  qua  ratione  species  suas 
differentiasve  contineat,  respondendum  est,  has  non  actu  in  genere 
contineri,  sed  potentia. 

Scholion  3.  Differeutia  est  nobilior  genere  sicut  determinans 
indeterminato,  et  proprium  communi,  non  autem  sicut  alia  et  alia 
natura.  Ita  species  animalium  irrationalium  inter  se  differunt  se- 
cundum  diversos  gradus  determinatos  naturae  sensitivae 2.  Et  fieri 
potest,  ut  differentia  a  nobis  exprimatur  per  negationem,  velut 
quum  bestiam  definio  animal  irrationale;  quod  semper  fit,  quum 
genus  dividimus  differentiis  oppositis,  quarum  altera  est  positiva, 
altera  negativa.  Yerum  negatio  nunquam  per  se  potest  esse  diffe- 
rentia  essentialis  ullius  entis.  Differentia  enim  ens  in  certa  qua- 
dam  ratione  entis  constituit,  et  genus,  quod  ex  se  vagum  est  et 
indifferens,  ad  certam  speciem  determinat;  ex  quo  manifestum  est, 
non-ens  esse  non  posse  differentiam 3.  Quum  omnis  negatio  fun- 
detur  in  aliqua  affirmatione  et  propter  aliquam  affirmationem  rei 
competat,  fit,  ut  eas  essentias,  quas  in  se  satis  perspectas  non 
habemus,  explicemus  per  negationem.  Id  igitur  positivum,  unde 
negatio  oritur,  proprie  est  differentia. 

Scholion  4.  Si  nominum  proprietatem  accurate  retinere  velimus, 
ibi  tantum  de  genere,  specie,  differentia  agi  potest,  ubi  genus 
ordinem  dicit  ad  speciem.  sive,  quod  idem  est,  ubi  genus  potentia 
differentiam  specificam  continet,  vel  ubi  speciem  sive  essentiam  per 
se  unam  significat.  Ita  species  est,  quum  hominem  animal  rationale 
definis;  non  autem  species  est,  quum  Aethiopem  liominem  nigrutn 
definis,  vel  philosophum  hominem  sapientiae  studiosum.   Sed  vi  vocum 


1  Opusc.  de  ente  et  essentia  c.  3. 

2  S.  Thom.,  Summ.  theol.  I.  q.  50  a.  6.  3  L.     c.  I.  q3.  a.  j. 

latiore  etiam  in  kuiusmodi  definitionibus ,  in  quibus  definitur  res, 
quae  est  „per  accidens  una",  generum  et  differentiarum  mentio 
fieri  solet. 

243.  Grenerum  specierumque  respectus  ut  melius  perspiciatur, 
observandum  est,  tum  in  genere,  tum  in  differentia,  tum  in  specie 
rationem  supremam,  intermediam,  proximam  distingui  posse. 

Genus  supremum  ita  est  genus,  ut  non  sit  species,  sive 
supra  quod  nullum  est  aliud  genus;  cuiusmodi  est  substantia,  quae 
supra  se  altius  genus  non  habet,  sed  solum  notionem  entis  et  re- 
liquorum  transcendentium,  quae  notiones,  ut  diximus,  analogae  sunt. 

Genus  subalternum  sive  intermedium  illud  est,  quod  ipsum 
est  altioris  generis  species,  cuiusmodi  est  vivens,  quod  supra  se 
habet  genus  substantiae,  infra  se  genera  animalis  et  plantae. 

Genus  infimum  illud  genus  subalternum  est,  quod  infra  se 
non  habet  aliud  genus,  sed  tantum  species,  cuiusmodi  est  animal 
respectu  hominis,  non  tamen  respectu  brutorum  animantium. 

Distinguunt  quoque  genus  remotum  et  proximum.  Remotum  est,  inter 
quod  et  speciem  aliud  genus  intercedit,  eo  modo,  quo  inter  genus  viventium  et 
speciem  hominum  intercedit  genus  animalium.  Proximum  illud  est,  inter 
quod  et  speciem  nullum  aliud  genus  interiacet. 

Similiter  species  suprema  ea  est,  quae  supremo  generi  im- 
mediate  succedit,  cuiusmodi  est  notio  corporis  et  spiritus. 

Species  subalterna  illa  est,  quae  ita  est  species  respectu 
superioris,  ut  sit  genus  inferiorum.  Itaque  species  subalterna  et 
genus  subalternum  non  differt  gradu,  sed  respectu  tantum;  idem 
enim  gradus,  qui  ad  inferiora  refertur  ut  genus,  ad  superius  se 
habet  ut  species. 

Species  infima  sive  ultima  et  specialissima  ea  est,  quae  infra 
se  nullam  aliam  speciem  habet,  sive  quae  ita  species  est,  ut  non 
sit  genus,  sive  quae  dividi  non  potest  in  alias  species,  sive  quae 
praedicatur  in  quid  de  multis  solo  numero  diversis.  Quae  sola 
apud  Peripateticos  in  numero  praedicabilium  habetur,  et  speciali 
ratione  „species  praedicabilis"  dicitur. 

Et  differentia  suprema  illa  est,  quae  supremo  generi  copu- 
lata  supremam  speciem  exhibet. 

Differentia  subalterna  ea  est,  quae  species  subalternas  con- 
stituit  sive  intermedias. 

Differentia  ultima  sive  infima,  quae  simpliciter  specifica 
dici  solet,  ea  est,  quae  speciem  ultimam  constituit,  quam  diximus 
simpliciter  vocari  „speciem". 

Scholion  1.  Illa,  quae  in  nullo  genere  conveniunt,  sed  sub  conceptu  entis 
tantum  continentur,  vocantur  primo  diversa  sive  toto  genere  diversa, 
velut  piscis  et  voluntas ,  vel  rotunditas  et  angelus.  Genere  differre  di- 
cuntur,  quae  eodem  genere  proximo  non  continentur,  velut  animalia,  plantae, 
mineralia  vel  Petrus  et  gladius.  Specie  differunt,  quae  sub  eodem  genere 
proximo  constituta,  discrepant  tamen  in  aliquo,  quod  essentiale  est,  ut  Tobias 
et  canis.  Differunt  solo  numero,  quae  individua  sunt  eiusdem  speciei,  ut 
Petrus  et  Paulus.  Differunt  entitative,  quae  saltem  sunt  partes  inter  se 
diversae  unius  individui  compositi ,  ut  est  pars  dextra  et  pars  sinistra 
unius  lineae. 

Scholion  2.  Contrahere  genus  vel  speciem  est  determinare  et  veluti 
applicare  genus  ad  aliquam  speciem  vel  speciem  ad  aliquod  individuum.  Ita 
hominem  dicunt  contrahere  genus  animalitatis ,  et  Petrum  contrahere  speciem 
humanitatis. 

Scholion  3.  Transitus  a  termino  communiore  ad  alium  minus  communem 
et  tandem  ad  individuum  descensus  terminorum  appellatur.  Ascensus 
autem  ille  dicitur  transitus ,  quo  ab  infima  ratione  individui  per  varios  gradus 
metaphysicos    sive   formalitates  ad  supremam  usque  rationem  entis  ascendimus. 

244.  Arbor    Porphyriana    appellatur    schema    quoddam,    quod 

Porphyrius  (n.  34)  de  generum  specierumque  rationibus  disserens, 
in  sua  Isagoge  exempli  gratia  proposuit  res  attendens,  quae  in 
genere  substantiae  sunt. 

Substantia 


corporea 

Corpus 

(incorporea) ; 

animatum 

Yivens 

(inanimatum) ; 

sensitivum 

Animal 

(insensitivum); 

rationale 

Homo 

(irrationale) ; 

individuus  A 

individuus  B. 

In  quo  schemate  „substantiau  genus  supremum  est,  quod  extensione  est 
amplissimum,  comprehensione  maxime  angustum.  Addita  nota  corporea  ad 
genus  corporis  contrahitur,  atque  ita  additis  identidem  differentiis  specificis  ad 
hominem  tandem  pervenitur.  Similes  series  in  categoriis  reliquis  constitui  pos- 
sunt.  Ita  Peripatetici  quantitatem  latissime  acceptam  diviserunt  in  continuam 
et  discretam ;  continuam  in  permanentem  et  successivam ;  permanentem  in  cor- 
pus,  superficiem,  lineam;  successivam  in  motum  et  tempus ;  discretam  in  nume- 
rum  parem  et  imparem.  Qualitatem  diviserunt  in  habitum  et  dispositionem, 
potentiam  et  imbecillitatem,  passionem  et  patibilem  qualitatem,  formam  et  figu- 
ram.  Relationis  categoriam  diviserunt  in  mutuam  et  non  mutuam ,  mutuam  in 
relationem  aequiparantiae ,  ut  est  similitudo ,  aequalitas ,  et  disquiparantiae ,  ut 
est  paternitas,  cui  respondet  filiatio.     Atque  ita  deinceps. 

§    3. 
De    terminis     nniversalibus     ex    intentione    prima. 

245.  Categoria  quid  sit.  Sicut  universalia,  quae  secundis  inten- 
tionibus  subsunt,  in  praedicabilia  dividuntur,  ita  ea,  quae  subsunt 
primi8  intentionibus,  in  certis  categoriis  collocantur.  Et  ab  Ari- 
stotele  quidem  ens  distributum  est  in  categorias  decem,  quae  a 
Boethio  yocata  sunt  praedicamenta.  Itaque  categoriae  sive  prae- 
dicamenta  nihil  aliud  sunt  nisi  quaedam  schemata  sive  classes  a  phi- 
losophis  institutae  ad  distinctiorem  rerum  cognitionem.  Defmitur 
categoria:  series  naturalis  generum,  specierum,  individuorum,  quae 
in  aliquo  supremo  genere  continentur.  Non  enim  confuse  et  pro- 
miscue,  sed  naturaliter  res  in  categoria  poni  debent,  ita  ut  supe- 
riora  loco  superiore  ponantur,  inferiora  inferiore.  Etsi  proxime 
termini  in  categoriis  haud  raro  ponuntur,  proprie  tamen  categoriae 
sunt  series  rerum,  non  terminorum.  Eo  igitur  praedicamenta 
a  praedicabilibus  difYerunt,  quod  praedicabilia  dicuntur  secundum 
ordinem,  quem  mens  nostra  in  rebus  ponit,  praedicamenta  autem 
res  sunt  secundum  illum  essendi  modum,  quo  sunt  obiective  menti 
contemplantis f. 

Categoriae  per  se  quidem  ad  metaphysicam  spectant,  sed  tamen 
etiam  a  logico  considerandae  sunt,  quum  sint  obiectiva  fundamenta, 
in  quibus  conceptus  universales  innituntur. 

246.  Categoriarum  numerus.  Proxime  duo  sunt  supremi  rerum 
ordines:  substantia  et  accidens.  Ens  enim  aut  ex  natura  sua 
est  activitatis  proprium  principium  ideoque  in  se  subsistit,  aut 
naturaliter  indiget  aliquo  subiecto ,  cui  adiacet  sive  inhaeret.  Id 
quod,  ut  sit,  non  indiget  aliquo  cui  inhaereat  subiecto,  substantia 
vocatur,  i.  e.  ens  per  se  stans.  Id  vero,  quod  naturaliter  indiget 
subiecto  inhaesionis,  est  accidens2. 


1  Ab  Aristotele  vocantur  Ta  yevrj  vel  toc  3y^(actxa  twv  xaTTjyoptcov  vel  tt)? 
xaTTjYOpta? ,  i.  e.  genera  praedicatorum  vel  praedicati,  vel  etiam  xaTrjyoptat  to5 
ovtos  vel  t(Bv  ovtojv.  Itaque  Aristoteles  non  quamlibet,  sed  eam  in  mente 
habet  orationem,  cuius  subiectum  sit:  tooto  t6  ov  vel  to  7rpoxeiluevov  vel  to  ix- 
xetuevov  (cfr.  1.  1  topic.  c.  5,  102  a,  34;  1.1  topic.  c.  9,  103  b,  30),  et  prae- 
dicatum  sit  to  6v  vi  huius  vocis  latissime  accepta,  quod  igitur  esse  possit  aut 
oucjta  aut  ttocov,  aut  TiotoVaut  quidpiam  eiusmodi,  quod  in  alia  ex  decem  cate- 
goriis  sit  ponendum. 

2  Haec  distinctio  inter  substantiam  et  tcz  CfDjxPejiJTpidTa  passim  ab  Aristotele 
est  posita.  Qui  aliquoties  etiam  distinxit  tria:  ovntac,  iraftr),  tcooc  ti  (1.  14  me- 
taph.  c.  2,  1098  b,  23). 

Pesch,    Logica.    I.  .  19 


290  Liber  II.    Dialectica.     Cap.  I.    De  terminis. 

Scholion  1.  Hi  duo  ordines  ad  genus  superius  reduci  non  possunt.  Omnia 
quidem  sub  latissimo  conceptu  entis  continentur,  sed  notio  entis  generica  non 
est.  Nam  „omne  genus  habet  differentias ,  quae  sunt  extra  essentiam  ipsius 
generis :  nulla  autem  differentia  potest  inveniri  extra  ens;  quia  non-ens  non 
potest  esse  differentia"  *. 

Scholion  2.  Quum  accidens  etiam  inter  praedicabilia  numeratum  sit,  di- 
stinctio,  quae  est  inter  accidens,  quod  praedicamento  substantiae  opponitur,  et 
accidens  praedicabile,  accurate  retinenda  est.  Accidens  praedicabile  rem  dicit, 
quae  ab  aliquo  abesse  vel  in  eo  inesse  potest,  salva  eius  essentia,  ut  est  in 
homine  hdbere  album  colorem  cutis,  pileum,  simum  nasum,  calceos.  In  accidente 
praedicamentali  modus  attenditur,  quo  ens,  ut  inhaerendo  insit  rei  alteri, 
a  natura  sua  ordinatum  est ;  eiusmodi  accidentia  sunt  in  homine  intellectus, 
sensus,  intellectio,  sensatio.  Quam  diversitatem  S.  Thomas  tetigit,  quum  diceret: 
„Si  accidens  accipiatur,  secundum  quod  dividitur  contra  substantiam,  sic  nihil 
potest  esse  medium  inter  substantiam  et  accidens,  quia  dividuntur  secundum 
affirmationem  et  negationem,  scilicet  secundum  „esse  in  subiecto"  et  „non  esse  in 
subiecto".  .  .  .  Si  vero  accipiatur  accidens,  secundum  quod  ponitur  unum  quin- 
que  universalium ,  sic  aliquid  est  medium  inter  substantiam  et  accidens ;  quia 
ad  substantiam  pertinet,  quidquid  est  essentiale  rei;  non  autem  quidquid  est 
extra  essentiam,  potest  sic  dici  accidens,  sed  solum  id,  quod  non  causatur  ex 
principiis  essentialibus  speciei.  Proprium  enim  non  est  de  essentia  rei,  sed  ex 
principiis  essentialibus  speciei  causatur;  unde  medium  est  inter  essentiam  et 
accidens."  2 

Sed  contemplanti  rerum  naturas  et  accidentia  a  substantia 
distinguenti  simul  ingens  accidentium  varietas  in  oculos  incurrit. 
Quo  factum  est,  ut  utilitatis  gratia  ens  non  in  duas,  sed  in  plures 
categorias  actutum  divisum  sit.  Aristoteles  illas  decem  posuerat, 
quas  nominavimus  supra3. 

Eas  iuvandae  memoriae  gratia  veteres  his  versiculis  ex- 
presserunt: 


1  S.  Thom.,  Summ.  theol.  I.  q.  3  a.  5. 

2  Summ.  theol.  I.  q.  77  a.  1  ad  5. 

3  Tuiv  xaxd  fj.rj8efj.iav  a-ju-Xoxrjv  Xeyotj.evu)v  exaaxov  r\~o\.  0'!>atav  arjijiaivet  rt 
rroaov  -q  Ttotov  •/)  rcpds  Tt  /}  ttoO  rt  Tcote  r)  xeia&at  r)  eyetv  rt  Ttotetv  rt  7tdayeiv.  "Eori 
8e  ofrata  [j.ev  d)?  tuttu)  etaetv  otbv  d'v&pu)-o;,  i~~o;  •  rcoaov  8e  otbv  StTtTjyj,  -pi~r~/-y 
tcoiov  8e  ofov  Xeoxbv,  7patj.tj.aTtxbv  •  rrpd;  ti  oe  otov  SiicXdaiov,  rjjxtau ,  jj.eT£ov  ■  ttou  8e 
otov  Iv  Auxeiip,  e\  dyopa  •  zoxe  Se  otov  lyftis,  idpuatv  •  xetaftat  8e  olov  dvdxettat, 
xaOrjTai  •  eyetv  oe  olov  UTtoS^oeTai,  toTtXtaxai  •  Ttotetv  8e  olov  Tetavet,  xatei  •  Ttdayetv  8e 
olov  T^fAVSxat,  xate-at.  (Categ.  c.  4,  1  b,  25.)  Cfr.  1.  1  top.  c.  9,  103  b,  20,  quo 
loco  categoria  prima  ~i  l&tt  vocatur;  aliis  locis  xetaDai  et  eyeiv  omissa  sunt; 
cfr.  1.  1  anal.  post.  c.  22  1.  5  physic.  c.  1 ;  1.  5  metaph.  c.  7.  Alio  loco  (1.  13 
met.  c.  2,  1089  b,  20)  tres  tantum  categoriae  indicari  videntur:  ouatai,  ~ddrr 
ttgo;  ti.  Nihilominus  ex  consueto  dicendi  modo ,  qui  est  apud  Stagiritam,  luc- 
culenter  apparet,  eum  in  mente  habuisse,  ut  certus  categoriarum  numerus  sta- 
tueretur. 

Arbor  sex         servos         ardore         refrigerat         ustos. 

substantia     quantitas       relatio  qualitas  actio  passio. 

Ruri  cras  stabo,  sed  tunicatus  ero. 

ubi  quando  situs  habitus. 

His  igitur  ad  decem  interrogationes  respondetur,  quae  de  sub- 
stantia  singulari,  praecipue  vero  de  liomine,  poni  possunt:  quid 
sit,  quantus,  qualis,  cuius,  quid  agat,  quid  recipiat,  ubi  sit,  quando, 
quomodo  sit,  in  loco,  quas  alias  substantias  gerat  ad  utilitatem 
suam,  i,  e.  quarum  gestatio  ut  gestatio  ad  ipsius  utilitatem  ex 
se  destinata  sit. 

247.  Exponuntur  categoriae  singulae.  Substantia  sive  ens  per 
se  (in  se),  quod  non  inliaereat  alteri,  in  natura  non  reperitur,  nisi 
singularis  et  individua,  a  qua  universalis  notio  substantiae  virtute 
mentis  abstrahentis  comparatur.  Quoniam  igitur  substantia  indi- 
vidua  ante  omnia  reliqua  adest,  est  subiectum  primum  omnis 
attributionis ,  ipsa  autem  de  re  nulla  proprie  praedicari  potest 
(irptt)t7j  ooat/x).  Substantia  specifica,  quae  de  substantia  prima  potest 
praedicari,  vocatur  substantia  secunda  (osoxspa  ouaia).  Quo  loco 
observandum  est,  quum  dico :  Petrus  est  homo,  substantiam  primam 
non  esse  subiectum  inhaesionis  sive  physicum,  sed  subiectum 
attributionis,  sive  logicum.  Homo  enim  Petro  non  inhaeret 
ut  accidens,  sed  de  eo  effertur  ut  praedicatum. 

In  substantiis  naturalibus  distinguit  Aristoteles  materiam  (u7coxei(j.evov 
vel  u^v),  formam  sive  qualitatem  substantialem  (eloo;  vel  p.opcp-^v ,  vel  to  xi  rjv 
elvai  vel  T7]v  xocxd  Xo'yov  oosiav)  et  totum  ut  rem  tertiam  ex  materia  et  forma 
compositam  (to  aovoAov  vel  to  Iy,  tootujv  d{j.cpotv). 

Quantitas  est  accidens  ratione  materiae,  cuius  effectus  ap- 
paret  in  speciali  illa  extensione,  qua  subiectum  secundum  leges 
continuitatis  mathematicae  extenditur  impenetrabiliter.  Quodsi 
ex  divisione  quantitatis  continuae  nascitur  multitudo,  quantitas 
discreta  est. 

Qualitas  est  accidens  ratione  formae,  qua  substantia  deter- 
minatur,  disponitur  vel  in  seipsa  vel  quoad  operationem.  Ab  Ari- 
stotele  qualitas  divisa  est  in  quattuor  species  easque  bimembres: 
formam  et  figuram,  potentiam  et  impotentiam,  habitum  et  dispo- 
sitionem,  passionem  et  patibilem  qualitatem. 

Relatio  est  ordo  sive  habitudo  unius  ad  aliud,  ut  paternitas, 
aeqiialitas,  dominium. 

Actio  est  accidens,  quo  effectus  aliquis  constituitur  actu  de- 
pendens  a  subiecto  ut  a  causa  efficiente. 

19* 

Passio  est  accidens,  quo  subiectum  constituitur  actu  recipiens 
effectum  aliquem  ab  aliqua  causa  efficiente. 

Ubi  est  accidens,  quo  subiectum  in  certo  loco  praesens  for- 
maliter  sistitur. 

Quando  est  accidens,  quo  subiectum  in  certo  tempore  for- 
maliter  constituitur. 

Situs  est  accidens  disponens  partes  subiecti  secundum  earum 
positionem  in  loco. 

Habitus  est  denominatio  quaedam  deducta  ex  indumentis 
seu  tegumentis  corporis. 

248.  Factae  distributionis  ratio.  Non  est  dubium,  quin  pro 
arbitrio  quisque  ad  plures  paucioresve  ordines  varias  res  revocare 
possit.  Yerum  sicut  is,  qui  annum  in  pauciores  pluresve  menses, 
hebdomades  dividere  vellet,  quam  vetus  fert  consuetudo,  sane  re- 
prehendendus  esset ,  ita  non  sine  vituperatione  quis  a  denario 
numero  categoriarum  recederet,  qui  a  multis  saeculis  apud  philo- 
sophos  plurimos  in  usu  est.  Quum  enim  pro  omni  vitae  genere 
praecipiendum  sit,  „non  esse  mutanda  solemnia  in  practicis",  prae- 
cipue  in  rebus  philosophicis  urgendum  est,  ne  unusquisque  tradita 
pervertat  et  novitate  creet  perturbationem.  Accedit,  quod  non 
sine  ratione  categoriae  ab  Aristotele  constitutae  sunt. 

Omne  enim  ens  aut  in  se  subsistit  aut  accidit  alteri;  ergo  aut 
substantia  est  aut  accidens.  Accidens  autem  eam  rem,  cui  ad- 
iacet,  aut  absolute  in  se  determinat  aut  cum  respectu  ad  aliud. 
Si  prius,  aut  materiam  sequitur,  et  est  quantitas;  aut  formam, 
et  est  qualitas.  Si  posterius,  aut  solo  respectu  ad  terminum 
constituitur,  et  est  relatio;  aut  praeter  merum  respectum  involvit 
peculiarem  rationem.  Quod  si  ita  est,  aut  respicit  aliquid  ut  suum 
principium,  aut  ut  suam  mensuram,  aut  ut  ambiens  utile  vel  eius 
generis  aliud  quidpiam.  Si  principium  respiciat,  aut  passivum 
attendit,  et  est  actio;  aut  activum,  et  est  passio.  Si  mensuram 
respicit,  aut  indicat  id ,  quo  res  est  certo  tempore,  et  dicirur 
quando;  aut  indicat  id ,  quo  res  est  potius  hic  in  spatio  quam 
alibi,  et  vocatur  ubi;  aut  indicat  ordinem  partium  certo  modo  in 
loco  dispositarum,  et  est  situs.  Si  refertur  ad  rem,  quae  adiacet 
extrinsecus  ut  utilis,  est  habitus. 

249.  Quaenam  in  categoriis  collocentur.  Ens,  ut  ens  est,  in 
nulla  categoria  poni  posse  diximus,  sed  illud  omnes  categorias 
transcendere.  Quare  ea  omnia,  quae  cum  ente  aliquo  modo  con- 
vertuntur,    „transcendentalia",    ea   vero,    quae    categoriarum 

limitibus  continentur ,  „categorica"  vel  „praedicamentalia" 
vocantur.  Ita  quantitatem  discretam  vel  numerum  distinguunt  tran- 
scendentalem  et  praedicamentalem;  transcendentalis  ex  collectis 
quibuslibet  singularibus ,  quorum  unum  non  est  alterum,  oritur, 
praedicamentalis  solus  ille  numerus  est,  qui  colligit  multa,  quae 
considerantur  ut  miilta  ex  divisione  quantitatis  continuae.  Simi- 
liter  relationem  transcendentalem  et  categoricam  distinguunt. 

Tribus  modis  aliquid  in  categoria  poni  potest:  directe,  in- 
directe,  reductive.  „Directe"  genera,  species,  individua  in  categoriis 
locum  habent;  quapropter  haec  sola  entia  categorica  vel  praedica- 
mentalia  vocari  soleut.  „Indirecte"  sive  „a  latere"  differentiae 
ad  categorias  pertinent,  quae  generibus  adiacent  potius  quam  sub- 
iacent.  „Reductive"  ad  categorias  trahuntur,  quaecunque  cum 
ente  praedicamentali  aliquam  affinitatem  habent.  Ita  anima,  quae 
est  viventis  pars,  ad  categoriam  pertinet,  in  qua  vivens  est;  ob- 
iectum  formale  ad  categoriam,  in  qua  s.unt  actiones,  habitus,  po- 
tentiae ;  punctum  ad  quantitatem  continuam,  unitas  ad  quantitatem 
discretam,  privatio  (v.  g.  ignorantia)  ad  categoriam  formae  (scientiae), 
qua  privat1. 

Ut  aliquid  proprie  et  directe  in  categoria  ponatur,  requiritur 
lo,  ut  sit  ens,  i.  e.  per  se  cognoscibile ;  2o?  ut  sit  positivum  et 
reale;  excluduntur  igitur  negationes,  privationes,  reliqua  entia 
rationis,  quae  non  sunt  entia,  nisi  obiective  in  mente  cogitantis. 
Eequiritur  3o,  ut  sit  ens  per  se;  excluduntur  igitur  entia  per 
accidens,  quae  sunt  natiirae  multiplicis  multaque  confundunt.  Re- 
quiritur  4o,  ut  sit  ens  incomplexum,  5o,  ut  sit  ens  synonymum 
sive  univocum  (sive  univocans,  sive  univocatum,  ut  est  individuum). 
Requiritur  denique  60,  ut  sit  ens  completum;  ita  etiam  „genus" 
in  categoria  ponitur,  non  ut  est  pars  in  „specie"  contenta,  sed  ut 
est  totum  sub  se  continens  species  multas. 

Conditiones,  quas  indicavimus,  hocce  versiculo  exprimuntur: 
Ens,  Verum,  Per  se,  Incomplexum  Synonymumque 
Completumque  capit  Schema  Categoriae. 

SECTIO    QUINTA. 
De  terminorum  usu  et  affectionibus. 

250.       Quae  sit  hums  tractationis  ratio.    Quum  terminus  omnis 
ultimo  ad  significandum  obiectum  dirigatur,  significandi  autem  vis, 


1  S.  Thom.,  Summ.  theol.  I.  q.  3  a.  5. 

quae  terminis  inest,  multiplex  sit  et  admoclum  varia,  sequitur,  ut 
affectiones  quaedam  terminorum  describendae  sint  sive  proprietates 
vel  modi,  quibus  vis  termini  in  ordine  ad  enuntiationem  et  syl- 
logismum  subest.  Ita  fiet,  ut  multo  facilius  terminis  recte  uti 
eorumque  sententiam  bene  interpretari  possimus.  Quam  rem  ne- 
gligere  non  licet.  Quemadmodum  enim,  ut  recte  observatum  est, 
is,  qui  numerorum,  quibus  utitur,  vim  ignorat,  facile  circumvenitur, 
ita,  qui  nescit  ea,  quae  significationem  verborum  mutant,  augent, 
restringunt,  decipiatur  necesse  est  in  multis  vel  saltem  haereat. 

Et  haec  nostra  declaratio  proxime  terminum  oralem  spectat  neque  tamen 
a  termino  mentali  recte  interpretando  aliena  est. 

Numerari  solent  affectiones  octo  :  suppositio,  appellatio,  status,  ampliatio, 
restrictio,  diminutio,  alienatio,  remotio.  Inter  quas  praecipua  est,  quae  dicitur 
suppositio,  de  qua  diligentius  agendum,  deinde  pauca  de  reliquis  *. 

§    1- 

De    terminorum    suppositione 

251.  Suppositio  quid  sit  et  quotuplex.  Supponere  pro  aliquo 
idem  est  atque  loco  alicuius  usurpari.  Suppositio  termini  est  usur- 
patio  termini  pro  re,  quam  significat.  Quum  enim ,  ut  dicit  Ari- 
stoteles,  res  ipsas  inter  disputandum  afferre  non  liceat,  loco  rerum 
terminos  adhibemus,  sicut  supputatores  utuntur  calculis  loco  pe- 
cuniarum.  Paulo  igitur  differt  suppositio  a  significatione  termi- 
norum;  significatio  indicat,  quae  res  aliquo  termino  significetur; 
suppositio  autem ,  qua  ratione  res  aliquo  termino  significata  in 
propositione  vel  syllogismo  explicanda  sit  vel  intelligenda2.  Sicut 
subiectum  logici  dicunt  „supponerett,    ita  praedicatum  „verificariu. 


1  Tolet.,  Introd.  in  dialecticam  Aristotelis  1.  2  c.  1  sqq. ;  De  Benedictis, 
Log.  1.  1  q.  2;  Fonseca,  Instit.  dial.  1.  8  c.  19  sqq. ;  Guerinois,  Clypeus  pbiloph. 
Thomist.  tom.  1  part.  1. 

2  „In  quolibet  nomine  est  duo  considerare :  scilicct  id ,  a  quo  imponitur 
nomen,  quod  dicitur  qualitas  nominis,  et  id,  cui  imponitur,  quod  dicitur  sub- 
stantia  nominis.  Et  nomen,  proprie  loquendo ,  dicitur  significare  formam  sive 
qualitatem,  a  qua  imponitur  nomen;  dicitur  vero  supponere  pro  eo ,  cui  im- 
ponitur."  (S.  Thom.  ,  3  dist.  6  q.  1  a.  3.)  Interdum  quoque  inter  „supponiu 
distinguunt  philosophi  et  „copulari'\  Qua  de  re  Aquinas:  „Sciendum,  inquit, 
quod  propria  ratio  nominis  est ,  quam  significat  nomen.  Id  autem ,  cui  attri- 
buitur  nomen,  si  sit  recte  sumptum  sub  re  significata  per  nomen,  sicut  deter- 
minatum  sub  indeterminato ,  dicitur  supponi  per  nomen ;  si  autem  non  sit 
recte  sumptum  sub  re  nominis ,  dicitur  copulari  per  nomen ,  sicut  hoc  nomen 
„animalu  significat  substantiam  animatam  sensibilem;  et  album  significat  colo- 
rem  disgregativum  visus;    homo  vero  recte  sumitur  sub  ratione  animalis,    sicut 

Dividitur  suppositio  lo  in  materialem  et  formalem.  Materi- 
alis  est,  qua  terminus  loco  sui  ipsius  ponitur ,  velut :  Amor  est 
nomen  substantivum;  philosophia  est  vox  Graeca;  homo  habet  duas 
tantum  syllabas.  Formalis  est,  qua  terminus  loco  rei  significatae 
adhibetur,  velut:  Charitas  est  virtus  praecipua ;  philosophia  est  scientia 
necessaria;  homo  habet  duos  tantum  pedes.  Unde  patet,  solam  sup- 
positionem  formalem  esse  suppositionem   stricte  dictam. 

Ex  his  resolves :  Homo  habet  duas  syllabas.  Aristoteles  est  homo.  Ari- 
stoteles  habet  duas  syllabas.  Vel :  Quod  dicis,  transit  per  os  tuum.  Domum  dicis. 
Domus  ergo  transit  per  os  tuum. 

2<>  Formalis  suppositio  alia  est  propria,  impropria  alia.  Sup- 
positione  propria  adhibemus  terminum  pro  ea  re ,  quam  per  se 
homines  eo  nomine  significant  (pro  suo  proprie  significato),  velut 
quum  quis  dicit:  Nero  fuit  imperator ;  leo  est  animal.  Suppositione 
impropria  adhibetur  terminus  pro  ea  re,  quam  per  accidens 
propter  aliquam  cum  re  proprie  significata  similitudinem  illo  ter- 
mino  appellare  solent  (pro  suo  metaphorice  significato),  cuiusmodi 
sunt  propositiones:  Iste  est  alter  Nero;  Christus  est  leo  detribu  Iuda. 

Ex  quo  resolves :  Vulpes  furantur  gallinas.  Herodes  erat  vulpes.  Herodes 
ergo  furatus  est  gallinas. 

3<>  Praeterea  suppositio  formalis  subdividitur  in  intentioualem 
sive  logicam  et  in  physicam  sive  realem.  Suppositione  intentionali 
usurpatur  terminus,  qui  pro  re  significata  ponitur  secundum  exi- 
stendi  modum,  quem  habet  in  intellectu  cognoscente,  sive  ut  sub- 
est  intentioni  secundae;  velut  si  quis  dicit:  Animal  est  genus;  color 
estaccidens;  Socrates  est  individuum  aliquod.  Suppositione  physica 
adhibetur  terminus,  quum  rem  significatam  indicat  secundum  exi- 
stendi  modum,  quem  habet  extra  intellectum  cognoscentem,  sive 
ut  subest  intentioni  primae;  velut  si  quis  dicit:  Animal  est  ferox; 
color  viridis  est  gratus  oculis;  Socrates  philosophus  suo  tempore  erat 
celeberrimus. 

4o  Huic  distinctioni  finitima  est  alia,  qua  distinguunt  suppo- 
sitionem  simplicem  et  compositam;  compositam  multi  realem  nomi- 
nant.  Quum  enim  termini  duas  significationes  habeant,  alteram 
immediatam,  alteram mediatam,  suppositio  est  simplex,  si  accipitur 
terminus  pro  re  immediate  significata;  realis  autem  sive  compo- 
sita,  si  terminus  accipitur  pro  significatione  utraque  simul.   Ita  homo 


determinatum   sub    indeterminato.      Est    enim    homo    substantia  animata   sensi- 

bilis  tali  anima  scilicet  rationali;  sub  albo  vero,  quod  est  extra  essentiam  eius, 

non  directe  sumitur.     Unde  homo  supponitur  nomine    animalis ,  copulatur  vero 
nomine  albi."     (Quaest.  disput.  q.  9  de  pot.  a.  4.) 

immediate  naturam  sive  speciem  significat,  mediate  singulos  homines. 
Contra  Socrates  immediate  hominem  singularem  significat,  et  me- 
diate  naturam  humanam1.  Ex  quo  resolves  sophisma:  Homo  est 
species.     Atqui  Petrus  est  homo.     Ergo  Petrus  est  species. 

5o  Praeterea  suppositio  alia  est  singularis,  alia  communis. 
Suppositione  singulari  adhibentur  termini  singulares,  qui  indivi- 
duum  aliquod  determinatum  significant,  ut  est  Aristoteles,  Aekeae 
filius;  kic  liber.  Suppositione  communi  usurpantur  termini  com- 
munes,  id  quod  duplici  modo  fieri  potest:  a)  pro  suo  significato 
immediato,  i.  e.  pro  natura,  quae  in  multis  individuis  abstractione 
mentis  accipitur  una,  quae  vocatur  suppositio  absoluta,  quia  est 
acceptio  termini,  secundum  quod  significat  naturam  absolute  con- 
sideratam;  b)  pro  suis  significatis  mediatis,  i.  e.  pro  individuis  in 
extensione  termini  illius  communis  comprehensis ,  quae  vocatur 
suppositio  personalis.  Suppositio  igitur  personalis  est  acceptio 
termini  communis  pro  suis  inferioribus 2.  Si  dicis:  Homo  est  animal, 
habes  suppositionem  absolutam;  si  dicis:  omnis  homo  ,  vel:  aliquis 
homo  est  animal,  habes  suppositionem  personalem.  Si  absolute 
dicis :  Homo  est  musicus ,  falsum  dicis;  quamquam  suppositione 
personali  verum  quis  dicit,  aliquos  homines  esse  musicos. 

Suppositio  personalis  iterum  pro  diversa  termini  communis  extensione 
varia  distinguitur.  Sicut  enim  extensionem  termini  communis  vel  ex  toto  vel 
ex  parte  considerare  possumus ,  ita  terminus  communis  tum  pro  tota  sua  ex- 
tensione ,  tum  pro  parte  solum  supponi  potest.  Sed  antequam  diversas  illas 
supponendi  rationes  explicemus,  nonnulla  de  descensu,  quem  dicunt,  a  termino 
communi  ad  individua  praenotanda  sunt. 

252.  Descensus  quotuplex  sit.  Descensus  efficitur  successiva 
substitutione  inferiorum,  quae  termini  communis  extensione  com- 
prehenduntur,  in  locum  termini  communis  secuadum  orationis  con- 
textum.  Et  quadruplex  eius  generis  descensus  distinguitur :  copula- 
tivus,  copulatus,  disiunctivus,  disiunctus. 

Copulativus  descensus  habetur,  quum  pro  singulis  individuis 
termino  universali  substitutis  et  inter  se  coniunctis  oratio  exponens 
multiplicanda  est;  in  quo  genere  est  propositio:  Omnis  homo  mor- 
talis  est,  quae  explicatur:  Homo  A  est  mortalis  et  homo  B  .  .  .  et 
homo  X  est  mortalis. 

Copulatus  descensus  est,  quum  omnia  et  singula  individua 
termino  communi  substituta  coniunguntur,  neque  tamen  oratio  ex- 


1  S.  Tiiom.,  Summ.  theol.  I.  q.  39  a.  4. 

2  S.  Tiiom.,  Opusc.  de  ente  et  essentia  c.  3. 

ponens  ipsa  pro  individuorum  numero  multiplicatur ;  cuius  de- 
scensus  exemplum  est  Neronis  crudele  illud:  Utinam  omnes  cives 
haberent  unum  caput!  i.  e.  utinam  civis  A  et  civis  B  .  .  .  et  civis  X 
omnes  simul  unum  tantum  caput  haberent! 

Disiunctivus  est  descensus,  in  quo  singula  membra  dis- 
iunctione  aliqua  inter  se  nectuntur,  ita  ut  pro  numero  individuorum 
substitutorum  oratio  multiplicetur;  cuiusmodi  est  propositio:  AUquis 
philosophus  Graecus  syllogismum  invenit,  quae  explicatur  disiunctive : 
Aut  Pythagoras  syllogismum  invenit,  aut  Plato  .  .  .  aut  Aristoteles 
syllogismum  invenit.  Qui  descensus  etiam  determinatus  dicitur, 
quia  propositio,  etsi  de  singulis  individuis  indeterminate  enuntiatur, 
in  uno  tantum  prae  aliis  determinate  verificatur. 

Disiunctus  denique  est  descensus,  in  quo  singula  membra 
disiunctione  quidem  -  aliqua  inter  se  coniunguntur ,  neque  tamen 
oratio  ipsa  multiplicanda  est;  cuiusmodi  est  propositio :  Aliquis 
cibus  ad  vitam  sustentandam  necessarius  est;  quae  disiuncte  ex- 
ponitur:  Yel  cibus  A,  vel  cibus  B,  .  .  .  vel  cibus  X  ad  vitam 
sustentandam  est  necessarius.  Qui  descensus  etiam  confusus 
dicitur,  quia  propositio  ita  indeterminate  de  singulis  individuis 
valet,  ut  in  nullo  prae  ceteris  determinate  verificetur. 

Sclwlion  1.  Facile  intelligitur ,  a)  quae  modo  dicta  sint  de  descensu  a 
specie  ad  individua,  eodcm  modo  de  descensu  a  genere  ad  species  esse  con- 
stituenda ;  b)  individua,  ad  quae  descendatur,  esse  posse  tum  actu  existentia, 
tum  mere  possibilia  pro  diversa  orationis  significatione ;  c)  descensum  ad  indi- 
vidua  ex  natura  rei  non  habere  locum  in  suppositione  materiali,  logica,  sin- 
gulari;  neque  in  ea  suppositione,  quam  absolutam  vocant,  quae  descensum 
tantum  a  genere  ad  species  admittat,  quum  ad  individua  non  pertingat. 

Scholion  2.  Descensui  respondet  ascensus,  qui  fit  substitutione  termini 
communis  in  locum  inferiorum ;  est  igitur  ab  individuis  ad  terminum  com- 
munem.  Ascensus  eodem  modo  distinguitur ,  quo  descensus;  sunt  enim  cor- 
relata;  unde  non  est  opus,  de  ascensu  separatim  dicere,  praesertim  quum  haec 
res  nullius  sit  utilitatis. 

253.  Partitiones  suppositionis  personalis.  Terminus  communis, 
qui  personaliter  supponitur,  aut  pro  tota  sua  extensione  aut  pro 
parte  tantum  supponi  potest;  si  pro  tota,  vocatur  suppositio  uni- 
versalis,  et  est  aut  distributiva  aut  collectiva;  si  pro  parte,  vocatur 
particularis,  et  est  aut  disiunctiva  aut  disiuncta. 

Distributiva  est,  quum  terminus  communis  supponit  pro 
omnibus  et  singulis  significatis  suis  sive  pro  suis  inferioribus 
enumerandis  descensu  copulativo.  Distinguitur  autem  suppositio 
distributiva  in  completam  et  incompletam.  Est  completa,  quum 
est  „pro  siugulis  generum",  i.  e.  quum  explicatur  descensu  copula- 

tivo  enumerante  omnia  individua  termino  communi  subiecta, 
velut  quum  quis  dicit:  Virtus  est  laudabilis,  vitium  est  turpe.  Est 
incompleta,  quum  est  „pro  generibus  singulorum",  i.  e.  quum 
exponitur  descensu  copulativo  enumerante  omnes  tantum  species 
termino  communi  generico  subiectas,  velut  quum  quis  dicit,  logicam 
describere  omnes  mentis  operationes ,  vel  omne  animal  fuisse  in  arca 
Noe,  vel  omnem  in  homine  contineri  vitam. 

Utraque  haec  suppositio  distributiva  potest  esse  aut  sine  exceptione 
aut  cum  exceptione,  prout  in  exponendo  descensu  intelligitur,  exceptionem  ali- 
quam,  propter  probatam  rationem,  admittendam  esse  aut  non  admittendam  esse. 
Ita  quum  quis  omnia  animalia  dicit  fuisse  in  arca  Noe,  excipienda  esse  aqua- 
tilia  per  se  satis  intelligitur.  Suppositio  distributiva ,  in  qua  est  exceptio, 
dicitur  accommodata. 

Collectiva  est  suppositio,  quum  terminus  communis  ponitur 
pro  omnibus  suis  significatis  simul  sumptis,  sive  pro  suis  inferi- 
oribus  enumerandis  descensu  copulato ,  velut  quum  dico :  Omnes 
partes  aequant  totum;  multi  milites  sunt  exercitus. 

Suppositio  disiunctiva  sive  determinata  est  acceptio  termini 
communis  pro  suis  inferioribus  enumerandis  descensu  disiunctivo 
sive  pro  uno  ex  inferioribus,  quae  ita  indeterminate  inter  se  con- 
iunguntur,  ut  de  uno  aliquo  seorsum  accepto  determinate  pro- 
positio  verificari  possit;  velut  in  his  propositionibus:  Summa  in 
omni  civitate  auctoritas  in  aliqua  semper  persona  residet ;  aliquis 
philosophus  syllogismi  formam  invenit. 

Suppositio  disiuncta  sive  vaga  vel  confusa  est  acceptio 
termini  communis  pro  suis  inferioribus  enumerandis  descensu  dis- 
iuncto  sive  pro  uno  ex  inferioribus,  quae  ita  indeterminate  inter 
se  coniunguntur ,  ut  de  nullo  seorsum  accepto  determinate  pro- 
positio  verificari  debeat ;  hoc  modo  dicimus :  Ad  videndum  ali- 
quo  oculo  opus  est;  requiritur  navis  ad  mare  traiiciendum ;  quaero 
equum. 

254.  Regulae  quaedam  ad  subiecti  et  praedicati  suppositionem 
discernendam.  Suppositio  terminorum  varia  esse  potest  aut  ex 
ipsa  propositionum  natura,  aut  propter  terminos  syncategorematicos 
sive  signa,  quibus  termini  explicite  affecti  sunt.  Cuius  generis 
signa  alia  universalia  sunt,  ut  „omnisu,  „quivisu,  „nemoli,  „mdlusu  ; 
alia  particularia,  ut  „aliquisu,  „nonn\dliu. 

Quibus  dictis  regulas  ponimus,  quae  a  veteribus  ad  digno- 
scendas  suppositiones  tradebantur.  Et  de  s  u  b  i  e  c  t  o  quidem 
regula  universalis  est:  Subiectum  supponit  secundum  exigentiam 
praedicati.     Ex  qua  hae  fluunt  regulae  particulares : 

lo  Subiectum  affectum  signo  universali  „omnis"  supponit  aut 
distributive  aut  collective,  prout  praedicatum  aut  de  singulis  se- 
orsum  acceptis  dici  potest,  aut  nonnisi  de  omnibus  simul  acceptis. 
Itaque  in  propositionibus :  Omnis  homo  est  liber ;  omnes  hi  milites 
in  gerendis  armis  bene  instructi  sunty  subiectum  supponitur  distribu- 
tive;  collective  autem  in  his:  Omnes  homines  sunt  genus  humanum; 
omnes  hi  milites  sunt  exercitus. 

2o  Subiectum  affectum  signo  universali  negativo  ex  natura 
huius  signi  semper  distributive  supponit. 

3o  Subiectum,  cui  praefixum  est  signum  particulare  „aliquis", 
aut  disiunctive  supponit,  aut  disiuncte.  Supponit  disiunctive, 
si  praedicatum  subiecto  conveniat,  quod  determinari  assignarique 
possit,  sive  propositio  est  negativa,  sive  positiva.  Si  autem  prae- 
dicatum  conveniat  subiecto,  quod  non  determinate  assignari  possit, 
supponit  disiuncte.  Prius  fit ,  quum  in  propositione  aliquod 
exercitium  physicum  actuale  absolute  affirmatur;  posterius,  quum 
affirmatur  aliqua  necessitas,  indigentia,  similia,  ita  ut  necessitati, 
indigentiae,  aliis  omnino  satisfieri  possit  ab  unoquoque  ex  individuis 
sub  termino  communi  contentis  et  seorsum  accepto.  Itaque  in  pro- 
positionibus:  Aliqua  fides  ad  salutem  est  necessaria;  aliquis  proxime 
erit  moriturus,  subiectum  disiunctive  supponit;  disiuncte  autem  in 
his:  Aliqua  navis  ad  navigandum  requiritur;  in  ipso  homine  pessimo 
aliqua  virtus  supponi  debet. 

4o  Subiectum,  cui  neque  signum  universale  neque  particulare 
praefixum  est,  supponit  distributive,  si  de  materia  necessaria  agitur, 
quum  videlicet  praedicatum  necessario  et  ex  natura  rei  subiecto 
convenit  aut  repugnat;  nam  in  materia  necessaria  propositio  in- 
definita  universali  aequivalet.  Si  autem  de  materia  contingente 
dicitur,  subiectum  disiunctive  supponit;  quum  enim  praedicatum 
subiecto  nonnisi  per  accidens  tribuatur,  propositio  indefinita  in 
materia  contingente  aequiparanda  est  particulari.  Unde  propositio : 
Virtus  est  laudabilis ,  eadem  est  atque:  Omnis  virtus  est  laudabilis; 
et  haec :  Homo  est  iustus,  aequivalet  alteri :  Aliqui  homines  sunt  iustu 
Atque  haec  quidem  de  casu  recto  subiecti;  paulo  aliter,  si  de  casu 
obliquo  agitur  *. 

Scholion.  Propositio  dicitur  esse  „de  subiecto  non  supponente",  quum  de 
subiecto  non  existente  affirmat  praedicatum  aliquod,  quod  non  nisi  rei  existenti 
convenire  potest;  vel  si  de  subiecto  impossibili  enuntiat  aliquid,  quod  tantum 
possibili  convenire  potest. 


1  Cfr.  M.  Mangold  S.  L,  Philosophia  recentior.  Monachii  1763.  tom.  1  p.  14. 

Regulae  de  suppositione  praedicati  de  ea  re  intelligendae 
sunt,  quam  praedicatum  in  recto  dicit.     Itaque: 

lo  Praedicatum  in  omni  propositione  negativa  semper  dis- 
tributive  supponit.  Igitur  propositio:  Planta  non  est  animal,  si- 
gnificat:  Planta  neque  est  animal  A,  neque  animal  B ,  .  .  .  neque 
animal  X. 

2»  Praedicatum  in  propositione  affirmativa  (si  agitur  de  rebus 
creatis)  nunquam  supponit  distributive  distributione  reali  et  pro- 
prie  accepta.  Sed  ut  plurimum  supponit  disiunctive,  quia  in  hac 
propositione  aliquod  ex  inferioribus  determinate  acceptum  de  sub- 
iecto  affirmari  solet. 

Observandum  praeterea  est,  generatim  disiuncte  supponi  casus 
obliquos  pendentes  a  verbo,  quod  ad  solam  rerum  speciem,  non 
vero  ad  determinata  individua  refertur. 

§  2. 

De    reliquis    terminorum     affectionibus. 

255.  Quid  sit  appellatio.  Appellatio  est  specialis  quaedam  ap- 
plicatio  significationis  unius  termini  ad  significationem  alterius. 
Terminus,  cui  alter  applicatur,  appellatus  dicitur;  ille  autem, 
qui  applicatur,  appellans  dicitur.  Ita  in  omni  propositione  sub- 
iectum  est  appellatum,  praedicatum  est  appellans. 

Neque  tamen  applicatio  quaelibet  praedicati  ad  subiectum  appellatio  dici 
solet,  sed  illa  tantum,  qua  praedicatum  vel  attributum  speciali  ratione 
sive  modificatione  subiecto  applicatur ;  velut  quum  dico  :  Aristoteles  fuit 
magnus  jphilosophus ,  vox  „philosophusu  appellatur  voce  „magnusu;  vel  quum 
dico  :  Ca.rolus  magnus  fuit  philosopJius ,  vox  „magnusu  subiectum  appellat  et 
non  eius  philosophiam;  quae  significationis  diversitas  ex  sermonis  contextu  in- 
telligenda  est,  vel  ex  historia,  vel  ex  mente  dicentis. 

Sed  neque  adiectivum  nomini  additum,  quod  omnino  disparatum  est,  ap- 
pellans  vocari  potest;  nulla  enim  ratione  ipsam  significati  appellationem  de- 
terminat.  Si  quis  igitur  dicit:  Aristoteles  fuit  dives  philosophus,  vel:  Carolus 
fuit  senex  imperator,  voces  „divesu  et  „senexu  non  sunt  appellantes. 

Dividitur  appellatio  in  formalem  et  materialem.  Est  formalis, 
si  appellans  appellatum  modificat  secundum  id,  quod  formaliter 
significat ,  quum  e.  g.  „malum  poetam"  eum  intelligo ,  qui  carmina 
bona  componere  nescit;  est  materialis  appellatio,  si  appellans 
afficit  appellatum  secundum  id,  quod  materialiter  tantum  significat, 
quum  e.  g.  „malum  poetam"  eum  intelligo,  qui  malis  moribus  im- 
butus  est.  In  propositione ,  in  qua  particula  reduplicativa  non 
invenitur,  appellatio  contingit  secundum  exigentiam  praedicati. 

Ex  his  manifestum  est,  terminum  appellantem  per  se  semper  secundum 
formalem  significationem  intelligendum  esse;  secus  enim  ut  plurimum  inepta 
esset  vel  ridicula  dicendi  ratio.  Et  illud  etiam  sequitur, .  vocem  appellantem 
aliqua  ratione  tamquam  terminum  connotativum  considerari  posse,  quippe  qui 
et  formalem  et  materialem  significationem  habeat. 

Subiectum,  si  ut  terminus  appellatus  consideratur ,  a  prae- 
dicato  appellatur  secundum  se,  non  autem  secundum  formam,  quae 
in  terminis  concretis  exprimi  solet.  Cuius  rei  exemplum  est,  quum 
a  theologis  examinantur  hae  propositiones  theologicae :  Christus 
est  factus,  et  Christus  est  aeternus,  et  Homo  factus  est  Deus,  et  Deus 
factus  est  homo.  „Terminus  in  subiecto  positus  tenetur  materialiter, 
i.  e.  pro  supposito;  positus  vero  in  praedicato  tenetur  formaliter, 
i.  e.  pro  natura  significata."  4  Similiter,  quum  dicitur:  „Corruptibile 
hoc  induere  incorruptionemli  2,  subiectum  intelligitur ,  quod  ex  se 
corruptibile   est. 

Neque  praetermittendum  est ,  terminos  numerales ,  quum  applicentur  sub- 
stantivis ,  appellare  formam  eamque  multiplicare ;  sin  applicentur  nominibus 
adiectivis,  appellare  subiectum3. 

256.  Terminorum  status,  ampliatio.  Hae  duae  affectiones  sup- 
positionem  terminorum  determinant  sive  mutant,  quatenus  cum 
verbis  coniunguntur. 

Status  termini  est  eius  acceptio  pro  solo  eo  tempore,  quod 
copula  sive  verbo  expressum  est,  velut  quum  dico :  Caecus  non 
videt,  i.  e.  caecus,  quamdiu  est  caecus,  non  videt. 

Ampliatio  est  extensio  termini  a  minore  ad  maiorem  sup- 
positionem,  vel  est  acceptio  termini  pro  alio  etiam  tempore  atque 
illud,  quod  copula  est  indicatum;  cuiusmodi  habes  in  his  sententiis: 
Non  est  pax  impiis;  fugit  irrevocabile  tempus;  animal  rationale  est 
liberum.  Additum  amplians  adhibet,  qui  dicit:  Homo ,  quicunque 
ille  est,  est  errori  obnoxius. 

Addi  potest  distractio,  i.  e.  acceptio  termini  pro  alio  tem- 
pore,  atque  copula  indicatum  est.  Hae  igitur  propositiones  verae 
non  sunt  nisi  in  sensu  diviso;  cuiusmodi  sunt:  Sedens  surgit;  caeci 
vident;  mortui  resurgunt;  vivens  moritur;  puer  senuit;  iustus  esse 
potest  iniustus. 

257.  Restrictio  et  diminutio.  Restrictionem  vocant  coarctationem 
termini  ad  minorem  suppositionem  sive  ad  significandam  partem 
tantum  illorum  individuorum,  quae  termino  exhibentur;  velut  quum 


1  S.  Thom.,  Summ.  theol    III.  q.  16  a.  7  ad  4.  2  1  Cor.  15,  53. 

3  S.  Thom.,  Summ.  theol.  I.  q.  39  a.  3. 

dico  :  Homo  sapiens,  homo  doctus,  Jiomo  pius;  vel  timens  Deum,  timens 
mortem,  timens  contumeliam;  vel  incedens  velociter ,  incedens  lente. 
Interdum  restrictio  per  se  intelligitur  omisso  addito ,  ut  in  hac 
enuntiatione :  Eva  est  mater  omnium  viventium;  vel:  Credo  resur- 
rectionem  mortuorum.  At  non  pro  libitu  eiusmodi  restrictio  ad- 
hiberi  debet,  sed  semper  debet  esse  ratio,  qua  explicatur.  Quum 
S.  Augustino  obiiceretur  illud  Chrysostomi,  „parvulos  non  habere 
peccata",  subintelligentis  „propria",  rationem  ille  adiunxit,  cur  vocem 
hanc  omiserit:  „At,  inquies,  cur  non  ipse  addidit  ,propria' ?  Cur 
putamus,  nisi  quia  disputans  in  Ecclesia  Catholica  non  se  aliter 
intelligi  arbitrabatur." 

Diminutio  est  coarctatio  totius  termino  expressi  ad  eiusdem 
partem,  ut  quum  Aeihiops  cdbus  esse  dicitur  secundum  dentes.  Eius- 
modi  additum  diminuens  appellatur  et  ut  plurimum  casu  ablativo 
exprimitur,  e.  g.  statura  nobilis,  laborans  oculis,  sanus  mente,  rufus 
crinibus,  curvus  crure. 

258.  Alienatio  et  remotio.  Prior  cst  termini  a  significatione 
propria  ad  impropriam  sive  metaphoricam  vel  alienam  translatio, 
velut  quum  iustitia  a  Pythagora  vocatur  „sal  vitaeu,  vel  quum  de 
homine  picto  loquimur.     Additum  nominatur  alienans. 

Remotio  est  quasi  detorsio  vel  abusus  termini  ad  rem  si- 
gnificandam  impossibilem;  cuiusmodi  termini  sunt:  Circulus  qua- 
dratus;  finis  infiniti;  creatura  omnium  perfectissima. 

SECTIO   SEXTA. 
De  terminorum  explicatione  per  definitionem  logicam. 

259.  Partes  definitionis.  Postquam  de  terminorum  indole,  par- 
titionibus,  affectionibus  diximus,  restat,  ut  videamus,  qua  ratione 
conceptus  vel  termini  clari  et  distincti  efficiantur,  quantum  id  pro 
infirmitate  intellectus  humani  fieri  possit.  Possunt  vero  conceptus 
declarari  tum  quoad  comprehensionem ,  tum  quoad  extensionem. 
Comprehensio  explicatur  definitione,  extensio  divisione  *.  Defini- 
tionem  et  divisionem  ad  primam  mentis  operationem  pertinere 
scimus.  Quum  de  divisione  aliis  locis  (n.  145,  240  sqq.)  satis  dictum 
sit,  reliquum  est,  ut  nunc  de  definitionis  negotio  ea  addamus,  quae 
post  explicatam  primae  mentis  operationis  indolem  melius  in- 
telliguntur. 

1  Cfr.  Plato,  Phaedr.  p.  265,  266 ;  Phileb.  p.  16 ;  Trendelenbcrg,  Logische 
Untersuclmngen.   II.  p.  247. 

Definitio  (n.  139)  duplici  ratione  considerari  potest.  In  ordine 
ad  definitum  est  instrumentum  sciendi  definitum;  definitum  enim, 
ut  definitum  est,  scitur  propter  definitionem.  In  ordine  ad  demon- 
strationem  est  instrumentum  sciendi  conclusionem,  sive  medium, 
quo  demonstratur ,  praedicatum  conclusionis  in  subiecto  inesse. 
Et  prior  consideratio  definitioni  essentialis  est;  ex  se  enim  de- 
finitio  explicare  vult  definitum.  Consideratio  altera  accidentalis 
est;  in  argumentatione  enim  definitio  potius  consideratur  ut  medium 
vel  causa  inveniendi  vel  probandi  conclusionem. 

Et  tum  diximus  (n.  141),  definitum  per  definitionem  explicari 
quam  perfectissime,  quum  definitio  fiat  per  genus  proximum  et  dif- 
ferentiam  ultimam  sive  specificam 4.  Quae  definitio  est  appellata  es- 
sentialis  sive  logica.  Grenus,  quum  ad  multas  res  extendatur,  ea  re, 
de  qua  agitur,  clarius  esse  solet,  et  si  simul  est  proximum,  quam 
fieri  potest  maxime  intellectum  nostrum  ad  rem  definiendam  ad- 
ducit,  id  quod  si  non  semper,  certe  ut  plurimum  animum  sciendi 
cupidum  magnopere  iuvat2. 

Differentia  autem,  quum  hanc  rem  ab  aliis  secernat,  eam  in 
intellectum  inducit;  et  perfecte  quidem  inducit,  si  ultima  est,  et 
omni  solique  rei  definiendae  est  congruens.  Interdum  accidit,  ut 
genus  et  differentia  inter  se  converti  possint.  Ita  adulari  non 
minus  recte  definies  mentiri  laudando  quam  laudare  mentiendo,  ut 
laudato  placeas.  Quod  tum  fit,  quum  a  nostra  consideratione  pendet, 
cui  generi  res  definienda  subdatur. 

Et  haec  definitio,  in  qua  genus  proximum  indicatur  et  dif- 
ferentia  specifica,  est  „definitio  perfecta"  et  ab  Aristotele  vocata 
est  Xo-p?  sive  ratio3.  Et  recte  id  quidem.  Accidentia,  quae 
rei  inesse  contingunt,  manifestum  est  ipsam  rei  essentiam  non 
patefacere.  Propria  etiamsi  aliquo  modo  essentiam,  ex  qua  ne- 
cessario  fluunt,  manifestant,  eam  tamen  non  constituunt.  Keque 
ideo  homo  es,  quia  philosophari  potes,  sed  ideo  hanc  facultatem 
habes,  quia  homo  es.    Unde  propria  intelliguntur  ex  essentia  sub- 


1  Trendelenburg ,  Logische  Untersuchungen ,  edit.  3.  II.  p.  400,  402  et 
praecipue  p.  406. 

2  „Ut  plurimum"  diximus.  Clarius  enim  triangulum  definies  figuram  tri- 
bus  lineis  rectis  conclusam  quam  polygonium  tribus  lineis  rectis  conclusum.  Et 
fieri  potest,  ut  differentia,  qua  res  definienda  differt  a  genere  proximo,  si  sola 
accipiatur,  difficilius  exprimatur,  quam  si  addita  ea  differentia  sumatur,  qua 
genus  illud  proximum  a  genere  remotiore  differt.  Quod  si  accidat,  definitio  erit 
clarior,  si  fiat  per  genus  remotius. 

3  L.  7  (al.  6)  metaph.  c.  10,  1034  b,  20  sqq. 

iecti,  cuius  sunt  propria.  Et  proprium  potius  declarandum  est  ex 
subiecto,  cui  inest,  quam  subiectum  ex  suis  propriis.  Ea  autem 
erit  perfecta  subiecti  definitio ,  quae  notionem  subiecti  declarat  ut 
constitutam  ex  eiusmodi  notionibus,  quae  notione  subiecti  clariores 
sunt.  Quae  notiones  sunt  generis  proximi  et  differentiae  ultimae. 
Ita  enim  res  definita  omnino  circumscribitur  et  ab  iis  etiam,  quibus- 
cum  propter  affinitatem  facilius  confundi  posset,  clare  distinguitur. 
Quod  Aquinas  in  mente  habuit,  quum  diceret,  intellectum  nostrum 
eo  definire  res  intellectas ,  quod  conciperet  de  re  ipsa  formam 
quandam,  quae  esset  similitudo  rei  secundum  totam  perfectionem 
eius,  sive  quae  per  omnia  ipsi  rei  responderet1. 

Scholion  1.  Quum  duae  partes ,  quibus  definitio  constituitur, 
non  significent  partes  duas  physicas  rei  definitae,  sed  totam  rem 
semel  conceptu  indeterminato  et  deinde  conceptu  determinato, 
manifestum  est,  differentiam  ultimam  totam  rei  essentiam  in  nucleo 
quasi  continere.  Quod  enim  genus  modo  indeterminato  pronuntiat, 
id  per  differentiam  determinate  exprimitur.  Atque  ita  differentia 
etiam  id  continet,  quod  in  genere  iam  de  re  dictum  est.  Si  igitur 
animal  definitur:  vivens  sensitivum,  vivens  in  sensitivo  implicite  in- 
dicatur;  et  si  homo  definitur:  animal  rationale ;  rationalitas,  quae 
significat  cognitionem  a  sensu  ad  intellectum  progredientem,  ponit 
animalitatem.  Neque  tamen  haec  differentiae  ultimae  vis  impedit, 
quominus  genus  explicite  ad  eam  addatur.  Msi  enim  pronuntiatur, 
in  quo  definitum  cum  rebus  proxime  similibus  conveniat,  definitio 
clara  non  est. 

Scholion  2.  Ex  dictis  intelligitur,  eas  res,  quae  ex  sua  essentia 
ad  aliquid  aliud  ordinatae  sint,  definiri  non  posse,  nisi  ponatur  in 
definitione  id ,  ad  quod  ordinentur.  Quae  vocatae  sunt  a  Peri- 
pateticis  definitiones  „per  additamentum"  2. 

Scholion  3.  Et  plurimae  sunt  res,  quae  quoad  nos  sunt  ob- 
scuriores,  quam  quae  indicatis  tantum  notis  essentialibus  definiri 
possint.  Ita  corpus  definiunt:  substantiam  compositam,  quae  natura- 
liter  existit  sub  trinis  dimensionibus ;  et  spiritum:  substantiam  sim- 
plicem  intellectu  et  voluntate  praeditam.  „Si  recte  definirentur  et 
possent  cognosci  principia  essentialia,  definitio  non  indigeret  ac- 
cidentibus.  Sed  quia  principia  essentialia  rerum  sunt  nobis  ignota, 
ideo  oportet,  quod  utamur  differentiis  accidentalibus  in  designa- 
tione  essentialium."  3 


1  Quaest.  disput.  q.  2  de  verit.  a.  1  corp.  et  ad  9. 

2  Cfr.  S.  Thom.  in  1.  7  met.  lect.  4.  3  S.  Thom.  in  1.  1  de  an.  lect.  1. 

260.  MethodllS  definieildi.  De  singulis  rerum  ordinibus  haec 
observanda  sunt:  lo  In  definitione  substantiae  concretae  atten- 
dendum  est  ad  radicem  proprietatis  vel  operationis  reciprocae ;  aut 
ad  radices  plurium  proprietatum  vel  operationum,  si  nulla  seorsim 
accepta  reciproca  est.  2o  Formae  sive  determinationes  definiuntur 
ab  effectibus  formalibus,  quos  illae  formae  suis  subiectis  tribuunt. 
Ita  quantitas  definitur  accidens  largiens  substantiae  compositae  exten- 
sionem  internam  in  ordine  acl  extensionem  externam  geometricam. 
3o  Accidentia,  quae  ad  speciale  subiectum  referuntur,  definiun- 
tur  ab  ordine  ad  illud  subiectum.  Et  generatim  omnia  accidentia 
abstracta  ex  ordine  suo  ad  subiectum  definiri  possunt.  Ita  tempus 
definitur  duratio  motus,  et  simitas  curvitas  nasi.  4o  Concretum 
accidentale  definitur  a  forma,  quam  habet  vel  qua  determinatur. 
Ita  videns  est  habens  visionem ,  et  visum  est  terminans  visionem. 
5o  Habitus  et  potentiae  suis  actibus  definiuntur,  et  actus 
obiectis,  ad  quae  ex  se  referuntur,  ad  hunc  modum:  Ira  est  appe- 
titus  vinclictae;  vel:  Studiositas  est -virtus  moderans  affectum  studium- 
que  sciendi;  vel :  Assensus  est  actus  intellectus  adhaerentis  vero;  vel: 
Electio  est  actus  voluntatis  acceptantis  medium  propter  jinem  assequen- 
dum.  6°  Hutationum  definitio  a  duobus  terminis  petitur,  a 
termino,  a  quo  fit  mutatio,  et  a  termino,  ad  quem  fit.  Ita  ascensus 
definitur  motus  localis  a  loco  inferiore  ad  superiorem ,  et  creatio 
productio  entis  ex  nihilo.  7o  Relativorum  definitio  a  connotatis 
terminis  trahitur;  nam  „relativorum  relativae  sunt  differentiae", 
ut  ait  Aristoteles  *.  Ita  pater  definitur  a  relatione,  quae  in  patre 
inchoatur  et  in  filium  desinit.  Actio  definitur:  Dependentia  sive 
emanatio  effectus  ab  agente.  8o  Instrumentorum  sive  orga- 
norum  definitio  ab  operibus  sumitur,  quibus  ea  inserviunt.  Ita 
terebrum  definitur  instrumentum  perforancli  circulariter ;  oculus  est 
organum  videndi.  Huc  spectant  res  usui  quotidiano  inservientes, 
ut  pileus,  scabellum,  nucifrangibulum.  9o  Figmenta  sive  chimaerae 
non  definiuntur  definitione  rei,  sed  nominis  tantum,  quum  potius 
sint  ficta  nomina  quam  res  fictae.  10o  Privationum  definitio  a 
formis  oppositis  et  subiectis  petenda  est.  Ita  mors  definitur  pri- 
vatio  vitae  in  corpore  prius  animato;  ignorantia  definitur  privatio 
scientiae  in  ratione  sive  intellectu. 

Si  igitur  quaerenda  est  alicuius  rei  definitio,  ea  imprimis  cum  iis 
rebus  comparetur,  quae  ad  eam  propius  accedunt;  et  deinde  videndum 
est,  in  quo  res  cum  illis  conveniat  secundum  essentiam,  in  quo  differat. 


1  L.  6  topic.  c.  6,  145  a,  14. 

Pesch,    Logica.    I.  20 

261.  Duplex  ad  inveniendam  definitionem  via  est.  Una  est  per 
divisionem  generis  et  via  altera  per  collectionem  similium  et  dif- 
ferentium  ! . 

Divisionis  via  ea  est,  ut  accipiatur  primo  id,  quod  ipsa  re 
defmienda  est  aperte  communius;  et  hoc  in  suas  partes  subiectivas 
dividatur.  Quodsi  una  ex  his  speciebus  cum  re  definienda  re- 
ciprocatur,  iam  est  inventa  definitio.  Si  reciprocatur  nulla,  certe 
aliqua  illi  conveniet;  haec  igitur  iterum  divisioni  subiiciatur,  atque 
ita  deinceps,  donec  tandem  complexio  notarum  difFerentialium  suc- 
cessive  aucta  rei  definiendae  eique  soli  conveniat,  atque  haec  erit  rei 
definitio.  In  quo  negotio,  id  quod  monet  Aristoteles,  notae  quae- 
rendae  sunt,  quae  essentialiter  praedicentur;  et  is  ordo  servandus, 
ut  species  superior  ponatur  superius,  inferius  inferior,  nec  ulla 
species  praetermittatur.  „Sic  igitur,  inquit  Tullius,  veteres  prae- 
cipiunt,  quum  sumpseris  ea,  quae  sunt  ei  rei,  quam  definire  velis, 
cum  aliis  communia,  usque  eo  persequi,  dum  proprium  efficiatur, 
quod  nullam  in  aliam  rem  transferri  possit;  ut  hoc:  Haereditas  est 
pecunia.  Commune  adhuc :  multa  enim  genera  sunt  pecuniae. 
Adde,  quod  sequitur :  quae  morte  alicuius  acl  quempiam  pervenit, 
nondum  est  definitio ;  multis  enim  modis  sine  haereditate  teneri 
mortuorum  pecuniae  possunt.  Unum  adde  verbum,  iure:  iam  a 
communitate  disiuncta  res  videbitur,  ut  sit  explicata  definitio  haec: 
Haereditas  est  pecunia,  quae  morte  alicuius  ad  quempiam  pervenit  iure.u  2 
Haec  enim  notarum  complexio  cum  haereditate  reciprocatur. 

262.  Per  collectionem  sive  inductionem  hoc  modo  proceden- 
dum  est.  Attendendum  est  ad  individ,ua,  quibus  nomen  rei  definiendae 
tribuitur,  et  praetermissis  omnibus  determinationibus  particularibus, 
retineatur  ratio,  quae  omnibus  illis  communis  est.  Si  rationem  unam 
communem  inveneris,  haec  species  infima  erit,  et  in  promptu  definitio. 
Quodsi  rationes  plures  inveneris,  quarum  singulae  sint  communes 
multis,  nulla  omnibus,  ulterius  quaerendum  est,  utrum  rationes  illae 
multiplices  aliquid  commune  habeant  necne.  Si  habent  aliquid 
commune,  totidem  species  erunt  unius  generis,  et  illud,  quod  est 
commune  omnibus,  erit  genus,  et  praesto  definitio,  quae  quaerebatur. 
Si  autem  non  habent  quidquam,  quod  commune  sit,  notiones  erunt 
analogae,  quarum  unaquaeque  speciali  definitione  exprimenda  est. 

Huius  rei  a  logicis  hoc  poni  solet  exemplum.    Quaeratur,  quae  sit  definitio 
iustitiae.      Iustos    dicunt    venditores   emptoresve,    principes ,    iudices,    dominos, 

1  Arist.  1.  2  anal.  post.  c.  13,  96  a,  20;  cfr.  S.  Thom.  in  h.  1.  lect.  15  et  10. 

2  Topic.  6. 

illos,  qui  darnna  illata  compensant.  Venditores  emptoresve  et  illi,  qui  damna 
compensant ,  iusti  sunt ,  quia  constanti  voluntate  tantum  reddere  conantur, 
quantum  ad  servandam  aequalitatem  cum  ea  re,  quam  debent,  requiritur.  Sed 
principes,  iudices,  domini  sunt  iusti,  quia  praemia  poenasve  ita  distribuunt,  ut 
cum  meritis  demeritisve  servent  proportionem.  Unde  duas  esse  iustitiae  species 
concludendum  est,  quarum  una  servat  aequalitatem  rei  cum  re,  et  vocatur 
iustitia  commutativa,  altera  proportionem  rei  ad  personarum  merita  vel  demerita, 
et  dicitur  distributiva.  Ulterius  autem  utrumque  considerantibus  nobis  apparet, 
id  unum  utrique  commune  esse,  ut,  qui  propter  iustitiam  commutativam  et  di- 
stributivam  iusti  nuncupantur,  ius  suum  unicuique  tribuant.  Utraque  ergo 
species  iustitiae  ad  hoc  unum  genus  revocatur;  ex  quo  iustitiae  definitio  erit,  ut 
sit  habitus,  secundum  quem  quis  constanti  voluntate  ius  suum  unicuique  tribuit. 

Atque  hae  duae  sunt  investigandae  definitionis  viae;  prior  a 
magis  universalibus  ad  minus  universalia  descendit;  altera  ab  in- 
dividuis  ad  universalia  ascendit,  et  a  minus  universali  ad  magis 
universale;  quamobrem  illam  vocant  quoque  viam  descensus  et 
synthesis,  hanc  viam  ascensus  et  resolutionis;  hac  Socratem 
plurimum  usum  esse  tradunt,  eamque  praefert  Aristoteles,  etfaciliorem 
dicit  Aquinas:  „Facilius  est,  inquit,  definire  singulare,  i.  e.  aliquid 
minus  commune,  in  quantum  scilicet  in  universalibus ,  quae  sunt 
minus  determinata,  magis  latent  aequivocationes  quam  in  illis, 
quae  non  dividuntur  per  differentias  specificas.  Et  ideo  oportet 
a  singularibus  ascendere  ad  universalia." 

Scholion.  Sunt  praeterea  aliae  duae  viae  eaeque  rariores  qui- 
dem,  quibus  definitiones  effici  possint.  Quarum  prior  est  via  con- 
structionis,  quum  notio  rei  inde  gignitur,  quod,  quomodo  res 
nata  sit,  attendatur.  Hoc  modo  Aristoteles  definitionem  societatis 
posuit  contemplans  modum,  quo  societas  nascatur  *.  Altera  via  est 
exclusionis,  qua  omnia,  quae  circa  rem  definiendam  propius 
occurrunt,  removentur,  ita  ut  id,  quod  reliquum  sit,  notionem  rei 
exprimat.  Hoc  modo  Aristoteles  quaesivit  definitionem  spatii  et 
imaginationis 2. 


CAPUT  SECUNDUM. 
De  iis,  quae  ad  secundam  mentis  operationem  spectant. 

263.  Quae  sit  secunda  mentis  operatio.  „Una  duarum  opera- 
tionum  intellectus,  inquit  S.  Thomas,  est  indivisibilium  intelligentia, 
in  quantum  scilicet  intellectus  intelligit  absolute  cuiusque  rei  quid- 


1  L.  1  de  republ.  c.  1.  2  L.  4  physic.  c.  1  sqq. ;  1.  3  de  anima  c.  3. 

ditatem  sive  essentiam  per  seipsam,  puta  quid  est  homo,  vel  quid 
est  album,  vel  quid  huiusmodi.  Alia  vero  operatio  intellectus  est, 
secundum  quod  huiusmodi  simplicia  concepta  simul  componit  et 
dividit."  1 

Et  „intellectus  humanus  necesse  habet  intelligere  componendo  et  divi- 
dendo.  Quum  enim  intellectus  humanus  exeat  de  potentia  in  actum,  simili- 
tudinem  quandam  habet  cum  rebus  generabilibus,  quae  non  statim  perfectionem 
suam  habent,  sed  eam  successive  acquirunt.  Et  similiter  intellectus  humanus 
non  statim  in  prima  apprehensione  capit  perfectam  rei  cognitionem;  sed  primo 
apprehendit  aliquid  de  ipsa,  puta  quidditatem  ipsius  rei,  quae  est  primum  et 
proprium  obiectum  intellectus ,  et  deinde  intelligit  proprietates  et  accidentia  et 
habitudines  circumstantes  rei  essentiam.  Et  secundum  hoc  necesse  habet,  unum 
apprehensum  alii  componere  et  dividere,  et  ex  una  compositione  et  divisione 
ad  aliam  procedere ;  quod  est  ratiocinari."  2  Sed  his  ultimis  verbis  operatio 
mentis  tangitur ,  quae  tertia  est.  Secunda  operatio ,  in  qua  hoc  loco  nostra 
versatur  disputatio ,  tota  iudicii  est,  quo  mens  duos  conceptus  aut  affirmando 
componit  aut  negando  separat,  mota  intuitu  immediato  in  subiectum  eiusque 
affectiones,  quo  videt,  rem  ita  esse  et  aliter  esse  non  posse  3.  Haec  igitur  differt 
a  prima,  in  qua  res  sola  apprehensione  attinguntur,  atque  etiam  a  tertia,  in  qua 
mens  ad  iudicandum  movetur  ex  iudiciis  praehabitis,  inferens  iudicium  novum. 

Sicut  apprehensiones  conceptusve  vocabulis  vel  terminis  mani- 
festamus,  ita  iudicia  orationibus  enuntiativis  vel  propositionibus.  Et 
dicitur  oratio  enuntiativa  (X070?  dbrocpocvTixoc)  et  interpretatio 
(spjiTjvsta)  *,  quia  id,  quod  est  in  mente,  aliis  interpretatur  atque 
enuntiat.  Yocatur  etiam  propositio;  sed  sub  speciali  ratione. 
Haec  enim  secunda  mentis  operatio  in  logica  duplici  ratione  at- 
tenditur:  lo  ut  cognitionem  apprehensivam  perficiens,  atque  ita 
„enuntiatio"  vel  „interpretatioa  vocatur;  2o  ut  mentem  ad  ratio- 
cinandum  disponens,  in  ordine  igitur  ad  syllogismum,  atque  ita 
vocatur  „propositio'\ 


1  In  1.  1  periherm.  lect.  3.  2  Summ.  theol.  I    q.  85  a.  o. 

3  Definit  Drobisch  iudicium,  ut  sit  enuntiatio  de  qualitate  alicuius  con- 
ceptus  eiusque  cum  aliis  connexione,  qua  enuntiatione  reflexe  percipiatur,  quid 
de  conceptu  cogitetur,  quid  non,  et  qui  alii  conceptus  cum  eo  simul  cogitatione 
ponendi  sint,  qui  non.  (Neue  Darstellung  der  Logik,  edit.  4.  §  40.)  Sed  recte 
Ueberweg:  „Blosse  Begriffscombinationen  sind  niemals  Urtheile;  erst  die  hinzu- 
tretende  Ueberzeugung  von  dem  Stattfinden  oder  Nichtstattfinden  des  Gedachten 
bildet  das  Urtheil.  Das  Urtheil  unterscheidet  sich  von  der  bloss  subjectiven 
Vorstellungscombination  durch  die  bewusste  Beziehung  auf  die  "Wirklichkeit  .  . ." 
System  der  Logik  §  67. 

4  Haec  manifestandi  iudicia  et  cum  aliis  communicandi  tendentia,  quae 
in  omni  enuntiatione  inest,  iam  formationem  enuntiationum  internarum  deter- 
minat  efficitque,  ut  natura  duce  cogitationes  internas  quaeramus  vestire  vocibus; 
voces  sunt  quasi  vehiculum  sive  involucrum  naturale,  in  quo  audiens  cogita- 
tiones  loquentis  apprehendit,  apprehensasque  sine  ulla  reflexione  reproducit. 

Dividitur  autem  haec,  quae  de  secunda  mentis  operatione  est 
instituenda  disputatio,  in  sectiones  duas,  quarum  prior  de  interno 
iudicio  agit,  altera  de  eius  enuntiatione  sive  interpretatione  externa. 

SECTIO  PBIMA. 
De    iudicio    interno. 

'  §  i. 

De    iudicii    natura. 

264.  Iudicii  notio.  Natum  est  nomen  iudicii  in  ea  significatione, 
qua  sententiam  a  iudice  ad  finiendas  actiones  iuridicas  latam  in- 
dicat.  Unde  vox  ad  significandum  certum  quendam  mentis  actum 
translata  est,  quo  mens  componit  cognoscendo  connexionem  *. 

Iudicium  (dwrowavats)  generatim  est  actus  cognoscentis,  quo  ali- 
quid  esse  vel  esse  hoc  vel  non  esse  cum  assensu  percipitur  (n.  123). 
Yel  ut  dicit  Aquinas :  „Est  actio  intellectus,  secundum  quam  com- 
ponit  et  dividit  affirmando  et  negando."  2 

Iudicium  formale  (vel  iudicium  sic  dictum  simpliciter)  est,  quum  con- 
venientia  vel  discrepantia  ipsa  ope  cuiusdam  abstractionis  et  collationis  per- 
cipitur  perceptaque  factae  pronuntiationis  causa  est.  Quod  abstractionis  nego- 
tium,  quum  a  solo  intellectu  peragi  possit,  efficit,  ut  hoc  iudicium  etiam  in- 
tellectuale  vocetur. 

A  perfectione  iudicii  formalis  deficit  illud,  quod  iudicium  virtuale 
vocant,  vel  apprehensivum,  quo  per  solam  quandam  apprehensionem  com- 
plexam  aliquid  verum  esse  percipitur  imperfecte;  vel  quum  convenientia  vel 
disconvenientia   duorum   percipitur,    quae   solis   sensibus    sive  externis    sive  in- 


1  „Dicendum,  quod  nomen  iudicii,  quod  secundum  primam  impositionem 
significat  rectam  determinationem  iustorum,  ampliatum  est  ad  significandum 
rectam  determinationem  in  quibuscumque  rebus,  tam  in  speculativis  quam  in 
practicis."  S.  Thom.,  Summ.  theol.  II.  II.  q.  60  a.  1  ad  1.  Apud  veteres  dia- 
lecticos  vox  iudicii  doctrinam  significat  accommodandi  argumenta  inventa  ad 
efficiendam  conclusionem.     Cfr.  Fonseca,  Dial.  p.  328. 

2  Quaest.  disput.  q.  14  de  verit.  a.  1.  Cfr.  Arist.  1.  8  met.  c.  10,  1051  b, 
1  sqq.  Nunquam  dixit  Aristoteles,  se  intelligere  compositionem  eorum,  quae 
re  separata  sint.  Unde  immerito  ab  aliquibus  in  reprehensionem  est  tractus. 
Ita  a  Sigwart,  Log.  I.  §  14  p.  78,  79;  §  21  p.  126.  Inter  hanc  autem,  quam 
dicunt  compositionem  intellectus  et  compositionem  rei,  discrimen  magnum  est. 
„Nam  ea,  quae  componuntur  in  re,  sunt  diversa;  compositio  autem  intellectus 
est  signum  identitatis  eorum,  quae  componuntur.  Non  enim  intellectus  sic  com- 
ponit,  ut  dicat,  quod  homo  est  albedo,  sed  dicit,  quod  homo  est  albus,  i.  e.  ha- 
bens  albedinem ;  idem  autem  est  subiectum,  quod  est  homo,  et  quod  est  habens 
albedinem."     S.  Thom.,  Summ.  theol.  I.  q.  85  a.  5  ad  3. 

ternis  sunt  cognita,    velut  quum    mente   dico :    Qui   venit   ibi ,   est  Petrus ;   vel : 
Pluit,  fulgurat  *. 

Haec  iudicia  sensus  vocantur  vel  etiam  iudicia  naturalia,  qua- 
tenus  ea  in  omni  vivente  sensitivo  post  habitas  sensationes  internas  vel  externas 
a  natura  determinantur :  ita  etiam  agnus  iudicat,  lupum  esse  fugiendum,  vel 
canis  piscem,  quem  in  aqua  videt,  eo  loco  esse  iudicat,  quo  ipsi  apparet.  Qua 
de  re  Aquinas :  „Recte  consideranti  apparet,  quod,  per  quem  modum  attribuitur 
motus  et  actio  corporibus  naturalibus  inanimatis,  per  eundem  modum  attribuitur 
brutis  animalibus  iudicium  de  agendis ;  sicut  enim  gravia  et  levia  non  movent 
seipsa,  ut  per  hoc  sint  causa  sui  motus,  ita  nec  bruta  iudicant  de  suo  iudicio, 
sed  sequuntur  iudicium  sibi  a  Deo  inditum ,  et  sic  non  sunt  causa  sui  arbitrii, 
nec  libertatem  arbitrii  habent."  2  Quum  haec  iudicia  sensus  sint  quaedam  iudi- 
ciorum  formalium  deficiens  imitatio  vel  potius  inchoatio ,  omnia  in  iis  aliqua 
ratione  inveniuntur,  quae  iudiciorum  illorum  sunt  propria.  Nobis  hoc  loco  de 
solis  iudiciis  formalibus,  sive  intellectualibus  agendum  est. 

Est  igitur,  de  quo  agitur,  iudicium  actus,  quo  mens  non  solum 
res  rerumque  affectiones  in  concreto  apprehensas  coniungit,  sed 
praeterea  super  habitas  perceptiones  quasi  reflectitur  harumque 
perceptionum  cum  perceptis  obiectis  conformitatem  vel  discrepan- 
tiam  interveniente  comparatione  videt  arbitrique  instar  pronuntiat : 
Res  ita  est,  ut  cognosco.  Quod  iudicandi  genus  Aristoteles 
prae  oculis  habuit,  quum  diceret:  „Est  in  appetitu  prosecutio  et 
fuga  id,  quod  est  affirmatio  et  negatio  in  mente."  3 

Et  illud  iudicium  formale  est  proprium  et  omnino  perfectum, 
in  quo  aliquod  subiectum  praedicato  abstracto  universalique  sub- 
esse  edicitur.  Id  logicum  etiam  vocant  vel  praedicativum 
vel  subsumptivum4. 

A  quo  nonnihil  deficit  illud,  quod  identicum  vocant,  in  quo 
praedicatum  quiddam  singulare  est;  et  iudicium  aequalitatis, 
quod  saepissime  occurrit  in  disciplinis  mathematicis ;  atque  etiam 
illud ,    quod    pure    manifestativum    vel    indicativum   vocari 


1  „Pluitu  et  alia  eius  generis  iudicia  vocantur  „impersonalia"  vel  „subiecto 
carentia".  Qua  de  re  Wundt:  „Dieser  Name  ist  offenbar  unrichtig;  denn  es 
fehlt  jenem  Urtheile  keineswegs  das  Subject,  sondern  dieses  ist  nur  unbestimmt 
gelassen."  (Logik,  tom.  I.  p.  155.)  Paulo  aliter  Heyse  :  „Das  ,es'  ist  hier 
nicht  wirkliches  Subject,  sondern  nur  formeller  Vertreter  des  fehlenden  Subjects, 
welches  in  Wahrheit  vielmehr  in  dem  Verbum  oder  Adjectiv  (oder  Substantiv) 
selbst  liegt.  ,Es  regnet'  ist  soviel  wie  ,das  Regnen  ist' ;  ,es  ist  kalt'  soviel 
wie  ,das  Kalt  (die  Kalte)  ist';  ,es  gibt  einen  Gott'  soviel  wie.Gott  ist'."  Deutsche 
Schulgrammatik.    20.  Aufl.  p.  249. 

2  Quaest.  disp.  q.  24  de  verit.  a.  1.  '  L    6  eth.  Nic.  c.  3. 

4  Id  a  iudicio  „subsumptivo"  Kantianorum  omnino  diversum  est;  qui 
intelligunt  subsumptionem  pure  conceptualem ,  plane  omittentes  eam,  quae  sit 
r  e   sive  in   r  e  b  u  s. 

potest,  quod  solummodo  enuntiandum  factum  quoddam  (vel  nar- 
rando,  vel  describendo,  vel  solum  indicando)  intendit,  velut  si  quis 
dicit,  se  cajiite  dolere,  vel  Lessing  natum  esse  anno  1729,  vel  pluere. 
A  logico  potissimum  attendendum  est  iudicium  illud  perfectum, 
quod  subsumptivum  vel  praedicativum  vocavimus. 

265.  Elementa  logica  illdicii.  Illud,  de  quo  aliquid  in  iudicio 
affirmatur  vel  negatur,  subiectum  dicitur.  Praedicatum, 
quod  nonnumquam  attributum  vocant,  illud  est,  quod  de  sub- 
iecto  edicitur. 

Si  q«is  subiectum  cum  praedicato  ratione  comprehensionis  et  extensionis 
in  iudicio  proprio  sive  logico  comparare  velit,  in  praedicato,  quod  de  subiecto 
ut  de  suo  inferiore  enuntiatur,  ut  plurimum  maiorem  extensionem  inveniet;  in 
subiecto  contra  maiorem  comprehensionem,  quum  praedicatum  esse  soleat  nota, 
quae  simul  cum  aliis  notis  in  subiecto  insit.  Quae  regula  ad  iudicium  identi- 
cum  extendi  non  potest,  velut  quum  dico:  Animal  est  vivens  sensitivum;  in  quo 
comprehensio  et  extensio  aequales  sunt.  Patet  quoque,  hanc  regulam  non  va- 
lere  de  iudiciis  negativis,  velut  quum  dico :  Homo  non  est  leo. 

Ipsa  mentis  iudicantis  operatione  praedicatum  aut  affirmatione 
cum  subiecto  componitur,  aut  negatione  a  subiecto  dividitur,  prout 
a  parte  rerum  aut  adest  identitas  aut  adest  diversitas.  Quoniam 
autem  haec  mentis  enuntiatio  verbo  substantivo  „essea  exprimitur, 
quod  instar  copulae  inter  praedicatum  et  subiectum,  sive  ex- 
plicitum  sive  implicitum,  interiacet,  haec  vocula  „esta  significat 
iudicii  formam;  subiectum  autem  et  praedicatum  sunt  iudicii 
materia.  Iudicii  quantitas  petitur  ab  eius  extensione  ad  sub- 
iecta  sive  plura  sive  pauciora. 

Scholion  1.  Verbum  „esse"  nuncupatur  verbum  substantivum,  quia 
ex  se  ipsum  essendi  actum  substantialem  exprimit;  reliqua  autem  verba,  quia 
actum  essentiae  adiacentem  indicant,  verba  adiectiva  vocari  solent. 

Scholion  2.  Copula  etsi  secundum  significandi  modum  tempore  praesenti 
praeterito  vel  futuro  poni  potest,  semper  tamen  respectum  ad  tempus  praesens 
includit,  quatenus  exprimit  iudicium  enuntiantis.  Id  si  respicitur,  relatio  tem- 
poris  praeteriti  vel  futuri,  quae  in  verbo  connotatur,  ad  praedicatum  trahenda  est. 

Scholion  3.  Si  praedicatum  ad  subiectum  in  casu  nominativo  refertur, 
praedicatio  dicitur  in  sensu  recto;  si  in  casu  genitivo  vel  dativo  vel  ab- 
lativo  vel  cum  praepositione  postulante  accusativum  est  positum,  praedicatio 
est  in  sensu  obliquo.  Quodsi  praedicatum  in  nudo  casu  accusativo  re- 
periatur,  alii  praedicationem  ad  sensum  rectum  trahunt,  alii  melius  ad  sensum 
obliquum. 

Scholion  4.  Observandum  de  cetero  est,  obiecta  iudicii  non  ipsas  mentis 
conceptiones  esse,  spectatas  in  seipsis,  sed  res,  quae  conceptibus  exprimantur. 
Qui  vulpem  astutam  iudicat,  non  conceptioncs  coniungit,  sed  coniungendo  con- 
ceptiones  ipsam   vulpem   extra  mentem  existentem    affirmare  vult  esse  astutam. 

Scholion  5.  Compositio  illa,  quae  in  iudicio  locum  habet,  in  anima  est 
ut  in  causa  efficiente;  et  in  enuntiatione  ut  in  signo  manifestante ;  et  in  rebus 
extra  animam  positis  ut  in  causa,  quae  mentem  ad  eam  efficiendam  determinat. 

Scholion  6.  Errant,  qui  „verbum"  ad  iudicium  requiri  negant  eo,  quod 
duarum  rerum  convenientia  etiam  omisso  omni  „verbo"  significari  possit,  velut 
quum  quis  diceret :  virtus  amabilis  l.  Namque  ad  iudicium  actio  requiritur 
intellectus  unum  cum  alio  per  modum  assensus  coniungentis ,  cuiusmodi  con- 
iunctio  nonnisi  verbo  exprimi  potest. 

Scholion  7.  Ad  iudicium  non  solum  subiectum  et  praedicatum  spectant, 
sed  simul  omnia ,  quae  a  iudicante  aut  per  se  subintelliguntur ,  aut  expressa 
adiiciuntur. 

Scholion  8.  In  iudiciis ,  praecipue  autem  in  iudiciis  pure  indicativis, 
omnino  ad  temporis  rationem  attendi  debet,  quae  in  praedicato  exprimitur.  Quae 
aut  ad  „quando"  referri  potest,  aut  ad  „durationis  modum"2.  „Quando" 
refertur  aut  ad  praeteritum,  aut  ad  praesens,  aut  ad  futurum.  Modus  autem 
durationis  aut  inceptionem  significat,  aut  ipsam  durationem  aut  perfectionem 
(quae  res  in  linguis  Semiticis,  et  aliquatenus  etiam  in  lingua  Graeca  et  Sans- 
critica  ipsis  formis  grammaticis  exprimitur;  in  recentioris  aetatis  linguis  ut 
plurimum  adverbiis  significari  solet 3). 

Scholion  9.  Subiectum  quod  attinet,  ab  homine,  qui  cogitare  incipit,  illius 
loco  semper  ponitur  substantia  concreta  singularis :  „Istud,  quod  ibi  percipio"; 
deinde  ad  substantias  specificas ,  et  tandem  generatim  ad  notiones  abstractas 
ascenditur,  velut :  PojjuIos  miseros  facit  peccatum. 

266.  Quae  ad  iudicium  requirantur.  Qimm  iudicium  sit  actus, 
quo  mens  duos  conceptus  aut  affirmatione  coniungit  aut  negatione 
separat,  consequens  est  primo,  ut  ad  iudicium  requirantur  duae 
apprehensiones  ,  subiecti  altera ,  altera  praedicati.  S  e  c  u  n  d  o 
ipsum  iudicii  actum  comparatio  quaedam  praecedere  debet  sub- 
iectum  inter  et  praedicatum;  quum  enim  qui  iudicat,  praedicatum 
subiecto  inesse  aut  non  inesse  pronuntiet,  prius  facta  comparatione 
convenientiam  vel  discrepantiam  perspicere  debet.  Tertio  deni- 
que  venit  ipsa  huius  convenientiae  vel  discrepantiae  perspicientia. 
Quae  perspicientia  si  clara  et  perfecta  est,  iam  est  illa  coniunctio 
vel  divisio,  quae  ad  constituendum  iudicium  per  se  satis  est.  Quis 
enim  convenientiam  inter  circulum  et  rotunditatem  clare  perspicere 
possit,  nisi  eo  ipso  mente  cum  assensu  et  aliqua  ratihabitione  cir- 
culum  esse  rotundum  proferat? 


1  Balmes,  Elem.  pbilos.  1.  3  c.  2. 

2  „Zeitstufe  und  Zeitart" ;  cfr.  Curtius  ,  Erlauterungen  zur  griecbischen 
Schulgrammatik.    Prag,  edit.  3.  p.  179. 

3  „Ut  plurimum"  dicimus.  Sunt  enim  etiam  inter  recentiores  linguae,  in 
quibus  distinguunt  verbum  singulare.  iterativum  vel  continuativum ,  frequenta- 
tivum ,  perfectivum,  imperfectivum ,  aoristicum.  Cfr.  Ioel,  Gramm.  Polon.  et 
"Russiac. 

Est  autem  extra  dubium  positum,  hominem  natura  duce  ad 
perspicientiam,  in  qua  iam  iudicii  rationem  contineri  diximus,  as- 
sensum  saepissime  addere,  qui  sit  actus  distinctus  intellectus  cum 
reflexa  quadam  ratihabitione  illi  rei  adhaerentis,  cui  assentiatur.  Qui 
assensus  in  multis  rebus  imperio  voluntatis  subiicitur.  Quum  enim 
voluntas  bonitate  moveatur,  quae  in  qualibet  cognitione  sita  est, 
et  praeterea  etiam  alia  bonitate  multiplici,  quam  haec  vel  illa  co- 
gnitio  habet  respectu  finis  alicuius,  cui  voluntas  iam  inhaeret  vel 
saltem  favet,  facile  fieri  potest,  ut  voluntas  intellectum  dirigat  ad 
attendendum  quibusdam  rationibus,  ad  negligendum  alias,  eumque 
ita  ad  assensum  plenum  adducat. 

Scholion  1.  Quae  diximus,  iudicia  spectant  in  suo  genere  absoluta.  Sunt 
enim  iudicia  quaedam  admodum  aperta  et  primitiva,  quae  ab  hominibus  per 
modum  apprehensionis  habentur  sine  ulla  comparatione,  velut  quum  quis  mente 
dicit :  Ego  existo ;  vel :  Quidquid  est,  est.  Quae  iudicia,  si,  ut  assolet,  sine  re- 
flexione  fiunt,  iudiciis  apprehensivis  vel  virtualibus  annumeranda  sunt. 

Scholion  2.  Ex  indole  naturae  rationalis  consequens  est,  ut  iudicanti 
nunquam  affirmare  vel  negare  quidpiam  liceat,  nisi  quatenus  conformitatem  vel 
discrepantiam  extremorum  perspectam  habeat.  Unde  pro  rectitudine  iudicii  ad 
rem  haec  regula  statuta  est :  Identitas  extremorum  nunquam  affirmanda  est  aut 
neganda,  nisi  quatenus  adesse  vel  abesse  percipitur. 

Scholion  3.  Errant,  qui  iudicium  non  ad  perspicientiam,  de  qua  diximus, 
reducunt,  sed  pro  motivo  illi  caecum  naturae  instinctum  vel  credulitatis  actum 
assignant  et  ideo  iudicia  perceptionibus  omnibus  anteire  docent. 

Scholion  4.  Assensus,  qui  in  iudicio  inest  vel  iudicium  consequitur,  quum 
ex  natura  sua  circa  verum  et  falsum  versetur,  semper  actus  intellectus  est,  licet 
ex  consentiente  voluntate  aliquo  modo  possit  oriri  (n.  134).  Voluntas  enim  et 
attentionem  intellectus  suo  imperio  dirigere  potest,  et  in  multis  rebus  assensum 
ipsum  ab  intellectu  eliciendum  imperare.  Qua  de  re  S.  Thomas  his  fere  verbis : 
Intellectus  nostri  duplex  est  operatio:  una,  qua  format  simplices  rerum  quid- 
ditates,  alia,  secundum  quam  componit  et  dividit  affirmando  et  negando.  Non 
autem  invenitur  assensus  in  prima  operatione,  sed  in  secunda.  Intellectus, 
quantum  est  de  se,  non  magis  determinatus  est  ad  hoc,  quod  adhaereat  com- 
positioni  quam  diviSioni.  Omne  autem ,  quod  est  determinatum  ad  duo ,  non 
determinatur  ad  unum  eorum,  nisi  per  aliquid  movens  ipsum.  Intellectus  autem 
non  movetur  nisi  a  duobus,  a  perspicientia  videlicet  et  a  voluntate,  quae  movet 
omnes  alias  vires.  Itaque  intellectus  noster  in  rebus  iudicandis  vario  modo 
se  habere  potest.  Fieri  enim  potest,  ut  non  magis  ad  unum  inclinetur  quam 
ad  aliud  sive  propter  defectum  moventium,  sicut  in  problematis  contingit,  de 
quibus  rationes  nullas  habemus,  sive  propter  apparentem  aequalitatem  eorum, 
quae  ad  utramque  partem  movent,  quae  est  dubitantis  dispositio,  qui  inter  duas 
partes  oppositas  fluctuat.  Fieri  etiam  potest,  ut  intellectus  magis  ad  unum 
quam  ad  alterum  inclinetur,  neque  tamen  satis  inclinans  illud  intellectum  ita 
movet,  ut  ipsum  in  partem  alterutram  totaliter  determinet.  Unde  unam  partem 
accipit  quidem,  dubitans  tamen  semper  de  opposita,    quae  dispositio  opinantis 

est,  qui  unam  partem  accipit  cum  formidine  alterius.  Sed  fieri  potest,  ut  in- 
tellectus  determinetur  ita,  ut  uni  parti  totaliter  adhaereat.  Sed  hoc  aut  a  re 
fit,  quae  sive  immediate  sive  interveniente  discursu  est  intellecta,  aut  a  volun- 
tate.  Quando  enim  res  intellecta  per  se  non  satis  sit,  ut  intellectum  ad  firmiter 
uni  parti  adhaerendum  determinet,  voluntate  determinari  potest,  quatenus  haec 
eligit,  assentire  uni  parti  determinate  et  praecise  propter  aliquid,  quod  est  satis 
ad  movendum  voluntatem,  non  autem  ad  movendum  intellectum,  utpote  quia 
bonum  videtur  et  conveniens,  huic  parti  assentire;  et  ista  est  dispositio  „cre- 
dentis",  ut  quum  aliquis  dictis  alicuius  hominis  credit,  quia  videtur  decens  et 
utile  4.  Observandum  tamen  est,  eius  generis  actum  „credendiu,  quamvis  pro 
motivo  habeat  aliquam  bonitatem,  cui  voluntas  imperantis  assensum  iahaereat, 
tamen  supponere.  motiva  credibilitatis  a  ratione  credentis  perspecta  esse,  quae 
ad  movendum  intellectum  hominis  rationalis  satis  sint.  Sed  id  tamen  iam  hoc 
loco  declarare  voluimus,  actum  iudicii  per  se  non  esse  actum  fidei. 

Scholion  5.  Ex  modo  disputatis  elucet,  iudicium  ex  parte  materiae  esse 
rem  compositam,  ex  parte  autem  mentis  iudicantis  esse  actum  simplicem.  Est 
enim  ipsa  affirmatio  sive  adhaesio ,  vel  quaedam  assensionis  species ,  quae  in 
simplici  actu  perspicientiae  motivi  est  sita. 

267.  Iudicii  nomina  varia.  Haud  raro  iudicandi  actus  etiam 
compositio  et  divisio  vocatur  ratione  conceptionum,  quae  sunt 
iudicii  materia  et  actu  iudicantis  aut  componuntur  aut  dividuntur2. 
Appellatur  quoque  affirmatio  et  negatio,  idque  ratione  iden- 
titatis  aut  diversitatis ,  in  quam  tendit  affirmatio  ut  in  iudicii  ob- 
iectum.  Dicitur  assensus  mentis  ratione  veritatis  apprehensae, 
quae  est  motivum,  quo  mens  ex  sua  natura  ad  afflrmandum  trahitur. 
Yocatur  mentis  adhaesio,  quia  mens  iudicando  veritati  cognitae 
adhaeret. 

§  2. 

De    variis    iudiciorum    partitionibus. 

268.  Divisio  ex  parte  perfectionis.  In  unaquaque  re  naturali 
composita  philosophi  quattuor  potissimum  solent  attendere:  ma- 
teriam,  ex  qua  res  sit,  vel  in  qua  versetur;  formam,  qua  ad  ali- 
quid  essentialiter  determinetur ;  qualitates,  quibus  potius  ac- 
cideotaliter  determinetur;  quantitatem,  qua  magis  minusve  ex- 
tendatur.  Simili  modo  in  iudicio,  quod  est  compositum  quiddam 
rationis,  haec  quattuor  possunt  considerari.  Qualitates  autem  iu- 
dicii  aut  ex  motivo  trahuntur  aut  ex  perfectione. 


1  S.  Thom.,  Quaest.  disput.  q.  14  de  veritate  a.  1. 

2  "Eaxt  8e  zU  ~p<Lxo?  Xdyo?  dTrocpavTtxd;  xaTd^otJi?,  zl~oi  i-ryciza.  (Arist., 
De  interpr.  c.  5,  17  a,  8.)  —  karcry«:>t;  §e  dartv  chtrfcpavafc  rtvoc  v.oi-d  tivoc.  '\- ■'.- 
cpaat?  Oi  Igtw  aittfcpavafc  tivos  a-o  tivoc     L.  c.  c.  6,  17  a,  25. 

Ratione  perfectionis  est,  ut  iudicia  sint  aut  vera  aut  falsa1 
(n.  104).  „Quum  enuntiatur,  aliquid  esse  vel  non  esse  secundum  con- 
gruentiam  rei,  est  oratio  vera;  alioquin  est  oratio  falsa.  Sic  igitur 
quattuor  modis  potest  variari  enuntiatio.  Uno  modo,  quia  id,  quod 
est  in  re,  enuntiatur  ita  esse,  sicut  in  re  est,  quod  pertinet  ad  affir- 
mationem  veram,  puta  quum  Socrates  currit  et  dicimus,  Socratem  cur- 
rere.  Alio  modo,  quum  enuntiatur,  aliquid  non  esse,  quum  non  est; 
quod  pertinet  ad  negationem  veram,  ut  quum  dicitur :  Aethiops 
non  est  albus.  Tertio  modo,  quum  enuntiatur,  aliquid  esse,  quod 
in  re  non  est;  quod  p.ertinet  ad  affirmationem  falsara ,  ut  quum 
dicitur:  Corvus  est  albus.  Quarto  modo,  quum  dicitur,  aliquid  non 
esse,  quod  in  re  est;  quod  pertinet  ad  negationem  falsam,  ut  quum 
dicitur :  Nix  non  est  alba. "  2 

Et  in  hoc  Aristoteles  indolem  iudicii  et  eius,  qua  iudicium 
exprimitur,  orationis  enuntiativae  collocat,  quod  veritatem  falsita- 
temve  continet3;  veritatem  enim  et  falsitatem  non  in  rebus  esse 
docet,  sed  in  iudiciis4.  Nunquam  autem  fieri  potest,  ut  idem  iu- 
dicium  verum  simul  et  falsum  sit. 

Scholion.  Sunt  qui  dicant,  iudicia  certi  cuiusdam  generis  simul  posse 
esse  vera  et  falsa;  quando  videlicet  iudicii  veritas  non  solum  a  realitate  rei 
affirmatae  pendeat,  sed  etiam  contra  realitas  haec  rei  affirmatae  propter  existen- 
tiam  iudicii  mutari  possit,  iam  fieri  posse,  ut  iudicium  verum  sit  simul  et  fal- 
sum.  Cuius  rei  exemplum  afferunt  Epimenidis  Cretensis,  qui  Cretenses  omnes 
nunquam  non  dicere  mendacium  dixerit  5.  Verum  in  hac  enuntiatione  duo 
latent  iudicia,  quorum  primum  respicit  omnia  Cretensium  iudicia,  non  tamen 
ipsum  iudicium,  quod  actu  profertur.  Et  postquam  hoc  positum  est,  etiam  ad 
hoc,  quod  profertur,  extendi  potest.  Posito  igitur,  quod  iudicium  prius  verum 
est,  hoc  secundum  falsum  est,  et  contra,  si  hoc  verum  est,  illud  est  falsum  6. 
Similiter  de  omnibus  illis  iudiciis  dicendum  est,  ex  quorum  veritate  videatur 
sequi  eorundem  falsitas  et  contra.    Velut  quum  quis  iuraverit,  se  permansurum 


1  'Ev  olc  xat  t6  <bz~j§oc  7,o(i  x6  dXrfiic ,  <j6v$E<sfe  Tt?  rfir\  voYjfj.a/ccov  toaTiep  Sv 
ovtoov  (1.  3  de  an.  c.  6,  430  a,  27  sqq.).  Ilepi  ydp  suvSetftv  xal  8taipeaiv  £<~ti  to 
tj;euods  ts  y.cct  to  dXrftic.  Td  [j.£v  ouv  6vdjj.aTa  auTa  xal  Ta  pr|fj.aTa  eotxe  rw  aveu 
DuvOiaeuag  xal  otatpe'aeu)C  wor)p.axt ,  olov  to  dv9pu)7io;  r)  to  Xeuxdv ,  oxav  f*$j  -poaTe9rj 
Tt  •  0'JT£  ydp  d>euoo?  oSre  dhrfiic  ttu).  Irjfj.etov  8'laxl  TOuSe  •  xat  ydp  6  TpayeAacpo; 
arjjj.atvet  fj.ev  xt,  outtu)  Se  dXrfikc  r)  dieuSos,  £dv  fx))  to  elvai  r)  \rq  elvat  -zpoaxzdf  :q 
dr.X&c  r)  y.aTa  ypovov.     De  interpr.  c.  1,  16  a,  12. 

2  S.  Thom.  in  1.  1  periherm.  lect.  9. 

3  Aoyoc  dforocpavrncos  ou  ~d?,  &k\'  iv  u!  to  dXrjOeuctv  rj  'i>£'J0£a&at  UTt^pvei.  De 
interpret.  c.  4,  17  a,  2;  cfr.  de  an.  c.  6  et  alibi  passim. 

4  Ou  ydp  laTt  to  'Leuoos  xal  to  dXrftic  iv  tois  Ttpdytj.aatv ,  dXX'  £v  tyj  Stavota 
(1.  5  met.  c.  4,  1027  b,  25)  5  et:  rj  aufiTtXoxr]  h~i  xal  t\  oiaipzaic  dv  otavota,  d.XX'  oux 
iv  TOts  -pdyixaatv.     Ibid.  1027  b,  29. 

5  KpTJTes  det  tleotJTai.  6  Cfr.  tJeberweg,  System  der  Logik  §  77. 

ieiunum,  donec  aliquem  audierit  falsum  dicentem;  veniat  autem  amicus,  qui 
eum  alloquatur:  Amice,  satis  ieiunasti.  Haec  sententia,  si  vera  est,  falsa  esse 
videtur;  si  autem  falsa,  vera.  Vel  quum  quis  a  rege  praepositus  sit  custo- 
diendo  ponti,  iussus,  quemvis  ex  praetereuntibus  falsum  dicentem  in  fluvium 
proiicere;  veniat  autem  aliquis  custodem  alloquens:  Tu  me  proiicies  in  fiuvium. 
Quae  sententia  iterum,  si  vera  est,  falsa  est,  et  contra.  Hae  cavillandi  rationes 
a  veteribus  Crocodilites  vocabantur,  quia  crocodilum  ferunt  aliquando  hoc 
iudicio  usum  fuisse  alloquentem  mulierem,  cuius  filium  rapuerat.  „Si  verum 
dixeris,  reddam  tibi  nliumu;  mulierem  autem  respondisse:  „Non  reddes".  In 
quo  responso  eadem  ambiguitas  cernitur.  Et  haec  quidem  iudicia  (falsificantia 
vocant)  si  quis  accurate  inspicere  velit,  alia  ratione  vera  sunt,  alia  falsa  *. 

Deinde  iudicia  sunt  certa  aut  incerta,  prout  mens  iu- 
dicatae  veritati  sine  ulla  errandi  formidine  adhaeret  aut  cum  ali- 
qua  haesitatione. 

Praeterea  sunt  aut  prudentia  aut  temeraria,  prout  mens 
solido  motivo  ducitur,  aut  levi  vel  parum  perpenso. 

269.  Divisio  ex  parte  motivi.  Ita  dividuntur  iudicia  in  Deces- 
saria  et  libera.  Necessarium  est  illud,  in  quod  intellectus  fertur 
evidenti  intuitu,  rem  ita  esse  et  aliter  esse  non  posse.  Liberum 
illud  est,  a  quo  mens  abstinere  potest  propter  evidentiae  defectum 
et  vim  voluntatis,  velut  quum  quis  iudicat:  Iucundius  est,  studio 
pliilosophiae  navare  operam  quam  rhetoricae. 

Deinde  iudicia  aut  immediata  sunt,  aut  mediata.  Immedia- 
tum  est  iudicium ,  quod  ex  ipsa  comparatione  extremorum  im- 
mediate  nascitur;  mediatum  est,  quum  identitas  extremorum  vel 
discrepantia  cognosci  non  potest,  nisi  ope  ratiocinii. 

Praeterea  iudicia  aut  analytica  sunt,  aut  synthetica.  Ana- 
lytica  sunt,  quum  ex  ipsorum  extremorum  analysi  eruitur  ratio, 
ob  quam  extrema  componi  vel  dividi  necessario  debeant.  Haec 
igitur  iudicia  „analytica"  vocantur  non  ideo ,  quod  semper  per 
simplicem  subiecti  analysim  notitiam  praedicati  invenire  possimus, 


1  Illud  „Amice,  satis  ieiunasti"  proxime  respicit  tempus  hanc  locutionem 
praecedens,  et  sic  est  falsum.  Consequenter  ad  hanc  locutionem  falsam  amicus 
cibum  sumere  potest.  Et  quia  iam  locutio  altera  quadam  et  consequente  signi- 
ficatione  extenditur  ad  tempus  subsequens,  quo  cibum  sumere  licet,  secundum 
hanc  vim  locutio  est  vera.  Propter  illud  „Tu  me  proiicies  in  fluvium"  non 
licet  custodi  hominem  mittere  in  fluvium,  et  sic  locutio  simpliciter  falsincatur. 
Sed  haec  falsitas  consequitur  ad  ipsam  executionem  rectam  mandati  regii,  quare 
haec  falsitas  sub  mandato  non  cadit.  —  Similiter  propter  illud  „Non  reddes" 
crocodilus  non  tenetur  reddere  filium,  et  sic  locutio  mulieris  simpliciter  verifi- 
catur.  Sed  haec  veritas  consequitur  ex  ipso  pacto,  quare  sub  pacto  non  com- 
prehenditur.     Atque  ita  lis  diiudicanda  est,  tamquam  si  nil  dictum  esset. 

sed  ideo,  quod  per  hanc  analysim  semper  causam  aperire  possumus, 
cur  huic  subiecto  hoc  praedicatum  tribuatur,  sive,  quod  idem  est, 
quia  per  solam  analysim  subiecti  et  praedicati  rationem  nostri  iu- 
dicii  reddere  possumus1. 

Synthetica  sunt,  quum  in  ipsis  extremis  non  inest  ratio, 
cur  iudicia  componantur  vel  dividantur;  sed  haec  ratio  externa  est 
et  petita  ex  sola  experientia  vel  auctoritate.  Analytica  iudicia 
sunt:  Circulus  est  rotunclus.  Homo  est  animal.  Totum.  est  maius 
sua  parte.  Bis  bina  sunt  quattuor.  Munclus  a  Deo  creatus  est. 
Synthetica  sunt:  Circulus  est  viridis.  Homo  est  aegrotus.  Corpus 
est  rotundum.     Plumbum  gravius  ferro  est. 

Itaque  iudicia  analytica  in  materia  necessaria  vel  impossibili 
sunt,  quia  res,  de  qua  iudicatur,  aliter  se  habere  non  potest.  Yo- 
cantur  absoiuta,  quia  a  nulla  conditione  pendent,  nec  ullam 
exceptionem  admittunt;  dicuntur  pura,  rationalia,  meta- 
physica,  quia  in  ordine  ideali  sua  fundamenta  habent  et  ex- 
perientiam  omnem  antevertunt.  Iudicia  vero  synthetica  in  ma- 
teria  contingenti  versantur ;  et  vocantur  contingentia,  em- 
pirica  sive  experimentalia ,  hypothetica,  physica,  quia  in  sola 
experientia  fundantur  nec  ulla  ratione  alterum  extremorum  ex  se 
rationem  praebet,  cur  cum  altero  componi  vel  ab  eo  dividi  debeat, 
et  hinc  res,  de  qua  agitur,  absolute  aliter  esse  potest. 

Scholion  1.  Iudicia  si  in  se  spectantur,  omnia  sunt  synthetica 2.  Con- 
stituuntur  enim  subiecti  et  praedicati  synthesi,  et  subiecti  quidem,  quod  se- 
cundum  explicitam  vocis  vel  cogitationis  significationem  respectu  praedicati 
indeterminatum  quid  est 3 ;  et  praedicati,  quod  subiecto  determinationem  addit 
secundum  apertum  saltem  significandi  modum.  Iudicia  autem  in  analytica  et 
synthetica  distinguuntur,  quum  spectatur  eorum  origo  et  ratio,  ob  quam  intel- 
lectus  synthesim  inter  praedicatum  et  subiectum  facit  4. 

Scholion  2.  In  hac  iudiciorum  in  analytica  et  synthetica  divisione  sub- 
iectum,  ut  quivis  videt,  secundum  suum  dumtaxat  conceptum  attenditur,  non 
autem  secundum  statum,  quem  ipsi  de  facto  accidere  per  experientiam  appre- 
henditur.     Unde  errat  Beneke ,    qui  hanc  divisionem  ideo  reiicit,    quod    iudicia 


1  Cfr.  Kleutgen,  Philosophie  der  Vorzeit  n.  300. 

2  2'jvfrsat?  vo7)(jtdTwv  uiSTrep  ev  ovxiov.     Arist.  1.  3  de  an.  c.  6,  430  a,  27. 

3  Id  dicimus  obloquente  Sigwart,  Logik,  tom.  1  p.  103  in  annot. 

*  Dicit  Sigwart:  „Alle  unmittelbar  aus  den  in  ihnen  verknupften  Vor- 
stellungen  entstandenen  Urtheile  sind  analytisch;  alle  diejenigen,  welche  noch 
einer  weitern  Voraussetzung  bediirfen,  um  Subject  und  Pradicat  zu  verknupfen, 
sind  synthetisch.  Ob  ein  Urtheil  in  diesem  Sinne  analytisch  oder  synthetisch 
ist.  kann  niemals  (?  ?)  an  seinem  Wortlaute  abgenommen  werden,  sondern  hangt 
immer  (?  ?)  von  individuellen  Voraussetzungen  ab."     Logik,  tom.  1  p.  101. 

omnia  necessario  sint  analytica.  quibus  quidem  in  multis  rebus  aliqua  synthesis 
inter  subiectum  ipsum  et  aliquem  eius  statum  accidentalem  antecedere    possit l. 

Scholion  3.  Omnia  ergo  iudicia  immediata,  quae  non  sunt  empirica,  sunt 
analytica.  Si  enim  nulla  est  experientia  sensilis ,  qua  praedicatum  subiecto 
inesse  ostendatur,  intellectus  praedicatum  cum  subiecto  coniungere  non  potest, 
nisi  in  ipsis  rerum  conceptibus  rationem  videat,  ob  quam  iudicium  fieri  possit. 
Hanc  autem  videre  non  potest  nisi  per  analysim.  At,  inquies,  videre  potest 
per  solum  mentis  intuitum.  Respondeo:  Aut  intuitum  intelligis,  qui  feratur  in 
rerum  realitatem,  et  tum  intuitus  erit  analyticus.  Aut  intelligis  intuitum  pure 
subiectivum,  i.  e.  aliquam  mentis  operationem,  quae  in  rerum  realitate  nulla 
fundamenta,  nullam  rationem  habeat :  et  intuitus  tuus  fictus  erit  et  imaginarius. 
At,  dices,  sunt  tamen  iudicia  immediata,  quae  neque  experientia  nituntur  neque 
analysi,  cuius  generis  sunt  haec:  Quidquid  fit,  sui  causam  habet;  vel:  In  mu- 
tationibus  corporeis  nulla  perit  materiae  quantitas ;  vel:  In  motus  communica- 
tione  semper  actioni  aequalis  est  reactio;  vel :  Mundus  initium  habuit ;  vel : 
7  — f—  5  =  12  •  vel :  Linea  recta  est  omnium  brevissima ,  quae  inter  duo  data 
puncta  duci  possit.  Sed  inspicienti  tibi  rem  diligentius  patebit,  in  his  iudiciis 
rationem  iudicandi  aut  ex  experientia  peti  aut  ex  conceptibus  analysi  sub- 
iectis.     Si  prius,  iudicia  synthetica  habes,  si  posterius,  iudicia  analytica. 

Scholion  4.  Non  raro  iudicia  distinguuntur  etiam  in  iudicia  a  priori 
(ab  eo,  quod  est  -po-epov  cpuasi)  et  a  posteriori  (ab  eo,  quod  est  Sffxepov  cpuoei), 
Verum  haec  iudiciorum  distributio  ab  aliis  aliter  intellecta  est.  Apud  Aristo- 
telicos  ea  potius  iudicia  mediata,  quae  comparantur  discursu,  spectat,  quam 
iudicia  immediata,  de  quibus  solis  hic  dicendum  est.  Apud  quos  cognitio  rei 
„a  priori"  ea  est,  quae  ex  cognitis  rei  causis  progreditur,  velut  quum  Deum 
esse  immensum  ratiocinio  aliquo  cognitum  habeo;  et  „a  posteriori"  ea,  quae  ex 
rei  effectibus  proficiscitur,  ut  quum  quis  ex  existentia  mundi  Deum  exi- 
stere  concludit 2. 


1  ,,Das  eigentliche  Subject  des  Urtheils  ist  nicht  der  Subjectsbegriff,  son- 
dern  die  ganze  Subjectsvorstellung.  Halten  wir  diess  fest,  so  zeigt  sich  beim 
bejahenden  Urtheile  das  Pradicat  in  jedem  Falle  im  Subject  enthalten :  wie 
ich  denn  auch  in  der  That  nur  unter  dieser  Bedingung  berechtigt  sein  kann, 
ihm  dasselbe  beizulegen.  In  dem  Urtheile :  ,dieser  Kirschbaum  bliiht',  habe  ich 
vielleicht  im  Begriffe  ,Kirschbaum'  nichts  von  demjenigen ,  was  ich  im  Pra- 
dicat  denke;  aber  ich  darf  dieses  letztere  doch  nur  aussagen ,  wo  es  in  meiner 
Vorstellung  (Wahrnehmung ,  Erinnerung  etc.)  des  Kirschbaumes  gegeben 
ist;  und  im  Verhaltniss  zu  dieser  also  ist  das  Urtheil  nicht  weniger  ein  ana- 
lytisches  als  etwa  das  Urtheil:^,Eisen  ist  Metall'."  Beneke,  System  der  Logik. 
I.  p.  157. 

2  Has  voces  „a  priori"  et  „a  posteriori"  primus  adhibuit  Albertcs  de 
Saxonia  (f  1390),  quum  scriberet:  „Demonstratio  quaedam  est  procedens  ex 
causis  ad  effectum ,  et  vocatur  demonstratio  a  priori  .  .  .  alia  est  demonstratio 
procedens  ab  effectibus  ad  causas,  et  talis  vocatur  demonstratio  a  posteriori." 
(Cfr.  Prantl,  Geschichte  der  Logik.  IV.  78.)  Aristoteles  iam  universaliora 
vocaverat  priora,  et  quae  magis  particularia  sunt,  posteriora.  Albertus  M. 
distinxerat  cognitionem  a  causis  sive  per  priora,  et  ab  effectibus  sive  per  po- 
steriora.  —  Simili  modo  posteriore  tempore  Leibnizius  cognitiouem  a  priori  et  a 

Inter  quos  effectus  certe  etiam  experientia  numeratur,  quae  a  rebus  in 
sensibus  nostris  internis  vel  externis  effecta  est. 

Aliter  Leibnizius,  qui  distinguit  „prouver  a  priori  par  les  demonstrations", 
et  „a  posteriori  par  les  exp^riences".  Quem  secutus  Wolff  :  „Utimur  in  veri- 
tate  proprio  Marte  eruenda  vel  solo  sensu,  vel  ex  aliis  cognitis  ratiocinando 
nondum  cognita:  in  priori  casu  dicimur  veritatem  eruere  a  posteriori,  in 
posteriori  autem  a  priori."1 

Consimiliter  Kant  eam  tantum  cognitionem  a  posteriori  vocat,  quae 
sola  experientia  (sensili)  nitatur;  et  omnem  cognitionem  aliam,  sive  ex  cognitis 
causis  sive  ex  cognitis  effectibus  procedit,  vocat  a  priori,  quatenus  ea  a 
nulla   experientia  pendet 2.     Is  primus  novum  iudiciorum  genus   posuit.     Quum 


posteriori  distinxit;  at  is  causas  intellexit  non  solum  causas  rerum,  sed  etiam 
causas  cognitionis  ipsius.  Quas  quum  in  ipso  subiecto  clare  et  distincte  cogno- 
scente,  vel  potius  in  dispositione  aliqua  subiectiva  collocasset,  induxit  alios 
(Wolff,  Baumgartner,  Lambert),  ut  cognitionem  a  priori  eam  dicerent,  quae  ex 
sola  activitate  mentis  originem  haberet,  omissa  omni  experientia.  Ad  rem 
B.  Euken  :  „A  priori  und  a  posteriori  bezeichnen  im  Mittelalter  einen  Gegensatz 
in  dem  Gange  des  Beweises ;  von  Leibniz  beginnt  die  in  Kant  abschliessende 
Umwandlung,  damit  die  Verschiedenheit  des  Ursprunges  unserer  Einsichten 
auszudriicken."  Geschichte  der  philosophischen  Terminologie.  Leipzig  1879. 
p.  196;    cfr.  p.  134. 

1  Logik  §  663. 

2  Hac  de  re  Trendelenburg  :  „Antiquitus  ,a  priori  demonstrare'  nihil  aliud 
significavit  quam  ex  ipsis  rei  causis,  quippe  quae  per  se,  Aristotele  auctore, 
natura  priores  essent:  ,a  posteriori'  vero  ex  effectu,  qui  ipsa  causa  natura  qui- 
dem  esset  posterior,  sed  nobis  notior.  .  .  .  Quae  vis  et  potestas  ad  saeculum 
superius  mansit  intacta;  adhuc  enim  traditur  in  Iac.  Facciolati  institutionibus 
logicae  peripateticae.  Sed  quum  philosophiae  quaestio  a  rebus  ad  cognitionis 
causas  verteret  atque,  quid  menti  per  se,  quid  experientiae  deberetur,  investi- 
gari  coeptum  esset:  illud  a  priori,  quod  in  ipsa  mentis  natura  positum  ex- 
perientiam  non  solum  antecederet,  sed  etiam  efficeret,  hoc  a  posteriori,  quod  ab 
experientia  sola  acceptum  mentis  notiones  quasi  primas  sequeretur,  constanter 
appellatum  est.  Ita  quidem  mathesis,  quae  ipsa  spatii  et  temporis  forma  menti 
insita  niteretur,  cognitio  a  priori,  historia  contra  tamquam  rerum  gestarum  me- 
moria,  a  posteriori  dictae  sunt.  Sic  vocabulorum  usus  graviter  immutatus  est. 
Cuius  rei  vestigia  iam  apud  Humium  deprehenderis.  Mos  autem  Kantii  potis- 
simum  auctoritate  invaluit."  (Elem.  log.  Arist.  §  19.)  Similiter  Ueberweg: 
„Kant  hat  den  Begriff  a  posteriori  im  Verhaltnisse  zu  dem  Aristotelischen 
Satepov  cpucet  verengt,  indem  er  darunter  nicht  mehr  die  Erkenntniss  aus  den 
Wirkungen  iiberhaupt,  sondern  nur  noch  aus  einer  Art  von  Wirkungen  (nam- 
lich  aus  der,  unsere  Sinne  zu  afficiren)  versteht,  und  dem  Ausdruck  a  priori 
eine  ganz  veranderte  Bedeutung  untergelegt  (die  aber  seitdem  die  herrschende 
geworden  ist) ,  indem  er  damit  nicht  mehr  den  Gegensatz  zu  der  Erkenntniss 
aus  den  Wirkungen,  sondern  den  Gegensatz  zu  der  Erkenntniss  aus  der  Er- 
fahrung  bezeichnet.  .  .  .  Uebrigens  hat  der  Kantianische  Gebrauch  jener  Aus- 
driicke,  der  die  heutige  Terminologie  beherrscht,  mehr  verwirrend  als  fordernd 
gewirkt.     Kant's  mystische  Fiction  eines  schlechthin  von    der  Erfahrung  unab- 

enim  hidicia  omnia  analytica  („Erlauterungsurtheile")  a  p  r  i  o  r  i  esse  doceat, 
inter  iudicia  synthetica  („Erweiterungsurtheile")  distinguit  alia ,  quae  a  p  o- 
steriori  sint,  et  alia,  quae  a  priori  petantur.  Si  igitur  Kajjtio  credimus, 
sunt  iudicia,  quae  nullo  modo  analysi  idearum  nitantur  neque  ullo  modo  pen- 
deant  ab  experientia,  sed  sint  „a  priori"  simul  et  „synthetica"  et  nitantur 
in  sola  activitate  quadam  pure  subiectiva. 

270.  Divisio    ex   parte   materiae.     Iudicia  sunt   aut   in  materia 

necessaria  aut  contingente  aut  impossibili.  Iudicium  fit  in  ma- 
teria  necessaria,  quum  de  praedicato  agitur,  quod  subiecto 
convenit  necessario;  est  in  materia  contingente,  quum  prae- 
dicatum,  quod  de  subiecto  dicitur,  vel  adesse  vel  abesse  potest; 
est  in  materia  impossibili,  quum  praedicatum,  de  quo  dispu- 
tatur,  subiecto  convenire  non  potest  *. 

Iudicium  igitur  in  materia  necessaria  potest  ipsum  non  solum 
non  necessarium  esse,  sed  simul  falsum,  velut  quum  dicis:  Homo 
non  est  rationalis.  Et  potest  esse  in  materia  impossibili,  et  simul 
esse  verum,  velut  quum  dicis:  Homo  non  est  avis. 

Scholion  1.  Ad  divisionem  ex  parte  materiae  revocari  potest  illa,  qua 
nonnulli  iudicia  dividunt  in  iudicia  pure  indicativa  (historica,  descriptiva)  et 
subsumptiva  (quae  subiectum  sub  praedicato  universali  subsumunt).  De  qua 
divisione  quum  mox  breviter  dicturi  simus,  hoc  loco  dicere  satis  sit,  in  logica 
iudicia  indicativa  fere  omnino  posse  negligi,  attendendum  esse  potissimum  ad 
iudicia  subsumptiva;  quae  propterea  etiam  logica  vocantur. 

Scholion  2.  Hoc  loco  notanda  etiam  est  differentia,  quae  est  inter  prae- 
dicationem  per  se,  et  praedicationem  per  accidens.  „Quae  enim  sumuntur  a 
diversis  formis,  praedicantur  de  invicem :  vel  per  accidens,  puta,  quum  di- 
cimus :  album  est  dulce ;  vel  si  formae  sint  ordinatae  ad  invicem ,  erit  p  r  a  e- 
dicatio  per  se  in  secundo  modo  dicendi  per  se,  quia  subiectum  ponitur 
in  definitione  praedicati,  sicut  superficies  praeambula  est  ad  colorem.  Si  ergo 
dicamus,    quod  corpus  superficiatum  est  coloratum,  erit  secundus  modus  prae- 


hangigen  ,a  priori'  hat,  zumal  bei  dem  Mithineinspielen  des  alteren  Sinnes, 
zahllose  Unklarheiten  und  Paralogismen  veranlasst,  an  denen  die  Kantische  und 
fast  unsere  gesammte  nachkantische  Philosophie  krankt.  Der  reinere  Anschluss 
an  Aristoteles  ware  heilsam."     System  der  Logik   §  73. 

1  „Potest  accipi  divisio  enuntiationum  secundum  materiam ,  quae  quidem 
divisio  attenditur  secundum  habitudinem  praedicati  ad  subiectum.  Nam  si  prae- 
dicatum  per  se  insit  subiecto,  dicitur  esse  enuntiatio  in  materia  necessaria 
vel  naturali,  ut  quum  dicitur:  Homo  est  animal;  vel:  Homo  est  risibilis.  Sin 
vero  praedicatum  per  se  repugnet  subiecto ,  quasi  excludens  rationem  ipsius, 
dicetur  enuntiatio  esse  inmateria  impossibili  sive  remota,  ut  quum 
dicitur :  Homo  est  asinus.  Si  autem  medio  modo  se  habeat  praedicatum  ad  sub- 
iectum,  ut  scilicet  nec  per  se  repugnet  subiecto  nec  per  se  insit,  dicitur  enun- 
tiatio  esse  in  materia  possibilisive  contingenti."  S.  Thom.  in  1.  1 
periherm.  lect.  13. 

dicationis  per  se."  *  Si  autem  eadem  forma  est,  ex  qua  ducitur  ratio  et  in 
subiecto  et  in  praedicato  expressa,  praedicatio  fit  per  se  primo.  Ita  quia 
una  anima  est,  qua  Socrates  est  animal  et  est  homo,  animal  praedicatur  de  ho- 
mine    per    se   primo. 

271.  Divisio  ex  parte  formae.  Quarto  loco  iudicia  respectu 
formae  dividi  possunt ;  et  primo  quidem  in  affirmativa  et  negativa. 
Quum  enim  mens  aliquid  alicui  tribuit,  iudicium  affirmativum 
est  (xaiacpacfis) ;  quum  autem  aliquid  ab  aliquo  seiungit,  nega- 
tivum  (curocpotcric)  vocatur.  Qua  in  re  mens  a  rerum  natura  pendet. 
Ideo  enim  extrema  in  iudicio  coniungenda  sunt  aut  dividenda,  quia 
res  ipsae  rerumque  affectiones  aut  coniunctae  aut  disiunctae  sunt 
et  sic  esse  conspiciuntur.  Et  affirmatio  negatiove,  quae  in  iudicio 
habetur,  per  se  non  extrema  afficit,  sed  compositionem  ipsam. 
„Quando  negatio  additur  verbo  in  enuntiatione  posito ,  negatio 
removet  verbum  ab  aliquo  et  sic  facit  enuntiationem  negativam. 
Non  enim  enuntiatio  efficitur  negativa  nisi  per  hoc,  quod  negatur 
compositio,  quae  importatur  in  verbo."2  Ex  quo  effatum:  In  pro- 
positione  negativa  negatio  afficere  debet  copulam.  Unde  apparet, 
errare  eos,  qui  iudicia  omnia  revera  affirmativa  esse  censent3. 

Scholion  1.  Non  est  dubium,  quin  negatio  omnis  ad  aliquam,  quam  con- 
sequatur,  affirmationem  reduci  possit.  In  omni  enim  iudicio  sive  affirmativo, 
sive  negativo ,  qui  iudicat,  affirmat  atque  pronuntiat;  rem  ita  se  habere,  sicut 
sit  cognita. 

Scholion  2.  Vulgo  dicunt,  negationem  „distribuere"  simul  subiectum  et 
praedicatum,  i.  e.  tribuere  et  subiecto  et  praedicato  extensionem,  quantum  fieri 
possit,  maximam;  affirmationem  vero  distribuere  (sive  universalizare)  subiectum 
dumtaxat.  Verum  haec,  quae  est  ab  affirmatione.  distributio,  tum  solum  valet, 
quum  iudicium  est  in  materia  necessaria,  et  subiectum  omni  signo  coarctante  caret. 

Scholion  3.  Haec,  quam  indicavimus,  divisio  ipsam  formam  sive  essentiam 
iudicii  afficit,  ita  ut  affirmatio  et  negatio  sit  iudicii  qualitas  essentialis. 
Qua  de  re  S.  Thomas  :  „Divisio  in  affirmationem  et  negationem  est  divisio  generis 
in  species.  quia  sumitur  secundum  differentiam  praedicati,  ad  quod  fertur  negatio ; 


1  S.  Thom.  ,  Summ.  theol.  I.  q.  76  a.  3.  Cfr.  in  1.  1  anal.  post.  lect.  9; 
in  1.  5  met.  lect.  7 ;  Alamanni,  Summ.  phil.  I.  q.  3  a.  3. 

2  In  1.  2  periherm.  lect.  1 ;  cfr.  Trendelenburg,  Log.  Untersuch.  II.  p.  279. 

3  Inter  quos  praecipui:  W.  Hamilton,  Lectures  on  Logic.  3.  edit.  I.  251  sqq. 
Sigwart,  Logik.  I.  p.  119  sqq.  Quorum  prior  copulam  distinguit  duplicem, 
unam  affirmativam,  negativam  alteram.  Sigwart  censet,  particula  „non"  novum 
iudicandi  actum  significari,  qui  ad  iudicium  positivum  accedat  ad  tollendam 
relationem  praedicativam  in  copula  expressam.  („Die  Copula  ist  nicht  Trager, 
sondern  das  Object  der  Verneinung;  die  Verneinung  ist  ein  Urtheil  iiber  ein 
Urtheil.")  Censet  igitur  eum,  qui  iudicet,  animalia  bruta  non  instituere  aca- 
demias,  primo  iudicasse,  has  ab  illis  institui. 

Pesch,    Logica.    L  21 

praedicatum  autem  est  pars  formalis  enuntiationis ;  et  ideo  huiusmodi  divisio 
dicitur  pertinere  ad  qualitatem  enuntiationis ,  qualitatem,  inquam  essentialem, 
secundum  quod  differentia  significat  quale  quid."  1 

Scholion  4.  In  iudicio  igitur  negativo  negatio  fertur  ad  removendum 
praedicatum  a  subiecto.  Si  negatio  ita  ad  praedicatum  fertur,  ut  boc  nega- 
tivum  evadat ,  iudicium  manet  affirmativum.  Ita  iudicia :  Homo  est  non-mor- 
talis ,  vel :  Non-homo  est  mortalis,  sunt  affirmativa,  sed  propter  negationem  vaga 
sunt  sive  infinita  2.  Si  particula  ,,non"  subiectum  afficit  (ovofxa  ddpicrrov) ,  iudi- 
cium  dicitur  infiniti  subiecti;  si  praedicatum  (or^xa  dopttJTOv),  infiniti  praedicati 
vocatur  3.  Et  particula  „non"  merito  malignitatis  accusatur  eo ,  quod  semper 
id  destruit,  cui  praeponitur. 

272.  Praeterea  iudicia  ratione  formae  dividuntur  in  categorica 
et  hypothetica.  Categoricura  est,  quod  constat  ex  subiecto  et 
praedicato  tamquam  partibus  principalibus  et  copula  tamquam 
unione.  Hypotheticum  est,  quod  constat  ex  pluribus  iudiciis 
tamquam  partibus  principalibus  aliqua  unione  unitis;  ut  est  Hora- 
tianum  illud :  Latius  regnes  avidum  domando  spiritum ,  quam  si 
Libyam  remotis  Gadibus  iungas  et  uterque  Poenus  serviat  uni.  Si 
quaeratur,  quae  sit  differentia  inter  iudicium  categoricum  et  hypo- 
theticum,  dicendum  est: 

lo  Iudicium  categoricum  habet  subiectum  et  praedicatum 
partes  sui  principales ,  velut :  Homo  est  animal.  Hypotheticum 
duas  partes  habet,  quae  in  se  sunt  categoricae,  velut:  Si  homo 
est,  animal  est;  vel:  Si  liomo  currit,  homo  m.ovetur.  Ex  quo  apparet, 
categoricum  esse  iudicium  unum  simpliciter ;  hypotheticum  esse 
iudicium  coniunctione  unum.  Et  illud  etiam  intelligitur,  hanc  di- 
visionem  esse  analogi  in  sua  analogata. 

2o  Altera  est  differentia ,  ut  in  categoricis  subiectum  nomen 
praedicati  in  se  suscipiat,  ita  ut  vere  aliquid  de  aliquo  praedicetur, 
aliquid  subiecto  simpliciter  tribuatur  vel  negetur.    Contra  in  hypo- 


1  In  1.  1  periherm.  lect.  10.  2  Arist.,  De  interpret.  c.  3,  16  b,  12. 

3  Sunt,  qui  de  iudiciis  sive  propositionibus  „innnitis"  dicant.  (Ita  Wolff, 
Reimarus  [Vernunftlehre  §  151].)  Sed  ex  dictis  colligitur.  hanc  dicendi  ra- 
tionem  minus  accuratam  esse.  —  Kant  eo  loco,  quo  iudicia  distinguit  ex  quali- 
tate,  ponit  affirmativa,  negativa,  infinita  sive  limitativa.  (Kritik  der  reinen  Ver- 
nunft  §  9 — 11;  Proleg.  §  21;  Log.  §  22.)  In  qua  re  ad  tres  animadvertit  a  se 
positas  categorias  qualitatis  (quae  sunt  realitas,  negatio ,  limitatio).  Et  limita- 
tiva  sive  infinita  ea  ducit  esse,  in  quibus  negatio  non  copulam,  sed  praedicatum 
afficit;  omittit  ergo  iudicia.  quae  infiniti  subiecti  sunt.  —  Hegel  (Log.  III.  p.  89,  90) 
nova  omnino  vocis  notatione  iudicia  infinita  vocat  ea  iudicia  negativa,  in  quibus 
praedicata  omni  genere  a  subiectis  diversa  sunt,  velut:  Sph-itus  neque  est  acidus, 
neque  mensa ,  neque  ruber.  —  Wdndt  negat,  esse  posse  iudicia  infiniti  subiecti 
vel  infiniti  praedicati. 

theticis  unum  de  altero  uon  praedicatur  simpliciter ,  sed  tantum 
dicitur,  aliquid  esse,  si  alterum  fuerit1;  neque  aliud  quid  ponitur 
nisi  affirmationis  negationisve  unius  ab  altera  dependentia.  Unde 
iudicium  categoricum  a  nonnullis  etiam  praedicativum  vocatur, 
hypotheticum  vero  suppositivum.  Alii  inhaesionis  et  con- 
nexionis  iudicia  distinguunt 2. 

3°  Tertia  est  differentia,  quod  in  iudicio  categorico  potius 
exprimitur  inhaerentia  quam  causalitas;  in  hypothetico  potius  cau- 
salitas  quam  inhaerentia.  In  categorico  exprimitur  identitas,  in 
hypothetico  cohaerentia.  In  categorico  affirmatur  factum;  iudicium 
hypotheticum  vero  est  potius  effectus  quidam  reflexionis  ontologicae. 
Iudicium  categoricum  existentiam  subiecti  indicat ,  si  non  realem 
et  physicam ,  saltem  logicam  in  mente ;  iudicium  autem  hypo- 
theticum  a  consideratione  huius  existentiae  mentem  omnino  avocat3. 

Scholion  1.  De  iudiciis  categoricis  quaesitum  est,  utrum  involvant  etiam 
iudicium  de  subiecti  existentia  necne.  Si  quis  igitur  dicit :  Deus  est  iustus ; 
vel :  Neptunus  fuit  deus  maris,  affirmabitne  is  implicite,  Deum  esse,  an  in  ea 
tantum  est  sententia :  Si  Deus  est }  est  iustus?  Sunt  qui  negent,  unquam  iudi- 
■cium  de  subiecti  existentia  cum  iudiciis,  de  quibus  diximus,  coniunctum  esse 
posse  *.  Sed  potius  contra  dicendum  est,  iudicia  categorica  ex  natura  sua  in- 
dicare  etiam  realem  subiecti  existentiam,  deinde  autem  ex  consuetudine  effectum 
esse,  ut  saepenumero  hic  ad  realem  subiecti  existentiam  respectus  omnino 
omittatur.  Vis  igitur  iudicii  ex  natura  subiecti  pendet,  de  quo  dicitur,  et  inde 
mens  iudicantis  interpretanda  est. 

Si  usum  hominum  et  consuetudinem  spectemus ,  hae  retineri  possunt  r  e- 
gulae:  1°  Iudicium  in  materia  necessaria  vel  impossibili  existentiam  subiecti 
vel  praedicati  absolute  affirmare  non  solet,  sed  solum  affirmat,  praedicatum 
subiecto  convenire  aut  repugnare,  si  illud  existat.  2°  Iudicium  *  affirmativum 
in  materia  contingenti,  si  habet  praedicatum  reale  (non  mere  intentionale,  cuius- 
modi  est  v.  g.  „cognitus") ,  affirmare  solet  non  solum  praedicati  cum  subiecto 
identitatem,  sed  etiam  subiecti  et  praedicati  existentiam.  At  si  subiectum  uni- 
versale  est,  non  affirmat  absolute  illius  secundum  totam  suam  latitudinem  ex- 
sistentiam.  3°  Iudicium ,  quod  indicat  causam  eventus  in  materia  contin- 
genti  (Fles,  quia  vapulasj,  affirmare  solet  non  solum  dependentiam  effectus  a 
causa,  sed  etiam  causae  et  effectus  existentiam  pro  tempore  in  copula  indicato. 
4°  Iudicium  conditionale  neque  existentiam  conditionis  neque  conditionati  affir- 
mat  absolute;  sed  existentiam  eatenus  tantum  affirmat,  quatenus  ea  in  nexu, 
qui  est  inter  conditionem  et  conditionatum,  involvitur  5. 


1  Ita  fere  auctor  opusc.  de  log.  Arist.,  quod  est  inter  opusc.  S.  Thomae  48. 

2  Ita  Drobisch,  N.  D.  d.  L.  §  41  „Beschaffenheits-,  Beziehungsurtheile". 

3  De  his  differentiis  extensius  Trendelenburg,    Logische  Untersuchungen, 
edit.  3.  tom.  2  p.  270  sqq. 

4  Ita  Herbart,  Einleitung  in  die  Philos.  §§  53,  59  Anm. ;  Beneke,  Log.  I. 
p.   165  ;  Drobisch,  Log.  ed.  3.  §  55  p.  59  sqq. 

5  M.  Mangold,  S.  I.,  Phiiosophia  recentior.  Monachii  1763.  tom.  1  p.  21. 

21* 


324  Liber  II.    Dialectica.     Cap.  II.    De  propositione. 

Scholion  2.  Particula  „si",  quae  in  iudicio  proprie  conditionali  adhiberi 
solet,  per  se  nexum  causalem  vel  logicum  significat,  quo  conditionatum  pendet 
intrinsecus  a  conditione,  non  autem  ipsam  conditionis  vel  causae  existentiam 
indicat;  quod  facile  vides ,  si  has  duas  sententias  inter  se  comparare  velis : 
Quia  peccas ,  puniris  et  Si  peccas ,  puniris.  Unde  ubicumque  est  aliqua  in- 
terna  causalitatis  dependentia,  quae  ut  vim  generalem  habens  iudicio  est  ex- 
primenda,  particula  „siu  adhiberi  potest.  Etsi  autem  haec  dicendi  formula 
commodior  est,  rem  tamen  si  spectes,  in  omnibus  his  rebus  forma  iudicii  cate- 
gorici  adhiberi  poterit.  Unde  non  est  tantum  inter  iudicium  categoricum  et 
hypotheticum  discrimen,  quantum  ab  aliquibus  fingitur  *.  Qui  inepte  Aristo- 
telem  reprehendunt,  quod  in  libris  logicis  de  iudiciis  hypotheticis  et  de  syllogis- 
mis  hypotheticis  parum  dixerit. 

Scholion  3.  Ad  iudicium  hypotheticum  revocatur  iudicium  disiuncti- 
vum  et  coniunctivum2.  Proprie  hypotheticum  vel  conditionale  est  iudi- 
cium ,  si  praedicatio  temperatur  conditione  per  particulam  „si"  vel  „nisi"  vel 
„modo"  apposita.  Est  disiunctivum ,  si  praedicatio  eo  temperatur,  quod  ex 
compluribus  praedicatis  oppositis  subiecto  unum  competere  affirmatur;  est  con- 
iunctivum,  si  praedicatio  eo  temperatur,  quod  id  unum  statuitur,  quae  iudi- 
cantur  praedicata  simul  subiecto  inesse  non  posse,  velut  quum  dicimus :  Nil 
potest  moveri  et  quiescere. 

Scholion  4.  Sunt  etiam  iudicia,  quae  speciem  aliquam  disiunctionis  habent, 
nec  tamen  proprie  disiunctiva  sunt,  velut  quum  dico  :  Viventia  in  natura  sunt 
aut  plantae  aut  animalia  bruta  aut  homines.  Quod  iudicium  in  complura  cate- 
gorica  resolvendum  est:  Aliqua  viventia  sunt  plantae  et  aliqua  bruta  animantia 
et  aliqua  homines.     Quapropter    disiunctiva   non  sunt;    et    divisiva   vocantur. 


1  Wundt  :  „Die  meisten  euclidischen  Axiome  werden  am  angenehmsten  in 
hypothetischen  Urtheilen  ausgedriickt:  Wenn  man  Gleiches  zu  Gleichem  zusetzt, 
so  entsteht  Gleiches  etc.  Wo  wir  eine  Gleichung  in  Worte  umsetzen,  nimmt 
sie,  sofern  sie  sich  um  die  Abhangigkeit  iiber  eine  Mehrzahl  von  Begriffen  er- 
streckt,  die  Form  eines  hypothetischen  Urtheils  an.  So  iibertragen  wir  die 
Gleichung  des  Pendelgesetzes : 

2"  V      g 

in  das  Urtheil:  Wenn  ein  einfacher  Pendel  eine  ganze  Schwingung  vollfiihrt, 
80  ist  die  Zeit  derselben  der  Quadratwurzel  aus  der  Pendellange  direct  und 
der  Quadratwurzel  aus  der  Schwerkraft  umgekehrt  proportional.  Oder  die 
Gleichung  des  NEWTON'schen  Gravitationsgesetzes : 


m  •  m 

K  =  c 


r  - 

lesen  wir:  Wenn  zwei  schwere  Korper  aufeinander  wirken,  so  ist  die  Kraft 
ihrer  Anziehung  dem  Produkte  ihrer  Massen  direct  und  dem  Quadrat  ihrer  Ent- 
fernung  umgekehrt  proportional."  (Log.  tom.  1  p.  186.)  Quae  tamen  iudicia 
omnia  non  minus  commode  ut  categorica  enuntiaveris ,  v.  g. :  „Die  Zeit,  in 
welcher  ein  Pendel  eine  ganze  Schwingung  vollfuhrt,  ist  direct  proportional"  etc. 
Vel :  „Die  Kraft,  mit  der  zwei"  etc. 
2  Cfr.  Lambert,   Organon  §  133. 

Sunt  etiam  iudicia,  quae  disiunctiva  impropria  vocantur,  in  quibus 
unam  saltem  ex  partibus  veram  esse  affirmatur,  velut  quum  dicis :  Pompeius 
vcl  Caesar  belli  gloria  Alexandrum  adaequarunt ;  cuius  sententiae  veritas  per- 
mittit,  ut  uterque  Alexandrum  gloria  aequaverint. 

273.  Tertio  iudicia  ratione  formae  in  absoluta  et  modalia  di- 
viduntur.  Absolutum  est  iudicium,  quo  absolute  significatur, 
aliquid  alteri  inesse  vel  non  inesse ;  quare  ab  antiquis  iudicium 
de  Inesse  vooatum  est,  quia  est  de  simplici  praedicati  in  sub- 
iecto  inhaerentia,  ut:  Homo  est  animal.  Modale  est,  quo  praeterea 
modus  significatur,  quo  quid  alteri  inest  vel  non  inest;  sive  id,  quo 
inhaerentia  praedicati  in  subiecto  modificatur,  ut:  Socratem  currere 
est  possibile;  vel:  Homo  est  necessario  animal;  vel:  Summas  virtutes 
omnes  iacere  necesse  est  voluptate  dominanie. 

Modus  generatim  est  omnis  adiacens  rei  determinatio ;  et  ex- 
primi  potest  nominaliter,  quum  v.  g.  scriptura  pulchra  dicitur,  atque 
etiam  adverbialiter,  quum  liomo  dicitur  pulchre  scribere  *.  Ut  autem 
aliquis  modus2  iudicium  modale  constituat,  requiritur,  ut  ipsam 
formam  iudicii  afficiat,  sive  ut  sit  modus,  quo  subiectum  in  prae- 
dicato  insit;  neque  satis  est,  ut  praedicati  materiam  determinet. 
Si  dicis:  Socratem  currere  est  possibile  aut  contingens,  determinatur 
modus,  quo  praedicatum  currere  inest  in  subiecto  Socrate.  Si 
dicis :  Socrates  currit  velociter,  determinatur  ipsum  praedicatum,  non 
autem  inhaerentia  praedicati  in  subiecto. 

Modi  recenseri  solent  quattuor :  necessarius  et  contingens, 
possibilis  et  impossibilis.  Unde  iudiciorum  modalium  quattuor 
sunt  genera:  de  necessario,  ut  hoc  iudicium:  Necesse  est,  hominem 
esse  animal;  de  contingenti,  ut  quum  dico :  Contingens  est} 
hominem  esse  aegrotum;  de  impossibili,  velut  est  iudicium : 
Impossibile  est,  hominem  esse  arborem  inversam;  de  possibili, 
ut  quum  iudico:  Possibile  est,  hominem  esse  bicipitem.  Qua  de  re 
mox  plura. 

Scholion  1.  Sunt,  qui  iudicia  absoluta  vocent  assertoria,  iudicia  de 
contingenti  et  de  possibili  uno  nomine  iudiciorum  problematicorum  com- 
prehendant,   iudicia  de  necessario  et  impossibili   uno    nomine   vocent   iudicia 


1  Ilaca  Trpdxaci?  cCtiv  -q  tou  uirdpystv  r^  too  ££  dvayxrj?  u?:dp7/Eiv  r)  zo~j  £vos- 
y_sctjai  UTta'py£iv.     Arist.  1.  1  analyt.  pr.  c.  2,  25  a,  1. 

2  Hoc  „modi"  et  „modalitatis"  nomen  non  ex  ipso  Aristotele  tractum  esse 
observat  Trendelenburg  (1.  c.  §  7) ;  sed  ex  eius  commentatoribus.  Hi  enim 
enuntiationes,  ad  quas  vel  to  dvayxalov,  vel  to  ouvaxov,  vel  xo  dvos/djj.Evov, 
vel  to  dSuvaTOv  accessisset,  eas  aTiocpdvcsis  [xsTa  TpoTiou  (enuntiationes  modales) 
appellaverunt. 

apodictica1.  Id  fieri  quidem  potest,  modo  concedatur,  quattuor,  quae  in- 
dicavimus  iudicia,  inter  se  diversa  esse.  Quod  quoad  iudicia  de  necessario  et 
de  impossibili  facile  patet;  sed  neque  quoad  iudicia  de  possibili  et  de  contin- 
genti  negari  potest.  Possibile  enim  id  dicit,  quod  esse  vel  fieri  potest;  con- 
tingens  autem  dicit  aliquid  et  esse  vel  fieri  posse,  et  etiam  non  esse  vel  fieri 
posse.  Aliqiiid  igitur,  quod  necessarium  est,  etiam  possibilibus  annumerari 
potest,  contingentibus  consociari  non  potest.  Melius  igitur  modus  quadruplex 
antiquitus  traditus  retinetur. 

Szholion  2.  Duplex  hoc  loco  possibilitas  distingui  solet,  una  subiectiva. 
quam  in  lingua  Graeca  voce  frw;  („fortasse")  vel  per  particulam  av,  quam  se- 
quatur  optativus,  exprimunt;  et  haec  possibilitas  est  ea,  quae  inest  in  iudiciis 
problematicis.  Est  praeterea  possibilitas  obiectiva,  quae  iterum  est  duplex : 
aut  enim  significat  facultatem  sive  potentiam  positivam  alicuius  causae,  quod 
Graeci  vocabulo  oJvaafrai  (xo  ouvaxdv)  significant,  aut  praeterea  etiam  praesen- 
tiam  omnium  conditionum  ad  effectum  requisitarum  et  absentiam  omnis  im- 
pedimenti  indicat,  quod  voce  Ivoiyzaftoit  (to  £vo£/o'a£vov)  indicatur  2.  Et  iudi- 
cium  problematicum  tum  maxime  ad  rem  accommodatum  est,  quum  opinatio 
sive  incertitudo  subiectiva  causam  habet  in  possibilitate  obiectiva  certo  cognita  3. 

274.  Divisio  ex  parte  quantitatis.  Haec  iudiciomm  distinctio 
ex  coniunctione  complurium  iudiciorum  nasci  solet,  quorum  sub- 
iecta  uno  conceptu  comprehendi  possunt.  Iudicii  quantitas  quae 
vocatur,  ab  extensione  pendet,  quam  subiectum  habet.     Unde  se- 


1  Dicit  Trendelenburg  :  „Enuntiatio,  qua  aliquid  asseritur  (xou  Jwreipy^eiv), 
nunc  quidem  assertoria  vocatur;  qua  autem  necessario  esse  confirmatur  (tou  £; 
dcvayx7js  U7tapy£iv),  apodictica;  qua  denique,  num  possit  fieri ,  ut  sit,  in  medio 
relinquitur  (too  Ivhiyzaftai  OTtdpv^etv),  problematica."  (Elem.  log.  Arist.  §  7.) 
Alii  aliter  (qua  de  re  videsis  Trendelenburg,  Logische  Untersuchuugen,  edit.  3. 
II.  p.  219  sqq.).  Dicit  Ueberweg:  „Der  problematische  Charakter  liegt 
in  der  Ungewissheit  der  Entscheidung  iiber  die  Uebereinstimmung  der  Vor- 
stellungscombination  mit  der  Wirklichkeit;  der  assertorische  Charakter  in 
der  unmittelbaren  (auf  eigene  oder  fremde  Wahrnehmung  gegriindeten)  Gewiss- 
heit;  der  ap  o  dicti  s  che  Charakter  in  der  vermittelnden  (auf  Beweis,  dr.ohf.z'.;, 
gegriindeten)  Gewissheit."  (System  der  Logik  §  69.)  —  Kant  causam  huius 
distinctionis  ex  categoriis  modalibus  a  se  positis  deduxerat,  quas  dixit  esse 
possibilitatis  et  impossibilitatis ,  existentiae  et  non-existentiac,  necessitatis  et 
contingentiae.  (Kritik  der  reinen  Vernunft  §§  9—11;  Prolegom.  §  21;  Log.  §  30.) 
Sed  cogitanti  cuique  satis  apertum  est,  neque  impossibilitatem  exprimi  iudiciis 
problematicis  neque  res  contingentes  iudiciis  apodicticis.  —  Sigwart  iudicia 
problematica  ex  logica  omnia  exulare  iubet  propterea,  quod  ea  non  magis  iudi- 
ciorum  rationem  habeant,  quam  iussiones,  interrogationes  (Log.  I.  p.  189  sqq.) : 
assertoria  ab  apodicticis  essentialiter  differre  negat. 

2  Cfr.  1.  13  metaph.  c.  2,  1088  b,  19:  T6  U  86vatov  hUyzxai  xa\  ivep- 
yetv  xal  fA7]. 

3  „Ueberall,  wo  wir  assertorisch  wissen,  dass  das  Ereigniss  eintreten  kann 
oder  objective  Moglichkeit  hat,  diirfen  wir  das  problematische  Urtheil  aus- 
sprechen,  dass  es  vielleicht  eintreten  werde."     Ueberweg. 

cundum  quantitatem  iudicia  dividuntur  in  universalia,  particularia, 
indefinita,  singularia1.  Sciendum  est  enim,  eorum,  quae  intellectus 
apprehendit,  alia  esse  universalia,  quae  secundum  totam  sui  ra- 
tionem  in  pluribus  inveniri  possint,  alia  autem  singularia,  quae 
nisi  in  uno  inveDiri  non  possint.  Universale  autem  dupliciter  con- 
siderari  potest;  uno  modo  quasi  separatum  a  singularibus  secun- 
dum  Esse,  quod  ut  unum  quid  obiective  in  intellectu  habet;  alio 
modo  secundum  Esse ,  quod  habet  in  singularibus.  Universale 
primo  modo  consideratum  duplici  ratione  subiectum  enuntiationis 
esse  potest;  una  ratione,  quum  aliquid,  quod  ad  solam  actionem 
intellectus  pertinet,  ei  attribuitur,  velut  quum  dicimus:  Homo  est 
praedicabilis  de  multis;  vel:  Homo  est  universale;  vel:  Homo  est  species. 
Has  enim  intentiones  intellectus  format,  et  eas  naturae  intellectae 
tribuit,  quam  cum  rebus,  quae  sunt  extra  mentem,  comparat.  Sed 
alia  ratione  aliquid  universali  attribui  potest,  quod  non  ad  actum 
intellectus,  sed  ad  Esse  pertinet,  quod  natura  intellecta  in  rebus 
habet,  quae  sunt  extra  mentem,  ut  quum  dicimus:  Homo  est  di- 
gnissima  creaturarum.  Id  enim  naturae  humanae  convenit,  ut  est 
in  singularibus.  Quilibet  enim  homo  singularis  creaturis  irratio- 
nabilibus  est  dignior,  neque  tamen  omnes  homines  singulares  unus 
homo  sunt  extra  mentem;  id  quod  tamen  in  iudicio  illo  effertur, 
in  quo  homo  stat  pro  omnibus  singularibus ;  sed  solum  in  accep- 
tione  intellectus  unus  est. 

Secundo  modo  aliquid  de  universali  enuntiatur,  ut  in  ipsis 
singularibus  est,  idque  iterum  ratione  duplici.  Una  ratione,  quum 
subiecto  aliquid  attribuitur  respectu  ipsius  universalis ,  quod  ad 
essentiam  ipsius  pertinet  vel  principia  essentialia  ipsius  consequitur, 
velut  quum  dicitur :  Homo  est  animal;  vel :  Homo  est  risibilis.  Alia 
ratione,  quum  ei  aliquid  respectu  singularis,  in  quo  invenitur,  at- 


1  Aristoteles  distinxit  iudicium  universale,  particulare,  indefinitum.  Ilpd- 
xocai;  fxev  ouv  £cjti  Adyo;  xaTacpaTixo?  r)  djrocpaTixd;  Ttvo?  xaxd  tivo*.  OStos  6e  r) 
y.atMAou  r)  e*v  jjtipet  r)  ex8idpi<JTO£.  Aeyto  6e  xaOdAou  f/iv  to  jravTt  -q  fj.rj6evt  UTtdp/etv, 
£v  fxepet  Se  to  Ttvt  -q  (af^  Ttvt  -q  fxv]  TcavTi  UTtdp/etv ,  dStdptaTOv  oe  to  UTidpyetv  7]  fxr] 
urtdpyetv  dveu  Tau  xa&dXou  tj  xaTa  fj.epo?,  olov  xb  twv  evavTtwv  elvat  t)jv  auTTjV  ^jit- 
cJTfj(u.rjV  v^  to  ttjv  r^ovyjv  fxrj  elvat  dyaOdv.  (L.  1  analyt.  pr.  c.  1,  24  a,  16.)  — 
Posteriore  tempore  „singulare"  est  additum  claritatis  gratia.  Iudicia  singu- 
laria,  vim  logicam  quod  spectat,  facile  ad  reliquas  iudiciorum  species  redu- 
cuntur.  (Ita  Kant,  Kritik  der  reinen  Vernunft  §§  9 — 11;  Proleg.  §  20;  Logik 
§  21;  Herbart,  Einleitung  §  62;  cfr.  Drobisch,  Logik  §  43.)  —  Kant  distinxit 
iudicia  singularia ,  particularia  sive  plurativa ,  universalia ;  cuius  distinctionis 
effectum  esse  duxit  categorias  quantitatis  a  se  positas,  quas  dixit  esse:  unitatis, 
multitudinis,  omnitatis. 

tribuitur,  quum  accidens  quoddam  individuale  subiecto  attribuitur, 
ut  quum  quis  dicit:  Homo  ambulat.  Si  universali  sic  accepto  ali- 
quid  attribuitur  ratione  prima,  ratione  videlicet  ipsius,  ut  universale 
est,  notio  „omnis"  ad  subiectum  apponi  potest,  in  negativis  autem 
„nullusa.  Si  autem  ei  aliquid  altera  ratione  attribuitur,  ratione 
videlicet  singularis,  adhiberi  potest  signum  particulare,  ut  „qui- 
dam"  vel  „aliquis",  quod  designat  universale  sub  quadam  in- 
determinatione,  unde  et  „individuum  vagum"  dicitur. 

Itaque  tria  genera  propositionum  sunt,  in  quibus  de  universali 
aliquidpraedicatur;  una,  in  qua  aliquid  praedicatur  universaliter, 
ut:  Omnis  homo  est  animal;  secunda,  in  qua  de  universali  prae- 
dicatur  aliquid  particulariter,  velut:  Quidam  homo  est  albus; 
tertia,  in  qua  de  universali  praedicatur  aliquid  indeterminate, 
i.  e.  sine  ulla  determinatione  universali  vel  particulari,  velut  quum 
dico:  Homo  est  animal. 

Primum  iudicium  universale  dicitur,  alterum  particular e, 
tertium  indefinitum;  quibus  si  addatur  singulare,  in  quo 
aliquid  de  singulari  determinato  praedicatur,  ut:  Socrates  currit, 
erunt  quattuor  modi  iudiciorum1. 

Scholion  1.  Quum  universalitas  esse  possit  triplex :  metaphysica, 
quae  ex  rerum  essentiis  nascitur,  physica,  quae  ponit  leges,  secundum  quas 
naturam  agere  videmus,  tertia  moralis,  quae  in  hominum  consuetudine  fun- 
datur,  sequitur,  etiam  iudicia  vel  metaphysice  vel  physice  vel  moraliter  uni- 
versalia  esse  posse. 

Scholion  2.  Iudicia  indefinita  modo  ad  universalia,  modo  ad  particularia, 
modo  ad  singularia  revocari  possunt.  Ita  haec  enuntiatio :  Virtus  cum  volup- 
tate  non  habet  commercium,  est  universalis;  sed  haec:  Romani  ad  Cannas  proelio 
victi  sunt,  est  particularis ;  at  haec:  Philosophus  patriam  rogatus  mundanum 
se  dicebat  esse,  est  singularis,  quia  Socrates  rogatus  id  dixerat. 

Scholion  3.  Quum  terminus  singularis  eo  aequiparetur  universali,  quod 
secundum  extensionem  suam  non  restringitur ,  iudicium  singulare  universali  ae- 
quivalet,  quoties  vere  singulare  est,  i.  e.  de  re  determinata  fertur  et  individua. 

Scholion  4.  Iudicium  indefinitum,  si  est  de  materia  necessaria  vel  im- 
possibili,  revocatur  ad  metaphysice  universale,  velut  quum  dico :  Homo  est  liber ; 
vel:  Effectus  indiget  causa.  In  materia  autem  contingenti  ad  moraliter  universale 
revocari  solet,  ut  quum  quis  dicit:  Pueri  sunt  leves ;  vel:  Mulieres  non  sunt 
tenaces  secreti 2. 


1  Ita  fere  auctor  opusc.  de  totius  logicae  Arist.  Summa,  quod  est  inter 
opusc.  S.  Thom.  44  vel  48  tract.  de  interpret.  c.  6.  Cfr.  S.  Tiiom.  in  1.  de  interpret. 
lect.  10.  Observandum  autem  est,  esse  enuntiationes,  quae  specie  externa  sunt 
particulares,  re  autem  singulares ;  velut,  quum  quis  videns,  quinque  ex  militum 
cohorte  vulneratos  esse,  dicit,  aliquos  milites  vulneratos  esse;  vel  vespere  decem 
stellas  videns  dicit,  aliquas  apparere  stellas.     Cfr.  Sigayart,  Log.  I.  p.  168  sqq. 

2  Cfr.  Drobisch,  Logik  §  6S. 

Scholion  5.  Si  in  subiecti  extensione  exceptio  quaedam  facienda  sit,  iudi- 
cium  universale  erit  solum  in  sensu  accommodato,  cuiusmodi  est  illud  Cdrtii  : 
„Nulla  potentia  scelere  quaesita  cuiquam  est  diuturna."  Vel  illud  Catilinae 
apud  Salustium:  Semper  in  proelio  iis  maximum  est  periculum ,  qui  maxime 
timent;  audacia  pro  muro  habetur.    Et  sexcenta  alia. 

275.  Aliae  iudiciorum  divisiones.  Nos  retinentes  divisionem 
„naturalem"  antiquo  usu  receptam,  iudicia  disposuimus  ex  parte 
qualitatis,  i.  e.  perfectionis  et  motivi,  ex  parte  materiae,  ex  parte 
formae ,  ex  parte  quantitatis.  Quibus  divisionibus  addi  possunt 
aliae,  quae  facillime  intelliguntur  vel  ex  seipsis,  vel  ex  iis,  quae 
de  divisione  enuntiationum  externarum  dicturi  sumus. 

Ita  distinguunt  iudicia  necessaria,  probabilia,  erronea;  vel 
iudicia  rationalia,  experimentalia,  testimonialia;  vel  iudicia  in 
materia  necessaria  et  naturali,  in  materia  contingenti,  in  materia  remota  et 
falsa;  vel  iudicia  completa  et  incompleta  sive  elliptica.  Vel  dividunt  per- 
spicua,  et  obscura  sive  ambigua,  quae  exponibilia  vocantur,  quia  ob 
additam  ambiguam  aliquam  particulam  expositione  egent,  quae  efficitur  iudicio, 
quod  exponens  dicuntj  vel  iudicia  de  rebus  in  ordine  ad  se  et  de  rebus 
in  ordine  ad  nos.  Distinguunt  quoque  iudicium  simp  lex  et  co  mplexum, 
prout  termini  aut  simplices  sunt  aut  complexi;  iudicia  definita  sive  finita, 
et  indefinita  sive  infinita,  cuiusmodi  est  iudicium:  Non-homo  est  lapis ;  vel: 
Lapis  est  non-homo. 

Quum  iudicii  primitivi  partes  sint  subiectum,  copula,  praedicatum,  pro 
diversitate  uniuscuiusque  ex  his  partibus  diversitas  aliqua  in  iudiciis  statui 
potest.  Ita  ex  consideratione  subiecti  loquuntur  de  iudicio  impersonali,  col- 
lectivo,  abstracto,  aliis  5  ex  consideratione  copulae  de  iudicio  essentiali,  acciden- 
tario ;   ex    consideratione   praedicati   de  iudicio  verbali ,    adiectivo ,    substantivo. 

Distinguunt  quoque  iudicia  existentialia  et  attributiva,  prout 
iudicio  effertur  tantum  alicuius  rei  vel  eventus  existentia,  aut  praedicatum  sub- 
iecto  attribuitur  ut  proprium  vel  essentiale  *. 

Si  copula  iatet  in  praedicato,  ita  ut  praedicatum  immediate  subiecto  ad- 
iaceat,  iudicium  de  secundo  adiacente  vocatur,  velut:  Homo  vivit ;  Deus 
est;  si  autem  copula  expressa  est  et  praedicatum  nonnisi  interveniente  copula 
subiecto  adiacet,  iudicium  dicitur  de  adiacente  tertio. 

Praeter  copulativa  et  disiunctiva  distinguunt  adversativa  (sed,  autem, 
tamen)  5  conclusiva  sive  rationalia  (itaque,  ergo)  ;  causalia  (narn,  enim, 
quia) ;  exclusiva  (modo,  dumtaxat) ,  sive  exclusi  subiecti,  sive  ex- 
clusi  praedicatij  exceptiva  (praeter,  nisi)  ;  r eduplicativa  (ut,  for- 
maliter  ut,  quatenus),  quia  in  iis  terminus  quasi  duplicatur;  quodsi  non  dupli- 
catur  terminus,  iudicium  manet  specificativum  (qua  voce  solum  omissio 
reduplicationis  indicatur). 

Scholion  1.  Hodie  apud  multos  in  usu  est  divisio,  qua  Kant 
iudicia  divisit  hoc  modo: 


1  Iul.  Bergmann,  Allgemeine  Logik.  1879.  p.  29. 

Ex  quantitate  in  universalia,  particularia,  singularia; 
ex  qualitate  in  affirmativa,  negativa,  infinita; 
ex  relatione  in  categorica,  hypothetica,  disiunctiva * ; 
ex  modalitate  in  problematica,  assertoria,  apodictica  (n.  273 
Schol.  1). 

Ex  his  iudicandi  modis  Kantius  suas  traxit  categorias : 

ex  quantitate:  unitatem,  multitudinem,  omnitatem ; 

ex  qualitate:  realitatem,  negationem,  limitationem; 

ex  relatione:  subsistentiam  atque  inhaerentiam,  causalitatem  dependen- 
tiamque,  communitatem ; 

ex  modalitate:  possibilitatem  et  impossibilitatem ,  Esse  et  Non-esse, 
necessitatem  et  contingentiam. 

Quae  in  hac  Kantiana  iudiciorum  divisione  vera  sunt,  facile 
ad  divisiones  a  nobis  propositas  revocantur;  id  quod  etiam  de 
aliis  recentiorum  divisioDibus  putandum  est. 

Scholion  2.     Praeter  partitionem  iudiciorum  naturalem ,    quam  secuti  sunt 
Peripatetici ,  apud  recentiores  etiam  reperiuntur  aliae  iudiciorum  partitiones  se 
cundum   considerationem   idealisticam,    prout  diversa   est  Idealismi   species. 
Ita  Hegel    (retinens    schema   Kantianum)    iudicia    omnia   ut   formas    considerat, 
quarum  alia  ex  alia  per  longam  generationum  seriem  nascatur  2. 

Alii  in  distribuendis  iudiciis  ex  consideratione  psychologica  proceden- 
dum  esse  censent. 

Alii  in  hoc  negotio  potissimum  ad  considerationem  grammaticalem 
attendendum  esse  arbitrantur. 

Scholion  3.  Hoc  loco  iuvat,  breviter  indicare  aliquas  iudiciorum  distribu- 
tiones,  quae  apud  recentiores  reperiuntur  novae. 

Drobisch  distinguit  ratione  qualitatis  iudicia  affirmativa  et  negativa;  ratione 
quantitatis  universalia  et  particularia ;  ratione  relationis  inter  subiectum  et  prae- 
dicatum  categorica  et  hypothetica;  ratione  modalitatis  assertoria,  problematica, 
apodictica  3.  Is  a  „iudiciis  simpliciteru  distinguit  iudicia  imperfecta  sive  ,,in 
fieri",  in  quibus  videlicet  subiectum  quasi  fit,  velut  quum  quis  per  interiectio- 
nem  clamat :     En  Petrus  !  vel :  Fulgurat 4. 

Sigwart  distinguit  iudicia  simplicia  et  pluralia.  Simplex  est  iudicium,  in 
quo  de  subiecto  uno  praedicatur  aliquid.  Plurale  est,  quo  praedicatur  aliquid 
de  subiectis  multis.  Simplicia  sunt  aut  narrativa  aut  explicativa.  In  narra- 
tivo  iudicio  edicitur  aliquid  de  re  singulari  existente;  in  explicativo  autem 
de  re  aliqua  in  universali  sive  in  communi. 


1  Iudicium  disiunctivum  est  multiplex  et  resolvitur  in  hypothetica;  velut 
A  est  B  aut  C  resolvitur  in  haec :  Si  A  est  B,  A  non  est  C;  et  si  A  non  est  B, 
A  est  C.  Ex  quo  intelligitur ,  iudicia  disiunctiva  perperam  coordinari  hypo- 
theticis.  Quodsi  quis  coordinare  velit  ista,  is  impedire  non  poterit,  quiu  po- 
nantur  iudicia  coniunctiva  (A  non  est  simul  B  et  C)  ut  membrum  quartum. 

2  Logik  III.  p.  65  sqq.  Encyclopaed.  §  167.  Praeclare  hac  de  re  Tben- 
delenburg,  Logische  Untersuchungen,  edit.  3.  tom.  2  p.  294 — 311. 

3  N.  Darstell.  d.  Log.   §  63.  *  L.  c.  §  49. 

Iudicia  narrativa  aut  sunt  pure  denominantia  sive  appellativa,  velut : 
Istud  est  lignum ,  hic  est  Socrates  J ;  aut  sunt  iudicia  proprietatis,  velut: 
Pratum  est  viride ;  vel  actionis,  velut :  Socrates  currit  (in  quibus  si  pro- 
prietas  vel  actio  primo  percellit  mentem  iudicantis,  oriuntur  impersonalia  vel 
aliae  formae  iudicii  imperfectae) ;  aut  sunt  iudicia  relationis,  velut:  Dominus 
percutit  canem;  avis  sedet  in  arbore ;  in  quibus,  ut  putat  sigwart,  praedicata 
manent  extra  subiectum. 

Iudicia  explicativa  (§   16)  vim  habent  universalem. 

Iudicia  pluralia  (§  26)  aut  sunt  copulativa  (A  et  B  et  C  sunt  P)  aut 
pluralia  proprie  dicta  (plura  N  sunt  P).  Haec  aut  universalia  sunt  aut  par- 
ticularia. 

His  ex  dictis  manifestum  est ,  iudiciorum  divisionem  a  Sigwart  non  tam 
ex  ipsis  iudiciis  tractam  esse,  sed  potius  ex  rebus ,  de  quibus  fertur  iudicium. 
Unde  hoc  loco  nonnulla  tanguntur,  quae  a  veteribus  rectius  et  subtilius  in 
tractatu  de  praedicabilibus  et  de  praedicamentis  disputata  sunt. 

Trendelenbdrg  divisionem  iudiciorum  ex  fine  petens  iudicia  distinguit 
comprehensiva  et  extensiva.  Comprehensiva  dicuntur ,  quae  notas 
in  subiecto  comprehensas  patefaciunt,  velut  quum  quis  dicit:  Vivens  est  sub- 
stantia  praedita  activitate  immanente.  Extensiva  autem,  quibus  indicantur 
res ,  ad  quas  subiectum  sese  extendit ,  velut  quum  quis  dicit :  Viventia  in 
natura  sunt  plantae ,  bestiae,  homines ;  quae  igitur  aliquam  disiunctionis  spe- 
ciem  habent2. 

Si  in  iudiciis  attenditur  comprehensio,  id  intenditur ,  ut  significetur 
aliqua  causalitas;  aut  per  modum  inhaerentiae  in  iudiciis  categoricis,  aut 
per  modum  conditionis  in  iudiciis  hypotheticis  3;  deinde  aut  per  modum 
activitatis  geneticae  in  iudiciis  affirmativis,  aut  per  modum  repulsionis  vel  ex- 
clusionis  in  iudiciis  negativis ;  atque  ita  deinceps.  —  Si  in  iudiciis  attenditur 
extensio,  id  intenditur,  ut  significetur  universalitas  et  necessitas.  Atque  ita 
iudicia  sunt  aut  divisiva  aut  disiunctiva4. 

Sed  nemo  non  videt,  iudicium  istud  extensionis  potius  esse  iudicium 
multiplex  sive  iudiciorum  multitudinem.  Si  vero  loco  iudicii  comprehensivi 
ponimus  iudicium  definitivum  (homo  est  animal  rationale)  et  loco  iudicii  ex- 
tensivi  iudicium  divisivum  (homines  et  bruta  sunt  animalia) ,  habemus  divisio- 
nem,  qua  veteres  distinguunt  iudicia  copulativa  ex  parte  subiecti  et  ex  parte 
praedicati. 


1  Suv&sat?  \otj[j.c(twv  uxjTiep  §v  ovxwv.     Arist.  1.  3  de  an.  c.  6,  430  a,  27. 

2  „Der  Begriff  Kegelschnitt  legt  seinen  Inhalt  in  dem  Urtheile  dar:  die 
Kegelschnitte  sind  regelmassige  Curven  zweiter  Ordnung;  und  gliedert  seinen 
Umfang  in  dem  Urtheile:  die  Kegelschnitte  sind  entweder  Kreise  oder  El- 
lipsen,  oder  Parabeln  oder  Hyperbeln.  ...  In  dem  Urtheile  des  Inhalts  wer- 
den  die  Elemente  des  Begriffes  ausgesprochen ,  die  allgemeiner  Natur  sind ; 
im  Urtheile  des  Umfanges  wird  die  Beschrankung  ausgesprochen ,  welche  sich 
das  Allgemeine  in  den  Formen  der  Arten  gibt."  Logische  Untersuchungen, 
edit.  3.  II.  p.  262. 

3  Logische  Untersuchungen.   II.  p.  276. 

4  „So  entwickeln  sich  die  Formen  des  Urtheils  einfach  und  bedeutsam. 
Das  ganze  System  derselben  stellt  die  Genesis  der  Sache  dar."    L.  c.  p.  294. 

Wundt  distinguit  iudicia  narrativa,  descriptiva,  explicativa;  deinde  iu- 
dicia  identitatis,  subordinationis,  coordinationis,  dependentiae,  quibus  accedunt 
iudicia  negativa  et  problematica  *. 

Scholion  4.  Aliquid  hoc  loco  dicendum  videtur  de  divisione,  qua  iudicia 
ab  aliquibus  distingui  diximus  indicativa  (sive  historica)  et  subsumptiva 
(sive  logica)  ;  illis  enuntiari,  aliquid  esse  vel  non  esse,  his  iudicari,  subiecta 
subesse  universalioribus  2.  Alii  negant  existere  „iudiciau,  quae  solum  sint  in- 
dicativa;  sed  puras  indicationes  reperiri  tantum  in  enuntiationibus  3,  quae  iu- 
diciis  annumerari  non  possint  4.  His  igitur  si  assentimur.  multas  dicemus  esse 
enuntiationes,  quibus  iudicia  nulla  contineantur  manifestenturve. 

Verum  res  ita  non  est.  Nam  in  enuntiatione  omni ,  si  perfecta  est ,  res 
aliquo  modo  sub  nostra  de  re  habita  cognitione  consideratur ;  et  a  nobis  affir- 
matur,  nostram  de  re  habitam  cognitionem  veram  esse.  Id  autem  iudicii  est 
proprium,  ut  rem  veram  esse  enuntiet  5.    In  omni  ergo  enuntiatione  iudicium  est. 


1  Log.  tom.  1  p.  1G1  sqq.  Iudicia  dependentiae  apud  Wundt  eadem  sunt, 
quae  apud  veteres  vocantur  hypothetica.     Ea  ordinat  Wundt  ex  hoc  schemate : 

Spatium  :  Tempus  :  Conditio  : 

Woher,  woraus.  Nachdem.  Wenn,  warum,  weil. 

Wo.  Als,   wann.  Wie,  dass,  ob. 

Wohin.  Worauf.  Wozu,  wofiir. 

Wobei.  Wahrend.  Womit,  damit. 

Atque  ita  distinguit :  Urtheile  der  Raumbeziehung  (Wo  die  Alpenflora  beginnt, 
da  gedeihen  keine  Waldbdume  melir) ;  der  Zeitbeziehung  (Sobald  der  Friihling 
anfangt,  kommen  die  Schwalben) ;  der  Bedingung:  Haec  (Urtheile  der  Bedingung) 
sunt  aut  Begriindungsurtheile  (Wenn  Dreiecke  gleiche  Hohe  und  gleiche  Grund- 
linie  hdben ,  so  haben  sie  gleichen  Flacheninhalt) ,  aut  Beschaffenheitsurtheile 
(Wie  der  Herr ,  so  der  Diener) ,  aut  Zweckurtheile  (Wozu  wir  bestimmt  sind, 
ist  jedem  Denkenden  bekannt) ,  aut  Urtheile  des  Hilfsmittels  (Er  weiss  nicht, 
womit  er  sich  Anerkennung  erwerben  soll).  Et  fieri  potest,  ut  respectus  causae, 
qualitatis ,  finis,  medii  in  uno  iudicio  expressi  sint,  velut  quum  quis  diceret: 
Quia  dominus  sicut  servus  habet  stomachum,  sicut  servus  cibi  indiget,  ut  vivat. 

2  „Existentialurtheile  sind  solche,  welche  Thatsachen  aussprechen  (Be- 
hauptungssatze  oder  Aussagesatze ,  welche  blosse  Mittheilung  von  Thatsachen 
bezwecken)  ;  Subsumptionsurtheile,  welche  ein  Einzelnes  unter  ein  Allgemeines 
subsumiren."     Ita  Sigwart,  Logik,  tom.  I.  p.   17. 

3  „Blosse  Bemerkungen,  thatsachliche  Mittheilungen."  Ita  Ulrici:  „Vom 
blossen  grammatischen  Satz  unterscheidet  sich  das  Urtheil  dadurch,  dass  es 
stets  die  Subsumption  eines  Besonderen  unter  sein  Allgemeines  ausspricht." 
Compendium  der  Logik,  edit.  2.  Lips.  1872.  p.  267. 

4  Consimiliter  Hegel:  „Ein  Satz  hat  gerade  im  grammatischen  Sinne  Sub- 
ject  und  Pradicat,  ist  aber  darum  noch  kein  Urtheil.  Zu  Letzterem  gehort, 
dass  das  Pradicat  sich  zum  Subject  nach  dem  Verhaltniss  von  Begriffsbestim- 
mungen,  also  als  ein  Allgemeines  zu  einem  Besonderen  oder  Einzelnen  verhalte. 
Aristoteles  ist  im  73.  Jahre  seines  Alters,  in  dem  4.  Jahre  der  115.  Olympiade 
gestorben,  ist  ein  blosser  Satz,  kein  Urtheil."     Logik.  Opp.  tom.  IV.  69. 

5  Adyo;  dbccxpavrixoc  oo  ;:ct;,  d)X  Iv  io  to  dXr^eoeiv  v^  d»e'j5eai)ai  bitdp^eu 
Arist.  1.  de  interpret.  c.  4;  1.  3  de  an.  c.  6. 

Potest  quidem  enuntiatio  a  naturali  sua  perfectione  deficere;  at  tum  continebit 
iudicium,  quod  plus  minusve  ad  illud  accedit,  quod  apprehensivum  diximus  (n.  264). 
Dubitari  igitui^  non  potest,  quin  reperiantur,  praeter  iudicia  subsumptiva, 
etiam  iudicia  pure  indicativa,  quae  ut  plurimum  sunt  existentialia,  et  quia 
existentia  contingenter  accidit  rebus,  revocantur  ad  iudicia  accidentaria ;  haec 
per  se  non  ad  logicum,  sed  ad  historicum  spectant.  Interdum  sunt  identica, 
et  solam  aequalitatem  exprimunt  (Petrus  et  Paulus  et  Plato  sunt  tres) ,  quae 
potius  ad  mathematicum  quam  ad  logicum  spectant.  Verum  et  haec  iudicia 
pure  indicativa  sub  conceptibus  vel  principiis  universalioribus  subsumi  pos- 
sunt,  et  hoc  pacto  etiam  ad  logicum  spectant. 

His  de  iudicio  explicatis  iam  ordo  postulat,  ut  de  enuntiatione 
praecipiatur. 

SECTIO  SECUNDA. 
De  iudicii  signo  sive  de  enuntiatione  externa. 

276.  Oratio  quid  sit  et  quotuplex.  Quoniam  enuntiatio  sive 
propositio  est  oratio,  qua  iudicia  nostra  manifestamus ,  eaque  de- 
finiri  solet:  oratio  verum  vel  falsum  significans,  prius  breviter, 
quid  sit  generatim  oratio ,  in  memoriam  revocandum,  quam  ad 
declarandam  ipsam  enuntiationem  veniamus. 

Et  omnem  quidem  vocabulorum  complexionem,  quae  ad  ex- 
ponendam  animi  sententiam  fit,  orationem  vocamus.  Ea  ab  Ari- 
stotele  definita  est,  ut  sit  locutio  significans,  cuius  pars 
aliqua  separata  significat  ut  dictio,  non  ut  affirmatio 
vel  negatio.  Qua  conditione  indicatur,  partem  orationis  esse 
posse  terminum  simplicem,  i.  e.  satis  esse,  ut  eius  pars  rationem 
simplicis  termini  habeat,  qui  sit  dictio,  nec  requiri,  ut  sit  affirmatio 
vel  negatio.  Est  igitur  de  ratione  orationis,  ut  pro  parte  admittat 
quidem  affirmationem  negationemve ,  neque  tamen  necessario  re- 
quirat.  Quod  si  oratio  eius  generis  affirmationem  vel  negationem 
loco  partis  habet,  iam  non  erit  simplex  et  unica,  sed  multiplex 
sive  complexa.  » 

Est  autem  oratio  aut  perfecta  aut  imperfecta.  Imperfecta 
est,  quae  ex  sese  sententiam  perfectam  in  animo  audientis  non 
gignit,  sed  audientem  suspensum  tenet;  cuius  generis  orationes 
illae  sunt,  in  quibus  verbum  deest  vel  aliud  quidpiam  ad  com- 
plementum  sententiae  desideratur,  ut  quum  dicis :  Homo  tristis,  vel :  ' 
Quamvis  laudabile  sit}  vel:  Qui  peccat.  Perfecta  est  oratio,  quae 
in  audiente  sententiam  integram  gignit  et  absolutam. 

Oratio  perfecta  in  enuntiativam  dividitur  et  non  enuntiativam. 
Oratio   enuntiativa   ea   est,    quae   verum   vel  falsum   significat. 

Restat  igitur,  ut  oratio  uon-enuntiativa  ea  sit,  quae,  quamvis 
sententiam  perfectam  gignat  in  audientis  animo,  non  tamen  verum 
vel  falsum  significat. 

„Quia  intellectus  vel  ratio  non  solum  concipit  in  seipso  veritatem  rei, 
sed  etiam  ad  eius  officium  pertinet,  secundum  suum  conceptum  alia  dirigere  et 
ordinare,  ideo  necesse  fuit,  quod,  sicut  per  enuntiativam  orationem  significatur 
ipse  mentis  conceptus,  ita  etiam  essent  aliquae  aliae  orationes  significantes 
ordinem  rationis,  secundum  quam  alia  diriguntur.  Dirigitur  autem  ex  ratione 
unius  hominis  alius  homo  ad  tria.  Primo  quidem  ad  attendendum  mente,  et 
ad  hoc  pertinet  vocativa  oratio.  Secundo  ad  respondendum  voce,  et  ad  hoc 
pertinet  interrogativa.  Tertio  ad  exequendum  in  opere,  et  ad  hoc  pertinet, 
quantum  ad  inferiores,  oratio  imperativa,  quantum  autem  ad  superiores, 
oratio  deprecativa,  ad  quam  reducitur  oratio  optativa,  quia  respectu 
superioris  homo  non  hahet  vim  motivam  nisi  per  expressionem  sui  desiderii. 
Quia  igitur  istae  quattuor  orationis  species  non  significant  ipsum  eonceptum  in- 
tellectus ,  in  quo  est  verum  et  falsum,  sed  quendam  ordinem  ad  hoc  consequen- 
tem ,  inde  est,  quod  in  nulla  earum  invenitur  verum  et  falsum ,  sed  solum  in 
enuntiativa,  quae  significat  id,  quod  de  rebus  concipitur.  Et  inde  est,  quod 
omnes  modi  orationis ,  in  quibus  invenitur  verum  et  falsum,  sub  enuntiatione 
continentur,  quam  quidam  dicunt  indicativam  vel  suppositivam;  dubi- 
tativa  autem  ad  interrogativam  reducitur."  * 

Ad  has  quattuor  orationis  non-enuntiativae  species :  vocativam,  interroga- 
tivam ,  imperativam,  deprecativam ,  revocari  possunt  reliquae  omnes,  ut  sunt 
prohibitiva,  exhortatoria,  consolatoria,  admirativa,  permissiva,  aliae. 

In  qualibet  orationis  perfectae  specie  verbum  suppositive  animi 
actum  significat,  qui  utcunque  circa  identitatem  obiectivam  duarum 
conceptionum  versatur.  Quum  v.  g.  deprecando  dicis :  Miserere 
meiy  Deus,  Deum  non  affirmas  esse  miserentem,  sed,  ut  misereatur, 
exoptas  et  precaris;  et  oratio  tua  motum  animi  indicat,  deprecando 
tendentis  in  identitatem  obiectivam  conceptuum  Deus  et  Miserere. 
At  ex  sese  hae  orationes  potius  actum  voluntatis  significant,  qui 
intellectui  adiungitur;  unde  ad  vitam  practicam,  ut  ea  affectionibus 
regitur,  et  ad  poesim  et  ad  rhetoricam,  non  autem  ad  logicam 
pertinent. 

277.  Oratio  enuntiativa.  Quum  logica  de  operationibus  mentis 
earumque  signis  non  agat,  nisi  quatenus  veritatem  vel  falsitatem 
significent,  sola  ea  oratio  ad  logicam  spectat,  quae  siguum  est 
veritatis;  id  autem  solius  orationis  enuntiativae  proprium  esse  ex 
supra  dictis  elucet.  Si  enim  quis  dicet:  Noli  me  tangere;  vel:  Qtns 
es  tu?  tu  contra  respondere  non  poteris:  Verum  dicis;  vel:  Falsum 
est,  quod  dicis. 


1  S.  Thom.  in  1.  1  periherm.  lect.  7. 

Sola  igitur  oratio  enuntiativa  sive  enuntiatio  verum  vel  falsum 
dicit1  vel  significat,  aliquid  esse  aut  non  esse,  sive  in  praeterito, 
sive  in  praesenti,  sive  in  futuro,  sive  omni  temporis  differentia 
praetermissa2.  Quamobrem  omnes  illae  orationes  enuntiativae  sunt, 
quarum  verbum  est  indicativi  modi,  cuiuscunque  est  temporis;  in 
his  enim  omnibus  verum  vel  falsum  indicatur.  Quod  quum  de 
enuntiatione  omni  dicendum  sit,  sive  pure  indicativa  sit  (per  nar- 
rationem  vel  descriptionem)  sive  subsumptiva  (subsumendo  sub- 
iectum  sub  praedicato  universali  vel  conceptu  mea  operatione  ab- 
stracto) ,  praecipue  tamen  in  enuntiationibus  subsumptivis  locum 
habet;  in  his  enim  veritas,  i.  e.  convenientia  inter  rem  subiectam 
et  meam  de  re  cognitionem,  magis  exprimitur. 

Quoniam  autem  in  enuntiatione  omni  tria  attendenda  sunt: 
indoles  sive  principia,  quibus  constituatur,  variae  species,  in  quas 
dividatur,  affectiones,  secundum  quas  adhibeatur,  tres  erunt  huius 
sectionis  paragraphi.  Enuntiatio  si  ad  discursum  sive  syllogismum 
refertur,  ideo  propositio,  Trpoxaaris,  vocari  solet,  quia  proponit  sen- 
tentiam,  quam  conclusio  consequatur. 

§  1. 
De    enuntiationis    sive    propositionis    indole. 

278.  Enuntiatio,  signum  iudicii.  Quae  sit  enuntiationis  sive 
propositionis  natura  vel  indoles,  ex  iis,  quae  de  iudicio  diximus, 
satis  declaratur.  Tum  enim  inde  profecta  est  disputatio ,  ut  iu- 
dicium  diceretur  esse  actus  cognoscentis,  quo  aliquid  esse  vel  non 
esse  cum  assensu  perspiceretur.  Haec  igitur  perspicientia  sive 
assensio  per  enuntiationem  sive  propositionem  externe  exprimitur. 
Duplici  autem  ratione  propositio  vera  esse  potest.  Quum 
enim  propositio  actum  intellectus  exprimat,  et  veritas  in  conformi- 
tate  intellectus  cognoscentis  cum  re  cognita  quaerenda  sit,  primo 
modo  propositio  vera  aut  falsa  dici  potest,  non  tam,  quia  cognitioni 
nostrae,  quam  quia  rei  cognitae  conformis  est,  aut  a  re  cognita 
aberrat.  Quare  fieri  potest,  ut  propositio  actui  intellectus  iudicantis 
sit  conformis,  et  tamen  sit  falsa,  quatenus  rei  cognitae  conformis 
non  est,  velut  quum  quis  revera  iudicat:  Sidera  sunt  animalia,  et 
hoc  iudicium   accurate   enuntiat.     Et  fieri   etiam  potest,   ut  pro- 

1  2ov$eaig  vorjfjLCCTcov,  iv  ^  to  dArjikuetv  vj  d<euoea$at  u~dpyet.  Arist.  ;  De 
interpret.  c.  4,  17  a,   3. 

2  "Eaxtv  fj  arJ.ri  a~orf3vGt;  cpiovrj  G7ju.avTty.rj  Trept  tou  UTidpyetv  vj  [xtj  u-dpyetv. 
L.  c.  c.  5,  17  a,  24. 

positio  respectu  rei  cognitae  sit  vera ,  et  simul  falsa  respectu 
mentis  propositione  exprimendae.  Altero  igitur  modo  propositio 
aut  vera  aut  falsa  est,  quatenus  cum  cogitatione  interna,  ad  quam 
exprimendam  est  destinata,    aut  conformis  est   aut  non  conformis. 

279.  Enuntiationis  partes.  Quum  enuntiatio  aliqua  in  syllogismo 
ad  aliquid  inferendum  proponitur  —  unde  et  nomen  „propositionis" 
ductum  esse  diximus  —  per  se  eius  veritas  vel  falsitas  a  logico 
non  attenditur,  sed  solum  eius  assertio,  sive  ut  est  oratio  aliquid 
de  alio  affirmans  aut  negans.  Sicut  iudicium  omne  ad  has  formulas 
reducitur:  A  est  B;  A  non  est  B,  omnis  etiam  propositio  ad  has 
formulas  trahatur  oportet.  Unde  duae  eius  partes  principales  esse 
patet,  subiectum  et  praedicatum ,  quibus  ut  pars  tertia  complens 
adiici  potest  copula1. 

Subiectum  propositioDis  est  terminus,  qui  significat  id,  de 
quo  aliquid  enuntiatur;  praedicatum  est  terminus ,  qui  id  si- 
gnificat,  quod  de  aliquo  enuntiatur;  copulam  diximus  esse  verbum 
„esse"  affirmans  aut  negans.  Subiectum  et  praedicatum  eandem 
rem  in  propositione  significant ;  et  subiectum  quidem  secundum 
materiale  significatum,  i.  e.  pro  re  ipsa  in  se  considerata,  cui 
fbrma  in  praedicato  expressa  inest,  praedicatum  autem  secundum 
formale  significatum,  i.  e.  pro  forma,  quae  habetur  de  subiecto 
cognita,  ut  subiecto  conveniens. 

Ex  quo  consequitur,  partes  praecipuas  propositionis 
„nomine"  et  „verbo"  contineri  (ovojjuz  xal  pTjjj-a),  quorum  quae  sit  vis  et 
significatio,  supra  (n.  222)  satis  indicatum  est.  Reliquae  autem  partes, 
ut  sunt  pronomina,  adverbia,  praepositiones,  aliae,  vel  afficiunt,  vel 
connectunt  nomina  et  verba,  quibus  propositio  constat;  unde  potius 
quasi  complementum  et  ligamen  sunt,  quam  verae  orationis  partes. 

Scholion  1.  Copula  duplici  ratione  considerari  potest.  Si  attenditur  for- 
maliter  ut  copula,  significat  compositionem  interiorem,  qua  mens  in  iudicio 
praedicatum  cum  subiecto  coniungit;  et  hoc  modo,  si  copulam  consideras,  copula 
non  est  in  propositione  terminus,  sed  terminorum  coniunctio.  Si  autem  atten- 
ditur  realiter  ut  significans  actum  essendi,  simul  cum  re,  quae  praedicatur,  facit 
unum  praedicatum  (qui  enim  dicit:  Petrus  est  homo ,  „esse  hominem"  edicit 
de  Petro)  ;   et  hoc  modo,  si  copulam  consideres,  revera  rationem  termini  habet. 

Scholion  2.  Tribus  terminis  constitui  propositionem  diximus.  Sed  non 
oportet  hos  tres  terminos  poni  explicitos.  Saepe  enim  propositio  duabus  voci- 
bus  constat,  velut  quum  dico :  Deus  miseretur ;  vel:  Homo  peccat.  Immo  una 
voce  tota  propositio  comprehenditur,  quum  dicitur:   Venio;  vel :    Vides.     Neque 


1  Cfr.  Prantl,   Geschichte    der  Logik.   I.  p.  96  Anm.,  124;    II.  p.  196  et 
p.  266.     Ritter,  System  der  Logik  und  Metaphysik.  Gotting.  1858.  tom.  2  p.  85. 

tres  illae  orationis  partes  ad  tres  terminos  incomplexos  restringi  debent;  dicere 
enim  possum:  Initium  sapientiae  est  timor  Domini;  vel :  Fortuna  parvis  mo- 
mentis  magnas  rerum  commutationes  efficit. 

Scholion  3.  Etsi  in  propositione  verbum  „est"  ex  intentione  et  quasi 
formaliter  significat  praedicati  in  subiecto  inhaerentiam  obiectivam ,  tamen  is, 
qui  propositionem  enuntiat,  ad  hunc  enuntiandi  finem  pervenire  non  potest,  nisi 
quatenus  proxime  et  quasi  materialiter  compositionem  a  se  factam  significat. 
Significat  igitur  copula  immediate  (sive  directe)  quidem  actum  mentis  iudi- 
cantis ,  sed  nonnisi  connotando ;  mediate  autem  (sive  indirecte)  actualitatem 
aliquam  subiecti,  verum  id  ex  intentione. 

Scholion  4.  Sunt  qui  inter  partes  enuntiationis  praeter  subiectum  et  prae- 
dicatum  etiam  obiectum  velint  enumerari.  Sed  obiectum  in  multis  enuntiatio- 
nibus  nullum  est,  et  si  quando  est  et  exprimitur,  praedicati  ad  obiectum  relatio 
pro  consideratione  logica  est  secundaria,  quamvis  fortasse  pro  consideratione 
grammatica  non  minore  digna  sit  attentione  quam  praedicati  ad  subiectum  relatio  1. 

280.  Nomen  substantivum,  adiectivum;  verbum.  Nomen  rem  per 
modum  substantiae  significare  potest,  et  substantivum  vocatur; 
aut  etiam  per  modum  accidentis,  et  est  adiectivum.  Ex  quo 
intelligitur ,  nomini  substantivo  per  se  competere  in  propositione 
locum  subiecti.  Et  nomen  substantivum  indicat,  subiectum  prae- 
dicato  coniunctum  vel  a  praedicato  separatum  id  efficere,  ut  pro- 
positio  vera  sit.  Nomini  adiectivo  per  se  competit  in  propositione 
locus  praedicati. 

A  nomine  differt  verbum  (n.  223),  quod,  sive  substantivum 
est  sive  adiectivum,  per  se  sibi  petit  locum  praedicati. 

In  eo  igitur  conveniunt  nomina  adiectiva  et  verba,  quod  formam 
vel  affectionem  alicuius  subiecti  significant.  Id  tamen  est  discri- 
minis,  ut  nomen  adiectivum  hanc  affectionem  significet  per  modum 
qualitatis  sive  „in  facto  esse",  verbum  autem  per  modum  activi- 
tatis   sive   „in  fieri". 

Et  verbum  quidem  substantivum  semper  actum  significat  aut 
essentiae  aut  existentiae 2.  Actum  essentiae  significat,  quum  dicit, 
„quid  res  sit",  coniungendo  aliquid  praedicato  expressum  cum 
subiecto;  actum  existentiae  significat,  quum  dicit,  „quod  res  est". 


1  Qua  de  re  recte  Trendelexburg:  „Die  Logik  versteht  unter  Pradicat^ 
was  von  dem  Subject  ausgesagt  wird,  unangesehen,  ob  das  Ausgesagte  ein  ein- 
facher  oder  ein  durch  ein  Object  bestimmter  Begriff  ist,  und  begreift  das  gram- 
matische  Object  mit  zum  Pradicat.  Die  Grammatik  hat  die  Bestimmungen,  die 
als  grammatisches  Object  zum  Thatigkeitsbegriff,  sei  es  erganzend  als  Casus, 
oder  nur  ausfiihrend,  adverbial,  hinzutreten,  naher  zu  erwagen."  Logische  Unter- 
suchungen,  edit.  3.  II.  p.  277. 

2  S.  Thom.  in  1.  1  periherm.  lect.  5  et  6. 

Pesch,    Logica.    I.  22 

281.  Dispositio  propositionis  naturalis  sive  directa  ea  est,  ut 
primo  loco  subiectum  ponatur,  quod  est  tanquam  materia  praedi- 
cato  subiiciendum ,  et  deinde  praedicatum,  quod  est  forma  eaque 
universalior,  quae  subiecto  inesse  dicitur  *.  Subiectum  etsi  ratione 
comprehensarum  in  se  notarum  praedicato  maius  est,  est  tamen 
minus  ratione  rerum,  ad  quas  sese  extendit;  e  contrario  praedicatum 
est  subiecto  universalius.  Itaque  prae  substaDtivo  adiectivum,  et 
inter  substantiva  illud,  quod  magis  universale  est,  naturaliter  locum 
praedicati  tenet.  Si  autem  relicto  hoc  ordine  terminus  universalior 
vel  accidens  pro  subiecto  ponitur,  dispositio  propositionis  dicitur 
innaturalis  vel  contra  ordinem,  vel  indirecta,  velut  quum 
dico :  Aliquis  homo  est  Socrates;  vel:  Aliqua  virtus  est  pietas ;  vel: 
Risibile  est  homo. 

Distinguunt  quoque  propositionem  naturalem  et  praeternatu- 
ralem.  Naturalis  est,  si  inter  formam  praedicato  expressam 
et  rem,  ut  loco  subiecti  exprimitur,  nexus  per  se  necessarius  est. 
Qui  nexus  si  deest,  propositio  praeternaturalis  vel  praeter 
ordinem  vocatur,  velut  quum  dico:  Album  est  clulce;  vel:  Philo- 
sophus  canit.  Non  enim  album  per  se  dulce  est,  nec  philosophus 
cantat,  ut  philosophus  est,  sed  per  accidens,  quatenus  videlicet  et 
albedo  et  dulcedo  in  eodem  subiecto  reperiuntur,  et  etiam  cantus 
et  philosophia.  Qua  in  re  in  illam  distinctionem  recidimus,  qua 
distinguere  solent  praedicationem  per  se  et  praedicationem  per 
accidens  (n.  270  Schol.  2). 

§  2. 

De    variis    propositionum    speciebus. 

282.  Enuntiationum  sive  propositionum  divisio.  Ex  divisione 
iudiciorum  divisio  propositionum  ducitur.  Quamobrem  sicut  iudicia, 
ita  etiam  propositiones  dividi  possunt  (n.  266  sqq.). 

Ex  parte  materiae  distinguunt  propositionem  in  materia 
necessaria  sive  naturali,  in  materia  impossibili  sive  remota,  in 
materia  possibili  sive  contingente. 

Ex  parte  formae  propositio  primo  est  affirmativa  vel  nega- 
tiva;  secundo  categorica  vel  hypothetica  (ad  quam  referunt  omnem 


1  Hac  de  re  recte  Wundt:  „Diese  Gewohnbeit  bat  offenbar  darin  ihren 
Grund,  dass  unser  logisches  Interesse  haufiger  verlangt,  einen  gegebenen  Gegen- 
stand  des  Denkens  in  Bezug  auf  die  Gattung,  zu  der  er  gehort,  zu  bestimmen, 
als  umgekehrt  aus  einer  Gattung  einen  Einzelbegriff  hervorzuheben."  Logik. 
I.  p.  172. 

propositionem  compositam,  quae  aut  aperte  composita  est,  aut 
occulte  ita,  ut  expositione  egeant;  atque  etiam  propositiones  com- 
plexas);  tertio  absoluta  vel  modalis. 

Ex  parte  quantitatis  est  propositio  universalis  vel  particu- 
laris  vel  singularis  vel  indefinita. 

Nonnulla  autem  iis,  quae  supra  de  singulis  iudiciorum  classi- 
bus  indicata  sunt  quaeque  etiam  ad  propositiones  trahuntur,  hoc 
loco  adiiciantur  oportet. 

1.    De  propositionibus  affirmativis  et  negativis. 

283.  Quae  sit  huius  divisionis  ratio,  ex  iis,  quae  de  distinctione 
iudicii  affirmativi  et  negativi  sunt  constituta,  satis  perspicuum  est. 
Eecordandum  praecipue  est,  ut  propositio  sit  negativa,  particulam 
„non"  afficere  debere  ipsam  copulam  vel  verbum,  quatenus  copulam 
implicat.  Inter  propositiones  complexas  eae  solum  negativae  sunt, 
in  quibus  vocula  „non"  copulam  principalem,  quam  „propositionis" 
vocant,  afficit,  nec  satis  est,  ut  aliqua  copula  secundaria,  quam 
„implicationis"  vocant,  neganter  sit  posita.  Quum  igitur  dicis: 
Omnis  homo,  qui  non  peccat,  est  bonus,  propositio  est  affirmativa; 
si  autem  dicis:  Omnishomo,  oui  peccat,  non  estbonus,  propositionem 
negativam  habes.  Sola  enim  copula  propositionis  aliquid  affir- 
matur  aut  negatur  simpliciter,  dum  copula  implicationis  aut  sub- 
iectum  restringitur  aut  praedicatum. 

284.  Quid  autem  propositio  affirmativa  et  negativa  proprie  signi- 
ficet,  ex  his  quattuor,  quae  a  logicis  regulae  statui  solent,  facile 
intelligitur : 

1°  In  propositione  affirmativa  praedicatum  subiecto  tribuitur 
secundum  omnes  et  singulas  notas  comprehensionis  suae.  Ita  quum 
quis  hominem  animal  esse  dicit,  homini  notas  omnes  tribuit,  quae  in 
conceptu  animalis  comprehenduntur. 

2o  In  propositione  affirmativa  praedicatum  non  sumitur  se- 
cundum  totam  suam  extensionem ,  sed  suppositionem  disiunctivam 
vel  disiunctam  habet,  et  ideo  est  terminus  particularis.  Ita  quum 
columbam  avem  esse  dicimus,  ad  propositionis  veritatem  satis  est,  ut 
columba  sit  ex  avibus  aliqua.  Sed  ab  hac  regula  excipienda  sunt 
praedicata,  quae  definitionem  continent,  vel  termini  singulares  sunt 
vel  singularibus  aequivalent ;  ut  sunt  ea,  quae  collective  supponuntur. 

3o  In  propositione  negativa  praedicatum  removetur  a  subiecto 
secundum  totam  praedicati   comprehensionem   collective  sumptam, 

22* 

non  autem  secundum  singulas  eius  notas.  Ita  quum  dicis:  Canis 
non  est  planta,  certe  non  vis  dicere,  canem  nihil  prorsus  eorum 
habere,  quae  habeat  planta,  sed  satis  est,  si  non  habeat  omnia, 
quae  plantam  constituunt. 

4o  In  propositione  negativa  praedicatum  sumitur  semper  se- 
cundum  totam  suam  extensionem;  atque  ita  est  terminus  univer- 
salis  vel  universali  aequivalens.  Si  igitur  dicis:  Homo  non  est  lapis, 
reapse  mente  cogitas,  hominem  nec  hunc,  nec  illum  nec  alium 
quempiam  esse  lapidem.  Et  si  dicis:  Hic  homo  non  est  Plato,  prae- 
dicati  loco  terminum  singularem  quidem  habes,  qui  tamen  ideo 
universali  termino  aequiparandus  est,  quia  secundum  totam,  quam 
habere  potest,  extensionem   sumitur. 

Et  haec  quidem,  quae  explicavimus ,  a  logicis  ita  breviter  sunt  dicta;  si 
S  significat  subiectum  et  P  praedicatum,  has  formas  habemus : 

S  est  P  i.  e. :    S  idem  est  atque  aliquod  P : 
S  continetur  sub  P  ; 
S  continet  notas,  quas  habet  P. 

S  non  est  P :    S  non  est  unum  ex  inferioribus  P  ; 
S  non  continetur  sub  P; 
S  a  se  excludit  ea,  quae  collecta  habet  P. 

II.    De  propositionibus  aperte  compositis. 

285.  Propositioniim  divisio  in  simplices  et  compositas.  Grene- 
ratim  propositio  aut  una  est  aiit  multiplex.  Multiplex  vocatur,  si 
in  multas  propositiones  completas  coordinatas  resolvi  potest.  Quodsi 
hoc  modo  resolvi  non  potest,  est  una.  Ut  igitur  propositio  sit  una, 
requiritur,  ut  partes  suas  ita  inter  se  nectat,  ut  hae  ad  quandam 
unitatem  positivam  coniungantur. 

Propositio  multiplex  esse  potest  vel  ex  parte  subiecti,  vel  praedicati.  Ex 
parte  subiecti  multiplex  est  illa  Sallustii  :  Praeclara  facies ,  magnae  divitiae, 
ad  hoc  vis  corporis  et  alia  omnia  huiuscemodi  brevi  dilabuntur.  Ex  parte 
praedicati  multiplex  est  illa  Horatii  sententia  :  Imberbis  iuvenis  tandem  custode 
remoto  gaudet  equis  canibusque  et  aprici  gramine  campi.  Ex  parte  subiecti  et 
praedicati  Terentianum  illud :   Obsequium  amicos,  veritas  odium  parit. 

Propositio  omnis,  quae  est  multiplex,  est  composita.  Pro- 
positio  autem,  quae  est  una,  aut  composita  est  (sive  coniuncta) 
aut  simplex.  Est  simplex,  quum  constat  ex  subiecto  et  praedicato 
tamquam  partibus  principalibus  et  copula  tamquam  unione;  cuius- 
modi  est  haec :  Pythagoras  Samius,  Italicae  sectae  institutor,  docuit 
transmigrationem  animarum  de  corpore  iu  corpus ;  vel:  Plat<>  est 
homo,  est  propositio;  vel:  Deus,  qui  est  sapientissimus,  kunc  mundutn, 

qui  ex  innumerabilibus  constat  rebusy  creavit.  Est  vero  composita, 
quum  constat  multis  propositionibus  tamquam  partibus  principalibus 
aliqua  unione  unitis ;  cuiusmodi  est  haec:  Si  mundus  est,  Deus 
mundum  creavit.  Nam  huius  propositionis  nullum  est  subiectum, 
nullum  praedicatum,  sed  duae  propositiones  secundum  cohaerentiam 
quandam  coniunguntur *. 

Haec  propositionis ,  quae  est  una,  in  compositam  et  simplicem  divisio 
tantundem  valet  atque  illa,  qua  iudicia  distinguuntur  in  hypothetica  et  categorica 
(n.  272).  Reprehendendi  autem  sunt,  qui  audientes,  propositiones  compositas 
vocari  hypotheticas ,  etiam  propositiones,  quae  multiplices  sunt,  hypotheticas 
vocant,  velut  hanc:  Magister  docet  et  discipulus  audit.  Non  enim  omnis  pro- 
positio  composita  est  hypothetica,  sed  ea  tantum,  quae  una  est. 

Alia  est  divisio,  qua  distinguunt  propositionem  complexam 
et  incomplexam.  Complexa  est,  quum  vel  subiectum  vel  prae- 
dicatum  vel  utrumque  terminus  complexus  est. 

Atque  his  breviter  indicatis  primo  dicemus  de  propositionibus 
compositis,  quae  ita  aperte  sunt  compositae,  ut  earum  compositio 
illico  innotescat;  deinde  de  iis,  quae  compositionem  suam  ita  oc- 
cultant,  ut  expositione  sive  propositionibus  „exponentibus"  egeant, 
quapropter  ipsae   „exponibiles"  vocari  solent. 

Propositiones  aperte  compositae  sunt  copulativae,  adversativae, 
relativae  atque  eae,  quae  aliquo  modo  sunt  hypotheticae;  et  hae, 
quia  speciali  ratione  a  propositionibus  categoricis  differunt,  spe- 
cialem  in  syllogismo  considerationem  desiderant. 

Ad  propositiones  hypotheticas  praeter  eas,  quae  proprie  sunt 
conditionales,  revocantur  illae,  quae  sunt  disiunctivae,  coniunctivae, 
causales,  illativae.     Sed  veniamus  ad  singulas. 

286.  Propositio  COpulativa  est  propositio  multiplex,  cuius  partes 
coniunctione  copulativa  utcunque  in  quandam  unitatem  coniungun- 
tur,  sive  quae  complura  subiecta  vel  praedicata  particulis  coniunc- 
tivis  in  unitatem  grammaticalem  connectit. 

In  ea  igitur  aut  complura  praedicata  de  uno  suhiecto  aut  unum  praedicatum 
de  compluribus  subiectis  aut  de  compluribus  complura  enuntiantur.     Cuius  enun- 


1  Propositio  multiplici  ratione  composita  dicitur.  Aut  enim  intelligis  com- 
positam  ex  propositionibus  coordinatis  tamquam  ex  partibus;  et  hoc  modo  pro- 
positio,  quae  est  multiplex,  est  composita.  Aut  intelligis  compositam  ex  ante- 
cedente  et  consequente,  et  hoc  modo  propositio ,  quae  est  conditionalis ,  est 
■composita.  Aut  intelligis  compositam  ex  terminis ,  qui  obiecto  vel  praedicato 
adiunguntur,  et  hoc  modo  propositio,  quae  est  complexa,  vocari  potest  com- 
posita.  Simili  ratione  propositio  simplex  intelligitur  aut  una  aut  categorica 
aut  incomplexa. 

tiationis  exempla  sunt :  Aristoteles  erat  celeberrimus  philosophus,  et  Demosthenes 
oratorum  celeberrimus.  Homo  probus  est  simplex  et  prudens.  Petrds  et  Paulcs 
Romae  mortui  sunt.  Neque  divitiae  neque  honores  faciunt  hominem  beatum. 
Commoda,  quibus  utimur,  lucemque,  qua  fruimur,  spiritum,  quem  ducimus, 
a  Deo  nobis  dari  et  impertiri  videmus.  Hoc  et  ratio  doctis  et  necessitas  bar- 
baris,  et  mos  gentibus  et  feris  natura  ipsa  praescripsit,  ut  omnem  semper  vim. 
quacumque  ope  possent,  a  corpore,  a  capite,  a  vita  sua  propulsarent. 

Copulativae  propositionis  veritatem  ex  omnium  simplicium,  quas 
contineat,  veritate  pendere,  res  manifesta  est.  Quamobrem  pro- 
positiones  copulativae,  quae  partim  verae  sunt,  partim  falsae,  ab- 
solute  negari  possunt,  distingui  tamen  solent  ita,  ut  pars  vera  con- 
cedatur,  negetur  falsa. 

287.  Propositio  COnditionaliS,  quae  est  proprie  hypothetica,  non 
absolute  vel  simpliciter  aliquid  enuntiat,  sed  dicit,  aliquid  esse 
vel  non  esse,  modo  aliquid  aliud  sit  vel  non  sit;  ut  quum  dicis: 
Si  peccas,  puniris;  vel:  Si  Achilles  non  pugnasset,  Troia  capta  non 
esset.  Constat  igitur  duabus  enuntiationibus  categoricis,  quarum  prior 
praefixa  particula  „si"  ponitur  ut  conditio  sive  antecedens, 
ex  qua  altera,  quae  conditionatum  sive  conse  quens  vocatur, 
cum  aliqua  necessitate  pendet.  Ea  tantum  conditio  in  disciplina 
logica  attenditur,  qua  posita,  altera  ponatur  necesse  est.  Et  haec 
quidem  propositio  vera  est  aut  falsa  non  ex  veritate  aut  falsitate 
alterutrius  membri  separatim  accepti,  sed  ex  nexu  aut  defectu 
nexus  inter  consequens  et  antecedens.  Si  quis  dicit:  Si  Plato 
homo  est,  vixit  in  Graecia,  propositio  falsa  est,  licet  utrumque 
membrum  verum  sit.  Et  si  dicit:  Si  non  est  Deus,  neque  mundus 
existere  potuit,  propositio  vera  est,  licet  utrumque  membrum  falsum 
sit4.  Id  igitur,  quod  in  propositione  conditionali  ponitur,  nexus 
est  et  consecutio  conditionati  ex  conditione.  Quapropter  propo- 
sitioni  conditionali  contradicit  is,  qui  connexionem  inter  duas  partes 
negat  esse  veram.  Ita  propositioni  modo  de  Platone  positae  con- 
tradicit,  qui  affirmat:  Inde,  quod  Plato  homo  fuit,  eum  in  Graecia 
vixisse  non  sequitur. 


1  Immo  cuilibet  conditionali  verae,  cuius  utrumque  membrum  vel  verum 
vel  falsum  est,  per  terminorum  conversionem  alia  vera  respondet,  cuius  utrum- 
que  membrum  e  contrario  vel  falsum  vel  verum  est;  velut  huic:  Si  A  est  Q, 
S  est  P,  respondet:  Si  S  non  est  P,  A  non  est  Q.  Quae  duae  conditionales 
semper  simul  sunt  verae,  quamvis  ipsarum  membra  simul  verae  esse  non  pos- 
sint.  Ita  vera  est  haec:  Si  mundus  exsistit ,  Deus  est ;  consequenter  vera  est 
haec:  Si  Deus  non  exsistit ,  mundus  non  exsistit.  Sed  prioris  propositionis 
utrumque  membrum  verum;  et  ideo  posterioris  utrumque  membrum  falsum 
esse  debet,  quia  membra  membris  contradictorie  opponuntur. 

Ex  natura  propositionis  conditionalis  facile  intelligitur ,  in  conditione 
rationem  positam  esse  debere,  ob  quam  in  conditionato  praedicatum  subiecto 
conveniat  aut  non  conveniat;  sed  non  requiri,  ut  ea  ratio  sit  causa  realis 
sive  ontologica,  cur  haec  convenientia  sit  vel  non  sit.  In  hac  enim  propo- 
sitione  non  significatur  dependentia  conditionati  a  conditione  in  essendo,  sed 
in  affirmando.  Unde  satis  est  ut  conditio  rationem  logicam  conditionati 
contineat. 

Vim  affirmativam  vel  negativam  propositionis  conditionalis  quod  spectat, 
manifestum  est,  et  alterutram  et  utramque  partem  esse  posse  affirmativam  aut 
negativam.  Verum  quaecumque  est  haec  partium  qualitas,  tota  propositio  erit 
affirmativa,  si  ipse  nexus  inter  conditionem  et  conditionatum  affirmatur; 
velut  quum  tibi  dico:  Si  non  moveris ,  non  ambulas.  Erit  autem  ipsa  propo- 
sitio  negativa,  si  ille  nexus  negatur,  velut  quum  ille  dixit:  Non  si  miserum 
fortuna  Sinonem  finxit,  vanum  etiam  mendacemque  improba  finget.  Quae  negatio 
etiam  particula  „etsi"  et  „non  tamen"  vel  similibus  dicendi  formulis  signi- 
ficari  solet  sibi  correspondentibus :    Etsi  sum  miser ,  non  tamen  sum  mendax. 

Scholion.  Quamquam  nunquam  licet  ponere  hypothesim  absurdam,  con- 
venit  tamen  saepe  ponere  hypothesim  absurdi,  ut  opponens  deducatur  ad  ab- 
surdum.  Si  quis  probare  velit ,  A  esse  B ,  is  indirecte  argumentabitur :  Si  A 
non  esset  B,  sequeretur,    C  esse  D.     Atqui  id  impossibile  est.     Ergo  A  est  B. 

At  nunquam  licet  apponere  ad  conditionem  absurdam  sive  impossibilem 
conditionatum  absolutum.  Nam  posito  absurdo ,  in  ordine  absoluto  sequitur 
quodlibet.  Secus  enim  posset  quis  argumentari  hoc  modo  :  Deus  non  est  minus 
potens,  quam  equus  rationalis  si  esset.  Atqui  si  esset  equus  rationalis ,  alium 
equum  rationalem  producere  posset.  Ergo  Deus  producere  potest  equum  ratio- 
nalem.     Quod  manifeste  ridiculum  est. 

Quum  igitur  tanta  sit  in  propositione  conditionali  inter  con- 
ditionem  et  conditionatum  dependentia,  ut  pars  antecedens  esse 
non  possit  omissa  veritate  consequentis,  efficitur,  ut  duplici  ratione 
ex  propositione  conditionali  argumentari  possimus.  Ex  affirmatione 
enim  antecedentis  sive  conditionis  ad  affirmationem  consequentis 
sive  conditionati  legitimam  esse  consequentiam ,  antea  (n.  163) 
dictum  est;  et  eodem  iure  ex  negatione  consequentis  sive  con- 
ditionati  ad  negationem  conditionis  sive  antecedentis. 

Et  nuper  etiam  monuimus,  contradici  propositioni  conditionali 
eo,  quod  negetur,  legitimum  esse  nexum,  qui  inter  duo  propositionis 
membra  intercedat. 

288.  Propositio  disiunctiva  ad  hypotheticam  eo  accedit,  quod 
nullum  eius  membrum  per  se  solum  affirmat  quidquam,  sed  vis 
tota  in  eo  posita  est,  ut  unum  saltem  extremorum  subiecto  con- 
veniat,  velut  in  propositione :  Aut  prodesse  volunt  aut  delectare  poetae. 

Potest  propositio  esse  proprie  disiunctiva  atque  etiam  improprie.  Pro- 
positio  improprie  disiunctiva  est,  quum  (adhibita  particula  „velu)  indicatur, 
si  minus  omnes  propositionis  partes ,  vel  saltem  unam  ex  iis  veram  esse.     Hac 

interdum  ratione  significatur  quaedam  correctio  vel  pars  potior.  Propositio 
proprie  disiunctiva  est,  quum  (adhibita  particula  „autu)  significatur  exclusio 
indicaturque,  ex  compluribus  rebus  enumeratis  unum  accipi  exclusis  aliis. 

Ut  propositio  proprie  disiunctiva  vera  sit,  requiritur,  lo  ut 
disiunctio  sit  adaequata;  itaque  dicere  non  licet :  Aut  sedet  aut 
ambulat;  2o  ut  duo  vel  complura  membra  simul  vera  esse  non 
possiut;  itaque  dicere  non  licet:  Aut  sedet,  aut  scribit7  aut  loquitur ; 
3o  (quae  conditio  cum  prima  cohaeret),  ut  quae  indicantur  membra, 
simul  falsa  esse  non  possint;  itaque  dicere  non  licet:  Sjnritus  aut 
est  substantia  solida,  aut  liquida,  aut  aerea. 

Unde  propositioni  disiunctivae  contradicit,  qui  negat  dis- 
iunctionem. 

Scholion  1.  Ad  propositionem  disiunctivam  revocatur  divisiva  (n.  272 
Schol.  4);  quae  eo  differt  a  disiunctiva,  quod  in  hac  unum  membrum  disiunc- 
tionis  de  toto  subiecto  vim  habet,  cetera  enuntiationem  falsam  efhciunt;  in 
divisiva  vero  singula  membra  verum  enuntiant,  sed  de  diver3is  subiecti  par- 
tibus.  Disiunctiva  est  haec:  Petrus  aut  maior  est  Paulo ,  aut  minor ,  aut 
aequalis ;  divisiva  est  haec:  Triangula  aut  aequilatera  sunt,  aut  aequicrura, 
aut  inaequalium  laterum.  Ad  propositiones  divisivas  etiam  eae  pertinent,  quae 
hoc  vel  simili  modo  enuntiantur:  S  est  modo  P,  modo  Q ;  in  qua  divisio  fit 
secundum  tempus,  quo  res  durat.  Quum  igitur  multae  subiecti  divisiones  ex- 
cogitari  possint,  a  logicis  potissimum  divisio  subiecti  generici  in  species  et 
quasi  species  attendi  solet. 

Scholion  2.  Propositionis  divisivae  tres  species  distingui  possunt.  Prima 
est  propositio  proprie  divisiva  (in  qua  adhiberi  solet  „partimu),  qua  exhibentur 
illa  inferiora,  secundum  quae  conceptus  superior  distinguitur ,  velut:  Viventia 
sunt  'partim  homines,  partim  bestiae,  partim  plantae.  Altera  est  propositio  im- 
proprie  divisiva,  quum  divisio  est  quidem  adaequata,  sed  non  exclusiva.  Tertia 
est  propositio  divisive  coniunctiva ,  in  quo  genere  est  haec :  Homines  illi  aut 
viri  sunt,  aut  mulieres ;  qua  idem  signincatur,  ac  si  dicerem :  Illi  homines  aut 
omnes  sunt  viri,  aut  omnes  mulieres,  aut  partim  viri,  partim  mulieres. 

Scholion  3.  Ut  propositio  proprie  divisiva  vera  sit,  requiritur:  1°  ut 
divisio  sit  adaequata,  i.  e.  nihil  inveniatur  in  genere  diviso,  quin  ad  unum 
ex  recensitis  membris  pertineat;  2°  ut  divisio  sit  exclusiva,  i.  e.  ut  nihil  in- 
veniatur  in  genere  subiecti,  quod  pertineat  ad  complura  vel  omnia  membra 
recensita. 

289.  Propositio  COniunctiva  est,  qua  duas  partes  simul  veras 
esse  posse  negatur  (n.  272  Schol.  3).  A  propositione  disiunctiva 
eo  differt,  quod  hac  positive  affirmatur,  unum  ex  enumeratis  prae- 
dicatis  subiecto  inesse;  coniunctiva  id  tantum  statuitur,  praedicata 
illa  esse  incompossibilia.  Ea  facile  ad  conditionalem  reducitur.  Si 
enim  dicis :  S  non  est  simid  P  et  Q,  idem  est,  ac  si  diceres :  Si  S  est  P, 
7io7i  est  Q;  et:  Si  S  est  Q,  S  no7i  est  P.  Ad  veritatem  coniunctivae 
requiritur,   ut   praedicata  vere  sint   incompossibilia.     Yaria  autem 

est  formula,  qua  propositio  coniunctiva  proferri  potest.  Ita  dicere 
poteris : 

Esse  non  potest,  ut  corpus  simul  et  moveatur  et  quiescat; 

Corpus  non  movetur  simul  et  quiescit ; 

Corpus  simul  moveri  et  quiescere  non  potest. 

Scholion  1.  Praeter  has  propositiones  coniunctivas ,  quae  sensu  strictiore 
tales  vocantur,  sunt  aliae  propositiones ,  quae  vocantur  coniunctivae,  vi  vocis 
latius  accepta,  in  quibus  invenitur  quaecumque  coniunctio  in  sensu  composito, 
velut  quum  quis  dicit:  Corpus  potest  esse  simul  dulce  et  album.  Haec  differt 
a  propositione  copulativa,  in  qua  coniunctio  „et"  vel  „nec"  accipitur  in  sensu 
diviso,  quum  in  propositione  coniunctiva  accipiatur  in  sensu  composito. 

Praeterea  distingui  potest  sensus  divisivus,  velut  quum  quis  dicit: 
Bruta  volare  et  natare  possunt,  i.  e.  alia  bruta  volare,  alia  natare  possunt. 

Scholion  2.  Quum  propositio  coniunctiva  omnes  notas  colligit,  quae  satis 
sunt,  ut  subiectum  ab  omnibus  aliis  distinguatur ,  propositio  vocatur  defini- 
tiva  vel  descriptiva,  velut :  Brutum  est  animal  irrationale ;  homo  est 
vivens  sensitivum,  rationale,  risibile,  bipes,  non  alatum.  Patet  eiusmodi  propo- 
sitiones  converti  posse  hoc  modo :  Omne  animal  irrationale  est  brutum ,  atque 
ita  deinceps. 

290.  Propositio  adversativa  sive  discretiva  ea  est,  in  qua  sub- 
iecta  complura  vel  etiam  praedicata  particulis  adversativis  (ut  sunt 
tamen,  sed)  inter  se  coniunguntur ,  velut  quum  dicitur:  Vos 
mundi  estis,  sed  non  omnes.  Non  formosus  erat,  sed  facundus  Vlysses. 
Christianus  occidi  potest,  vinci  non  potest.  Ut  eius  generis  propositio 
vera  sit,  requiritur,  ut  ambae  partes  verae  sint  et  inter  utramque 
sit  aliqua  vel  latissima  oppositio  vel  certe  diversitas.  Itaque  pro- 
positioni  adversativae  contradicit,  qui  aut  partem  alterutram  vel 
utramque  esse  veram  negat,  aut  negat  oppositionem  illam,  de  qua 
diximus.  Qui  igitur  contradicere  velit  huic  propositioni:  Casus 
pecuniam,  sed  non  honorem  rapere  potest,  propositionem  copulativam 
adhibebit  dicetque :  Casus  et  pecuniam  et  honorem  rapere  potest. 

291.  Propositio  causalis,  illativa,  relativa.    Propositio  cau- 

salis,  quum  duas  propositiones  particulis  causalibus :  nam,  quod, 
quia,  quoniam,  inter  se  connexas  contineat,  affirmat  duo,  et  ex 
his  alterum  alterius  causam  esse  enuntiat ,  velut  quum  dico :  Deus 
patiens  est,  quia  aeternus.  Unde,  ut  vera  sit,  necesse  est,  utramque 
partem  veram  esse  et  alteram  partis  alterius  causam  realem  esse. 
Sed  haec  secunda  conditio  per  se  priorem  supponit.  Si  enim  re- 
vera  inter  ambas  partes  ea  connexio  est,  quae  est  inter  causam  et 
effectum,  iam  utraque  pars  vera  esse  debet;  nam  quod  verum  non 
est,  neque  effectus  neque  causa  esse  potest.  Qui  igitur  propositioni 
causali  contradicere  vult,  nexum  causalem,  quem  diximus,  negabit. 

Propositio  illativa  sive  rationalis  est,  quum  dicis : 
Homo  peccavit,  ergo  poena  dignus  est;  vel:  Canis  est  animal,  ergo  est 
ens.  Haec  a  causali  difFert,  quia  in  propositione  illativa  antecedens 
non  semper  est  causa  realis  consequentis.  A  conditionali  differt, 
quia,  ut  vera  sit,  praeter  veritatem  consecutionis  requiritur,  ut  utra- 
que  pars  vera  sit,  quum  utraque  pars  affirmetur,  id  quod  etiam  in 
propositione  causali  contingere  diximus.  Itaque  propositiones  illa- 
tivae  in  conditionales  semper  converti  possunt,  in  causales  non 
semper.  Illativae  propositioni  contradicit,  qui  vel  antecedens  negat 
vel  consequentiam. 

Propositio  relativa  est,  quae  partes  suas  particulis  rela- 
tivis,  ut  sunt  is  —  qui?  tum  —  quum,  tantum — quantum, 
inter  se  connexas  habet,  ut  quum  quis  dicit:  Sicut  vita,  mors  ita. 
Id  quod  in  ea  affirmatur,  est  relatio  identitatis,  quae  vel  quantitatem 
afficit  vel  qualitatem  vel  aliam  quamlibet  habitudinem.  Quare  pro- 
positionis  relativae  veritas  a  veritate  pendet  enuntiatae  relationis; 
quam  qui  negat,  ipsi  propositioni  contradicit. 

III.    De  propositionibus  occulte  compositis. 

292.  Propositio  exponibilis  et  exponens.  Propositiones  occulte 
compositae  etiam  exponibiles  vocantur,  quia  expositione  in- 
digent,  adhibita  alia  clariore  propositione,  quae  exponens  appel- 
latur.  Est  igitur  propositio  specie  externa  simplex,  revera  tamen 
composita,  et  addita  propositione  exponente  in  aperte  compositam 
converti  potest.  Eius  species  ab  aliis  aliae  recensentur,  quarum 
praecipuae  sunt  tres:  exclusiva,  exceptiva,  reduplicativa  (quibus 
accedit  comparativa  atque  etiam  inceptiva  et  desitiva).  Generatim 
propositio  exponibilis  vera  erit ,  si  et  singulae  eius  exponentes 
verae  sunt,  et  nexus,  qui  inter  eas  affirmatur,  revera  locum  habet. 

293.  Propositio  exclusiva  est,  quae  particula  exclusiva  vel  a 
subiecto  praedicatum  aliud  eiusdem  generis  excludit,  vel  a  prae- 
dicato  aliud  subiectum;  velut  quum  dicis:  Socrates  est  tantum  philo- 
sophus ;  vel:  Tantum  Socrates  est  philosophus.  Quae  exempla  eo 
inter  se  differunt,  quod  propositio  prior  est  exclusi  praedicati, 
et  resolvitur:  Socrates  est  philosophus  et  aliam  scientiam  non 
habet;  altera  autem  est  exclusi  subiecti  et  resolvitur:  Socrates 
est  philosophus  et  alius  nemo  est  philosophus.  Itaque  propositio 
exclusiva  exponitur  duabus  simplicibus,  quarum  una  est  affirma- 
tiva,  altera  negativa;  priorem  vocant  ^praeiacentem",  alteram 
^subsequentem". 

Scholion.  Quae  in  propositione  exclusiva  inest  negatio,  aut  potest 
afficere  ipsam  particulam  excludentem ,  aut  copulam ,  aut  utramque.  Afficit 
particulam  excludentem ,  si  dicis :  Non  solus  homo  est  intelligens ;  vel :  Homo 
non  est  solummodo  intelligens.  Afficit  copulam,  si  dicis :  Solus  Deus  non  habet 
initium.  Afficit  et  copulam  et  particulam  excludentem,  si  dicis:  Non  solum 
bestia  non  est  intellectus  capax ;  vel:  Anni  tempora  non  sunt  non  tantum  quat- 
tuor.  Ad  quam  diversitatem  in  exponendis  his  propositionibus  diligenter  atten- 
dendum  est. 

294.  Propositio  exceptiva  est,  in  qua  subiectum  in  sua  exten- 
sione  addita  particula  „praetera  vel  simili  restringitur,  ut  in  hoc 
exemplo:  Nemo  bonus  nisi  Deus;  vel:  Omnes  discipuli  praeter  Petrum 
student.  Ut  haec  propositio  recte  exponatur,  dici  debet:  Petrus 
non  studet  et  reliqui  omnes  student.  Falso  enim  diceres:  Omnes 
discipuli  student,  et  inter  hos  Petrus  non  studet.  Exceptiva  propo- 
sitio  re  congruit  cum  exclusiva  et  eo  tantum  differt,  quod  exclu- 
siva  exclusionem  in  recto  respicit,  exceptiva  in  obliquo. 

Observandum  est  autem,  propositione  exceptiva  aliquid  non- 
nunquam  ita  affirmari,  ut  non  affirmetur  oppositum  de  re,  quae 
excipiatur,  sed  haec  solum  in  affirmatione  omittatur.  Quod  dis- 
crimen  a  mente  enuntiantis  pendet  et  ex  orationis  circumstantia 
explicandum  est. 

295.  Propositio  reduplicativa  est,  quae  particulis  afficitur  re- 
duplicantibus,  ut  sunt  quatenus,  ut,  quantum,  qua;  quibus 
particulis  subiectum  vel  praedicatum  duplicatur.  Sed  particula 
reduplicativa  multiplicem  vim  in  propositione  habere  potest: 
a)  Interdum  causam  indicat,  ob  quam  praedicatum  subiecto  con- 
veniat;  qui  enim  dicit:  Homo,  quatenus  est  rationalis,  est  docibilis, 
dicere  vult:  Homo,  quia  est  rationalis,  est  docibilis.  Praeterea 
significare  potest  b)  extremum  reduplicatum  exprimere  rationem 
formalem,  ob  quam  praedicatum  subiecto  conveniat,  ut  quum  dico : 
Musicus,  quatenus  est  musicus,  artem  musicam  exercet;  c)  extremum 
multiplicatum  exprimere  solum  rationem  remotam  sive  radicem, 
unde  praedicatum  subiecto  conveniat,  ut  quum  dico :  Musicus,  qua- 
tenus  est  musicus,  delectat;  d)  reduplicationem  contihere  conditionem, 
quae  requiratur,  ut  praedicatum  subiecto  convenire  possit,  ut  quum 
dico:  Ignis  in  propinquo,  ut  in  propinquo  est,  calefacit;  e)  extremum 
multiplicatum  significare  partem,  ex  qua  subiectum  praedicatum 
admittat,  ut  quum  dico :  Homo,  ut  est  corporeus,  coloratus  est;  f)  ex- 
tremum  multiplicatum  accipere  in  se  aliquam  modificationem  inde, 
quod  praedicatum  subiecto  conveniat,  velut  quum  dico:  Anima 
intellectiva  ut  intellectiva  est  in  homine  forma  corporis;  quo  significare 


348  Liber  II.    Dialectica.     Cap.  II.    De  propositione. 

volo,  animam  etiam  intellectivam  accipere  ex  informatione  corporis 
specialem  rationem  intellectivitatis  sive  rationalitatis. 

Reduplicativae  in  eo  conveniunt  cum  exclusivis,  quod  subiecto 
praedicatum  etiam  tum  convenire  debet,  si  propositio  accipitur  ab- 
soluta  sive  praeiacens,  ut  aiunt,  i.  e.  omisso  signo  reduplicativo. 
Unde  dicere  licet:  Musicns,  qua  musicus,  cantat ;  quia  dicere  licet: 
Musicus  cantat.  Et  non  licet  dicere:  Aethiops,  quatenus  dentatus  est, 
est  albus;  quia  non  licet  dicere :  Aethiops  est  albus.  Tamen  dicere 
licet:  Aetliiops  est  albus  secundum  dentes.  Itaque  propositio  redupli- 
cativa  supponit,  praedicatum  secundum  se  subiecto  convenire,  et 
addit  aliquam  rationem,  ob  quam  vel  secundum  quam  praedicatum 
subiecto  conveniat.  Si  quis  igitur  diceret :  Homo,  quatenus  est  alatus, 
est  volatilis,  recte  responderes  negando  suppositum. 

Generatim  terminus  aliquis  reduplicative  sumitur,  ut  significetur  vis, 
quae  primo  termino  attribuitur,  vel  ratio,  cur  praedicatum  subiecto  conveniat. 
Specificative  autem  intelligitur ,  quum  ad  eius  generis  rationem  non  atten- 
ditur,  sed  simpliciter  praedicatum  subiecto  reapse  inesse  enuntiatur.  Si  igitur 
dicis:  Philosophus  dormit,  id  verum  est,  si  specificative  intelligitur ;  si  autem 
dicis :  Philoso^jhus  arcana  naturae  scrutatur,  id  etiam  verum  est,  si  intelligitur 
reduplicative.  Et  si  quis  dicit :  Aethiops  est  niger ,  quantum  homo  est ,  distin- 
ctione  opus  est:  reduplicative,  itaut  ratio,  cur  sit  niger,  sit,  quia  sit  homo, 
id  negandum  est;  specificative  autem,  ita  ut  ille,  qui  sit  homo ,  sit  ille 
ipse,  qui  niger  sit,  id  concedendum  est. 

IV.    De  propositionibus  complexis. 

296.  Quae  sit  propositionis  complexae  natura.  Generatim  pro- 
positio  complexa  ea  est,  quae  saltem  unum  terminum  complexum 
habet,  i.  e.  terminum  ex  compluribus  terminis  compositum.  Ex 
his  componentibus  terminis  is,  qui  rem  principalem  indicat,  prin- 
cipalis  vocatur,  qui  principali  adiacet,  incidens;  qui,  si  princi- 
pali  secundum  totam  extensionem  convenit,  explicativus  est, 
si  ex  parte  tantum,  restrictivus  vocatur.  Propositio  igitur  com- 
plexa  est,  si  dicis:  Deus  omnipotens  creavit  mundum  Jinitum ;  vel: 
Mundus  necessario  a  Deo  penclet.  Quum  deinde  complexio  tum  in 
propositionis  materiam  (sive  in  subiectum  sive  in  praedicatum) 
cadere  possit,  tum  in  formam  (sive  copulam),  de  complexis  se- 
cundum  materiam  separatim  dicemus,  quae  proprie  complexae  vo- 
cari  solent,  et  a  veteribus  dicebantur  nl e  extremo  coniuncto1. 


1  Attamen,  ut  recte  auctores  intelligantur,  notandum  est,  extremum  ma- 
xime  proprie  tum  dici  coniunctum  vel  complexum,  quum  concurrunt  essentia 
et  accidens  contingens,   velut   quum    dicis:   Homo  albus.     Iam  minor  erit  com- 

Propositiones  complexae  secundum  formam  sunt  eaedem ,  quas 
modales  vocari  diximus  (n.  273),  de  quibus  postea  agendum  erit. 
Propositio  secundum  materiam  complexa  est  ea ,  cuius  sub- 
iectum  vel  praedicatum  est  terminus  complexus.  Ex  natura  huius 
propositionis  sequitur,  eam  in  duas  saltem  resolvi  posse,  quarum 
principalis  iudicium  praesens  exprimit  formaliter,  reliquae  incidentes 
iudicia  praeterita  continent  virtualiter  vel  saltem  supponunt. 

Scholion  1.  Observandum  est,  propositiones  omnes,  quarum  copula  prae- 
teriti  temporis  est  vel  futuri ,  aliquo  modo  complexas  esse.  Quum  enim  dicis : 
Romulus  urbem  Bomam  condidit ,  enuntiare  vis :  Romulus  est  ille,  qui  urbem 
Romam  condidit. 

Et  clarius  etiam  complexio  in  iis  propositionibus  apparet,  in  quibus  simul 
cum  verbo  activo  exprimuntur  variis  casibus  grammaticis  res,  ad  quas  verbum 
refertur ,  ut  quum  dicis :  Homo  probus  aversatur  omnem  adulationem ,  quae  ea- 
dem  est,  ac  si  dicis  :    Homo  probus  aversatur  aliquid,  quod  est  adulatio  omnis. 

Sunt  quoque  propositiones,  in  quibus  unus  idemque  terminus  multipliciter 
complexus  reperitur. 

Sunt  aliae,  in  quibus  phires  termini  sunt  complexi.  Si  in  propositione: 
Anima  rationalis  est  forma  humani  corporis ,  complexionem  subiecti  attendis. 
resolves:  Anima  aliqua  est  forma  humani  corporis  et  haec  anima  rationalis  est. 
Quod  si  complexionem  praedicati  consideras,  resolvas :  Anima  rationalis  est 
forma  alicuius  corporis  ct  hoc  corpus  humanum  est. 

Scholion  2.  Has  propositiones  complexas  vocant  propositiones  per 
subordinationem  compositas;  quam  subordinationem  in  eo  consistere 
dicunt,  quod  una  enuntiatio  alteri  vel  tota,  vel  ex  parte  inseritur,  quod  fit  vel 
per  infinitivum  coniunctionemve  vel  per  pronomen  relativum.  Et  enuntiatio, 
quae  inseritur,  unamquamque  enuntiationis,  cui  inseritur,  partem  afficere  potest  *. 

Si  de  iudicio  complexo  agitur,  aliter  de  propositione  incidente 
restrictiva  sentiendum  est,  aliter  de  explicativa.     Pestrictivam 


plexio  ex  essentia  et  proprio,  velut :  Homo  risibilis.  Solent  autem  veteres  ne- 
gare,  esse  complexionem  ex  particularibus  pariter  essentialibus.  Et  secundum 
hunc  dicendi  modum  haec  propositio:  Homo  est  animal  rationale,  non  est  de 
praedicato  coniuncto,  sed  est  incomplexa.  Contra  haec:  Philosophus  studet,  est 
de  subiecto  coniuncto,  quia  philosophus  est  terminus  connotativus,  quasi  dicas : 
Homo  philosophus.  Apud  B.  Albertum  M. ,  S.  Thomam,  alios  propositio  con- 
iuncta  sive,  quae  est  coniunctione  una,  intelligitur  propositio,  quae  est  una  et 
composita,  i.  e.  hypothetica. 

1  „Das  subordinirte  Urtheil  ist  entweder  Subjectiv-  oder  Pradicativ-  oder 
Attributiv-  oder  erganzender  oder  bestimmender  Objectiv-Satz.  Die  bestim- 
menden  Objectiv-  oder  Adverbial-Satze  zerfallen  wiederum  in  locale,  temporale, 
causale,  condicionale  (oder  hypothetische) ,  concessive ,  consecutive  und  finale. 
Mehrere  Satze,  welche  dem  namlichen  Hauptsatze  untergeordnet  sind,  konnen 
einander  nebengeordnet  oder  untergeordnet  sein,  und  so  z.  B.  copulativ-hypo- 
thetische,  disjunctiv-hypothetische  Satze  etc.  gebildet  werden."  (Ueberweg  §  68.) 
Haec  omnia  ex  grammatica  iam  sunt  nota.    (Cfr.  Gotzisger,  Deutsche  Sprachl.) 

habes,  si  dicis:  Homines  peccantes  jmnientur ;  explicativam,  si 
dicis:  Homines  mortales  sunt  mutabiles.  Propositio  incidens,  quae 
principalem  restringit,  si  per  se  et  absolute  consideratur,  nulla 
ratione  nunc  iudicium  continet ;  si  res  ita  ferat,  eius  generis  iudicium 
supponit.  Et  vis  eius  tota  in  eo  est,  ut  subiectum  vel  praedicatum 
propositionis  principalis  coarctet  et  determinet.  Contra,  si  incidens 
principalem  explicat,  iam  etiam  nunc  absolute  et  per  se  conside- 
rata  iudicium  saltem  virtualiter  continet,  quamvis  formaliter  nihil 
sit  nisi  elementum  termini  compositi. 

297.  Propositionis  complexae  veritas  et  falsitas.  Si  de  pro- 
positionibus  incidentibus  agitur,  manifestum  est,  in  propositionibus 
hisce,  si  explicativae  sint,  quum  iudicium  aliquo  modo  contineant, 
etiam  falsitatem  reperiri  posse.  Incidentes  autem  restrictivae  falsae 
esse  non  possunt,  possunt  tamen  iudicium  falsum  supponere.  Id 
sane  fieret,  si  quis  diceret:  Animae,  quae  igneae  sunt,  nobiliores  sunt 
animabus  aereis. 

Si  ipsa  propositio  principalis  attenditur,  manifestum  est,  veri- 
tatem  eius  ab  incidentis  veritate  pendere,  si  incidens  propositio 
restrictiva  est;  non  autem,  si  explicativa  est.  £sam  adiuncta  re- 
strictiva  praedicatum  principalis  subiecto  non  convenire  enuntiatur, 
nisi  terminus  ita  coarctatus  et  determinatus  sit ,  ut  in  incidente 
effertur.  Propositio  autem  explicativa  principali  enuntiationi  nullam 
conditionem  ponit. 

V.    De  propositionibus  modalibus. 

298.  Quae  sit  propositionis  modalis  natura.  Hanc  propositionem 
in  ipsa  forma  sive  copula  complexionem  habere  diximus.  Eius 
enim  indolis  est,  ut  non  tam  enuntiet,  praedicatum  subiecto  inesse 
vel  non  inesse,  quam  potius,  id  ei  hoc  vel  illo  modo  inesse.  Si 
dicis :  Deus  est  sanctus ,  propositionem  absolutam  enuntiasti.  Si 
dicis:  Deus  necessario  est  sanctus,  vel:  Necessarium  est,  Deum  esse 
sanctum,  propositio  est  modalis.  Itaque  propositio,  ut  sit  modalis, 
complexa  esse  debet.  Quum  dicis:  Omnis  homo  est  mortalis, 
propositio  non  est  modalis,  quamvis  mortalitas  necessario  homini 
conveniat.  Ratio  est,  quia  haec  necessitas  in  ista  propositione  non 
exprimitur  neque  intelligitur.  Propositio  igitur  non  ideo  iam  mo- 
dalis  est,  quia  est  in  materia  contiugenti  vel  necessaria;  sed  re- 
quiritur,  ut  modus  contingentiae  vel  necessitatis  verbis  exprimatur, 
velut  quum  dicitur:  Omnis  Jiomo  necessario  est  mortalis.  Et  com- 
plexio   quidem    debet  inesse    in  ipsa   copula   (n.  273),   idque   se- 

cundum  significationem  obiectivam  copulae.  Unde  a 
conceptu  propositionis  modalis  illas  propositiones  excludimus,  quae 
statum  mentis  iudicantis  subiectivum  exprimunt,  velut:  Homo  certe 
est  mortuus;  Jiomo  forsan  est  mortuus.  Quae  propositiones  non  sunt 
modales,  sed  vocantur  subiectivae,  vel  certae,  probabiles. 

Quidam  tamen  has  propositiones  subiectivas  vocant  modales;  qui  distin- 
guunt  modales  subiectivas  et  obiectivas.  At  nos  veterum  vestigia  sequentes 
ab  hoc  modo  loquendi  abstinemus,  ne  materia  implicata  reddatur  intricatior. 

Propositio  igitur  modalis  exprimit  modum  obiectivum  con- 
venientiae  praedicati  ad  subiectum,  i.  e.  exprimit  modum  ob- 
iectivum  ipsius  Esse  vel  Non-esse,  quod  copula  signifi- 
catur.  Iam  vero  modus  omni  „Esse"  vel  „Non-esse"  communis 
duplex  est:  actus  et  potentia.  Unde  aliquod  „Esse"  ita  est  „Esse", 
ut  sit  potentia  in  subiecto  ad  „Non-esse".  Et  hoc  Esse  vocatur 
contingens,  velut  si  dico:  Socrates  est  aeger,  illud  „aegrum  esse" 
coniunctum  est  cum  potentia  ad  sanitatem.  Propterea  dico:  So- 
cratem  contingit  aegrum  esse.  Aliud  „Esse"  ita  est  „Esse",  ut  sit 
actus  purus,  quatenus  in  subiecto  non  est  potentia  ad  „Non-esse". 
Hoc  Esse  vocatur  necessarium.  Unde  dico:  Homo  necessario 
est  rationalis.  Consimiliter  „Non-esse"  duplex  est.  Aliud,  quod 
vocatur  possibile,  coniunctum  est  cum  potentia  ad  „Esse",  velut 
quum  dico :  Socrates  potest  aeger  esse  (intelligatur :  sanus  est,  sed 
aegrotare  potest).  Aliud  „Non-esse",  quod  vocatur  impossibile, 
cum  illa  potentia  coniunctum  non  est,  velut  si  dico:  Brutum  im- 
possibile  est  loqui.  Quibus  dictis  intelligitur ,  secundum  rerum  na- 
turam  modos  esse  quattuor:  necessarii,  impossibilis,  possibilis,  con- 
tingentis. 

Sunt  qui  etiam  „verum  et  falsum"  inter  modos  recenseri  velint.  Sed  parum 
accommodate  id  quidem.  Nam  verum  et  falsum  non  indicant  modum  ipsius 
Esse  vel  Non-esse,  sed  a  modo  hoc  potius  abstrahunt,  et  simpliciter  indicant 
aliquid  esse  vel  non  esse  attendendo  ordinem  ad  mtellectum. 

Quoniam  autem  logicisolentpropositionesconsiderare  secundum 
oppositionem  contrarietatis,  contradictionis,  subalternationis  (qua  de 
re  mox),  propositiones  modales  hac  ratione  in  scholis  tradi  solent: 

1.  Propositiones  necessariae  *. 

a)  Necesse  est  omne  S  esse  P,  i.  e.  in  singulis  S  necessitas  quasi  inhaeret, 
ut  sint  P. 

b)  Necesse  est  aliquod  S  esse  P  (quae  propositio  primae  subalterna  est). 


1  Necessaria  dici  potest:  a)  propositio  non  libera;  b)  propositio  in  ma- 
teria  necessaria,  in  qua  modus  necessitatis  voce  non  exprimitur;  c)  propositio 
illa  modalis,  de  qua  nunc  dicimus. 

c)  Necesse  est  nidlum  S  esse  P,  i.  e.  in  singulis  S  est  necessitas,  ut 
non  sint  P  (quae  est  primae  contraria). 

d)  Necesse  est  aliquod  S  non  esse  P  (quae  est  primae  contradictoria). 

2.  Propositiones  possibiles. 

a)  Possibile  est  omne  S  esse  P ,  i.  e.  omne  S  potentiam  (vel  actum  vel 
necessitatem)  habet,  ut  sit  P. 

b)  Possibile  est  aliquod  S  esse  P. 

c)  Possibile  est  nullum  S  esse  P. 

d)  Possibile  est  aliquod  S  non  esse  P. 

3.  Propositiones  impossibiles. 

a)  Impossibile  est  omne  S  esse  P,  i.  e.  in  aliquo  saltem  S  est  necessitas, 
ut  non  sit  P. 

b)  Impossibile  est  aliquod  S  esse  P,  i.  e.  in  omnibus  et  singulis  S  est 
necessitas,  ut  non  sint  P. 

c)  Impossibile  est  nullum  S  esse  P,  i.  e.  in  aliquo  saltem  S  est  necessi- 
tas,  ut  sit  P. 

d)  Impossibile  est  aliquod  S  non  esse  P,  i.  e.  in  omnibus  et  singulis  S 
est  necessitas,  ut  sint  P. 

4.  Propositiones  contingentes. 

a)  Contingens  est  omne  S  esse  P ,  i.  e.  possibile  est  omne  S  esse  P  et 
omne  S  non  esse  P. 

b)  Contingens  est  aliquod  S  esse  P ,  i.  e.  possibile  est  aliquod  S  esse'  P 
et  idem  S  non  esse  P. 

c)  Contingens  est  nullum  S  esse  P ;  significat  idem  quod  a. 

d)  Contingens  est  aliquod  S  non  esse  P ;  significat  idem  quod  b. 

Praeter  has  propositiones  considerandae  sunt  etiam : 

Propositiones  non  necessariae. 

a)  Non  necesse  est  omne  S  esse  P,  i.  e.  in  aliquo  saltem  S  est  (necessitas 
vel  actus  vel)  potentia,  ut  non  sit  P. 

b)  Non  necesse  est  aliquod  S  esse  P,  i.  e.  in  omnibus  et  singulis  S  est 
potentia,  ut  non  sint  P. 

c)  Non  necesse  est  nullum  S  esse  P. 

d)  Non  necesse  est  aliquod  S  non  esse  P. 

Scholion  1.  In  aliquibus  ex  his  propositionibus  apparet,  modum  scholae 
non  omnino  congruentem  esse  modo  naturae.  Si  modum  naturae  attendis,  pro- 
positio :  Possibile  est,  omne  S  esse  P,  significare  potest :  Nuttum  S  est  P,  sed 
omne  S  potest  esse  P.  Si  vero  modum  scholae  sequeris,  sensus  erit,  quem 
supra  indicavimus. 

Scholion  2.  Propositio  absoluta,  cui  modus  tribuitur.  „dictumkt  appellatur. 
Itaque  in  exemplis  allatis  S  esse  P  est  „dictum".  Distinxerunt  veteres  propo- 
sitionem  modalem  de  re  et  modalem  de  dicto ,  prout  modus  dicto  interponitur. 
velut:  Homo  necessario  est  mortalis,  vel  postponitur,  velut :  Hominem  mortalem 
esse  est  necesse. 

Scholion  3.  In  propositionibus  modalibus  triplex  quantitas  distingui  debet : 
duplex  ex  parte  subiecti,  tertia  ex  parte  modi.    Est  enim  in  modalibus  duplex 


2.    De  enuntiatione  externa.  353 

subiectum :  alterum  ipsius  dicti,  alterum  totius  modalis.  Ita  in  propositionc: 
Possibile  est ,  S  esse  P,  S  est  subiectum  dicti,  S  esse  P  est  subiectum  totius 
propositionis  modalis.  Et  secundum  hanc  subiectorum  dualitatem  duplex  quan- 
titas  distinguitur ,  altera  in  subiecto  dicti,  altera  in  subiecto  totius  propositio- 
nis.  Secundum  quantitatem  priorem  propositio  tota  dicitur  universalis  (velut: 
Possibile  est,  omne  S  esse  P),  particularis  (velut:  Possibile  est,  aliquod  SesseP), 
indefinita,  singularis.  Secundum  autem  quantitatem  alteram  propositio  tota  sem- 
per  singularis  est,  nam  integrum  illud  dictum  tenet  locum  subiecti  singularis. 
Tertia  quantitas  ex  parte  modi  petitur.  Atque  hac  ratione  propositio :  S  esse  P 
est  necessarium,  habetur  generaliter  affirmativa ;  haec :  S  esse  P  possibile  est,  ha- 
betur  particulariter  affirmativa;  haec :  S  esse  P  non  est  necessarium ,  habetur 
particulariter  negativa;  S  esse  P  est  impossibile,  habetur  generaliter  negativa. 

Scholion  4.  Quum  modi ,  quos  hactenus  consideravimus ,  immediate  affi- 
ciant  copulam  sive  ipsam  rationem  compositionis  inter  subiectum  et  praedi- 
catum,  propositiones  illae  modales  vocantur  complexae  in  forma;  hae 
igitur  „adverbia  modalia"  proprie  dicta  continent.  Ab  his  adverbiis  modalibus 
bene  distinguenda  sunt  alia,  quae  „adverbia  modi"  vocantur,  quae  immediate 
afficiunt  praedicatum  secundum  se,  eiusque  partem  constituunt  ipsiusque  rationem 
determinant.  Propositiones,  in  quibus  haec  adverbia  modi  insunt,  nuncupantur 
complexae  in  materia  tantum.  Qua  de  re  Albertus  Magnus :  „Dicamus, 
inquit,  quod  dupliciter  dicitur  enuntiatio  modalis,  scilicet  a  modo  compositionis, 
et  a  modo  rei  praedicatae.  A  modo  autem  rei  praedicatae,  ut  quando  dicitur : 
Socrates  legit  bene,  vel  alte,  vel  male;  et  hic  modus,  quia  non  modificat  totam 
enuntiationem,  sed  tantum  rem  praedicati,  non  potest  facere  totam  enuntiationem 
modalem.  Est  autem  modus  compositionis,  qui  specialis  modus  est  disponens 
et  in  formam  specialem  ponens  compositionem  .  .  ."  l 

VI.    De  jfyropositionibus  ex  parte  quantitatis  consideratis. 

299.  Propositionum  partitio  ratione  extensionis.  Haec  partitionem 
iudiciorum  (n.  274)  sequitur.  Propositionem  universalem  quod  at- 
tinet,  observandum  est,  in  ea  requiri,  ut  subiectum  habeat  sup- 
positionem  distributivam,  i.  e.  ut  praedicatum  subiecti  inferi- 
oribus  singillatim  attribui  possit2.  Si  solum  collective  conveniat, 
propositio  erit  collectiva  et  propositio  tota  vim  singularis  habet, 
ut  quum  dicis :  Omnes  milites  huius  centuriae  dividi  possunt  in  partes 
quattuor ,  quarum  unaquaeque  continet  milites  viginti  quinque  vel 
quindecim. 


1  L.  2  periherm.  tract.  2  c.  1. 

1  „In  toto  autem  altero  alterum  esse  et  alterum  alteri  omni  attribui,  idem 
est.  Dicimus  autem,  omni  attribui,  quando  nihil  subiecti  accipere  licet,  de  quo 
alterum  non  dicatur;  ac  nulli  attribui  dicitur  eodem  modo."  (Arist.  1.  1  anal. 
prior.  c.  1.)  Has  propositiones  universales  solo  intellectu  percipi  posse  Sta- 
girita  docet:  Kai  7]  jjiev  xaftdXou  votjttj  ,  fj  os  y.aTa  p.epo;  dc  aia&rjaiv  TeXeuTa. 
L.  1  analyt.  post.  c.  24,  86  a,  29. 

Pesch,   Logica.    I.  23 


354  Liber  II.    Dialectica.     Cap.  II.    De  propositione. 

Suppositio  praedicati  in  propositione  universali  ea  est,  quam  disiunctam 
vel  confusam  vocant  (n.  253).  quae  fit  substituendo  termino  communi  inferiora 
eius,  per  particulam  disiunctivam  connexa,  neque  tamen  oratio  pro  numero  in- 
dividuorum  multiplicatur. 

Propositiones  indefinitas  pro  sua  indole  ad  aliam  proposi- 
tionum  speciem  revocari  posse  supra  satis  indicatum  est.  Si  de 
materia  necessaria  vel  impossibili  enuntiantur,  eandem  vim  habent 
atque  universales,  ut:  Circulus  est  rotundus;  vel:  Cadaver  ad  vitam 
non  redit;  vel:  Senex  est  querulus.  De  cetero  autem  semper  ex  vi 
sententiae  vel  ex  orationis  contextu  iudicandum  est,  utrum  illa  ad 
universalem  an  ad  particularem  an   ad   singularem   revocanda   sit. 

Itaque  in  descriptione  vel  narratione  propositiones  indefinitae  saepe  vim 
babent  propositionum  particularium  vel  etiam  singularium,  propter  subiecti 
restrictionem  5  id  quod  ex  sermonis  contextu  aperitur.  Quum  philosopJium  ali- 
quid  praecepisse  legis ,  intelliges ,  dici  de  philosopbo  illo ,  cuius  mentio  supra 
facta  erat.  —  Et  universe  statui  potest,  si  subiecti  suppositio  sit  materialis  vel 
logica  vel  realis  absoluta,  propositioni  indefinitae  vim  singularis  inesse;  velut 
quum  dicis :  Homo  est  nomen  substantivum ;  ...  est  species ;  .  .  .  est  animal 
rationale. 

Si  autem  suppositio  subiecti  est  personalis,  propositio  indefinita  ex  com- 
muni  hominum  consuetudine  loco  universalis  accipitur;  et  vera  iudicabitur,  quum 
praedicatum  inferioribus  convenit  universalitate  saltem  morali,  velut:  Mulier  est 
loquax  ;  existimabitur  esse  falsa,  quum  praedicatum  tantum  paucioribus  convenit, 
velut:  Homo  est  niger. 

Perspicuum  est,  propositionum  omnium,  attenta  etiam  quan- 
titate,  formas  esse  quattuor:  propositionis  universalis  affirmativae 
(a)  et  universalis  negativae  (e)  et  particularis  affirmativae  (i)  et 
particularis  negativae  (o).  De  quibus  vformis  hi  sunt  (adhibitis 
vocalibus  quattuor  vocum  affirmo  et  nego)  versiculi: 

Asserit  a,  negat  e,  verum  generaliter  ambo. 

Asserit  i,  negat  0,  sed  particulariter  ambo. 

Horum  signorum  non  est  exigua  utilitas  in  logica,  quia  concinniorem  et 
breviorem  reddunt  doctrinam.  Unde  si  scribimus  S  o  P,  leges :  aliquod  S  non 
est  P.  Si  scribimus :  propositio  a,  leges :  propositio  universalis  affirmativa.  Si 
audis :  propositioni  i  contradicit  e,  intelliges  :  propositioni  particulari  affirma- 
tivae  contradicit  universalis  negativa,  et  ita  in  similibus.  Praeterea  bae  litterae 
iuvant  ad  voces  quasdam  memoriales  conficiendas,  quarum  usus  est  praecipue 
in  doctrina  syllogistica. 

300.  Quid  ad  veritatem  propositionis  universalis  et  particularis 
re^uiratur.  In  propositione  universali,  si  non  est  universalis  meta- 
physice,  semper  restrictio  quaedam  subaudienda  est;  et  in  pro- 
positione  quidem  physice  universali:  Nisi  ex  lege  naturali  per 
exceptionem  aliquid  derogetur;  in  propositione  autem  moraliter 

universali :  Secundum  id,  quod  communiter  inter  homines  contingit. 
Ut  propositiones  universales  verae  sint,  generatim  satis  est,  ut  sint 
moraliter  universales. 

Deinde  propositiones  particulares  non  solum  verae  sunt,  quum 
subiectum  praedicato  subordinatur,  vel  subiectum  et  praedicatum 
reciprocantur,  sed  etiam  tum,  quum  praedicatum  subiecto  est  in- 
ferius,  vel  quum  subiectum  et  praedicatum  ex  parte  tantum  inter 
se  subiiciuntur,  ex  parte  autem  se  excludunt. 

301.  Quantitas  considerata  ex  parte  praedicati.  In  propositione 
S  a  P  (omnia  S  sunt  P)  subiectum  universale  est,  praedicatum  autem 
per  se  particulare  est,  quia  per  se  etiam  ad  alia  subiecta  extendi 
potest.  In  propositione  S  e  P  (nullum  S  est  P)  subiectum  univer- 
sale  est,  et  etiam  praedicatum.  In  propositione  S  i  P  (aliquod 
S  est  P)  subiectum  particulare  est,  et  etiam  praedicatum  per  se 
particulare  est.  In  propositione  S  o  P  (aliquod  S  non  est  P)  sub- 
iectum  particulare  est,  praedicatum  autem  universale.  In  a  et  i 
praedicatum,  quod  per  se  quoad  extensionem  particulare  est,  per 
accidens  esse  potest  universale  *. 

Haec  res    (quam    „quantificationem   praedicati"  vocant)  a  logicis   recentis 
aetatis  hoc  modo  figuris  geometricis  (cfr.  n.  212)  describi  solet 2. 
Pro  propositionibus  S  a  P  : 


a  1. 


Pro  propositionibus  S  e  P 


a  2. 


Pro  propositionibus  S  i  P 


i  1. 


1  Cfr.  Aristot.,  De  interpretat.  c.  7. 

2  Cfr.  Ueberweg,  System  der  Logik  §  71;  Trendelenburg,  Logische  Unter- 
auchungen,  edit.  3.  II.  p.  337;  William  Hamilton,  Lectures  on  Logic.  1860. 
3.  edit.  vol.  II.  appendix  p.  249;  Wundt,  Logik.  I.  p.  229;  Stanley  Jevons, 
The  Principles  of  Science.  2.  edit.   London  and  New-York.    1877.  p.  41. 

23* 


356 


Liber  II.    Dialectica.     Cap.  II.    De  propositione. 


i  3. 


Pro  propositionibus  S  o  P 


0  1. 


i  4. 


O   2. 


Quodsi  indeterminationem  extensionis   solis   punctis  indicare  velimus,   res 
brevius  exhiberi  potest  hoc  modo  : 
Pro  propositionibus  S  a  P: 


Pro  propositionibus  S  e  P 


Pro  propositionibus  S  i  P : 


Pro  propositionibus  S  o  P 


In  his  schematis  sphaera  P  extensionem  praedicati  significat.  In  figura 
a  1  subiecta  omnia  pars  tantum  sunt  eorum ,  quibus  praedicatum  convenit 
(velut:  Homo  est  bipes);  in  figura  a  2  extensio  praedicati  eadem  est  atque  ex- 
tensio  subiecti  (velut:  Homo  est  rationalis),  atque  ita  deinceps. 

SECTIO  TERTIA. 
De  propositionum  usu  et  affe^tionibus  relativis. 

302.  Proprietates  propositionum  relativae.  Praeter  proprietates 
propositionum  absolutas,  quae  sunt  earum  universalitas,  particularitas, 
veritas,  falsitas,  affirmatio,  negatio,  de  quibus  dictum  est  hactenus, 
sunt  etiam  relativae  sive  respectivae,  quae  propositionibus  inter  se 
collatis  et  comparatis  conveuiunt.  Inter  quas  tres  praecipuae  pro- 
positionum  rectum  usum  respiciunt.  Potest  propositio  una  aut 
cum  seipsa  in  aliam  conversa  comparari,  aut  cum  alia,  cui  se- 
cundum  vim  significandi  aequivalet,  aut  cum  propositione  alia 
o  p  p  o  s  i  t  a.  Quamobrem  primo  de  propositionum  oppositione, 
deinde  de  aequipollentia  dicemus,  ac  tertio  de  propositionum 
eonversione.  Quibus  ultimo  loco  aliqua  addemus,  quae  transitum 
spectant  unius  propositionis  in  alteram. 

L    De  propositionum  oppositione  j. 

303.  Oppositio  propositionum  quid  sit  et  quotuplex2.  Oppo- 
sitio  (avTizsTcrOai)  vi  vocis  latissima  quamlibet  propositionum  di- 
versitatem  per  se  significare  potest.  Quia  tamen  propositionum, 
quae  neque  subiecto  neque  praedicato  inter  se  conveniunt,  nulla 
est  relatio,  quae  utilem  habeat  considerationem  logicam,  ad  veram 
oppositionem,  de  qua  hic  agitur,  requirunt  logici,  ut  propositiones 
oppositae  idem  habeant  subiectum  idemque  praedicatum,  et  uter- 
que  terminus  re  et  significatione  unus  sit.  Iam  eius  generis  pro- 
positiones,  quas  simplices  et  categoricas  esse  posuimus,  aut  sola 
qualitate  aut  sola  quantitate  differre  possunt,  aut  qualitate  et  quan- 
titate.  Atque  ita  propositionum  oppositiones  —  vera  quidem,  sed 
latiore  vi  nominis  retenta  —  inveniuntur  quattuor3: 


1  Quae  hoc  loco  de  oppositione  propositionum  constituuntur ,  etiam  de 
rebus  ipsis  earumque  terminis  dicenda  sunt;  at  non  sine  consideratione  et  de- 
lectu  ad  res,  voces,  conceptus  transferri  et  applicari  possunt.  Cfr.  Trendelen- 
burg,  Logische  Untersuchungen,  edit.  3.  II.  p.  173. 

2  De  hac  agit  Aristoteles  in  1.  de  interpret.  c.  7  sqq. ;  S.  Thom.  in  1.  1 
periherm.  lect.  10  sqq. 

3  Aeyio  o'  dvTtxetfxeva;  elvat  TipoTaaet?  xaxd  (xev  ttjv  Ae£tv  TeVuapas,  otov  to 
TtavTt  Tiiu  ouoevt  xat  to  TiavTt  tijj  ou  iiavTi,  xat  to  tivi  tuj  ou§evi,  %a\  to  tivi  to[j  ou 
Ttvt,  xaT  dXrj&etav  8e  Tpet?  •  to  ydp  tivi  tuj  ou  Ttvt  xaTa  tyjv  Xd£iv  dvTtxetTai  (xdvov. 
Toutidv  6'e*vavTt'as  fxev  Tas  xa&oAou,  to  TiavTt  tijj  fxrjoevt  UTtdp/eiv,  otov  to  Tidaav 
iTttaTrjfxrjV  elvat  CTtouOatav  tuj  fxr|8efxiav  elvat  aTtouoatav,  Ta?  6'd'XXa;  dvTty.etfxeva?. 
Arist.  1.  2  analyt.  pr.  c.  15,  63  b,  23. 

lo  Propositiones  universales,   quae  sola  qualitate  differunt  et 

vocantur  contrariae1, 

.   ,      ~      .    ,  ./  f  Omnis  homo  non  est  iustus. 

velut :    (Jmnzs  homo  est  mstus  —  <  ,T  ,7      7  .  .    . 

\  JSullus  homo  est  lustus. 

2o  Propositiones  particulares,  quae  sola  qualitate  differunt  et 

appellari  solent  subcontrariae2, 

velut:  Aliquis  homo  est  iustus  —  Aliquis  homo  non  est  iustus. 

3o  Propositiones   affirmativae  vel  negativae,    quae  sola  quan- 

titate  distmguuntur   et   communi   appellatione    subalternae    vo- 

cantur;    et   propositio  quidem  universalis    dicitur   subalternans, 

particularis  autem  subalternata, 

velut:  Omnis  homo  est  iustus  —  Aliquis  hqmo  est  iustus. 

Nullus  homo  est  iustus  —  Aliquis  homo   non   est  iustus. 

4o  Propositiones,  quae  et  qualitate  et  quantitate  diversae  sunt 

et  vocantur  contradictoriae3, 

velut:  Omnis  homo  est  iustus  —  Aliquis  homo  non  est  iustus. 

Nullus  homo  est  iustus  —  Aliquis  homo  est  iustus. 

Quum  antiquo  more  propositio  universalis  affirmativa  indicari  soleat 
littera  a,  propositio  universalis  negativa  littera  e,  particularis  affirmativa  littera  i. 
particularis  negativa  littera  0 ,  variae  propositionum  oppositiones  hac  formula 
exhiberi  possunt  4 : 

a  Contrariae  e 


5  \  /  £. 


c 


$     ^      *~      i 


'<> 


o° 


Subcontrariae 


1  'EvavTdo;  dvTtxeiaftat,  1)  e^vavTta  d-dcpavat?. 

2  Kaxa  XTjv  Xe£tv  dvxtxeta&at  li.o'vov.  (Arist.  1.  2  analyt.  prior.  c.  15.)  Po- 
steriore  tempore  has  propositiones  irpoTdaeis  urcevavTta;  vocarunt. 

3  'AvTKpavTUMi)?  dvTtxeta&at  .  'H  dvTtxet{jivrj  d-dcpavat;  eaxio  dvTtcpaai;  to5w 
xaTacpaat;  xat  dzdcpaat;  at  dvTtxei'fj.evai.     Arist.,  De  interpret.  c.  6. 

4  A  perfectione  huius  figurae  in  schola  usitatae  nonnihil  deficiunt  sche- 
mata  posita  ab  Aristotele  (Periherm.  c.  10,  19  b,  27—29  et  32—35).  Quae  a 
Porphyrio,  Boethio,  S.  Thoma  hoc  modo  explicantur  : 

I.    1.  "Eaxt  Stxato;  dVJptoTio;  2.  oOx  sart  5t'xato;  dvOptoTto; 

4.  o6x  eaTtv  06  Stxato;  dvOptoTio;  3.  eaTtv  06  otxato;  dv&ptoTio;. 

II.    1.  [lefc  iaTtv  dv&pto7io;  Stxato;  2.  06  itas  eaTtv  dvBptoTro;  otxatoc 

4.  ob  Tia;  £aTtv  dv0pio7to;  06  otxato;         3.  -a;  e"a-tv  dvirpioTro;  00  5t'-/.aio;. 

304.  Leges  propositionum  oppositarum.  Lex  prima:  Propo- 
sitiones  contradictoriae  in  nulla  materia  simul  possunt  esse  verae 
(fieri  enim  non  potest,  ut  idem  sub  eodem  respectu  simul  sit  et 
non  sit)  neque  in  ulla  materia  simul  esse  possunt  falsae  (quidlibet 
enim  aut  est  aut  non  est). 

Lex  altera:  Propositiones  contrariae  in  nulla  materia  simul 
esse  possunt  verae  (si  enim  a  et  e  essent  verae,  verae  etiam  es- 
sent  i  et  O;  atqui  0  contradictorie  opponitur  ad  a,  et  i  ad  e;  binae 
ergo  contradictoriae  simul  verae  essent) ;  possunt  tamen  in  materia 
contingenti  simul  esse  falsae  (in  hac  enim  materia  saepissime  ac- 
cidit,  ut  aliquod  praedicatum  neque  individuis  omnibus  subiecto 
designatis  tribuendum  sit  neque  omnibus  negandum,  sed  aliis  con- 
veniat,  aliis  non  conveniat). 

Lex  tertia:  Propositiones  subcontrariae  in  nulla  materia 
simul  falsae  esse  possunt  (si  enim  i  et  o  simul  essent  falsae, 
e  et  a,  quae  sunt  earum  contradictoriae,  simul  essent  verae);  pos- 
sunt  tamen  in  materia  contingenti  simul  esse  verae  (sicut  enim  a 
et  e  in  materia  contingenti  simul  possunt  esse  falsae,  ita  o  et  i, 
quae  sunt  earum  contradictoriae,  simul  possunt  esse  verae). 

Lex  quarta:  Si  propositio  subalternans  superior  vera  est, 
inferior  subalternata  pariter  erit  vera.  Si  superior  est  falsa  in  ma- 
teria  necessaria,  inferior  quoque  falsa  est;  in  materia  contingenti 
potest  esse  vera. 

Scliolion.     His  ex  dictis  luculenter  apparet : 

1°  Propositiones  contradictorias  quod  attinet:  a)  ex  veritate  unius  contra- 
dictoriae  necessario  inferri  alterius  falsitatem  (si  a  est  verum,  falsum  est  0; 
si  e  verum,  falsum  i ;  si  i  verum,  falsum  e ;  si  0  verum,  falsum  a) ;  b)  ex  fal- 
sitate  unius  contradictoriae  necessario  inferri  alterius  veritatem  (si  a  est  verum, 
falsum  est  0,  et  ita  deinceps) ;  c)  propositionem  disiunctivam  duabus  contra- 
dictoriis  formatam  evidenter  completam  et  veram  esse. 

2°  Propositiones  contrarias  quod  attinet:  a)  ex  veritate  unius  contrariae 
legitime  inferri  falsitatem  alterius  (si  a  est  verum,  falsum  est  e;  si  e  est 
verum,  falsum  est  a) ;  b)  ex  falsitate  unius  non  concludi  posse  ad  veritatem 
alterius,  nisi  in  materia  necessaria. 

3°  Propositiones  subcontrarias  quod  attinet:  a)  ex  falsitate  unius  sub- 
contrariae  necessario  inferri  alterius  veritatem;  b)  non  vero  inferri  ex  veritate 
unius  veritatem  alterius  nisi  in  materia  necessaria. 

4°  Propositiones  subalternas  quod  attinet:  a)  ex  veritate  subalternantis 
sequi  veritatem  subalternatae ;  b)  ex  falsitate  subalternatae  sequi  falsitatem 
subalternantis 4,  sed  non  contra. 


1  Cfr.  Sylv.  Matjrus,  Comment.  in  Arist.  1.  1  de  interpret.  c.  5.  Regulas 
modo  statutas  alii  alia  ratione  ad  breviorem  formam  redigere  sunt  conati.  Inter 
quos  W.  Stanley  Jevons,  Elementary  Lessons  on  Logic.  Less.  9  p.  79. 

305.  Varii  oppositionis  gradus.  Ut  hi  gradus  statuantur,  ani- 
madvertendum  est,  oppositionem  propositionum  consistere  in  earum 
inter  se  repugnantia,  quae  ex  simultanea  affirmatione  et  negatione 
eiusdem  de  eodem  sub  eodem  respectu  nascatur.  Quemadmodum 
enim  determinationes  quaelibet  eo  sunt  inter  se  oppositae,  quod, 
quum  altera  in  sua  ratione  alterius  negationem  contineat,  non  pos- 
sunt  esse  unum  quid,  neque  simul  sub  eodem  respectu  in  eodem 
subiecto  reperiri:  ita  propositiones  eo  inter  se  sunt  oppositae, 
quod  manente  et  subiecti  et  praedicati  identitate,  una  negando 
destruit,  quod  altera  affirmando  ponit,  ita  ut  simul  in  veritate  con- 
venire  non  possint.   Ex  quo  efficitur,  ut  hi  sint  oppositionis  gradus : 

Maximam  et  absolutam  oppositionem  esse  inter  contradic- 
torias,  inde  demonstratur,  quod  et  quantitate  et  qualitate  inter  se 
diversae  nunquam  aut  simul  verae  aut  simul  falsae  esse  possunt; 
opponuntur  ergo  non  solum  secundum  affirmationem  et  negationem, 
sed  etiam  in  veritate  et  falsitate. 

Minor  est  oppositio,  quae  est  inter  contrarias,  quae  non 
est  oppositio  simpliciter  et  absoluta,  sed  res  admixtas  habet,  in 
quibus  non  est  oppositio.  Harum  enim  propositionum  altera  plus 
dicit,  quam  satis  est  ad  refellendam  alteram.  Unde  nunquam  qui- 
dem  simul  verae,  tamen  falsae  simul  esse  possunt;  pugnant  igitur 
in  veritate,  non  in  falsitate  *. 

Sequitur  tertio  loco  oppositio  inter  subcontrarias,  quae, 
quum  quantitate  conveniant,  differunt  tantum  qualitate.  Ambae 
propositiones,  quia  particulares  sunt ,  possunt  simul  esse  verae, 
sed  nunquam  simul  falsae;  repugnant  ergo  solum  in  falsitate,  non 
in  veritate2. 

Oppositio  inter  subalternas,  quae  ultimo  loco  ponitur,  vix 
vera  oppositio  vocari  potest.  Quapropter  ab  Aristotele  omnino 
praetermissa  est.  Quum  enim  hae  propositioues  per  se  simul 
verae  et  simul  falsae  esse  possint,  neque  in  veritate  neque  in 
falsitate  opponuntur. 

306.  De  propositionibus  contradictoriis  et  contrariis  dicitur 
accuratius.    Inter  omnes  propositionum  oppositiones  nulla  magis  at- 

1  Neque  obstat  id,  quod  docet  Aristoteles:  Ta  ^XEtaxov  dMVjXiov  SteStipufca 
T(I)v  iv  tuj  ccuto)  yevei  Ivzvzia  6pi'£ovTat  (i.  e.  quae  ex  rebus  uni  eidemque  generi 
subiectis  plurimum  inter  se  distant,  eas  contrarias  definiunt.  L.  categ.  c.  6, 
6  a,  17.  Cfr.  S.  Thom.  in  1.  1  periberm.  lect.  10).  Distantia  enim  non  idem 
significat  atque  oppositio. 

2  Cfr.  Arist.  1.  2  anal.  prior.  c.  15;  Sylv.  Maurus,  Comment.  in  anal. 
prior.  II.  c.  18. 

tentione  digna  est  quam  contradictoria.  Haud  raro  enim  in  variis 
disciplinis  veritas  alicuius  enuntiationis  non  demonstratur  nisi 
ostendendo  falsitatem  contradictoriae.  Neque  minus  saepe  plurimum 
interest,  ut  accurate  statuatur,  quaenam  alicuius  propositionis  vere 
sit  contradictoria.  Quo  in  negotio  distinctio  inter  contradictorias 
et  contrarias  diligenter  est  animadvertenda  *. 

Retinendum  igitur  est,  propositione  contradictoria  negari  tan- 
tum  vel  affirmari,  quantum  satis  est  et  requiritur,  ut  altera  falsa 
sit;  propositione  contraria  vero,  si  huic  voci  subiiciatur  sententia 
arctior,  ultra  statui  ex  opposito  extremum  alterum;  si  autem  vis 
vocis  accipitur  latius,  contrariae  habentur  propositiones  omnes, 
quarum  altera  plus  negat,  quam  ad  alterius  falsitatem  statuendam 
requiritur. 

Ex  his  sequitur ,  inter  propositiones  contradictorias  nullam 
propositionem  inveniri  posse  mediam,  quae  utramque  quodammodo 
coniungat;  eiusmodi  vero  propositionem  intermediam  reperiri  sem- 
per  inter  contrarias.  Quod  iam  ab  Aristotele  observatum  est: 
„Contradictio  nihil  medii  patitur,  admittunt  autem  contraria."2 

Breviter  nunc  videndum  est,  quo  modo  propositionis  alicuius 
contradictoria  formetur;  quae  res,  si  de  propositione  simplici  agitur, 
facilis  quidem  est,  neque  tamen  semper  difficultate  caret. 

Greneratim  contradictoria  obtinetur,  quum  propositioni  prae- 
figitur  particula  „non",  vel  „non  est  verum",  vel  „falsum  est". 
Ita  propositio  :  Bis  fm '  Parisiis,  contradictoriam  habet :  Non  bis  fui 
Parisiis. 

Speciatim  vero  haec  observanda  sunt: 

1°  Quae  de  contradictoria  propositionis  universalis  supra  diximus,  valent 
de  propositione  metaphysice  universali,  quippe  quae  nullam  omnino  ex- 
ceptionem  admittat.  In  formandis  autem  contradictoriis  propositionum  physice 
vel  moraliter  universalium ,  ratio  exceptionum  habenda  est ,  quae  locum 
habere  possunt.  Ita  propositioni :  Omnes  senes  sunt  sapientes ,  contradictoria 
est :  Posito  etiam  morum  ordine  consueto  falsum  est,  omnes  senes  esse  sapientes. 

2°  Quum  subiectum  propositionis  universalis  supponitur  distributive ,  sed 
incomplete,  i.  e.  pro  solis  speciebus  (n.  253),  ad  statuendam  contra- 
dictoriam  sensus  distributionis  incompletae  in  altera  propositione  exponendus 
est.  Ita  notum  illud:  Omne  animal  fuit  in  arca  Noe,  contradictoriam  habet: 
Ex  aliqua  specie  animalium  nullum  animal  fuit  in  arca  Noe. 

3°  Contradictoria  propositionis  singularis  efficitur  mutata  tantum  quali- 
tate,   i.  e.  addendo  vel  tollendo  particulam  „non".     Dicenti:    Plato  est  sapiens, 


1  Cfr.  Arist.  1.  de  interpret.  c.  7 ;  S.  Thom.  in  1.  1  periherm.  lect.  10  et  11; 
Sylv.  Maurus,  Comment.  in  h.  1.  1.  1  c.  5. 

2  L.  (9)  10  met.  c.  4,  1055  b,  2. 

vel:  Petrus  non  est  iustus,  contradices  :  Plato  non  est  sqpiens,  vel:  Petrus  est 
iustus.  Si  enim  contradiceres :  Aliquis  philosophus  non  est  sapiens,  vel:  Omnis 
liomo  est  iustus,  non  diceres  id,  quod  ad  removendam  propositionem  propositam 
requireretur  et  satis  esset. 

4°  Propositio,  cuius  subiectum  babet  suppositionem  materialem  (n.  251), 
vel  logicam,  vel  absolutam,  singulari  aequivalet.  Itaque  contradictoriae 
sunt:  Leo  est  vox  —  leo  non  est  vox ;  homo  est  species  —  liomo  non  est  species ; 
virtus  et  vitium  sunt  habitus   —  virtus  et  vitium   non  sunt  habitus. 

5°  Idem  praecipiendum  de  propositione,  in  qua  particula  „omnis"  sup- 
ponitur  collectivc,  cuius  igitur  contradictoria  formatur  mutata  dumtaxat  qua- 
litate,  i.  e.  negatione  addita  aut  sublata. 

6°  Propositioni  particulari  (in  numero  singulari)  contradicit  universalis 
qualitate  opposita,  si  suppositio  subiecti  est  disiunctiva.  Ita  dicenti:  Ali- 
quis  Apostolus  Christum  negavit,  contradices:  Nullus  Apostolus  Christum  negavit. 
Si  autem  suppositio  est  disiuncta,  hac  ratione  contradicere  non  poteris. 
Dicenti  enim  :  Alteruter  oculus  ad  videndum  est  necessarius ,  baud  recte  con- 
tradices :  Neuter  oculus  ad  videndum  est  necessarius.  Verum  est  enim ,  neque 
determinate  dextrum  neque  determinate  sinistrum  oculum  ad  videndum  requiri. 
Neque  satis  certo  contradiceres :  Aliquis  oculus  ad  videndnm  non  est  necessarius; 
nam  huius  enuntiationis  subiectum  per  se  etiam  disiunctive  supponi  potest. 
Recte  igitur  effugio  illo  uteris:  Falsum  est,  aliquem  oculum ,  etiam  indetermi- 
nate  sumptum,  ad  videndum  esse  necessarium;  vel:  Non  est  alteruter  oculus  ad 
videndum  necessarius. 

7°  Si  denique  propositio  est  indefinita,  prius  eius  vis  et  significatio 
accurate  est  explicanda.  ita  ut  proferatur  in  forma  aut  universali  aut  singulari 
aut  particulari  *. 

8°  Reperiuntur  quoque  signa  mixta  ex  universali  et  particulari,  in  quibus 
ad  vim  vocabulorum  diligenter  attendatur  oportet.  Ita  „uterque"  et  „neuter" 
opponuntur  contrarie;  „alter"  et  „alter  non"  subcontrarie ;  contradictorie  op- 
ponuntur  „uterque"  et  „alteruter  non",  vel  „neuter"  et  „alteruter". 

307.  De  oppositione  propositionum  compositarum.  Hae  quum  multiplici  ratione 
falsae  esse  possint,  attentum  animum  postulant: 

1°  Propositioni  copulativae  contradictoria  est  improprie  disiun- 
ctiva.  Ut  enim  falsa  sit,  satis  est,  ut  non  omnes  propositiones  componentes 
simul  verae  sint.  Si  igitur  habes  copulativam:  Auctoritas  ecclesiastica  et  civilis 
a  Deo  est  constituta,  contradictoria  est:  Auctoritas  aut  ecclesiastica  aut  civilis 
a  Deo  non  est  constituta.  Contraria  esset:  Auctoritas  neque  ecclesiastica  neque 
civilis  a  Deo  constituta  est. 

2°  Adversativae  et  causali  eadem  contradicit  propositio  improprie 
disiunctiva.  Sit  adversativa:  Omnis  homo  est  liber,  sed  non  a  Deo  indepm- 
dens ;  sive:  Omnis  homo  est  liber  neque  tamen  a  Deo  independens.  Contra- 
dictoria  est:  Aliquis  homo  vel  non  liber ,  vel  a  Deo  independens  est.  Sit  cau- 
salis:  Homo  iustus  felix  est,  quia  est  amicus  Dei.  Huic  contradictoria  est: 
Homo  iustits  vel  non  felix  est,  vel  non  amicus  Dei ,  vel  certe  non  ideo  feli.r, 
quia  amicus  Dei. 


1  Cfr.  S.  Thom.,  Opusc.  48.     Totius  logicae  summa  tract.  6  c.  8. 

3°  Conditionali  propositioni  contradictoria  est  altera  conditionalis, 
qua  nexus  inter  conditionem  et  conditionatum  negatur  neque  tamen  ultra  aliud 
quid  statuitur.  Sit  conditionalis :  Si  in  figura  plana  summa  angulorum  aequalis 
est  duobus  rectis ,  haec  figura  est  triangularis.  Contradictoria  est:  Si  summa 
angulorum  aequat  duos  rectos,  figura  interdum  non  est  triangularis,  i.  e.  figura 
non  necessario  est  triangularis.  Contraria  esset :  Si  summa  aequat  duos  rectos, 
figura  nunquam  est  triangularis ,  i.  e.  figura  necessario  non  triangularis  est. 
Quum  igitur  in  contradictoria  nexus  dumtaxat  inter  antecedens  et  consequens 
negetur,  in  contraria  statuitur  nexus  contrarius. 

4°  Disiunctivae  propositiones  resolvantur  in  duas  conditionales,  et 
facile  invenies  contradictoriam  et  contrariam.  Sit  proprie  disiunctiva:  A  est 
aut  B  aut  C  —  Si '  A  est  B,  A  non  est  C  ;  et  Si  A  non  est  B,  A  est  C.  Con- 
tradictoria  est :  Si  A  est  B,  interdum  A  est  C;  vel  Si  A  non  est  B,  interdum  A 
etiam  non  est  C.    Contraria  est:  Si  A  est  B,  A  est  C;  et  Si  A  non  est  B,  neque  C. 

Sit  improprie  disiunctiva:  A  est  B  vel  C  —  A  est  B  vel  C  vel  utrumque. 
Contradictoria  vel  contraria  est:  A  est  nec  B  nec  C. 

Propositio  coniunctiva  nullam  parit  difficultatem.  Nam  si  habes : 
A  non  est  simul  B  et  C,  contradictoria  vel  contraria  erit :   A  est  simul  B  et  C. 

5°  Relativae  et  comparativae  propositioni  qua  ratione  contradici 
possit,  exemplo  satis  illustratur.  Sit  relativa:  Tenebrae  crescunt  tantum,  quantum 
lux  decrescit.  Contradictoria  est:  Tenebrae  non  crescunt  tantum,  quantum  lux  de- 
crescit.     Contraria  esset:   Tenebrae  decrescunt  tantum,  quantum  lux  decrescit. 

Sit  comparativa:  Theologia  est  scientia  nobilior  philosophia.  Contradictoria 
est:  Theologia  non  est  scientia  philosophia  nobilior ,  i.  e.  theologia  est  scientia 
aeque  vel  minus  nobilis  quam  philosophia.  Contraria  esset :  Theologia  est  scientia 
minus  ndbilis  philosophia,  i.  e.  philosophia  est  scientia  nobilior  theologia. 

6°  Exclusivae  et  exceptivae  propositionis  exempla: 

a)  Exclusiva  subiecti :  Solus  Deus  est  omnipotens.  Contradictoria  est : 
Non  solus  Deus  est  omnipotens.  Cuius  loco  dicere  poteris  per  improprie  dis- 
iunctivam:  Deus  non  est  omnipotens ;  vel  aliquid  quod  non  est  Deus ,  est  omni- 
potens ;  vel  utrumque.  Contraria  esset:  Solus  Deus  non  est  omnipotens ,  i.  e. 
Deus  non  est  omnipotens,  et  quidquid  non  est  Deus,  est  omnipotens. 

b)  Exclusiva  praedicati:  Angelus  est  natura  sua  tantum  intellectivus,  i.  e. 
non  est  praeterea  sensitivus.  Contradictoria  est:  Angelus  est  natura  sua  non 
tantum  intellectivus.  Cuius  loco  dicere  poteris  per  proprie  disiunctivam :  Angelus 
est  aut  non  intellectivus,  aut  intellectivus  et  sensitivus.  Contraria  esset:  Angelus 
est  natura  sua  tantum  non  intellectivus,  i.  e.  tantum  sensitivus. 

c)  Sit  exceptiva :  Omne  quod  est ,  initium  habet  praeter  Deum.  Huic 
contradictoria  est ,  quae  profertur  per  improprie  disiunctivam :  Deus  initium 
habuit ,  vel  reliquorum  quiddam  initium  non  habuit ;  vel  utrumque.  Contraria 
esset :  Deus  initium  habuit,  reliqua  omnia  non  habent. 

7°Reduplicativae  propositionis  vix  opus  est  mentionem  facere;  re- 
vocatur  enim  ad  causalem,  de  qua  satis  diximus  *. 

308.       De  oppositione  propositionum  modalium.    Scimus,  propo- 
sitiones  posse  esse  complexas  aut  secundum  formam  aut  secundum 

1  Cfr.  Tolet.,  Introduct.  in  dial.  1.  3  c.  8  sqq. 

materiam;  priores  modales  vocari,  has  complexas  simpliciter.    Nunc 
de  oppositione  propositionum  modalium. 

Quum  in  his  propositionibus  affirmatio  et  negatio  non  sint  in 
praedicato  dicti,  sed  in  modo,  manifestum  est,  oppositionem  pe- 
tendam  esse  ab  affirmatione  et  negatione  modi.  Ita  propositio : 
Socratem  currere  possibile  est,  non  habet  oppositam:  Socratem  non 
currere  possibile  est,  sed:  Socratem  currere  non  est  possibile.  Semper 
igitur  habetur  contradictoria,  quum  ipsi  „modo"  particula  „non" 
praefigitur. 

Et  quattuor  illi,  quos  novimus ,  modi  quandam  inter  se  oppositionem  ha- 
bent,  quae  hac  figura  illustrari  potest : 

Modus  necessarius  vocari  potest  universalis  affirmativus ,  modus  impos- 
sibilis  universalis  negativus.  Reliqui  vero  modi  („possibileu  sive  „contingensu, 
„non  necesse")  per  se  vim  particularem  habent. 

Quum  quattuor  sint  modi,  et  ad  modos  singulos  accedere  possit  dictum  a 
(i.  e.  dictum  universale  affirmativum) ,  e,  i,  0,  quater  quaternae  sive  sedecim 
propositionum  formae  occurrere  possunt.  Ut  autem  facilius  intelligatur ,  quae 
sit  inter  eas  oppositionis  varietas,  hoc  schema  triplex  usui  esse  potest : 

1  Loco  a  legendum  est,   omne  S  esse  P.     Binas    usque  ponimus  proposi- 
tiones,  quae  formaliter  quidem  differunt,  eandem  tamen  vim  habent  significandi. 

309.  De  oppositione  propositionum  complexarum  simpliciter. 
Quuin  hae  propositiones  praeter  partem  principalem  contineant 
unum  vel  plura  incidentia,  propositio  tota  falsa  esse  potest  ob 
cuiuscunque  membri  falsitatem;  ex  quo  sequitur,  tot  esse  in  pro- 
positione  complexa  rationes  oppositionis,  quot  sint  eius  membra. 
Quamobrem  videndum  est,  io  quo  propositionis  membro  cardo 
quaestionis  vertatur. 

Illa  propositio :  Ens  perfectissimum  est  Creator  rerum  materialium,  contra- 
dictoriam  habet :  Ens  perfectissimum  non  est  Creator  rerum  materialium ;  vel 
alio  modo :  Ens ,  quod  est  Creator  rerum  materialium ,  non  est  perfectissimum . 
Propositio  :  Miles  necavit  furem ,  contradictoriam  habet :  Miles  non  necavit 
furem;  vel  alio  modo :  Tlle,  quem  miles  necavit,  non  erat  fur.  Dicenti:  Petrus 
aliquando  amoulat,  non  contradices:  Petrus  aliquando  non  ambulat;  sed  Petrus 
„non  aliquando",  i.  e.  nunquam,  ambulat.  Dicenti:  Deus  est  ubique  praesens, 
contradices :  Deus  non  est  ubique ,  i.  e.  alicubi  non  est  praesens ;  et  contraria 
erit:  Deus  ubique  non  est}  i.  e.  nullibi  est  praesens.  Quum  quis  dicit :  Deus 
Creator  natura  visibili  certo  manifestatur ,  contradictoria  multiplex  esse  potest, 

prout  quis  pro  diverso  argumentationis  fine  et  obiecto  insistere  velit  aut  voci 
Deus,  aut  voci  Creator ,  aut  voci  visibili,  aut  voci  certo.  Quod  quidem  exem- 
plum  paullo  accuratius  inspicere  liceat. 

In  suppositione  prima  propositio  hoc  modo  exponetur :  Aliquis  Creator 
natura  visibili  certo  manifestatur,  et  Creator  manifestatur  Deus.  Contradicitur 
aut  negando  suppositum  sive  primam  partem  huius  exponentis ,  aut  negando 
assertum  sive  partem  alteram,  aut  negando  utrumque.  Quodsi  brevitatis  gratia 
negationem  „suppositiu  negligere  velimus ,  quaerentes  tantum  „asserti"  contra- 
dictoriam,  haec  erit:  Creator  non  manifestatur  Deus ;  vel:  Non  constat,  sitne 
Deus.  Contraria  autem  est:  Creator  manifestatur  ut  non  Deus ,  i.  e.  constat 
esse  non  Deum.  —  Quodsi  vis  ponitur  in  voce  „Creator",  propositio  exponenda 
est :  Deus  natura  visibili  certo  manifestatur  (quod  est  suppositum) ,  et  Deus 
manifestatur  Creator  (quod  est  assertum).  Et  contradictoria  asserti  erit:  Deus 
non  manifestatur  Creator.  Contraria  esset:  Deus  manifestatur  ut  non-Creator.  — 
Si  vero  vis  ponitur  in  „natura  visibili",  contradictoria  erit:  Non  natura  visibili 
Deus  certo  manifestatur  Creator ,  i.  e.  sola  natura  visibilis  non  ostendit  satis 
Jtanc  veritatem.  Contraria  autem  esset:  Ipsa  natura  visibili  certo  manifestatur , 
non   esse  Deum  Creatorem. 


II    De  aeqnipollentia  K 

310.  Aequipollentia  quid  sit,  Aequipollentes  generatim  vi  vocis 
eae  propositiones  dicuntur ,  quarum  est  eadem  significatio  cum 
eadem  significationis  amplitudine.  Ita  universalis  propositio  aequi- 
pollet  copulativae  ex  omnibus  singularibus  sibi  subiectis.  Aequi- 
pollentia  igitur  est  duarum  propositionum  eadem  significationis  vis 
ex  aequivalentia  signorum  proveniens. 

Apud  logicos  autem  haec  vox  coarctari  solet  ad  eam,  quae 
speciali  diligentia  attendi   debet;   quod   accidit   in   propositionibus, 

1  Cfr.  Gai.eni  (n.  38)  Opusculum:  Ilepi  tu>v  {aoSuvocfjLOuswv  Trpoxaaecov.  Vocem 
aequipollentiae  primus  adhibuit  Appuleids,  cuius  haec  definitio :  „Aequipollentes 
dicuntur  propositiones,  quae  alia  enuntiatione  tantundem  possunt,  et  simul  verae 
fiunt  aut  simul  falsae,  altera  ob  alteram  scilicet."  Boethios  iudicia  haec  „con- 
venientia"  vocat  vel  „consentientia".  —  Sunt  ex  schola  Wolffiana,  qui  doctrinam 
de  aequipollentia  et  similibus  praetermittendam  esse  ducant.  Inter  quos  Ax- 
tonius  Genuensis:  „Quaeris,  inquit,  cui  bono  sit  conversionis  et  aequipollentiae 
doctrina  ?  nempe  nunc  tota  fere  inanis  est :  olim  tamen,  quum  sophistarum  dispu- 
tationes  valerent ,  eorum  concertationibus  aut  alendis  aut  finiendis  percommoda 
erat."  (Logic.  critic.  c.  13.)  Verum  errant  isti  putantes,  sophistarum  genus 
extingui  unquam.  Alii  Wolffiani,  quos  etiam  secutus  est  Kant  (Log.  §  41  Anm.), 
aequipollentiam  a  logicis  neglegi  posse  arbitrati  sunt,  quum  nihil  sit  nisi  ordo 
vel  lusus  in  vocabulis.  Contra  quos  recte  Ueberweg  :  „Da  bei  der  Aequipollenz 
die  Qualitiit  des  Urtheils  in  die  entgegengesetzte  iibergeht,  so  betrifft  die  Ver- 
anderung,  die  hier  stattfindet,  so  leicht  sie  ist,  doch  offenbar  die  Form  des 
Urtheils  selbst,  und  nicht  bloss  den  sprachlichen  Ausdruck."  System  der 
Logik  §  96. 

quae  ex  eodem  subiecto  et  praedicato  constantes  una  vel  altera 
negatione  differunt  et  tamen  idem  significant.  Quae  aequipollentia 
clefinitur:.  duarum  propositionum  oppositarum  eadem  significandi 
vis  orta  ex  unius  alteriusve  negationis  additione  vel  subtractione. 
Aequipollentes  sunt  propositiones :  Nullus  homo  non  est  animal,  et: 
Omnis  liomo  est  animal.  Et  haec  propositio :  Nullus  homo  est  avis, 
cui  contraria  est:  Omnis  homo  est  avis,  fit  huic  contrariae  aequi- 
valens,  addita  particula  negativa:  Nullus  homo  non  est  avis.  Et 
sicut  additione,  ita  etiam  detractione  particulae  negativae  aequi- 
pollentia  fieri  potest.  Unde  quia  quaelibet  propositio  habet  aliam 
sibi  oppositam,  etiam  habet  aequipollentem ;  et  altera  ex  aequi- 
pollentibus  concessa,  altera  negari  non  potest. 

311.  Aequipollentium  rectitudo.  Quum  inter  propositiones  aequi- 
pollentes  ex  natura  sua  necessario  identitas  et  hinc  quasi  con- 
sequentia  quaedam  reperiatur,  generalis  haec  regula  statui  potest: 
Propositiones ,  quae  iisdem  constant  terminis ,  sunt  vere  aequi- 
pollentes,  si  altera  ex  altera  legitima  illatione  eruitur.  Sit  pro- 
p o sitio :  Omnis  homo  est  mortalis.  Huius  contradictoria  est: 
Aliquis  homo  non  est  mortalis.  Ex  qua  contradictoria  recte  infers: 
Ergo  non  omnis  homo  est  mortalis.  Et  vicissim,  si  non  omnis  homo 
est  mortalis,  sequitur:  Aliquis  homo  non  est  mortalis.  Quare  istae 
propositiones:  Aliquis  homo  non  est  mortalis,  et:  Non  omnis  homo 
est  mortalis,  inter  se  aequipolleant  necesse  est. 

Eadem  sumatur  propositio :  Omnis  homo  est  mortalis.  C  o  n- 
traria  erit:  Nullus  homo  est  mortalis.  Ex  hac  autem  legitime 
deducas  hanc  alteram:  Ergo  omnishomo  non  est  mortalis  •  et  contra 
ex  hac  illa  infertur.  Quo  ostenditur,  duas  has  propositiones :  Nul- 
lus  homo  est  mortalis,  et:  Omnis  homo  non  est  mortalis,  esse  aequi- 
pollentes. 

Sit  iterum  exemplum:  Omnis  homo  est  mortalis.  Cuius  sub- 
alterna  erit:  Aliquis  homo  est  mortalis.  Ex  qua  sequitur:  Ergo 
non  omnis  homo  non  est  mortalis;  et  contra  ex  hac  fluit  illa.  Hinc 
vides  aequipollere  inter  se  propositiones:  Aliquis  homo  est  mortalis, 
et:  Non  omnis  homo  non  est  mortalis. 

Ex  triplici,  quod  posuimus,  exemplo  patent  tres  celeberrimae 
illae  regulae  de  aequipollentibus  inveniendis,  quas  veteres  compre- 
hendebant  vel  potius  leviter  indicabant  hoc  uno  versiculo  memoriali: 
Prae  contradic;  post  contra;  prae  postque  subalter1. 


1  Enucleatius  hac  de  re  Ioh.  a  S.  Thom..  Curs.  phil.  p.  1  1.  2  c.  18. 

Prima  regula  est:   Ut  propositio  aliqua  fiat  aequipollens  suae 
contradictoriae,   negatio   subiecto   ipsius  est  praeponenda. 


Orane  A  est  B. 
Nullum  A  est  B. 
Aliquod  A  est  B. 


H      O 

3| 


i| 


Aliquod  A  non  est  B. 
Aliquod  A  est  B. 
1  Nullum  A  est  B. 


M     3 


Non  omne  A  est  B. 
Non  nullum  A  est  B. 
Non  aliquod  A  est  B. 
I  Non  aliquod  Anon  estB. 


Aliquod  A  non  est  B.  I  Omne  A  est  B. 

Secunda  regula  est :  Ut  propositio  aliqua  fiat  aequipollens 
suae  contrariae,  negatio  subiecto  ipsius  est  postponenda 
(vel,  quod  in  idem  recidit,  negatio  praeponatur  praedicato). 


Omne  A  est  B. 
Nullum  A  est  B. 


*j  |  Nullum  A  est  B. 
H  \  Omne  A  est  B. 


03    •=* 


Omne  A  non  est  B. 
Nullum  A  non  est  B. 


[Aliquod  A  est  B.     hh*  j  Aliquod  A  non  est  B.  '£  *g   j  Aliquod  A  non   est  B.] 
[AliquodAnonestB.  «°|  \  Aliquod  A  est  B.  °*  [  Aliquod  A  est  B.]  * 

Tertia  regula  est:  Ut  propositio  aliqua  fiat  aequipollens  suae 
subalternae,  negatio  subiecto  eius  et  praeponenda  et  post- 
ponenda  est. 

'  Aliquod  A  est  B.        i  -^  ( 

Aliquod  A  non  est  B 

Omne  A  est  B. 
I  Nullum  A  est  B. 


Omne  A  est  B. 
Nullum  A  est  B. 
Aliquod  A  est  B. 
Aliquod  A  non  est  B 


i       c3 

,c     H 

cn  £ 


Non  omne  A  non  est  B. 


75  I  Non  nullum  A  non  est  B. 
n  -g      Non  aliquod  Anon  estB. 
^  '  Non  aliquod  A  est  B. 


Alicubi  non. 


\ 


1    I 


Nullibi. 


Scholion  1.  Regulae,  quas  posuimus  de  aequipollentia  propositionum  simpli- 
cium  eruenda,  vim  habent  etiam  ad  statuendam  aequipollentiam  in  iis  adverbiis 
loci  vel  temporis,  quae  quantitatis  differentiam  admittunt.  Itaque  hi  aequi- 
pollentium  adverbiorum  loci  ordines  ordinibus  supra  positis  omnino  respondent : 
Ubique. 
Nullibi. 
Alicubi. 
Alicubi  non. 

Ubique. 

Nullibi. 
Ubique. 
Nullibi. 
Alicubi. 
Alicubi  non. 


i    |    f 

£  .3    j   Alicubi. 

H      ' 


u 


^    v  Ubique. 
Contrarium :    Nullibi. 
Contrarium :    Ubique. 
e    (  Alicubi. 


-g    (  Non  ubique  est. 

\ 

I 

*.^  j   Non  nullibi  est. 
"S  •§"   i   Non  alicubi  est. 


H     sh 


Non  alicubi  non  est. 
Huic  aequipollet :    Ubique  non. 
Huic  aequipollet :    Nullibi  non. 

^  -^    [  Non  ubique  non  est. 
^    p   Non  nullibi  non  est. 


"3  •-    !   Non  alicubi  non  est. 
^    l  Nonalicubi[nonnon]est. 


j   Alicubi  non. 
42    I   Ubique. 
«    l  Nullibi. 

Similiter  omnes  aequipollentias  invcnire  poteris  in  adverbiis  temporis: 
Semper,  nunquam,  aliquando,  aliquando  non. 

Scholion  2.  De  aequipollentia  propositionum  compositarum,  exceptis 
modalibus,  de  quibus  mox  dicemus,  nihil  explicandum  restat.  Satis  est  in  me- 
moriam  revocare,  quae  de  diverso  descensu  a  termino  communi,  de  varia  termi- 
norum  suppositione,  de  propositionum  expositione  tradidimus,  et  tacile  quisque 
ea  huic  loco  applicabit. 

1  Vides  postposita  negatione  non  inveniri  propositionem  subcontrariae  aequi- 
pollentem,  scd  ipsam  subcontrariam.  Cuius  rei  causa  est,  quod,  quum  pro 
„omne  nonu  dicatur  nuMwm,  pro  „aliquod  nonu  speciale  signum  inventum  non  est. 

312.  Aequipollentia  propositionum  modalium.  Haec  iisclem  fere 
regitur  praeceptis  atque  propositionum  simplicium.  Itaque  negatio 
ipsi  modo  praeposita  propositionem  aequipollere  facit  suae  contra- 
dictoriae,  negatio  postposita  (i.  e.  dicto  inserta  ita,  ut  dictum  mu- 
tetur  in  contrarium  vel  subcontrarium)  propositionem  aequipollere 
facit  suae  contrariae  vel  subcontrariae  vel  quasi  -  subcontrariae ; 
negatio  praeposita  et  postposita  propositionem  aequipollere  facit 
suae  subalternae  vel  coordinatae. 

Exemplo  sint  haec  : 

1.  Impossibile  est,  aliquod  S  esse  P. 

Contraria  est :  Necesse  est,  omne  S  esse  P.  Huic  aequipollet :  Impossibile 
est,  aliquod  S  non  esse  P. 

Contradictoria  est:  Non  necesse  est,  nullum  S  esse  P.  Huic  aequipollet: 
(Non  im)possibile  est,  aliquod  S  esse  P. 

Subalterna  est:  Non  necesse  est,  omne  S  esse  P.  Huic  aequipollet:  (Non 
imjpossibile  est,  aliquod  S  non  esse  P. 

2.  Possibile  est,  nullum  S  esse  P. 

Quasi-subcontraria  est :  Non  necesse  est,  aliquod  S  non  esse  P.  Huic  aequi- 
pollet:  Possibile  est,  nullum  S  non  esse  P  (omne  S  esse  P). 

Contradictoria  est:  Necesse  est,  aliquod  S  esse  P.  Huic  aequipollet:  Non 
possibile  (=  impossibile)  est,  nidlum  S  esse  P. 

Coordinata  est:  Necesse  est,  aliquod  S  non  esse  P.  Huic  aequipollet:  Non 
possibile  est,  nullum  S  non  esse  P  (impossibile  est,  omne  S  esse  P). 

Praeterea  notandum  est,  unamquamque  propositionem  modalem  fieri  sibi 
ipsi  aequipollentem,  si  modus  sumatur  contrarius  (vel  subcontrarius)  et  dictum 
contradictorium.  Ita  aequipollentes  sunt  hae :  Necesse  est,  omne  S  esse  P;  im- 
possibile  est,  aliquod  S  non  esse  P;  vel  hae:  Non  necesse  est,  aliquod  S  esse  P; 
possibile  est,  nullum  S  esse  P. 

III    De  conversione  et  contrapositione  propositionum. 

313.  Conversio  quid  sit '.  Conversio  propositionum  dicitur  unius 
propositionis  ex  altera  per  terminorum  transpositionem  necessaria 
deductio,  retenta  qualitate  ipsius  propositionis.    Itaque  conversione 

1  Cfr.  Arist.  1.  1  anal.  prior.  c.  2,  13,  17.  Conversionem  vocat  dvncprpo- 
©yjv,  dvxtcfTplcpeiv.  Galenus  distinguit  dvacfTpecpeiv  (conversionem)  et  dvTtcTTpe^cpetv 
(contrapositionem) ,  Boethids  „conversionem  simplicem"  et  „conversionem  per 
contrapositionem".  Qui  conversionem  simplicem  fieri  dicit  aut  principaliter  aut 
per  accidens.  —  Hodie  conversionem  late  acceptam  distinguere  solent  in  conver- 
sionem  proprie  dictam  et  conversionem  per  contrapositionem.  Conversionem 
proprie  dictam  iterum  duplicem  distinguunt,  eam,  quam  simplicem  vocant  (reine 
Umkehrung),  et  eam,  quae  fit  per  accidens  (veranderte  Umkehrung).  Sed  de 
his  mox.  Cfr.  Twesten,  Die  Logik,  insbesondere  die  Analytik.  1825.  §  77  sqq. 
—  De  nova  conversionis  theoria,  quam  William  Hamilton  proposuit  adhibita 
„quantificatione  praedicati",  cfr.  Trendelenburg,  Log.  Unters.  n.  p.  337. 
Pesch,   Logica.    L  24 

subiectum  fit  praedicatuni,  et  praedicatum  fit  subiectum,  ita  ut 
affirmatio  negatiove  atque  etiam  veritas  conservetur.  Propositio, 
quae  in  aliam  vertitur,  appellatur  convertenda  vel  conversa  (quia 
conversionem  quasi  patitur),  altera,  in  quam  prior  conversa  est, 
dicitur  convertens  (quia  priorem  quasi  in  se  convertit).  Hanc 
conversionem  dialectici  praecipue  adhibent,  quum  agitur  de  re- 
vocatione  syllogismorum  ad  figuram  principalem. 

Conversionem  fieri  posse,  facile  intelligitur  ex  ipsius  propo- 
sitionis  natura  et  significatione.  Iudicio  enim  affirmativo  enuntiatur 
aliqua  duorum  conceptuum  inter  se  convenientia;  iudicio  negativo 
aiiqua  eorum  inter  se  discrepantia.  At  vero ,  quum  A  vel  res 
conceptu  A  expressa  convenit  cum  B  vel  re  conceptu  B  expressa, 
evidens  est,  etiam  B  convenire  cum  A.  Quum  A  repugnat  B, 
etiam  B  repugnat  A. 

In  conversione  id  maxime  cavendum  est,  ut  terminorum  ex- 
tensio  et  suppositio  in  utraque  propositione  servetur  eadem,  vel 
saltem  ne  augeatur  extensio.  Quum  enim  in  propositione  conversa 
convenientia  obiectiva  vel  discrepantia  intra  certos  extensionis  et 
suppositionis  limites  statuta  sit,  non  licet  salva  veritate  in  propo- 
sitione  convertente  limites  illos  negligere.  Augeretur  extensio 
termini,  quum  quis  terminum  a  suppositione  disiuncta  vel  disiunc- 
tiva  ad  distributivam  transferret,  vel  particularem  verteret  in  uni- 
versalem.  Potest  tamen,  ut  patet,  in  convertente  extensio  et  sup- 
positio,  illaesa  veritate,  minui  vel  contrahi. 

Ad  hunc  locum  spectat  quoque  terminorum  status,  ampliatio 
et  distractio,  restrictio  (n.  256  sqq.),  id  genus  alia,  quae  res  bene 
attendendae  et,  si  opus  est,  apertis  verbis  exprimendae  sunt,  ut 
falsitas  a  propositione  convertente  arceatur. 

Hoc  igitur  cognito  omnem,  quae  de  conversione  est,  praeceptionem  vi- 
demus  paucis  a  De  Benedictis  recte  constrictam  esse  :  „Tenet  universe  conversio, 
quoties  praedicatum  non  ampliat  in  convertente  suppositionem,  sed  vel  retinet 
priorem ,  vel  restringit."  !  A  qua  generali  regula  ea  tantum  conversio  est  ex- 
cipienda,  quae  dicitur  „praeter  quantitatem",  in  qua  praedicatum  est  quidem 
confuse  in  conversa,  distribuitur  tamen  in  convertente,  velut:  Tantum  homo  est 
magister;  ergo :  Omnis  magister  est  homo. 

314.  Conversio  proprie  dicta.  Haec  duplex  distingui  solet.  Aut 
enim  simplex  est  (vel  mutua,  sine  limitatione),  aut  per  accidens 
(vel  non  mutua,  cum  limitatione).  Conversio  simplex  dicitur 
mutatio  praedicati  in  subiectum  et  subiecti  in  praedicatum,  servata 
eadem  propositionis  quantitate,  i.  e.  universalitate  vel  particulari- 

1  Log.  p.  135. 

tate.  In  hac  igitur  nihil  mutatur  in  terminis  nisi  locus.  Con- 
versio  per  accidens  est  mutatio  praedicati  in  subiectum  et 
subiecti  in  praedicatum,  non  servata  propositionis  quantitate4. 

De  duplici  hac  conversione  duo  sunt  tenenda: 

1.  Conversione  simplici  legitime  convertuntur  solae  propo- 
sitiones   universales   negativae  (e)  et  particulares   affirmativae  (i): 

Nullus  homo  est  angelus;  ergo:  Nullus  angelus  est  homo. 

Aliquis  homo  est  iustus;  ergo :  Aliquis  iustus  est  homo. 
Cuius  conversionis  ratio  aperta  est;  nam  in  propositione  priore 
negativa  praedicatum  et  subiectum  sumuntur  universaliter,  unde  in 
convertente  latius  accipi  non  possunt.  In  altera  vero  affirmativa 
praedicatum  conversae  propter  affirmationem  accipitur  particulariter, 
et  particulare  manet,  dum  fit  subiectum  convertentis. 

2.  Conversione  per  accidens  legitime  convertuntur  propositiones 
universales  affirmativae  (a)  et  universales  negativae  (e): 

Omnis  homo  est  mortalis;  ergo:  Aliquod  mortale  est  homo. 

Nullum  corpus  cogitat;  ergo:  Aliquid,  quod  cogitat,  non  est  corpus. 
Et  prioris  conversionis  ratio  in  eo  est ,  quod  praedicatum 
conversae,  quae  est  affirmativa,  particulare  est,  unde  non  potest 
fieri  universale  per  conversionem  simplicem;  conversione  autem 
per  accidens  manet  particulare  in  convertente.  Alterius  vero  con- 
versionis  ratio  in  eo  est,  quod  praedicatum,  quod  est  universale 
in  conversa,  in  convertente  non  solum  non  accipitur  latius,  sed 
potius  angustius.  Yerum  haec  conversio  parum  utilis  est. 
Ex  principiis,  quae  posuimus,  hae  fluunt  regulae: 

1.  Propositio  particularis  affirmativa  (i)  converti  potest  sim- 
pliciter,  non  vero  per  accidens. 

2.  Propositio  universalis  affirmativa  (a)  non  potest  converti 
simpliciter,  potest  tamen  per  accidens. 

3.  Propositio  universalis  negativa  (e)  et  simpliciter  et  per 
accidens  converti  potest. 

4.  Propositio  particularis  negativa  (o)  neque  simpliciter  neque 
per  accidens  legitime  converti  potest.  In  utraque  enim  conversione 
subiectum   particulare   transiens  in   praedicatum  propositionis   ne- 


1  Opinatur  Hamilton,  propter  quantificationem  praedicati  omnem  conver- 
sionem  esse  conversionem  simplicem.  Verum  fallitur  ille  quidem.  Affert  enim 
ipse  conversionis  exempla,  in  quibus,  quum  non  servetur  eadem  quantitas,  con- 
versio  per  accidens  fit.  Ita  in  propositione,  quam  toto-partialem  dicit:  Omnis 
homo  est  aliquod  animal;  ergo:  Aliquod  animal  est  omnis  homo,  quantitas  uni- 
versalis  mutatur  in  quantitatem  particularem. 

24* 

gativae  fieret  universale  ex  ipsa  propositionis  negativae  natura. 
Ut  autem  hae  propositiones  utcunque  converti  possint ,  alius  a 
logicis  conversionis  modus  excogitatus  est,  qui  dicitur  per  contra- 
positionem,  de  quo  mox  dicturi  sumus. 

Scholion  1.  Quando  logici  de  possibilitate  conversionis  legitimae  dispu- 
tant,  solam  formam  attendunt,  non  vero  propositionis  materiam.  Interdum 
accidit,  ut  ratione  materiae  conversio  fieri  possit,  quae  ratione  soiius  formae, 
sive  iure  logico,  ut  aiunt,  fieri  non  potest.  Propositio  particularis  negativa 
ratione  materiae  converti  potest,  quum  praedicatum  est  accidens,  quod  igitur 
neque  omni  neque  soli  subiecto  natura  sua  inest  *,  vel  quum  praedicatum  est 
infinitum  sive  negativum. 

Aliqui  homines  non  sunt  albi ;  convert. :  Aliqua  alba  non  sunt  homines. 

Aliquis  homo  non  est  non-philosophus ;  convert. :  Aliquis  non-philosophus 
non  est  homo. 

Scholion  2.  Quoties  in  propositione  particulari  affirmativa  praedicatum 
est  eiusmodi,  ut  soli  subiecto  competere  possit,  ea  converti  potest  in  univer- 
salem  affirmativam ,  velut  propositio :  Aliqui  lapides  sunt  gemmae,  legitime  con- 
vertitur  in  hanc :   Omnes  gemmae  sunt  lapides. 

Scholion  3.     Propositio    singularis    affirmativa    convertitur  in  particularem 
affirmativam ;  et  singularis  negativa  in  universalem  negativam ;  et  contra. 
Hic  homo  est  philosophus ;  ergo :  Aliquis  philosophus  est  hic  homo. 
Hic  homo  non  est  medicus ;  ergo :  Nidlus  medicus  est  hic  homo. 
Aliquis  imperator  est  Alexander ;  ergo  :  Alexander  est  imperator. 
Nullus  poeta  est  homo  iste  impius ;  ergo :  Homo  iste  impius  non  est  poita. 

Scholion  4.  Si  praedicatum  propositionis  universalis  affirmativae  est  sub- 
iecti  vel  definitio  vel  proprium  vel  aliquid ,  quod  omni  et  soli  subiecto  con- 
venit,  haec  propositio  est  convertibilis  simpliciter  seu  reciprocabilis  2,  id  quod 
accidit  in  his  exemplis :  Omnis  homo  est  ens  animatum ,  quod  ridere  potest ; 
convert. :  Omne  ens  animatum,  quod  ridere  potest,  est  homo.  Vbi  lux,  ibi  umbra  ; 
convert. :   Ubi  umbra,  ibi  lux. 

Scholion  5.  Res  mathematicas  quod  attinet,  theses  geometricae  fere  omnes 
conversionem  simplicem  admittunt;  sed  res  semper  secundum  subiectam  ma- 
teriam  diiudicanda  est.  In  thesibus  algebraicis  caveas  oportet,  ne  putes  signum 
aequalitatis  posse  aequiparari  copulae  logicae.  Et  spectata  hac  aequalitate  con- 
versio  speciali  ratione  efficienda  est. 

Scholion  6.  Quum  praedicatum  alicuius  propositionis  effertur  in  obliquo, 
prius  quam  convertatur,  mutanda  est  in  propositionem  praedicati  recti;  et  tem- 
pus  futurum  vel  praeteritum  mutandum  prius  est  in  tempus  praesens ;  secus 
illegitima  erit  conversio,  velut:  Petrus  videt  caecum ;  ergo :  Caecus  videt  Petrum. 
Aliquis  homo  desinit  esse  frigidus ;  ergo  :  Aliquod  frigidum  desinit  esse  homo. 
Senex  fuit  puer ;  ergo  :  Puer  fuit  senex. 


1  Cfr.  Trendelexburg,  Elem.  log.  Arist.  adnot.  §  14.  —  SAXSErERiNO,  Log. 
Vol.  II.  p.   1  c.  2  p.  748. 

2  Cfr.  Arist.  1.   1  topic.  c.  8  n.  3.     Cfr.  Svt.v.  Maurcs,  Comment.  in  loc. 
cit.  c.  7  n.  3. 

Praeterea  non  est  negligendum ,  utrum  subiectum  vel  praedicatum  intelli- 
gatur  secundum  statum  realis  existentiae  an  secundum  conceptum  mentis  vel 
imaginationem  tantum.  Quae  res  ut  aliquo  pateat  exemplo ,  ante  inventam 
grammaticam  cum  veritate  quis  dixerit:  Nullus  homo  est  grammaticus  ;  et  tamen 
falso  dixisset:  Nullus  grammaticus  est  hotno.  In  quo  exemplo  patet,  propo- 
sitionem  conversam  per  se  falsam  esse,  i.  e.  secundum  absolutam  universali- 
tatemj    esse  autem  veram  pcr  accidens,    i.  e.    spectato    statu   existentiae   realis. 

Simili  modo  resolves  exemplum  positum  ab  Herbart.  Vera  est,  inquit, 
propositio:  Ira  deorum  Homeri  est  terribilis ;  et  falsa  est  convertens:  Aliquod 
terribile  est  ira  deoram  Homeri.  In  quo  exemplo  propositio  conversa  falsa  est, 
si  intelligatur  deorum  Homeri  ira  realis.  Potius  ergo  dicendum  erat:  Ira  deo- 
rum  Homeri  est  terribile  imaginativum.  Et  vera  erit  convertens :  Aliquod  ter- 
ribile  imaginativum  est  ira  deorum  Homeri. 

Scholion  7.  Hanc  de  conversione  doctrinam  adhibitis  circulis  logici  sic 
oculis  subicere  solent : 


a  l. 


a  2. 


a  1.  Homo  est  animal;  ergo:  Aliquod  animal  est  liomo. 

a  2.  Homo  est  animal  rationale ;  ergo  :    Animal  rationale  est  homo. 


i  1. 


i  2. 


i  1.  Aliqica  parallelogrammata  sunt  figurae  rectangidae ;  ergo :   Aliquae  figurae 

rectangulae  sunt  parallelogrammata. 
i  2.  Aliqua  parallelogrammata  sunt  quadrata ;  ergo  :  Quadrata  sunt  parallelo- 

grammata. 

315.  Quid  sit  COntrapositio.  A  conversione  proprie  dicta,  in 
qua  termini  iidem  servantur,  differt  conversio  per  contrapositionem 
terminorum,  qui  propter  additam  negationem  ex  determinatis  mu- 
tantur  in  infinitos.  Ita  per  contrapositionem  propositio :  Omne 
animal  est  vivens,  convertitur  in  alteram:  Omne  non  vivens  est  non 
unimal.  Definitur  contrapositio :  unius  propositionis  ex  altera  de- 
ductio  necessaria  propter  duplicis  negationis  additionem  et  termi- 
norum  extremorum  inversionem.  Ex  qua  definitione  apparet,  contra- 
positionem  legitimam  esse  permutandi  formam;  si  enim  omne  S 
est  P,  sequitur,  omne,  quod  non  sit  P,  neque  esse  S.  Si  nullum 
S  est  P,  sequitur,  nullum  S  non  esse  non  P. 

Sicut  conversio,  ita  etiam  contrapositio  esse  potest  aut  sim- 
plex  aut  per  accidens,  prout  propositionis  quantitas  aut  servatur, 
aut  ex  universali  in  particularem  minuitur. 

Contrapositione  simplici  propositio  universalis  affirmativa  (a) 
transit  in  universalem  negativam  (e) ;  et  particularis  negativa  (o) 
transit  in  particularem  affirmativam  (i) : 

Omne  honestum  est  pulchrum;  ergo:  Quidquid  non  est  pulchrum, 
non  est  honestum. 

« 

Aliqui  poetae  non  sunt  laudandi;  ergo :  Aliqui,  qui  non  sunt 
laudandi,  sunt  poetae. 

Contrapositione  per  accidens  propositio  universalis  negativa  (e) 
transit  in  particularem  affirmativam  (i) : 

Nullum  elementum  dissolubile  est;  ergo:  Aliquid,  quod  non  est 
dissolubile,  est  ekmentum. 

Scholion  1.  Quae  diximus,  vim  habent,  si  spectatur  forma.  Ratione  ma- 
teriae  etiam  aliae  per  contrapositionem  conversiones  fieri  possunt.  Ita  non  raro 
propositio  particularis  affirmativa  contrapositione  verti  potest  in  particularem 
negativam,  velut :  Aliquod  pulchrum  est  gratum ;  et :  Aliquid,  quod  non  est  gra- 
tum,  non  est  pulchrum.  Sed  falso  converteres:  Aliqua  entia  intellectualia  sunt 
corporea;  ergo :  Aliqua  entia,  quae  non  sunt  corporea ,  non  sunt  inteUectualia. 
Neque  minus  falso :  Aliquod  vivum  est  cognitione  carens ;  ergo:  Aliquid  quod 
non  est  cognitione  carens,  non  est  vivum. 

Et  propositio  universalis  affirmativa  contrapositione  verti  potest  in  parti- 
cularem  negativam;  velut:  Omne  corpus  est  extensum;  ergo:  Aliquod  non  ex- 
tensum  non  est  corpus. 

Scholion  2.  Quae  de  conversione  et  contrapositione  praecepta  sunt,  his 
versiculis  expressa  habes : 

Feci  simpliciter  convertitur;  Eva  per  accid. 
AstO  per  contra;  sic  fit  conversio  tota. 

Scholion  3.  Contrapositioni  nonnisi  vi  vocis  impropria  nomen  conversionis 
attribui  potest.  Qua  de  reALBERTUs:  „Conversionem,  inquit,  per  contrapositio- 
•nem  hic  conversionem  non  vocamus ,  quia  in  tali  conversione  iidem  termini 
non  manent,  sicut  si  dicam :  Omnis  homo  animal,  et  convertam  reflectendo  op- 
positum  de  opposito  et  dicam:  Omne  non-animal  non-homo ;  non-homo  enim 
et  non-animal  non  sunt  iidem  termini  cum  his:  homo,  animal,  qui  sunt  termini 
eius  propositionis,  quae  est  conversa.  Haec  igitur,  quae  est  per  contrapositio- 
nem  conversio ,  non  est  conversio  nisi  valde  extensa  et  communi  significatione 
huius  nominis,  ut  omnis  refiexio  propositionis  conversio  dicatur:  qua  sive  in 
terminis  sive  in  oppositis  terminorum  praedicatum  refiectitur  in  subiectum."  * 

316.  Conversio  propositionum  compositarum.  Quae  statutae  sunt 
regulae,  proxime  referuntur  ad  propositiones  categoricas;  sed  facile 
applicantur  hypotheticis;  in  quibus  id,  quod  est  contradictorium 
partis  conditionatae  in  conversa,  fit  in  convertente  conditio.  Si  est  A, 
estB;  ergo:  Si  non  est  B,  non  est  A.  Quae  contrapositionis  ratio 
magnae  utilitatis  est  ad  statuendam  „conditionem  sine    qua   non". 

1  L.   1  in  anal.  prior.  t.  1  c.  8. 

Sed  conversio  propositionum  modalium  cautionem  habet.  Modus, 
quum  in  his  propositionibus  necessario  habeat  vim  praedicati  (quam- 
quam  interdum,  externamformamquodattinet,  loco  subiecti  ponitur), 
nunquam  in  locum  subiecti  transferri  potest;  quamobrem  conversio 
non  fit  in  modo,  sed  in  subiecto  et  praedicato  propositionis  ab- 
solutae,  quod  „dictum"  appellant,  velut:  Necesse  est,  nullum  hominem 
esse  lapidem;  ergo :  Necesse  est,  nullum  lapidem  esse  hominem. 

Haud  paucae  statuuntur  de  propositionibus  modalibus  regulae  4,  ex  quibus 
hae  potiores  esse  nobis  videntur: 

1.  Si -dictum  est  universaliter  negativum  (e),  propositio  necessaria  con- 
vertitur,  possibilis  non  convertitur.  Unde  si  necesse  est,  nullnm  hominem  esse 
equum,  etiam  necesse  est,  nullum  equum  esse  hominem.  Sed  inde,  quod  possibile 
est ,  nullum  hominem  esse  grammaticum,  non  sequitur:  Possibile  est,  nullum 
grammaticum  esse  hominem  2. 

2.  Si  dictum  est  particulariter  vel  universaliter  affirmativum,  propositio 
possibilis  convertitur,  atque  etiam  propositio  necessaria  converti  potest.  Ita  si 
possibile  est,  omnem  vel  aliquem  hominem  esse  album,  etiam  possibile  est,  aliquod 
album  esse  hominem.  Et  si  necesse  est,  omnem  vel  aliquem  hominem  esse  ani- 
mal,  necesse  est  quoque,  aliquod  animal  esse  hominem  3. 

317.  Aliae  propositionum  affectiones  relativae.  Sunt  praeterea 
aliquae  propositionum  relationes,  utiles  quidem,  quae  tamen,  quum 
intelligantur  facilius,  vix  accuratiore  tractatione  indigent. 

Inter  quas:  a)  Subalternatio  est  transitus  ab  extensione 
subiecti  universali  ad  particularem.  Ita  ex  propositione  universali 
categorica  (S  a  P  vel  S  e  P)  propositio  particularis  (S  i  P  vel 
S  o  P)  recte  infertur  ex  illa  lege:  Quidquid  valet  de  omnibus, 
valet  etiam  de  quibusdam  et  singulis.    Et  quidquid  de  nullo  valet, 

1  Cfr.  Arist.  1.  1  anal.  prior.  c.  3  et  4  et  comment.  in  h.  1. ;  Tolet.  ,  In- 
troduct.  ad  dial.  1.  3  c.  1;  Fonseca,  Instit.  dial.  1.  3  c.  9. 

2  Sed  in  hac  re  Aristoteli  contradicunt  Theophrastus  et  Eudemus,  qui 
censent,  has  propositiones  de  possibili  converti  posse,  hac  nixi  ratione:  Quum 
quis  dicit:  Possibile  est,  nullum  S  esse  P,  dicere  vult,  neque  necessarium  esse, 
neque  impossibile,  nullum  S  esse  P.  Sed  inde  sequitur,  neque  necessarium  esse, 
neque  impossibile,  nullum  P  esse  S.  Unde  consequens  est,  ut  sit  possibile, 
nullum  P  esse  S.     Cfr.  Prantl,  Geschichte  der  Logik.  tom.  1  p.  267  et  364. 

3  Hoc  Aristotelis  de  propositione  necessaria  placitum  ab  aliquibus  in 
dubium  est  vocatum,  qui  volunt  inde,  quod  necesse  sit,  aliquem  grammaticum 
esse  hominem,  non  sequi,  necesse  esse,  ut  aliquis  homo  sit  grammaticus.  Quibus 
respondendum  est:  Etsi  non  est  necesse,  ut  quidam  homines  determinati  sint 
grammatici,  tamen  necesse  est,  aliquem  hominem  ex  iis  omnibus,  quos  conci- 
pere  possumus,  esse  grammaticum.  Necesse  est  igitur,  aliquem  hominem  esse 
grammaticum,  non  quidem  sensu  disiunctivo,  tamen  sensu  disiuncto.  Ipse  igitur 
Aristoteles  per  suppositionem  conceptualem  posuit,  aliquem  hominem  esse  gram- 
maticum ;  quod  qui  negant,  suppositionem  potius  realem  attendunt. 

etiam  de  quibusdam  et  singulis  negatur.  Eecte  infertur:  Omnes 
sibi  malunt  melius  esse  quam  alteri ;  ergo  aliqui  sibi  malunt  melius 
esse  quam  alteri.  Quarum  prior  subalternans  est,  altera  subalternata. 
b)  Illa  sententiae  sive  sensus  identitas,  propter  quam  iudicia 
categorica  et  hypothetica  inter  se  transformari  possunt *.  Cuius 
rei  haec  sint  exempla;  Homo  est  mortalis;  ergo  si  Petrus  homo  est, 
mortalis  est.  Omnis  homo,  qui  laborat,  mercede  dignus  est;  ergo  si 
liomo  laborat,  mercede  dignus  est.  Animal  est  aut  rationale  aut  ir- 
rationale;  ergo  si  animal  est  rationale,  non  est  irrationale;  et  si 
animal  est  irrationale,  non  est  rationale;  et  si  animal  non  est  ra- 
tionale,  est  irrationale ;  et  si  animal  non  est  irrationale,  est  rationale. 

Scholion.  De  reductione  propositionum  ad  iudicium  identitatis  (velut: 
Homo  est  aliquod  animal)  et  subsumptionis  (velut:  Homo  est  animal)  multa 
habet  Wundt,  quae  et  parum  sunt  utilia  et  admodum  facilia ;  quae  Scholastici 
omittenda  esse  censuerunt  2. 

IV.    De  transitu  ex  una  propositione  ad  alteram. 

318.  Transitus  per  modum  illationis  sive  consequentiae.  Mens, 
quum  ab  aliqua  propositione  ad  aliam  cum  priore  connexam  transit, 
propositionem  novam  inferre  dicitur.  In  illatione  igitur  mens 
a  propositione  antecedente  transit  ad  propositionem  consequentem 
propter  eam,  quae  est  inter  has  propositiones,  consequentiam.  Est 
autem  illationis  genus  duplex.  Illatio  mediata,  quae  dicitur  ra- 
tiocinium  sive  argumentatio  (n.  105),  ea  est,  quae  ad  concludendum 
indiget  termino  tertio,  qui  est  inter  extremos  medius;  de  quo  illationis 
genere  postea  plura  dicenda  erunt.  Illatio  immediata,  quae 
etiam  consequentia  simplex  vocatur,  illa  est,  in  qua  propositiones 
duae  adeo  perspicue  inter  se  connexae  sunt,  ut  mens  sola  atten- 
tione  sine  termini  tertii  adminiculo  in  consequente  edicere  possit 
id,  quod  in  antecedente  implicite  iam  enuntiatum  est3. 


1  Cfr.  Ueber"\veg,  System  der  Logik  §  94. 

2  Logik  I.  p.  206.  Wundt  sibi  ipai  dictum  existimet,  quod  (p\  200)  ex- 
probravit  Scholasticis :  „Viele  der  allgemeinen  Transformationsweisen  sind  von 
so  einfacher  Art,  dass  sie  sofort  als  selbstverstandliche  erscheinen.  Hier  wie 
iiberall  ist  gerade  das  Selbstverstandliche  von  der  scholastischen  Logik  mit  der 
grossten  Breite  behandelt  worden;  wir  werden  dariiber  kurz  hinweggehen." 

3  De  illationibus  immediatis  praeclare  scripsit  P.  Fabri,  S.  I.,  Logica. 
Cfr.  etiam,  quae  habet  Twesten,  Logik ,  insbesondere  Analytik  §  77  sqq.  — 
YVolff,  quum  has  consequentias  immediatas  nihil  esse  putaret  nisi  syllogismos 
hypotheticos  mutilatos  vel  abbreviatos,  de  iis  tractandum  esse  duxit,  poetquam 
de  ipso  syllogismo  disputatum  esset.     Log.  §  460. 

319.  Illationum  immediatarum  varia  genera.  Illationes  imme- 
diatae  claritatis  gratia  ad  tres  classes  revocari  possunt.  Prima  est, 
quum  utraque  propositio  idem  significat,  terminis  nonnihil  tantum 
variatis;  altera  est,  quum  non  idem  significat  utraque  propositio, 
etsi  iisdem  fere  terminis  constat;  tertia,  quum  utraque  propositio 
neque  idem  significat,  et  terminis  constat  satis  inter  se  discre- 
pantibus  *. 

In  prima  classe  sunt  illationes  per  aequipollentiam  pro- 
positionum  suppeditatae.  Quum  illae  propositiones  sint  aequipol- 
lentes,  quibus  eadem  vis  est  et  significatio,  patet,  alterutra  posita, 
implicite  poni  etiam  alteram,  et  sublata  alterutra,  tolli  alteram. 
Mens  ergo  suapte  vi  et  natura  cogitando  ab  altera  labitur  ad 
alteram. 

Omnis  homo  necesse  est  ratlonem  redclat  Deo ;  ergo:  Nullus  homo 
liber  est  a  ratione  Deo  reddenda. 

Anima  humana  nunquam  non  vivet;  ergo :  Anima  humana 
semper  vivet. 

Altera  classe  comprehenduntur  illationes  illae,  quae  ex  con- 
versione  propositionum  (vel  contrapositione)  nascuntur.  Quum  in 
conversione  simplici  conversa  et  convertens  sint  plane  identicae, 
consequens  est,  ut  posita  alterutra  ponatur  altera,  et  sublata  alter- 
utra  tollatur  altera.  Id  quod  dici  non  potest  de  conversione  per 
accidens,  in  qua,  posita  quidem  conversa,  ponitur  convertens;  sed 
non  contra ;  et  sublata  convertente  tollitur  conversa ,  sed  non 
contra.  Haec,  quae  est  a  conversione,  illatio  saepenumero  ad  ex- 
plorandam  alicuius  definitionis  vim  legitimam  usurpatur. 

320.  In  tertia  classe  reperiuntur  illationes  multiplicis  generis, 
quae  hoc  ordine  proponi  possunt: 

lo  Illationes,    quae  in  propositionum  oppositione  nituntur. 

Postquam  enim  aliqua  propositio  est  posita,  immediate  inferri  potest, 
propositionem  illi  oppositam,  quatenus  opposita  sit,  esse  negandam.  Itaque 
in  contradictoriis  posito  vel  sublato  priore  tollitur  vel  ponitur  alterum.  In 
contrariis  posito  priore  tollitur  alterum,  v.  g. :  Haec  vestis  est  alba ,  ergo  non 
est  nigra;  sed  sublato  priore  nihil  sequitur  de  altero.  In  subcontrariis  sublato 
antecedente  ponitur  consequens,  sed  posito  antecedente  nihil  sequitur  de  pro- 
positione  subcontraria. 


1  Alii  aliter.  Kant  in  distinguendis  illationibus  immediatis  ex  tabula  cate- 
goriarum  procedit  a  se  statuta.  Ex  quantitate  subalternationem  trahit, 
ex  relatione  conversionem,  ex  modalitate  contrapositionem,  ex  qua- 
litate  oppositionem  (Log.  §  41).  Omittit  aequipollentiam,  quippe  quae 
solum  voces,  non  autem  formam  ipsius  iudicii  tangat. 

2«  Illationes  ab  uno  praedicato  ad  aliud. 

Hoc  modo  fit,  ut  a)  concludatur  affirmative  a  termino  inferiore 
sive  minus  universali  ad  terminum  superiorem  sive  magis  universalem ;  n e- 
gative  autem  a  termino  superiore  ad  inferiorem. 

Suum  cuique  tribuere  est  iustum.     Ergo  est  honestum. 

Homo  est  animal.     Ergo  est  corpus.    Ergo  est  substantia. 

Lapis  non  est  vegetans;  ergo  non  est  animal.  Sed  non  valet:  Non  est 
animal ;  ergo  non  est  vegetans. 

b)  Concludatur  a  praedicato  coniuncto  ad  singulas  eius  partes, 
modo  subiecto  simpliciter  tribui  possint,  neglecta  determinatione  per  alteram 
partem  significata.  Ita  valet:  Virtus  est  habitus  bonus.  Ergo  est  et  habitus  et 
bonum  aliquid. 

c)  Concludatur  a  praedicato  diviso  ad  praedicatum  coniunctum,  si 
una  pars  praedicati  subiecto  convenit,   quod  iam  est  altera  parte  determinatum. 

Bona  est  illatio :  Divitiae  sunt  bona,  sed  fallaces.    Ergo  sunt  bona  fallacia. 
Infidelitas  est  superbia  et  stultitia.    Ergo  est  stulta  super- 
bia  et  superba  stultitia. 
Ambigua  erit :    Saul  fuit  Israelitarum  maximus   et  fuit  eorum  rex.     Ergo 

fuit  maximus  Israelitarum  rex. 
Falsa  autem  est:   Homerus  fuit  caecus  et  maximus  poeta.     Ergo  fuit  ma- 
xime  caecus  poeta. 

3o  Illationes  ab  una  suppositione  ad  aliam. 

Ad  hunc  locum  spectat:  a)  Illatio  per  subalternationem,  i.  e.  quae 
fit  ab  uno  iudiciorum  subordinatorum  ad  alterum  affirmandum  vel  negandum,  vel 
etiam  a  suppositione  distributiva  ad  disiunctivam  et  singularem.  Itaque  posita 
propositione  subalternante  ponitur  subalternata,  sed  non  contra;  et  sublata  sub- 
alternata  tollitur  subalternans,  sed  non  contra.  Et  generatim  id,  quod  convenit 
vel  repugnat  notioni  superiori,  convenit  vel  repugnat  etiam  notioni  inferiori. 
Sed  quod  a  superiore  abest,  potest  inesse  in  inferiore.  Quod  autem  abest  ab 
inferiore ,  abest  etiam  a  superiore.  Quod  convenit  vel  repugnat  inferiori ,  non 
ideo  convenit  vel  repugnat  superiori. 

In  hoc  autem  illationum  genere  illud  recordandum  est,  quod  supra  (n.  400) 
de  universalitate  physica  et  morali  monuimus.  Ex  quo  iudicabis,  sintne  legitimae 
hae  illationes:  Omnis  virtus  est  laudanda;  ergo  aliqua  virtus ,  atque  etiam  mo- 
destia  est  laudanda.  Mortui  non  resurgunt ;  ergo  neque  Christus  resurrexit. 
Senes  sunt  queruli  ;  ergo  hic  senex  est  quendus. 

b)  Illatio  asuppositione  distributiva  adcollectivamet  contra. 
Qua  in  re  ad  vim  praedicati  diligenter  attendendum  est.  Praedicatum  enim 
unicuique  collectionis  individuo  convenire  potest,  aut  ut  est  pars  cum  reliquis 
partibus  totum  constituens,  aut  ut  est  pars  a  ceteris  separata,  aut  praetermisso 
omni  ad  totum  et  partes  reliquas  respectu.  Ex  quo  discrimine  veram  a  falsa 
illatione  discernes,  velut  quum  dicitur:  Singulae  creaturae  a  Deo  pendent ;  ergo 
etiam  omnes  simul.  Singuli  homines  habent  unam  tantum  animam ;  ergo  etiam 
tota  collectio  habet  unam  tantum  animam.  Corpus  non  potest  cogitare;  ergo 
totus  homo  non  potest  cogitare.  Unus  miles  non  potest  vincere ;  ergo  totus  exer- 
citus  non  potest  vincere.    Duodecim  Apostoli  Christi  sunt  coilegium  Apostolorum  ; 

ergo  Ioannes  est  collegium  Apostolorum.  Omnes  Episcopi  Ecclesiae  sunt  infalli- 
biles  doctores  ;  ergo  quivis  Episcopus  est  infallibilis  doctor.  Omnis  homo  est 
mortalis ;  ergo  totum  genus  humanum  est  mortale. 

4o  IUationes  ab  uno  subiecto  ad  aliud  propter  evidentem 

utriusque  identitatem. 

Vocantur  quoque  illationes  per  substitutionem ;  et  locum  habent,  quum 
identitas  terminorum  inferenti  aperta  est  ita,  ut  sine  tcrmino  medio  perspici 
possit,  velut:  Sphaera  est  rotunda;  ergo  globus  est  rotundus. 

5o  Illationes  a  modalitate  propter  nexum,  quo  haec  tria: 
actus  (esse),  potentia  (posse),  necessitas  (necesse  esse)  ita  inter  se 
cohaerent,  ut  actus  supponat  potentiam  tantum,  necessitas  sup- 
ponat  potentiam  et  actum,   ex  sola  autem  potentia  nihil  sequatur. 

1°  Valet  illatio :  a  necessitate  ad  actum; 
ab  actu  ad  potentiam ; 
a  necessitate  ad  potentiam; 
a  defectu  potentiae  ad  defectum  actus ; 
a  defectu  actus  ad  defectum  necessitatis ; 
a  defectu  potentiae  ad  defectum  necessitatis. 
2°  Non  valet  illatio :  a  potentia  ad  actum ; 

ab  actu  ad  necessitatem ; 
a  potentia  ad  necessitatem ; 
a  defectu  necessitatis  ad  defectum  actus; 
a  defectu  actus  ad  defectum  potentiae  ; 
a  defectu  necessitatis  ad  defectum  potentiae 4. 

3°  Valet  illatio  ab  actu  primo  proximo  (i.  e.  a  potentia  agendi  proxime 
expedita)  ad  actum  vel  operationem  ipsam  in  causa  necessaria,  non  vero  in 
causa  libera,  nisi  forte  coniecturaliter.  Lapis  omnibus ,  quae  requiruntur ,  sup- 
positis  potest  cadere ;  ergo  lapis  cadet.  Homo  hac  in  occasione  potest  vitare 
peccatum;  ergo  fortasse  vitabit,  fortasse  non  vitabit. 

4°  Valet  illatio  a  potentia  simultaneitatis  ad  simultaneitatem  potentiae; 
sed  non  contra.  Ex  eo  enim,  quod  quis  actus  duos  diversos  ponere  atque  con- 
iungere  possit,  bene  infertur,  eum  habere  simul  potentiam  ad  utrumque,  velur 
quum  dico :  Ambulare  et  legere  possum  simul ;  ergo  habeo  simul  potentiam  ad 
ambidandum  et  potentiam  ad  legendum.  Verum  ex  eo,  quod  duo  simul  sunt 
possibilia,  non  sequitur,  ambo  posse  etiam  simul  transire  in  actum.  Aliis  ver- 
bis :  Ex  eo,  quod  quis  habet  simul  potentias  ad  diversos  actus,  non  sequitur, 
eum  posse  hos  actus  simul  ponere.  Ita  male  argues  :  Habeo  simid  potentiam 
ad  loquendum  et  tacendum;  ergo  possum  loqui  et  tacere  simul.  Philosophus 
verum  et  falsum  dicere  potest;  ergo  simul  eodem  tempore  eodemque  vel  respecU. 
verum  falsumque  dicere  potest.  Omne  animal  et  vigilare  potest  et  dormire;  ergo  — 
Solus  homo  potest  et  plorare  et  ridere;  ergo  — . 

321.  6o  Postremo  loco  veniunt  illationes  enthymematicae 
reliquae ,    quae   ita   ex    se    evidentes    sunt ,    ut   sine    ullo    termino 


1  Cfr    Ubaghs,  Logic.  n.   195. 


380  Liber  II.     Dialectica. 

medio  facile  intelligantur.  Sunt  enim  enthymemata  (n.  165),  in 
quibus  etsi  terminus  medius  latet,  nulla  tamen  est  utilitas,  ut  hic 
terminus  explicite  efferatur. 

Cuius  generis  exempla  sunt :  Non  est  pax  impiis  ;  ergo  vana  omnis  pec- 
catorum  felicitas.  lustitia  estvirtus;  ergo  impune  violari  non  potest.  Sol  litcet ; 
ergo  dies  est.  Vera  est  propositio :  homo  est  animal ;  ergo  falsum  est,  hanc  pro- 
positionem  esse  falsam.  Petrus  occisus  est;  ergo  vixit.  Hic  sunt  Matthaeus, 
Marcus,  Lucas,  Ioannes ;  ergo  hic  quattuor  sunt  Evangelistae. 

Sed  nerao  non  videt,  magna  in  his  illationibus  diligentia  opus  esse,  ne 
error  irrepat.  Si  quis  e.  g.  infert:  Omnibus  rite  perpensis  nulla  apparet  in 
hac  re  repugnantia ;  ergo  haec  res  est  possibilis ,  facile  fallitur,  certum  quid  se 
conclusisse  putans;  sed  recte  dicit,  quatenus  onus  ostendendi  rei  impossibili- 
tatem  in  adversarium  reiicit;  iure  enim  suo  sententiam  suam  tenet,  quamdiu 
eius  absurditas  apertis  rationibus  non  evincitur.  —  Si  quis  infert:  Nulla  st  huius 
rei  necessitas;  ergo  non  existit,  dicit,  quod,  si  simpliciter  accipiatur,  falsum  est; 
nam  nulla  est,  si  res  absolute  accipiatur,  in  rebus  creatis  necessitas,  et  tamen 
mundus  existit.  Recte  tamen  concludit,  si,  nihil  sine  ratione  proportionata  admit- 
tendum  esse,  velit  signihcare.  —  Si  quis  infert :  Posita  hac  causa,  iam  phaenomena 
hucusque  cognita  rite  explicantur ;  ergo  haec  est  phaenomenorum  huiusmodi  causa, 
falso  argumentatur.  Si  enim  haec  causa  omnia  illa  phaenomena,  ob  quae  sumi- 
tur,  commode  explicet,  et  ceteras  hypothesis  dotes  habeat,  erit  bona  hypothesis, 
felix  praestantis  ingenii  partus.  At  inde  non  illico  sequitur,  hanc  reapse  phae- 
nomenorum  illorum  causam  esse.  Secus  singulis  fere  saeculis  novum  atque  a 
priore  diversum  se  vidisset  mundus ;  quum  excogitatae  ab  aliis  aliae  hypotheaes 
innumerabiles  phaenomena  tum  cognita  rite  explicare  viderentur,  quae  tamen 
detectis  postmodum  phaenomenis  aliis ,  unanimi  consensu  reiectae  sunt.  Nec 
ulla  ratione  haec  arguendi  ratio  vim  habet,  si  hypothesis,  quae  commendatur, 
supposita  sumat,  quae  in  veritates  aliunde  certo  cognitas  vel  in  alias  naturae 
leges  impingant,  vel  quae  certe  simplici,  quem  natura  tenet,  operandi  modo 
parum  conformia  sint  *. 


CAPUT  TERTIUM. 

De  iis,  quae  ad  tertiam  mentis  operationem  spectant. 

322.  Quae  sit  haec  tertia  mentis  operatio.  Quum  hominis  na- 
tura  neque  in  pura  spiritualitate  sit  posita,  neque  ut  pure  sen- 
sitiva  et  bruta  in  hoc  rerum  sensibilium  ambitu  contineatur, 
ipsius  proprium  est,  ut  a  sensibilium  rerum  perceptione  profectus 
paulatim  per  ratiocinia  ad  eam  cognitionem  intellectualem  per- 
veniat,  quae  humanae  naturae  congruens  est  et  necessaria. 

„Perfectio  spiritualis  naturae,    ait  S.  Tbomas,    in  cognitione  veritatis  con- 
sistit.     Unde  sunt  quaedain  substantiae  spirituales  superiores,  quae  sine  aliquo 


1  M.  Mangold,  Philosophia  recentior.   1763,  tom.   1  n.  TS. 

motu  vel  discursu  statim,  in  prima  et  subita  sive  simplici  acceptione,  cognitio- 
nem  obtinent  veritatis,  sicut  est  in  angelis,  ratione  cuius  intellectum  deiformem 
habere  dicuntur;  quaedam  vero  sunt  inferiores,  quae.  ad  cognitionem  veritatis 
perfectam  venire  non  possunt,  nisi  per  quendam  motum ,  quo  ab  uno  in  aliud 
discurrunt,  ut  ex  cognitis  in  incognitorum  notitiam  perveniant;  quod  est  pro- 
prie  humanarum  animarum.  Et  inde  est,  quod  ipsi  angeli  intellectuales 
substantiae  dicuntur,  animae  vero  rationales.  Intellectus  enim  simplicem 
et  absolutam  cognitionem  designare  videtur;  ex  hoc  enim  aliquis  intelligere 
dicitur,  quod  interius  de  ipsa  rei  essentia  veritatem  quodammodo  legit.  Ratio 
vero  discursum  quendam  designat,  quo  ex  uno  in  aliud  cognoscendum  anima 
humana  pertingit  et  pervenit.  Motus  autem  omnis  ab  immobili  procedit,  motus 
etiam  finis  est  quies.  Et  sicut  motus  comparatur  ad  quietem  et  ut  ad  prin- 
cipium  et  ut  ad  terminum,  ita  et  ratio  comparatur  ad  intellectum  ut  ad  prin- 
cipium  et  ut  ad  terminum;  ut  ad  principium  quidem ,  quia  non  posset  mens 
humana  ex  uno  in  aliud  discurrere ,  nisi  eius  discursus  ab  aliqua  simplici  ac- 
ceptione  veritatis  inciperet;  similiter  nec  rationis  discursus  ad  aliquid  certum 
perveniret,  nisi  intellectus  inveniatur  rationis  terminus,  quantum  ad  viam  iu- 
dicandi."  * 

Efc  revera,  si  quis  cognitione  immediafca  perciperet  tum  aliquocl 
principium  tum  aliquam  veritatem  in  illo  contentam,  et  hanc  veritatem 
ex  illo  principio  sequi  eodem  intuitu  videret  et  deinde  hac  co- 
gnitione  immediata  omnia  illa  vera  esse  affirmaret:  is  intelligeret 
et  iudicaret,  neque  tamen  ratiocinaretur.  Ita  spiritus  purus  quasi 
ex  uua  tabula  lucida  veritates  multas  simul  uno  intuitu  percipit. 
Homo  contra  ex  separatis  potius  veritatis  particulis  aovas  itidem 
veritates  ratiocinando  detegere  et,  si  ita  loqui  fas  est,  ex  multis 
veritatis  litteris  studiose  integra  verba  componere  debet. 

De  argumentatione  dicta  sunt  aliqua,  quum  de  tertio  sciendi 
modo  ageretur  (n.  150),  sed  tum  obitcr  tantum  ea  sunt  indicata,  quae 
magis  usum  spectant  et  exercitium.  Nunc  ad  rem  subtilius  atque 
accuratius  tractandam  revertimur,  quantum  id  videtur  ad  scholae 
usum  necessarium  esse. 

Eum  ordinem  scimus  esse  inter  tres  mentis  operationes,  ut 
prima  ordinetur  ad  secundam,  „quia,  ut  dicit  Aquinas,  non  potest 
esse  compositio  et  divisio,  nisi  simpliciter  apprehensorum ;  secunda 
vero  ordmatur  ad  tertiam,  quia  videlicet  oportet,  quod  ex  aliquo 
vero  cognito,  cui  intellectus  assentiat,  procedatur  ad  certitudinem 
accipiendam  de  aliquibus  ignotis"  2. 

Contemplanti  enim  conceptus  duos  eosque  inter  se  comparanti  accidere 
potest,    ut  eorum  convenientiam  aut  discrepantiam  non  videat,    velut    quum  de 


1  Quaest.    disput.  q.  15    de   verit.  a.  1  (omissis    iis ,    quae    ad   rem  minus 
conducunt).     Cfr.  Summ.  theol.  I.  q.  14  a.  7  et  q.  58  a.  3. 

2  In  1.  1  periherm.  lect.  1. 

Deo  agitur  et  infinitudine  perfectionis.  Ut  autem  de  hac  re  hactenus  ignota 
certitudinem  iam  aecipiat,  reminiscendo  conceptus  tertii  recordari  poterit,  quo- 
cum  et  conceptus  Dei  conveniat  et  conceptus  infinitudinis.  Quodsi  mens  iam 
assentiat ,  Deum  esse  ens  absolute  necessarium ,  et  ens  absolute  necessarium  esse 
infinitum,  hic  necessitatis  absolutae  conceptus  ille  tertius  est,  qui  quaerebatur. 
Et  mens,  ubi  primum  hunc  conceptum  tertium  ,  qui  medius  est,  videt  percipit- 
que,  eum  relatione  identitatis  et  cum  primo  et  cum  secundo  coniunctum  esse, 
etiam  videt  relationem  identitatis  inter  conceptum  primum  et  secundum.  Si 
enim  res,  quam  exprimit  conceptus  tertius,  est  res  eadem,  quam  exprimit  con- 
ceptus  primus,  iam,  ubicunque  est  res  tertio  conceptu  expressa,  est  etiam  res 
primo  expressa.  Sed  ex  altera  parte  video  etiam  rem  tertio  expressam  eandem 
esse  atque  rem  secundo  conceptu  significatam.  Substitutione  igitur  facta  video, 
rem  primo  expressam  esse  rem  secundo  expressam. 

Sed  accidere  etiam  poterit,  ut  mens  tertium  conceptum  inveniens  huius 
cum  conceptu  primo  convenientiam  videat,  sed  eiusdem  a  conceptu  secundo 
discrepantiam,  velut  quum  quis  quaerit,  sitne  mundus  ens  absolute  necessarium. 
Qui  si  pro  conceptu  tertio  mutabilitatem  adhibet,  statim  mundum  et  ens  mutabile 
convenire  videbit;  videt  etiam ,  ens  mutabile  non  posse  esse  ens  absolute  neces- 
sarium.  Et  iam  ratiocinabitur:  Quidquid  est  mutabile,  non  est  ens  absolute 
necessarium ;  atqui  mundus  est  mutabilis ;  ergo  mundus  non  est  ens  absolute  ne- 
cessarium.  Sicut  igitur  ex  perspecta  identitate  nascitur  affirmatio ,  ita  ex  evi- 
denti  discrepantia  oritur  negatio. 

Vel  eiusdem  rei  exemplum  ponatur  huiusmodi.  Quaeret  ex  se  aliquis, 
sitne  anima  humana  immortalis.  Quid  aget?  Bene  intellexit,  se  posse  „cogitare" 
et  „vellelt,  se  igitur  habere  animam  spiritualem.  Porro  non  videt,  quomodo 
res  simplex,  qualis  est  anima  spiritualis,  ex  se  vel  ab  aliis  rebus  possit  dis- 
solvi  vel  corrumpi,  neque  rationem  videt,  ob  quam  Deus  eam  animam  ita  a  se 
creatam  unquam  possit  destruere.  His  aliisve  rationibus  perspectis  nascuntur 
duo  haec  iudicia :  Anima  humana  est  spiritualis ,  et  res  spiritualis  non  cor- 
rumpitur  sive  moritur.  Iam  non  opus  est,  ut  diuturnam  comparationem  horum 
iudiciorum  instituat,  sed  statim  sibi  novo  eoque  distincto  iudicio  dicit:  Ergo 
anima  humana  non  corrumpitur.  Et  hoc  est  ratiocinium  negativum.  Brevis- 
sima  formula  utrumque  possumus  repraesentare  ita: 
A  est  B,  et  B  est  C :  Ergo  A  est  C. 
A  non  est  B,  et  B  est  C:  Ergo  A  non  est  C. 

Huius  partis  varia  sunt  praecepta ,  quae  rectam  discursus 
formam  eiusdemque  vim  et  efficaciam  spectant.  Et  de  forma 
discursus  aliter  praecipiendum  videtur,  si  de  syllogismo  deductivo 
agitur,  aliter  si  de  inductione.  Yerumtamen  non  incommodum 
videtur,  quaedam  ante  universe  de  discursu  quolibet  dicere,  post 
autem  tradere,  quae  de  singulis  argumentandi  rationibus  dicenda 
sint.  Nostrae  igitur  disputationis  ordo  erit,  ut  primo  de  ratiocinio 
eiusque  signo,  quae  est  argumentatio ,  generatim  dicamus,  deinde 
speciatim  de  argumentatione  deductiva ,  ac  tertio  de  inductiva, 
quibus  quarto  loco  ea  addemus,  quae  de  ratiocinii  usu  et  in  pro- 
bando  potestate  scitu  sunt  necessaria. 

SECTIO  PRIMA. 
De  discursu  generatim  accepto. 

323.  Ratiocinium  et  argumentatio.  Tertia,  quam  diximus,  mentis 
operatio  aut  ut  in  mente  latens  considerari  potest,  atque  ita  ra- 
tiocinii  nomen  retinet,  aut  ut  vocabulis  profertur,  atque  ita 
argumentatio  nominatur  vel  etiam  argumentum.  Quia  autem 
argumentatione  exterius  ea  exprimuntur,  quae  interius  in  mente 
fiunt,  ut  plurimum  eadem  et  de  ratiocinio  et  de  argumentatione 
valent,  quapropter  haec  nomina  saepe  inter  se  commutantur.  Tribus 
ratiocinii  iudiciis  tres  respondent  propositiones:  una  conclusio  et 
praemissae  duae,  quae  maior  et  minor  nuncupantur.  Sicut  ratio- 
cinium,  ita  etiam  argumentatio  tribus  terminis  conficitur,  duobus 
extremis  et  medio.     Qua  de  re  ante  (n.  151)  dictum  est  satis1. 

Etsi  igitur  elementa  logica  ratiocinii  et  argumentationis  sunt 
eadem,  nos  tamen  claritatis  gratia  ea,  quae  de  ratiocinii  natura 
interna  dicenda  sunt,  ab  iis  secernemus,  quae  externam  spectant 
argumentationis  dispositionem. 

§  1. 

De    ratiocinio    sive    discursu    interno. 

324.  Ratiocinii  definitio.  Ratiocinatio  sub  diversa  consideratione 
diverso  modo  definiri  potest.  Si  ratiocinii  natura  attenditur,  con- 
sistit  ratiocinandi  operatio  in  eo,  quod  interna  duorum  vel  pluri- 
morum  iudiciorum  inter  se  relatione  ad  novum  aliquod  iudicium 
efformandum  deducimur  et  movemur.  Quare  ratiocinatio  definitur: 
ex  aliquibus  iudiciis  praecognitis  alius  iudicii  illatio; 
brevius:  operatio  mentis,  qua  unum  ex  alio  infertur;  vel: 
qua   ex   duobus  iudiciis   tertium   infertur  (n.  105). 

Si  ratiocinii  finem  attendis,  definire  debes  ratiocinium :  discursum 
rationis  ab  aliquo  cognito  ad  aliud  incognitum.  Ad  id  enim 
ratiocinatio    dirigitur,   ut  mens  ab  aliqua   ignorantia   ad  scientiam,    a  dubio  ad 


1  Quum  in  libro  primo  de  tribus  sciendi  modis  sive  instrumentis  dice- 
retur,  de  argumentatione  agebatur,  ut  est  instrumentum  sciendi;  potissimum 
igitur  praemissas  attendebamus,  quae  hominem  scientem  reddunt  in  genere  causae 
efficientis  eo,  quod  intellectum  ad  assensum  scientificum  determinant.  Hoc 
autem  loco  attendimus  magis  argumentationem  formaliter  acceptam,  quae  est 
tertia  mentis  operatio,  et  hominem  scientem  reddit  in  genere  causae  formalis 
eo,  quod  est  ipsa  scientia,  qua  informatus  intellectus  scit  formaliter. 


384  Liber  II.    Dialectica.     Cap.  III.    De  argumentatione. 

certitudinem  perveniat.  Quapropter  a  S.  Augustixo  dicta  est:  „A  certis  ad  in- 
certorum  indagationem  nitens  cogitatio"  l,'  et  a  Ciceroxe  :  „Ratio,  quae  ex  rebus 
perceptis  ad  id,  quod  non  percipiebatur,  adducit"  2. 

Ratiocinium,  si  eius  ortus  consideratur ,  definiri  potest :  is  mentis 
actus,  quo,  instituta  duorum  conceptuum  comparatione  cum 
tertio,  illorum  interse  identitatem  aut  discrepantiam  inferendo 
cognoscit;  vel  etiam :  ea  mentis  operatio,  quae  plura  iudicia 
communi  membro  connexa  inter  se  comparat  et  interveniente 
hac  comparatione  componendo  aut  dividendo  novum  iudicium 
ab    illis    distinctum    infert. 

Quodsi  quis  potius  materiam  ratiocinii  indicare  velit,  definiendum  ratio- 
cinium  est  iudiciorum  complexio,  in  quibus  deduorumconcep- 
tuum  convenientia  enuntiatur  post  horum  conceptuum  cum 
conceptu  tertio  institutam  comparationem. 

Ex  his  manifestum  est,  materiam  in  ratiocinio  proxime  iu- 
diciis  constitui,  remote  terminis ;  formam  autem  in  ipsa  con- 
nexione  inter  iudicium  consequens  et  iudicia  praemissa  sitam  esse. 
Apparet  praeterea ,  ratiocinium ,  si  explicitum  sit  et  perfectum, 
proxime  tres  mentis  operationes  in  se  continere,  comparantes  duas 
et  tertiam  enuntiantem.  Per  comparationem  identitas  aut  discre- 
pantia  inter  conceptum  tertium  et  primum  secundumque  appre- 
henditur.  Ab  illis  relationibus  identitatis  aut  discrepantiae  mente 
perceptis,  identitas  aut  discrepantia  inter  ipsa  extrema  fluit  quasi 
atque  descendit.  Qui  descensus  consequentiam  ratiocinii  con- 
stituit.  Et  quia  perceptio  huius  consequentiae  est  forma  ratio- 
cinii,  ideo  potissimum  ex  hac  ipsa  perceptione  ratiocinium  de- 
finiri  solet. 

Scholion.  Ab  aliis  aliter  ratiocinium  definitur.  Wolff  :  „Est  ratiocinatio 
operatio  mentis ,  qua  ex  duabus  propositionibus  terminum  communem  habenti- 
bus  formatur  tertia  combinando  terminos  in  utraque  diversos ;  et  syllogismus 
est  oratio,  qua  ratiocinium  (seu  discursus)   distincte  proponitur"  3. 

Kant  dicit,  ratiocinium  esse  alicuius  iudicii  ex  aliis  deductionem;  quae  si 
iudicio  intermedio  fiat ,  illationem  esse  mediatam  (Vernunftschluss) ,  sin  secus, 
eam  esse  immediatam  (Verstandesschluss)  4. 

325.  Ratiocinii  natura.  Haec  interna  mentis  operatio  nexum 
quendam  causalem  in  ordine  rerum  externo  pro  fundamento  obiec- 
tivo  habere  debet.  Et  terminus  medius  per  se  causam  vel  prin- 
cipium  sive  rationem  indicat,  ob  quam  extremum  maius  extremo 
minori  conveniat.  Ita  ratio,  ob  quam  Socrates  mortalis  est,  in  eo 
cernitur,  quia  animal  est;   et  pietas  ideo  laudabilis  est,  quia  virtus 


1  De  immortal.  anim.  c.   1  n.  1.  2  L.  2.    Acad.  prior.  c.  S. 

3  Log.  §  50.  4  Kritik  der  reinen  Vernunft  p.  360.     Log.  §  41  sqq. 

est1.  „Manifestum  est  enim,  quod  causa  est  medium  in  dcmon- 
stratione,  quae  facit  scire,  quia  Scire  est  causam  rei  cognoscere."  2 
Est  igitur  ratiocinium  cognitio  effectus  hactenus  ignoti  parta  ex 
cognitione  causae.  Id  adversus  illos  dicimus,  qui  admittunt  qui- 
dem,  ratiocinium  esse  habitae  scientiae  explanationem  et  cum  aliis 
communicationem ,  negant  autem  ratiocinio  comparari  scientiam 
novam3.  Et  summae  laudi  est  Aristoteli,  quod  multis  locis  vim 
causalitatis  in  recte  efficiendis  deductionibus  comprobaverit4. 

Neque  tamen  propterea  ullo  rnodo  ad  sententiam  Hegelii  con- 
cedimus,  qui  confundit  ratiocinium  nostrum  et  illum  ordinem  ne- 
xumve  causalitatis  vel  legalitatis,  qui  ex  parte  rerum  nostro  dis- 
cursui  respondet5. 

326.  Conditiones  ad  ratiocinium  bonum  requisitae.  Si  quis  ea, 
quae  de  natura  ratiocinii  indicavimus,  attenta  mente  perpenderit, 
facile  is  videbit,  ad  ratiocinii  bonitatem  imprimis  requiri,  ut 
propositiones  binae,  ex  quibus  consequens  concluditur,  quaeque 
principia  naturalia  ratiocinii  constituunt,  in  se  verae  sint.  Etiamsi 
enim  ex  antecedente  falso  nonnunquam  consequens  verum  trahi 
possit,  haec  tamen  veritas  conclusioni  per  accidens  inest  et  non 
ex  natura  praemissarum 6. 

Secundo  necesse  est ,  ut  altera  praemissa  conclusionem  im- 
plicite    contineat    vel    virtualiter    sive    aequivalenter    enuntiet,    et 

1  Cfr.  Abist.,  Anal.  post.  1.  1  c.  2.  71  b,  9;  1.  2  c.  2.  90  a,  31 ;  et  S.  Thom. 
in  hunc  locum  1.   1  lect.  3. 

2  S.  Thom.  in  1.  2   anal.  post.  lect.  1. 

3  Inter  hos  Schleiermacher;  qui  quidem  ratiocinium  permittit  esse  alicuius 
iudicii  deductionem  ex  alio  iudicio,  interveniente  iudicio  tertio ;  sed  negat,  hanc 
mentis  operationem  a  conceptu  et  iudicio  diversam  esse,  quum  nihil  novi  pate- 
faciat,  quod  non  iam  iudicio  primo  cognitum  sit.     Dialect.  p.  268. 

h  Cfr.  Ueberweg,  System  der  Logik  §  101.  Aristotelicos  secutus  est 
Leibniz,  quum  diceret:  .,11  faut  considerer  qu'il  y  a  deux  grands  principes  de 
nos  raisonnements :  Pun  est  le  principe  de  la  contradiction ;  —  1'autre  principc 
est  celui  de  la  raison  determinante,  c'est  que  jamais  rien  n'arrive,  sans  qu'il  y 
ait  une  cause  ou  du  moins  une  raison  determinante."  (Theod.  I.  §  44.)  Cfr.  Mo- 
nadologie  (Princ.  philos.)  §  30  sqq.  Consimiliter  alii  recentis  aetatis  philosophi. 
Inter  quos  Delboeuf  ad  rem  accommodate :  „L'enchainement  logique  des  idees 
correspond  a  1'enchainement  reel  des  choses." 

5  „Der  Schluss  ist  die  Einheit  und  Wahrheit  des  Begriffs  und  des  Ur- 
theils,  die  einfache  Identitat,  in  welche  die  Formunterschiede  des  Urtheils  zuriick- 
gegangen  sind;  der  Schluss  ist  der  wesentliche  Grund  alles  Wahren,  das  Ver- 
niinftige,  der  Kreislauf  der  Vermittlung  der  Begriffsmomente  des  Wirklichen." 
Log.  II.  p.  118  sqq. ;  Encycl.  §   181. 

6  'E?  czXtjOojv  uiv  o'jx  Iffti  »J;£u8oi;  a'jXXoyi'aaa9at  ■  ix  d;£uSd>v  6'laxiv  aXr^ee, 
rXr^t  ou  otoxt,  &Xk'  6'xt.     Arist.  1.  2  anal.  prior.  c.  2,  53  b,  7  sqq. 

Pesch,  Logica.  I.  25 

altera,  eam  ita  contineri  vel  ita  enuntiari,  declaret.  Secus  enim 
nulla  deductio  fieri  posset.    In  qua  re  rectitudo  ratiocinii  consistit. 

Tertio  ad  finem  ratiocinii  requiritur,  ut  praemissae  non  minore 
certitudine  constent,  quam  est  certitudo  conclusioni  attribuenda. 

Quarto  tandem  praemissae  etiamnotiores  esse  debent  conclusione. 
Debent  enim  notam  efficere  conclusionem,  quae  ex  se  nota  non  est. 

Scholion  1.  In  eo  ratiocinio ,  quod  vere  et  sensu  pleno  novura  sciendi 
modum  constituit,  conclusio  in  praemissa  maiore  non  formaliter  implicite,  sed 
tantum  virtualiter  implicite  enuntiatur.  Si  enim  formaliter  implicite  enuntia- 
retur,  conclusio  menti  nihil  novi  praeberet,  quin  praescitum  et  iam  enuntiatum 
fuisset.  Si  igitur  ratiocinaris  :  Omnes  illi  quattnor  homines  nunc  actu  cantant ; 
atqui  Petrus  est  unus  ex  illis  quattuor  hominibus ;  ergo  etiam  Petrus  nunc  actu 
cantat ;  vel:  Omnes  homines  hdbitantes  in  hac  platea  latrones  sunt ;  atqui  Petrus 
est  homo  habitans  in  hac  platea;  ergo  Petrus  est  latro ,  praemissam  maiorem 
tum  solum  cum  veritate  enuntiare  potuisti,  si  iam  formaliter  sciveris,  etiam 
Petrum  actu  cantare,  vel  latronem  esse.  Simulata  est  igitur  ista  ratiocinatio. 
Ut  revera  ratiocineris ,  adhibendus  est  terminus  medius,  quem  cum  extremo 
maiore  non  ex  ipsa  sola  inductione  singularium  omnium  coniunctum  esse 
cognoscis ,  sed  ex  alia  ratione,  ut  quum  pro  praemissa  maiore  sumis :  Omnes 
homines  sunt  animalia;  vel:  Omnes  homines  sunt  peccato  originali  infecti. 

Scholion  2.  Ex  ultima,  quae  supra  posita  est,  regula  sequitur,  ea  tantum 
interveniente  ratiocinio  cognosci  et  probari  posse,  quae  non  sunt  tam  nota  nobis, 
ut  non  sint  alia  notiora.  Unde  ea,  quae  sunt  nobis  omnium  notissima,  nulla 
argumentatione  demonstrari  possunt  J,  idque  non  propter  defectum,  sed  propter 
excessum  luminis  intellectualis.  In  quo  genere  sunt  veritates  per  se  notae, 
quae  intellectis  terminis  statim  verae  esse  agnoscuntur,  ut:  Totum  est  sua  parte 
maius  (n.  157).  Quae  a  veteribus  principia  prima  vel  dignitates  (dcttb- 
[j.ax«)  nominabantur,  si  vere  prima  sunt.  Accedunt  quoque  veritates  Pacti, 
quae  experientia  satis  universali  compertae  sunt,  ut :  Plumbum  ligno  gravius  est. 

327.  Ratiocinii  principia 2    eae   veritates   per  se   notae   intelli- 

guntur,  quibus  ratiocinium  omne  non  quidem  quoad  singulas  ra- 
tiociniorum  materias,  sed  quoad  communem  omnium  formam,  tam- 
quam  firmis  fundamentis  innititur,  quibus  demonstrari  potest  ad 
oculum,  ratiocinationem  naturae,  ad  cognoscendam  gradatim  veri- 
tatem  destinatae,  omnino  esse  congruentem. 

Si  externam  formam  sive  exprimendi  modum  spectes,  alia  ab 
aliis  indicari  solent.  Et  reapse  alio  modo  proferenda  sunt,  si  de 
solo  ratiocinio  deductivo,  quod  inter  ratiocinia  principale  est, 
quaestio  instituitur;  alio,  si  de  ratiocinio  generatim  accepto  est 
disputatio,  quae  hoc  loco  a  nobis  suscipitur. 

1  "UXcds  ptev  (z-ccvtudv  dSuvctxov  ctTioSei^tv  elvai  •  eh  «teipov  ydp  «v  j3aot'£oi, 
toaxe  {jlyjo'  ouTtos  elvcu  dTidoetcjtv.     Arist.  1.  4  metaph.  c.  4,  1006  a,  8. 

2  Sunt,  qui  in  prima  logica  de  his  principiis  agendum  esse  dicant.  Sed 
non  recte  illi.  Nam  explicatio  principiorum  neque  satis  commode  fieri  potest 
neque  est  necessaria,  antequam  de  ratiocinio  agatur. 

Si  igitur,  ratiocinii  universim  accepti  inquiritur  quae  sint  prin- 
cipia,  aliud  dicendum,  quum  attenduntur  iudicia,  aliud,  quum  at- 
tenduntur  termini.  Contemplantibus  prolata  iudicia  statim  apparet, 
ratiocinium  omne  hoc  uno  niti  principio:  Id  quod  verum 
fuit,  aequivalenter  affirmatum,  verum  quoque  esse 
debet  formaliter  affirmatum. 

Quodsi  ipsorum  terminorum  habeatur  ratio,  ratiocinium,  quum 
duo  termini  sunt  aequales  uni  tertio ,  nititur  principio  identitatis : 
Quae  sunt  eadem  uni  tertio,  sunt  eadem  inter  se;  quum 
autem  unus  terminus  tertio  aequalis  est,  alter  ab  hoc  tertio  di- 
versus,  nititur  principio  discrepantiae :  Si  ex  duobus  unum  cum 
tertio  identicum  est,  alterum  non  est,  neque  inter  se 
illa   duo    identica   esse   possunt. 

Scholion  1.  Praeter  haec  duo  principia,  identitatis  et  discrepantiae ,  est 
tertiura,  in  quo  quidem  ratiocinium  non  innititur,  quod  tamen  ad  detegenda 
ratiocinia  illegitima  adhiberi  potest:  Si  ex  duobus  neutrum  cum  eodem 
tertio  identicum  est,  concludi  non  potest,  illa  duo  inter  se 
identica  esse  aut  non  esse. 

Scholion  2.  Vagum  nimis  et  indeterminatum  est  principium  a  Wundt 
formatum:  Si  duo  iudicia  propter  conceptus ,  quos  communes  habent,  in  rela- 
tione  inter  se  ponuntur,  etiam  illi  horum  iudiciorum  conceptus,  qui  iis  com- 
munes  non  surit,  in  relatione  inter  se  sunt  positi  J. 

Haud  inscite  igitur  omne  ratiocinium  legitimum,  immo  ipsa 
ratiocinationis  principia  ad  ultimum  omnem  suam  vim  et  efficaciam 
a  principio  co  ntradictionis  deducere  dicuntur,  cui  tamquam 
primo  et  ultimo  lapidi  innituntur.  Quod  principium  Aristoteles 
vocat  omnium  principiorum  firmissimum 2,  eo  quod  a  nemine  in 
dubium  vocari  possit;  quod  sit  omnino  absolutum;  quod  adveniat 
quasi  per  naturam  habenti  ipsum,  ut  quasi  naturaliter  cognoscatur 
et  non  per  acquisitionem 3.  Hoc  principium,  etiamsi  in  omni  re 
logica  semper  supponitur  implicitum,  non  tamen  necesse  est,  ut  in 
analysi  semper  enucleetur  et  explicetur;  sed  quum  res  per  se  mani- 
festissima  sit,  satis  subintelligitur. 

328.         Ratiocinii    divisio.     Si    iudicia,    quae    conclusionem   ante- 
cedunt,  sunt  analytica  (n.  269),  ratiocinium  vocatur  purum;  si  sunt 


1  Logik  tom.  I.  p.  282. 

2  T6  auTO  dp.a  tmdpveiy  t&  xat  u.Y}  uTidpyetv    douvaTOv   tiu    auTui  xat   xa-ud  xo 
ccuto'.  —  —  auxTj  §7]  Ttaadiv  £axt    (3s[3aiOTdT7j    x(Bv    dpywv.  —  —  douvaTOv  ydp  ovti- 

voov  xauxov  ur:oXau.pdv£tv  elvat  xat   u.7]   elvat. 8to    TidvTs;  ot    djtoSeixvuvTSg  eU 

xauTTjv  dvdyouaiv  taya-ip  oo'gav.     L.  4  metaphys.  c.  3,  1005  b,  19. 

3  Ita  fere  S.  Thom.  in  1.  4  metaph.  lect.  2. 

synthetica,  ratiocinium  est  empiricum;  si  alterum  analyticum  est, 
syntheticum  alterum,  ratiocinium  mixtum  dicitur. 

Sunt  praeterea  aliae  ratiociniorum  divisiones,  quae  tamen  ex 
aequo  argumentationes  spectant,  de  quibus  mox  dicturi  sumus. 

Scholion.  Hac  nostra  aetate  nemo  fere  est,  qui  de  rebus  logicis  librum 
scripserit,  quin  novam  ratiociniorum  divisionem  proposuerit.  Has  enumerare 
longum  est.  Sed  exempli  gratia  non  supervacaneum  ducimus  indicare  divisio- 
nes  a  Wundt  propositas  1. 

1.  Ratiocinia  identitatis;  inter  quae  aequatio  mathematica  est  praecipua : 

x  =  y       vel       x  =  a  -(-  y 

y  =  z  y  =  bz 

x=z  x  =  a-f-bz 

Huius  ratiocinii  exemplum  sit:  Meteora  sunt  corpora  in  terram  incidentia,  quae 
ultra  atmosphaeram  terrae  originem  habent.  Atqui  corpora  in  terram  incideutia, 
quae  ultra  atmosphaeram  habent  originem,  ex  sideribus  proficiscuntur.  Ergo 
meteora  sunt  corpora,  quae  ex  sideribus  proficiscuntur.  Vel:  Hydrogenium 
habet  minimum  pondus  atomicum.  Atqui  hydrogenium  habet  densitatem  mini- 
mam.    Ergo  elementum,  quod  habet  minimum  pondus,  habet  densitatem  minimam. 

2.  Ratiocinia  subsumptionis,  quibus  id,  quod  est  particularius,  sub- 
sumitur  sub  eo,  quod  est  universalius.  Haec  sunt  classificationis  aut  exempli- 
ficationis. 

3.  Ratiocinia  hypothetica,  quae  formaliter  et  explicite  nituntur  nexu 
causali  vel  logico ,  quem  aut  applicant  ad  rem  particularem  aut  adhibent  ad 
nexum  novum  inde  deducendum. 

4.  Ratiocinia  relativa,  quorum  in  conclusione  neque  determinata  iden- 
titas ,  neque  determinata  eruitur  subsumptio ,  sed  vaga  tantum  relatio  et  ex  se 
ambigua ;    velut  quum  quis  dicit : 

A  habet  notam  M ;  A  habet  notam  M ; 

B  habet  notam  M;  B  non  habet  notam  M; 

ergo  A  et  B  una  nota  conveniunt.  ergo  A  et  B  una  nota  differunt. 

Vel:  Individuum  A  habet  notam  M; 

Genus  X  habet  notam  M; 

ergo  esse  potest,  ut  A  sit  in  genere  X  ponendum. 
Vel:  In  M  apparet  factum  A; 

in  M  apparet  factum  B ; 

ergo  facta  A  et  B  coniuncta  sunt. 
Vel:  Si  MN  est,  est  AB ;  Si  AB  est,  est  MN; 

si  MN  est,  est  CD;  si  CD  est,  est  MN; 

ergo  debet  esse  ratio,  cur  A  et  B  inter  se  cohaereant,  et  etiam  C  et  D. 

Atque  hae  et  ab  aliis  nostrae  aetatis  hominibus  propositae  ratiociniorum 
distributiones,  etiamsi  fortasse  spectato  fine  aliquo  particulari  aliquid  commodi- 
tatis  habere  possunt,  spectato  tamen  fine  generali  logicae  nullatenus  nos  movere 
debent,  ut  a  divisione  antiquitus  tradita  ullo  modo  recedamus,  ad  quam  illae 
facili  negotio  reduci  possunt. 


1  Logik  tom.  I.  p.  291  sqq. 

§  2. 

De    discursu    externo    sive    de    argumentatione. 

329.  ArgumentatiOMS  definitio.  Argumentationem  non  raro  ra- 
tiocinationem  totam  intelligunt ,  qua  quaestionem  aliquam  propo- 
sitam  solvere,  argumentis  multis  probare  atque  etiam  ab  omnibus 
difficultatibus  adversariis  vindicare  conantur  philosophi.  Hoc  tamen 
loco  voce  argumentationis  signum  externum  ratiocinii  interni  in- 
telligimus,  quae  definiri  solet:  oratio  significans  cliscursum 
rationis  ab  uno  cognito  ad  aliud  incognitum;  vel:  oratio, 
qua  propositio  aliqua  ex  aliis  infertur  (n.  150).  Propositio,  quae 
infertur,  ante  institutam  argumentationem  quaestio  dicitur;  in 
ipsa  autem  argumentatione  consequens  sive  conclusio  appel- 
latur.  Ipsam  consequentis  ex  antecedente  illationem  consequen- 
tiam  nominari  diximus  (n.  151). 

Non  incommode  apud  veteres  argumentatip  etiam  definiebatur :  oratio ,  in 
qua  ex  argumento  explicato  alterutra  pars  quaestionis  conclusionem  constituit. 
Ita  si  quis  quaerit,  sitne  Deus  infinite  perfectus  necne,  argumentum  explicabit : 
Ens  absolute  necessarium  est  infinite  perfectum;  sed  Deus  est  ens  absolute  neces- 
sarium ;  ergo  Deus  est  infinite  perfectus.  Itaque  in  definitione,  quam  modo  de- 
dimus ,  partem  alterutram  quaestionis  intelligunt  esse  propositionem  quamlibet 
affirmativam  aut  negativam.  Argumentum  autem  ideo  postulant,  ut  immediatae 
consequentiae  sive  illationes,  quae,  carentes  quippe  argumento  sive  medio,  non 
sunt  proprie  argumentationes,  excludantur. 

Ex  definitione,  quam  indicavimus,  intelligitur,  in  conficienda  argumentatione 
tum  inventione  opus  esse,  qua  medium  sive  argumentum  aliquod  a  re  pro- 
banda  diversum  reperiatur,  tum  iudicio,  quo  argumentum  ad  rem  concluden- 
dam  apte  disponatur. 

330.  Argumentationis  divisio.  Quum  res,  de  qua  in  argumen- 
tatione  agitur,  aut  necessaria  sit  aut  probabilis  aut  falsa,  et  similiter 
propositiones,  quibus  illa  res  proponitur,  aut  necessariae  sint  aut 
probabiles  aut  falsae  vel  captiosae,  factum  est,  ut  argumentationis 
triplex  genus  distingueretur.  Qua  de  re  S.  Thomas:  „Est  aliquis 
rationis  processus,  inquit,  necessitatem  inducens,  in  quo  non  est 
possibile  esse  veritatis  defectum,  et  per  huius  rationis  processum 
scientiae  certitudo  acquiritur.  Est  autem  alius  rationis  processus, 
in  quo  ut  in  pluribus  veritas  concluditur  nec  tamen  necessitatem 
habens.  Tertius  vero  rationis  processus  est,  in  quo  ratio  a  vero 
deficit  propter  alicuius  principii  defectum,  quod  in  ratiocinando 
erat  observandum." *  Unde  tria  argumentationis  genera  sponte 
nascuntur:   argumentatio    demonstrativa   sive  necessaria,   quae 

1  In  1.  1  poster.  analyt.  lect.  1. 

conclusionem  certam  et  necessario  veram  gignit;  argumentatio 
probabilis  sive  topica  vel  dialectica,  ex  qua  conclusio  probabilis 
et  ut  plurimum  vera  sequitur  (n.  156);  argumentatio  sophistica 
sive  fallax,  quae  videtur  quidem  cum  necessitate  vel  probabilitate 
concludere,  nec  tamen  ad  veritatem  animum  adducit,  sive  ob  de- 
fectum  consequentiae  legitimae,  sive  ob  antecedentis  falsitatem. 

Haec  argumentationis  divisio ,  id  quod  quivis  facile  videt,  non  propter 
formam  et  dispositionem,  sed  propter  rem  et  materiam  est  instituta.  Nobis 
autem  nunc  in  contemplanda  dispositione  versantibus  ea  interim  negligenda  est 
et  ad  eum  locum  remittenda,  ubi  de  usu  et  vi  argumentationis  dicemus. 

Katione  externae  formae  argumentatio  aut  perfecta  est  aut 
imperfecta.  Perfectam  vocant  eam,  quae  tres  propositiones  ex 
ordine  dispositas  continet.  Imperfecta  est  omnis  argumen- 
tationis  species ,  quae  vel  pluribus  vel  paucioribus  quam  tribus 
propositionibus  constituitur.  Argumentatio  perfecta  syllogismus 
est  (quem  tamen  iterum  in  perfectum  et  imperfectum  distinguunt) ; 
ad  syllogismum  argumentationes  omnes  imperfectae  revocari  pos- 
sunt;  syllogismus  est  argumentationis  species  perfectissima. 

331.  Syllogismus  ill  genere  est  argumentatio,  in  qua  ex  duabus 
propositionibus  antecedentibus  tertia  diversa,  quae  dicitur  conclusio 
sive  consequens,  necessario  sequitur,  si  duae  praecedentes  admissae 
fuerint  (n.  151). 

Ut  autem  per  syllogismum  ex  duobus  iudiciis  aliqua  possit  inferri  con- 
clusio ,  requiritur,  ut  iudicia  illa  in  re  aliqua  conveniant.  Ex  iudiciis  enim. 
quibus  nibil  plane  commune  est,  non  potest  novi  quidquam  concludi.  Unde 
syllogismi  definitio  etiam  bis  verbis  exprimi  potest :  Argumentatio ,  in  qua  duo 
extrema  propositionis  comparantur  cum  uno  tertio,  ut  inde  eorum  inter  se  com- 
paratio  sive  affirmativa  sive  negativa  concludatur. 

332.  Syllogismus  simplex,  compositus,  complexus.  Imprimis 
syllogismum  simplicem  et  compositum  distinguere  solent.  Quae 
tamen  divisio  ab  aliis  paulo  aliter  proponitur. 

Aliqui  syllogismum  simplicem  illum  intelligunt,  cuius  terminus  medius 
in  praemissis  cum  utroque  extremo  solo  et  integro  coniungitur.  Simplici 
opponunt  complexum  et  compositum.  Complexum  illum  intelligunt,  cuius  con- 
clusio  terminum  complexum  continet,  qui  integer  in  una  ex  praemissis  non 
continetur,  sed  partim  in  una,  partim  in  altera;  in  quo  genere  est  syllogis- 
mus :  Sol  est  res  inanima ;  sed  Persae  sunt  colentes  solis;  Persac  igitur  sunt 
colentes  rei  inanimae.  Et  compositum  illum  dicunt,  cuius  maior  est  propositio 
composita,  integram  conclusionem  continens;  hi  igitur  ad  compositum  revocant 
conditionalem ,  disiunctivum ,  copulativum.  Et  inter  syllogismum  simplicem  et 
categoricum  ita  distinguunt,  ut  syllogismus  omnis  sit  categoricus,  cuius  proposi- 
tiones  omnes  terminum  alterum  immediate  cum  altero  coniungunt;  id  quod  in 
syllogismis  omnibus  accidit,  exceptis  disiunctivo  et  conditionali.  Ex  bac  igitur 
dividendi  ratione  syllogismus  categoricus  latius  patet  quam  syllogismus  simplex. 

Communior  illa  divisio  est,  qua  syllogismum  omnem  categori- 
cum  simplicem  vocant,  compositum  autem  vel  hypotheticum 
illum ,  cuius  propositiones  non  omnes  sint  categoricae.  C  o  m- 
plexum  illum  dicunt,  qui  propositiones  complexas  continet,  i.  e. 
tales,  quae  licet  ipsae  simplices  sint,  tamen,  quia  aliqua  earum 
pars  complexa  est,  quandam  compositarum  speciem  prae  se  ferunt. 

Scholion.     Syllogismorum  divisio  alia  ab  aliis  est  proposita. 
Antiquiores  Peripatetici  distinxerunt  syllogismos  categoricos  et  hypotheti- 
cos;    categoricos    etiam   simplices  vel  praedicativos  vocarunt.     Hypotheticorum 
dixerunt  alios  esse  proprie  hypotheticos ,    alios  disiunctivos ,  coniunctivos  alios. 
Posteriores  distinxerunt  compositos  et  simplices  j  compositos  distribuerunt 
in  hypotheticos,  disiunctivos,  coniunctivos  ;  simplices  in  complexos  et  incomplexos. 
Chrysippus  Stoicus1  distinxerat  species  quinque,  quarumhaec  exempla  sunt: 
Si  est  A,  est  B  —  est  A  —   ergo  est  B. 
Si  est  A,  est  B   —  non  est  B  —  ergo  non  est  A. 
Non  potest  simul  esse  A  et  B  —  est  A  (B)  —  ergo  non  est  B  (A). 
Aut  A  est  aut  B  —  est  A  —  ergo  non  est  B. 
Aut  A  est  aut  B  —  non  est  B  —  ergo  est  A. 
Wolff    distinguit    syllogismum    simplicem  et  compositum;    composito  an- 
numerat  hypotheticum  (conditionalem,  connexum)  et  disiunctivum  2. 

Kant  tres  ponit  species  coordinatas :  syllogismum  categoricum,  hypotheti- 
cum,  disiunctivum,  quas  ex  tribus  relationis  categoriis  ducit,  ex  substantialitate, 
causalitate,  communitate  3  (n.  275).     Alii  aliter. 

333.  Syllogismus  deductivus  et  inductivus  (n.  105).  Qui  ratio- 
cinando  a  veritate  aliqua  ad  aliam  cognoscendam  procedere'vult, 
attendere  debet,  quanam  ratione  veritas  cognoscenda  in  veritate 
cognita  contineatur.  Contineri  autem  potest  ratione  triplici:  primo 
per  identitatem,  secundo  ut  minus  universale  in  universaliore,  tertio 
ut  universale  in  minus  universalibus  vel  singularibus.  Unde  pro- 
cessus  fieri  potest  aut  transeundo  de  aliqua  veritate  sic  expressa 
ad  eandem  aliter  expressam,  aut  descendendo  a  veritatibus  uni- 
versalibus  ad  particulares ,  aut  contra  ascendendo  a  veritatibus 
singularibus  ad  veritatem  universalem.  Quod  si  ita  est,  triplex 
universim  syllogismus  distingui  potest. 

Primus  est  syllogismus,  qui  vocatur  expositorius,  in 
quo  per  identitatem  vel  aequalitatem  consequens  ex  antecedente 
concluditur.  Qui  syllogismus  in  principiis  identitatis  vel  discre- 
pantiae  nititur.  Sed  quae  est  hominum  conditio  et  humanae  na- 
turae  indoles,  non  tam  saepe  adhibetur ;  et  ad  syllogismi  deductivi 
figuram  facile  traducitur,  ut  suo  loco  paucis  indicabimus. 


i  Cfr.  Sext.  Empir.  adv.  math.  VIII.  223. 
2  Log.  §§  403,  416.  3  Log.  §  60. 

Secundus  est  syllogismus  deductivus,  quo  ex  univer- 
saliore  antecedente  consequens  minus  universale  deducitur.  In 
hoc  syllogismo  inde,  quod  aliquod  subiectum  extensione  subiectiuni- 
versalioris  contineri  aut  ea  excludi  videmus,  praedicatum  universalioris 
subiecti  eidem  subiecto  particulari  convenire  aut  non  convenire 
concludimus.  Quae  conclusio  in  his  principiis  fundatur:  Primum: 
Id  quod  dictum  est  de  omni,  i.  e.  quod  affirmatum  est 
de  omnibus  et  singulis  partibus  subiectivis  totius 
cuiusdam  universalis,  etiam  de  aliqua  parte  eiusdem 
totius  dici  potest.  Alterum :  Id  quod  est  dictum  de 
nullo,  i.  e.  quod  de  omnibus  et  singulis  partibus  sub- 
iectis  totius  cuiusdam  universalis  est  negatum,  etiam 
de    aliqua   parte    eiusdem   totius   negari   debet. 

Tertius  est  syllogismus  inductivus,  in  quo  id,  quod 
omnibus  vel  compluribus  saltem  inferioribus  alicuius  subiecti  uni- 
versalis  convenire  videmus,  etiam  huic  subiecto  universali  convenire 
concludimus1  (n.  160).  Itaque  in  praemissa  priore  ponitur  enumeratio 
aliqua  singularium;  in  praemissa  altera  affirmatur,  totum  quoddam 
universale  his  enumeratis  singularibus  substitui  posse,  et  in  con- 
clusione  id,  quod  praedicabatur  de  enumeratis  singularibus ,  etiam 
de  "toto  universali  praedicatur.  Cuius  inductionis  haec  ratio  est: 
Id  quod  de  enumeratis  singulis  et  individuis  subiectis  affirmatur 
aut  negatur,  etiam  de  toto  universali,  cui  illa  enumerata  subiiciun- 
tur,  affirmandum  aut  negandum  est2. 


1  Exemplo  rem  illustrat  Ueberweg  :  „1  n  d  u  c  t  i  v  verfuhren  Kepler  und 
seine  Nachfolger  in  der  Begrundung  der  nach  ihm  benannten  Gesetze,  indem 
sie  die  Wahrheit  der  am  Mars,  dann  auch  an  anderen  Planeten  nachgewiesenen 
Resultate  verallgemeinerten.  Syllogistisch  aber  ist  das  umgekehrte  durch 
Newtox  ermoglichte  Verfahren,  wonach  zuerst  auf  Grund  des  Gravitations- 
princips  nachgewiesen  wird,  dass  sich  jeder  Weltkorper  um  sein  Centrum 
gravitationis  in  einer  Bahn  bewegen  muss,  die  einen  Kegelschnitt  darstellt,  und 
zwar  so,  dass  der  Radius  vector  in  gleichen  Zeiten  gleiche  Sectoren  der  Bahn- 
ebene  abschneidet,  und  dass,  wenn  mehrere  Korper  sich  in  geschlossenen  Bahnen 
um  denselben  Centralkorper  bewegen,  die  Quadratzahlen  der  Umlaufszeiten  sich 
verhalten  mtissen  wie  die  Kubikzahlen  der  mittleren  Entfernungen  und  wonach 
dann  diese  Satze  auf  die  einzelnen  Planeten,  Trabanten  und  Kometen  angewandt 
werden."     System  der  Logik  §  99. 

2  "Ar.aYza  -tate'jo{j.ev  vj  otd  aoXXoytatj.oo  rj  e;  £icayurp]C.  (L.  2  analyt.  prior. 
c.  23,  68  b,  13.)  MavOdvo[j.ev  r)  d-aytoyrj  r)  d-ooet'£et.  "Eatt  6'  ^  jjiv  d-d6et;i;  £x 
Ttov  xaOdXou,  +i  o'  i-oLyui-fr}  ht.  tiov  xatd  jjipo;.  (L.  1  analyt.  post.  c.  18,  81  a,  40.) 
Et  hanc  indicat  differentiam,  quae  sit  inter  syllogismum  et  inductionem:  'E-a- 
Ycoy7)  ^  d^ro  Tiiiv  xaO'  exaaxov  in\  xd  xaOoXou  IcpoSo; ,  oiov  et  eaxi  xu^epvr^r^?  6  i~t- 
ardijtevo;  xpdttato;  v.al  ^vteyo»,    xal  6'Xto;  iativ    6  erctatdaevo;   icepi   exaatov    apiatos. 

Scholion.  Potest  etiam  triplex  ratiocinationis  species  ita  poni,  ut  prima 
sit  discursus  deductivus  (auAAoyi3fxo;),  altera  discursus  inductivus  (£7^7107/,), 
tertia  discursus  ab  exemplo  vel  analogia  (7tapccos17p.cz ,  dvaXo^ta).  In  hac  tertia 
argumentationis  specie  singulare  quidpiam  ex  uno  vel  perpaucis  similibus  con- 
cluditur,  sive  baec  sunt  rei  factae,  sive  rei  fictae  (ut  in  parabolis).  Et  revera 
mens  ratione  triplici  ad  inveniendum  verum  discurrere  potest.  Aut  enim  ex 
veritate  generali  ad  particularem  descendit,  aut  a  re  particulari  ad  generalem 
ascendit,  aut  ab  una  re  particulari  ad  aliam,  quae  similis  est,  transit  l.  Verum 
baec  tertia ,  quae  ab  exemplo  vel  analogia  traliitur  argumentatio ,  propter  com- 
moditatem  ad  inductionem  vel  deductionem  revocari  solet. 

Et  quae  communiter  de  discursu  deductivo  et  inductivo  per- 
scribenda  videbantur,  haec  fere  sunt,  quae  dicta  sunt  hactenus. 
Nunc  aliqua  separatim  de  utroque  praecipienda  videntur. 

SECTIO  SEOUNDA. 
De   discursu   deductivo. 

§  1. 

De    ipsa    ratiocinii    deductivi    indole. 

334.  Deductionis  vis  et  praestantia.  Pauca  prius  de  interno 
deductionis  processu  convenit  dicere,  quam  ad  syllogismum  venia- 
mus,  quae  est  ratiocinii  deductivi  expressio. 

Deductionis  proprium  esse  scimus,  ut  sit  via,  quae  ex  co- 
gnitione  universaliore  deducat  ad  cognitionem  rei  magis  parti- 
cularis  vel  etiam  singularis.  Sicut  hominis  ut  entis  sensitivi  est 
proprium,  ut  a  singularibus  humana  cognitio  incipiat,  ita  hominis 
ut  entis  intellectualis  est  proprium,  ut  a  singularibus  ad  univer- 
saliora  progrediendo  nexum  causalem  investiget,  et  haustas  ex 
rerum  contemplatione  ideas  universales  rebus  singularibus  per  de- 
ductionem  applicet.  Quo  in  processu  illud  universale  attenditur, 
quod  ad  rei ,  de  qua  quaeritur ,  essentiam  pertinet  et  est  causa 
eorum,  quae  in  re  necessario  insunt2.  Nam  universale,  quod  pro- 
prium  (oixeTov)  est,  nec  tantummodo  commune  (xoivov),  ipsius  rei 
quasi  lex  est  et  ratio. 


Egti  0'  7]  [jlsv  ^7:^71077]  Trt&avwxepov  v.a\  aacpsaxcpov  xat  xaxd  ty)v  atadrjOiv  ^vtoptuw- 
Tepov  xat  toTs  TioXXoi?  xotvov,  6  Ss  auXXo7tCp.6?  ptaaTivaoTEpov  xat  Tipo;  tou?  dvTtXo- 
ytxou?  lvep7^aT£pov.     L.  1  top.  c.  12,  105  a,  13. 

1  Cfr.  Ueberweg,  System  der  Logik  p.  312  sqq.  Nec  inepte  conclusio 
deductiva  „Unterordnungsschluss"  appellari  potest,  conclusio  inductiva  „Ueber- 
ordnungsschluss",  conclusio  ex  analogia  „Nebenordnungsschluss". 

2  rQt  7.a&'  auTO  uitdpy£t  Tt,  touto  abxb  auTto  atTtov.  T6  Zk  */a&o'Xou  npuJtov* 
atTtov  dpa  to  xaOdXou.     L.  1  analyt.  post.  c.  24,  85  b,  24. 

i 

Et  hanc  nexus  causalis,  qui  in  perceptis  rerum  essentiis  fundetur,  claram 

cognitionem  ad  vim  et  robur  deductionis  requiri,  bene  tenendum  est.  Nisi  enim 
praemissa  maior  in  cognito  hoc  nexu  causali  atque  essentiali  fundata  sit,  in  alia 
re  nisi  in  perceptis  omnibus  singularibus,  quae  in  praemissa  maiore  continentur, 
fundamenta  habere  non  potuit;  atque  ita  ipsa  etiam  deducenda  conclusio  ante  ex- 
plicite  cognita  esse  debuit,  quam  praemissa  maior  poni  posset  (n.  326  ScJwl.  1). 
Velut  si  concludo:  Milites  omnes  huius  cohortis  sunt  homines  probi ;  atqui 
Caius  est  miles  huius  cohortis ;  ergo  Caius  est  homo  probus,  certe  propositionem 
maiorem  ut  omnino  veram  ponere  non  possum,  nisi  prius  etiam  Caium  esse 
hominem  probum  cognovero.  Alia  sane  res  esset,  si  nexum  causalem  et  hinc 
cohaerentiam  necessariam  inter  „esse  militem  huius  cohortis"  et  „esse  hominem 
probum"  cognoscerem ;  tum  enim  ad  praemissas  ponendas  non  oporteret,  ut 
praecognovisscm  Caium  probum  esse.  Ita  post  Kepleri  et  Newtoxii  tempora 
certum  est,  esse  nexum  causalem  inter  „esse  sidas"  et  „subesse  legi  attractionis 
universalis" '.  Unde  nemo  dubitat,  quin  haec  lex  etiam  de  sideribus  nondum 
cognitis  valeat;  neque  ad  id  requiritur  ulla  sideris  novi  observatio  vel  ex- 
perientia  1.  Atque  id  Aristoteles  significare  voluit,  quum  diceret,  causam  esse 
terminum  medium  in  syllogismo  2.  Quum  autem  eorum,  quae  in  re  insunt, 
causa  praecipua  sit  ipsa  rei  essentia,  apparet,  intimam  esse  syllogismi  cum  rei 
essentia  coniunctionem  3.  Quapropter  passim  docet  Aristoteles,  essentiam  vel 
definitionem,  quatenus  exhibeat  praemissam  maiorem,  esse  syllogismi  principium; 
et  syllogismum ,  quatenus  exhibeat  in  termino  medio  causam  rei ,  adducere  ad 
cognoscendam  rei  essentiam  vel  definitionem  4. 

Atque  in  hoc  quidem  investigandarum  causarum  studio  et 
facultate  coniungendi  omnia  per  cognitionem  nexus  causalis  et 
ascendendi  ratiocinando  usque  ad  causam  altissimam  ingens  hu- 
mani  animi  praestantia  eernitur,  qua  substantiis  omnibus  vel  formis 
rerum  naturalium  magnopere  antecellit. 

Ostendunt  philosophi  naturales,  formarum  substantialium,  quae  animarum 
instar  varias  res  naturales  intrinsecus  determinant  et  constituunt,  eam  esse  vim, 
ut  res  secundum  materiam  in  hoc  universo  diffusas  et  per  motum  a  Deo  motore 
primo  profectas  in  unitatem  quandam  et  ad  Deum  Creatorem  ut  ad  finem  ulti- 
mum  per  tendentiam  finalem  reducant.  Quae  vis  potissima  in  anima  humana 
inest,  quae  intellectu  entia  omnia  cognoscendo  in  se  unit  et  voluntate  sua  ad 
Deum  ipsum  omnis  Esse  fontem  sic  reducit,  ut  alia  in  hoc  universo  aspectabili 
forma  nulla.     De  qua  cognitionis  unitate  praeclare  S.  Thomas:  „Anima  hominis 


1  Cfr.  Ueberweg,  System  der  Logik  §   101. 

2  T6  piv  yap  aiTiov  tb  fjisov.  L.  2  anal.  post.  c.  2,  90  a,  6;  1.  2  de  an.  c.  2. 
Cfr.  Waitz  ad  anal.  post.  II.  2  vol.  II.  p.  380;  Trexdelexburg,  Log.  Untersuch. 
ad  3  t.  2  p.  388  sqq. 

s  Arist.  1.  6  (7)  metaph.  c.  9,  1043  a,  31.  In  quem  locum  Aquinas:  „In 
syllogismis  omnium  principium  est,  ,quidquid  est  rei'  .  .  .  Intellectus  specu- 
lativus  procedit  ad  demonstrandum  passiones  de  subiectis  ex  consideratione 
eius,  quod  quid  est."     In  1.  7  metaph.  lect.  8. 

*  Arist.  I.  1  anal.  post.  c.  8,  75  b,  31;  1.  2  c.  2  sqq.,  90  a,  6;  1.  2  de 
anim.  c.  2,  413  a,  13. 

fit  omnia  quodammodo  secundum  sensum  et  intellectum,  in  quo  cognitionem 
habentia  ad  Dei  similitudinem  quodammodo  appropinquant,  in  quo  omnia  prae- 
existunt."  *  Quodsi  haec  efficiendae  unitatis  ratio  in  cognitione  qualibet  re- 
peritur,  quanto  magis  in  cognitione  intellectuali  est,  quae  sensibilitatis  limitibus 
non  coarctatur,  sed  omnia  sub  ipsa  entis  ratione  considerare  potest.  Ubi 
primum  enim  intellectus  res  percipit ,  illico  ad  percipiendas  rationes  universales 
prosilit  usque  ad  ipsam  notionem  entis,  quae  omnium  est  communissima  et, 
ut  omnia,  quae  percipit,  secundum  notiones  generaliores  logice  uniat  et  ordinet, 
a  natura  sua  impellitur.  Atque  ita  illa  deductio  oritur,  qua  interveniente 
notiones  universaliores  particularibus  et  singularibus  applicantur. 

335.  Scholion  1.  Aristoteles  deductionem  considerat  sub  ratione 
duplici:  1°  ut  inferiorum  subsumptionem  sub  superioribus  eiusdem 
generis2;  2<>  ut  progressum  cogitandi  sive  ut  cogitationem  a  prae- 
dicato  ad  praedicatum  progredientem  secundum  axioma:  praedi- 
catum  praedicati  est  etiam  praedicatum  subiecti 3.  Sed  harum 
considerationum  prior  est  principalis. 

Secundum  priorem  deductionis  considerationem  apud  philosophos  mos  in- 
valuit,  ut  in  syllogismis  primo  loco  ponatur  propositio  extremum  maius  con- 
tinens,  quae  est  universalior,  et  deinde  ea,  quae  minus  est  universalis,  quia  in 
ea  terminus  medius  de  extremo  minore  praedicatur.  Unde  syllogismi  forma 
usitatissima  haec  est :  Virtus  est  bona;  iustitia  est  virtus ;  ergo  iustitia  est  bona. 
Quae  quidem  positio  id  incommodi  habet,  ut  terminus  medius,  ad  speciem 
externam  quod  attinet,  medio  loco,  qui  ei  debetur ,  non  appareat.  Unde  ali- 
quibus  philosophis  Arabibus  magis  placuit  argumentari  hac  ratione:  Iustitia 
est  virtus ;  virtus  est  bona;  ergo  iustitia  est  bona.  Nihilo  tamen  setius  usitata 
syllogismi  forma  praeferenda  est,  quia  in  Arabica  propria  deductionis  natura 
non  satis  exprimitur.     Cfr.  p.   167  not.  1. 

Scholion  2.  Syllogismus  deductivus,  quum  ab  universalioribus, 
quae  sint  simpliciora,  procedat  ad  magis  particularia,  quae  sint 
magis  composita,  ipse  in  se  est  processus  syntheticus.  Unde  errat 
Trendelenburg,  quum  processum  syntheticum  inter  et  syllogismum 
distinguit;  synthesim  fieri  per  immediatum  intuitum  ingenii,  syl- 
logismum  esse  huius  intuitus  explicationem ;  syllogismo  extrahi 
particularia  ex  facto  universali;  synthesi  construi  effectum  ex  causa; 
syllogismo  inesse  vim  pure  formalem,  synthesi  vero  vim  realem; 
syllogismum  nihil  esse  nisi  externam  subsumptionem,  synthesim 
vero  esse  novae  scientiae  generationem4.  Yerum  haec  subtilius 
quam  verius  dicta  sunt.  Nam  accuratius  rem  inspicienti  luculenter 
apparet,  separationem  istam  minime  locum  habere.    Qui  processum 


1  S.  Thom.,  Summ.  theol.  I.  q.  80  a.  1. 

2  Ita  1.  1  anal.  prior.  c.  4  sqq. 

3  Categ.  c.  3 ;  cfr.  Trendelenburg.  Log.  Untersuch.  edit.  3.  II.  p.  350. 

4  Ita  in  libro  Logische  Untersuchungen  II.  p.  314  sqq. 

syntheticum  sequitur,  syllogismos  adhibere  debet,  unde  ille  vim 
totam  trahat;  et  in  syllogismo  latet  illa  vis  synthetica.  Et  utrius- 
que  processus  vis  una  est  in  eo,  quod  universale  indicat  causam. 
In  omni  enim  ratiocinio  „factum"  universale  eatenus  habet  vim 
universalem  illativam,  quatenus  est  „causa"  universalis.  Id  qui- 
dem  Trendelenburgio  concedendum  est,  ipsum  syllogismum  tum 
ex  parte  formali,  tum  ex  parte  reali  sive  materiali  considerari  posse. 

336.  Deductionis    principia.     Inquirentibus   de    syllogismi   prin- 

cipiis  observandum  imprimis  est,  in  hac  quaestione  agi  de  syllo- 
gismo,  ut  formaliter  est  deductivus;  qui  syllogismus  semper 
intelligendus  est,  quum  de  syllogismo  simpliciter  agitur.  Et  huius 
quidem  syllogismi  natura  ea  est,  ut  ab  universalioribus  descen- 
datur  ad  particularia;  quamobrem  terminus  medius  in  hac  deduc- 
tionis  via  non  formaliter  consideratur  ut  res,  quae  secundum 
identitatem  discrepantiamve  cum  duobus  extremis  comparetur  de- 
prehendaturque  aut  ut  obiective  identica  cum  utroque  extremo 
aut  cum  uno  identica  diversaque  ab  altero ;  sed  potius  considera- 
tur  ut  res,  quae  sub  alterutro  extremo  contineatur  alterumque 
sub  se  contineat,  aut  etiam  ab  eo  exciudatur.  Quod  si  ita  est, 
apparet,  rectissime  ab  Aristotele  4  ut  syllogismi  principia  assignata 
esse,  quae  vocari  solent  „Dictum  de  omni"  et  „Dictum  de 
nullo";  ex  quibus  quidquid  de  subiecto  universali  affirmatur,  de 
quovis  contento  sub  hoc  subiecto  affirmandum  est,  et  quidquid 
negatur  de  subiecto ,  negandum  est  de  quovis  contento  sub  hoc 
subiecto 2. 

Scholion  1.  Haec  duo  principia  ab  aliis  alia  ratione  pronuntiantur ;  et 
prius  quidem :  Quidquid  est  sub  contento ,  est  sub  continente;  vel:  Id  quod 
includit  continens,  includit  etiam  contentum.  Alterum  vero  :  Quidquid  est  extra 
continens,  est  extra  contentum ;  vel :  Id  quod  excludit  continens,  excludit  etiam 
contentum.  Verum  hae  dicendi  formulae  non  re,  sed  voce  tantum  inter  se 
diversae  sunt.  Affirmari  enim  per  modum  praedicati  universalioris  de  re 
minus  universali  idem  est  atque  includere  illam;  et  negari  de  aliqua  re 
idem  est  atque  excludere  illam  3. 


1  To  v.aTd  Tiavxo;  xaxrjyopelaOat  .  .  .  to  xatd  ixrfizvoz.    L.  1  anal.  prior.  c.  1. 

2  Cfr.  Trendelenburg  ,  Log.  Untersuchungen  II.  p.  346,  et  quae  scripsit 
Rehniscii  in  fol.  Zeitschrift  fiir  Philos.  edit.  Ulrici  tom.  76  p.  1  sqq. 

3  T6  e*v  6'Xw  elvai  etepov  ex^pm,  xal  to  xaxd  itavTo;  xaTTjyopeiailai  DaTepou 
ilaTcpov  T'auTov  iaTtv.  (Arist.  1.  1  anal.  prior.  c.  1.)  Generatim  termini  ct  se- 
cundum  extensionem  et  secundum  comprehensionem  inter  se  comparari  possunt 
(Inhaltsverhliltniss,  Umfangsverhaltniss).  Quum  comparantur  inter  se  secundum 
extensionem,  terminus  extensione  maior  continet  terminum  extensione  minorem, 
et  subiectum  continetur  sub  praedicato ;    quum   vero    inter    se   comparantur   se- 

Scholion  2.  Haec  duo ,  quae  diximus ,  principia  tum  solum  aperte  et  im- 
mediate  syllogismi  fundamenta  sunt,  quum  is  ea  figura  profcrtur,  quae  apertior 
est  et  naturae  humanae  mentis  maxime  accommodata;  ut  quum  quis  dicit  hoc 
modo :  Medium  (M)  est  sub  extremo  maiore  (P)  ;  atqui  extremum  minus  (S) 
est  sub  medio   (M) ;  ergo  S  est  sub  P. 

Sed  sunt  etiam  —  id  quod  mox  videbimus  —  figurae  aliae,  rectae  quidem 
et  naturales,  sed  tortuosiores  et  obscuriores,  quas  torta  mens  ad  figuram  pri- 
mam  naturalem,   quam  ante  indicavimus,  libenter  et  facile  reducit. 

Cuius  rei  si  quis  exempla  desideret,  syllogismus  hac  ratione  disponi  potest: 
Lapis  non  est  planta;  rosa  est  planta;  ergo  rosa  non  est  lapis.  Id  quod  gene- 
raliter  sic  expresseris :  P  non  est  sub  M;  sed  S  est  sub  M;  ergo  S  non  est 
sub  P.  Vel  alia  ratione:  Bosa  est  planta;  lapis  non  est  planta;  ergo  lapis 
non  est  rosa ;  cuius  ratio  generalis  est  haec:  P  est  sub  M;  S  non  est  sub  M; 
ergo  S  non  est  sub  P.  Si  quis  igitur  relicta  facili  et  naturali  ratiocinandi 
figura  per  eius  generis  figuram  discurrere  velit,  is  iam  principia,  quae  indica- 
vimus ,  nunc  in  formas  implicatiores  mutare  debebit  eaque  hoc  modo  pronun- 
tiabit.  Id  (lapis) ,  quod  neque  continetur  sub  alio  (planta)  neque  continet 
illud ,  non  continet  inclusum  ab  illo  (rosam).  Alterum :  Quod  (rosa)  conti- 
netur  sub  alio  (planta),  id  non  continet  exclusum  (lapis)  ab  illo,  neque  in  eo 
continetur. 

Immo  etiam  secundum  hanc  figuram  syllogismus  disponi  potest :  Homo 
est  animal;  et  homo  est  substantia  ;  ergo  aliqua  snbstantia  est  animal.  Quod 
generaliter  sic  comprehendes :  M  est  sub  P;  et  M  est  sub  S;  ergo  aliquod  S 
est  sub  P.  Vel  alia  ratione:  Avis  non  est  accidens  ;  sed  avis  est  creatura;  ergo 
aliqua  creatura  non  est  accidens.  Quod  ratiocinium  secundum  hanc  procedit 
formam  :  M  non  est  sub  P,  M  est  sub  S;  ergo  aliquod  S  non  est  sub  P.  Et 
iam  pronuntianda  sunt  principia:  Quod  (animal)  includit  sub  alio  (substantia) 
contentum  (homo) ,  id  includit  aliquam  continentis  partem  (aliqua  substantia). 
Et  quod  (accidens)  excludit  sub  alio  (creatura)  contentum  (avis),  id  etiam  ex- 
cludit  aliquam  continentis  partem  (aliqua  creatura). 

Scholion  3.  En  tibi  iam  principia  omnia,  in  quibus  syllogismus  utcum- 
que  propositus  fundamenta  proxima  habet. 

Primus  binarius :  Quod  includit  continens ,  includit  etiam  contentum  sub 
eo.     Quod  excludit  continens,  excludit  etiam  contentum  sub  eo. 

Alter  binarius :  Quod  neque  continetur  sub  alio,  neque  continet  illud,  non 
continet  inclusum  sub  illo.  Quod  continetur  sub  alio ,  non  continet  exclusum 
ab  illo  neque  sub  eo  continetur. 

Tertius  binarius:  Quod  includit  sub  alio  contentum,  includit  etiam  ali- 
quam  continentis  partem.  Quod  excludit  sub  alio  contentum,  excludit  aliquam 
continentis  partem. 

Et  res  aperta  est,  haec  omnia  principia,  quibus  figurae  omnes  syllo- 
gismi  reguntur,   nihil    aliud    esse,    nisi  formulas  varias  binarii  primi   vel  prin- 


cundum  comprehensionem ,  terminus  comprehensione  minor  continetur  in  ter- 
mino ,  qui  est  comprehensione  maior ,  et  praedicatum  continetur  in  subiecto. 
Aristoteles  quum  demonstrat  figuras  syllogismi,  utramque  adhibet  comparatio- 
nem,  magis  tamen  comprehensionis ;  recentiores  magis  attendunt  ad  compara- 
tionem  extensionis. 

cipii  illius  bipartiti,  quod  veteres  vocabant :  Dictumde  omni  et  dictum 
d  e    null  o  l. 

Scholion  4.  Mirabitur  forte  quispiam,  quomodo,  quum  ante  principio  iden- 
titatis  dixerimus  omne  ratiocinium  niti,  nunc  haec  alia  proferamus :  sed  quae  nunc 
posuimus  principia,  proxima  sunt  ratiocinii  deductivi.  Non  potest  autem  quem- 
quam  latere,  hoc  principium  bipartitum,  quibus  syllogismus  deductivus  regitur, 
vim  suam  totam  ex  principio  haurire  identitatis,  et  quod  huic  adiunc- 
tum  est,  discrepantiae,  quae  principia  omnis  ratiocinii  esse  diximus.  Pla- 
num  quoque  est,  haec,  quae  identitatis  et  discrepantiae  vocantur  principia,  tan- 
dem  revocari  ad  illud,  quo  vetamur  negare  et  affirmare  idem  de  eodem  sub 
eodem  respectu ;  eo  quod  nihil  simul  esse  possit  et  non  esse.  Unde  patet, 
principium  contradictionis  ultimum  esse  omnis  ratiocinationis  fundamentum. 

337.  Termini  medii  ad  extrema  relatio.  Terminus  medius  ad  ali- 
quod  extremum  comparatus  aut  antecedens  est  aut  consequens  aut 
repugnans.  In  qua  re  non  ille  ordo  ontologicus  observatur,  in  quo 
causa  realis  rem  antecedit  et  effectus  realis  causam  consequitur, 
sed  ordo  aliquis  cognitionis  attenditur.  Unum  igitur  compara- 
tione  alterius  dicitu*  antecedens,  quo  posito  alterum  ponitur, 
vel  ex  quo  aliud  infertur.  Et  consequens  dicitur,  quod  posito 
altero  necessario  ponitur,  seu  quod  ex  alio  recte  infertur. 

Sic  animal  dicitur  antecedens  ad  corpus  et  corpus  dicitur  consequens  ad 
animal,  quia  posito  animali  necessario  ponitur  corpus.  Unde  consequens  sem- 
per  affirmari  de  antecedente,  sed  antecedens  non  potest  simpliciter  praedicari 
de  consequente.  Repugnans  vel  extraneum  autem  illud  vocant,  quod  de 
altero,  aut  de  quo  alterum  vere  affirmari  non  potest,  ut  est  homo  ad  lapidem 
comparatus. 

Quibus  dictis  liquet,  universaliora  comparata  cum  suis  inferioribus  semper 
esse  consequentia,  ipsa  autem  inferiora  comparata  cum  universalioribus,  quibus 
subsunt,  semper  esse  antecedentia. 

His  praenotatis  de  termino  medio  dicendum  est.  Et  eius 
quidem  ad  extrema  relatio  varia  et  multiplex  esse  potest. 

Si  conclusio  est  affirmativa,  terminus  medius  erit  aut  ante- 
cedens  ad  praedicatum  conclusionis  et  consequens  ad  eiusdem  sub- 
iectum,  ut  quum  dico:  Animal  est  substantia;  liomo  est  animal;  homo 
est  substantia ;  aut  antecedens  ad  subiectum  et  consequens  ad 
praedicatum,  ut  quum  dico:  Animal  est  substantia;  homo  est  animal, 
aliqua  substantia  est  homo ;  aut  antecedens  ad  utrumque,  velut 
quum  dico:  Homo  est  animal;  homo  est  substantia ;  aliqua  substantia 
est  animal. 

1  Ad  haec  veterum  principia  a  nonnullis  trahuntur  illa.  quae  a  Kantianis 
sunt  posita :  Nota  notae  est  etiam  nota  rei;  et:  Repugnansnotae 
repugnat  etiam  rei.  Yerum  ista  latius  accipi  possunt,  et  non  solum  de- 
ductioni  applicari,  sed  etiam  inductioni. 

Deinde  in  conclusione  negativa  terminus  medius  erit  aut 
repugnans  praedicato  et  antecedens  ad  subiectum:  Nullus  homo 
est  lapis;  liomo  est  animal;  aliquod  animal  non  est  lapis;  aut  repu- 
gnans  praedicato  et  consequens  ad  subiectum:  Nullum  animal  est 
lapis,  homo  est  animal,  nullus  homo  est  lapis;  aut  repugnans  sub- 
iecto  et  consequens  ad  praedicatum:  Homo  est  animal;  nullus  lapis 
est  animal;  nullus  lapis  est  homo. 

Observandum  autem  est,  ex  medio,  quod  est  consequens  ad 
utrumque  extremum,  aut  repugnans  utrique,  aut  repugnans  sub- 
iecto  et  antecedens  ad  praedicatum,  nullam  fieri  posse  consequen- 
tiam  legitimam. 

Tripartiti,  quod  diximus,  axiomatis,  quae  sit  ratio,  breviter  nunc  est  vi- 
dendum.  Et  ratio  primi  membri  in  eo  est  sita,  quod,  etiamsi  duo  in  aliquo 
tertio  communi,  quod  de  utroque  potest  praedicari,  conveniunt,  non  inde  se- 
quitur,  ea  etiam  inter  se  convenire  ita,  ut  unum  de  altero  praedicari  possit. 
Secus  dicere  posses:    Homo  est  substantia;  lapis  est  substantia;  homo  est  lapis. 

Et  alterius  membri  ea  est  ratio ,  quia  duo ,  quae  alicui  tertio  repugnant, 
non  ideo  etiam  repugnant  inter  se.  Secus  dicere  posses:  Homo  non  est  lapis; 
animal  non  est  la$is ;  liomo  non  est  animal. 

Tertium  autem  membrum  ideo  verum  est,  quia,  si  medium  ad  praedica- 
tum  antecedit  et  subiecto  repugnat,  non  sequitur,  etiam  praedicatum  eidem 
subiecto  repugnare.  Quoniam  enim  praedicatum  est  universalius  illo  medio, 
neri  potest,  ut  praedicatum  illud  subiecto  competat,  etiamsi  medium  utpote 
minus  universale  eidem  non  competat.  Secus  dicere  posses:  Omne  vivens  est 
substantia ;  nullus  lapis  est  vivens ;  ergo  nullus  lapis  est  substantia. 

Et  his  intellectis  clavem  habes,  qua  tibi  eas,  quae  a  veteribus 
de  inventione  medii  statutae  sunt  regulae,  aperire  possis1. 

338.  Modus  quaerendi  terminum  medium.  Hunc  medium  quae- 
rere  idem  est  atque  terminum  quaerere,  qui  cum  duobus  extremis 
terminis  in  figura  et  modo  dispositus  syllogismum  efficit,  quo  pro- 
posita  quaestio  solvatur.  Sed  duplex  hoc  loco  res  distiuguenda 
est.  Primo  enim  quaeri  potest,  a  quo  loco,  utrum  a  genere  an 
a  differentia,  an  a  causa  an  ab  effectu,  an  a  proprietate  an  ab  alia 
re  terminus  medius  trahi  possit  secundum  rem  sive  materiam, 
quam  termini  significant.  Potest  deinde  quaeri,  qua  ratione  medius 
terminus  ad  duo  extrema  referri  debeat,  si  forma  attendatur  vel 
dispositio  syllogismi.  Quae  res  ambae  a  veteribus  magna  cum 
diligentia  tractatae  sunt.  Verum  omissa  hic  quaestione  priore, 
atque  praetermissa  etiam  latiore  alterius  quaestionis  explanatione 
(de  quibus  post  dicendum  erit  accuratius  in  parte   inquisitiva  sive 


1  Cfr.  Sylv.  Maurds  (edit.  Ehrle)  in  Arist.  anal.  prior.  Sect.  II. 

topica)  pauca  tantum  hoc  loco  proponimus,  quae  faciliorem  usum 
spectant.     Hac  de  re  duae  apud  logicos  constitutae  sunt  regulae : 

Regula  prior:  Ad  propositiones  affirmativas  probandas 
quaeratur  medium,  de  quo  praedicatum  conclusionis  praedicari 
possit,  et  quod  idem  praedicari  possit  de  subiecto  eiusdem  con- 
clusionis.  Sicut  enim,  si  quis  quaerat,  sitne  pecunia  in  aliqua 
arca  ampliore  reposita,  imprimis  reminiscatur,  in  qua  crumena 
pecunia  insit,  et  deinde,  num  haec  crumena  sit  in  arca:  ita  etiam, 
qui  quaerit,  sitne  aliqua  res  sub  aliquo  praedicato,  quaerere  debet, 
qui  terminus  medius  de  illa  re  praedicari  possit  et  sub  illo  prae- 
dicato  subsit. 

Regula  altera:  Ad  propositiones  negativas  stabiliendas 
quaeratur  medium,  quod  praedicato  conclusionis  repugnet,  et  tamen 
subiecto  conveniat.  Et  etiam  illa  adhiberi  possunt,  quae  repu- 
gnant  subiecto,  praedicato  autem  conveniunt1. 

Quae  praecepta,  secuti  Aristotelem  2,  generaliore  etiam  modo 
possumus  significare.  Si  conclusio  affirmativa  probanda  sit,  quae- 
ratur  causa,  propter  quam  praedicatum  subiecto  conveniat;  quod- 
si  ipsa  causa  non  occurrat,  certum  aliquod  et  necessarium  quaera- 
tur  signum,  quo  praedicati  cum  subiecto  connexio  clare  appareat. 
Si  autem  conclusio  negativa  est  probanda,  quaeratur  causa,  propter 
quam  praedicatum  subiecto  repugnet;  quod  si  eiusmodi  causa  quae- 
renti  non  sit  praesto,  certum  aliquod  exquiratur  signum,  quo  illa 
repugnantia  intelligatur. 

Scholion  1.  Alii  hoc  modo  praecipiunt:  Regula  prior:  Terminus  medius 
debet  continere  extremum,  de  quo  praedicatur  affirmative;  aut  illi  repugnare, 
de  quo  praedicatur  negative;  et  illud  quidem  debet  continere  totum  in  pro- 
positione  universali,  particulariter  in  propositione  particulari. 

Vel  si  placet,  ita:  Terminus  medius  debet  toti  termino  conclusionis,  quo- 
cum  in  praemissis  comparandus  est  ut  „praedicatum  affirmativum  universaliter" 
(a),  esse  consequens  ex  natura  rei.  Illi  autem  toti  debet  esse  repugnans, 
cuius  est  „praedicatum  negatum  universaliter"  (e).  Parti  alicui  eiusdem  ex- 
tremi,  cuius  est  „praedicatum  affirmatum  particulariter"  (i) ,  debet  esse  con- 
sequens.  Cuidam  parti  eiusdem  extremi,  cuius  est  „praedicatum  negatum  par- 
ticulariter"  (o),  debet  esse  repugnans. 

Regula  altera:  Terminus  medius  debet  contineri  in  extremo ,  quod 
de  eo  praedicatur  affirmative  in  praemissis;  et  excludi  ab  extremo,  quod  de 
eo  praedicatur  negative;  atque  totus  quidem  in  propositionibus  universalibus, 
quoad  partem  tantum  in  particularibus. 

Vel  si  placet  ita:  Terminus  medius  terminum  conclusionis,  cui  comparan- 
dus    est    in    praemissis    tamquam    „subiectum   universale    affirmative",    t  o  t  u  s 


1  Gocdin,  Log.  min.  P.  3  Appendix.  2  L.  1  anal.  prior.  c.  28,  43  b,  39. 

antecedat.  Eundem  reiiciat  totus  medius,  qui  ipsi  „subiicitur  univcr- 
saliter  negative".  Eundem  extremum  antecedat  pars  medii,  quae  ipsi  „sub- 
iicitur  particulariter  affirmative".  Eundem  extremum  reiiciat  pars  medii, 
quae  ipsi  „subiicitur  particulariter  negative"  *. 

Scholion  2.  De  cetero  haec  termini  medii  inquisitio  magnam  partem  ab 
illa  sagacitate  pendet  vel  solertia  naturali,  quae  est  „quaedam  subtilis  et  facilis 
coniecturatio  medii,  propter  quod  aliquid  evenit,  et  hoc,  quando  non  habet 
maximum  tempus  ad  perspiciendum  vel  deliberandum.  .  .  .  Talis  solers,  videns 
omnes  causas  medias,  cognovit  et  ultimas,  in  quas  fit  ultima  resolutio,  per  quas 
cognoscitur  propter  quid.  .  .  .  Unde  patet,  quod  solertia  est  quaedam  per- 
spicacitas  velociter  apprehendendi  medium,  quod  contingit  ex  naturali  aptitu- 
dine  et  etiam  ex  exercitio."2 


§  2. 
De    discursu    deductivo    externo3. 

339.  Syllogismus  perfectus  et  imperfectus.  Quum  de  re  aliqua 
instituitur  disputatio ,  imprimis  ad  eam  rei  speciem  attendendum 
est,  in  qua  illius  rei  ratio  perfecta  invenitur,  quo  facilius  et  certius 
etiam  de  iis  iudicetur,  quae  a  perfecta  rei  ratione  deficiunt.  Se- 
cundum  hoc  principium  de  syllogismo  philosophatus  est  Aristoteles. 
Syllogismus  perfectus  est,  qui  clare  et  directe  conclusionem  in- 
fert;  imperfectus  autem,  in  quo  non  tam  clare  conclusio  ex  sump- 
tionibus  sequitur.  Qui  igitur  naturam  syllogismi  perspexerit,  is 
facile  videt,  syllogismi  perfecti  rationem  in  eo  sitam  esse,  ut  altera 
praemissa  conclusionem  contineat,  altera  contentam  declaret,  et 
deinde  conclusio  a  maiore  per  minorem  deducatur.  Unde  in  hoc 
syllogismo  maior  respectu  conclusionis ,  quam  continere  debet, 
universalis  est;  et  minor,  quum  pronuntiet,  inferius  quid  in  uni- 
versaliore  contineri,  per  se  debet  esse  affirmativa.  Conclusio 
autem  qualitatem  maioris  habere  debet  et  quantitatem  minoris. 
Debet  igitur  esse  affirmativa  aut  negativa,  prout  maior  affirmativa 
est  aut  negativa;  secus  enim  conclusio  in  maiore  non  contineretur, 
neque  inde  deduci  posset.    Et  quia  conclusio  de  subiecto  in  minore 


1  Aliae  etiam  a  logicis  de  eadem  re  praeceptiones  proponi  solent,  quae 
tamen,  quum  re  explicanda  obscuriores  sint,  potius  praetermittuntur.  Timen- 
dum  est  enim,  ne  his  in  rebus  illud  Tullii  locum  habeat:  „Quemadmodum  res 
obscurae  dicendo  fiunt  apertiores,  sic  res  apertae  obscuriores  fiunt  oratione." 

2  S.  Thom.  in  1.  1  analyt.  post.  lect.  42.  Solertia  haec  (<zy/i'votot)  describitur 
ab  Aristotele  (hoc  loco  c.  34,  89  b,  10) :  Eucrxoyict  xts  iv  cbxeTtTio  /ptfvu)  to5 
fieaou.  Hac  de  re  cfr.  Beneke,  System  der  Logik.  I.  p.  267  sqq. ;  Lehrbuch  der 
Psychol.  §  158;  Psychol.  Skizzen  II.  p.  275  sqq. 

3  De  artis  syllogisticae  irrisoribus  videsis  Ueberweg,  System  der  Logik  §  99. 
Pesch,    Logica.    I.  26 

posito  enuntiat  idipsum ,  quod  de  praedicato  in  minore  posito 
enuntiabatur  in  maiore,  sequitur,  eam  eiusdem  quantitatis  esse 
debere  atque  subiectum  minoris. 

340.  Syllogismi  forma.  Sicut  in  propositione,  ita  etiam  in  ra- 
tiocinatione  quum  materiam  tum  formam  considerari  posse  dixi- 
mus.  Et  materiae  rationem  imprimis  ipsa  res  habet,  de  qua  in 
syllogismo  agitur;  deinde  tres  illi  termini  praecipui,  qui  omnem 
ratiocinationem  legitimam  constituunt;  tertio  tandem  propositiones, 
ex  quibus  per  se  et  proxime  omnis  syllogismus  constat.  Quibus 
de  rebus  satis  dixisse  nobis  videmur.  Nunc  de  ratione  formae, 
quae  in  formali  propositionis  consequentis  ex  praemissis  consecutione 
collocata  est.  Ut  autem  eiusmodi  consecutio  sit  legitima,  duo  sunt 
necessaria:  Primo  requiritur,  ut  in  altera  praemissa  sit  extremum 
maius,  in  altera  minus,  in  conclusione  utrumque;  medius  autem 
terminus  semel  maiori  extremo  coniungatur  et  semel  minori,  neque 
unquam  ipse  conclusionem  ingrediatur.  Hanc  aptam  extremorum 
cum  medio  ad  aliquid  concludendum  collocationem  vocare 
solent  „figuram  syllogisticam". 

Ut  autem  conclusio  aliqua  ex  praemissis  legitime  deducatur, 
non  satis  est,  ut  terminus  medius  secundum  rectam,  quam  indica- 
vimus,  figuram  cum  extremis  disponatur;  sed  insuper  requiritur, 
ut  propositiones  praemissae  et  ad  quantitatem  (i.  e.  universalitatem 
et  particularitatem)  et  ad  qualitatem  (affirmationem  et  negatibnem) 
certa  ratione  affectae  sint,  ita  ut  modo  alterutra,  modo  utraque 
sit  universalis,  similiter  modo  alterutra,  modo  utraque  sit  affirmans. 
Et  hanc  praemissarum  ad  concludendum  aptam  secundum  quanti- 
tatem  et  qualitatem  complicationem  vocare  solent  „modum 
syllogisticum". 

Quoniam  igitur  ad  consecutionem  legitimam  certa  quaedam 
in  discursu  figura  servari  debet  certusque  modus,  non  immerito 
in  figura  et  modo  formam  syllogisticam  sitam  esse  docent.  Quare 
iam  ad  figurarum  et  modorum  praecepta  pergamus. 

341.  Figurae  syllogismi  quattuor.  Figuram  (^yj^)  syllogismi 
certam  terminorum  in  praemissis  collocationem  diximus  sive  dispo- 
sitionem,  quam  terminus  medius  ad  duo  extrema  comparatus  ha- 
bere  potest.  Quum  enim,  supposita  consequentia,  quae  omnis 
syllogismi  est  forma  et  quasi  anima,  terminus  medius  uni  certo  in 
praemissis  loco  alligatus  non  sit,  multiplicem  in  iis  locationem  ad- 
mittit.  „Sciendum  est,  quod  figura  proprie  reperitur  in  mathe- 
maticis,  transsumptive  autem  in  syllogismo,  et  hoc  ad  similitudinem 

iigurae  triangularis.  Nam  sicut  triangulus  est  clausio  trium  linea- 
rum  in  tribus  angulis,  ita  syllogismus  est  concursus  trium  propo- 
sitionum  in  tribus  terminis."  ! 

Quum  haec  termini  medii  cum  extremis  apta  ad  concluden- 
dum  dispositio  quadruplici  ratione  fieri  possit,  sequitur,  ut  quattuor 
oriantur  figurae  syllogismorum. 

Prima  est,  in  qua  medius  terminus  alteri  extremo  subiicitur 
in  maiore,  et  de  altero  praedicatur  in  minore,  velut  quum  dico, 
peccatum  esse  vitandum,  calumniam  esse  peccatum,  calumniam  ergo 
vitandam  esse2. 

Secunda  est,  in  qua  medius  terminus  de  utroque  extremo 
praedicatur,  velut  quum  quis  dicit,  corpus  non  cogitare,  mentem 
cogitare,  ergo  mentem  non  esse  corpus*. 

Tertia  est,  in  qua  terminus  medius  utrique  extremo  subiicitur; 
ita  quis  dicere  potest,  impios  esse  miseros,  quosdam  impios  esse  di- 
vites,  aliquos  ergo  divites  esse  miseros*. 


1  Opusc.  47  inter  opusc.  S.  Thom.,  Summ.  log. 

2  'Oxav  ouv  6'pot  xpec;  ouxco;  eycoat  Tipo;  dXXrjXoo;,  coaxe  xov  eayaxov  Iv  6'Xtp 
elvoct  xcp  (jiaio  xat  xov  ueaov  £v  6'Xci)  xuj  Ttpcoxco  :q  elvat  r)  ;j.rj  elvat,  dvdyxrj  xtov 
ocxpcov  elvat  aoXAoytauov  xeXetov.  .  .  .  zi  ydp  t6  A  xaxd  Ttavxo?  xou  B  xai  to  B  xaxd 
•jravTo;  xou  T,  dvdyxrj  to  A  xaxd  Travxo?  xou  T  xaxrjyopetaiJat.  —  —  KaXco  8e  to 
xotouxov  ay^fjia  Tipcoxov.     L.  1  analyt.  pr.  c.  4,  25  b,  32 — 26  b,  33. 

3  "Oxav  8e  to  auxo  tu3  u.ev  Tiavxt,  toj  8e  urj8evi  UTudpyrj  r)  exaxepco  Tiavxt  vj 
txrjOevt,  to  uev  ayr]ua  to  xotouxov  xaXto  8euxepov,  jjieaov  oe  e\  auxui  Xeyco  to  xaxrj- 
yopoouevov  ducpotv  •  —  —  xt'9exat  6e  to  ueaov  e£co  uev  xcov  dxpcov,  Trpcoxov  6e  xrj 
tfeaet.  —  —  8ovax6?  8'e'axat  (auXXoytauo;)  xat  xa&dXoo  xat  utj  xaOoXou  xcov  6'pcov 
ovtcov.  KaQdXoo  uev  ouv  6'vxcov  eaxat  auXXoytaud;,  6'xav  to  [liaov  xcp  uev  Tcavxt,  xtp 
6e  uTj5evt  UTudpyr, ,  dv  Tipo;  orroTepcoouv  r]  to  axeprjXtxov  •  dXXco?  6'  ou8a(ucoc:.  Kaxr^- 
yopeta&co  ydp  ~°  M  xou  uiv  N  fATjBsvos,  xou  8e  S  Tuavxdc.  'ETtet  ouv  dvxtaxpe"cpet  xo 
axeprjxtxdv,  ouoevt  xtu  M  UT:dp£et  to  N*  to  8e  ye  M  Travxt  tuj  S  UTrexetTO*  toaTS  to 
N  ouSevt  toj  S  •  touto  ydp  8e8etxTai  TrpoTepov.  IldXtv  zl  to  M  tuj  uev  N  TtavTt,  Tu*i 
6e  S  urj6evt,  ouoe  to  S  tco  N  ouoevt  uT:dp£et.  E(  ydp  to  M  ur^evt  tco  S,  ou8e 
to  S  ouSevt  toj  M  •  to  6e  ye  M  TzavTt  tuj  N  uTtr^pyev  •  to  dpa  S  ouoevt  tuj  N 
u-dp;et  •  yeyevTjTat  ydp  TrdXtv  to  TcpcoTOv  ayrjua.  'EtccC  6e  dvTtaTp^cpet  to  aTepr^Ttxdv, 
obZk  to  N  ouoevt  tco  S  uT:dp;et,  toaT'  eaTat  6  auTo?  auXXoytap.o?.  —  —  Kat  6'ti  ou 
ycvexat  xaxacpaxtxo;  auXXoyta(u6?  8td  xouxou  xou  ayrjuaxo;,  dXXd  zdvxe;  axeprjXtxot 
y.at  ot  xaOdXou  xat  ol  xaxd  uepo;.     L.  1  analyt.  pr.  c.  5,  26  b,  34  —  —  28  a,  7. 

4  'Edv  6e  xcp  auxcjj  xo  uev  iravxt,  xo  8e  urj8evt  UTrdpyrp  rt  ducpco  Travxl  r)  utj- 
8evt,  x6  uev  ayfj(ua  to  toioutov  xaXco  TptTOv,  [xivov  8'  e*v  auTcp  Xeyco  xa9'  ou  ducpco  Ta 
xaTrjyopouueva ,  dxpa  6e  Ta  xaTrjyopouueva  •  —  —  TtfteTat  8e  to  uiaov  e;co  uev  tcov 
ocxpcov,  eayaTOv  8e  ty)  Oeaet.  T^Aeto;  uev  ouv  ou  ytveTat  auXXoytauoc  ou8'  £v  toutuj 
tuj  ayr](uaTt,  SuvaTo;  8'  eaTat  xat  xa9o'Xou  xal  urj  xa9dXou  tcov  6'pcov  6'vtcov  Ttpo?  to 
ueaov.  Ka&dXou  uev  ouv  6'vtcov  ,  OTav  xal  to  U  xat  to  P  TcavTt  tco  S  b-r.dpyji ,  6'xt 
xtvt  tuj  P  to  n  u-dpljei  iz,  dvdyxrj?*  ircet  ydp  dvTtaxpecpet  xo  xaxrjyoptxdv,  UTxdp^et  xo  2 

Quarta  esse  potest,  in  qua  medius  terminus  de  altero  ex- 
tremo  praedicatur  in  maiore,  alteri  extremo  subiicitur  in  minore; 
quod  fieret,  si  quis  diceret,  calumniam  peccatum  e?se,  peccatum  vi- 
tandum  esse,  ergo  aliquid,  quod  vitandum  sit,  esse  calumniam. 

Si  P  significet  extremum  maius,  S  extremum  minus,  M  terminum  medium, 
quattuor  figurae  hunc  conspectum  exhibent: 

I.  II.  III.  IV. 

M  —  P  P  —  M  M  —  P  P   —  M 

S    —  M  S  —  M  M  —  S  M  —  S 

S    —  P  S  —  P  S   —  P  S   —  P. 

Quodsi  illud  inter  praemissam  maiorem  et  minorem  omittimus  discrimen, 
secundum  quod  maior  extremum  maius  sive  conclusionis  praedicatum  continere 
debet  et  minor  extremum  minus  sive  conclusionis  subiectum,  iam  serie  prae- 
missarum  inversa  easdem  quattuor  figuras  etiam  hoc  modo  repraesentare 
possumus : 

I.  II.  III.  IV. 

S    —  M  S  —  M  M  —  S  M  —    S 

M  —   P  P  —  M  M  —  P  P    —  M 


S    —  P  S-P  S   —  P  S-P. 

Et  vix  opus  est  animadvertere,  hac  praemissarum  inversione  ipsas  figuras 

neque    mutari  neque    confundi    neque  multiplicari ;    id  quod  aliqui  opinati  sunt. 

Si  quis    autem    cum   nonnullis    antiquis  Peripateticis    usum    retinere    velit 

praeponendi  conclusionis  praedicatum  eiusdem  subiecto ,    is  in    praemissis  hunc 

ordinem  sequi  debebit  * : 

I.  II.  III.  IV. 

P   —  M  M  —  P  P  —  M  M  —  P 

M  —  S  M-S  S  —  M  S    —  M 


P  —  S  P   —  S  P  —  S  P  —  s. 

342.       Quattuor  figurarum  ad  tres  reductio.    Quarta,  quam  po- 
suimus,   figura  apertum  est,   quam  sit  primae  propinqua  quamque 
facile  in   hanc   converti   possit.     Dicetur   igitur  prima   figura   esse 
ea,   in  qua  medius  terminus   alteri   extremo  vel  in   maiore  vel  in 
minore  subiiciatur,   et  de  altero    extremo   praedicetur  sive  in  mi- 
nore  sive  in  maiore.     Atque  ita  tres  tantum  figuras  habemus. 
Quae  hoc  versiculo  exhiberi  solent: 
Sub.  prae.  prima;  sed  altera  bis  prae. ;  tertia  bis  sub. 
Vel  etiam :  Praedicat  et  subicit  medium  sibi  prima  figura. 
Praedicat  altera  bis.     Tertia  bis  subicit 2. 

TtVl    TOJ     P  ,     0)!jT5    ItTEI    TOJ     fJL£V    X    KOVCl    TO    II  ,      TOJ    0£    P    TtVl    TO    2,    GtvdyXT]    TO    11    TlVt 

tojj  P  Jmctpyetv  ytveTat  yotp  ouAXoYtcp.6;  8ta  too  -ptoTou  ayrjfjiaTo;.  —  Kal  oti  efuX- 
XoyiaaaSat  to  xatMXou  ota  toutou  toO  ayr(lu.otTo;  oux  £3Tat,  oute  aTeprjTixov  ouTe 
xaTacpaTtxo'v.     L.   1  analyt.  pr.  c.  6,  28  a,  10  —  —  29  a,  16. 

1  Cfr.  Arist.  1.  1  anal.  prior.  c.  4,  5,  6. 

2  Qui  quattuor  figuras  tenent,  hunc  habent  versiculum : 

I.  Suh-prae,  II.  tum  prae-prae,  III.  tum  sub-sub,  IV.  denique  prae-sub. 

Haec  autem  distributio  quum  simplicior  tum  ad  usum  accom- 
modatior  esse  videtur.     Et  hoc  modo  exhiberi  potest: 

I.  II.  III. 

M  —  E  E  —  M  M  —  E 

E  —  M  E  —  M  M  —  E. 

Scholion  1.    Ab  Aristotele  has  tres  tantum  figuras  syllogisticas  explicatas 
habemus  !, 

Figuram  primam  exprimit: 

T6  A  xaTa  Tiavxo;  tou  B 
to    B  xaTa  TtavTo::  tou  r 


Figuram  secundam 


Figuram  tertiam 


TO     A    Y.OL-V.    TTOtVTO;    TOO    F. 

To  M  xaTa  jj.rj0ev6;  too  N 

TO     M    'AOiTOi     TtaVTO?     TOO     E 
TO     N    7><XT0C    fj^oevo;   TOO    5. 

T6  II  v.aTot  uavTO?  too  1 
to    P  xaTa  Tcavxos  tou  2 

to    II    xaTa    tivo;   too    P. 

Modos  illos,  qui  posteriore  tempore  ad  figuram  quartam  sunt  tracti,  leviter 
tantum  indicavit2. 

Aristotelem   qui   proxime   secuti   sunt,    hos    modos    syllogismi  magis  re- 
conditos    proposuerunt3    primaeque    figurae    subiunxerunt    sub    nomine    figurae 


r 


1  L.  1  anal.  prior.  c.  4 — 6.  Cuius  divisionis  principium  his  enuntiat : 
flpcoTOv  Xtjttteov  Ta?  6oo  TtpoTdaeis,  el&'  outco  otatpeT^ov  ete  tobs  6'pous,  piaov  Se 
Ost^ov  tcov  opcov  tov  £v  d;j.cpoTepat;  TaT;  Ttpoxdaeat  Xeydfj.evov  •  dvdyxr]  ydp  to  fjiaov 
£v  dfxcpOTepats  brdpyetv  h  ditaat  toT?  ayrjfj.aatv.  'Edv  fjiv  ouv  xaTTjyopYJ  xai  xaxijYO- 
prjTai  to  fj.eaov,  -q  auTO  fj.ev  xaTTjyoprj,  akko  Sixetvou  aTtapvrjTat,  to  TtpcoTOv  eaTat 
ayrjfj.a  •  £dv  6e  xai  xaTrjyoprj  xat  aTtapvrjTat  dzo  Ttvo?,  to  fj.eaov  idv  6'  aXXa  Ixetvou 
xaTrjyoprjTat,    r)  to  fj.ev  aTtapvrjTat,    to  6e  xaTrjyop^tat ,  to  eayaTOv.     Outco  ydp  elyev 

ev  exaaTcp  ayjrjfxaTt  to    fxeaov. —  6'aa    6'iv    TtXetoat   TtepatveTat,    ttj    tou    fjiaou 

\)inzi  yvojptoOfj.ev  to  ayrjfj.a.  (L.  1  anal.  prior.  c.  32,  47  a,  37 — b,  13.)  Ex  his 
manifestum  est,  etiam  Aristotelem  figurarum  divisionem  proxime  ex  termini 
medii  positione  petiisse. 

2  L.  1  anal.  prior.  c.  7  et  1.  2  c.  1. 

3  Dicit  enim  Boethius:  „Habet  prima  figura  sub  se  Aristotele  auctore 
modos  quattuor,  sed  Theophrastus  et  Eudemds  super  hos  quattuor  quinque  alios 
modos  addunt,  Aristotele  dante  principium  in  secundo  priorum  analyticorum 
volumine  .  .  .  quod  principium  Theophrastus  et  Eudemus  capientes,  ad  alios 
in  prima  figura  syllogismos  adiiciendos  animum  adiecere,  qui  sunt  eiusmodi, 
qui  xaTa  dvdxXaatv  vocantur,  i.  e.  per  refractionem  quandam  conversionemque 
propositionis."  (De  syllog.  categ.)  Cfr.  Alexand.  Aphrod.  ad  analyt.  prior. 
f.  27 B,  42 B—  43 A;  Philop.  ad  analyt.  prior.  f.  XXI B 5  Prantl,  Geschichte 
der  Logik.  I.  p.  365  sqq.,  p.  700. 

primae  indirecte  concludentis.  Et  posteriore  tandem  aetate  novi  illi  modi  syl- 
logistici  tamquam  figura  nova  statuti  sunt,  quod  primum  Galenum  (n.  38)  fecisse 
ferunt,  ut  testatur  Averrhoes  et  quidam  alii  *  j  quapropter  figura  Galenica 
vocata  est  et  a  nonnullis  ut  figura  quarta  tribus  Aristotelicis  addita. 

Negari  non  potest,  quin  haec  secundum  quartam  figuram  concludendi  ratio 
et  in  se  recta  sit,  et  externam  speciem  si  spectes,  aliis  tribus  coordinari  possit. 
Verum  rem  si  spectes,  figura,  quae  dicitur  quarta,  nihil  aliud  est  nisi  alius 
modus  figurae  primae ,  conclusione  videlicet  inversa  et  inversa  etiam  positione 
sumptionum,  vel  solis  praemissis  conversis.  Ostendatur  utrumque  exemplo  : 
I.  II. 

Omne  saccharo  confectum  est  dulce.  Aliquod   albnm    est    saccharo    con- 

fectum. 

Aliquod    album    est  saccharo    con-  Omne  saccharo  confectum  est  dulce. 

fectum. 

Ergo  aliquod  album  est  didce.  Ergo  aliquod  dulce  est  album. 

Vel  :  Nullum  salsum  est  dulce.  Nidlum  dulce  est  salsum. 

Aliquod  album  est  salsum.  AJiquod  salsum  est  album. 

Ergo  aliquod  album  non  est  didce.  Ergo  aliquod  album  non  est  dulce. 

His  positis  exemplis  liquet ,  terminorum  positionem  in  Galenica  figura 
minus  naturalem  esse.  Unde  haec,  quae  dicitur  figura  quarta,  ad  vim  quod 
spectat ,  ad  figuram  primam  revocatur2.  Nobis  autem  ad  res  graviores  per- 
gentibus  satis  est,  figurae  Galenicae  mentionem  fecisse,  sive  quis  eam  vocare 
vult  primam  indirecte  concludentem  sive  quartam. 

Scholion  2.  Certus  ille  trium  figurarum  ordo  non  ad  arbitrium  est  dispo- 
situs.  „Si  enim  medium  in  una  propositione  subiicitur,  et  in  altera  praedicatur, 
dicitur  esse  prima  figura,  et  merito:  quia  tunc  medium  vere  est  medium,  quia 
sapit  naturam  utriusque  extremi,  scilicet  subiecti  et  praedicati:  praedicatur 
enim  et  subiicitur,  ut  dictum  est.  Si  vero  medium  in  utraque  propositione 
praedicatur,    dicitur    esse    secunda   figura,    quia   licet   medium   non   sit   vere 


1  Cfr.  Prantl,  Geschichte  der  Logik.  I.  p.  532  sq.  II.  p.  295. 

2  De  hac  figurarum  duplici  divisione  Trendelenburg:  „Qui  terminorum 
naturam  spectant,  eos  tria  figurarum  genera,  qui  externam  enuntiationum  for- 
mam,  eos  quattuor  constituere  necesse  est.  Quare  Galenus  non  addidit,  ut 
vulgo  putant,  quartam  tribus  prioribus,  sed  tres  Aristotelis  in  quattuor  novas 
convertit;  nituntur  enim  plane  alio  dividendi  fundamento."  Elem.  Log.  Arist. 
§  28.     Cfr.  eiusdem  Logische  Untersuchungen,  edit.  3.  II.  p.  341  sqq. 

Contra  hunc  Ueberweg  :  „Die  Ansicht  ist  unhaltbar,  dass  die  Vierzahl  der 
Figuren  auf  der  aussern  Form  und  Stellung  der  Satze  beruhe,  und  eine 
Fixirung  der  Reihenfolge  der  Pramissen  voraussetze;  denn  dieses 
Princip  wiirde  vielmehr  auf  die  Achtzahl  gefiihrt  haben,  worauf  doch  erst 
Krug  verfallen  ist.  Die  Vierzahl  involvirt  vielmehr  eine  Freigebung  der  aussern 
Stellung  der  Reihenfolge ;  und  das  Princip  derselben  unterscheidet  sich  von  dem 
Aristotelisch-Theophrastischen  nur  durch  die  unmittelbare  Mitberlicksichtigung 
des  allgemeinen  Unterschiedes  zwischen  dem  Terminus  maior  und  minor  und 
des  darauf  beruhenden  Unterschiedes  zwischen  dem  Ober-  und  Untersatze." 
System  der  Logik  §  103. 

medium  sapiens  naturam  subiectionis  et  praedicationis,  tamen  quia  dignius  est, 
praedicari  quam  subiici,  ideo  haec  figura  secundum  locum  tenet:  Si  vero 
medium  in  utraque  propositione  subiicitur,  dicitur  tertia  figura  et  ultima, 
quia  in  ea  medium  non  stat  in  medio ,  sicut  in  prima ,  et  subiicitur  semper, 
quod  est  indignius." ' 

Praestat  praeterea  figura  prima  eo ,  quod  conclusio  omnis  per  aliquem 
primae  figurae  syllogismum  probari  potest.  Secundum  hanc  enim  figuram  con- 
clusiones  effici  possunt,  quae  sunt  universales  affirmativae,  in  quibus  igitur 
quaecunque  qualitas  et  quantitas  inesse  potest.  Atque  ita  syllogismi,  qui  sunt 
secundum  figuram  primam,  cognitionum  nostrarum  firma  fundamenta  sunt  et 
uberrimum  principium.  Quamobrem  hos  syllogismos  Aristoteles  perfectos 
(xeAeioos)  vocavit,  alios  imperfectos  (drceXeT;) 2. 

Per  figuram  secundam  conclusiones  tantum  negativae  deduci  possunt. 
Unde  haec  figura  in  iis  potissimum  rebus  usurpatur,  ubi  agitur  de  distinctione, 
divisione  vel  de  adversariorum  impugnatione. 

In  figura  tertia  particulares  tantum  conclusiones  reperiuntur;  unde  haec 
figura  usui  est,  quum  quaeritur,  sintne  res  vel  conceptus  inter  se  cohaerentes, 
consociabiles;  vel  quum  ostendendum  est,  hoc  vel  illud  dictum  universale  esse 
illegitimum  *. 

Scholion  3.  Wolffius  figuram  primam  perfectam  esse  dixit,  reliquas  im- 
perfectas  propterea,  quod  „non  continerent  rationem,  unde  intelligeretur ,  cur 
praedicatum  subiecto  conveniret" ;  hos  esse  „syllogismos  crypticos  figurae 
primae;  non  igitur  opus  fuisse,  ut  particulares  pro  iis  figurae  constituerentur"  4. 

Kant  syllogismos  omnes  praeter  figuram  primam  nuncupavit  ratiocinia 
„impura"  et  „hybrida"  5.  Id  iam,  ut  omittendae  sint,  satis  esse  asseveravit,  quia 
ad  figuram  primam  figurae  reliquae  revocarentur.  Quasi  in  mathesi  theses 
omnes,  quae  probantur  reductione  ad  theses  antecedentes,  eo  ipso  desinant  esse 
theses,  et  ut  antecedentium  thesium  dumtaxat  corollaria  habendae  sint !  Neque 
non  exprobravit,  has  figuras  praeter  primam  esse  in  tortuoso  et  admodum  com- 
plicato  disputandi  genere.  Quasi  humanum  ingenium  sciendi  cupidum  in  per- 
scrutandis  rebus  eas  contemnere  atque  despicere  debeat,  quae  ob  suam  com- 
plicationem  scrutanti  quandam  difficultatem  pariant! 

E  contrario  Hegel  figuras  Aristotelicas  summis  laudibus  extulit,  quippe 
quibus  uniuscuiusque  rei  —  ut  reipublicae ,  organismi,  systematis  planetaris  — 
constitueretur  essentia  et  rationabilitas.    Quinimmo  eas  in  figuras  ter  trinas  ex- 


1  Auctor  opuscul.  48  inter  opp.  S.  Thom.  c.  4. 

2  L.  1  analyt.  prior.  c.  4  et  5. 

3  Cfr.  Drobisch,  Neue  Darstellung  der  Logik  §  93;  Trendelenburg,  Log. 
Untersuch.  II.  p.  352  sqq.  Herbartiani  censent,  figurae  primae  id  proprium 
esse ,  ut  subsumptione  nitatur ;  secundae ,  ut  oppositione;  tertiae,  ut 
nitatur  substitutione  conceptuum.  Qua  de  re  cfr.  Trendelenburg  1.  c.  p.  355. 
Tertiam  figuram  reiecit  Laurentius  Valla  (n.  52)  eo,  quod  violenta  esset  neque 
unquam  inter  homines  audiretur.     Dialect.  disput.  III.  c.  9. 

*  Log.  §§  378—397. 

5  „Von  der  falschen  Spitzfmdigkeit  der  vier  syllogistischen  Figuren." 
Opp.  ed.  Rosenkranz  I.  p.  55. 

tendere  est  conatus ,  quarum  ingeniosa  complicatione  res  omnes  rerumque 
ordines  crearentur1. 

Alphonsus  Gratry  tres  figuras  esse  vult,  quarum  tamen  prima  faciem 
duplicem  exhibeat,  prout  terminus  medius  aut  sit  subiectum  maioris  et  prae- 
dicatum  minoris,  aut  praedicatum  maioris  et  subiectum  minoris.  Cuius  rei 
hunc  versiculum  posuit: 

Prae-prae ;  tum  sub-sub ;  tum  sub-prae,  non  sine  prae-sub 2. 

343.  Regulae  in  singulis  figuris  servandae.  Communes  syl- 
logismi  leges,  quae  alio  loco  (n.  153)  posuimus,  figuris  singulis 
si  applicantur,  hoc  fere  modo  enuntiari  possunt: 

1.  In  figura  prima:  Sit  minor  affirmans.  Nec  maior 
particularis. 

Itaque:  a)  Minor  debet  esse  affirmativa.  Si  enim  esset  negativa,  etiam 
conclusio  (utpote  sequens  necessario  debiliorem  partem)  esset  negativa;  haberet 
ergo  (utpote  negativa)  praedicatum  universale.  Et  hoc  ipso  praedicatum  in 
maiore,  quae  affirmativa  esse  deberet  (quum  minor  iam  esset  negativa) ,  esset 
particulare  (utpote  praedicatum  affirmativae).  Ergo  terminus  universaliter  in- 
telligendus  in  conclusione,  sumptus   esset  particulariter  in  praemissis. 

b)  Maior  debet  esse  universalis.  Si  enim  esset  particularis ,  terminus 
medius,  qui  est  subiectum  eius,  in  ea  sumeretur  particulariter ;  et  in  minore, 
quae  esse  debet  affirmativa,  et  terminum  medium  pro  praedicato  habet,  is  ter- 
minus  iterum  sumeretur  particulariter ;    atque    ita   peccaretur   contra   legem  IV. 

2.  In  secunda  figura:  Una  negans  praeeat.  Nec  maior 
sit  specialis. 

Itaque:  a)  Praemissarum  alterutra  debet  esse  negativa.  Si  enim  prae- 
missa  utraque  esset  affirmativa,  terminus  medius ,  qui  in  hac  figura  bis  praedi- 
catur,  contra  legem  IV.  bis  particulariter  sumeretur. 

b)  Maior  universalis  esse  debet,  quia  subiectum  eius  in  conclusione  ne- 
gativa  est  praedicatum  et  hinc  universale.  Itaque  aliquis  terminus  particu- 
lariter  sumptus  in  praemissis  sumeretur  universaliter  in  conclusione. 

3.  In  tertia  figura:  Sit  minor  affirmans.  Conclusio  par- 
ticularis. 

Itaque :  a)  Minor  debet  esse  affirmativa.  Si  enim  negativa  esset ,  etiam 
conclusio  (utpote  sequens  partem  debiliorem)  debet  esse  negativa;  in  ea  igitur 
extremum  maius  (utpote  praedicatum  negativae)  sumeretur  universaliter.  Atqui 
in  maiore  (quae  debet  esse  affirmativa,  quia  utraque  praemissa  non  potest  esse 
negativa)  sumeretur  particulariter ,  quia  foret  praedicatum  affirmativae;  atque 
hoc  modo  terminus  particulariter  acceptus  in  praemissis  sumeretur  universaliter 
in  conclusione. 

b)  Conclusio  debet  esse  particularis.  Si  enim  esset  universalis,  extremum 
minus,    utpote   subiectum,    in    ea   sumeretur   universaliter.      Atque   idipsum    in 


1  Quae  Hegel    de  figuris  syllogisticis  docuit,    accurate  exposuit  et  subtili 
iudicio  percensuit  Trendelenburg,  Log.  Untersuch.  II.  p.  360 — 393. 

2  Logique,  tom.  2  1.  3  ch.   1. 

minore,  utpote  affirmativa,  tamquam  eiusdem  praedicatum  sumeretur  particu- 
lariter.  Sumeretur  ergo  aliquis  terminus  universaliter  in  conclusione,  qui  non 
foret  universaliter  acceptus  in  praemissis. 

4.  Pro  figura  quarta  aliae  ab  aliis  praepositae  sunt  regulae, 
prout  praemissa  „niaiora  nuncupatur  aut  ea,  in  qua  reperitur  con- 
clusionis  inferendae  subiectum,  aut  —  id  quod  fert  usus  com- 
munior  —  ea,  in  qua  inest  huius  conclusionis  praedicatum. 

Hunc  usum  si  sequimur,  hae  possunt  esse  regulae  tres : 
Maior  ubi  affirmat,  generalis  tum  minor  esto. 
Si  minor  affirmat,  conclusio  sit  specialis. 
Si  negat  haec,  maior  generalis  postulat  esse. 

a)  Si  enim  maior  est  affirmativa,  terminus  medius,  qui  est  eius  praedi- 
catum,  sumitur  particulariter  :  ergo  universaliter  sive  generaliter  accipi  debet  in 
minore,  cuius  est  subiectum.  Exemplo  sit  haec :  Omne  corpus  est  extehsum; 
atqui  omne  extensum  est  finitum;  ergo  aliquod  finitum  est  corpus ;  vel:  Omne 
peccatum  est  liberum ;  atqui  nullum  liberum  est  necessarium;  ergo  nullum  neces- 
sarium  est  peccatum ;  vel :  Aliquis  doctus  est  superbus ;  atqui  omnis  superbus  est 
contemnendus ;  ergo  aliquis  contemnendus  est  doctus. 

b)  Si  minor  est  affirmativa,  extremum  minus,  quod  est  eius  praedicatum, 
accipitur  specialiter  sive  particulariter ;  ergo  accipi  debet  particulariter  in  con- 
clusione,  cuius  est  subiectum:  Nulla  planta  est  lapis  ;  atqui  omnis  lapis  est 
substantia;  ergo  aliqua  substantia  non  est  planta;  vel:  Nulla  planta  est  bestia; 
atqui  aliqua  bestia  est  polypus ;  ergo  aliquis  polypus  non  est  planta. 

c)  Si  conclusio  est  negativa,  extremum  maius  in  ea  sumitur  universaliter; 
ergo  etiam  universaliter  intelligi  debet  in  maiore ,  cuius  est  subiectum :  Omnes 
poetae  sunt  artifices ;  atqui  nullus  artifex  caret  phantasia ;  ergo  nidlus,  qui  caret 
phantasia,  est  poeta. 

Scholion.  Non  inscite  ab  aliquibus  traditae  regulae  reductae  sunt  ad  has 
duas:  1.  Terminus  medius  in  alterutra  saltem  praemissarum  complete  distribui 
debet;  i.  e.  accipi  universe  pro  re  omni,  pro  qua  accipi  potest.  2.  Nullus  ter- 
minus,  qui  non  fuerit  distributus  in  antecedente,  distribuendus  est  in  consequente  *. 

344.  Singularum  figurarum  modi2.  Ut  aliqua  conclusio  legitime 
ex  praemissis  deducatur,  non  satis  est,  ut  terminus  medius  se- 
cundum  figuram  aptam  cum  extremis  disponatur,  sed  praeterea 
requiritur,  ut  propositiones  praemissae  et  consequens  certa  ratione 
quantitatis  et  qualitatis  affectae  sint.  Qua  in  re  quantitas  intel- 
ligitur  propositionum  universalitas  et  particularitas,  qualitas  earum- 
dem  affirmatio  et  negatio.  Unde  diversarum  figurarum  existunt 
modi.  Modus  in  syllogismo  definitur:  sumptionum  ad  con- 
clusionem  colligendam  secundum  quantitatem  et 
qualitatem    complicatio. 


1  Fonseca,  Instit.  dial.  1.  6  c.  20. 

2  Tpo7roi  T(I»v  ay7jlaaT(ov,  „Schlussweisen". 

Tot  omnino  syllogismi  modi  esse  possunt,  quot  esse  possunt 
variae  sumptionum  dispositiones  secundum  quantitatem  et  quali- 
tatem,  i.  e.  quot  esse  possunt  binariae  combinationes  ex  quattuor 
elementis  a  6  i  0,  quibus  litteris,  ut  novimus,  a  logicis  omnis  pro- 
positionum  secundum  qualitatem  et  quantitatem  diversitas  indica- 
tur.  Modorum  igitur  sunt  in  unaquaque  figura  sexdecim,  universae 
(si  etiam  Galeni  figura  attendatur)  quattuor  et  sexaginta.  Quae 
coniunctiones  hac  tabula  exhiberi  possunt: 


a  a 

e  a 

i  a 

o  a 

a  e 

e  e 

i  e 

o  e 

a  i 

e  i 

i  i 

o  i 

a  o 

e  o 

i  o 

0    0 

At  consideratis  legibus  syllogismi  communibus,  quae  prohibent, 
ne  utraque  praemissa  sit  negativa  aut  particularis ,  nonnisi  octo 
modi  apti  ad  concludendum  inveniuntur: 

aa  ea  ia  oa 

a  e  —  —  — 

a  i  e  i  —  — 

a  o  —  —  — 

Scholion.  Hanc  et  quae  sequuntur  combinandi  rationes  primus  Aristo 
xVlexandr.  adhibuisse  videtur  *. 

345.  Novemdecim  modi  utiles.  Si  istos  octo  modos  utiles  in 
singulas  figuras  inducere  volueris,  regulae  attendantur,  quas  uni- 
cuique  figurae  proprias  posuimus  (n.  343).  Ad  conclusionem  in- 
veniendam  attendas  easdem  regulas  proprias  et  hanc  communem: 
Peiorem  sequitur  semper  conclusio  partem.  Et  invenies  omnino 
novemdecim  modos  utiles,  ex  quibus  quattuor  ad  primam  figuram 
spectant,  quinque  ad  figuram  Galenicam,  quattuor  ad  secundam  et 
sex  ad  tertiam. 

Quod  hoc  conspectu  declarari  potest: 

In    I.    figura  legitimus  est  praemissarum  modus  a  a  cum  conclusione  a 


a  i     „  „  i 

e  a     „  „  e 

e  i  ,,  o. 


1  Cfr.  Prantl,  Geschichte  der  Logik.  I.  p.  557  et  590  sqq.  Quam  metho- 
dum  irridet  Prantl  eam  vocans  „Mosaikspiel",  „Zusammensetzspiel  der  kindisch- 
blodsinnigen  Stoiker".  Sed  recte  Ueberweg:  „Es  ist  wahr,  dass  das  Haupt- 
interesse  nicht  in  den  einzelnen  Figuren  und  Modis,  sondern  in  den  allgemeinen 
Principien  der  Syllogistik  liegt.  Aber  das  Princip  soll  sich  auch  zum  System 
entfalten.  .  .  .  Das  unabweisbare  Mittel  ist  das  mathematische  Combinations- 
verfahren;  dieses  ist  hier  durch  die  Natur  der  Sache  gefordert,  und  somit  durch- 
weg  vernunftgemass.  ..."     System  der  Logik  §   104. 

In     II.    figura    legitimus    est    praemissarum    modus    a  e  cum  conclusione  e 

a  o  „  „  o 

e  a  „  „  e 

e  i  „  „  o. 

In    III.    figura    legitimus    est    praemissarum    modus    a  a  cum  conclusione  i 

a  i  „  „  i 

e  a  „  „  o 

e  i  „  „  o 

i   a  „  „  i 

o  a  „  „  o. 

In  figura  Galenica  legitimus  est  praemissarum  modus   a  a  cum  conclusione  i 

a  e  „  „  e 

e  a  „  „  o 

e  i  .,  „  o 


i    a 


l. 


346.         Versus  aliqui  memoriales,  vetere  usu  recepti,  novemdecim 

hos  modos  singularum  vocum  vocalibus  indicatos  exhibent: 

(1.  Fig.)    Barbara,  Celarent,  Darii,  Ferio.    (Fig.  Galen.)  Baralipton, 

Celantes,  Dabitis,  Fapesmo,  Frisesomorum. 
(2.  Fig.)    Cesare,  Camestres,  Festino,  Baroco.    (3.  Fig.)  Darapti, 

Felaptoo,  Disamis,  Datisi,  Bocardo,  Ferisom  4. 
In  his  versiculis   modi  figurae  Gralenicae   ita  significantur,   ut 
vocalis  prima  indicet  praemissam  minorem,  altera  maiorem. 

Scholion  1.  Si  quis  tamen,  sicut  in  reliquis  figuris,  ita  etiam  in  Galenica 
maiorem  vult  ponere  primo  loco,  hos  versus  habebit : 

Barbara,  Celarent,  Darii,  Ferio.  Baralipton, 
Calemes,  Dimatis,  Fesapo,  Fresisomorum. 
Cesare  etc. 
Vel,  ut  alii  volunt: 

Barbara,  Celarent,  primae  Darii  Ferioque. 
Cesare,  Camestres,  Festino,  Baroco  secundae. 
Tertia  grande  sonans  recitat:  Darapti,  Felapton, 
Disamis,  Datisi,  Bocardo,  Ferison.  Quartae 
Sunt  Bamalip,  Calemes,  Dimatis,  Fesapo,  Fresison. 

1  Versiculi,  quos  indicavimus,  ex  tempore  Petri  Hispani  (Papae  Ioannis  XXI. 
mortui  anno  1277)  una  cum  eiusdem  opere,  cui  titulus  „Summulae  logicales" 
in  communem  scholarum  usum  transierunt.  Et  structura  istorum  vocabulorum 
et  significatio  subtilis  est  admodum,  id  quod  postea,  quum  de  syllogismis  in 
faciliorem  formam  convertendis  tractandum  erit,  diligentius  exponemus. 

De  his  et  aliis  huius  generis  versiculis  recte  Gergoxne  :  „Le  grand  nombre 
de  conditions  auxquelles  on  avait  cherche  a  satisfaire  dans  la  composition  de 
ces  vers  artificiels  (dont  chaque  mot  rappelait  une  des  formes  syllogistiques 
concluantes) ,  aurait  peut-6tre  du  en  faire  excuser  un  peu  la  durete,  qui  a 
ete  dans  ces  derniers  temps  le  sujet  d'une  multitude  de  plaisanteries  assez 
mauvaiseB.a     Essai  de  dial.  rat.,   Annales  de  math.  VII.  p.  227. 

Quae  res  hocce  modo  declarari  potest: 

Bamalip.  Baralipton. 

a  Omnis  homo  est  animal.  a  Omne  animal  est  vivens. 

a  Omne  animal  est  vivens.  a  Omnis  homo  est  animal. 

i   Aliquod  vivens  est  homo.  i   Aliquod  vivens  est  homo. 

Calemes.  Celantes. 

a  Omnis  homo  est  animal.  e  Nullum  animal  est  lapis. 

e  Nullum  animal  est  lapis.  a  Omnis  homo  est  animal. 

e  Nullus  lapis  est  homo.  e  Nullus  lapis  est  homo. 

Dimatis.  Dabitis. 

i   Aliqua  suhstantia  est  animal.  a  Omne  animal  est  vivens. 

a  Omne  animal  est  vivens.  i   Aliqua  substantia  est  animal. 

i   Aliquod  vivens  est  substantia.  i  Aliquod  vivens  est  substantia. 

Fesapo.  Fapesmo. 

e  Nullus  lapis  est  animal.  a  Omne  animal  est  substantia. 

a  Omne  animal  est  substantia.  e  Nullus  lapis  est  animal. 

o  Aliqua  substantia  non  est  lapis.  o  Aliqua  substantia  non  est  lapis. 

Fresison.  Frisesomorum. 

e  Nullus  lapis  est  animal  i   Aliquod  animal  est  substantia. 

i   Aliquod  animal  est  substantia.  e  Nullus  lapis  est  animal. 

o  Aliqua  substantia  non  est  lapis.  o  Aliqua  substantia  non  est  lapis. 

Scholion  2.     Circumferuntur  quoque  versus  Graeci: 
Fig.   1   a.   rpctfxij.axa,  eypad^e,  ypacptot,  Teyvtxd;, 
Fig.  1  b.  rpa(u.iuaatv,  eTa£e,  ydptat,  -ap&evo;,  tepdv, 
Fig.  2.       "Eypad»e,  -/ateye,  fjixptov,  ayoXov, 
Fig.  3.      'Arraat,  aftevapd;,  toaxu,  da-tot,  OfiaJVdc,  cpeptaxo;1. 

347.         Exempla  secundum  singulos  modos  composita  rem,  de  qua 
praeceptum  est,   clare  illustrabunt.     (Cfr.  n.  153.) 

I.    Modi    figurae    primae. 

1.  a    Bar     Omnis  passio  a  sapiente  vincitur. 
a   ba       Omnis  ira  est  passio. 

a    ra       Omnis  ira  a  sapiente  vincitur. 

2.  a  Omne  animal  est  substantia. 
e             Nullus  lapis  est  animal. 

e  Nidlus  lapis  est  substantia.     (Contra  reg.  2.) 

3.  a    Da      Omnis,  qui  pecunia  male  utitur,  peccat. 
i    ri        Aiiquis  dives  pecunia  male  utitur. 

i    i         Aliquis   dives  peccat. 

4.  a  Omnis  homo  est  sensu  praeditus. 
o             Aliquod  animal  non  est  homo. 

o  Ergo  aliquod  animal  non  est  sensu  praeditnm.     (Contra  reg.  6.) 


1  Ita    in    libro:    Suvo^t;    et;   tt^v  'AptatOT^Xou;   XoytxTjv    ^TrtaT^ix^v,    quae    est 
versio  Graeca  libelli  Petri  Hispani.     Cfr.  Ueberweg  ,  System  der  Logik  §  118. 

5.  e    Ce      Nullus  iustus  infert  damnum  innocenti. 
a    la        Omnis  bonus  est  iustus. 

e    rent    Nullus  bonus  infert  damnum  innocenti. 

6.  e  Nidlus  vermis  est  plauta. 
e  Nidlus  leo  est  vermis. 

a  Omnis  leo  est  planta.     (Contra  reg.  6.) 

7.  e   Fe      Nemo  peccator  est  beatus. 

i    ri        Aliquis  stidtus  est  peccator. 
o    o        Aliquis  stidtus  non  est  beatus. 

8.  e  Nulla  rana  est  hinnibilis. 
o  Aliquis  bos  non  est  rana. 

i  Aliquis  bos  est  hinnibilis.     (Contra  reg.  6.) 

9.  i  Aliquis  homo  estalbus. 

a  Omnis  Aethiops  est  homo. 

i  Aliquis  Aethiops  est  albus.     (Contra  reg.  4.) 

10.  i,  e,  o.  (Contra  reg.  2.) 

11.  i,  i,  a.  (Contra  reg.  4.) 

12.  i,  o,  e.  (Contra  reg.  8.) 

13.  o,  a,  o.  (Contra  reg.  2.) 

14.  o,  e,    i.  (Contra  reg.  6.) 

15.  o,  i,  e.  (Contra  reg.  8.) 

16.  o,  o,  a.  (Contra  reg.  6.  8.) 

17.  a,  a,    i.  (Continetur  in  Barbara.) 

18.  e,  a,  o.  (Continetur  in  Celarent.) 

II.    Modi    figurae    secundae. 

1.  a  Omnis  homo  est  sensu  praeditus. 
a             Omne  animal  est  sensu  praeditum. 

a  Omne  animal  est  homo.     (Contra  reg.  4.) 

2.  a    Ca      Omnis,  qui  pecunia  male  utitur,  peccat. 
e    mes    Nemo  probus  peccat. 

e   tres    Nemo  probus  pecunia  male  utitur. 

3.  a  Omne  animal  est  substantia. 
i             Aliquis  lapis  est  substantia. 

i  Aliquis  lapis  est  animal.     (Contra  reg.  4.) 

4.  a    Ba      Omnis  passio  a  sapiente  vincitur. 

o    roc     Aliquis  error  a  sapiente  non  vincitur. 
o    o        Aliquis  error  non  est  passio. 

5.  e    Ces    Nemo  peccator  est  beatus. 
a    a         Omnis  sanctus  est  beatus. 

e    re       Nullus  sanctus  est  peccator. 

6.  e  Nulla  rana  est  hinnibilis. 
e              Nidlus  bos  est  hinnibilis. 

a  Omnis  bos  est  rana.     (Contra  reg.  6.) 

7.  e  Fes  Nullus  iustus  infert  damnum  innocenti. 
i  ti  Aliquis  dives  infert  damnum  innocenti. 
o    no       Aliquis  dives  non  est  iustus. 

8.  e  Nidlus  vermis  est  planta. 

o  Aliquis  leo  non  est  planta. 

i  Aliquis  leo  est  vermis.     (Contra  reg.  6.) 

9.  i,  a,    i.     (Contra  reg.  4.) 

10.  i,  e,  o.  (Contra  reg.  2.) 

11.  i,  i,  a.  (Contra  reg.  8.) 

12.  i,  o,  e.  (Contra  reg.  2.   8.) 

13.  o,  a,  o.  (Contra  reg.  2.) 

14.  o,  e,    i.  (Contra  reg.  6.) 

15.  o,  i,    e.  (Contra  reg.  8.) 

16.  o,  o,  a.  (Contra  reg.  6.  8.) 

17.  a,  e,  o.  (Continetur  in  Camestres.) 

18.  e,  a,  o.  (Continetur  in  Cesare.) 

III.    Modi    ter.tiae    figurae. 

1.  a  Omne  corpus  est  grave. 

a  Omne  corpus  est  substantia. 

a  Omnis  substantia  est  gravis.     (Contra  reg.  2.) 

2.  a,  e,   e.     (Contra  reg.  2.) 

3.  a    Da      Omnis  stidtus  de  propria  insipientia  gloriatur. 
i   tis      Aliquis  stultus  est  peccator. 

i    i         Aliquis  peccator  de  propria  insipientia  gloriatur. 

4.  a,  o,  o.     (Contra  reg.  2.) 

5.  e,  a,   e.     (Contra  reg.  2.) 

6.  e,  e,  a.     (Contra  reg.  6.) 

7.  e    Fe      Nullus  dives  est  suae  substantiae  prodigus. 
i   ris      Aliquis  dives  pecunia  male  dbutitur. 

o    on      Aliquis,  quipecunia  male  abutitur,  non  est  suae  substantiaeprodigus. 

8.  e  Nullus  bos  est  hinnibilis. 
o  Aliquis  bos  non  est  rana. 

i  Aliqua  rana  est  hinnibilis.     (Contra  reg.  6.) 

9.  i    Dis     Aliquis  bonus  clementiae  consulit. 
Omnis  bonus  est  iustus. 
Aliquis  iustus  clementiae  consulit. 

(Contra  reg.  2.) 
(Contra  reg.  8.) 
(Contra  reg.  8.) 

13.  o    Boc   Aliqua  ira  non  est  mala. 
a    ar       Omnis  ira  est  passio. 
o    do       Aliqua  passio  non  est  mala. 

14.  o,  e,   i.     (Contra  reg.  6.) 

15.  o,   i,  e.     (Contra  reg.  8.) 

16.  o,  o,  a.     (Contra  reg.  6.  8.) 


a 

am 

i 

is 

10. 

h 

e,  o 

11. 

h 

i,  a 

12. 

i, 

o,  e 

17.  a    Da      Omnis  bonus  clementiae  consulit. 
a    rap     Omnis  bonus  est  iustus. 

i    ti        Aliquis  iustus  clementiae  consulit. 

18.  e   Fe      Nulla  ira  vincit  sapientem. 
a   lap      Omnis  ira  est  passio. 

o    ton     Aliqua  passio  non  vincit  sapientem  l. 

348.  Modorum  utilium  demonstratio.  Omnes  illos  trium  figu- 
rarum  modos  legitimos  esse  dicimus,  in  quibus  antecedens  verum 
esse  non  potest,  quin  etiam  consequens  vi  antecedentis  verum  sit. 
Unde  syllogizandi  modus,  in  quo  ex  antecedente  vero  aliquid  falsi 
sequitur,  illegitimus  erit.  Ex  iis  vero,  quae  disputavimus  hactenus, 
repeti  possunt  ea,  quae  ad  diiudicandos  modos  legitimos  requirun- 
tur.  Vidimus  enim  syllogismorum  principia,  ex  quibus  iam  traximus 
(n.  336  Scholion  3)  ter  binas  regulas,  quas  nunc  sine  negotio  ad 
tres  syllogismi  figuras  adhibere  possumus. 

Sed  haec  res  etiam  figuris  mathematicis  declarari  potest2. 


1  Sunt  qui  inutile  ducant,  immo  ridiculum,  quod  apud  Aristotelicos  tot 
modi  syllogismorum  distincti  habeantur.  Audiant  F.  A.  Lange,  qui  certe  hac 
in  re  verissimi  iudicis  loco  haberi  potest:  „Man  kann  die  Modi  auf  wenigere 
zuriickfiihren ;  die  logische  Technik  kann  nichts  dagegen  einwenden.  Wenn 
man  aber  die  Sache  und  ihren  naturgemassen  Ausdruck  in  Betracht 
zieht,  so  wird  man,  sowohl  in  den  Schliissen  dss  taglichen  Lebens  als  auch  in 
den  Wissenschaften  Anlass  genug  finden,  die  Figuren  zu  unterscheiden.  .  .  . 
Schliisse  nach  Cesare  und  Festino  sind  in  den  Naturwissenschaften  ungemein 
haufig  ...  sie  gehoren  zu  den  wichtigsten  Mitteln  wissenschaftlicher  Unter- 
suchung.  Wir  miissen  aber  nicht  nur  Schliisse  der  zweiten  und  dritten  Figur 
zulassen,  sondern  auch  iiber  den  Werth  derselben  gegeniiber  den  Schlussen 
der  ersten  Figur  ganz  andere  Ansichten  fassen  als  die  iiberlieferten.  So  ist 
z.  B.  der  Schluss  Baroco  nach  gewohnlicher  Auffassungsweise  einer  der  werth- 
losesten  von  allen,  weil  er  nur  particular  verneinende  Schlusssatze  gibt.  Und 
doch  ist  gerade  diese  Schlussform  der  gewohnlichste  Weg  zum  Umsturz  .  .  . 
eingewurzelter  Vorurtheile.  .  .  .  Gegen  die  dritte  Figur  hat  Trendelenborg 
(Log.  Untersuch.  ed.  3.  tom.  2  p.  353)  einen  heftigen  Angriff  gerichtet.  .  .  . 
Die  Frage  nach  dem  Werthe  der  dritten  Figur  kann  nur  darauf  gehen,  ob  es 
nicht  Schliisse  in  der  Wissenschaft  und  im  taglichen  Leben  gibt,  welche  sich 
naturgemass  in  dieser  Form  darstellen,  und  welche  dabei  einen  wesentlichen 
Zweck  erfiillen.  Hier  braucht  man  denn  nur  dem  Winke  Lamberts  zu  folgen, 
der  die  dritte  Figur  als  diejenige  der  Beispiele  und  Ausnahmen1  betrachtet. 
um  alsbald  eine  sehr  ausgedehnte  Anwendung  derselben  wahrzunehmen.  .  .  . 
Von  ganz  besonderer  Wichtigkeit  sind  die  positiv  schliessenden  Modi  der  dritten 
Figur  bei  der  Vorbereitung  eines  Inductionsschlusses.  .  .  ."  Logische  Studien. 
Iserlohn  1876.  p.  81. 

2  Geometrica  haec  per  circulos  descriptio ,  qua  syllogismorum  veritas  ad 
oculum  quasi  contra  acerrimos  adversarios  depingeretur,  post  Cartesii  tempora 
in   schola   adhiberi   per  consuetudinem  coepta  est.     (Cfr.  Drobisch,    Neue  Dar- 

Figurae  primae  modus  primus  (Barbara) : 

M  a  P 
S  a  M 
S  a  P. 

Quum  propositio  universalis  affirmativa  hac  duplici  ratione  se  habere  possit 


1. 


iam  praemissarum,  quas  posuimus,  schema  erit  quadruplex 


1. 


4-  SIVIP 


Semper  igitur  omni  subiecto  S  praedicatum  P  convenire  debet,  quia  totum 
S  semper  est  in  sphaera  P. 

Figurae    primae    modus    secundus    (Celaret)  : 

M  e  P 

S    a  M 

S    e  P. 
Cuius  veritas  in  his  evidens  est : 


2. 


Atque  ita  deinceps. 


stellung  der  Logik,  ed.  4.  p.  98  j  Ueberweg,  System  der  Logik  §  105  sqq.)  ChRist. 
Weise  (1708)  inter  primos  laudatur,  qui  hanc  docendi  consuetudinem  usurpavit. 
Quam  tamen  rem  iam  ipse  Aristoteles  phantasiae  discipulorum  obiecisse  vi- 
detur,  quum  diceret:  Tov  ea^otTOv  £v  oXw  etvat  tiu  jjieau),  vcai  tov  jjiaov  e*v  8Xa) 
xtu  7rptoT(u  (1.  1  anal.  prior.  c.  4),  et  alia  in  hoc  genere  similia. 

Figurae    secundae    modus    primus    (Cesare) 

P  e  M 
S  a  M 


S  e  P. 


Cuius  rei  symbola  duo  sunt: 


2. 


Et  simili  ratione  in  reliquis. 

Figurae    tertiae    modus    primus    (Darapti) 

M  a  P 
M  a  S 


S    i   P. 


Cuius  rei  signa  sunt : 


Atque  haec  ad  explicandam  rem,  de  qua  agitur,  satis  *. 


1  xUii  aliter  figuras  singulas  (omissa  reductione)  probare  conantur.  Parum 
apte  Lambert  ,  qui  figurae  secundae  conatur  subiicere  principium :  „Dictum  de 
diverso",  ex  quo  res,  quae  diversae  sint,  inter  se  convenire  non  possint;  tertiae 
subiicit  principium :  „Dictum  de  exemplo",  ex  quo,  si  reperiuntur  aliqua  M  e, 
quae  sint  M  i,  et  omnes  M  e  sint  M  a,  sint  quoque  aliqua  M  i,  quae  sint  M  a. 
Quartae:  „Dictum  de  reciproco",  ex  quo,  si  nullum  F  est  G,  neque  ullum  G 
est  hoc  vel  illud  F;  et,  si  K  hoc  vel  illud  G  est  vel  non  est,  sunt  aliqua  Gr, 
quae  sunt  K  vel  non  sunt.  (In  libro :  Neues  Organon.  Lipsiae  1764.  I.  4.  Haupt- 
stiick.  §§  229—233.) 

F.  A.  Lange,  ex  sola  combinatione  relationum,  quae  sunt  inter  ambitus 
sive  sphaeras  conceptuum,  omnes  syllogismi  modos  deducere  conatur.  (In  libro: 
Logische  Studien.  1876.  p.  74—79.) 

Pesch,    Logica.    L  27 

349.  Extremorum  discretio.  Aliquid  logicorum  interest,  ut  in 
quovis  syllogismo  qualitas  extremorum  determinari  possit,  atque 
ita  iudicari,  sitne  conclusio  directa  an  indirecta.  Qua  de  re 
plurima  a  veteribus  praecepta  sunt.  Nos  tamen  breves  esse  co- 
gimur.  Omnino  duos  modos  concludendi  esse  scimus :  quorum 
alter  directus  est,  indirectus  alter.  Modus  directe  sive  secundum 
naturam  concludendi  est,  quum  maius  extremum  de  minore  con- 
cluditur.  Indirecte  sive  contra  naturam  concludendi  modus  est, 
quum  minus  extremum  de  maiore  colligitur1. 

Yidendum  igitur  est,  utrum  extremorum  in  praemissis  maius 
sit.     Quod  saepe  quidem  in  aperto  est,  neque  tamen  semper. 

Imprimis  tene,  praedicatum  semper  subiecto  praestantius  esse, 
et  praedicabile  illo,  quod  non  praedicabile  est.  Ex  quo  principio 
hae  regulae  constitui  possunt:  1.  Quum  alterum  extremorum  est 
praedicatum  in  praemissis  et  alterum  subiectum,  illud  est  extremum 
maius,  quod  ibi  praedicatur.  2.  Quum  neutrum  vel  utrumque 
extremum  est  praedicatum  in  praemissis,  sed  dispar  est  utriusque 
quantitas,  illud  maius  est,  quod  utpote  universale,  vi  praemissarum 
de  altero  est  praedicabile.  Et  tum  concludi  non  potest  nisi  ne- 
gative  et  particulariter.  3.  Quum  neutrum  vel  utrumque  ex  ex- 
tremis  est  praedicatum  in  praemissis  et  par  est  utriusque  quan- 
titas :  quum  vi  praemissarum  utrumque  sit  respectu  alterius  prae- 
dicabile,  illud  est  extremum  maius,  quod  vi  formae  syllogismi 
naturalis  praesumitur  praedicatum  in  quaestione;  quod  quidem  in 
priore  praemissa  enuntiatur. 

Yel  etiam  hoc  pacto  regulae  duae  sunt:  1.  In  figura  prima 
extremum  maius  illud  est,  quod  praedicatur  de  medio,  extremum 
minus,  quod  medio  subicitur.  In  flgura  Gralenica  regula  haec  in- 
versa  erit.  2.  In  secunda  et  tertia  figura  quoties  conclusio  est 
inconvertibilis  0,  pro  directa  habetur  eiusque  praedicatum  pro  ex- 
tremo  maiore.  Secus  vero  illa  praemissa  maior  esse  intelligatur, 
quae  pronuntiatione  praecedit;  ita  enim  problema  positum  fuisse 
supponendum  est. 

350.  Syllogismorum  per  reductionem  probatio.  Syllogismum 
perfectum  eum  esse  diximus,  in  quo  clare  et  directe  ex  sumptioni- 
bus  fluit  conclusio,   qui  igitur  nulla  alia  re  praeter  praemissas  in- 

1  Fonseca,  Instit.  dial.  1.  6  c.  12.  Aliud  igitur  est  propositio  directa, 
aliud  conclusio  directa.  Propositio  est  directa,  in  qua  superius  de  inferiore 
praedicatur.  Utrum  conclusio  sit  directa  an  indirecta,  a  comparatione  eius 
pendet  cum  praemissis,  ex  quibus  deducitur.  Conclusio  est  directa,  in  qua 
praedicatur  extremum,  quod  est  maius  in  praemissis. 

diget,  ut  de  legitima  consequentia  evidenter  constet.  Haec  perfecti 
syllogismi  ratio  reperitur  dumtaxat  in  quattuor  primis:  Barbara, 
Celarent,  Darii,  Ferio;  qui  inter  omnes  syllogismos  clarissimi 
sunt  neque  aliena  luce  ad  vim  propriam  manifestandam  egent.  Et 
inter  hos  quattuor  iterum  maxime  eminet  syllogismus  in  Barbara, 
qui  ad  conclusionem  deducere  potest  universalem  et  affirmativam. 
Et  comparati  cum  quattuor  modis  figurae  primae  omnes  reliquarum 
figurarum  modi,  quamvis  legitimi  sint  et  necessarii,  sunt  tamen 
imperfecti,  quia  in  iis  rectae  illationis  evidentia  non  tam  clare 
elucet.  Et  Peripatetici  quidem,  quum  omissis  principiis,  quae  syl- 
logismos  secundae,  tertiae,  Galenicae  figurae  spectant,  solummodo 
principia  figurae  primae  propria  exponere  solerent,  syllogismos 
imperfectos  ad  perfectos  reducebant ,  quo  omni  quantumvis  re- 
luctanti  animo  in  his  quoque  syllogismis  imperfectis  vim  legitimae 
consequentiae  et  necessitatem  inesse,  ad  oculum  quasi  demonstrare- 
tur.  Ad  quem  finem  duas  regulas  adhibitas  invenimus :  Prior 
erat:  Quidquid  sequitur  ex  consequente  bonae  consequentiae,  se- 
quitur  etiam  ex  antecedente.  Quoniam  igitur  est  bona  consequentia 
a  propositione  conversa  ad  propositionem  convertentem :  quidquid 
sequitur  ex  convertente,  sequitur  etiam  ex  conversa.  Et  huic  re- 
gulae  innititur  reductio  per  ostensionem(ostensiva,  con- 
versiva,  directa).  Regula  altera  est :  Aliqua  conclusio  evidenter 
est  legitima,  si  ex  opposito  sive  contradictorio  consequentis  sequi- 
tur  evidenter  oppositum  sive  contradictorium  antecedentis,  i.  e. 
alicuius  praemissae.  Et  ex  hac  regula  fitreductio  ad  impos- 
sibile  (indirecta).  Generatim  reductionis  ratio  triplex  proponi 
solet,  qua  imperfectorum  syllogismorum  consequentia  illustrari  pos- 
sit :  probatio  directa  sive  ostensiva ;  probatio  indirecta  sive  deductio 
ad  impossibile;  expositio,  quae  fit  adhibito  syllogismo  exposi- 
torio.    Sed  de  singulis  separatim  satis  multa  a  logicis  statuta  sunt. 

351.  Reductio   directa    sive   per   ostensionem   efficitur,    quum   conversione   et 

transpositione  propositionum  syllogismus  imperfectus  ad  syllogismum  perfectum 
figurae  primae  reducitur. 

Quaeritur  ergo,  ad  quem  modum  figurae  primae  imperfectus  quivis  syllo- 
gismus  reducendus  sit,  et  quaenam  in  ipso  propositiones  convertendae  et  trans- 
ponendae  sint. 

Indicantur  haec  versibus  illis  memorialibus ,  quibus  omnes  syllogismorum 
modi  enumerantur. 

Et  1°  quidem  litterae  B,  C,  D,  F,  a  quibus  quattuor  primae  figurae  vocabula 
incipiunt,  simul  ostendunt,  ad  quem  modum  primae  figurae  syllogismi  cetera- 
rum  figurarum  reducendi  sint.  Ita  v.  g.  B a m a  1  i p  reducitur  ad  Barbara, 
Cesare   ad   Celarent,    Darapti   ad   Darii,    Festino    ad    Ferio. 

27* 

2o  Litterae  S  et  P  in  medio  illorum  vocabulorum  indicant,  propositiones 
vocali  antecedente  repraesentatas  esse  convertendas  sive  simpliciter  (quod  in- 
dicat  S)  sive  per  accidens  (quod  significat  P).  Hinc  syllogismus  in  Datisi  re- 
ducitur  ad  Darii  conversa  simpliciter  praemissa  minore;  syllogismus  vero  in 
Darapti  reducitur  conversa  minore  per  accidens;  syllogismus  in  FeSapo 
reduci  potest  conversa  maiore  simpliciter,  minore  per  accidens. 

3°  Littera  M  monet,  praemissas  per  metathesim  esse  transponendas,  ita 
ut  maior  fiat  minor  et  minor  obtineat  locum  maioris.  Ita  ad  reducendos  syllo- 
gismos  in  Bamalip,  Dimatis  transponendae  sunt  praemissae  solum ;  in  syl- 
logismo  secundum  CamestreS  praeter  transpositionem  praemissarum  minor  et 
conclusio  converti  debent  simpliciter;  syllogismus  denique  in  Fapesmo  ut 
reducatur,  maior  convertenda  est  per  accidens,  minor  simpliciter,  et  praemissae 
transponi  debent. 

4°  Littera  C  in  medio  vocabulorum  Baroco  etBoeardo  ostendit,  eius 
generis  syllogismos  non  posse  reduci  per  ostensionem,  sed  per  conversionem 
vel  deductionem  ad  contradictoriam  propositionem  tantum.  Nam  quum  pro- 
positio  universalis  affirmativa  per  conversionem  fiat  particularis,  propositio  vero 
particularis  negativa  etiam  post  conversionem  per  contrapositionem  maneat 
particularis ,  et  ex  mere  particularibus  nihil  sequatur,  illi  syllogismi  directe  ad 
Barbara  reduci  non  possunt. 

Hic  syllogismus  in  Bamalip  reducitur  ad  Barbara: 
Omnis  homo  est  animal.  Omne  animal  est  substantia. 

Omne  animal  est  substantia.  Omnis  homo  est  animal. 

Ergo  aliqua  substantia  est  homo.  Ergo  omnis  homo  est  substantia  K 

Hic  vero  syllogismus  in  Fesapo  reducitur  ad  Ferio: 
Omnis  homo  non  est  brutum.  Omne  brutum  non  est  homo. 

Omne  brutum  est  irrationale.  Aliquod  irrationale  est  brutum. 

Ergo  aliquod  irrationale  non  est  homo.     Ergo  aliquod  irrationale  non  est  homo  2. 


1  Etsi  propositio  particularis  affirmativa  per  se  non  potest  converti  per 
accidens  in  universalem,  haec  conversio  hoc  loco  tamen  admittitur,  quia  illa 
universalis  conclusio  evidenter  continetur  in  praemissis,  quae  quidem  respectu 
ordinis,  non  tamen  quantitatis  per  transpositionem  mutatae  sunt. 

2  Tota  haec  reducendi  industria  quo  facilius  memoria  retineri  possit,  his 
versiculis  continetur: 

S  vult  simpliciter  verti ;   P  vero  per  accid(ens) : 

M  vult  transponi;  C  per  impossibile  duci. 
Peculiarem  difficultatem  in  Baroco  et  Bocardo  reperies,  qui  modi  reductionem 
per  ostensionem  non  videntur  admittere.  Potest  tamen  Bocardo  reduci  ad  Darii, 
et  Baroco  ad  Ferio,  modo  adhibere  velis  conversionem  per  contrapositionem 
et  propositionem  negativam  convertere  in  infinitam.    Hac  ratione  convertetur: 

Ba         P  a  M   in  Fe         Non-M  e  P 

352.  Aliae    reductiones    syllogismorum   imperfectorum.     Praeter    reductionem 

ostensivam   sive    directam,    de    qua   modo    dictum  est,    duplex    est   reductionis 
genus :  indirectum  et  expositorium. 

Reductio  indirecta  sive  perdeductionem  ad  impossibilefit,  quum 
ex  opposito  consequentis  infertur  oppositum  antecedentis,  i.  e.  quum  ex  assumpta 
conclusionis  alicuius  contradictoria  et  ex  una  praemissarum  iam  concessarum  per 
syllogismum  primae  figurae  infertur  contradictoria  alterius  praemissae  pariter 
ante  concessae.  Haec  reductionis  ratio  cum  utilitate  praecipue  adhibetur  in  modis 
Baroco  et  Bocardo.  Ut  igitur  fiat  haec  reductio ,  una  ex  praemissis  re- 
tinenda  est;  et  propositio  contradictoria  conclusionis  adhibenda  tamquam  prae- 
missa  altera.  Quaenam  vero  praemissa  omitti  debeat,  significatur  per  vocalem  0, 
quae  in  vocabulis  Baroco  etBocardo  reperitur;  debet  igitur  in  Baroco 
mutari  minor,  in  Bocardo  maior.  Quod  autem  fit  in  Baroco,  id  etiam  in 
ceteris  modis  figurae  secundae  fit;  et  id,  quod  in  Bocardo  fit,  fit  in  reliquis 
figurae  tertiae.     Unde  versiculi: 

Maiorem  servat  variatque  secunda  minorem. 
Tertia  maiorem  variat  servatque  minorem. 

De  prima  autem  figura  hi  sunt  versiculi: 

Maior  fit  minor  et  fit  contradictio  minor. 
Excipe  Celantes,  in  quo  convertitur  ordo. 

In  prima  igitur  figura  contradictoria  conclusionis  negatae  erit  maior  novi 
argumenti,  cuius  minor  erit  ea,  quae  in  syllogismo  primo  fuit  maior.  In  modo 
Celantes  vero  ea,  quae  erat  minor,  nunc  ponenda  erit  loco  maioris  in  argu- 
mento  novo,  et  contradictoria  conclusionis  negatae  ponenda  erit  loco  minoris  *. 

Neque  omittendum  est,  deductionem  ad  impossibile  non  solum  fieri  posse 
in  forma  syllogismi  categorici  inferentis  impossibile,  sed  etiam  in  forma 
syllogismi  hypothetici:  Si  contradictoria  meae  sententiae  falsa  est ,  mea 
sententia  est  vera.     Atqui  ista  falsa  est.     Ergo  mea  sententia  vera. 

Reliquum  est,  ut  de  alia  reductionis  ratione  dicamus,  quae  est  per 
expositionem.  Haec  reductio  fit,  quum  termino  medio ,  qui  singularis  est, 
substituto  in  locum  medii  communis,  infertur  eadem  conclusio,  quae  inferebatur 
in  syllogismo  habente  terminum  communem.  Quae  reductio  veritatem  syllo- 
gismo  ostensam  reddit  evidentiorem ;  sed  non  valet  nisi  ad  inferendam  con- 
clusionem  particularem.  Cuius  rei  ponatur  exemplum  huiusmodi,  ut  ostendenda 
sit  consequentia  in  hoc  syllogismo.  Aliqui,  qui  Ecclesiam  persecuti  sunt ,  facti 
sunt  Apostoli  Christi.  Atqui  omnes,  qui  Ecclesiam  persecuti  sunt,  fuerunt  inimici 
Dei.  Ergo  aliqui ,  qui  facti  sunt  Apostoli  Christi ,  fuerunt  inimici  Dei.  Iam 
intra  ambitum  termini  medii  „qui  persecuti  sunt  Ecclesiam",  invenio  Paulum,  de 
quo  utrumque  verum  fuit,  quod  in  conclusione  affirmandum  est.  Hinc  syllo- 
gismum  expositorium  evidenter  legitime  concludentem  formo  :  Faulus  factus 
est  Apostolus  Christi.  Atqui  Paulus  fuit  inimicus  Dei.  Ergo  aliquis  factus  est 
Apostolus  Christi,  qui  fuit  inimicus  Dei. 

Quamvis  hac  ratione  syllogismus  expositorius  in  omni  figura  adhiberi 
possit,  aptissime  tamen  usurpatur  in  tertia,  in  qua  medium  bis  subiicitur,  et 
omnis  conclusio  est  particularis. 


1  De  huius  reductionis  vi  et  utilitate  cfr.  Roselli,  Log.  q.  27  a.  4. 

353.  Syllogismus  hypotheticus  unam  vel  plures  propositiones 
continet,  quae,  quum  nihil  absolute  affirment  aut  negent,  solum 
unius  affirmationis  vel  negationis  ab  altera  dependentiam  exprimunt; 
quem  syllogismum  etiam  compositum  vocant.  Igitur  syllogismus 
compositus  vel  hypotheticus,  de  quo  nunc  dicendum  est,  a  sim- 
plici,  de  quo  disputavimus  hactenus,  eo  diversus  est,  quod  ex 
sumptione  composita  sive  hypothetica  conclusionem  deducit1. 

Et  fieri  quidem  potest,  ut  in  propositione  minore  ponatur  novus  terminus, 
i.  e.  terminus,  qui  non  reperitur  in  maiore,  velut  in  hoc  syllogismo :  Sicut 
vita,  mors  ita.  Atqui  vita  bona.  Ergo  mors  bona;  vel :  Ubi  thesaurus,  ibi  cor. 
Atqui  in  pulvere  thesaurus.  Ergo  in  pulvere  cor.  Qui  syllogismi  dicuntur  esse 
secundum  assumptionem  (-/.a-a  rcp6sX7]tjnv).  Fieri  etiam  potest,  ut  in  minore 
idem  terminus  ponatur  categorice,  qui  in  maiore  positus  fuit  hypothetice,  velut : 
Si  bene  vivis,  bene  morieris.  Atqui  bene  vivis.  Ergo  bene  morieris.  Et  hi  syllo- 
gismi  dicuntur  esse  secundum  transsumptionem  (xa-rd  \izr<xhybvv).  Sed  nemo 
non  videt,  syllogismos  assumptivos  facile  in  transsumptivos  converti  posse. 

Quum  conclusio  in  syllogismo  hypothetico  consequi  possit  aut 
vi  positae  conditionis,  aut  vi  coniunctionis,  aut  vi  disiunctionis, 
triplex  nascitur  huius  syllogismi  species ;  quarum  prima  illa  est, 
quae  nomen  conditionalis  retinet,  altera  disiunctiva,  tertia  con- 
iunctiva2.  In  quibus  tamen  species  conditionalis  praecipua  est. 
De  hac  nunc  breviter  dicendum. 

Quum  veritas  propositionis  conditionalis  sit  in  nexu,  qui  est 
inter  conditionem  et  conditionatum  (n.  287),  duae  sequuntur  con- 
cludendi  figurae  legitimae.  Primo  enim  ex  principio :  Posita  con- 
ditione  ponitur  conditionatum,  consequens  est,  ut  recte  concludatur 
a  veritate  conditionis  ad  veritatem  conditionati,  velut  quum  dicis : 
Si  Deus  est  sanctus,  odit  peccatum.  Atqui  Deus  est  sanctus.  Ergo  odit 
peccatum.  Deinde  vero  ex  principio:  Sublato  conditionato  tollitur 
conditio,  legitime  inferimus  a  falsitate  conditionati  falsitatem  con- 


1  Hunc  syllogismum  hypotheticum,  quatenus  ex  hypothesi  ficta  procedat. 
quae  non  ut  probata  vel  vera,  sed  tantum  ex  gratuito  concessis  accepta,  millam 
ad  gignendam  scientiam  vim  habere  dicit  Aristoteles  (1.  1  anal.  prior.  c.  44). 
Verum  de  his  syllogismis ,  quatenus  in  praemissis  affirmatur  nexus  inter  con- 
ditionatum  et  conditionem,  pleniorem  doctrinam  non  tradidit.  De  his  primo  dispu- 
tarunt  subtilius  Theophrastus  et  Eudemus.  Et  „Theophrastus,  ut  dicit  Boethiu* 
(de  syllog.  hypoth.),  rerum  tantum  summas  exsequitur,  Eudemus  latiorem  docendi 
graditur  viam".  Etiam  Stoici  magna  accuratione  de  syllogismis  hypotheticis 
disseruerunt.  De  mente  Aristotelis  adhuc  sub  iudice  lis  est.  Cfr.  Saxseyerino, 
Log.  Vol.  II.  p.  352—363. 

2  Cfr.  Alexaxdr.  Aphrodis.  (ad  Arist.  anal.  prior.  f.  133  B)  ;  Ioan.  Piiilop. 
(ad  anal.  prior.  f.  LX  B) ;  Boeth.,  De  syllog.  hypothet. 

ditionis.    Legitime  ergo  concludes :  Si  Ecclesia  errat,  Dens  mentitur. 
Atqui  Deus  non  mentitur.    Ergo  Ecclesia  non  errat^.     (Cfr.  n.  163.) 

Duae  etiam  in  hoc  syllogismo  inesse  possunt  figurae  sophisticae.  Et 
primo  quidem,  quum  affirmato  consequente  in  minore,  affirmatur  antecedens  in 
conclusione.  Et  deinde,  quum  negato  antecedente  in  minore  negatur  consequens 
in  conclusione. 

Praecipue  vero  animadvertenda  est  illa  partium  diversitas, 
quae  affirmatione  et  negatione  constituitur.  Nam  utraque  pars 
affirmativa  esse  potest,  potest  etiam  utraque  esse  negativa.  Prae- 
terea  conditio  negativa  esse  potest,  dum  conditionatum  est  affirma- 
tivum;  et  contra.  Quapropter  ex  quattuor  modis  argumentatio 
procedere  potest.     Qua  de  re  sunt  duae  regulae : 

1°  In  priore  figura  legitima  qualitas  negativa  aut  affirmativa 
partium  semper  servatur  tum  in  minore  tum  in  conclusione,  velut 
quum  dicitur:  Si  homo  non  est  animal  brutum,  non  vivere  debet  ut 
animal  brutum.  Sed  homo  non  est  animal  brutum.  Ergo  non  debet 
vivere  ut  animal  brutum. 

In  figura  altera  legitima  mutatur  in  minore  et  conclusione 
qualitas  partium :  Si  bene  agis,  non  vapulas.  Atqui  vapulas.  Ergo  non 
bene  agis. 

2o  Quaecunque  est  qualitas  partium,  in  prima  figura  argumen- 
tatio  est  semper  affirmativa;  semper  enim  in  conclusione  veritas 
conditionati  affirmatur.  In  secunda  autem  figura  semper  est  ne- 
gativa;  quia  semper  in  conclusione  negatur  conditionis  veritas. 

Hac   igitur   ratione  omnes  syllogismi  conditionalis  modi  exhiberi  possunt: 

Pro  prima  figura  : 

fponens:  Si  A  est,  est  B;  —  A  est  — :  Ergo  est  B. 
^  \tollens:  Si  A  est,  non  est  B ;  —  A  est  — :  Ergo  non  est  B. 

Si  homo  cogitare  potest,  anima  eius  est  immortalis. 

Si  Christus  fundavit  Ecclesiam ,  non  est  magistra  erroris. 

, .  __   ,  ,,      ,    fponens:  Si  A  non  est,  est  B ;  —  A  non  est:  Ergo  est  B. 

b)  Modus  tollendo<f  „  _,.  .  _  .  _  .  _ 

l  tollens :  Si  A  non  est,  non  est  B ;  —  A  non  est :  —  Ergo  non  est  B. 

Si  cum  hac  vita  non  omnia  pereunt,  vae  peccatori! 

Si  duellum  non  est  lege  naturali  licitum,  non  fit  ullo  praeiudicio  honestum. 


1  Praeclarum  quoque  huius  rei  exemplum  illud  est,  quod  ex  scriptis 
S.  Augustini  (1.  2  de  civit.  Dei  c.  13)  afferunt  hoc  loco  rhetorici.  Attendens 
ille  ad  sacerdotes  idololatras,  quos  Graeci  summo  honore  prosequebantur ,  Ro- 
mani  a  dignitatibus  omnibus  arcebant:  Proponunt,  inquit,  Graeci:  Si  dii  tales 
colendi  sunt ,  profecto  etiam  tales  homines  honorandi.  Assumunt  Romani:  Sed 
nullo  modo  tales  homines  honorandi  sunt.  Concludunt  Christiani:  Ergo  nullo 
modo  dii  tales  colendi  sunt. 

Pro  secunda  figura 


a)  Modus     tollens/tollend°:  Si  A  GSt'  eSt  B'  ""  n°n  est  B  :  ~  ErS°  non  est  A- 

\ponendo :  Si  A  est,  non  est  B ;  —  est  B  :  —  Ergo  non  est  A. 

Si  Christus  est  merus  homo,  est  omnium  pessimus. 
Si  homo  necessario  agit,  non  est  moralitatis  capax. 

,  ^   A/r  j  /tollendo :  Si  A  non  est,  est  B ;  —  non  est  B  :  —  Ergo  est  A. 

b)  Modus    ponensx  '  '  & 

Iponendo:  Si  A  non  est,  non  est  B ;  —  est  B :  —  Ergo  est  A. 

Si  Christus  non  surrexit,  vana  est  fides  nostra. 
Si  Deus  non  est,  mundus  non  est. 

354.  Sed  adhibentur  interdum  syllogismi,  in  quibus  omnes  pro- 
positiones  conditionales  sunt,  velut:  Si  plantae  seipsas  perficiunt, 
vivunt.  Atqui  si  vivunt,  non  sunt  machinae.  Ergo  si  plantae  seipsas 
perficiunt,  non  sunt  machinae1.  Sed  tota  haec  argumentandi  ratio, 
rem  si  spectas,  a  ratione  categorica  non  differt.  Ex  hoc  enim  prin- 
cipio  proficiscitur,  quod  absolutum  est:  Conditio  conditionis 
estconditio  conditionati.  Etad  hanc  formulam  generalem 
revocari  potest:  Primum  est  conditio  secundi  et  secundum  est  con- 
ditio  tertii ;   ergo  primum  est  conditio  tertii. 

Quae  res  his  exemplis  illustrari  potest:  Si  Deus  est,  sanctus  est.  Si 
sanctus  est,  peccatum  odit.  Ergo  si  Deus  est,  peccatum  odit.  —  Si  quis  seipsum 
diligit,  diligit  Deum.  Si  quis  inimicum  odit ,  no?i  diligit  Deum.  Ergo  si  quis 
seipsum  diligit,  non  odit  inimicum.  —  Si  scientia  sanam  rationem  sequitur ,  in 
errores  graves  incidere  non  potest.  Si  scientia  sanam  rationem  sequitur,  Ecclesia 
eam  adiuvat.  Ergo  si  Ecclesia  scientiam  adiuvat,  interdum  scientia  sic  procedit, 
tit  in  errores  graves  incidere  non  possit  (hoc  modo  concludendum  ratione 
formae,  ratione  materiae  conclusio  amplior  esse  poterit).  —  Si  pauperes 
Deum  diligunt,  non  sunt  infelices.  Si  pauperes  vitam  religiosam  degunt,  Deum 
diligunt.     Ergo  si  pauperes  sunt  infelices,  non  degunt  vitam  religiosam. 

Deiode  fieri  potest,  ut  conclusio  argumenti  sit  conditionalis  hoc 
modo :  Machinae  non  habent  vitam.  Ergo  si  plantae  vitam  habent,  non 
sunt  machinae.  In  quo  syllogismo  altera  praemissarum  ut  conditio 
in  ipsam  conclusionem  ingeritur ,  quo  efficacius  attentio  mentis 
dirigatur  in  ipsam  consequentiae  rectitudinem. 

Nonnunquam  denique  accidit,  ut  conditionales  compositae  sint 
in  argumentatione  hoc  modo:  Si  Deus  est  ens  a  se,  quum  sit  neces- 
sarium,  est  ens  immutabile.  Atqui  Deus  est  ens  a  se.  Ergo  quum  sit 
ens  necessarium,  est  ens  immutabile.  Quae  conditionales  hoc  modo 
compositae  vocari  possunt  conditionales  causales,  quia  con- 
ditionali  additur  causa  sive  ratio,  qua  consequentia  nititur. 


1  Distinguere  solent  hypotheticum  syllogismum  purum  et  mixtum.  Purus 
(6  o{  6'Xiuv  urot)eTtxo';)  est,  cuius  utraque  praemissa  hypothetica  est;  mixtus, 
qui  ex  una  praemissa  hypothetica  constat;  altera  categorica. 

Quae  de  syllogismo  conditionali  restant,  omittiinus;  satis  enim 
per  se  intelliguntur. 

355.  Syllogismus  disiunctivus.  Illum  syllogismum  hypotheticum, 
cuius  praemissa  maior  propositionem  disiunctivam  continet,  vocamus 
disiunctivum.  Cuius  rei  exemplum  sit  illud  Tullu:  Aut  metuamus 
Carthaginienses  oportet,  si  incolumes  eos  reliquerimus  7  aut  eorum 
urbem  diruamus.  At  metuere  quidem  non  oportet.  Bestat  igitur  7  ut 
urbem  diruamus.  Cuius  syllogismi  cum  conditionali  coniunctio  vel 
eo  apparet,  quod  facile  in  conditionalem  verti  potest  hoc  modo: 
Si  Carthaginienses  metuere  non  oportet,  urbs  eorum  delenda  est.  Atqui 
metuere  non  oportet.  Restat  igitur,  ut  urbem  diruamus.  Quum  in  pro- 
positione  proprie  disiunctiva  (n.  288)  omnes  partes  ex  natura  rei 
neque  simul  esse  verae  queant  neque  simul  falsae,  pro  syllogismo 
disiunctivo  duplex  habetur  concludendi  figura  legitima.  Aut  enim 
lo  una  parte  in  minore  negata,  reliqua  pars  in  conclusione  affir- 
matur,  aut  2o  una  parte  disiunctionis  in  minore  affirmata,  reliqua 
pars  in  conclusione  negatur.  In  utraque  porro  figura  pro  diversa 
partium  qualitate  diversus  est  concludendi  modus. 

In  I.  figura  :  In  II.  figura : 

Est  aut  B  aut  C.  Est  aut  B  aut  C. 

Non  est  B.  Est  B. 

Ergo  est  C.  Ergo  non  est  C. 

Mundus  est  aut  a  se  aut  ab  alio. 

Est  aut  B  aut  non  C.  Est  aut  B  aut  non  C. 

Non  est  B.  Est  B. 

Ergo  non  est  C.  Ergo  est  C. 

Infernus  est  aut  aeternus  aut  nullus. 

Est  aut  non  B  aut  C.  Est  aut  non  B  aut  C. 

Est  B.  Non  est  B. 

Ergo  est  C.  Ergo  non  est  C. 

Hic  homo  est  aut  non  sanus  aut  piger. 

Est  aut  non  B  aut  non  C.  Est  aut  non  B  aut  non  C. 

Est  B.  Non  est  B. 

Ergo  non  est  C.  Ergo  est  C. 

Hic  catholicus  est  aut  non  liberalis  aut  non  sincerus. 

In  propositione  improprie  disiunctiva  quum  una  saltem 
debeat  esse  vera,  non  quidem  omnes  partes  simul  possunt  esse 
falsae;  sed  omnes  simul  possunt  esse  verae.  Quapropter,  una 
parte  in  minore  affirmata,  non  recte  reliqua  pars  in  conclusione 
negatur;  non  igitur  in  hoc  syllogismo  alia  praeter  primam  figuram 
legitime   adhiberi  potest.     Quod   his   exemplis   illustratur:    Petrus 

magistrum  suum  vel  ex  levitate  vel  ex  falso  respectu  humano  vel  ex 
ignavia  vel  ex  perfidia  negavit.  Eleemosyna ,  quam  avarus  dabit, 
generatim  vel  non  libere  vel  non  pura  intentione  vel  non  ex  rebus 
suis  vel  non  benigno  modo  fiet.  Opus  artis  est  vel  honestum  vel  non 
pulchrum. 

Quibus  omnibus  ex  rebus  haec  colliguntur: 

lo  Qualitas  eius  partis,  quae  loco  minoris  ponitur,  mutatur  in 
prima  figura,  non  mutatur  in  secunda;  qualitas  vero  partis,  quae 
in  conclusione  infertur,  conservatur  in  prima  figura,  non  autem 
in  secunda. 

2»  Ratio  argumentationis  in  prima  figura  semper  est  affirma- 
tiva,  in  secunda  negativa,  propterea  quod  in  hac  conclusio  partem 
maioris  ipsam,  quam  continet,  invertit,  in  illa  vero  eam  talem, 
qualis  est,  relinquit. 

3o  Regulae  statutae  vim  habent  etiam  in  syllogismis,  quorum 
disiunctiva  pluribus  quam  duobus  membris  constat.  Qua  in  re  id 
tantum  est  observandum,  si  in  conclusione  plura  membra  habean- 
tur,  affirmationem  eorum  disiunctive,  negationem  vero  copulative 
esse  intelligendam. 

356.  SyllogismilS  COniunctivus.  Coniunctivum  illum  syllogismum 
hypotheticum  esse  novimus,  in  cuius  praemissa  maiore  propositio 
coniunctiva  ponitur. 

In  propositione  stricte  coniunctiva,  id  quod  iam  ante  dictum 
est,  non  utrumque  membrum  potest  esse  verum,  quamvis  per  se 
utrumque  possit  esse  falsum.  Hinc  a  falsitate  unius  membri  con- 
cludere  non  licet  ad  veritatem  alterius.  Unica  ergo  est  huius 
syllogismi  figura,  quae  pro  diversa  tamen  qualitate  propositionis 
coniunctivae  diversos  habet  concludendi  modos:  Custodes  ad  Christi 
sepulchrum  non  potuerunt  et  dormire  et  videre  discipulos  eorpus 
furantes.     Non  potestis  Deo  servire  et  mammonae. 

In  propositione  autem  non  stricte  coniunctiva  exceptio  ab  hac 
regula  habetur,  quum  membra  enumerata  sunt  omnia,  quae  ex 
natura  rei  illi  subiecto  convenire  possunt.  Tum  enim  propositio 
coniunctiva  aequivalet  propositioni  disiunctivae,  quae  et  alteram 
concludendi  figuram  admittit,  quae  est  a  falsitate  unius  membri  ad 
veritatem  alterius.  Yelut:  Deus  non  potest  simul  esse  sanctus  et 
peccatum  non  odisse.  Christus  non  potest  simul  esse  non  verus  Deus 
et  homo  iustus.  Ecclesia  non  potest  esse  simul  fallibilis  et  magistra 
gentium. 


2.    De  discursu  deductivo.  427 

Quibus  dictis  liquet,  recte  inferri  ex  negata  una  parte  affirmandam  alte- 
ram  (Fig.  I.) ,  et  ex  affirmata  una  negandam  alteram  (Fig.  II.)  in  syllogismis 
proprie  disiunctivis  et  improprie  coniunctivis ;  in  syllogismo  vero  improprie 
disiunctivo  solum  ex  negatione  unius  partis  recte  affirmationem  concludi  alte- 
rius  (Fig.  L),  et  in  syllogismo  proprie  coniunctivo  tantum  ex  affirmatione  unius 
partis  recte  sequi  negationem  alterius  (Fig.  II.). 

357.  Syllogismi  hypothetici  ad  categoricum  reductio.  Syllogis- 
mum  proprie  conditionalem,  quem  diximus  inter  hypotheticos  esse 
praecipuum,  ad  categoricum  reduces,  si  in  conclusione  quaeris  duo 
extrema,  et  pro  termino  medio  sumis  illum,  qui  in  utraque  prae- 
missa  est  positus.  Id  quum  generaliter  praecipi  soleat,  enucleatius 
quoque  dici  potest,  ita  ut  vel  ad  materiam  advertatur  animus  vel 
etiam  ad  formam. 

Materiam  si  spectas,  ut  fiat  reductio ,  vel  praesto  est  propositio  cate- 
gorica,  vel  quaerenda  est,  quae  ad  legitimam  reductionem  inservire  possit.  Ita 
syllogismus :  Si  mundus  est  a  Deo  creatus,  omnino  a  Deo  pendet.  Atqui  mundus 
est  a  Deo  creatus.  Ergo  .  .  .  reducetur  ad  hunc :  Quidquid  est  a  Deo  creatum, 
a  Deo  omnino  pendet.  Atqui  .  .  .  Ergo  .  .  .  Difficilius  erit  negotium,  quum 
convertendus  sit  syllogismus :  Si  Deas  non  existit ,  mundus  non  existit.  Atqui 
mundus  existit.  Ergo  Deus  existit.  Qui  aliqua  ratione  converti  potest  in  hunc 
categoricum:  Causa  mundi  existentis  existit.  Atqui  Deus  est  causa  mundi  ex- 
istentis.  Ergo  Deus  existit.  Quam  difficultatem  experieris,  quotiescunque  con- 
ditio  et  conditionatum  diversa  subiecta  habent. 

Formam  si  spectas,  haec  tenere  satis  erit:  1°  in  figura  syllogismi  con- 
ditionalis  prima  loco  termini  medii  esse  conditionem;  in  secunda  autem  condi- 
tionatum;  2°  syllogismos  conditionales  figurae  primae  reduci  ad  Barbara,  se- 
cundae  figurae  ad  Camestres. 

Reductionem  syllogismi  disiunctivi  et  coniunctivi 
quod  attinet,  propositiones  disiunctivas  et  coniunctivas  in  propo- 
sitiones  conditionales  facile  converti  posse  vidimus.  Ita  propositio 
disiunctiva:  Est  aut  A  aut  B,  his  aequivalet  propositionibus :  Si  A 
est,  non  est  B;  et  si  A  non  est,  est  B;  vel  si  mavis:  Si  B  est, 
non  est  A;  et  si  B  non  est,  est  A.  Quod  facile  applicabis  ad 
exemplum :   Homo  est  aut  pro  Christo  aut  contra  Cliristum. 

Consimiliter  propositio  coniunctiva:  Non  potest  simul  esse  A 
et  B,  mutabitur  in  hanc :  Si  A  est,  non  est  B ;  vel :  Si  B  est,  non 
est  A.  Vides  igitur,  in  quam  conditionalem  mutanda  sit  haec: 
Homo  non  potest  simul  servire  Deo  et  peccato. 

Itaque  syllogismi  disiunctivi  et  coniunctivi  interveniente  syl- 
logismo  conditionali  facile  in  categoricos  mutantur.  Sed  etiam 
immediate  interdum  sine  difficultate  in  categoricos  convertuntur 
secundum  hanc  formulam: 

-p,  ,.     /  negandi        .    f        ■  i  affirraandi  n  ,    .    . . 

Katio  <      °         ,.   A  (vel  B)  est  ratio  {  ,.       B  (vel  A) 

1  aiiirmandi  \  negandi 

Adest  ratio  <     „r         ,.   A  (vel  B) 
\  altirmandi 

-n  j  .  •     I  affirmandi  T.   ,     .    .  , 

Ergo  adest  ratio  <  ,.       B  (vel  A) 

{  negandi 

358.  Aliae  species  syllogismi  compositi,  earumque  reductio. 
Diximus  hactenus  de  syllogismis  compositis,  qui  hypothetici  vocari 
solent.  Sunt  autem  praeterea  syllogismi  categorici  aliqua  com- 
positione  affecti  eo,  quod  praemissas  absolutas  quidem  habent,  quae 
tamen  unam  vel  alteram  propositionem  sive  aperte  sive  occulte 
compositam  continent.  Qui  neque  peculiare  nomen  habent,  neque 
praecepta  propria  neque  specialem  difficultatem  menti  cogitanti 
offerunt,  et  facile  in  syllogismos  simplices  per  resolutionem  ali- 
quam  additam  mutantur.     De  his  pauca: 

lo  In  syllogismis,  qui  propositiones  copulativas  vel  adversa- 
tivas  continent,  modo  per  terminum  medium  simplicem  complura 
de  uno  vel  unum  de  compluribus,  modo  per  terminum  medium 
multiplicem  unum  de  altero  vel  complura  de  compluribus  con- 
cludere  possumus.  Hinc  aliquando  una  solum,  aliquando  utraque 
praemissa  erit  composita ,  et  varia  id  quidem  ratione.  Attenden- 
dum  igitur  in  singulis  rebus,  num  et  quomodo  syllogismus  copu- 
lativa  vel  adversativa  propositione  multiplex  in  syllogismos  sim- 
plices  resolvi  possit  atque  debeat.  Exemplis  res  patebit.  Syl- 
logismus  hic  quamvis  compositus  in  plures  resolvi  non  potest: 
Qui  nihil  est  et  tamen  alte  de  se  sentit,  superbus  est.  Atqui  is,  qui 
nihil  est  et  tamen  alte  de  se  sentit,  etiam  stultus  est.  Ergo  superbus 
etiam  stidtus  est.  E  contrario  hic  alter  syllogismus  in  quattuor 
dissolvi  poterit:  Vanum  et  periculosum  est  sectari  bona,  quae  pereunt. 
Atqui  divitiae  et  honores  sunt  bona ,  quae  pereunt.  Ergo  vanum  et 
periculosum  est  sectari  divitias  et  honores. 

2«  Syllogismi,  quibus  inest  propositio  correlativa,  interdum 
contra  regulas  pluribus  quam  tribus  terminis  constare  videntur;  at 
facta  resolutione  omnis  difficultas  evanescit.  Yelut  in  his  exemplis: 
Inde  maxima  gaudia  vel  maximos  dolores  nanciscimur ,  unde  petidet 
aeternitas.  Atqui  aeternitas  pendet  a  morte.  Ergo  a  morte  maxima 
gaudia  vel  maximos  dolores  nanciscimur.  Vel:  Homo  tanti  ab  aliis 
aestimatur ,  quanti  valet.  Atqui  non  raro  tanti  valet ,  quantum  habet 
pecuniae.  Ergo  homo  non  raro  tanti  aestimatur ,  quantum  habet 
pecuniae. 

Quae  ita  explicantur:  Momentum,  a  quo  pendet  aeternitas,  est 
momentum,  a  quo  .  .  .  nanciscimur.  Atqui  momentum,  a  quo  pendet 
aeternitas,  est  mors.  Ergo  mors  est  momentum,  a  quo  .  .  .  nanciscimur. 
Et:  Mensura  valoris  est  mensura  aestimationis  hominis.  Atqui  men- 
sura  valoris  est  non  raro  pecunia.  Ergo  pecunia  non  raro  est  men- 
sura  aestimationis  hominis. 

3o  Syllogismus  totus  continetur  in  quavis  propositione  causali. 
Si  igitur  in  aliquo  syllogismo  habetur  propositio  causalis,  videndum 
saepe,  numquid  quasi  exempli  causa,  vel  per  modum  compara- 
tionis  adiectum  sit,  quod  ad  syllogismum  per  se  non  pertineat. 

Haec  causalis  propositio :  Vita  hominis  in  terra  misera  est,  nam 
plurimis  malis  periadisque  abundat,  hunc  syllogismum  exhibet :  Quod 
plurimis  malis  periculisque  abundat,  miserum  est.  Atqui  vita  hominis 
in  terra  plurimis  .  .  .  abundat.    Ergo  vita  hominis  in  terra  misera  est. 

Quodsi  iam  illa  propositio  causalis  alium  syllogismum  ingredi- 
tur,  membrum  aliquod  supervacaneum  est  et  quasi  comparationis 
causa  additum :  Vita  hominis  .  .  .  abundat.  Mors  hominis  plurimis 
malis  periculisque  abundat.  Ergo  mors  hominis  misera  est  (sicut 
etiam  vita  ob  eandem  rationem). 

4o  In  syllogismis,  qui  unam  vel  alteram  propositionem  aperte 
vel  occulte  exclusivam  habent,  praecipue  attendendum,  ut  exclusiva 
rite  in  exponentes  propositiones  resolvatur.  Tum  vis  earum  et 
significatio  patet,  et  facile  secundum  regulas  communes  argumentum 
componi  aut  refutari  poterit  et  omnis  etiam  exceptio  a  regulis 
communibus,  quae  fortassis  adesse  videbatur,  eo  ipso  sublata  erit. 

Deus  est  omnipotens  et  quidquid 

non  est  Deus,  non  est  omnipotens. 

Sed  omnis  creatura  pura  non  est 

Deus. 
Ergo  omnis  creatura  pura  non 
est  omnipotens. 

Planta  habet  (vitam  vegetativam 
et)  non  vitam  sensitivam. 

Bnitum  habet  vitam  (vegetativam 
et)  sensitivam. 

Ergo  brutum  non  est  planta. 


Solus  Deus  est  omnipotens. 
Sed  nulla  creatura  pura  estDeus. 


Ergo    nidla    creatura   pura    est 
omnipotens. 

Planta  habet  solum   vitam  vege- 

tativam. 
Sed  brutum   habet  vitam   sensi-  > 

tivam  etiam. 
E/rgo  brutum  non  est  planta. 

E  contrario  syllogismus,  qui  sequitur,  non  concludit,  quia  sup- 
ponit  propositionem  exclusivam,  quae  non  est  exclusiva:  Omnes 
electi  sunt  vocati  (et  non  electi  non  sunt  voccdi?).  Sed  pauci  sunt 
electi.     Ergo  pauci  sunt  vocati. 

Propositio  denique :  Anima  Jiominis  tantum  non  est  naturaliter 
corruptibilis ,  ex  se  ambigua  est  et  facile  falsae  conclusioni  occa- 
sionem  praebere  poterit,  nisi  recte  secundum  rem,  de  qua  agitur, 
exponatur. 

5o  Si  propositio  reduplicativa  vel  specificativa  in  syllogismo 
continetur,  cavendum,  ne  reduplicatio  vel  specificatio  a  suo  termino 
seiungatur,  ut  in  hoc  exemplo :  Homo,  quatenus  est  animal,  est  ens 
mortale.  Sed  homo  est  rationalis.  Ergo  aliquod  animal,  quatenus  est 
rationale,  est  ens  mortale. 

359.  Syllogismus  COmplexus  generatim  ille  est,  qui  propositionem 
complexam  continet.  Et  fieri  potest,  ut  haec  complexio  non- 
nunquam  aliquam  difficultatem  pariat  ratiocinantibus.  Ex  sexcentis 
rebus ,  quae  sese  considerationi  offerre  possint ,  aliquas  tantum 
speciminis  causa  breviter  indicandas  sumimus: 

lo  Occurrunt  syllogismi,  in  quibus  unum  vel  alterum  extremum 
complexum  in  praemissis  divisum  est,  ut  una  pars  cum  termino 
medio  in  maiore,  altera  in  minore  componatur.  Hoc  pacto:  Ca- 
tholici  credunt  magisterio  Ecclesiae.  Atqui  Ecclesia  est  infallibilis. 
Ergo  catholici  creclunt  magisterio  infallibili. 

2o  Inde  etiam  oritur  difficultas,  quod  in  conclusione  propositio, 
quae  incidens  videtur,  revera  est  principalis,  et  quae  principalis 
videtur,  tantum  incidens  in  argumenti  ratione.  Yelut  in  hoc  syl- 
logismo:  Christiana  lex  praecipit,  ut  proximos  nostros  sicut  nosmct- 
ipsos  diligamus.  Atqui  peccatores  sunt  proximi  nostri.  Ergo  christiana 
lex  praecipit,  ut  peccatores  .  .  .  diligamus. 

3o  Ad  hunc  locum  pertinent  syllogismi,  qui  terminis  constant 
obliquis,  i.  e.  non  in  casu  nominativo  positis.  Hoc  modo:  Vere 
humilis  est,  nec  laudes  quaerere  nec  vituperiis  offendi.  Atqui  omnes 
sancti  fuerunt  vere  humiles.  Ergo  omnium  sanctorum  fuit,  nec  laudes 
quaerere  nec  vituperiis  offendi. 

4o  Denique  cautio  adhibenda  e3t  in  syllogismis,  qui  tres  propo- 
sitiones  negativas  continere  videntur.  Yelut  quum  quis  dicit :  Quid- 
quid  non  habet  partes,  non  potest  dissolutione  perire.  Atqui  anima 
liumana  non  habet  partes.  Ergo  anima  humana  non  potest  dissolu- 
tione  perire. 

Ad  horum  syllogismorum  difficultates  solvendas  eorumque  le- 
gitimam  consequentiam  evidentius  ostendendam,  quum  regulae 
paucae  et  simplices  praesto  non  sint,  non  remanet  nisi,  ut  eos, 
qui  hoc  modo  complexi  sunt,  natura  potius  quam  arte  ducente  in 

simplices  redigamus  \  Quod  ut  plurimum  facilius  fieri  poterit,  si 
ex  syllogismo  complexo  tres  illos  conceptus  atque  ipsos  terminos, 
in  ratiocinio  inter  se  comparatos,  seligere  studeamus  selectosque 
in  syllogismum  simplicem  componamus.  Neque  raro  in  hac  re- 
ductione  maxime  proderit,  conceptus  positivos  verbis  etiam  affir- 
mativis  reddere,  non  vero  negativis.  Ceterum  vel  iuvenili  ingenio 
breve  post  exercitium  iam  non  erit  difficile,  syllogismum  quem- 
libet  per  substitutionem  ad  legum  communium  normas  revocare. 
Ita  in  exemplis  positis  nullo  negotio  syllogismos  evidentes  com- 
pones,  si  brevi  consideratione  et  legitima  verborum  commutatione 
has  praemissas  maiores  inveneris:  Ecclesia  est  magistra  infallibilis. 
Secundum  legem  christianam  proximos  ut  nosmetipsos  diligere  debemus. 
Vere  humilis  non  quaerit  laudes  nec  vituperiis  offenditur.  Ens  sim^ 
plex  non  potest  dissolutione  partium  perire. 

360.  Syllogismus  modalis.  Modalem  dicunt  syllogismum,  in 
quo  vel  utraque  praemissa  modalis  est  vel  altera  modalis,  altera 
„de  inesse"  sive  absoluta.  Modales  autem,  quae  in  uno  eodemque 
syllogismo  coniunguntur,  eiusdem  rationis  esse  possunt  vel  diversae. 
Huius  igitur  syllogismi  materia  proxima  sunt  duae  propositiones, 
quarum  saltem  una  modalis  sit,  quae  multis  modis  inter  se  per- 
misceri  possunt.  Materia  remota  sunt  tres  termini,  in  quibus  non 
numeratur  modus.  Modus ,  sicut  in  conversione  modalium  non 
numeratur  inter  praedicata  et  subiecta,  ita  in  syllogismis  modalibus 
non  numeratur  in  terminis.  Quo  autem  facilius  natura  syllogismi 
modalis  perspiciatur,  convenit,  ut  mutetur  in  absolutum.  Ita  syl- 
logismum:  Necesse  est}  omne  animal  mori.  Atqui  necesse  esty  omnem 
hominem  esse  animal.  Ergo  necesse  est,  omnem  hominem  mori;  con- 
vertes  in  hunc:  Omne  animal  mori  debet.  Atqui  homo  est  animal. 
Ergo  omnis  homo  mori  debet2. 

Yerum  nunc  quaeritur,  quae  indoles  tribuenda  sit  conclusioni, 
si  indoles  praemissae  maioris  diversa  est  ab  indole  praemissae 
minoris.    Qui  locus  sane  lubricus  est,  neque  sine  ratione  logicorum 


1  De  his  syllogismis  fusius  scripsit  Beneke  (Lehrbuch  der  Logik.  1832. 
p.  110  sqq. ;  System  der  Logik.  I.  p.  201 — 245;  opusculum :  Syllogismorum 
analyticorum  origines  et  ordinem  naturalem  demonstravit  Friedr.  Ed.  Beneke),  qui 
hoc  suo  labore  id  effecisse  putat,  ut  nunc  tandem  ars  syllogistica  ad  vitae  et 
scientiae  usum  adhiberi  possit,  et  iudicat  „syllogismos ,  qui  per  tot  saecula 
numeris  omnibus  absoluti  habiti  sint,  nihil  ad  scientiam  humanam  valere  neque 
amplincandam  neque  provehendamu. 

2  Fonseca,  Instit.  dial.  1.  6  c.  29. 

crux  esse  dicitur.   Nos  praeceptis  supersedentes  aliquibus  exeraplis 
contenti  sumus: 

Possibile  est,  omne  sedens  stare.  Necesse  est ,   omnem  musicum  esse  ho- 

minem. 
Possibile  est,  omnem  canem  sedere.  Aliquis  albus  potest  esse  musicus. 

Possibile  est,  omnem  canem  stare.  Aliquis  albus  necessario  est  homo. 


Possibile  est,  omne  rationale  loqui. 

Omnis  homo  necessario  est  rationalis. 
Possibile  est,  omnem  hominem  loqui. 


Possibile    est ,    omnem    mathematicum 

loqui. 
Caius  est  mathematicus. 
Caius  potest  loqui. 


Omne  currens  moretur. 
Caius  potest  currere. 
Caius  potest  moveri. 


Nullum  viride  est  album. 
Aliquod  animal  necessario  est  viride. 
Aliquod    animal    necessario    non    est 
album. 


Omne  animal  movetur. 
Homo  est  necessario  animal. 
Homo  movetur. 


NuUus  grammaticus   ignorat    declina- 

tiones. 
Possibile  est,  omnem  hominem  ignorare 

declinationes. 
Possibile   est ,    nullum    hominem   esse 

grammaticum. 


Possibile  est,  omnem  geometram  ridere. 
Omnis  geometra  est  mathematicus. 
Possibile  est,  aliquem  mathematicum  ridere. 

Qui  vero  hac  de  re  accuratius  praecepta  desiderat,  is  ipsum 
Aristotelem  adeat  eiusque  interpretes,  qui  hunc  locum  ita  per- 
tractarunt,  ut  subtilius  et  plenius  explicari  iam  non  possit1. 

Scholion.  Plurimae  sunt  in  hac  re  apud  logicos  controversiae,  quas  enu- 
merare  longum  est.  Ne  tamen  nihil  de  his  dixisse  videamur,  illius  mentionem 
faciemus,  de  qua  saepius  disputant  philosophi  2.  Docuerat  enim  Aristoteles, 
fieri  posse,  ut  ex  maiore  necessaria  et  minore  „de  inesse"  sequeretur  conclusio 
necessaria,  vel  etiam  ex  maiore  „de  inesse"  et  minore  possibili  sequeretur  con- 
clusio  „de  inesse".  Contra  quem  Ecdemcs  et  Theophrastus  3  conclusionem  sem- 
per  partem  debiliorem  sequi  posuerunt.  Velut  in  hoc  exemplo  :  Omne  currens 
necessario  movetur.  Atqui  Socrates  currit.  Ergo  (id  quod  infert  Aristoteles) 
Socrates  necessario  movetur ;  sed  dicunt  illi,  aperte  falsam  esse  hanc  conclu- 
sionem.  Quae  controversia  aliqua  distinctione  videtur  posse  componi.  Itaque: 
Distinguo  maiorem:  Omne  currens  necessario  movetur  sensu  hypothetico ,  i.  e. 
si  quis  currit,  necessario  movetur,  concedo  maiorem.  Necessario  movetur  sensu 
absoluto,    i.  e.  subiectum,  quod  currit,    esse  non  potest,  quin  moveatur,    nego 

1  Arist.  1.  1  anal.  prior.  c.  9 — 22.  Opusc.  48  inter  opusc.  S.  Thom., 
Tract.  de  syllog.  c.   13  sqq. 

2  Ueberweg,  System  der  Logik  §  119.    Drobisch,  System  der  Logik  §  96. 

3  Cfr.  Alex.  Aphrod.  ad  analyt.  prior.  f.  49  a ;  Ioah.  Philop.  ad  analyt. 
prior.  f.  51  A;  Prantl,  Geschichte  der  Logik.  I.  p.  278  sqq.,  370  sqq. 

maiorem.  Atque  ita  etiam  in  conclusione  Socrates  dicitur  necessario  moveri 
necessitate  hypothetica,  si  currat;  et  recte  negant  Theophrastus  et  Eudehus, 
Socratem  moveri  necessitate  absoluta.  Vel  si  placet,  distinctio  etiam  fieri  potest 
inter  currentem  reduplicative,  et  currentem  specificative  tantum. 

361.  Argumentationum  ceterarum  ad  syllogismum  reductio. 
Quum  in  nullo  argumentationis  genere  vis  ulla  concludendi  insit, 
nisi  cum  syllogismo  conveniat,  deinceps  videndum  est,  argumen- 
tationes  reliquae ,  quarum  supra  (n.  165,  166)  incidit  mentio, 
enthymema,  epichirema,  sorites,  polysyllogismus,  dilemma,  quem 
ad  modum  explicari  debeant.  Quae  quidem  externa  specie  a  syl- 
logismo  differunt,  facile  tamen  secundum  formam  internam  ad  syl- 
logismum  omnes  revocantur. 

Enthymema  sive  syllogismus  decurtatus  est,  ut  dicit  Boethius, 
oratio,  in  qua,  non  omnibus  ante  constitutis  propositionibus,  infertur 
festinata  conclusio ,  velut  quum  quis  dicit :  Virtus  est,  qua  nemo 
male  uti  potest.  Ergo  virtus  est  simpliciter  bona;  vel:  Id,  quo  nemo 
male  uti  potest,  est  simpliciter  bonum.  Ergo  virtus  est  simpliciter  bona. 
Itaque,  quod  enthymema  est  in  ore,  est  in  mente  syllogismus;  et 
syllogismum  profers,  si  sumptionem,  quae  subauditur,  exprimas. 
Neque  difficile  est,  praemissam  suppressam  supplere,  modo  ani- 
madvertatur,  utrum  extremorum  in  antecedente  enthymematis  ex- 
pressum  sit.  Si  enim  in  antecedente  invenitur  extremum  maius 
sive  praedicatum  conclusionis,  omissa  est  minor;  si  extremum  minus 
sive  subiectum  conclusionis,  supplenda  erit  maior.  Si  attenditur 
deinde  ad  locum,  quem  in  antecedente  occupat  extremum,  co- 
gnosci  poterit  figura,  ad  quam  enthymema  completum  trahi  debeat. 
In  hoc  enthymemate :  Nullus  avarus  est  felix.  Ergo  aliquis  clives 
non  estfelix,  reticetur  minor,  quae  duplici  ratione  poni  potest: 
Atqui  aliquis  dives  est  avarus,  qui  syllogismus  primae  figurae  est; 
vel :  Atqui  aliquis  avarus  est  dives,  qui  syllogismus  in  figura  tertia  est. 

Quodsi  nullum  extremorum  in  antecedente  reperiatur,  syllo- 
gismus  complendus  erit  hypotheticus,  velut  quum  dico:  Paucissimi 
fiunt  admodum  divites.    Ergo  permulti  sunt  pauperes. 

Simili  fere  modo  ex  unica  propositione  enthymematica  integer 
syllogismus  extrahi  potest;  in  quo  genere  sunt:  Homo  libero  ar- 
bitrio  praeditus,  actionum  suarum  rationem  reddere  debet;  vel:  Deus 
sanctus  peccatum  odit. 

Epichirema  scimus  esse  syllogismum  abundantem,  cuius 
praemissa  una  vel  utraque  sui  rationem  additam  habet.  Quum 
haec  addita  propositio  causalis  ipsam  syllogismi  formam  non  affi- 
ciat,  de  huius  argumentationis  rectitudine  ex  reliquis  partibus  pro- 

positionum  secundum  communes  leges  syllogismi  iudicandum  est. 
Quia  autem  unaquaeque  propositio  causalis  in  se  completum  syl- 
logismum  complectitur,  apertum  est,  epichirema  pro  numero  pro- 
positionum  causalium  in  duos  vel  tres  syllogismos  dissolvi  posse. 
Quod  exemplo  facile  sibi  quisque  illustrare  potest:  Homo  habet 
animam  spiritualem,  potest  enim  cogitare.  Atqui  anima  spiritualis  est 
immortalis,  quia  ens  spirituale  corrumpi  non  potest.  Ergo  homo  habet 
animam  immortalem. 

362.  De  polysyllogismo  sive  syllogismo  concatenato,  quum 
in  eo  forma  syllogistica  expressa  sit,  vix  restat,  quod  explicatione 
indigeat.  Facile  enim  regulae  syllogismorum  singulis  partibus  ap- 
plicantur. 

Sed  tamen  quaestio  ab  aliquibus  logicis  est  posita,  quotuplici  modo  syl- 
logismus  bimembris,  qui  ex  quattuor  terminis  (P,  M,  N,  S)  constat,  effici  possit. 
Exemplum  sit  hoc : 

Quidquid  hominem  perficit  (M),  dignum  est  eius  studio  (P).  Atqui  scien- 
tiae  omnes  (N)  hominem  perficiunt  (M).  Ergo  scientiae  omnes  (N)  hominis  studio 
dignae  sunt  (P).  Atqui  logica  (S)  est  scientia  (N).  Ergo  logica  (S)  studio  ho- 
minis  est  digna  (P).  Hac  de  re  cogitanti  apertum  erit ,  syllogismum ,  qui  in- 
cipiatur  in  figura  prima  et  secunda,  continuari  non  posse,  nisi  in  figura  prima 
vel  tertia ;  —  syllogismum  inceptum  in  figura  tertia  non  continuari,  nisi  in  ea- 
dem  figura  tertia;  —  confici  non  posse  talem  syllogismum  in  sola  figura  se- 
cunda  5  —  omnes  figuras  simul  in  uno  syllogismo  reperiri  posse,  si  initium  sit 
in  figura  secunda,  sequatur  prima,  finis  sit  in  figura  tertia  *. 

Soritem  scimus  esse  polysyllogismum  contractum,  in  quo 
omissis  conclusionibus  intermediis  praemissae  immediate  coniun- 
guntur  et  ad  unam  conclusionem  finalem  coacervantur. 

Duplicem  soritem  distinguere  solent,  Aristotelicum2  et  Go- 
clenium.  Prior  dicitur  rectus,  in  quo  praedicatum  prioris  pro- 
positionis  sumitur  ut  subiectum  propositionis  subsequentis,  et  in 
conclusione  finali  subiectum  primae  propositionis  cum  praedicato  ul- 
timae  coniungitur.  Alter  est  Groclenius  vel  inversus;  in  eo  sub- 
iectum  prioris  propositionis  fit  praedicatum  posterioris,  et  conclusio 
finalis    subiecto    ultimae    propositionis    et   praedicato    primae    con- 

1  Alias  regulas  accurate  expositas  invenies  apud  Drobisch,  Neue  Dar- 
stellung  der  Logik  §§   105 — 113,  edit.  4.  p.  120  sqq. 

2  Licet  vox  „soritesu  (acopciTr;;)  ab  Aristotele  non  sit  adhibita,  haec 
tamen  argumentandi  ratio  ab  eo  est  indicata  (1.  1  anal.  prior.  c.  23,  41  a,  18, 
et  c.  25,  42  b,  1).  Sorites,  qui  est  inversus,  vocatur  Goclenius  a  Rud.  Goclexio, 
doctore  Marburgensi,  qui  in  libro :  „Isagoge  in  Organum  Aristotelis,"  Franco- 
furti  1598,  primus  huius  argumentationis  mentionem  fecit.  Si  morem  Aristotelis 
attendamus,  qui  propositiones  a  praedicato  incipere  solebat,  sorites  inversus 
potius  ab  ipso  nominandus  est.     Cfr.  Ueber-svec;,   System  der  Logik  §   125. 

stituitur.    Praemissarum  orclo  in  altero  hoc  sorite  plane  contrarius 
est  atque  in  illo  priore,  ut  ex  his  formulis  manifestum  est: 

Sorites  Aristotelicus  Sorites  Goclenius 

A  =  B  D  =  E 

B  =  C  C  =  D 

C  =  D  B  =  C 

D  =  E  A  =  B 

Ergo  A  =  E.  Ergo  A  =  E. 

Uterque  sorites  hoc  modo  in  syllogismos  communes  resolvi 
potest: 

A  =  B  D  =  E 

B  =  C  C  =  D 

Ergo  A  =  C.  Ergo   C  =  E. 

A  =  C  C  =  E 

C  =  D  B  =  C 

Ergo  A  =  D.  Ergo  B  =  E. 

A  =  D  B  =  E 

D  =  E  A  =  B 

Ergo  A  =  E.  Ergo  A  =  E. 

Ex  hac  utriusque  soritis  analysi  patet: 

1°  Sorites  Aristotelicus  incipit  &  praemissa  minore  primi  syl- 
logismi,  deinde  sequuntur  ex  ordine  solummodo  praemissae  maiores 
syllogismorum  componentium  et  conclusio  demum  finalis.  In  sorite 
Goclenio  autem  primo  loco  ponitur  praemissa  maior  primi  syllo- 
gismi;  postea  adduntur  ex  ordine  praemissae  minores  syllogismorum 
componentium;  ultimo  infertur  conchisio. 

2o  In  sorite  recto ,  excepto  praedicato  ultimae  propositionis, 
quod  fit  praedicatum  conclusionis,  praedicata  singulorum  membro- 
rum  munere  termini  medii  funguntur;  in  sorite  inverso  autem 
subiecta  singularum  propositionum  termini  medii  partes  explent, 
excepto  subiecto  propositionis  conclusionem  praecedentis. 

Sorites  aut  propositionibus  categoricis  aut  propositionibus  hypotbeticis 
constare  poterit.     Ad  rem  illustrandam  ponantur  exempla  : 

Deus  est  ens  a  se.  Quod   est   contra   rectam    rationem, 

est  immorale. 
Ens  a  se  est  ens  necessarium.  Quod  stidtum  est,  est  contra  rectam 

rationem. 
Ens  necessarium  est  ens  infinitum.        Superbia  est  stultum  aliquod. 
Ens  infinitum  est  unum.  Incrediditas   est  superbia   quaedam. 

Ergo  Deus  est  unus.  Ergo  incredulitas  est  immoralis. 

28* 

Vel :  Si  Deus  est  ens  a  se ,   est   ens   ne- 
cessarium. 
Si  est  ens  necessarium,  est  ens  in- 

finitum. 
Si  est  ens  infinitum,  est  unus. 
Ergo  si  Deus  est  ens  a  se,  est  unus. 


Si  quid  contra  rectam  rationem  est, 

immorale  est. 
Si  quid  stultum  est ,   contra   rectam 

rationem  est. 
Si  quid  superbum  est,  stultum  est. 
Si  quis  incredulus  est,  superbus  est. 
Ergo  si  quis  incredulus  est ,   immo- 

ralis  est. 

Atque  his  dictis  intelligitur,  soritem  Aristotelicum  altero  multo 
faciliorem  esse  et  clariorem.  Quum  vero  omnis  longior  argumen- 
tatio  ex  natura  sua  fallaciis  erroribusque  facilius  aditum  praebeat, 
prae  reliquis  syllogismi  communis  regulis  in  sorite  maxime  atten- 
dendum  est,  lo  ut  singulae  propositiones  sint  verae  legitimeque 
inter  se  cohaereant;  secus  haberetur  saltus  in  concludendo;  2o  ut 
eadem  vocis  significatio  eademque  suppositio  singulorum  termi- 
norum  retineatur;  3o  denique  ut  propositionum  quantitas  et  qualitas 
ex  regulis  de  syllogismorum  figuris  determinata  observetur. 

Scholion.  Vix  opus  est  adnotare,  soritem,  de  quo  modo  egimus,  omnino 
differre  ab  illa  sophistica  Chrysippi  argumentatione,  quae  ab  eo  sorites 
Chrysippeus  appellatur.  Assumpto  acervo  20  granorum  v.  g.  tritici  inter- 
rogabat  sophista  ille,  num  grana  illa  pauca  essent  an  multa.  Si  interrogatus 
ea  pauca  esse  respondit,  alter  ipsum  et  21  et  22  et  23  et  minutis  successive 
additis  tandem  plane  multa  pauca  dicere  coegit.  Si  vero  multa  esse  putavit, 
philosophus  illum^et  19  et  18  et  17  et  minutis  successive  subtractis  paucis- 
sima  denique  multa  appellare  adegit.  Sed  quum  pauca  et  multa  notiones  sint 
neque  ex  natura  rei,  neque  ex  usu  hominum  omnino  secundum  fines  deter- 
minatae,  tota  haec  captiosa  argumentatio  in  eo  consistit,  quod  fallaciter  pauca 
vel  multa  diverso  semper  sensu  accipit  *. 

Ut  vero  ab  his  vitiis  caveatur,  vel  ut  vitium,  quod  lateat,  fa- 
cilius  detegatur,  tenendum  est,  syllogismum  hunc  concatenatum 
facile  in  syllogismos  plures,  qui  in  eo  constricti  et  velut  truncati 
insunt,  resolvi  posse,  ita  quidem,  ut  tot  fiant  syllogismi  simplices, 
quot  sint  in  sorite  praemissae  una  dempta. 

363.  Dilemma  (vel  polylemma)  diximus  esse  syllogismum, 
cuius  maior  sit  propositio  complete  disiunctiva  atque  talis  quidem, 
ex  cuius  singulis  partibus  disiunctive  acceptis  aliquid  contra  ad- 
versarium  concludatur,  atque  in  conclusione  tandem  de  toto  in- 
feratur,  quod  de  membro  quolibet  conclusum  fuerit  (n.  166)  2.  Unde 
patet,  dilemma  a  syllogismo,  quem  disiunctivum  vocant,  differre; 
in  hoc  enim  uno  membro  negato  alterum  affirmatur  et  contra;  in 


1  Cfr.  Cic,  De  divinat.  1.  2  c.  4;  Horat.,  Epist.  L  2  ep.   1. 

2  Cfr.  Ueberweg,  System  der  Logik  §   123. 

dilemmate  autem  utrumque  sumitur  et  ex  utroque  adversarius 
confunditur. 

Dilemma  quum  nihil  aliud  sit  quam  complexio  disiunctiva 
duorum  enthymematum,  si  consequentiam  habet,  ad  syllogismos 
duos  revocari  potest.  Per  dilemma  argumentatur ,  qui  dicit:  Si 
peccatum  committis,  aut  in  peccato  perdurabis ,  aut  a  peccato  conver- 
teris:  si  perdurabis ,  infelix  eris;  si  non  perdurabis ,  id  detestaberis, 
quod  nunc  facis.  Ergo  peccatum  committere  non  debes.  Cuius  dilem- 
matis  vis  patet,  si  his  syllogismis  explicatur:  Si  peccatum  commit- 
tendum  esset,  id  fieret  aut  cum  perduratione  in  peccato  aut  cum  con- 
versione  a peccato.  Atqui  neutrum  fieri  debet.  Non  primum:  Nam 
nemo  debet  ruere  in  perniciem.  Atqui  peccans  et  in  peccato  perdurans 
ruit  in  perniciem.  Ergo  peccatum  committi  non  debet  cum  perduratione 
in  peccato.  Non  secundum:  Nam  nemo  debet  facere,  quocl  postea 
detestabitur.  Atqui  peccans,  qui  se  a  peccato  conversurus  esi,  facit,  quod 
postea  detestabitur.  Ergo  peccatum  non  est  commMendum  ab  eo,  qui 
postea  convertere  se  vult.  Et  generatim  si  conclusio  ab  adversario 
intenta  significatur  littera  A,  conditiones  vero,  quibus  positis  veri- 
ficari  possit,  litteris  B  et  C,  sine  negotio  hunc  syllogismum  hypo- 
theticum  compones: 

Si  A  verum  esset,  esset  aut  in  suppositione  B  aut  in  sup- 
positione  C.  Atqui  neque  supposito  B  neque  supposito  C  verum 
est  A.    Ergo  A  omnino  verum  non  est. 

SECTIO  TERTIA. 
D  e    discursu    i  n  d  u  c  t  i  v  o. 

§  i- 

De    ipsa    inductione. 

364.  Inductionis  notio  et  definitio.  Inductio  vi  vocis  latissime 
accepta  in  Socraticam,  topicam  sive  rhetoricam,  strictam  distin- 
guitur.  Quarum  prima  id  proprium  habet,  ut  formandae  defini- 
tionis  causa  vel  conceptus  universalis,  multorum  sententias  inter- 
rogando  exquirat,  quid  homines  ut  plurimum  de  re  aliqua  iudicent. 
Eo  ergo  nititur  inductio  Socratica,  quod  nobis  conceptus  rerum 
manifestantur  illis  iudiciis,  inquibus  hominesutplurimum  conveniunt. 
Topica  inductio,  quae  a  rhetoribus  tractatur,  est  oratio ,  quae 
rebus  indubiis  captat  assensionem  eius ,  quocum  disputatio  est; 
quibus  assensionibus  fit,  ut  illi  dubia  quaedam  res,  propter  simili- 
tudinem   earum  rerum,   quibus  assentit,   probetur.     Quae  inductio 

ea  nititur  ratione,  quod  in  causis  similibus  shniliter  sentiendum  sit1. 
Stricta  autem  inductio,  de  qua  nunc  dicimus,  in  eo  sita  est,  ut 
ex  iudiciis  enumeratis,  quae  satis  sint,  singularibus  vel  particulari- 
bus  ad  propositionem  universalem  vel  potius  legem ,  quae  hac 
propositione  expressa  sit,  concludendum  ascendatur ,  in  qua  illa 
continentur  (n.  160);  vel  ut  est  apud  Scotum:  „Inductio  est  pro- 
gressio  ab  aliquibus  singularibus  vel  ab  omnibus  sufficienter  enume- 
ratis  ad  conclusionem  universalem."  2 

Per  hanc  inductionem  abstractioni  adiunctam  docuit  Aristoteles  com- 
parari  syllogismi  principia;  id  quod  multis  locis  tum  praecipue  capite  ultimo  1.  2 
analyt.  poster.  praeclare  exposuit.  „Ex  sensu,  inquit,  fit  memoria;  ex  memoria 
eiusdem  rei  saepius  repetita  fit  experientia  .  .  .  Ab  experientia  autem  sive  ex 
omni  universali  quiescente  in  anima,  uno  illo  praeter  singula  multa,  quod  in 
omnibus  illis  rebus  unum  fit  et  idem,  oritur  principium  artis  et  scientiae;  quum 
res  quidem  producendas  spectat  (experientia),  artis ;  quum  autem  rerum  essen- 
tiam,  scientiae  .  .  .  Manifestum  ergo  est,  quod  nobis  prima  (sive  principia)  per 
inductionem  3  cognoscere  necessarium  sit;  nam  et  sensus  hoc  modo  universale 
conficit."  * 


1  Sunt  quoque,  qui  omnes  cognitiones  ad  inductionem  revocent,  quae  non 
sint  tractae  ex  deductione  syllogistica.  —  Nec  desunt,  qui  fingant  quiddam,  quo 
in  cognitionem  nostram  modo ,  nescio  quo  mystico ,  res  se  ingerant  ut  certas, 
quas  nullo  modo  cognoverimus.  Inter  alios  Royer-Collard  :  „Le  procede  par 
lequel  nous  transferons  hors  de  nous,  dans  la  perception,  ce  que  nous  n'avons 
pu  observer  qu'en  nous  memes  je  1'appelle  induction  pour  le  distinguer 
de  la  deduction.  .  .  .  L'induction  distincte  de  1'experience  comme  du  raisonne- 
ment  et  libre  du  joug  des  hypotheses  ne  permet  a  la  pensee  aucune  incerti- 
tude.  Les  jugements  universels  et  absolus  ont  la  force  de  la  necessite."  (Frag- 
ments  du  Royer-Collard  in  appendice  ad  Reidii  opera,  edit.  2.  tom.  4  p.  434.) 
Et  A.  Gratry  :  „Dans  le  procede  syllogistique  la  raison  passe,  par  voie 
d'identite,  d'une  verite'  a  une  seconde,  que  la  premiere  implique.  Le  syllogisme 
developpe,  mais  n'ajoute  pas.  Le  procede  inductif,  au  contraire,  le  procede 
dialectique  ajoute  des  clartes  nouvelles  aux  anciennes ;  il  passe  d'une  premiere 
verite  a  une  seconde,  que  ne  contient  pas  la  premiere  et  qui  ne  la  touche 
point;  il  passe  de  l'une  a  l'autre,  non  plus  en  marchant  pas  a  pas ,  mais  en 
franchissant  un  abime  avec  ses  ailes,  selon  le  mot  Platonicien."  (Logique. 
Paris  1855.  tom.  2  p.  195.)  Nobis  aliter  videtur,  rectene  an  secus,  postea 
patebit. 

2  In  1.  2  analyt.  prior.  q.   1  n.  8. 

3  Qua  voce,  ut  nonnunquam  alibi,  et  abstractionem  et  inductionem  pro- 
prie  dictam  comprehendit. 

4  In  quem  locum  observat  S.  Thomas  :  „Quia  igitur  universalium  cogni- 
tionem  accipimus  ex  singularibus ,  concludit  (Aristoteles),  manifestum  esse, 
quod  necesse  est,  prima  universalia  principia  cognoscere  per  inductionem.  Sic 
enim ,  scilicet  per  viam  inductionis,  sensus  facit  univcrsale  intus  in  anima,  in 
quantum  considerantur  omnia  singularia."     In  h.  1.  lect.  20. 

365.  Inductionis  indoles  et  natura.  Defmivit  Aristotelks  in- 
ductionem,  ut  sit  a  singularibus  acl  universale  progressio  4.  Et 
Stagirita  quidem,  quamquam  semper  sibi  constans  docuit,  induc- 
tionem  sicut  syllogismum  deductivum  esse  cognitionem  mediatam, 
in  qua  sicut  in  syllogismo  reperiantur  tres  termini,  tamen  eadem 
doctrinae  constantia  inductionem  a  syllogismo  (deductivum  hoc 
loco  intelligimus)  diversam  esse  contendit2,  inductione  syllogismo 
suppeditari  principia  affirmans3.  Syllogismi  proprium  est,  ut  pro- 
betur  primum  de  tertio  per  medium;  inductionis  autem,  ut  probetur 
primum  de  medio  per  tertium.  Exemplo  sit  syllogismus :  Quidquid 
vacat  bile,  est  longaevum.  Atqui  omnis  homo,  equus,  mulus  vacat  blle. 
Ergo  omnis  homo,  equus,  midus  est  longaevus. 

Cui  syllogismo  suppeditatur,  quod  loco  maioris  ponitur  prin- 
cipium  per  inductionem,  quae  ad  hunc  modum  instituenda  erat : 
Omnis  homo,  equus,  mulus  est  longaevus.  Atqui  omnis  homo,  equus, 
mulus  vacat  bile.     Ergo  quidquid  vacat  bile,  est  longaevum^. 

Vel  hoc  modo : 

A  est  res  impenetrabilis,  B  est  impenetrdbilis,  et  C  et  D. 

Atqui  A,  B,  C,  D  sunt  corpora. 

Ergo  onlnia  corpora  sunt  impenetrabilia. 


1  'ETcayojyYj  tj  dcTto  t<Lv  %«$•'  exacxov  Itii  tgc  xaftdXou  ecpooos.  (Arist.  1.  1 
topic.  c.  12,  105  a,  10;  cfr.  1.  1  top.  c.  18,  108  b,  7 ;  1.  1  anal.  post.;  1.  2  anal. 
prior.  c.  23,  68  b,  28  sqq. ;  1.  8  top.  c.  8,  156  a,  35  sqq.)  Retinendum  est,  in- 
terdum  Aristotelem  sub  voce  inductionis  sensum  subiicere  latiorem,  ita  ut  com- 
prehendat  id  omne,  quod  ad  formanda  universalia  adducit.  Hanc  distinguit  in 
abstractionem  (dcpatpectv) ,  quae  conceptibus  universalibus  formandis  in- 
servit,  et  inductionem  proprie  dictam,  per  quam  formantur  proposi- 
tiones  universales  propter  cognitum  nexum  causalem.  Cfr.  1.  4  de  part.  animal. 
c.  2,  667  a,  37. 

2  Efoep  (j.avftavof/.ev  -q  i7rayu>yr)  tj  dbto8e{£e(.  (L.  1  anal.  post.  c.  18,  81  a,  34.) 
"0A(i>?    dvdyxrj    aoXXoytCd[j.evov   fj   ^TcdyovTa    Betxvovat   otioov   yj    ovtivoov.     (L.  1  rhet. 

c.  2,  1356  b,  8.)  "ArcavTa  ydp  7riaTeuop(.ev  :q  otd  aaA.Xoytajj.oo  f}  ix  ^TuayooyfjS.  (L.  2 
anal.  prior.  c.  23,  68  b,  13.)  'H  piv  ydp  U  eTraywyfjs,  f)  §e  aoMoytap.uj.  (L.  6 
ethic.  Nicom.  c.  3,  1139  b,  28.)     Cfr.  1.  1  top.  c.  8,  103  b,  3. 

3  Multis  ex  locis  apparet,  Aristotelem  inductioni  praeclarum  illud  munus 
tribuere,  ut  principia  suppeditet,  ex  quibus  syllogismus  proficiscatur,  ut  igitur 
via  sit,  quae  ad  principia  ducat:  lH  fj.ev  ofj  ^Ttaycoyrj  dpyf);  hxi  xal  tou  xaftdXou, 
6  8e  aoXXoyta;j.6;  iv.  tujv  xa&dAou.  (L.  6  ethic.  Nicom.  c.  3,  1139  b,  29.)  lH  in\ 
xac  dpyd;  68d?.  (L.  1  anal.  post.  c.  23.)  Legatur  his  de  rebus  1.  1  anal.  prior. 
c.  18,  c.  23;  1.  2  c.  23,  68  b,  15;  1.1  anal.  post.  c.  1,  c.  18;  1.1  top.  c.  12. 
Et  inductionem  niti  sensu  docet,  quippe  qui  rerum  sit  singularium.  Dicit  enim : 
'E7ray_0r)vai  (j.r)  zyovxaz  ataibjaiv  d5uvaT0v  •  tujv  ydp  xa$'  exaaTOv  fj  ata&rjat;.  L.  1 
analyt.  post.  c.  18,  81  b,  5. 

4  Arist.  1.  2  anal.  prior.  c.  23. 

Vel  ita  :  Paidus  mendax  est,  Tilus  mendax,  Caius  mendax. 
Atqui  Paulus,  Titus,  Caius  sunt  Cretenses. 
Ergo  omnes  Cretenses  mendaces  sunt. 

Vel  sic:  Bectangulum  tres  angulos  habens,  hos  habet  aequales  duobus  rectis; 
etiam  acutangulum ;  idipsum  obtusangulum. 
Atqui  eiusmodi  rectangulum,  acutangulum,  obtusangidum  sunt  triangula. 
Ergo  omnia  triangula  habent  tres  angulos  aequales  duobus  rectis. 

Haec    exempla    inspicienti    est    manifestum ,    formulam    inductionis    esse 
posse  hanc: 

S 

==  P 


M 


M  =  P 

In  qua  M  terminum  medium  syllogismi  significat,  S  extremum  minus  et 
P  extremum  maius,  ita  ut  formula  syllogismi  sit: 

M  =  P 

S  =  M 
S  =  P 
Id  igitur,  quod  est  medium  in  syllogismo,  in  inductione  con- 
clusionem  ingreditur  *. 

Quoniam  igitur,  quod  in  inductione  est  extremum  minus  sive 
subiectum  conclusionis,  idipsum  in  syllogismo  vices  medii  gerit: 
quum  conclusio  inductionis  in  syllogismo  praemissa  maior  efficitur, 
id  quod  est  extremum  minus,   fieri   debet   medium  in  syllogismo. 

366.  Quibus  ex  dictis  apparet,  syllogismum  2  inter  et  inductionem 
aliquam  esse  oppositionem3.  Sicut  enim  in  syllogismo  ab  uni- 
versalibus  ad  particularia  descendimus,  ita  in  inductione  a  sin- 
gularibus  vel  particularibus  in  notitiam  ducimur  universalem.    At- 


1  'ETrayurp]  piev  ouv  iazi  xat  6  £;  lizctyuiyrfi  auXXoYtatj.6;  to  6Yd  tou  eTepou 
ftcnrepov  dxpov  Ttp  fjiao)  auXXoytaaa&at ,  otov  zl  twv  A  T  ;j.eaov  to  B,  otd  tou  T 
6et£at  to  A  Ttri  B  u:rdpyeiv  ■  outio  ydp  TTOtoup.e^a  Ta;  £~cn.yuiydiz.  —  —  SeT  6e  voetv 
to  r  to  e*£  drravTtov  xwv  xa$'  SxaOtov  auYxet';j.evov  ■  rj  ydp  ir.oiyioyrj  otd  TrdvTtov. 
L.  2  analyt.  prior.  c.  23,  68  b,  15;  27. 

2  Nomine  syllogismi  hoc  loco  syllogismus  proprie  dictus  intelligitur : 
„Syllogismo  enim  communiter  dicto  non  opponitur  inductio,  ut  monet  Al- 
bertds  Magnus,  quinimmo  sic  sumendo  syllogismum  est  verum  dicere,  quod 
inductio  est  syllogismus;  sed  syllogismo  proprie  dicto  opponitur  inductio." 
L.  2  anal.  prior.  tract.  7  c.  4. 

3  Tporcov  Ttvd  dvTtxetTat  y]  i-ct'(W(T]  Ttu  auXXoYtatj.ul  ■  b  [jiv  ydp  Std  tou  jjiaou, 
to  dxpov  Ttp  TptTO)  Setxvuatv ,  i)  6e  6td  tou  TptTOu ,  to  dxpov  Ttu  uiatp.  (I>uaet  (aev 
ouv  TipoTepo;  xat  yvtopi{xd)Tepo?  6  otd  tou  uiaou  auXXoytatj.0;,  ^tj-Tv  6'  e\aoyeaTepo;  6 
otd  tyj;  dTraytoyTj;.     L.  2  analyt.  prior.  c.  23,  68  b,  32. 

que  haec  prior  est  illius,  quae  inter  inductionem  et  syllogismum 
intercedit,    oppositionis  ratio. 

Sed  de  hac  nunc  aliquid  dicendum  videtur,  antequam  ad  alteram  trans- 
eamus.  Non  enim  omnis  mentis  a  re  singulari  vel  particulari  ad  universale 
transitio  est  illa  inductio ,  de  qua  hoc  loco  sermo  est.  Nam  etiam  in  abstra- 
hendi  negotio  mens  ad  positiones  universales  cognoscendas  transit  a  notitia 
singulari  proficiscens,  velut  quum  quis  domum  videns  totum  quiddam  esse, 
cuius  cubiculum  sit  pars,  ex  hac  singulari  experientia  ad  affirmandum  inducitur, 
totum  quodlibet  sua  parte  maius  esse.  Qua  in  re  singularia  requiruntur  qui- 
dem,  ut  cognoscantur  termini  et  mens  ad  intelligendum  excitetur;  sed  ad  osten- 
dendam  positionis  veritatem  necessaria  non  sunt,  quum  haec  intellectis  terminis 
per  se  menti  inspicienti  pateat.  Unde  vis  argumentationis  ex  ipso  transitu  non 
hauritur.  Fieri  quoque  potest,  ut  post  finitam  deductionem  mens  via  inversa 
a  conclusione  magis  particulari  ad  principia  universalia  ascendendo  revertatur. 
Quae  res  quamvis  aliquam  cum  inductione  similitudinem  habeat,  revera  tamen 
inductivis  ratiociniis  annumerari  non  potest.  Etenim  ad  inductionem  proprie 
dictam  requiritur,  ut  de  subiecto  universali  revera  concludamus  id,  quod  de 
inferioribus  eiusdem  singulatim  affirmandum  vel  negandum  esse  experti  cogno- 
vimus.  Unde  inductionem  recte  definiri  diximus :  argumentationem,  in 
qua  ex  enumeratione  sufficienti  singularium  per  experien- 
tiam  cognitorum  ad  veritatem  universalem  recte  concludatur. 
Quo    loco    experientiam    intelligimus    cognitionem    quamlibet  sensu  comparatam. 

Altera  ratio  oppositionis  illius,  quam  tetigimus,  in  eo  cer- 
nitur,  quod  syllogismus  terminum  medium  habet,  qui  per  se  ab 
utroque  extremo  (secundum  extensionem)  diversus  est;  inductio  ter- 
mino  medio,  qui  hoc  pacto  ab  extremis  discriminetur,  omnino  caret. 

Nemini    quidem    dubium    esse    potest,    quin  etiam  in    inductione  terminus 

medius  reperiatur  1.     Si  igitur  Aristoteles   docet,    inductionem    esse  „primae  et 

immediatae  propositionis"  et  in  iis  versari ,   „quorum  non  sit  medium",  et  esse 

progressionem  quandam  sive  methodum,  qua  mens  a  factis  singularibus  in  sen- 

sum  incurrentibus  ad  universalia    quasi   volare    videatur,    id    tantum  significare 

vult,  inductionem  fieri  sine  medio ,  quod  quoad  ambitum  a  subiecto  conclusio- 

nis    diversum  sit.     Si  enim,   ut   in   schemate  supra   usurpato  maneamus,    haec 

est  inductio  : 

S 


S 

=  M 


M  =  P 

S 
elucet,  subiectum  conclusionis  (M)  idem  prorsus  esse  atque  medium  ( ). 

Qua  de  re   scite  Complutenses    aiunt,    in  inductione  non  esse  extrema  inter  se 

unita,  quae  prius  cum  diverso  medio  coniuncta  sint,  et  hac  in  re  causam  esse, 

cur    syllogismus    et    inductio    sint   argumentationes    specie   inter   se    differentes. 


1  Cfr.  Arist.  1.  2  anal.  prior.  c.  23. 

„Quoniam,  inquiunt,  argumentationes  differunt  per  dispositionem  seu  formam : 
sed  syllogismus  et  inductio  habent  dispositiones  et  formas  specie  sive  essentia- 
liter  distinctas :  siquidem  in  syllogismo  extremitates  uniuntur  cum  medio  in 
praemissis,  ex  vi  cuius  unionis  uniuntur  postea  inter  se  in  conclusione,  ac 
proinde  ibi  proprie  datur  medium  uniens  extrema:  inductio  vero  habet  dis- 
positionem  longe  diversam;  nec  enim  in  ea  datur  medium  uniens  extrema;  sed 
loco  plurium  terminorum  singularium ,  qui  sunt  in  antecedenti,  ponitur  ter- 
minus  communis  aequivalens  in  consequenti:  ergo  sunt  argumentationes  specie 
distinctae."  * 

367.  Num  inductio  ad  syllogismum  revocanda  sit.  Antiquiores 
scholae  Peripateticae  onmes  Stagiritae  vestigiis  omnino  inhaerentes 
inductionem  ut  alterum  argumentandi  genus  a  syllogismo  deduc- 
tivo  separant,  intelligentes  inductionem  sicut  syllogismum  tribus 
iudiciis  constantem.  „Est  autem  haec,  ut  dicit  Albertus  Magnus, 
una  quaedam  species  ratiocinationis  dialecticae  inductio,  illa  vero 
syllogismus."  2 

Sed  inter  recentiores  haud  pauci  sequentes  Wolffium3  induc- 
tionem  nihil  aliud  esse  arbitrati  sunt  quam  syllogismum  truncatum, 
in  quo  alterutra  praemissa  reticeatur,  ut  fieri  assolet  in  enthy- 
memate.  Hi  igitur  nullum  inter  syllogismum  et  inductionem  dis- 
crimen  agnoscunt.  Sed  horum  alii  aliam  ex  praemissis  omissam 
putant.  Nostro  tempore  notissima  est  eorum  doctrina,  qui  prae- 
missam  maiorem  omissam  esse  censent.  „Omnis  inductio,  inquit 
Wolff,  est  enthymema  contentum  sub  hoc  syllogismo  categorico 
generali:  Quidquid  competit  singulis  inferioribus ,  id  etiam  com- 
petit  omni  superiori,  sub  quo  continetur.  Sed  hoc  competit  vel 
non  competit  singulis  inferioribus.  Ergo  hoc  competit  vel  non  com- 
petit  omni  superiori."4  Quae  res  iis,  qui  praecepta  logica  ad  nor- 
mam  rerum  mathematicarum  trahere  volunt,  multum  placuit. 

Sed  Wolffianam  hanc  reductionem  supervacaneam  esse  et 
omittendam,  facile  intelliget,  qui  distinctionis  meminerit  inter  prin- 
cipium,  quod  syllogismi  fundamentum  et  generalis  lex  sit,  et 
illud,  quod  ut  elementum  ipsum  syllogismum  ingrediatur. 

Inductionis  legem  et  fundamentum  recte  quis  dixerit  principium  illud : 
Quidquid  convenit  singulis  inferioribus,  convenit  toti  superiori ;  sicut  fundamen- 
tum  syllogismi  in  illo  principio  cernitur :  Quidquid  convenit  toti  superiori,  con- 
venit  etiam  singulis  inferioribus.  Ecquis  syllogismos  omnes  ad  unum  genera- 
lem  revocandam  esse  duxerit,  cuius  maiore  fundamentum  hoc  exprimatur?     Id 


1  Collegii  Complut.  artium  cursus,  tom.  I.  1.  4  c.   1. 

2  L.  1  top.  tract.  3  c.  4.     Cfr.  S.  Tiiom.    in  1.   1  anal.  post.  lect.  3. 

3  Log.  part.  1  sect.  4  c.  6  §§  448,  451. 

4  Log.  part.  1  sect.  4  c.  6  §  450. 

sane  efficies,  si  cui  vim  argumentationis  aperire  velis  et  ostendere  fundamentum 
generale ,  quod  omni  syllogismorum  generi  ante  supponatur.  At  non  licet  fun- 
damentum  illud  generale  in  ipsum  trahere  syllogismum  pro  elemento  speciali. 
„Fundamentum,  ut  recte  S.  Thomas,  quantum  ad  ordinem,  praecedit  alias  par- 
tes;  et  quantum  ad  virtutem,  totum  aedificium  sustentat."  *  Quum  argumen- 
tatio  in  speciali  materia  versetur,  etiam  elementa  (sicut  igitur  conclusio,  ita 
etiam  utraque  praemissa)  in  eadem  materia  speciali  versentur  oportct.  Unde 
non  licet  loco  maioris  praemissae  ponere  illud  generale  principium,  in  quo 
veritas  formalis  inductionis  est  posita,  et  quae  est  ratio ,  ex  qua  forma  induc- 
tionis  cuiuslibet  vim  habet. 

Praeterea  illa  ad  syllogismi  formam  translata  inductio  non  est 
integra,  sed  ex  ea  parte  manet  manca,  ex  qua  sanancla  putabatur. 

Quod  quo  facilius  intelligatur,  exemplum  ponatur  huiusmodi : 

Quidquid  competit  mngulis  inferioribus ,    id   etiam   superiori   competit. 
Atqui  mendacitas  competit  Paulo  Cretensi  et  Tito  et  Caio. 
Ergo  omnibus  Cretensibus  competit  mendacitas. 
Vel  sic:   Quidquid  competit  singidis,  id  competit  superiori  universali. 

Atqui  rectangulo ,  obiusangido ,  acutangulo ,   quae  sunt  triangida ,  cotn- 

petit  habere  tres  angulos  duobus  rectis  aequales. 
Ergo  omne  triangulum  habet  tres  angidos  aequales  cluobus  rectis. 

Mancam  dieimus  hanc  argumentandi  formamj  quia  in  his  syllogismis  id- 
ipsum  desideratur,  propter  quod  inductiones  in  eos  transformabantur.  Illico 
enim  apparet,  in  praemissis  subiectum  conclusionis  :  Cretenses  omnes ;  vel:  omne 
triangulum  deesse,  quum  tamen  natura  syllogismi  postulet,  ut  in  alterutra  prae- 
missa  subiectum  conclusionis  comparetur  cum  termino  medio.  Cuius  rei  ipse 
Aristoteles  nos  monitos  esse  voluit  2.  Et  res  manifesta  est,  tum  solum  per 
inductionem  institutam  ratione  formae  nos  certos  esse  posse,  Cretenses  omnes 
esse  mendaces ,  et  in  triangulo  omni  esse  angulos  duobus  rectis  aequales ,  quum 
Paulum,  Titum,  Caium  esse  Cretenses  o  m  n  e  s  sciverimus  5  et  rectangidum,  obtus- 
angulum,  acutangulum  esse  triangida  omnia.  Id  autem  ut  sciamus,  numeratio 
sola  non  suppeditat. 

Alii  iam  ante  Wolffii  tempora  inductionem  syllogismum  vel 
enthymema  esse  dixerunt,  in  quo  non  propositio  maior,  sed  minor 
omissa  esset3. 

Et  id  quidem  hoc  modo  : 

In  rectangulo,  acutangido,  obtusangulo  tres  anguli,  qui  insunt,  duos  rectos 
aequant. 

{Atqui  rectangulum,  acutangulum,  obtusangulum  sunt  triangula  omnia). 

Ergo  in  omni  triangulo  tres  anguli  duos  rectos  aequant. 

Vel :  Paulus,  Titus,  Caius  mendaces  sunt. 

{Atqui  Paulus,  Titus,  Caius  sunt  Cretenses  omnes). 
Ergo  Cretenses  omnes  mendaces  sunt. 


1  3  dist.  23  q.  2  a.  5  ad  2.  2  L.  1  anal.  post.  c.  5. 

3  Videsis  Saxseverino,  Log.  part.  I.  tom.  II.  p.  304. 

Atque  id  quidem  satis  luculente.  Xon  taraen  his  verbis  syl- 
logismus  proprie  dictus  exprimitur.  Syllogismum  in  hac  re  habebis: 
Omnes  Cretenses  sunt  mendaces.  Atqui  Paulus,  Titus,  Caius  sunt 
Cretenses.     Ergo  Paulus,  Titus,  Caius  sunt  mendaces. 

Vides  igitur,  in  syllogismo  demonstrari,  notionem  summam  sive  praedica- 
tum  (extremum  maius)  notioni  infimae  sive  subiecto  inesse,  atque  id  demon- 
strari  interiecto  medio ;  in  inductione  autem  ostendi ,  notionem  summam  inesse 
notioni  mediae,  idque  demonstrari  per  notionem  infimam.  Quod  Albertcs  hoc 
modo  significavit  :  „Inductio  et  syllogismus,  qui  est  ex  inductione,  est  alterum 
extremum  de  medio  per  alterum  sive  tertiam  extremitatem  Syllogizare.  Dico 
autem  tertium,  quia  tria  sunt :  primum  et  medium  et  tertium :  et  syllogizatur 
in  syllogismo  inductivo  primum  de  medio  per  tertium."  * 

At,  inquies ,  cur  inductio  haberi  non  possit  syllogismus  figurae  tertiae?  2 
Nam  sicut  hic,  ita  ibi  terminus  medius  in  praemissa  utraque  subiectum  est. 
Respondeo,  id  ideo  fieri  non  posse,  quia  in  syllogismis  figurae  tertiae  conclusio 
omnis  particularis  est,  in  inductione  autem  semper  universalis  3. 

Dices  fortasse:  Inductio ,  cuius  exemplum  posuit  Aristotelf.s  hoc  modo. 
est  syllogismus  figurae  primae :  Homo,  equus,  mulus  est  longaevus.  Atqui  quid- 
quid  vacat  oile,  est  homo ,  equus ,  mulus.  Ergo  quidquid  vacat  bile,  est  longae- 
vum.  Sed  revocandum  est  in  memoriam,  reductionem,  de  qua  quaeritur,  ratione 
formae  fieri,  non  autem  ratione  materiae.  Haec  autem,  quae  nunc  facta  est. 
secundum  materiam  tantum  est  facta. 

„Dicendum,  ut  ad  rem  accommodate  Albertus  Maghus,  quod  inductio  in 
syllogismum  rcducitur  materialiter  et  non  formaliter,  ita  quod  forma  inductionis 
reducatur  in  formam  syllogismi :  sed  quia  materia  nunc  existens  sub  forma  in- 
ductionis  reducitur  ad  acceptionem  formae  syllogisticae  .  .  .  ideo,  quum  inductio 
reducitur  in  ipsum ,  non  salvatur  in  eo  natura  syllogismi  proprie  dicti  secun- 
dum  modum,  hoc  est,  secundum  quod  est  ostendere  in  ipso  primum  de  medio 
per  tertium,  quod  proprium  est  inductionis."  4 

Quibus  ex  rebus  iudicari  potest,  posse  quidem  aliquam  fieri 
inductionis  ad  syllogismum  reductionem,  quatenus  materia  in  forma 
inductionis  contenta  transfundatur  in  formam  syllogisticam;  attamen 
formam  inductionis  a  forma  syllogismi  omnino  diversam  esse. 

368.  Inductionis  vis  et  certitudo.  Sequitur  inquisitio,  quae  est  in 
hac  re  gravissima  quidem,  sed  paulo  abstrusior,  in  qua  quaeritur, 
quae  certitudo  per  inductionem  in  intellectu  humano  effici  possit. 
Quae  res  si  de  inductione  agitur,  in  qua  omnia  et  singula 
enumerari  possunt,  difficultatem  non  habet.  Si  e.  g.  ostensum 
est,  in  unoquoque  sensu  occasionem  crrandi  sitam  esse  iiosse,  syllo- 
gismus  inductivus  erit:   Sensus  „au  errandi  occasio  est;  etiam  sensus 


1  L.  2  prior.  anaiyt.  tract.  7  c.  4. 

2  Cfr.  Arist.  1.  2   anal.  prior.  c.  23 ;  Drobisch  §   147. 

3  Cfr.  Trexdelenburg,  Log.  Untersuch.  II.  p.  370  sqq. 
•    *  L.  2  anal.  prior.  tract.  7  c.  4. 

b,  c,  d}  e.  Atqui  hi  sunt  sensus  externi  omnes.  Ergo  sensus  omnes 
externi  occasio  errandi  sunt.  Sed  iam  de  inductione  universe  ac- 
cepta  dicendum  est. 

Aristoteles  quum  videret,  singularia  sive  particularia  quodammodo  uni- 
versalis  partes  esse,  curandum  quidem  esse  docuit,  ut  hae  partes  ad  efficiendum 
totum  acciperentur  omnes ,  utque  ita  inductio  eam  vim  haberet,  quae  ex  enu- 
meratis  partibus  omnibus  eveniret  *.  Neque  tamen  Stagirita  id  postulavit,  ut 
inductio  fieret  per  explicitam  omnium  omnino  partium  singularium  enumera- 
tionem  —  id  enim  in  rebus  plurimis  fieri  non  posse  probe  intellexit.  Sed  con- 
tentus  erat,  ut  acciperentur  satis  ea,  quae  apparerent  (XTjcp&^vTcov  ydp  txavuis 
tiov  cpatvotj.svoov)  2,  sive  sensu  cognoscerentur.  Et  ubi  primum  certi  esse  pos- 
sumus,  id,  quod  in  aliquibus  observatis  rebus  singularibus  insit,  etiam  ceteris 
rebus  eiusdem  speciei  non  observatis  convenire,  iam  res  acceptae  sunt  satis 
('txavuk) ,  et  enumerationem  factam  pro  plena  et  integra  accipere  nobis  licet, 
etiamsi  explicite  integra  et  plena  non  est,  sed  actu  incompleta  esse  videtur. 
Ad  hunc  modum  Averrhoes,  quum  Stagiritae  sententiam  explicaret,  advertit, 
iudicio  Aristotelis  enumerationem  esse  debere  integram  „secundum  opinionem", 
i.  e.  virtute,  non  „secundum  veritatem",  i.  e.  actu  3.  Atque  id  etiam  S.  Thomas 
voluit,  quum  dieeret :  „Ex  multis  experimentis  universale  colligimus,  quod  est 
principium  artis  et  scientiae."  4  „Oportet  supponere,  quod  accepta  sint  omnia, 
quae  continentur  sub  aliquo  communi;  alioquin  inducens  non  poterit  ex  singu- 
laribus  acceptis  concludere  universale  .  .  .  Patet,  quod  inducens  facta  inductione, 
quod  Socrates  currat  et  Plato  et  Cicero,  non  potest  ex  necessitate  concludere, 
quod  omnis  homo  currat,  nisi  detur  sibi  a  respondente ,  quod  nihil  aliud  con- 
tineatur  sub  homine,  quam  ista,  quae  inducta  sunt."  5 

Nemo  autem,  qui  scripta  Aristotelis.  vel  primoribus  labris  tetigerit,  igno- 
rat ,  quin  Stagirita  et  exemplo  suo  locupleti  et  doctrina  saepius  iterata  eam 
proposuerit  inductionem,  quae  postea  a  Sexto  Empirico  aliisque  Scepticis  ut 
incompleta  vituperata  est  et  explosa.  Et  hanc  inductionem  Aristotelicam,  in 
qua  enumeratio  singularium  actu  incompleta  est ,  Scholastici  locis  omnibus  in 
mente  tenuerunt.  Ita  Scotus  advertit,  „multa  principia  naturalia,  ut :  omnis 
ignis  est  calidus ,  facile  esse  evidentia  per  inductionem,  et  non  in  omnibus 
s  ingularibus"  6. 

Sed  his  observatis  satis  apparet,  inductionem  Aristotelis  ,  si  ea  tantum 
spectentur,  quae  actu  et  explicite  enumerentur.  per  se  non  gignere  certitudinem, 
sed  probabilitatem  tantum.  „Ille,  qui  inducit  per  singularia  ad  universale,  nec 
demonstrat  neque  syllogizat  ex  necessitate" ,  ut  ex  mente  Aristotelcs  docet 
Aquinas  7 ;  et  addit,  quum  quid  syllogistice  probetur,  non  esse  necessarium 
ulterius,  ut  quis  interroget  de  conclusione,  sed  necesse  esse,  ut  conclusio  sit 
vera,  praemissis  existentibus  veris ;  id  autem  neque  in  divisione  accidere,  neque 
in  inductione;  utrobique  enim  oportere  supponere,  quod  accepta  sint  omnia. 


1  rl  ydp  htaftafr^  otd  Tidv-iov.     L.  2  anal.  prior.  c.  23. 

2  L.  1  anal.  prior.  c.  30. 

3  Opp.  Venet.   1574  ap.  Iuntas  tom.  1  fol.  22  et  23  et  161. 

*  2  dist.  23  q.  2  a.  2  ad  2.  5  In  1.  2  anal.  post.  lect.  4. 

6  In  1.  2  anal.  prior.  q.  8  n.  5.  7  In  1.  2  anal.  post.  lect.  4. 

Yidendum  igitur  est,  possitne  fieri,  ut  inductio ,  quae  se- 
cundum  enumerationem  explicitam  incompleta  est,  yim  accipiat 
eius,  quae  completa  est,  et  ut  ex  aliquibus  tantum  explicite  enu- 
meratis  cum  certitudine  universe  concludatur.  Quae  res  magna 
est  et  iis  praecipue ,  qui  statuendis  legibus  naturalibus  navant 
operam,  summopere  necessaria.  Haec  enim  inductio,  quam  in- 
completam  dicunt,  in  disciplinis  naturalibus  ut  plurimum  adhibetur, 
et  una  fere  via  est,  qua  nobis  ad  cognoscendas  latius  rerum  na- 
turas  patet  aditus  *.  Ita  enim  discimus,  plumbum  omne  aqua  gravius 
esse,  et  corpora  omnia  ihter  se  atlraliere  et  esse  impenetrabilia  ;  quae 
nobis  sunt  certissima,  quamvis  fieri  non  possit,  ut  de  omnibus  et 
singulis  individuis  habeatur  experientia.  Constare  autem  cuique 
debet,  inductionem  de  aliquibus  singularibus  explicite  positam  ad 
res  eiusdem  speciei  omnes  trahi  posse,  quum  id,  quod  per  ex- 
perientiam  de  compluribus  singularibus  est  cognitum ,  non  ex  ac- 
cidentariis  rerum  affectionibus  vel  conditionibus  adventiciis,  sed  ex 
jpsa  rerum  natura  evenire  intelligatur.  Quo  posito  inductionis  vis 
eadem  est  atque  huius  syllogismi:  Attractio  vel  gravitas  ex  aliqua 
conditione  accidentaria  non  procedit ,  sed  in  ipsa  corporum  natura 
fundatur.  Atqui  id,  quod  a  rerum  natura  procedit,  individuis  omni- 
bus,  in  quibus  haec  natura  inest,  convenit  Ergo  attractio  vel  gravitas 
omnium  corporum  est  propria. 

Qui  autem  certo  scire  possumus,  efFectum  aliquem  non  ali- 
unde,  sed  ex  ipsa  rerum  natura  evenire?  Kespondet  ad  hoc  prin- 
cipium,  quod  hoc  modo  enuntiari  po*test:  Quae  res  in  natu- 
ralibus  rebus  saepissime  est  observata,  et  observata 
quidem  semper  est  in  iis  individuis,  quae  experien- 
tiae  humanae  obvia  erant,  ea  certe  ex  ipsa  rerum  na- 
tura  oritur. 

Neque  haec  vis  inductionis  actu  incompletae  a  Scholasticis  est  ignorata. 
Unum  audiamus  Scotum:  ,,De  cognitis  per  experientiam  dico ,  quod  licet  ex- 
perientia  non  habeatur  de  omnibus  singularibus ,  sed  .de  pluribus ,  nec  quod 
semper,  sed  quod  pluries;  tamen  cxpertus  infallibiliter  novit,  quod  ita  est,  et 
quod  semper  et  in  omnibus;  et  hoc  per  istam  propositionem  quiescentem  in 
anima  :  Quidquid  evenit  ut  in  pluribus  ab  aliqua  causa  non 
libera,  est  effectus  naturalis  illius  causae  .  .  .  Quae  propositio 
nota  est  intellectui,  licet  accepisset  terminos  eius  a  sensu  errante,  quia  causa 
non  libera  non  potest  producere  ut  in  pluribus  effectum,  ad  cuius  oppositum 
ordinatur,   vel  ad  quem    ex  forma  sua  non  ordinatur  .  .  .  Quod  autem  iste  ef- 

1  Sed  turpiter  errant,  qui  propterea  syllogismos  ex  disciplinis  naturalibus 
exulare  iubent.  Qui  ab  ipsis  illis  disciplinis,  quae  „exactaeu  vocantur,  doceri 
possunt,  syllogismos  deductivos  esse  omnis  scientiae  elementum  essentiale. 

fectus  evenit  a  tali  causa  producente  ut  in  pluribus,  hoc  acceptum  est  per 
experientiam ;  quia  inveniendo  nunc  talem  naturam  cum  tali  accidente,  nunc 
cum  tali,  inventum  est,  quod,  quantumcunque  esset  diversitas  accidentium 
talium,  semper  istam  naturam  sequebatur  talis  effectus."  * 

Atque  ita  efficitur,  ut  enumeratis  actu  aliquibus,  quae,  quantum 
satis  (txavojc)  sit,  per  se  sive  in  propria  forma  inducantur,  addi 
possit  clausula  communis,  in  qua  implicite  contineantur  omnia. 
„Quamvis,  inquit  Albertus  Magkus,  singularia  sint  infinitae  multi- 
tudinis,  ut  dicit  Plato,  tamen  ad  inductionem  perfectam  oportet 
in  summa  inducere ,  non  quod  singillatim  enumerentur,  sed  ut 
brevius  collecta  insinuentur  dicendo:  et  sic  desingulis,  vel: 
et  sic  de  aliis."  2 

Neque  id  hoc  loco  praetermittendum  esse  videtur,  voce  „omne" 
in  hac  inductione  non  conceptum  solum  collectivum  significari,  sed 
vere  universalem.  Cum  inductione  enim  coniuncta  est  abstractio 
proprie  dicta,  et  ita  coniuncta  est,  ut  non  recondita  quadam  ratione 
cernatur,  sed  sit  in  promptu ;  quae  quamvis  cum  inductione  confusa 
sit,  ab  ea  tamen  non  solum  cogitatione,  sed  etiam  re  distinguitur. 

369.  Inductionis  principium  ab  aliis  aliis  verbis  concipitur.  Alii 
dicunt:  In  rebus  naturalibus  proprietas  semper  obser- 
vata  in  individuis  alicuius  speciei  ceteris  omnibus 
individuis  eiusdem  speciei  convenit.  Alii :  Eadem 
causa  naturalis  in  iisdem  conditionibus  posita  eun- 
dem  effectum  producit.  Newton:  Effectuum  generalium 
eiusdem  generis  eaedem  sunt  causae.  Quod  principium 
verbis  S.  Thomae  enuntiari  potest:  Natura  uno  et  eodem 
modo  operatur,  nisi  impediatur3,  vel:  Natura  deter- 
minata  est  ad  unum4.  Alii  dicunt:  E-eperiuntur  a  nobis 
in  mundo  leges  perpetuae  et  universales.  I.  St.  Mill: 
JSiaturae   cursus   uniformis   est5. 

Sed  utcunque  principium  effertur,  semper  ab  illo  principio 
primitivo  deducitur,  quo  nihil  fieri  sine  ratione  sive  causa 
enuntiatur.  Ex  quo  principio  recte  infertur  etiam  rationem  sive 
causam  esse,  cur  res  aliqua  universe  et  constanter  in  observatis 
individuis  alicuius  speciei  insit.  ISulla  autem  ratio,  quae  praeter 
naturam  horum  individuorum  indicatur,   illi  facto  explicando  satis 


1  In  1.  1  dist.  3  q.  4  n.  9. 

2  L.  2  anal.  prior.  tract.  7  c.  4.     Cfr.  1.  1  topic.  tract.  3  c.  4. 

3  Summ.  theol.  I.  q.  19  a.  4.  4  Summ.  theol.  I.  q.  41  a.  2. 
5  System  of  Logic,  Book  3  c.  3. 

esse  potest.  Ubicunque  igitur  individuum  est  eiusdem  naturae, 
id  etiam  eadem  proprietate  praeditum  sit,  necesse  est.  Nam,  ut 
est  apud  Aquinatem,  „oportet  ut,  quae  ad  aliquam  naturam  per- 
tinent,  conveniant  omnibus  suppositis  in  natura  illius"  *. 

Quodsi  quis  inductionem  incompletam  in  syllogisticam  formam  redigere 
velit,  is  inductionem  hanc  per  trium  syllogismorum  gradus  a  singularibus  ad 
stabiliendam  notitiam  universalem  quasi  procedere  videbit.  Quod  quo  pacto  fiat, 
sic  logici  solent  explicare : 

a.  Effectus,  qui,  mutatis  utcunque  adiunctis,  est  constans  et  uniformis, 
a  causa  efficitur  constanti  et  uniformi.  Atqui  effectus ,  quem  observavi  in  his 
individuis,  quorum  experientiam  habui,  mutatis  utcumque  adiunctis,  constans 
fuit  et  uniformis.     Ergo  effectus  ille  est  a  causa  constanti  et  uniformi. 

b.  Quod  multis  inest  constanter  et  uniformiter,  id  ad  eorum  essentiam 
pertinet.  Atqui  causa  constans  et  uniformis  illius  effectus  debet  esse  aliquid, 
quod  individuis  insit  constanter  et  uniformiter.  Ergo  causa  constans  et  uni- 
formis  illius  effectus  ad  individuorum  essentiam  pertinet. 

c.  Quod  ab  essentia  quorumdam  individuorum  procedit,  commune  est 
omnibus  omnino  individuis ,  quae  eandem  essentiam  habent.  Atqui  effectus  in 
individuis  illis  observatus  ab  illorum  essentia  procedit.  Ergo  communis  est 
omnibus  omnino  individuis,  quae  eandem  naturam  habent. 

370.  Inductio  alia  moralis  est,  alia  physica.  Horalis  est, 
quae  ex  multis  factis  id  concludit,  quod  inter  homines  contingere 
solet.  Quum  autem  apud  philosophos  de  inductione  agitur,  fere 
semper  ea  intelligitur,  quae  physica  est.  Ex  factis  enim  particu- 
laribus,  quae  in  natura  contingere  solent,  leges  naturae  universales 
concludit  sive  modos  illos  constantes,  secundum  quos  causae  omnes 
naturales  agere  necesse  est;  atque  his  legibus  statutis,  quae  sit 
rerum  natura  ipsa,  definitur  et  constituitur.  Quod  inductionis  geuus 
apud  eos,  qui  res  naturales  perscrutantur,  usum  habet  frequen- 
tissimum.  Praeter  moralem  autem  et  physicam  vix  ulla  est,  quae 
metaphysica  appellari  possit.  Yeritates  enim  metaphysicae  non 
tam  inductione,  quam  intellectu  per  abstractionem  vel  etiam  ratio- 
cinationem  cognoscuntur. 

Inductionem  physicam  S.  Thomas  prae  oculis  habuit,  quum  Aristotelem 
secutus  scriberet,  disserens  de  animalibus,  supra  memoriam  in  hominibus  proxi- 
mum  esse  „experimentum",  quod  fit  ex  collatione  plurium  singularium  in  me- 
moria  receptorum.  „Ex  multis  memoriis  unius  rei  accipit  homo  experimentum 
de  aliquo,  quo  experimento  potens  est  ad  facile  et  recte  operandum.  Et  ideo, 
quia  potentiam  recte  et  faciliter  operandi  praebet  experimentum ,  videtur  fere 
esse  simile  arti  et  scientiae  .  .  .  Ex  experientia  in  hominibus  fit  scientia  et 
ars  .  .  .  Sicut  ex  multis  memoriis  fit  una  experimentalis  scientia,  ita  ex  multis 
cxperimentis   apprehensis    fit   universalis  acceptio  de  omnibus  similibus.     Unde 


1  Quaest.  disput.  q.  0  de  pot.  a.  9  ad  2. 

plus  habet  hoc  ars  quam  experimcntum ,  quia  experimentum  tantum  circa  sin- 
gularia  versatur,  ars  autem  circa  universalia."  !  Et  alio  loco :  „Ex  memoria 
multoties  facta  circa  eandem  rem  in  diversis  tamen  singularibus  fit  experi- 
mentum;  quia  experimentum  nihil  aliud  videtur,  quam  accipere  aliquid  ex 
multis  in  memoria  retentis.  Sed  tamen  experimentum  indiget  aliqua  ratiocina- 
tione  circa  particularia,  per  quam  confertur  unum  ad  aliud,  quod  est  proprium 
rationis.  Puta,  quum  talis  recordatur,  quod  talis  herba  multoties  sanavit  multos 
a  febre,  dicitur  esse  experimentum,  quod  talis  sit  sanativa  febris.  Ratio  autem 
non  sistit  in  experimento  particularium,  sed  ex  multis  particularibus,  in  quibus 
expertus  est,  accipit  unum  commune,  quod  nrmatur  in  anima;  et  considerat 
illud  absque  consideratione  alicuius  singularium,  et  hoc  accipit  ut  principium 
artis  et  scientiae.  Puta :  diu  medicus  consideravit,  hanc  herbam  sanasse 
Socratem  febricitantem  et  Platonem  et  multos  alios  singulares  homines ;  quum 
autem  sua  consideratio  ad  hoc  ascendit,  quod  talis  species  herbae  sanat 
febricitantem  simpliciter,  hoc  accipitur  ut  quaedam  regula  artis  medicinae."  2 
Secundum  hanc  igitur  doctrinam  ex  experimentis  multis  comparatur  scientia, 
quae  est  de  universalibus.  Atque  id  in  gcnere  a  Scholasticis  praecipitur,  primo 
ut  inferiora  universale  vel  actu  vel  virtute  adaequent,  quod  in  conclusione  po- 
nitur;  deinde  ut  certum  sit  satis ,  inferioribus  id  praedicatum  convenire,  quod 
in  subiecto  universali  concluditur.  Ex  dictis  id  quoque  manifesto  iterum  ap- 
paret,  secundum  Aquinatis  et  generatim  Scholasticorum  mentem  inductionem 
ad  id  adhibendam  esse,  ut  cognoscatur,  conveniatne  praedicatum  subiecto  ex 
essentia  sive  ex  legis  necessitate,  an  per  accidens  tantum. 

371.  Inductionis  divisiones  reliquae.  Inductio  alia  est  perfecta 
sive  demonstrativa,  alia  imperfecta  sive  dialectica.  Prior  illa  est, 
quae  si  non  actu,  virtute  tamen  completa  est;  cuius  conclusio  est 
certa.  Altera  est  illa,  ex  qua  non  certo,  sed  probabiliter  tantum 
constat  id,  quod  in  aliquibus  singularibus  observatum  est,  reperiri 
etiam  in  reliquis  sub  clausula  communi  inductis.  Qua  de  re 
Scotus:  „Ad  habendum  opinionem  (n.  130)  de  conclusione  sufficit 
inducere  de  aliquibus  singularibus ;  sed  ad  inferendum  de  necessitate 
oportet  inducere  de  omnibus."  3 

Praeterea  post  Wolffium  distinguere  solent  inductionem  com- 
pletam  et  incompletam  ita,  ut  incompletam  spernant  tamquam 
mancum  et  infirmum  argumentationis  genus.  Qua  de  re  vidimus, 
quid  sentiendum  sit.  Intelligenda  igitur  sic  est  haec  divisio ,  ut 
completa  sit  inductio,  in  qua  omnia  singularia  per  se  actu  sive 
in  propria  forma  inducantur  ut  per  experientiam  vel  experimentum 
probata.  Ita  anatomicus,  qui  ossa  omnia  et  singula  animalis  in- 
dividui  inspicere  et  cognoscere  potest,  per  inductionem  completam 
etiam  universe  naturam  ossium  omnium  illius  individui  cognoscit. 
Incompleta   est,   in  qua  aliquibus  in  propria  forma  enumeratis, 


1  In  1.  1  metaph.  lect.  1.         2  In  1.  2  anal.  post.  lect.  20.         3  Loc.  cit. 

cetera  sub  clausula  communi  adiciuntur.  Ita  anatoniicus,  qui  ossa 
individuorum  omnium  alicuius  speciei  cognoscere  non  potest,  id 
quod  de  compluribus  individuis  est  observatum,  de  individuis 
omnibus  enuntiat.  Ex  quo  efficitur,  inductionem  incompletam  esse 
posse  aut  perfectam  sive  deraonstrativam ,  aut  imperfectam  sive 
probabilem.  Perfecta  est,  in  qua,  etsi  non  ad  unum  omnia  in- 
dividua  observata  sint,  tamen  tot  individua  diligenti  observatione 
sint  cognita,  quae  satis  sint,  ut  ad  essentiam  illorum  individuorum 
tuto  concludatur,  ita  ut  principium  universale  formari  possit,  ex 
quo  cum  vera  certitudine  etiam  ad  ea  individua  concludatur,  quae 
experientiae  et  observationi  subiecta  non  fuerint.  Propter  hanc 
inductionem  incompletam  quidem,  sed  perfectam  affirmant  physici, 
corpora  omnia  ex  natura  sua  esse  impenetrabilia,  inter  se  attrahere. 
Inductio  incompleta  erit  imperfecta,  in  qua  non  tot  individua  ob- 
servari  possint,  ut  ad  essentiam  certo  concludatur ;  quae  in  similitudine 
sistit  et  ex  simili  simile  elicit.  Haec  per  se  solam  probabilitatem 
parit,  et  analogia  vocatur,  de  qua  post  separatim  dicere  oportebit. 

372.  Palsae  de  inductione  sententiae.  His  ex  dictis  sequitur: 
lo  Errare  eos,  qui  dicunt,  inductionem  incompletam  ab  Aristotele 
ceterisque  ante  Baconem  philosophis  penitus  ignoratam  esse;  vel 
qui  autumant,  hanc  inductionem  „ab  Aristotele  parum  adhibitam, 
a  cunctis  eius  scholis  neglectam  et  a  philosophis  mediae  aetatis 
oblivioni  traditam  esse"  *. 

2o  Falli  similiter  eos,  qui  a  Peripateticis  vim  iuductionis  minus 
recte  intellectam  esse  contendunt.  Quamquam  apud  veteres  in- 
ductionis  usum  minus  fuisse  frequentem  fatendum  est,  quam  apud 
nostrae  aetatis  homines  videmus2. 

'  Nam  Aristotelici  quum  maximum  pro  scientia  momentum  in  deductione 
positum  esse  viderent,  recte  omnino  deductionis  doctrinam  summo  studio  ex- 
coluerunt;  atque  ita,  quae  sunt  humani  ingenii  angustiae,  factum  est,  ut  per 
longissima  temporis  intervalla  inductio  non  ea ,  qua  par  est,  diligentia  sit  ex- 
plorata  et  descripta.  Neque  tamen  a  Peripateticis  vis  et  necessitas  inductionis 
unquam  negata  est.  Sed  quamdiu  scientia  ad  id  potissimum  adhibebatur,  ut 
ascenderetur  ex  hoc  mundo  visibili  ad  summa  illa  et  intelligibilia ,  in  quibus 
finis  ultimus  hominis  anima  spirituali  praediti  situs  est,  vix  sentiebatur  ulla 
accuratioris  et  amplioris  inductionis  necessitas.  Postquam  autem  scientia  potis- 
simum  ad  bona  vitae  animalis  adhiberi  coepta  est,  theoriam  inductionis  summo 
studio  et  praeclaro  eventu  excoluerunt. 


1  Ita  Remusat,  Bacon,  sa  vie  etc.  1.  3  c.  3  et  c.  4  et  alii  permulti. 

2  Ex  quo  apparet,  aliquid  veritatis  tetigisse  Ueberweg.  quum  diceret : 
„Die  volle  Bedeutung  des  inductiven  Verfahrens  in  den  Wissenschaften  zu  er- 
kennen,  blieb  der  neueren  Zeit  vorbehalten."     System  der  Logik  §   127. 

Hoc  loco  illud  nolumus  tacere,  inter  primos,  qui  diligentem  inductionis  usum 
et  ordinem  postulaverint ,  esse  Baconem  Verulamicm  (n.  55.)  Qui:  „Inductio, 
inquit,  quae  procedit  per  enumerationem  simplicem,  res  puerilis  est  et  precario 
concludit  et  periculo  exponitur  ab  instantia  contradictoria  et  plerumque  se- 
cundum  pauciora,  quam  par  est,  et  ex  iis  tantummodo,  quae  praesto  sunt,  pro- 
nuntiat.  At  inductio ,  quae  ad  inventionem  et  demonstrationem  scientiarum  et 
artium  erit  utilis,  naturam  separare  debet  per  reiectiones  et  exclusiones  debitas 
ac  deinde  post  negativas  tot,  quot  sufficiunt,  super  affirmativas  concludere,  quod 
adhuc  factum  non  est  nec  tentatum  certe,  nisi  tantummodo  (?)  a  Platone,  qui 
ad  excutiendas  definitiones  et  ideas  hac  certe  forma  inductionis  aliquatenus  utitur."  * 

3o  Errasse  speciatim  Bacoxem,  quum  diceret,  Aristotelicos  in 
inductione  solam  enumerationem  partium  considerasse  et  ignorasse 
penitus  principium,  ex  quo  veritas  inductionis  penderet.  Scholastici 
quum  vim  principii  inductionis  deducerent  ex  essentiis  rerum, 
nexibusque,  quibus  res  inter  se  continentur,  ipsum  principium  pro 
certo  et  explorato  habuerunt.  Lapsus  est  quoque,  quum  diceret, 
veram  utilemque  inductionem  prorsus  aliam  esse,  quam  quae  ab 
Aristotele  eiusque  discipulis  usque  ad  sua  tempora  tradita  erat. 
Universa  autem  Baconis  de  inductione  doctrina  non  ad  enuclean- 
dam  vim  et  formam  logicam  inductionis  spectat,  sed  potius  ad 
rectum  eius  et  utilem  usum  sive  methodum.  Neque  ignota  de  ea 
re  tradidit,  sed  potius  collegit  exposuitque,  quae  ab  aliis  ante  iam 
adhibita  et  praecepta  erant. 

4°  Atque  illud  etiam  ex  supra  disputatis  sequitur,  in  errore  versatum 
esse  Th.  Reid  ,  quum  principium  inductionis  ex  caeco  nescio  quo  instinctu 
peteret,  qui  instinctus,  quamvis  esset  subiectivum  quiddam,  tamen  satis  esset, 
ut  conclusioni  inductionis  vim  realem  et  obiectivam  largiretur  (n.  68). 

5°  Vix  propius  ad  verum  accessit  Theodorus  Jouffroy  (n.  78),  qui  docuit, 
inductionem  vim  suam  haurire  ex  speciali  quadam  actione  cognoscente,  quae  in 
eo  consisteret,  quod  mens  immediate  ex  observato  uno  facto  notionem  univer- 
salem  videret.  Hanc  actionem  proprio  nomine  carere ;  tamen  inductionis  no- 
mine  insigniri  posse  eo ,  quod  per  illam  ex  unius  cognitione  cognitio  alterius 
induceretur. 

6°  Neque  audiendi  sunt  Ontologistae ,  qui  inductionem  et  abstractionem 
intellectualem  confundunt,  et  vim  inductionis,  sicut  generatim  cognitionis  omnis 
ab  immediato  Dei  intuitu  repetunt.  Inter  quos  Gratry  docuit,  mentem  huma- 
nam  divino  quodam  sensu  raptam  a  cognitione  particularium  ad  universale 
assurgere ;  intellectum  a  finito  per  destructionem  limitum  ad  infinitum  progredi ; 
inductionem  esse  processum  quendam  infinitesimalem  et  cum  ea  methodo  con- 
venire,  quam  Plato  dialecticam  vocasset.  Divino  illo  sensu  effici,  ut  mens 
humana  unum  sub  diverso ,  necessarium  sub  contingenti,  infinitum  sub  finito 
quasi  intueretur  (n.  79). 


1  Cfr.  Apelt,    Die  Theorie    der  Induction,    1854;    Liebig,    Induction    und 
Deduction.     Rede  1865. 

Ab  hac  sententia  non  multum  differt  doctrina  eorum ,  qui  censent,  nos 
ideo  solum  ab  aliquibus  particularibus  ad  universale  progredi ,  quod  sensum 
habeamus  sive  propensionem  naturalem ,  qua  aliqua  experti  facta  particularia 
ad  legem  universalem  admittendam  vel  potius  divinandam  cogamur  K 

7°  Ex  dictis,  illud  etiam  consequens  est,  ut  non  verbis  Ontologistae  a 
Peripateticis ,  sed  universa  re  et  tota  sententia  dissideant ,  quum  inductionem 
esse  cognitionem  omnino  immediatam  dicant.  Nam  etsi  in  inductione  medium 
syllogisticum ,  i.  e.  medium  ab  extremis  diversum ,  deest ,  nihilo  tamen  setius 
intellectus  in  inductione  a  propositione,  facta  particularia  enumerante,  ad  con- 
clusionem,  quae  legem  universalem  statuit,  non  ipso  actu  progreditur;  sed  inter- 
veniente  propositione,  qua  significetur,  enumerationem  illam  ad  complectenda 
individua  omnia  satis  esse. 

8°  Non  recte  dicunt  illi,  qui  omnem  demonstrationem  a  posteriori  sive 
ab  effectu  ad  causam  concludentem  vocari  inductionem  volunt ;  neque  satis  ac- 
curate  alii  inductionem  nihil  aliud  esse  affirmant,  nisi  experientiam  submini- 
stratam  a  sensibus,  cuius  occasione  intellectus  ideas  et  principia  analytica  efformet. 

9°  Denique  dubium  esse  non  potest,  quin  vituperandi  sint  illi,  qui  contra- 
dicentes  Aristoteli  inductionem  in  disciplinis  philosophicis  parvi  aestimant. 
Inter  quos  praecipui  sunt  ex  Cartesianis  (ut  auctor  „artis  cogitandi")  et  Leib- 
nizianis  aliqui,  qui  in  libris  logicis  vix  inductionis  mentionem  faciunt. 

373.  Observatio  et  experimentum  ad  inductionem  recte  insti- 
tuendam  necessaria.  Inductionem  omnem  ab  experientia  proficisci 
diximus.  Est  autem  in  nobis  experientia,  „dum  singularia  per 
sensum  cognoscimus"  2.  Itaque  maximopere  in  inductionis  negotio 
necessarium  est,  ut  recta  et  certa  de  rebus  acquiratur  experientia, 
a  cuius  quippe  veritate  veritas  ipsius  inductionis  pendeat.  Cuius 
rei  instrumenta  quaedam  paucis  hoc  loco  tangenda  sunt. 

Experientia  externa  est,  si  facta  externa  respicit ;  interna,  quae 
facta  interna  manifestat.  Quum  de  eventibus  externis  agitur,  maxime 
iuvamur  observatione  et  experimento.  Quum  de  rebus  in- 
ternis  experientia  habenda  est,  illa  potissimum  observatio  adhi- 
bebitur,  quae  speciali  meditationis  nomine  insignitur ,  quae 
nihil  aliud  est,   quam   cogitationum   nostrarum    accurata  inspectio. 

Experimenti  vox  apud  veteres  latius  patet.  Est  enim  „experimentum, 
ut  dicit  Aquinas,  ex  plurium  singularium  collatione  in  memoria  receptorunr-. 
et  addit :  „Ex  memoriis  in  hominibus  experimentum  causatur ,  quia  ex  multis 
memoriis  unius  rei  accipit  homo  experimentum  de  aliquo."  3  Id  igitur,  quod 
vocarunt  experimentum,  ex  sensibus  efficitur  et  ex  memoria,  siquidem  singu- 
laria  sensibus  apprehenduntur ,  et  memoria  retinentur.  Posterioris  autem  tem- 
poris  logici  inter  observationem  et  experimentum  distinguunt. 


1  Ita  inter  alios  Waddington. 

2  S.  Thom.,  Summ.  theol.  I.  q.  95  a.  5  ad  2. 

3  In  1.  1  metaph.  lect.  1. 

Observatio  in  eventibus,  ut  quasi  sponte  occurrunt,  perspicien- 
dis  colligendisque  se  continet,  neque  ad  hunc  finem  naturalem 
rerum  conditionem  immutat,  nisi  omuino  extrinsecus.  Experimentum 
autem  certas  quasdam  effectuum  naturalium  producendorum  causas 
ponit,  substantias  substantiis  subdit,  easque  inter  se  miscet,  atque 
ita  arte  quadam  et  industria  effectus  novos  et  insolitos  progignere 
conatur.  Id  „tentare  naturam  vocant".  „Tentare,  ut  dicit  Aquinas, 
est  proprie  experimentum  sumere  de  aliquo.  Experimentum  autem 
sumitur  de  aliquo,  ut  sciatur  aliquid  circa  ipsum.  Et  ideo  proxi- 
mus  finis  cuiuslibet  tentantis  est  scientia."  * 

Aristoteles  in  libris,  qui  exstant,  de  arte  observandi  et  experiendi  nihil 
ex  industria  dixit.  Verum  in  omnibus  suis  libris,  ut  recte  observat  Sanseverino  2, 
iis  praesertim,  quibus  scientiam  rerum  naturalium  complexus  est,  observationes 
assidue  a  se  factas  exposuit,  et  si  quid  a  suis  antecessoribus  vel  non  ob- 
servatum  vel  observatum  perperam  fuit,  illud  diligenter  adnotavit 3.  Neque 
solum  observationes  adhibuit.  sed  adhibendas  esse  praecepit,  eo  quod  ratio  sine 
observationum  praesidio  naturas  rerum  assequi  non  posset 4.  Atque  in  historia 
animalium,  in  physiognomicis,  in  iis,  quae  de  respiratione ,  de  iuventute,  de 
aliis  rebus  scripsit,  multi  sunt  loci,  qui  ostendant,  ab  Aristotele  omnes  illas 
leges  observatas  esse ,  quas  Baco  de  Verulamio  ad  artem  experiendi  refert  et, 
qui  ignoraverunt  Baconem,  sancte  tenuerunt  Galilei,  Kopernicds,  Tycho,  Kepler, 
Boyle,  Hooke,  Borei.li,  Kircher. 

§  2. 

De    analogia. 

374.  Analogia  quid  hoc  loco  intelligatur.  Analogia,  cuius  notio 
generalis  designat  aliquam  inter  duas  vel  plures  res  similitudinem 
minus  perfectam,  et  in  ipsis  rebus  spectari  potest  et  in  mente  co- 
gnoscente  (n.  226).  Analogia,  quae  inest  in  rebus,  est  relatio  cuiusdam 
inter  res  similitudinis,  vel  est  nexus  rerum  omnium,  quo  sub  qua- 
dam  unitate  similitudinis  totius  universi  partes  suis  relationibus 
coniunguntur  et  originem  ab  una  causa  prima  produnt  atque  ad 
unum  finem  ultimum  conspirant.  Analogia,  quae  inest  in  mente, 
est  medium  acquirendi  cognitiones  novas  ex  considerata  rerum 
■similitudine ;  et  de  hac  quidem  pauca  hoc  loco  dicenda  sunt  (n.  160). 
Haec  analogia  vel  potius  argumentatio  ex  analogia  intelligitur 
ea,  qua  concludimus  affirmantes  vel  negantes  de  re  aliqua  id,  quod 
de  aliis  rebus  similibus  aut  dissimilibus  affirmavimus  vel  negavimus* 


1  S.  Thom.,  Summ.  theol.  I.  q.  114  a.  2.  2  Log.  Vol.  4  p.  176. 

3  De  respiratione  c.  1 — 7,  470  a,  19  sqq. 


4  De  animalium  motione  c.  1,  698  a,  12. 

Sicut  igitur  syllogismus  (deductivus)  ex  universalibus  ad  particu- 
laria  concludit,  et  inductio  ex  particularibus  ad  universalia,  ita 
analogia  ex  particularibus  aliquibus  concludit  ad  particularia  alia> 
quae  sub  eodem  universali  contenta  esse  propter  similitudinem 
putantur.  Et  quia  ex  aliquorum  particularium  consideratione  pro- 
ficiscitur,  recte  putatur  cum  inductione  magnam  habere  affinitatem. 
Sicut  inductio  aliquid  habet  similitudinis  cum  figura  syllogismi 
tertia,  ita  analogia  accedit  ad  figuram  secundam  *.  Hoc  argumen- 
tandi  genus  non  solum  poesi,  eloquentiae 2  ceterisque  artibus,  quae 
imitatione  continentur,  normas,  subsidia,  fundamenta  praebet;  sed 
illud  etiam  saepissime  in  disciplinis  naturalibus  adhibetur,  eique 
notitias  paene  innumerabiles  in  omni  rerum  naturalium  genere 
debemus3. 

Scholion  1.  Maxima  est  in  omni  vitae  consuetudine  analogiae 
necessitas,  sine  qua  multis  in  rebus  cum  ea,  qua  par  est,  proba- 
bilitate  agere  non  possemus  et  quae  sola  saepe  per  argumenta 
probabilia  via  ad  certitudinem  est.  Quoniam  vero  creaturis  pro 
omni  vitae  necessitate  sufficienter  a  natura  consultum  est,  inest 
non  solum  in  vita  animali  illa,  quae  vocatur  „exspectatio  casuum 
similium",  sed  etiam  in  vita  rationali  hominis  naturalis  quaedam 
propensio  ad  formanda  iudicia  analogica. 

Scholion  2.  Ad  analogiam  referri  diximus  (n.  1 60)  „similitudinem" 
et  „exemplum"  tamquam  analogiae  species.  Huc  quoque  revoca- 
tur  proportionalitas,  quae  est  identitas  rationum,  quam  duo  habent 
ad  alia  duo  propter  aliquam  similitudinem 4. 


1  Trendelenburg,  Log.  Untersuch.  II.  p.  372. 

2  Dicit  Aristoteles,  rationes  oratorias  persuadere  „vel  exemplis,  quae  sint 
inductiones,  vel  enthymematis ,  quae  sint  syllogismiu.  (L.  1  anal.  post.  c.  1, 
71  a,  10.)  In  quem  locum  advertit  Aquinas ,  id  fieri  „propter  incertitudinem 
materiae,  circa  quam  versetur,  scilicet  circa  actus  singulares  hominum,  in  quibus 
universales  propositiones  non  possint  vere  assumi".  Et  pergit:  „Et  ideo  loco 
syllogismi,  in  quo  necesse  est  esse  aliquam  universalem,  utitur  (rhetoricus)  aliquo 
enthymemate,  in  quo  non  necesse  est  esse  aliquam  universalem.  Et  similiter 
loco  inductionis,  in  quo  concluditur  universale,  utitur  aliquo  exemplo,  in  quo 
proceditur  a  singulari  non  ad  universale,  sed  ad  singulare.  Unde  patet.  quod 
sicut  enthymema  est  quidam  syllogismus  detruncatus,  ita  exemplum  est  quae- 
dam  inductio  imperfecta."     In  lib.  1  anal.  post.  lect.  1. 

3  Inter  alios  cfr.  H.  Ritter,  System  der  Logik  und  Metaph.  Gottingen 
1856,  tom.  2  p.  376  sqq. ;  Trendelenburg,  Log.  Untersuch.  II.  p.  373  et  414  sqq. 

*  Ipse  Aristoteles  voci  dvotXoytct;  nunquam  eam  vim  subiicit,  de  qua 
hoc  loco;    sed  fere  semper   eo  nomine   proportionem    significat,    de   qua  in  ma- 

375.  Analogiae  principia.  Haec,  quae  ex  analogia  petitur,  ratio 
concludendi,  ex  principio  proficiscitur,  de  similibus  similia,  de  dis- 
similibus  dissimilia  affirmanda  esse.  Yelut  quum  quis,  multos  effec- 
tus  fulminis  similes  esse  videns  effectibus  electricis,  naturam  ful- 
minis  eandem  esse  concludit  atque  naturam  electrici;  vel  quum  a 
similitudine  motuum  „irregularium"  in  sideribus  et  motuum  spon- 
taneorum  in  animalibus  sidera  animata  esse  concluderent. 

Sicut  igitur  omnis  rationalis  mentis  humanae  operatio ,  ita 
etiam  haec  ex  analogia  petita  argumentatio  supponit,  in  rebus  in- 
esse  nexum  causalem  et  causarum  ordinem,  qui  in  certis  legibus 
manifestetur. 

Ex  quo  fit,  ut  pro  harum  legum  diversitate  analogia  duplex 
distingui  possit,  physica  altera,  altera  moralis.  Physica  est, 
quae  in  legibus  naturalibus  fundamenta  habet;  moralis,  quae  illis 
legibus  efficitur,  quibus  actiones  humanae  reguntur,  cuius  generis 
sunt  amor  veri  et  boni,  amor  beatitudinis  propriae. 

Scholion.      Si    principia,    quibus    analogia    proxime    exhibetur, 
desideras  accuratius    expressa,   haec  fere  a  logicis  indicari  solent: 
Id  quod  in  similium  uno  valet,  valet  in  ceteris. 
Id  quod  non  valet  in  uno  similium,  neque  valet  in  ceteris. 
Res  similes  producunt  effectus  similes ; 

similibus  proprietatibus  sunt  praeditae ; 

secundum  typos  similes  sunt  conditae; 

similes  habent  fines ; 

similibus  reguntur  in  agendo  legibus. 
Dissimilibus  dissimilia  conveniunt. 
Contrariis  contraria  conveniunt. 

Ex  quo  apparet ,  analogiam  secundum  argumenti  formam 
spectari  posse  ut  enthymema,  atque  ad  syllogismum  revocari  hoc 
modo :  Causae  similes  similes  effectus  producunt ;  atqui  causae 
A  et  B  similes  sunt;  ergo  similes  effectus  producunt.  Atqui  effec- 
tus  causae  A,  quem  novi,  talis  est.  Ergo  effectus  causae  B,  quem 
non  novi,  eiusdem  rationis  erit. 

376.  Analogiae  accuratior  analysis.  Quae  ab  analogia  ducitur 
argumentatio,  si  consideretur  enucleatius,  in  partes  duas  distingui 
potest,   quarum  prior  per  inductionem  quandam  imperfectam  a  re 


thesi.  Theophrastus  syllogismos  hypotheticos  vocat  syllogismos  xax'  dvaAoyiav. 
Posteriore  tandem  tempore  argumentationes  ex  analogia  petitae  vocahantur  o\ 
xaxd  xo  dvaXoyov  a'jXXoyi3jj.ot.     Cfr.  Prantl,  Geschichte  der  Logik.  I.  p.  608. 

particulari  ad  universalem  transit,  altera  per  syllogismum  ex  uni- 
versali  ad  particulare  aliud.  Hac  de  re  Stagirita:  „Yerbi  gratia 
esto  xo  a;  malum,  to  f):  contra  finitimos  bellum.  suscipere;  ubi  y: 
Athenienses  contra  Thebanos ;  ubi  §:  Thebanos  contra  Phocenses.  Ergo 
si  velimus  probare,  cum  Thebanis  bellum  gerere  malum  esse,  ac- 
cipiendum  est  (universe),  adversus  finitimos  bellum  gerere  esse 
malum.  Huius  autem  rei  fides  petitur  ex  similibus,  veluti,  quia 
Thebanis  perniciosum  fuit  bellum  contra  Phocenses.  Quoniam 
igitur  bellum  adversus  finitimos  malum  est,  bellum  autem  contra 
Thebanos  est  contra  finitimos,  perspicuum  est,  adversus  Thebanos 
bellum  gerere  malum  esse.ul 

Tres  in  hoc  exemplo  sumptiones  praemissae  sunt: 

1.  o  est  a 

2.  6  est  p 

3.  7  est  p. 

Ex  prima  et  altera  primo  Aristoteles  opinando  concludit: 

4.  p  est  a. 

Et  deinde  ex  quarta  et  tertia  per  syllogismum  concludit: 

5.  7  est  a. 

Huius  conclusionis  vim  et  firmitatem  manifestum  est,  ex  parte 
priore  pendere,  in  qua  per  inductionem  admodum  incompletam 
ad  propositionem  universalem  ([3  est  a)  conclusum  est. 

377.  Formae  concludendi  ex  analogia  tres2.  Schema  analogiae 
generale  modo  vidimus  esse: 

6  =  a 
7  est  simile  o 


ergo  7  est  a. 

Yel  distinctius: 

o  est  a 

o  est  p 

7  est  p 

7  est  a. 
Sit    exemplum    primum:    Mercurius ,    Venus ,    Terra ,   Mars, 
Iupiter,  Saturnus  circum   axem   moventur  orientem  versus.     Sed  hae 
stellae  sunt  planetae  systematis  solaris.    Atqui  etiam  Uranus  est  huius 

1  L.  2  anal.  prior.  c.  24.  Et  pergit  Aristoteles:  <Pcrvepd?  ouv  6'ti  to  naprf- 
6eiyu.cc  c*stiv  oute  (b;  u.epo;  Ttpo;  oXov,  oaxe  10;  6Xov  Ttpo;  u.epo;,  ol)X  (b;  u-soo;  (6) 
7tp6;  u.epo;  (7),  oxav  au.cpu>  uiv  r]  0-6  tccuto  (j3),  yvibptfxov  oe  DotTepov.    69 ft,  12  sqq. 

2  Cfr.  Ueberweo,  System  der  Logik  §   131. 

systematis  planetes.    Ergo  etiam  TJranus  circum  axem  movetur  orientem 
versus.     Id  quod  generalius  expresseris: 

\t  °2i  %  •  •  •  sunt  7- 
o^,  82,  83  .  .  .  sunt  [3 

7  etiam  est  p 

ergo  7  etiam  est  a. 

Cuius  argumentationis  pars  prior  (inductiva)  est: 

81 ,  S2,  o3  .  .  .  sunt  a 

\t  °2>  83  .  .  .  sunt  p 

ergo  p  est  a; 

et  pars  altera  per  syllogismum  figurae  primae : 

p  est  a 

7  est  (3 

ergo  7  est  a. 

Et  haec  est  forma  analogiae  prima. 

Sit  exemplum  alterum:  Terra  est  organismis  vestita.  Sed 
terra  circum  solem  movetur,  et  atmosphaera  est  circumdata,  et  quat- 
tuor  anni  tempora  habet.  Sed  etiam  Mars  circum  solem  movetur ,  et 
atmosphaera  est  circumdatus,  et  quattuor  anni  tempora  habet.  Ergo 
etiam  Mars  organismis  vestitus  estx.     Cuius  formula  generalis  est: 

6  est  a 

0  est  p4,  p2l  p3  .  v 

7  est  fc,  p2,  p3  .  .'. 

7  est  o. 

Huius  argumentationis  pars  prior  (inductiva)  est: 

0  est  a 

8  est  Pi,  p2,  p3  .  .  . 

ft,  fe,  Pa  •  •  •  est  a5 
et  pars  altera  iterum  per  syllogismum  figurae  primae: 

P1?  p2,  p3  .  .  .  est  a 

7  est  p!,  p2,  p3  .  .  . 

ergo  7  est  a. 
Et  haec  est  forma  analogiae  secunda. 


1  Ex  quo  exemplo  ab  Ueberweg  allato  id  quoque  apparet,  quain  facile 
quis  analogia  male  abuti  possit.  (Cfr.  Trendelenburg,  Log.  Untersuch.  II.  p.  373.) 
Veritatem  analogiae  in  hoc  exemplo  is  tantum  admittet,  qui  causam  vitae  or- 
ganicae  vel  saltem  verae  causae  initia  in  ista  conditionum  anorganicarum  cir- 
cumstantia  viderit. 

Exemplum    tertium    habetur,    si   formae    duae   priores   con- 
iungantur  hoc  fere  modo : 

?JU    ?J2i     r^3   •   •   •    est    a 

o1?  o2,  o3  ■  .  :  est  fc,  &,  %  .  .  . 

T   =   Pn   P27   fj3  -  •  • 

V    =    7 
I  *• 

Cuius  pars  prior  (inductiva)  est: 

81?  o2,  83  .  .  .  est  a 
Qd,  o2,  83  .  .  .  est  pi?  p2,  %  .  .  . 


p4l  p23  Pa  •  •■  est  a; 

et  pars  altera  iterum  per  syllogismum  figurae  primae : 

Pii  Pa,  Pa  •  •  •  est  a 

T  est  ?i,  P8i  ?s  •  •  • 
ergo  7  est  ?.. 

Et  haec  est  forma  analogiae  tertia,  cuius  exemplum  sit  hoc: 
Mercurius,  Venus,  Terra ,  Mars,  Iupiter,  Saturnus  circum  axem  mo- 
oentur  orientem  versus.  Sed  hae  stellae  sunt  planetae  systematis  so- 
laris,  et  maioris  molis,  determinatoque  intervallo  a  sole  distant.  Ergo 
stellae,  quae  snnt  systematis  solaris  planetae  et  maioris  molis  et  deter- 
minato  intervallo  a  sole  distant,  hae  circum  axem  moventur  orientem 
versus.  Atqui  Uranus  est  stella  systematis  solaris  planeta  et  maioris 
molis  et  determinato  intervallo  a  sole  distat.  Ergo  etiam  Uranus  mo- 
vetur  circum  axem  orientem  versus. 

378.  Analogiae  effectus  per  se  in  genere  opinionis  est.  Ex  iis, 
quae  de  analogia  disseruimus,  consequitur,  conclusiones  ex  sola 
analogia  deductas  per  se  ad  hoc  non  valere,  ut  scientiam  vel  cer- 
titudinem  in  mente  efficiant.  In  quo  analogia  ab  inductione  dif- 
fert.  In  inductione  enim,  antequam  de  toto  id  inferamus,  quod  in 
singulis  animadvertimus,  aliqua  ratione  certi  sumus,  id  attributum, 
de  quo  quaestio  est ,  ad  essentiam  singulorum  pertinere.  Sed 
quamdiu  in  analogia  tantum  innitimur,  non  sumus  certi,  proprie- 
tatem,  quam  deducimus,  ad  ipsam  analogi  essentiam  pertinere;  sed 
id  nobis  suadetur  dumtaxat  ex  aliqua  similitudine.  Iam  vero 
fieri  potest,  ut  duo  rerum  ordines  quantumvis  similes,  quum  tamen 
in  quibusdam  inter  se  discrepent,  et  in  ea  proprietate,  quam  com- 
munem  esse  coniicimus,  et  in  aliis  plurimum  differant;  quum  prae- 
sertim  naturae  ordo  sit  nobis  magna  ex  parte  inexploratus.  Sed 
nemo  est,  quin  videat,  quo  plura  sint  et  graviora  ea,  quibus  duae 

res  inter  se  conveniant,  eo  maiorem  etiam  probabilitatem  esse, 
quae  ex  argumento  analogiae  nascatur  *.  Quinimmo  in  multis 
rebus  accidit,  ut  mens,  postquam  ex  argumento  analogiae  hauserit 
de  re  aliqua  probabilitatem,  deinde  ex  aliis  argumentis  adducatur 
ad  habendam  de  eadem  re  certitudinem. 

Scholion  1.  Perperam  nonnulli  distinguunt  analogiam  perfec- 
tam  sive  exactam  et  analogiam  incompletam  sive  probabilem2. 
Ubi  primum  enim  mens  argumentans  nititur  in  perspectis  ipsis 
rerum  essentiis,  iam  analogia  eam  imperfectionem  amittit,  quae 
eius  est  propria;  quare  tum  analogia  esse  desinit. 

Scholion  2.  Ex  iis,  quae  de  conclusione  a  similibus  ad  similia 
sunt  dicta,  satis  apparet,  quae  vis  tribuenda  sit  conclusionibus 
„a  minori  ad  maius",  „a  maiori  ad  minus",  „a  contrario  ad  con- 
trarium". 

379.  Analogiae  USUS  lubricus.  Id  quidem  commodi  habet  ana- 
logia ,  ut  ad  detegendam  veritatem  scientiamque  amplificandam 
multum  valeat,  praesertim  in  disciplinis  empiricis,  ut  sunt  physio- 
logia,  chimia,  astronomia.  Periculum  tamen  est,  ne  mens  adduca- 
tur  ad  terenda  falsa  et  temeraria  iudicia,  et  hinc  ad  construenda 
systemata,  quae  a  veritate  longe  aberrant.  Vix  ullum  in  historia 
scientiae  reperies  errorem  falsamve  theoriam,  cuius  non  aliquae 
partes  fuerint  in  analogia  quadam  male  intellecta.  Periculum  quo- 
que  est,  ne  mens  certum  putet  id,  quod  tantum  probabile  est. 
Omnes  enim  ex  rebus  analogis  tractae  conclusiones  manent  pro- 
babiles,  donec  rationes  aliae  accedant,  quae  certitudinem  efficere 
possint.  Atque  etiam,  qui  reperiuntur  in  ipsa  probabilitate  gradus 
pro  numero  notarum  similium,   diligenter  attendendi  sunt. 

Inter  vitia  autem,  quae  in  usu  analogiae  cavere  oportet,  a 
logicis  haec  potissimum  notata  sunt:  a)  analogiae  contemptio,  quo 
vitio  homines  laborant,  in  quibus  inest  tenue  ingenium ,  qui  prae- 
claram  naturae  harmoniam  et  rerum  proportionem  non  capiunt; 
b)  nimia  analogiae  aestimatio,  qua  analogiae  vis  attribuitur,  quam 
non  habet;  c)  analogiae  ultra  debitos  fines  extensio,  et  d)  nimia 
eiusdera  coarctatio;  quo  fit,  ut  propter  aliquam  analogiam  nimium 
rebus  concedatur,  aut  propter  defectum  analogiae  nimium  rebus 
negetur. 


1  Tongiorgi,  Instit.  log.  n.  324. 

2  Drojbisch,  Neue  Darstellung  der  Logik  §   149  et  150. 

SECTIO  QUARTA. 
De  argumentationis  iu  probando  ?i  secundum  materiam. 

380.  Huius  tractationis  ordo  et  ratio.  Hactenus  de  argumen- 
tationis  forma  et  dispositione  diximus,  ut  ea  est  opus  nostrum 
ad  assequendam  veritatem  recte  et  legitime  effectum.  JSunc  vi- 
dendum  aliquid  de  argumentationis  materia  restat,  quo,  quid 
argumentatio  in  mente  nostra  efficere  possit,  clarius  appareat.  Xon 
enim  id  solum  ad  logicum  spectat,  ut  videat,  qua  ratione  argu- 
mentatio  formanda  sit,  sed  etiam,  ut  bene  attendat,  quap  vis  et 
efficacia  in  sumptionibus  insit  et  inde  ad  conclusionem  trahatur. 
Atque  hoc  servato  ordine  Aristotelem  sequimur  (n.  31). 

Potest  autem  materia  argumentationis  sive  res,  quae  in  ea 
proponitur,  aut  vera  esse  sive  conformis  ordini  ontologico,  aut 
falsa.  Si  est  vera,  aut  cum  necessitate  veritas  proponitur, 
ita  ut  res  aliter,  ac  dicitur,  esse  non  possit;  aut  cum  sola  proba- 
bilitate  proponitur  ut  aliquod,  quod  fere  sic  esse  solet,  vel  non 
sine  ratione  in  opinione  communi  hominum  est  positum.  Quum 
igitur  ipsa  res,  de  qua  agitur,  aut  necessaria  sit,  aut  probabilis,  aut 
falsa,  etiam  propositiones,  quae  de  illa  re  edicuntur,  aut  neces- 
sariae  sunt,  aut  probabiles,  aut  falsitate  sua  captiosae;  unde  recte 
diximus(n.  330)  argumentationem  ratione  materiae  esse  posse  triplicis 
indolis:  demonstrativam  sive  necessariam,  quae  efficiat  scientiam 
proprie  dictam;  topicam  sive  probabilem,  quae  opinionem  pro- 
ducat  probabilem1;  sophisticam,  quae  errorem  generet. 

Quoniam  autem  perfectio  cognitionis  hutnanae  in  scientia  cst  posita,  quae 
per  demonstrationem  comparatur,  et  cuius  veritas  per  iudicium  effertur,  homo 
non  statim  ab  initio  ad  efficiendam  demonstrationem  progredi  potest;  sed  veritas 
ut  perfecte  possideatur,  prius  paulatim  inquirenda  est.  Unde  ex  natura  hominis 
est,  ut  prius  quaerat  et  inveniat  veritatem  per  opinationes  probabiles,  et 
deinde  de  inventa  iudicet  per  demonstrationem.  Ex  quo  factum  est,  ut  de- 
monstratio  putata  sit  imprimis  inservire  iudicio,  argumentatio  autem  proba- 
bilis    inventioni. 

§    1. 

De    argumentatione    demonstrativa    sive    scientifica. 
(Quae  dicitur  esse  pars  logicae  iudicatrix.) 

381.  Demonstratio  quid  sit.  Argumentatio  demonstrativa  sive 
demonstratio    (dbroSsift?)    est    argumentatio ,    qua    ex    sumptionibus 

1  'A-ooei^t;  ijiv  ouv  iotiv,  ot«v  slj  ctArjOwv  %a\  -ptoTtov  6  ou/.Xoyijuo;  n,  rt  iv. 
toio'!)T(dv,  ri  oVi  Tivcov  Tcptimov  xat  c(?,r(i}iov  xr^  Ttc^i  ajxof  yvwastos  t/(v  iy/j^  e£Xv)(pcv 
SiaXexTixoe  oe  JuXXoytajxo;  6  I;  ivBd^uv  (JoXXoytCdftevot     L.  1  topic.  c.  1,  100  a,  27. 

omnino  certis  rem  aliquam  veram  esse  evidenter  cognoscimus  *. 
Cuius  duplex  definitio  ab  Aristotele2  est  tradita.  Una  ex  effectu 
sive  fine  petitur,  ut  demonstratio  dicatur  ratiocinatio,  quae  certam 
et  firmam  rei  conclusae  notitiam  praebeat,  vel  brevius:  syllo- 
gismus  gignens  scientiam  (auXXoyia^  sttitcyjjaovi/oc).  Altera 
ex  demonstrationis  principiis  vel,  si  mavis,  ex  materia  petitur,  ut 
dicatur  ratiocinatio  constans  ex  propositionibus  om- 
nino  veris,  necessariis,  primis  sive  immediatis,  et 
quae  priores  sint  acnotiorescausaeque  conclusionis3. 
Verae  esse  omnino  debent  praemissae,  „quia  quod  non  est, 
sciri  non  potesta.  Deinde  primae  sive  immediatae  esse  debent, 
quatenus  fundatae  esse  debent  in  veritatibus,  quarum  cognitio  aliam 
non  praesupponit,  et  quae  per  se  certae  et  evidentes  sunt,  ut 
ulteriore  demonstratione  non  egeant. 

„Detur  enim,  quod  aliquis  demonstrator  syllogizet  ex  demonstrabilibus  sive 
mediatis.  Aut  ergo  habet  illorum  demonstrationem.  aut  non  habet  Si  non  habet,  ergo 
non  scit  praemissas  et  ita  nec  conclusionem  propter  praemissas.  Si  autem  habet, 
quum  in  demonstrationibus  non  sit  procedere  in  infinitum,  tandem  erit  devenire 
ad  aliqua  immediata  et  indemonstrabilia.  Et  sic  demonstratio  oportet,  quod 
procedat  ex  immediatis  vel  statim ,  vel  per  aliqua  media."  4  Generatim  igitur 
propositio  immediata  dicitur  dupliciter,  aut  respective  ad  alteram ,  quum  est 
causa  proxima  alterius ;  aut  absolute  in  se,  quum  ita  clara  est,  ut  nullius  pro- 
bationis  indigeat ,  ut  sunt  principia  rationis.  Id  autem  iterum  esse  potest  du- 
pliciter,  aut  formaliter,  quum  propositio  per  se  sine  discursu  evidenter  inno- 
tescit,  aut  aequivalenter ,  sive  virtualiter,  quum  propositio  non  quidem  ex  se 
clara  est,  est  tamen  clara  proponenti,  quippe  qui,  eam,  si  negaretur,  usque  ad 
prima  et  evidentissima  principia  resolvere  possit.  Quodsi  Aristoteles  poscit, 
ut  praemissae  conclusionis  immediatae  sint,  non  videtur  ipsi  satis  esse,  ut  sint 
immediatae  respective  (id  enim  in  ea  demonstratione  locum  habet,  quae  vocatur 
„propter  quid")  ;  neque  ex  altera  parte  requirere  videtur ,  ut  sint  immediatae 
absolute  formaliter,  quia  id  fere  in  ea  sola  locum  habet,  quae  potissima 
vocatur5;  sed  iure  et  recte  requirit,    ut  sint  immediatae  aequivalenter  sive  vir- 

1  Est  igitur  aliqua  inter  Aristotelicos  et  recentiores  loquendi  diversitas. 
Apud  hos  enim  nomen  demonstrationis  latius  patet,  et  quamlibet  argumenta- 
tionem  sive  argumentationum  seriem  significat,  qua  verum  ex  vero  concluditur, 
sive  verum,  a  quo  proceditur,  est  necessarium  sive  contingens,  sive  est  causa, 
sive  effectus,  sive  a  singularibus  ad  universale  per  inductionem  ascenditur,  sive 
ab  universali  ad  particularia  per  deductionem  descenditur. 

2  L.  1  analyt.  post.  c.  2. 

3  Avctyxrj  t/]v  oarooetxTtxrjv  lttKJT7](jwjV  1%  dXrj&iov  t^elvai  %a\  TtpwTiov  xai  ccjaeCcov 
stat  "jfveopi(jta)Tlptt>v  jcat  TipoTspeov  xal  cutuov  tou  aujjmepaafjLaTOc.  L.  1  analyt.  post. 
c.  2,  71  b,  20. 

4  S.  Thom.  in  1.  1  analyt.  post.  lect.  4. 

5  Ut  tota,  quam  Aristoteles  de  demonstratione  tradidit  doctrina,  recte 
intelligatur,   prae  oculis  habendum    est,    quod  saepius  a  Scholasticis  est  obser- 

tualiter.  Unde  alio  loco  docet,  demonstrationem  aut  ex  primis  constare  aut  ex 
iis,  quae  a  primis  initium  suae  cognitionis  sumpserint  *. 

Praemissas  esse  debere  causas  conclusionis,  per  se  satis 
intelligitur;  in  omni  enirn  argumentatione  sumptiones  id  sunt,  unde 
cognitio  conclusionis  gignitur. 

Et  priores  conclusione  esse  debent,  quia  ideo  sunt  causae 
ducentes  in  cognitionem  alterius,  quod  ipsae  prius  sunt  eognitae. 
Quam  ob  rem  praemissae  etiam  notiores  conclusione  sint  oportet; 
secus  enim  conclusioni  evidentiam  afferre  seu  certam  illam  efficere 
non  possent. 

„Semper  enim  — ,  ut  Stagirita  docet,  id  magis  tale  est ,  propter  quod 
unumquodque  tale  est2;  ut  puta  id  magis  dilectum  est,  propter  quod  diligimus ; 
quocirca  si  propter  prima  scimus  et  credimus,  illa  quoque  scimus  et  credimus 
magis,  quia  per  illa  scimus  et  credimus  etiam  posteriora." 

Duplici  autem  ratione  aliqua  sunt  priora  et  notiora :  natura  et  nobis. 
Priora  et  notiora  natura,  sive  quoad  se  ea  sunt,  quae  revera  aliquo  modo 
praecedunt.  Ita  causa  prior  est  effectu,  essentia  proprietatibus,  substantia  ac- 
cidentibus,  universale  singularibus.  Priora  et  notiora  nobis  sive  quoad  nos  ea 
esse  solent,  quae  ad  experientiam  sensilem  magis  accedunt.  Ita  ut  plurimum 
effectus  priores  sunt  et  notiores  quoad  nos  causis,  et  proprietates  essentiis,  et 
accidentia  substantiis  et  singularia  universalibus.  Et  hoc  saltem  modo  praemissae 
cuiuscunque  demonstrationis  debent  esse  conclusione  notiores  et  priores. 

Necessarias  tandem  praemissas  certitudo  exigit,  quae  con- 
clusioni  creanda  est.  Nam  tum  solum  conclusio  certa  est  et  firma, 
si  ex  sumptionibus  oritur,  quae  aliae,  quam  ponuntur,  esse  omnino 
non  possunt. 

382.  Neque  sine  ratione  Aristoteles  in  definienda  breviter  de- 
monstratione  syllogismi  mentionem  facit.  Argumentationes  enim 
reliquae  vim  demonstrativam  habent,  quatenus  ad  syllogismi  formam 
trahi  possunt3. 

vatum.  „Quia  perfectum  est  regula  sui  et  imperfecti,  ideo  Aristoteles  agens 
de  demonstratione,  totus  est  in  eo.  ut  describat  ijerfectam,  potissimam,  idealem 
demonstrationem  ;  per  illam  enim  facile  deinde  cognoscuntur  imperfectae  ac  de- 
ficientes  ab  ideali."     Sylv.  Maurus,  Quaest.  phil.  Log.  q.  67. 

1  L.   1  top.  c.   1,  100  a,  25. 

2  Hoc  Aristotelis  axioma  certe  vim  habet,  si  a)  praedicatum  sit  commune 
causae  et  effectui;  b)  illud  suscipiat  magis  et  minus;  c)  sit  positivum ;  d)  sit 
numero  diversum  a  causa  et  effectu  neque  sit  eadem  forma  utriusque.  Cfr. 
S.  Tiiom.  in  1.  1  anal.  post.  lect.  6  ;  in  1.  2  met.  lect.  2;  1  dist.  12  q.  1  a.  2  ad  2; 
3  dist.  28  q.  1  a.  1  ad  2;  Summ.  theol.  I.  q.  87  a.  2  ad  3 ;  II.  II   q.  165  a.  2  ad  1. 

3  Id  etiam  aliqua  ratione  de  inductione  valere  vidimus.  „Quamdiu  per- 
severat  pura  inductio,  formalis  argumentatio  non  est;  redacta  vero  in  formam 
syllogismi,  et  formalis  erit  et  demonstrativa,  si  in  materia  idonea  construatur." 
Conimbricenses,  Comment.  in  Arist.  q.  2  a.  1. 

Et  syllogismus ,  ut  demonstratio  sit,  scientiam  sive  cogni- 
tionem  certam  et  rei  congruentem  gignere  debet.  „Quia  autem 
scire  opinamur,  quum  sciamus  causam,  demonstratio  autem  est 
syllogismus  faciens  scire,  ita  consequens  est,  quod  medium  demon- 
strationis  sit  causa"   (n.  334)  *. 

Itaque  in  demonstratione  termino  medio  non  solum  causa  cognitionis 
conclusione  expressae  exhibetur ,  sed  etiam  causa  r  e  i  2.  In  quo  specialis  per- 
fectio  demonstrationis  cernitur.  Quo  enim  magis  cognitio  rem  ostendit,  ut  haec 
est,  eo  perfectius  rei  congruens  est,  et  eo  perfectior  erit  demonstratio.  Haec, 
quae  ex  praemissis  procedit,  quae  non  solum  in  ordine  logico,  i.  e.  pro  nostra 
cognitione.  sed  etiam  in  ordine  ontologico,  i.  e.  in  rerum  realitate,  „causae" 
demonstrationis  sunt,  „a  nonnullis  demonstratio  genetica1,1  vocatur.  Quae  etiam 
perfectior  erit,  quum  causam  rei  proximam  3  et  adaequatam  4  exhibet. 

Quum  autem  duplex  apud  philosophos  distinguatur  causa  on- 
tologica,  una,  quae  realiter  ab  effectu  suo  differt,  ut  ignis  ab 
illiiminato  aere;  et  altera,  quae  metaphysice  sive  virtualiter  a  suo 
effectu  distincta  est,  ut  Dei  necessitas  ab  eius  aseitate,  vel  a  corporum 
divisibilitate  eorundem  composiiio  —  quae  quidem  potius  ratio  quam 
causa  appellatur  —  ad  demonstrationem  perfectam  sive  simpliciter 
dictam  satis  est  et  requiritur,  ut  praemissae  vel  causam  proprie 
dictam  contineant,  vel  causam  illam  late  acceptam,  quae  causa 
virtualis  idealisve  vel  ratio  metaphysica  appellari  solet5.  Et  de- 
monstratio  haec,  quum  causam  essentialem  indicet,  cur  res  ita  sit, 
ex  praemissis  nascitur,  quae  speciali  ratione  sunt  necessariae. 
Demonstrationem  perfectam  et  natam  ex  ea  scientiam  philosophi 
prae  oculis  habent,  quum  dicunt,  eam  esse  rerum  necessariarum, 
aeternarum,  immutabilium 6. 


1  S.  Thom.  in  1.  2  anal.  post.  lect.  9.  'ETrtaxaa&at  os  ol6pz§'  exaarov  dbrAuis, 
—  —  oxav  ty)v  t'  aWav  o(o\u.c$a  yivtoaxetv,  oY  rjv  to  7rpayfj.a  laTtv,  oti  Ixetvou  aJtta 
iaTt,  xat  1X7)  dvoeysattat  toot'  ceXXtos  eyetv.  (L.  1  analyt.  post.  c.  2,  71  b,  9.)  Cfr. 
1.  2  anal.  post.  c.  2,  90  a,  6. 

2  Hac  de  re  Leibnizius  :  „Particulierement  et  par  excellence  on  1'appelle 
raison,  si  c'est  la  cause  non  seulement  de  notre  jugement,  mais  encore  de  la 
verite  meme,  ce  qu'on  appelle  aussi  raison  a  priori,  et  la  cause  dans  les  choses 
repond  a  la  raison  dans  les  verites.  Cest  pourquoi  la  cause  meme  est  sou- 
vent  appelee  raison  et  particulierement  la  cause  finale.  Enfm  la  faculte  de 
raisonner  est  aussi  appelee  raison."  Nouv.  Essais  sur  1'entendement  humain 
1.  4  c.  17  ap.  Erdm.  p.  393  a. 

3  „Demonstratio,  quae  facit  scientiam  de  re,  sumitur  ex  causis  proximis 
rei."     S.  Thom.,  1  dist.  45  q.  1  a.  3  ad  5. 

4  „Perfecta  ratio  uniuscuiusque  rei  colligitur  ex  omnibus  causis  eius." 
S.  Thom.,  Summ.  theol.  I    II    q.  55  a.  4. 

5  Cfr.  Conimbricenses,  De  scientia  et  demonstratione  art.  2. 

6  Arist.  1.  1  anal.  post.  c.  6 ;  S.  Thom.  i.  h.  1.  lect.  13. 

Scholion.  Non  sine  ratione  a  mathematicis  methodus  Euclidica  in  eo  re- 
prehensa  est,  quod  demonstrationibus  suis  consulat  quidem  certitudine,  negligat 
tamen  petere  argumenta  ex  visceribus  rei.  Laudatur  autem  in  mathesi  nostri 
temporis,  quod  in  ea,  quantum  fieri  possit,  adhibeantur  demonstrationes  gene- 
ticae,    in  quibus  medium  cognitionis  idem  sit  atque  causa  rei  demonstrandae  '. 

383.  Haec  demonstratio  perfecta  ab  Aristotele  vocata  est  de- 
monstratio  propter  quid  (Stoxt),  quia  non  modo  praedicatum 
quoddam  subiecto  convenire  ostendit,  sed  etiam  causam  immedia- 
tam  et  adaequatam  declarat,  propter  quam  praedicatum  illud 
subiecto  conveniat. 

A  perfectione  huius  demonstrationis  deficit  illa,  quae  ab  Ari- 
stotele  dicta  est  demonstratio  „quod  sit",  sive  „quia  est" 
(oxi),  quae  solum  docet,  rem  ita  esse,  et  a  declaranda  causa  pro- 
xima  et  adaequata  abstinens,  rem  esse  ostendit  aut  ex  eius  effectu, 
aut  ex  eius  causa  remotiore.  Quae  scientiam  quidem  gignit,  sed 
imperfectiorem  tantum.  Neque  enim  ex  cognito  effectu,  neque 
ex  cognita  causa  remota  perfecte  scimus,  cur  res  sit,  nisi  per  alias 
demonstrationes  ad  causas  usque  proximas  deveniamus 2. 

Scholion.  Causae ,  quarum  supra  incidit  mentio ,  varias  esse  posse ,  hoc 
loco  breviter  indicandum  videtur.  Si  sunt  ordinis  physici,  aut  efficientes 
sunt,  quae  rem  producunt,  aut  finales,  quarum  gratia  res  producitur,  aut 
materiales,  ex  quibus  res  producitur ,  aut  denique  formales,  quae  ma- 
teriam  ad  certum  quoddam  Esse  et  Agere  determinando  simul  cum  materia 
res  intrinsecus  constituunt.  Causarum  igitur  duae  internae  sunt,  externae  duae. 
Et  „finis  inter  alias  causas  primatum  tenet ,  et  ab  ipso  omnes  aliae  causae 
habent ,  quod  sint  causae  in  actu ;  agens  enim  non  agit  nisi  propter  finem ;  ab 
agente  autem  materia  in  actum  formae  reducitur.  Unde  materia  fit  actu  huius 
rei  materia ,  et  similiter  forma  huius  rei  forma  per  actionem  agentis ,  et  per 
consequens,  per  finem"  3.  Si  autem  causa  est  ordinis  metaphysici,  est 
essentia  sive  definitio  ut  proprietatum  radix;  atque  etiam  attributa,  ex  quibus 
attributa  alia  secundum  nostrum  concipiendi  modum  oriuntur.  Sed  hae  res 
alium  in  locum  differendae  sunt;  nam  et  multis  verbis  indigent,  et  ad  demon- 
strationis  descriptionem  non  tantopere  pertinent. 

384.  Quotuplex  sit  demonstratio.  Primaria  est  divisio,  qua  ab 
Aristotele  demonstratio  distincta  est  in  ostensivam  sive  apodicti- 
cam  («TcoSstStv  vi  vocis  pressione ;  ~ou?  Setxxixoos  aoXXo-iaaouc)  et 
apagogicam  sive  „ad  impossibile"  4.    Sed  accuratior  est  illa  divisio, 


1  Cfr.  Uebbrweg,  System  der  Logik  §  135. 

2  Cfr.  Alamanni  Summ.  phil.  I.  q.  22  a.  1 ;    q.  23  a.  1. 

3  S.  Thom.,  Summ.  c.  gent.  1.  3  c.  17;    cfr.  Summ.  theol.  I.  q.  5  a.  4. 

*  'Avctyxrj  Srj  Tcaaav  dTcdoet£tv  xat  TcdvTa  a'jXXoyicj;j.6v  :rt  UTtdpyov  ti  rt  fxrj  UTrdp- 
yov  6etxv6vat,  xat  toOto  r)  xaDdAov  r)  xaTa  [jipo;,  Ixt  Tj  oetxrtxto;  r)  i\  •jr:ottE3ea>;. 
Toij  5'  e^  UTCo^aeio?  fjipo?  to  ota  too  d6uvaT0-j.    L.  1  anal.  prior.  c.  23,  40  b,  23. 

qua  demonstratio  distinguitur  in  universalem  et  particularem,  osten- 
sivam  (Seixxtxigv),  privativam  (orepTjxixTqv),  ad  impossibile  (sic  xb  ao-jvatov 
vel  t^v  aTcaYODaav  dforoSetSiv  vel  tJjv  efe  ro  dSovarov  dira^ajyijv  vel  tov 
ota  tou  dSova-oo  GoXXo*]ft(J|x6v)  *.  Universalis  est  demonstratio ,  si 
ex  propositionibus  universalibus  proficiscitur;  si  ex  particularibus, 
particularis.  Ostensiva  ex  solis  procedit  affirmativis ;  priva- 
tiva  ex  affirmativa  et  negativa.  Demonstratio  ad  impossibile 
ex  positione  adversaria  conclusionem  aperte  falsam  deducit,  ex 
quo  indirecte  veritas  contradictoriae  infertur. 

Scholion.  In  his  demonstrationis  generibus  Aristoteles  ordinem  posuit, 
ex  quo  aliud  alio  sit  praestantius.  Et  primo  dixit,  universalem  parti- 
culari  potiorem  esse.  Namque  „propositionum  universalis  et  particularis 
talis  est  comparatio ,  quod  ille ,  qui  habet  cognitionem  de  priori ,  i.  e.  de  uni- 
versali,  cognoscat  quodammodo  posteriorem,  scilicet  in  potentia.  Nam  in  uni- 
versali  sunt  in  potentia  particularia,  sicut  in  toto  sunt  potentia  partes.  Puta  si 
aliquis  cognoscit,  quod  omne  triangulum  habet  tres  angulos  aequales  duobus 
rectis ,  iam  in  potentia  cognoscit  id  de  isoscele.  Sed  ille ,  qui  cognoscit  ali- 
quid  de  particulari,  non  propter  hoc  cognoscit  in  universali,  neque  in  potentia 
neque  in  actu.  Non  enim  universalis  propositio  continetur  in  particulari,  neque 
in  actu  neque  in  potentia.  Si  igitur  demonstratio  est  potior,  quae  ex  potiori- 
bus  propositionibus  procedit,  sequitur,  quod  demonstratio  universalis  sit  potior."  2 

Deinde  ostensivam  privativa  potiorem  esse  statuit  „primo  qui- 
dem,  quia  affirmativa  est  potior  et  notior,  quum  per  affirmativam  probetur 
negativa  et  non  e  converso ;  secundo,  quia  affirmatio  praecedit  naturaliter  nega- 
tionem,  sicut  Esse  prius  est  quam  Non-esse"  3. 

Ultimo  denique  loco  demonstrationem  ad  impossibile  reposuit,  quippe 
quae  per  ambages  dumtaxat  eo  perveniret,  quod  demonstrationes  aliae  recta 
via  assequerentur.  Et  reapse  hoc  demonstrationis  genere  mens  adversarii  con- 
vincitur  quidem,  neque  tamen  ei  ostenditur,  cur  et  quomodo  res  vera  sit.  Verum 
haec,  quae  est  ad  impossibile,  argumentandi  ratio,  modo  recte  instituatur,  in  omni 
disciplinarum  genere  ad  detegendam  veritatem  est  magnae  utilitatis.  Contradictione 
contra  id,  quod  firmum  est  et  verum,  id  extinguitur,  quod  falsum  est  et  incer- 
tum ;  atque  ita  menti  ad  amplectendam  veritatem  stimulus  admovetur.  Saepe 
haec  est  ad  statuendas  veritates  via  facilior ,  quarum  demonstratio  directa  pro- 
lixior  est  et  tortuosior.  Saepius  ad  respondendum  obiectionibus  est  facillima, 
quarum  solutio  ostensivae  demonstrationi  eius,  quod  verum  sit,  haud  raro  aequi- 
parari  potest.  Probatis  etiam  demonstratione  directa  veritatibus  vim  novam  et 
lucem  clariorem  affert.  Quinimmo  ad  persuadendum  animo  obstinaci  et  sceptico 
veritatem  est  aptissima,  qui  demonstratione  ostensiva  convinci  non  potest.  Sunt 
praeterea  veritates,  quae  nescio  an  alia  ratione  declarari  non  possint.  Cuius 
generis  sunt  principia,  quae  quum  sint  suprema.  a  superioribus  ostensive  de- 
duci  non  possunt;  vel  etiam  facta  particularia;  ita  reum  criminis  accusatum 
„demonstratione  ad  impossibile"  innocentem  clarissime  ostendes,  si  eum  ad 
tempus  alibi  fuisse  probaveris. 

1  L.  1  anal.  post.  c.  24,  c.  25,  c.  26. 

2  S.  Thom.  in  1.  1  anal.  post.  lect.  36.  3  L.  c.  lect.  37. 

Ab  hac  demonstrationum  partitione  vix  differt  altera,  qua  de- 
monstrationem  in  directam  et  indirectam  distinguunt.  Directa 
est,  quum  praedicatum  quaestionis  subiecto  convenire  aut  non  con- 
venire  ostendimus  propter  notas  aliquas,  quae  vel  subiecto  vel 
praedicato  insunt.  Hoc  modo  „Deum  non  esse  pendentem  ab 
alio"  demonstrabis  propter  notam  „causae  primae",  quae  est  de 
subiecti  ratione,  hoc  syllogismo:  Causa  prima  ab  alio  non  pendet. 
Atqui  Deus  est  causa  prima.  Ergo  Deus  ab  alio  non  pendet.  In- 
directa  est  demonstratio ,  quum  ex  contradictoria  propositionis 
demonstrandae  deducimus  conclusionem  aperte  absurdam  (n.  171). 
Demonstratione  indirecta  argumentaberis  contra  negantes  aeternita- 
tem  Dei:  Quod  non  est  aeternum,  ab  aliqua  causa  productum  est. 
Atqui  vos  dicitis,  Deum  non  esse  aeternum.  Ergo  Deum  ab  aliqua 
causa  productum  esse  debetis  dicere;  i.  e.  causam  primam  ab  aliqua 
causa  priore  productam  esse;  quod  aperte  absurdum  esse  videtis. 

Demonstratio  indirecta  proferri  etiam  potest  per  formam  dis- 
iunctionis1;  sed  ut  vera  sit,  disiunctio  ita  completa  esse  debet,  ut 
res  omnes,  quae  aliqua  ratione  cogitari  possunt,  proponantur. 

Per  utramque  hanc  viam  ad  certitudinem  de  conclusione  habendam  per- 
venire  possumus  et  adversarios,  ut  assentiantur ,  cogere.  Verum  inter  priorem 
et  alteram  id  est  discriminis,  ut  demonstratione  directa  ostendatur,  quam  ob 
causam  conclusio  sit  admittenda,  indirecta  ostendatur  dumtaxat,  rem  esse  ad- 
mittendam ;  illa  ad  affirmandum  adducit ,  haec  a  negando  absterret ;  illa  docet 
per  ostensam  veritatem;  haec  cogit  propter  fugiendam  absurditatem  2. 

Demonstratio  directa,  quum  medium  attendis,  quod  in  ea  ad- 
hibetur,  in  duas  dividitur,  quarum  altera  vocatur  a  priori,  altera 
a  posteriori. 

385.  Demonstratio  a  priori  et  a  posteriori.  Tertia  est  divisio, 
qua  ea  demonstratio  a  priori  esse  dicitur,  quae  rem  demonstrat 
per  causam;  a  posteriori  ea,  quae  per  effectum  (n.  269  Schol.  4). 
A  priori  igitur  est,  si  veritas,  quae  est  in  conclusione,  secundum 
ordinem  ontologicum  a  veritate  eorum  pendet,  quae  sunt  in  prae- 
missis.  Et  a  posteriori  trahi  dicitur,  si  in  eodem  ordine  onto- 
logico  veritas,  quae  est  in  praemissis,  pendet  a  veritate,  quae  est 
in  conclusione.  „Non  enim  est  necesse,  quod  omne,  quod  est 
principium  cognoscendi,  sit  principium  essendi"3;  sed  etiam  „con- 


1  Cfr.  Euclid.  I.  6,  19,  29  .  .  . 

2  Qua  ratione  haec  argumentatio  indirecta  potissimum  inserviat  refutationi 
et  illi,  quam  dicunt,  „crisi  negativae",  praeclaris  exemplis  ostendit  Trendelk.n- 
burg,  Log.  Untersuch.  II.  p.  432  sqq. 

3  S.  Thom.j  Summ.  theol.  III.  q.  55  a.  5. 

tiDgit,  ex  effectu  causam  cognoscere  .  .  .  secunduin  quod  effectus 
sumitur  ut  medium  ad  cognoscendum  de  causa,  quod  sit,  et  quod 
talis  sit"  K 

Quo  loco  in  memoriam  revocandum  est,  quod  supra  breviter  monuimus, 
duplici  ratione  intelligi  id,  quod  prius  et  quod  posterius  sit:  aut  secun- 
dum  ordinem  logicum ,  in  quo  prius  est,  quod  prius  a  nobis  cognitum  causa 
est,  cur  cognoscamus  aliucl  posterfus,  etsi  id  in  ordine  rerum  fortasse 
prius  est;  aut  secundum  ordinem  ontologicum,  in  quo  semper  illud  est  prius, 
a  quo  aliud  re  pendet.  Iam  hoc  loco  prius  et  posterius  non  ad  ordinem  logi- 
cum ,  sed  ad  ontologicum  referuntur.  Nam  generatim  nulla  esse  potest  demon- 
stratio ,  in  qua  non  sint  secundum  ordinem  logicum  praemissae  conclusione 
priores ,  neque  conclusio  ut  posterius  quid  a  praemissis  pendeat.  Sed  ordinem 
ontologicum  si  spectas,  ea  est  diversitas ,  ut  aut  veritas  conclusionis  pendeat 
a  veritate  praemissarum ,  aut  haec  ab  illa.  Quum  igitur  veritas ,  quae  est  in 
conclusione,  secundum  ordinem  ontologicum  pendet  a  veritate  eorum,  quae  sunt 
in  praemissis,  demonstratio  dicitur  a  priori.  Quum  autem  in  eodem  ordine 
ontologico  veritas ,  quae  est  in  praemissis ,  pendet  a  veritate  eorum,  quae  sunt 
in  conclusione,  demonstrationem  vocant  aposteriori.  In  illa  subiectum  con- 
clusionis  habet  affectionem  significatam  praedicato ,  quia  habet  realitatem  signi- 
ficatam  termino  medio ;  in  hac  contra  subiectum  conclusionis  habet,  quod  signi- 
ficatur  termino  medio ,  quia  habet,  quod  exprimitur  praedicato.  In  illa  termi- 
nus  medius  est  ratio  ontologica  praedicati;  in  hac  praedicatum  est  ratio  onto- 
logica  termini  medii. 

Demonstratio  a  priori  nonnunquam  dicitur  demonstratio  „sim- 
pliciter" ;  demonstratio  a  posteriori  autem  demonstratio  „secun- 
dum  quid". 

Scholion  1.  His  explicatis  intelligitur ,  utramque  demonstrationem  in  iis 
solum  rebus  fieri  posse,  quae  in  ordine  ontologico  connexione  necessaria  inter 
se  copulantur,  velut  quum  a  mundi  existentia  Dei  existentiam  demonstramus, 
quia  mundus  aliunde  quam  a  Deo  procedere  non  potcst;  neque  tamen  contra 
ex  Dei  existentia  mundum  esse  demonstrare  possumus,  quia  Dei  existentia  cum 
mundi  productione  necessario  connexa  non  est. 

Scholion  2.  Perspicuum  est  quoque,  demonstrationem ,  quae  trahatur  a 
priori,  tum  solum  fieri  posse,  quum  causa  vel  ratio  ontologica,  cur  res  est, 
etiam  in  ordine  logico  prior  est  et  notior  effectu  vel  rationato,  quod  ab  ea  de- 
pendet.  Quum  autem  effectus  vel  rationatum  cognoscitur  prius ,  quam  eius 
causa  vel  ratio  —  id  quod  pro  humanae  naturae  conditione  saepissime  nobis 
contingit  —  demonstratio  a  posteriori  procedat  necesse  est.  „Quandoque 
enim,  id  quod  est  magis  notum  quoad  nos,  est  etiam  magis  notum  simpliciter 
et  secundum  naturam ;  sicut  accidit  in  mathematicis ,  in  quibus  propter  abstra- 
ctionem  a  materia  non  fiunt  demonstrationes  nisi  ex  principiis  formalibus.  Et 
in  talibus  fiunt  demonstrationes  ex  his,  quae  sunt  notiora  simpliciter.  Item 
quandoque  id,  quod  est  notius  quoad  nos,  non  est  notius  simpliciter;  sicut  ac- 
cidit  in  naturalibus,    in  quibus  essentia    et   virtutes  rerum,    propter   quod  sunt 


1  S.  Thom.,  Summ.  c.  gent.  1.  3  c.  49. 

in  materia,  sunt  occultae  et  innotescunt  nobis  per  ea,  quae  exterius  de  ipsis 
apparent.  Unde  in  talibus  fiunt  demonstrationes  ut  plurimum  per  effectus,  qui 
sunt  notiones  quoad  nos  et  non  simpliciter."  A 

Rursus  demonstratio ,  quae  est  a  priori,  duplex  distingui  po- 
test,  altera  propria,  quae  propter  veras  et  immediatas  causas 
rem  demonstrat;  impropria  altera,  quae  propter  causas  remotas 
et  minus  proprias  aliquid  probat*.  Itaque  demonstratio  ex  causa 
immediata  peti  potest,  velut  quum  ex  admirativo  ostenditur 
risibile,  vel  ex  Dei  immutabilitate  ostenditur  Dei  aeternitas;  aut  ex 
causa  mediata,  velut  quum  ex  rationali  ostenditur  risibile,  vel 
ex  Dei  essentia  ostenditur  Dei  aeternitas.  In  utraque  re  demon- 
stratio  perfecta  quidem  est;  perfectior  tamen,  si  ex  causa  imme- 
diata  petitur.  Et  perfectior  etiam  est,  si  causa  adaequata  attenditur, 
quam  inadaequata.  Quod  qui  considerat,  facile  intelliget,  cur  de- 
monstratio  perfectissima  ea  dicebatur  ab  Aristotele,  quae  defini- 
tionem  subiecti  pro  medio  habeat. 

386.  Demonstratio  regressiva  sive  regressus  demonstrationis 2. 
Demonstrationes  a  posteriori  et  a  priori  nonnunquam  ita  con- 
iungi  possunt,  ut  per  demonstrationem  a  posteriori  discamus  causam 
esse ,  et  deinde  a  causa  diligenter  considerata  ad  effectum  regre- 
diamur.  In  quo  negotio  a  circulo  vitioso  cavendum  est;  cuius 
vitium  in  eo  consistit,  quod  termini  utriusque  demonstrationis  non 
cognoscuntur  nisi  per  alteram,  et  in  utraque  eodem  modo  for- 
mantur  (n.  161).  Regressus  autem  hoc  vitio  carebit,  si  termini 
demonstrationis  secundae  paulo  aliter  accipiuntur,  atque  in  priore, 
neque  lucem  eam  solam  habent,  quam  ex  priore  hauserunt,  sed 
insuper  interveniente  aliqua  operatione  mentis  in  seipsis  quasi 
illuminati  sunt.  Tum  enim  fieri  potest,  ut  exordiis  demonstrationis 
prioris  novam  lucem  ingerant  et  quasi  replicent.  Neque  repugnat, 
eius  generis  regressum  esse  in  duabus  demonstrationibus,  quarum 
altera  a  priori  est  et  altera  a  posteriori.  Sed  frequentissimus  ille 
est  regressus,  in  quo  demonstratio  primo  loco  posita  a  posteriori 
est,  et  secunda  a  priori.  Saepissime  enim  accidit,  ut  ex  effectibus 
in  conclusionibus  nostris  de  rebus  incipiendum  sit;  et  iam  con- 
sequens  est,  ut  ex  causa  melius  cognita  ad  effectum  clarius  per- 
spiciendum  revertamur.  Ita  ex  animi  spiritualttate  animi  incorrup- 
tibilitatem  probare   possumus,    et   ex  animi  incorruptibilitate   aliis 


1  In  1.  1  anal.  post.  lect.  4. 

2  Cfr.    Alamaxxi    Summ.    phil.    I.    q.    22    a.    2  ;     Sylv.    Maurus  ,    Quaest. 
phil.  q.  68. 

etiam  argumentis  probata  rursus  animi  spiritualitatem  inferre  licet. 
Et  ex  mundi  ordine  divinam  providentiam  discimus ,  qua  bene 
perspecta  ad  contemplandum  mundum  regredientes  multo  melius 
ipsum  mundi  ordinem  intelligimus.  Hic  legitimus  regressus  de- 
monstrativus  definitur :  argumentatio  duplexiisdem  constans  terminis, 
quarum  posterior  id ,  quod  in  priore  conclusum  est,  adhibet  ad 
concludendum  id,  quod  prioris  erat  principium,  ita  tamen,  ut  ter- 
mini  in  utraque  paulo  aliter  intelligantur. 

387.  Demonstratio  analytica  et  synthetica.  Quarta  est  divisio, 
qua  distinguunt  demonstrationem ,  quae  a  propositione  quadam 
generali  exordiens,  synthetice  ad  probandas  positiones  particu- 
lares  descendit;  et  alteram,  quae  a  re  particulari,  cuius  mentio 
fit  in  quaestione ,  incipit ,  et  analytice  ad  principium  generale 
ascendit. 

388.  Demonstratio  propter  quid  et  quod  sit.  Haec  divisio, 
quae  ipsam  naturam  demonstrationis  afficit,  supra  (n.  383)  satis 
indicata  est,  quum  de  demonstrationis  definitione  ageretur.  Quarum 
priorem  eam  esse  diximus,  qua  ostendatur,  propter  quid  res  sit; 
altera  autem  ostendi  dumtaxat,  rem  ita  esse.  Haec  demonstratio 
„quod  sit"  sive  „quia"  pro  medio  sive  argumento  effectum  sumit 
vel  causam  remotam.  Demonstrationem  „propter  quid"  pro  argu- 
mento  causam  rei  proximam  adhibere  scimus.  Ex  quo  intelligitur, 
prius  argumentandi  genus  tum  a  posteriori  per  effectum  fieri 
posse,  tum  a  priori  per  causam  remotam;  genus  autem  posterius 
a  priori  tantum  fieri  per  causam  proximam  sive  immediatam. 

Atque  ex  his  illud  quoque  elucet,  aliud  esse  „scire  quia",  aliud  vero 
„scire  propter  quidu.  Nam  „scire  quia"  nihil  aliud  est,  quam  scire,  rem 
esse;  sive  propter  causam  remotam  vel  impropriam  id  cognoscitur,  sive  per 
effectum.  Sed  „scire  propter  quid"  est  scire  rem  per  causam  propriam  et  im- 
mediatam. 

Recolendum  quoque  hoc  loco  videtur,  „demonstrationem  propter  quid", 
quamvis  legitima  sit  et  vi  vocis  propria  dicatur  demonstratio,  non  tamen  omnem 
eiusdem  esse  dignitatis ;  sed  eam  potissimam  haberi  diximus ,  quae  ex 
causa  immediata  simul  et  indemonstrabili  et  adaequata  procedat  et  quae  pro- 
prietatem  de  subiecto  demonstret  per   accuratam  eiusdem   subiecti    definitionem. 

Et  sicut  in  unoquoque  entium  genere  rarius  occurrunt,  in  quibus  ratio 
illius  generis  omni  re  et  numero  absoluta  perfectaque  est,  ita  etiam  haec  de- 
monstratio  perfectissima,  quam  Aristoteles  fere  semper  prae  oculis  habet,  quum 
de  demonstratione  loquitur,  haud  saepe  homini  se  offert. 

De  cetero  gradus  sunt  perfectionis  in  variis  demonstrationibus ,  ita  ut  eo 
perfectior  sit  demonstratio,  quo  plures  et  magis  propinquae  sunt  causae  in  de- 
monstratione  adhibitae. 

389.  Reliquae  demonstrationum  divisiones.  Sunt  praeterea  multa 
genera,  in  quae  ab  aliis  alio  modo  demonstrationes  sunt  distribu- 
tae ;  quae  tamen  omnia  proponere  operae  pretium  non  est,  quum 
aut  sint  minus  utilia,  aut  in  se  sint  satis  perspicua. 

Distinguunt  igitur  demonstrationem  late ,  stricte ,  strictissime  acceptam. 
Lata  est,  qua  alicuius  rei  veritas  per  experientiam  ostenditur;  quo  pacto 
physicus  experimentis  suis  veritatem  legis  physicae  demonstrat.  Stricta  cst, 
quae  partim  in  definitione  vel  axiomate  nititur,  partim  facto  contingenti  per 
experientiam  probato ,  velut  quum  quis  dicit :  Quidquid  esse  incipit ,  causam  a 
se  distinctam  habet ;  mundi  autem  evolutio  esse  coepit ;  habet  igitur  causam  a  se 
distinctam ;  cuius  sumptio  minor  vera  non  est  nisi  in  hypothesi  mundi  existen- 
tis.  Strictissima  est,  si  ex  solis  praemissis  necessariis  pendet;  quod  in 
rebus  mathematicis  accidere  solet. 

Deinde  demonstrationem  apodicticam  distinguunt  et  non-apodicticam. 
Quarum  prior  est,  cuius  partes  omnes  interna  terminorum  evidentia  patent. 
Non-apodicticam  illam  vocant ,  cuius  una  saltem  sumptio  interna  evi- 
dentia  caret. 

Praeterea  demonstrationem  in  absolutam  et  relativam  distribuunt. 
Relativa  est,  cuius  principia  ab  adversario ,  quocum  est  controversia,  admit- 
tuntur,  etsi  in  seipsis  fortasse  certa  non  sunt.  Absoluta  est,  cuius  principia 
absolute  sive  in  se  ipsis  accepta  vera  sunt  et  certa.  Ex  quo  colligitur,  de- 
monstratione  relativa  non  probari,  conclusionem  in  se  veram  esse,  sed  ostendi 
dumtaxat,  eam  ab  iis  negari  non  posse,  qui  demonstrationis  principia  admittant. 
Demonstratio  igitur  relativa  eadem  fere  est,  atque  ca,  quam  argumentum 
ad  hominem  vocare  solent  (n.  171,  3). 

390.  Demonstrationis  praecognitiones  et  praecognita1.  Explicata 
demonstrationis  indole  sequitur,  ut  de  modo  dicamus,  quo  ab  ho- 
mine  comparatur.  Qua  in  re  celebre  est  Aristotelis  axioma,  quod 
posuit  contra  Platonem:  Omnis  doctrina  omnisque  disci- 
plina  fit  ex  cognitione  praecedente  sive  ex  aliqua  prae- 
cognitione.  Nam  priusquam  fiat  demonstratio,  quid  quaeratur,  vi- 
dendum  est.  Quum  autem  in  omnibus ,  quae  quaeruntur,  sit  ali- 
quid,  quod  praenoscatur  et  a  quo  ad  inquisitionem  procedatur, 
iam  quaestio  omnis  invenitur  in  aliqua  praeexistente  cognitione. 

Praecognitio  sive  praenotio  (itptfXi^t?)  vi  vocis  cognitionem  quam- 
libet  alteri  praeviam  significat;  quae  esse  potest  aut  per  accidens 
aut  per  se  praevia.  Per  accidens  ea  est,  quae  praevia  est,  neque 
tamen  quidquam  ad  subsequentem  cognitionem  confert;  de  qua 
logico  nihil  curandum  est.  Cognitio  per  se  praevia  ea  est,  quae 
aliquid  ad  subsequentem  confert;  ut  sunt  praemissae,  vel  principia 
ex  terminis  nota,  vel  generatim  omne  antecedens,  ex  quo  aliquid 
consequens  infertur.     Et  de  hac  solum  hoc  loco  agitur. 


1  Alamannus,  Summ.  phil.  I.  q.  21;  Sylv.  Maurtjs,  Quaest.  phil.  q.  07. 

Praecognitio  definiri  potest:  anticipata  quaedam  animo  circa 
rem  plenius  cognoscendam  notitia.  Est  autem  haec  in  demonstra- 
tione  triplex :  praeparans ,  dirigens,  efficiens.  Praenotio  prae- 
parans  est  cognitio  sensuum  homini  ad  intellectionem  necessaria 
secundum  tritum  illud:  Nihil  est  in  intellectu,  quod  non 
prius  fuerit  in  sensu.  Is  enim  homini  modus  intelligendi 
naturalis  est,  ut  discursus  iudicium  supponat,  iudicium  apprehen- 
sionem,  apprehensio  sensationem  internam,  sensatio  interna  ex- 
ternam.  Praenotio  dirigens  est  notitia  intellectiva  extremorum, 
quae  in  proposita  quaestione  simulque  in  demonstranda  conclusione 
continentur.  Praenotio  efficiens  sive  influens  est  notitia  intel- 
lectiva  praemissarum,  ex  quibus  conclusio  deducenda  est. 

Iterum  duplex  praecognitio  hic  distinguenda  est:  an  sit,  et 
quid  sit.  Praecognitio  „an  sit"  duplex  est:  an  res  sit  existens, 
sive  actu  sive  potentia  tantum,  et  an  propositio  sit  vera.  Et  prae- 
cognitio  „quid  sit"  etiam  duplex  est:  quid  nominis,  et  quid 
rei,   i.  e.  quid  nomen  significet,  et  quae  sit  alicuius  rei  essentia. 

Scholion.  Praecognitiones  etiam  aliae'  indicari  possunt,  v.  g.  praecognitio 
„qualis  sit"  sive  quae  sint  rei  attributa,  accidentia;  quae  tamen  omnes  ad  eas, 
quas  indicavimus,  revocari  possunt. 

391.         Et  hae  quidem  praecognitiones  sunt.     Ea  autem,  quorum 

sunt   praecognitiones,   vocantur   praecognita.     Sed   praecognita 

vel  potius  praecognoscenda  non  vocari  solent  ea  omnia,  quae  prae- 

cognoscenda  sunt  in  ordine  ad  totum  discursum  faciendum,  sed  ea 

tantum,    quae    ordinem    ad    conclusionem   habent,   i.  e.  de  quibus 

aliquid  cognosci  debet  immediate,  antequam  eliciatur  conclusio. 

Praecognita   eius   generis  Aristoteles   recte   docuit   esse   tria: 

conclusionis  vel  quaestionis   subiectum   et   eiusdem  praedica- 

tum   atque    etiam    principia  sive    praemissae.     Subiectum  illud 

est,    de  quo  aliquid   quaeritur.     Praedicatum  illae  sunt  affectiones 

sive  passiones,  in  quibus  demonstrandis,  qui  argumentatur,  versa- 

tur.     „Id  igitur,  cuius  scientia  per  demonstrationem  quaeritur,  est 

conclusio  aliqua,   in  qua  propria  passio    de  aliquo    subiecto   prae- 

dicatur,  quae  quidem  conclusio  infertur  ex  aliquibus  principiis."  * 

Quamobrem  non  inscite  demonstratio  a  Scholasticis  motui  locali  est  com- 
parata.  Scopus  est.  alicuius  rei  ignotae  cognitione  potiri.  —  Igitur,  antequam 
eliciatur  conclusio ,  ut  concipiatur  quaestio ,  subiectum  et  praedicatum  conclu- 
sionis  praenosci  debent.  Sed  praecognosci  etiam  debet  termini  medii  cum  utro- 
que  extremo  coniunctio,  quae  praemissis  exhibetur;  quia  haec  coniunctio  est 
causa   intellectum   necessario    ad    assensum    determinans.     Praeter    haec  tria  re- 


1  S.  Thom.  in  1.  1  post.  anal.  lect.  2. 

quiritur  nihil.  Nam  vis  syllogismi  illativa ,  quae  sane  etiam  praecognosci 
debet,  est  ex  parte  formae,  non  autem  praecognoscendae  materiae,  de  qua 
hic  dicitur. 

Scholion  1.  Quamquam  res  omnis  loco  subiecti  poni  potest,  subiectum 
tamen,  quum  sit  id,  quod  scientiae  quasi  substernitur ,  subsitque  affectionibus. 
a  nobis  consideratur  ut  substantia.  Contra  affectiones  omnes  a  nobis  con- 
siderantur  ut  accidentia. 

Scholion  2.  Id  quod  in  una  argumentatione  est  affectio ,  potest  in  altera 
fieri  subiectum ,  de  quo  quaeratur  affectio  ulterior.  Quod  commode  illustratur 
hoc  exemplo  tracto  ex  rebus  mathematicis :  „Supponuntur  in  his  scientiis  ea, 
quae  sunt  prima  in  genere  quantitatis ,  sicut  unitas  et  linea  et  superficies  et 
alia  huiusmodi.  Quibus  suppositis  per  demonstrationem  quaeruntur  quaedam 
alia,  sicut  triangulus  aequilaterus,  quadratum  in  geometricis  et  alia  huiusmodi. 
Quae  quidem  demonstrationes  quasi  operativae  dicuntur,  ut  est  illud:  Super 
rectam  lineam  datam  triangulum  aequilaterum  construere.  Quo  adinvento,  rursus 
de  eo  aliquae  passiones  probantur,  sicuti  quod  eius  anguli  sunt  aequales  aut 
aliud  huiusmodi.  Patet  ergo ,  quod  triangulus  primo  modo  demonstrationis  se 
habet  ut  passio.  in  secundo  se  habet  ut  subiectum."  ' 

Scholion  3.  Si  deinde  quaeratur,  quidnam  de  unoquoque  praecognito 
cognosci  a  concludente  debeat,  imprimis  certum  est,  de  nullo  praecognito  prae- 
noscendum  esse  id,  quod  de  eo  quis  sit  probaturus ;  id  enim  si  iam  cognosce- 
retur,  demonstrationis  non  indigeret.  Verum  de  unoquoque  praecognito  accu- 
rate  praecognosci  debet  quid   nominis,  ut  sciamus,  de  quo  agatur. 

De  praemissis  praeterea  praecognosci  debet,  quod  sint,  i.  e.  sintne 
verae;  nam  „esseu  alicuius  propositionis  est  eius  veritas.  Id  vero  ut  prae- 
noscatur,  requiritur,  quia  necessitas  demonstrandae  conclusionis  aliam  causam 
non  habet,  nisi  praecognitam  veritatem  praemissarum. 

De  subiecto  conclusionis ,  quod  etiam  datum  vel  suppositum  vo- 
cari  solet,  sciri  debet,  sitne  ens  verum  sive  possibile.  Nam  in  quaestionibus, 
quae  poni  solent,  non  attinet  quaerere  de  proprietatibus  rei  fictae  sive  impos- 
sibilis.  Fieri  quidem  potest,  ut  ipsa  alicuius  rei  possibilitas  trahatur  in  quae- 
stionem;  tum  sane  satis  est,  praenoscere  definitionem  nominis. 

De  praedicato  conclusionis ,  quod  etiam  quaesitum  vel  inter- 
rogatum  nuncupant,  praeter  „quid  nominis"  requiritur  nihil,  quod  praenosca- 
tur.  Eo  enim,  quod  in  conclusione  praedicatum  subiecto  inesse  probatur,  illud 
esse  satis  demonstratur,  quum  inesse  non  possit,  nisi  sit. 

392.  Demonstrationis  principia,  si  latius  ea  vox  accipiatur, 
sumptiones  omnes  sunt  sive  praemissae,  ex  quibus  conclusio  de- 
ducitur.  Pressiore  autem  sensu  (^p///)  significat  positiones  eas,  ex 
quibus  demonstratio  vim  suam  et  necessitatem  primo  haurit : 
„Principia  in  suo  quoque  genere  sunt  illa,  quae  quum  sint  vera, 
tamen  non  convenit  demonstrare  in  illa  scientia ,  in  qua  sunt 
principia."  2 


1  S.  Thom.  in  1.   1  anal.  post.  lect.  1. 

2  S.  Thom.  in  1.  1  anal.  post.  lect.  18. 

Propterea  „scientiae  non  argumentantur  ad  sua  principia  probanda1,  sed 
ex  principiis  argumentantur  ad  ostendendum  alia  in  ipsis  scientiis.  .  .  .  Sed 
tamen  considerandum  est  in  scientiis  philosophicis ,  quod  inferiores  scientiae 
non  probant  sua1  principia,  nec  contra  negantem  principia  disputant,  sed  hoc 
relinquunt  superiori  scientiae;  suprema  vero  inter  eas,  scilicet  metaphysica,  dis- 
putat  contra  negantem  sua  principia,  si  adversarius  aliquid  concedit,  si  autem 
nihil  concedit,  non  potest  cum  eo  disputare,  potesttamen  solvere  rationes  ipsius."2 

Scholion.  Fieri  igitur  potest,  ut  declaratione  opus  sit,  qua  ostendatur, 
principia  vera  esse ;  „et  hoc  ideo,  quia  nihil  est  adeo  verum ,  quin  voce  negari 
possit.  Nam  et  hoc  principium  notissimum,  quod  non  contingit,  idem  esse  et 
non  esse,  quidam  ore  negaverunt."  3  Quocirca  Aquinas  laudat  Aristotelem,  quod 
diserte  dixerit:  Si  aliqua  scientia  „tentet"  probare  principia  communia;  „quia 
philosophia  prima  non  demonstrat  principia  prima,  sunt  enim  indemonstrabilia 
simpliciter,  sed  aliqui  errantes  tentaverunt  ea  demonstrare.  Vel  etiam  etsi  non 
possunt  demonstrari  simpliciter,  tunc  philosophus  primus  tentat  monstrare  eo 
modo,  quo  est  possibile,  scilicet  contradicendo  negantibus  ea,  per  ea,  quae 
oportet  ab  eis  concedi,  non  per  ea,  quae  sunt  magis  nota.  Sciendum  est  etiam, 
quod  primus  philosophus  hoc  modo  non  solum  demonstrat  ea,  sed  etiam  ali- 
quid  de  eis  monstrat  sicut  de  subiectis,  sicut  quod  impossibile  est,  mente  con- 
cipere  opposita  eorum." * 

Quo  autem  potiora  sunt  principia,  eo  potior  est  demonstratio. 
Quae  vero  principiorum  conditiones  requirantur,  ut  demonstratio 
sit  potissima,  non  semel  describit  Aristoteles.  Atque  hae  con- 
ditiones  a  logicis  hac  serie  enumerantur,  ut  principia  sint  vera, 
prima  et  immediata,  sint  conclusionis  causae,  priora,  notiora,  ne- 
cessaria  et  ideo  sempiterna,  si  ipsa  praedicati  cum  subiecto  con- 
nexio  spectetur.  Quibus  de  rebus  ante  expositum  est  satis.  B,e- 
quiritur  praeterea,  ut  principia  sint  propria,  i.  e.  neque  a  scientia, 
de  qua  dicitur,  aliena,  neque  huic  scientiae  cum  aliis  disciplinis 
communia.  Verum  hac  conditione  indicatur  perfectio,  quae  non 
omnino  ad  omne  demonstrationis  genus  requiritur,  sed  si  adsit, 
demonstrationi  eam  firmitatem  dat,  quae  in  scientia  est  expetenda. 
Ita  posset  quis  eruditionem  esse  aliquod  bonum  inde  probare,  quod 
esset  appetibilis;  atque  id  recte  quidem,  non  tamen  acute  satis. 
Sed  hac  de  re  mox. 

Principia  autem  ad  conclusionem  aut  actu  pertinent,  aut  virtute  tantum; 
et  actu  quidem,  si  ad  probandum  definite  et  directe  adhibentur  ut  praemissae; 


1  Oavepov  oti  o&x  esrt  Ta?  Ixaaxou  toia?  dpyd;  daiooei£ar  eaovxat  ydp  ^xeivat 
dTravTiov  dpyat,  xal  fiTriGTTjfjnrj  i]  Ixetviov  xupta  ^dvTtov.  Kat  ydp  eWriaxaTat  fxdAXov  6 
e*x  tu>v  dvtinepov  atettov  efoti);*  Ix  tujv  TipoT^poav  ydp  otoev,  oxav  £x  (xrj  a(TtaTuiv 
e{5-^  a(Tt'(uv.  "Qax'  e(  (AaXXov  oT8e  xat  (j.dXtaTa,  xdv  ^TitaTYjp.rj  exeivr^  ei'Y)  xat  p.aXXov 
xat  «j.aAtaTa.     L.  1  anal.  post.  c.  9,  76  a,  16. 

2  S.  Thom.,  Summ.  theol.  I.  q.  1  a.  8. 

3  S.  Thom.  in  1.  1  anal.  post.  lect.  16.         +  In  1.  1  anal.  post.  lect.  19. 


474  Liber  II.    Dialectica.     Cap.  III.    De  argumentatione 

virtute  autem,  si  pro  natura  ratiocinii  vel  pro  rei  indole,  de  qua  quaeratur, 
supponuntur;  ut  est  principium  contradictionis  vel  identitatis.  Generatim  prin- 
cipia  illa,  quae  vocantur  rationis,  per  cognitionem  non  actualem,  sed  virtualem 
vel  habitualem  ad  efnciendam  conclusionem ,  quod  suura'  est,'  tribuere  solent: 
latent  enim  in  mente  per  modum  habituum  (n.  95).  Nunc  de  illis  tantum  di- 
cendum,  quae  actu  exhibentur. 

393.  Inter  varias  principiorum  divisiones  imprimis  notanda  est 
ea,  qua  distinguunt  principia  communia,  propria,  extranea.  Quae 
enim  loco  principiorum  ponuntur,  aut  ad  omnem  scientiam  pertinent, 
ut  est  illud:  Ab  aequalibus  aequalia  si  demas,  remanent  aequalia, 
et  vocantur  principia  communia,  sive  principia  ex  quibus 
(fit  demonstratio) ;  aut  ad  speciale  alicuius  scientiae  obiectum  per- 
tinent,  et  vocantur  principia  propria  vel  principia,  circa 
quae  (demonstratio  versatur),  in  quo  genere  sunt  definitiones  \ 
quae  rei  essentiam  explicant;  aut  denique  sunt  hausta  ex  sola  ex- 
perientia,  ita  ut  per  se  declarent  contingentem  tantum  alterutrius 
extremi  cum  medio  connexionem,  et  vocantur  principia  ex- 
tranea.  Propria  igitur  et  communibus  et  extraneis  opponuntur. 
Et  scientia  quaelibet,  quae  demonstranda  sibi  sunt  proposita,  ita 
efficit,  ut  a  suis  proficiscatur  principiis  propriis:  communia  autem 
principia  omnes  suum  in  usum  convertunt 2. 

ScJiolwn.  Principia  communia  eo  efficiuntur  propria,  quod  ad  proprium 
alicuius  scientiae  subiectum  contrahuntur.  Ita  principium,  quod  est  commune: 
Quae  sunt  eadem  cum  uno  tertio,  sunt  eadem  inter  se,  fit  proprium  mathesis,  si 
hoc  modo  circumscribitur :  Duae.  quantitates,  quae  cum  eadem  tertia  conveniunt, 
conveniunt  inter  se.  Quam  rem  Aristoteles  indicavit,  quum  diceret,  principia 
communia  accipi  in  unaquaque  scientia  „secundum  analogiam"3,  i.  e.  „secundum 
quod  sunt  proportionata  illi  scientiae"4.  Et  est  in  perspicuis,  principia  com- 
munia  in  singulis  disciplinis  adhiberi  non  posse,  nisi  prius  hoc  modo  propria 
effecta  fuerint 5.  Principia  igitur  communia  sunt  causa  remota ,  et  principia 
propria  sunt  causa  proxima  scientiae6. 

1  'Optau.6?  ;j.sv  ydtp  tou  Tt  Icpci  xal  ouotac  •  at  o'd-ooei'!:£tc  csatvovTat  icaffat 
u-ort&saEvca  xal  Aa[j.j3dvo'j:>ai  to  ti  £o"tiv  ,  otov  al  fxaOTjaaTixal  ti  fj.ovd;  xai  Tt  t6 
-sptTTo'v,  scal  a\  aXXac  6;j.ot'oj;.     L.  2  anal.  post.  c.  3,  90  b,  30. 

2  Ita  fere  Bonitz,    Comment.  in  metaph.  p.  143. 

3  L.  1  anal.  post.  c.  10,  76  a,  35.  In  hunc  modum  dixit  Aquinas :  „Ea, 
quae  sunt  diversorum  generum  quasi  generalissimorum,  sunt  diversa  principia 
secundum  rem,  licet  sint  eadem  secundum  analogiam."  Quaest.  disput.  q.  8  de 
malo  a.   1  ad  13. 

4  Ita  explicat  S.  Thomas  i.  h.  1.  lect.   18. 

5  Cfr.  S.  Thom.  in  1.   1  anal.  post.  lect.  43. 

6  Recte  igitur  Aquinas :  „Iudicium  debet  sumi  ex  principiis  propriis  rei, 
inquisitio  autem  fit  etiam  per  communia.  Unde  etiam  in  speculativis  dialectica, 
quae  est  inquisitiva,  procedit  ex  communibus ,  demonstrativa  autem ,  quae  est 
iudicativa,  procedit  ex  propriis."     Summ.  theol.  II.  II.  q.  51  a.  4  ad  2. 

Neque  praetereunda  est  divisio,  qua  dicunt  principia  esse  aut 
per  se  evidentia,  aut  lemmata  aut  postulata.  Lemma  (n.  156) 
scimus  esse  id,  quod  ut  probatum  alibi  sumi  potest.  Postulatum 
est  aliquid,  quod  argumentanti  aperte  concedendum  est. 

Illa  principia,  quae  ab  interrogante  ad  aliquid  problema  solvendum  pro- 
ponuntur ,  problematis  d  a  t  a  vocantur ,  quae  videndum  semper  est ,  utrum  ad 
solvendum  problema  satis  sint,  necne. 

394.  Dividuntur  quoque  principia  in  analytica  et  synthe- 
tica  sive  experimentalia.  Analytica  alibi  (n.  269)  diximus  esse  ea, 
in  quibus  praedicatum  ad  essentiam  definitionemve  subiecti  pertinet 
vel  ab  ea  per  rationem  internam  deducitur.  Ea  natura  sua  uni- 
versalia  sunt  universalitate  metaphysica ;  sunt  necessaria,  quia 
eorum  oppositum  nunquam  nusquamque  esse  potest. 

Principia  analytica  aut  mediata  sunt,  aut  immediata  sive 
per  se  nota,  i.  e.  ita  nota,  ut  quis  iis  assentiri  possit  sine  as- 
sensu  praevio  de  quidditatibus  sive  subiecti  sive  praedicati.  Potest 
autem  principium  per  se  notum  esse  tum  quoad  se  tantum  sive 
absolute,  tum  etiam  quoad  nos  sive  respective.  Principium  per 
se  notum  quoad  se  est  illud,  quod  quidem  praedicatum  in  ratione 
subiecti  contentum  habet,  ita  tamen,  ut  id  a  nobis  non  cognosca- 
tur;  vel  ut  philosophi  dicunt,  quod  quidem  ex  parte  sui  significati 
priorem  assensum  non  requirit,  tamen  ex  parte  nostrae  ignorantiae. 
Per  se  notum  quoad  se  et  quoad  nos  est  illud  principium,  in  quo 
etiam  nos  cognoscimus ,  praedicatum  in  ratione  subiecti  contineri; 
vel,  ut  philosophi  dicunt,  quod  neque  ex  parte  sui  significati  neque 
ex  parte  nostrae  ignorantiae  priorem  assensum  requirit1. 

Scholion.  Quae  sint  generatim  propositiones  per  se  notae,  his  fere  regulis 
accuratius  declarari  potest2:  1.  Propositio,  in  qua  praedicatum  est  de  essentia 
subiecti,  est  per  se  nota  secundum  se,  etiamsi  non  omnis  quoad  nos.  2.  Pro- 
positio,  in  qua  proprietas  prima  praedicatur  de  subiecto ,  est  per  se  nota  se- 
cundum  se  et  non  quoad  nos.  3.  Propositio  negativa,  cuius  aut  utrumque  aut 
alterutrum  extremum  continetur  sub  diverso  praedicamento,  est  per  se  nota,  non 
quoad  nos.  Idipsum  quoque  statui  potest,  quando  negantur  de  re  duae  species 
proxime  contentae  sub  eodem  genere.  4.  Omnis  propositio  identica  est  per  se 
nota  utroque  modo.  5.  Propositio,  in  qua  praedicatur  definitio  essentialis  de 
subiecto ,  aut  aliqua  pars  vel  prima  proprietas  de  tota  definitione ,  est  utroque 
modo  per  se  nota  in  suo  genere.  6.  Propositio  negativa ,  cuius  extrema  sunt 
ambo  primo  diversa,  est  etiam  utroque  modo  per  se  nota.  7.  Propositiones 
disiunctivae  constitutae  ex  partibus  contradictoriis  sunt  utroque  modo  per  se 
notae,  etiamsi  neutra  pars  per  se  nota  est. 


1  Cfr.  S.  Thom.,  Summ.  theol.  I.  q.  2  a.  1.  Quaest.  disp.  q.  10  de  verit.  a.  12. 

2  Ita  Conimbric.  in  1.   1  anal.   post.  c.  3  a.  3. 

Positiones  deinde,  quae  singularium  disciplinarum  sunt  propriae  et  ideo 
principia  propria  vocantur ,  ut  plurimum  sunt  per  se  nota  quoad  se  tan- 
tum;  unde  a  docentibus  exponenda  sunt,  ut  est  illud  Ecclidis  :  Daae  lineae 
rectae  non  parallelae ,  si  satis  prolongentur  et  sunt  in  eadem  planitie,  tandem 
inter  se  occurrant  necesse  est.  Illa  autem ,  quae  ad  scientiam  generatim  per- 
tinent,  et  ideo  principia  communia  vocantur ,  vix  non  semper  per  se  nota  sunt 
etiam  quoad  nos,  ita  ut  expositionis  non  indigeant. 

Atque  etiam  principiorum  syntheticorum  alia  immediata  sunt, 
mediata  alia.  Immediata  sunt  illa,  quae  nullo  interveniente  ratio- 
cinio  solam  experientiam  consequuntur,  quae  ad  facta  singularia 
tantum  referri  possunt.  Mediata  sunt  illa,  quae  interveniente  ali- 
quo  ratiocinio  ad  vim  quandam  universalem  evehuntur;  qua  in  re 
inductionem  adhibendam  esse  scimus. 

395.  Demonstrationis  effectus,  qui  est  scientia.  Voci  scientiae 
vis  duplex  subicitur.  Primo  enim  significat  aliquam  veritatem 
cognitam  vel  etiam  quandam  cognitarum  veritatum  collectionem, 
quae  ad  unam  disciplinam  pertineaat,  sive  systema  quoddam  con- 
clusionum  demonstratarum;  atque  haec  est  scientia  obiective 
spectata.  Si  intelligitur  scientia  subiective,  in  quadam  cernitur 
intellectus  dispositione  veritatem  cognoscentis.  Et  haec  dispositio 
vel  actualis  est  vel  habitualis.  Actualis  est  ipse  actus,  quo  aliqua 
veritas  cognoscitur;  habitualis  est  permanens  mentis  post  actualem 
cognitionem  dispositio,  qua  fit,  ut  mens  facile  cognitionem  actualem 
ante  habitam  revocare  possit. 

Sicut  scientia  obiectiva,  ita  etiam  scientia  subiectiva  esse  potest 
aut  partialis  aut  totalis.  Partialis  refertur  ad  unius  rei  cogni- 
tionem;  totalis  est  multiplex  plurimarum  rerum  notitia,  quae  ad 
unam  rem  pertinent,  quomodo  chimiam,  physiologiam,  anthropologiam 
scientias  dicimus.  Hoc  loco  scientiam  subiectivam  spectamus  et 
proxime  quidem  partialem  attendimus  (n.  4). 

Scientia,  si  huius  nominis  significatio  latissime  accipitur,  ad  cognitionem 
quamlibet,  ne  opinione  quidem  exclusa,  refertur.  Paulo  strictius  si  accipitur, 
est  quaelibet  cognitio  certa ,  ut  est  experientia  sensuum.  Quodsi  coarctatur 
magis,  significat  omnem  cognitionem  intellectualem  certam  et  evidentem,  sive  ea 
est  discursiva  vel  demonstrativa,  sive  intuitiva  vel  indemonstrabilis.  Si  vero 
scientia  intelligitur  stricte  et  proprie,  indicat  omnem  et  solam  cognitionem  de- 
monstrativam.  Si  infra  hanc  vim  magis  etiam  coarctetur ,  significat  eam  de- 
monstrativam,  quae  speculativa  est,  exclusa  practica.  Arctissime  demum  accepta 
opponitur  etiam  „sapientiae",  et  eam  solam  cognitionem  demonstrativam  et 
speculativam  significat,  quae  versatur  in  rebus  cognoscendis  per  causas  in- 
feriores.     Hoc  loco  vis  vocis  propria  et  stricta  attenditur. 

Licet  nonnunquam  scientia  nominetur  cognitio  omnis,  vel  co- 
gnitio  vera  et  certa,  sive  per  demonstrationem  comparata  est,  sive 

per  definitionem  vel  divisionem  (n.  137),  tamen  usitatior  est  illa 
significatio ,  qua  scientiam  vocant  eam  cognitionem  certam  et 
veram,  quae  ex  discursu  demonstrativo  deducta  est.  Atque  hoc 
modo  Aristoteles  scientiam  dicit  „syllogismum,  qui  scire  faciat, 
secundum  quem,  quia  ipsum  habeamus,  rem  sciamus". 

Haec,  quam  hoc  loco  intelligi  volumus,  scientia,  quum  sit  cognitio  certa 
ex  discursu  orta,  ut  est  in  homine,  „aliquid  perfectionis  hahet,  et  aliquid  im- 
perfectionis".  Ad  perfectionem  eius  pertinet  certitudo  ipsius,  quia,  quod  scitur, 
certitudinaliter  cognoscitur;  sed  ad  imperfectionem  pertinet  discursus  intellectus 
a  principiis  in  conclusiones,  quarum  est  scientia;  „hic  enim  discursus  non  con- 
tingit,  nisi  secundum  quod  intellectus,  cognoscens  principia,  cognoscit  in  potentia 
tantum  conclusiones;  si  enim  actu  cognosceret,  non  esset  ibi  discursus,  quum 
motus  non  sit,  nisi  exitus  de  potentia  ad  actum"1. 

396.  Diversa  est  scientia  pro  diversitate  demonstrationis.  Unde 
illa  scientia  perfectionem  sibi  convenientem  omnino  habet,  quae  ex 
„demonstratione  propter  quid"  nata  est,  quae  definitur:  cognitio 
certa,  sive  actualis  sive  habitualis,  rei  necessariae 
per  propriam  causam;  vel:  actus  et  inde  ortus  habi- 
tus  intellectus  verus,  certus,  evidens,  reinecessariae 
per  propriam  causam.  Dicitur  verus,  ut  ab  errore  distin- 
guatur;  certus,  utab  opinione,  et  evidens,  ut  a  fide  distin- 
guatur.  Dicitur  tandem  rei  necessariae  per  causam  pro- 
priam,  ut  distinguatur  tum  ab  alio  quolibet  actu  habituve  mentis 
non-demonstrativo,  tum  a  demonstrativo  improprio  et  minus  legi- 
timo ,  quo  tantum  scitur,  quod  sit  res ,  non  autem ,  propter 
quid  sit. 

Ut  autem  haec,  quae  est  per  causam,  cognitio  perfecta  sit,  ab  Aristotele 
requiruntur  tria2.  Primo,  ut  cognoscamus  causam  proximam,  ob  quam  res  est, 
velut  quum  agatur  de  lunae  phasibus,  ut  cognoscamus,  diversas  esse  positiones 
respectivas  solis,  terrae,  lunae.  Secundo,  ut  cognoscamus,  id  reapse  causam  esse, 
sive  rem  ab  hac  causa  in  ordine  ontologico  pendere;  si  quis  enim  id  cognoscit, 
quod  est  causa  rei,  nec  deprehendit,  id  esse  rei  causam,  is  certe  rem  per  causam 
non  cognoscit;  velut  si  quis  positiones  solis,  terrae,  lunae  variabiles  esse  co- 
gnoscit,  neque  tamen  cognoscat,  inde  oriri  statas  lunae  vices.  Tertio  ut  co- 
gnoscamus,  rem  propter  eam  causam  aliter  se  habere  non  posse,  ita  ut  necessitas, 
quae  insit  in  enuntiabili,  nobis  ex  illa  causa  explieetur. 

Et  ex  ipsa  rei  natura  satis  perspicitur,  perfectionem  scientiae 

in  hoc  sitam  esse,   ut  sit   eo,   quo  diximus,   modo  comparata  per 

causam  propriam. 

Etenim  perfectae  scientiae  est,  ut  rem  repraesentet  ita,  ut  est;  est  autem 
res  per  causam  propriam ;  perfecta  igitur  scientia  est ,  quae  repraesentat  rem  a 

1  S.  Thom.,  Quaest.  disput.  de  verit.  q.  2  a.  1   ad  4. 

2  L.  1  anal.  post.  c.  2. 

causa  propria  pendentem.  Accedit,  quod  homo  per  naturam  suam  rationalem 
invincibili  propensione  ad  perscrutandas  rerum  causas  inclinatur.  Unde  merito 
illa  humana  scientia  perfecta  putatur,  qua  illud  detegendarum  causarum  desi- 
derium  in  aliquo  ordine,  quam  fieri  potest  perfectissime,  expletur.  Neque  illud 
omittendum  est,  perfectae  cognitionis  esse,  ut  non  solum  praedicatum  subiecto 
inhaerere  cognoscatur,  sed  etiam  apprehendatur,  utrum  mutabiliter  inhaereat,  an 
immutabiliter.  Hoc  autem,  exceptis  primis  per  se  notis  principiis,  cognosci  non 
potest,  nisi  per  cognitam  causam  illius  inhaesionis. 

Scholion.  Si  de  causis  huius  scientiae  quaeritur:  causa  finalis  est  ani- 
mae  rationalis  perfectio  et  ornatus ;  causa  efficiens  praecipua  est  intellectus  vel 
ratio ;  instrumentalis  proxima  autem  est  demonstratio ;  remota  est  usus  variarum 
facultatum  vitae  cognoscitivae  a  natura  datus  atque  consuetudine  et  arte  per- 
fectus.  Causa  formalis  ipsa  scientiae  definitione  exhibetur.  Causa  materialis 
duplex  est :  „causa  in  qua"  intellectus  est  vel  anima  intellectu  praedita ;  „causa 
circa  quamu  est  obiectum  scientiae. 

397.  Obiectum  scientiae  in  propositione  sive  conclusione  ob- 
iective  spectata  reperitur,  et  est  ipsa  praedicati  cum  subiecto  con- 
nexio.  Hoc  conclusionis  subiectum  etiam  subiectum  scientiae 
est.  Et  quoniam  scientia  est  cognitio  rerum  per  causas  reales, 
subiectum  scientiae  proprium  et  perfectum  ens  reale  esse  debet. 
Si  igitur  scientia  est  de  ente,  quod  reale  non  est,  est  impropria 
et  indirecta,  quatenus  eiusmodi  ens  ad  ens  reale  refertur,  quem- 
admodum  scientia  esse  potest  de  tenebris,  de  vacuo,  de  caecitate, 
de  nihilo. 

Subiectum  scientiae,  si  de  scientia  proprie  dicta  immutabili 
agitur,  semper  ut  universale  quiddam  considerari  debet  et  ne- 
cessarium,  saltem  hypothetice. 

Et  de  necessitate  quidem  res  evidens  est.  Universalitatem  autem  quod 
attinet,  observandum  est,  scientiam  proprie  dictam  de  solis  praedicatis  esse 
posse ,  quae  immutabiliter  cum  suis  subiectis  coniuncta  sunt.  Sed  illa  tantum 
immutabiliter  cum  aliqua  re  coniuncta  sunt,  quae  aliqua  ratione  ad  rei  essen- 
tiam  spectant.  Quae  autem  ad  essentiam  rei  spectant,  ita  universaliter  in  re 
omni  reperiri  debent,  ut  nihil  esse  possit  habens  eam  essentiam  vel  substans 
illis  rationibus  universalibus,  de  quo  illud  praedicatum  dici  non  debeat. 

De  singularibus  igitur  non  est  scientia  proprie  dicta,  nisi  quatenus 
subsunt  rationibus  ex  se  universalibus,  i.  e.  quae  compluribus  communes  sunt. 
aut  saltem  esse  possunt. 

Scientia  autem  vi  vocis  latiorc,  qua  significat  cognitionem  omnem  certam 
et  claram,  sine  dubio  etiam  ad  res  singulares  et  variabiles  pertinet.  Ita  ethno- 
graphiae,  geognostiae,  astronomiae  dignitas  scientiae  deneganda  non  est,  quum 
praesertim  unaquaeque  ex  his  disciplinis  subiectum  suum  eiusque  affectiones 
consideret,  ut  subest  rationibus  universalibus. 

Et  haec  de  subiecto  scientiae  sive  de  re,  de  qua  aliquid  sciri 
potest.     Reliquum  est,   ut,   quaenam   de  subiecto  hoc  sciri  pos- 

sint,  breviter  indicetur,  quae  quidem  alteram  partem  obiecti  scien- 
tiae  constituunt  et  in  conclusione  locum  praedicati  tenent.  Ex  iis, 
quae  ante  de  demonstratione  dicta  sunt,  intelligitur,  praedicatum  in 
ea  scientia,  quae  ex  demonstratione  potissima  nascatur,  necesse 
esse,  ut  sit  ea  proprietas,  quae  immediate  ab  essentia  rei  deducitur. 
Sed  quia  etiam  reliquae  proprietates  in  essentia  sui  causam  habent, 
ad  proprietates  omnes  scientia  pertingere  potest. 

398.  Quum    quinque    sint   mentis    habitus,    quorum    distinctio   supra 

(n.  129)  paucis  explicata  est,  hoc  loco  diligentius  exponendum  videtur,  quo  pacto 
scientia  ab  intelligentia  et  sapientia  differat.  Discrimen  enim  scientiam  inter 
et  prudentiam  artemque  per  se  satis  apertum  est. 

Sapientiam  Aristoteles  in  illo  nobilissimo  cognitionis  genere  posuit,  quod 
scientiae  simul  et  intelligentiae  vim  haberet,  quodque  in  causis  ultimis  et  altis- 
simis  rerum  principiis  versaretur  (n.  5).  Ex  quo  elucet,  sapientiam  in  uno  sim- 
plici  actu  vel  habitu  non  concludi,  sed  esse  unum  quid  per  aggregationem,  ex 
multiplici  constans  notitia  multarum  conclusionum  et  ex  multiplici  intelligentia 
multorum  principiorum,  in  quo  sapientia  quum  ab  intelligentia  differt,  tum  ab 
ha«  demonstrativa  scientia,  quae  sunt  actus  vel  habitus  simplices.  Adde,  quod 
ad  scientiam  quamvis  intelligentia  principiorum  sit  necessaria,  ad  eam  tamen 
non  pertinet.  Quum  autem  sapientis  sit,  non  solum  conclusiones  scientiales 
tenere ,  sed  etiam  altissima  et  generalissima  principia  contemplari ,  haec  prin- 
cipiorum  intelligentia  ad  ipsam  sapientiam  pertinet 1. 

Intelligentia  vero,  quam  notitiam  primorum  principiorum  esse  dixi- 
mus,  duplici  ratione  accipi  potest.  Primo  quidem  et  maxime  illa  principia 
spectat,  quae  simpliciter  et  absolute  prima  sunt,  ut  principia  metaphysica.  Se- 
cundo  autem  et  etiam  proprie  ad  illa  pertinet,  quae  in  unoquoque  genere 
scientiae  prima  sunt,  ut  sunt  principia  geometriae ,  pliysicae ,  quae  nihil  aliud 
sunt  quam  axiomata  quaedam  generalia. 

Quibus  ex  omnibus  discrimen  triplex  constituitur.  Primo  intelligentia 
primorum  principiorum  est,  scientia  conclusionum,  sapientia  altissimorum  prin- 
cipiorum  simul  et  conclusionum.  ,  Deinde  intelligentia  praecedit,  scientia  sequi- 
tur,  ultimo  accedit  sapientia,  quae  utramque  perficit.  Intelligentia  tandem  ex 
naturali  lumine  ut  plurimum  sine  discursu,  scientia  ex  demonstratione,  sapientia 
ex  utroque  nascitur. 

§  2. 

De    argumentatione    dialectica    sive    probabili. 
(Quae  dicitur  pars  logicae  inquisitiva  vel  inventrix.) 

399.  Huius  argumentationis  notio  et  definitio.  Argumentationem 
dialecticam  etiam  probabilem  vocant  vel  topicam.  Dialectica 
vocatur  propter  modum  disputandi  per  interrogationes  et  respon- 
siones,  in  quo  apparet  illa,  quae  ipsi  subest  d.isquirendi  et  tentandi 


1  Cfr.  Suarez,  Disput.  met.  d.  1  s.  5  n.  7 — 13. 

ratio;  probabilis,  quia  ex  praemissis  procedit  probabilibus,  quae 
accipiuntur  ut  verae  ex  hypothesi1;  topica,  quia  in  hoc  negotio 
peculiari  ratione  de  „locisu  agendum  est,  unde  argumenta  sive 
argumentationis  media  trahantur. 

Et  sicut  Aristoteles  de  demonstratione  agens  eam  semper 
demonstrationis  speciem  prae  oculis  tenuit,  quae  perfecta  est,  ita 
in  hac,  de  qua  nunc  quaeritur  re,  semper  illud  solum  argumentandi 
genus  intelligit,  quo  ex  sese  nec  maior  nec  minor  in  mente  gigna- 
tur  ad  rem  adhaesio,  quam  quae  opinio  (n.  130)  vocanda  est. 

Neque  tamen  putandum  est,  animum  in  hoc  dialectico  argumentandi  genere 
in  opinione  sistere,  neque  ulterius  niti  ad  scientiam.  „Opinio  enim  ex  syllogismo 
dialectico  causata  est  via  ad  scientiam ,  quae  per  demonstrationem  acquiritur ; 
qua  tamen  acquisita,  potest  remanere  cognitio ,  quae  est  per  syllogismum  dia- 
lecticum ,  quasi  consequens  scientiam  demonstrativam ,  quae  est  per  causam ; 
quia  ille ,  qui  cognoscit  causam ,  ex  hoc  etiam  magis  potest  cognoscere  signa 
prohabilia,  ex  quibus  procedit  dialecticus  syllogismus."  2  Quodsi  in  multis  rebus 
ad  scientiam  perveniri  non  possit,  opinio  certe  perfici  et  intendi  potest.  Illud 
enim  omnino  tenemus,  inter  scientiam  perfectam  et  opinionem  perfectam  quam 
plurimas  interiacere  animi  assentientis  affectiones,  quae  in  usu  et  vitae  con- 
suetudine  vix  non  semper  occurrunt,  de  quibus  quid  sentiendum  sit,  facilius 
multo  statuetur,  postquam  de  opinione  dialectica  absoluta  fuerit  disputatio. 

Recte  igitur  argumentatio  dialectica  definitur,  ut  sit  ea,  quae 
ex  utraque  vel  alterutra  praemissa  probabili  conclu- 
sionem  pariat;  et  argumentum  dialecticum:  probabile  in- 
ventum  ad  efficiendam  per  se  opinionem  tantum,  sive 
id,  quod  cum  utroque  vel  saltem  alterutro  termino  quaestionis 
verisimiliter  connectitur ,  ex  quo  quidam  assensus  rei  probatae 
gignitur,  non  tamen  per  se  necessarius.  Qua  re  syllogismus  dia- 
lecticus  a  demonstrativo  differt,  in  quo',  ut  vidimus,  argumentum 
cum  utroque  termino  quaestionis  necessarium  nexum  habet3. 


1  Distinguit  Aristoteles  argumentationem,  quae  procedat  ostensive,  et  quae 
ex  hypothesi  (oetxxixdig  rj  iz  ;j-o\)£aztoc  [1.  1  anal.  prior.  c.  23,  40  b,  25]);  syl- 
logismum  apodicticum  sive  ostensivum  procedere  docet  ex  principiis  in  se  certis 
et  firmis,  illum  autem,  qui  ex  hypothesi  arguat,  opinando  utramque  contra- 
dictionis  partem  accipere  (1.  1  anal.  post.  c.  2,  72  a,  19):  „Et  haec  positio 
suppositio  (hypothesis)  dicitur,  quia  tamquam  veritatem  habens  supponitur." 
S.  Thom.  i.  h.  1.  lect.  4. 

2  S.  Thom.,  Summ.  theol.  III.  q.  9  a.  3  ad  2. 

3  Si  vim  certitudinis  spectes,  dialectica  quodammodo  media  est  inter  de- 
monstrationem  et  artem  rhetoricam :  „Ponuntur  dialectica,  rhetorica  et  physica 
secundum  tres  modos  procedendi  in  scientia,  quorum  unus  est  per  demonstra- 
tionem  ad  scientiam  causandam,  quod  pertinet  ad  physicam  (ut  sub  physica 
intelligantur  omnes  scientiae  demonstrativae).    Alius  modus  est  ex  probabilibus 


4.    De  vi  argumentationis  secundum  materiam.  481 

Scholion  1.  Sicut  igitur  conclusiones  certae  et  evidentes  principiis  ex  se 
evidentibus  nituntur,  ita  conclusiones  probabiles  ex  principiis  probabilibus  fluant 
necesse  est.  Quae  principia  maximas  vocari  scimus  (n.  156),  quasi  plus  quam 
maiores,  quia  earum  quaelibet  complures  sententias  magis  particulares  continet, 
quae  ad  arguendum  3unt  utiles;  velut  quum  ex  principio  proficiscitur,  id,  qaod 
plurimi  eorum,  qui  in  aliqua  arte  sint  periti,  verum  dicant,  verum  esse;  vel :  qiwd 
magis  naturae  subiecti  convenire  videatur,  id  ipsi  potius  inesse,  quam  oppositum ; 
vel:  quod  quis  testetur  sine  utilitate,  quam  ex  mendacio  sperare  possit,  id  vere 
contigisse ;  vel:  quod  in  uno  similium  valeat ,  valere  etiam  in  ceteris ;  vel:  id, 
quod  omnia  alicuius  generis  phaenomena  commode  explicet,  verum  esse ;  vel :  prae- 
teritum  futuri  magistrum  esse. 

Scholion  2.  Ea  sunt  probabilia ,  ut  fusius  exponit  Boethius  l,  quibus 
sponte  atque  ultro  consensus  adiungitur,  quae,  ubi  primum  audita  sunt,  illico 
quamdam  sibi  approbationem  pariunt.  Cuiusmodi  sunt  ea,  quae  videntur  omni- 
bus,  vel  saltem  plurimis,  vel  doctis.  A  natura  enim  ita  comparati  sumus ,  ut 
ad  his  assentiendum  inclinemur.  Si  quis  igitur  cognoscere  velit,  sitne  anima 
humana  immortalis ,  et  in  hac  re  vulgari  tantum  prudentium  et  proborum  ho- 
minum  consensu  nitatur  neque  tamen  ullam  addat  ea  de  re  demonstrationem,  is 
argumentationem  conficiet  tantum  probabilem.  Si  autem  hac  probabili  cogni- 
tione  adductus  ipsam  animae  naturam  scrutetur  atque  inde  ex  principiis  certis 
animae  immortalitatem  demonstret,  is  argumentationem  instituet  necessariam. 

400.  Argumentationis  probabilis  usus.  Non  est  ulla  argumen- 
tatio,  quae  in  quotidiana  vitae  consuetudine  occurrat  saepius,  quam 
haec  probabilis2.  In  multis  enim  vel  plurimis  rebus,  quae  ad 
commercium  vitae  humanae  et  artes  utiles,  immo  ad  disciplinas 
nobilissimas  spectant,  nulla  a  nobis  demonstratio  effici  potest. 
Quibus  igitur  in  rebus  nihil  aliud  relinquitur,  nisi  ut  contenti  simus 
ea,  quae  haberi  potest,  probabilitate  sequamurque  id,  quod  inter 
plura  est  probabilius.  Praeterea  ad  tria  utilem  esse  hanc  tracta- 
tionem  dixit  Aristoteles:  ad  exercitationem ,  ad  congressus,  ad 
comparandam  scientiam  philosophicam 3.    Generatim  a  Peripateticis 


ad  opinionem  faciendam,  quod  pertinet  ad  dialecticam.  Tertius  modus  est  ex 
quibusdam  coniecturis  ad  suspicionem  inducendam  vel  ad  aliqualiter  persua- 
dendum,  quod  pertinet  ad  rhetoricam."    S.  Thom.,  Summ.  theol.  II.  II.  q.  48  a.  1. 

1  De  diff.  top.  1.  1  p.  861  sqq. 

2  Hac  de  re  Bossuet  :  „Ce  genre  d'argument  est  le  plus  frequent  dans  la 
vie;  car,  les  pures  demonstratives  ne  regardent  que  les  sciences.  L'argument 
vraisemblable  ou  conjectural  est  celui  qui  decide  les  affaires,  qui  preside,  pour 
ainsi  parler,  a  toutes  les  deliberations.  II  est  donc  d'une  extreme  importance 
d'apprendre  a  bien  faire  de  tels  raisonnements ,  sur  lesquels  est  fondee  toute 
la  conduite  .  .  ."     Logique  1.  3  c.  17. 

3  „Quod  igitur  ad  exercitationem  sit  utilis,  ex  his  perspicuum  est,  quo- 
niam  hanc  methodum  habentes  facile  de  omni  re  proposita  poterimus  argu- 
mentari.  Ad  congressus  autem,  quia  multorum  opinionibus  enumeratis,  non  ex 
alienis,    sed  ex  propriis  singulorum  sententiis  cum  eis    agere  poterimus,    refel- 

dialectica  ad  veritatis  inventionem  refertur,  sicut  demonstratio 
ad  eius  probationem.  „In  speculativis  alia  rationalis  scientia 
est  dialectica,  quae  ordinatur  ad  inquisitionem  inventivam,  et  alia 
scientia  clemonstrativa,  quae  est  veritatis  determinativa."  * 

Quantae  autem  utilitatis  ad  comparandam  ipsam  scientiam  sit 
id  argumentationis  genus,  is  sine  difficultate  perspiciet,  qui  na- 
turam  humani  ingenii  vel  obiter  consideraverit.  Nam  quum  liomo 
non  statim  veritatem  unico  intuitu  perspicere  possit,  sed  ab  usu 
sensuum  incipiens  et  per  auctoritatem  alienam  ductus  ulterius  ex 
multis  vestigiis  et  per  multa  ratiocinia  eam  attingat,  necesse  est, 
ut  gradatim  per  cognitiones  multas  et  minus  perfectas  ad  cogni- 
tionem  perfectiorem  perveniat2. 

Qui  igitur  alicuius  rei  scientiam  sibi  comparare  vult,  is  initio  inquirat 
oportet,  quid  in  ea  re  verisimile  sit.  Sunt  autem  verisimilia,  quae  videntur 
omnibus  vel  plurimis  vel  sapientibus  atque  his  vel  omnibus,  vel  plurimis  vel 
spectatissimis ;  sic  omnibus  videtur  obsequium  amicos  conciliare ;  compluribus, 
par  pari  referendum :  sapientibus  omnibus ,  bona  animi  bonis  corporis  ante- 
ponenda  esse.  Et  multa  etiam  facta  singularia  accidere  possunt,  quae  singula- 
tim  accepta  probabilitatem  pariant;  coniuncta  tamen  mentem  ad  comparandam 
certitudinem  disponant.  Etsi  enim  argumenta  probabilia  ex  se  solam  opinionem 
bene  fundatam  pariunt,  eorum  tamen  connexio  aliquando  ex  accedente  aliquo 
ratiocinio  certo  certitudinem  proprie  dictam  in  mente  nostra  efficere  potest.  Et 
haec ,  quae  diximus ,  satis  sunt ,  ut  intelligatur ,  iure  dialecticam  „vestibulum 
scientiae"  nominari.  Dialectica,  quum  internas  causas  rerum,  in  quarum  co- 
gnitione  scientia  cernitur,  ipsa  non  ingrediatur,  sed  auxilia  tantum  ad  causas 
inveniendas  paret,  quasi  faciem  exteriorem,  xd  e£u)0ev  scientiae  exhibet;  demon- 
stratio  autem,  quae  ipsas  rerum  causas  aperiat,  velut  domum  interiorem,  toc 
eacoitev  scientiae  constituit. 

Neque  omittendum  est,  per  argumenta  dialectica  posse  etiam 
veritati  iam  demonstratae  multas  addi  rationes  probabiles,  qui- 
bus  res  demonstrata  humano  ingenio  ex  se  vago  et  volubili  po- 
natur  confirmatius  suadeaturque  vehementius. 

lentes,  quod  non  recte  dicere  nobis  videbuntur.  Ad  philosophicas  autem  scientiae 
disciplinas ,  quia,  quum  poterimus  in  utramque  partem  dubitare,  facile  in  sin- 
gulis  perspiciemus  verum  et  falsum.  Praeterea  ad  prima  cuiusque  scientiae 
principia.  De  his  enim  ex  propriis  propositae  scientiae  principiis  nihil  dici 
potest,  quia  sunt  prima  omnium  principia.  Sed  de  iis,  quae  in  singulis  pro- 
babilia  sunt,  necesse  est  de  iis  dicere.  Hoc  autem  vel  est  proprium  vel  maxime 
peculiare  dialecticae.  Quum  enim  sit  indagatrix ,  ad  scientiae  omnis  principia 
viam  continet."     L.   1  topic.  c.  2,  101  a,  25  sqq. 

1  S.  Thom.,  Summ.  theol.  II.  II.  q.  51  a.  2  ad  3.  Et  his  principiis  Ari- 
stotelicis  institit  Wolff,  quum  scriberet:  „Hypothesibus  philosophicis  in  phi- 
losophia  locus  concedendus,  quatenus  ad  veritatem  liquidam  inveniendam  viam 
sternunt."     Log.  disc.  prael.  §  127. 

2  S.  Tiiom.  in  1.  1  ethic.  lect.  2. 

Itaque  intelligendum  est,  in  his,  quae  dicturi  simus,  non  solum  praecipi  ea, 
quae  ad  pariendam  per  rationes  probabiles  opinionem  sint  idonea,  verum  etiam 
ea,  quae  ad  inveniendam  firmam  et  certam  de  rebus  cognitionem  ducere  pos- 
sint.  Qua  in  re  Aristotelem  sequimur,  qui  in  topicis  non  tantum  probabilium, 
sed  etiam  necessariorum  argumentorum  locos  communes  tradidit. 

401.  Theoria  ponendarum  quaestiomim  universe  exponitur.  Quum 
dialectica  pro  natura  sua  sit  scientiae  comparandae  quasi  vesti- 
bulum  (i7.  sgwdsv),  et  omnis  de  scientia  inquisitio  a  quaestione 
exordia  petat,  hoc  loco,  quae  sit  generatim  quaerendarum  rerum 
ratio,  paulo  enucleatius  dicendum  est1. 

Omne  philosophandi  initium  in  admiratione  positum  esse, 
Plato  primus  claris  verbis  edixit,  atque  id  omnium  hominum  ex- 
perientia  est  comprobatum.  Miratur  autem  homo ,  quum  phae- 
nomenon  percipit,  cuius  causam  ignorat.  Admirationem  quaestio 
naturaliter  sequitur.  „Quaestio,  ut  est  apud  Albertum  Magnum, 
fit  ex  admiratione,  et  ideo  excitat  ad  inquirendam  causam  in  eo, 
quod  demonstrabile  est;  ideo  conveniens  est,  incipere  a  quae- 
stione,  ex  qua  incipit  philosophari  omnis  recte  inquirens  per  phi- 
losophiam."  2 

Quaestio  igitur  est  oratio  enuntians  aliquam  veritatem  inveniendam  vel 
demonstrandam.  Quum  quaestio  secundum  formam  interrogationis  rem  invenien- 
dam  enuntiat,  retinet  nomen  quaestionis ;  quum  enuntiat  secundum  formam  pro- 
positionis  rem  demonstrandam,  nominari  solet  thesis  vel  conclusio.  Quaestio 
igitur  ct  conclusio  non  re,  sed  ratione  tantum  differunt 3.  Revera  enim  quaeri- 
mus,  ut  sciamus ;  unde  id,  quod  quaeritur,  et  quod  postea  per  argumentationem 
scitur,  unum  idemque  sit  necesse  est.  Ex  quo  illud  etiam  efficitur,  ut  tot  quae- 
sita  sint  quot  scita*. 


1  Inter  dialecticum  et  eum,  qui  demonstrat,  eo  modo  distinguit  Aristoteles 
(in  1.  1  anal.  post.  c.  11),  quod,  ut  dicit  Aquinas,  „dialecticus  non  procedit 
ex  aliquibus  principiis  demonstrativis  neque  assumit  alteram  partem  contra- 
dictionis  tantum,  sed  se  habet  ad  utramque.  Contingit  enim,  utramque  vel 
probabilem  esse,  vel  ex  probabilibus  ostendi,  quae  accipit  dialecticus,  et  propter 
hoc  interrogat.  Demonstrator  autem  non  interrogat,  quia  non  se  habet 
ad  opposita.  Et  haec  est  differentia  utriusque,  quae  posita  est  his,  quae  de 
syllogismo  sunt."     In  1.  c.  cit.  lect.  19. 

2  L.  2  anal.  post.  tract.  1  c.  1. 

3  „Est  autem  idem  secundum  substantiam  enuntiatio ,  propositio,  inter- 
rogatio,  conclusio.  Sed  dicitur  enuntiatio,  secundum  quod  significat  simpliciter, 
aliquid  esse  vel  non  esse ;  interrogatio ,  secundum  quod  sub  dubitatione  pro- 
ponitur;  propositio,  secundum  quod  sumitur  ad  alterius  probationem.  Con- 
clusio  vero ,  secundum  quod  ex  aliis  probatur."  S.  Thom.,  Opusc.  de  Logic. 
Arist.  c.  15. 

4  Ita  Aristoteles  1.  2  anal.  post.   c.  1. 

402.  Ea  autem,  quae  de  aliqua  re  quaeri  possunt,  ab  Aristotele 
et  antiquis  eius  interpretibus  ad  quattuor  genera  sunt  revocata: 
an  sit  res  (st  lcsti),  quid  sit  secundum  essentiam  (ti  ^t»),  quid  in 
re  insit  vel  eveniat  praeter  essentiam  (to  oxi),  ex  quibus  causis 
id  insit  rei,  et  ipsa  res  sit  (xo  otoxt)  *. 

Scholion.  Aliqui  posuerunt  quaestionem  quadruplicem  hoc  modo :  an  res 
sit,  quid  sit,  an  propositio  sit  vera,  cur  sit  vera.  Alii  tot  quaestiones  ponendas 
esse  dixerunt,  quot  essent  categoriae.  Alii  aliter.  Quibus  omnibus  ab  Alberto 
Magno  responsum  est,  quaesita  et  scita,  si  circa  res  vel  in  seipsis  spectatas, 
vel  ad  conceptus  mentis  nostrae  relatas  versentur,  alia  et  multo  plura  esse 
posse  illis  quattuor  a  Stagirita  positis;  at  vero  si  quaesita  et  scita  „secundum 
formam"  considerentur ,  sive  secundum  diversos  modos,  quibus  res  sciri  vel 
quaeri  possent,  illa  neque  alia  esse,  neque  plura  quam  illa  quattuor  ab  Ari- 
stotele  indicata2.  Illud  igitur  tantum  doctrina  Aristotelis  praecipitur ,  ut 
quattuor  sint  modi  quaerendi  et  sciendi  generaliter  accepti,  non  vero  quat- 
tuor  tantum  res,  quae  sciri  et  quaeri  possint.  Unde  Scotus:  „Quaestiones  ac- 
ceptae  in  generali  sunt  aequales  numero  his ,  quae  vere  scimus  in  generali ,  et 
sic  est  propositio  vera."  3 

Sicut  quaestionem  „an  sit"  naturaliter  subsequitur  altera,  qua 
quaeritur,  „quid  sit" ;  ita  tertia,  qua  quaeritur,  „qualis  res  situ, 
inducit  quartam,  quae  est  de  rei  causa.  Quod  Albertus  Magjtus 
sic  expressit:  „Sicut  in  quaestione  ,propter  quid'  perficitur  scientia 
quaestionis  ,quia',  sic  in  scientia  quaestionis  ,quid  estc,  perficitur 
scientia  quaestionis  ,si  est'  vel  ,an  estc.u4 

Itaque  quaestiones  illae  ita  inter  se  coniunctae  sunt,  ut  prima 
sit  principium  secundae,  et  secunda  sit  perfectio  primae,  et  tertia 
sit  principium  quartae,  et  quarta  sit  perfectio  tertiae5. 


1  L.  2  anal.  post.  c.  1.  De  voce  5tdtt  Trendelenburg  :  „Atdxt  si  in  hoc 
usu  latine  reddi  solet  ,cur',  in  angustias  cogitur.  Neque  enim  solum,  ut  e  po- 
sitis  Aristotelis  exemplis  apparet,  agendi  spectat  consilium  et  finem,  in  quo 
quidem  ,cur'  versatur,  sed  etiam  causam,  qua  tamquam  efficiente  res  nascitur, 
ita  ut  duplicem  vim  amplectatur,  nec  minus  ,unde'  quam  ,cur'  intelligi  debeat." 
Elem.  Logik  §   15  p.  77. 

2  I.  h.  1.  tract.  1  c.   1.  3  I.  h.  1.  q.  1  n.  3. 

4  In  hunc  locum  c.  2.  —  Eadem  de  re  Aquinas :  „Quandoque  habemus 
,quia'  in  nostra  cognitione,  et  quaerimus  adhuc  .propter  quid';  quandoque 
autem  simul  manifesta  sunt  nobis  utraque.  Tertium  autem  impossibile  est,  ut 
scilicet  prius  cognoscat  aliquis  in  aliqua  re  ,propter  quid',  quam  ,quia\  Et 
similiter  est  de  eo,  ,quod  quid  erat  esse' ;  quia  aliquando  scimus  rem  esse, 
nec  tamen  perfecte  scimus,  ,quid  sit',  aliquando  autem  simul  scimus  utrumque. 
Sed  tertium  est  impossibile,  ut  scilicet  sciamus  ,quid  est',  ignorantes  ,si  est\u 
In  1.  2  anal.  post.  lect.  VII. 

5  Cfr.  Sanseverino,  Log.  Vol.  III.  p.  180. 

Inter  quaestionem  „an  sit  res"  et  quaestionem  „qualis  sit  res",  ea  statuta 
est  diversitas,  ut  prior  quaestio  fiat  simpliciter,  haec  autem  secundum  quid 
sive  ex  parte  (&n\  jjipou?).  Hac  de  re  Trendelenburg  :  „Aut  universa  res  in 
quaestionem  vocatur,  quo  pertinet  eJ  lcfxi,  xi  laxi,  aut  re  ipsa  posita,  actiones 
et  effectus  explorantur,  quo  pertinet  oxt,  Stdxt.u * 

403.  Ordo  autem  pouendarum  quaestiouum  is  est,  ut,  si  ipsa 
rei  existentia,  de  qua  post  indicatum  declaratumque  nomen  quaeri- 
tur,  primo  ponatur  quaestio  „an  sit".  Postquam  autem  rem  esse 
inquisitione  est  patefactum,  de  ipsa  rei  essentia  sua  quasi  sponte 
quaestio  oritur.  „Quaestio  ,quid  est'  sequitur  quaestionem  ,an  sit'."  2 
Post  solutam  hanc  secundam  de  quidditate  quaestionem  oritur 
quaestio  „qualis  sit",  sive  ut  veteres  dicebant,  „quia  est" ,  qua 
quaeritur,  quid  rei  inhaereat  vel  adiciatur :  „Exemplum  autem 
quaestionis  ,quia  est',  inquit  B.  Albertus,  est,  quando  quaerimus, 
utrum  sol  deficit,  aut  non;  tunc  enim  quaerimus,  an  tale  praedi- 
catum  insit  tali  subiecto."  3  Tertiam  sequitur  quarta,  de  qua 
Albertus:  „Quum  sciamus  ipsum  ,quiac,  tunc  statim,  ut  dicit  Avi- 
cenna,  agoniamur  (i.  e.  vehementer  sollicitamur  vel  angimur)  et 
admiramur,  quae  sit  causa,  quod  tale  praedicatum  inest  tali  sub- 
iecto,  sicut  scientes,  quia  deficit  sol,  vel  quia  movetur,  et  tremit 
terra,  quaerimus,  propter  quid  deficit  sol,  et  propter  quid  tremit 
vel  movetur  terra."  4 

Et  duae  quidem  priores  quaestiones  ad  subiectum  spectant,  posteriores 
duae  ad  praedicatum.  Quaestiones,  quae  ad  subiectum  pertinent,  sunt  sim- 
plices,  quia  versantur  in  eo,  quod  cum  subiecto  unum  idemque  est.  Quaestiones 
autem,  quae  ad  praedicatum  spectant,  sunt  compositae,  quia,  ut  dicit  Aquinas, 
quaestio  est  de  compositione  duorum,  i.  e.  alicuius  affectionis  cum  subiecto,  cui 
affectio  inhaeret.  Unde  ad  quaestiones  priores  respondetur  enuntiatione  sim- 
plici,  qua  significatur,  rem  existere,  vel  id,  quod  existat,  esse  hoc  vel  illud; 
ad  quaestiones  autem  duas  posteriores  enuntiatione ,  quam  dicunt  de  tertio  ad- 
iacente,  in  qua  praeter  subiectum  et  copulam  continetur  tertium,  quod  subiecto 
adiici  dicitur. 

404.  Recte  a  veteribus  est  observatum,  quaestiones  „an  sit  res" 
et  „qualis  sit",  et  quaestiones  „quid  sit"  et  „unde  sit",  ad  uni- 
cam  quaestionem  revocari  posse.    Et  primo,  quod  ad  quaestionem 


1  Elem.  Logik  §   15. 

2  S.  Thom.,  Summ.  theol.  I.  q.  2  a.  2  ad  2.  Neque  praetereundem,  quod 
alio  loco  observat  Aquinas:  „Quod  ,quid'  non  solum  quaerit  de  essentia,  sed 
quandoque  etiam  de  supposito  (ut:  quid  est  id,  quod  natat  in  mari  [?]  piscis). 
Et  sic  ad  ,quid'  respondendum  est  per  nomen  personae."  Quaest.  disput.  q.  9 
de  pot.  a.  4  ad  1. 

3  I.  h.  1.  *  I.  1.  c. 

„an  sit  resu  et  „qualis  sit"  spectat,  manifestum  est,  ambas  ad  uni- 
cam  redire,  in  qua  existentia  rei  respiciatur;  utraque  enim 
circa  hanc  rei  existentiam  versatur,  et  prima  quidem  simpliciter, 
altera  autem  secundum  partem  (i~\  jiipooc)  *,  Est  deinde  in  per- 
spicuis,  etiam  quaestiones  „quid  res  sit"  et  „unde  sita,  intimo  nexu 
inter  se  colligatas  esse.  Postquam  enim,  „quid  sit  res",  accurate 
cognoveris,  rei  causa  semetipsam  aperiet  atque  etiam  quid  causae 
ipsi  rei  ascribendum  sit,  ut  aliqua  affectio  vel  eventus  aliquis  in 
ea  acciderit2.  Et  contra,  si  quis  noverit,  unde  res  sit,  facile  is 
ad  cognoscendam  rei  essentiam  adducetur.  Yelut  quum  quis  oculo 
viderit,  lunam  deficere,  huius  rei  experientiam  quidem  habet,  nescit 
tamen,  quid  sit  lunae  defectus.  Quum  autem  noverit,  causam  huius 
defectus  in  interpositione  terrae  reperiri,  iam  etiam  scit,  lunae  de- 
fectum  esse  luminis  privationem  interpositione  terrae  factam.  „Sic 
ergo,  ait  Aquinas,  ,quid  est'  et  quaestio  ,propter  quid4  redeunt  in 
idem  subiectum,  quamvis  differant  ratione."  3 

Et  haec,  de  qua  dicimus,  quaestionum  coniunctio  etiam  in  eo  cernitur,  quod 
prima  „an  situ  et  tertia  „qualis  sit"  experientiam  spectant;  secunda  autem 
„quid  sit"  et  quarta  „unde  sit"  scientiam  ipsam.  Quoniam  experientia  via  est 
ad  acquirendam  rerum  scientiam,  duae  illae  quaestiones  circa  ea  versari  dicen- 
dae  sunt,  quae  viam  parant  ad  scientiam. 

Scholion.  Quum  tanta  sit  harum  quaestionum  connexio,  mirum  esse  non 
potest,  eas  ab  aliis  alio  modo  ad  pauciores  reductas  esse.  Ita  Clemexs  Ale- 
xandrinus  tria  quaestionum  genera  numerat :  „an  res  sit",  „quid  sit",  „quid  rei 
accidat";  vel  alio  loco :  „an  sit",  „quid  sit",  „propter  quid  sit"4;  S.  Augustixi 
aetate  numerabantur  tria  haec:  „an  sit",  „quid  sit",  „quale  sit" 5.  Albertcs 
Magnus  quaestiones  quattuor  ad  duas  revocari  posse  docuit,  ad  quaestionem : 
„si  est"  et  „quid  est" ;  quia,  inquit,  quaestiones  „si  est"  et  „quia  est"  ad  idem 
quaesitum;  et  „quid"  et  „propter  quid"  ad  idem  referuntur6. 

405.  Vix  opus  est  animadvertere ,  saepissime  in  disquisitione 
philosophica  evenire,  ut  non  necesse  sit  ponere  de  aliqua  re  quae- 


1  Id  B.  Albertus  his  verbis  concepit:  „Quaestio  ,quia'  et  quaestio  ,an 
sit'  sive  ,si  est',  in  idem  quaesitum  referuntur  non  differens  substantia  vel  sub- 
iecto,  sed  differens  secundum  Esse  tantum,  quod  scilicet  quaesitum  partitum 
(IttI  fiipou;)  quaeritur  per  quaestionem  ,quia'.  Simpliciter  et  non  partitum  quae- 
ritur  per  quaestionem  ,si  est'.  Istae  ergo  duae  quaestiones  sunt  circa  idem 
quaesitum."     In  loc.  cit. 

2  In  hac  re  summopere  cavendum  est,  ne  affectiones  eventusque,  quae  in 
rebus  accidere  videamus,  explicanda  esse  putemus  ex  solis  ipsarum  rerum  es- 
sentiis.  Quidquid  enim  in  hoc  mundo  aspectabili  evenit,  a  multamm  causarum 
conspiratione  efficitur. 

3  In  1.  2  anal.  post.  lect.  1.  *  L.  8  strom.  c.  6. 
5  L.  10  Confess.  c.  10.                           6  In  loc.  cit.  c.  3. 

stiones  omnes  quattuor.  Si  enim  et  rem  esse  novimus,  et  quid 
res  sit,  et  quid  in  re  fiat,  reliquum  est,  ut  quaerantur  tantum  huius 
eventus  causae. 

In  disciplinis  mathematicis ,  quum  intellectus  rem,  quam  inquirit,  intrin- 
secus  inveniat,  simul  cognoscit  rem  esse,  et  quid  res  sit,  et  qualis  res  sit,  et 
unde  sit.  „In  paucis ,  inquit  Trendelenburg  ,  to  otoxi  et  t6  otc  simul  apparent, 
quod  tum  evenire  potest,  quum  mens,  veluti  in  mathematicis  construendi  facul- 
tatem,  causam  ita  possidet,  ut  secum  rem  ipsam  gignat.  Quoniam  vero  to  otdxt 
in  eo  cernitur,  quod  to  xl  Igti  plane  evolvitur,  fieri  non  potest,  ut  to  oioti  in- 
telligatur,  to  6'ti  dubitetur."  * 

In  disciplinis  autem  naturalibus  is  inter  quaestiones  ordo  tenendus  est,  ut 
fere  in  omnibus  to  8xi  certae  viae,  qua  ad  to  Stdit  perveniatur,  sit  principium. 
Nam  in  huius  generis  scientia,  quum  existentia  obiecti  ex  se  manifesta  sit, 
quaestioni  zl  lcrri  non  est  locus.  Quaestio  autem  xi  iaxiv  solvi  non  potest  nisi 
ex  soluta  quaestione  to  6'Tt.  Atque  id  sibi  voluit  Aristoteles,  quum  quae- 
stionem  „quale  quid  sit"  statueret  esse  principium  omnis  scientiae,  eum  arbitra- 
tus,  qui  hanc  quaestionem  solutam  haberet,  facile  iam  principia  perspicere  posse, 
ex  quibus  etiam  quaestio  to  otoTt  solvi  posset2.  Atque  hunc  quaestionum 
ordinem,  a  se  praeceptum  in  libris  logicis,  ipse  Aristoteles  in  omni  scientia 
naturali  diligenter  adhibuit,  ut  prius  to  6'xt,  i.  e.  facta,  quae  circa  rem  propo- 
sitam  occurrerent,  exponeret,  ad  investigandum  deinde  to  6io'ti,  i.  e.  factorum 
rationes  et  causas  progressurus 3. 

406.         Quaecunque  autem  de  re  aliqua  ponitur  quaestio,  semper 

ea  quam  accuratissime  circumscribenda  est. 

Id  autem  efficietur,  si  primo  vis  vocabulorum  diligenter  definiatur.  Omnis 
enim,  ut  est  apud  Tullium,  quae  a  ratione  suscipitur  de  re  aliqua  institutio, 
debet  a  definitione  proficisci,  ut  intellegatur ,  quid  sit  id ,  de  quo  disputetur. 
Variae  deinde,  si  multiplex  est  quaestio,  partes  aliae  ab  aliis  dividendae  sunt. 
Reiectis  porro  iis  omnibus,  quae  ut  evidenter  vera,  aut  certo  falsa  sint,  aut  a 
re,  de  qua  agatur,  aliena,  inutilia  prorsus  sunt  et  nequidquam  argumentis  sub- 
iicerentur,  his ,  inquam,  reiectis  quaestio  proposita ,  quam  fieri  potest  terminis 
apertissimis  et  simplicissimis,  exprimenda  est.  Quibus  omnibus  absolutis  quae- 
stionis  partes,  quae  remanent,  rite  disponendae  sunt,  ita  ut  primo  eae  partes 
expendantur,  quarum  probatio  a  probandis  aliis  supponitur4.  Cuius  rei  hoc 
ponatur  exemplum,  ut  quaeratur,  sitne  anima  humana  immortalis.  Definienda 
igitur  primo  immortalitas.  Immortalitatem  divides  in  incorruptibilitatem  sub- 
stantiae  et    durationem   perpetuam   vitae.     Distingues    immortalitatem    internam 


1  Elem.  Logik  §  61. 

2  L.  1  ethic.  Nicom.  c.  2.     Cfr.  S.  Thom.  in  h.  1.  lect.  4. 

3  Huius  rei  ponamus  exemplum  ex  capiti  primo  libri  de  incessu  ani- 
malium,  in  quo  postquam  primo  eventus  sive  facta  indicavit,  quorum  causas 
investigaturus  erat,  haec  addit:  „De  omnibus  his,  et  quaecunque  istis  sunt 
cognatae,  perscrutandae  sunt  causaej  contingere  enim  ea  hoc  modo,  ex  naturali 
historia  (sive  investigatione)  palam  estj  quam  ob  causam  contingant,  nunc  est 
investigandum."     L.  1  c.  1,  704  b,  9. 

4  Ita  fere  Storchenau,  Institut.  log.  p.  220. 

ab  ipsa  re  exortam ,  et  externam  in  eo  sitam ,  quod  Deus  animam  intrinsecus 
immortalem  non  sit  destructurus.  Immortalitatem  internam  unam  videbis  esse, 
quae,  quum  absoluta  cum  necessitate  rei  conveniat,  essentialis  sit  et  soli  Deo 
conveniat;  aliam  esse,  quae  ex  simplici  viventis  natura  necessario  oriatur;  tertia, 
quae  per  miraculum  a  Deo  omnipotenti  gratuito  alicui  naturae  donari  possit. 
Sed  quum  neque  de  prima,  neque  de  tertia  sermo  esse  possit,  quando  a  philo- 
sopbo  quaeritur  de  animae  bumanae  immortalitate,  bas  mittes,  secundam  re- 
tinebis,  ut  ad  quaestionem  pertinentem,  huicque  immortalitatem  externam  ad- 
iunges.  Et  quaestio  erit,  sitne  anima  humana  ex  natura  sua  incorruptibilis  et 
immortalis  et  reapse  post  mortem  superstes  in  perpetuum.  Cuius  conclusionis 
quo  ordine  partes  sint  disponendae,   in  promptu  est. 

407.  Quot  sint  quaestiones  dialecticae.  Sicut  ipsa  dialectica  vi 
vocis  duplici,  pressiore  et  latiore,  ita  etiam  nomen  quaestionis 
dialecticae  duplici  ratione  accipitur.  Quaestio  dialectica  vi  vocis 
arctiore  sola  probabilia  sectatur  exclusis  necessariis;  haec  enim 
quaestionis  demonstrativae  sunt.  Voce  autem  latius  patente  quae- 
stio  dialectica  demonstrativam  non  excludit,  sed  sub  se  compre- 
hendit,  quum  ad  veritatem  rerum  necessariam  non  tam  aperte 
attenditur. 

Greneratim  dialecticae  apud  philosopkos  id  muneris  praecipuum 
est,  ut  viam  paret  ad  quaestionem  xt  icruv  et  816-1,  quae  quaestiones, 
quum  in  essentia  causisque  rei  versentur,  propriae  sunt  demon- 
strationis  sive  scientiae.  Yia  autem  ad  has  quaestiones  sternitur 
quaestione  tou  oti,  qua  quaeritur,  qualis  sit  res,  sive  quae  affectio 
vel  qui  eventus  in  re  insit.  Atque  haec  est,  quae  magis  ad  dia- 
lecticam  pertinet  quam  reliquae;  qua  quaeritur,  utrum  aliquid  ali- 
cui  insit,  et  de  hoc  praedicari  possit,  necne.  Ex  quo  apparet,  tot 
esse  genera  quaestionum  dialecticarum,  quot  sint  modi,  secundum 
quos  aliquid  alicui  rei  insit  sive  de  eo  praedicari  possit. 

Inest  autem  aliquid  alicui  aut  ut  definitio,  aut  ut  proprium, 
aut  ut  genus,  aut  ut  accidens. 

Quidquid  enim  alicui  subiecto  attribuitur,  aut  est  eiusdem  extensionis,  ita 
ut  subiectum  et  attributum  inter  se  reciprocari  possint,  aut  attributum  latius 
patet.  Si  prius  contingat,  aut  illud  attributum ,  quod  aequale  est,  simul  sub- 
iecto  essentiale  est,  et  definitionem  habes ,  aut  non  est  essentiale  subiecto, 
et  proprium  vocatur.  Si  posterius ,  i.  e.  si  non  est  eadem  subiecti  et  attri- 
buti  extensio,  aut  attributum  est  subiecto  essentiale,  et  est  genus  vel  etiam 
differentia,  quatenus  per  modum  generis  de  pluribus  praedicari  potest;  aut 
attributum  non  est  essentiale  subiecto ,  et  est  accidens.  De  specie  autem 
quaestio  institui  non  solet,  quippe  quum  potius  ad  subiectum  pertineat,  de  quo 
quaeratur,  non  autem  ad  praedicatum,  quod  in  quaestione  versetur. 

Est  autem  in  hac  re  retinendum  id,  quod  Aristoteles,  postquam  has  quat- 
tuor  quaestiones  iudicavit,  adiunxit:  „Nemo  autem,  inquit,  nos  dicere  existimet. 
horum    unumquodque    per   se    problema    esse    aive    propositionem ;    sed    ex   his 

problemata  et  propositiones  nascuntur." 4  Non  igitur  ullius  ex  quattuor  illis 
vocibus  in  ipsa  quaestione  mentio  incidet,  ita  ut  quaeratur,  sitne  motus  terrae 
circum  solem  accidens  terrae ;  vel :  sitne  capacitas  extensarum  rerum  motuumque 
definitio  spatii ;  sed  quaerendum  erit,  moveaturne  terra  circum  solem;  vel:  sitne. 
spatium  capacitas  extensarum  rerum  motuumque.  Et  omnis,  quae  hoc  modo  de 
rebus  institui  potest,  quaestio  dialectica,  in  aliquo  vertetur  ex  illis  quattuor 
quaestionum  generibus  2. 

Scholion.  Vetat  Stagirita  ponere  quaestiones  impias,  vel  manifestas  sensui, 
vel  quae  nemini  probentur,  vel  quae  sint  nimium  difficiles 3.  Qui  serio  quae- 
reret,  num  Deus  colendus  esset  vel  parentes  amandi,  poena  is  dignus  esset.  Qui 
vero  quaereret,  nix  essetne  alba  an  nigra ,  sensu  careret.  Qui  quaereret,  sitne 
numerus  stellarum  par,  an  impar,  stultus  haberetur.  Tum  igitur  quaestiones  in 
philosophia  legitimae  sunt,  quando  existunt  aliqua  de  iis  dubia,  de  quibus 
philosophi  possunt  cum  probabilitatis  saltem  specie  aliquid  in  utramque  partem 
dicere.  .  .  .  Apud  S.  Thomam  praeclare  praeceptum  legimus :  „Quaestiones  in 
tantum  sunt  amandae,  in  quantum  ducunt  ad  veritatem  per  hoc,  quod  oportet, 
quod  omnes  unum  dicant.  Quaestiones  autem  stultae  non  ducunt  ad  veritatem, 
sed  ad  litem,  quae  est  vitanda." 4 

408.  Usus  aporiarum  sive  dubitationum  in  quaerenda  veritate. 
Cum  quaestione  penitus  cohaeret  dubitatio.  „Illi  enim,  qui  primo 
philosophati  sunt  et  qui  nunc  philosophantur ,  incipiunt  philo- 
sophari  propter  admirationem  alicuius  causae ;  aliter  tamen  a  prin- 
cipio,  et  modo ;  quia  a  principio  admirabantur  dubitabilia  pauciora, 
quae  magis  erant  in  promptu,  ut  earum  causae  cognoscerentur; 
postea  ex  cognitione  manifestorum  ad  inquisitionem  occultorum 
paulatim  procedentes,  inceperunt  dubitare  de  maioribus  et  occul- 
tioribus."  5  Praecipue  Socratem  laudant,  quod  peritus  de  omni  re 
dubitandi  fuerit6.  Et  nemo  certe,  si  sanae  mentis  sit,  quaerit, 
utrum  aliquid  verum  sit  necne,  nisi  de  veritate  aut  falsitate  rei, 
quam  quaerit,  aliqua  ratione  dubitet.  Cuius  dubitationis  vis  et 
usus  ut  recte  intelligatur,  haec  quinque  recogitanda  sunt. 

Primo  certum  est,  inquisitionis  omnis  initia  a  dubitatione  pe- 
tenda  esse,  praecipue  autem  in  rebus  philosophicis.  Sicut  enim  in 
mathematicis  ut  plurimum  evenit,  ut  mens  ad  principia  diligenter 
attendens  per  certam  demonstrationis  viam  ad  conclusionem  directe 
perveniat,  ita  in  rebus  philosophicis  plurimis  principia  quoad  nos 
evidentia  non  sunt  statim  praesto;  postquam  autem  inventa  sunt, 
saepenumero  eiusmodi  non  sunt,  ut  mentem  ad  eam,  de  qua  agitur, 
rem   concludendam   per  evidentiam   cogant.     Ex  quo   efficitur,   ut 

1  L.  1  top.  c.  4,  101  b,  25.  2  Sanseverino,  Log.  Vol.  III.  p.  193. 

3  L.  1  top.  c.  10,  104  a,  8  et  c.  11,  105  a,  5. 

4  In  cap.  2  Epist.  2  ad  Tim.  lect.  3. 

5  S.  Thom.  in  1.  1  metaph.  lect.  3.         6  Euseb.  1.  9  praepar.  Evang.  c.  1. 

nos  semper  quidem,  sed  praecipue  in  philosophia  „dubitationem 
pro  interminato  motu  ratiocinationis  accipiamus  in  praemissis, 
quando  ratio  ante  consensum  modo  viam  habet  ad  unum,  modo 
ad  alterum"  !. 

Unde  acute  a  Scoto  observatum  est,  propositionem  scibilem  sive  eam, 
cuius  scientia  de  novo  per  causam  acquiratur,  quum  neque  sit  per  se  nota  in 
veritate,  neque  per  se  nota  in  falsitate,  talem  esse,  „de  qua  scientia  acquiri 
possit  post  dubitationem ,  ita  quod  ipsa  prius  sit  dubitata  et  postea  per  prin- 
cipia  nota  fiat  scita"  2.  Et  Aristoteles  bominem  in  inquisitionis  philosophicae 
initio  positum  vinculis  ligato  comparat.  Qua  de  re  iterum  Scotus  :  „Sicut 
ligatus  corporaliter ,  si  vult  solvere  vinculum  et  nodum,  oportet,  quod  prius 
respiciat  vinculum  et  nodum  ligaturae,  sic  ille,  qui  vult  solvere  dubitationem, 
prius  debet  considerare  difficultates  et  earum  causas."  3  Quae  res  ut  recte  in- 
telligatur,  attendendum  est,  nos  sub  inquisitionis  initiis  non  solum  in  ignorantia 
eius,  quod  quaeratur,  versari,  sed  nobis  ob  naturam  humanam  et  vitae  humanae 
conditionem  necessario  de  plurimis  rebus,  quarum  nostra  multum  interest,  hinc 
atque  illinc  contrarias  rationes  occurrere. 

Secundo  loco  observandum  est,  plerisque  de  rebus  esse  ho- 
minum  opiniones  contrarias,  ita  ut  unusquisque  opinionis  suae 
demonstrationem  quaerat. 

„Demonstrationes  autem,  id  est  probationes,  contrariorum  sunt  dubitationes 
de  contrariis  opinionibus,  id  est,  sunt  obiectiones  ad  contrarias  opiniones."  Et 
expedit,  eum,  „qui  vult  cognoscere  aliquam  veritatem,  solvere  dubitationes,  quia 
solutio  dubitatorum  est  inventio  veritatis ;  et  ita  ad  sciendam  veritatem  multum 
valent  rationes  contrariarum  opinionum" 4. 

Tertio  loco  praeiudiciorum  passionumve  mentio  est  facienda, 
quae  sane  inter  vincula,  quibus  mentem  ligatam  esse  diximus,  non 
sunt  levissima.  Quicunque  igitur  ad  certam  veri  inventionem  venire 
vult,  is  animum  suum  praeiudicatis  opinionibus  exuere  debet.  Qui 
autem  id  fieri  possit,  nisi  dubitando  de  his  temere  conceptis  opi- 
nionibus:  Is  igitur,  qui  rite  utiliterque  philosophari  vult,  initio  a 
multiplici  dubitatione  abstinere  se  non  potest5. 


1  Albertus  Magnus  1.  3  metaph.  tract.  1  c.  1.  Id  ipsum  S.  Thom.  3  dist.  17 
q.  1  a.  4. 

2  In  1.  2  anal.  post.  q.  1  n.  2. 

3  In  1.  3  metaph.  Cfr.  Albertum  Magnum  in  h.  1.  tract.  1  c.  1,  et  S.  Thomas 
i.  h.  1.  lect.  1. 

4  S.  Thom.  in  1.  1  de  coelo  lect.  22.  Quae  res  a  multis  Sanctis  Patribus 
est  observata.  Inter  alios  S.  Augustinus:  „Ab  adversario  mota  quaestio  discendi 
existit  occasio."  (L.  1G  de  civit.  Dei  c.  2.)  Qui  alio  loco :  „Ideo,  inquit, 
divina  providentia  multos  diversi  erroris  haereticos  esse  permittit,  ut  quum  in- 
sultant  nobis  et  interrogant  nos  ea,  quae  nescimus,  vel  sic  excutiamus  pigritiam 
et  divinas  Scripturas  nosse  cupiamus."    De  genesi  contra  Manich.  1.  1  c.  2  n.  2. 

5  Videsis  Sanseverino,  Log.  Vol.  III.  p.  2188  sqq. 

409.  Quarto,  id  quod  in  hac  re  est  gravissimum ,  dubitationis 
est,  in  inquirenda  veritate  et  viam  aperire,  et  ad  veritatem  ipsam 
tuto  mentem  adducere;  ita  ut  ad  consequendam  de  rebus  incertis 
certitudinem  in  philosophia  dubitatio  omnino  putata  sit  necessaria. 

Quam  rem  quum  a  Platone  multis  locis  explicatam  habeamus,  praecipue 
in  Menone  is  suam  suique  praeceptoris  sententiam  aperuit.  Et  Aristotelis 
quidem  institutio  omnis,  ut  recte  observat  Trendelenburg,  ab  doroptas  proficisci 
solet,  h.  e.  a  difficultatum  in  utramque  partem  quaestione.  Quae  quidem  fit 
dialectice.  Ea  enim ,  quae  de  re  proposita  vulgo  statuuntur  (xd  lv8o£a) ,  ita 
exagitantur  et  quasi  excutiuntur,  ut  difficultates  appareant,  quae  in  repugnantia 
sive  rerum  sive  notionum  cernuntur.  Quare  dv.opr^j.a ,  dubitatio ,  est  dialectica 
in  contrariam  partem  (ccvxicpaasto?)  argumentatione  confirmata.  Efficitur  autem, 
quum  pari  utrimque  rationum  pondere  mentis  iudicium  suspensum  teneatur, 
incerta  animi  fiuctuatio  (dwropia).11  *  Quod  idem  ab  Aquinate  laudatum  est: 
„Consuetudo,  inquit,  Aristotelis  fuit,  fere  in  omnibus  libris  suis  ut  inquisitioni 
veritatis  vel  determinationi  praemitteret  dubitationes  emergentes."  2  Et  ad  Car- 
tesii  et  Wolffii  tempora  ex  philosophis  scholasticis  nobilioribus  ne  unus  qui- 
dem  reperiri  potest,  qui  praeclarum  illud  Aristotelis  exemplum  non  sit  secutus 3. 
Apud  Aquinatem  in  omnibus  libris,  qui  in  usum  scholae  destinati  sunt,  in 
more  est  positum,  ut  prius  dicatur :  „Videtur  quod  non",  dein :  „Sed  contra", 
et  tum  accedatur  ad  thesim  ipsam  probandam  dicendo  „Respondeo  dicendum  . 
Scoti  consuetudo  est,  ut  prius  ponatur:  „Arguitur  quod  nonu,  deinde  accedat 
ad  suum  „Ponuntur  conclusiones".  Ex  quo  tempore  autem  ex  Cartesii  et 
Leibnizii  praeceptis  philosophia  plus  aequo  ad  normam  mathesis  est  tracta, 
mos  ille  a  multis  omissus  est  non  sine  aliquo  ipsius  philosophiae  detrimento. 
Nam  methodus  dubitandi,  ut  a  veteribus  adhibebatur,  omnino  ad  philosophiam 
pertinet. 

„Est  enim  operae  pretium,  ut  dicit  Aristoteles,  iis,  qui  facilem 
expeditamque  viam  habere  volunt,  ut  bene  dubitent  (Stairoprjaat 
xaXu>g).  Quae  postea  via  expedita  est,  ea  est,  quae  ante  dubiis 
impedita  fuit.    Solvi  autem  impedimenta  non  possunt,  quum  nodus 


1  Elem.  Logik  §  33  p.  105. 

2  In  1.  3  met.  lect.  1.  Ex  multis  pauca  uobis  hoc  loco  exempla  adducere 
liceat :  In  libris  anal.  post.,  quid  sit  quaestio,  inquirens :  „Dicamus,  inquit,  pri- 
mum  dubitantes  (otaTtopTjGavTes).11'  In  libro  primo  de  anima  (c.  2,  403  b,  20) 
priorum  de  anima  sententiae  recensentur,  ut  ex  iis,  quod  conferat  „ducatur; 
quod  a  vero  abhorreat,  reiiciatur".  In  libro  primo  de  coelo  (c.  10,  279  b,  7) 
primo  opiniones  complures  inter  se  contrariae  exponuntur,  quia  „demonstra- 
tiones  contrariorum  dubitationes  de  contrariis  sunt". 

3  Sunt  qui  illum  procedendi  modum  ideo  vituperent,  quod  longo  inter- 
vallo  separentur  ipsae  dubitandi  rationes,  quae  ponantur  initio,  et  earum  solu- 
tiones,  quae  sint  totius  quaestionis  pars  ultima.  Quibus  respondendum  est, 
rationes  dubitandi,  quae  in  statum  quaestionis  introducant,  illico  solvi  in  ipso 
articuli  corpore,  ipsis  thesibus  et  argumentis,  addi  autem  exeunte  quaestione 
responsa  seorsum  ad  singulas  dubitandi  rationes  maioris  claritatis  gratia. 

ignoratur.  Sed  haesitatio  intellectus  eam  rem  (nodum)  in  mani- 
festis  ponit."  * 

Ea,  quam  Stagirita  multis  verbis  proponit,  doctrina  haec  est,  ad  invenien- 
dam  »rei  alicuius  veritatem  cognovisse  primum  oportere ,  quae  possint  de  ea 
dubitari,  eaque  in  utramque  partem  disputasse.  Difficultates  enim,  quae  in  ipsa 
re  insunt,  is  demum  et  expediet  recte,  et,  num  expedierit,  intelliget,  qui  probe 
noverit  difficultates.  Et  facilius  iuste  iudicabit,  qui  tamquam  causae  arbiter 
utramque  partem  audiverit.  Quam  doctrinam  Aristotelicam  Scholastici  omnes 
declaraverunt,  approbaverunt,  auxerunt.  Stagiritae  mentem  his  verbis  explicat 
S.  Thomas:  „Illi,  qui  volunt  inquirere  veritatem  non  considerando  prius  dubi- 
tationem,  assimilantur  illis,  qui  nesciunt,  quo  vadant.  Et  hoc  ideo ,  quia  sicut 
terminus  viae  est  illud,  quod  intenditur  ab  ambulante,  ita  exclusio  dubitationis 
est  finis,  qui  intenditur  ab  inquirente  veritatem.  Manifestum  est  autem,  quod 
ille,  qui  nescit,  quo  vadat,  non  potest  directe  ire,  nisi  forte  a  casu;  ergo  nec 
aliquis  potest  directe  inquirere  veritatem,  nisi  prius  videat  dubitationem."  2 

410.  Quinto  tandem,  quod  ultimum  est,  etiam  in  rebus  certis 
atque  indubiis,  quae  nobis  iam  multis  argumentis  videntur  esse 
probatae,  non  sine  magna  utilitate  dubitatio  adhiberi  solet.  Mirum 
est  enim,  quantum  mens  in  tenendis  illis  veritatibus  inde  confir- 
metur,  quod  eas  examinavit  probavitque. 

Itaque  tentat  quidem  de  illis  rebus  dubitare,  actu  autem  non  dubitat  de 
evidentibus,  sed  haec  ab  aliis  discernit.  Neque  in  hoc  processu  negat  quid- 
quam,  quod  verum  est,  neque  affirmat,  quod  est  falsum;  sed  facilem  tantum  et 
tutam  sibi  viam  munit  ad  discernendas  illas  veritates,  quas  iam  nullo  modo  in 
dubium  vocari  posse  videt.  Haec  igitur  ratio  dubitandi  conatu  quodam  con- 
tinetur  vel  dubii  suppositione,  non  dubio  reali 3. 


1  L.  3  metaph.  c.  1,  995  a,  23  sqq. 

2  In  1.  3  metaph.  lect.  1.  De  ligaminibus  corporalibus  in  comparationem 
adductis  supra  iam  diximus.  (Cfr.  Arist.  1.  7  ethic.  Nicom.  c.  3,  1146  a,  24.) 
Ab  aliis  aliae  ad  hanc  rem  illustrandam  comparationes  sunt  adhibitae.  „Pulsat 
quidem ,  ut  est  apud  Clementem  Alexandrinum ,  per  inquisitionem ,  quae  per 
interrogationem  et  responsionem  instituitur  oratio,  veritatis  fores  iuxta  id,  quod 
apparet.  Aperto  autem  per  scrutationem  eo ,  quod  est  impedimento ,  ingene- 
ratur  contemplatio  scientifica."     L.  8  strom.  c.  1. 

3  Palmieri,  Institut.  philosoph.  Romae  1874.  Vol.  1.  p.  146.  Atque  haec 
erat  omnium  Scholasticorum  sententia.  Interrogatus  aliquando  Aquinas,  liceatne 
disputare  de  persona  Christi :  „Non  video ,  inquit,  quare  hoc  non  liceat,  quum 
quotidie  in  scholis  magistrorum  disputetur  etiam  de  aliis  articulis  fidei,  non 
propter  dubitationem,  sed  propter  veritatis  intellectum  et  manifestationem  et 
confirmationem."  (Opusc.  10  a.  32.)  Quem  locum  citans  Roselli  haec  addit : 
„Expedit  ergo,  ut  de  propositionibus  certis  instituantur  dubitationes  sive  po- 
tius  disputationes.  Qui  enim  de  illis  disputant.  non  ipsi  dubitant,  sed  dubi- 
tantis  personam  induunt.  Nam  propositis  obiectionibus  adversariorum  iisque 
postea  solutis  veritas  magis  apparet.  Quare  nunquam  non  licuit  quaerere, 
utrum  Deus  sit."     Summ.  philos.  Bononiae  1857.  Logic.  q.  23  a.   1. 

Scholion.  In  toto  hoc  disquisitionis  dialecticae  negotio  ob  oculos  versari 
debet  illud,  quod  a  philosophis  Peripateticis  iterum  ac  tertio  praecipitur,  non 
quamlibet  dubitationem  ad  rem,  de  qua  agitur,  aptam  esse,  sed  semper  esse 
dubitandum  xetX&c  vel  suXoyu)?  vel  efootw;  vel  aXr^Cnt.  Non  igitur  de  omnibus 
est  dubitandum ,  sed  firma  retinenda  sunt  principia ,  unde  dubia  possint  reiici. 
Nec  mens  statim  quaestionis  initio  ingenti  dubitationum  mole  obvolvenda  est; 
sed  initio  attentio  mentis  in  paucas  tantum  dbropfag  figenda,  et  in  eas  quidem, 
quae  ad  rem  aperiendam  et  illustrandum  „statum  quaestionis"  videntur  esse 
opportuniores.  Unde  videmus  S.  Thomam,  quum  in  quaestionibus  disputatis 
plerumque  plurimas  in  quaestionis  initio  posuerit  rationes  dubitandi,  in  Summa 
theologica,  quam  ad  usum  incipientium  scripsit,  ea  moderatione  usum  esse,  ut 
ante  conclusionem  paucis  tantum  notatis  dubitationibus  contentus  fuerit.  Nihil 
autem  impedit,  quominus  dubia,  quae  restent  solvenda,  post  thesim  demon- 
stratam  ponantur  solvanturque.  Neque  in  hoc  genere  incommodum  est,  ut  in- 
signiores  tantum  opinationes  in  considerationem  veniant  quaeque  aliqua  ratione 
niti  videantur.     Quam  rem  ab  ipso  Aristotele  praeceptam  habemus  4. 

411.  Usus  historiae  in  philosophia.  Apud  Aristotelem  legitur: 
„Ad  illam,  quae  quaeritur,  soientiam,  necesse  est  imprimis  nos  per- 
currere,  de  quibus  primo  dubitandum  sit.  Haec  autem  sunt,  et 
quaecunque  de  iis  aliter  quidam  existimarunt,  et  si  quid  ultra  haec 
praetermissum  sit."2  Proinde  post  explicatam  dubitationis  rationem 
nunc  breviter  videamus  de  usu  historiae  in  rebus  philosophicis. 
Qui  locus  non  est  apud  philosophos  sine  controversia. 

Et  ipse  quidem  Aristoteles  non  semel  aperte  dixit,  neminem  in  cuius- 
piam  scientiae  studio  proficere  posse,  nisi  prius  opiniones  eorum,  qui  de  eadem 
re  tractassent,  investigaret  examinaretque.  Neque  ipse  unquam  prius  de  ulla 
re  aperuit  sententiam,  quam  eos,  qui  ante  se  fuerant,  in  medio  poneret.  „Quis 
omnium,  inquit  Tullids,  doctior  Aristotele  fuit?  Tot  illum  poetas,  tot  omnis 
generis  scriptores,  tot  philosophos  legisse,  nec  tantum  legisse,  sed  censuisse 
etiam ,  ex  iisque  ad  recte  philosophandum  profecisse  constat ,  ut  si  hoc  unum 
per  totam  vitam  factitasset,  vix  vita  his  studiis  suffecisse  videatur  idemque 
ille  in  doctissimis  hominibus  praecipuum  locum  obtinuisset." 

Methodo  Aristotelicae,  ut  recte  dicit  Sanseverino,  doctores  mediae  aetatis, 
quantum  tempus  illud  sinebat,  institisse,  is  tantum  ignorare  potest,  qui  eorum 
opera  nunquam  prae  manibus  habuit.  Ex  propriis  quidem  fontibus  placita 
antiquorum  philosophorum  vix  unquam  haurire  poterant,  quia  magna  horum 
parte  carebant.  At  procul  dubio  historiam  fecerunt  maximi;  et  probe  etiam 
noverunt  tum  philosophiae  Christianae,  tum  ethnicae  traditionem.    In  qua  utra- 


1  L.  1  ethic.  Nicom.  c.  2,  1095  a,  28.  In  quem  locum  Aquinas:  „Per- 
scrutari  omnes  opiniones  .  .  .  esse  magis  vanum,  quam  deceat  philosophum, 
quia  quaedam  omnino  sunt  irrationales.  Sed  sufficit,  illas  opiniones  maxime 
perscrutari ,  quae  in  superficie  habent  aliquam  rationem ,  vel  propter  apparen- 
tiam  aliquam,  vel  saltem  propter  opinionem  multorum  hoc  existimantium.1''  In 
1.  1   ethic.  lect.  4. 

2  L.  2  met.  c.  1,  995  a,   21. 

que  eruditos  se  ostendunt,  quippe  qui  in  suis  operibus  et  doctrinas  SS.  Patrum 
exponant  atque  tueantur  ,  et  cuncta  placita  pbilosophorum  vestigiis  Aristotelis 
insistentes  expendant 1. 

Cartesius,  quum  omnia,  araneae  instar,  ex  seipso  trahere  statuisset,  primus 
omnium  historiam  in  pbilosophia  non  solum  supervacaneam ,  sed  noxiam  esse 
decrevit,  „concludendum  esse,  inquiens,  eos,  qui  quam  minimum  didicissent 
illorum  omnium,  quae  hactenus  nomine  philosophiae  insigniri  solita  essent,  ad 
verum  percipiendum  quam  maxime  idoneos  esse" 2.  Quod  Cartesii  decretum, 
quum  praesertim  non  minus  superbiae  faveat  quam  pigritiae,  abhinc  annos 
prope  ducentos  a  plurimis  in  philosophia  religiose  observatum  videmus.  Ali- 
quibus  frustra  reclamantibus,  ut  dicit  Sanseverino,  contemptus  historiae  in  dies 
magis  magisque  promotus  et  pervagatus  est.  In  Gallia  Malebranche  sanxit, 
sententias  antecedentium  in  iis  quidem  quaerendas  esse,  quae  fidem  et  religionem 
spectarent,  non  autem  in  iis,  quae  rationis  essent.  In  Anglia  Locke  quum  Car- 
tesianam  philosophandi  methodum  secutus  esset ,  in  suis  de  humano  intellectu 
disquisitionibus  nullam  historiae  rationem  habuit,  multosque  sui  imitatores 
nactus  est.  Et  sicut  in  philosophia  Cartesiana,  ita  etiam  in  philosophia  Kantiana 
omne  rerum  historicarum  studium  evanuit 3.  Id  ad  summum  ab  his  philosophis 
permittebatur,  ut  de  historia  philosophiae  ageretur  separatim,  ita  ut  haec  histo- 
ria  non  iam  investigandae  veritati  inserviret,  sed  ampliori  litteratorum  hominum 
eruditioni  4. 

Ineunte  autem  hoc  saeculo  ab  extremo  contemptu  ad  immoderatam  quan- 
dam  historiae  aestimationem  ventum  est  apud  nonnullos  Pantheistas.  Quum 
enim  Schelling  doceret,  Deum  esse  illud  absolutum,  quod  sub  formis  materiae 
et  spiritus  sese  manifestaret ,  et  Hegel  statueret,  philosophiam  esse  scientiam 
ideae  sese  per  tria  momenta  evolventis  (n.  73),  apparet,  in  historia  philosophiae 
narrari  nobis  manifestationes  „Absoluti"  sub  forma  spiritus,  atque  exponi,  quae 
ut  evolutio  „ideaeu  in  spiritu  humano.  Atque  ita  effectum  est,  ut  historiam 
philosophiae  dixerint  esse  ipsam  philosophiam.  Et  haec  de  varia  philosophiae 
aestimatione  satis. 

412.         Sed  nunc   ad   id,   quod   huius   rei   est   caput,   pergamus: 

qualis  historiae  usus  in   rebus   philosophicis   esse  debeat.     Qua  in 

re  imprimis  tenendum  est,  oportere,  ut  notitiae  historicae  non  se- 

paratim  tradantur,    sed   pro  rerum    opportunitate   in   ipsam  philo- 

sophiam  trahantur,  non  quidem  ut  res  praecipua,  sed  ut  praeclarum 

inquirendae  veritatis  adiumentum. 

Sic  Aristotelem  egisse  constat.  Qui  etsi  hodie  ab  omnibus  salutetur 
„auctor  historiae   philosophiae",    non   tamen   hanc   historiam   separatim  scripsit 


1  Logic.  Vol.  III.  p.  251. 

2  Epist.  ad  princip.  phil.  interpretem  Gallicum. 

3  Ipse  Kant  historiam  fere  ignorasse  dicitur:  „Die  Geschiehte  der  Philo- 
sophie  war  ihm  fast  vollig  unbekannt  j  nur  einige  Wolffianer,  Locke,  Hume  und 
Rousseau  kannte  er;  weder  die  Alten  noch  die  Neueren  hat  er  studirt."  Harms, 
Philosophie  seit  Kant.    Berlin  1876,    p.  118. 

4  Inter  hos  scriptores  historiae  eminent  Stanley  (1660),  Brucker  (1742 
ad  1744),  Tiedemann  (1787),  Tennemann  (1798). 

eruditionis  gratia,  sed  ipsis  disputationibus  eam  adeo  intexuit,  ut  ipsa  philo- 
sophia  Aristotelis  ex  cognitione  acutaque  examinatione  systematum  philosophi- 
corum,  quae  praecesserant,  prodiisse  videatur.  Et  aperienti  cuique  libros  Ari- 
stotelicos  conspicuum  est,  quantum  haec  philosophia  praestet  rerum  senten- 
tiarumque  copia  et  varietate  quantumque  abhorreat  a  systematicorum  philo- 
sophorum  ariditate.  Ita  in  libris  auscultationis  naturalis  de  primis  rerum 
principiis  acturus  initio  opiniones  de  ea  re  praecipuas  accurate  recenset.  In 
libro  primo  de  anima  opiniones  affert  antiquorum,  qui  de  anima  aliquid  consti- 
tuerint.  In  libro  primo  ethicorum  ad  Nicomachum  quum  vulgi  opiniones  tum  varias 
de  beatitudine  sententias  philosophorum  indicat  diiudicatque.  Quae  res  etiam 
in  libro  primo  metaphysicorum  praeclare  est  observata.     Atque  ita   in  reliquis. 

Quae  vero  in  hoc  genere  est  historiae  cura,  ut  dicit  post 
Stagiritam  S.  Thomas,  ad  duo  erit  utilis.  „Primo,  quia  illud,  quod 
bene  dictum  est  ab  illis  (i.  e.  ab  antiquis,  quicunque  illi  sunt),  ac- 
cipiamus  in  adiutorium  nostrum;  secundo,  quia  illud,  quod  male 
enuntiatum  est,  cavebimus."  * 

Et  alio  loco :  „Adiuvatur  unus  ab  altero  ad  considerationem  veritatis  du- 
pliciter;  uno  modo  directe,  alio  modo  indirecte.  Directe  quidem  iuvatur  ab  his, 
qui  veritatem  invenerunt,  quia  dum  unusquisque  praecedentium  aliquid  de  veri- 
tate  invenit,  simul  in  unum  collectum  posteriores  introducit  ad  magnam  veri- 
tatis  cognitionem.  Indirecte  vero ,  in  quantum  priores  errantes  circa  veritatem 
posterioribus  exercitii  occasionem  dederunt,  ut,  diligenti  discussione  habita, 
veritas  limpidius  appareret.  .  .  .  Et  ideo  iustum  est,  gratiam  referre  non  solum 
his ,  quos  quis  existimat  veritatem  invenisse ,  quorum  opinionibus  aliquis  com- 
municat  sequendo  eas;  sed  etiam  illis,  qui  superficialiter  locuti  sunt  ad  veri- 
tatem  investigandam ,  licet  eorum  opiniones  non  sequamur;  quia  etiam  isti 
conferunt  nobis.  Praestiterunt  enim  nobis  quoddam  exercitium  circa  inqui- 
sitionem  veritatis."  2 

413.  Atque  id  confirmatius  erit,  si  molem  et  difficultatem  ac- 
quirendae  scientiae  mente  recogitaveris. 

Hoc  modo  Albertus  Magnus  multis  exponit,  historiam  ad  cognitionem 
veritatis  multum  conferre;  quum  enim  naturas  rerum  omnino  intelligere  arduum 
sit,  nullum  eorum,  qui  naturam  alicuius  rei  inquirere  coeperint,  universam 
veritatem  de  illa  assequi  potuisse;  quum  autem  veritas  mentem  luce  sua  cum 
quadam  necessitate  percellat,  neminem  illorum  veritatem  omnino  effugisse,  „sed 
unusquisque  aliquid  dixit  de  natura  eius,  licet  balbutiendo  id  dixerit,  tamen  ab 
ipsa  manifesta  veritate  compulsus  aliquid  veritatis  nisus  est  dicere"  3.  Ex 
cunctis  exiguis  partibus  veri,  quas  praecessores  nostri  invenire  potuerint,  inter 
se  ,,coarticulatisu  magnam  partem  veritatis  inveniri  posse.  Alberto  assentitur 
Aquinas:  „Licet,  inquit,  id,  quod  unus  homo  potest  immittere  vel  apponere  ad 
cognitionem  veritatis,    pro  studio  et  ingenio  sit   aliquid  parvum   per    compara- 


1  In  1.  1  de  an.  lect.  2.  2  In  1.  1  metaph.  lect.  2. 

3  In  1.  2  metaph.  tract.  1  c.  1.  Eandem  rem  non  semel  S.  Augustinus 
animadvertit ,  ut  quum  diceret,  philosophos  inter  falsa,  quae  opinati  essent, 
verum  videre  potuisse.     L.  18  de  civit.  Dei  c.  41  n.  3. 

tionem  ad  totam  considerationem  veritatis,  tamen  illud ,  quod  aggregatur  ex 
omnibus,  i.  e.  exquisitis  et  collectis,  fit  aliquid  magnum,  ut  potest  apparere  in 
singulis  artibus,  quae  per  diversorum  studia  et  ingenia  ad  mirabile  incrementum 
pervenerunt  l. 

414.  Ad  magnitudinem  et  difficultatem  acquirendae  scientiae  ac- 
cedit  humani  ingenii,  quod  in  singulari  homine  inest,  imbecillitas2. 

Scholion  1.  Nemo  est,  cui  non  sit  persuasum,  diligenti  in  hac  re  circum- 
spectione  utendum  esse,  ne  quid  nimium  neve  parum  tribuatur  auctoritati  ali- 
orum  (n.  187).  Certe  prudens  quisque  paratus  erit,  ut  sententiam  suam  per 
alienam  doctrinam  edoctus  vel  corrigat  vel  omittat.  „Quum  enim  philosophus, 
ut  observat  Dandinids,  nihil  aliud  quam  veritatem  propositam  habeat,  tum 
cavere  ab  illis  debet,  quae  a  veritate  sunt  aliena;  neque  amicorum  modo  sen- 
tentias,  sed  sua  etiam  dicta  refellere,  si  quid  melius  invenit:  tum  veras  sen- 
tentias  admittere,  a  quocunque  fuerint  pronuntiatae ;  neque  affectu  erga  sectam 
ullam  aut  auctorem  duci.u  3  Ab  altera  autem  parte  magnopere  cavendum  est, 
ne  quis  in  rebus  philosophicis  proprio  usu  rationis  se  abdicet,  caeco  modo 
auctoritate  fretus.  Qua  in  re  praeclare  ab  Aquinate  praeceptum  est ,  in  disci- 
plinis  philosophicis  rationem  adhibendam  esse  4,  atque  ea  tantum  pro  veris 
habenda,  quae  rationi  consentanea  essent  5,  neque  idcirco  magni  faciendum  esse 
docuit  argumentum,  quod  ab  auctoritate  humana  trahatur.  „Locus,  inquit,  ab 
auctoritate,  quae  fundatur  super  ratione  humana,  est  infirmissimus."  6  Id  ipsum 
B.  Albertus  Magnus.  „Quod  de  auctore  quidam  quaerunt,  inquit,  supervacuum 
est;  et  nunquam  ab  aliquo  philosopho  quaesitum  est,  nisi  in  scholis  Pythagorae. 


1  In  1.  2  metaph.  lect.  1. 

2  S.  Thom.  in  1.  1  ethic.  lect.  11.  Neque  inscite  de  hac  re  Ueberweg: 
„Die  Forschung  des  Einzelnen  gewinnt  in  dem  Masse  an  Bedeutung,  als 
sie  sich  der  wissenschaftlichen  Gesammtarbeit  als  Moment  einzufugen  vermag. 
Weder  eine  rohe  Selbstandigkeit,  die  auf  den  natiirlichen  gesunden  Sinn  ver- 
trauend,  oder  in  dem  eiteln  Wahne  personlicher  Idealitat  befangen  um  einer 
vermeintlichen  Unbefangenheit  willen,  das  Studium  fi;emder  Leistungen  ver- 
schmaht,  oder  sich  ohne  eindringendes  Nachdenken  und  kritische  Genauigkeit 
mit  halben  und  schiefen  Auffassungen  derselben  begnligt;  noch  auch  eine  un- 
freie,  selbstlose  Hingabe,  die,  ganz  in  Gelehrsamkeit  aufgehend,  iiber  der  emsigen 
Sorge  um  sichere  Aneignung  und  treue  Reproduction  der  von  den  schopferischen 
Geistern  errungenen  Schatze  die  Kraft  zu  eigener  Production  unbethiitigt  lasst; 
sondern  nur  die  Erhebung  zu  selbstandiger  Einsicht  auf  dem  Grunde  der  ge- 
nauesten  Vertrautheit  mit  der  gesammten  bisherigen  Entwicklung  der  Wissen- 
schaft  begrundet  den  Fortschritt  zu  hbheren  Erkenntnissstufen.  Auch  in  der 
Wissenschaft  soll  der  Mensch  aus  dem  Naturzustande  der  Ungebundenheit  aus- 
tretend,  durch  die  unfreie  Hingebung  hindurch,  zur  wahren  Freiheit  gelangen." 
System  der  Logik  §  140. 

3  Dandinius,  S.  L,  De  principio  vitae  parte  2  c.  8  p.  41. 

4  Summ.  theol.  q.   1  a.  1. 

5  „Doctrina  ostenditur  esse  vera  ex  hoc,  quod  consonat  rationi."    Summ. 
theol.  I.  II.  q.  98  a.  1. 

6  Summ.  theol.  I.  q.  1  a.  8  ad  2. 

Ab  aliis  autem  hoc  quaesitum  non  est ;  a  quocunque  enim  dicta  erant,  recipie- 
bantur,  dummodo  probatae  veritatis  haberent  rationem.  Causa  enim  efficiens 
extra  rem  est,  et  ab  ea  res  non  habet  firmitatem  vel  infirmitatem,  sed  potius  a 
ratione  dictorum."  ' 

Scholion  2.  Quum  ante  Iacobi  Bruckeri  (1696 — 1770)  tempora  vix  ullus 
conatus  sit,  „historiam  philosophiae"  elucubrare  ab  ipsa  philosophia  separatam, 
nihil  tamen  est  in  philosophia  peripatetica ,  quod  obstet,  ne  haec  historia  trac- 
tetur  etiam  seorsum  et  separatim  propter  eruditionem  et  notitiam  historicam. 
Vehementer  autem  errant,  qui  censent,  eiusmodi  historiae  saltem  compendium 
incipientibus  prius  explicandum  esse,  quam  hi  ad  aliam  ipsius  philosophiae 
disciplinam  accedant.  Sed  standum  est  praecepto ,  quod  ante  constituimus ,  et 
quod  his  verbis  apud  clarissimum  nostrae  aetatis  philosophum  expressum  legi- 
mus:  „Necessariae  historicae  notiones  non  tam  in  unum  compendium  collectae 
separatim  tradantur;  sed  potius  ipsis  institutionibus  data  occasione  et  prout 
tractanda  argumenta  postulaverint,  ita  inserantur,  ut  perspecta  origine  atque 
interna  relatione  doctrinarum,  quae  a  variis  scriptoribus  processu  temporum 
prolatae  sunt,  necnon  praelucentibus  iam  certis  veritatis  criteriis,  facilius  ac 
verius  sub  unum  obtutum  colligi  possint." 

415.  Argumentorum  inventio  sive  inventio  medii.  Yidimus, 
quot  sint  genera  quaestionum  dialecticarum  et  quomodo  dubita- 
tione  et  historia  philosophiae  utendum  sit  nobis,  ut  quaestiones 
et  recte  et  utiliter  instituantur.  Deinde  videndum  est  breviter, 
unde  argumenta  ad  solvendas  quaestiones  accommodata  peti  pos- 
sint.  Hac  autem  scientia  continetur  ea,  quam  vi  vocis  propria 
topicam  vocant.  Argumentum  dialecticum  dictum  est  esse 
probabile  inventum  ad  faciendam  fidem  sive  assensionem.  Id  autem, 
unde  promuntur  argumenta,  dicitur  locus. 

Videndum  est  igitur,  quinam  sint  loci  illi,  quos  etiam  notas  argumentorum 
vel  sedes  vocant,  ex  quibus  tamquam  ex  selectis  propositionibus  universalibus 
singularum  rerum  principia  sumamus.  Loci  dialectici  dicuntur  a  locis  sive 
sedibus,-  in  quibus  res  collocantur  et  inveniuntur,  non,  ut  aliquibus  visum  est, 
oct:6  tu>v  Xdyxov  sive  ab  insidiis,  quod  in  locis  dialecticis  tamquam  in  insidiis 
quibusdam  argumenta  delitescant.  Notae  autem  vel  signa  vocantur,  quia  iis 
de  habendo  argumentorum  delectu  monemur.  Argumenta  dictum  est  ante  in- 
telligi  ea  omnia,   quae  rei  dubiae  fidem  faciant. 

De  locis  sive  argumentorum  sedibus  primus  enucleatius  dixit  Aristoteles, 
posteriore  tempore  Cicero.  Et  Ciceroni  quidem ,  quum  praecipue  utilitatem 
oratorum  spectaret,  loci  non  erant  propositiones  universales,  sed  generatim 
omnes  termini,  unde  propositiones  duci  possent.  „Ut  igitur,  inquit,  earum 
rerum,  quae  absconditae  sunt,  demonstrato  et  notato  loco  facilis  inventio  est, 
sic,  quum  pervestigare  argumentum  aliquod  volumus,  locos  nosse  debemus."  2 

Apud  Aristotelem  autem  loci  non  sunt  termini,  sed  propositiones  univer- 
sales  sive  maximae  et  principales,  quae,  quum  per  se  notae  sint,  non  solum  de- 

1  L.  1  periherm.  tract.  1  c.  1. 

2  Topic.  c.  2.     Cfr.  Qcintilian.  L  5  orat.  c.  10. 

Pesch,  Logica.  I.  32 

monstrationis  non  indigent  ad  habendam  fidem,  sed  etiam  principia  sunt,  ex 
quibus  propositiones  aliae,  quae  per  se  notae  non  sunt,  demonstrantur  et  fidem, 
i.  e.  assensionem ,  accipiunt.  Ut  brevissimo  haec  res  pateat  exemplo ,  sit  pro- 
positio :  Quorum  diversa  est  definitio,  ea  diversa  sunt.  Haec  maxima  est,  quia 
et  scienti  cuilibet,  quid  sit  definitio,  ipsa  „nota"  est,  et  principium,  ex  quo  di- 
versitas  enuntiationum ,  in  quibus  subiecta  diversas  habent  definitiones,  probari 
potest.  Ex  quo  iam  argumentum  fieri  potest  hoc:  Invidus  est,  qui  de  rebus 
secundis  viri  boni  dolet.  Atqui  honestus  is  non  est,  qui  de  rebus  secundis  boni 
viri  doUt.     Ergo  honestus  non  est  invidus '. 

Sed  propositiones ,  quae  sunt  maximae,  inter  se  differunt  eo ,  quod  aliae 
accommodatae  sint  ad  solvenda  problemata  accidentis,  aliae  ad  generis  quae- 
stiones,  proprii  aliae,  aliae  denique  referantur  ad  quaestiones  de  definitione.  Vel 
dici  etiam  possunt,  eo  differre,  quod  aliae  ipsam  rem  spectent,  aliae  ad  ea  per- 
tineant,  quae  rei  probandae  coniunctae  sint,  aliae  ad  ea,  quae  a  re  probanda 
disiuncta  sint.     Et  alii  alias  differentias  addunt. 

Liquet  autem,  ipsas  eius  modi  differentias  inter  propositiones  aptissimas 
esse,  quibus  magna  propositionum  multitudo  ad  pauciores  ordines  revocentur. 
Ex  quo  factum  est,  ut  hae  ipsae  differentiae  etiam  „lociu  vocati  sint.  Nam  quum 
locum  definiant ,  ut  sit  id ,  unde  trahantur  argumenta ,  manifestum  est ,  nomen 
loci  non  solum  competere  ipsis  propositionibus  maximis,  sed  etiam  illis  differen- 
tiis.  Atque  hae  differentiae  maximarum  sunt  loci  communiores ;  nam  unaqua- 
que  earum  monemur  de  maximis  multis.  argumentis  multis.  Et  locus  differen- 
tiae  maximae  est  plurimarum  maximarum  receptaculum.  Non  vocantur  autem 
huius  modi  loci  „differentiae  maximarum"  ob  hanc  ipsam  rationem,  quod  ma- 
ximas  singulatim  distinguant,  sed  quia  diversis  maximarum  classibus  differentem 
tribuunt  appellationem. 

Scholion.  De  modo  autem,  quo  ex  locis  argumenta  quaerantur ,  supra 
(n.  389),  quae  ad  usum  et  commoditatem  satis  sint,  indicavimus.  Est  enim 
argumentorum  inquisitio  re  idem,  atque  inventio  medii.  Leges  autem  speciales 
ab  antiquis  logicis  hac  de  re  statutae,  licet  fortasse  sint  implicatiores ,  quam 
quae  facilem  usum  habeant,  tamen  non  solum  ingeniosae  admodum  et  quae 
breviter  indicentur  dignae  sunt,  sed  etiam,  si  semel  atque  iterum  a  logico  re- 
cogitentur,  non  sine  magna  utilitate  esse  possunt. 

Recolendum  est  igitur ,  quaestionem  propositam  esse  posse 
quadruplicem,  a,  e,  i^  05  et  argumentum  probans  a  probare  etiam  i^ 
sicut  argumentum  probans  e  probare  etiam  o;  nam  generalis  pro- 
positio  particularem  includit. 


1  In  hac  tamen  re  propositio  maxima  duplici  modo  adhiberi  potest.  Fieri 
enim  potest,  ut  ipsa  maxima  maneat  extra  argumentationem ;  id  quod  in  exemplo 
modo  posito  videre  licet,  in  quo  propositio  maxima  non  est  pars  ipsius  argu- 
mentationis,  sed  huic  extrinsecus  tantum  apposita  vires  quasi  subministrat.  Sed 
fieri  etiam  potest,  ut  maxima  tamquam  praemissa  in  ipsam  trahatur  argumen- 
tationem,  velut  quum  quis  argumentari  velit :  Omne,  quod  est  diuturnum  bonum, 
melius  est,  quam  quod  temporis  diuturnitate  constrictum  est.  Sed  regnum,  quum 
sit  bonum,  dittturnius  est  quam  consulatus.  Ergo  .  .  .  In  qua  ipsa  praemissa  maior 
est  proposito  maxima.     Boethius,  Comment.  in  topic.  Cic.  1.  1  p.  765. 

Recolendum  deinde  est,  triplicem  esse  inter  duos  terminos 
ordinem  sive  relationem  (n.  337).  Unus  comparatus  cum  altero  erit 
aut  antecedens  aut  consequens  aut  repugnans  seu  extraneus.  Ante- 
cedentem  diximus  illum,  ex  quo  alter  infertur;  consequentem  illum, 
qui  ex  altero  infertur;  repugnantem  vel  extraneum  denique  euin, 
qui  de  altero,  aut  de  quo  alter  non  potest  affirmari.  Ita  „homou 
est  antecedens  ad  „animal",  valet  enim:  „Est  homo.  Ergo  est 
animal" ;  „corpusu  est  consequens  „animal",  quia  „corpus"  ex  ani- 
mali  sequitur.  „Plantau  est  repugnans  lapidi.  Si  vero  duo  mutuo 
ex  se  inferuntur  et  sunt  convertibilia ,  ut  definitum  et  definitio, 
iam  etiam  mutuo  inter  se  antecedunt  et  consequuntur. 

416.  Atque  his  dictis  artificium  logicum  inquirendi  argumenti 
sive  inveniendi  medii  explicandum  est,  quod  his  regulis  continetur1: 
Regula  prima:  Ut  probetur  a,  sumatur  medium  consequens 
subiecti  et  antecedens  praedicati,  velut :  Animal  est  substantia.  Homo 
est  animal.     Ergo  homo  est  substantia.     (Barbara.) 

Regula  secunda:  Ut  probetur  i  in  tertia  figura  (nam  ut 
probetur  in  Darii,  utendum  est  artificio  regulae  primae),  sumatur 
medium  antecedens  respectu  praedicati  et  subiecti  velut :  Homo  est 
intellectualis.  Homo  est  animal.  Ergo  aliauod  animal  est  intellectuale. 
(Darapti.) 

Regula  tertia:  Ut  probetur  e  in  Celarent  et  Cesare,  su- 
matur  medium  repugnans  praedicato  et  consequens  subiecti  ut: 
Nulla  planta  est  intellectualis.  Omnis  arbor  est  planta.  Ergo  nulla 
arbor  est  intellectualis.  (Celarent.)  Yel:  Nulla  planta  est  intellectualis. 
Omnis  homo  est  intellectualis.   Ergo  nullus  homo  est  planta.   (Cesare.) 

Regula  quarta:  Ut  probetur  e  in  Celantes  et  Camestres, 
sumatur  medium  repugnans  subiecto  et  consequens  praedicati, 
velut :  Nullum  ens  intellectuale  est  arbor.  Omnis  homo  est  intellectualis. 
EJrgo  nulla  arbor  est  homo.  (Celantes.)  Yel:  Omnis  homo  est  in- 
tellectualis.  Nulla  arbor  est  intellectualis.  Ergo  nulla  arbor  est  homo. 
(Camestres.) 

Regula  quinta:  Ut  probetur  o  in  tertia  figura  et  in  Fapesmo 
(nam   in  Ferio,   Frisesom,  Festino    observanda   est  regula   tertia, 


1  Apud  veteres  hae  regulae  versibus  exhibebantur : 

Fecana,  Categi,  Dafenes,  Hebare,  Gedaco, 
Gebali  stantj  sed  non  stant  febas  hedas  et  hecas, 

qui  longiorem  explicationem    desiderant;    sunt    quidem    admodum   ingeniose    et 
subtiliter  constructi,  non  tamen  vulgo  hominum  utiles. 

32* 

in  Baroco  regula  quarta),  sumatur  medium  antecedens  subiecti  et 
repugnans  praedicato,  velut:  Nnlla  arbor  est  homo.  Omnis  arbor 
est  vivens.  Ergo  quoddam  vivens  non  est  homo.  (Felapton.)  Vel: 
Omnis  homo  est  bipes.  Nulla  avis  est  homo.  Ergo  quoddam  bipes 
non  est  avis.     (Fapesmo.) 

Regula  sexta:  Ut  probetur  i  indirecte,  sumatur  medium 
antecedens  subiecti  et  consequens  praedicati,  velut:  Omne  sensi- 
tivum  est  vivens.  Omnis  homo  est  sensitivus.  Ergo  aliquod  vivens  est 
homo*.     (Baralip.) 

Hae  igitur  sex  sunt,  quae  „stant"  sive  consistunt  firmiter. 

Praeterea  autem  non  sunt  media,  quae  ad  ullam  illationem  legitimam  ad- 
hiberi  possint.  Ita  medium  consequens  ad  utrumque  extremum  est  inutile;  nam 
etiamsi  duo  in  aliquo  tertio,  quod  de  utroque  possit  praedicari,  conveniunt,  non 
tamen  sequitur,  illa  duo  etiam  inter  se  convenire.  Secus  syllogismus  ex  puris 
affirmativis  in  secunda  figura  esset  rectus,  ut:  Homo  est  substantia.  Lapis  est 
substantia.  Ergo  liomo  est  lapis.  Medium  repugnans  utrique  extremo  ineptum 
esse  patet ;  possunt  enim  duo  repugnare  tertio ,  et  convenire  inter  se.  Alias 
concludi  posset:  Homo  non  est  lapis.  Animal  non  est  lapis.  Ergo  homo  non 
est  animal.  Neque  medium  antecedens  praedicati  et  repugnans  subiecto  con- 
clusionis  inservire  potest  ad  concludendum  negative.  Quum  enim  praedicatum 
sit  universalius  illo  medio,  fieri  potest,  ut  ipsum  subiecto  conveniat,  licet 
medium  minus  universale  eidem  non  competat.  Hinc  non  licet  concludere : 
Omne  vivens  est  substantia.  Nullus  lapis  est  vivens.  Ergo  nullus  lapis  est 
substantia. 

Ut  dicamus  breviter:  ad  conclusiones  universales  affirmativas  quaerendus 
est  terminus,  de  quo  praedicatum  conclusionis  universaliter  praedicari  et  qui 
ipse  de  subiecto  conclusionis  praedicari  possit;  ad  conclusiones  universales  ne- 
gativas  inveniendus  est  terminus  medius,  qui,  licet  conveniat  alteri  extremo, 
repugnet  alteri. 

Ut  denique  tale  medium  ad  finem  propositum  aptum  reperiamus ,  con- 
sideremus  oportet  genus,  differentias,  species,  proprietates ,  accidentia,  effectus 
et  maxime  causas  tum  praedicati  tum  subiecti,  de  quo  agitur.  Recogitanda 
sunt  quoque,  quaenam  consequantur  inconvenientia,  nociva,  absurda,  si  praedi- 
catum  non  tribuendum  sit  vel  tribuendum  sit  subiecto.  Haec  pervolventi  sponte 
varia  media  alia  aliis  aptiora  se  offerent,  ex  quibus  utiliora  eligat. 

417.  Organa  inventionis  sunt  principia  quaedam  generalia,  qui- 
bus  loci  proprii  uniuscuiusque  quaestionis  dialecticae  facilius  in- 
veniuntur.  Inventio  medii  si  de  argumentatione  probabili  agitur, 
est  excogitatio  rerum  verarum  vel  verisimilium,  quae  causam  pro- 
babilem   reddunt.     Ut  autem   inveniantur  loci,   in    quibus  hae  res 


1  Hae  sex  regulae  explicantur  extensius  in  Opusc.  50  inter  Opuscula 
S.  Thomae.  Videsis  praeterea  Sylv.  Mauri  Comment.  in  Arist.  ,  Anal.  prior. 
Sect.  2  (editio  Ehrle);   Toleti  Introductionern  in  dial.  Arist.  1.  4  c.  12. 

sedeaut,  instrumenta  dialectica  sive  organa  inventionis  inserviunt. 
Quae  generatim  quattuor  enumerari  solent:  delectus  propositio- 
num,  distinctio  ambiguorum,  inventio  differentiarum ,  scientia  si- 
militudinum. 

Ac  primo  delectum  propositionum  quod  attinet,  in  manifestis  est, 
disputantem,  cui  magna  copia  propositionum  in  promptu  est,  nullo  negotio 
ratiocinationes  ad  omnis  generis  quaestiones  solvendas  instituere  posse.  Di- 
stinctio  ambiguorum  (sive  homonymorum)  adhibetur,  quum  velut  acutum 
distinguo  sonum,  saporem,  pondus,  eique  oppono  aut  grave,  aut  obtusum,  aut 
leve.  Inventio  differentiarum  locum  habet,  velut  quum  attendo,  sensum 
a  scientia  eo  differre,  quod,  qui  scientiam  amiserit,  eam  recuperare  possitj  qui 
autem  amiserit  sensum,  hunc  recuperare  non  possit.  Scientia  denique  si- 
militudinum  intervenit,  quum  dico,  salubre  ad  sanitatem  similiter  se  habere, 
atque  id,  quod  firmam  valetudinem  habeat,  ad  ipsam  valetudinem. 

418.  Primo  igitur  oportet  reminisci  propositionum  sive  sen- 
tentiarum,  quae  inter  homines  et  praecipue  inter  sapientes  circum- 
feruntur  (n.  159).  Hae  quo  universaliores,  eo  aptiores  sunt;  quae 
tamen  commoditatis  gratia  dividendae  sunt,  quoad  dividi  possunt. 

Secundo  distinguenda  sunt  ea,  quae  ambigua  sunt. 

Ambiguitas  vocum  haud  raro  a  contrariis  perspici  potest,  vel  etiam  a 
contradictoriis ,  vel  a  privantibus.  Praeterea  ambiguitas  cognoscitur  ex  cate- 
goriarum  (n.  246)  consideratione,  vel  ex  illis  generibus,  quae  generatim  naturas 
rerum  diversas  significant,  vel  ex  differentiis,  quibus  eiusmodi  effertur  diversitas. 
Ex  recta  autem  ambiguorum  distinctione ,  oritur  illa  perspicuitas ,  qua  facile 
intellegatur ,  quid  sit  illud ,  de  quo  disputetur;  oritur  etiam  accurata  syllogis- 
morum  ad  rem  adaptatio;    oritur   tandem   magna  a  captiosis  fallaciis  securitas. 

Tertio  exquirendae  sunt  differentiae  eorum,  quae  parum 
inter  se  diversa  sunt;  sive  in  eodem  genere  continentur  (ut  iu- 
stitia  et  virtus  in  genere  virtutis),  sive  ad  genera  inter  se  finitima  per- 
tinent  (ut  visus  et  intellectus  ad  diversa  genera  cognitionis  spectant). 

Ex  cognitione  autem  harum  differentiarum  tum  multum  iuvamur,  quum 
identitas  diversitasve  rerum  in  quaestione  versatur,  tum  generatim  efficitur,  ut 
essentias  rerum  clarius  perspiciamus ,  quae  maxime  ex  propriis  rerum  differen- 
tiis  discerni  solent. 

Quarto  tandem  quaerendae  sunt  similitudines  eorum,  quae 
multum  inter  se  differunt. 

Similitudo,  de  qua  hic  agitur,  non  est  ea,  qua  unum  est  simile  alteri,  sed 
qua  duo  cum  tertio  conveniunt,  atque  etiam  ea,  quae  est  fundamentum  pro- 
portionalitatis.  Ex  cognitione  autem  similitudinum  efficitur,  ut  multum  iuvemur 
in  efficiendis  inductionibus.  Quum  enim  inductio  ex  particularibus  profisciscens 
illud  universale  colligat,  in  quo  particularia  conveniunt,  inductiones  fieri  non 
posse  manifestum  est,  nisi  perspectis  iis,  quae  in  rebus  similia  sunt.  Efficitur 
inde  praeterea,  ut  etiam  multum  iuvemur  in  argumentatione ,  quae  dicitur  ex 
hypothesi  vel  ex  concessione.    Quum  enim  constet,  rerum  similium  esse  eandem 

rationem ,  si  ab  adversario  concessum  sit ,  rem  in  uno  similium  se  ita  habere, 
adversus  ipsum  argui  potest ,  rem  etiam  in  reliquis  se  eodem  modo  habere. 
Quod  reliquum  est,  ex  cognitione  similium  iuvamur  in  formandis  definitionibus. 
Quum  enim  genus  lllud  significet,  in  quo  species  conveniant,  ex  se  liquet,  genus 
colligi  commode  ex  consideratione  similium. 

419.  Loci  ab  Aristoteli  indicati.  Locus  sive  sedes  argumenti 
a  Boethio  dicitur  esse  id,  unde  ad  propositam  quaestionem  con- 
veniens  trahitur  argumentum.  Et  est  propositio  maxime  generalis, 
quae  solutioni  quaestionum  dialecticarum  inservire  potest. 

Et  primo  quidem  loci  sunt,  ut  diximus,  propositiones  illae,  quas  propter 
maiorem  universalitatem  maximas  vocant,  quae  ex  se  notae  aliis  certitudinem 
facilius  subministrant.  Maximarum  autem  aliae  ab  aliis  quasi  receptaculis  tra- 
huntur  illis,  quae  a  logicis  vocari  diximus  differentias  maximarum, 
quippe  quae  diversis  maximarum  classibus  diversam  appellationem  tribuant. 

Aristoteles  autem  numerum  locorum  primo  ex  quaestionibus 
traxit,  quae  circa  logicam  praedicati  ad  subiectum  habitudinem 
institui  possunt.  Atque  ita  quattuor  tantum  locos  indicat:  acci- 
dentis,  generis,  proprii,  definitionis.  Accidens,  ut  supra  (n.  407) 
satis  est  declaratum,  omne  id  intelligitur,  quod  solum  inest,  neque 
tamen  praedicatur  in  quid,  neque  conversim.  Genus  est,  quod 
praedicatur  etiam  in  quid.  Proprium  est,  quod  praedicatur  con- 
versim.     Definitio  est  id,    quod  praedicatur  in  quid  et  conversim. 

Fatetur  tamen  Stagirita,  se  non  omnino,  sed  propemodum 
satis  (vyj&bv  bcavoi?)  ex  his  locis  traxisse  maximas  *.  Quarum  tamen 
numerum  ingentem  ab  Aristotele  indicatos  habemus ;  quos  enume- 
rare  singulos  nobis  non  est  propositum;  sed  ipsi  Stagiritae  libri 
sunt  adeundi.     Nos  ponemus  paucissimos  speciminis  gratia. 

lo  Quum   de  loco   accidentis   agitur  et  quaeritur,   utrum 
aliquid  in  aliquo  subiecto   insit  necne,   attendendum   imprimis  est 
ad  subiectum,  cuius  recogitari  debet  definitio,  genus,  differentiae,v 
species  inferiores,    etiam   consequentia  et  antecedentia ,    coniugata 
vel    denominationes ,   convenientia ,    oppositio ,    modus   inhaerendi. 


1  De  topica  Aristotelis  haec  dicit  Sanseyerino  :  „Nos  equidem  vel  hanc 
partem  logicae  Aristotelicae  instaurandam  atque  in  nostrarum  scholarum  usum 
adhibendam  esse  arbitramur.  Id  nobis  praeter  ipsam  naturam  topices  suadet 
gravissimorum  virorum  auctoritas,  qui  topicae  usum  magnopere  commenda- 
runt.  .  .  .  Inter  alios  Isidorus  Hispalensis :  ,Mirabile,  inquit,  plane  genus  operis, 
in  unum  potuisse  colligi,  quidquid  mobilitas  et  varietas  humanae  mentis  in 
sensibus  exquirendis  per  diversas  causas  poterat  invenire;  conclusum  liberum 
ac  voluntarium  intellectum.  Nam  quocunque  se  verterit,  quascunque  cogita- 
tiones  intraverit,  in  aliquid  eorum,  quae  praedicta  sunt,  cadet  ingenium.'w 
Vol.  m.  p.  157,  158. 

Neque  solum  spectandum  est  accidens  absolute,  sed  etiam  relative 
sive  comparative,  quum  quoad  intellectum  practicum,  tum  quoad 
intellectum  speculativum. 

Unde  inter  alias  hae  praesto  sunt  maximae: 

Quod    competit    speciei,    competit    generi    saltem    par- 

ticulariter1. 
Quod   convenit  speciei,   non   propterea  convenit  universa- 

liter    generi. 
Quod   negatur    de   aliqua   specie,    negari   potest   particula- 

riter   de   genere. 
Quod  negatur  de  specie,    non    propterea  negatur  universa- 

liter    de   genere. 
Quod   convenit   omnibus   speciebus,   convenit  et  generi. 
Quod    nulli    speciei    convenit,    non    convenit   generi. 
Quaecunque    repugnant    generi,    repugnant    speciei,    sed 

non    contra. 
De  quo  non  praedicatur  genus,    nulla  praedicatur  species. 
Si    genus    opponitur    generi,    species    opponitur    speciei2. 
Si   genus    suscipiat   maius   et   minus,    suscipiet    et   species. 

Cui    convenit   genus,    convenit   aliqua   species. 

Cui    non    convenit   genus,    nulla    convenit   species. 

In    quo    est   species,   in    eo    est   genus. 

Quaecunque    convenire  possunt  speciei,   possunt   et  ge- 

neri,    sed   non    contra. 
Illud  genus  est  nobilius  altero,  sub  quo  continetur  ali- 

qua  species  nobilior  omnibus  speciebus  alterius. 

Quod   aliquando    non   inest,   non    necessario    inest. 

Posito    antecedente,   ponitur   consequens. 
Sublato    toto    consequenti,    vel    parte    eius,    tollitur 
antecedens. 

Si  unum   contrariorum   inest  subiecto,    alterum  non   inest. 

Quod   necesse  est  rei  inesse,   id   semper  ei  inesse  debet. 
Quod   ut    plurimum    in   re   inest,    ad   id   natura   rei   incli- 

n  a  t  a   e  s  t. 
Quod   indif ferenter   rei   inest,    ad    id   res   nullo   modo   in- 

clinatur. 

Contrariorum    contraria    sunt    attributa    tum    affirmativa 

tum   negativa. 
Eidem    subiecto    attributa    contraria    inesse    non    possunt. 
Idem    attributum    contrariis    subiectis    inesse    non    potest. 
Quod  potest  unum  contrariorum  recipere,  potest  et  aliud. 


1  V.  g. :  Homo  est  rationalis.     Ergo  aliquod  animal  est  rationale. 

2  V.  g. :  Quum  virtus  opponatur  vitio,  iustitia  opponitur  cuivis  vitio. 

In  quibus  affirmatio    est  vera,   in   iisdem   etiam  vera  est 

negatio    inversa. 
Si  habitus   habitum   sequitur,   etiam  privationem  sequi- 

tur   privatio. 

Si  coniugata   attributi  et  subiecti   sibi   conveniunt,    etiam 

subiectum    et   praedicatum    sibi    conveniunt. 
Sin  coniugata   illa   sibi  non    conveniunt,   neque   subiectum 
et   praedicatum    sibi    conveniunt. 
Si  quid  alteri  adiectum    facit  ipsum   tale,    illud   quoque 

esse   tale    putandum    est. 
Id    quod    est   magis   et   minus    tale,    tale   et    ipsum    est. 

Bonum    quo     diuturnius     et    constantius,    eo    magis    est 

eligen  dum. 
Quod   viri  boni  vel   prudentes    in   aliqua  arte   iudicant  me- 

lius,    id   melius    esse   putandum    est. 
Id  quod  propter  se  bonum   est,    optabilius   est,   quam   quod 

est    bonum    propter    aliud. 
Bonum    honestum    maius    bonum    est,     quam    utile    et    de- 

lectabile. 
Finis    optabilior    est    iis,    quae    ad   finem    destinantur. 
Illud    bonum    p  r  aeferendum,    cuius    causa   nobilior. 
Quo    propius    ad   finem,    eo    maius    bonum. 

Efficiens  causa  ea  melior,  quae  meliorem  finem  habet. 
Res  eo  magis  eligenda  est,  quo  est  opportunior  tempore. 
Id     quod    difficilius    paratur,     optabilius     est    illo,    quod 

facilius. 

2o  Nunc  de  locis  a  genere  ductis  dicendum  est.  Sicut  e 
locis  accidentis  petuntur  argumenta,  quibus  aliquid  accidentaliter 
(vel  etiam  quocunque  modo)  alicui  rei  inesse  probetur,  ita  nunc, 
quum  de  genere  agitur,  quaeruntur  argumenta,  quibus  ostendatur, 
aliquid  essentiam  alicuius  rei  inchoare.  Quae  argumenta  peti  pos- 
sunt  tum  ab  internis  elementis,  quae  genus  constituunt,  tum  ab 
externa  habitudine  ad  aliud. 

Inter  maximas  autem  huius  loci  hae  sunt  praecipuae : 

Id    quod    non    competit    speciebus    omnibus,    harum    genus 

revera   non    est. 
Id  quod  non  dicitur  de   inferioribus    secundum  essentiam, 

horum   genus    non    est. 
Id    cui    definitio    accidentis    convenit,    non    est   genus. 
Id    quod   in    diversa    est   categoria,   non   est   genus. 
Id    cui    definitiones    specierum    conveniunt,    non    est    ha- 

rum   genus. 
Id    non   est    genus,    quod   de   pluribus   analogice  vel   trans- 

late    dicitur. 

Illud  quod   est   contrarium   speciei,    contrarium    quoque 

est   generi. 
Genus  est  alicuius  speciei,   cuius   oppositum  sit  species 

oppositi   generis. 
Genus   non   est    alicuius    subiecti,    cuius    aliqua   species 

vel   individuum  esse  possit,   reinoto   per   contra- 

dictionem    genere. 

420.  3o  Ad  locos  iam  de  proprio  transeundum  est.  Qua  in 
causa  recordandum  est,  proprium  esse  id,  quod  quum  per  se  ad 
essentiam  rei  non  pertineat,  ex  essentia  tamen  emanat,  et  de  ea 
conversim  dicitur. 

Illud  potissimum  ad  proprium  requiritur,  ut  soli  rei  conveniat  nec  com- 
mune  sit  pluribus.  Distinguunt  proprium  per  se  sive  absolute,  et  proprium 
quoad  aliud  sive  relative.  Prius  illud  est,  quod  rem  ab  omnibus  aliis  distin- 
guit  eo ,  quod  necessario  rei  soli  et  omni  conveniat.  Proprium  quoad  aliud 
illud  est,  quod  rei  proprium  est  respectu  allus  rei  certae.  Ita  si  animam  cum 
corpore  comparaveris,  animae  proprium  erit  imperare,  parere  corporis.  Proprium 
per  se,  quum  ex  essentia  necessario  fluat,  essentiae  semper  inest.  Proprium 
autem  quoad  aliud,  non  debet  semper  rei  inesse,  sed  satis  est,  ut  aliquando 
insit,  modo  rei  conveniat  soli.  Ita  ambulare  in  theatro  dici  potest  proprium 
Socratis,  quando  soli  Socrati  convenit.  Sed  nunc  de  solo  proprio  dicendum  est, 
quod  est  per  se  proprium  et  semper. 

Quaestiones  autem,  quae  in  proprio  versantur,  res  duas  spectare  possunt. 
Quaeri  enim  potest  primo ,  sitne  proprium  recte  expositum ,  et  deinde  sitne  re- 
vera  id,  quod  expositum  est,  proprium  illius  rei  et  cum  hac  convertibile.  Quum 
expositio  proprii  ad  rem  manifestandam  dirigatur,  necesse  est ,  proprium  sit 
notius  ea  re,  cuius  est  proprium. 

Ex  locis  autem  ad  haec  duo  quaestionum  genera  pertinentibus  hos  indicamus : 
Proprium    ignotioribus    vel     obscurioribus     expositum, 

male   est   expositum. 
Ex  notioribus  et  magis  perspicuis  recte  explicatur   proprium. 
Proprium,    in  quo  continetur  subiectum  vel  subiecti  pars, 

male  ponitur. 
Proprium   non   recte    assignatur    iis,    quae  quoad  cognitio- 

nem    simul   sunt   vel   posteriora. 
Qui    definitionem    loco    proprii   ponit,    errat. 

Quod    non    convenit    omnibus    sub    subiecto    contentis, 

non    est   illius   subiecti   proprium. 
Quodnon   reciprocatur    cum   subiecto,    non   est   subiecti 

illius    proprium. 
Subiectum    non    potest    dici    proprium    eius,    quod    in 

ipso    inest. 
Id,    cuius    subiectum    particeps    est,    non    est    proprium 

subiecti. 
Opposita    non   sunt    propria   eiusdem    subiecti,    sed    op- 
positorum   uniformiter   subiectorum. 

4o  Restat,  ut  de  locis,  quae  quaestionibus  de  defini- 
tione  inserviunt,  aliquid  dicamus.  Definitionis  triplex  proprietas 
est.  Primo  enim  essentiam  rei  continet ,  atque  ita  consideratur  a 
metaphysico.  Deinde  est  causa  immediata  et  necessaria  proprie- 
tatum  rei,  atque  ita  adhibetur  ut  terminus  medius  in  demonstra- 
tione.  Tertio  specialem  modum  significat,  quo  praedicatum  sub- 
iecto  inest,  vel  potius  est  praedicatum  quoddam,  quod  speciali 
modo  ad  subiectum  refertur.  Nunc  haec  tertia  proprietas  con- 
sideranda  est,  quippe  quum  quaerendum  sit,  utrum  aliquod  prae- 
dicatum  subiecto  tamquam  eius  definitio  inhaereat,  necne  *. 

Non  omnia,  in  quibus  definitionis  mentio  incidit,  ad  hunc 
locum  spectant,  sed  ea  tantum  hoc  loco  quaerentur,  quae  ad  veri- 
tatem  et  rectitudinem  definitionis  pertinent.  Quo  in  genere  id 
agitur,  ut  definitiones  illegitimae  vel  falsae  evertantur,  definitiones 
rectae  et  verae  statuantur. 

Ad  prioris  generis  locos  quod  attinet,  monet  Aristoteles,  -definitionis  vitia 
exhiberi  posse,  1°  ut  ostendatur,  definitionem  tribui  non  posse  omnibus,  in 
quibus  definitum  reperiatur;  2°  ut  ostendatur,  genus  in  definitione  aut  adhiberi 
nullum,  aut  non  rectum  aut  non  collocari  loco  primo ;  3°  ut  ostendatur,  de- 
finitionem  non  esse  rei  propriam  ita,  ut  cum  ea  converti  possit;  4°  quum  idem 
sit,  essentiam  rei  non  explicare,  atque  rem  non  definire  2,  ostendatur,  definitione 
essentiam  rei  deflnitae  non  explicari;  vel  5°  ostendatur,  definitionem,  etsi  essen- 
tiam  rei  explicet,  non  recte  dici,  sive  propter  obscuritatem  sive  propter  ab- 
undantiam.  Quoniam  autem  de  tribus  prioribus  ex  his  quinque  vitiis  ante 
(n.  142)  satis  diximus,  reliquum  est,  ut  quartum  et  quintum  nunc  attendatur 
(vel  potius  quintum  et  quartum;  nam  quintum  ponitur  prius,  quum  facilius  sit 
videre,  rem  non  esse  bene  definitam,  quam  nullo  modo  definitam). 

Ex  locis  a  Stagirita  enumeratis  hos  eligimus: 

Obscuritatis    vitio    laborat   definitio,    quae    non    determi- 
nat   supp  o  sitionem   subiecti    multiplicem. 

Obscura    est   definitio,    in   qua  dicendi  modus  insuetus  est. 

Ob  scura  qu  o  que   est,   quae   aliquid    continet   multip  liciter 
vel   metaphorice    dictum. 


1  Hac  de  re  Albertus  Magxus  :  „De  diffinitione  docere,  qualiter  est  tota 
rei  essentia,  relinquendum  docere  primo  philosopho.  Qualiter  autem  medium 
demonstrationis,  et  causa  passionis  de  subiecto ,  in  doctrina  posteriorum  deter- 
minatum  est.  Qualiter  communis  praedicati  est  intentio,  secundum  quod  com- 
muniter  ad  subiectum  referri  habet,  per  communia  et  probabilia  habet  deter- 
minari,  hanc  doctrinam  habet  facere  dialecticus."     L.  6  topic.  tract.  1  c.  1. 

2  Monet  Aquinas,  tum  rem  definiri,  „quum  concipitur  forma  quaedam, 
quae  est  similitudo  rei  secundum  totam  perfectionem  ipsius"  (Quaest.  disput. 
q.  2  de  verit.  a.  1),  sive  „quando  concipitur  aliqua  forma  de  ipsa  re,  quae  per 
omnia  ipsi  rei  respondet".     Ibid.  ad  9. 

Clara  est   definitio   alicuius    rei    contrarium   habentis,    ex 
qua    facile   contrarii    definitio    apparet. 

Apta    est    definitio,    ex    qua    statim    apparet,    cuius    rei    sit 
definitio. 
Non  bona  est  definitio,  in  qua  inest  aliquid,  quod  salva 
definitionis  veritate  et  claritate  omitti  potest. 

In    definitione    non    debet    idem    nomen    saepius    repeti 
explicite   vel    implicite   ex    parte    praedicati. 

Reiicienda    est    definitio,    quae    non    fiat    per    priora    aut 

n  o  t  i  o  r  a. 
Reiicienda    quoque,     quae    caret    propria    et    convenienti 
rei    differentia. 
Oppositorum    sunt    oppositae    def initiones. 
Eodem    modo    sive    proportionaliter    se    habentium    pro- 
portionalis    est    definitio,    simile    genus,    dif- 
ferentia    similis. 

Ad  quaestiones  de  definitione  revocari  possunt  quaestiones 
de  „eodem  et  diverso";  quarum  solutio  ad  solutionem  illarum 
plurimum  confert. 

Potest  autem  aliquid  „idem  dici  modo  triplici" :  numero,  specie,  genere. 
N  u  m  e  r  o  est  idem ,  cuius  plura  quidem  nomina ,  res  tamen  una  est ,  ut  haec 
vestis  et  indumentum  hoc.  S  p  e  c  i  e  idem  sunt ,  quae ,  etsi  numero  plura  sunt, 
sunt  tamen  eiusdem  naturae,  ut  Plato  et  Socrates.  Genere  idem  sunt,  quae 
etsi  diiferunt  specie,  sub  eodem  tamen  genere  continentur,  ut  Polydamas  et 
asinus.  Illud  autem  quod  numero  idem  est,  est  maxime  idem.  Ex  locis,  qui 
numerantur  de  identitate  numerica,  hos  indicamus  exempli  causa: 

Illa   idem   sunt,    quorum    coniugata,    vel    motus,    vel    casus 

vel    opposita    sunt    idem. 
Sunt   idem  plura,    si  quidquid    accidat   vel    dicatur   de  uno, 

idipsum    accidit   vel    dicitur    de    altero. 
Non  sunt  unum  illa,    quorum  unum  potest   esse  sine  altero. 

421.  Ex  quattuor  locis  Aristotelicis  certe  latissime  patet  is,  qui 
in  accidente  versatur,  „in  quo  quaeritur,  quid  generatim  in  ali- 
qua  re  insit,  vel  circa  aliquam  rem  eveniat". 

„Si  interrogationes ,  inquit  Fonseca,  nullo  modo  rogent,  sitne  aliquid  de- 
finitio  alicuius,  aut  proprium,  aut  genus,  aut  accidens,  sed  simpliciter  quaerant, 
num  aliquid  alicui  conveniat  (velut,  num  apes  sint  prudentes ,  num  crocodili 
plorare  possint,  num  zoophyta  sint  animalia ,  num  angeli  sint  animalia  ratio- 
nalia;  quae  interrogationes  propter  ipsam  simplicem  quaerendi  formam  ,sim- 
plicis  inhaerentiae'  vocari  solent),  si  hoc,  inquam ,  pacto  proponantur,  quaesti- 
onibus  accidentis  annumerandae  erunt.  Non  qua  ratione  accidens  a  tribus 
ceteris  praedicatorum  generibus  distinguitur ,  sed  qua  funditur  ad  omnia,  quae 
quoquo  modo  alicui  accidunt,  i.  e.  conveniunt,  quo  pacto  accidentis  vocabulum 
saepissime   accipitur.     Itaque   accidentis    interrogatio    duo    genera    quaestionum 

amplectitur,    alterum  accidentis  proprie  dicti,    alterum   accidentis  fusissime  ac- 
cepti,  quod  genus  interrogationum  omnium  latissime  patet."  * 

Atque  is }  qui  est  locus  de  accidente  fusius  accepto ,  summo  studio  a 
Scholasticis  excultus  est.  Quum  enim  quaestio  est  de  ipsa  defmitione,  vel 
proprio,  vel  genere,  vel  accidente  logice  accepto,  fere  satis  esse  potest,  ut  harum 
rerum  accurata  descriptio  tradatur.  Unde  de  his  rebus  Aristotelem  videmus 
doctrinam  locupletissimam  tradere  in  his  libris  topicis;  ex  qua  doctrina  ma- 
ximae  sponte  fluunt.  Quum  .autem  generatim  est  quaestio  de  alicuius  rei  in 
aliquo  subiecto  inhaerentia  vel  eventu,  omnino  sequenda  videtur  doctrina,  quam 
Aristoteles  posuit  de  locis  accidentis.  Nihil  tamen  obstat,  quominus  haec 
doctrina  Aristotelica  dilatetur,  augeatur,  perficiatur;  id  quod  a  Scholasticis 
copiose  effectum  esse  videmus. 

422.  Locus  accidentis  ad  locum  omnibus  disciplinis  communem 
dilatatus.  Accidens,  si  accipiatur  artius,  illum  locum  coustituit 
primum  ex  quattuor,  quae  attenduntur,  quum  dialectice  quaeritur 
aliquid  de  alia  re,  utrum  alicui  aliquid  insit  ut  accidens,  an  ut 
definitio  vel  proprium  vel  genus.  Si  autem  accipiatur  latius,  omnes 
disciplinas  complectitur,  in  quibus  quaeritur  aliquid  de  aliqua  re 
generatim.  Quaestionum  tria  genera  distingui  possunt,  morale, 
naturale,  logicum.  Quaestio  moralis  est,  sitne  parentibus  potius 
parendum  an  legibus,  si  discrepent.  Quaestio  naturalis  est,  quibus 
legibus  regantur  motus  siderum.  Quaestio  logica  est,  sintne  tres 
tantum  an  quattuor  syllogismorum  figurae. 

Nunc  igitur  loci  accidentis  sunt  attendendi,  quatenus  nobis 
maximarum  copiam  ad  omnia  quaestionum  genera  tractanda  sup- 
peditant. 

Sed  antequam  ad  rem  veniamus ,  monendum  est  breviter ,  horum  locorum 
alios  artificiosos  vocari,  qui  argumenta  evxe^vcc  sive,  ut  vocat  Tullius,  in- 
sita  continent,  quae  arte  aliqua  ex  ipsa  quaestione  proposita  eliciuntur;  alios 
autem  artis  expertes  nominari,  qui  argumenta  axeyva  sive,  ut  vocat  Tullius, 
assumpta  vel  remota  continent,  quae  non  ex  ipsa  quaestione,  sed  ab  autori- 
tate  assumuntur  sive  divina,  sive  humana.  Et  quoniam  loci,  qui  artis  sunt  ex- 
pertes,  rem  extrinsecus  tantum  declarant,  de  his  breviter  tantum  a  Scholasticis 
dici  solet,  de  artificiosis  enucleatius.    Sed  his  dictis  iam  de  ipsa  re  agendum  est. 

De  numero  et  ordine  locorum,  qui  aptior  sit,  aliqua  est  inter  philosophos 
dissensio.  Nobis  illa  distinctio  et  enumeratio  visa  est  facilior  et  expeditior 
atque  etiam  naturae  rerum  satis  accommodata,  cuius  usus  apud  Scholasticos  erat 
communior  2. 

Loci  interni  sive  artificiosi  viginti  sunt,  externi  sive  artis  ex- 
pertes  duo.  Nam  argumenta  aut  significant  idipsum,  ex  quo  su- 
muntur,  aut  ea,  quae  aliquo  modo  ad  id  affecta  sunt  sive  ea,  quae 


1  Petrus  Fonseca,  S.  L,  Instit.  dial.  1.  7  c.  8. 

2  Nos  hanc  exscribemus  fere  ex  institutionibus  dialecticis  Petri  Fonsecae 
(omissis  tamen  iis  omnibus,  quae  ad  explicanda  praecepta  sunt  addita). 

id  aliqua  ratione  respiciunt.  Quae  idipsum  significant,  sunt  de- 
finitiones,  descriptiones,  notationes  etymologicae.  Quae  autem  ad 
id  affecta  sunt,  aut  sunt  illi  coniuncta,  aut  ab  eo  disiuncta.  Con- 
iuncta  vero  aut  sunt  connexa  aut  circumstantia.  Connexa  ea  sunt, 
quae  ad  id  ita  affecta  sunt,  ut  illud  ex  ipsis  necessario  pendeat, 
in  quo  genere  sunt  coniugata  partes,  totum,  causae,  effectus,  ante- 
cedentia  et  consequentia.  Circumstantium  nomine  ea  significantur, 
quae  ita  cum  re  sunt  coniuncta,  ut  non  necessario  cum  ea  cohae- 
reant ;  quae  quidem  vel  praecurrentia  sunt,  vel  comitantia  vel  sub- 
sequentia.  Disiuncta  vero  aut  consentanea  sunt,  inter  quae  re- 
periuntur  similia,  maiora,  minora,  aequalia,  sive  paria,  aut  dissen- 
tanea,  inter  quae  sunt  dissimilia,  opposita,  disparata  sive  quovis 
modo  repugnantia.  Artis  denique  expertes  sunt  auctoritas  divina 
et  humana. 

Et  sub  brevem  conspectum  loci  subiiciantur  hoc  modo  : 


Locus : 


f    L 

Definitionis. 

Ipsms  rei,  ex  qua  ar- 
gumentum    sumitur : 

2 

l    3. 

Descriptionis. 
Notationis. 

'    4. 

Coniugatorum. 

5. 

Partium. 

6. 

Totius. 

7. 

Causarum. 

Eorum,  quae  rei  con- 
iuncta  sunt: 

8. 

Effectorum. 

Artificiosus :  < 

9. 
10. 

Antecedentium. 
Consequentium. 

11. 

Praecurrentium. 

12. 

Comitantium. 

13. 

Subsequentium. 

14. 

Similium. 

15. 

Maiorum. 

16. 

Minorum. 

Eorum ,  quae  a  re 
disiuncta  sunt: 

17. 

18. 

Parium. 
Dissimilium. 

19. 

Oppositorum. 

,20. 

Repugnantium. 

/21. 

Auctoritas  divina. 

i    Artis  expers 

\22. 

Auetoritas  humana. 

Quo  autem  facilius  haec  locorum  distributio  intelligatur,  haec  exempla 
ascribemus.     Probatur  igitur: 

1°  Hominem  esse  capacem  disciplinae,  ex  definitione,  quod  sit  animal 
rationale. 

2°  Hominem  esse  risibilem,  ex  descriptione,  quod  sit  substantia  capax 
admirationis. 

3°    Caii  esse ,  ut  consulat  rei  publicae,   ex  notatione,   quod  sit  consul. 

4°    Sapientem  esse  iustum,  ex  coniugatis,  quod  iuste  agat. 

5°  Aedrficium  esse  domum,  ex  partibus,  quod  constet  fundamento,  pa- 
riete,  tecto. 

6°    Aliquem  diligere  proximum,  ex  toto,  quod  sit  omni  virtute  praeditus. 

7°  Opus  quoddam  praestantissimum  esse,  ex  causa  efficiente,  quod 
artifex  sit  peritus;  vel  ex  causa  materiali,  quod  sit  ex  auro  confectum; 
vel  ex  causa  finali,  quod  ad  usum  cultus  divini  destinatum  sit;  vel  ex 
causa  formali,  quod  habeat  formam  secundum  omnes  regulas  artis. 

8°  Deum  esse  infinitae  potentiae,  ex  effectu,  quod  mundum  ex  ?iihilo 
creaverit. 

9°    Caium  esse  animal,  ex  antecedente,  quod  sit  homo;  vel 

10°  adesse  fundamentum  firmum ,,  ex  consequente,  quod  domus 
firma  sit. 

11°  Caium  esse  virum  probum ,  ex  praecurrente,  quod  probos  pa- 
rentes  habuerit. 

12°  Furem  heri  iterum  furatum  esse,  ex  concomitante,  quod  heri 
occasionem  habuerit. 

13°  Caium  esse  strenuum  mercatorem,  ex  subsequente,  quod  amplam 
domum  aedifcet. 

14°    Civitatem  gubernandam  esse,  ex  simili,  quod  navis  sit  gubernanda. 

15°  Iudam  pauperi  non  dedisse  talentum,  ex  maiore,  quod  ne  assem 
quidem  dederit. 

16°  Ducem  superasse  exercitum  parvum,  ex  minore,  quod  maximum 
vicerit. 

17°  Caium  vidisse  Petrum,  ex  aequali,  quod  Paulum  Petro  astantem 
conspexerit. 

18°  Iniustum  esse  reprehendendum ,  ex  dissimili,  quod  iustus  lau- 
dandus  sit. 

19°  Sophroniscum  non  esse  filium  Socratis ,  ex  opposito,  quod  sit 
eiusdem  pater ;  vel:  onine  vitium  vituperandum  esse,  ex  opposito,  quod  omnis 
virtus  laudanda  sit. 

20°  Id  quod  videam  et  palpeni,  non  esse  spiritum,  ex  repugnanti. 
quod  sit  corpus. 

Atque  hi  loci  communes,  quamvis  ex  sese  non  faciant  honri- 
nem  in  ullo  rerum  genere  peritum ,  sunt  tamen  multa  cura  et  di- 
ligentia  perpendendi.  Nemo  enim  locos  in  unaquaque  disciplina 
proprios  via  et  ratione  tenere  potest,  quin  teneat  ante  communes. 

423.  1°  Locus  definitionis.  Tribus  modis  probari  potest, 
aliquid  alicui  convenire  aut  non  convenire:  definitione  subiecti, 
definitione  praedicati,  definitione  utriusque. 

Huius  loci  sex  sunt  maximae  : 

Quidquid    convenit    definitioni,    convenit    definito. 

Quidquid    non    convenit    definitioni,    non    convenit    de- 

f  i  n  i  t  o. 
Cui   tribuitur    definitio,    tribuitur    definitum. 
Cui   non    tribuitur    definitio,    non   tribuitur    definitum. 

Si  definitio  alicuius  convenit  definitioni   alterius,    etiam 

definitum    definito    convenit. 
Si    definitio    non    convenit   definitioni,   nec   definitum    de- 

finito    convenit. 

2°  Locus  descriptionis  tum  maxime  adeundus  est,  quum 
ad  locum  definitionis  non  patet  aditus;  descriptio  enim  imperfecta 
definitio  est.   Est  autem  huius  loci  tractatio  eadem  atque  superioris. 

3o  Locus  notationis  dicitur,  qui  argumenta  continet  a 
notatione  nominis,  sive  ab  etymologia  vel  vocis  interpretatione. 
Usus  autem  huius  loci  in  argumentando  non  est  adeo  firmus,  nisi 
vis  nominis  rei  eonveniat;  ut  consul  dicitur  is,  qui  consulit  rei 
publicae.  Maximae  de  definitione  etiam  huic  loco  tribui  possunt 
mutatis  vocabulis. 

424.  4«  Post  tres  locos,  qui  de  ipsa  re  sunt,  de  decem  locis 
dicendum  est  eorum,  quae  rei  probandae  coniuncta  sunt.  Quorum 
primus  est  locus  coniugatorum,  qui  ea  argumenta  continet, 
quae  ex  vocis  et  significationis  communione  fiunt. 

Nam  ea  vocabula  coniugata  dicuntur,  inter  quae  et  significationis  et  vocis 
quaedam  est  coniunctio  vel,  ut  dicit  Cicero,  „quae  sunt  ex  verbis  generis  eius- 
dem",  ut :  sapiens ,  sapienter ,  sapientia ,  sapere ;  vel :  virius,  cum  virtute  agere, 
virtute  praeditus.  Quoniam  autem  in  coniugatis  potior  est  significationis  quam 
vocis  coniunctio,  illa  a  coniugatorum  numero  non  excluduntur,  quae  licet  vocis 
societate  careant,  tamen  eiusdem  significationis  vinculo  colligantur,  velut:  of- 
ficere  et  nocumentum.     Huius  loci  duae  sunt  maximae : 

Cum    quo    cohaeret    unum    c  o  n  i  u  g  at  o  r  u  m  ,     cohaerent    et 

r  e  1  i  q  u  a. 
Cum    quo    non    cohaeret   unum,    nec   reliqua. 
Concludes  recte:   Homo  sum,   humani   nihil  a  me  alienum  puto.     At  am- 
bigue:  Quum  homines  simus,  humana  tantum  curare  debemus. 

5o  Locus  partium  ad  ea  argumenta  refertur,  quibus  totum 
vel  de  toto  aliquid  demonstratur. 

Quia  autem  alio  modo  se  habent  partes  integrantes  ad  totum  integrum, 
quam  partes  subiectae  ad  totum  universale,  secundum  diversa  partium  genera 
diversae  sunt  huius  loci  maximae.     Ad  partes   integrantes  pertinent  hae : 

Positis    omnibus    partibus    integr antibus    ponitur    totum. 
Sublata    quacunque   parte   integrante   tollitur   totum. 

Ad  partes  autem  subiectas  hae  spectant: 

Posita    quacunque   parte    ponitur   totum. 

Sublatis    omnibus   partibus   tollitur   totum. 

Falso  tamen  concluderet  quispiam :  Lapides  sunt ,  calx  est.  Ergo  paries 
est;   vel:   Socrati  sublatus   digitus   est.     Ergo  periit  Socrates;  vel:    Corpus   et 

anima  sunt  principia   interna  rei  naturalis.     Ergo   etiam   homo    est   eiusmodi 
principium  *. 

60  Locus  totius  eas  maximas  exhibet,  quibus  ex  toto  par- 
tes  esse  confirmatur  aut  refellitur;  vel  etiam  ex  toto  aliquid  de 
partibus  probatur  aut  negatur. 

Sed  alio  modo  totum  compositum,  sive  essentiale  est  sive  integrum,  se 
habet  ad  partes  suas,  atque  totum  universale  se  ad  partes  sibi  subiectas  habet. 
Ad  totum  compositum  hae  spectant  maximae: 

Posito    toto    integro    ponuntur    omnes    partes. 

Sublato   toto    integro    aliqua    saltem    pars   tollitur. 

Ad  totum  autem  universale  referuntur  hae: 

Posito    toto    universali   ponitur    aliqua   pars    subiecta. 
Sublato    toto    universali    tolluntur    omnes    partes    sub- 
i  e  c  t  a  e  2. 

Ad  totum  illud  revocatur,  quod  dicitur  totum  in  multitudine  (omne  animal), 
totum  in  loco  (ubique),  totum  in  tempore  (semper),  totum  in  modo  (homo,  cuius 
pars  est  homo  sapiens). 

7o  Locus  causarum  iis  argumentis  inservit,  quae  ex  quat- 
tuor  causarum  generibus  ducuntur. 

Sunt  huius  loci  hae  praecipue  maximae: 

Causa    potens    et    effectus    in    potentia    simul    sunt    aut 

n  0  n    s  u  n  t. 
Causa  in  actu  et  effectus  in  actu    simul    sunt   aut  non  sunt. 
Qualis    causa,    talis   ut    plurimum    est   effectus3. 

Haec  tertia  maxima  resolvi  potest  in  quattuor: 
Quorum  efficientia  sunt  bona,  ipsa  sunt  bona. 
Quorum  efficientia  sunt  mala,  ipsa  sunt  mala. 
Quorum  interimentia  sunt  bona,  ipsa  sunt  mala. 
Quorum  interimentia  sunt  mala,  ipsa  sunt  bona. 


1  Alii  paulo  aliter : 

Sublata   una   parte    essentiali   tollitur   totum. 
Positis    omnibus   partibus    et   unione   ponitur   totum. 
Sublata  una  parte  integrali  vel  subiectiva  non  tollitur   totum. 
Pars   non   praedicatur    de    toto. 

2  Alii  enuntiant  hoc  modo : 

Posito   toto    essentiali    ponuntur    omnes    partes    essentiales. 
Sublato    toto    partes    vel   tolluntur   vel    dissolvuntur. 
Posito    toto    integrali    et    potentiali    non    necessario    ponuntur 
omnes    eius   partes. 

3  Alii  ita  enuntiant : 

Posita   causa   in   esse   causae   ponitur   effectus. 
Sublata   causa   tollitur    effectus. 

Si    negatio    est   causa    negationis,    affirmatio    est    causa    affir- 
mationis. 

80  Locus  effectorum  ad  ea  argumenta  refertur,  quibus 
aliquid  de  causa  probatur  ab  effectu. 

Cuius  loci  maximae  eaeclem  sunt  atque  praecedentis,   inverso  tantum  ter- 

minorum  ordine : 
» 

Posito    effectu    in    potentia    ponitur    causa    in    potentia. 

Posito    effectu    in   actu    ponitur    causa    in    actu1. 

9o  et  IO  Loci  antecedentium  et  consequentium,  qui 
ut  intelligantur,  observandum  est,  antecedens  et  consequens  duplici 
ratione  dici  posse,  aut  simpliciter  sive  ratione  necessariae  con- 
secutionis,  aut  ex  hypothesi  sive  ratione  necessariae  suppositionis. 

Prima  ratione  antecedens  dicitur  res,  ex  qua  necessario  sequitur  aliud,  et 
consequens  ea,  quae  ex  alia  recte  infertur,  ut  animal  ex  homine ,  virtus  ex 
iustitia.  Id  autem  non  solum  est  in  ordine  logico ,  sed  etiam  in  ordine  tem- 
poris,  ut  mors  ex  vulnere  in  corde.  Altera  ratione  antecedens  dicitur  res,  quae 
necessario  existere  debet,  si  aliud  existit;  et  consequens  ea,  quae  existere  non 
potest  sine  alia  praesupposita,  ut  fundamentum  aedificii  antecedens  est. 

De  antecedentibus  et  consequentibus  consecutionis  necessariae  sunt  ma- 
ximae  hae: 

Posito    antecedente   necesse   est,    poni    consequens. 

Sublato  consequente  nec!esse  est,  ut   tollatur   antecedens-. 

De  antecedentibus  et  consequentibus  necessariae  suppositionis  sunt  ma- 
ximae  hae : 

Sublato    antecedente   necesse    est,    tolli    consequens. 
Posito    consequente   necesse    est,    poni    antecedens3. 

llo,  12o  et    13o  Sequuntur  loci  tres,   quos   adiunctorum   sive 

circumstantiarum    appellant,    qui    sunt    praecurrentium,    con- 

comitantium,    subsequentium.     Circumstantia   ea   vocantur, 

quia  quidem  cum  re  cohaerent,  non  tamen  necessario. 

Ita  a  praecurrentibus  probatur,  aliquem  perpetrasse  homicidium,  eo  quod 
paucis  ante  diebus  mortem  caeso  minatus  fuerit,  quod  de  nocte  domo  exierit. 
A  concomitantibus ,    quod  auditus  sit  certus    quidam   clamor,    pedum  strepitus. 


1  Alii  ita  enuntiant: 

Ab  effectu  pendente  in  Conservari  a  sua  causa  colligitur  causa. 
Effectus    bonus    a   bona    causa,    malus    a   mala. 
Atque  ad  hunc  locum  revocant  maximas  de  usibus: 

Cuius   usus    est   bonus,    id   bonum   est. 

Cuius    usus    malus    est,    id    malum    est. 

2  Quibus  aliqui  addunt : 

Sublato    antecedente   non   tollitur    consequens. 

Posito    consequente   non  necessario    ponitur    antecedens. 

3  Quibus  addunt : 

Posito    antecedente    non    necessario   ponitur    consequens. 
Sublato    consequente   non    necessario   tollitur   antecedens. 
Pesch,    Logica.    I.  33 

A  subsequentibus,  quod  homo  ille  postea  latebras  quaesierit;  quod  inventus 
expalluerit;  interrogatus  titubaverit.  Quae  autem  horum  locorum  sunt  maximae, 
in  hac  una  intelligi  possunt: 

Qualia  sunt  circumstantia,  talem  verisimile  est  esse  rem, 
quam    circumstant. 

Quamquam  argumenta,  quae  ex  hac  maxima  formantur,  non  sunt  neces- 
saria,  saepe  tamen  probabilitatem  efficiunt,  saepius  suspicionem  movent.  Quin- 
immo  fieri  potest,  ut  positis  plurimis  de  una  re  huiusmodi  probabilitatibus 
instituatur  argumentatio,  qua  necessitas  sive  certitudo  effici  possit. 

425.  14o  Iam  a  locis  coniunctorum  ad  disiunctorum  locos  ve- 
niendum  est,  in  quibus,  quae  insunt,  in  consentanea  dividuntur 
et  dissentanea.  Ad  consentanea  spectant:  similia,  maiora,  mi- 
nora,  paria;  ad  dissentanea :   dissimilia,  opposita,  repugnantia. 

Horum  igitur  primus  est  locus  similium  sive  eorum,  quae 
probandi  vim  habent  propter  aliquam  cum  re  similitudinem ,  velut 
quum  quis  argumentari  velit:  Corpus  regitur  oculis.  Ergo  animus 
mente  gubernandus  est. 

In  hoc  loco  totum  inest  exemplorum  genus,  sive  proprie  exempla  sunt, 
sive  parabolae  sive  apologi.    Duae  autem  sunt  huius  loci  maximae  praecipuae: 

Quod    de   uno    similium    valet,  valet    de    ceteris. 

Quod    non   valet    de   uno,    neque    de    ceteris  valet1. 

Similia  autem  hoc  loco  non  solum  ea  sunt,  quorum  eadem  est  qualitas, 
sed  ea  omnia,  quibus  vel  unum  aliquod  convenit,  vel  certe  plura,  quae  inter  se 
proportionem  habent,  velut  duae  res  albae,  duo  corpora  aequalia,  duo  animalia 
eiusdem  speciei,  mens  et  oculi,  serenitas  et  tranquillitas. 

15o,  16o  et  17o  Sequuntur  loci  tres  comparatorum,  qui 
sunt  maiorum,  minorum,  parium,  vel,  ut  vocantur  rectius, 
loci  maioris,  minoris,  eiusdem  probabilitatis. 

Maiora  enim  sunt,  quae  maiorem  probabilitatem  habent,  quam  res.  quae 
probanda  est,  minora,  quae  minorem,  paria,  quae  parem  sive  eandem.  A  maiore, 
vel,  ut  aiunt,  a  fortiore  argumentaberis :  Si  in  divitiis,  adiuncta  etiam  potestate 
et  honoribus,  non  est  summum  bonum ,  qui  fieri  potest ,  ut  iu  divitiis  hominis 
obscuri  et  privati  situm  sit?  A  pari :  Si  virtus  amplectenda  est ,  vitia  sunt  re- 
pudianda.     Hae  locorum,  de  quibus  diximus,  maximae  sunt: 

Si  i  d ,  quod  verisimilius  dicitur,  non  est  verum,  neque 
id    verum    erit,    quod    minus   videturverisimile. 

Si  id,  quod  minus  verisimile  dicitur,  verum  est,  id  quo- 
que  erit  verum,  quod  magis  verisimile  videtur. 


1  Addunt  nonnulli:  Parium  par  est  ratio,  velut  quum  quis  argu- 
mentatur :  Quae  poena  iusta  est  adrersus  parricidam,  iusta  est  etiam  advetsus 
matricidam.  Nam  ratio  similitudinis  accipi  potest  pressius,  ita  ut  in  meta- 
phorica  tantum  proportione  cernatur;  hoc  modo  a  paritate  distinguitur,  quae 
cernitur  in  aliquo,  quod  vere  et  proprie  utrique  inest. 

Si  data  res  vera  est  aut  falsa,  ea  etiam,  quae  videtur 
aeque   probabilis,    vera    erit   aut   falsa. 

Quarum  prima  praebet  argumenta  tantum  negativa;  secunda  tantum  affir- 
mativa;  tertia  et  negativa  et  affirmativa. 

18o  Sequuntur  loci  tres  dissentaneorum,  quorum  primus  est 
dissimilium. 

Dissimilia  hoc  loco  ea  intelliguntur ,  quibus,  qua  talia  sunt,  neque  quid- 
piam  commune  est,  neque  sunt  complura,  quae  inter  se  proportionem  habeant. 
Quorum  usus  his  maximis  traditur : 

Dissimilibus    dissimilia    conveniunt. 

Quod  uni  dissimilium,  quia  dissimile  est,  convenit,  non 
convenit    alteri1. 

19o  Locus  oppositorum.  Ea  sunt  opposita,  quae  inter 
se  aliqua  ratione  excludunt,  quorum  quattuor  esse  genera  diximus: 
relata,  contraria,  privativa,  contradictoria. 

Sunt  de  oppositis  duae  maximae  generales : 

De  quocumque  affirmatur  alterutrum  oppositorum,  ne- 
gatur    alterum. 

S  i  alterutrum  ex  oppositis  sequitur  alterutrum  ex  aliis, 
alterum  sequetur  alterum;  si  posterius  non 
sequitur  p  osterius,   nec   prius    sequetur   prius2. 

Relatorum  hae  sunt  maximae : 

Relata   inter    se    ponunt    tolluntque. 

Relata   simul    cognoscuntur    aut    ignorantur. 

Contrariorum  hae  sunt: 

Illud  non  est   in  aliquo,    quo  posito  sequitur,    duo    contra- 

dictoria    simul    inesse. 
Illud   non    est   in    aliquo,    cuius    oppositum    in    eodem    esse 

non    potest. 
De  privativis  autem  et  contradictoriis  haec  erit  maxima: 
Ex    duobus    privative    aut    contr  adicto  rie     oppositis,    si 

alterutrum    non    convenit,    alterum    conveniat 

necesse   est. 

20o  Ex  locis  internis  restat  ultimus,  qui  dicitur  locus  re- 
pugnantium.  Et  repugnantia  quidem  hoc  loco  intelliguntur  ea, 
quae  vulgo  disparata  vocantur,    quorum  unum   non   potest  esse 


1  His    aliqui    addunt:    Disparium    dispar   est    ratio,    velut:    Quae 
poena  iusta  foret  adversus  parricidam,  iusta  non  esset  adversus  quemlibet  furem. 

2  Alii  has  ponunt  maximas: 

Opposita    ita    inter    se    pugnant,    ut    simili    modo    pugnare    non 

possint    cum    alio    diversae    naturae. 
Oppositorum    oppositae   sunt    consequentiae. 
Opposita   una    esse    non    possunt. 

alterum,  quin  tamen  ullum  oppositionis  genus  intercedat,  velut: 
lignum  et  lajyis,  anima  et  corpus. 

Has  potissimum  maximas  hic  locus  exhibet: 

Cui    convenit     unum     ex     disparatis,     eidem    non     con- 

veniunt    alia. 
Si    disparata    immediate    sunt    in    aliquo    genere,    cui    non 

convenit   unum,    conveniet   unum    ex   reliquis1. 

426.  21  o  et  22o  Restat,  ut  breviter  dicamus  de  duobus  locis 
externis  sive  artis  expertibus,  quorum  uterque  in  testimonio  vel 
auctoritate  dicentis  est  positus.  Ex  quo  duplex  locus  oritur : 
auctoritatis  divinae  et  auctoritatis  humanae. 

Quae  res  quum  alibi  commodius  tractentur,  hic  paucis  contenti  esse  pos- 
sumus  de  auctoritate  humana.  Testimonium  hoc  loco  intelligitur  omne,  quod 
ab  aliqua  re  externa  sumitur  ad  faciendam  fidem.  Interdum  ipsa  veritas  loqui 
videtur  in  proverbiis,  quae  ab  omnibus  hominibus  usurpari  solent,  velut : 
Impedit  ira  animum,  ne  possit  cernere  verum ;  vel:  Plus  negat  asinus ,  quam 
probat  philosophus.  Sed  et  quaedam  res  sunt,  quae  ex  solo  usu  pondus 
testimonii  habent,  ut  sunt  multa.  quae  ad  grammaticam  vel  civilem  cultum  per- 
tinent.  Plerumque  etiam  facile  creditur  iis,  qui  ipsi  experti  sunt.  Et  generatim 
testimonio  auctoritas  affertur  vel  a  natura  vel  a  tempore.  Naturae  auctoritas 
in  virtute  inest  maxime.  Praeterea  et  „ingeniosos,  ut  observat  Tullius,  et 
opulentos  et  aetatis  spatio  probatos,  dignos,  quibus  credatur,  putant;  non  recte 
fortasse,  sed  vulgi  opinio  mutari  vix  potest,  ad  eamque  omnia  dirigunt  et  qui 
iudicant  et  qui  existimant"  2.  Quae  tamen  res ,  ut  sunt  nobilitas  et  potentia, 
ea  tantum  ratione  aliquid  auctoritatis  habere  possunt,  quatenus  praemia  virtutis 
et  prudentiae  esse  videntur.  Et  temporis  etiam  ad  gignendam  testimonio 
auctoritatem  vis  magna  est.  Ea  universe  argumenta  ex  testimonio  hominum 
censentur  esse  firmiora,  quae  antiquitate  probata  sunt;  quia  id,  quod  falsum  est 
vel  imprudens,  aliquando  proditur  et  detegitur,  veritas  autem  tempore  confir- 
matur  et  roboratur. 

Ad  ea,  quae  ex  auctoritate  humana  trahuntur,  hae  imprimis  maximae 
spectant : 

In   usu   verborum   sequenda    est   vulgi   consuetudo. 

In    sententia   de   rebus    ferenda  iudicium    sapientum. 

Sed  interdum  etiam  fieri  potest,  ut  errantium  dicta  ad  confirmationem 
veritatis  afferantur.  Qui  vero  haec  recipit,  „non  recipit  ea  propter  auctoritatem 
dicentium,  sed  propter  rationem  dictorum.  Unde  bene  dicta  recipit,  et  alia 
respuit.  Sed  quando  utitur  iis  propter  aliquos  errores  refellendos,  utitur  iis, 
in  quantum  sunt  in  auctoritatem  aliis ,  qui  refelluntur ,  quia  testimonium  ad- 
versarii  efficacius  est."  3 


1  His  addunt  aliqui: 

Repugnantia    sive    disparata    ita    inter    se    pugnant,    ut    simili 
modo   pugnent   cum    alio    diversae    naturae. 

2  Topic.  c.  19  n.  73. 

3  S.  Thom.,  Opusc.  63  sup.     Boeth.,  De  trinit.  q.  2  a.  3  ad  8. 

427.  Scholia,  quae  doctrinam  de  locis  spectant.  Scholion  1.  Nunc 
afferre  oportet  ea,  quae  ad  quaestiones  comparatas  pertinent, 
quas  quideni  hactenus  praetermisimus.  Quae  enim  supra  sunt 
constituta,  ad  quaestionem  absolutam  spectant,  non  ad  compara- 
tam.  Absoluta  est  quaestio,  quum  absolute  quaeritur,  sitne  hoc 
illud,  necne.  Comparata  est,  quum  quaeritur,  utrum  sit  hoc  magis 
tale,  quam  illud,  necne  4. 

Nos  paucissimas  tantum  ex  maximis  hoc  loco  ponimus,  non  ut  doceamus, 
sed  ut  invitemus  potius  lectorem  ad  legendum  ipsum  librum  Aristotelis. 
Quod    magis    proprium    est   rei,    eidem   melius    est. 
Quod    inest   rei   meliori,   melius    est. 
Quod    prioribus    inest,    praestantius    est,     quam     quod    po- 

sterioribus. 
Quod   per  se    est   causa  boni,    praestantius    est,    quam  quod 

per    accidens. 
Quod    ad    finem"    vitae    spectat,    maius    est,    quam    quod    ad 

aliquid    aliud. 
Id    simpliciter    melius    est,    magisque    eligendum,    quod 

melior    disciplina    eligendum    praescribit. 

Scholion  2.  Apud  logicos  interdum  alia  occurrit  locorum  divisio, 
quae  tracta  est  a  triplici  scientiae  genere,  unde  loci  petiti  sunt. 

Ponunt  enim  1°  locos  grammaticos  vel  ab  etymologia,  vel  a  con- 
iugatis  tractos;  2°  locos  1  ogicos  petitos:  a)  ex  definitione;  b)  ex  di- 
visione;  c)  ex  universalibus;  3°  locos  metapbysicos  tractos :  a)  a 
causis;  b)  ab  effectibus;  c)  a  similibus;  d)  a  contrariis;  e)  a  con- 
ditionum  variarum  circumstantia. 

Scholion  3.    Cicero  quum  de  rebus  topicis  scriberet,  non  propo- 

sitiones,  sed  notiones  generales  ut  locos  proposuit,  quos,  ut  par  est, 

traxit  ex  rationibus,  quibus  ad  rem  aliquam  probandam  uti  possimus. 

Insitos  indicat  sedecim:  a  definitione,  ab  enumeratione  partium,  a  nota- 
tione  nominis,  a  coniugatis,  a  genere,  a  forma  sive  specie,  a  similitudine,  a  con- 
trariis ,  ab  adiunctis ,  ab  antecedentibus ,  a  consequentibus ,  a  repugnantibus ,  a 
causis,  ab  effectibus;  a  comparatione  maiorum,  minorum,  parium.  Externos 
vero  sive  testimonia,  alios  ad  alias  quaestiones  prudenter  adhibendos  esse  docet. 
Expositis  vero  omnibus  argumentandi  locis,  de  usu  locorum  praecipit  in  diri- 
mendis  causis  et  probandis  thesibus. 

Scholion  4.  De  usu  locorum  communium  haec  fere  post  Ari- 
stotelem  monet  Foxseca2:  Etsi  loci,  qui  omnium  disciplinarum 
communes  sunt,  ex  sese  in  nullo  rerum  genere  hominem  peritum 
faciunt,    sunt   tamen    aptissimi   ad   invenienda   argumenta,   quibus 


1  De  his  Aristoteles  copiose  dixit  libro  tertio  topicarum.     Cfr.  Fonseca, 
Op.  cit.  1.  7  c.  36. 

2  Institut.  dialect.  1.  7  c.  37. 


518 


Liber  II.    Dialectica.     Cap.  III.    De  argumentatione. 


quaestio  quaelibet  commode  pertractari  possit.  Quamvis  enim  in- 
venire  argumenta  rationis  sit  et  ingenii,  facile  tamen  invenire 
artis  est  et  huius  de  locis  disciplinae.  Qui  igitur  labore  exiguo 
simulque  copiose  de  quacumque  proposita  quaestione  disserere 
voluerit,  is  primum  nosse  debebit  omnem  locorum  seriem.  Deinde 
hanc  eandem  multa  meditatione  quasi  ante  oculos  habere.  Quum 
denique  quaestio  proposita  fuerit,  tum  subiectum,  tum  praedica- 
tum,  tum  etiam  totam  complexionem  per  locos,  qui  a  logicis  in- 
dicantur,  ducere,  ut  argumenta  omnia,  quae  ad  rem  pertinent, 
quasi  dato  signo  accurrant. 

Sed  hic  locorum  usus,  postquam  iis  penitus  intelligendis  semel  et  iterum 
navaveris  operam,  in  alteram  quasi  naturam  transire  debet.  Neque  hac  locorum 
arte  argumenta  cogenda  sunt  et  per  vim  trahenda,  sed  quasi  invitanda.  ut  sponte 
prodeant.  Alioquin  timendum  est,  ne  via  haec  et  ratio,  quae  facile  exquirendis 
et  inveniendis  argumentis  excogitata  est,  impedimento  potius  sit  futura  ingeniis. 
neve  argumenta,  quae  ratio  ex  se  ipsa  liberius  discurrens  haud  magno  labore 
inveniret,  his  legibus  quasi  compedibus  adstricta  ullo  modo  assequatur.  Atque 
ut  paucis  multa  complectamur,  non  ideo  quaesita  est  haec  ars,  ut  naturam 
praeceptorum  quasi  vinculis  ligaret,  sed  ut  eam  incertis  passibus  vagantem  in 
viam  reduceret,  vel  in  ea  retineret  et  paucis  instructam  multis  locupletaret. 
Atque  etiam  illud  mente  retinendum  est,  traditos  locos  non  solum  suppeditare 
materiam  omnis  probationis,  sed  etiam  amplificationis  atque  omnium  troporum. 
quibus  oratio  suis  quasi  luminibus  decoratur.  Id  etsi  rhetorum  atque  poetarum 
interest  pluris,  non  tamen  a  philosophis  omnino  alienum  est. 

Scholion  5.  Hi  loci,  ut  scite  post  Aristotelem  monet  Fonseca, 
aut  ut  communes  spectari  possunt,  aut  ut  proprii  sive  ad  propriam 
et  peculiarem  materiam  alicuius  disciplinae  accommodati. 

Et  communes  quidem  sunt,  quum  ad  certum  quoddam  rerum  genus  non 
adstringuntur,  sed  id  tantum  sunt,  quod  his  vocibus  significatur:  locv.s  definiti- 
onis,  locus  descriptionis,  reliq.  Proprii  sunt,  quum  ad  certum  genus  coarctan- 
tur,  velut  quum  dicitur  locns  definitionis  virtutis,  vel  locus  definitionis  naturae, 
vel  locus  descriptionis  gentis.  Et  ex  communibus  quidem  locis  non  maior 
opportunitas  nascitur  ad  argumentationem  de  moribus  vel  de  natura  vel  ulla 
alia  re.  At  proprii  loci  suis  cuiusque  generis  propositionibus  continentur. 
Danda  igitur  quam  maxime  opera,  ut  communibus  propriorum  peritia  adiun- 
gatur l.  Quod  ut  fiat,  multa  meditatione  opus  est,  multo  etiam  maiore  lectione. 
Adnotanda  sunt ,  ut  monet  Aristoteles  ,  complura  pronuntiata  multaeque  sen- 
tentiae  eorum,  qui  clari  et  illustres  in  quolibet  rerum  genere  fuerunt.  Nec 
temere  id  faciendum  est,  sed  ordine  et  ratione  singula  rerum  genera  lustrando. 
Atque  omnia  ita  oportet  esse  consignata,  ut  parata  sint  et  in  promptu  ad 
disserendum. 

428.         Usus  hypothesis.  Hypothesim  sive  suppositionem  hac  nostra 
aetate  intelliguut  sumptionem  in  se  probabilem,  qua  indicatur  causa, 

1  Fonsbca,  In3titut.  dialect.  1.  7  c.  38.     De  locis  propriis  admonitio. 

quae  acl  explicandum  certum  et  notum  effectum  satis  sit.  Hypo- 
thesis  definiri  solet,  ut  sit  propositio,  cuius  veritas  nondum  est 
demonstrata,  quae  tamen  interim  assumitur  tamquam  vera,  quia 
ad  indicandam  causam  quorundam  factorum  satis  idonea  est  *. 

Non  semper  tamen  hodierna  significatio  huic  voci  suherat.  De  Stagirita 
recte  est  apud  Trendelenburg  :  „Quidquid  aut  rem  esse  aut  non  esse  postulat, 
Aristoteli  est  'J-o.ksi;  (1.  1  anal.  post.  c.  10).  Inde  facillime  ea  significatio 
manavit ,  quam  nunc  quidem  hypothesis  hahet.  Quoniam  autem  scientia  eo 
intenta  est,  ut  in  suo  quaeque  genere  infinitae  rerum  varietati  causam  aperiat, 
haec  quidem  per  se  occulta  ingenio  anticipatur ,  anticipata  autem  'JTrdfteai?  pro- 
ponitur,  ex  qua .  quae  consequentia  sunt,  ducantur  ut  cum  rehus  comparata, 
causam,  si  discrepent,  refutent,  si  congruant,  confirment."  2  Hunc  hypotheticum 
cognoscendi  modum  S.  Thomas  in  mente  habuit,  quum  scriberet :  „Ad  aliquam 
rem  dupliciter  inducitur  ratio :  Uno  modo  ad  probandum  sufficienter  aliquam 
radicem,  sicut  in  scientia  naturali  inducitur  ratio  sufficiens  ad  probandum,  quod 
motus  coeli  ....  Alio  modo  inducitur  ratio,  non  quae  sufficienter  probet  radicem, 
sed  quae  radici  iam  positae  ostendat  congruere  consequentes  effectus,  sicut  in 
astrologia  ponitur  ratio  excentricorum  et  epicyclorum  ex  hoc,  quod  hac  po- 
sitione  facta  possunt  salvari  apparentia  sensibilia  circa  motus  coelestes.  Non 
tamen  ratio  haec  est  sufficienter  probans ,  quia  etiam  forte  alia  positione  facta 
salvari  possent."  3 

Pro  varia  autem  eventuum  natura  triplex  hypothesium  classis 
indicari  solet:  physica,  moralis,  logica  sive  hermeneutica. 

Physica  est,  quae  ad  explicandos  naturae  eventus  ponitur,  qui,  quum 
legibus  regantur  irrationalibus ,  proxime  ad  causas  irrationales  referendi  sunt. 
Moralis  in  iis  adhibetur,  quae  a  libertate  pendent  et  moribus  hominum.  Hoc 
modo  ex  factis  externis  opinamur  de  ingenio  hominum  internaque  sententia; 
ex  actionibus  intentionem  agentis  colligimus.  Hypothesis  denique  hermeneu- 
tica  in  explicandis  auctorum  sententiis  versatur  vel  in  interpretando  aliquo 
vocabulo  et  in  huius  generis  similibus. 

Scholion  1.  Errant,  qui  id  omne  hypothesim  vocant,  quod 
non  immediate  in  seipso  sensu  percipi  possit. 

Ex  natura  enim  hypothesis  perspicuum  est,  id  tantum  hypothesim  vocari 
posse,  cuius  veritas  explorata  nondum  est,  sed  quod  ad  tempus  ponitur  tantum, 


1  „Die  Hypothese  ist  die  vorlaufige  Annahme  einer  ungewissen  Pramisse, 
die  auf  eine  dafiir  gehaltene  Ursache  geht  zum  Zwecke  ihrer  Priifung  an  ihren 
Consequenzen."  (Ueberweg,  System  der  Logik  §  134.  Cfr.  Trendelenburg 
Log.  Untersuch.  II.  p.  420  sqq.)  „Hypothesen  sind  zu  den  Thatsachen  hinzu- 
gedachte  Voraussetzungen ,  welche  um  der  Thatsachen  willen  gemacht  werden, 
aber  selbst  der  thatsachlichen  Nachweisung  sich  vorlaufig  entziehen."  (W.  Wdxdt, 
Logik.  I.  p.  404.)  Cum  his  convenit,  rem  si  spectes,  definitio  a  Sanseyerino 
expressa:  „Hypothesis  est  opinio  ex  pluribus  principiis  probabiliter  constituta 
ad  explicandam  causam,  aut  naturam  alicuius  rei ,  quae  neque  experientia  in- 
notescit,  neque  adhuc  ratione  demonstrata  est.u     Log.  parte  3  §  8. 

2  Elem.  log.  Arist.  §  66.  3  Summ.  theol.  I.  q.  32  a    1  ad  2. 

ut  cognoscatur,  consentiantne  ea ,  quae  inde  consequantur ,  secum  ipsa  et  cum 
aliis  rebus  *.  Unde  stulte  dicunt,  qui  notitiam,  quam  prudens  quisque  habet  de 
existentia  substantiarum  incorporearum,  vel  de  existentia  Dei,  vel  qui  generatim 
omnes  certas  ab  effectu  percepto  ad  causam  non  perceptam  conclusiones  vocant 
„hypotheses"  2. 

Sckolion  2.  Errant  quoque,  qui  nomen  hypothesis  trahunt  ad 
significandas  quaslibet  fictiones  gratuitas  vel  opinationes  vanas. 

Namque  hypothesis  est  „opinio  ex  observationibus ,  experimentis ,  rerum 
analogia  vel  notionibus  bene  definitis  probabiliter  deducta  ad  explicandam  ali- 
cuius  rei  naturam  causamque,  ulteriori  quidem  disquisitioni  et  confirmationi 
committenda"  3.  Itaque  ipsa  ratione  ad  formandas  hypotheses  idcirco  impelli- 
mur,  quod  causas  rerum  cognitarum  cognoscere,  et  generatim  ex  iis,  quae  iam 
habeamus  cognita,  ad  ea  progredi  cupimus,  quae  adhuc  sunt  incognita  4. 

Scholion  3.  Differt  quoque  hypothesis  stricte  sumpta  a  sola 
coniectura  vel  suspicione,  qua  quis  factum  aliquod  hoc  vel  alio 
modo  se  habere  suspicatur. 

Ita  Galilei  initio  suspicatus  est,  motus  minutos  rei  pendulae  esse  isochro- 
nicos;  spatia,  per  quae  cadant  corpora,  se  habere  ut  quadrata  temporum.  Quibus 
in  rebus  aliqua  ipsorum  factorum  anticipatio  cernitur,  non  autem  hypothesis, 
quae  ad  explicanda  facta  excogitata  sit.  Est  igitur  hypothesis  quaedam  con- 
iectura,  sed  non  omnis  coniectura  est  hypothesis.  Et  difficile  est  nonnunquam, 
inter  hypotheses  (vi  vocis  pressa)  et  coniecturas  suspicionesve  certum  limitem 
ponere.  Quamobrem  historici  vel  iudices  vel  philologi  non  vituperandi  sunt. 
suspicionem  aliquam  vel  coniecturam  nomine  hypothesis  insignientes  5. 

Scholion  4.  Postquam  de  notione  hypothesis  accurate  dictum 
est,  vix  opus  est  animadvertere ,  hypothesim  ex  se  solam  dum- 
taxat   probabilitatem  gignere  posse. 

Qui  enim  hypothesim  enuntiat,  hoc  modo  ratiocinatur :  Si  haec  causa 
existeret,  hi  eventus  nobis  exhiberentur ;  atqui  hi  eventus  nobis  exhibentur. 
Quibus  ex  praemissis ,  quae  est  natura  syllogismi  conditionalis ,  certo  non  se- 
quetur,  causam  illam  existere.  Verumtamen  si  hypotheses  omnes,  quae  fieri 
possunt,  colligis  demonstrasque,  omnes  reiciendas  esse  praeter  unam,  quippe 
quae  una  factis  respondeat,  tum  profecto  absolute  concludes :  Haec  causa  certe 
existit.  Et  quae  fuit  hypothesis,  in  thesim  mutabitur  vel  theoriam  certam. 
Sed  etiam  ante  hanc  certam  comprobationem  hypotheses  adhiberi  possunt;  ca- 
vendum  tamen,  ne  ipsis  utamur  pro  rebus  certis.  Qua  in  re  Peripatetici  nobis 
exemplo  esse  possunt,  qui  systema  Ptolemaicum  per  multa  saecula  habebant 
pro  re  tantum  probabili  6. 


1  Cfr.  Wundt,  Logik.  I.  p.  403.      2  Cfr.  Ueberweg,  System  der  Logik  §  134. 

3  Iacob.  de  Bye,  Oratio  universam  hypothesium  philosophicarum  theoriam 
exhibens.     Lugd.  Batav.  1790.  part.  1  c.  1. 

4  Wundt,  Logik.  I.  p.  402.  5  Ueberweg,  System  der  Logik  §  134. 

6  Hac    de    re   Aquinas:    „Omnes    plurima    a    se    asserunt   ignorata.    sicut 
Aristoteles  quadraturam    circuli    et   rationes    ordinis   corporum    coelestium ,    in 

429.         Constituta   hypothesis  vi   et  notione,    de  eiusdem  usu  vi- 
dendum  est. 

Hac  de  re  primus  aliqua  praecepit  Plato  *.  Et  ipsum  Aristotelem  liaud 
raro  hypotheses  adhibuisse  constat 2. 

Ex  recentioribus  aliqui  usum  hypothesium  nimium  coarctarunt,  immo 
fere  vetuerunt.  Inter  quos  praecipui  illi  sunt,  qui  Baconis  "Verulamii  exemplum 
secuti  experientiae  et  observationi  sensili  partes  omnes  in  scientia  contulerunt. 
Neque  Thomas  Reid  abstinere  potuit,  quin  in  usum  hypothesium  vehementer 
inveheretur,  nihil  illarum  ope  inventum  esse  asseverans  3. 

Non  est  infitiandum,  propter  hypotheses  male  adhibitas  non 
raro  scientiae  haud  leves  difficultates  creatas  esse.  Accidere  enim 
facile  potest,  ut  alicuius  hypothesis  inventor  vel  amator  ita  sit  eius 
amore  captus  et  obcaecatus,  ut  illam  non  habeat  pro  sola  hypo- 
thesi,  sed  pro  veritate  probata;  ut  nihil  videat,  quod  sit  suae 
hypothesi  contrarium  (n.  180  Schol.  2).  Unde  innumerabiles  er- 
rores,  praeiudicia,  falsae  theoriae  sunt  orta,  quae  progressui  scien- 
tiae  magno  impedimento  fuerunt. 

Sed   his    non   obstantibus  quivis  videt,   magnam   hypothesium 

utilitatem  esse.     Saepenumero  enim   homines   adhibitis  hypothesi- 

bus  ad  veras  rerum  causas  cognoscendas  adducti  sunt  et  ad  prae- 

clara  inventa,    quibus  vita   humana  magnopere  exornatur.     Hypo- 

thesibus    detectae   sunt    leges ,    quibus   res   innumerabiles    mirabili 

inter  se  ordine  connectuntur.     Et  multa  etiam  facta,  quae  omissis 

hypothesibus  nunquam  fortasse  in  cognitionem  hominum  venissent, 

nunc  facili  opera  sunt  cognita. 

Cuius  rei  exempla  quum  plurima  sint,  pauca  afferemus.  Per  hypothesim 
primum  systema  Kopernicanum  propositum  et  post  reiectam  hypothesim  Ptole- 
maicam  niti  veritate  cognitum  est.  —  De  planetarum  itineribus  Keplerus  proposuit 
sibi  hypotheses  viginti,  et  intervallo  quodam  paucorum  minutorum  adductus 
est,    ut  a   considerationibus  Tychonicis    regressus,    novam   hypothesim    poneret, 


quibus,.ut  ipsemet  dicit,  nonnisi  topicas  rationes  reddere  potest;  et  quid  sit 
in  eis  necessarium  et  eorum  motoribus,  aliis  reservat."  (Summ.  c.  gent.  1.  3 
c.  44.)  Alio  loco  mentio  incidit  diversarum  hypothesium,  quas  astronomi  po- 
suissent  ad  explicandos  motus  siderum,  et  addit  Aquinas :  „Illorum  autem  sup- 
positiones,  quas  adinvenerunt,  non  est  necessarium  esse  veras ;  licet  enim  talibus 
suppositionibus  factis  appareant  solvere  (irregularitates) ,  non  tamen  oportet 
dicere,  has  suppositiones  esse  veras;  quia  forte  secundum  aliquem  alium  mo- 
dum  nondum  ab  hominibus  comprehensum ,  apparentia  circa  stellas  salvatur." 
S.  Thom.  in  1.  2  de  coelo  lect.  17. 

1  Phaedon  p.  100  A,  101  D,  107  B.     De  republ.  VI.  510  sqq.,  VII.  533  sqq. 
Parmen.  127  sqq.,  134  sqq.     Cfr.  Ueberweg,  System  der  Logik  §  134. 

2  Inter  alios  locos  cfr.  1.  1  meteor.  c.  7,  344  sqq. 

3  Essais  sur  les  facultes  intellectuelles.     Ess.  1  c.  3. 

cnius  deinde  veritas  multis  observationibus  et  computis  mathematicis  est  ex- 
plorata.  „Sola  igitur  haec  octo  minuta  viam  praeiverunt  ad  totam  astronomiam 
reformandam."  —  Ut  hypothesis  deinde  proponebatur  primo  lex  universalis  gravi- 
tatis,  cuius  veritas  postea  extra  omne  dubium  est  positum.  —  De  origine  me- 
teororum  olim  quattuor  erant  hypotheses,  quarum  prima  causas  illarum  rerum 
indicavit  eruptiones  vulcanicas  nostrae  terrae,  altera  vapores  atmosphaericos, 
tertia  eruptiones  vulcanicas  lunae,  quarta  illarum  rerum  origines  ex  causis 
quas  vocant  cosmicis  repetebat.  Atque  haec  quarto  loco  posita  hodie  iam 
hypothesis  non  est,  sed  res  probata,  quum  sola  sit,  quae  cum  observatis  factis 
omnibus  possit  componi.  Et  eo  ipso  etiam  tres  priores  hypotheses  evanuerunt.  — 
Cometas  quod  attinet,  quod  radii  lucis  per  cometas  transeunt,  nullo  modo  fran- 
guntur,  duplici  hypothesi  explicari  posse  videtur:  aut  enim  corpora  illa  massa 
aeriformi  subtilissima  constitui  ponitur,  aut  pluribus  particulis  solidis.  dis- 
cretis.  Et  haec  quidem  secundo  loco  posita  opinio  in  dies  crescit  probabilitate.  — 
In  rebus  opticis  olim  circumferebantur  hypotheses  duae,  undulationis  una.  altera 
emissionis ,  quarum  utraque  per  tempus  cum  observatis  factis  satis  congruere 
videbatur,  donec  tandem  factis  multis  (interferentiae,  polarisationis)  melius  con- 
sideratis  hypothesis  prior  certitudinem  nacta  alteram  omnino  exturbavit.  —  Ad 
explicanda  electricitatis  facta  in  ore  physicorum  est  hypothesis,  esse  fiuida  duo, 
quae  per  corpora  omnia  diffusa,  si  diversae  speciei  sint,  inter  se  attrahant;  inter 
se  autem  repellant,  si  eiusdem  sint  speciei.  Et  quantumvis  multi  sint,  qui  non 
sine  ratione  dubitent,  hanc  hypothesim  unquam  in  theoriam  certam  evectum 
iri,  hypothesis  tamen  interim  retinetur  propter  nostram  ignorantiam. 

Atque  idipsum  in  sexcentis  rebus  evenisse  videmus.  Immo  multae  sunt 
in  natura  res ,  in  quibus  perscrutandis  vix  aliter  fieri  potest.  Nam ,  ut  recte 
observat  Boscowich  :  „Non  semper  ea  potest  teneri  via  in  naturae  principiis 
investigandis ,  ut  observationes  quaedam  proponantur,  ex  quibus  recta  ratio- 
cinatione  deducantur  conclusiones ,  quae  naturae  leges  generales  contineant : 
verum,  ut  in  enucleatione  epistolae  secretis  notis  scriptae,  coniectando  primum, 
et  plures  positiones  inter  se  conferendo  ad  vocularum  quarundam  expositionem 
devenitur,  tum  illas  ipsas  positiones  iam  retinendo  in  reliquis,  iam  corrigendo 
paulatim,  post  frequentissimos  errores  pervenitur  tandem  ad  clavim  aliquam 
generalem,  quae  idoneum  aliquem  sensum  aperiat,  quo  ubi  deventum  est,  clavis 
illa  habetur  pro  vero ,  nisi  quid  in  contrarium  occurrat ,  sic  in  naturae  in- 
vestigatione  procedendum."  ' 

430.  Regulae  de  formandis  hy  p  othesibus:  1<>  Impriniis 
ipsum  factum,  cuius  causa  inquiritur,  diligenter  in  omnes  partes 
expendendum  est;  omnia,  quoad  eius  fieri  possit,  adiuncta  con- 
siderentur;  compareturque  ipsum  cum  aliis  rebus  sive  similibus 
sive  oppositis.  Facile  enim  per  analogias  ad  inveniendam  veram 
causam  deducimur. 

2o  Factum  illud,  si  fieri  potest,  in  multas  partes  dissolvatur, 
quo  melius  conditiones,  quae  ad  causam,  de  qua  agitur,  momentum 
habent,  ab  aliis  distingui  possint. 


1  Cit.  ap.  Sanseverixo,  Log.  parte  3  c.  8. 

3»  Adininiculante  vel  aliqua  inductione,  vel  analogia,  vel  op- 
positione  fiat  hypothesis,  quae  omnibus  compertis  facti  conditio- 
nibus  explicandis  par  esse  videatur.  Ex  quo  apparet,  vehementer 
peccare  eos,  qui  hypotheses  fingunt  omni  fundamento  carentes,  in 
quo  vitio  excelluit  Cartesius.  Hanc  regulam  Newton  praecipit, 
quum  dicit:  „Hypotheses  non  fingo",  postulatque,  ut  causa  vera  sit. 

Ut  autem  causa  „verau  sit,  necesse  est :  1°  ut  sit  possibilis  et  congruens 
notis  naturae  et  vitae  legibus.  Unde  hypothesis,  quae  est  contra  leges  meta- 
physicas  vel  mathematicas  (ut  est  apud  Materialistas  hypothesis  de  rebus  im- 
productis  et  per  casum  in  ordinem  redactis) ,  vel  quae  est  naturae  dissona  (ut 
est  hypothesis  de  spiritibus  in  atomis  vel  plantis  insidentibus) ,  a  limine  re- 
icienda  est.  Necesse  est  2°,  ut  et  ipsa  hypothesis  et  quae  ex  ea  per  legitimam 
consequentiam  deducuntur,  nulli  facto,  quod  per  experimentum  vel  observa- 
tionem  certo  constat,  contradicat.  Necesse  est  3° ,  ut  ea  facta,  ad  quae  expli- 
canda  ponitur,  non  inepte  explicet.  Et  4°  multum  veritas  causae  confirmata 
erit,  si  alia  facta  similia  inde  iam  sunt  explicata.  In  natura  enim  omnia  co- 
haerent,  omnia  inter  se  coaptata  sunt.  5°  Multum  etiam  commendatur  hypo- 
thesis  simplicitate.  Haud  inepte  enim  in  proverbio  est :  Simplex  est  sigil- 
lum  veri. 

431.  Regulae    de    comprobandis    sive    verificandis 

hypothesibus.  lo  Postquam  hypothesis  propter  conditiones  facti 
principales  est  posita,  videndum  est,  faciatne  ea  satis  etiam  con- 
ditionibus  reliquis.  Et  quo  pluribus  ex  his  conditionibus  sufficit. 
eo  maiorem  probabilitatem  adipiscitur. 

2o  Deinde  accurate  ea  omnia  expendenda  sunt ,  quae  ex 
sumpta  hypothesi  consequuntur.  Et  quo  consequentiae  magis  cum 
observatis  factis  et  veritatibus  aliunde  cognitis  conveniunt,  eo  maior 
est  hypothesis  probabilitas. 

3«  Praeterea  etiam  cum  aliis  naturae  legibus  cognitis  est  com- 
paranda.  Et  crescit  hypothesis  probabilitas ,  quo  plus  fundamenti 
in  his  legibus  habet,  et  quo  plures  eventus  sunt,  quorum  causae 
una  hypothesi  explicantur ;  et  quo  minus  aliarum  hypothesium 
subsidiariarum  indiget  et  quo  magis  excluditur  aliarum  causarum 
possibilitas.  Et  magis  etiam  crescit,  quum  ex  posita  hypothesi 
deductae  erant  conclusiones  particulares ,  quarum  veritas  post  per 
experientiam  comprobata  est.  Ita  hypothesis  undulationis  post  com- 
probata  est  propter  detectam  luminis  reflexionem  conicam. 

4o  Post  peractam  probationem  hypothesis  aut  cessat  aut  manet. 

Hypothesis  cessat,  ubi  vel  certo  falsam  vel  certo  veram  eam  cognovimus. 
Et  falsa  quidem  esse  deprehenditur ,  si  quidpiam  ex  ea  consequitur,  quod  cum 
sanis  rationis  principiis  vel  cum  certo  experientiae  facto  evidenter  pugnet;  vel 
etiam  si  alia  causa  facti,  de  quo  quaeritur,  intelligitur  esse  vera.  Vera  autem 
esse  deprehenditur  vel  eo ,    quod    certo    apparet ,    factum    aliam    causam   habere 

non  posse,  nisi  hanc;  vel  eo,  quod  hypothesis  omnibus  facti  conditionibus  satis- 
faciat  et  consequentiae  plurimae,  quae  ex  hypothesi  oriantur,  per  experientiam 
comprobatae  fuerint. 

Hypothesis,  quae  tali  modo  fuerit  confirmata,  fundamenta  praebet  con- 
dendae  theoriae,  quae  ratione  certa  phaenomena  ex  causis  sive  legibus  uni- 
versalioribus  explicat.  Sed  in  huius  vocis  usu  non  omnes  conveniunt.  Alii 
enim  eam  tantum  doctrinam  theoriam  vocari  volunt,  quae  probatis  atque  firmatis 
hypothesibus  sit  superstructa  1.  Alii  nomen  theoriae  etiam  illi  doctrinae  per- 
mittunt,  quae  hypothesis  rationem  nondum  exuit 2. 

Servatur  autem  hypothesis,  si  per  comprobationem  neque  vera  neque  falsa 
esse  demonstratur,  igitur  probabilis  remanet. 

432.  De  probabilitatis  aestimatione  tacere  non  licet,  ubi  de 
coinparanda  cognitione  probabili  dicendum  est:  Hanc  aestimationem 
iudicium  intelligunt,  quo  determinemus,  quanta  sit  alicuius  opinio- 
nis  probabilitas. 

Ex  ratiocinio  paritur  conclusio  probabilis,  quum  vel  alterutra 
vel  utraque  praemissa  probabilis  est.  Et  primo  quidem,  si  in  legi- 
timo  ratiocinio  una  pars  antecedentis  est  tantum  probabilis,  altera 
certa,  consequens  erit  tantum  probabile.  Quando  enim  non  est 
certum,  duo  convenire  uni  tertio ,  neque  certum  esse  potest,  ea 
inter  se  convenire.  Ob  rationem  similem,  si  in  polysyllogismo, 
quo  aliqua  probatio  efficitur,  vel  una  propositio  irrepat,  quae  solum 
probabilis  sit,  conclusio  probabilitatis  limites  non  egredietur. 

Si  deinde  in  ratiocinio  legitimo  utraque  praemissa  sit  proba- 
bilis  tantum,  probabilitas  consequentis  tanta  erit,  quanta  est  pro- 
babilitas  unius  praemissae  diminuta  per  fallibilitatem  alterius  partis. 
Consequens  enim  de  fallibilitate  sive  incertitudine  utriusque  prae- 
missae  participat.  Ex  simili  ratione  efficitur ,  ut  propositio ,  quae 
a  multis  hypothesibus  pendet,  quarum  una  alias  supponit,  proba- 
bilitatem  minorem  habeat.  Sed  haec  hoc  loco  satis,  probabilitatem 
conclusionum  quod  attinet. 

1  Ita  Ueber-sveg:  „Die  geniigend  bestatigte  Hypothese,  sofern  sie  als  ge- 
meinsamer  Obersatz  einer  Reihe  von  Schliissen  zu  Grunde  liegt,  begriindet  die 
T  h  e  o  r  i  e .  d.  h.  die  Erklarung  der  Erscheinungen  aus  ihren  allgemeinen 
Gesetzen."     System  der  Logik  §  134. 

2  Ita  W.  Wundt:  „Die  Theorie  ist  die  Hypothese  sammt  der  Deduction 
der  Erscheinungen ,  zu  deren  Erklarung  die  Hypothese  gemacht  wurde.  Die 
Theorie  enthalt  aber  immer  Hypothetisches  und  Thatsachlich.es;  denn  sie  ver- 
kniipft  die  Thatsachen  auf  der  Grundlage  der  Hypothese.  .  .  .  Daravivs  Hypo- 
these  ist  die  Annahme  einer  Descendenz  der  vollkommeneren  aus  unvollkom- 
meneren  organischen  Arten  durch  die  (rein  mechanischen)  Wirkungen  des 
Kampfes  ums  Dasein;  seine  Theorie  sucht  aus  dieser  Annahme  die  Thatsachen 
der  individuellen,  der  palaeontologischen  Entwickelung  und  manche  andere 
biologische  Erscheinungen  zu  erklaren."     Log.  I.  p.  407. 

Saepissime  in  vitae  usu  quotidiano  atque  etiam  in  multis 
artibus  et  disciplinis  accidit,  ut  necessitate  quadam  ad  faciendas 
de  eventibus  futuris  coniecturas  vel  formanda  iudicia  compellamur. 
Quam  in  rem  haec  praecepta  accipimus  * : 

lo  Dispiciantur  accurateque  examinentur  omnia  adiuncta,  quae 
existentiam  effectus  praecedere  solent;  ex  iis  enim  solis  prudenter 
iudicari  potest,  sitne  effectus  futurus,  necne. 

2<>  Quod  in  certis  adiunctis  vix  non  semper  accidit,  maxima  pro- 
babilitate,  quae  certitudini  fere  est  aequiparanda,  exspectari  debet; 
quod  nunquam  aeque  habendum  est  atque  id,  quod  fieri  non  potest. 

3o  Contingentia  non  procedunt  aequaliter,  i.  e.  adiuncta  cau- 
saeque  similiter  ad  multos  diversosque  effectus  comparatae,  modo 
hunc,  modo  illum  producunt.  Neque  ea,  quae  antecedebant,  ullo 
modo  ea  determinant,  quae  sequuntur.  Ita  probabilitas  iactus 
aleae  nullo  modo  mutatur  per  se  ex  noto  iactu  praecedente. 

4o  Quando  in  causis  ad  multos  effectus  aequalis  habetur  dis- 
positio,  probabilitas  pro  effectu  uno  determinato  est,  sicut  unitas 
ad  numerum  reliquorum  effectuum  possibilium. 

5o  Quando  causa  ad  multos  effectus  aequali  modo  comparata 
est,  tanto  maior  erit  unius  effectus  prae  altero  probabilitas ,  quo 
saepius  dispositiones  ad  eundem  effectum  recurrunt. 

433.  Accidere  autem  potest,  ut  motiva,  quae  probabilitatem 
efficiunt,  non  tam  a  uatura  rerum  petantur,  quam  a  numero  sive 
eventuum,  sive  indiciorum.  Quod  si  fit,  iam  aestimatio  probabili- 
tatis  computis  mathematicis  subiici  potest. 

Hic  calculus  probabilitatum  definiri  potest:  determinatio  existentiae  pro- 
babilis  alicuius  eventus  vel  causae  ex  ratione  numeri  casuum  secundorum  ad 
numerum  casuum  possibilium.  Haec  enim  determinatio  a  multitudine  eventuum 
accipitur,  quum  aliquibus  positis,  multa  eaque  diversa  accidere  possunt,  quo- 
rum  unumquodque  modo  accidit,  modo  non  accidit.  Qua  in  re  duae  quanti- 
tates  sunt,  quarum  prior  est  summa  omnium  eventuum  possibilium,  quae  rem 
spectant,  altera  est  eventuum  pronitas  sive  numerus  casuum,  in  quibus  unus 
vel  alter  eventus  accidit,  vel  accidere  potest.  Manifestum  est  autem,  probabili- 
tatem  eventus  ceteris  paribus  eo  maiorem  fore,  quo  maior  sit  numerus  casuum 
huic  eventui  faventium;  et  contra  eo  fore  minorem,  quo  maior  sit  numerus 
eventuum  possibilium.  Itaque  probabilitas  eventus  est  in  ratione  directa  quan- 
titatis  primae,  et  inversa  secundae.  Ex  quo  principio  multae  de  hac  probabili- 
tate  regulae  deduci  possunt.  Atque  haec  dixisse  satis  est;  reliqua  potius  ad 
mathematicos  spectant 2. 

1  Storchenau,  Institut.  log.  n.  212. 

2  Qui  plura  desiderat,  adeat  Tongiorgi,  Log.  n.  413  sqq. ;  Palmieri,  Log. 
p.  252  sqq.  ;  Gotberlet,  Theodicee.  Miinster  1878.  p.  27  sqq. ;  Drobisch,  Neue 
Darstellung  der  Logik  §  155. 


526  Liber  II.    Dialectica.     Cap.  III.    De  argumentatione. 

Scholion  1.  lllud  hoc  loco  monitum  esse  volumus ,  computationem  istam 
probabilitatis  mathematicam  rebus  a  voluntate  1  i  b  e  r  a  pendentibus  applicari 
non  posse.  Sed  ne  reliqua  quidem,  quae  in  voluntatem  humanam  aliquo  modo 
agere  solent,  ut  sunt  passiones  vel  habitus  acquisiti,  secundum  quantitatis  ra- 
tionem  aestimari  possunt,  quum  potius  indolem  qualitatis  et  naturae  ha- 
beant,  quam  quantitatis. 

Scholion  2.  Etiam  de  plurium  factorum  vel  testimoniorum  coniunctione 
regulas  mathematicas  traditas  accepimus,  in  quo  genere  sunt  fere  hae  • : 

1.  Probabilitas  concurrentiae  duorum  factorum  inter  se  non  dependentium 
exprimitur  ut  productum  probabilitatum  separatarum,  velut  cum  probabilitas 
facti  A  sit  V6  et  facti  B  sit  Vio»   probabilitas  concurrentiae  A  -f-  B  =  d,  60. 

2.  Probabilitas  alterutrius  ex  duobus  factis  inter  se  excludentibus  est 
summa  probabilitatum  separatarum ;  si  igitur  probabilitas  facti  A  sit  l/6 ,  facti 
B  sit  V10,  iam  probabilitas  alterutrius  (A  aut  B)  erit  4/i5- 

3.  Vis  testimoniorum  inter  se  pendentium  pro  statuendo  eventu  est  pro- 
ductum  probabilitatum  separatarum.  Si  testis  A  valet  5/6  et  B ,  qui  audit  re- 
petitque,  valet  9/io  5  ^am  probabilitas  facti  eventus  erit  5/6  X  9  io  ^  3/V 

4.  Vis  summae  testimoniorum  inter  se  non  pendentium  pro  re  facta  ha- 
betur,  si  multiplicantur  numeri  exprimentes  vim  proportionatam  cuiusque  te- 
stimonii. 

Hae  autem  vel  regulae  similes ,  etsi  in  se  spectatae  sua  ratione  non  ca- 
reant,  ad  usum  tamen  traductae  haud  levibus  difficultatibus  et  fiuctuationibus 
subsunt.  Neque  raro  eiusmodi  regulae  ad  libitum  compositae  per  malum  ab- 
usum  ad  infringendam  omnem  vim  traditionis  historicae  adhibitae  sunt2. 

434.  Effectus  argumentationis  probabilis,  quae  est  opinio.  Opinio 
ab  Aquinate  dicitur  esse  actus  intellectus,  qui  in  unam  fertur  par- 
tem  contradictionis  cum  formidine  alterius  3.  Quae  a  scientia  dif- 
fert  tum  ratione  materiae,  quia  scientia  circa  solas  res  necessario 
et  immutabiliter  veras,  opinio  etiam  circa  res  contingentes  et  mu- 
tabiles  versatur;  tum  ratione  modi  et  causae,  quia  scientia  demon- 
stratione  efficitur,  opinio  ex  argumentatione  probabili  nascitur.  Et 
quia  argumeotatio  probabilis  ex  se  debiliorem  assensum  efficere 
solet,  sequitur,  ad  gignendam  opinionem  haud  raro  argumenta 
plura  probabilia  requiri,  quum  „per  unam  demonstrationem,  quae 
est  efficax,  in  nobis  scientia  causetur"  4. 

Quamquam  vero  opinio  ex  genere  suo  id  proprium  habet,  ut  is,  qui  in  ea 
versetur,  de  opposito  dubitare  possit,  fieri  tamen  potest,  ut  ex  aliis  causis 
evidenter  videat,  dubia  omnia  de  opposito  imprudentia  esse  et  spernenda.  In 
qua  rerum  circumstantia  saepissime  accidit,  ut  desinat  opinio,   et  firmitas  vera- 


1  Van  her  Aa,  Log.  prop.   14. 

2  Cfr.  Laplack,  Theorie  analytique  des  probabilites. 

3  Summ.  theol.  I.  q.   79  a.  0  ad   1. 

4  S.  Thom.  ,    Quaest.    disput.    q.  1    de   virtut.    a.  0    ad   11;    cfr.   1   dist.   17 
q.  2  a.  3  n.  4. 

que  certitudo  succedat,  non  quidem  propter  ipsa,  quae  in  praemissis  sunt, 
argumenta  probabilia,  sed  propter  notitiam  certam  ad  haec  argumenta  acce- 
dentem.  Atque  ita  fit,  ut  „perfecta  persuasio  unius  partis  per  multa  proba- 
bilia"  oriri  possit  *. 

§  3. 

De    argumentatione    sophistica. 

435.  Paralogismus ;  syllogismus  pseudographus ;  sophisticus. 
Quamquam  Aristoteles  semel  vel  itemm  nomine  sophisticae  cogni- 
tionem  quamlibet  significat,  quae  a  perfectione  scientiae  proprie 
dictae  deficiat,  ex  more  tamen  hoc  nomine  argumentationem  fal- 
sam  vocat,  quae  sub  veri  specie  in  errorem  adducit  2.  Quum  eum 
dicat  sophistam  esse,  qui  ex  vana  sapientiae  specie  captet  quae- 
stum,  consequens  est,  ad  sophisma  universe  acceptum  requiri  duo : 
veri  speciem  et  sinistram  intentionem.  De  quo  sophismatum 
genere  disserens  S.  Augdstinus:  „Multa,  inquit,  sunt,  quae  appel- 
lantur  sophismata,  falsae  conclusiones  rationum,  et  plerumque  ita 
veras  imitantes,  ut  non  solum  tardos,  sed  ingeniosos  etiam,  minus 
diligenter  attentos,  decipiant.  Proposuit  enim  quidam  dicens  ei, 
cum  quo  loquebatur:  Quod  ego  surn,  tu  non  es.  At  ille  consensit; 
verum  enim  erat  ex  parte,  vel  eo  ipso,  quod  iste  insidiosus,  ille 
simplex  erat.  Tum  ille  addidit :  Ego  autem  homo  sum.  Hoc  quo- 
que  quum  ab  illo  accepisset,  conclusit  dicens:  Tu  igitur  non  es 
homo.  Quod  genus  captiosarum  conclusionum  Scriptura,  quantum 
existimo,  detestatur  illo  loco  (Eccli.  37,  23),  ubi  dictum  est:  Qui 
sophistice  loquitur,  odibilis  est." 3  Dividunt  autem  sophisma  in 
paralogismum ,  syllogismum  pseudographum ,  syllogismum ,  qui 
strictius  sophisticus  dicitur. 

Generatim  enim  captiosa  ratiocinatio  aut  ex  falsa  syllogismi 
forma  procedit,  aut  falsam  adhibet  materiam.  „Et  est  diffe- 
rentia  inter  hos  duos  modos,  quia  ille,  qui  peccat  in  materia, 
syllogismus  est,  quum  observentur  omnia,  quae  ad  formam  syllo- 
gismi  pertinent.  Ille  autem,  qui  peccat  in  forma,  syllogismus 
quidem  non  est,  sed  paralogismus,  i.  e.  apparens  syllogismus."  4 

1  B.  Albertus  Magnus,  Topic.  1.  9  c.  5. 

2  "Egti  ydp  7j  aocptaTtxr)  cpatvouivr^  aocpta,  oviaa  o'ou,  xat  6  aocptaTr);  ^pr^aTWT^s 
d-6  cpatvouivrj?  aocpfa?,  dXX'  ob  ooarj?.     De  sophisticis  elenchis  c.  1,  165  a,   21. 

3  L.  2  de  doctrina  Christiana  c.  31. 

4  S.  Thom.  in  1.  1  anal.  post.  lect.  22.  Ita  usus  fert  scholae,  ut  syllo- 
gismum  peccantem  in  forma  nominent  paralogismum.  Sed  interdum  paralo- 
gismum  vocant  syllogismum  ex  errore  ortum,  qui  non  animo  fallendi,  sed  bona 
fide  profertur.    Syllogismus  vocatur  captiosus,  quando  fallendi  animo  profertur. 

Exemplum  prioris  istud  esse  potest:  Quidquid  non  amisisti, 
liabes.  Thesaurum.  non  amisisti.  Ergo  thesaurum  habes.  Exemplum 
alterius :  Veritas  odium  parit.  Quoddam  mendacium  parit  odium. 
Ergo  quoddam  mendacium  est  veritas.  Quum  autem  de  formae  recti- 
tudine  supra  dictum  sit,  quantum  ad  solvendos  paralogismos  satis 
est,  hoc  loco  de  illa  tantum  captiosa  argumentatione  agimus,  quae 
ex  falsa  materia  procedit. 

Sed  duplex  iterum  haec  captiosa  argumentatio  distinguitur. 
Una  in  syllogismo  pseudographo  est,  qui  mendaci  quasi  et 
falsaria  descriptione  nititur,  et  propositionibus  constat,  quae  ne- 
cessariae  videntur,  quum  tamen  falsae  sint;  syllogismum  igitur 
demonstrativum  imitatur,  et  fere  semper  ex  principiis  alicuius 
scientiae  propriis,  quae  latius  vel  pressius  vel  aliter  accipiuntur, 
quam  intelligi  debent.  Cuius  generis  principium  illud  est:  Ex 
nihilo  fit  nihil;  quo  male  utuntur  ii,  qui  mundi  creationem  negant. 
Yel  illud :  Ens  infinitum  realitatem  omnem  secum  identificatam  con- 
tinere  debet;  quod  perperam  intellectum  a  Pantheistis  ad  stabilien- 
dum  suum  errorem  adhibetur.  Atque  ita  ex  scientia  qualibet 
sophismata  fieri  possunt;  ut  quum  quis  hanc  ratiocinationem  pro- 
fert,  quae  videatur  demonstratio  geometrica:  Lineae  omnes  a  puncto 
ad  punctum  ductae  inter  se  aequales  sunt.  Sed  linea  recta  et  curva  a 
puncto  ad  punctum  ductae  esse  possunt.  Linea  igitur  recta  et  curva 
aequcdes  esse  possunt.  Has  autem  omnes  fallacias  solvere  ad  logi- 
cam  non  spectat,  sed  ad  diversas  disciplinas. 

Omisso  igitur  syllogismo  pseudographo  alter  restat,  qui  pro- 
prie  sophisticus  vocatur.  Is  ex  probabilibus  vel  ex  iis,  quae 
probabilia  videntur,  conclusionem  veram  colligere  videtur,  neque 
tamen  colligit.  Qui  quum  ex  communibus  quibusdam  fontibus 
venenum  hauriat,  quo  omnis  materia  logica  infici  possit,  in  logica 
minime  praetermittendus  est. 

436.  Loci  SOphistici  sive  fontes  sophismatum  tredecim  a  veteri- 
bus  sunt  numerati,  quorum  sex  in  vocibus  sunt,  septem  extra 
voces,  ita  ut  potius  sint  in  rebus. 

Fallacias  in  vocibus  alio  loco  (n.  161)  numeravimus  homonymiam  sive 
aequivocationem,  amphibologiam,  fallaciam  compositionis  et  divisionis,  fallaciam 
accentus,  fallaciam  figurae  dictionis. 

Fallacias  in  rebus  recensuimus  fallaciam  accidentis,  fallaciam  a  dicto  se- 
cundum  quid  ad  dictum  simpliciter,  vel  a  dicto  simpliciter  ad  dictum  secundum 
quid;  ignorationem  elenchi,  petitionem  principii,  fallaciam  consequentis ,  fal- 
laciam  a  non-causa  ad  causam,  fallaciam  interrogationis  multiplicis  per  mo- 
dum  unius. 

De  his  singulis  maxima  cum  accuratione  ab  Aristotele  dictum 
est;  id  quod  propter  cavillationes  et  ineptias  sophistarum  illius 
temporis  maximopere  necessarium  fuit.  Hodie  praeceptiones  hoc 
loco  a  Stagirita  datas  plurimam  partem  scriptores  logici  missas 
facere  solent.  Quamvis  autem  usus  sophismatum  apud  hodiernos 
osores  veritatis  sit  alius,  minor  sane  non  est.  Unde  ad  hanc 
rem  attentio  acuenda  potius,  quam  minuenda,  videtur  esse. 

Scholion  1.  Amphibologia,  ut  recte  monet  Card.  Zigliara, 
multifariam  potest  occurrere  *,  primo  inde,  quod  oratio  ex  se  com- 
plura  significet,  deinde  ex  constructione  grammaticali ;  tertio  ex 
eo,  quod  oratio  praeter  vim  propriam  etiam  significationem  meta- 
phoricam  habeat. 

Exemplum  primi  ex  iis  habes,  quae  circa  corporum  resurrectionem  de 
Origenistis  refert  S.  Hieroxymus.  „Credimus ,  inquiunt  Origenistae ,  resurrec- 
tionem  futuram.  Hoc  si  bene  dicatur,  pura  confessio  est.  Sed  quia  corpora 
sunt  coelestia  et  terrestria,  et  aer  iste,  et  aura  tenuis  iuxta  naturam  suam 
corpora  nominantur,  corpus  ponunt,  non  carnem,  ut  orthodoxus  corpus  audiens, 
carnem  putet,  haereticus  spiritum  recognoscat.  Haec  est  eorum  prima  decipula, 
quae  si  deprehensa  fuerit,  instruunt  alios  dolos."  2  Exemplum  secundi  de  seipso 
affert  S.  Augustinus.  Scripserat  is :  „Deus ,  cuius  regnum  est  totus  mundus, 
quem  sensus  ignorat."  Quae  verba  retractans  haec  notat :  „Si  Deus  intelligen- 
dus  est,  addenda  fuerant  verba,  ut  diceretur:  quem  mortalis  corporis  sensus 
ignorat.  Si  autem  mundus  dictus  est,  quem  sensus  ignorat,  ille  recte  intelligi- 
tur,  qui  futurus  est  coelo  novo  et  terra  nova;  sed  etiam  hic  addenda  erant. 
illa,  ut  diceretur  mortalis  corporis  sensus."  3  Et  tertii  exemplum,  quem  citavi- 
mus ,  auctor  affert  illud  Christi  apud  Luc.  10 ,  4 :  „Neminem  per  viam  saluta- 
veritis" ;  quod  quidem  effatum  non  proprie  est  accipiendum,  sed  metaphorice,  ut 
maxima  significetur  in  conficiendo  itinere  celeritas. 

Scholion  2.  Sophismata  sensus  compositi  et  divisi  facilius  oc- 
currere  possunt  in  propositionibus  modalibus  vel  in  iis,  in  quibus 
aliquis  terminus  multis  partibus  constat,  atque  etiam  in  iis,  in  qui- 
bus  aliqua  vox  ad  voces  diversas  referri  potest. 

In  modalibus  sensus  est  compositus ,  quum  praedicatum  dicti  refertur  ad 
formale  significatum  subiecti ;  divisus  autem,  quum  refertur  ad  materiale  signi- 
ficatum  huius  subiecti.  Quum  igitur  dico :  Impossibile  est ,  peccantem  placere 
Deo7  propositio  vera  est  in  sensu  composito,  falsa  in  sensu  diviso. 

In  illa  autem  propositione,  in  qua  aliquis  terminus  partibus  constat,  quae 
inter  se  coniunctione  „etu  vel  „autu  coniunctae  sunt,  videndum  est,  utrum  pro- 
positio  explicetur  descensu  copulato  an  copulativo ;  utrum  disiuncto  an  dis- 
iunctivo  (n.  252).  Quum  explicantur  descensu  copulato  vel  disiuncto,  accipiuntur 
secundum  sensum  compositum;  quum  autem  descensu  copulativo  vel  disiunctivo, 


1  Log.  n.  43.  2  Epist.  ad  Pammachium  et  Oceanum. 

3  In  1.  1  retract.  c.  4  n.  2. 
Pesch,    Logica.    I.  34 

secundum  sensum  divisum.  Qui  dicit :  Duo  et  quinque  sunt  septem,  recte  dicit 
in  sensu  composito,  non  vero  in  sensu  diviso.  Qui  dicit:  Non  omnis  numerus 
cst  par  vel  impar,  recte  dicit  in  sensu  diviso,  non  vero  in  sensu  composito. 

Quodsi  tandem  in  aliqua  propositione  aliqua  vox  ad  diversas  voces  re- 
ferri  potest,  sensus  est  compositus,  quum  refertur  ad  eam,  ad  quam  naturaliter 
pertinet;  divisus  est,  quum  per  quandam  dicentis  violentiam  trahitur  ad  alteram. 

Scholion  3.  Fallacia  non  causae  ut  causae  fallaciarum 
omnium  vix  non  est  perniciosissima.  Nemo  enim  est,  quin  videat, 
quanta  mala  inde  evenire  possint,  quum  rei  vel  homini  tamquam 
causae  aliquid  adscribatur,  cuius  tamen  causa  revera  non  sit. 

In  cuius  sophismatis  genere  non  solum  sunt  causae  commentitiae  et  ad 
libitum  excogitatae  in  explicandis  phaenomenis  naturalibus;  verum  etiam  in 
quotidiano  vitae  usu  facile  evenit.  ut  pro  causa  assumatur  id,  quod  est  ponendi 
effectus  occasio  tantum  vel  conditio ;  vel  id ,  quod  aliquem  eventum  praecedit 
tantum  vel  comitatur,  ac  si  verum  esset  illud  :  Hoc  post  hoc.  Ergo  hoc  ex  hoc. 
Hic  defectus  tum  facillime  accidit.  quum  causam  ex  ingenii  defectu  ignoramus 
et  tamen  hanc  nostram  ignorantiam   fateri  dubitamus. 

437.  Non  semel  observatum  est,  reperiri  in  organo  Aristotelis 
nonnulla,  quae  fuerint  propria  illius  temporis,  et  ad  Graecorum 
discipulorum,  quos  tum  habuerit,  ingenia  pertineant  *.  Quibus  prae- 
cipue  annumeraveris  multa  ex  iis,  quae  praecepit  de  locis  sophi- 
sticis  particulatim.  Qua  in  re  ille  nobis  auctor  et  exemplar  esse 
potest,  ut  nos  maiore  cum  amplitudine  attendamus  ad  errores 
horum,  quibus  nos  vivimus,  temporum. 

Huius  moderni  sophisticationum  generis  exempla  esse  possunt  fallaciae, 
quas  indicat  P.  F.  Alb.  Lepidi  2 : 

1°  Sophisma  inductionis,  quum  quis  ex  particularibus  non  satis  enu- 
meratis  vel  leges  et  effata  universalia  deducit,  vel  ea  repraesentat  ut  absolute 
necessaria;  quum  tamen,  quae  ab  inductione  pura  inferuntur,  nonnisi  ordinem 
actualem  factorum  respicere  possint. 

2°  Sophisma  analogiae.  quum  quis  ex  aliqua  duntaxat  similitudine 
inter  duo  comperta,  quidquid  uni  convenit,  et  alteri  convenire  infert. 

3°  Sophisma  hypothesis,  quum  quis  ex  praesuppositione  aliquorum. 
quae  nulla  solida  experientia  possunt  probari,  quaeque  plerumque  cum  ratione 
pugnant,  deducit  conclusiones ,  quae  proprio  praeconcepto  systemati  favent. 
Huiusmodi  sunt  Materialistarum  hypotheses :  Materia  est  aeterna.  —  Motus  est 
aeternus.  —  Omniafiunt  ex  iugi  transformatione  materiae  et  motus ;  eius  generis 
alia.  Huic  addi  potest  sophisma  tripodis  ex  divinatione,  nempe  quod  res  ita 
fortasse  contigerit. 

4°  Sophisma  auctoritatis,  quum  quis  infert  ab  auctoritate  non  vera, 
sed   apparenti,    confirmationem    alicuius    doctrinae.     Est    autem    auctoritas   non 


1  Cfr.  Sansevekino,  Logicae  prolegomena  p.   197 

2  Elem.  phil.  christ.  Vol.   1   p.  32i>. 

vera,  quae  est  plebis,  vel  hominis  ingeniosi,  vel  opulenti,  vel  potentis,  sed  in 
re,  de  qua  quaeritur,  non  periti. 

5°  Sophisma  locutionis,  quae  tota  fucata,  dulcedine  sua  animos  rapit, 
vel  ubertate  sententiarum  elevat ,  ut  sic  decepti ,  a  facie  externa ,  iudicent  im- 
becilles,  verum  esse,  quod  sophistae  affirmant;  „iacet  enim  sensus",  recte  inquit 
Quintilia.nus,  „ubi  laudantur  verba". 

6°  Sophisma  eruditionis,  quum  quis  copiam  eruditionis  ostendit  ad 
pompam  et  apparatum,  ut  sic  facilius  suae  auctoritati  credatur. 

7o  Sophisma  fulgoris,  quando  aliquibus  verbis  generalibus,  brevi  et 
forti  sententia,  falsum  ut  verum  asseveratur  vel  contra;  relinquendo  sic  tam- 
quam  probatam  sententiam,  quae  est  sophistica,  vel  uti  explosam,  quae  est  vera ; 
quum  tamen  de  ipsa  nihil  fuerit  revera  probatum. 

8°  Sophisma  sextarii,  quando  ea  duntaxat  de  re  dicuntur,  quae  pro- 
priae  sententiae  non  adversantur;  cetera  vero,  quae  proprium  possent  turbare 
intentum,  radula  raduntur. 

9°  Sophisma  distractionis,  quando  vera  et  falsa,  certa  et  incerta, 
varia  et  disparata  inter  se,  diffusa  et  tortuosa  oratione  simul  miscentur;  ex  quo 
animus  distractus  virtute  minuitur,  confusus  inde  efficitur  et  impar  ad  iudican- 
dum :  ac  sensim  sine  sensu  falsitatis  veneno  inficitur. 

10°  In  disputationibus  sophistae  modo  adversarium  repente  invitant,  ut 
probet  hoc  vel  illud,  ut  ex  eius  inscitia  ad  favorem  suum  concludere  quidpiam 
possint;  quod  sophisma  ad  ignorantiam  vocant.  Modo  ad  auctoritatem 
provocant,  cui  qui  praesentes  sunt,  nonnisi  inviti  resistunt;  quod  sophisma  ad 
verecundiam  dicitur.  Modo  ex  adversarii  dictis  apparenter  inferunt  res 
multitudini  odiosas,  quod  sophisma  ad  odium  nominatur.  Modo  adversarium 
cogunt  ad  praeferenda  ea,  quae  derideantur  vel  contemnantur ;  quod  sophisma 
ad   irrisionem  dici  potest  (cfr.  n.  171). 

438.  Pines  SOphistarum  a  veteribus  logicis  notati  sunt  prae- 
cipue  quinque:  redargutio,  falsum,  paradoxum,  soloecismus,  nugatio. 

Fit  redargutio,  quum  respondens  in  eadem  disputatione  admittere 
contradictorium  eius  cogitur,  quod  antea  concesserat,  velut  quum  quis  sophistae 
concesserit,  dormientes  non  videre,  quum  tamen  dormientes  hdbere  oculos  fatea- 
tur;  hoc  modo  sophista  arguet:  Qui  oculos  habet,  videt.  Atqui  dormientes  oculos 
habent.  Ergo  dormientes  vident.  —  Quod  h'oc  loco  dicitur  falsum,  ab3urdum 
intelligitur  ;  ad  quod  admittendum  sophista  respondentem  adigere  conatur : 
Homo  habet,  quod  non  amisit.  Atqui  alas  non  amisit.  Ergo  homo  alas  habet.  — 
Paradoxum  sive  inopinabile  hoc  loco  illud  est,  quod  quum  contra  opinionem 
audientium  sit,  a  sophista,  qui  apud  audientes  de  victoria  gloriari  velit,  contra 
respondentem  evincitur,  velut  quum  quis  coram  imperitis  rusticis  respondentem 
cogere  velit,  ut  admittat,  solem  terra  maiorem  esse.  —  Soloecismus  est  vitium 
in  orationis  contextu.  —  Et  nugatio  est  rei  inutilis  repetitio,  ad  quae  vitia  re- 
spondentem  compellere  nititur,  ut  aliis  ridiculus  videatur. 

439.  Solutio  SOphismatum  duplex  esse  potest:  directa,  qua 
syllogismi  falsitas  ipsa  ostendatur,  et  indirecta,  ex  qua  satis 
appareat,  argumentum  propositum  obscurum  esse  atque  ambiguum, 
etiamsi   ea  rem  obiter  tantum  et  quasi  secundum  superficiem  tan- 

gat.  Quamm  quamvis  prior  pro  dignitate  scientiae  praeferenda  sit, 
altera  tamen  pro  sophisticantis  adversarii  nequitia  haud  raro  satis 
esse  debet. 

Generatim  sophismata,  quae  vi  multiplici  unius  vel  complurium  propo- 
sitionum  nituntur,  ut  sunt  ea,  quae  ex  aequivocatione,  ambiguitate,  compo- 
sitione,  divisione,  accentu  ducuntur,  distinctione  multiplicis  orationis  solvi 
debent.  Si  autem  sophisma  fuerit  ex  figura  dictionis,  vel  ex  accidente,  vel  ex 
dicto  simpliciter  aut  secundum  quid ,  vel  ex  consequente ,  vel  ex  non  causa, 
peccatum  etiam  ipsam  formam  infecit,  quapropter  consequentia  neganda  est. 
Ignoranti  elenchum  negandum  suppositum  et  verus  status  quaestionis  aperien- 
dus  est.  Sophisma  quoque  petitionis  principii  negata  sumptione,  in  qua  prin- 
cipium  petitur,  est  dissolvendum. 

440.  Effectus  argumentationis  vitiosae,  qui  est  error.  Argumentatio  triplici 
ratione  vitiosa  esse  potest.  Et  primo  fieri  potest,  ut  vitium  in  praemissis  ipsis 
insit  sive  per  fallaciam,  quam  aiunt,  falsi  medii,  sive  per  disiunctionem  incom- 
pletam  sive  per  petitionem  principii,  sive  per  circulum  vitiosum. 

Secundo  fieri  potest,  ut  ipsa  conclusionis  cum  praemissis  coniunctio  vitio 
afficiatur,  sive  per  paralogismos  et  sophismata  sive  per  fallaciam  fictae  univer- 
salitatis  sive  per  fallaciam  fictae  causalitatis  (post  hoc;  ergo  propter  hoc). 

Tertio  fieri  potest,  ut  vitium  in  ipsa  conclusione  committatur,  quum  quis 
in  locum  eius,  quod  revera  ex  praemissis  sequitur,  subiiciat  aliud  quidpiam, 
quod  probatum  esse  cupiat.  Quam  lxspoC^T7)aw  vocant;  quae  fieri  potest  aut 
per  transitum  in  rem  aliam  (fiertiffJaaw  dz  IXXo  yevo?) ,  aut  per  exaggerationem 
vel  diminutionem  indebitam  (ponendo  plus  aut  minus,  quam  revera  probatum 
sit) ;  et  saepe  mutationem  elenchi  (ttjv  to3  thiyyov  ij.£Ta3o).^v)  coniunctam  habet  *. 

His  igitur  commissis  vitiis  consequens  est,  ut  mens  aut  neget  conformi- 
tatem  eorum,  quae  revera  conformia  sunt,  aut  illorum  affirmet  conformitatem, 
quae  revera  sunt  difformia  atque  ita  introducatur  in  mentem  error,  qui  nihil 
aliud  est  quam  iudicium,  quo  dicitur  non  esse.  quod  est,  aut  esse,  quod  non  est. 
Differt  igitur  ab  ignorantia  error,  „quia  ignorantia  de  sui  ratione  non  importat 
aliquem  cognitionis  actum ;  sed  error  ponit  iudicium  rationis  perversum  de 
aliquo"  2.  Quoniam  autem  postea  de  variis  mentis  statibus  plura  dicemus,  hic 
tantum  locus  attingendus  fuit. 

CAPUT  QUARTUM. 

De  methodica  operationum  mentalium  dispositione. 

441.  Methodi  notio  et  natura.  Methodus,  quum  universe  signi- 
ficet  viam  expeditam  sive  rationem  aptam  aliquid  faciendi ,  hoc 
loco  est  ordo ,  qui  in  operationum  nostrarum  serie  disponenda 
servari  debet,  ut  finem  nobis  praestitutum  consequamur;  vel  est 
modus  ordinatus  procedendi  in  veritatis  inquisitioDe  (n.  136). 

1  Harum  falsitatum  exempla  affert  (in  afferendis  quibusdam  committit  ipse) 
Ueberweg,  System  der  Logik  §  137. 

2  S.  Thom.  4  dist.  30  q.  1  a.  1  ad  1. 

Ex  quo  intelligitur ,  tria  necessario  requiri,  ut  alicui  methodo  locus  esse 
possit:  principium,  processum,  terminum.  —  Et  statuunt  quidem  logici,  quum 
modum  definiendi.  dividendi,  argumentandi  docent,  regulas  cuiusdam  methodi 
particularis,  quae  in  singulis  scientiae  partibus  versatur.  Sed  praeterea  me- 
thodus  quaedam  generalis  est  necessaria.  qua  integra  scientia,  quae  ex  multis 
argumentationibus  conflatur,  rite  dirigatur.  Sicut  enim  in  architectura ,  ita  in 
scientia,  aliud  est,  singulas  partes  apte  praeparare,  aliud,  eas  in  unum  totum 
ordinate  componere.  Quum  igitur  ad  perfectam  consecutionem  non  satis  sit,  ut 
disparatas  multarum  rerum  notitias  habeamus  et  ratiocinia  multa ,  institutione 
opus  est,  qua  doceamur,  quo  modo  notitiae  illae  apte  coniungendae,  quo  ordine 
cognitionum  et  speciatim  ratiocinationum  seriem  instituere  debeamus,  quo  se- 
curius  et  facilius  et  ipsi  veritatem  obtineamus,  et  veritatem  obtentam  cum  aliis 
communicare  possimus.  Quae  institutio  iure  a  logica  exspectatur,  quippe  cuius 
sit  illa  tradere.  quorum  mens  generatim  ad  perfectam  rerum  cognitionem  per- 
venire  possit. 

Speciatim  reperiuntur  praeterea  methodi  multae,  quae  singulis  scientiae 
disciplinis  sunt  propriae,  quae  sub  uniuscuiusque  scientiae  initiis  ex  principiis 
illius  scientiae  propriis  constituendae  sunt.  Hoc  modo  dicunt  de  methodo 
scientiae  mathematicae ,  chimicae,  physiologicae,  historicae.  Maximopere  autem 
cavendum  est,  ne  eiusmodi  methodi  speciales  ultra  limites  illius,  quam  spectant, 
scientiae  extendantur  *. 

Methodus  apud  logicos  definiri  solet:  modus  ordinate  pro- 
cedendi  in  cognitione  veritatis,  quantum  haec  cognitio 
multarum  operationum  mentalium  coniunctione  com- 
parari  debet. 

Quod  quidem  intelligi  potest  dupliciter.  Primo  methodus  ipsum  ordinem 
obiectivum  et  rerum  seriem  significat;  deinde  etiam  ordinationem  sive  illud 
animi  iudicium  indicat,  quo  res  illae  ordinate  disponuntur.  Quia  autem  ordi- 
nationi  suus  cuique  ordo  respondet,  saepenumero  pro  utrolibet  indiscrimi- 
natim  accipitur  methodus;  attamen  magis  propria  est  acceptio  posterior,  ex  qua 
methodus  est  animi  iudicium  apte  riteque  disponentis  ea  omnia,  quae  ad  aliquam 
scientiam  pertinent.  Haec  autem  dispositio  eo  ipso,  quod  rationem  ordinis  par- 
tium  in  toto  significat,  etiam  rationem  ordinis  in  finem  sequitur2;  ex  quo  per- 
spicuum  est,  dispositionem  partium  in  tota  scientia  eo  referri,  ut  a  noto  ad 
ignotum  gradatim  processus  fiat. 

Sed  non  quamlibet  nec  cuiuslibet  rei  dispositionem  methodum  vocamus. 
Neque  enim  terminorum  dispositio  in  propositione,  neque  propositionum  in 
syllogismo  methodus  dici  solet,  sed  est  apta  complurium  observationum ,  com- 
parationum,  definitionum,  divisionum,  argumentationum  aliarumque  operationum 
ad  eandem  scientiam  pertinentium  ordinatio  et  apta  dispositio. 

442.  Omni  autem  methodo  ab  Aristotelicis  tres  potissimum 
leges  praescriptae  sunt.  Quarum  praecipua  est,  ut  processus  fiat 
ab  iis,  quae  actu  cognoscuntur,  ad  ea,  quae  actu  nondum  cogno- 

1  De  damnis  inde  emergentibus  cfr.  Saint  Hilaire,  Dict.  des  sciences 
philos.  sub  vocabulo  Methode. 

2  S.  Thom..  Summ.  theol.  I.  q.  22  a.  1. 

scuntur,  sive,  ut  dicebant  veteres,  a  notis  ad  ignota,  vel  a  notiori- 
bus  ad  ea,  quae  sunt  minus  nota  4.  Altera  lex  est,  ut  a  noto 
ad  ignotum  procedatur  per  gradus  et  minutatim,  ita  ut  conclu- 
siones  singulae  ex  principiis  immediatis  et  proximis  eliciantur  se- 
cundum  rectas  regulas ,  neque  ullus  inter  eas  saltus  fiat  2.  Lex 
tertia  est,  ut  servetur  recta  inter  omnes  progressionis  gradus 
connexio ,  ita  ut  nulla  sit  enuntiatio ,  quae  cum  praecedente  con- 
nexa  non  sit  3. 

Praeterea  omni  methodo  id  proprium  esse  debet,  ut  soliditate,  claritate, 
brevitate  excellat.  Quamobrem  suo  loco  a  Peripateticis  praeceptum  est:  1°,  ut 
omnia,  quae  ad  statum  quaestionis  dilucidandum  necessaria  sunt,  clare  expo- 
nantur.  2°  Nihil  in  terminis  sit  ambiguum,  nihil  obscurum,  quod  exacta  de- 
finitione  non  determinetur ,  iisque  ita  determinatis  insistatur  itidem.  3°  Sub- 
iectum,  de  quo  quaestio  est,  in  partes,  quae  separatim  tractari  possint,  recte 
dividatur,  quo  rectius  et  facilius  uniuscuiusque  partis  vis  et  pondus  perspiciatur. 
4°  Neglectis  iis,  quac  ad  rem  propositam  nihil  conferunt,  cetera  succincto  ser- 
mone,  qui  ad  claritatem  tamen  sit  satis,  exponantur.  5°  Probabilia  a  certis 
diligenter  distinguantur,  neque  admittatur  quidquam  ut  verum,  quin  solido  ar- 
gumento  probatum  sit.  6°  Si  quae  in  re  insint  difficultates ,  eae  ne  dissimu- 
lentur,  sed  congrua  explanatione  cum  sententiae  propositae  principiis  compo- 
nantur.  7°  Id  quoque  subseciva  opera  attendatur,  ut  pro  crescente  agilitate 
ingenii  res  in  se  faciliores  difficilioribus  praemittantur  4. 

Neminem  autem  praeterire  potest,  quam  magna  sit  rectae 
methodi  utilitas.  Reddit  imprimis  res  ad  intellegendum  faciles. 
Nam  quum  res  certo  ordine  inter  se  pendeant,  et  etiam  nostrae 
potentiae  cognoscitivae  certo  ordine  inter  se  connectantur,  fit,  ut 
quae  ordinata  sunt,  facilius  multo  intelligantur ,  firmius  memoria 
retineantur,  melius  doceantur,  quam  quae  turbata  sunt  et  pro- 
miscua.  Si  enim  cognitiones  ita  eliciuntur,  ut  veritate  inter  se 
cohaerent,  fieri  non  potest,  quin  una  veritas  luce  alterius  efficiatur 
clarior.  Erit  etiam  doctrina  discentibus  iucundior;  delectat  enim 
in  oratione  methodus,  sicut  in  re  qualibet  apta  partium  dispositio. 

443.  Quotuplex  Sit  methodus.  Methodus  universe  duplex  est, 
una  prudentiae,  artis  altera.  Quae  est  prudentiae,  nullis  certis 
legibus  specialibus  continetur,  habet  tamen  normas  generales,  quas 
ab  Aristotele  praeteritas  esse  conqueruntur  Cartesiani.  Quas  res 
Stagirita  videtur  omisisse,  quod  essent  faciles  et  pro  re  et  con- 
ditione  a  prudenti  quoque  viro  satis  observarentur. 

1  Fusius  hac  de  re  Sanseverino,  Log.  Vol.  4  p.  155  sqq. 

2  Cfr.  S.  Thom.  in  1.  2  anal.  post.  lect.  20;  in  1.  1  metaph.  lect.  2;  Summ. 
theol.  I.  q.  108  a.  7  ad  2. 

3  Cfr.  S.  Thom.,  Quaest.  disput.  q.  16  de  verit.  a.  2 ;  2  dist.  24  q.  2  a.  4  ad  3. 

4  Ita  fere  M.  Mangold,   Philos.  recent.  tom.  1  c.  98. 

Nemo  enim  nisi  imprudentissimus  ea,  quae  per  se  nota  sunt  et  nobis 
manifesta,  serio  in  dubium  vocabit,  vel  veritatem  facultatum  cognoscitivarum 
demonstrare  conabitur;  neque  sua  ratione  utetur  individua,  „quasi  sit  princi- 
palis  norma ,  qua  homo  cognitionem  omnium  cuiuscunque  generis  veritatum 
assequi  possit".  Neque  de  iis  philosophabitur,  quae  vires  ingenii  humani  tran- 
scendunt.  Sed  potius  arbitrabitur,  id  quod  est  apud  Scaliger:  „Nescire  velle, 
quae  magister  optimus  docere  non  vult,  crudita  inscitia  est." 

Et  postquam  res  perquirendae  sunt  susceptae,  quid  observari  debeat  et 
soleat ,  non  est  necesse,  ex  industria  constituere ;  est  enim  in  promptu ,  et  oc- 
casione  data  a  Peripateticis  satis  indicatuai  est  (n.  136  sqq.).  Cartesio  sane  a 
Cartesianis  summae  laudi  tribuitur,  quod  ipse  primus  hanc  methodum  pruden- 
tialem  invenerit. 

Reliquum  est  igitur,  ut  de  altera  methodo,  quae  est  artis,  dicamus,  quae 
certis  dialecticae  praeceptis  regitur. 

444.  Methodus  artis  varia  distinguitur.  Si  attenditur  materia, 
haec  methodus  aut  particularis  est,  aut  generalis.  Particularis 
est,  quae  in  singulis  quaestionibus  servari  debet,  sive  docendo  et 
refutando  sive  disputando.  Generalis  est,  quae  servanda  est 
in  continuata  serie  omnium  quaestionum,  quae  circa  rem  datam 
occurrunt,  ad  systema  quoddam  cognitionum  constituendum. 

Si  attenditur  finis,  quem  mens  sibi  proponit,  duplex  iterum 
methodus  est:  inventionis  sive  investigationis  rei  incognitae, 
et  probationis  sive  declarationis,  vel  etiam  rei  contra  adver- 
sarios   defensio. 

Si  attenditur  instrumentum,  quod  a  mente  adhibetur,  me- 
thodus  est  experimentalis,  in  qua  potiores  partes  sunt  obser- 
vationis,  experimenti,  inductionis,  analogiae;  est  autem  ratio- 
nalis,  si  potius  definitiones,  axiomata,  generatim  conceptiones 
universales,  demonstrationes  adhibenda  sunt. 

Si  denique  modus  attenditur,  quo  in  rebus  cognoscendis  vel 
proponendis  procedere  possumus,  methodi  omnes  ad  analyticam  et 
syntheticam  revocantur  *. 

Sed  de  his  omnibus  iam  separatim  et  singulatim  erit  consti- 
tuendum.  Et  ab  hac  ultima  divisione,  quae  est  petita  ex  modo 
procedendi,  exordium  faciemus. 

SECTIO  PRIMA. 
De  methodo  analytica  et  synthetica. 

445.  Discrimen  inter  analysim  et  synthesim  indicatur.  Quum 
non  possimus  uno  mentis  intuitu  clare  et  distincte  comprehendere, 

1  S.  Thom.  in  1.  2  metaph.  lect.   1. 

quidquid  in  rebus  cognoscibile  reperiatur,  opus  est,  ut  repetitis 
actibus  ad  partes  singulas  accedamus,  quibus  ex  ordine  conside- 
ratis,  cognitionem  rerum  pro  naturae  nostrae  indole  perfectam 
consequamur.  Quo  in  negotio  duplici  via  procedere  possumus; 
aut  per  viam  resolutionis  sive  regressus  a  re  ad  principia,  ex 
quibus  res  constat  et  pendet;  aut  per  viam  compositionis  sive  pro- 
gressus  ab  his  principiis  ad  ipsam  rem.  Ita  nos  in  tradendis 
logicae  praeceptis  methodum  syntheticam  adhibuimus,  dum  a  ter- 
minis  ut  primis  elementis  exorsi  ad  propositiones,  ab  his  ad  argu- 
mentationes  progressi,  nunc  tandem  de  methodo  dicimus.  Qui  a 
methodo  incipiens,  hanc  in  argumentationes ,  has  in  propositiones 
et  terminos  resolveret,  is  analysim  sequeretur. 

Itaque  methodus  analytiea  adhibetur  a  geometra  polygona  in  trigona  re- 
solvente;  a  chimico,  qui  exploraturus  naturam  aeris,  hunc  in  elementa  resolvit: 
a  physico  ex  observatis  phaenomenis  inquirente  leges;  a  mathematico,  quum  ex 
sumpto  problemate  illationes  gradatim  deducit,  donec  ad  aliquod  verum  evidens 
vel  ad  absurdum  perveniat,  ex  quo  problema  verum  aut  falsum  esse  colligat. 
Adhibetur  quoque  ab  eo,  qui  utcunque  a  toto  integro  ad  partes  integrantes 
progreditur ;  vel  qui  rem  particularem  singularemque  ut  totum  quiddam  con- 
siderat  et  inde  ad  rationes  universaiiores,  ut  sunt  illius  quodammodo  partes. 
ascendit;  vel  qui  argumentationem  inductivam  et  a  posteriori  adhibet,  vel  qui 
ex  factis  particularibus  leges  universales  constituit;  vel  qui  reducit  conclusionem 
ad  sua  principia,  ab  attributis  infert  essentiam,  ab  operationibus  naturam ,  a 
fine  regreditur  ad  media,  vel  generatim,  qui  effectum  in  suas  causas  resolvit. 
Analytica  methodus  adhibetur  quoque  a  philosopho  rerum  et  phaenomenorum 
circumstantiam  tum  externorum  tum  internorum  accurate  expendente  atque  inde 
ad  notiones  universales  et  principia  abstracta  et  ulterius  ad  Deum  ut  causam 
primam  transeunte. 

Scholion  1.  Aristoteles  resolutionem  illam,  qua  res  concretae  sive  po- 
steriores  ad  elementa  sua  sive  principia  reducerentur ,  dvaXuetv  vocavit,  atten- 
dens  ad  figuras  mathematicas  (otocypctjj.fj.a-a) ,  quae  aualysi  quasi  retexuntur, 
donec  ad  primas,  unde  ortae  sint,  causas  perveniatur.  Quae  causae  ut  retexenti 
rem  postremae  sunt,  ita  in  nascentium  rerum  ordine  primae  ', 


1  Cfr.  Arist.  1.  3  eth.  Nicom.  c.  5,  1112  b,  15;  L  1  anal.  prior.  c.  32, 16  b,  40; 
c.  45,  50  b,  30;  1.  5  metaph.  c.  28,  1024  b,  11  sqq.  Qua  de  re  Alexander 
Aphrodis. :  AvaXurtxd  hi,  6rt  t\  rcavTo;  suvIHtou  efc  za  l£  tbv  ^  auvOsat?  a&TOu  dtva- 
ywy^  dvdXuat;  xaXetrat  .  .  .  "h  [jlev  ydp  ajv^sai;  a~b  tujv  dpy^cov  65o;  iaxtv  trA  td  tv. 
xuiv  dpyaiv,  fj  6s  dvdXuai?  IrAvohoz  iaTtv  £tu  tol;  dp/d;  dnb  too  TSAooc.  (Ad  analyt. 
prior.  f.  4  a.)  Cfr.  Ioh.  Philoponum  ad  analyt.  post.  f.  35  b ;  Blancanum.  8.  I. 
(in  libro :  Aristotelis  loca  mathematica,  Bononiae  1615,  p.  36),  qui  ad  rem 
accommodate  animadvertit,  Stagiritam  Euclidis  aliorumque  vetcrum  geometrarum 
exemplum  secutum  esse;  „hi  enim  figuras,  quas  nosse  volunt,  in  simplicissimas 
quasque,  puta  polygona  in  trigona  resolvunt,  ut  primas,  unde  ortae  sint,  causas 
nanciscantur ,  atque  ex  ipsis  figuras.  quas  resolverunt ,  rursus  componunt". 
Saxseverino,  Log.  Vol.  2  p.  226. 

Quoniam  autem  scientia  est  cognitio  rerum  ex  causis  sive  principiis,  nihil 
magis  ad  scientiam  alicuius  rei  conferre  ab  Aristotelicis  dicitur,  quam  rem  in 
sua  elementa  eo  usque  resolvere,  donec  ad  prima  eius  initia  perventum  sit. 
Unde  apparet,  analysim  ex  Aristotelis  mente  esse  causarum  continuatam  eo 
usque  indagationem,  donec  ad  prima  eius  rei,  de  qua  quaeris,  perveneris  *.  Et 
analysis  id  proprie  agit,  ut  inde,  quod  postremum  in  re  est,  profecta  ad  illud, 
quod  primum  est  et  causa  rei,  perveniat 2. 

Scholion  2.  „Definitionisu,  ut  patet,  in  methodo  analytica  is  usus  esse 
nequit,  ut  ex  definitione  rei  perfecta  proficiscatur  inquisitio.  Haec  enim  totius 
analysis  fructus  est.  Neque  tamen  propterea  putandum  est,  definitionum  et 
principiorum  usum  in  hac  methodo  negligendam  esse.  Non  est  enim  ullum 
ratiocinium,  ad  quod  principia  non  requirantur,  neque  unquam  mens  a  quaeren- 
dis  rerum  definitionibus  abstinere  potest. 

446.         Neque   minus   methodus   synthetica  multis  modis  usur- 
pari  potest. 

Adhibetur  a  geometra  trigona  ad  polygonum  componente;  a  chimico  varia 
elementa  ad  constituendum  aera  coniungente;  a  physico  ex  cognitis  legibus  de- 
tegente  nova  phaenomena;  a  mathematico,  quum  ex  principiis  per  analysim  in- 
ventis  ad  problematis  solutionem  vel  theorematis  demonstrationem  progreditur. 
Adhibetur  etiam  ab  illo,  qui  quocunque  modo  a  partibus  integrantibus  ad  totum 
integrum  progreditur;  vel  qui  id,  quod  est  universalius,  ut  partem  considerat  et 
inde  descendit  ad  rem  particularem  vel  singularem,  ut  est  totum  quiddam  notam 
illam  simul  cum  aliis  in  se  continens ;  qui  igitur  notiones  universales  et  prin- 
cipia  abstracta  „applicat  ad  determinatas  materias,  et  inde  procedit  in  aliquas 
particulares  conclusiones  et  ex  his  in  alias" 3.  Haec  methodus  adhibetur  in 
syllogismo,  qui  est  „a  priori",  i.  e.  qui  ex  praemissa  universaliore  incipit;  et 
generatim  in  argumentatione  omni,  in  qua  a  primis  principiis  per  interiecta 
proceditur  usque  ad  conclusiones  ultimas.  Et  adhibetur  ab  eo ,  qui  a  natura 
concludit  ad  operationes,  ab  attributis  ad  essentiam,  qui  ex  mediis  procedit 
ad  finem,  qui  ex  causa  infert  effectum.  Namque  „in  omni  inquisitione  oportet 
incipere  ab  aliquo  principio,  quod  quidem,  si  sicut  est  prius  in  cognitione,  ita 
etiam  sit  prius  in  Esse,  non  est  processus  resolutorius,  sed  magis  compositivus. 
Procedere  enim  a  causa  in  effectus,  est  processus  compositivus;  nam  causae 
sunt  simpliciores  effectibus.  Si  autem  id,  quod  est  prius  in  cognitione,  sit  po- 
sterius  in  Esse,  est  processus  resolutorius,  utpote  quum  de  effectibus  manifestis 
iudicamus,  resolvendo  in  causas  simplices."  4 

Scholion  1.  Utraque  methodus  et  in  toto  actuali  et  in  toto  logico  versari 
potest.  Usum  dicendi  quod  attinet,  totum  actuale  a  veteribus  logicis  per  ana- 
lysim  „resolvi"  dicitur,  per  synthesim  „componi".  Totum  logicum  vero  per 
analysim  „dividi"  dicitur,  per  synthesim  „colligi". 

1  Trendelenburg,  Elem.  log.  p.  48. 

2  Vocem  analysis  Aristoteles  ad  res  varias  significandas  adhibuit.  Ita 
nominat  syllogismi  reductionem  ad  propositionem  et  terminos,  vel  revocationem 
syllogismorum  imperfectorum  ad  perfectum,  vel  relationem  syllogismi  ad  suas 
figuras  vel  solutionem  syllogismi  compositi  in  simplices. 

3  S.  Thom.,  Quaest.  disp.  q.  11  de  verit.  a.  1. 
*  S.  Thom.,  Summ.  theol.  I.  II.  q.  14  a.  5. 

Scholion  2.  Sed  in  hoc  usu  dicendi  magna  est  inter  philosophos  diversi- 
tas.  Saepissime  enim  id  analysis  sive  resolutio  vocatur,  quod  nos  collec- 
tionem  sive  synthesim  nuncupari  diximus ;  atque  id  synthesis  sive  compositio, 
quod  nos  divisionem  sive  analysim  diximus.  In  qua  tamen  re  nulla  est 
rerum,  sed  nominum  tantum  oppositio.  Quum  enim  de  toto  logico  agitur,  id 
etiam  ut  pars  respectu  suorum  inferiorum  considerari  potest.  Nam  non  est 
dubium,  quin  id,  quod  est  magis  universale,  comparetur  ad  minus  universale  et 
ut  pars  et  ut  totum.  Si  consideratur  ambitus  sive  extensio ,  id  quod  univer- 
salius  est ,  totum  est  plures  partes  sub  se  continens ;  si  autem  complexus  sive 
comprehensio  attenditur,  id  quod  universalius  est,  pars  est  eius,  quod  minus 
universale  est,  nam  partem  tantum  notarum,  quae  in  hoc  insunt,  illo  exhiben- 
tur  1.  Methodus  igitur,  qua  a  magis  universali  ad  minus  universale  proceditur, 
synthetica  est,  ut  generi  addit  differentias ;  et  analytica  est,  ut  genus  dividit  in 
species.  Similiter  methodus ,  quae  a  particularibus  proficiscens  ad  universale 
ascendit,  analytica  est,  quatenus  rem  particularem  resolvens  id  retinet .  quod 
commune  est;  et  etiam  synthetica  est,  quatenus  ex  iis ,  quae  in  multis  singu- 
laribus  inveniuntur ,  universale  quodammodo  colligit.  Id  quum  ita  sit ,  nemo 
mirabitur,  quod  methodus  illa  divisionis,  qua  Plato  ad  inveniendam  rerum 
notionem  usus  est,  habita  sit  analytica,  quum  tamen  secundum  usum  hodie 
receptum  potius  sit  synthetica.  Intelligitur  quoque,  cur  methodus  inductiva  ab 
Aristotele  usurpata  modo  analytica,  modo  synthetica  sit  vocata. 

Scholion  3.  Resolutio  compositioque ,  quae  ponitur  in  ratione  nostra, 
duplex  est,  speculativa  et  practica.  Resolutio  practica  sive  consultativa 
est,  quum  quis  proposito  fine  progreditur  ad  quaerenda  media,  quibus  finem 
consequatur.  Compositio  practica  est,  qua  media  ad  consequendum  finem  ex 
ordine  disponuntur.  Resolutio  est  speculativa,  quum  ex  proposita  aliqua  con- 
clusione  regredimur  ad  principia,  ex  quibus  infertur.  Compositio  speculativa 
est,  qua  ex  principiis  progredimur  ad  inferendam  conclusionem  2. 

Scholion  4.  Quum  in  scientia,  proposita  aliqua  conclusione,  quaerunt  pro- 
positiones  cum  illa  connexas,  ex  quibus  inferri  possit,  processus  est  analyticus ; 
quum  vero  positis  principiis  quaerunt  propositiones ,  quae  ex  illis  deduci  pos- 
sint,  processus  est  syntheticus. 

Quum  in  expendenda  alicuius  propositionis  veritate  exordimur  a  sub- 
iecti  consideratione ,  apparet,  nos  procedere  a  toto  ad  partem,  vel  a  minus 
universali  ad  magis  universale,  nos  igitur  uti  methodo  analytica.  Quum  vero 
a  consideratione  praedicati  exordimur,  methodus  erit  synthetica. 

Consimiliter  de  demonstratione  dicendum  est;  in  qua  quum  id  agatur,  ut 
interposito  termino  medio  praedicatum  monstretur  inesse  subiecto,  terminum 
medium  aut  ex  considerato  subiecto,  aut  ex  considerato  praedicato  peti  necesse 
est.  Sicut  methodus  analytica  est,  quum  initium  petitur  ex  subiecti  analysi,  ita 
ex  praedicati  consideratione  medium  terminum  suppeditat  methodus  synthetica. 

Quum  argumentatio  aliqua  per  multorum  ratiociniorum  seriem  extenditur, 
discrimen,  quod  inter  utramque  methodum  intercedit,  clarius  apparet.  Quocirca 
logici  soritem,  qui  est  processus  analyticus,  in  huius  rei  exemplum  sumere  so- 
lent,    velut  hoc   modo :    Mundus  est   ens  finitum.     Ens  finitum   cst  ens  ab  uUo. 


1  S.  Thom.,  Summ.  theol.  I.  q.  85  a.  3  ad  2. 

2  Sylv.  Maurus,  Quaest.  phil.  t.  1  q.  27. 

Ens  ab  alio  est  ens  a  Deo  creatwn.  Ergo  mundus  a  Deo  creatus  est.  In  quo 
sorite  methodus  analytica  manifesta  est.  Synthetica  haec  erit:  Ens  ab  alio  est 
a  Deo  creatum.  Ens  finitum  est  ens  db  alio.  Mundus  est  ens  finitum.  Ergo 
mundus  a  Deo  creatus  est. 

Vel  hoc  modo  :  Anima  humana  est  simplex.  Quod  est  simplex ,  non  com- 
ponitur  ex  diversis.  Quod  non  componitur  ex  diversis ,  non  est  resolubile  in 
partes.  Quod  non  est  resolubile  in  partes ,  est  incorruptibile.  Ergo  anima 
humana  est  incorruptibilis. 

In  quo  processu  a  subiecto  conclusionis  per  tres  terminos  medios  per- 
venimus  ad  conclusionis  praedicatum.  Colligenti  autem  conclusionem  eandem 
per  viam  syntheticam  incipiendum  erit  a  praedicato  hoc  modo :  Quod  non  est 
resolubile  in  partes ,  incorruptibile  est.  Quod  non  componitur  ex  diversis ,  non 
est  resolabile  in  partes.  Quod  est  simplex,  non  componitur  ex  diversis.  Anhna 
humana  est  simplex.     Ergo  anima  humana  est  incorruptibilis. 

447.  Utriusque  methodi  USUS.  Quum  quaestio  proponitur  sol- 
venda,  datur  subiectum  et  quaeritur  praedicatum.  Aut  enim  quae- 
ritur,  an  sit  subiectum,  aut  quid  sit  subiectum,  aut  quale  sit. 
Quibus  in  omnibus  tuta  est  et  a  natura  indicata  via,  ut  datum 
subiectunl  eiusque  proprietates  cognitas  considerantes  incognitas 
reperiamus.  Haec  est  methodus  analytica,  quam  accurate  sequen- 
tes  a  veritatis  tramite  aberrare  non  possumus. 

Quum  autem  quaestio  iam  resoluta  est,  atque  id  tantum  agitur, 
ut  aliis  proponatur,  tum  et  subiectum  probandae  propositionis 
cognoscitur  et  praedicatum ;  atque  id  modo  ostendendum  est,  unum 
de  altero  aut  affirmandum  esse  aut  negandum.  Quem  ad  finem 
tum  methodus  analytica  tum  synthetica  utilis  esse  potest.  Quum 
enim  uterque  terminus  sit  cognitus,  et  via  aperta  sit,  qua  unus  ad 
alterum  reducatur,  vel  ab  uno  vel  ab  altero  recte  incipere  pos- 
sumus.  Et  duplex  effici  potest  probatio :  analytica  et  synthetica; 
illa  eandem  viam  sequitur  et  eodem  ordine  procedit,  sicut  in  in- 
venienda  veritate  factum  est;  haec  vero  eandem  quidem  sequitur 
viam,  sed  inverso  ordine;  inde  enim  petit  initia,  ubi  analysis  finem 
habuit,  et  ibi  finitur,  unde  analysis  coepta  erat. 

Quid  discriminis  sit  inter  utrumque  processum,  ex  sorite  supra  (n.  446  Schol.  4) 
posito  apparet.  In  analytica  enim  probatione  subiectum  conclusionis  compara- 
tur  cum  tertio ,  quod  illo  superius  est ;  in  synthetica  praedicatum  conclusionis 
comparatur  cum  tertio,  quod  est  illo  inferius.  In  analytica  ostenditur,  medium 
sub  praedicato  conclusionis  contineri;  in  synthetica  vero  ostenditur,  sub  medio 
contineri  subiectum  conclusionis.  Analytica  ascendit  a  subiecto  ad  enuntiata 
usque  universaliora,  donec  perveniatur  ad  praedicatum  subiecto  coniungendum. 
Synthetica  descendit  a  praedicato  ad  enuntiata  usque  minus  universalia,  donec 
perveniatur  ad  aliquod  principium,  unde  subiectum  conclusionis  erui  possit. 

Quodsi  generatim  quaeratur,  utrum  aliqua  scientia  methodum  analyticam, 
an  syntheticam  adhibeat,  id  non  de  particularibus  demonstrationibus  iudicandum 

est,  cx  quibus  scientia  constat,  sed  de  modo  intelligitur  et  ordine  universali, 
quo  inquisitio  et  tota  series  demonstrationum  incipit  et  progreditur.  Analytica 
vocatur  scientia,  quae  omnes  suos  processus  in  id  dirigit,  ut  a  cognitione  com- 
positi  ad  cognitionem  simplicium  veniamus,  quamvis  in  ea  interdum  adhibeatur 
synthesis.  Et  synthetica  vocatur  scientia,  quae  a  cognitione  simplicium  nos 
ducit  ad  cognitionem  compositi,  quamvis  in  ea  reperiantur,  quae  ad  analysim 
spectant. 

448.  Etsi  analytica  m  rebus  aliquibus,  in  aliis  rebus  synthetica 
methodus  potiores  partes  habet,  generatim  tamen  ea  methodus 
ad  scientiae  usum  aptissima  est,  quae  ex  utriusque  coniunctione 
coalescit,  et  analytico-synthetica  vocari  solet. 

Eam  enim  esse  mentis  humanae  naturam  recordandum  est,  ut  ex  sensi- 
bilibus  ascendat  ad  intelligibilia,  ab  effectibus  ad  causas,  a  proprietatibus  ad 
rerum  essentias,  ex  observatis  diligenter  phaenomenis  ad  leges  naturae.  Quem 
ascensum  methodo  analytica  absolvi  diximus.  Sed  perfectio  cognitionis  hu- 
manae  in  eo  cernitur,  ut  ordo  cognitionis  sit,  quoad  eius  fieri  possit,  imago 
ordinis  realis.  Sicut  igitur  in  rerum  ordine  intelligibilia  sunt  priora  sensibilibus, 
et  ex  causis  procedunt  effectus,  et  phaenomena  proficiscuntur  ex  naturae  legibus, 
ita  erit  cognitio  humana  perfectissima ,  si  ex  intelligibilibus,  ex  causis,  ex 
essentiis,  ex  legibus  descendat  ad  cognoscenda  sensibilia,  effectus,  proprietates, 
phaenomena  f. 

Incipiendum  est  igitur  ab  iis,  quae  notiora  sunt  quoad  nos, 
ut  ascendamus  ad  cognoscenda  ea,  quae  sunt  notiora  quoad  se,  et 
ex  his  iterum  descendendum  ad  perfectius  cognoscendum  ea,  quae 
ex  his  et  Esse  et  cognoscibilitatem  acceperunt  2. 

In  disciplinis  practicis  ut  plurimum  synthesis  analysim  antecedit,  in  quibus 
igitur  adhibetur  methodus  synthetico-analytica.  Et  quoniam  in  significanda  na- 
tura  methodi  potius  initium  quam  finis  consideratur ,  methodus,  quae  est  ana- 
Jytico-synthetica,  simpliciter  analytica  vocari  solet,  methodus  autem  synthetico- 
analytica  dicitur  esse  synthetica3. 

449.  Quid  autem  de  recto  utriusque  methodi  usu  arbitrandum 
sit,  is  plenius  et  certius  intelleget,  qui  rem  historia  duce  breviter 
recoluerit. 

Plato  ascensum  illum  imprimis  per  abstractionem  fieri  voluit,  et  des- 
censum  per  divisionem.     Aristoteles  contra  primo    loco    inductionem  posuit  ut 

1  IlpdTSpa  6'  Iqt\  xal  yvtoptu.tOTEpa  ot/to;-  .  .  .  Xsyto  6s  -po;  7ju.d;  usv  -poTspa 
xai  yvtoptpubTEpa  xa  eYpTepov  Tf);  afadrfinoz,  dr:/.io;  os  -pOTspa  xat  yvtoptutbTspa  Ta 

TtOpptOTEpOV  '    .   .   .    l'A    -ptOTOJV    0°   ISTl  TO   iz,    dp/(OV    o(xEl(OV  '    TaOTO    '(OLO    Xe^IO    TTptOTOV   XOt 

dp/rjv.  (Arist.  1.  1  anal.  post.  c  2,  71  b,  33.)  'AftXt&c  [J-ev  ouv  plXxto-v  to  otd 
Ttov  TtpoTEptov  Ta  GjTEpa  -£ipdat)at  yvtoptCstv ,  E^-taT^txovixtoTepov  ydp  to  to»o-jt6v 
c3Ttv  •  o'j  u.r|V  d/./,d  ~oo;  tou;  (iduvaxouvrac  yvtopuEtv  6td  Ttov  TOto-JTtov  dvayxatov 
t3to;  §td  Ttov  Ixelvoi;  YvcoptjjLcov  -otsta&at  tov  Xdyov.  (L.  6  top.  c.  4,  141  b,  15.) 
Cfr.  S.  Thom.  in  1.  1  anal.  post.  lect.  3. 

2  Cfr.  Arist.  1.  1   (2)  metaph.  c.  1,  993  b,  9. 

3  S.  Thom.   in  i.  1  ethic.  lect.  3. 

instrumentum  analysis,  et  deductionem  ut  instrumentum  synthesis  1.  Similiter 
Peripatetici  omnes  utramque  methodum  coniungendam  esse  duxerunt.  Et  haec 
erat  communis  sententia,  incipiendum  esse  ab  analysi,  cuius  instrumentum  sit  in- 
ductio  et  demonstratio  a  posteriori ;  deinde  ad  synthesim  veniendum ,  quae  de- 
monstratione  „propter  quid"  efficiatur;  priore  principia  inveniri  et  causas  rerum  2, 
altera  probari  res  ex  causis  suis.  Quam  rem  Aquinas  quum  multis  aliis  locis, 
tum  illo  docet,  quo  mentem  Aristotelis  explicat  de  modo  acquirendi  cognitionem 
civitatis ,  ubi  inter  alia :  „In  his,  inquit,  verbis  philosophi  considerandum  est, 
quod  ad  cognitionem  compositorum  primo  opus  est  via  resolutionis ,  ut  sic  di- 
vidamus  compositum  usque  ad  individua.  Postmodum  vero  necessaria  est  via 
compositionis,  ut  ex  principiis  indivisibilibus  iam  notis  diiudicemus  de  rebus, 
quae  ex  principiis  causantur."  3  Analysis  igitur  causam  aperit,  ex  qua  res  est, 
sed  rem  ipsam  per  causam  non  probat :  synthesis  autem  rem  per  causam  ana- 
lysi  inventam  demonstrat.  Atque  hoc  modo  analysis  haud  inepte  methodus 
inventionis  dicta  est,  synthesis  autem  methodus  demonstrationis.  Et  scite  ob- 
servat  Zabarella,  „nnem  methodi  demonstrativae  esse  scientiam  perfectam,  quae 
est  rei  cognitio  per  suam  causam;  methodi  autem  resolutivae  finem  esse  inven- 
tionem  potius  quam  scientiam  :  quoniam  enim  per  resolutionem  causam  inquiri- 
mus  ex  effectis ,  ut  postea  ex  causis  effecta  cognoscamus ,  non  ut  in  ipsarum 
causarum  cognitione  quiescamus,  ideo  inventionem  causarum  dicimus  finem  esse 
methodi  resolutivae"  4.  Atque  his  breviter  dictis  satis  intelligitur ,  quam  in- 
iusta  sit,  quae  a  multis  recentis  aetatis  scriptoribus  auditur,  accusatio ,  Aristo- 
telicos  a;j.ei%'t}a>?  philosophatos  esse  5. 

450.  Posteriore  tempore  multa  de  methodo  perscripsit  Cartesius,  qui  utram- 

que  methodum  agnovit.  „Constat,  inquit,  inter  omnes  philosophos,  ad  veri- 
tatem  inveniendam  initium  semper  a  notionibus  particularibus  fieri  debere,  ut 
postea  ad  universale  accedatur ;  quamvis  etiam  reciproce,  universalibus  invectis, 
aliae  particulares  inde  deduci  queant."  6  Neque  pauca  a  Cartesio  de  analysi 
et  synthesi  praecepta  sunt,  quae  vix  inter  se  cohaerent  et  ab  aliis  aliter  sunt 
explicata.  Statuit  ille,  methodum  analyticam  inventioni  servire ,  syntheticam 
potius  ad  docendum  aptam  esse.  In  philosophando  ipse  vix  non  semper 
secutus  est  methodum  analyticam ;  at  vero  non  facta  singularia  sensu  percepta 
analysi  subiecit,  sed  potius  ideas  innatas  et  cogitationem  propriam.  Quattuor 
de  methodo  praecepta  dedit,  quorum  alio  loco  (n.  57)  iam  fecimus  mentionem, 
quae  subiectivum  modum  procedendi  et  prudentiam,  non  artem  spectant,  neque 
sunt  minus  verae  et  rectae,  quam  in  promptu  et  a  prudente  quoque  antiquitus 
usque  observatae 7. 


1  L.  1  anal.  prior.  c.  31,  46  a,  31;   1.  2  anal.  post.  c.  5,  91  b,  14. 

2  „Ex  multis  experimentis  unum  universale   colligimus,    quod    est   princi- 
pium  ecientiae."     S.  Thom.  2  dist.  23  q.  2  a.  2  ad  2. 

3  S.  Thom.  in  1.  1  polit.  lect.  1. 

4  De  method.  1.  3  c.  17.     Cfr.  S.  Thom.  ,    Summ.  theol.    q.  79  a.  9;    San 
severixo,  Log.  Vol.  5  p.  258. 

5  Sanseverino,  Log.  Vol.  4  p.  260. 

6  Reponses  a  un  recueil  des  princip.  instances  de  Gassendi. 

7  De  methodo  part.  2.    „In  libello  artis  cogitandi"  omnes  methodi  regulae 
prudentiales  revocatae  sunt  ad  octo;  part.  4  c.  11. 

Spixoza  vestigia  Cartesii  premens,  omissa  tamen  omni  fere  analysi,  solam 
methodum  syntheticam  adhibuit,  deducendo  omnia  ex  notione  substantiae  in- 
finitae  et  proficiscendo  in  re  qualibet  ex  fictis  definitionibus  et  axiomatis. 

451.  Baco  de  Verulamo  ,  qui  ipse  inhaerebat  methodo  analyticae ,  syntheti- 
cam  non  ignoravit.  Mentem  ad  scientiam  rerum  dixit  pervenire  ex  duplici 
motu ;  uno,  quo  a  singularibus  ad  axiomata  sive  principia  gradatim  ascenderet ; 
altero ,  quo  a  principiis  ad  singularia  descenderet  .  .  .  ascendendo  primo  ad 
axiomata,  descendendo  ad  opera  *.  Neque  per  iniuriam  Bacoxi  a  Leibxizio 
exprobratum  est ,  „Baconem  tradidisse  quidem  praecepta  artis  experiendi ,  sed 
artem  experientias  adhibendi  ab  iisque  conclusiones  eliciendi  neglexisse"  2. 

Recte  de  utraque  methodo  dixitNEWTON:  „Methodus  analytica  est  experi- 
menta  capere,  phaenomena  observare  indeque  conclusiones  generales  inductione 
inferre,  nec  ex  adverso  illas  obiectiones  admittere,  nisi  quae  vel  ab  experimentis 
vel  ab  aliis  certis  veritatibus  desumantur.  Hac  analysi  licebit  ex  rebus  com- 
positis  ratiocinatione  colligere  simplices,  ex  motibus  vires  moventes,  et  in  uni- 
versum  ex  effectis  causas,  ex  causisque  particularibus  generales,  donec  ad  ge- 
neralissimas  tandem  sit  deventum.  Synthetica  methodus  est:  causas  investigatas 
et  comprobatas  assumere  pro  principiis  eorumque  ope  explicare  phaenomena 
ex  iisdem  orta  istasque  explicationes  comprobare."  3 

A  Wolffio  methodus  definita  est  ordo,  quo  utimur  in  tradendis  dogmatis. 
„Appellatur  autem  methodus  analytica,  qua  veritates  ita  proponuntur,  prout  vel 
inventae  fuerunt,  vel  minimum  inveniri  potuerunt;  methodus  e  contrario  syn- 
thetica  appellatur,  qua  veritates  ita  proponuntur,  prout  una  ex  altera  facilius 
intelligi  et  demonstrari  potest;  methodus  mixta  est,  quae  ex  utriusque  combi- 
nationc  resultat."  * 

452.  Neque  Kant,  quum  in  declarandis  iudiciis  analyticis  et  syntheticis 
multus  esset,  methodum  analyticam  et  syntheticam  omisit;  methodum  analyti- 
cam  sive  regressivam  esse  methodum  a  principiatis  ad  principia  regredientem ; 
methodum  syntheticam  sive  progressivam  esse  methodum  progredientem  a  prin- 
cipiis  ad  principiata  5. 

Hegel  autem,  rem  si  spcctes,  et  analysim  et  synthesim  e  scientia  specula- 
tiva  sive  philosophica  omnino  exulare  iussit,  eas  reiciens  ad  scientiam  realem 
sive  positivam;  philosopho  satis  esse  illam  dialecticam,  qua  omnia  extrahantur 
ex  idea  pura  6.  Sed  tamen  vocabula  retinuit.  Analysim  vocat  eam  methodum, 
qua  phaenomena  multiplicia  determinata  suis  determinationibus  exuuntur,  donec 
mens  ad  illud  „ideale"  sive  „ens"  perveniat,  quod  omnino  indeterminatum  et 
nihilo  aequiparandum  est,  quae  res  a  Neoplatonicis  ccttAiosi;  sive  simplificatio 
vocata  erat.  Et  synthesim  eam  vocat,  qua  id,  quod  omnino  indeterminatum  est, 
iterum  magis  magisque  determinatur. 

Reliqui  autem  ex  recentis  aetatis  logicis  fere  omnes  in  rebus  philosophi- 
cis  primo  analysim  et  deinde  synthesim  adhibendam  esse  censent  eo  modo, 
quo  a  Peripateticis  id  praeceptum  erat "'.    Gravissimos  autem  errores  apud  illos 


1  Nov.  org.  aph.  103.  2  Nouv.  Ess.  1.  4  c.   12  n.   13. 

3  Optic.  1.  3  observ.  11.  4  Logic.  §  855. 

5  Logic.  §   117.  6  Encyclop.  §  226  sqq. 

7  Cfr.    Schleiermacher,    Dial.  §    283;    Beneke.    Logik    II.    p.    159 — 188; 
System  der  Logik  §  140. 

philosophos  exortos  esse  videmus ,  qui  alterutram  tantum  methodum  neglecta 
altera  secuti  sunt.  Sensualistas  et  Empiristas  analysi  inhaerere  videmus  atque 
adhibere  tantum  inductionem ,  quae  sola  ad  inveniendum  verum  accommodata 
sit.  Syllogismus  ab  his  neglegitur  et  admittitur  tantum  ad  eum  usum,  ut  in- 
ventum  verum  aliis  proponatur.  Idealistae  vi  huius  nominis  latius  accepta 
contra  eo  peccare  solent ,  quod  syllogismum  (vel  saltem  synthesim  aliquam) 
inductioni  praemittunt.  Quorum  plurimi  putant  mentem  nostram  initio  univer- 
sum  obiectum  cognitionis  humanae  intuitione  intellectuali  vel  simili  modo,  con- 
fuse  apprehendere,  a  quo  per  synthesim  ad  phaenomena  descendendum  sit  ante, 
quam  analysi  locus  esse  possit. 

Et  maxima  profecto  pro  utilitate  scientiae  speranda  sunt  emolumenta, 
ex  quo  tempore  homines  nostrae  aetatis  frequentes  ad  principia  haec  philoso- 
phiae  scholasticae  regredi  coeperunt. 


SECTIO  SECUNDA. 
De  methodo  rationali  et  experimentali. 

453.  MethodllS  experimentalis.  Quum  omnis  nostra  naturalis 
cognitio  ex  sensu  oriatur,  exordiendum  videtur  a  methodo  ex- 
perimentali.  Haec  igitur  potissima  est  via,  quae  ad  facta  incognita 
atque  etiam  ad  principia  universalia  invenienda  ducit  quaerentem. 
Si  illa  facta  sunt  contingentia  vel  illa  principia  universalia  eius- 
modi  sunt,  ut  non  evidenti  analysi  ex  aliqua  cognita  essentia  de- 
duci  possint,  via  experimentalis  est  unica.  Sunt  quidem  principia, 
quae  ut  cognoscantur,  complicatiore  experientia  non  egent,  v.  gr. 
totum  esse  qualibet  sui  parte  maius,  quae  ex  unica  experientia  obvia 
efformantur,  quia  intellectus  illico  connexionem  essentialem,  quae 
est  inter  subiectum  et  affectionem,  videt.  Sed  sunt  alia  plurima, 
in  quibus  haec  connexio  tam  aperta  non  est;  quorum  omnes  dis- 
ciplinae  naturales  plenae  sunt,  quae  sine  accuratissima  et  multi- 
plici  observatione  et  cauta  admodum  inductione  statui  vix  possunt. 
De  his  Aquinas:  „Impossibile  est,  universalia  speculari  absque 
inductione.  Et  hoc  quidem  in  rebus  sensibilibus  est  magis  mani- 
festum,  quia  in  eis  per  experientiam,  quam  habemus  circa  singu- 
laria  sensibilia,  accipimus  notitiam  universalem."  *  Id  igitur  nemini 
dubium  esse  potest,  quin  sicut  rerum  contingentium ,  ita  horum 
principiorum  veritas  cognosci  non  possit,  nisi  per  experientiam 
internam  vel  externam. 

Cuius  experientiae  quae  sit  vis  in  disciplinis  naturalibus,  his  verbis  in- 
dicatum  habemus :  „Quandoque  proprietates  et  accidentia  rei,  quae  sensu  de- 
monstrantur,  sufficienter  exprimunt  naturam  rei,  ac  tunc  oi^ortet,  quod  iudicium 


1  S.  Thom.  in  1.  1  anal.  post.  lect.   30. 

de  re  vera,  quod  facit  intellectus ,  conformetur  his ,  quae  sensus  demonstrat  de 
re,  et  huiusmodi  sunt  omnes  res  naturales,  quae  sunt  determinatae  ad  materiam 
sensihilem :  et  ideo  in  scientia  naturali  terminari  debet  cognitio  ad  sensum.  ut 
scilicet  hoc  modo  iudicemus  de  rebus  naturalibus,  secundum  quod  sensus  eas 
demonstrat.     Et  qui  sensus  negligit  in  naturalibus,  incidit  in  errorem."  * 

Quia  autem  mens  cognitis  factis  sensibilibus  adhibet  analysim 
et  inductionem ,  haec  methodus  aliquando  etiam  „inductionisa  vel 
„analytica"  vocatur. 

Neque  tamen  usum  synthesis  a  methodo  experimentali  omnino 
alienum  esse  putandum  est.  Sicut  enim  in  methodo  rationali  ana- 
lysis  non  raro  adhibetur,  ita  etiam,  qui  potissimum  experimentis 
fretus  ad  scientiam  veram  pervenire  velit,  a  synthesi  abstinere  non 
potest.  Atque  haec  quidem  methodus  experimentalis,  quamvis 
dicatur  esse  inventionis,  tamen  etiam  a  rerum  naturalium 
peritis  adhibetur,  quando  experimentis  veritatem  legum  naturalium 
cognitarum  comprobare  et  alios  docere  volunt. 

454.  Observatio  et  experimentum.  Methodus  experimentalis 
duplex  distingui  solet,  una  quidem  exacta,  quae  ad  cognitiones 
accuratas  et  omnino  certas  ducit,  quae  in  diligentissima  observa- 
tione  nititur  et  experimento ,  quibus  computi  mathematici  et  aliae 
cognitiones  syntheticae  similes,  quae  vim  demonstrativam  habent, 
adiunguntur.  Altera  autem  minus  exacta  est,  quae  rebus  plus 
minusve  probabilibus  continetur,  ut  sunt  hypotheses,  similitudines, 
ea  quae  contingere  solent  ut  plurimum  2. 

Ad  methodum  exactam  imprimis  requiritur  observatio  accu- 
ratissima,  quae  in  magna  animi  ad  rem  attentione  consistit,  in 
congrua  rei  in  suas  partes  analysi,  quam  sequetur  synthesis  sive 
recta  partium  ad  rem  unam  compositio.  Atque  haec  observatio 
experimento  multiplici,  quoad  eius  fieri  possit,  est  iuvanda.  Dum 
observatio  definitur,  ut  sit  „attentio  mentis  reflexa,  quae  circa  ali- 
quid  factum  versatur,  quod  sponte  sua  se  nobis  exhibet",  experi- 
mentum  est  „attentio,  quae  versus  factum  dirigitur,  quod  nostra 
industria  ut  eveniat  efficimus". 

Ex  quo  tempore  homines  maiore  cum  diligentia  in  perscrutanda  naturae 
phaenomena  non  sine  maximis  huius  vitae  emolumentis  incumbunt,  etiam  philo- 
sophi  scholae  Aristotelicae  maiore  cum  diligentia  de  observatione  et  experi- 
mentis  praecepta  dare  coeperunt.  Quod  quidem  eo  facilius  peractum  est,  quo 
pluris  experientia  ad  mentem  philosophiae  peripateticae  facienda  est.  Modera- 
tione  tamen  aliqua  in  his  rebus  eos  usos  esse  videmus,  quum  ipsis  persuasum 


1  S.  Thom.,  Opusc.  63  in  1.  Boeth.  q.  6  a.  2. 

2  Cfr.  Ueberweg,  System  der  Logik  §  140. 

fuerit,    philosophiam  et  scientiam  non    tam   vitae  homirmm    animali  et  vegetali, 
quam  spirituali  inservire  oportere  '. 

Nos  logicis  nobis  ab  his  praeceptis  potius  abstinendum  esse  censemus. 
Quae  enim  generaliora  sunt,  cogitanti  cuique  in  promptu  sunt.  De  iis  vero, 
quae  in  unaquaque  scientia  quoad  observationem  et  experimentum  speciatim 
tenendae  sunt,  operationibus  methodicis  commodius  a  singularum  disciplinarum 
cultoribus ,  quam  a  philosopho  praecipitur.  Quum  enim  ingens  sit  rerum  va- 
rietas,  maxima  etiam  est  tradendorum  praeceptorum  diversitas. 

Post  accurate  peractam  observationem  et  experimentum  opus 
est,  ut  ad  eas  rationes  attendatur,  ex  quibus  res  secundum  species 
et  genera  distribui  possint.  Quo  de  negotio  nunc  nonnulla  con- 
stituenda  sunt. 

455.  Rerum  in  certas  classes  distributio.  His,  de  quibus  dixi- 
mus  rebus,  efficitur,  ut  constituantur  principia,  unde  omnis  scientia 
deducenda  est.  „Principiorum  quidem  alia  inductione  percipiuntur 
et  cognoscuntur,  alia  sensu,  alia  consuetudine,  alia  aliter.  Ea 
autem  singula  persequi  oportet,  quemadmodum  cuiusque  natura 
patitur,  dandaque  opera  est,  ut  bene  definiantur:  magnum  enim 
momentum  ad  ea,  quae  sequuntur,  afferunt."  2  In  hac  vero  re 
praecipuum  est,  ut  cognoscatur  universalitas ,  sub  qua  res  secun- 
dum  species  et  genera  distribuantur.  Haec  igitur  ut  in- 
veniatur,  comparatione  opus  est,  qua  mens  rerum  multarum 
ac  variarum  similitudines  dissimilitudinesque  accurate  perquirit. 
Non  aliter  enim  quam  comparando  cognoscere  possumus  pro- 
prietatem,  quam  in  conclusione  individuis  omnibus  alicuius  speciei 
sumus  addicturi,  revera  in  iis  individuis,  quae  observata  sunt,  omni- 
bus  inesse.  Quam  ob  causam  mens  unamquamque  rem  separatim 
consideratam  secundum  omnem,  qua  fieri  potest,  rationem  cum 
rebus  reliquis  conferre  debet.  Ad  „generalizationem"  deinde  ac- 
cedere  debet,  quae  vocatur  „classificatio". 

Classificatio  ea  est  operatio,  qua  mens  plurima  individua  in 
classes  aliae  aliis  generaliores  distribuit.  Quo  loco  recolenda  sunt, 
quae  a  logicis  de  generibus  et  speciebus  dici  solent.  Classis  ge- 
neratim  est  conceptus  universalis  sub  se  continens  complura  indi- 
vidua,  quae  aliqua  ratione  conveniunt.  Quae  genus  vocatur,  si 
alia  classe,  quam  sub  se  continet,  generalior  est;  et  species  nun~ 
cupatur,  si  ut  minus  generalis  in  generaliore  continetur.  Igitur 
eadem    classis   sub    diverso    respectu    genus   esse    potest   simul   et 


1  Videsis,  quae  habet  Phil.  Steinmeyer,    S.  L,    Institut.  log.    Frib.  Brisg. 
1771.  p.  93  sqq.;  Ad.  Contzen,  S.  L,  Praelect.  log.  Colon.  1785.  p.  122. 

2  Arist.  1.  1  ethic.  Nicom.  c.  7,  1098  b,  2.     Cfr.  S.  Thom.  in  h.  1.  lect.  11. 
Pesch,    Logica.    I.  35 

species.  Ea  autem  debet  esse  classificatio ,  ut  ordinem  ponat  iu 
cognitionibus  nostris,  et  mutuas  rerum  naturalium  relationes  nobis 
patefaciat. 

Facilior  ea  classificatio  est,  quam  artificialem  vocant,  quae 
externa  aliqua  rei  proprietate ,  ab  ordinante  pro  arbitratu  electa, 
contenta  est.  Sed  pluris  aestimanda  est  classificatio  ea,  quae  na- 
turalis  est,  et  in  collectione  proprietatum  essentialium  rei  nititur. 

Scholion  1.  In  con3tituendis  rerum  naturalium  classibus  summopere  necesse 
est,  diversos  status  vel  qualitates  entium  accidentales  ab  ipsarum  essentiis 
distinguere.  Ita  corpus  idem  in  statu  triplici ,  quem  aggregationis  vocant ,  in- 
veniri  potest,  quorum  unusquisque  diversis  qualitatibus  pbysicis  sese  prodit. 
Et  res  una  pro  conditionum  externarum  diversitate  diversas  formas  crystallinas 
induere  potest.  Qui  polymorphismus  haud  raro  etiam  in  organismis  unius 
speciei  invenitur.  Huc  quoque  spectant  affectiones  illae,  quae  ab  individuis 
longo  usu  et  consuetudine  vitae .  vel  etiam  conditionum  externarum  appulsu 
acquiruntur ,  et  stabilitatem  quandam  nactae  a  progenie  in  progeniem  trans- 
missione  hereditaria  propagantur,  neque  tamen  ad  ipsam  rerum  essentiam  per- 
tinent.  Quo  loco  satis  est,  ut  in  memoriam  revocentur  Aethiopes,  Caucasici. 
reliquae,  quae  varietates  vel  progenies  vocantur.  Quae  omnes  rerum  affectiones, 
quum  ab  earum  essentiis  non  proveniant ,  classificationem ,  quae  simpliciter  sit 
naturalis,  constituere  non  possunt. 

Scholion  2.  Quum  de  organismis  agitur,  apud  rerum  naturalium  peritos 
hi  gradus  classificationis  in  usu  sunt  positi:  Regnum,  partitio,  classis ,  ordo, 
tribus,  familia,  genus ,  species,  varietas ,  individua.  Apud  alios :  Regnum,  (co- 
hors),  orbis,  classis,  ordo,  familia,  (tribus),  genus,  (sectio),  species,  (subspecies. 
varietas),  individuum. 

Scholion  3.  Classificatio ,  ut  bona  sit,  trahi  debet:  1°  a  nota  unica,  vel 
saltem  compluribus  inter  se  cohaerentibus;  2°  a  nota,  quae  sit  constans  et  gravis 
momenti  5  3°  a  nota,  quae  facile  ab  hominibus  cognosci  possit. 

456.  Methodi  experimentalis  conclusio,  quae  est  lex  naturalis. 
Haec  vox  „conclusio"  duplici  ratione  intelligitur.  Formaliter  accepta 
conclusio  ipsum  actum  significat  discursivum ,  quo  mens  ex  factis 
singularibus  universale  quidpiam  infert.  Obiective  intellecta  illud 
universale  significat,  quod  ex  siugularibus  infertur.  Quum  de  rebus 
naturalibus  agitur,  conclusio  lex  physica  sive  naturalis  ap- 
pellari  solet. 

Et  lex  quidem  generatim  quandam  directionem  significat  vel  regulam  et 
mensuram  operationum,  secundum  quam  aliquid  ad  agendum  inducitur  vel  ab 
agendo  retrahitur  K    Quae  si  sumitur  formaliter,  cst  in  regulante  et  mensurante2; 


1  S.  Titom.,  Summ.  theol.  I.  II.  q.  90  a.   1. 

2  „Nihil  est  aliud  lex,  quam  dictamen  practicae  rationis  in  principe,  qui 
gubernat  aliquam  communitatem  pcrfectam.  Manifestum  est  autem,  supposito. 
quod  mundus  divina  providentia  regatur,  quod  tota  communitas  universi  guber- 

sin  obiective  et  materialiter,  est  in  re  regulata  et  mensurata,  „quia  in  quantum 
participat  aliquid  de  regula  vel  mensura,  sic  regulatur  vel  mensuratur"  '. 

Verum  non  eadem  perfectione  res  omnes  creatae  illius  legis  participes 
sunt:  „Quia  rationalis  creatura  participat  eam  intellectualiter  et  rationaliter, 
ideo  participatio  legis  aeternae  in  creatura  rationali  proprie  lex  vocatur;  nam 
lex  est  aliquid  rationis.  In  creatura  autem  irrationali  non  participatur  ratio- 
naliter,  unde  non  potest  dici  lex,  nisi  per  similitudinem."  2  Nos  igitur  hoc  loco 
non  illam  legem  intelligimus ,  quae  in  dirigenda  voluntate  rationali  invenitur, 
quae  est  arctior  huius  vocis  significatio ;  sed  eam,  quae  in  omnibus  rebus  na- 
turalibus  apparet. 

Potest  autem  haec  lex  rebus  naturalibus  insita,  quam  physicam  vocant, 
considerari  dupliciter.  Uno  modo ,  quatenus  naturam  uniuscuiusque  rei  pro- 
priam  significat,  quae  lex  definitur  inclinatio  rei  naturalis  in  proprios 
actus  et  fines.  Quae  illi  aptitudini  similis  est,  quam  in  rebus  artefactis, 
ut  in  cultello  vel  horologio ,  observare  possumus.  Deus  enim  rebus  natura- 
libus  dedit  „vires  activas ,  in  quibus  manet  ordo  intellectus  divini ,  sicut  in  re 
artificiata  manet  directio  artificis  in  finem  determinatum"  3.  Differt  tamen  eo, 
quod  eius  principium  non  est  sola  rei  modificatio  vel  dispositio  externa,  sicut 
in  artificiis,  sed  est  substantiale  quiddam  ipsam  rem  intrinsecus  constituens, 
quod  alio  loco  „formam  substantialem"  esse  dicemus.  Atque  haec  inclinatio 
sive  „appetitus  naturalis"  sese  manifestat  in  animalibus  virtute  instinctiva,  in 
organismis  virtute  vitali,  in  omnibus  autem  rebus  naturalibus  virtute  chimica 
et  physica. 

Altero  modo  lex  physica  non  solum  ad  naturam  singularum  rerum  pro- 
j)riam,  sed  simul  ad  illas  conditiones  externas  refertur,  secundum  quas  res 
naturales  sic  vel  aliter  agere  vel  non  agere  solent 4,  velut  quum  dicimus  legem 
physicam  esse,  ut  sol  quotidie  oriatur,  vel  ut  luna  circum  terram  moveatur. 
In  lege  naturali  hoc  modo  intellecta  detegent  philosophi  haec  (praeter  activi- 
tatem  vel  concursum  Dei  ad  omnes  creatarum  rerum  operationes  necessarium 
et  praeter  principium  causalitatis,  id  quod  per  se  intelligitur)  elementa:  1.  sin- 
gularum  rerum  certam  et  ad  sic  vel  aliter  agendum  ex  se  determinatam  na- 
turam ;    2.  res  naturales    aliquando    certis    rationibus    inter   se    dispositas   et   in 


natur  ratione  divina.  Et  ideo  ipsa  ratio  gubernationis  rerum  in  Deo  sicut  in 
principe  universitatis  existens  legis  habet  rationem."  S.  Thom.  ,  Summ.  theol. 
I.  II.  q.  91  a.   1. 

1  Ibid.  q.  91  a.  2.  2  Ibid.  a.  2  ad  3. 

3  S.  Thom.  2  dist.  18  q.  1  a.  2  ad  1.  Et  alio  loco :  „Sicut  homo  im- 
primit  denuntiando  quoddam  interius  principium  actuum  homini  sibi  subiecto, 
ita  etiam  Deus  imprimit  toti  naturae  principia  propriorum  actuum.  .  .  .  Hoc 
modo  se  habet  impressio  activa  principii  intrinseci  quantum  ad  res  naturales, 
sicut  se  habet  promulgatio  legis  quantum  ad  homines ;  quia  per  legis  promul- 
gationem  imprimitur  hominibus  quoddam  directivum  principium  humanorum 
actuum."     Summ.  theol.  I.  II.  q.  3  a.  5. 

4  Etiam  modus  constans  et  uniformis,  quem  homines  in  agendo  sequuntur, 
vocatur  „lex"  propter  similitudinem  cum  legibus  physicis,  sed  tamen  dicitur 
lex  „moralis",  quo  significetur,  non  ab  humana  natura  hunc  modum  cum  neces- 
sitate  procedere,  sed  contineri  moribus  sive  consuetudine. 

motu  certo  collocatas  esse;  3.  sub  certis  conditionibus  certas  quasdam  causas 
a  natura  ad  agendum  adscisci,  et  congruo  modo  temperari;  4.  non  esse  moris 
in  natura,  ut  actionibus  rerum  ponatur  obstaculum. 

Postquam  haec  de  ordine  legum  physicarum  ontologico  diximus,  de  ordine 
legum  a  nobis  cognoscendarum  breves  esse  possumus. 

Primo  igitur  cognoscimus  modum  uniformem  sive  constantiam, 
secundum  quam,  certis  quibusdam  positis  conditionibus,  certos  even- 
tus  existere  videmus.  Deinde  adhibita  observatione,  experimento, 
inductione  ad  cognoscendam  illius  constantiae  rationem  efficientem 
progredimur;  ea,  quae  ex  ipsa  rerum  singularum  natura  interna 
eveniunt,  ab  iis  distinguimus,  quae  conditionibus  externis  et  rela- 
tionibus  debentur,  et  ita  rationem  constantem  et  uniformem  cogno- 
scimus,  secundum  quam  causae  naturales  ad  certos  effectus  pro- 
ducendos  diriguntur  vel  non  diriguntur.  Atque  ex  cognitis  legibus, 
quae  rebus  creatis  sunt  insitae,  per  legitima  ratiocinia  concludere 
etiam  licet  ad  supremam  legem  formaliter  acceptam,  quae  est  in 
Deo  omnium  rerum  auctore  et  gubernatore. 

Dum  autem  ex  observationibus  et  experimentis  statuuntur  leges,  cautio 
magna  propter  naturae  obscuritatem   adhibenda  est  ' : 

1°  Si  in  rebus  omnibus,  quae  explorari  possunt,  iisque  numero  plurimis, 
idem  semper  et  constanter  fieri  observamus,  merito  hanc  generalem  na- 
turae  legem  esse  dicimus ,  etiamsi  in  re  una  vel  altera  experimentum  institui 
non  possit.  Sic  quia  in  omnibus  corporibus ,  quae  quidem  sub  experientiam 
cadunt,  deprehendimus ,  unum  ab  altero  excludi  loco ,  hinc  physici  proprie- 
tatem  hanc,  quam  impenetrabilitatem  dicunt,  omnibus  omnino  corporibus,  etiam 
illis,  quae  ob  distantiam  vel  exilitatem  oculos  sensusque  nostros  effugiunt,  sine 
ulla  haesitatione  attribuunt. 

2°  Neque  in  hoc  negotio  ulla  difficultas  erit,  si  quid  hinc  inde  primo  in- 
tuitu  contrarium  fieri  videatur;  modo  idipsum,  re  accuratius  inspecta,  conciliari 
cum  lege  generali  possit.  Ita  cum  generali  impenetrabilitatis  lege  pugnare  qui- 
dem  videtur,  quod  aqua  in  lignum  penetrat.  Quid  autem  rem  accuratius  in- 
spectanti  apertius,  quam  nullo  id  modo  cum  lege  ista  revera  pugnare  ? 

3°  Sed  antequam  rem  ex  generali  lege  semper  et  constanter  contingere 
pronuntiemus,  observationes  et  experimenta  magnopere  iteranda  et  varianda  sunt. 

4°  Dum  de  effectuum  causa  quaeritur :  a)  obiectum  et  ante  et  dum  effectus 
adest,  solerter  consideretur,  ut  videatur,  quid  vel  nunc  vel  paulo  ante  accesserit. 
b)  Accuratissime  attendendum  est,  annon  plura  accesserint,  et  quodnam  ex  his, 
vel  an  omnia  simul  ad  effectum  producendum  aliquid  contulerint.  c)  Interdum 
effectus  causa  inveniri  potest,  si  adiuncta  mutentur  attendaturque  ad  effectum, 
qui  singulis  in  rebus  enascitur.  d)  Ex  eo,  quod  cum  effectu  circumstantia  ali- 
qua  etiam  semper  et  constanter  coniuncta  sit,  cave  illico  inferas,  hanc  effectus 
causam  esse :  videndum  insuper,  sitne  ea  huic  effectui  accommodata,  sintne  for- 
tasse  alia,  quibus  effectus  tribui  possit  vel  debeat. 


1  Has  regulas  tradit  Ad.  Coxtzex,  Op.  cit.  p.   124. 

Quibus  omnibus  in  rebus  necessaria  est  diligens  circumspectio  et  ad- 
aequata  naturae  observatio.  Nam,  ut  dicit  Aristoteles,  „cum  vero  congruunt 
omnia,  quae  in  re  insunt"  *. 

Atque  in  hoc  operandi  genere  adhibetur  methodus ,  quam  vocant  elimi- 
nationis,  quae  duplex  esse  potest.  Aut  enim  per  „methodum  congruentiae" 
observatis  iis,  in  quibus  res  sub  mutatis  conditionibus  conveniunt ,  eliminantur 
ea  omnia,  quae  effectus,  de  quo  agitur,  causae  esse  non  possunt,  et  hoc  modo 
causa  vera  detegitur.  Aut  per  „methodum  differentiae"  instituuntur  experimenta, 
quibus  appareat ,  qua  ratione  aliquis  processus  differat  ab  eventibus  finitimis ; 
qua  differentia  manifestatur ,    qui  sit  nexus  inter    causam  quandam  et  effectum. 

Accedit  quae  vocatur  „methodus  residuorum",  secundum  quam  certo  pro- 
cessui  subtrahuntur  causae  notae  et  effectus  noti ,  et  iam  causa  residua  ad 
effectum  residuum  pertinebit. 

Vel  adhiberi  etiam  potest  methodus,  quae  dicitur  „variationum  concomi- 
tantium",  per  quam  appareat,  quinam  effectus  in  aliquo  processu  alicui  causae, 
quae  ex  processu  eliminari  non  potest,  ascribendus  sit 2. 

457.         Scholia.     Scholion  1.   Non  sunt  vituperandi,  qui  in  pervesti- 

gandis  rebus  sensibilibus  maximam  operam  collocant;  modo  in  hoc 

negotio  recta  intentione  ducantur. 

„Apponere  studium  circa  sensibilia  cognoscenda,  ut  est  apud  S.  Thomam, 
dupliciter  potest  esse  vitiosum :  uno  modo ,  in  quantum  cognitio  sensitiva  non 
ordinatur  in  aliquid  utile,  sed  potius  avertit  hominem  ab  aliqua  utili  considera- 
tione.  .  .  .  Alio  modo,  in  quantum  cognitio  sensitiva  ordinatur  ad  aliquod 
noxium.  .  .  .  Si  quis  autem  cognitioni  sensibilium  intendit  ordinate  propter  ne- 
cessitatem  sustentandae  naturae,  vel  propter  studium  intellegendae  veritatis,  est 
virtuosa  studiositas  circa  sensibilium  cogitationem."  3 

Scholion  2.  Ise  in  his  quidem  rebus,  in  quibus  de  perscru- 
tanda  rerum  natura  agitur,  aliena  „auctoritate"  et  „fide"  carere 
possumus. 

Quum  autem  de  experimentis  quaeritur,  quae  ab  alio  instituta  referuntur, 
vide :  a)  ipsene  experimentum  instituerit,  an  ab  alio  relatum  acceperit ;  b)  sitne 
experimentum  institutum  rite  et  cum  accuratione  debita;  c)  illene  exponat  et 
rem  fideliter  et  adiuncta  omnia,  quae  ad  rem  requirantur;  d)  attendendum  quo- 
que  est  ad  indolem,  scientiam,  sinceritatem  referentis.  Quod  hac  nostra  aetate 
potissimum  attendendum  est,  quum  plurimi  inveniantur,  qui  ob  praeconceptas 
opiniones  falsas  et  impias  ab  allucinationibus,  immo  mendaciis  alieni  non  sunt.  — 
Quoties  igitur  in  aliorum  auctoritate  tibi  acquiescendum  est,  quum  ipse  ob- 
servationes  et  experimenta  instituere  non  possis,  fide  sane  duci  debes  in  his, 
quae  multorum  observatione  et  experimentis  constant.  Sed  cave  ab  auctoritate 
virorum,  qui  quum  in  sua  quique  disciplina  multum  versati  sint,  sub  docta 
experimentorum  et  observationum  specie  vanas  phantasiae  fictiones  vel  funestis- 
simos  errores  conantur  introducere. 


1  L.  1  ethic.  Nicom.  c.  8,  1098  b,  11. 

2  Th.  Ziegler,  Lehrbuch  der  Logik.  1881.  p.  71. 

3  Summ.  theol.  II.  II.  q.  167  a.  2. 

Scholion  3.  Est  etiam  methodus  experimentalis  sive  empirica, 
quae  ideo  vitiosa  est,  quia  cognitiones  humanas  non  ulterius  ex- 
tendi  ponit,  quam  porrigatur  experientia  sensuum. 

Quae  nihil  ut  certum  admittit,  quod  non  sit  haustum  ex  sensibus.  Quae 
methodus  Empiristarum  est ,  Sensualistarum ,  Materialistarum.  Certum  est 
autem,  hominem  in  cogitationibus  suis  non  coarctari  limitibus  sensuum,  sed 
ponere  posse  iudicia  vi  universali  praedita,  hinc  cognoscere  principium  causali- 
tatis  atque  ipsas  rerum  essentias  *.  Quod  qui  ignorat ,  ab  animali  bruto  gradu 
fortassis  differt,  iJon  tamen  essentia.  „Sciendum  est,  ait  Leibnizids  ,  duplices 
esse  consecutiones  toto  coelo  diversas,  empiricas  et  rationales.  Consecutiones 
empiricae  nobis  sunt  communes  cum  brutis,  et  in  eo  consistunt,  ut  sentiens  ea, 
quae  aliquoties  coniuncta  fuisse  expertum  est,  rursus  coniunctum  iri  exspectet. 
Sed  quia  saepe  fit,  ut  talia  tantum  per  accidens  sint  coniuncta,  hinc  saepe  Em- 
pirici  decipiuntur,  prorsus  ut  bruta;  ut  scilicet.  quod  exspectant,  non  eveniat. 
At  homo,  quatenus  non  empirice,  sed  rationaliter  agit,  non  solum  fidit  experi- 
mentis  aut  inductionibus  particularium  a  posteriori,  sed  procedit  a  priori  per 
rationes.  Et  quale  est  discrimen  inter  geometram  et  analyseos  peritum ,  et 
arithmeticum  aliquem  vulgarem  pueros  docentem,  qui  regulas  arithmeticas  me- 
moriter  didicit,  sed  rationem  earum  non  novit;  nec  proinde  in  quaestionibus 
nonnihil  a  consuetudine  recedentibus  sibi  consulere  potest:  tale  est  discrimen 
inter  Empiricum  et  Rationalem,  inter  consecutionem  bestiarum  et  ratiocinationem 
humanam.  Etiamsi  enim  multa  exempla  succedentia  experiamur ,  nunquam 
tamen  de  perpetuo  successu  securi  sumus,  nisi  rationes  necessarias  reperiamus. 
unde  colligamus,  rem  aliter  se  habere  non  posse.  Itaque  bruta  non  cognoscunt 
universalitatem  propositionum,  quia  non  cognoscunt  rationem  necessitatis.  Et 
licet  aliquando  Empirici  per  inductiones  ducantur  ad  propositiones  vere  univer- 
sales,  id  tamen  per  accidens  tantum,  non  vi  consecutionis  contingit."  2 

458.  Methodus  rationalis  in  eo  praecipue  est  posita,  ut,  post- 
quam  ex  iis,  quae  in  rebus  apparent,  per  inductionem  abstractio- 
nemque  universalis  rei  notio  est  constituta,  ind.e  ea,  quae  rei  con- 
veniant,  per  deductionem  concludantur.    Et  hanc  quidem  methodum 


1  Baco  de  Verulamio  apte  Empiricos,  qui  nihil  aliud  faciunt,  quam  pluri- 
mas  congregant  experientias ,  formicis  comparat;  speculativos  illos ,  qui  omnia 
quasi  fila  ex  seipsis  extrahere  volunt,  araneis;  eos  autem,  qui  post  experientiam 
recte  et  diligenter  institutam  principia  rationis  adhibent,  apibus  aequiparat. 
„Qui  tractaverunt,  inquit,  scientias,  aut  Empirici  aut  Dogmatici  fuerunt.  Em- 
pirici,  formicae  more,  congerunt  tantum  et  utuntur.  Rationales  aranearum  more 
telas  ex  se  conficiunt.  Apis  vero  ratio  media  est,  quae  materiam  ex  floribus 
horti  et  agri  elicit;  sed  tamen  eam  propria  facultate  vertit  et  digerit.  Neque 
absimile  philosophiae  verum  opificium  est;  quod  nec  mentis  viribus  tantum. 
aut  praecipue  nititur,  neque  ex  historia  naturali,  a  mechanicis  experimentis 
praebitam  materiam ,  in  memoria  integram ,  sed  in  intellectu  mutatam  et  sub- 
actam  reponit.  Itaque  ex  harum  facultatum  arctiore  et  sanctiore  foedere  bene 
sperandum  est."     Nov.  Org.  Aph.  95. 

2  Log.  et  metaph.  edit.  Ddtens  vol.  2  parte  1   p.  233. 

methodo  experimentali  omuino  adiungendam  esse,  iam  inde  mani- 
festum  est,  quod  causa,  qua  efficitur  scientia,  non  in  ipsa  expe- 
rientia,  quippe  quae  proprie  ad  sensum  pertineat  *  verseturque  in 
singularibus  tantum,  sed  in  cognitione  principiomm  universalium 
cernitur,  quae  principia  ope  quidem  experientiae  efformantur,  non 
tamen  ita,  ut  experientia  ex  se  illorum  causa  sit. 

Quae  res  exemplo  a  domo  petito  illustrari  solet.  Quemadmodum  enim 
lapides  neque  domus  sunt  neque  fundamenta  domus,  sed  illud,  ex  quo  utrumque 
componitur,  ita  experientia  non  est  scientia  neque  principium  scientiam  efficiens, 
sed  utrique  materiam  praebet.  Et  sicut  fundamenta  domus  sunt  id ,  super 
quo  posito  domus  aedificatur,  ita  principia  non  sunt  scientia,  sed  id,  ex  quo 
scientia  exsurgit.  Quum  scientia  ex  principiis  gignatur  et  principia  ab  experi- 
entia  sive  a  perceptione  rerum  sensitiva  per  intellectionem  efformentur,  liquet, 
in  cognitione  sensili  nihil  esse ,  nisi  initium  viae ,  quae  ad  scientiam  ducat 2. 
Sicut  ex  experientia  per  inductionem  principia  parantur,  ita  ex  principiis  in- 
ductione  paratis  per  syllogismum  conclusiones  scientificae  deducuntur.  Prin- 
cipia  universalia  etsi  causa  scientiae  dici  possunt,  nondum  tamen  sunt  ipsa 
scientia.  Scientiae  igitur  necessaria  inchoatio  sive  acceptio  fit,  quum  ex  sen- 
sibilibus  ad  intelligibilia  ascendimus;  sed  ipsam  scientiam  adipiscimur,  quum  ab 
intelligibilibus  universalibus  iterum  tamquam  ex  cognitis  principiis  descendimus 
ad  principiata.  „In  accipiendo  scientiam ,  ut  ad  rem  Aquinas ,  non  semper 
principia  et  elementa  sunt  priora,  quia  quandoque  ex  effectibus  sensibilibus 
devenimus  in  cognitionem  principiorum  et  causarum  intelligibilium.  Sed  in  com- 
plemento  scientiae  semper  scientia  effectuum  dependet  ex  cognitione  principi- 
orum  et  elementorum,  quia  tunc  opinamur  nos  scire,  quum  principiata  pos- 
sumus  in  causas  resolvere."  3 

Atque  haec  methodus  rationalis  tum  maxime  servatur,  quum 
res  primo  definitione  explicatur.  Explanatis  deinde  per  processus 
syllogisticos  rei  proprietatibus,  eadem  primum  in  sua  membra 
sive  partes  integrantes,  si  quas  habet,  deinde  in  suas  species 
sive  partes  proxime  sibi  subiectas  dividitur.  Post  eodem  modo 
etiam  unaquaeque  ex  illis  speciebus  primo  definitur ,  eiusque 
proprietatibus  syllogismo  expositis  in  sua  membra  primum,  deinde 
in  suas  species  dividitur,  atque  ita  deinceps,  donec  ad  ultimas 
species  perventum  sit.  Ut  quum  quis  acturus  de  sylfogismo,  pri- 
mum  explicat,  quid  sit  syllogismus  in  genere  et  quaenam  eius 
proprietates ;  tum  partes  integrantes  syllogismi,  formalem  et  ma- 
terialem,  distinguit;  tandem  dividit  syllogismum  in  partes  sub- 
iectivas  sive  species,  in  demonstrativum,  topicum,  sophisticum,  et 
quae  sequuntur. 


1  S.  Thom.,  Quaest.  disput.  q.  16  de  malo  a.  1  ad  2. 

2  Saxseverino,  Logic.  Vol.  4  p.  202. 

3  S.  Thom.,  Summ.  theol.  I.  q.  85  a.  8  ad  1. 

Quoniam  in  hac  methodo  usus  demonstrationis  et  synthesis 
est  praecipuus,  etiam  methodus  demonstrationis  vel  a  priori  vel 
synthetica  esse  dicitur. 

His  de  natura  methodi  rationalis  constitutis,  manifestum  est,  hanc  methodum 
non  solum  ad  id  idoneam  esse,  ut  veritas  iam  cognita  aliis  demonstretur,  sed  ex 
se  aptissimam  quoque,  qua  veritates  necessarias  ex  aliis  iam  cognitis  inveniamus. 
Neque  raro  ad  cognitionem  de  rehus  contingentibus  acquirendam  adhiberi  potest, 
quum  eiusmodi  cognitio  ex  applicatione  axiomatis  ad  aliam  veritatem  contin- 
gentem  iam  cognitam  hauriri  potest. 

Scholton  1.  Est  etiam  methodus  „rationalisu,  quae  nomen  suum  inde 
traxit,  quod  nihil,  quod  auctoritate  nitatur,  admittendum  esse  praecipiat,  quem 
auctoritatis  contemptum  in  rebus  philosophicis  plurimum  promovit  Cartesius. 

Scholion  2.  Praeterea  est  methodus  ^rationalis1,4,  quae  quia  experientiam 
omnem  sensuum  spernit  neglegitque,  vituperanda  est.  Quae  si  omnes  rerum 
notitias  ex  ideis  vel  formis  menti  humanae  innatis  trahit,  idealistica  voca- 
tur,  et  a  Platojje,  Cartesio,  Kantio  ,  aliis  est  proposita.  Si  illas  notitias  ex 
cognitione  Dei,  quae  omnium  cognitionum  prima  sit,  deducere  conatur,  onto- 
logistica  dicitur,  et  a  Malebranche,  Rosmini,  Gioberti  defendebatur. 

Certum  est  autem,  homini  innatas  esse  facultates  tantum  ad  cognoscendum 
aptas  et  naturaliter  inclinatas,  quibus  adhibitis  mens  per  experientiam  sensuum 
eas  de  rebus  notitias  hauriat,  quae  ad  adipiscendas  cognitiones  pure  intellec- 
tuales  sunt  necessariae.  Homo  enim  neque  spiritus  purus  est ,  neque  purum 
animal,  sed  animal  rationale.  Unde  spectata  hominis  natura  Aristoteli  est 
assentiendum  dicenti:  „Videtur  autem  et  ratio  testis  iis  esse,  quae  apparentj 
et  quae  apparent,  testes  esse  etiam  rationi."  l  „Mens  humana,  ut  est  apud 
S.  Augustinum  ,  prius  haec,  quae  facta  sunt ,  per  sensus  corporis  experitur 
eorumque  notitiam  pro  infirmitatis  humanae  modulo  capit;  et  deinde  quaerit 
eorum  causas ,  si  quo  modo  possit  ad  eas  pervenire  principaliter  atque  incom- 
mutabiliter  manentes  in  Verbo  Dei,  ac  sic  invisibilia  eius  per  ea,  quae  facta 
sunt,  conspicere."  2  A  sensibilibus  igitur  exordiendum  est;  sed  non  in  sensi- 
bilibus  sistendum.  „Cognitio  humana,  ut  monet  S.  Bonaventura,  incipit  a  sensu 
tamquam  ab  exteriori,  quae  non  perficitur,  nisi  perveniatur  ad  intellectum,  qui 
cognoscit,  quid  est  res"3;  et  inde  praeclaram  scientiae  amplitudinem  deducit, 
dum  ille,  qui  bestiae  instar  haeret  in  phaenomenis,  bruta  quadam  exspectatione 
casuum  similium  continetur. 

SECTIO  TERTIA. 
I)e  methodo  inventionis  et  doctrinae. 


459.  Methodus  inveniendae  veritatis.  Quum  modum  attendi- 
mus,  quo  scientia  ab  homine  acquiritur ,  hunc  duplicem  esse  vi- 
demus.  „Unus  est,  quando  naturalis  ratio  per  se  ipsam  devenit 
in  cognitionem  cognitorum,  et  hic  modus  dicitur  inventio;  alius, 


1  L.  1  de  coelo  c.  3,  270  b,  5.  2  L.  4  de  genes.  ad  lit.  c.  32. 

3  De  septem  donis  Spiritus  sancti,  de  dono  intell.  c.  1. 

quando  rationi  naturali  aliquis  exterius  adminiculatur,  et  hic  modus 
dicitur  disciplina"  *  vel  doctrina.  Duplex  ergo  est  quaestio, 
qua  aut  inquiritur,  quaenam  methodus  ad  scientiam  inventione 
comparandam  adhibenda  sit,  aut  quaenam  in  ea  aliis  tradenda  sit 
accommodatior,  postquam  iam  ab  aliquo  inventa  sit.  Atque  de  his 
rebus  seorsum  agendum  est. 

Sed  de  inventione  iterum  quaestio  duplex  esse  potest.  Aut 
enim  inquiritur,  qua  via  in  solvenda  quaestione  particulari  sit  pro- 
cedendum,  aut  qua  ratione  de  obiecto  aliquo  cognito  plenior  co- 
gnitio  comparari  possit.  Si  de  solvenda  quaestione  particulari 
agitur,  ut  plurimum  datum  est  subiectum ;  adhibenda  ergo  erit 
methodus  analytica.  Quapropter  haec  methodus,  quae  in  verita- 
tibus  inveniendis  potiores  partes  habeat,  methodus  inventionis 
vocatur. 

Quodsi  posterior  exstitit  quaestio,  sequi  modum  opus  est,  quem 
ordo  cognitionis  humanae  indicat. 

Incipiendum  est  igitur  a  sensili  experientia,  ex  qua  ad  principia  ascenditur 
et  a  principiis  ad  conclusionem  devenitur.  „Cognitio  eorum,  quae  cognoscuntur 
per  demonstrationem ,  i.  e.  cognitio  conclusionum  fit  in  nobis  ex  praeexistenti 
cognitione  intellectiva  principiorum ;  sed  cognitio  principiorum  fit  in  nobis  ex 
praeexistenti  cognitione  sensitiva."  2  Neve  putet  quispiam ,  ideo  in  invenienda 
veritate  a  principiis  universalissimis  et  primis  incipiendum  esse ,  quod  haec 
vulgo  priora  sint  et  notiora  esse  dicantur.  Hoc  enim  de  obvia  apprehensione 
intellectuali  intelligendum  est,  non  autem  de  accurata  ipsarum  rerum  notitia. 
„Dicendum,  quod  magis  universalia  secundum  simplicem  apprehensionem  sunt 
primo  nota,  nam  primo  in  intellectu  cadit  ens.  .  .  .  Sed  quantum  ad  investiga- 
tionem  naturalium  proprietatum  et  causarum,  prius  sunt  nota  minus  communia- 
eo  quod  per  causas  particulares ,  quae  sunt  unius  generis  vel  speciei,  perveni- 
mus  in  causas  universales.  Ea  autem,  quae  sunt  universalia  in  causando,  sunt 
posterius  nota  quoad  nos,  licet  sint  prius  nota  secundum  naturam;  quamvis 
universalia  per  praedicationem  sint  aliquo  modo  prius  quoad  nos  nota,  quam 
minus  universalia,  licet  non  prius  nota  quam  singularia;  nam  cognitio  sensus, 
qui  est  cognoscitivus  singularium,  in  nobis  praecedit  cognitionem  intellectivam, 
quae  est  universalium."  3  Deinde  „illa ,  quae  sunt  maxime  a  sensibilibus  re- 
mota,  difficilia  sunt  hominibus  ad  cognoscendum  5  nam  sensitiva  cognitio  est 
omnibus  communis ,  quum  ex  ea  omnis  humana  cognitio  initium  sumat.  Sed 
illa,  quae  sunt  maxime  universalia,  sunt  a  sensibilibus  remotissima,  eo  quod 
sensus  singularium  sunt;  ergo  universalia  sunt  difficillima  hominibus  ad  cogno- 
scendum." 

Et  experientia,  quae  secundum  hanc  methodum  initium  scientiae  ponitur 
et  fundamentum,  quum  facta  interna  tum  res  externas,  generatim  ea  omnia  com- 


1  S.  Thom.,  Quaest.  disput.  q.  11  de  verit.  a.  1. 

2  S.  Thom.  in  1.  2  anal.  post.  lect.  20. 

3  S.  Thom.  in  1.   1  metaph.  lect.  1. 

plectitur,  ex  quibus  intellectus  uniuscuiusque  scientiae  principia  interveniente 
incluctione  formare  potest.  Neque  tamen  ab  ipsa  experientia  principia  scientiae 
efficiuntur.  Quia  enim  experientia  non  est  nisi  singularium ,  principia  autem 
universalia  sunt,  experientia  materiam  tantum  suppeditat,  ex  qua  ab  intellectu 
principia  efformantur.  Postquam  autem  principia  sunt  ab  intellectu  inductionis 
ope  comparata  per  viam  analyticam,  iam  syllogismus  inde  conclusiones  legi- 
timas  deducere  potest  per  viam  syntheticam. 

460.  Praeter  analysim  et  synthesim  in  hac  methodo  inventionis 
etiam  analogiae  vel  similitudinis  consideratio  m-aximo  ad- 
iumento  est.  Quae  etsi  suadet  potius,  quam  persuadet,  quia  tamen 
similium  similis  est  ratio,  semper  sapientis  est  habitum,  simili- 
tudinis  rationem  habere  accuratissimam.  Neque  segnius  animus 
scientiae  sitiens  curare  solet  rerum  dissimilitudinem,  et  in 
omnibus  rebus  attendere  illud :  Dissimilium  dissimilis  est  ratio ;  vel : 
Contrariorum  causa  contraria  est.  Accedit  testimonium  aliorum; 
nam  ad  veritatem  indagandam  haud  leviter  nos  impellere  atque 
dirigere  solent  illustrium  virorum  nutus  et  vestigia.  Neque  nun- 
quam  obloquentes  audire  iuvat;  nam  dissensione,  impugnatione 
excitatus  animus  vires  suas  mirum  in  modum  auctas  sentire  solet  J. 

Solent  etiam  quaedam  praecipi  de  methodo  inveniendi  argumenta.  Sed 
non  est,  cur  hoc  loco  ea  de  re  quidpiam  dicamus.  Ex  iis  enim,  quae  supra 
(n.  419  sqq.)  de  locis  constituta  sunt,  haec  methodus  satis  aperta  est. 

461.  Methodus  tradendae  aliis  veritatis  sive  methodus  docendi. 
„Intellectualis  cognitio  secundum  plurimum  et  generatur  et  augetur 
ex  doctrina,  cuius  ratio  est,  quia  virtus  intellectualis  ordinatur  ad 
cognitionem,  quae  quidem  acquiritur  a  nobis  magis  ex  doctrina 
quam  ex  inventione.  Plures  enim  sunt,  qui  possunt  cognoscere 
veritatem  ab  aliis  addiscendo,  quam  a  se  inveniendo.  Plura  etiam 
unusquisque  inveniens  ab  alio  discet,  quam  per  seipsum  inveniat"  2. 
Quum  igitur  rebus  cognitis  id  agitur,  ut  inventa  veritas  cum  aliis 
communicetur,  iterum  de  re  duplici  praecipiendum  est.  Aut  enim 
quaeritur,  qua  ratione  generatim  quis  alios  docere  debeat,  aut  de 
una  quaestione  vel  propositione  determinata  docendi  ratio  inquiritur. 

Si  modus  doctrinae  generatim  indicandus  est,  is  certe  alius 
esse  non  potest,  nisi  modus  inventionis. 

Quo  enim  alio  pacto  magister  discipulum  docere  possit.  nisi  manifestando 
discipulo  viam  sive  methodum.  qua  ipse  verum  cognoverit?  „In  his  enim,  quae 
fiunt  a  natura  et  arte,  eodem  modo  operatur  ars,   et  per  eadem  media.  quibus 


1  Hac  de  re  haud  inscite  Goethe  :    „Das  Gleiche  liisst  uns  in  Ruhe ,    aber 
der  Widerspruch  ist  es,  der  uns  productiv  macht."    Epist.  ad  Eckekmanx  III.  122 

2  S.  Thom.  in  1.  2  ethic.  lect.  1. 

et  natura  .  .  .  unde  et  ars  dicitur  imitari  naturam.  Similiter  et  contingit  in 
scientiae  acquisitione ,  quod  eodem  modo  docens  alium  ad  scientiam  ignotorum 
deducit,  sicuti  aliquis  inveniendo  deducit  seipsum  in  cognitionem  ignoti  .  .  .  et 
secundum  hoc  unus  alium  docere  dicitur,  quod  istum  discursum  rationis,  quem 
in  se  facit  ratione  naturali,  alteri  exponit  per  signa;  et  sic  ratio  naturalis  disci- 
puli,  per  huiusmodi  sibi  proposita,  sicut  per  quaedam  instrumenta,  pervenit 
in  cognitioncm  ignotorum.  Sicut  ergo  medicus  dicitur  causare  sanitatem  in 
infirmo  natura  operante ,  ita  etiam  homo  dicitur  causare  scientiam  in  alio 
operatione  rationis  naturalis  illius,  et  hoc  est  Docere."  l  Quia  igitur  methodus 
docendi  se  hahet  ad  methodum  inveniendi,  sicut  ars  (quae  naturam ,  quo  faci- 
lius  secundum  sua  principia  procedat,  iuvat)  ad  naturam  solam :  manifestum 
est,  docendi  viam  aliam  non  esse  quam  inveniendi. 

462.  Quodsi  quaeratur,  qua  ratione  una  certa  quaestio  vel  pro- 
positio  cum  aliis  communicetur,  duae  hac  in  re  docentis  partes 
esse  possunt,  primo,  ut  rem  suam  tradat  et  confirmet,  deinde  vero, 
ut,  quae  sunt  adversaria,  refutet  contrariaque  solvat. 

Quoniam  autem,  qui  docet,  tum  subiectum  tum  praedicatum 
rei  probandae  ipse  novit,  iam  a  subiecto  exordiens  methodum 
analyticam  sequi  potest,  aut  a  praedicato  incipiens  mentem  dis- 
centis  ad  subiectum  per  methodum  syntheticam  reducere.  Atque 
ita  utroque  modo  commode  ostendi  potest,  unum  cle  altero  affir- 
mandum  vel  negandum  esse. 

In  quo  negotio  utraque  methodus  commodum  habet  suum,  quo  altera  caret. 
Methodus  enim  analytica  eo  praestat,  quod  eodem  ordine  eandem  viam  sequitur, 
quam  mens  in  invenienda  veritate  est  emensa.  Contra  methodus  synthetica  eo 
excellit,  quod  rem  expeditius  et  lucidius  exhibet,  et  facilius  suadet,  et  memoriae 
magis  inservit.  Est  enim  homini  magis  naturale  et  facile,  ut  ex  universalioribus 
procedat  ad  ea,  quae  sunt  minus  universalia.  Quamobrem  factum  est,  ut  me- 
thodus  synthetica  vocetur  methodus  doctrinae  sive  scholae. 
Quamvis  autem  ex  se  methodus  synthetica  usui  scholae  sit  accommodatior, 
tamen  haud  raro  analysis  utilitati  discentium  inservit  magis;  quod  tum  accidit, 
quum  errores  notantur,  qui  in  inventionis  negotio  sunt  commissi,  et  generatim, 
quum  rectae  rerum  definitiones  in  quaestione  versantur  et  ex  rebus  singulis  ob- 
servandis  explorari  debent. 

463.  Sicut  in  inveniendi  methodo  quaerentis  plurimum  interesse 
diximus,  attendere  rerum  similitudines  dissimilitudinesque ,  ita  in 
docendo  usus  comparationum  et  imaginum  maximopere  com- 
mendandus  est  2. 

Quarum  utilitas  primo  in  eo  cernitur,  quod  res,  quae  obscurior  est,  con- 
formitate  et  similitudine  cum  re  nota  innotescit  clarius ,  tenetur  firmius.  Hoc 
deinde  modo  per  cogitationes  multas  facilius    conservatur   attentionis    unitas  ad 


1  S.  Thom.,  Quaest.  disput.  q.   11   de  verit.  a.   1. 

2  Cfr.  Euken,   Bilder   und  Gleichnisse    in    der  Philosophie.     Lipsiae  1880. 
De  Stagiritae  more  p.  10. 


556 


Liber  II.    Dialectica.     Cap.  IV.    De  methodo. 


rem  praecipuam,  quae  ad  postremum  quaeritur.  Et  quum  tandem  in  hac  rerum 
sensibilium  et  non-sensibilium  universitate  cohaereant  omnia  et  nexu  multiplici 
inter  se  sint  coniuncta,  et  mirabili  similitudine  conveniant,  ex  adhibitis  com- 
parationibus  aptis  id  erit  consequens,  ut  mens  discentis  ad  activitatem  propriam 
ad  recogitandum  res  in  partes  omnes  excitetur,  atque  ita  imagines  et  similitu- 
dines  cognoscendae  veritati  parent  viam. 

Sed  in  adhibendis  comparationibus  certae  regulae  sunt.  Et  prima  quidem 
est.  ut  imagines  comparationesque  ex  iis  trahantur  rebus,  quae  omnibus  discen- 
tibus  notae  sunt  et  omnino  obviae.  Ita  Aristoteles  solitus  erat  adhibere  res 
hominibus  illius  temporis  notissimas,  ut  ex  arte  fundendi  aeris  vel  aedificandi 
domus  et  naves  et  ex  reliquis  artibus  fabrilibus ,  ex  reipublicae  institutis ,  ex 
ludis  et  rebus  civilibus  et  id  genus  aliis. 

2°  Quum  in  omni  paritate  aliqua  occurrat  disparitas ,  comparationes  non 
ultra  extendendae  sunt,  quam  rei  veritas  permittit. 

3°  Nunquam  comparationes  ponere  licet  loco  absentium  argumentorum, 
vel  ad  tegendam  argumentationis  infirmitatem.  Sed  tum  solum  comparationem 
adhiberi  licet,  quum  nihil  restat,  quod  probatione  indigeat.  Et  ibi  tantum  quis 
solis  adhibitis  comparationibus  contentus  esse  potest,  ubi  certus  est,  discentes 
contra  ipsam  rei  veritatem  difficultates  iusto  iure  non  moturos  esse.  Com- 
paratio  enim  per  se  non  habet  vim  demonstrativam,  sed  aut  rem  cognitam  illu- 
strat,  aut  ad  rem  cognoscendam  disponit  animum.  Unde  in  rebus  philosophicis 
comparationibus  ne  potiores  quidem  partes  dari  licet.  Ita  peccant,  qui,  ut 
hominem  ostendant  carere  libertate,  comparationibus  quasi  helluantur,  volun- 
tatem  comparantes  lanci,  in  quam  imponantur  pondera,  vel  ovi  esurienti,  quae 
trahatur  ramo  viridi,  vel  acui  magneticae,  quae  septentrionem  versus  quasi 
spontc  dirigatur,  sexcentis  aliis  rebus  clarissimis ,  quibus  mens  legentis  facile 
perturbatur,  ut  putet  etiam  defectum  libertatis  in  homine  esse  rem  clarissimam. 

4°  Nunquam  licet  in  afferendis  comparationibus  quantumvis  bonis  exce- 
dere  modum;  secus  enim  animus  discentis  non  ad  intellegendum  adducitur,  sed 
distrahitur. 

Quodsi  hae  regulae  (quarum  praccipue  secunda  est)  negleguntur,  ex  abusu 
comparationum  in  philosophia  multo  plus  erroris,  confusionis  omnisque  generis 
nocumenti  nasci  potest,  quam  utilitatis  et  fructus  ex  recto  illarum  usu  exspectari1. 

464.  Iam  ad  praecepta  confutandi  adversarios  venimus 
(n.  169).  Qua  in  re  imprimis  maximopere  est  commendandum, 
ut  ii  investigentur  impetanturque  adversarii,  qui  quamvis  a  nobis 
remotiores,  in  magnis  a  veritate  discedunt  et  propter  errores  suos 
funestissimos  excitant  tempestates;  abstentis  manibus  ab  illis  amicis 
et  propinquis,  qui  in  rebus  minutioribus  allus  sint  sententiae. 

Quod  ideo  monemus,  quia,  quum  homo  omnis  a  natura  mira  sit  ad  liti- 
gandum  et  obloquendum  alacritate,  periculum  est,  nc  propter  res  vilissimas 
proximus  quisque  maxima  cum  diligentia  reprehendatur,  corrigatur,  mordeatur, 
vincatur;  omissis  et  ex  pigritia  neglectis  illis  veritatis  adversariis,  quos  amans 
veritatis  imprimis  impugnare  debet. 


1  Cfr.  Ecken,  Opus  cit.  p.  30  sqq. 

In  confutando  autem  adversario  ordo  triplex  servari  potest. 
Primus  est,  si  quod  verum  esse  arbitramur,  primo  loco  statuamus, 
tum  ex  veritate  comprobata  aliorum  sententias  refutemus.  Se- 
cundus  est,  si  prius  adversarias  opiniones  recenseamus  singulatim- 
que  refellamus,  ut  tandem  adhibitis  rationibus  nostram  stabiliamus 
sententiam.  Tertius  est,  si  prolatis  in  utramque  partem  oppositis 
sententiis,  statim,  quid  in  proposita  quaestione  verum  sit,  explicetur 
ita,  ut  ad  extremum  rationes  adversariae  diluantur  et  dubia  omnia, 
quae  sint  reliqua,  solvantur. 

Sed  reprehendendus  quoque  et  aggrediendus  est,  qui  contra  argumentatur 
adversarius.  Cuius  rei  hanc  praeclaram  praeceptionem  dat  Tullius  :  Omnis, 
inquit  *,  argumentatio  reprehenditur,  si  aut  ex  iis,  quae  sumpta  sunt,  non  con- 
ceditur  unum  plurave;  aut  his  concessis  complexio  confici  ex  his  negatur;  aut 
si  genus  ipsum  argumentationis  vitiosum  ostenditur;  aut  si  contra  firmam  ar- 
gumentationem  alia  aeque  firma  aut  firmior  ponitur. 

SECTIO  QUARTA. 
De  metkodo  construendi  systematis  scientiflci. 

465.  Systema  scientiae  quid  hoc  loco  intelligatur.  Quum  scien- 
tia  et  ex  parte  cognoscentis  sive  subiective  spectari  possit  atque 
etiam  ex  parte  rerum  cognitarum  sive  obiective,  hoc  loco  scientia 
obiective  intellecta  considerationi  subiicitur.  Et  eam  quidem 
intelligimus,  quare  totalis  est  (n.  395)  sive  plurimarum  notionum 
aggregatio,  quae  ad  unam  rem  pertinent. 

Systema  (cuaxyjjjLa)  quum  vi  vocis  prima  rem  quamlibet  ex 
partibus  compositam,  vel  etiam  quandam  mediorum  ad  finem  com- 
positionem  significet,  ubi  de  systemate  scientifico  agitur,  omnium 
scientiarum,  vel  saltem  unius  scientiae  rectam  constitutionem  et 
partium  aptam  in  toto  ordinationem  indicat  2.  Et  generatim  is 
ex  recto  ordine  in  construenda  aliqua  scientia  procedet,  qui  a  no- 
tione  vel  definitione  initiali  illius  rei,  de  qua  a  ratione  institutio 
suscipitur,  exordia  petit,  deinde  de  causis  rei  videt,  tertio  de  pro- 
prietatibus  et  quarto  tandem  de  speciebus.  Ita  ex  uno  tamquam 
semine  scientia  tota  ut  organismus  unus  efflorescit  3.    Sicut  autem 


1  L.  1  de  invent.  rhetor.  c.  43  sqq. 

2  Cfr.  Ueberweg,  System  der  Logik  §  138 ;  Trendelenburg  ,  Log.  Unter- 
suchungen  II.  p.  443  sqq. 

3  Id  de  unaquaque  scientia  „totali"  dicimus.  Sed  possunt  scientiae  om- 
nes,  quarum  quaeque  totalis  vocatur  respectu  suarum  partium ,  iterum  inter  se 
comparari  et  componi  ita,  ut  considerentur  tamquam  partes  unius  scientiae  uni- 

in  organismo,  ita  etiam  in  systemate  scientifico  tria  sunt,  unde 
perfectio  totius  necessario  pendet,  quorum  primum  unitas  est, 
alterum  firma  partium  constitutio  sive  ex  principiis  recte  positis 
evolutio;  tertium  denique  in  harmonia  totius  situm  est.  Quum 
autem  unitas  scientiae  ex  eius  obiecto  veniat,  vis  evolutionis  ex 
principiis,  harmonia  ex  recta  partium  in  toto  dispositione ,  de  his 
tribus  locis  dicendum  videtur. 

466.  Scientiae  obiectum,  ex  quo  petitur  systematis  unitas. 
Illa  est  scientia  una,  quae  in  obiectis  eiusdem  generis  versatur. 
Ex  quo  fit,  ut  construenti  systema  quoddam  maximopere  ad  ob- 
iecta  sit  attendendum  1. 


versalis,  in  quo  quasi  speculo  universus  ordo  entium  resplendet.  Sicut  de  sy- 
stemate  uniuscuiusque  scientiae  praecipiunt  philosophi ,  ita  etiam  constituendo 
systemati  illius  scientiae  universalis  dant  operam.     . 

1  Nonnulli  hoc  loco  non  de  scientiae  o  b  i  e  c  t  o  ,  sed  de  scientiae  s  u  b- 
i  e  c  t  o  dicunt.  De  usu  vocum  „subiectum"  ('j-oxei'p.evov)  et  „obiectum"  (dvn- 
y.eifj.evov,  quod  Boethius  verterat  „oppositum")  haec  observanda  sunt : 
Primo  igitur  vox  „s  u  b  i  e  c  t  u  m"  quattuor  habet  significationes : 
1°  Sumitur  pro  subiecto  logico,  sive  praedicationis ,  et  significat  id ,  de 
quo  aliquid  praedicatur.  —  2°  Pro  subiecto  physico,  sive  inhaesionis,  et  signi- 
ficat  id,  quod  accidentibus  subiicitur.  Quae  duae  acceptiones  passim  occurrunt 
in  libris  Peripateticorum.  —  3°  Pro  quacumque  realitate  extra  mentem  exi- 
stente,  quae  potest  cognitioni  subici;  sic  in  schola  solemus  dicere  subiectum 
scientiae  ipsam  realitatem ,  in  qua  scientia  versatur.  —  4°  Recentiore  aetate 
subiectum  sumi  solet  pro  cognoscente;  ex  quo  fit,  ut  conditiones  omnes,  quae 
se  tenent  ex  parte  cognoscentis ,  subiectivae  dicantur.  —  Quarta  haec  acceptio 
vocis  „subiectum"  tertiae  acceptioni  est  omnino  contraria. 

Alia  autem  vox  „obiectum"  duas  habet  acceptiones: 
1°  Significat  rem  ipsam  cognitam,  non  ut  existit  in  natura  extra  intel- 
lectum,  sed  quatenus  habet  Esse  ideale  in  mente.  Aliis  verbis:  est  ipsum  ver- 
bum  mentis,  ut  actu  repraesentat  rem.  —  2°  Significat  rem  ipsam,  quae  in 
natura  existit  a  cognoscente  independens,  quae  tamen  per  idealem  repraesen- 
tationem  obiicitur  menti.  Quae  acceptio  communis  est  auctoribus  scholae, 
eaque  falso  ut  nova  Germanis  adscribitur,  quasi  Kaxtius  et  Fichtius  fuerint 
primi  huius  significationis  auctores.  Verum  est  tamen,  a  Germanis  vim  harum 
vocum  „subiectum"  et  „obiectum"  fuisse  coarctatam;  quum  (apud  ipsos)  „sub- 
iectum"  is  dicatur,  ait  Trendelenburgius,  qui  cognoscit;  „obiectum"  contra  res 
est,  quatenus  cogitanti  quidem  subiicitur,  suam  tamen  tuetur  naturam  a  co- 
gnoscentis  opinionibus  liberam.  Inde  fit,  ut  „subiectivum"  id  dicatur,  quod  in 
varia  cognoscentis  opinione,  „obiectivum" ,  quod  in  constanti  rei  ipsius  natura 
est  positum.  .  .  .  „Verbum  subiectivum,  obiectivum  novus  est  vocabulorum 
usus  ad  grammaticam  et  subiecti  vim  plane  accommodatus."  (Elementa  Lo- 
gices,  editio  sexta,  Adnotata,  §  I.  nota  2.) 

Sed  neque  raro  inter  subiectum  scientiae  et   obiectum  scientiae  ita  distin- 
guunt,  ut  obiectum  sit  conclusio  tota  constans  ex  subiecto  et  proprietatibus,  in 

Et  generatim  quidem  obiectum  duplex  statui  potest:  complexum,  sivc 
„obiectum  quod",  et  incomplexum,  sive  „obiectum  de  quo".  Obiectum  incom- 
plexum,  quod  solet  intelligi,  si  obiecti  mentio  incidit,  est  res,  circa  quam  disci- 
plina  versatur ;  quae  a  nonnullis  etiam  „subiectum  considerationis"  vocatur. 

Quod  obiectum  iterum  duplex  esse  potest:  per  se  et  per  accidens: 
Obiectum  per  accidens  est  id,  quod  consideratur  propter  illud,  ad  quod  aliquo 
quidem  modo  refertur,  non  tamen  ex  nexu  naturali  positivo  :  Ita  fallaciae  sunt 
obiecta  per  accidens  logicae,  et  vitia  ethicae. 

Obiectum  per  se  illud  est,  quod  propter  se  consideratur  vel  saltem  ex 
natura  sua  ad  id  pertinet ,  quod  propter  se  consideratur.  Ita  corpus  naturale, 
materia ,  vis,  quantitas ,  motus  sunt  obiecta  per  se  physicae,  quia  corpus  natu- 
rale  propter  se  a  physico  consideratur,  materia  autem,  vis,  quantitas,  motus  ex 
natura  sua  ad  corpus  naturale  pertinent. 

Obiectum  per  se  duplex  accipi  potest:  totale  et  partiale.  Obiectum 
totale  illud  est,  quod  ea  omnia  suo  ambitu  continet,  quae  in  aliqua  disciplina 
sunt  consideranda ,  ut  corpits  naturale  in  physica.  Obiectum  partiale  est 
pars  obiecti  totalis ;  estque  aut  pars  praecipua  et  dicitur  obiectum  primarium, 
aut  pars  minus  praecipua  et  dicitur  obiectum  secundarium. 

Obiectum  totale  aut  communitatis  est,  aut  attributionis.  Obiectum  com- 
munitatis  illud  est.  quod  in  recto  praedicatur  de  omnibus,  quae  in  aliqua 
disciplina  tractantur,  ut  ens  physicum  respectu  scientiae  physicae ;  omnia  enim, 
quae  tractantur  in  physica,  ut  in  ea  tractantur,  entia  physica  dici  possunt. 

Obiectum  attributionis  est  illud,  quod  de  omnibus,  quae  in  aliqua 
disciplina  tractantur,  ita  praedicatur,  ut  de  quibusdam  in  recto  praedicetur,  de 
quibusdam  in  obliquo ;  cuiusmodi  est  corpus  naturale  respectu  physicae;  dicitur 
enim  liomo  esse  corpus  naturale,  planta  corpus  naturale.  oxygenium  corpus 
naturale;  sed  materia  dicitur  corporis  naturalis  (supple:  principium)  et  quan- 
titas  corporis  naturalis  (supple:  accidens).  Et  hoc  obiectum  vulgo  nomine 
obiecti  intelligitur ;  constatque  parte  duplici :  materiali  et  formali. 

Atque  obiecti  quidem  divisio  in  materiale  et  formale  praeprimis 
est  animadvertenda.  Obiectum  materiale  est  id,  circa  quod  ali- 
qua  disciplina  ita  versatur,  ut  circa  idem  etiam  alia  versari  possit 
sub  alio  respectu;  ita  planta  esse  potest  obiectum  botanicae  atque 
etiam  medicae.  Quod  in  artibus  iterum  duplex  esse  potest:  pro- 
xiraum,  de  quo  efficiendo  ars  regulas  tradit ,  ut  statua  est  ob- 
iectum  materiale  statuariae;  et  remotum,  cui  artis  praecepta 
applicantur,  ut  sunt  lapides  respectu  artis  statuariae. 

Obiectum  formale  est  specialis  ratio,  sub  qua  obiectum  ma- 
teriale  de  se  ad  multa  indifferens  ad  unum  restrictum  ab  aliqua 
disciplina  attingitur,  et  qua  illa  disciplina  a  quavis  alia  distinguitur. 

Obiectum  autem  illud,  quod  ex  obiecto  materiali  et  obiecto 
formali  conflatur   et  efficitur,    vocatur   obiectum    adaequatum,    ob- 


qua  scientia  versatur,  subiectum  scientiae  sit  tantum  conclusionis  subiectum, 
quod  quidem  proprietatibus  subiicitur,  quae  de  eo  in  scientia  demonstrantur. 
Hoc  modo  „obiectumu  latius  patet  quam  „subiectum". 

iectum  simpliciter  vel  etiam  obiectum  attributionis.  Unde 
obiectum  attributionis  etiam  sic  clefiniri  potest,  ut  sit  id,  quod 
propter  se  in  aliqua  disciplina  consideratur  et  ad  quod  omnia, 
quae  in  ea  disciplina  tractantur,  referuntur. 

Hoc  porro  obiectum  attributionis  vocari  potest  obiectum  spe- 
cificum,  dum  obiectum  materiale  genericum  esi;  et  obiectum 
formale  dicitur  obiectum  dif  f  e  r  entiale.  Sicut  enim  species 
generum  constat  et  differentia,  ita  obiectum  attributionis  ex  ob- 
iecto  materiali  et  formali  constituitur. 

Scholion.  Nonnulli  in  habitibus  discursivis  obiectum  formale  triplex  di- 
stinguunt.  Obiectum  formale,  de  quo  diximus  hactenus,  obiectum  formale  sub 
quo  vocant.  A  quo  distinguunt  obiectum  formale  quod,  quod  est  praedi- 
catum  conclusionis ;  et  obiectum  formale  propter  quod,  quod  est  medium 
syllogismi  sive  argumentum.  propter  quod  conclusioni  assensus  praebetur. 

Praeter  obiectum  incomplexum  etiam  complexum  nomina- 
vimus,  quae  est  propositio  integra,  quae  in  disciplina  discursiva 
consideratur  et  quae  de  obiecto  incomplexo  edicitur.  Et  hoc 
quoque  obiectum  duplex  distinguitur ,  materiale,  quae  est  con- 
clusio,  et  formale  propter  quod,  quod  motivum  etiam 
appellatur,  quae  sunt  principia  vel  praemissae,  ex  quibus  conclusio 
deducitur. 

467.  Ad  obiectum  adaequatum  alicuius  scientiae  quattuor  re- 
quiruntur  conditiones:  unitas,  commensuratio ,  terminatio  (quam 
aliqui  relationem  vocant),  distinctio. 

Primo  igitur  obiectum  adaequatum  unum  esse  debet,  aliqua 
unitate  vel  univoca,  vel  analoga,  vel  saltem  ordinis;  nam  per  re- 
spectum  ad  obiectum  scientia  in  sua  unitate  constituitur. 

Secundo  commensuratum  esse  debet,  i.  e.  neque  angustius 
neque  latius  patere,  quam  ipsa  disciplina;  nam  ab  obiectis  dis- 
ciplinae  limitantur. 

Tertio  ad  obiectum  o  m  n  i  a ,  quae  in  aliqua  disciplina  tractan- 
tur,  referri  debent,  sive  ut  principia,  sive  ut  proprietates,  sive 
ut  species. 

Quarto  obiectum  unam  disciplinam  a  qualibet  alia  d  i  s  t  i  n- 
guere  debet;  nam  ex  ordine  ad  obiecta  trahuntur  differentiae 
disciplinarum  secundum  illud  communiter  dictum:  Actus  et  poten- 
tiae  et  habitus  specificantur  ab  obiectis. 

Et  obiectum  adaequatum  ex  parte  obiecti  formalis  illud  est,  unde  unitas 
disciplinae  sive  scientiae  diiudicatur.  Et  sicut  unum  obiectum  est,  ita  una  est 
disciplina.  Ita  philosophia  disciplina  est  generice  una,  quae  sub  se  continet 
disciplinas  complures  specie  distinctas. 

Itaque  consequens  est  fieri  posse,  ut  et  disciplinae  complures  unum  idem- 
que  obiectum  materiale  respiciant,  et  disciplina  una  ad  complura  obiecta  ma- 
terialia  referatur.  Sequitur  quoque,  ea  sola  et  ea  omnia  in  aliqua  disciplina 
recte  tractari ,  quae  ad  eius  obiectum  adaequatum  sive  proxima  sive  remota 
ratione  referuntur. 

468.  Principia,  in  quibus  systematis  fundamenta  sunt  sita. 
„Progressus  scientiae  consistit  in  quodam  motu  rationis  discurrentis 
ab  uno  in  aliud.  Omnis  autem  motus  a  principio  quodam  pro- 
cedit  et  ad  aliquid  terminatur;  unde  oportet,  quod  in  progressu 
scientiae  ratio  procedat  ex  aliquibus  principiis  primis."  * 

Et  haec  quidem  principia  ipsa  disciplina,  sive  scientia,  de  qua 
agitur,  non  probat,  sed  supponit.  Mhilo  tamen  setius  magna  cum 
cura  et  diligentia  considerandum  est,  ut  haec  principia,  quae  quasi 
fundamenta  construendum  aedificium  totum  sustinere  debent,  sint 
certa  omnino  et  firma. 

Aut  igitur  debent  esse  veritates  illae  primae,  quae  nulla  demonstratione 
indigent,  aut  definitiones  reales.  quarum  veritas  inspicienti  innotescit  statim, 
aut  in  scientia  alia  demonstrata  esse  debent.  Ita  ethicae  principia  in  meta- 
physica  demonstrata  sunt. 

Praeterea  saepissime  contingit ,  ut  haec  principia  ex  multis  habitis  ex- 
perientiis  inducenda  sint.  Antequam  igitur  ex  principiis  scientia  ipsa  deducatur, 
ipsa  principia  post  experientiam  diligenter  institutam  inductione  et  syllogismo 
illo,  qui  a  posteriore  dicitur,  statuenda  sunt.  Sicut  enim  cognitio  principiati 
per  principium,  effectus  per  causam,  phaenomeni  per  eius  legem  comparatur 
et  per  syllogismum  a  priori ,  ita  cognitio  principii  per  principiata ,  causae  per 
effectum,  legis  per  phaenomena  efficitur  per  inductionem  et  syllogismum  a 
posteriori. 

Atque  horum  principiorum  certitudo  cum  scientia,  de  qua 
agitur,  convenire  debet;  quae  pro  diversarum  disciplinarum  natura 
omnino  diversa  est.  Aristotelem  monuisse  scimus  (n.  185),  non 
in  omni  disputationis  et  sermonis  genere  aeque  accuratam  sub- 
tilitatem  requirendam  esse  2.  Ita  scientia  moralis  pro  indole  suae 
materiae  certitudinem  quidem  v  e  r  a  m ,  quae  homini  rationali 
satis  esse  debeat,  comparare  potest,  non  tamen  perfectam  et 
omnimodam. 

Verum  minime  illa  principia,  quae  probabilia  tantum  sunt,  sperni  vel 
neglegi  debent.  Quae  est  enim  hominis  natura,  saepenumero  accidere  iam  di- 
ximus,  ut  conclusionibus  multis,  quarum  unaquaeque  in  suis  principiis  pro- 
babilis  tantum  sit,  simul  sumptis  aliunde  vera  certitudo  accrescat,  quae 
quidem  homini  summopere  est  necessaria.  solaque  ab  homine  pro  imbecillitate 
humani  ingenii  acquiri   potest. 


1  S.  Thom.  in  1.  1  anal.  post.  lect.  41. 

2  L.   1  ethic.  Nicom.  c.   1,  1094  b,  14. 

Pesch,  Logica.    I.  36 

Et  haec  principia,  in  quibus  construendi  systematis  fundamenta 
sunt,  alia  formalia  sunt,  materialia  alia.  Formalia  sunt  gene- 
rales  illae  veritates  primae  et  ex  se  evidentes,  quae  scientiae  omni 
lucem  et  firmitatem  dare  debent.  Materialia  autem  veritates 
fundamentales  sunt,  quae  singularum  disciplinarum  sunt  propriae 
et  ex  iis  conclusiones  deducuntur. 

Ad  haec  principia  quod  spectat.  imprimis  non  segniter  cavendum  est,  ne 
error  eius  generis  principia  inficiat  vel  minimus.  Sicut  etiam  vel  maxima  a 
recta  linea  aberratio  initio  admodum  parva  est ,  ita  etiam  parvus  in  principio 
error  maximus  in  exitu  existere  potest  *.  Et  vix  invenies  systema  vel  maxime 
erroneum,  cuius  -pioxov  ^euoo?  non  in  errore,  qui  minutior  appareat,  sit  positum. 

Cavendum  quoque  a  funesto  errore  eorum ,  qui  putant ,  necessario  unum 
dumtaxat  ponendum  esse  principium,  in  quo  velut  in  nuce  positiones  omnes 
alicuius  scientiae  contineantur  2. 

Cavendum  denique  est,  ut  ea  methodus  adhibeatur,  quae  naturae  cuius- 
que  scientiae  respondet.  Disciplinae  naturales  methodo  analytico  -  synthetica 
tractandae  sunt.  In  rebus  mathematicis,  quae  ex  se  sint  intelligibiles  et  ab- 
stractae ,  methodus  synthetica  potiores  partes  habet.  In  disciplinis  practicis  ut 
plurimum  non  analytico-synthetice,  sed  synthetico-analytice  procedendum  est. 

469.  Media,  quae  in  construendo  systemate  adhibentur.  Haec 
alia  sunt,  quae  ad  introducendam  scientiam  viam  parant,  alia, 
quibus  ipsa  scientia  obtinetur. 

In  priore  genere  sunt  experientia.  abstractio ,  inductio ;  quae  referuntur 
ad  analysim.  In  altero  genere  potissimum  sunt  tria  sciendi  instrumenta.  de  qui- 
bus  initio  (n.  138  sqq.)  satis  multa  sunt  dicta,  definitio,  divisio,  argumentatio ; 
quae  synthesim  spectant. 

Quum  enim  in  omni  re  ad  cognitionem  perfectam  requiratur,  ut  causae 
cugnoscantur  ex  effectibus  et  leges  ex  phaenomenis  observatis  et  deinde  effectus 
ex  causis  suis  et  phaenomena  ex  suis  legibus :  ad  unumquodque  scientiae  sy- 
stema  et  analysis  et  synthesis  requiri  manifestum  est.  Sed,  ut  bene  Zabarella, 
„methodus  resolutiva  (analysis)  est  serva  demonstrativae  (synthesis),  et  ad  eam 
dirigitur;  non  enim  finem  talem  resolutio  habet,  quo  invento  quiescamus,  sed 
a  quo  invento  exordium  compositionis  sumamus ;  principia  enim  ideo  per  re- 
solutionem  indagamus ,  ut  per  ea  cognita  effectus  consequenter  demonstremus"  3. 
Synthesis  instrumenta,  quae  diximus,  tria  sunt.  Definitione  determinatur  rei 
quidditas  et  declaratur  conceptus,  qui  abstractionis  ope  est  efformatus;  atque 
ita  definitio  et  divisioni  et  argumentationi  fundamenta  praebet. 

Sed  iterum  post  adhibitam  divisionem  et  argumentationem  definitiones 
novae  efformari  possunt.  Saepe  enim  et  partes  et  proprietates  rei  diligenter 
cognoscendae  sunt,  antequam  res  accuratius  definiri  possit. 

Divisione  declarantur  rei  partes  secundum  respectus  metaphysicos,  atque 
etiam  physicos. 

1  Akist.  1.  1  de  coelo  c.  5,  271  b,  12. 

2  Enucleatius  hac  de  re  Sanseverixo,  Logic.  Vol.  4  p.  272  sqq. 

3  De  method.  1.   1  c.   17. 


4.    De  methodo  conatruendi  systematis  scientifici.  563 

Argumentatio  ducta  ex  principiis  universalioribus ,  quae  aut  abstractione 
aut  inductione  statuta  sunt,  causam  necessariam  indicat  rerum  magis  parti- 
cularium,  et  nexum  causalem  inter  harum  rerum  essentias  et  proprietates  pate- 
facit.  Qui  nexus  esse  potest  aut  a  priori  sive  ex  conceptu,  aut  ad  posterius 
sive  ex  destinatione  naturae  ad  certum  finem  '. 

470.  Ipsa  systematis  Stmctura  ut  recte  fiat,  imprimis  opus  est, 
ut  non  tantum  ad  rationes  subiectivas  sive  ad  utilitatem  cogno- 
scentis,  sed  potius  ad  rationes  obiectivas  sive  ad  veritatem  rerum 
disponendarum  attendatur  2.  His  autem  praeceptis  structura  con- 
tinetur : 

Primo  omnia  sciendi  instrumenta  adhiberi  debent  recte,  et 
prout  natura  materiae,  de  qua  agitur,  postulat.  Qua  de  re  plura 
non  oportet  dicere  hoc  loco;  satis  enim  est,  ut  illa,  quae  ante 
(n.  139  sqq.)  de  definitione,  divisione,  variis  argumentandi  gene- 
ribus  constituta  sunt,  hanc  quoque  in  causam  transferantur. 

Secundo  adhibenda  est  analysis  et  synthesis;  et  primo  analysis. 

Ut  enim  de  uno  obiecto  ordinata  sit  cognitionum  multiplicitas,  ipsum  ob- 
iectum  in  partes  suas  resolvendum  est  partesque  ipsae  ex  ordine  disquirendae 
sunt.  Sed  disiectae  rei  partes  non  sunt  res  ipsa;  neque  separatae  partium 
cognitiones  ipsam  obiecti  cognitionem  constituunt.  Necessarium  est  igitur,  ut 
haec  multiplex  partium  cognitio  per  partitionem  secundum  rei  veritatem  com- 
ponatur  in  unius  systematis  compagem.  Atque  id  efficitur  synthesi,  qua  iter 
per  analysim  emensum  repetitur,  et  partium  inter  se  et  cum  toto  relationes 
perspiciuntur  eliciturque  principium,  quo  cuncta  accommodate  connectantur. 

Tertio  partes  omnes  suo  quaeque  loco  constituantur. 

Quod  ut  recte  fiat,  necesse  est  naturae  ordinem  sequi ;  nam  hac  quoque  in 
causa  ars  naturam  imitari  debet ;  et  eam  claritatem  simplicitatemque  efficere,  quae 
a,d  comprehendendum  systema  totum    quum  docenti  tum  discenti  opportuna  est. 

Quartum  illud  est,  ut  recta  rerum  et  disciplinarum  observetur 
dignitas  et  subalternatio ,  qua  in  re  ad  finem  et  materiam  et  for- 
mam  scientiae  diligenter  attendendum  est. 

Attendentes  finem  saepe  rem  vel  disciplinam  unam  tamquam  medium  ad 
consequendum  finem  alterius  referri  videmus.  Propter  materiam  una  disci- 
plina  alteri  subiicitur,  quum  eius  materia  in  alterius  materia  contineatur.  Ex 
forma  una  disciplina  superat  alteram,  quum  alteri  principia  praebet,  ex  qui- 
bus  ea  procedat.  Quae  omnium  disciplinarum  cohaerentia  negligi  sane  non 
debet,  quum  de  systemate  omni  ex  parte  recte  construendo  agitur. 

Scholion.  Accidere  quidem  potest,  ut  non  clare  a  nobis  vi- 
deatur,  qua  ratione  duae  vel  plures  in  variis  disciplinis  vel  etiam 

1  Prout  in  aliquo  systemate  praeponderat  aut  argumentatio ,  aut  divisio 
definitioque ,  distinguit  Trendelenbdrg  systemata  explicationis  et  ordi- 
nationis.     Log.  Untersuch.  ad  3  II.  p.  446. 

2  Cfr.  Ueberweg,  System  der  Logik  §   138. 

in  disciplina  una  recte  demonstratae  veritates  inter  se  conciliari 
possint.  Quae  difficultas  ex  debilitate  humani  intellectus  oritur. 
Numquam  autem  putandum  est,  veritatem  unam  alteri  posse  esse 
oppositam.  Quam  rem  praeclare  Bossuetius  illustravit  compara- 
tione.  Quemadmodum  enim,  dicit,  fieri  possit,  ut  oculi  nostri 
finem  et  exitum  unius  longissimae  catenae  clare  percipiant,  non 
tamen  partem  mediam,  qua  extremae  illae  partes  uniantur,  ita 
fieri  posse,  ut  mens  nostra  duas  veritates  quasi  separatas  clare  per- 
cipiat,  non  autem  nexum,  quo  illae  inter  se  uniantur.  Ex  quo 
orta  praeceptio  est,  ne  unquam  veritates  legitime  demonstratae 
eo  neglegantur,  quod  earum  connexio  et  harmonia  a  nobis  posi- 
tive  perspici  nequeat. 


CAPUT  QUINTUM. 

De  adeptione  veritatis  per  certitudinem  et  evidentiam. 

471.  Quid  sit  assequi  veritatem.  Veritas  est  adaequatio  rei  et  in- 
tellectus  (n.  88).  Yeritas  igitur  est  in  intellectu,  quatenus  intellectus 
rem  intellectam  adaequat  sive  quatenus  conceptus  obiectis  confor- 
mes  habet.  Et  intellectus  noster  se  habet  ad  obiectum  sicut  mensura- 
tum  ad  mensuram.  Non  enim  veritatem  habet,  quia  res  ipsi  con- 
formantur,  sed  quia  ipse  rebus  conformatur.  Haec  conformitas 
mentis  cum  obiecto  nuncupatur  veritas  logica,  quae  de- 
finitur:  adaequatio  intellectus  cum  re  intellecta.  Alia  est  veritas, 
quam  ontologicam  vocant,  quae  ipsis  rebus  attribui  solet  et  est 
conformitas  rei  cum  seipsa,  qua  efficitur,  ut  res  revera  in  se  id 
sit,  quod  esse  apparet  vel  affectare  quasi  propter  aliquam  simili- 
tudinem  putatur. 

Yeritati  opponitur  falsitas,  quae  in  difformitate  aliqua  men- 
tis  ab  obiecto  est  sita. 

Mens  autem  nostra  eo  veritatem  assequitur,  quod  obiectum 
ipsi  aut  per  suam  ipsius  praesentiam  intervenientibus  sensibus 
manifestatur  aut  per  testis  locutionem;  quod  deinde  intellectus 
rationes  obiectivas  ad  assentiendum  vel  dissentiendum  determi- 
nantes  invenit;  quod  denique  intellectus  assensum  vel  dissensum 
ponit  rationibus  ductus  ipsi  rei  internis  vel  externis,  quae  hunc 
assensum  postulant. 

Iam  veritatis  adeptionem  quod  attinet,  intellectus  in  multiplici 
statu  versari  potest  (n.  130),  qua  de  re  accuratius  nunc  dicendum  est. 


1.    De  statu  mentis  respectu  veritatis.  565 

SECTIO   PRIMA. 
De  variis  statibus  mentis  respectu  veritatis  assequeudae. 

472.  Quid  sit  ignorantia  et  error.  Ignorantia  est  status 
mentis  cognitione  obiecti  carentis;  sive  est  a b s e n t i a 
cognitionis   in    subiecto    cognitionis   capaci. 

Et  quia  cognitio  perfecta  tantum  in  intellectu  esse  potest,  ignorantia  pro- 
prie  dicta  tantum  respectu  intellectus,  non  vero  facultatis  sensitivae  dicitur. 
Ignorantia  quamvis  semper  non  solum  rationem  simplicis  carentiae,  sed  insuper 
cuiusdam  privationis  habeat,  speciali  tamen  ratione  privationem  dicit ,  quum 
quis  caret  „scientia  eorum,  quae  aptus  natus  est  scire",  i.  e.  scientia  ea,  quam 
ut  habeat,  a  natura  destinatus  est.  Quocirca  recte  distinguunt  inter  ignorantiam 
negationis  (quam  simplicem  nescientiam  vocant) ,  et  ignorantiam  privationis, 
quae  est  ignorantia  proprie  dicta  *. 

Ignorantia  aut  ex  imbecillitate  humanae  mentis  oritur,  aut  ex  distantia  et 
obscuritate  obiecti  cognoscendi:  „Potest  enim  contingere,  quod  veritas  sit  dif- 
ficilis  ad  cognoscendum  vel  propter  defectum,  qui  est  in  ipsis  rebus,  vel  propter 
defectum,  qui  est  in  intellectu  nostro."  - 

Ignorantia  aut  partialis  est  aut  totalis,  prout  intellectus  aut  quarundam 
tantum  rerum  notitia  privata  est,  aut  omnium.  Et  totalis  esse  potest  aut  ab- 
solute,    aut  relative,  i.  e.  respectu  alicuius  obiecti. 

Praeterea  dividitur  in  ignorantiam  simpliciter  talem,  et  ignorantiam  pra- 
vae  dispositionis,  qua  quis  adhaeret  rebus  falsis,  quibus  a  scientia  veri- 
tatis  impeditur  3. 

Error  definitur:  inentis  assensus,  quo  vel  negamus 
conformitatem  eorum,  quae  sunt  conformia,  vel  affir- 
mamus  conformitatem  eorum,  quae  sunt  difformia;  vel 
etiam:  discrepantia  positiva  inter  id,  quod  mens  iudi- 
cat,  et  rem,  de  qua  iudicat. 

Est  igitur  error  actus  mentis  positivus,  quo  falsa  pro  veris  approbantur. 
Et  requiritur  discrepantia  positiva,  quae  in  eo  est,  ut  mens  dicat,  rem  intel- 
lectam  aliter  esse,  quam  revera  est.  Nec  satis  est  negativa,  quae  in  eo  est,  ut 
cognitio  non  exhibeat  omnia,  quae  in  obiecto  insunt. 

Error  etsi  ab  ignorantia  omnino  distinguitur ,  tamen  ignorantiam  aliquam 
semper  supponit.  Non  enim  decipiuntur  unquam  homines  nisi  circa  ea,  quae 
ignorant.  S.  Augustinus  :  „Quisquis,  inquit,  ullam  rem  aliter,  quam  ea  res  est, 
intelligit,  fallitur;  et  omnis,  qui  fallitur,  id,  in  quo  fallitur,  non  intelligit.  Quis- 
quis  igitur  ullam  rem  aliter,  quam  est,  intelligit,  non  eam  intelligit."  4 

473.  Quid  dubium  sive  dubitatio ;  quid  suspicio.  Dubitatio  est 
status  mentis,  in  quo,  obiecto  proposito,  in  neutram 
contradictionis    partem    adducimur,    propter    erroris 

1  S.  Thom.,  Summ.  theol.  I.  II.  q.  76  a.  2. 

2  S.  Thom.  in  1.  2  met.  lect.  1.  3  S.  Thom.  in  1.  2  de  an.  lect.  11. 
*  83  Quaest.  q.  82.     Cfr.  S.  Thom.,  Summ.  theol.  I.  q.  17  a.  3  ad  1. 

formidinem;  vel  brevius:  suspensio  iudicii  inter  utram- 
que  contradictionis  partem,  quae  fit  propter  erroris 
formidinem.  Distinguunt  dubium  negativum  et  positivum.  Ne- 
gativum  est,  quum  mens  ideo  anceps  haeret,  quia  ex  neutra 
parte  rationes  notatu  dignae  occurrunt,  quibus  intellectus  ad  as- 
sentiendum  trahatur.  Quod  dubium  ab  ignorantia  vix  differt. 
Dubium  est  positivum,  si  ex  utraque  parte  menti  rationes  ap- 
parent,  quae  intellectum  ad  partem  suam  inclinant. 

Nemo  autem  arbitrari  debet,  hanc  dubitantis  animi  suspensionem  semper 
philosopho  indignam  esse.  „Melius  est  enim,  ut  monet  S.  Augustinus,  dubitare 
de  occultis,  quam  litigare  de  incertis."  *  Nec  obstat  quidquam,  ne  cum  dubi- 
tatione  componatur  iudicium  omnino  certum,  tum  de  ipsa  re ,  quam  incertam 
vel  dubiam  esse,  certo  afflrmetur,  tum  de  ipso  statu  mentis,  quam  in  dubita- 
tione  versari,  clare  perspiciatur.  Immo  si  dubitatio  deliberata  est,  semper 
in  mente  dubitantis  iudicium  aliquod  certum  supponitur ,  sive  expressum ,  sive 
implicitum.  Antequam  enim  quis  prudenter  actum  a  iudicio  abstinendi  ponat, 
determinare  debet,  rationes  ad  assentiendum  satis  non  adesse. 

Suspicio  est  quaedam  ad  iudicandum  propensio 
consequens  motivorum  apprehensionem  et  aliquam 
attentionem  ad  illa. 

Itaque  suspicio  non  iudicium  est,  sed  sola  ad  iudicandum  inclinatio,  quae 
excitari  potest,  vel  quia  motivum  aliquam  suadendi  vim  habet,  vel  quia  vo- 
luntas  ad  imperandum  iudicium  ex  aliqua  affectione  prona  est. 

Suspicio  inter  dubium  et  opinionem ,  de  qua  mox  dicturi  sumus,  quasi 
media  est.  „Quidam  actus  intellectus  habent  cogitationem  informem ,  absque 
firma  assensione;  sive  in  neutram  partem  declinent,  sicut  accidit  dubitanti: 
sive  in  unam  partem  declinent,  sed  tententur  aliquo  signo  levi ,  sicut  accidit 
suspicanti;  sive  uni  parti  adhaereant,  tamen  cum  formidine  alterius.  sicut 
accidit    opinanti."2 

474.  Quid  opinio  et  probabilitas.  Dum  suspicio  est  mera  ad 
iudicandum  inclinatio,  opinio  iam  est  iudicium  (n.  264)  et  definitur : 
assensus  mentis  ad  alteram  contradictionis  partem 
cum  formidine  tamen  de  alterius  veritate;  vel  brevius: 
actus  intellectus,  qui  fertur  in  unam  partem  cum  for- 
midine  alterius  3.  „Opinio  igitur  est  de  uno  ad  duo:  est  enim 
de  principiis  ad  conclusionem  cum  formidine  alterius;  et  sic  sunt 
ibi  tria,  principium  et  duae  conclusiones,  et  una  conclusa,  et  alia 
formidata."  4 


1  De  genesi  ad  lit.  1.  8  c.  5. 

2  S.  Thom.  ,    Summ.  theol.  II.  II.  q.  2  a.   1;    cfr.  Quaest.  disput.  q.   14  de 
verit.  a.  1. 

3  S.  Thom.,  Summ.  theol.  I.  q.   79  a.  9  ad  1. 

4  S.  Thom.  in  1.  1  de  an.  lect.  4. 


1.    De  statu  mentis  respectu  veritatis.  567 

Si  quaeras,  qua  ratione  eiusmodi  assensus  oriri  possit,  recordandum  est, 
haud  raro  versari  hominem  in  iis  conditionibus,  ut  propter  debilitatem  facultatis 
certo  videre  non  possit,  quid  veritatis  in  rebus  insit,  et  tamen  ob  rationes  practi- 
cas  ipsius  intersit,  ut  sibi  de  re  iudicium  efformet.  Et  iam  non  tieri  non  po- 
terit,  ut  mens  a  voluntate  ad  unam  partem  potius ,  quam  ad  alteram  inclinetur 
et  imperanto  voluntate  assensum  praebeat.  „Igitur  intellectus  assentit  alicui, 
non  quia  sufficienter  moveatur  ab  obiecto  proprio,  sed  per  quandam  electionem 
voluntarie  declinans  in  unam  partem  magis  quam  in  aliam :  et  siquidem  hoc 
fit  cum  dubitatione,  erit  o  p  i  n  i  o.kt  *  Quum  enim  alteri  etiam  parti  probabilitas 
aliqua  insit,  voluntas,  quominus  intellectus  id  percipiat ,  impedire  semper  non 
potest.  Et  iam  mens  ad  uni  parti  adhaerendum  inclinata,  formidinem  de  alterius 
veritate  omnino  abiicere  non  potest.  Quapropter  „opinio  non  liabet  firmum 
assensum;  est  enim  quiddam  debile  et  infirmum,  unde  non  videtur  procedere  ex 
perfecta  voluntate"  2. 

Itaque  opinionem  tribus  elementis  constitui  recte  observatum 
est,  voluntatis  uno,  duobus  intellectus.  Ex  his  alter  formidinis, 
ne  opposita  pars  vera  esse  possit,  alter  in  alteram  partem  assen- 
sionis  est.  Actus  autem  voluntatis  in  illa  electione  imperfecta 
cernitur,  qua  intellectus  ad  assentiendum  inclinatur. 

Formido  si  intelligitur  formaliter,  est  affectio  voluntatis,  cuius  ob- 
iectum  est  error,  qui  est  malum  intellectus.  Si  accipitur  causaliter,  est 
affectio  sive  actus  intellectus,  qui  voluntatem  ad  formidandum  inducit.  Gene- 
ratim  formido  non  refertur  ad  malum ,  quod  utcumque  possibile  vel  futurum 
est,  sed  ad  malum  proximum  et  imminens. 

475.  Illud  tantum  haberi  potest  vere  probabile,  quod  ratione 
gravi  suadetur,  i.  e.  ratione,  quae  etiamsi  periculum  errandi  non 
omnino  excludat,  nihilo  tamen  setius  in  se  vim  habet,  quae  ad 
rem  confirmandam  satis  sit  et  rationes  oppositas  satis  solvat. 

Opinio,  quae  gravi  nititur  motivo,  et  cui  mens  ea  tantum 
firmitate  adhaeret,  quae  respondet  gravitati  rationum  suadentium, 
prudens  haberi  solet.  Quodsi  una  alterave  re  peccat,  imprudens 
vocatur.  Itaque  et  ex  defectu  motivi  sufficientis  et  ex  immode- 
rato  assensu  opinio  imprudens  esse  potest. 

Scholion  1.  Ex  priore  capite  opinio  imprudens  erit:  1°,  quum  non  se- 
quitur  sanam  motivorum  considerationem,  sed  vehementem  alicuius  cupiditatis 
impetum;  2°  si  non  considerantur  motiva  partis  utriusquc  pari  cum  diligentia; 
3°  si  post  factam  comparationem  motivum  iudicandi  vel  in  re  vel  relative  grave 
deprehensum  non  sit.  Ex  altero  capite  erit  opinio  imprudens ,  quum  formido 
errandi,  quam  motiva  non  tollunt,  incaute  despiciatur  vel  abiiciatur,  assensus- 
que  obfirmetur,  quasi  prudenter  liceret  ponere  iudicium  determinatum. 

Scholion  2.  Status  opinionis  nonnunquam  „status  probabilitatis"  dicitur. 
Sed  nomine  probabilitatis  melius  indicatur   pondus    momentorum,    quae  ad  po- 

1  S.  Thom.,  Summ.  theol.  II.  q.   1  a.  4.  2  Ibid.  q.  2  a.  9  ad  2. 

nendum  assensum  opinativum  adducunt;  et  nomen  opinionis  ad  significandum 
ipsum  assensum  adhibetur. 

Scholion  3.  Opinionis  nomen,  quo  actus  intellectus  significari  solet, 
transfertur  etiam  ad  significandum  eiusdem  obiectum,  atque  ita  ipsa  sententia 
sive  doctrina  vocatur  opinio  probabilis.  Neque  raro  nomen  opinionis  latissime 
accipitur  pro  sententia  quavis  sive  certa  sive  probabili. 

Scholion  4.  Opinio,  de  qua  modo  diximus.  ab  illo  statu  mentis  distin- 
guenda  est,  in  quo  quis  cum  certitudine  videt,  sibi  in  re  aliqua  secundum 
opinionem  probabilem  ageudum  esse.  In  hoc  enim  statu  praeter  opinionem  sive 
infirmum  intellectus  iudicium ,  est  iudicium  certum  reflexum ,  licitum  esse .  ut 
quis  secundum  opinionem  probabilem  in  hac  vel  illa  re  agat.  Etsi  actio  agentis 
in  illo  statu  alicui  sententiae  conformatur,  quae  sit  tantum  probabilis,  tamen 
cum  certitudine  operationis  rectae  peragitur. 

476.  Quid  sit  certitudo.  „Certitudo  nihil  aliud  est  quam  de- 
terminatio  intellectus  ad  unum."  *  Et  certitudinis  status  ille  est, 
in  quo  mens  obiecto  firmiter  adhaeret  sine  ulla  dubitatione  vel 
oppositi  formidine.  Definiri  autem  solet:  status  mentis,  rei 
cognitae  firmiter  adhaerentis  ex  motivis,  quae  omnem 
errandi  formidinem  excludunt. 

Sed  firmitas  illa,  qua  mens  convenientiae  vel  discrepantiae  notarum  vel 
generatim  realitati  cognitae  adhaeret,  id  ipsum  est,  in  quo  certitudo  formaliter 
constituta  est.  Quamobrem  certitudo  etiam  definiri  potest:  firmitas  adhae- 
sionis  virtutis  cognoscitivae  ad  suum  cognoscibile2;  vel:  fir- 
mitas  adhaesionis  intellectualisveritati  perceptae;  vel  etiam : 
firmitas  assensus  in  unam  c  ontrad  ictionis  partem  sine  for- 
midine  errandi.  Quae  firmitas  quum  in  re  sit  res  positiva,  tamen  nega- 
tivum  illud  adiunctum  habet,  quod  in  exclusione  formidinis  de  veritate  oppositi 
cernitur. 

Manifestum  est  autem,  hanc  assensus  firmitatem,  in  qua  intellectus  quie- 
tem  suam  reperiat,  nisi  ex  ipsa  veritatis  cognitione  sive  directa  sive  indirecta, 
nunquam  nasci  posse.  Nulla  enim  facultas  quiescit  nisi  in  bono  vel  fine  sibi 
proprio.  Intellectus  autem  propter  assequendam  veritatem  est  constitutus:  ergo 
in  sola  cognita  veritate  quiescere  potest. 


SECTIO  SECUNDA. 
De  certitudine. 

477.  Certitudinis  natura.  Certitudo  sensu  latissimo  determina- 
tionem  significat  sive  quoddam  „determinatum  esse";  sensu  strictiore 
ad  determinationem  firmitatem  sive  immobilitatem  quandam  addit. 
Ita  certa  dicitur  voluntas,  quae  a  suo  proposito  non  facile  remo- 
vetur;    certus  amicus,    qui   amicitiae   firmiter  addictus  est.     Atque 


1  S.  Thom.  in  3  dist.  23  a.  2  q.  3. 


Ita  S.  Thom.  in  3  dist.  26  q.  2  a.  4. 

ita  etiam  mens  certa  dicitur  esse  in  cognoscendo,  quum  veritati 
firmiter  et  immobiliter  assentitur. 

Assensus  mentis,  ut  certus  sit,  includere  debet  et  necessariam 
cognitionis  cum  veritate  connexionem  et  firmam  intellectus  ad  rem 
adhaesionem;  quae  quidem  adhaesio  intellectus  sumit,  eam  esse 
obiecti  propositionem ,  ut  repugnantia  cum  prudenti  dubitatione 
certe  percipiatur. 

Ad  assensus  ergo  rectitudinem  vel  certitudinem  requiritur  ex  parte  ob- 
iecti,  ut  res  ita  sit  et  aliter  per  se  esse  non  possit,  et  ut  haec  rei  necessitas 
ita  sit  intellectui  proposita  et  manifestata,  ut  dubitari  de  ea  nequeat  salva  pru- 
dentia.  Ex  parte  autem  subiecti  requiritur,  ut  omnis  erroris  formido  actualiter 
excludatur  et  intellectus  firmiter  rem  ita  esse  et  aliter  esse  non  posse  affirmet. 
Et  alterutra  ex  his  conditionibus  deficiente  cognitio  simpliciter  certa  esse  non 
potest.  Itaque  a)  assensus  erroneus  sive  falsus,  quo  quis  sine  formidine  errori 
suo  sive  leviter  sive  etiam  firmiter  adhaeret,  non  est  certus,  quia,  quum  neces- 
sariam  cum  veritate  connexionem  non  habeat,  per  se  mutabilis  est.  b)  As- 
sensus  probabilis,  qui  veritati  cuipiam  necessariae  praestatur,  etiamsi  falsus 
esse  non  possit,  tamen  certus  non  est,  quia  mens  non  firmiter,  sed  cum  for- 
midine  obiecto  inhaeret.  In  utroque  genere  assensus  opinativus  est,  sed  ob 
diversam  causam. 

478.  Scholion  1.  Verum  clare  apparens  necessario  certitudinem 
gignit  in  mente  attendente.  Yerum  autem,  quod  non  perfecte 
apparet,   per  se   solum   ad   gignendam   certitudinem  satis  non  est. 

Scholion  2.  Certitudo  gradus  admittit  non  quidem  ex 
parte  negativa,  tamen  ex  parte  positiva.  Ex  parte  negativa  for- 
mido  erroris  excluditur:  ex  parte  positiva  est  assensionis  firmitas 
sive  intensitas,  quae  maior  minorve  esse  potest.  Immo  etiam  ipsa 
formidinis  exclusio  diversitatem  admittit.  Nonnunquam  formido 
est  de  re  absolute  impossibili,  unde  ne  imprudens  quidem  dubium 
exoriri  potest;  aliquando  autem,  quum  de  re  agatur,  quae  absolute 
impossibilis  non  sit,  dubium  imprudens  vel  involuntarium  locuui 
habere  potest. 

Ad  rem  apposite  Suarez:  „Licet  certitudo  per  privationem  explicetur, 
quam  significat  infallibilitas,  nihilominus  non  consistit  formaliter  in  pri- 
vatione,  sed  in  positiva  perfectione,  quae  potest  esse  vel  maior  vel  minor  iuxta 
excellentiam  actus  et  causarum  eius :  sicut  substantia  immaterialis  magis  vel 
minus  perfecta  quoad  spiritualitatem  esse  potest,  licet  privatio  materiae,  quae 
nomine  immaterialis  substantiae  significatur,  in  omnibus  aequalis  videatur."  * 

Si  quis  autem  determinare  velit,  qui  gradus  in  certitudine  reperiantur,  is 
attendere  debet,  firmitatem  assensus  pendere  tum  a  motivo,  propter  quod  assen- 
tiamur ,  tum  ab  evidentia ,  qua  motivum  percipiamus ,  tum  a  voluntate ,  qua 
assensum  imperemus. 


1  Suarez,  Disp.  6  de  fide  sect.  5  §  8. 

Scholion  3.  Certitudo  mentis  per  se  proportionalis  est  motivo, 
quod  in  obiecto  proposito  ad  assensum  pertrahit.  Nam  motivum 
illud  sive  obiectum  formale  est  primaria  certitudinis  causa.  Non 
tamen  semper  motiva,  quae  quoad  se  sunt  magis  evidentia,  sunt 
etiam  certiora  quoad  nos.  „Nihil  enim  prohibet,  id,  quod  est 
certius  secundum  naturam,  esse  quoad  nos  minus  certum  propter 
debilitatem  intellectus  nostri,  qui  se  habet  ad  manifestissima  na- 
turae  sicut  oculus  noctuae  ad  lumen  solis."  *  Itaque  etiam  per- 
fectioni  subiecti,  quod  cognitionem  elicit,  et  dispositioni  proximae, 
qua  subiectum  ad  eliciendam  cognitionem  idoneum  fit,  certitudo 
est  proportionalis.  Generatim  enim  actus  omnis  eaque  omnia, 
quae  actum  consequuntur ,  a  subiecto  eiusque  ad  agendum  dis- 
positionibus  modum  accipiunt.  Accedit,  ut  assensus  etiam  ex  vo- 
luntatis  imperio  esse  possit  firmiore  et  tenaciore  ad  rem  adhae- 
sione.  Ita  veritati  ex  se  moraliter  certae  quidem,  quae  tamen 
pro  vita  recte  instituenda  magnum  momentum  habet,  firmiore  ad- 
haesione  assentiri  possumus,  quam  alteri  inutili,  quae  ex  se  meta- 
physice  certa  sit. 

Scholion  4.  Certitudo,  quae  est  modus  assensus,  in  mente  ut  actus  re- 
peritur,  et  etiam  ut  habitus  (n.  95).  Ut  actus  existit,  quum  actu  fit  assensus 
mentis  ad  aliquam  veritatem  clare  cognitam.  Ut  habitus  existit,  quum  mens  de 
veritate,  cui  antea  assensum  firmum  praestitit,  non  actu  cogitat;  et  tum  certitudo 
definiri  potest :  habitus  sive  dispositio ,  propter  quam  mens  ad  firmiter  assen- 
tiendum  veritati  prius  cognitae  inclinatur. 

Scholion  5.  Certitudo  ex  cognitione  in  res  cognitioni  affines  deduci  potest. 
„Certitudo  invenitur  in  aliquo  dupliciter,  scilicet  essentialiter  et  participative. 
Essentialiter  quidem  invenitur  in  vi  cognoscitiva ;  participative  autem  in  omni 
eo,  quod  a  vi  cognoscitiva  movetur  infallibiliter  ad  finem  suum.  Secundum 
quem  modum  dicitur,  quod  natura  certitudinaliter  operatur  tamquam  mota  ab 
intellectu  divino  certitudinaliter  movente  unumquodque  ad  suum  finem.  Et 
per  hunc  etiam  modum  virtutes  morales  certius  arte  dicuntur  operari,  in  quan- 
tum  per  modum  naturae  moventur  a  ratione  ad  suos  actus."  2 

479.       •  Certitudo  dividitur: 

Ratione  elementorum  in  subiectivam  sive  formalem  vel  logicam,  — 
et  obiectivam  sive  realem  vel  ontologicam ;  vel  etiam  in  subiectivam,  formalem, 
obiectivam ; 

ratione  modi,  quo  acquiritur,  in  mediatam  et  immediatam ; 

ratione  habita  perfectionis,  in  naturalem  sive  vulgarem  et  philosophicam; 

ratione   exclusae    formidinis,    in  absolutam  et  hypotheticam ; 

ratione  motivi,    in  metaphysicam,  physicam,  moralem ; 

ratione  modi,    quo  obiectum  attingitur,  in  directam  et  indirectam; 


1  S.  Thom.,  Summ.  theol.  I.  q.   1  a.  5  ad  1. 

2  S.  Thom.,  Summ.  theol.  II.  II.  q.  18  a.  4. 

ratione  fontis,  unde  hauritur,  in  intellectualem  et  auctoritativam ; 
ratione   adiuncti    imperii   voluntatis    nonnulli    certitudinem   neces- 
sariam  et  liberam  distinguunt. 

Iam  de  his  singulis  breviter  ea  proponamus,  quae  scitu  sint  necessaria. 

480.  Certitudo  subiectiva  et  obiectiva.  Rem  si  subtilius  limare 
velimus,  certitudinem  primo  realem  et  intentionalem  distin- 
guemus.  Quarum  priorem  res  vel  enuntiabile  habet,  omissa  etiam 
actuali  cogitatione,  ut  quandam  necessitatem ,  qua  res  necessario 
ita  est,  ut  est,  ut  simul  aliter  esse  non  possit.  Quae  necessitas, 
quoties  rem  certo  cognoscimus,  certitudinem  nostram  determinat; 
et  in  se  semper  eadem  est,  sive  res  ab  intellectu  cognoscitur,  sive 
non  cognoscitur;  ab  intellectu  enim  non  pendet.  Hanc  realem 
certitudinem  nonnulli  obiectivam  vocant. 

Sed  nobis  hoc  loco  de  certitudine  intentionali  agendum 
est,  quae  in  cognitionibus  nostris  reperitur.  Haec  si  formaliter 
accipiatur,  subiectiva  est;  si  causaliter,   est  obiectiva. 

Illud  enim  est  formaliter  subiectivum,  quod  realitate  sua  ipsi  cogitanti 
subiecto  inhaeret.  Sed  certitudo  realitate  sua  ipsi  intellectui  inest ,  sicut  as- 
sensus ,  cuius  est  modus ;  est  ergo  subiectiva.  Sed  haec  certitudo,  quae  for- 
maliter  est  subiectiva,  si  spectetur  causaliter,  i.  e.  secundum  rationem 
determinantem ,  obiectiva  est.  Dubium  enim  esse  non  potest,  quin  certitudo 
subiectiva  quoad  veritates  naturaliter  cognitas  determinetur  ab  ipso  obiecto, 
i.  e.  a  veritate  percepta,  sive  ab  illa  certitudine  obiectiva,  quam  realem  diximus. 
Et  sine  certitudine  obiectiva  saltem  apparente  certitudo  subiectiva  constare 
non  potest. 

Scholion  1.  Quum  certitudo  subiectiva  et  obiectiva  distinguitur, 
ex  contextu  sermonis  videndum  est,  quid  quis  hac  ambigua  distin- 
ctione  significare  velit.  Certitudo  proprie  dicta  et  subiectiva  est 
et  simul  obiectiva.  Ab  hac  certitudo  improprie  dicta  differt, 
quae  subiectiva  tantum  est  (atque  etiam  certitudo  realis,  quae 
obiectiva  tantum  est). 

Scholion  2.  In  certitudine  subiectiva  inter  certitudinem  ad- 
haesionis  sive  assensus  (quae  proprie  est  subiecti  cognoscentis)  et 
certitudinem  inhaesionis  sive  infallibilitatis  (quae  proprie  est  ipsius 
cognitionis  vel  obiecti  formalis  vel  motivi)  distinguere  solent. 

Certitudo  adhaesionis  est  ipse  assensus  firmus,  in  quo  quiescit  inteilectus. 
Quae  quies  ex  parte  subiectiva  causam  habet,  si  de  rebus  evidentibus  agitur, 
in  solo  intellectu;  sin  de  rebus  minus  evidentibus,  etiam  in  voluntate,  quae 
assensum  imperat.  Certitudo  inhaesionis  est  cognitionis  infallibilitas ,  cui 
falsitas  subesse  non  possit.  Haec  ex  motivo  nascitur  ad  assensum  impellente 
sive  ex  medio ,  quo  res  cognoscitur.  Vocatur  nonnunquam  formalis,  dum 
certitudo  adhaesionis  nomen  subiectivae  retinet. 

Scholion  3.  Certitudo  generatim  accepta  etiam  triplex  distin- 
gui  potest:  obiectiva,  subiectiva,  formalis. 

Certitudo  obiectiva  est  necessitas  et  immobilitas  rei  in  se ;  quae  ne- 
cessitas  vel  entitatem  spectare  potest ,  vel  propositionem.  Certitudo  s  u  b- 
iectiva  est  determinatio  intellectus  ad  iudicium  aliquod  sine  ulla  formidine 
ferendum.  Certitudo  formalis  est  necessaria  determinatio  cognitionis  ad  veri- 
tatem.  Quae  cognitionis  certitudo  potest  considerari  dupliciter:  „uno  modo  ex 
causa  certitudinis,  et  sic  dicitur  esse  certius  illud,  quod  habet  certiorem  causam. 
Alio  modo  potest  considerari  certitudo  ex  parte  subiecti,  et  sic  dicitur  certius 
esse,  quod  plenius  consequitur  intellectus  hominis."  * 

481.  Certitudo  mediata  et  immediata.  Immediata  est  de  re, 
quae  sese  menti  nostrae  manifestat  seipsa  (sive  quia  praesens  ex- 
istit,  sive  sola  idearum  comparatione) ,  neque  ulla  interveniente 
alia  veritate,  ut:  Totum  est  maius  sua  parte.  Mediata  est,  quae 
per  ratiocinium  acquiritur.  Certitudo  mediata  supponit  immedia- 
tam  tum  veritatum  intermediarum,  tum  connexionis  harum  verita- 
tum  cum  illa,  de  qua  certitudo  mediata  habetur. 

Scholion.  Ab  hac  certitudinis  mediatae  et  immediatae  distinctione  non- 
nihil  differt  distinctio,  quam  recentiores  ponunt  inter  certitudinem  assertoriam 
et  apodicticam  (n.  273  Schol.  1),  quarum  prior  orta  sit  ex  experientia 
propria  vel  aliena,  altera  ex  demonstratione  (co:o6ei;i?)  ». 

482.  Certitudo  naturalis  et  philosophica.  Certitudo  ex  prima 
obiecti  perceptione  oriri  potest;  quod  si  fit,  omnino  directa  est. 
Cui,  ipsa  natura  duce,  haud  raro  apud  homines  etiam  vulgares 
voluntaria  quaedam  reflexio  accedit  sive  distinctior  obiecti  moti- 
vorumque  consideratio.  Et  haec  iam  certitudo  reflexa  vocatur, 
quia  attentionem  aliquam  ad  ipsam  cognitionis  veritatem  adiunctam 
habet,  neque  tamen  limitem  vulgaris  sive  naturalis  excedit.  Ab 
hac  reflexa  vulgari  distingui  solet  certitudo  reflexa  philo- 
s  o  p  h  i  c  a ,  quae  ex  diligenter  considerata  vi  ipsius  motivorum  ap- 
plicationis  nata,  regulis  artis  logicae  regitur,  ita  ut  motiva,  quibus 
certitudo  omnis  innititur,  clare  explicari  et  vindicari  possint. 

Vulgaris,  ut  nomen  indicat,  omnibus  hominibus  ratione  utentibus  com- 
munia  est ;  philosophica  illorum  propria  est ,  qui  accuratae  reflexioni  dant 
operam.  Vulgaris  ea  omnia  attingit,  quae,  utpote  humanae  vitae  necessaria, 
facile  cognoscuntur ;  philosophica  praeter  haec  etiam  ea  penitius  considerat, 
quae  ab  immediata  experientia  remotiora  sunt.  Quum  autem  cognitio  ex  indole 
sua  non  sit  activitas  pure  subiectiva,  sed  res  obiective  apparentes  etiam  ex 
ipsarum  parte  ita  esse  affirmet,  sicut  appareant :  fieri  potest  in  certitudine  prae- 
sertim  vulgari,  ut  homines  in  rebus  extraordinariis ,    quae  per  exceptionem  ac- 


1  S.  Thom.,  Summ.  theol.  II.  II.  q.  4  a.  8. 

2  Cfr.  Ueberweg,  System  der  Logik  §  69. 

cidere  possunt,  iudicium  de  obiectiva  realitate  conditionum  perceptarum  pro- 
tendant  ulterius,  quam  a  natura  intentum  sit.  Atque  ita  fit,  ut  in  certitudine 
vulgari  saepius  ruant  homines  in  „errores  per  accidens",  quam  id  in  certitudine 
philosophica  contingere  solet. 

Neque  tamen  ideo  discrimen  inter  certitudinem  vulgarem  et  philosophicam 
in  eo  ponere  licet,  quod  in  illa  id  certum  et  verum  iudicetur,  quod  vitae  prac- 
ticae  respondeat,  et  in  quo  homines  omnes  conveniant;  in  hac  autem  sola  ad 
rerum  realitatem  ohiectivam  attendatur  *. 

Scholion.  Alio  modo  certitudini  naturali  supernaturalis  opponitur, 
quae  reperitur  in  assensu  veritatibus  a  Deo  revelatis  praestito  propter  Dei 
testantis  auctoritatem. 

483.  Certitudo  absoluta  et  hypothetica.  Haec  diversitas  in 
certitudine  reali  obiectiva  reperitur,  quam  enuntiabilium  neces- 
sitatem  esse  diximus.  Quae  necessitas  in  aliis  absolutaest,  in 
aliis  hypothetica.  Absoluta  est,  quum  res,  quacunque  facta 
hypothesi,  aliter  se  habere  non  potest,  atque  enuntiatur.  Hypo- 
thetica  est,  quum  res  se  habere  aliter  non  potest,  atque  enuntiatur, 
posito  aliquo  facto  contingente,  quamvis  eo  non  posito  aliter  se 
habere  possit.  Necessitas  absoluta  exprimi  potest  formula :  S  est 
P,  vel  S  non  est  P;  hypothetica  autem :  Posito  C,  S  est  P,  vel: 
Posito  C,  S  non  est  P. 

In  certitudine  hypothetica  hoc  loco  non  attenditur  ad  nexum,  qui  est  inter 
conditionem  et  conditionatum ;  sed  potius  ad  nexum,  qui  est  inter  afnrmationem 
conditionati  et  eius  causam  et  motivum. 

Certitudo  hypothetica  duplex  esse  potest:  ex  hypothesi  posita  v.  g.  mun- 
dus  existens  causam  liabet ;  aut  ex  hypothesi  ponenda  v.  g.  ignis  uret,  nisi 
Deus  legi  naturali  deroget. 

484.  Certitudo  metaphysica ,  physica,  moralis.  Ita  certitudo 
dividitur  pro  triplici  motivo,  quo  intellectus  ad  firmiter  adhaeren- 
dum  movetur. 

Motiva  certitudinis  metaphysicae  ex  ipsis  rerum  essentiis 
trahuntur  sive  intuitu  immediato  sive  per  discursum  perceptis, 
velut :  circulum  rotundum  esse,  totum  maius  esse  sua  parte}  et  omnia 
theoremata  geometrica. 

Motiva  certitudinis  physicae  sumuntur  ex  modo  illo  con- 
stanti  et  uniformi,  secundum  quem  res  naturales  agere  per  testi- 
monium  sensuum  et  per  inductionem  experimentalem  constat.  Qui 
modus  lex  physica  dicitur  (n.  456).  Haec  certitudo,  si  ex  per- 
ceptione  alicuius  sensus  oritur,  immediata  est;  si  ex  ratiocinio 
nascitur,  quod  legi  physicae  innititur,  est  mediata  sive  discursiva. 


1  Hac  in  re  inter  alios  peccat  Wundt,  Logik.  I.  p.  380. 

Motiva  certitudinis  moralis  orhmtur  ex  modo  constanti  et 
uniformi,  secundum  quem  homines  in  certa  rerum  circumstantia 
ex  indole  naturae  humanae  agere  solent.  Quem  modum  legem 
moralem  dicunt. 

Ita  moraliter  certum  est,  homines  plurimos  ingenio  et  voluntate  inter  se 
discrepantes  in  re  aliqua  non  dicturos  mendacium  sibi  inutile;  vel:  in  mundo 
semper  fore  scandala;  vel:  beneficiis  allici  animos.  Certum  quoque  est,  quum 
in  re  aliqua  suscipienda  maior  sit  difficultas,  hominem,  quamvis  per  potentiam 
physicam  suscipere  possit,  eam  tamen  non  suscepturum  esse,  nisi  bonum  ali- 
quod  prae  oculis  habeat,  quod  eum  ad  superandam  difficultatem  excitare  possit. 

Ex  hac  lege  morali  fit,  ut  aliqua  actio  habeatur  moraliter  impossibilis, 
quando  difficultas  magna  est,  bonum  autem ,  quod  apprehendi  potest,  est  ad- 
modum  exiguum ;  quia  certum  est,  homines  non  solere  in  his  adiunctis  agere. 
Contra  actio  erit  moraliter  possibilis,  quum  difficultas  agenti  vel  levis  vel  nulla 
est,  bonum  autem ,  quod  ex  actione  consequitur,  ut  bonum  appetendum  appre- 
henditur. 

Itaque  motiva  in  certitudine  metaphysica  ostendunt,  oppositum  esse 
affirmationem  et  simul  negationem  rei  sub  eodem  respectu,  vel,  ut  dicere  solent, 
esse  contra  leges  metaphysicas ;  in  certitudine  p  h  y  s  i  c  a ,  oppositum  esse  contra 
leges  naturae,  quibus  ex  consuetudine  saltem  non  derogetur  neque  unquam  a 
Deo  derogari  possit,  nisi  talis  exceptionis  ratio  sit;  in  certitudine  morali, 
oppositum  esse  contra  leges  morales ,  sive  contra  illam  moris  humani  constan- 
tiam,  qui  in  rerum  et  hominum  natura  firmatus  est. 

Haec  triplex  diversitas  non  modo  in  certitudine  illa  obiectiva  sive  reali 
inest,  quae  ipsarum  rerum  est  propria,  sed  etiam  certitudinem  subiectivam 
essentialiter  afficit,  quatenus  ea  consideratur  causaliter  sive  in  suo  obiecto 
formali,  quod  idem  est  atque  motivum. 

485.  Scholion  1.     In  hac,    de  qua  agitur,    re  tenendum  est  discrimen    inter 

certitudinem  rei,  quae  est  certitudo  realis  sive  ontologica  pendetque  ex  rerum 
natura,  et  certitudinem  cognitionis,  quae  a  principiis  cognitionis  pendet. 
Ita  theorema  Pythagoraeicum  in  se  est  metaphysice  certum;  si  quis  autem  illud 
non  cognosceret .  nisi  ex  auctoritate  mathematicorum ,  ipsi  tantum  moraliter 
certum  esset. 

Scholion  2.  Divisionem,  quam  posuimus,  alii  ex  motivo  ipso  metaphysice, 
physice,  moraliter  cum  veritate  connexo  repetunt;  alii  potius  impotentiam  dis- 
sentiendi  metaphysicam,  physicam.  moralem  attendunt;  plures  eam  ex  impotentia 
trahunt  metaphysica,  physica,  morali,  ne  illi  apparentiae  subsit  falsum. 

Scholion  3.  Sunt,  qui  praeter  tres,  quas  posuimus,  species  indicent  certi- 
tudinem  mathematicam  ut  speciem  quartam.  Sed  falso  id  quidem.  Nam 
sicut  metaphysica,  ita  etiam  mathematica  certitudo  in  sola  terminorum  analysi 
fundamenta  habet. 

Scholion  4.  Certitudo  metaphysica  eo  praestat  reliquis,  quod  in  essentiis 
rerum  sive  in  legibus  metaphysicis  fundata  est,  quae  ex  conceptu  nullam  ex- 
ceptionem  admittunt.  Certitudo  physica  fundatur  in  legibus ,  quae  ut  leges 
ordini  quidem  mundi  sunt  necessariae,  quibus  tamen  ex  conceptu  non  repugnat 
per  raram  exceptionem   derogatio    ex   parte   sui    auctoris.     Minor  etiam  est  ne- 

cessitas  certitudinis  moralis ,  quippe  quae  ex  moribus  hominum  pendeat ,  quae 
propter  libertatem  humanam  in  rebus  particularibus  exceptionem  admittunt. 

Quibus  ex  rebus  apparet,  certitudinem  metaphysicam  per  se  certitudine 
physica  et  morali  praestantiorem  esse  et  morali  physicam ;  si  videlicet  atten- 
ditur  motivum,  quod  in  hoc  negotio  res  est  praecipua. 

Si  autem  ipsa  claritas  et  evidentia  attenditur,  qua  motivum  percipiamus, 
fieri  potest,  ut  certitudo  moralis  maior  sit  certitudine  physica  vel  metaphysica, 
et  certitudo  physica  magis  illustret  animum  quam  certitudo  metaphysica.  Ita 
multis  existentia  solis  vel  deleta  Carthago  certior  est  simplicitate  animae  ratio- 
nalis,  quamvis   haec  formaliter  per  demonstrationem  metaphysicam  cognoscatur. 

486.  Scholion  5.     Certitudo  metaphysica   est   absoluta.     Contra  certitudo 

physica  et  moralis  sunt  hypotheticae.  Nam  leges  et  physicae  et  morales 
per  se  exceptionibus  quibusdam  obnoxiae  sunt;  illae  per  Dei  potentiam,  hae 
ex  hominum  libertate.  Unde  in  hisce  rebus  haec  subauditur  conditio :  nisi  lex 
in  ea  re  exceptionem  patiatur. 

Verum  in  hac  re  duo  notanda  sunt :  1°  Saepe  aliqua  certitudo,  quae  pro- 
pter  rem,  de  qua  agitur,  videtur  esse  physica,  revera  est  metaphysica, 
quia  negari  non  potest,  quin  simul  principium  metaphysicum  negetur.  Negaret 
sane  ipsum  principium  causalitatis ,  qui  v.  g.  existentiam  Africae  vel  suam 
ipsius  existentiam  negare  vellet.     Haec  certitudo  dicitur  metaphysica  reductive. 

2°  Saepissime  conditio  illa,  quae  in  certitudine  hypothetica  subauditur,  ut 
vana  omnino  evanescit;  et  iam  certitudo,  quae  in  actu  primo  est  hypothetica, 
in  actu  secundo  absoluta  erit. 

Scholion  6.  Quamvis  igitur  certitudo  physica  et  moralis  ex  se  sint  hypo- 
theticae,  utraque  tamen  absoluta  sit,  ubi  primum  constat,  potentiam  oppositam 
absolute  nullum  actum  habere.  Duplici  autem  ratione  certitudo,  quae  ex  se 
hypothetica  est,  absoluta  fieri  potest,  a)  evectione  sive  reductione  ad  metaphy- 
sicamj  id  quod  demonstratione  indirecta  efficitur,  qua  ostenditur,  negata  illa 
certitudine  negari  aliquod  principium  metaphysicum.  Haec  (quae  ab  aliquibus 
minus  recte  nuncupatur  metaphysica  hypothetica)  apte  vocari  potest  reductive 
metaphysica.  Cuius  rei  quum  exemplo  opus  sit,  ponamus,  mendacium  esse, 
quod  affirmant  omnes,  existere  imperium  Sinense,  vel  extitisse  Napoleonem  I. 
Ex  quo  sequeretur,  homines  plurimos  indole  et  vitae  consuetudine  omnino  inter 
se  diversos  me  velle  decipere;  neque  ulla  appareret  huius  deceptionis  causa. 
Nemo  autem  non  videt,  hanc  positionem  spectatis  hominum  moribus  et  spectata 
conspirationis  impossibilitate  absurdam  esse.  Mendacium  ergo,  quod  ponitur, 
existeret  ut  effectus  proportionata  causa  carens.  Dicit  autem  metaphysice 
pugnantia,  qui  huius  generis  ponit  effectum.  Ergo  positio  istius  mendacii  in- 
volvit  repugnantiam  metaphysicam. 

b)  Et  omissa  etiam  evectione  illa,  duae,  quas  diximus,  species  certitudinis 
absolutae  evadere  possunt,  quum  constat,  oppositum  hic  et  nunc,  i.  e.  in  prae- 
senti  rerum  circumstantia  (sive  quod  aiunt  in  actu  secundo)  certe  locum  non 
habere,  etiamsi  in  abstracto  (sive  in  actu  primo)  exceptio  possibilis  esse  putetur. 
Fieri  quidem  posset,  possibilitate  absoluta,  ut  homines  etiam  in  iis  adiunctis 
aliter  agerent;  at  moraliter  certum  est,  eos  non  agere  aliter;  si  enim  in  illis 
adiunctis  mentirentur,  fieri  posset,  ut  homines  mentirentur  sine  causa  et  in 
propriam  perniciem.     Quinimmo  nonnunquam  physice  etiam  repugnaret,    testem 

mentiri,  quum  nullum  omnino  bonum  mendacio  obtinendum  sibi  proponere 
posset  et  gravissima  incommoda  inde  proventura  videret.  In  hac  enim  re  men- 
dacium  ipsi  naturae  voluntatis  humanae  repugnaret. 

Quibus  ex  dictis  sequitur,  duplicis  generis  certitudinem  absolutam  di- 
stingui  posse,  quarum  una  absoluta  simpliciter  est,  tum  in  actu  primo, 
tum  in  actu  secundo ;  altera  est  absoluta  secundum  quid,  i.  e.  non  in 
actu  primo,  tamen  in  actu  secundo.  Conditio,  quam  in  actu  primo  tantum  fieri 
posse  putamus ,  naturam  certitudinis  non  tangit ,  tamen  eius  gradum  aliquid 
minuit,    quatenus  in  ea  possibilitas  dubii  imprudentis   non  omnino  exclusa  est. 

487.  Certitudo  directa  et  indirecta.  Certitudo  directa  est,  quum 
veritas  tanta  claritate  sive  evidentia  nobis  affulget,  ut  nullum  de 
ea  dubium  exoriri  possit.  Attamen  saepissime  in  vita  humana 
eontingit,  ut  veritas  rationabiliter  ab  hominibus  admittatur  plena 
cum  certitudine,  neque  tamen  ipsa  tam  evidenter  apparet,  ut  omnes 
dubitandi  rationes  exstinguat.  Quod  evenit,  quoties  menti  humanae 
ex  consideratione  adiunctarum  conditionum  evidens  est,  rationes 
omnes  dubitandi,  quae  exoriantur,  imprudentes  esse  et  plane  ne- 
glegendas.  Haec  certitudo  indirecta  est,  quia  non  est  orta  ex  sola 
ipsius  rei  consideratione,  sed  ex  aliis  rebus  adiunctis. 

Quodsi  quaeras,  qua  ratione  haec  certitudinis  distributio  differat  ab  illa, 
qua  certitudinem  in  immediatam  et  mediatam  divisimus,  respondendum  est, 
certitudinem  omnem  esse  mediatam,  in  qua  res  media  cognoscenda  interveniat. 
sive  illud  medium  iacet  in  via  recta  faciendae  demonstrationis,  sive  seorsum  in 
considerandis  aliis  rebus.  Itaque  certitudo  directa  aut  immediata  est  aut  me- 
diata;  certitudo  indirecta  est  semper  mediata. 

488.  Certitudo  moralis  proprie  dicta,  et  significatione  latiore 
accepta.  Moralis  certitudo  proprie  dicta  a  maxima  illa  probabili- 
tate,  quae  etiam  certitudo  prudentialis  vel  directiva  vo- 
catur,  sed  nonnisi  improprie  et  aequivoce  certitudo  moralis  ap- 
pellatur,  bene  est  distinguenda.  Haec  certitudinis  proprie  dictae 
quasi  vicaria  est,  qua  inniti  solemus,  ubi  illa  deest,  invitante  pru- 
dentia  et  trahente  in  multis  rebus  necessitate.  Adhibetur  autem, 
quoties  res  certo  quodam  modo  se  habere  communiter  solent,  ita 
tamen  ut  rarae  exceptiones  non  desint;  unde  in  eventibus  singu- 
laribus  vitae  practicae,  in  quibus  cum  quadam  certitudine  est  pro- 
cedendum,  nec  metaphysica,  nec  physica,  nec  moralis  cernitur  op- 
positi  impossibilitas.  Quia  tamen  nulla  ratio  suppetit  suspicandi 
hic  et  nunc  de  opposito ,  res  pro  certa  habetur.  Ita  quum  nobis 
in  diversorio  apponuntur  dapes,  impossibile  non  est,  eas  veneno 
infectas  esse;  vel  quum  litteras  mitto  absenti  ut  vivo,  esse  potest, 
ut  is  heri  mortuus  sit;  vel  quum  sententiam  doctorum  communem 
amplectimur,    veritati    absonum   non  est,    ut   consensui   ceteroquin 

certo  in  hac  re  particulari  error  subsit.  Sed  in  id  genus  rebus 
tuto  et  certo  procedimus,  nisi  ratio  particularis  occurrat,  quae  op- 
positum  in  re  praesenti  timendum  esse  moneat. 

Pertinere  autem  ad  rem  arbitramur  observare  inter  eventus  ordinis  physici 
et  moralis  quoddam  discrimen.  Si  enim  eventus  singularis  consideratur,  ut 
subest  ordini  physico,  is  certus  est  certitudine  metaphysica,  si  conditio 
apposita  in  ipsum  trahatur  obiectum  certitudinis ;  si  autem  non  trahatur,  res 
est  certa  certitudine  physica,  quam  quidem  ad  absolutam  vel  metaphysicam 
reduci  posse  ante  docuimus.  Ita  haec  enuntiatio  est  certa  metaphysice:  Dapes 
mihi  in  diversorio  appositae  nunc  non  convertentur  in  lapides,  nisi  Deus  faciat 
miracidum.  Physice  autem  certum  est:  Hae  dapes  nunc  in  lapides  non  conver- 
tentur ;  quumque  certus  esse  possim,  Deum  in  hac  re  miraculum  non  facturum 
esse,  haec  certitudo  ex  se  physica  absolutae  vel  metaphysicae  par  est. 

Consimiliter  enuntiatio  haec,  quae  per  se  ordinem  moralem  spectat,  est 
certa  metaphysice :  Dapes  mihi  a  caris  parentibus  appositae  non  sunt  ab  homine 
veneno  infectae,  nisi  quis  praeter  mores  et  consuetudinem  humanam  egerit.  Sed 
quid ,  si  conditio  haec  n  o  n  trahatur  in  certitudinis  obiectum ,  sed  omittatur 
omnino  ?  Quum  propter  libertatem  humanam  fieri  possit,  ut  unus  homo  agat 
in  re  particulari  contra  ordinem  moresque  humanos,  iam  certitudo  non  erit,  nisi 
talis,  quam  prudentialem  vel  directivam  diximus,  quae  gradum  summae 
probabilitatis  non  excedit,  sed  ad  agendum  prudenter  sufficit. 

Quodsi  in  re  aliqua  propter  conspirationem  multorum,  quae  in  ea  re  esse 
non  possit,  possibilitas  abusus  libertatis  humanae  excludatur,  certitudo  ea 
moralis  nascitur,  quam  veram  certitudinem  esse  diximus. 

Sicut  igitur  in  certitudine  proprie  dicta,  ita  etiam  in  hac 
summa  probabilitate  pronis  animis  iudicamus,  rem  se  habere,  ut 
communiter  se  habere  solet,  nec  ulla  formido  de  opposito  nos 
sollicitos  tenet.  Sed  discrimen  est  in  eo,  quod  praesente  certi- 
tudine  proprie  dicta  oppositum,  licet  in  abstracto  possibile  sit,  in 
concreto  esse  impossibile  iudicamus;  praesente  autem  illa  summa 
probabilitate  oppositum,  etsi  etiam  in  concreto  sit  possibile,  adeo 
tamen  raro  contingere  intelligimus,  ut  haec  possibilitas  neglegenda  sit. 

Certum  est  autem,  nos  in  sexcentis  rebus  vitae  practicae  hac 
probabilitate  contentos  esse  eo,  quod  certitudinem  veram  habere 
non  possimus.  Quod  praecipue  experimur,  quum  singularis  ho- 
minis  actio  secundum  leges  morales  praevidenda  vel  iudicanda 
est.  Quamquam  enim  lex  moralis  fundamenta  habet  in  humana 
natura,  tamen  homo  singularis  liber  manet,  ita  ut  in  re  parti- 
culari  etiam  contra  modum  illum  constantem  per  experientiam 
cognitum  agere  possit. 

Scholion.     Certitudini  morali   improprie  dictae   finitima  est   illa,    quam  in 

scientiae    disciplinis    certitudinem    relativam   vocant.     Ita  respectu  habito  ad 

notitias    nostri   temporis    chimicis  certum  est,   hydrogenium  in  elementa  diversa 

solvi  non  posse;  et  physicis,  electricitates  reperiri  duas  ut  res  duas  omnino  di- 

Pesch,   Logica.     I.  37 

versas;  et  astronomis  primo  tempore  certum  erat,  solem  circum  terram  moveri, 
postea,  solem  in  centro  systematis  solaris  omnino  quiescere.  Ex  hac  certitudine 
relativa  res  trahuntur,  et  „absoluteu  vel  „obiectiveu  certae  efficiuntur  eo,  quod 
accuratis  observationibus  et  experimentis  subduntur,  addito  argumento,  quo  de- 
monstretur,  opiniones  omnes  ab  hac  differentes  pugnantia  dicere  *. 

489.  Certitudo  libera  et  necessaria.  Est  quidem  omnis  certi- 
tudo  aliqua  ratione  necessaria.  Quum  enim  obiecto  aliquo  satis 
clare  proposito  in  intellectu  cognoscente  omne  dubium  prudens 
excludatur,  ex  intellectus  rationalis  interna  indole  necessitas  na- 
scitur,  quae  quodammodo  conditionalis  est:  Ita  iudicandum 
tibi,  si  prudenter  sive  rationabiliter  agere  velis,  i.  e.  secundum 
conditionem  vitae  humanae  et  ex  exigentia  naturae  rationalis. 
Fieri  quoque  potest,  ut  oriatur  necessitas  quaedam  absoluta. 
Quum  enim  obiecto  aliquo  perfecte  manifestato  dubium  etiam  im- 
prudens  excludatur,  ex  obiecti  evidentia  necessitas  haec  oritur, 
ita  iudicandum  tibi  nolenti  volenti.  Ad  utramque  autem  necessi- 
tatem  voluntas,  si  velit,  assensum  addere  potest,  qui  ab  ipsa  pen- 
deat  (n.  133  et  134). 

Ad  vero  id  fieri  potest  diverso  modo.  Si  assensus  est  evidenter  co- 
actus,  voluntas  potest  assensum  sequendo  approbare,  neque  ullo  modo  serio, 
manente  evidentia,  retinere  vel  revocare.  Si  assensus  est  rationabiliter  solum 
necessarius,  ne  imprudenter  agatur,  voluntas  potest  ob  rationem  sibi  propriam 
intellectui  imperare  eumque  determinare,  ut  contra  suam  inclinationem  assensum 
prudentem  non  praestet.  Sed  potest  etiam  assensum  prudentem  admittere,  immo 
suadere  et  imperare.  In  omni  autem  re  voluntas  libera  assensui  prudenti  ob- 
secundando  plus  minusve  moraliter  bene  et  meritorie  agit,  et  moraliter  male  et 
demeritorie  assensui  prudenti  resistendo.  Patet  igitur,  certitudinem  liberam  vo- 
cari  solum  in  oppositione  ad  certitudinem  absolute  coactam,  non  vero  quasi 
interdum  intellectus  rationalis,  suppositis  ad  certum  assensum  requisitis,  aeque 
rationabiliter  atque  prudenter  assensum  vel  praebere  vel  cohibere  possit 2. 

Ad  rem  S.  Thomas:  „Quandoque  intellectus  determinatur  ad  hoc,  quod  tota- 
liter  adhaereat  uni  parti;  sed  hoc  est  quandoque  ab  intelligibili ,  quandoque  a 
voluntate.  Ab  intelligibili  quidem  quandoque  mediate,  quandoque  immediate. 
Immediate,  quando  ex  ipsis  intelligibilibus  statim  veritas  propositionum  intelli- 
gibilium  infallibiliter  apparet;  et  haec  est  dispositio  intelligentis  principia"  .  .  . 
(Certitudo  necessaria  immediata).  „Mediate  vero,  quando  cognitis  definitionibus 
terminorum,  intellectus  determinatur  ad  alteram  partem  contradictionis  virtute 
primorum  principiorum ;  et  haec  est  dispositio  scientis  sc.  conclusiones"  (Certi- 
tudo  necessaria  mediata).  „Quandoque  vero  intellectus  non  potest  determinari 
ad  alteram  partem  contradictionis  neque  statim  per  ipsas  definitiones  termino- 
rum,  sicut  in  principiis,  nec  etiam  virtute  principiorum,  sicut  in  conclusionibus 
demonstrativis  est;  determinatur  autem  per  voluntatem,  quae  eligit  assentire  uni 


1  Extensius  hac  de  re  Wundt,  Logik.  tom.  1  p.  385. 

2  Cfr.  Kleutgen,  Theologie  der  Vorzeit.  p.  II.  tr.  IV.  n.  222  sqq. 

parti  determinate  et  praecise  propter  aliquid,  quod  est  sufficiens  ad  movendam 
voluntatem,  non  autem  ad  movendum  intellectum  .  .  .  et  ista  est  dispositio  cre- 
dentis"  l.  Credere  igitur  ad  certitudinem  liberam  refertur  2  j  sed  hac  de  re  mox 
dicendum  erit. 

SECTIO  TERTIA. 
De  evidentia. 

490.  Evidentiae  descriptio.  Evidentia  in  concreto  accipi  potest, 
atque  etiam  in  abstracto.  Evidentia  in  concreto  sive  evidens  est 
illa  veritas  vel  res,  quae  sese  intellectui  quasi  videndam  obicit. 
Evidentia  in  abstracto  est  ipsa  clara  rei  visibilitas  sive  perspicuitas, 
vi  cuius  res  clare  videtur.  Evidentia  id  est  respectu  intellectus, 
quod  luminositas  rerum  externarum  est  respectu  oculorum. 

Sed  ab  hac  obiectiva  significandi  ratione  vox  ad  vim  etiam 
subiectivam  trahitur.  Evidentia  subiective  spectata  est  cogni- 
tionis  perspicuitas,  omnem  removens  formidinem;  sive  perceptionis 
claritas  rem  quasi  videntis.  Itaque  „evidentia  duplex  est,  altera 
obiecti,  altera  cognitionis.  Illa  est  claritas  et  perspicuitas,  qua 
res  ita  potentiae  obiicitur,  ut  ab  ea  quasi  videatur;  haec  est  ipsa 
claritas  perceptionis  rem  penetrantis"  3. 

Et  quia  clara  perceptio  veritatis  esse  non  potest,  quin  sit  veritas  clare 
perceptibilis ,  manifestum  est ,  evidentiam  subiectivam  sine  obiectiva  esse  non 
posse.  E  contrario  evidentia  obiectiva  sine  subiectiva  esse  potest,  quia  veritas 
aliqua  in  se  clara  perceptibilis  esse  potest,  neque  tamen  clare  percipi  a  mente, 
quae  impedita  sit.  Si  utraque  adest,  eius  effectus  in  assensus  necessitate  situs 
est,  sive  in  eo,  quod  veritas  a  mente  non  videri  non  possit.  Est  enim  haec 
evidentia  nihil  aliud  quam  proportio  perfecta  sive  commensuratio  inter  rem 
veram  et  naturalem  intellectus  capacitatem,  propter  quam  intuitus  intellectus 
naturali  necessitate  in  ea  figitur 4.  Verum  haec  necessitas  non  est  id ,  quod 
ipsam  evidentiam  formaliter  constituit,  sed  potius  est  effectus  evidentiae.  Ratio 
enim  formalis  evidentiae  in  ipsa  veritatis  perspicuitate  cernitur,  qua  ita  sese 
menti  manifestat,  ut  eam  cum  necessitate  ad  assensum  trahat.  Hinc  illa  evi- 
dentiae    definitio :    „fulgor    quidam   veritatis    assensum    mentis   rapiens".      Sicut 


1  Quaest.  disput.  q.  14  de  verit.  a.  1. 

2  Si  intellectus,  perspectis  rationibus  obiectivis,  dicere  debet:  Prudens 
quidem  de  veritate  dubium  exclusum  est,  at  non  omne  dubium  etiam  impru- 
dens :  ab  obiecto  solo  non  determinatur  ad  unum.  Intellectus  enim  quum  non 
sit  facultas  formaliter  libera,  non  se  sponte  determinat.  Hinc  voluntas,  aucto- 
ritati  intellectus  dubium  prudens  saltem  excludentis  confidens,  huic  assen- 
sum  prudentem  et  firmum  imperat,  quum  bonum  atque  non  raro  necesse  sit 
prudenter  agere.  Ex  his  patet,  quo  sensu  et  quo  iure  certitudo  intellectualis 
libera  fides  dici  possit. 

3  Conimbricenses  in  1.  1  an.  post.  c.  26  q.  1  a.  3. 

4  Cfr.  S.  Thom.,  Quaest.  disp.  q.  14  a.  9. 

corpora  himinosa  apertis  et  bene  dispositis  oculis  satis  proposita  necessario  visu 
percipiuntur,  ita  etiam  veritas  clare  manifestata  a  mente  bene  disposita  neces- 
sario  cognoscitur. 

491.  Evidentiae  diversitas.  Quum  diversa  ratione  veritas  raani- 
festetur,  diversae  quoque  sunt  species  evidentiae.  Diversitatem 
esse  in  evidentia,  facile  perspiciet,  qui  varias  propositiones,  quae 
omnes  evidentes  sunt,  inter  se  comparare  velit,  cuius  generis  sunt: 
Circulns  rotundus  est.  Sitmma  radii-vectorum  in  ellipsi  est  constans. 
Exstitit  olim  Cicero.  Existit  America.  Corpora  naturaliter  sunt  im- 
penetrabilia. 

Et  primo  evidentiam  internam  et  externam  distinguimus.  In- 
terne  evidens  est  res,  quae  in  se  est  pro  cognitione  nostra  per- 
spicua.  Externe  evidens  est  res,  quae  etsi  in  se  non  sit  adeo 
perspicua,   tamen  perspicuitatem  gignit  propter   rationes  externas. 

Evidentia,  quae  interna  est,  aut  immediate  evidens  est,  aut 
mediate. 

Evidentia,  quae  immediata  est,  aut  per  intuitum  intellectua- 
lem  est  comparata,  aut  per  experientiam  sensuum. 

Evidentia  mediata  sive  scientifica  est,  qua  intellectus  clare 
aliquod  obiectum  cognoscit  eo,  quod  per  ratiocinium  necessario  ex 
praemissis  sequitur.  Quae  evidentia  vocatur  consequentis,  si  con- 
clusio  clare  sequitur  ex  principiis  claris;  est  tantum  consequen- 
tiae,  si  conclusio  sequitur  clare  ex  principiis  obscuris. 

Evidentia,  quae  externa  est,  aut  est  testimonii,  aut  ac- 
ceptabilitatis  sive  veritatis  indirectae.  Evidentiam  testimonii 
habeo,  quum  clare  video  nexum  clarum,  qui  est  inter  testimonium 
hominum  et  rem,  de  qua  testimonium  prolatum  est.  Evidentia  ac- 
ceptabilitatis  vocatur  etiam  evidentia  de  dignitate  ratio- 
num,  vel  evidentia  de  imprudentia  dubii. 

Fieri  enim  potest,  ut  de  re  aliqua  neque  per  experientiam  propriam,  neque 
per  intuitum  intellectualem ,  neque  per  ullam  ratiocinationem,  neque  per  testi- 
monium  bumanum  evidentia  effici  possit;  et  tamen  video  dubium  de  re  fore 
stultum,  immo  immorale;  quum  videlicet  recogitando  conditionum  circumstantiam 
clare  video,  obscuritatem  non  provenire  ex  rei  incertitudine,  sed  ex  limitatione 
humani  ingenii.  Homini  enim  concessum  non  est,  ut  omnes  res  ad  usum  ne- 
cessarias  ipsas  evidenter  percipere  possit.  Sed  quia  imperio  voluntatis  liberae 
in  dispositione  vitae  magna  copia  relinquenda  est,  sapienter  naturae  bumanae 
est  provisum ,  ut  intellectus  bumanus  rationibus  etiam  non  evidentibus  saepe 
conquiescere  possit,  quinimmo  haud  raro  debeat. 

Scholion.  Hoc  modo  revelatio  Cbristiana  non  est  quidem  ipsa  evidens, 
sed  tamen  evidenter  credibilis  atque  etiam  credenda.  Etsi  enim  homines  ut 
plurimum  non  evidenter  cognoscunt  factum  revelationis,  unusquisque,  tamen,  cui 
motiva  credibilitatis  et  credcnditatis  satis  proponuntur,  evidenter  videt,    revela- 

tioni  assensum  praestari  posse  et  praestandum  esse,  quum  praesertim  in  aliis 
rebus  huius  vitae,  quae  videantur  hominibus  gravissimae,  minore  certitudine 
contentus  sit  *. 

492.  Evidentiae  ad  certitudinem  relatio.  Sicut  certitudinem 
subiectivam  et  obiectivam,  ita  etiam,  quod  ex  dictis  hactenus  iam 
apertum  est ,  evidentiam  obiectivam  et  subiectivam  distinguere 
solent.  Id  tamen  discriminis  est,  quod  certitudo  utpote  firma 
mentis  adhaesio  primo  subiectiva  est,  et  deinde  a  subiecto  in  ob- 
iectum  deducitur;  contra  evidentia  sive  perspicuitas  (ivapYeia)  primo 
obiectis  inest,  unde  etiain  ad  subiectum  eiusque  cognitionem  trahitur. 

Nemo  autem  non  videt,  evidentiam  esse  certitudinis  causam. 
„Nam  certitudo,  quae  est  in  scientia  et  in  intellectu,  est  ex  ipsa 
evidentia  eorum,  quae  certa  esse  dicuntur."  2 

Quidquid  per  principia  naturalia  certum  est,  aliquo  modo  evidens  esse 
debet,  saltem  extrinsecus  et  indirecte.  Quomodo  enim  quis  omne  dubium  ratio- 
nabiliter  deponere  possit,  nisi  ipsi  veritas  satis  manifestetur  ?  In  qua  veritatis 
manifestatione  evidentiam  collocatam  esse  diximus. 

Et  subtilius  etiam  res  circumscribi  potest  hoc  modo.  Certitudo  obiectiva 
est  ipsa  rei  firmitas,  qua  ita  est  et  aliter  esse  non  potest.  Evidentia  obiectiva 
est  huius  certitudinis  obiectivae  manifestatio  et  perspicuitas ,  vel  eiusdem  ad 
intuitum  mentis  propinquitas.  Evidentia  subiectiva  est  clara  huius  manifesta- 
tionis  et  perspicuitatis  per  intelleetum  perceptio  et  apprehensio.  Certitudo 
subiectiva  est  assensus  intellectualis  firmus  in  illam  rem  certam,  ortus  ex  evi- 
denti  illa  manifestatione  obiectiva  et  apprehensione  subiectiva. 

SECTIO  QUARTA. 
Deprobabilitate. 

493.  Probabilitatis  natnra  accuratius  describitur.  Probabilitas, 
quam  causam  opinionis  esse  diximus,  est  iudicii  ad  veritatem  sive  ad 
conformitatem  cum  re  iudicata  accessus.  Quum  enim  veritas  logica 
in  conformitate  mentis  cum  re  cognita  sita  sit,  per  „accessumu 
ad  illam  conformitatem  probabilitas  definiri  solet.  Et  constituitur 
probabilitas  motivo  fallibili  quidem,  sed  satis  gravi;  grave  autem 
esse  debet  tum  absolute,  i.  e.  spectatum  in  se,  tum  relative,  i.  e. 
comparatum  cum  motivo  sententiae  oppositae. 

Probabile  igitur  est  illud,  quod  gravi  quidem  motivo  suadetur  ut  verum, 
neque  tamen  omnem  formidinem  falsitatis  excludit.  Unde  propositio  vel  proba- 
bilissima  ex  se  falsa  esse  potest.  Et  tenenti  propositionem  aliquam  ut  proba- 
bilem    non    licet    contradictoriam    reicere    ut  certo  falsam.     Ex  quo  illud   etiam 


1  Cfr.  Franzelin,  Tract.  de  div.  revel.  et  Script.  Append.  I.  3. 

2  S.  Thom.  3  dist.  23  q.  2  a.  2  q.  2. 

sequitur,  opinionem  prudentem  erroneam  esse  posse,  et  opinionem  imprudentem 
cum  veritate  coniunctam. 

Cessat  omnis  propositionis  probabilitas ,  quum  oppositae  veritas  certis 
argumentis  evidens  fit. 

Scholion  1.  Potest  probabilitas  considerari  in  ordine  ad  congruentem  as- 
sensum,  sive,  quod  idem  fere  est,  in  ordine  ad  subiectum,  cui  res  videtur  pro- 
babilis.  Et  hoc  modo  probabilitatem  absolutam  et  relativam  distinguunt.  Ut 
absoluta  sit,  requiritur,  ut  eius  generis  motivis  nitatur,  quibus  homines  gene- 
ratim  pro  humanae  mentis  natura  ad  assensum  prudentem  moventur.  Hanc 
Aristoteles  prae  oculis  habuit,  quum  opinionem  probabilem  definiret:  ,,quae 
vera  videatur  omnibus  vel  plurimis  vel  sapientibus,  atque  his  vel  omnibus  vel 
plurimis  vel  spectatissimis"  !.  Quodsi  probabilitas  motivis  continetur,  quae  ad 
flectendam  hanc  mentem  ob  peculiarem  indolem  aliave  adiuncta  satis  sint,  pro- 
babilitas  relativa  tantum  dicitur.  Haec  probabilitas  homines  alios  alio  modo 
afficere  potest,  ita  ut  probabile  videatur  uni,  quod  ab  alio  putatur  esse  impro- 
babile.  Motiva  enim  eadem  unum  individuum  vehementius  afficere  possunt, 
quam  alterum,  atque  etiam  unum  individuum  diversa  vi  pro  mutata  conditionum 
varietate. 

Scholion  2.  Distinguunt  praeterea  probabilitatem  internam  et  externam. 
Interna  est,  quae  ex  ipsa  natura  petitur  vel  conditione  rei,  de  qua  agiturj 
ita  probabile  est,  senem  aegrotum  mori  citius ,  quam  adolescentem  sanum.  Ex- 
terna  est  illa,  quae  ex  auctoritate  deducitur  aliorum. 

494.  Probabilitatis  gradus.  Quum  probabilitas  non  significet 
adhaesionem  intellectus  absolutam  et  firmam,  neque  omnem  de 
oppositi  veritate  formidinem  excludat ,  adhaesio  illa  pro  multi- 
tudine  gravitateque  motivorum  magis  vel  minus  firma  esse  potest, 
et  formido  minui  atque  augeri  potest. 

„Sicut  in  rebus  naturalibus ,  in  his,  quae  ut  in  pluribus  agunt,  gradus 
quidam  attenditur  (quia  quanto  virtus  naturae  est  fbrtior,  tanto  rarius  deficit  a 
suo  effectu),  ita  et  in  processu  rationis,  qui  non  est  cum  omnimoda  certitudine, 
gradus  aliquis  invenitur,  secundum  quod  magis  et  minus  ad  perfectam  certitu- 
dinem  acceditur.  Per  huiusmodi  enim  processum  quandoque  quidem,  etsi  non 
fiat  scientia,  fit  tamen  fides  vel  opinio  vel  probabilitas ,  propter  probabilitatem 
propositionum,  ex  quibus  proceditur:  quia  ratio  totaliter  declinat  in  unam  par- 
tem  contradictionis,  licet  cum  formidine  alterius."  2  Ita  crescere  potest  proba- 
bilitas  alicuius  rei,  quum  eam,  quam  ante  probabilem  iudicavimus,  post  cum 
veritatibus  aliis  certo  cognitis  cohaerere  videmus ;  vel  quum  eo  plures  rationes 
suadentes  oriri  videmus,  quo  saepius  et  accuratius  rem  perpendimus;  vel  quum 
experientia  ante  ignorata  rationibus ,  ex  quibus  primo  opinio  erat  nata.  super- 
venit ;  vel  quum  novae  apparent  cum  aliis  rebus  certis  analogiao. 

Atque  ex  comparatis  inter  se  probabilibus  de  eadem  re  sen- 
tentiis  alia  esse  potest  probabilior,  cui  opponitur,  quae  minus 
probabilis  est;  alia  tenuiter  probabilis,  cui  opponitur  pro- 


1  L.  1  topic.  c.  12.  2  S.  Thom.  in  1.  1  anal.  post.  lect   1. 

babilissima.     Neque  non  fieri  potest,  ut   sententiae    duae   inter 

se  oppositae  simul  sint  aeque  probabiles. 

Quodsi  ex   duabus  sententiis  vere  probabilibus   alterutra   pro- 

babilior  est,    non  ea  propter  sententiae  oppositae  probabilitas  de- 

struitur. 

Scholion  1.  Id  quod  admodum  est  improbabile,  nonnunquam  moraliter 
impossibile  vocatur.  In  qua  appellatione  non  intelligitur  impossibilitas 
proprie  dicta,  sed  tantummodo  maxima  difficultas  significatur.  Et  recte 
quidem  id,  quod  in  operatione  humana  maxime  difficile  est,  dicitur  mo- 
raliter  esse  impossibile.     Ex  more  enim  humano  valde  difficilia  omittuntur. 

Scholion  2.  Ad  augendam  alicuius  rei  probabilitatem  maiorem  vim  habet 
pondus  rationum  probabilium  quam  numerus.  Quod  ita  in  promptu  est, 
ut  declaratione  non  egeat.  Quo  autem  melius  hoc  rationum  probabilium  pon- 
dus  iudicari  possit,  aliae  ab  aliis  regulae  statutae  sunt  haud  parum  utiles. 
Fatendum  est  tamen ,  „sagacitatem"  illam  (n.  338  Schol.  2) ,  cuius  mentionem 
post  Aristotelem  fecerunt  plurimi,  et  specialem  mentis  variis  disciplinis  excultae 
habilitatem ,  et  cautissimam  ad  minima  quaevis  adiuncta  attentionem  in  hoc 
negotio  praestare  plurimum. 

495.  Probabilitatis  et  certitudinis  differentia.  Quamvis  verum 
sit,  probabilitatem  in  accessu  ad  certitudinem  consistere,  et  im- 
probabilitatem  in  recessu  a  certitudine,  nulla  tamen  ratione  certi- 
tudo  ipsa  ut  compositum  quiddam  ex  plurimis  probabilitatibus  ex- 
ortum  concipi  potest.  Certitudo  enim,  quum  perspecta  conformi- 
tate  inter  rem  et  cognitionem  nostram  efficiatur,  quod  formidinem 
omnino  exclusam  spectat,  res  est  omnino  indivisibilis,  et  ab  opi- 
nione  essentialiter  difFert. 

Fieri  tamen  potest,  ut  deficiente  alicuius  rei  evidentia  tot  tantaeque  ra- 
tiones,  quarum  unaquaeque  per  se  sola  rem  probabilem  tantum  effieiat,  indicari 
possint,  ut  ex  his  rationibus  probabilibus  simul  acceptis  tamquam  ex  materia 
instituatur  argumentatio,  qua  rem  omnino  certam  esse  demonstretur.  Cuius  rei 
exemplum  frequens  nobis  oratores  praebent,  ut  Tullios  quum  saepe  alias,  tum 
praecipue  in  praeclara  illa,  quam  pro  Milone  dixit,  oratione,  in  qua  multas 
rationes  probabiles  accumulat,  ut  certo  ostendat,  Miloni  a  Clodio  insidias  stru- 
ctas  esse. 

SECTIO  QUINTA. 
D  e    f  i  d  e. 

496.  Quae  sit  huius  vocis  significatio.  Sicut  voces  plurimae 
in  scientia  adhibitae  initio  ambiguae  erant,  ita  nomen  fidei  vel 
Credere  multiplici  ratione  adhibebatur. 

Si  ea  vox  sensu  latissimo  accipiatur,  non  raro  cum  nomine  scientiae  con- 
fundebatur.     Sicut  nomen  scientiae    non    solum    id  significabat,    quod  ex  firmis 

rationis  momentis  novimus,  sed  id  quoque,  quod  ex  testium  auctoritate  tenemus  *, 
ita  nominc  fidei  saepe  omnis  cogitatio  cum  assensu  coniuncta  significabatur  vel 
ipse  assensus,  quem  homo  veritati  praestat.  „Credere,  ut  est  apud  S.  Augc- 
stikum,  est  cogitare  cum  assensione."  2  Et  S.  Thomas  :  ,,Omnis  certitudo,  inquit, 
quae  fit  per  rationem  humanam,  etiamsi  ad  visionem  inducat,  dicitur  fides,  se- 
cundum  quod  argumentum  dicitur  ratio  rei  dubiae  faciens  fidem."  3  Saepius 
autem  vocem  fidei  ad  illam  opinionem  significandam  usurpatam  videmus,  quae, 
quum  plurimis  argumentis  probabilibus  nitatur,  scientiae  est  proxima.  Hoc  modo 
Albertus  Magnus  :  „Fides,  inquit,  est  perfecta  persuasio  unius  partis  per  multa 
probabilia.  ' 4     Et  S.  Thomas:    „Credere  dicimur,  quae  vehementer  opinamur."  5 

Sed  arctior  est  et  usitatior  huius  vocis  vis,  qua  assensum  in- 
tellectualem  significat,  ut  is  est  a  voluntate  imperatus  6.  Ram  id, 
quod  assensui  ut  verum  accipiendum  proponitur,  et  in  seipso  pos- 
sidet  praeter  rationem  veritatis  etiam  rationem  bonitatis  allicientis 
voluntatem,  etbonitatem  multiplicis  generis  adiunctam  habere  potest, 
qua  voluntas  moveri  possit,  ut  assensum  imperet. 

Et  magis  etiam  sententia  stricta  est  et  in  usu  posita,  ex  qua 
fides  sive  Credere  idem  est  atque  „cuin  assensione  cogitare"  aliquid, 
quod  ab  aliquo  teste  sciente  et  veraci  affirmetur.  Quod  S.  Augu- 
stinus  in  mente  habuit,  quum  diceret:  „Quod  intellegimus,  debemus 
rationi,  quod  credimus,  auctoritati."  7  Et  S.  Thomas:  „Fides  pro- 
prie  dicitur  ex  hoc,  quod  aliquis  assentit  eis,  quae  non  videt. 
Hoc  autem  contingit  dupliciter;  uno  modo,  secundum  quod  homo 
inducitur  per  rationem  humanam;  alio  modo,  secundum  quod  in- 
ducitur  per  rationem  divinam."  8  Haec  fides  definitur:  adhaesio 
intellectus  alicui  rei,  quam  quis  non  videt,  sed  alteri  dicenti  credit; 
quod  aliis  verbis  dicitur:  cognitio  obscura  et  fundata  in 
testimonio  dicentis;  obscura  dicitur,  quia  per  se  intrinsecus 
obiectum  ipsum,  quo  ut  motivo  nitatur  assentiens,  non  manifestat  9. 


1  Hoc  modo  S.  Augustinus  :  „Scire  non  incongruenter  dicimur  etiam  illud, 
quod  certissimum  credimus."     De  videndo  Deo  ad  Paul.  c.  3  n.  8. 

2  De  praedestin.  Sanctorum  c.  2  n.  5. 

3  3  dist.  23  q.  2  a.  2 ;  cfr.  Summ.  theol.  II.  II.  q.  1  a.  4 ;  Quaest.  disput. 
q.   14  de  verit.  a.  1. 

4  De  homine  q.  51  a.  1  tract.  1.  5  Quaest.  disput.  q.  14  de  verit.  a.  2. 

6  Ostendit  S.  Thomas  ad  credendum  revelationi  Christianae  fide  divina, 
requiri  piam  voluntatis  affectionem:  „Corde  creditur  ad  iustitiam  (Rom.  10,  V.  10), 
i.  e.  voluntate.  Nam  .  .  .  credere  non  potest  homo  nisi  volens.  Intellectus 
enim  credentis  non  determinatur  ad  assentiendum  veritati  ex  necessitate  ra- 
tionis,  sicut  intellectus  scientis,  sed  ex  voluntate.  Et  ideo  Scire  non  pertinet 
ad  iustitiam  hominis,  sed  Credere."     Comment.  in  Epist.  ad  Rom.  lect.  2. 

7  De  utilitate  credendi  c.  11  n.  25. 

8  3  dist.  23  q.  2  a.  2;  cfr.  Summ.  theol.  I.  II.  q.  67  a.  3. 

9  Suarez,  De  fide  parte  1  disp.  1  prooem.  n.  11 ;  cfr.  Lugo,  De  fidc  disp.  S  c.  8. 

Definiri  etiam  potest:  assensus  in  rem  aliquam  propter  auctorita- 
tem  testantis. 

497.  Id  autem,  quo  fides  hoc  modo  descripta  a  scientia  potis- 
simum  diversa  est,  in  voluntatis  imperio  est  constitutum.  Nam 
dum  intellectus  in  scientia  ab  evidentia,  quae  non  solum  in 
primis  principiis  per  se  notis  et  visis,  sed  etiam  inest  in  omni 
scientia  —  „oportet  enim,  quaecumque  sunt  scita,  aliquo  modo  esse 
visa"  *  —  plene  movetur  et  quodammodo  ad  assentiendum  cogitur: 
id  in  negotio  fidei  fieri  non  potest,  sed  intellectus  credentis,  quum 
non  videat  obiectum,  ab  hoc  plene  moveri  non  potest;  unde  ne- 
cesse  est,  ut  moveatur  a  voluntate.  „Credere  non  habet  assensum, 
nisi  ex  imperio  voluntatis,  unde  secundum  id,  quod  est  a  volun- 
tate,  pendet."  2 

Si  quis  igitur  scientiam,  fidem,  opinionem  inter  se  comparare  velit,  „de 
ratione  opinionis  est,  quod  accipiatur  unum  cum  formidine  alterius  oppositi, 
unde  non  habet  firmam  inhaesionem.  •  De  ratione  vero  scientiae  est,  quod  habeat 
firmam  inhaesionem  cum  visione  intellectiva ;  habet  enim  certitudinem  proce- 
dentem  ex  intellectu  principiorum.  Fides  autem  medio  modo  se  habet;  excedit 
enim  opinionem  in  hoc,  quod  habet  firmam  inhaesionem  ;  deficit  vero  a  scientia 
in  eo,  quo  non  habet  visionem"  3. 

Scholion  1.  In  certitudine  omni  distingui  potest  certitudo  speculationis, 
sive  evidentia  rei,  cui  adhaeremus,  et  certitudo  vel  firmitas  ipsius  adhaesionis. 
Prior  intellectum  respicit,  altera  affectum.  Unde  certitudo  scientiae  consistit 
in  duobus ,  scilicet  in  evidentia  et  firmitate  adhaesionis ;  certitudo  autem  fidei 
in  uno  tantum,  scilicet  in  firmitate  adhaesionis  4. 

Scholion  2.  Non  desunt  nostro  tempore,  qui  ad  vagam  illam  et  initio 
indeterminatam  notionem  vocis  fidei  revertantur,  vel  aliam  cum  hac  voce  signi- 
ficationem  coniungant.  Quae  res  apta  est ,  ut  confusionem  pariat  obscurita- 
temque.  Ita  sunt,  qui  credi  dicant  id,  quod  hic  et  nunc  cognitioni  immediatae 
non  subsit 5. 


1  S.  Thom.,  Summ.  theol.  II.  II.  q.  1  a.  5 ;  cfr.  3  dist.  24  q.  1  a.  2  sol.  1. 

2  S.  Thom.  ,  Quaest.  disput.  q.  14  de  verit.  a.  3;  cfr.  h.  1.  a.  1.  Et  alio 
loco  de  fide  divina  disputans :  „Credere,  inquit,  est  actus  intellectus  assentientis 
veritati  divinae  ex  imperio  voluntatis  a  Deo  motae  per  gratiam."1  Summ.  theol. 
II.  II.  q.  2  a.  9. 

3  S.  Thom.  ,  Summ.  theol.  I.  II.  q.  67  a.  3;  cfr.  Quaest.  disput.  q.  14  de 
verit.  a.  1  ad  5. 

4  S.  Thom.  3  dist.  23  q.  2  a.  2  sol.  3.  Cfr.  S.  Boxavent.  3  dist.  23  a.  1 
q.  4,  et  Hexiuc,  Gandav.  Summ.  p.  1  a.  7  q.  2  n.  6,  11. 

5  „Faith  is  that  operation  of  soul  in  which  we  are  convinced  of  the  exi- 
stence  of  what  is  not  before  us,  of  what  is  not  under  sense,  or  any  other  di- 
rectly  cognitive  power.  .  .  .  In  many,  indeed  in  most  of  our  judgments,  there 
is  faith  implied,  as  when  on  seeing  an  effect  we  look  for  an  unseen  cause. 
There  may  be  faith  wrapped  up  even  in  the  very    operations    of  inference,    as 

498.  Auctoritas  testantis.  Testis  est,  qui  suam  cognitionem  cum 
altero  communicat;  ipsa  autem  cognitionis  communicatio  testi- 
monium  appellatur.  Testimonium  dogmaticum  est,  quo  doctrina 
communicatur;  historicum  vero  vocatur,  si  indicatur  factum. 

Yox  auctoritatis  hoc  loco  non  significat  ius  vel  potestatem 
praecipiendi,  sed  vim  quandam  moralem,  vel  generatim  id,  propter 
quod  testis  fide  dignus  est.  Auctoritas  igitur  scientia  et  veracitate 
testis  continetur.  Si  enim  cognosco,  testem  id,  quod  testetur,  scire, 
eumque  id,  quod  ipse  de  re  iudicet,  cum  veritate  mihi  enuntiare 
velle,  ipsi  fidem  habere  soleo,  atque  id,  quod  affirmat,  affirmo  et 
ego  propter  ipsius  auctoritatem. 

Et  est  hoc  loco  quaestio  subtilior,  utrum  scientia  vera  in  intellectu  testis 
residens,  et  locutio  verax,  quae  voluntatem  testis  spectat,  eadem  vi  credentem 
afficiant,  an  diversa.    Sed.mittamus  hoc;  ad  id  enim,  de  quo  agitur,  nihil  interest. 

Itaque  duplex  est  in  fide  tendentia,  una  ad  obiectum,  quod 
creditur,  altera  ad  testimonium,  cui  creditur;  prior  habitudinem 
fidei  ad  suum  obiectum  materiale  significat,  altera  ad  rationem 
obiecti  formalem  refertur  '. 

Sed  iterum  duplici  modo  auctoritas  dicentis  in  rebus  credendis 
intervenire  potest:  materialiter  et  formaliter.  Materiali  tantum 
modo  intervenit,  quum  intellectus  credentis  ipso  nexu  logico  de- 
terminatur  et  necessario,  qui  est  inter  auctoritatem  testantis  et  rem 
affirmatam,  nexu,  inquam,  sive  ipsa  rectitudine  logica  praemis- 
sarum,  in  quibus  auctoritas  testantis  locum  termini  habet.  Atque 
haec  fides  intellectualis  est;  quaevocatur  scientifica,  si  prae- 
missae  certitudinem  pariunt;  si  autem  probabilitatem  tantum,  fides 
opinativa  est.    Hac  fide  iudex  reo  credit  testanti  contra  seipsum. 

Formali  autem  modo  auctoritas  intervenit,  quum  voluntas 
ipsam  auctoritatem  dicentis  et  bonitatem  testanti  internam,  qua- 
tenus  haec  cum  veritate  coniuncta  est,  amplectitur;  quod  quidem 
rationaliter  non  fit,  nisi  supposita  cognitione  de  existentia  et 
veracitate  testimonii,  vel  ut  dicere  solent:  supposita  evidentia 
credibilitatis.  Atque  haec  ea  est  certitudo,  quae  ut  plurimum  in- 
telligitur,  quum  de  fide  agitur.  Haec  fides  ethica  vocatur,  quia 
ordinem  scientiae  excedit,  atque  moralis  imputabilisque  effici  potest. 
Iusto  enim  iure  is,  qui  alicui  homini  debita  auctoritate  praedito 
fidem  denegat,   non  solum  imprudentiae ,    verum    etiam   iniustitiae 


when  from  data  before  us  we  infer  something  not  before  us ;  as  when  we  see 
the  tide  ebbing  now,  and  argue  that  it  will  be  fiowing  so  many  hours  after." 
M°  Cosh,  Intuitions,  p.  III.  1.  2  c.  5  s.   1. 

1  S.  Thom.,  Summ.  theol.  II.  II.  q.  2  a.  2. 

accusari  potest,  quatenus  haec  fidei  denegatio  iniquum  de  testante 
involvit  iudicium.  Et  magis  etiam  eum,  qui  Deo  aliquid  testanti 
fidem  renuit,  impietatis  reum  censebis. 

Atque  hic  est  formalis  ad  auctoritatem  respectus,  quo  fides 
a  scientia  distinguitur.  Scientia  est  propter  veritatis  evidentiam, 
sed  fides  propter  auctoritatem  testis. 

Si  in  fide  auctoritas  hominum  intervenit,  fides  humana  dici- 
tur,  si  auctoritas  Dei,  fides  divina  est. 

Scholion  1.  Quum  fides  sit  assensus  intellectus  imperatus  a  voluntate, 
facile  intelligitur,  omnem  fidem,  ut  fides  est,  esse  liberam.  Et  duplex  motivum 
distinguitur:  motivum  fidei  internum  (motivum  credendi),  quo  intellectus  ad 
assensum  determinatur,  quod  habet  rationem  veri;  et  motivum  fidei  externum 
(motivum  volendi  credere),  quo  voluntas  ad  credendum  inclinatur,  quod  habet 
rationem  b  o  n  i.    Neque  tamen  opus  est,  ut  haec  duo  fidei  motiva  re  sint  diversa. 

Scholion  2.  Fides,  qua  quis  caeco  quodam  modo  fidat  auctoritati  alterius. 
et  rationabilis  esse  potest,  et  stulta.  Ut  rationabilis  sit,  requiritur,  ut  rationes 
cognoscantur,  quae  ad  ostendendam  veritatem ,  i.  e.  veracitatem  et  scientiam 
eius,  qui  rem  testatur,  credenti  satis  sint.  Igitur  assensum  ipsius  fidei,  quo 
admittimus  rem  testatam,  distinguere  oportet  ab  assensu  praevio,  quo  admitti- 
mus  testimonium  dicentis  eiusque  auctoritatem  propter  motiva  credibilitatis. 

Scholion  3.  Si  momenta  omnia,  quae  reperiuntur  in  fide  divina,  super- 
naturalia  omittamus,  haec  est  inter  fidem  divinam  et  humanam  differentia,  quod 
in  fide  humana  factum  locutionis  physice  certum  esse  solet,  veritas  autem  lo- 
quentis  est  admodum  probabilis ,  vel  moraliter  certa;  in  fide  autem  divina  ve- 
ritas  loquentis  est  metaphysice  certa,  et  factum  locutionis  morali  tantum  certi- 
tudine  ut  plurimum  affirmari  potest. 

499.  Certitudo  ex  fide  oriunda.  Certitudo  illa  (naturalis),  quae 
generatim  fide  efficitur,  a  certitudine  pendet,  qua  credenti  de 
scientia  et  veracitate  testium  persuasum  esse  potest.  Et  illud 
quidem  testimonium  hominum,  quod  in  vitae  usu  quotidiano  ad- 
hiberi  solet,  in  multis  quidem  rebus  probabilitatem  efficit,  rarius 
certitudinem  proprie  dictam.  Nihil  enim  obstat,  ne  aliorum  testi- 
monium  certis  conditionibus  positum  hanc  certitudinem  praebeat. 
Si  enim  testes  plures  inter  se  studiis  differentes  referunt  de  re 
admodum  conspicua,  quae  vehementer  in  oculos  hominum  incurrere 
debet,  certo  nobis  constare  potest,  illos  quoad  substantiam  facti 
neque  deceptos  esse,  neque  nos  velle  decipere.  Quinimmo  unius 
testis  auctoritas,  modo  noverimus,  eum  esse  hominem  probum  et 
prudentem,  sub  secunda  rerum  circumstantia  satis  esse  potest,  ut 
omnis  formido  falsitatis  tollatur. 

500.  Si  autem  de  fide  D  e  o  praestanda  agitur,  certum  est,  testi- 
monium  quodlibet  divinum,  postquam  certo  constat,  Deum  locutum 
esse,  habere  auctoritatem  ipsiusDei;  et  quoniam  haec  est  maxima, 

sane  necesse  est,  eam,  quae  a  testimonio  divino  ducatur,  certi- 
tudinem  esse  maximam.  Namque  in  se  aperte  repugnat  magis, 
falsum  esse  id,  quod  testimonio  divino  nititur,  quam  id  omne, 
quod  lumine  intellectus  huniani  constat.  In  hac  igitur  re  distinctio 
praesto  esse  debet,  cuius  mentionem  supra  (n.  497  SchoL  1)  fecimus. 
Ut  enim  est  apud  S.  Bo^aventuram,  „est  certitudo  speculationis  et  est 
certitudo  adhaesionis.  Et  prima  quidem  respicit  intellectum,  se- 
cunda  vero  respicit  ipsum  afFectum.  Si  loquamur  de  certitudine, 
sic  maior  est  certitudo  in  ipsa  fide,  quam  sit  in  habitu  scientiae, 
pro  eo,  quod  vera  fides  magis  facit  adhaerere  ipsum  credentem 
veritati  creditae,  quam  aliqua  scientia  alicui  rei  scitae".  Addit 
vero  sanctus  Doctor:  „Si  loquamur  de  certitudine  speculationis, 
quae  quidem  respicit  ipsum  intellectum,  sic  concedi  potest,  quod 
est  maior  certitudo  in  aliqua  scientia  quam  in  fide,  pro  eo  quod 
aliquis  potest  aliquid  per  scientiam  ita  certitudinaliter  nosse,  quod 
nullo  modo  potest  de  eo  dubitare,  nec  aliquo  modo  discredere, 
nec  in  suo  corde  ullo  modo  contradicere,  sicut  patet  in  cognitione 
dignitatum  et  primorum  principiorum."  *  Nihilominus  fides,  si 
firmitatem  adhaesionis  spectes,  „est  certior  omni  intellectu  et 
scientia,  quia  prima  veritas,  quae  causat  fidei  assensum,  est  fortior 
causa,  quam  lumen  rationis,  quod  causat  assensum  intellectus  vel 
scientiae"  2.  Et  „locus  ab  auctoritate,  qui  fundatur  super  reve- 
latione  divina,  est  efficacissimus"  3. 

Et  maior  etiam  certitudo  huic  actui  inde  oritur,  quod  intellectus  ad  actum 
fidei  eliciendum  supernaturali  lumine  a  Deo  collustratur,  ad  eumque  imperan- 
dum  voluntas  divini  adiutorii  viribus  elevatur.  Quodsi  hoc  fidei  divinum  prin- 
cipium  attenditur,  assensus  huius  fidei  assensu  omni  naturali  intensior  est. 
Assensus  naturalis  quantumvis  firmus  sola  vi  luminis  efficitur  accedente  fortassis 
aliqua  volitione  boni  finiti.  Assensus  autem  fidei  divinae  propter  Deum  efficitur 
a  facultate  humana  gratiae  viribus  adiuta.  Haec  autem  gratia  et  intellectum 
illuminat  lumine,  quod  est  excellentius  omni  lumine  creato,  et  voluntatem  con- 
fortat,  ut  efficacius  intellectum  ad  assentiendum  moveat ,  quam  in  aliis  rebus 
fieri  possit.     Sed  haec  theologorum  sunt. 


1  In  1.  3  sent.  dist.  23  a.   1  q.  4. 

2  S.  Thom.  ,  Quaest.  disput.  q.  14  de  verit.  a.  1  ad  7.  Et  alio  loco :  „In 
his,  quae  per  fidem  credimus,  ratio  voluntatem  inclinans  est  ipsa  veritas  prima 
sive  Deus,  cui  creditur,  quae  habet  maiorem  firmitatem.  quam  lumen  intellectus, 
in  quo  conspiciuntur  principia,  vel  quam  ratio  humana,  secundum  quam  con- 
clusiones  in  principia  resolvuntur."     3  dist.  23  q.  2  a.  2  sol.  3. 

3  S.  Thom.,   Summ.  theol.  I.  q.  1  a.  8  ad  2. 


E  r  r  a  t  a. 

Pag.       3  lin.  3  ab  initio :  loco  aocpoi  lege  aocpoi. 
„  4  lin.  3  ab  initio :  loco  Philiasiorum  lege  Phliasiorum. 

„  19  lin.  10  a  fine:  loco  extensior  lege  extensius. 

„  35  lin.  15  ab  initio:  loco  significarunt ,  lege  signincarunt. 

„  40  lin.  14  a  fine:  loco  non  fieri  non  lege  fieri  non. 

„  40  lin.  13  a  fine:  loco  facerent,  eam  lege  facerent  eam. 

„  47  lin.  6  ab  initio :  loco  Phliaeum  lege  Phliasium. 

„  47  lin.  20  ab  initio :  loco  Empiristis  lege  Empiricis. 

„  58  lin.  13  a  fine:  loco  recentiores  lege  recentioris. 

„  64  lin.  7  a  fine:  adde  1596  —  1650. 

„  132  lin.  19  ab  initio :    loco  perfectionem  lege  perfectiorem. 

„  158  lin.  7  ab  initio :  loco  speciei  diversas  lege  specie  diversis. 

„  176  lin.  18  ab  initio  :  loco  recurrunt  lege  occurrunt. 

„  237  lin.  6  ab  initio :  loco  voce  lege  voci. 

„  305  in  paginae  titulo:  loco  5  lege  6. 

„  365  lin.  1  et  lin.  3  ab  initio :  loco  Quasi-subcontrariae  lege  Subcontrariae. 

Recens  apud  omnes  est  memoria  praeclarae  illius  Epistolae  a  Leone  XIII. 
Pontifice  Maximo  d.  quarto  m.  Augusti  anni  1879  ad  omnes  orbis  catholici  Archi- 
episcopos  et  Epicopos  datae,  qua  tam  necessitas  quam  ratio  sanae  philosophiae 
gravissimis  verbis  declaratur ,  omnesque ,  ut  ad  veteres  Christianae  philosophiae  ma- 
gistros  redeant,  etiam  atque  etiam  admonentur.  Qua  voce  Summi  Parentis  et  Ecclesiae 
Magistri  excitati,  quicunque  m  scholis  catholicis  disciplinis  philosophicis  dant  operam, 
nihil  antiquius  habent,  quam  ut  ad  hanc  universae  philosophiae  instaurationem  omnes 
suas  vires  conferant.  Unde  peropportune  accidit,  ut  etiam  professores  Collegii  La- 
censis ,  post  triste  hujus  florentissimae  sedis  excidium  exules,  pristinos  Lacensium 
studiorum  fructus  eidem  illi  communi  atque  sanctissimo  fini  consecrare  statuerint. 

Itaque  in  lucem  edituri  sunt  sub  universali  titulo  ,Philosophiae  Lacensis1  seriem 
institutionum  de  singulis  philosophiae  scholasticae  disciplinis,  ea  quidem  totius  seriei 
dispositione,  ut  logica,  philosophia  naturalis  (cosmologia),  psychologia ,  metaphysica, 
ethica  jusque  naturale,  philosophia  propaedeutica  sex  Yoluminihus  contineantur,  quae 
tamen,  quum  suam  quodque  materiam  totam  et  integram  amplectatur,  singula  in  se 
circumscripta  atque  finita  legentibus  usui  erunt. 

Cui  operi  haud  exigua  commendatio  inde  proficiscitur ,  quod  auctores  in  pro- 
ponendis  doctrinis  philosophicis  ita  quidem  tuta  Veterum  atque  imprimis  divi  Thomae 
Aquinatis  vestigia  fideliter  secuturi  sunt,  ut  tamen  simul  ad  investigandos  et  ex- 
pugnahdos  errores ,  qui  nostro  tempore  in  disciplinis  philosophicis  late  vagantur, 
identidem  progrediantur.  Quorum  errorum  quam  uberem  segetem  Germania  imprimis 
suppeditet,  nemo  est,  qui  nesciat. 

Hi  tomi  jam  in  lucem  prodierunt: 

Pesch,  T.,  S.  J.,  Institutiones  Philosophiae  Naturalis 

secundum   principia  S.  Thomae  Aquinatis   ad   usum   scholasticum. 

Cum  approbatione  Rev.  Yic.  Gen.  Friburgensis.  8°.  (LII  et  752  p.) 

Pretium:  M.  7.50  =  fr.  9.40. 

„Notre  rapide  indication  des  matieres  suffira  a  engager  les  amis  de  la  philo- 
sophie  a  etudier  un  ouvrage,  qui  marquera  dans  1'histoire  de  la  philosophie  scolastique. 
On  pourra  contester  des  conclusions  de  Pauteur,  ne  pas  accepter  toutes  ses  opinions, 
critiquer  ses  arguments ,  mais  on  ne  pourra  jamais  lui  contester  un  grand  savoir 
philosophique,  une  erudition  peu  commune,  un  talent  remarquable  d'exposition,  une 
rare  intelligence  des  doctrines  de  saint  Thomas.  Voila  pourquoi  nous  souhaitons 
beaucoup  de  lecteurs  a  ce  livre,  qui  ne  contribuera  pas  peu  a  realiser  les  d^sirs  du 
saint  Pere,  a  faire  connaitre  et  respecter  la  philosophie  scolastique.  Puisse  un  debit 
considerable  recompenser  1'auteur  de  ses  labeurs ,  et  engager  ses  confreres  a  nous 
donner  bientot  les  autres  parties  de  la  Philosophia  Lacensis. 

(Revue  Catholique.  Louvain  1880.  Nov.) 


„.  .  .  Si  pues  en  esta  ciencia  se  dan  la  mano  por  una  parte  la  Metafisica  pro- 
piamente  dicha,  y  de  otra  las  ciencias  fisicas  y  naturales,  y  aiin  las  mismas  ciencias 
exactas,  juzgue  el  lector  que  grandes  deben  ser  la  suma  de  conocimientos  y  la  am- 
plitud  y  penetracion  de  ingenio  de  que  habra  menester  el  autor  de  unas  Instituciones 
de  Jilosofia  natural,  mayormente  si  como  las  que  tenemos  ante  los  ojos  del  P.  Tilmano 
Pesch,  tratan  con  extension  y  profundidad  su  objeto,  y  contienen  acerca  de  el  toda 
la  luz  con  que  pueden  iluminarlo  la  ciencia  antigua  y  la  moderna." 

(La  Ciencia  Cristiana.  Madrid  1880.  No.  86.  Julio.) 

Meyer,  Th.,  S.  J.,   Institutiones   Juris   Xaturalis 

seu  philosophiae  moralis  universae  secundum  principia  S.  Thomae 
Aquinatis  ad  usum  scholarem.  Pars  I:  Jus  Naturale  Generale 
continens  ethicam  generalem  et  jus  sociale  in  genere.  Cum  ap- 
probatione  Rev.  Archiep.  Friburgensis.  8°.  (XXXII  et  498  p.) 
Pretium:  M.  6  =  fr.  7.50. 

„.  .  .  Le  livre  du  R.  P.  Meyer  doit  avoir  sa  place  sur.  la  table  du  professeur  de 
droit  comme  sur  celle  du  professeur  de  morale.  Ce  n'est  point  seulement  un  livre 
de  bibliotheque  que  1'on  consulte  a  certaines  heures :  c'est  bien  plutot  un  manuel 
que  les  gens  du  metier,  les  philosophes,  les  theologiens,  les  politiques,  devraient 
sans  cesse  avoir  sous  les  yeux ,  pour  y  puiser  la  direction  de  leur  enseignement  ou 
de  leur  conduite  dans  le  gouvernement  des  ames  et  des  peuples.u 

(Revue  des  sciences  ecclesiastiques.  Amiens  1887.  Xr.  324.  Janvier.) 

"The  book  seems  to  us  well  qualified  to  take  its  place  as  a  standard  work  on 
the  subject  at  the  present  day.  It  is  written  clearly  and  distinctly;  the  author  does 
not  waste  wrords ,  he  lays  down  his  principles  with  great  firmness  and  precision, 
deduces  his  conclusions  with  unerring  accuracy,  searches  out  the  wreak  points  of 
his  enemy's  armour,  and  having  once  grappled  with  him,  leaves  him  not  till  he  has 
completely  over-mastered  him."  (The  Month.  London  1886.  March.) 

"El  P.  Meyer  destina  su  libro  a  los  escolares,  y  creemos  que  todo  el  tiempo 
que  tarde  en  aparecer  la  traduccion  espanola  de  su  preciosisimo  tratado  de  Derecho 
natural  se  priva  a  los  estudiantes  de  un  poderosisimo  auxiliar  para  rebatir  los  en- 
maraiiados  coneeptos  del  kraussismo  que  hoy  privan  en  muchos  claustros  universi- 
tarios.  El  publico  debiera  disfrutar  el  libro  del  P.  Meyer  vertido  en  castellano  para 
que  no  solo  los  juristas,  si  que  tambien  los  moralistas  y  escritores  de  revistas  religioso- 
politicas,  bebieran  las  doctrinas  politicas  y  sociologicas ,  como  ahora  dicen,  en  las 
fuentes  puras  de  Sto.  Tomas  de  Aquino ,  y  no  olvidaran  que  en  lo  que  es  obra  de 
la  voluntad,  la  regla  proxima  es  la  razon  humana  y  la  regla  remota  y  suprema  es 
la  ley  eterna. 

Los  alumnos  del  Doctorado  en  la  Central  hecesitan  un  guia  seguro  para  la  filo- 
sofia  del  derecho,  asignatura  que  corre  a  cargo  alli  del  kraussista  seuor  Giner.  Lean 
pues  aquellos  alumnos  este  tratado  y  empezando  por  las  nociones  de  etica  que  quiza 
les  fueron  defraudadas  en  la  segunda  enseiianza;  y  terminando  en  tesis  del  alcance 
de  la  quincuagesima  (ultima  del  libro,  que  asi  dice:  'El  sumo  principio  del  derecho 
natural  esta  contenido  por  esta  ley  universalisima  juridica :  Guardad  el  recto  orden 
de  la  vida  social;  de  donde  esta  idea  se  enuncia  por  este  axioma:  La  razon  y  medida 
de  la  afirmacion  de  todo  derecho  natural  se  halla  en  el  recto  orden  de  la  vida  social 
naturalmente  sancionado')  saldran  de  las  aulas  en  disposicion  de  combatir  en  pr6  de 
los  derechos  de  la  verdad.  La  bibliografia,  la  critica,  y  los  estudios  de  derecho 
politico  comparado,  no  menos  que  las  investigaciones  para  enlazar  la  etica  y  el  de- 
recho,  quedaran  eternamente  agradecidos  al  P.  Meyer  por  el  caudal  de  noticias  y 
por  las  reglas  seguras  dadas  en  su  tratado  de  Derecho  natural.  i  Ojala  que  pronto 
ande  en  manos  de  todos  nuestros  estudiantes  y  profesores  libro  que  tanto  vftle!" 

(Dogma  y  Razon.  Barcelona.   1888.  Nr.  14.) 

Pesch,  T.,  S.  J.,  Institutiones  logicales  secundum  principia 
S.  Thomae  Aquinatis  ad  usum  scholasticum.  Pars  I;  Summa  Prae- 
ceptorum  Loqicae.  Cum  approbatione  Rev.  Archiep.  Friburgensis 
et  Super.  Ordinis.    8°.    (XXIY  et  589  p.) 

